
A  háború  diplomáciai  történetéből. 

Indokolt  volt-e  az  orosz  mozgósítás? 

Irta :  Német  Alfréd. 


«A  Németország  részéről  szorgal¬ 
mazott  közvetlen  tárgyalás,  különböző 
nehézségek  leküzdése  után,  a  legjobb 
utón  volt,  amikor  Oroszország,  a  nekünk 
adott  határozott  kijelentéseinek  ellenére 
elrendelt  hirtelen  mozgósításával  el¬ 
kerülhetetlenné  tette  a  háborút.)) 

(  Bethmann-HoUweg.) 


1914  jiilius  31-ikén  Szápáry  Frigyes  gróf,  az  osztrák-magyar 
monarchia  pétervári  nagykövete  a  következő  táviratot  küldte 
Berchtold  gróf  külügyminiszterhez: 

«Ma  reggel  elrendelték  az  egész  hadsereg  és  hajóhad  álta¬ 
lános  mozgósítását.)) 

Az  orosz  cárnak  ezzef  a  végzetes  intézkedésével  a  világ 
lángba  borult.  Az  események  most  már  rohanvást  követték  egy¬ 
mást.  A  monarchia  nyomban  katonai  intézkedéseket  rendelt  el 
Galíciában.  Németország  kihirdette  a  «háboriis  veszedelem  álla¬ 
potát)),  melyet  mihamar  követ  az  Orosz-  és  Franciaországhoz  in¬ 
tézett  ultimátuma  és  összes  haderejének  mozgósítása.  Augusz¬ 
tus  1-én  délután  5  órakor  Pourtalés  gróf,  Németország  pétervári 
nagykövete  kormánya  nevében  átnyújtotta  az  orosz  külügyminisz¬ 
ternek  kormánya  hadüzenetét. 

Két  fontos  kérdés  az,  aminek  tisztázását  a  külügyi  hivatalok 
diplomáciai  aktagyüjteményei  alapján  megkíséreljük. 

1.  Tudta-é  Oroszország,  hogy^  összes  haderejének  és  hajó¬ 
hadának  mozgósítása  feltétlen  bizonyossággal  háborút  jelent? 

h'émet  Alfréd 


2.  Miféle  indoka  lehetett  arra  Oroszországnak,  hogy  ezt  a 
végzetes  intézkedést  elrendelje? 

Határozottan  megállapítható,  hogy  agy  az  orosz  cár,  mint 
Sasonov  külügyminiszter  feltétlen  bizonyossággal  számíthatott 
arra,  hogy  az  orosz  általános  mozgósításnak  világháború  lesz  a 
következménye. 

Az  első  figyelmeztetést  erre  vonatkozólag  az  orosz  kormány 
már  julius  26-ikán  megkapta  a  pétervári  német  nagykövettől. 

A  német  birodalmi  gyűlés  elé  terjesztett  fehérkönyv  szerint 
a  pétervári  német  nagykövet  már  julius  26-ikán  utasítást  kapott, 
hogy  az  orosz  kormánynak  a  következő  kijelentést  tegye: 

((Oroszország  katonai  előkészületei  ellenintézkedésekre 
fognának  bennünket  kényszeríteni,  amely  ellenintézkedések  a 
haderő  mozgósításában  állanának.  A  mozgósítás  pedig  háborút 
jelent.)) 

De  hiszen  felesleges  is  volt  talán,  hogy  ezt  az  orosz  kor¬ 
mánynak  expressis  verbis  kijelentsék.  Anélkül  is  tudnia  kellett. 

Helfferich,  a  német  birodalmi  kancellár  helyettese,  a  világ¬ 
háború  okairól  irt  kitűnő  munkájában  meggyőzően  mutat  rá  arra, 
hogy  az  orosz  általános  mozgósításnak  maga  után  kellett  vonnia 
a  német  mozgósítást  és  ezzel  a  háborút. 

((Ennek  okai  —  Írja  —  szembeötlők.  Mivel  Németország 
több  frontja  fenyegető  háború  veszedelme  elé  került  s  mivel  az 
egész  helyzetet  az  általános  orosz  mozgósítás  erősen  kiélesítette, 
Németország  nem  áldozhatta  fel  már  eleve  azt  az  előnyt,  melyet 
neki  a  saját  erőinek  gyorsabb  mozgósítása  jelentett.)) 

így  látta  ezt  egyébként  mindenki,  egész  Európában.  így 
látták  még  Oroszország  szövetségeseinek  táborában  is.  Ennek  a 
ténynek  ékesszóló  bizonyítéka  Buchanan  pétervári  angol  nagy¬ 
követnek  egy  jelentése,  melyet  julius  25-ikén  intézett  Grey  angol 
külügyi  államtitkárhoz.  Ebben  a  táviratban  a  nagykövet  beszámol 
egy  beszélgetésről,  melyet  Sasonov  külügyminiszterrel  folytatott. 
Az  angol  nagykövet  a  következőket  táviratozza: 

((Megtettem  minden  tőlem  telhetőt,  hogy  a  külügy¬ 
minisztert  óvatosságra  birjam  és  intettem  őt,  hogy  ha  Orosz¬ 
ország  mozgósít,  akkor  Németország  nem  fog  megelégedni  a 
puszta  mozgósítással  és  nem  fog  időt  hagyni  Oroszországnak, 
hogy  a  maga  haderejének  mozgósítását  végrehajtsa,  hqjiem 
valószínűleg  nyomban  háborút  üzen.)) 

Amit  az  orosz  külügyminiszter  talán  nem  volt  hajlandó  el¬ 
hinni  a  német  nagykövetnek,  azt  bizvást  el  kellett  hinnie  angol 
szövetségesének. 

De  Vilmos  császár  személyesen  is  figyelmeztette  Miklós  cárt 
az  orosz  mobilizáció  végzetes  következményeire.  A  német  császár 
július  30-ikán  táviratot  intézett  a  cárhoz,  amelyben  személyes 
tudomására  hozta,  hogy  a  pétervári  német  nagykövet  utasítást 
kapott:  fejtse  ki  az  orosz  kormány  előtt  a  mobilizáció  konzekven¬ 
ciáit.  A  császár  táviratának  ez  a  része  igy  hangzik: 

((Nagykövetem  utasítást  kapott,  hogy  Kormányod  előtt 
a  mozgósítás  veszedelmeire  és  súlyos  következményeire  rá¬ 
mutasson.)) 

Maga  az  orosz  külügyminiszter  szolgáltatja  azonban  hivata¬ 
los  dokumentumát  annak,  hogy  mindez  a  figyelmeztetés  valójá¬ 
ban  felesleges  volt,  mivel  Sasonov  egészen  határozottan  tudta, 
hogy  a  mozgósítással  világháborút  idéz  fel.  Egyenesen  számolt 
evvel  a  ténnyel  s  igy  még  az  a  mentsége  sincs,  hogy  nem  hitt  a 
háborúban,  hanem  abban  a  nézetben  volt,  hogy  a  mozgósítással, 
mint  a  pressziónak  végső  eszközével,  diplomáciai  sikert  szerez 
Oroszországnak.  Az  orosz  narancssárga-könyvnek  58-ik  számú 
okmánya  megcáfolhatatlanul  bizonyítja  Sasonovnak  gondolkodá¬ 
sát.  Ebben  a  nevezetes  okiratban  az  orosz  külügyminiszter  érte¬ 
síti  Isvolsky  párisi  nagykövetet  a  német  nagykövetnek  arról  a 
lépéséről,  melyet  a  cárhoz  intézett  táviratában  Vilmos  császár 
is  említ: 

((A  német  nagykövet  ma  azt  a  nyilatkozatot  tette  előttem, 
hogy  kormánya  elhatározta  haderejének  mozgósítását,  ha 
Oroszország  háborús  előkészületeit  be  nem  szünteti .  .  .  Mivel 
Németország  óhaját  nem  teljesíthetjük,  nem  marad  más  szá¬ 
munkra,  minthogy  fegyverkezésünket  siettessük  és  a  való- 
szinüleg  elkerülhetetlen  háborúval  számoljunk.  Sziveskedjék 
ezt  a  francia  kormánynak  tudomására  hozni.)) 

íme  tehát  Sasonov  olyan  határozottan  tudta,  hogy  világ¬ 
háborút  idéz  fel,  hogy  azt  kifejezetten  tudomására  hozatta  a ‘fran¬ 
cia  kormánynak  is!  Sőt  az  orosz  diplomáciai  gyűjteményben  még 
az  is  benne  foglaltatik,  hogy  ((ez  a  sürgöny  a  londoni,  bécsi,  római 
és  berlini  nagykövetekkel  is  közöltetik».  Sasonov  tehát  a  szél¬ 
rózsa  minden  irányában  hirdette,  hogy  meggyujtani  készül  a 
kanócot  a  világ  lángbaborítására. 

Német  Alfréc 


És  itt  eljutottunk  a  másik  kérdéshez:  Ha  Oroszország  nem 
riadt  vissza  attól,  hogy  a  világháború  rettenetes  csapását  rá- 
zudítsa  az  egész  emberiségre,  úgy  vájjon  miféle  súlyos  okai  vol¬ 
tak  rá,  hogy  a  borzalmas  perspektíva  előtt  meg  nem  hátrált? 

Vizsgáljuk  meg  az  entente-hatalmak  diplomáciai  aktagyüj- 
teménye  alapján,  milyen  volt  a  diplomáciai  helyzet  1914.  julius 
31-ikén,  amikor  az  orosz  haderő  általános  mozgósítását  kihir¬ 


dették. 

1914  júliusának  utolsó  napján  a  helyzet  nem  volt  vigasz¬ 
talan.  Sőt  több  reményt  nyújtott,  mint  a  háborút  megelőző  tiz 
napos  diplomáciai  kampány  nem  egy  fázisában.  Több  párhuza¬ 
mos  akció  volt  folyamatban,  mely  a  békés  megoldás  reményével 
kecsegtetett. 

1.  Berchtold  gróf  osztrák-magyar  külügyminiszter  Szápáry 
Frigyes  gróf  nagykövet  utján  kijelentette  Pétervárott,  hogy  a 
monarchia  hajlandó  Oroszországnak  felvilágosításokat  és  magya¬ 
rázatokat  adni  Szerbiának  megszabott  követeléseiről.  Ezzel  olyan 
alapot  ajánlott,  melyről  Szápáry  nagykövet  jelentése  szerint  maga 
az  orosz  külügyminiszter  kijelentette,  hogy  azt  «mint  a  monarchia 
jóakaratának  bizonyságát  megelégedéssel  veszi  tudomásul)).  A 
helyzetnek  erről  az  uj  momentumáról  szóló  valamennyi  diplo¬ 
máciai  okirat  arról  tanúskodik,  hogy  Berchtold  gróf  békülékeny 
szellemű  kezdeményezése  a  diplomáciai  világban  valóságos  szen¬ 
záció  erejével  hatott.  Viviani  francia  miniszterelnök  például  a 
köztársaság  valamennyi  nag^^követét  körtáviratban  értesíti  az 
eseményről: 


((Tegnap  este  az  osztrák-magyar  nagykövetek  két  lépést 
tettek.  Egy  határozatlant  Párisban  és  egy  határozott  és  békés 
szellemű  lépést  Pétervárott.  Szécsen  gróf  kijelentette  nekem: 
Az  osztrák-magyar  kormány  hivatalosan  közölte  Oroszország¬ 
gal,  hogy  területi  ambiciói  nincsenek  és  Szerbia  szuverénitá- 
sát  érinteni  nem  akarja;  hogy  visszautasítja  a  Szandzsák  meg¬ 
szállásának  szándékát;  hogy  azonban  a  desinteressementnak 
ez  a  kijelentése  csak  akkor  marad  érvényben,  ha  a  háború 
Ausztria-Magyarország  és  Szerbia  között  lokalizálva  marad, 
mert  az  európai  háború  olyan  lehetőségeket  vetne  fel.  amelyek 
ma  át  nem  tekinthetők.  A  nagykövet  a  nyilatkozat  kommentá¬ 
lása  közben  sejttette,  hogy  kormánya  ha  nem  is  válaszolhat  a 
hatalmaknak  olyan  kérdésére,  amelyet  ezek  saját  nevükben 
hozzá  intéznek,  kétségtelenül  válaszolna  Szerbiának  vagy  más 

olyan  hatalomnak,  amely  Szerbia  nevében  kérdezné  feltételeit. 
Megjegyeztem,  hogy  ebben  talán  a  békés  megoldás  lehetősége 
foglaltatik.  Pétervárott  az  osztrák-magyar  nagykövet  kijelen¬ 
tette  Sasonovnak,  hogy  kormánya  beleegyezik  a  Szerbiához 
intézett  ultimátum  lényegéről  folytatandó  megbeszélésnek.  Az 
orosz  miniszter  megelégedését  fejezte  ki  a  közlésen  .  . .  Ebből 
nyilvánvaló,  hogy  Ausztria-Magyarország  végre  késznek  nyilat¬ 
kozik  a  békés  rendezésre,  úgyszintén  hogy  az  orosz  kormány 
hajlandó  tárgyalásokba  bocsátkozni ...» 

A  kezdeményezésnek  nem  lett  eredménye,  mert  Oroszország 
ketté  vágott  minden  békeakciót  azáltal,  hogy  ugyanazon  a  napon, 
amelyen  a  pétervári  nagykövet  ezt  a  közlését  megtette,  a  cár  az 
összes  orosz  haderőt  mozgósította  s  evvel  a  monarchiát  és  Német¬ 
országot  is  a  maguk  határainak  védelmére  hasonló  intézkedésre 
kényszerítette. 

2.  Bécsben  megfontolás  alatt  volt  egy  formula,  melyet  angol 
és  orosz  részről  ajánlottak  az  ellentétek  áthidalására.  A  formulát 
sir  Edward  Grey  vetette  fel.  Abból  indult  ki,  hogy  a  monarchiát 
esetleg  rá  lehetne  bírni  arra,  hogy  Belgrádnak  és  a  határral  szom¬ 
szédos  szerb  területnek  megszállása  után  további  előnyomulását 
felfüggessze,  mialatt  a  hatalmak  megkísérelnék,  hogy  Ausztria- 
Magyarországnak  Szerbia  részéről  a  megfelelő  elégtételt  meg¬ 
szerezzék.  A  monarchia  a  megszállott  területet  a  tárgyalások  tar¬ 
tamára  zálogul  megtartaná  s  a  békés  megoldás  után  nyomban  ki¬ 
ürítené.  Az  angol  terv  szerint  a  tárgyalások  tartamára  minden 
ország  felfüggesztette  volna  háborús  előkészületeit. 

Az  angol  propozició  figyelembe  vétele  mellett  az  orosz  kül¬ 
ügyminiszter  ilyenkép  módosította  a  formulát. 

«Ha  Ausztria-Magyarország  beleegyezik,  hogy  csapatai¬ 
nak  további  előnyomulását  a  szerb  területen  beszünteti;  ha 
elismeri,  hogy  az  osztrák-magyar-szerb  konfliktus  európai  kér¬ 
dés  jellegét  öltötte;  ha  hozzájárul,  hogy  a  nagyhatalmak  vizs¬ 
gálják  meg,  milyen  elégtételt  adhat  Szerbia  Auszlria-Magyar- 
országnak,  anélkül,  hogy  szuverén  állami  jogain  sérelem  essék, 
akkor  Oroszország  kötelezi  magát,  hogy  várakozó  álláspontját 
fentartja.)> 

Kétségtelen,  hogy  az  orosz  szövegezés  eltér  az  angoltól, 
kevésbbé  alkalmas  az  ellentétek  áthidalására  és  hogy  az  angol¬ 
orosz  formula  is  idegen  hatalmakra  iparkodik  ruházni  annak' 
megállapítását,  milyen  elégtétel  jár  a  monarchiának.  De  épen 

olyan  kétségtelen  az  is,  hogy  az  angol-orosz  tervnek  lehetett  némi 
esélye,  mert  azt  az  angol  kék-könyv  okmányai  szerint  sem  Berlin¬ 
ben,  sem  pedig  Bécsben  a  limine  vissza  nem  utasították.  A  német 
külügyi  hivatal  a  formula  érdekében  haladéktalanul  érintkezésbe 
lépett  a  Ballplatz-al  s  maga  a  német  császár  Írja  az  angol  király¬ 
hoz  intézett  táviratában,  hogy  ennek  az  angol  király  által  is  táv¬ 
iratilag  császári  figyelmébe  ajánlott  formulának  bécsi  fogadtatá¬ 
sáról  kedvező  hirei  vannak.  Ez  31-ikén  történt.  Néhány  órával 
utóbb  Bécsbe  érkezett  az  orosz  mozgósítás  hire  s  az  orosz  mobi¬ 
lizáció  ennek  az  akciónak  is,  mint  minden  egyéb  békefáradozás¬ 
nak,  egy  csapásra  végét  szakította. 


«Ha  Oroszország  nem  mozgósította  volna  egész  had¬ 
erejét  az  utolsó  pillanatban,  amikor  már  lehetőnek  látszott  a 
fegyveres  konfliktus  elkerülése,  akkor  nem  került  volna  sor 
a  háborúra,  mert  Németország  egész  befolyását  érvényesítette 
Ausztria-Magyarországnál,  hogy  Oroszországgal  jusson  meg¬ 
egyezésre  és  Ausztria-Magyarország  talán  megelégedett  volna 
azzal,  hogy  Belgrádot  megszállja  és  azután  tárgyalás  indult 
volna  meg  a  szerb-osztrák  viszony  rendezésére.)) 


így  nyilatkozott  a  berlini  szerb  követ  bucsulátogatása  alkal¬ 
mával  Zimmermann  másodállamtitkár,  a  berlini  külügyi  hivatal¬ 
nak  ez  a  biztos  itéletü  funkcionáriusa. 

3.  Julius  31-ikén  délben  Berchtold  gróf  külügyminiszter  ki¬ 
hallgatásra  készült  az  uralkodóhoz.  A  monarchia  dönteni  készült 
egy  újabb,  a  békés  kibontakozást  célzó  indítványról,  melyei 
ugyancsak  sir  Edward  Grey  vetett  fel  és  a  német  kormány  aján¬ 
lott  a  Ballplatz  figyelmébe.  Az  angol  államtitkár  julius  29-ikén 
kenetteljes  szavakban  lelkére  beszélt  Lichnovski  herceg  német 
nagykövetnek:  ((A  közvetítés  gondolata  megérett  a  megvalósí¬ 
tásra.  Jelöljék  meg  Berlinből  az  utat,  melyben  elinduljunk. 
Mindenütt  megvan  a  hajlandóság.  Németországnak  csak  meg  kell 
nyomnia  a  gombot. » 

A  német  külügyi  hivatal  Bécshez  fordult.  A  nagykövete 
utján  megkérte  az  osztrák-magyar  külügyminisztériumot,  jelöljék 
meg  ott  azt  a  területet,  amelyen  a  monarchia  tárgyalni  hajlandó. 
Az  indítványt  Bécsben  feltétlenül  komolyan  vették,  mert  a  német 
birodalmi  kancellár  30-ikán  este  úgy  tájékoztatta  az  angol  nagy¬ 
követet,  hogy  Bécsből  vett  értesülése  szerint  másnap,  julius 
31-ikén  Berchtold  gróf  kihallgatásra  megy  a  királyhoz  és  átveszi 

elhatározását.  Ezek  a  külsőségek  kétségtelenül  bizonyítják,  hogy 
Grey  indítványát  a  mértékadó  tényezők  lelkiismeretesen  megfon¬ 
tolták.  Maga  az  uralkodó  készült  kimondani  a  döntő  szót.  A  békés 
megoldás  minden  barátjának  feszült  érdeklődéssel  kellett  várnia 
a  monarchia  feleletét,  amely  esetleg  újabb  impulzust  adhatott  a 
közvetítésnek.  De  a  nemzetközi  illendőség  is  megkivánta  volna, 
hogy  ha  az  entente  valamit  indítványoz,  úgy  arra  a  választ  be¬ 
várja  és  semmiesetre  se  teremtsen  olyan  befejezett  tényeket, 
melyekkel  azt  dokumentálja,  hogy  az  érdemi  válaszra  nem  vet 
ügyet.  Az  entente  ezt  tette.  Mielőtt  még  ez  az  akció  befejezést 
nyert,  mielőtt  Berchtold  gróf  válaszolhatott  volna,  Oroszország 
(  elrendelte  összes  szárazföldi  és  tengeri  haderejének  mozgósítását 
és  evvel  minden  további  közvetítésnek  véget  vetett. 

Holott  nem  alaptalan  az  a  feltevés,  hogy  a  tárgyalás  terré- 
I  numát  meg  lehetett  volna  találni.  Julius  31-ikén  például  Grey  a 
i  berlini  külügyi  hivatalban  a  következő  gondolatot  lanszirozta: 
I  Ausztria  már  kijelentette  készségét,  hogy  Szerbia  szuverénitását 
és  területi  integritását  tiszteletben  tartja.  Ezen  az  alapon  a  négy 
nem  érdekelt  nagyhatalom  Ígéretet  adhatna  Oroszországnak,  hogy 
^  a  szerb  szuverénitást  és  integritást  sértő  követeléseket  a  mon- 
j  archia  nem  fog  támasztani.  Evvel  a  nagyhatalmak  Ausztria- 
1  Magyarország  álláspontjával  nem  jönnének  kollizióba.  Termé- 
/  szelesen  másrészt  viszont  a  hatalmaknak  gondoskodniok  kellene 
arról  is,  hogy  Szerbia  a  monarchiának  ezen  az  általa  is  önként  és 
már  eleve  elfogadott  kereten  belül  a  kellő  elégtételt  megadja.  Erre 
-  a  javaslatra  Berlinben  azt  felelték,  hogy  az  feltétlenül  érdemes  a 
'  megfontolásra.  Grey  ezt  a  javaslatát  azzal  egészítette  ki,  hogy  a 
i  katonai  előkészületeket  mindegyik  hatalomnak  be  kellene  szün¬ 
tetni.  Oroszország  ezt  az  elengedhetlen  és  természetes  feltételt 
.  ;  nem  teljesítette.  Felidézte  a  világkatasztrófát. 

Mindezek  a  tények  az  entente  hivatalos  diplomáciai  kiadvá¬ 
nyaiból  derülnek  ki,  kétségtelen  pozitivitással.  És  ha  ebben  a 
diplomáciai  helyzetben  Oroszország  jónak  látta  elrendelni  összes 
haderejének  mozgósítását,  úgy  ezt  az  intézkedést  csak  olyképen 
lehet  felfogni,  hogy  Oroszország  fel  akart  maga  mögött  égetni 
minden  hidat  és  elkerülhetetlenné  akarta  tenni  a  háborút. 

De  lássuk  mivel  indokolták  az  orosz  mobilizációt  az  entente 
táborában? 

Julius  31-ikén  a  pétervári  francia  nagykövet  nyilván  az 

orosz  kormány  felfogását  tolmácsolván,  a  következő  indokolás¬ 
sal  jelenti  kormányának  az  orosz  mozgósítást: 

((Tekintettel  Auszlria-Magyarország  általános  mozgósítá¬ 
sára  és  Németországnak  titokban  már  hat  nap  óta  szakadat¬ 
lanul  folyó  mozgósítási  előkészületeire,  kiadták  a  parancsot  az 
orosz  hadsereg  általános  mozgósítására.  Oroszország  nem 
előztetheti  meg  magát  tovább  is  anélkül,  hogy  súlyos  vesze¬ 
delemnek  ne  tenné  ki  magát.)) 


Ebben  a  táviratban  az  entente-diplomácia  kettős  indokát 
adja  a  végzetes  orosz  intézkedésnek.  Az  első  a  monarchia  had¬ 
erejének  általános  mozgósítása,  a  másik  Németországnak  hat  nap 
óta  folyó  előkészületei. 

1.  Mindenekelőtt  vizsgáljuk  meg  a  katonai  helyzetet,  mely 
a  monarchiában  és  Oroszországban  július  31-ike  előtt  tényleg 
fennállott. 

Oroszország  már  julius  29-ikén  mozgósított  13  hadtestet  a 
monarchia  ellen.  Ezt  az  odesszai,  kievi,  moszkvai  és  kazáni  kor¬ 
mányzóságokban  elrendelt  részleges  mozgósítást  az  orosz  nagy¬ 
követ  Berlinben  hivatalosan  iigy  indokolta,  hogy  evvel  Orosz¬ 
ország  válaszolni  akart  a  monarchiának  Szerbiához  intézett  had¬ 
üzenetére  és  megfelelő  rendszabályokat  akart  tenni  az  osztrák¬ 
magyar  hadsereg  túlnyomó  részének  már  elrendelt  mozgósítása 
ellen. 


Mindenekelőtt  is  meg  kell  állapítani,  hogy  az  osztrák¬ 
magyar  monarchia,  amikor  hadseregének  részleges  mozgósítását 
kihirdette,  egyedül  és  kizárólag  Szerbia  ellen  mozgósított.  A  mobi¬ 
lizáció  csupán  a  délfelé  eső  hadtestekre  terjedt  ki  és  Oroszország 
ellen  semmiképen  sem  irányulhatott.  Ha  az  egyáltalán  neyi 
veszélyeztetett  Oroszország  a  monarchia  részleges  mozgósítására 
mégis  13  hadtestének  mobilizációjával  válaszolt,  úgy  máris  a 
kelleténél  többet  tett,  annál  is  inkább,  mivel  a  monarchia  mind¬ 
össze  csupán  nyolc  hadtestet  mozgósított,  azokat  is  Szerbia  ellen 
szánta,  holott  Oroszország  13  hadtestet  mobilizált  kifejezetten  a 
monarchia  ellen.  Oroszország  tehát  már  julius  29-ikén  eléggé 
fenyegető  fölényben  érezhette  magát  Ausztria-Magyarországgal 
szemben.  Ennek  ellenére  már  31-ikén  részleges  mozgósítását  egész 
haderejének  általános  mobilizációjává  szélesítette  ki. 


Miért  tette  ezt? 

A  monarchia  erre  valóban  semmi  okot  nem  szolgáltatott. 

mert  julius  29-ike  óta  semmi  továbbmenő  katonai  intézkedési 
végre  nem  hajtott.  Általános  mozgósítást  Ausztria-Magyarország 
csak  akkor  rendelt  el,  amikor  Oroszország  már  az  ő  egész  had¬ 
erejének  mobilizálását  kihirdette  s  amikor  a  hadsereg  vezetőségé¬ 
nek  elkerülhetetlen  kötelességévé  vált,  hogy  a  monarchia  bizton¬ 
ságáról  gondoskodjék. 

Mi  oka  volt  tehát  Oroszországnak,  hogy  egész  szárazföldi  és 
tengeri  haderejét  mobilizálja? 

Erre  a  kérdésre  az  entente-hatalmak  egyébként  eléggé  bő¬ 
beszédű  kiadványaiban  elfogadható  választ  nem  találunk.  A  fran¬ 
cia  miniszterelnök,  de  összefoglaló  kommünikéjében  az  orosz 

« 

külügyminiszter  is  azt  állítja,  hogy  a  monarchia  előbb  hirdette 
ki  az  általános  mozgósítást  s  Oroszország  csak  utóbb  a  monarchia 
intézkedése  folytán  adott  ki  hasonló  parancsot.  Ez  az  állítás 
valótlan,  mert  történeti  hitelességű  tény  az,  hogy  az  orosz  kor¬ 
mány  a  julius  30-ikáról  31-ikére  virradó  éjszaka  rendelte  el  az 
általános  mozgósítást,  holott  a  monarchia  31-ikén  az  orosz  mobi¬ 
lizáció  hatása  alatt  intézkedett.  Ha  a  francia  külügyi  hivatal  azt 
hiszi,  hogy  ezt  a  tényt  elferdítheti,  ha  okmánytárában  sorrendileg 
előbb  közli  a  bécsi  nagykövet  jelentését  s  csak  utóbb  adja  péter- 


vári  képviselőjének  táviratát  a  mobilizáció  elrendeléséről,  úgy  ez 
kissé  szánalmas  nagyításra  vall.  Mindenesetre  megállapítható, 
mennyire  szükibe  lehettek  az  entente-könyvek  szerkesztői  az 
orosz  általános  mozgósítást  igazoló  érveknek,  ha  ilyen  trükkök- 
höz  folyamodtak. 


2.  Németország  állítólagos  katonai  előkészületei  épen  olyan 
alaptalan  ürügy,  mint  a  monarchia  mobilizációja.  A  pétervári 
francia  nagykövet  állításának  tarthatatlanságát  Helfferich  em¬ 
lített  munkájában  a  következő  fejtegetésekkel  állapítja  meg: 


Ebben  a  kritikus  időszakban  az  orosz  külügyminiszter 
napjában  többször  fogadta  a  német  nagykövetet.  Ha  tehát  az 
orosz  kormány  úgy  vélte,  hogy  neki  tudomása  van  német  moz¬ 
gósító  intézkedésekről,  melyek  már  hat  napra,  azaz  julius 
25-ikére  nyúlnak  vissza,  semmi  sem  lett  volna  természetesebb, 
minthogy  Sasonov  felvilágosításokat  kért  volna  Pourtalés 
gróftól,  avagy  hogy  tudomására  hozta  volna,  hogy  ezeket  az 
intézkedéseket  Oroszország  válasz  nélkül  nem  hagyhatja. 
Sasonovnak  ilyen  lépése  teljesen  helyénvaló  lett  volna  az 
akkori  viszonyok  között,  amikor  Pourtalés  gróf  több  Ízben 


10 


Német  Alfréd 


rámutatott  orosz  katonai  előkészületek  veszedelmeire.  Julius 
29-ikén  például  Sasonov  megelégedett  azzal,  hogy  a  német 
nagykövetnek  ezt  válaszolja:  «Az  orosz  előkészületeket  egy¬ 
részt  Ausztria  makacssága,  másrészt  pedig  nyolc  osztrák¬ 
magyar  hadtest  mozgósítása  indokolja.))  (Francia  sárga-könyv 
100.  számú  okmány.)  Julius  30-ikán  Pourtalés  gróf  újólag 
visszatért  az  orosz  katonai  előkészületekre  anélkül,  hogy  Saso¬ 
nov  szükségesnek  tartotta  volna,  hogy  a  maga  részéről  fel¬ 
világosítást  kérjen  az  állítólagos  német  mozgósító  intézkedé¬ 
sekről.  (Francia  sárga-könyv  103.  számú  okmány.)  Hasonló¬ 
képen  a  német  császárhoz  intézett  távirataiban  az  orosz  cár 
sem  tett  semmiféle  célzást  bárminő  német  katonai  intézkedé¬ 
sekre,  amelyekre  pedig  az  ö  kormánya  mégis  mint  az  általános 
orosz  mozgósítás  indokára  hivatkozik. 

!  Ennek  az  ürügynek  valószinütlenségét  egyébként  a  fran¬ 

cia  sárga-könyvnek  102.  számú  okmánya  is  igazolja.  Még 
julius  29-ikén  az  orosz  vezérkar  főnöke  becsületszavát  adja  a 
német  katonai  attasénak,  hogy  Oroszország  katonai  intézke¬ 
dései  kizárólag  Ausztria  és  semmiképen  sem  Németország 
ellen  irányulnak.  Vájjon  a  vezérkar  főnöke  megtette  volna-e 
ezt,  ha  Oroszország  úgy  vélte  volna,  hogy  neki  is  joga  van 
panaszkodni  német  katonai  intézkedések  miatt?  Feltéve  még 
azt  is,  hogy  az  orosz  kormány  ilyen  fenyegető  német  intéz¬ 
kedésekről  csak  utóbb  szerzett  tudomást,  amint  azt  Sasonov 
a  francia  és  orosz  nagykövettel  szemben  hangoztatta,  vájjon 
ez  esetben,  az  orosz  vezérkari  főnök,  az  ő  adott  becsületszava 
után,  nem  sietett  volna-e,  hogy  értesítse  a  német  katonai  atta- 
^  sét,  hogy  ezek  az  értesülései  a  helyzetet  megváltoztatják? 

Semmi  ilyesmi  nem  történt.  Oroszország  megelégedett  avval, 
hogy  általános  mozgósítását  a  hatalmak  előtt  állítólagos  német 
katonai  intézkedésekkel  igazolja.  Viszont  tény  az,  hogy  soha 
sem  a  német  császárnak,  sem  a  német  nagykövetnek,  sem  a 
katonai  attasénak  ilyen  természetű  kérdésre  válaszolniok  nem 
kellett.  Távol  attól,  hogy  Németországnak  katonai  előkészüle¬ 
teket  vetettek  volna  szemére,  állandóan  megnyugtató  kijelen¬ 
tésekkel  tartották.)) 

íme,  a  német  birodalmi  kancellár  kijelentésének  aktaszeríi 
bizonyítékai! 


Bismarck  politikai  vilá^ézlete.^) 

Irta :  Réz  Mihály.  (Első  közlemény.) 


A  különböző  államok  különböző  sajátos  viszonyai  mögött 
vannak  bizonyos  alapvonások,  amelyek  mindeniküknél  közösek. 
Vannak  bizonyos  általános  igazságok,  amelyek  mindenikükre 
állanak. 

A  poHtikai  tudomány  ebből  a  feltevésből  indul  ki.  Enélkül 
nem  volna  létjoga. 

Meg  van  a  gyakorlati  államférfi  speciális  politikai  fel¬ 
fogásai  mögött  is  az  a  politikai  világnézlet,  amelynek  alapján 
az  egész  politikai  életet  megitélte.  Úgy  amint  az  egyes  ember 
magánéletében  megnyilvánul  —  ha  öntudatosan  él  —  általában 
az  emberekről  s  az  életről  alkotott  egész  felfogása. 

Ez  a  tanulmány  kísérlet  abban  az  irányban,  hogy  lehet¬ 
séges-e  egy  nagy  államférfi  politikájából  általános  igazságokat 
levonni. 

A  gyakorlati  politikus  mindig  különös  nyomatékkai  hang¬ 
súlyozza  az  egyes  államok  és  korszakok  viszonyainak  külön¬ 
bözőségét.  Hangsúlyozza  e  speciális  viszonyoknak  megfelelőleg 
más  és  más  intézmények  és  eljárások  célszerűségét  s  idegen 
viszonyokon  alapult  igazságok  általánosítása  ellen  gyakran  s 

Erich  Marcks :  Fürst  Bismarck.  —  E.  Marcks :  Mánner  u.  Zeiten^ 
I — II.  —  E.  Marcks:  Bismarck.  I.  Bismarck's  Jugend.  —  PenzUr :  F.  Bismarck 
nach  s.  Entlassung  I — VII.  —  Bismarck's  Briefwechsel  mit  F.  v.  Schleinitz.  — 
Bismarck:  Gedanken  und  Erzinnerungen.  I — II.  —  Keudell:  F.  u.  F.  Bis¬ 
marck.  —  M.  Lenz :  Geschichte  Bismarck's.  —  Blum :  Das  deutsche  Reich  u 
Bismarck.  —  Bismarck's  Briefe  an  d.  G.  L.  v.  Gerlach. 

joggal  tiltakozik.  De  ami  ellen  szavai  irányulnak,  az  voltaképen 
csak  a  hibás  általánosítás.  Ennek  az  alapján  minden  általáno¬ 
sítást  doktrinernek  mondani  nem  volna  egyéb,  mint  szintén 
csak  hibás  általánosítás. 

Midőn  az  államférfi  a  gyakorlati  céljaihoz  vezető  utakat 
keresi;  midőn  megállapítja  a  közélet  diagnózisát;  midőn  egyes 
eszközöket  célszerűtleneknek,  egyes  intézményeket  károsaknak 
nyilvánít:  ezen  meggyőződései  alatt  —  sokszor  nem  teljesen  ön¬ 
tudatosan  és  Így  ellentmondólag  is  —  egy  határozott,  kész  poli¬ 
tikai  világnézlet  áll. 

Azért  hiszi,  hogy  ez  vagy  az  az  intézmény  káros,  mert  fel¬ 
tesz  róla  bizonyos  hatást.  Azért  teszi  föl  ezt  a  hatást,  mert  azon 
intézmény  természetéről  —  és  azon  államéról,  amelyben  hatnia 
kell  —  meg  vannak  a  maga  határozott  nézetei. 

Ezek  között  a  feltevések  között  sok  van,  ami  csupán  a 
kérdésben  levő  állam  speciális  viszonyaira  vonatkozik.  De  van 
igen  sok,  aminek  általánosabb  érvénye  és  —  hogyha  igaz  — 
általánosabb  igazsága  van. 

Ezek  .természetesen  nem  adódnak  önként,  mintegy  auto- 
matice.  Sokakra  nézve  —  igaz  —  maga  az  államférfi  véli,  hogy 
általános  politikai  igazságok.  De  hisz  az  államférfi  ebben  téved¬ 
hetett  s  lehet,  hogy  politikája  ennek  dacára  aratott  sikert.  Vagy 
az  is  lehet,  hogy  amit  ő  általános  igazságnak  hitt,  valójában 
csak  azon  állam  speciális  viszonyai  között  volt  csupán  igaz. 

A  tudományos  kutatónak  tehát  itt  az  lesz  a  feladata,  hogy 
midőn  az  illető  államférfi  politikai  világnézletét  vizsgálja,  az 
illető  állam  viszonyainak  figyelembevételével  kritikát  gyakorol¬ 
jon  az  abban  foglalt  igazságok  általános  vagy  speciális  jellege 
felett;  akár  az  egyik,  akár  a  másik  kategóriába  sorozta  azokat, 
akár  e  tekintetben  nem  is  nyilatkozott  maga  az  államférfin. 

Első  pillantásra  nyilvánvaló  most,  hogy  az  illető  állam 
különleges  viszonyainak  ismerete  alapján  e  felfogások  egy  részére 
egész  biztonsággal  meg  lesz  állapítható,  hogy .  azoknak  csupán 
speciális  jelentősége,  igazsága  és  érvénye  van.^)  De  már  ezek 
alatt  is  kell  az  államról,  a  politikáról,  bizonyos  igazságoknak 
rejtőzniök.  Midőn  megállapítjuk,  hogy  bizonyos  viszonyok  között 


h  Bismarck  politikájának  ezen  részére  vonatkozólag  lásd  szerző  „Bis- 
marckrór  c.  értekezésének  második  részét. 

mit  kell  tennünk:  e  feltételes  parancsnak  indokolása  már  csak 
egy  általánosabb  igazság  lehet.  És  midőn  e  parancsot  feltételes¬ 
nek  mondottuk  s  igy  elismertük,  hogy  az  csak  bizonyos  körül¬ 
mények  között  helyes:  már  ezáltal  megállapítottuk  azt  is,  hogy 
más  körülmények  között  az  nem  helyes.  És  e  mögött  is  ugyan¬ 
azon  általános  igazság  áll,  mint  az  előbbi  mögött. 

Vannak  tehát  az  államférfi  politikai  világnézletében  oly 
felfogások,  amelyek  mögött  rejlenek  ugyan  általános  igazságok, 
de  maguk  csupán  speciális  jelentőségűek. 

Mindarról,  ami  nem  a  speciális  viszonyok  alapján  indokol¬ 
ható,  feltehetjük,  hogy  általánosabb  érvénye  van.  Nem  azt,  hogy 
általános  igazság,  hanem  azt,  hogy  egy  tágabb  körben  bir  ér¬ 
vénnyel,  mint  amelyben  az  illető  államférfi  működött.  Más  poli¬ 
tikusokra  vonatkozó  hasonló  kutatások  korrigálhatják  e  meg¬ 
állapításokat  és  már  az  igy  nyert  tágabb  körű  igazságoknak 
azon  kör  speciális  viszonyaival  való  összevetése  is  adhat  ismét 
bizonyos  általános  igazságokat. 

Tanulmányoznunk  kell  tehát  az  államférfi  gondolkozását, 
úgy  amint  az  szavaiban  és  főként  tetteiben  mutatkozik. 

Vizsgálnunk  kell,  hogy  miket  tartott  ö  általános  igazságok¬ 
nak  a  politikában  s  hogy  vájjon  azok  nem  csak  az  országa 
különleges  viszonyaiban  gyökerezők-e.  Vizsgálnunk  kell  azt  is, 
hogy  az  ő  speciális  igazságai  mögött  miféle  latens  általános 
igazságok  találhatók.  Tanulmányoznunk  kell  továbbá  az  állam¬ 
férfi  egész  működését. 

Vizsgálnunk  kell  mit  mond  az  ő  műve  és  annak  sikerül- 
hetése  minekünk.  Vizsgálnunk  kell,  hogy  minő  igazságokat 
bizonyít  az  ő  működésének  sikere  s  minő  elvek  helytelenségét 
mutatja. 

Az  eképen  nyert  eredményeknek  —  ha  következtetéseink 
helyesek  —  meg  lesz  a  maguk  —  más  utón  el  nem  érhető  — 
sajátos  értéke. 

Azon  igazságok  mellett,  amelyek  közvetlenül  mint  az 
államférfi  politikai  világnézletéből  eredők:  szól  a  gyakorlati 
sikereket  elért  államférfi  egész  tekintélye. 

Azon  elvek  mellett,  amelyek  politikai  művéből  levonhatók: 
szól  azon  szükségképeniség,  amely  az  államférfi  e  sikereinek 
lehetősége  és  ezen  elveknek  igazsága  között  mutatkozik. 

A  politikai  kutatásokból  soha  ki  nem  zárható  szubjektivi- 

tás  Így  szükebb  térre  szorul.  Könnyebbé  válik  tévedéseinek  tárgyi 
alapon  való  s  biztosabb  cáfolata.  És  a  —  különben  oly  könnyen 
légbenjáró  —  politikai  megállapítások  igy  szorosabban  kapcso¬ 
lódnak  bele  a  realitásba. 

Midőn  Bismarck  politikai  világnézletét  kívánjuk  vizsgálni, 
nem  annyira  uj  igazságok  keresése  vezet,  mint  inkább  annak 
kutatása,  hogy  vájjon  az  elméletek  által  felvetett  hipotézisek 
közül  melyik  s  mennyiben  a  helyes. 

Miként  a  festményben  nem  valamely  soha  nem  látott  uj 
szin  vagy-  vonal  adja  meg  kiválóságát,  hanem  az,  hogy  a  festő 
épen  azt  a  szint  és  vonalat  teszi  vásznára,  amely  a  legkifejezőbb. 


I.  Az  állam  keletkezése. 

Az,  ami  a  Bismarck  nézésében  elsősorban  jellegzetes:  a 
porosz  államnak  európai  szempontból  való  tekintése. 

Mig  azonban  liberális  és  radikális  ellenfelei  európai  szem¬ 
pontok  alatt  oly  elveket  értettek,  melyek  Európa  nyugati  orszá¬ 
gainak  speciális  viszonyaiból  eredtek  és  melyek  ép  ezért  más 
viszonyok  közt  nem  mindig  megfelelők:  Bismarck  az  európai 
államok  viszonyainak  tényleges  alakulását  s  annak  az  ö  álla¬ 
mára  vonatkozó  konzekvenciáit  tartotta  szem  előtt. 

A  külpolitikai  szempont  eme  domináló  jelentősége  jel¬ 
lemzi  Bismarck  cselekvésének  egész  rendszerét.  Maga  a  szem¬ 
pont  nem  uj,  mint  nem  volt  uj  pl.  a  gazdasági  szempontok 
fontossága  sem  a  század  elején.  És  mégis  a  régibb  felfogásoktól 
a  merkantilizmusig  s  innen  a  fiziokratákig,  majd  a  marxilizmusig 
rendkívül  hosszú  ut  vezet.  Az,  hogy  a  gazdasági  tényezőknek 
minő  súlyt  tulajdonít;  hogy  minő  arányban  áll  szerinte  e  súly’ 
más  fontos  tényezőkéhez;  milyen  közöttük  a  viszony;  és  mik  e 
megállapítások  gyakorlati  konzekvenciái:  ezek  a  kérdések  adják 
meg  e  felfogások  mindenikének  igazi  —  a  másikakétól  annyira 
elütő  —  jellegét. 

Amint  a  marxizmus  a  termelés  módjának  megváltoztatá¬ 
sából  indul  ki,  úgy  Bismarck  az  európai  hatalmi  viszonyok  meg¬ 
változtatásából.  Egészen  erre  alapítja  politikai  rendszerét;  mig 
másoknál  a  gazdasági  vagy  külpolitikai  változás  csak  egyik  és 
nem  is  domináló  tényező. 

A  külpolitikai  szempontok  emez  elsőrendű  fontossága, 
amely  Bismarcknál  diplomáciai  pályára  lépése  előtt  is  ép  oly 
-erővel  nyilatkozik;  nála  sem  a  diplomata  resszort-szempontjá- 
ból,  sem  a  junker-osztály  szempontjából  nem  ered.  Alapja:  a 
tényleges  viszonyokat  néző  államférfi  reális  látása. 

Bismarck  a  maga  konkrét  valóságokat  kereső  szemével 
világosan  látja  a  porosz  állam  alakulásának  külpolitikai  jellegét. 
Katonai  sikerek,  diplomáciai  Egyezségek,  európai  konflagrációk 
eredménye  a  porosz  állam;  amint  hiszen  ugyanaz  részben  a 
német  szövetség  s  leghatalmasabb  tagja  Ausztria  s  Olaszország, 
Belgium  és  Hollandia  is.^) 

Az  európai  helyzetbe  beékelve,  általa  feltételezve  és  be¬ 
folyásolva  áll  az  állam.  E  helyzet  változása  egész  létére  kihat. 
E  helyzet  adja  meg  egy  részben  speciális  jellegét  és  a  más  álla¬ 
mokhoz  való  kapcsolatait. 

A  doktriner  liberalizmus  és  radikalizmus  hibája  ép  az  volt 
mindenütt,  hogy  az  államot  —  politikailag  úgy,  mint  gazdasági¬ 
lag  —  európai  fekvésétől,  történelmileg  kialakult  kapcsolataitól 
elszigetelve  mintegy  külön  planétát  tekintette,  mely  e  helgzettőly 
kötelezettségeitől  és  feladataitól  függetlenül  keresheti  a  maga 
ideáljai  megvalósítását. 

Bismarck  Poroszországot  a  maga  reális  helyzetében  látta, 
úgy  amint  az  szétszakítva,  a  Bundba  beékelve  s  Ausztria  által 
háttérbe  szorítva  állott.  Ez  nem  egy  külön  álló,  minden  kapcso¬ 
lattól  ment  állam  helyzete  s  az  államélet  problémáinak  ehhez  a 
tényhez  kell  igazodniok.  Még  a  szigeti  helyzete  által  földrajzilag 
izolált  Anglia  sem  birt  teljesen  elszigetelt  fejlődéssel,  annál 
kevésbbé  a  kontinens  egymással  történelmi  kapcsolatban  álló 
nemzetei. 

Az  1848-iki  év  doktrinerjei  Németországban  (úgy  mint 
Magyar-  és  Olaszországban)  ezeknek  a  reális  erőknek,  e  kap¬ 
csolatnak  és  e  helyzetnek  figyelmen  kivül  hagyásával  próbálták 
eszményeiket  megvalósítani.  A  szituáció  e  teljes  félreismerésé¬ 
nek  szükségképeni  eredménye  volt  a  bukás.  E  célok  később  is 

Hogy  egy  sikeres  katonai  vagy  diplomáciai  akciónak  meg  vannak 
a  maga  belpolitikai  előfeltételei,  az  is  ép  egyrészt  Nagy  Frigyes,  másrészt 
utódjainak  példájában  mutatkozik.  Ebből  a  belpolitikára  nézve  —  mint  alább 
látni  fogjuk  —  rendkivül  fontos  konzekvenciák  vonhatók. 

csupán  a  Bismarck,  Széchenyi  és  Cavour  által  megjelölt  utón 
voltak  megvalósíthatók. 

Az  a  szempont,  amely  ezeknek  az  államférfiaknak  a  poli¬ 
tikáját  irányította:  a  nagy  históriai  összefüggéseknek  és  fejlő- 
dési  irányuknak  a  tekintetbevétele.  Az  államnak  ez  a  nézése  az 
egész  belpolitika  menetére  kihat.  Az  egész  porosz  történelem  ezt 
mutatja.^)  Ebből  a  szempontból  kiindulva  az  államférfi  folytonos 
fejlődésben  látja  az  európai  viszonyokat.  A  hatalmi  tényezők 
erőviszonyainak  változása  s  az  abból  támadó  kolliziók  az  állam 
egész  létére  döntő  hatásúak. 


Amint  Bismarck  a  porosz  viszonyokat  nézve  a  nagy  porosz 
tradicióknak  megfelelöleg  e  speciális  viszonyokra  építi  politiká¬ 
ját:  oly  szempontokból  indul  ki,  amelyeknek  nem  csupán  porosz, 
hanem  általánosabb  jelentősége  vaií. 

Felfogása  —  mint  láttuk  —  elsősorban  az  állam  kelet¬ 
kezésének  kérdésére  vet  világot.  Ennek  a  világánál  nyilván  lát¬ 
juk,  —  s  nem  a  szempont  újsága,  hanem  helyessége  a  lénye¬ 
ges  —  hogy  az  állam  keletkezésénél  nem  lehet  mindig  a  Bousseau 
fikcióihoz  hasonló  módon  tekinteni. 

Nem  a  társadalom  válik  itt  szerződés  utján  állammá  s 
teremti  meg  az  államhatalmat.  Ellenkezőleg.  A  hatalom  teremti 
meg  az  államot.  Egyesek  katonai  hatalma  teszi  meg  őket  képe¬ 
sekké,  hogy  erős  dinasztiát  alkossanak.  Ez  a  dinasztia  hódít, 
egyesít,  gyakran  el  is  veszíti  régibb  tartományait- s  az  uj  biro¬ 
dalom,  ebben  az  egységben  egészen  az  ő  müvük. 

Nem  belülről  nő  ki  a  dinasztia  hatalma;  hanem  az  ő 
hatalma  közé  nő  egy  egységes  birodalom. 

Ami  pedig  különösen  a  modern  államokat  illeti,  azoknak 
nagy  "^része  Nagy  Károly  birodalmának  romján,  részben  annak 
a  darabjaiból  keletkezett.  Egy  nagy  felbomlási  processzus  ered¬ 
ménye  ezen  külön  államok  kialakulása  és  egy  nagy  összefor- 
rasztási  processzus  folytán  váltak  e  kis  darabokból  egységes 
államok.  Mind  a  kettő  a  dinasztiák  müve. 

Ez  áll  a  modern  államok  nagy  részére.  Mindenikükre  nem 
áll.  Anglia  és  Magyarország  nem  igy  keletkezett;  de  mindkettő¬ 
jüknél  viszont  nyilvánvaló  a  hódítás  alapján  való  államalapítás. 


1)  E.  Marcks:  Mánner  ii.  Zeiten.  1.  170 — 192. 

Az  Egyesült  Államoknál  viszont  —  akkori  elszigetelt  fek¬ 
vésük  folytán  is  —  nyilvánvaló,  hogy  az  állam  ez  esetben  tény¬ 
leg  belülről  keletkezett;  s  az  igy  keletkezett  államtól  jön  a 
hatalom. 

Látjuk  tehát,  hogy  az  állam  keletkezésének  általában  igen 
sokféle  módja  van.  Ez  a  kérdés  történelmiből  politikaivá  csak 
akkor  válik,  ha  abból  a  szempontból  vizsgáljuk,  hogy  minő  ki¬ 
hatással  van  az  egykori  keletkezés  a  jelenre  is.  És  ebből  a  szem¬ 
pontból  a  kontinens  legtöbb  mai  államára  nézve  Bismarck  fel¬ 
fogása  birhat  általános  érvénnyel  csupán. 

Ez  a  keletkezés  kihatott  az  állam  egész  struktúrájára.  Az 
államhatalom  egész  kialakulása  ennek  megfelelő.  A  francia, 
német,  vagy  osztrák  militarizmus  ebben  gyökerezik,  ellentétben 
az  amerikaival,  melynek  keletkezése  —  s  az  ennek  ily  lehető¬ 
ségét  megadó  geográfiái  és  külpolitikai  helyzete  —  a  militariz¬ 
mus  kialakulásának  nem  kedvezett. 

De  nemcsak  az  állam  keletkezésére  nézve  nyújt  a  Bismarck 
politikai  világnézlete  általános  szempontokat;  hanem  maga  az 
a  nézésmód,  ahogy  Bismarck  tekinti  általában  az  államot. 

Ez  a  nézésmód  az  egész  államélet  megítélésére  kihat.  Az 
állam  az  ő  felfogása  szerint  nem  kész,  nem  létében  szilárd  és 
nem  másoktól  izolált,  különálló  egész;  hanem  egy  folyton  ala¬ 
kulóban  levő,  összefüggő  nagy  egésznek  szerves  része  csupán. 
Folytonos  egymásrahatással,  folyton  kapcsolódó  és  elváló, 

m 

gyakran  egész  konzisztenciájukban  megváltozó  részei  az  álla¬ 
mok  eme  nagy  egésznek. 

Nem  minden  állam  kész.  A  múlt  kapcsolatai  gyakran  még 
nincsenek  annyira  szétszakítva,  hogy  már  csak  külpolitikai  kap¬ 
csolatoknak  volnának  tekinthetők.  Az  ilyen  állami)  még  csak 
keletkezőben  van.  Természetes  tehát,  hogy  nem  lehet  úgy  nézni, 
mint  a  már  kész  államokat.  Struktúrája,  célja,  lényege  más. 

De  a  többi  államoknak  az  ily  államokkal  szemben  való 
«kész))-sége  voltaképen  csak  relatív.  Mert  az  állam  folytonos 
hatalmi  versengésében  voltaképen  az  állam  folyton  keletkező¬ 
ben  van.  És  igy  még  ezen  államokaí  sem  lehet  e  keletkezési 
processzustól  eltekintve,  külpolitikai  helyzetüktől  izolálva  nézni. 

Mint  pl.  Németország  a  Bismarck;  Magyarország  a  Széchenyi;  Olasz¬ 
ország  a  Cavoiir  idején. 

Magyar  Figyelő.  2 


18 


Réz  Mihály 


Ez  a  szempont  voltakép  nem  egyéb,  mint  egy  általában 
elfogadott  szempontnak  a  teljes  következetessége.  Tágabb  körű 
alkalmazása  annak  az  elvnek,  mely  a  speciális  viszonyok  tekin¬ 
tetbevételét  követeli.^) 

Az  államnak  más  államokkal  való  tényleges  összefüggései; 
az  adott  külpolitikai  helyzetnek  parancsoló  konzekvenciái;  az 
érdekeik  vagy  törekvéseik  által  egymásra  ható  államok  kom¬ 
plexumának  egész  fejlődési  iránya  «  annak  tendenciája  és 
menete:^  mindez  elsősorban  fontos  valamely  állam  ((speciális 
viszonyai))  között.  És  mindez  elsősorban  adja  meg  annak  egész 
jellegét. 

Az  állam  keletkezésén  és  az  állam  természetén  kivül  Bis¬ 
marck  felfogása  világot  vet  az  államra  kivülröl  jövő  hatások 
jelentőségére  is. 

Az  az  erő,  ami  az  állam  keletkezésére  és  egész  lényegére 
oly  nagy  jelentőségű,  kiválóan  fontos  mint  ható  ok  is.  Ha  az 
államot  elszigetelve,  izLolálva  nézzük,  ennek  fontossága  figyelmen 
kivül  marad. 

A  kívülről  jövő  befolyásnak,  mint  ható  oknak  jelentősége 
egyrészt  a  háború,  másrészt  a  diplomácia  szerepében  mutat¬ 
kozik. 


II.  A  külpolitika  állam  és  iiitézményképző  jelentősége. 


A  háború  nemcsak  államokat  teremt  vagy  változtat,  de 
ezeknek  az  államoknak  jövő  intézményeire  is  kihat.  De  kihat 
jövendő  politikájuk  egész  szellemére  is  s  annak  irányát  meg¬ 
szabja.  A  francia-német  háború:  államalkotó  tényező.  Megalkotja 
a  német  birodalmat  s  megszabja  egységének  fokát.  Államformát 
változtató  tényező  is  e  háború:  mert  a  francia  monarchiát  meg¬ 
dönti. 


De  a  politikai  szellemet  is  átalakítja  gyakran. 

Franciaország  egész  újabb  belső  fejlődésére  kihatott  a 
revanche-vágy,  amely  az  1870 — 71-iki  háború  öröksége. 

Spanyolország  vallási  fanatizmusa  s  a  klerikalizmus  hosszú 
uralma  és  kulturális  következménye  nagyrészt  ama  vallási  hábo¬ 
rúkból  ered,  amelyet  a  mórok  ellen  kellett  századokon  át  viv- 


0  E  követelmény  tényleges  alkalmazása:  gyakorlati  politika  vagy  pub¬ 
licisztika.  Maga  az  elv:  a  politikai  tudomány  általános  érvényű  igazsága. 

niok.  És  az  ezen  alapuló  intranzigens  katholikus  és  exkluzív 
nemzeti  érzés  volt  viszont  a  nagy  háborúk  oka,  amelyek  Spanyol- 
ország  egész  belső  életére  oly  mélyen  kihatottak. 

De  az  újabb  időszakban  a  háború  ily  irányú  jelentősége 
sehol  sem  oly  nyilvánvaló,  mint  Napóleon  korszakában,  amidőn 
az  átalakítja  Franciaország  összes  belső  intézményeit;  egész  ki- 
terjedésében  uj  Franciaországot  teremt;  és  átalakít,  megszüntet, 
teremt  európaszerte  államokat. 

Micsoda  szemekkel  nézhetett  le  egy  Bismarck  a  kis  német 
államok  ama  kamarai  celebritásaira,  akiknek  doktrínái  e  tényező 
intézményteremtő  fontosságáról  doktrínáikban  nem  vettek  tudo¬ 
mást  államuk  berendezésénél,  amelynek  egész  akkori  konziszten¬ 
ciáját  ennek  a  tényezőnek  köszönhették  csupán. 

Ugyanoly  irányú  hatása  és  eredménye,  mint  a  háborúnak, 
lehet  a  diplomáciának  is. 

Oroszország  diplomáciai  közbelépése  1850-ben  helyreállí¬ 
totta  a  régi  német  szövetséget  s  a  porosz  állam  egész  belpolitiká¬ 
jára  kihatott.  Olmütz  az  Poroszországnak,  ami  Világos  nekünk, 
mert  a  diplomáciában  a  tárgyaló  felek  latens  ereje  nyilatkozik.^) 

Meg  vannak  végül  a  maga  szükségképeni  belpolitikai  kon¬ 
zekvenciái  is. 

Magyarország  a  maga .  történetéből  ismeri  a  külpolitikai 
szempontok  belpolitikai  konzekvenciáinak  mélyreható  jelentő¬ 
ségét.  II.  József  reformjai  elsősorban  a  nagyhatalmi  szem¬ 
pontok  által  irányíttattak,  amelyek  azután  is  annyiszor  jutottak 
ellentétbe  Magyarország  belkormányzati  önállóságának  s  nem¬ 
zetegységének  érdekeivel. 

Németország  története  ritka  világossággal  mutatta  a  kül¬ 
politika  államképző  és  intézményképző  erejét. 

Egy  gyönge  belpolitika  viszont  a  diplomáciai  súly  elveszítésére  vezet¬ 
het,  amint  a  régi  Ausztria  belső  zavarai  megingatták  a  nagyhatalmi  poziciót. 

Viszont  az  is  nyilvánvaló,  hogy  a  háborúnak  is  meg  vannak  a  maga 
belpolitikai  előfeltételei.  A  világháború  történetirója  meg  fogja  találni  az  egyes 
államok  gazdasági  és  hatalmi  versengésének  szükségképpeni  okai  mellett  a 
belpolitikai  okokat  is  s  Francia-  és  Olaszország  belső  zavarainak,  párt  és 
osztályharcainak  kiegyenlithetetlenségében  egy  háborús  kivezető  ut  keresésének 
egyik  indokát. 

Magában  a  háborúban  ismét  az  azelőtt  folytatott  kül-  és  belpolitika 
világos  kritikája  nyilatkozik,  a  nemzeti  szolidaritás,  fegyelem  s  ethika  tekin¬ 
tetében. 


20 


Réz  Mihály 


III.  Az  állam  célja. 

.  JT 

Pártpolitikai  célok  s  osztályszempontok  felett,  világnéz- 
letek  s  érzelmek  által  követelt  célok,  felett,  a  realitások  által 
objektíve  legmagasabb  célként  van  adva:  az  állam  önfentartása. 

Ennek  az  öilfentartásnak  speciális  konzekvenciái  az  adott 
helyzetek  szerint  változók  s  gyakran  védelmi,  de  gyakran 
támadó  politikát  parancsolnak. 

A  létért  való  küzdelemben  az  állam  ereje  akaratától  füg¬ 
getlenül  is  gyakran  próbára  állíttatik.  Az  erőknek  ebben  a  mér¬ 
kőzésében  a  gyöngének  szükségkép  el  kell  pusztulnia.  És  azért 
a  gyöngének  a  maga  erősbödése  végett  folytatott  minden  ag- 
gressziv  törekvése  is  voltaképen  önvédelem.  Megjavítása  az  erő¬ 
viszonyoknak,  melyeknek  kedvezőtlen  volta  létét  fenyegeti. 

«So  lángé  Preussen  nicht  zu  einem  dér  deutschen  Nationa- 
litát  annáhernd  entsprechenden  Staatsgebilde  gelangt  ivar,  so 
lángé  es  nicht  nach  dem  Ausdruck,  dessen  sich  dér  Fürst  Metter¬ 
nich  mir  gegenüber  bediente,  zu  den  «saturirten))  Staaten  ge- 
hörte,  musste  es  seine  Politik  mit  dem  angeführten  Worte  Fried- 
richs  des  Grossen  en  vedette  einrichten.))  (Bismarck:  « Cédánkén 
und  Erinnerungen.))  I.  272.) 

Eképen  látja  Bismarck  Poroszország  adott  geográfiái  és 
külpolitikai  helyzetének  parancsait.  Egyben  ugyanezen  tényezők 
által  —  ugyanezen  elv  alapján  —  objektíve  adottnak  látja  egy 
aggressziv  és  hódító  politika  szükségességének  határait. 

A  Bismarck  vezetése  előtti  és  utáni  helyzetnek  eme  külön¬ 
böző  konzekvenciáit  a  Bismarck  által  sugalmazott  Allgemeine 
Zeitung  1891-ben  a  következőkben  vonja  meg: 

((Dér  politische  Unterschied  zwischen  dem  heutigen 
Deutschland  und  dem  Kaiser  Wilhelms  I.  beruht  auf  dem  histo- 
rischen  Unterschiede.  Ehedem  galt  es  Entscheidungen  herbeizu- 
führen,  weil  nur  durch  diese  die  Fundamente  des  nationalen 
Lebens  zu  beginnen  und  festzulegen  waren;  jetzt  gilt  es  neue 
Entscheidungen  nicht  zu  suchen,  sondern  tunlichst  zu  \'ermeiden, 
weil  dabei  nichts  mehr  zu  gewinnen,  sondern  nur  das  Gewon- 
nene  zum  Einsatz  zu  bringen  ist.))^) 


1)  Penzler:  F.  Bismarck  n.  s.  E.  III.  43. 

Ugyanily  értelemben  szól  a  Norddeutsche  Allgemeine 
Zeitung  egy  későbbi  cikkének  következő  passzusa: 

((Deutschland  kann  unmöglich  die  Vermehrung  seines 
Gebietes  anstreben,  nach  keiner  Richtung,  sei  es  an  dér  franzö- 
sischen,  an  dér  hollándischen,  an  dér  belgischen  oder  russischen 
Grenze.  Was  sollen  wir  denn  auch  wünschen?  Wir  sind  gesát- 
tigt . . .  Wir  habén  ohnehin  nichtdeutsche  Elemente  genug.»i) 

Bismarck  politikája  nem  hódító  politika.  Célja:  az  önfen- 
tartás.  Amikor  s  amennyire  ez  kivánja,  akkor  s  annyiban  tartja 
kötelességének  a  hódító  politikát. 

Hogy  ez  mikor  következik  be,  azt  csak  az  európai  helyzet 
s  az  európai  események  folytonos  szemmeltartása  alapján  álla¬ 
píthatni  meg.  Ennek  a  figyelése  s  a  belső  politikának  ehhez  való 
alkalmazása  a  legfőbb  feladat. 

Az  állam  belső  politikájának  igy  kell  az  európai  politikába 
belekapcsolódnia  s  az  állam  belső  problémáinak  elsősorban 
ebből  a  szempontból  kell  tekintetbe  jönniök. 

A  nemzetnek  az  európai  viszonyok  közötti  elhelyezkedése 
Poroszország  régi  nagy  államférfiainál  is  mindig  az  uralkodó 
tekintet;  s  az  e  tekintetben  elérendő  minél  biztosabb  pozició  az 
ideál.  Ez  nem  a  külpolitikai  szempont  kizárólagossága,  hiszen 
a  belpolitika  helyes  irányítása,  a  gazdasági,  kulturális  és  az  ideális 
tényező  fejlesztése  ebből  a  szempontból  elsőrangú  tényező.  Ez 
csupán  a  külpolitikai  szempont  domináló  jelentősége  nála, 
amelyhez  minden  egyébnek  igazodnia  kell. 

Az  európai  viszonyok  tényleges  alakulása  Bismarck  szerint 
mértéke  a  követett  belső  politikának,  s  a  követendő  politikának 
irányítója.  Beigazítja  a  maguk  vágányába  az  egyes  államokat; 
megvonja  az  erőviszonyok  konzekvenciáit;  és  a  jövő  feladatait 
megszabja. 

Ezeket  a  feladatokat  a  helyzet  determinálja.  Előlük  kitérni 
lehetetlen.  Ezeknek  szolgálása  életkérdés;  minden  egyéb  csak 
másodsorban  jöhet. 

Ezek  az  igazságok  nem  csupán  Poroszország  akkori  hely¬ 
zetéből  folyók.  Poroszország  helyzetéből  csak  ezen  igazságoknak 
némely  speciális  konzekvenciái  következnek;  de  maguk  az  igaz¬ 
ságok  nyilvánvalólag  minden  más  államra  is  állanak. 


Penzler:  F.  Bismarck.  III.  324. 

Poroszország  egykori  helyzetéből  következett  egy  hódító 
politika;  a  Németország  megalakulása  utáni  szituációból  pedig 
egy  békés  politika  szükségessége.  Mindez  s  "mind  ennek  bel¬ 
politikai  következményei  Poroszország  adott  helyzetéből  folynak. 

De  mindez  egy  általánosabb  igazságnak  speciális  esete 
(Specialfall)  csupán. 

Más  európai  helyzetnek  más  követelményei  lesznek  s  a 
szituációk  az  idők  folytán  változók.  De  állandó  annak  az  elv¬ 
nek  igazsága,  hogy  az  államot  nem  szabad  izoláltan,  a  maga 
európai  vagy  világpolitikai  helyzetétől  elszigetelve  tekinteni, 
hanem  mint  egy  nagyobb  komplexum  részét,  amely  komplexum 
folytonos  hullámzásban  van  s  amelynek  erőviszonyai  folyton 
változók.  Ezen  nagy  összefüggések  mutatják  meg  csupán  minden 
állam  elsőrendű  létfeltételeit. 

Minél  inkább  alkalmazkodik  ezen  feltételekhez:  a  létért 
való  küzdelemben  annál  inkább  érvényesül. 

Az  állam  célja  tehát  adva  van.  Elsősorban  is  kivülről.  Ha  ezt 
nem  szolgálja:  megsemmisül  vagy  meggyöngül;  egészben  vagy 
részben  képtelenné  lesz  bármely  más  célja  keresztülvitelére. 
Mert  minden  belpolitikai  cél  kitűzésének  csak  annyi  értelme  van, 
arnennyi  azon  államnál  az  önrendelkezés.  A  szuverénitás  teljes¬ 
sége  nélkül  minden  célkitűzés  szükségkép  illuzórius.  Ez  ön¬ 
rendelkezési  vágy  hiánya  államias  érzék  hiánya  s  egy  beolvadó¬ 
félben  levő  közület  átmeneti  állapota  csupán. 

Az  állam  első  célja  tehát  a  maga  szuverénitásának,  a  maga 
önrendelkezésének  minél  teljesebb  biztosítása.  Ez  a  tény  szükség- 
képeni,  mert  az  állam  fenmaradásának  és  minden  más  államcél 
kivihetőségének  alapfeltétele. 

A  további  célok  kitűzése  részben  ismét  adva  van.  A  minden¬ 
kori  speciális  viszonyok  sok  tekintetben  determinálják.  Nemcsak 
politikai  felfogások  kérdése,  de  általában  világnézlet  kérdése  is. 
Vallási,  kulturális,  érzelmi  momentumok  ép  úgy  hatnak  rá,  mint 
gazdasági  és  politikai  megfontolások. 

-  És  amint  ezek  változók,  változik  a  tényleg  kitűzött  cél  is. 
Nemzedékek  mennek  és  jönnek  s  az  emberről  való  felfogásaik 
és  ideáljaik  változók.  Az  apák  nem  értik  meg  a  fiukat  s  a  fiuk 
megmosolyogják  apáik  eszményeit.  És  ez  eszményekbe  mindig 
vegyül  valami  a  kor  egész  világnézletéből,  impregnálva  a  poli¬ 
tikai  elveket  is.  A  célkitüzö  tényezők  egyike  a  politikai  eszme 

is,  de  csak  egyike;  s  az  érzelmi  momentumok  itt  is  erősebbek, 
mint  az  értelmiek.  A  célkitűzés  akarat  nyilvánítás  s  az  akarat  az 
egész  emberben  gyökerező. 

((A  politikának  —  mondotta  volt  Bürke  —  nem  az  emberi 
értelemre,  hanem  az  emberi  természetre  kell  építnie,  amelynek 
az  értelem  csak  egy  része,  és  épen  nem  mondhatni,  hogy  leg¬ 
nagyobb  része.)) 

Azon  célok  mellett  azonban,  amelyeknek  egy  része  kívül¬ 
ről,  más  része  belülről  immár  adva  van,  az  államférfi  maga  is 
tűzhet  ki  célokat.  De  még  itt  is  kötve  van  abban  a  tekintetben, 
hogy  azt  kell  néznie,  vájjon  mit  akarnak  elérni  a  többi  politikai 
tényezők  s  vájjon  ha  ő  a  maga  célját  izoláltan  tekintve  szolgálja, 
mi  lesz  az  összeredmény. 

Bismarck  jól  tudta,  hogy  neki  nem  lehet  csupán  a  konzerva¬ 
tív  célkitűzést  tekinteni  akkor  az  egyház  és  állami  közötti  viszony¬ 
ban,  midőn  a  klerikalizmus  az  igy  adódó  fegyverekkel  visszaélt 
volna.  És  tudta  azt  is,  hogy  nem  lehet  a  jogállam  elvont  eszménye 
felé  haladnia  akkor,  amidőn  a  szocializmus  annak  a  szabad¬ 
ságaiból  az  egészet  fenyegető  fegyvert  kovácsolt  volna. 

A  célok  hierarchiája;  értékük  relativitása;  s  a  viszonyok 
által  megszabottságuk  itt  is  nyilvánvaló. 

A  célok  egy  része  tehát  adva  van.  Részben  külső,  részben 
belső  viszonyok  által.  Ez  ténymegállapítás. 

A  célok  más  részének  kitűzésénél  helyes  alkalmazkodni  a 
viszonyokhoz  s  összhangba  hozni  más  célkitűzések  eredményei¬ 
vel.  Ez  politikai  opportunitás. 

Csak  ezen  határokon  belül  marad  az  államférfi  számára 
meg  a  leh tőség,  hogy  érzelmek  vagy  általános  igazságok  alapján 
az  állam  célját  megszabhassa. 

Miként  a  liberalizmus  szemében  a  szabadság  és  egyenlőség 
a  legmagasabb  cél  és  igazság;  úgy  Bismarck  szemében  az  ideál: 
a  tekintély  és  az  uralom.  A  tekintély  és  az  uralom,  amely  a 
kormányzottak  jóléte  iránti  kötelességérzettől  vezettetik  s  amely 
ép  ezen  önzetlen,  ideális  és  közérdekű  jellegében  leli  a  maga 
igazolását.  Monarchikus,  arisztokratikus  irányzata,  ép  úgy  mint 
szociális  politikája  ebből  következik. 

És  itt  eljutottunk  ahhoz  a  ponthoz,  ahol  —  a  végcélnál  — 
érzelmi  momentumok  döntenek.  A  viszonyokat  mérlegelő  érte¬ 
lem  által  korlátozatlanul  hagyott  téren  ezen  abszolút  értékű 

célokért  folyik  a  küzdelem.  Mélyen  lent  az  egyéniség  legbelsejé- 
ben  gyökereznek  azok;  s  nemcsak  a  Bismarck  lelkében  élnek, 
hanem  Poroszország  legfényesebb  korszakain  át  azokért  folyik 
a  küzdelem. 

Attól  az  időtől  kezdve,  midőn  a  nagy  választófejedelem 
merész  törekvésekkel  tele  büszke  lelkében  először  bontakozott 
ki  ez  az  ideál;  a  Versailles!  császárproklamáció  diadalmas  nap¬ 
jaiig:  Poroszország  legjobb  fiait  mindig  ez  hevítette,  s  ez  hatotta 
át  legnagyobb  korszakait. 

A  nemzetteremtő,  a  nemzetnevelő  fegyelem  szelleme  hatja 
át  őket.  A  fegyelem  lelke:  az  egyéninél  magasabb  közös  ideális 
cél  iránti  teljes  odaadás. 

Nyers  erők  tusájában,  véres  csaták  között,  midőn  ég  és  föld 
meginog  a  lelkekben  s  az  eszmények  összeomlani  látszanak:  az 
anyagi  erő  elnyomó  elsőbbségének  hazug  látszata  mögött  ez  a 
legnagyobb  eszmény  az,  ami  diadalmaskodik. 


IV.  A  kötelesség. 

A  XVIII.  század  felvilágosult  bölcsészetével  ezt  helyezi 
szembe  Németország  legnagyobb  filozófusa.  A  jogokat  Ígérő  napó¬ 
leoni  Franciaországgal  szemben  erre  alapítja  Poroszország  a 
maga  ellenálló  erejét.  Az  ember  jogait  deklaráló  Franciaország¬ 
gal  szemben  a  század  legnagyobb  törvényének  az  általános  véd- 
kötelezettségről  szólót  tartja  a  porosz  szellem  s  a  népet  illető 
jogok  között  legelsőnek  az  általános  tankötelezettséget. 

«Az  a  kategorikus  imperativus,  amelyre  a  porosz  állam 
építve  van)),  nemcsak  a  nemzetnek  szól,  hanem  szól  az  uralkodó¬ 
nak  is.  Miként  Kant  a  francia  bölcsészettel  szemben,  úgy  állítja 
Nagy  Frigyes  a  renaissanceszal  szembe  ennek  parancsait. 
Macchiavelli  ellen  Írott  ifjúkori  munkája  az  uralkodó  személyi¬ 
ségének  feltétlen  érvényesülési  jogával  szemben  a  nagyratermett 
jövendő  uralkodó  mély  komolyságával  mutat  rá  a  kötelesség 
kategorikus  imperativusára. 

Nemcsak  a  népnek  szól  ez  a  parancs;  szól  az  az  uralkodó¬ 
nak,  szól  az  uralkodó  osztálynak  is.  A  Stein — Hardenberg-féle 
reformok  a  vezetők  kötelességérzetéből  erednek;  nem  a  jogo¬ 
kat  követelők  erejéből.  Nem  diadalmas  osztályharc  eredménye 

€z,  hanem  diadalmas  nemzeti  politika,  amelynek  számára  az 
uralkodó  osztálynak  meg  kell  a  maga  áldozatait  hoznia. 

Pártnak,  felekezetnek,  osztálynak,  érdekeknek  e  magasabb 
tekintet  mögött  el  kell  némulnia.  Össze  kell  törnie  mindannak, 
ami  a  nagy  közös  eszménnyel  szembeáll. 

Három  nagy  uralkodó  vezeti  hosszas  uralkodási  ideje  alatt 
Poroszországot  ezen  az  utón.  A  dinasztikus  érzés:  a  nemzeti 
egységet  és  nagyságot  teremtő  hatalom  iránti  ragaszkodás;  s  a 
fegyelem:  a  nemzeti  eszmények  iránti  odaadás.^) 

Három  nagy  uralkodó  örökébe  lépett  ez  a  legnagyobb,  a 
negyedik,  s  örökségüket  megsokszorozta.  A  Bismarck  lelke  tele 
volt  ezzel  az  eszménnyel;  tele  az  ezen  tradíciókat  őrző  dinasztia 
iránti  ragaszkodással;  tele  rokonszenvvel  azon  elemek  iránt, 
amelyeknek  dinasztikus,  katonás  és  nemzeti  érzéseiben  Porosz- 
ország  életerejét  érezte. 

Az  ő  konzervatív  gondolkozásával  igy  csendülnek  össze  az 
érzelmi  momentumok.  Egyik  nem  magyarázható  a  másikból; 
mindkettő  együtt  s  egyszerre  nőtt. 

1)  Nemzetietlen  uralkodók  szerencsétlen  uralma  nyomán  szükségkép 
támad  ennek  az  ellentéte.  És  midőn  ez  idők  már  régen  elmúlnak:  az  egykori 
szolgaság  eme  nyoma  — ^  az  önkéntes,  ideális,  lelki  fegyelem  hiánya  —  sokáig 
megmarad.  Az  elnyomás  demoralizáló  lelki  hatása  sokáig  túléli  az  elnyomást 
magájt. 

Békemozg^almak  háborút  viselő  államokban. 

Nagyon  kényes  feladat  háborút  viselő  országok  béke¬ 
mozgalmaival  foglalkozni,  mert  sohasem  lehet  tudni,  hogy  egy 
ilyen  országban  mutatkozó  békemozgalom  igazi  benső  mozga¬ 
lom,  vagy  pedig  csak  egy  kifelé  szánt  trükk,  hogy  más  háborús 
államot  gyengítsen  vele  és  a  türelmetlenekben  szimpátiát  ébresz- 
szen  maga  iránt.  Természetes,  hogy  minden  állam  szívesen 
támogatná  a  vele  ellenséges  viszonyban  álló  ország  békemozgal¬ 
mát.  A  franciák  mostanában  utas  nélküli  megfigyelő  ballonokat 
eregetnek  a  német  front  felé,  melyeket  teleaggatnak  háború- 
ellenes  röpiratokkal  s  olyan  Írásokkal,  melyek  a  központi  hatal¬ 
mak  katonáit  egymás  ellen  izgatják.  A  «Popolo  dTtalia»,  ez  a 
hazugságairól  hires  lap  hasábokon  keresztül  foglalkozik  azok¬ 
kal  az  állítólagos  békeajánlatokkal,  amelyeket  a  német  császár 
különböző  entente-államoknak  tett,  erős  fantáziára  valló  sziliek¬ 
kel  ecsetelve  a  visszautasítás  részleteit. 

Ha  nálunk  nem  is  élnek  ily  durva  fogásokkal,  mégis  olvas¬ 
hatunk  híreket,  melyek  az  ellenséges  államok  katonáinak  béke¬ 
vágyáról  számolnak  be.  Az  ilyen  híreket,  aminőket  a  « Neues 
Wiener  Journal))  minapi  számában  is  olvashattunk,  el  kell  Ítél¬ 
nünk;  a  bécsi  lap  azt  Írja,  hogy  a  flandriai  fronton  a  francia 
katonák  már  unják  a  háborút,  csak  immel-ámmal  végzik  munká'- 
jukat  és  a  foglyok  szemmelláthatóan  meg  vannak  elégedve  hely¬ 
zetükkel  . . . 

Most  sorra  vesszük  a  háborút  viselő  államok  békemozgal¬ 
mait,  kezdve  az  entente-államokban,  hol  sok  több  és  erősebb, 
mélyebben  gyökeredző  az  ilyfajta  mozgalom,  mint  nálunk. 


h  Az  első  közlemény  a  „Magyar  Figyelő"  folyó  évi  11-ik  számában 
jelent  meg. 

Anglia. 

Nem  hiába  féltek  az  angol  politikusok,  hogy  a  nép  előtt 
népszerűtlen  lesz  a  háborúba  való  beavatkozás:  igy  is  történt. 
Alig  tört  ki  a  világháború,  az  angol  tudósok  már  kiadtak  egy,  a 
háború  ellen  tiltakozó,  röpiratot.  1914  augusztus  8-án  a  «The 
Nationw,  hazafias,  polgáyi  lap,  egy  nagy  feltűnést  keltő  cikkben 
rámutat  arra,  hogy  egy  háború  Angliára  nézve  mily  óriási 
veszélyeket  rejt  magában. 

Bertrand  Russel,  Lord  John  Russel  unokája,  egy  háború- 
ellenes  mozgalom  élére  lép. 

1914  októberében  Angliában  Ramsay  Macdonald  egy  uj 
pártot  alakít.  A  párt  programmjának  főbb  pontjai: 

1.  Ne  történhessék  semmiféle  földterület- átadás,  népszava¬ 
zás  nélkül. 

'  2.  Demokratikus  ellenőrzés  a  külpolitikában. 

3.  Ne  kössünk  szövetség-szerződéseket  egyes  államokkal, 
hanem  teremtsünk  egy  európai  államszövetséget,  mely  nyilvános 
tanácskozással  birna. 

4.  Leszállítani  a  hadseregek  létszámát  Európában. 

1915  májusában  Manchesterben  nagy  ünnepély  volt  a 
hágai  békekonferencia  évfordulójának  emlékére.  C.  W.  Bower- 
men  képviselő  tartotta  az  ünnepi  beszédet,  melyben  a  béke  áldá¬ 
sait  fejtegette. 

«Is  it  to  be  Haté)),  Karold  Picton  könyve  (George  Allén 
kiadása,  London),  azt  fejtegeti,  hogy  nem  szabad  a  németeket 
gyűlölni,  mert  nem  egyedül  ők  a  háború  okozói. 

James  Hope  Moulton  ((British  and  Germán  Scholarship» 
cimü  könyvében  (London,  1915)  azt  Írja,  hogy  nem  szabad  oly 
sokat  s  oly  durva  hangon  beszélni  és  Írni  a  németek  ellen,  mert 
sokat,  nagyon  sokat  tanulhat  tőlük  Anglia. 

Edward  Carpentiers  (kinek  könyveit  Batthyány  Ervin  gróf 
fordította  német  nyelvre)  egy  újabb  könyvet  irt  ((Givilisation 
Its  Cause  and  Tts  Cure))  cimmel,  melyben  ragyogó  stílussal  fej¬ 
tegeti,  hogy  a  háború  a  civilizáció,  a  kultúra  csődjét  jelenti. 

Alakult  egy  francia-brit  kommisszió  is  Angliában,  mely  a 
külfölddel  kontaktust  akar  fentartani;  az  elnöke  Gryce. 

A  «Slop  the  War))  egyház  antimilitarista  mozgalmat  indí¬ 
tott,  melynek  élére  J.  Scot  Duckers,  az  egyház  vezére,  került. 

Fenner  Brokwy,  a  ((The  Labour  Leaderw-nek,  a  független 
munkáspárt  (kimondottan  békepárti)  lapjának  szerkesztője,  azt 
Írja  lapjában:  ((Mi  nem  akarjuk  Anglia  bukását,  de  más  nemze 
téét  sem;  mi  csupán  békés  együttmunkálkodást  akarunk  .  .  .» 

Ugyancsak  a  ((The  Labour  Leader»  egyik  legutóbbi  számá¬ 
ban  olvashatjuk  egy  a  harctéren  lévő  angol  tiszt  levelének  kővet¬ 
kező  részét:  ((Már  itt  van  az  ideje  annak,  hogy  Angliában  is 
gondolkozzanak  a  béke  felett.  Elég  sokat  beszéltünk  Porosz- 
ország  megsemmisítéséről,  de  egyik  tervünk  sem  sikerült.  Oda¬ 
haza  a  kényelmes  klubokban  és  állami  palotákban  tán  más- 
képen  látják  a  dolgokat,  de  mi  itt  kinn  a  csatamezőn  tisztán 
látjuk,  hogy  sohasem  voltunk  oly  messze  céljainktól,  mint  most. 
Nem  méltó  Anglia  múltjához  e  céltalan  háború  folytatása,  mikor 
minden  nap  Poroszország  újabb  diadalát  hozza  s  számunkra 
mind  előnytelenebb  békét ...» 

W.  L.  Gourtney,  a  ((Fortnightly  Review»  szerkesztője,  lap¬ 
ját  használja  fel  arra,  hogy  benne  a  békemozgalmaknak  propa¬ 
gandát  csináljon. 

Az  (dndependent  Labour  Party»  1915.  husvétján  Norwich- 
ben  tartott  kongresszusán  elhatározta  a  következőket: 

1.  A  munkásság  éberen  őrködni  fog  afelett,  hogy  a  jövendő 
békeszerződés  ne  hordja  magában  újabb  háborúk  csiráját. 

2.  A  nép  tudta  nélkül  ne  köttessenek  szerződések. 

3.  Anglia  törekedjék  egy  európai  államszövetség  meg¬ 
teremtésének  élőkészítésére. 

4.  Az  összetűzések  felett  egy  nemzetközi  békebiróság  hatá¬ 
rozzon.  Az  olyan  nemzetek,  melyek  nem  vetik  alá  magukat  e 
bíróság  határozatainak,  kereskedelmi,  postai  és  egyéb  bojkott 
alá  helyezendők. 

A  szociáldemokrata  ((Fabier» -társaság  kiadott  egy  röpira- 
tot,  mely  később  a  ((The  New  Statesman»-ban  is  megjelent  s 
mely  a  legmesszebbmenő  háboru-ellenességre  izgat  elvtársai 
körében.  —  Írországban  Iréné  Cimwell,  az  (drish  Volunteers» 
titkárnője  ugyanennek  a  merész  gondolatnak  csinál  propagandát. 

Franciaország. 

Érdekes,  hogy  épen  a  forradalmi  tradicióju  Franciaország¬ 
ban  nincsen  semmi  lényeges  polgári  békemozgalom,  látszólag 
mindenki  a  háború  ügyének  szenteli  tevékenységét.  Ez  a  csend 
azonban  telítve  van  a  nagy  viharokat  megelőző  villamos  feszült¬ 
séggel. 

Megjelennek  ugyan  szép  számban  a  béke  problémájával 
kapcsolatos  könyvek  és  rőpiratok,  de  ezek  teljesen  fojtott  han¬ 
gnak  s  inkább  naiv  álmodozásnak  hatnak,  mint  egy  komoly 
propaganda  talajkészítőinek:  Aulard  A.:  «La  paix  future  d’apres 
la  revolution  frangaise  et  Kant))  (Armand  Golin  kiadása,  Páris). 

—  Juan  Aicard:  ((La  paix  pár  le  Droit))  (Páris).  —  Camille  Saba- 
tier:  ((La  probleme  de  la  paix)).  —  ((La  paix  que  nous  devons 
fairé))  (Payot,  Páris).  Ez  utóbbi  könyvet  állítólag  Briand  irta. 

—  Henry  Lambert:  (dJn  autre  aspect  de  la  question  Européene 
et  une  Solution)). 

E  komoly  békekönyvek  mellett  azonban  találunk  sokkal 
naivabb  Írásokat  is,  melyeknél  a  béke  jelszava  csak  lepel,  mely 
alól  otrombán  kiütközik  a  háborúra  izgatás,  a  száz  sebből  vérző 
nép  újabb  félrevezetése.  A  ((Le  Democratie))-ban,  Max  Sagnier,  • 
francia  keresztény  szociáldemokrata  lapjában  egy  angol  kép¬ 
viselő,  Masterman,  a  következő  10  pontban  képzeli  el  az  entente 
által  megkötendő  békét: 

1.  Belgium  visszakapja  függetlenségét  s  kárpótlást  kap  a 
hadiveszteségekért. 

2.  Franciaország  visszakapja  Elszász-Lotharingiát,  sőt 
Németország  nagy  hadisarcot  .fizet.  A  Rajna  fogja  a  határt 
alkotni  Franciaország  és  Németország  között. 

3.  Dánia  megkapja  Schleswig-Holsteint. 

4.  Galicia  Oroszországé  lesz. 

5.  Olaszország  megkapja  a  kivánt  területeket. 

6..  Törökországot  széjjeldarabolják,  hogy  a  virágzó  országok 
megkaphassák  a  holt  földet. 

7.  Szerbia  helyreállíttatik  s  nagy  hadisarcot  kap,  Bosznia- 
Hercegovina  is  hozzácsatoltatik.  Azonkívül  jó  utat  kap  az  Adriá¬ 
hoz  s  a  dunaparti  monarchia  szerblakta  vidékeit  is  megkapja. 

8.  Ha  Görögország  és  Románia  nem  csatlakoznak  sietve 
az  entente-államokhoz,  az  igazság  oldalára,  akkor  nem  kapnak 
semmit. 

9.  A  német  flottát  az  entente  népei  között  elosztják. 

10.  A  német  gyarmatokat  szintén  felosztják  a  győzedelmes 
entente-népek  között. 

A  nemrég  meghalt  Remy  de  Gourmont  mindig  nagy  ellen¬ 
sége  volt  az  ilyenfajta  naiv  és  népbutító  Írásoknak.  Halála  előtt 
irt  utolsó  epilógusában  foglalkozik  Richepin  «Miracle  de  la 
Marne))  cimü  munkájával,  rámutatva  arra,  hogy  ugyanez  az 
ember  irta  azelőtt  a  legblaszfémikusabb  cikkeket.  Ugyanezen 
a  helyen  Levadan  és  Barres-t  is  gúnyolja  a  németeket  kicsinyítő 
Írásaik  miatt,  kiemelve  az  ellentmondást  régebbi  és  újabb  néző¬ 
pontjuk  között. 

Amilyen  kevés  a  polgári  békebarát  Franciaországban,  — 
bármily  meglepő  —  ugyanolyan  kevés  a  forradalmi  békemozga¬ 
lom  is.  Megalakult  ugyan  egy  bizottság  «Populaire  du  Centrew 
címmel,  mely  antimilitarista  tendenciáktól  tüzelve,  egy  minden¬ 
áron  való  békét  akart  a  kormánytól  kierőszakolni;  a  fenti  címen 
különben  lapjuk  is  van.  Működésüket  azonban  a  leghalavá- 
nyabb  siker  sem  koronázza. 

A  szociáldemokraták  decemberben  tartott  kongresszusán 
felmerültek  indítványok,  hogy  tiltakozzanak  a  pártok  az  ellen, 
hogy  Franciaországnak  területszerzési  aspirációi  legyenek,  (!) 
de  ezeket  a  javaslatokat  is  elvetették. 

Bár  vannak  a  szociáldemokraták  között  józanabbak  is. 
Renandel  francia  szociáldemokrata  abban  az  időben,  mikor  a 
Zeppelin-támadások  miatt  mindenki  bosszúért  kiáltott,  a  ((Huma- 
nité))-ben  azt  irta:  ((A  bosszúvágy,  mit  bizonyos  körökből  mester¬ 
ségesen  szítanak,  csak  elmérgesíti  a  helyzetet  s  mind  távolabbra 
viszi  az  annyira  óhajtott  béke  lehetőségét.)) 


Oroszország. 

Oroszországban  mindig  voltak  elemek,  kik  a  humaniz¬ 
musért  harcoltak  s  vértanú-halálba  mentek  érte;  ilyenek  termé¬ 
szetesen  a  háború  alatt  is  vannak.  Ezekre  azonban  nem  terjesz¬ 
kedhetünk  ki,  mi  csak  a  jelenleg  folyó  háború  ellenségeit  s  azok 
tevékenységét  kisérjük  figyelemmel. 

Gróf  Bobrinsky,  a  duma  konzervatív  pártjának  vezére, 
komoly  békeakcióba  kezdett. 

Kovaléwsky  tanár,  egy  orosz  duma-képviselő,  egyik  beszé¬ 
dében  egy  oly  bizottság  összeállítását  sürgeti,  mely  a  bábom 
utáni  gazdasági  és  politikai  tevékenység  előkészítésére  hivatott. 
-Sasonow  az  indítvány  mellett  volt. 

A  ((Djen»  cimii  orosz  lap  idézi  Maklakow  orosz  belügyi 
miniszter  szavait,  ki  nemrégiben  azt  mondotta,  hogy  Oroszország 
és  Németország  között  nincsenek  ellentétek;  ennek  a  két  ország¬ 
nak  csak  egy  ellensége  van:  a  nyugateurópai  demokrácia. 

Egy  másik  lap,  a  <(New  Statesman®  szerint  az  orosz  bel¬ 
ügyminiszter  Nisni-Nowgorodban  tartott  beszédében  azt  mon¬ 
dotta,  hogy  nagyon  sajnálja  a  háborút  Oroszország  és  Német¬ 
ország  között,  mert  e  két  nemzetnek  egymásra  szüksége  van. 

A  ((Kijew)),  egy  orosz  reakcionárus  lap,  egyik  legutóbbi 
számában  Írja  a  következőket:  ((Lengyelország  Oroszország  szá¬ 
mára  egyszersmindenkorra ,  elveszett,  bár  a  lengyel  kérdés  a 
béketárgyalásoknál  valószinüleg  még  nagy  szerepet  fog  játszani.)) 

Az  orosz  forradalmárok  tevékenykedése  hazájukban  rend¬ 
kívül  meg  van  nehezítve  s  ezért  többnyire  külföldön  tartják 
összejöveteleiket.  A  háború  alatt  Dániában  verődtek  össze  az 
orosz  szociálforradalmárok,  több  háború-ellenes  gyűlést  tartó t- 
.  tak  s  kiáltványt  bocsájtottak  ki  hazájukban  élő  elvtársaikhoz. 

Könyveiket  is  többnyire  csak  külföldön  adhatják  ki.  Nem¬ 
régiben  jelent  meg  egy  orosz  iró,  F.  von  Wrapel  báró  ((Inter¬ 
nationale  Anarchie  oder  Verfassung))  cimü  könyve  (Orell  ki¬ 
adása,  Zürich),  mely  békebiróságot  követel  a  nemzetek  közti 
ellentétek  mielőbbi  megszüntetésére. 

Olaszország. 

Olaszországban  a  komoly  elemek  már  a  háború  kezdete 
óta,  ellenzői  a  számukra  kilátástalan,  veszedelmes  háborúnak. 
Mindannyian  emlékezünk  még  az  eszközökre,  amelyekkel  küz¬ 
döttek  a  háború  ellen.  Ezeknek  legtöbbjét  azóta  már  elnémítot¬ 
ták,  de  néhánya,  köztük  a  ((Critica  Sociale))  cimü  háború-ellenes 
folyóirat,  mé^  ma  is  fennáll.  És  hogy  működésük  nem  egészen 
hatástalan,  azt  egy  egész  csomó  figyelemreméltó  jelenség  iga¬ 
zolja. 

Brisagon  keresztül  egy  századnyi  olasz  szociáldemokrata 
katona  szökött  át  Svájcba. 

Október  8-án  a  nagyobb  olasz  városokban  óriási  s  véres 
tüntetések  voltak  a  háború  ellen,  melyen  a  rendőrség  is  kény¬ 
telen  volt  beleavatkozni. 

Megjelent  és  nagy  feltűnést  keltett  merész  hangjával  egy 
olasz  békekönyv  is.  Ponti:  La  Guera  dei  popoli  e  la  futura  con- 
federazione*  Europea  (Hoepli  kiadása,  Milano). 


Belgium. 

A  kis  Belgiumban  szó  sem  lehet  semmiféle  békemozgalom¬ 
ról,  ők  a  nyilvánosság  előtt  mindig  nagy  ellenzői  a  békének.  Leg¬ 
alább  ezt  látszik  bizonyítani  a  hirhedt  Reuter-ügynökség  egy 
nemrégiben  napvilágot  látott  hire,  mely  szerint  a  német  császár 
Belgium  elfoglalása  óta  már  háromszor  ajánlotta  fel  a  békét,  de 
a  belgák  ezt  mind  a  háromszor  kereken  visszautasították  .  . . 


Szerbia. 

A  tragikus  végű  Szerbiában  egyedül  a  szociáldemokraták 
őrizték  meg  józanságukat.  Ök  előre  látták  fenyegető  végzetüket 
s  mindenütt  enyhíteni  igyekeztek  a  terjeszkedési  terveken.  A 
«Bubucsnoszt))  cimü  szerb  szociáldemokrata  lap  még  a  háború 
folyamán  sem  szűnt  meg  a  háború  ellen  agitálni.  —  Egy  másik 
szociáldemokrata  lap,  a  «Radnicske  Novinew  még  Szerbia  el¬ 
foglalása  előtt  azt  irta:  ((A  háború  folyamán  sokat  hazudtak 
nekünk  arról,  hogy  mi  ezt  a  háborút  a  kis  nemzetek  elnyomói 
ellen  s  a  demokráciáért  folytatjuk.  Hogy  lehetnek  azonban  nem¬ 
zetek  elnyomói  egyszersmind  kis  nemzetek  védelmezői  is  és 
hogy  lehetnek  a  legfanatikusabb  militaristák  a  militarizmus 
ellen  küzdők?  ...» 

Németország. 

Hiába  berzenkedett  az  entente-sajtó  a  németek  ellen,  a 
«barbár»  Németország  még  a  békeniozgalmakból  is  igazi  német 
alapossággal  vette  ki  részét.  A  háború  folyamán  rengeteg  béke¬ 
könyv  jelent  meg. 

Floerke  Hans:  «Dokumente  dér  Freiindschaft  und  des 
Verstándnisses))  (Müller  kiadása,  München). 

Albert  Osterrieth:  «Die  Ursachen  und  Ziele  des  europái- 
schen  Kriegesw  cimü  könyvében  (Puttkamer  és  Mühlbrecht 
kiadása,  Berlin)  azt  Írja,  hogy  ez  a  háború  Európa  kulturális 
felsőbbségét  megsemmisíti,  ha  nem  hordja  magában  egy  állandó 
jövő  béke  alapjait.  Erre  a  célra  helyesnek  tartana  egy  szövet¬ 
séget  Anglia  és  Németország  között. 

Jeremy  Beuthaus:  ((Grundsátze  für  ein  künftiges  Völker- 
recht  und  einen  dauernden  Frieden»  (Halle). 

Paul  Harms:  «Die  Partéién  nach  dem  Kriege.  Zwischen 
Krieg  und  Friedenw  (S.  Hirzel  kiadása,  Leipzíg). 

*  Lujo  Brentano:  «England  und  dér  Kriegw  (a  «Neues 
Vaterland))  kiadása,  Berlin). 

Ugyancsak  ennek  a  vállalatnak  kiadásában  jelentek  meg 
a  következő  füzetek:  Was  will  dér  Bund  ((Neues  Vaterland»? 
—  ((Was  taté  Bismarck?))  —  Kiirt  von  Tepper-Lasky:  ((Benn- 
sport  und  Englánderei)).  —  Kurt  Eisner:  ((Treibende  Kráfto). 

Walther  Schücking^:  ((Die  deutscben  Professoren  und  dér 
Weltkrieg))  (Berlin,  1915). 

E.  J.  Beckker:  ((Das  Völkerrecht  dér  Zukunft))  (Universi- 
táts-Buchhandlung  kiadása,  Heidelberg). 

E  bő  terméshez  járulnak  még  a  lefordított  .külföldi  béke¬ 
iratok:  Edward  Cook:  ((Grossbritanniens  Bemühungen  um  die 
Erhaltung  des  Friedens))  (Concordia-Verlag). 

Megjelennek  ((Voran!  Bücher  des  Volkes))  cimmel  köny¬ 
vek:  Dr.  K.  F.  Jordán:  ((Grausamkeiten  im  Kriege)).  —  ((Fichtes 
Beden  an  die  deutsche  Nation.))  —  ((Merkwürdige  Begeben- 
heiten  aus  dem  Kriege  dér  Gegenwart.)) 

Egy  nürnbergi  ember  1915  májusában  jelentős  összeget 
hagyott  végrendeletileg  a  békemozgalom  céljaira. 

További  német  békekönyvek:  ((Die  Friedensfrage  in  dér 
Sitzung  des  deutschen  Reichstages»  (Georg  Stilke  kiadása, 
Berlin). 

Leopold  von  Wiese:  ((Gedanken  über  Menschlichkeiten)) 
(Dunker  és  Hunbiod  kiadása,  Leipzig). 

Dr.  Ottfried  Nippold:  ((Dér  deutsche  Chauvinismus))  (W. 
Kohlhauer  kiadása,  Berlin). 

Dr.  Paul  Natorp:  ((Dér  Tag  dér  Deutschen))  cimü  könyvé- 


Magyar  Figyelő. 

ben  (O.  Rippel  kiadása,  Hagen)  azt  mondja:  «A  háború  erkölcs¬ 
telen,  de  az  embernek  híven  ki  kell  tartani  az  állam  mellett, 
híven  egészen  a  halálig.  Ezért  a  háborútól  sem  kell  visszaridani, 
le  kell  folytatni  becsületesen,  de  szükséges  az  is,  hogy  fel  tudjuk 
ismerni  a  kedvező  alkalmat  a  békekötésre.)) 

Franz  Klein:  «Die  Kulturgemeinschaft  dér  Völker))  (Hir- 
zel  kiadása,  Leipzig).  —  Joel:  ((Neue  Weltkultur))  (Kurt  Wolf 
kiadása,  Leipzig). 

A  katholikus  sajtó  is  kiveszi  részét  békefüzetekkel  a  moz¬ 
galomban.  Dr.  Hans  Wehberg:  ((Das  Papsttum  und  dér  Welt- 
friede))  (Cladbad).  —  Birt  Theodor:  Was  heisst  ((Liebet  Euere 
Feinde))  (Christliche  Welt  kiadása,  Marburg).  —  Friedrich  Wil- 
helm:  ((Christus  und  dér  Krieg))  (Cladbad). 

A  német  szociáldemokraták  háború-ellenes  tevékenységé¬ 
ről  sokat  Írtak  és  beszéltek  a  magyar  sajtóban  is  a  háború 
folyamán.  Most  utólag  kitűnt,  hogy  Haase  szociáldemokrata 
képviselő  már  az  első  háborús  költségvetés  megszavazásakor 
felszólalt  ellene.  Haase  különben  már  1914  augusztus  4-én  le 
akart  köszönni  a  szociáldemokrata  párt  parlamenti  frakciójá¬ 
nak  elnöki  állásáról,  azonban  nem  fogadták  el. 

Liebknecht  rendkívül  sok  hívet  szerzett  a  békemozgalom¬ 
nak.  Csatlakoztak  akciójához  a  következő  szociáldemokrata 
képviselők:  Naute,  Reisshaus,  Rühle,  Schwartz,  Simon,  Stadt- 
hegen,  Stolbe,  Vogther,  Wurm,  Zubeil.  A  szász  szociáldemo¬ 
kraták  is  Liebknecht  mellett  foglaltak  állást  és  a  csoport  által 
rendezett  tüntetéseken  is  résztvettek. 

A  solingeni  szociáldemokrata  választókerület  is  örömének 
adott  kifejezést,  hogy  van  egy  csoport,  amelyiknek  meg  van  a 
bátorsága  a  költségvetés  ellen  szavazni. 

A  müncheni  szociáldemokraták  könyvkereskedése  egy 
füzetet  adott  ki:  ((Kriegsgegner  in  England)).  —  Egy  másik 
szociáldemokrata  békekönyv:  Ed.  Bernstein:  ((Die  Internationale 
dér  Arbeiterklasse))  (Moke  kiadása,  Tübingen). 

Magyarország,  Ausztria. 

Bár  az  entente-sajtó  ócsárló  kifejezéseit  teljesen  kimerí¬ 
tette  a  németek  szidalmazása  közben,  tényleges  haragjukból 
mégis  jó  rész  jutott  Ausztriára  s  Magyarországra  is.  A  háború 

előtt  ugyanis  az  volt  a  hitük,  hogy  a  Duna  melletti  monarchia 
háború  esetén  teljesen  szét  fog  bomlani;  s  hogy  ez  nem  követ¬ 
kezett  be,  sőt  látniok  kellett,  hogy  a  monarchia  nemzetiségei 
sohasem  érezték  tán  annyira  együvétartozásuk,  mint  a  mostani 
háború  alatt,  ezt  sohasem  fogják  megbocsájtani  nekünk.  S  hogy 
mégis  voltak  nálunk  békemozgalmak,  ez  nem  az  egység  bom¬ 
lását  jelenti,  hanem  csak  azt,  hogy  a  mi  határainkon  belül  a 
háborút  nem  célnak,  hanem  egy  szükségszerűen  ránk  kényszerí- 
tett  helyzetnek  tartják  és  ha  mégis  lehet  célról  beszélni,  akkor 
e  háború  célja  számunkra  csak  az  lehet,  hogy  vele  egy  elkövet¬ 
kező  tartós  békét  biztosítsunk. 

Bécsben  Helene  Leder  Rosthorn  egy  mozgalmat  kezd, 
hogy  küzdjünk  hírlapjaink  az  ellenséges  nemzeteket  szidalmazó 
otromba  hangja  ellen.  Ezt  az  akciót  a  magyar  feministák  is  át 
akarták  venni. 

Az  osztrák  béke-egyesület  1915.  év  áprilisában  levelező¬ 
lapokat  hozott  forgalomba,  melyen  hires  emberek  mondásai 
voltak  a  háború  ellen. 

Witz  Oberlin,  a  bécsi  evangélikus  templomban  tartott 
háború-ellenes  beszédeit  gyűjtötte  össze:  «Wáhrend  des  Krieges 
12  Predigten))  (Orel-Füssli  kiadása). 

Juris  U.  Dr.  J.  Vaclow  Prágában  csinál  békepropagandát. 
Ugyancsak  Prágában  terjesztette  a  háború-ellenes  eszméket  egy 
anarchista  lap,  ((Honicky  Listy»,  azonban  olyan  hangon,  hogy 
be  kellett  tiltani. 

A  bécsi  ifjú  munkások  mostanában  nagyon  sok  béke¬ 
felolvasást  tartanak. 

Rudolf  Goldscheit,  egy  osztrák  szociáldemokrata,  széles¬ 
körű  tevékenységet  fejt  ki  a  béke  érdekében,  körülbelül  olyan 
keretek  között,  mint  Liebknecht. 

Nálunk,  magyaroknál,  a  békemozgalmak  alig  találtak 
termő  talajra,  pedig  az  entente  különösen  sokat  remélt  tőlünk. 
Beszélik,  hogy  egy  pénzalapot  is  teremtettek  Svájcban,  az  eset¬ 
leges  magyar  önállósítási  mozgalom'  támogatására. 

A  magyar  békemozgalmat  egyedül  a  Jókai  Mór  és  Türr 
István  által  alapított  ((Magyar  szent  korona  országainak  Béke- 
egyesülete))  tevékenysége  képviselte.  Az  egyesület  a  berni  nem¬ 
zetközi  békeirodában  két  taggal  van  képviselve.  Elnöke  Giess- 
wein  Sándor,  tán  az  egyedüli  az  európai  békebarátok  között, 

ki  elveitől,  az  egész  háború  fólyamán,  egyáltalán  el  nem  tánto- 
rodott. 

A  megjelent  békekönyvek  legnagyobbrészt  a  ((Népszavai 
kiadványai.  Közöttük  még  a  legjelentősebb  Kunfi  Zsigmondi 
«Jaurés»  cimü  füzete. 


Bulgária. 

Bulgária  még  csak  rövid  ideje  visel  háborút,  természetes 
tehát,  hogy  a  békemozgalmak  nem  bontakozhattak  még  ki  jelen¬ 
tős  arányokban. ‘Mégis  nem  lehet  említés  nélkül  hagyni  a  bolgár 
szociáldemokraták  háború-ellenes  tevékenységét  s  különösen  f 
Kriszto  Boteff  szociáldemokrata,  a  mielőbbi  béke  érdekében  ,/ 
kifejtett,  széleskörű  akcióját.  _  í, 


Keresd  az  asszonyt. 


Elbeszélés. 

Irta:  Bársony  István, 


A  régi  kastélyban  tiilajdonképen  nem  lakott  más,  csak  a 
számtartó,  aki  legjavakorabéli  legényember  lévén,  még  a  negy¬ 
venen  erről,  csak  két  szobát  bútorozott  be  magának  az  irodáján 
kivül,  amely  már  grófi  inventárium  volt.  Az  ókori  épület  el¬ 
hanyagolt  nagy  park  szögletében  bujt  meg,  ősfák  között.  Volt 
ugyan  benne  néhány  lakható  szoba  az  emeleten  is  (a  számtartó 
a  földszinten  lakott),  de  azt  soha  senkisem  használta.  Az  ura¬ 
ság  még  a  tájékára  sem  jött  ennek  a  félreeső  birtokának,  amely¬ 
hez,  úgy  látszott,  semmi  sem  kötötte.  Különben  is  a  jobbára 
külföldön  élő  mágnások  közül  való  volt,  akik  szivesebben  költik 
el  a  pénzöket  a  Lidón,  vagy  akárhol  idegenben,  mint  itthon. 

A  számtartó  tehát  majdnem  szuverén  urnák  érezhette  itt 
magát;  jó  gazdaember  volt,  akiben  a  felsőbbsége  feltétlenül  meg¬ 
bízott;  azt  csinálhatta,  amit  tetszett.  A  kastélyhoz  tartozó  birtok- 
rész  nem  volt  valami  nagy;  mindössze  pár  ezer  hold;  annak  is 
fele  erdő;  úgy  hogy  az  olyan  ügyes  szakember  jól  elbírhatta  az 
intézői  munkát;  sőt  még  a  nem  túlságosan  képzett  «erdészre» 
is  felügyelhetett,  akinek  itt  ő  volt  a  principálisa. 

Aranyélete  lehetett.  Egyenesen  a  <(Központ))-nak  számolt; 
az  « Igazgatóság ))-nak,  ahonnan  néha  kiküldtek  valakit,  aki  az 
urasági  erdőben  vadászott  egyet,  azután  re  bene  gesta  haza¬ 
ment  és  jelentette,  hogy  Marjavölgyén  minden  rendben  van. 
Egy  esztendeig  megint  csend  és  zavartalan  nyugalom  lehetett 
itt  attólfogva. 

A  számtartó  meg  is  unhatta  volna  életét,  ha  nem  lettek 
volna  ott  a  postamesterék,  akik  a  parknak  a  falu  felé  eső  végén 
laktak,  szintén  urasági  épületben.  Ez  a  gróf  jóvoltából  történt, 
a  gazdaság  javára;  de  a  falubeliek  boszuságára  is  egyszersmind; 
mert  a  postahivatalnak  mégis  csak  a  faluban  kellett  volna  lenni 
valahol.  De  a  postamesteréknek  igy  volt  jobb.  Azonkívül,  hogy 
kényelmesen  laktak,  a  park  is  rendelkezésökre  lehetett,  mintha 
csak  a  saját  kertjük  lett  volna.  A  postamesterné,  akinek  nem 
volt  gyereke,  rábízta  a  ház  apró  gondját  a  cselédjére;  őmaga 
pedig  a  remek  buja  kertben  sétálgatott,  olvasgatott,  ábrándozott 
és  hallgatta  a  madarak  csicsergését;  mohón  szíttá  a  természet 
illatát,  amely  néha  a  részegítésig  megtöltötte  az  egész  környéket. 

Egy-egy  akácvirágnyilásos  májusvégén  az  az  érzése  lehe¬ 
tett  ott  az  embernek,  hogy  megáradt  a  levegő  tengere  és  fehér¬ 
cukor  habhullámok  sodródnak  benne  szakadatlanul;  hozzák  a 
másvilágok  mézét.  Alig  eszmélt  valaki  ebből  a  felséges  kábult- 
ságból,  elözönlötte  a  jázmin  hódító  lehelete,  hogy  csak  úgy  kap¬ 
kodott  a  képzelt  szerelmes  csókok  közt  egy  kis  levegő  után. 
Azután  nyilt  a  hárs  és  akkor  bekerültek  a  méhek  a  park  belse¬ 
jébe,  ahol  a  zöldessárga  hársvirág  mézforrása  körül  döngicséltek 
csudálatosán  édes  egyhangú  dalokat.  Mindeközben  pedig  titkos, 
szakgatott,  felséges  vallomásokat  csattogott  el  párjának  a  füle¬ 
müle;  a  sárgarigó  végigkérdezte  a  berket  valakiről,  akit  itt  senki 
sem  ösmert,  s  aztán  a  nagy  nyárfák  tájékára  vonult,  ahol  a 
fészke  volt.  A  cinkék  pajkosan  kergetőztek;  a  füzikék  túlvilági 
sipocskákat  szólaltattak  meg  a  torkukban;  a  fakopáncs  megmeg¬ 
kérdezte  a  kopogtatásával,  hogy  <(Szabad-e))?  a  feketerigók  a 
fa  tetején  fújták  el  esti  dalukat;  —  a  verőfényes  levegőben  pil¬ 
langók  táncoltak;  —  a  ház  felől  a  nagy  vörös  kakas  kukoriko- 
lása  hallatszott  néha;  s  a  nagy  kertben  senki  más  sem  volt,  mint 
a  postamesterné;  —  meg  néha  a  számtartó,  aki  a  parkon  át 
szokott  kimenni  a  gazdaságba,  meg  azon  keresztül  jött  is  haza. 
S  ilyenkor  megtörtént,  hogy  találkoztak.  Elég  gyakran  meg¬ 
történt. 


A  postamesterné  valami  elszegényedett  dzsentri-család 
leánya  volt;  Kamillának  hivták  és  nemcsak  a  származására, 
hanem  a  nevére  is  büszke  volt  egy  kicsit.  Valamikor  intézetben 
nevelték  s  igy  sokmindenről  volt  egy  kis  sejtelme,  amiről  a 
falusi  egyszerű  nők,  még  az  átlagos  úri  osztálybeliek  sem  tud- 

nak.  Sokat  olvasott  és  lehetett  vele  beszélgetni;  voltak  gondo¬ 
latai,  érzései,  vágyai,  álmai,  —  és  mindehhez  szava  is  volt.  A 
számtartó  nagyon  kellemesnek  tartotta  a  társaságát,  még  olyan¬ 
kor  is,  amikor  nem  beszélt.  Olyankor  a  számtartó  beszélt.  Kel¬ 
lemes,  sugdosásra  alkalmas,  lágy  hangja  tudott  lenni;  sokszor 
olyan  volt  a  beszéde,  mintha  halkan  dúdolt  volna  valami  régi 
magyar  nótát,  amilyet  sokat  tudott.  A  postamesterné  azt  sem 
tudta  olyankor,  hogy  mit  mond,  csak  hallgatta.  Néha  behunyt 
szemmel.  Volt  úgy,  hogy  még  a  fülemülére  is  neheztelt:  miért 
szól  bele  épen  most. 

Érdekes  asszony  volt;  aranybarna,  anélkül,  hogy  festette, 
vagy  valami  szerrel  mosta  volna  a  haját.  Rendesen  pongyola¬ 
félét  viselt,  hisz  a.  legfélrevonultabb  falusi  életet  élte  itthon. 
Ilyenkor,  nyáron,  bőujju  otthonkában  lehetett  látni;  csak  a  keze- 
fejét  borító  könnyű  csipkekeztyüvel,  amelyből  az  ujjai  kint  vol¬ 
tak.  A  keztyü  fölött  aztán  kint  volt  a  karja  is,  és  ha  azt  meg¬ 
megemelte,  hát  szinte  a  hónaljáig  látszott  a  formás  gömbölyü- 
ség.  Harminc  év  körül  lehetett,  a  viruló  asszony!  érettség  teljes¬ 
ségében.  A  számtartó  pedig  a  viruló  férfiusága  teljességében  volt. 

Ami  a  postamestert  illeti,  ő  eredetileg  szintén  urnák  készült; 
de  belebukott  és  riadtan  menekült  a  ((biztos  kenyérw  révébe, 
tudniillik  azelőtt  ((bérelt)).  Valamicske  örökölt  vagyonnal  és 
kevés  gazdasági  tudással  fogott  hozzá;  —  ekkor  adták  neki  a 
dzsentri  kisasszonyt,  mint  ((földes  urnák));  már  mint  aki  leg¬ 
alább  afféle;  —  de  egy  pár  rossz  esztendő  elúsztatott  mindent 
s  akkor  állás  kellett,  hogy  az  elmerülés  be  ne  következzék. 
A  felesége  családja  kijárta  neki  a  postamesterséget  ide.  Marja¬ 
völgyére.  Kedvetlen,  örökké  indulatos,  meghasonlott  emberré 
vált  az  egykori  bérlő  ur;  örökké  oszlatgatta  búját-bánatát  valami 
búfelejtővei;  már  jókor  reggel  érezni  lehetett  rajta,  hogy  nem¬ 
csak  kávét  reggelizett;  ilyen  bizonytalan  állapotban  aztán  go- 
rombáskodott  a  parasztokkal,  idegeskedett  a  feleségével  és  alá- 
zatoskodott  a  számtartóval,  akitől  tartott,  hogy  jelentést  tesz  a 
grófnak  s  abból  nagyobb  baj  lesz,  mintha  a  postaigazgatóság 
küld  egy  orrot;  ezt  el  lehet  viselni;  de  ha  a  pompás  szép  ingyen 
urilakásból  kitennék,  az  már  baj  lenne. 

De  nem  tették  ki.  Sőt  erről  tulajdonképen  igazán  nem  is 
lehetett  szó.  Az  asszony  —  a  felesége  —  nem  is  gondolt  ilyes¬ 
mire  és  kinevette  vele  aggodalmas  urát.  A  számtartó  is  kinevette. 

Amikor  úgy  bizalmasan  beszélgettek,  együtt  sajnálgatták  a  sze¬ 
rencsétlen  züllésnek  indult  embert. 

—  Hogy  is  mehetett  hozzá?  —  kérdezte  egyszer  a  szám¬ 
tartó  szinte  felfortyanva.  —  Ilyen  pompás  teremtés,  ilyen  édes 
szőlőfürt,  ilyen  aranymadár,  ilyen  .  . . 

Az  asszony  bizalmasan  mosolygott:  —  No  mi  még?  —  Nyil¬ 
ván  sokszor  hallott  már  efféléket. 


—  Hát  ilyen  minden.  Mert  maga  minden.  Magáról  el  lehet 
mondani:  Asszony,  angyal,  ördög;  —  tudja,  ezerszer  elgondolom, 
milyen  kár  maga  ennek  az  embernek.  Hogy  is  mehetett  hozzá. 

Az  asszony  letette  a  kézimunkáját  az  ölébe.  Ráemelte  nagy 
barna  szemeit  a  számtartóra. 

—  Akkor  más  valakihez  mentem  volna^  —  mondta  nyugod¬ 
tan  —  és  most  valószinüleg  nem  volnék  itt. 

A  számtartó  lehorgasztotta  a  fejét.  —  Ez  igaz.  Erre  nem 
gondoltam.  De  mikor  olyan  pipogya  az  az  ember!  .  . . 

—  S  ha  nem  volna  az,  lehetnénk  mink  igy  együtt,  amikor 


akarjuk? 

A  férfi  felkapta  a  tekintetét:  —  Bizony  nem. 

—  Na  lássa. 

Hosszasan  néztek  .  egymásra.  A  számtartó  szemében  azo¬ 
kon  a  különös  belső  tüzeken  kivül  még  egy  kis  tisztelettel  vegyes 
csudálkozás  is  volt,  amely  ezt  jelentette:  —  de  okos  vagy! 
mindenre  gondolsz;  mindenre  tudsz  felelni;  mindent  látsz.  Az 
asszony  érezte,  hogy  hiába  amaz  a  férfi,  mégis  ö  a  több;  —  és 
egy  kis  büszkeséggel  fogadta  az  önkénytelen  hódolatot.  Megint 
elővette  a  kézimunkáját  és  mint  aki  már  rég  megszokott  valamit 
és  a  feleletet  is  előre  tudja,  azt  kérdezte  halkan,  a  falomboktól 
is  titkolva: 

—  Szeret? 

A  számtartó  ümmögve  dünnyögött  egyet.  —  Még  kérdi? 
De  mégis  jól  teszi;  kérdezze.  Minél  többet.  Nem  az  a  lényeges, 
hogy  én  mondjam,  hanem  hogy  maga  kérdezze.  Hog}'  gondoljon 
rá,  hogy  mindig  rágondoljon.  Mert  —  a  menyországodat,  te  édes 
felséges  asszony,  az  tudhatod,  hogy  ha  én  szeretlek,  akkor  meg 
vagy  szeretve  mindenestől.  Én  nem  udvariok,  nem  nyögdicsélek, 
nem  Írok  hozzád  verset;  nem  sóhajtozom  az  ablakod  alatt,  nem 
értek  az  ilyesmihez;  —  hanem  amikor  először  megláttalak, 
mintha  fejbe  meg  mellbe  csaptak  volna:  elöntött  valami,  amit 

még  sohasem  éreztem;  neki  akartam  menni  először  is  az  urad¬ 
nak,  hogy  széjjel  tépjem;  azután  meg  akartam  neked  mondani 
mindjárt,  hogy  vagy  az  enyém  leszel,  vagy  belehalunk  mind  a 
kelten.  Megbolondultam  a  szemedtől,  a  hangodtól,  a  mozgásod 
formájától,  az  illatodtól;  egy  hétig  nem  birtam  magammal;  a 
második  héten  .  .  . 

—  Nagyon  szemtelen  lettél,  —  vágott  közbe  az  asszony,  a 
homlokát  ráncolva.  —  Én  nem  is  tudom,  hogy  lehettél  olyan 
vakmerő;  hisz  én  semmivel  sem  hatalmaztalak  fel. 

—  Nem  hatalmaztál  fel?  S  ha  valakinek  olyan  nézése  van, 
az  nem  felhatalmazás?  Ha  valaki  olyan,  amilyen  te  vagy,  az 
nem  felhatalmazás?  .  . .  Amilyen  te  vagy,  az  kellett  nekem  min¬ 
dig.  Az  ördög  tudja  a  te  szépségedet  elsorolni;  de  ha  virág,  illat, 
édes  gyümölcs,  édes  bor,  részegség,  eszeveszettség,  halálos  szom¬ 
júság,  telhetetlenség,  bolond  Ígéret,  a  pokol  meg  a  menyország 
mind  összekeveredik,  még  akkor  sincs  együtt  minden,  amiből 
te  vagy  —  nekem. 

—  Neked!  te  bolond.  (A  kézimunkát  megint  letette  az 
ölébe.) 

—  Hát:  ha  nekem,  akkor  mit  akarsz  még?  Tudod,  hogy  a 
sorsod  útjába  hiába  állanái.  Én  olyan  egyedül  vagyok  a  világon, 
hogy  semmitől  sem  tartok.  Én  a  hétfejü  sárkánytól  is  elvennélek. 
Nem  üres  szó  ez,  te  egy  kicsit  már  ösmersz;  gondolom  elhiszed. 

—  El.  Tudom.  Ezért  győztél  le.  Ezzel.  Nagyon  akartál, 
hát  győztél.  Ne  hidd,  hogy  mindjárt,  hogy  hamar  szerettelek.. 
Féltem  tőled.  Csak  lassan  szoktalak  meg.  Eleinte  szöktem  volna 
előled.  Azután  nyugtalan  kezdtem  lenni,  ha  nem  láttalak.  Azután 
éreztem,  hogy  simogatsz  és  versz  a  szemeddel.  És  amikor  először 
megöleltél,  —  ó  de  szemtelen  is  voltál!  —  akkor  már  úgy  érez¬ 
tem:  mindegy!  nem  birok,  nem  tudok  egyebet,  csak  amit  te 
akarsz. 

A  férfi  delejes  vad  tekintettel  súgta: 

—  Te,  én  most  megcsókollak. 

—  Nem!  ...  ne!  .  .  .  várj!  .  .  .  vigyázz!  Legyen  eszed;  nézd, 
épen  jönnek;  ö  jön! .  .  . 

A  gyepes  utón  feltűnt  a  postamester  alakja.  Sietett,  a  kalap¬ 
jával  legyezte  magát;  —  messziről  integetett. 

—  Jó  napot!  jóf^  reggelt!  vagy  jó  estét!  tudom  is  én;  —  szám¬ 
tartó  ur,  kérem  egy  szóra  . . .  sürgősen! 

A  számtartó  köszönt  az  asszonynak  s  kedvetlenül  ment. 
Most  különösképen  utálta  ezt  a  kapatos  embert.  Hisz  most  is 
az  volt.  Ment  vele  mégis.  A  postamester  elkanyarodott  a  bokrok 
közé.  Ott  körülnézett.  Senki  sem  volt  azon  a  tájékon.  Akkor 
megragadta  a  számtartó  karját: 

—  Uram,  —  kezdte  kétségbeesetten  —  ha  istent  ösmer, 
segítsen  rajtam! 

—  Mi  történt?  mi  baj?  szóljon. 

—  Megjött  az  ellenőr  s  az  én  pénztáramban  nagyobb  hiány 
van;  ha  megöl  is,  ha  megvet  is,  megvallom  ezt  önnek.  Nem  lop¬ 
tam,  nem  sikkasztottam,  csak  felhasználtam  a  heverő  pénzt; 
tudja,  hogy  borral  spekulálok  s  most  jó  alkalom  volt  rá,  hogy 
^sokat  nyerjek;  három  nap  alatt  mindent  visszakapok  busásan; 
de  most  fizetnem  kellett  s  én  az  állampénzhez  nyúltam.  Azt 
hittem,  mire  kereshetnék  rajtam,  rég  visszatettem  az  utolsó 
garasig.  És  most  itt  a  vizsgálat  a  nyakamon,  váratlanul.  Bor¬ 
zasztó!  megőrülök!  Ha  ön  ki  nem  segít,  meg  nem  ment,  végem! 

Végünk,  szegény  feleségemmel  együtt.  Kétezer  korona  kellene, 
$ 

de  rögtön;  —  ez  is  csak  egy  pár  órára;  legfeljebb  egy  napra; 
mert  a  vizsgálat  után  rendesen  úgy  marad  minden-,  ahogy  volt; 
ha  az  ellenőr  elmegy,  akkor  én  nyomban  visszaadhatom  önnek 
a  pénzt.  Az  istenért  könyörüljön  rajtam.  Egy  percet  sem. vár¬ 
hatok.  A  legkisebb  késedelem  is  halálom,  —  halálunk  lehet .  .  . 

A  számtartó  megdöbbenve,  megriadva  hallgatta  végig  mind¬ 
ezt.  Az  ő  fülében  csak  az  a  többesszám  zugott-zakatolt:  ((Végünk 
-van!...  halálunk  lehet  a  késés  .. .»  őneki  magának  nem  volt 
számottevő  pénze.  A  fizetését  bizony  nem  rakta  takarékba;  a 
segítésnek  egyetlen  egy  módja  lehetett:  ha  ő  is  hozzányúl  a 
'  máséhoz,  —  a  gróféhoz!  ... 

Elszörnyedt,  megborzadt.  Nem,  ezt  nem  lehet,  vitatkozott 
magamagával.  De  ott  állott  előtte  a  megtestesült  kétségbeesés 
és  még  csengett  a  levegőben  az  ijesztése:  végünk! 

—  Eh,  iszen  csak  egy  napról,  legfeljebb  háromról  van 
szó.  Senki  sem  fogja  tudni,  sejteni .  .  .  Hirtelen  elhatározta,  hogy 
megteszi. 

—  Jöjjön,  —  mondta;  —  de  tudja  meg,  hogy  én  is  az  éle¬ 
temmel  játszom.  Nem  a  magaméból  adok.  De  meg  akarom  önö¬ 
ket  menteni.  Számítok  rá,  hogy  rögtön  visszaadja,  ha  a  vizsgálat 
megtörtént.  Jöjjön  az  irodámba. 

A  postamester  majdhogy  kezet  nem  csókolt  neki. 

—  Könyörgök,  esedezem,  ne  tessék  szólani  a  feleségem¬ 
nek;  szörnyen  röstelné  szegény;  nem  bírna  az  ön  szemébe  nézni; 
engem  megvetne;  —  ó!  . . . 

S  aztán  rohant  haza  a  pénzzel. 

De  alig  pár  óra  múlva  már  vissza  is  jött,  dúlt  arccal. 

—  Uram,  —  kezdte,  a  kezét  tördelve  —  borzasztó  dolog 
történt;  magasabbrangu  felügyelő  járt  itt,  nem  az  ellenőr,  s  az 
magához  vette  az  egész  pénztárt;  nyugtatványt  adott  róla;  —  nem 
adhatom  vissza  az  ön  pénzét,  amig  magam  is  nem  kapok.  De 
ne  nyugtalankodjék.  Csak  napok  kérdése!  borzasztóan  röstelem, 
borzasztóan! 

Hanem  a  szerencsétlenség  nem  jár  magában;  másnap  reg¬ 
gel,  még  mielőtt  a  számtartó  kiment  volna  a  gazdaságba,  hiva¬ 
talos  vendége  érkezett  a  ((Központ)) -ból.  Egy  igen  zord  ur,  aki 
nem  vadászott,  hanem  csak  a  számadások  iránt  érdeklődött.  A 
pénztárt  kérte. 

A  számtartó  elsápadt. 

—  Főellenőr  urnák  meg  kell  vallanom,  velem  boszorkányos 
tréfát  űzött  a  sors,  —  dadogta.  És  ötölve-hatolva  elmondott  min¬ 
dent,  úgy,  ahogy  történt. 

Átküldött  a  postamesterért,  hogy  igazolja  magát.  A  posta¬ 
mester  nem  volt  otthon.  Sőt  elutazott.  A  feleségével  együtt.  A 
postát  egy  rokonára  bízta,  aki  néha  ki  szokta  segíteni. 

A  főellenőr  egy  szót  sem  szólott.  Összecsomagolt  s  elment. 
Még  kezet  sem  nyújtott  a  számtartónak  a  bucsuzáskor. 

S  másnap  megjött  a  távirati  felmentvény  a  számtartó 
számára,  annak  a  bejelentésével  együtt,  hogy  a  bünfenyítő  fel¬ 
jelentést  is  megtették  ellene. 

* 

Egy  pár  esztendő  múlt  s  a  b — i  fogházból  egy  nagyon 
összetört,  korán  megöregedett,  börtönviselt  ember  lépett  ki 
újra  az  életbe,  a  világba,  a  szabadságba. 

őszre  járt  az  idő  s  a  fecskék  javában  vonultak  már  dél¬ 
nek.  A  szeptemberi  nap  langyosan  sütött.  A  fákról  esőként  per¬ 
metezett  a  fonnyadt  levél,  minthogy  szél  fújt. 

A  fogház  előtt  egy  ur  járkált  le  s  fel  és  egyre  azt  figyelte, 
ki  lép  ki  a  kapun.  Jókedvű  ur  volt,  mosolygott;  —  kissé  bereg¬ 
gelizhetett;  az  arca  ragyogott,  a  szeme  csillogott. 

Amikor  a  kiszabadult  számtartó  végre  csakugyan  kivül 
került  a  szomorú  épületből,  az  a  jókedvű  ur  egyenest  neki  ment. 

—  Jó  reggelt...  vagy  jó  napot,  tisztelt  uracskám,  ahogy 
tetszik. 

A  számtartó  halvány  beesett  arcán  vad  düh  lángolt  fel. 

Remegő  hangon  morogta: 

—  Hogy  mer  elém  kerülni?!  nem  fél,  hogy  agyonütöm? 
Maga  ölte  meg  az  életemet,  átkozott  ember  maga! 

—  Nono,  —  legyintett  a  postamester  —  iszen  van  a  dolog¬ 
ban  valami;  de  lássa,  barátocskám,  én  nem  tehettem  másképen. 
Majd  mindjárt  elmondom,  megmagyarázom;  hanem  először  is 
fogja,  nézze,  itt  van  egy  takarékpénztári  könyv  a  maga  kétezer 
koronájáról,  attól  a  naptól  kezdve,  amikor  kölcsön  adta;  a  ka¬ 
matok  is  azóta  számítanak.  Ez  a  magáé,  tegye  el. 

A  számtartó  nagyot  nézett.  Utána  kapott  a  könyvnek.  El¬ 
végre  is  az  a  pénz  az  övé  volt,  mert  ö  a  maga  ingóságaiból  már 
lefizette  a  grófnak,  amivel  a  pénztárt  megrövidítette.  De  az  nem 
használt.  Azért  mégis  csak  elitélték,  sikkasztásért. 

—  Mit  ér  ez  most  már!  —  sóhajtozott  keservesen.  —  Miért 
kellett  ennek  igy  történni! 

—  Tudni  akarja?  igazán?  hát  én  megmondom.  Most  már 
megmondom.  Kamilláért;  —  vagy  inkább  ő  miatta. 

A  számtartó  tágra  meresztette  a  szemét. 

—  Igen,  a  feleségem  miatt,  akit  maga,  kedves  barátom, 
én  tőlem  elszeretett.  Na  ne  tiltakozzék;  tudom,  —  mindent 
tudok;  én  lestem  magokat  messziről  sokszor,  messzelátóval  is. 
És  sok  mindent  láttam.  Sőt  aznap,  tudja,  aznap:  épen  hallottam 
is.  Ott  bujkáltam  a  puha  füvön  a  bokrok  között  és  hallottam 
magokat.  Akkor  borzasztóan  dühbe  gurultam;  ha  pisztolyom 
lett  volna,  lelőttem  volna  magokat;  de  nem  volt.  Puszta  kézzel 
nem  birtam  volna  magával,  mert  akkor  még  nagyon  erős  volt. 
Féltem.  És  mégis  tennem  kellett  valamit,  hogy  megöljem  s  el¬ 
pusztítsam.  Az  ördög  segített.  Azt  a  gondolatot  súgta!  Nem  járt 
énnálam  akkor  ellenőr;  dehogy!  Hanem  tudtam,  hogy  maga  én 
tőlem  már  Kamilla  miatt  sem  tagadhat  meg  annyi  szivességet. 
S  aztán,  amikor  a  pénz  már  nálam  volt,  rögtön  táviratoztam  a 
maga  Központjának,  hogy  magát  jó  volna  sürgősen  megszámol¬ 
tatni  .  .  .  érti?! 

A  postamester  arcán  a  kielégített  boszuvágy  torzvonásai 

vonaglottak.  Úgy  állott,  előre  hajolva,  mintha  várható  támadást 
készülne  kivédeni,  legalább  addig,  amig  az  utcai  járókelők  közül 
segítsége  érkezik. 

Nem  volt  rá  szüksége,  hogy  védekezzék. 


Nem  volt  mitől-kitől. 

A  számtartó  lehorgasztotta  a  fejét. 

Azt  gondolta  magában:  —  gyáva  gazember  voltál;  de  ab¬ 
ban,  hogy  Így  vagy  úgy  meg  akartál  ölni,  igazad  volt.  Én  sem 
lettera  volna  más. 

Most  egyet  gondolt  és  rámeredt  halálos  ellenségére. 

—  Meg  van  elégedve?  —  kérdezte. 

—  Nagyon  is;  ó  nagyon  is,  —  biztosította  .a  postamester. 

—  Akkor  hát  nem  haragszik  rám  többé. 

—  Hát  maga  én  rám?  mondja  meg  igazán.  ^ 

—  Én?  mit  érnék  vele?  . . .  Nem!  biz’  isten  nem  .  .  . 

—  Akkor  én  sem  magára.  Szavamat  adom  rá. 

—  Nos,  akkor  egy  szívességre  kérem.  Tegye  meg.  Én  is 
szó  nélkül  megtettem,  amire  kért. 

—  Ugyan  mi  az?  ha  lehet,  miért  ne?  csak  valami  okos 
dologról  legyen  szó.  Nem  vagyok  én  rossz  ember,  hogyha  nem 
bántanak. 

A  számtartó  közelebb  hajolt  a  folyvást  résen  levő  posta¬ 
mesterhez,  aki  elhúzódott  tőle. 

—  No,  ne  féljen.  Csak  arra  akarom  kérni:  ne  mondja  meg 
Kamillának,  hogy  látott;  igy  látott. 


z' 


Malonyay  Dezső. 

« 

Malonyay  Dezsőt  munkálkodása  delelőpontján  találta  a 
halál.  Legfrissebb  és  legfejlettebb  szépirodalmi  művei  épen  ez 
idő  szerint  kezdtek  terjedni  az  országban.  Nagy  gyűjtőmunkáját, 
a  Magyar  Nép  Művészetét,  még  be  sem  fejezhette.  Kézirati  hagya¬ 
tékából  egy-két  elbeszélés  s  egy  regény  került  elő.  Bár  a  legutóbbi 
időkben  hadi  szolgálatot  is  teljesített,  egészen  benn  volt  az  iro¬ 
dalmi  munkában,  amikor  váratlanul  a  gyász  fekete  pompája 
került  portájára,  amely  mögött  eddig  a  művészet  piros  optimiz¬ 
musa  élt.  Friss  még  a  sir  s  úgy  érezzük,  hogy  munkálkodásának 
eredményét  még  nem  vethetjük  latba  teljes  tárgyilagossággal. 
Ezt  mások,  az  idők  nagyobb  távlatából  fogják  elvégezhetni. 
Talán  mégsem  hiábavaló  vállalkozás,  ha  ezt  a  távlatot  a  köz¬ 
vetlenséggel  pótoljuk.  Közelről  láttuk  működését,  személyesen 
ismertük,  sok  cselekedetének  rugóját,  sok  kezdeményezésének 
okait  maga  tárta  fel  előttünk.  Ebből  a  nézőpontból  Írjuk  ide  e 
jegyzeteket. 

Malonyay  tanár,  elbeszélő,  drámairó,  újságíró,  mükritikus, 
etnográfus  volt.  Ez  a  sokoldalúság  az  első  pillanatra  azt  a 
gyanút  kelthetné,  hogy  tehetségét  szétforgácsolta.  De  ez  a  fel¬ 
tevés  alaptalan,  mert  e  sokféle  munkálkodás  alap-oka  és  végső 
célja  azonos  volt  s  benne  egységgé  forrt.  A  Nap  sugarai  a  prisz- 
mán  színekre  bomlanak  fel  s  e  színek  egyesítése  ismét  ugyan¬ 
azt  a  fehér  ragyogást  adja.  Malonyay  élet-ideáljában  ez  a  Nap 
a  magyar  nép  volt,  a  magyar  lélek,  a  magyar  érzés,  a  magyarság. 
Elbeszélő  műveiben  ezt  az  elemet  rajzolta,  újságcikkeiben 


Malonyay  Dezső 


47 


€nnek  érdekében  lelkesített,  mint  műkritikus  szüntelenül  a 
magyarság  szempontjából  latolgatta  a  műalkotásokat,  mint  etno¬ 
gráfus  a  magyar  népművészet  szépségeit  hirdette.  Ha  igy  sok¬ 
oldalú  működésének  azonos  volt  a  forrása:  ép  oly  szabatosan 
tisztázta  önmagával  e  munkálkodás  célját  is,  amely  —  saját 
kifejezését  idézve  —  az  volt,  hogy  mi  magyarok  ösmerjük  meg 
önmagunkat  s  bizzunk  őserejü  képességeinkben.  A  pedagógiai 
munkán  kivül  —  amelyet,  mint  nem  neki  valót,  hamar  félre¬ 
tett  —  minden  terve  és  minden  munkája  ebből  a  programmjá- 
ból  magyarázható. 

Akik  csak  felületesen  ösmerik  Malonyay  életrajz^ának  ada¬ 
tait,  csodálkozhatnak  azon,  hogy  egy  iró,  aki  tulajdonképen 
hosszas  párisi  tartózkodása  folyamán  vált  ismeretessé  nálunk, 
épen  ilyen  célok  szolgálatába  szegődik.  Az  ilyentől  inkább  a 
«müvelt  Nyugat))  formáit,  eszejárását,  érzésvilágát  lehetett  volna 
várni.  A  hosszas  külföldi  tartózkodás  azonban  nem  válik  mindig 
egy  későbbi  külföldieskedés  alapjává.  Példa  rá  iró  társa,  Justh 
Zsigmond  is,  aki  szintén  a  francia  fővárosban  tanyázott,  hogy 
ott  annál  melegebb  szeretettel  formálja  ki  magában  a  magyar 
jellemvonást.  Malonyay  Debrecen  és  Kolozsvár  után  indult 
Párisba,  tehát  oly  ifjúkori  emlékekkel,  amelyek  minden  iró  és 
művész  életére  a  legnagyobb  erővel  és  állandóan  balnak.  Leg¬ 
fogékonyabb  éveiben  jó  helyeken  szedte  magába  az  utravalót. 
Párisban  pedig,  amely  igazi  kibontakozásának  első  állomása, 
egy  véletlen  megint  csak  tősgyökeres,  zamatos  környezetbe 
sodorta:  Munkácsy  Mihálynak  lett  szívesen  látott  mindennapos 
vendége,  bizalmasa.  Ebben  a  légkörben  töltötte  legtöbb  idejét  s 
ez  igen  nagy  hatással  volt  rá. 

Munkácsy  párisi  háza  tárva-nyitva  volt  a  nagyvilág  szá¬ 
mára,  a  Párisban  összeverődött  szellemi  és  társadalmi  előkelő¬ 
ségek  otthonosan  érezték  magukat  nála,  Malonyaynak  bő  al¬ 
kalma  nyilt  tehát  az  oly  emberekkel  való  gyakori  érintkezésre, 
akik  a  világ  Ízlését  kormányozták.  Munkácsy  akkor  hirneve 
delelőjét  élte.  Egyik  szenzációja  volt  Párisnak.  Azon  a  ponton 
állott,  amikor  alkotó  ereje  már  nem  volt  a  teljében,  de  a  nagy¬ 
világ  épen  megtelt  a  hirével.  Malonyay  közvetlen  közelből  lát¬ 
hatta,  mily  egyoldalim  Ítélte  meg  a  mestert  a  világ:  azokat  a 
nagy  képeit  magasztalták,  amelyekben  legkevésbbé  adhatta  ön¬ 
magát  s  elsiklottak  ama  bensőséges  művei  felett,  amelyeket 

valóban  szivével  testeit  s  amelyek  teljesen  kifejezték  szilaj  vér- 
mérsékét.  A  szak-kritijva,  főképen  a  német,  ekkor  már  itt-ott 
fanyar  képpel  emlegette  történelmi  képeit.  Ezekért  ünnepelte 
öt  Európa  és  Amerika:  ezek  miatt  indítottak  azután  valóságos 
hajszát  ellene  a  német  bírálók  s  elfeledték  vagy  egyáltalán  nem 
ösmerték  valódi  mestermüveit.  Malonyay,  aki  rajongással  nézett 
fel  erre  az  izig-vérig  magyar  művészre,  már  megérezhette,  mi¬ 
féle  szellő  kezd  fúni  a  Rajnán  túlról.  Így  kelt  benne  az  elhatá¬ 
rozás,  hogy  könyvekből  épít  sáncot  a  mérges  nyilak  ellenében. 
Ama  kritikával  szemben,  amely  —  bizonyos  joggal  —  kikezdte 
a  Jézus-ciklust,  az  egész,  a  teljes  Munkácsy t  akarta  bemutatni, 
élete  folyásában,  fejlődésében,  összes  müveiben.  Bizonyára  ez 
a  vágy  adott  létet  két  érdekes  műnek,  az  egyik:  Munkácsy  vissza¬ 
emlékezései,  a  másik  egy  nagy,  sok  képpel  ellátott  mű,  amely  a 
mesternek  legtöbb  alkotását  legalább  sokszorosításban  mutatja 
be  s  elmondja  életrajzát.  Az  előbbi  Munkácsy  neve  alatt  jelent 
meg,  önéletrajz  formájában,  franciául;  megírásában  azonban 
igen  nagy  része  volt  Malonyaynak.  Munkácsy  nem  volt  eléggé 
türelmes  ahhoz,  hogy  ecset  helyett  a  saját  tollára  bizza  mondani¬ 
valóit.  A  visszaemlékezésekhez  bizonyára  sok  jegyzetet  irt,  szo¬ 
kott  rapszodikus  módjára,  a  többi  Munkácsy  beszélgetései, 
adatai,  adomái,  elejtett  megjegyzései  alapján  Malonyay  Író¬ 
asztalán  készült.  Mind  a  két  mű  bizonysága  annak,  hogy  az  iró 
valóban  megértette  és  ösmerte  a  művészt.  De  még  egyebet  is 
bizonyít:  azt,  hogy  egész  szivével  rajongott  érte.  Neki  Munkácsy 
párisi  műhelye  nemcsak  egy  darab  Magyarország  volt,  hanem 
maga  a  mester  töves-gyökeres  nagy  magyar  érték.  Főképen  a 
kisebb  müvekben  jól  láthatta  Malonyay,  mily  magasrangu  és 
zamatos  kifejezést  öltött  a  magyar  emlékek  egész  sora,  olyan 
emlékeké,  amilyeneket  Írónk  is  bőségben  hozott  magával.  E’ 
képeken  valóban  több  volt  Courbet  tónusánál,  Knaus  adomáinál 
s  egészen  más  zamat  jelentkezett,  mint  Leibl  képein,  akit  a 
német  kritikusok  Munkácsy  szellemi  apjává  '  szerettek  volna 
avatni.  Épen  ott  az  idegen  világban  tünhetelt  fel  a  fiatal  magyar 
Írónak  ez  az  elemi  különbség.  S  nemcsak  az  említett  két  munka 
szerkesztésére,  illetve  megírására  késztette,  hanem  megerősítette 
otthonról  hozott  magyar  érzését. 

Párisban  jó  ismeretséget  tartott  az  akkor  híres  francia 
Írókkal,  sokakat  arra  is  biztatott,  hogy  magyar  lapoknak  jut- 

tassák  műveiket.  Ezeket  jórészt  maga  fordította  magyarra.  Az 
elbeszélőktől,  Zolától,  Catulle  Mendeztől  vette,  amit  kapott.  Ahol 
azonban  mód  és  alkalom  kínálkozott,  még  a  franciából  is  ki¬ 
vasalta  magyar  vonatkozású  ismereteit.  így  született  meg  Eugéne 
Müntznek,  a  renaissance-művészet  kutatójának  tanulmánya  a 
Mátyás  király  korabeli  magyarországi  művészetről.  Malonyay 
tárcaleveleket  is  irt  Párisból.  Ezek  gyakran  művészeti  tárgynak 
voltak  s  jellemző  rá  nézve,  hogy  a  francia  művészek  méltatásá¬ 
nál  is  mindegyre  rámutatott  az  azokat  jellemző  nemzeti  vonásra 
s  e  vonást  a  párisi  nagy  mesternek  kiváló  erényeként  szerette 
föltüntetni^  mintegy  ujjmutatásul  a  mi  festő-fiatalságunk  szá¬ 
mára. 

Ily  tanulságokat  szedett  fel  a  külföldön.  Kiválón  művészi 
érzékű  lelkét  nevelte  ugyan  a  párisi  környezet,  de  nem  nevelte 
külföldieskedővé. 

Amit  odakünn  pedzett,  azt  Budapesten  letelepedve  kiadó¬ 
sakban  folytathatta.  Egy  napilap  szerkesztőségében  kapott 
helyet,  s  a  lap  rábízta  a  műkritikai  rovatot.  Egyszerre  tág  tér 
nyilt  neki  elveinek  a  gyakorlatba  való  átplántálásra.  Mert  most 
nem  külföldi  művészek  itthon  alig  ösmert  munkáiról  számolt  be, 
mint  eddig,  hanem  a  budapesti  kiállításokon  minden  olvasó 
számára  hozzáférhető  képekről  és  szobrokról.  Erélyéhez  méltó 
következetességgel,  ott  a  közönség  szemeláttára  boncolta  e  mű¬ 
tárgyakat  s  méregette  az  ő  külön  értékmérőjével.  Kereste,  van-e 
bennük  sajátos,  minket  jellemző  vonás.  Magyarosak-e.  Nem-e 
utánzatai  a  nyugati  művészetnek,  amelyet  ő  oly  jól  ösmert. 
Szerencséjére  a  lap  élén  Rákosi  Jenő  állott,  aki  szivesen  látta, 
sőt  programmjába  valónak  ösmerte  fel  Malonyay  ily  célzatú 
tárcakritikáit.  Évtizedeken  át  folytatta  ily  irányban  a  munkát. 
Kritikus  társai  nem  egyszer  szemére  lobbantották,  hogy  nem 

eléggé  szigorú,  hogy  nem  veti  a  súlyt  az  abszolút  művészeti 

_  • 

szempontokra,  hogy  gyenge  embereknek  kedvez.  Ez  a  szemre¬ 
hányás  hidegen  hagyta.  Mert  az  ő  meggyőződése  szerint  az  ab¬ 
szolút  művészeti  szempont  épen  a  nemzeti  szempont  volt.  S  ha 
ennek  csak  nyomocskáját  is  látta  ebben  vagy  abban  a  kezdőben: 
gyorsan  melléje  ugrott,  hogy  segítse.  Szerzett  is  hirt  meg  munkát 
szegény,  gyötrődő  fiatal  embereknek  bőven.  Ebben  a  ténykedés¬ 
ben  egy-egy  miniatür-honmentést  látott.  Ezért  nem  volt  szigorú, 
ezért  kegyelmezett  meg  az  egyébként  csekély  tehetságüeknek. 

Köteteket  tennének  ki  tárcabirálatai,  a  legnagyobb  kedvvel  épen 
ezeket  irta.  S  valamennyin  ez  a  jellemvonás  vonul  végig.  A  jele¬ 
nen  kivül  a  múlt  művészetét  is  ebből  a  látószögből  nézte  s  sze¬ 
rette  volna,  hogy  másokat  is  a  felfogás  e  módjára  térítse.  Mivel¬ 
hogy  gyakran  kellett  hallania  a  szemrehányást,  hogy  vitézkötésü- 
nek  nézi  a  világot,  nekiállt,  hogy  könyvet  Írjon  arról,  hogy  a 
világ  minden  művészetén  megvan  ez  a  vitézkötés,  csakhogy 
mindegyiknek  megvan  a  maga  tulajdon  vitézkötése.  Egy  mű- 
történetileg  hitelesített  művészetet  választott  ki  a  bizonyítás 
szinteréül:  a  görögöt.  Emlékszem  rá,  hogy  egy  napon  rengeteg 
fénykép,  metszet  s  felnyitott  könyv  közepette  találtam.  Must¬ 
rálta  a  képanyagot  ahhoz  a  témához,  hogy  miképen  változott 
el  a  Vénus-ideál  a  babiloni,  az  asszír,  az  egyiptomi,  a  feniciai,  a 
khéta,  a  görög  művészetben,  faj,  nemzeti  sajátosság  szerint. 
Gyönyörködve  állította  szembe  Perrot  és  Chipiez  valamely  köte¬ 
tének  istennőjét  és  a  meloszi  Afroditet.  ((Minden  művészet  nagy, 
amely  a  nemzeti  vonást  teljesen  kifejezi)),  szólt  diadalmasan 
rámutatva  a  képre. 

Ebből  az  álláspontjából  magyarázható  meg.  az  is,  hogy 
midőn  olykor  alkalma  nyílt  egy-egy  nagyobb  művészeti  mono¬ 
gráfiára,  épen  azokat  a  magyar  mestereket  választotta  ki  köny¬ 
vei  hőséül,  akik  legkevésbbé  mutatják  a  külföldtől  való  függést. 
Ezért  irta  meg  oly  nagy  kedvvel  a  Szinyei  Merse  Pálról,  a  Med- 
nyányszky  László  báróról  szóló  köteteket.  Mind  a  két  könyv 
úgy  hat,  mintha  vitairat  volna  a  nemzeti  művészet  érdekében. 
A  tisztán  festői  értékek  mérlegelésén  majdnem  átsiklott,  viszont 
hőseinek  atavisztikus  vonásait  nagy  buzgalommal  fürkészte,  el 
egész  a  családfák  átkutatásáig.  Emberek,  akik  e  könyveket  for¬ 
rásmunka  gyanánt  akarják  használni,  sokszor  megjárhatják, 
mert  az  időrendbe  helyezés,  a  stiluskritika,  sőt  az  egyes  művek  . 
cime  is  oly  mellékesnek  látszott  neki,  hogy  kevés  gondot  fordí¬ 
tott  rá.  Annál  nagyobb  hévvel  kereste  mestereiben  az  eredeti 
vonást,  a  hazai  akcentust,  a  magyaros  hangulatot.  Annyira  csün¬ 
gött  ezen  a  gondolaton,  hogy  egy  tervezett  nagyobb  műtörténeti 
könyv  megírásától  csak  azért  lépett  vissza,  mert  abban  nem  lehe¬ 
tett  volna  ezt  a  szempontot  egészen  kizárólagosan  érvényre  jut¬ 
tatni. 

A  művészeti  irodalom  nagyon  kedves  munkát  jelentett 
Malonyaynak.  Szive  másik  fele  a  szépirodalomé  volt. 

Malonyay  akkor  tűnt  fel  elbeszéléseivel,  amikor  Guy  de 
Maupassant  dicsősége  még  nem  csupán  az  irodalomtörténeté 
volt,  hanem  beragyogta  az  élő  életet.  E  varázs  alól  a  magyar  iró 
sem  vonhatta  ki  magát.  Maupassant-hatások  mellett  még  egy 
magyar  befolyás  is  megérzik  rajta:  Petelei  Istváné.  Amabban 
inkább  a  stilus,  ebben  inkább  a  magyaros  érzés  vonzotta.  Lassan- 
lassan  az  utóbbi  győzött.  Nem  mintha  Petelei  utánzója  maradt 
volna,  hanem  inkább  okulást  merített  belőle.  És  mentül  kifeje¬ 
zőbbé  tudta  csiszolni  előadását,  mentül  kevesebb  gondot  kezdett 
neki  okozni  a  technika,  annál  melegebbé,  magyarosabbá  vált 
Írása.  Elbeszélései,  regényei  tősgyökeres  magyar  alakoktól  váltak 
népesekké.  A  magyar  gentry  és  a  magyar  paraszt  lett  kedven¬ 
cévé.  Nem  a  Mikszáth  gentryje:  a  felvidék  e  típusa  mégis  más, 
mint  az  erdélyi,  vagy  a  keleti  magyar.  Csak  egy  példára  hivat¬ 
kozunk  itt.  Nincs  Malonyaynak  átérzettebb,  szubjektive  igazabb 
regénye  a  ((Virtus ))-nál.  Ez  mintegy  tömörítve  adja  minden  Írói 
készségét,  ideálját,  sőt  titkos  vágyait  is.  Főhőse  nem  az  idők 
árjában  lebukó  gentry-osztály,  hanem  a  magyar  ur,  helyesebben 
a  keleti  magyar  ur.  Acélból  való,  de  lágyszívű,  lobbanékony, 
szertelen,  a  magáén  kívül  más  akaratot  nem  ismerő  despota,  de 
nagylelkű,  ragyogó  ötletességü,  nyiltszivü,  lelkes,  szinültig  tele 
nemességei.  Nagyur,  aki  gőggel  és  megvetéssel  szórja  a  pénzt, 
minden  percben  kész  a  sors  legvakmerőbb  kihívására,  üt,  de  állja 
is  az  ütést.  Ezt  az  alakot  húsból,  vérből  valóvá  formálta  Malo¬ 
nyay,  szinte  szerelmes  belé,  úgy  benne  él,  hogy  az  apró  önkén¬ 
telen  vonások  is  csak  úgy  kirajzanak  a  tollából,  vonások, 
amelyekkel  egy  elbeszélést  nem  lehet  körültekintő  felkészülődés¬ 
sel  megtüzedelni.  így  válik  a  főhős,  Bene  Ábris,  a  virtus  meg¬ 
testesítőjévé.  Virtusból  veri  el  a  vagyonát,  veszti  el  feleségét.  De 
a  magyar  ur  —  ez  Malonyay  alapgondolata  —  dolgozni  is  meg¬ 
tanul  —  virtusból.  S  Bene  Ábris  urfi  szépen  visszaszerez  mindent, 
pénzt,  paripát,  feleséget,  dacból,  csakazértis-ből.  Mintha  egy 
jövendő  Magyarország  sorsára  akarna  mutatni  az  iró.  Ez  nem  a 
Mikszáth  gentryje,  amely  a  való  életben  szépen  besompolyog  a 
tekintetes  vármegye  hivatalszobáiba  és  ott  közigazgat  a  maga 
módjára.  Malonyay  egy  alföldi  magyarra  gondolt,  egy  pro- 
grammra,  amelyet  Vadnay  próbált  az  életbe  átültetni  a  Duna- 
Tisza  közén. 

Ez  a  regény  nem  csupán  egyik  legjellemzőbb  és  legsiíJŰBöT^ 

műve  Malonyaynak,  hanem,  ha  helyesen  olvassuk,  valóságos 
programm.  A  magyarságban  való  törhetetlen  bizalom  pro- 
grammja.  A  magyar  sajátságok  értékének  lelkes  világgá  hir¬ 
detése. 

Ezzel  vált  a  regény  Malonyay  müvész-monografiáinak  édes 
testvérévé.  Abban  is,  ezekben  is  ugyanazt  hajtogatja.  Gerince, 
tengelye  mind  e  müveknek  azonos.  Ilyesmit  nem  lehet  ravasz 
mesterséggel,  körmönfont  számítgatással  csinálni.  Ezek  átélt, 
átérzett  dolgok.  Az  iró  arcképei. 

-ly- 


Sebök  Zsi^moiid  és  Mikszáth  Kálmán. 

Irta :  Rubinyi  Mózes  dr. 


Halk  szavú  és  halk  irásu  ember  halt  meg  a  nagy  szanatóriumban. 
Ha  olvastuk  az  írását,  ha  beszéltünk  vele,  váltig  azon  csodálkoztunk, 
hogy  tudott  ilyen  lenni,  ilyen  maradni.  Forró  levegőjű  redakciókban 
töltött  több  mint  három  évtizedet,  s  ime,  az  aktuális  ma  kitűnő  króni¬ 
kása,  nem  lett  lármás  és  mohó  iró,  hanem  külsőleg  régi  módi,  csendes 
lantos,  akit  először  nem  a  közönség,  hanem  az  irótársak  értettek  meg. 
Valójában,  Sebők  Zsigmondot  Mikszáth  Kálmán  fedezte  föl  még  Sze¬ 
geden,  Írói  nagyságát  Írók  hirdették  először  s  tán  még  halála  napján  is 
jobban  értették  az  irók,  mint  a  nagy  közönség,  bár  az  országos  nagyság 
ragyogó  hirne véhez"* már  csak  kevés  hiányzott.  Koporsójánál  is  irók  be¬ 
széltek,  annyi  melegséggel,  szépséggel  és  Ízléssel,  hogy  temetésén  semmi 
sem  volt  a  gyász  sápadt  művirágj aiból,  a  szavak  remegtek  s  a  szemek 
fájdalomtól  borultak  el.  Sebők  az  irók  kedvelt  írója  volt,  aminél  értéke¬ 
sebb  kritikai  megállapítás  kevés  van. 

Szegeden  kezdte  azt  a  munkáját,  mely  fölemelte  a  nagyok  közé, 
annál  az  asztalnál,  melynél  azelőtt  Mikszáth  dolgozott.  Ha  majd  egy¬ 
szer  valaki  meg  fogja  Írni  a  magyar  városok  szerepét  irodalmunk  tör¬ 
ténetében,  Debrecen  mellett  nagy  fejezetet  fog  szentelni  Szegednek, 
melyet  rövid  időre  beiszapolt  a  Tisza  árja,  de  ez  az  iszap  olyan  hatású 
volt,  mint  a  Nílus  áradásáé:  termékenyítő;  az  az  árvíz  csinált  nagy 
embert  Mikszáthból,  ez  adott  alkalmat  az  ő  ragyogó  tehetségének  ki¬ 
fejtésére.  Onnan  került  Pestre  a  magyar  gyermekirodalom  Pósája,  aki¬ 
nek  nevéhez  fűződik  a  modern  magyar  ifjúsági  irodalom  fölvirágoztatá- 
sának  dicsősége.  Onnan  jött  fel  hozzánk  Sebők  is,  kiről  Mikszáth  1887. 
február  12-én  melegen  irt  a  Pesti  Hírlapba,  abból  az  alkalomból,  hogy 
Sebőknek  ((Alakok))  c.  kötete  megjelent.  ((Az  Alakok  írója,  —  mondja 
Mikszáth  cikkében,  —  oly  tehetség,  hogy  számára  a  fővárosi  irók  közt 

is  kiváló  hely  jut.  Szegeden  már  régóta  ismerik  és  szeretik,  ezentúl  az 
ország  is  megismeri  és  szeretni  fogja,  mert  az  úgynevezett  ((rokonszen¬ 
ves®  tehetségek  közé  tartozik.  Nem  pesszimista,  nem  keresi  és  nem 
kavarja  fel  a  társadalom  szemetjét,  nem  vezeti  el  olvasóit  sem  a  kloa- 
kákba,  sem  az  élet  kinos  sötét  jelenetei  közé,  hanem  a  költői  és  a  gyön¬ 
géd  felé  hajlik  . . .»  ((Figyelmet  már  eddig  is  keltett  —  mondja  tovább  — 
de  csak  a  kollégák  közt,  kik  nagy  várakozással  nézték  fejlődését.® 

Aztán  Sebők  is  fölkerült  a  pesti  ((kollégák®  közé,  a  Pesti  Hirlap- 
hoz,  Mikszáth  akkori  újságjához.  Gondolom,  ez  volt  az  az  igazi  iskola, 
mely  Sebőköt  rávezette  saját  tehetsége  kifejtésének  útjára.  Mikszáth 
mint  szerkesztőségbeli  ember  is  rendkivül  hasznavehető  munkás  volt. 
Nemcsak  Írni  tudott,  hanem  Íratni  is.  Maga  rengeteget  dolgozott,  de 
közben  volt  ideje  másoknak  is  témákat  adni.  Sebők  mesélte,  hogy  Mik¬ 
száth  mennyi  friss  eszmével  szolgált  cikkein  kívül  is  az  újságnak, 
melybe  dolgozott.  Egyszer  Mikszáth  azt  a  tanácsot  adta  a  kiadónak, 
hogy  pályázatot  kell  tartani  a  munkatársak  között  ilyenformán:  a 
következő  hétre  dijat  kell  kitűzni  annak,  aki  majd  egy  szenzációs  ese¬ 
ményt  a  legjobban  fog  megírni.  Mihelyt  történt  valami:  többen  is  el¬ 
mentek  a  helyszínre  s  megírták  az  esetet.  A  következő  hét  nagy  esete 
épen  Majláth  országbíró  meggyilkolása  volt.  A  dijat  Mikszáth  Sebők 
riportjának  Ítélte  oda.  A  következő  dijat  megint  Sebők  nyerte  el. 

így  nőtt,  lombosodott  Sebők  tehetsége  a  Mikszáthé  árnyékában. 
Láthatta  közelről  a  mélységes  irói  művészet  titkos  fogásait,  beleláthatott 
abba  a  műhelybe,  mely  oly  kevés  embernek  hozzáférhető.  Akkoriban 
a  Mikszáth  országgyűlési  karcolatai,  A  t.  ház  c.  rovat  bevezető  cikkei 
lázba  hozták  az  egész  magyar  olvasóközönséget.  Sokan  nem  is  sejtették, 
hogy  ezek  közül  néhányat  Mikszáth  úgy  irt  meg,  hogy  —  ott  sem  volt 
az  ülésen.  Történelmi  tény,  hogy  pl.  a  véderő-vita  nem  egy  üléséről 
elmaradt^  Mikszáth.  Sebők  ment  el  helyette,  ő  referált,  Mikszáth  aztán 
elolvasta  még  az  esti  lapokban  a  beszédek  szövegét  s  úgy  irta  meg 
karcolatét,  melyen  rajongói  bizonnyal  érezték  az  ülés  forró  levegőjét, 
pedig  az  iró  azt  a  redakció  füstös  levegőjében  irta. 

Nem  csoda  hát,  ha  Sebők  annyi  hálás  szeretettel  kisérte  az  élő 
mestert  s  annyi  kegyelettel  volt  a  halott  iránt.  A  nagy  iró  hagyatékának 
rendezésénél  épen  Sebők  vezetett  rá  Mikszáthnak  néhány  olyan  cikkére, 
melyeket  az  ő  kegyeletes  emlékezése  nélkül  alig  sikerült  volna  meg¬ 
találni.  Szegedi  hirlapiróskodása  idején  Mikszáth  sokat  irt,  sokféle 
tárgyról,  sokféle  álnéven.  Egész  cikk-sorozatot  irt  pl.  ezen  az  álnéven: 
irta:  János.  Ez  a  János  tulajdonképen  élő  ember  volt,  Falmayer  János, 
szegedi  timár  és  bőrgyáros,  kackiás,  jóizü,  kissé  nyers  humoru  úri  em¬ 
ber,  kinek  jelszava  ez  volt:  (dpar  és  elegáncia!®  Mikszáthnak  kedves 
embere  volt  és  az  ő  keresztneve  alatt,  sőt  az  ő  nyelvén  (de  a  maga  ked- 

vés  humorával)  irt  városi,  szinházi  és  egyéb  ügyekről,  ha  t.  i.  a  dolgo¬ 
kat  bohózatosan  akarta  tárgyalni. 

S  midőn  a  magyar  közönség  már  keblébe  zárta  a  nagy  palócot, 
nem  volt  értőbb  irói  hive  Sebők  Zsigmondnál.  Segített  a  könyvei  szer¬ 
kesztésénél,  összeállításánál,  s  mig  vele  élte  témáit,  hangulatait,  «aját 
múzsáját  is  megérintette  Mikszáthnak  izmos,  ellenállhatatlan  irói 
készsége. 

Sebők  önálló  egyéniség,  de  tán  az  a  szerencse,  hogy  Mikszáth 
alatt  és  nyomán  dolgozott,  megismerhető  művein  s  a  tőle  nyert  hatá¬ 
sokat  nemes  művészettel  olvasztotta  bele  saját  egyéniségébe.  Sebők  józan, 
egyszerű,  tiszta,  meleg.  Ifjúkor  és  Bajcsányi  c.  kötetei  szépprózánk 
elsőrangú  termékei  közé  tartoznak.  Humorista  ő  is,  ki  az  adomát  rajzzá 
szélesíti,  de  nem  érzéki  soha,  mint  a  mestere.  Mégis  gondoljunk  csak 
Hivatal  c.  rajzára,  az  ifjú  paraszt-pár  részletes  elemzésére,  midőn  hizott 
ludon  szerzett  protekcióval  akar  Péter  a  városi  ur  által  lámpagyujtogató 
hivatalt  szerezni;  a  Miszisz  Kulcsár-ra,  az  Amerikába  vándorolt  magyar 
szakácsné  leveleire  —  s  lehetetlen  föl  nem  ismernünk  a  pompás  reme¬ 
kekben  azokat  a  vonásokat,  melyeknél  a  nagy  mester  szellem-ujjai 
vezették  a  Sebők  finom  kezét.  De  mint  Mikszáth  a  Jókai-hatást,  Sebők 
a  Mikszáthét  magába  olvasztotta  szolid  művészetének  kedvesen  egy¬ 
szerű  eszközeivel  s  igy  lett  mestere  módjára  maga  is  első  mester. 

Van  azonban  egy  oldala  művészetüknek,  mely  közös  alapból  in¬ 
dulva  ki,  szerte  ágazott  és  Sebőköt  olyan  fejlődésre  vezette,  mely  szá¬ 
mára  irodalmunkban  a  legnagyobb  sikert  hozta. 

Mikszáth  is,  Sebők  is  rajongója  a  gyermeknek,  költészetük  alko¬ 
tásai  szinte  sütnek  a  melegtől,  ha  a  gyermek  jő  előtérbe.  De  mily  külön¬ 
böző  módon  szerepel  a  gyermek  az  ő  alkotásaikban.  Mikszáthnál  a  gyer¬ 
mek  a  mi  életünk  rajzának  kiegészítő  alakja.  Az,  amit  fiairól  irt,  nem 
a  gyermekeknek  szól,  hanem  a  nagyoknak.  Mikszáth  fiatalabb  éveiben 
mesés-,  verseskönyveket  is  készített  a  gyermekeknek,  de  ezeknek  alig 
volt  hosszasabb,  maradandóbb  sikere.  Gyermekekről  szóló  rajzai  közül 
néhány  iskolakönyvi  olvasmány  lett,  mert  művészete  oly  tiszta,  olyan 
kifejlett,  hogy  az  egyszerűség  magasztosságáig  emelkedett,  oda,  hol 
egyformán  beszélnek  az  öregek  és  a  gyermekek.  De  igazán  gyermekek 
Írója  sohasem  volt,  igazán  mindig  a  nagyok  Írója  volt.  A  Lovagvárak 
leggyengébb  kötetei  közé  tartozik.  A  mi  szivünk  lantosa  volt,  a  gyere¬ 
kek  apró  világát  ugyan  látta,  megírta,  érezte  és  éreztette,  de  nekik  keve¬ 
set  mesélt.  Még  saját  fiainak  is  Mauks  Kornélia,  a  hű  rokon,  mesélt,  oly 
szépen,  hogy  kitűnő  mesés  könyv  lett  belőle.  Mikszáth  mesélt  ugyan 
gyermekekről  —  de  a  nagyoknak. 

Sebők  irói  alkotásainak  legjava  ifjúsági  könyv.  A  szó  nemes, 
becsületes  értelmében  ő  a  próza  Pósája,  Benedek  Elek  és  Gaal  Mózes 

mellett  ifjúsági  irodalmunk  egyik  megalapozója,  ö  a  kicsiknek  mesélt, 
a  nagyokról,  meg  a  kicsinyekről.  Stílusának  nemes  egyszerűsége,  humo¬ 
rának  bájos  tisztasága  predesztinálták  e  nagy,  e  nevezetes  munkára. 
il/öcAió-alakja  az  európai  ifjúsági  irodalom  legjava  termékeihez  tarto¬ 
zik.  Neki,  ki  gyerekkora  óta  sohse'járta  a  tantermek  szép,  de  nehéz 
levegőjű  világát,  olyan  pedagógiai  érzéke  volt,  hogy  ez,  irói  művészeté¬ 
vel  párosulva  eladdig  hallatlan  sikereket  hozott  könyveinek.  Gon¬ 
dolom,  inkább  a  kis  fiuk  zárták  elébb  szivükbe,  de  aztán  az  egész  gyer¬ 
mekvilág.  Mackó  nem  Reinecke  Fuchs,  nem  antropomorf  mesterkélt¬ 
ség,  nem  didaktikus  csinálmány.  Mackó  tekintetes  ur  a  vidék  tiszta, 
friss  virágillatát  lopta  be  a  nagyvárosok  gyermekszobáiba,  Mackó  paj¬ 
zánkodásai  közt  a  gyerekek  tanultak  is.  Mackó  mulattat,  Mackó  él,  em¬ 
ber,  ki  nem  szűnt  meg  medve  lenni  s  medve,  aki  ember.  De  ő  nincsen 
egyedül,  neki  társai  is  vannak  szép  munkájában:  Csutora  Jancsi,  Kujon 
és  Kaján  s  ezer  társuk  egy  nagy  iró  lelkének  csendes  bonhomiáját  szór- 


tűnk  életének  jövőjét  jelentik. 


Egy  kicsi  hivén  fájó  örömmel  figyeltem  meg  az  irodalom  hal- 
hatatlanító  hatását.  Jöttek  az  újságok,  a  nekrológok,  a  sirató  cikkek: 
Sebők  Zsigmond  meghalt!  A  kis  fiú  arca  elhalványult.  Átsuhant  pici 
lelkén,  tán  először,  az  elmúlás  gondolatának  hűvös  szele.  Aztán  besom- 
polygott  az  apja  Íróasztalához.  Szemének  föllángolásában  a  gyermeki 
önzés  megvigasztalódásának  fénye  csillant  meg:  «De  ugy-e,  azért  szabad 
ezentúl  is  olvasni  a  könyveit?!?)) 

—  Szabad;  ha  nem  mondanám,  akkor  is  tovább  olvasta  volna 
ezernyi-ezer  kis  társával  együtt.  Mi  felnőttek  hamarabb  hálátlanok 
leszünk  hozzá,  Mikszáth  nagy  tanítványához.  Égzengéskor  igen  halk  a 
fuvolaszó.  Ki  birja  elhallgatni?  De  apró  emberkéink  soká  fognak  na¬ 
gyokat  kacagni  a  tekintetes  ur  viselt  dolgain,  mert  bár  Sebők  Zsig¬ 
mond  meghalt,  de  Mackó  ur  él  és  még  igen  soká  fog  élni. 


A  nemzetiségi  eszme. 

—  Szemle,  — 

t 


Mindenünnen  a  nemzetiség  nagy  szava 
harsog  elénk,  de  mindenki  másképen 
akarja  azt  érteni. 

Eötvös. 


Hány  tépett  zászlóra  volt  már  felírva,  mártírok  glóriája  fonja 
körül  és  úgy  látszott,  egyszer  már  lehanyatlott  a  vérnek  óceánjába.  Egy 
egész  századnak  volt  a  jelszava  és  a  közkeletű  történetfilozófia  felfogása 
szerint  már  túlhaladt  delelőjén,  hogy  egy  újabb  eszmének  adjon  helyet. 
De  a  Balkán-háborúk  újra  a  nemzetiség  eszméjének  jelszavával  indul¬ 
tak  meg,  hogy  azután  végső  eredményben  maguk  alá  döntsék  az  egész 
századot  és  világok  kataklizmája  fölé  újra  kitűzhessék  a  vérrel  festett 
lobogót.  Az  eszmék  körforgása  ez,  vagy  csak  tapogató  értelmünk  ad 
régi  nevet  uj  dolgoknak? 

Ismert  dolog,  hogy  az  entente  hivatalosan  is  a  világháború  által 
fölvetett  problémák  közt  sarkalatos  tételnek  állította  fel  a  nemzetiségi 
kérdés  megoldását.  Szerinte  a  világháborút  előidéző  földalatti  erők 
között  a  nemzeti  eszme  áradó  ereje  buzgott  föl  ellenállhatatlanul.  Ez  a 
felfogás  emberi  gondolkodásunk,  faji  összetartozások,  államok  fen- 
tartójának  lüktető,  élő,  ható  erejét  látja  benne.  Gazdag  elméleti  iroda¬ 
lom  igazolja  odaát  tevékeny  erejét,  amely  az  emberi  lét  veleadott  képes¬ 
ségeinek  kifejlesztőjét,  a  haladás  zálogát  vagy  célját  látja  benne.  Elég 
ha  itt  csak  az  angol  The  ivar  and  democracy  cimü  munkára  hivatko¬ 
zunk,  melynek  szerzői  s  köztük  első  sorban  a  nálunk  Scotus  Viator  ál¬ 
néven  ismert  Seton-Watson,  a  világháború  célját  egyenesen  a  nemzeti 
eszme  érvényre  juttatásában,  mint  az  emberiség  elnyomott  kultur- 
képességeinek  felszabadításában  jelöli  meg.  «Az  állami  épület  nem  felelt 
meg  a  nemzetiség  követelményeinek,  ezért  hullt  porba,  Európa  tér¬ 
képét  újjá  kell  rajzolni,  ez  a  magyarázata  annak,  ami  mostanában  tör- 

tént)),  Írja  a  másik  munkatárs:  Dover  Wilsoii  és  a  kóbor  skót  mindjárt 
melléje  is  rajzolja  Európa  térképét  a  nemzeti  elv  diadalra  jutása  után. 
Ennek  az  elvnek  az  elismerése  ellenfeleink  táborába  általános. 

Ezzel  szemben  azonban  főleg  a  központi  hatalmak  elméletirói 
tagadásba  veszik  a  nemzeti  elvnek  ezt  a  hatékony,  titkon  működő  ere¬ 
jét.  Ha  a  világháborúban  jelentkező  energiákat  vizsgálják,  a  nemzeti¬ 
ségnek  kétségtelenül  impulziv  és  még  mindig  erjesztő  erején  kívül  és 
felett  az  állami  gondolat,  az  állameszme  győzedelmes  tüneményét  helye¬ 
zik  az  első  sorba.  Potthoff,  német  iró  a  Volk  und  Staat  cimü  munkájá¬ 
ban  egyenesen  kétségbevonja,  hogy  a  modern  államalkotó,  illetve  állam- 
megőrző  erők  közül,  a  nemzetiségi  és  a  faji  eszmének  megvan-e  az  a 
hatalma,  amit  tulajdonítani  szoktak  nekik.  Általában  a  középponti 
hatalmak  táborából  gyakran  felhangzik  a  nacionalizmus  csődjének 
elmélete  és  ezzel  szemben  az  állami  gondolat  zivatarokat  kiálló  és  viha¬ 
rokban  megedzett  erejében  látják  az  uj  fenomént.  Ez  a  különböző  ideo¬ 
lógia  a  két  különböző  táborban  olyan  érdekes,  hogy  kétségtelenül  nagyon 
mély  gyökerei  vannak.  Lehetséges,  hogyha  e  gyökerekig  hatolnánk  le, 
az  egész  világháború  megértésére  uj  szempontokat  és  bizonyosan  mély 
tanulságokat  hozhatnánk  napvilágra.  Egyelőre  azonban  maradjunk  csak 
a  felszínen.  Ez  is  elég  érdekes  lesz. 

Mindjárt  bevezetőben  meg  kell  említenünk,  hogy  az  állameszmé¬ 
nek  hívei  elméletük  igazolásaként  előszeretettel  hivatkoznak  Ausztria 
és  Magyarországnak  a  világháborúban  való  szereplésére.  A  sick  mán, 
a  nemzetiségektől  szétszaggatott  monarchia  innen  is,  tiilnan  is  erősebbé 
forrott  egybe,  mint  valaha.  A  nemzetiségi  és  faji  eszmék  eruptív  erejé¬ 
nél  hatalmasabbnak  bizonyult  a  faji  gondolat  konzerváló  ereje.  A 
háború  kétségtelenné  tette,  hogy  a  nemzetiségek  hűségesebbek  voltak 
a  magyar  államhoz  —  Írja  egy  hazai  publicistánk  —  mint  saját  dema¬ 
gógiájukhoz.  «Ha  el  merném  vetni  a  sulykot,  azt  mondanám,  hogy 
már  ezért  is  érdemes  volt  ezt  a  háborút  megvívni.))  Bismarcknak  híres 
látománya:  Wenn  Kaiser  Franz  Josef  zu  Pferde  steigt,  dann  werden 
ihm  seine  Völker  folgen  —  váratlan  valósággá  lett  és  Ausztriában  Her-- 
mann  Bahr  panegirikust  énekel  az  ifjú  Ausztriáról  és  dúsan  rakja 
magasztaló  jelzőit  az  österreichisches  Wunder  elé,  amely  ime  újra 
bámulatba  ejtette  a  világot. 

Az  emberiség  nagy  eszméinek  madáchi  szemléletéből  tudjuk,  hogy 
ezek  a  valóságban  milyen  «habarcsai))  nemesnek  és  gonosznak,  üdvös¬ 
nek  és  kártevőnek.  A  nemzetiségi  eszme  is  olyan  szerteágazó  kom¬ 
plexum,  amelyet  ma  már  nem  könnyű  jellemző  tulajdonságaira  fel¬ 
bontani.  Aki  igaz  természetét  akarja  megismerni,  leghelyesebben  teszi, 
ha  eredendő  forrásaihoz  megy  vissza.  És  itt  mindjárt  egy  megkülönböz¬ 
tetéssel  kell  élnünk,  amint  az  alábbiakban  látni  fogjuk. 

A  XIX.  század  uralkodó  eszméiben,  Eötvös  mélyen  szántó  gondola¬ 
tainak  ebben  a  szelencéjében,  a  nemzetiségi  eszme  olyan  pontos  elem¬ 
zés  alá  kerül,  hogy  azt  még  jó  ideig  senki  sem  mellőzheti  el,  aki  erről 
a  kérdésről  gondolkozik.  Eötvös,  aki  a  nemzetiség  elvéről  azt  mutatta 
ki,  hogy  az  ellenkezésben  áll  a  szabadság  és  egyenlőség  fogalmával,  az 
eszme  eredetét  azokban  a  viszonyokban  találja,  amik  közt  a  római  biro¬ 
dalom  kevéssel  hanyatlása  előtt  volt.  A  birodalom  nagysága  közt,  amely 
annyi  erkölcsre  és  nyelvre  különböző  népet  forrasztott  össze,  fejlődött 
ki  a  nemzetiség  eszméje  «a  keresztény  polgárosodás »  hatása  alatt.  Nem 
-  áll  ugyan  a  nemzetiség  fogalma  közvetlen  összeköttetésben  a  keresz¬ 
ténység  alapelveivel,  mint  a  szabadságé  és  egyenlőségé,  sőt  a  nemzeti 
elkülönözés  rendszere  az  egész  emberi  nem  egyetemességének  elvével, 
a  katholikus  szó  eredeti  jelentésével  ellentétben  is  látszik  lenni,  mégis 
közvetve  a  nemzetiség  fogalma  is  a  kereszténység  eredményének  tekint¬ 
hető,  miután  az  egyéni  szabadság  és  emberi  egyenlőség  keresztényi 
elvei  minden  nemzetiség  egyenjogúságára  vezettek.  Mikor  azonban  a 
népvándorlás  zavarai  után  az  egyház  mind  nagyobb  hatalomra  tett 
szert,  a  nemzetiség  jogát  alárendelték  az  állam  jogának,  az  egyéni  cso¬ 
portok,  a  nemzetiségek  külön  jogai  helyébe  pedig  a  rendiség  kiváltságai 
léptek.  A  középkorban  tehát  a  nemzet  fogalma  egy  lett  az  állam  fogal¬ 
mával,  amelynek  keretén  az  egyetlen  különbség  a  rendiség  volt.  A 
nyelvi,  nemzetiségi  különösség  pedig  nem  jutott  érvényre.  Legfeljebb  és 
néha  annyiban,  hogy  itt-ott  ezt  a  nemzetiségi  különállást  is  felhasznál¬ 
ták  bizonyos  rendi,  de  nem  nemzetiségi  előnyök  biztosítására.  Eötvös 
szerint  a  reformáció  sem  volt  hatással  a  nemzetiség  elvére.  A  népeket 
öntudatra  a  XI IL  század  szabadságmozgalmai  ébresztették;  az  állam- 
hatalom  állandó  nyomására  ,  felébredt  a  nemzetiségi  sajátság  öntudata. 
A  nemzetiség  melletti  lelkesedés  ma  (Eötvös  korában)  csak  tiltakozás, 
csak  negáció.  Az  egyéni  szabadság  kifejlesztése  utáni  vágy  tiltakozása 
az  állam  mindenhatósága  ellen,  mert  az  emberek  cselekvéseit  alapjában 
mindig  az  egyéni  szabadság  utáni  törekvés  irányozza. 

így  Eötvös.  Az  ő  elmélkedéséből  egyelőre  az  az  időpont  érdekel, 
amely  a  modern  nemzetiségi  eszme  megszüntetését  teszi;  a  XVIII.  szá¬ 
zad  szabadságmozgalmai.  Még  pontosabban  rávilágít  ennek  az  eszmé¬ 
nek  bölcsőkorára  Dr.  Conrad  Bornhak  cikke  a  Grenzboten  1916.  feb¬ 
ruár  23-iki  számában  Das  Nationalitatsprinzip  und  dér  Krieg  cimen. 
Bornhak  a  Napóleont  követő  idők  történetében  rögzíti  meg  a  mai  érte¬ 
lemben  vett  nemzetiségi  eszme  megszületését.  A  korzikai  kényur  szemé¬ 
ben  történeti  és  nemzeti  hagyománynak  nem  volt  semmi  jogosultsága, 
kénye-kedve  szerint  teremtett  népeket  és  határokat.  És  mégis  sokan 
I.  Napóleonban  látják  a  nemzetiség  elvének  igazi  megalkotóját.  De  ez  a 
megalkotás  a  kényur  szándéka  ellenére  történt  sokszor,  gyakran  csak 

politikai  céljaiért,  ö  tanította  meg  az  elnyomott  és  megkinzott  népeket 
arra,  hogy  a  JCVIII.  század  világpolgárságából  nemzetiségi  különösségük 
tudatára  jussanak,  az  ő  uralkodása  alatt  eszméltek  rá  a  törpeállamok, 
hogy  nagyobb  államtömbbé  csoportosuljanak  a  nemzetiségi  kapocs 
alapján.  Ebben  az  értelemben  a  nemzetiségi  elv  mindenesetre  vissza¬ 
vezethető  I  .Napóleonra. 

Napóleonra  következett  Metternich  és  a  szent  szövetség.  A  sze¬ 
szélyesen  csoportosult  államtesteket  ők  a  törvényszerűség,  a  legitimitás 
elve  szerint  alkották  uj  csoportokba.  És  ez  ellen  a  bécsi  kongresszuson 
felállított  legitimitás  elve  ellen  kezdett  mind  erősebben  jelentkezni  a 
nacionalitás  eszméje.  Nem  a  történeti  múlt  törvényszerűsége,  hanem 
néprajzi  és  nyelvi  egységek  fogják  egy-egy  állam  határköveit  lerakni. 
Metternichnek  legfőbb  gondja  volt,  hogy  a  jogara  alatt  levő  népek  nem¬ 
zetiségi  különállásukra  ne  eszméljenek.  Ez  azonban  csak  a  legridegebb 
abszolutizmus,  a  metternichi  kurzus  mellett  volt  remélhető.  Viszont  ez 
ellen  emelkedett  fel  az  elnyomott  népek  közt  egy  uj  gondolat,  még  nem 
a  nemzetiség  eszméje,  a  konstitucionalizmus,  amely  az  alkotmányosság 
utáni  törekvésben  jelentkezett.  A  Németországban  és  Itáliában  mutat¬ 
kozó  mozgalmak  hatása  alatt  a  Metternich-féle  rendszer  egyaránt  for¬ 
dult  a  nacionalizmus  és  a  konstitucionalizmus  elve  ellen.  Ezzel  egye¬ 
sítette  is  a  két  irányt,  amely  eredetileg  nem  egy  tőből  fakadót!.  így  az 
olasz  konstitucionalista  mozgalom  eleinte  teljesen  az  apró  államok 
különállása  elvén  épült  föl,  sőt  még  a  negyvennyolcas  mozgalmakban 
is  ez  a  liberális  konstitucionalista  irány  van  a  felszinen,  bár  az  osztrá¬ 
koknak  Lombardiából  és  Velencéből  való  kiűzését  és  ennek  a  terület¬ 
nek  a  szardíniái  királysággal  való  egyesítését  a  szabadság  első  feltételé¬ 
nek  tekintették.  De  nemzeti  értelemben  alig  mertek  még  többre  gon¬ 
dolni,  mint  az  olasz  államoknak  valami  laza  szövetségére  a  pápa  elnök¬ 
sége  alatt. 

Tudatosan  először  III.  Napóleon  tette  külpolitikájának  alapgon¬ 
dolatává  a  nemzeti  eszmét,  Thiers  figyelmeztetésének  ellenére,  aki  vilá¬ 
gosan  látta,  hogy  ennek  az  elvnek  első  következménye  Németország 
megerősödése  és  Olaszország  egysége  lesz.  Természetesen  a  szigorúan 
zárt  nemzeti  egységű  Franciaország  ura  nem  önzetlen  lelkesedésből 
helyezkedett  a  nemzeti  gondolat  alapjára,  hanem  mert  Olaszországból 
ki  akarta  emelni  Ausztriát,  hogy  helyébe  a  francia  befolyást  érvényesít¬ 
hesse  a  szardíniái  királyságra  támaszkodva.  Erre  a  célra  jó  volt  neki  a 
jelszó,  de  valójában  egyáltalán  nem  is  gondolt  az  olasz  egységre. 
III.  Napóleon  külpolitikai  hibájára  eléggé  jellemző,  hogy  az  eszme, 
amelyet  ő  csak  eszköznek  tekintett,  Olaszországban  öncéllá  lett.  A  moz¬ 
galom  nagyon  is  nyakára  nőtt  és  egész  diplomáciai  ügyességét  most  már 
arra  kellett  fordítania,  hogy  az  olasz  egység  ellen  legalább  a  pápai  álla- 

mot  megvédje,  aminek  elvesztését  a  francia  ultramontánok  sohasem 
bocsátották  volna  meg  neki.  Ha  úgy  tetszik  tragikumának  is  tekinthet¬ 
jük,  hogy  még  ez  sem  sikerült  és  azok  a  szellemek,  amiket  fölidézett, 
most  már  őt  magát  tartották  hatalmukban.  A  tanulság  azonban  mind¬ 
ebből  az,  hogy  az  első  uralkodó,  aki  a  nemzetiségi  elv  érvényesülését 
elismerte,  voltaképen  csak  eszköznek  tekintette  egy  imperialisztikus  gon¬ 
dolat,  Franciaország  hegemóniájának  megvalósítására. 

Amint  Franciaország  Olaszországra  vetette  ki  a  nemzeti  eszme 
csalétkét,  úgy  használta  ki  külpolitikai  terveinek  megvalósítására  nem¬ 
sokára  egy  másik  nagyhatalom.  Oroszország  ugyanis  a  Balkán  keresztény 
államaival  szemben  játszotta  ki  a  nemzetiségi  elvet  hódító  politikájá¬ 
nak  megvalósítására.  Nem  iróniája-e  a  sorsnak,  hogy  ugyanaz  a  nagy¬ 
hatalom,  amelyik  Lengyelországot  megsemmisítette  és  az  ukránokat 
egyszerűen  bekebelezte  az  orosz  etnoszba,  egyszerre  felfedezte  magában 
azt  a  világtörténelmi  hivatást,  hogy  a  nemzetiségi  eszmét  érvényességre 
juttassa  és  az  elnyomott  keresztény  népeket  a  török  járom  alól  fölszaba¬ 
dítsa.  Hogy  az  orosz  politikának  mi  volt  a  célja,  arra  nézve  jellemző, 
hogy  a  nemzetiségi  eszme  itt  bővül  ki  két  újabb  függelékkel:  a  rokon¬ 
fajok  összetartózandóságának  és  a  vallásos  gondolat  nagy  egységének 
fogalmával,  az  adott  esetben  a  pánszlávizmussal  és  az  ortodoxiával. 
Egyébként  Oroszországnak  a  világháborúban  hivatalosan  is  hangozta¬ 
tott  végső  célja:  Konstantinápoly  és  a  tengerszorosok  elfoglalása,  szin- 
’  tén  a  nemzetiség  eszme  jegyében  történik,  mert  hiszen  téved  az,  aki  azt 
hiszi,  mintha  csak  az  Athos  hegyén  lakna  egy  pár  orosz  szerzetes. 
Egyébként  bornhak  cikkében  egy  bizonyos  angol-orosz  egyezményt  is 
említ,  melynek  értelmében  az  Erdéllyel  megnagyobbított  Romániának 
Oroszország  részére  le  kell  mondania  Besszarábiáról  és  a  román  Mold¬ 
vát  egész  a  Szereiig,  valamint  a  bolgár  Dobrudzsát  is  át  kell  engedni 
Oroszországnak,  amelyik  igy  közvetlen  kapcsolatba  jut  a  déli  szlávság- 
gal  és  Konstantinápollyal.  A  Balkán-államok  fölszabadításában  az  orosz 
diplomácia  meggyőződhetett  a  nemzetiségi  elv  használhatóságáról,  azért 
maga  sietve  tűzte  ki  újra  a  Balkán-szövetség  homlokára. 

így  indult  meg  az  első  Balkán-háború  és  Oroszország  csak 
azt  tartotta  fel  magának,  hogy  Konstantinápolyra  ő  tehesse  rá 
kezét.  De  Oroszország  is  osztozott  III.  Napóleon  sorsában,  mert  bün¬ 
tetlenül  nem  lehet  a  nemzetiségi  eszmét  felidézni.  Az  első  Bal¬ 
kán-háborúban  megnagyobbodott  és  öntudatra  ébredt  Bolgárország 
akadály  volt  Oroszország  szemében  Konstantinápoly  kapuja  előtt,  az 
orosz  diplomácia  tehát  szivesen  gondolt  meggyengítésére.  így  indult  meg 
a  második  Balkán-háború,  melyben  Bulgáriát  legyőzték,  de  Oroszország 
sem  használhatta  fel  továbbra  politikai  céljaira.  Ezek  a  háborúk  volta¬ 
képen  csak  kísérletek  voltak,  az  igazi  célja  az  orosz  diplomáciának 

Magyarország  és  Ausztria  megsemmisítése  volt  újra  a  nemzetiségi  elv 
nevében.  így  kezdődött  meg  a  világ  mind  a  négy  sarkában  az  óriási 
háború  a  nemzetiség,  vagy  az  óvatosabb  angol  körülirásban  «a  kis 
népek  szabadsága))  jelszavával.  Ezzel  azonban  —  véli  Bombák  —  a 
nemzeti  eszme  már  túl  is  haladta  történeti  hivatását.  A  német  béke 
legalább  nem  fog  ennek  a  princípiumnak  rabja  lenni,  mert  nem  sza¬ 
bad  csalfa  látszatokon  (auf  trügerischen  Vorspiegelungen)  alapulnia. 
Azonban  a  történelem  folyamán  többször  megismétlődő,  szinte  tör¬ 
vényszerű  jelenség,  hogy  ami  Európában  már  elhasználódott,  gyarmat¬ 
áruvá  válik.  így  nagyon  könnyen  lehetséges,  hogy  a  nemzetiség  gon¬ 
dolata  épen  a  világháború  révén  a  többi  földrészen  jut  jelentőségre.  Ha 
majd  Indiában,  Egyiptomban,  Algírban,  Tuniszban,  Marokkóban  meg¬ 
indul  az  öntudatra  ébredt  nemzetek  mozgalma,  ha  az  uj  japán  világ¬ 
hatalom  ((Ázsiát  az  ázsiaiaknak))  jelszavával  fogja  majd  a  nemzeti  esz¬ 
mét  a  világtörténetben  immár  nem  először  tapasztalt  módon  kijátszani 
mostani  szövetségesei  ellen,  akkor  fog  majd  az  entente-hatalmakon 
beteljesülni  a  kérlelhetetlen  bünhödés,  hogy  azok  a  szellemek  fogják 
bukásukat  okozni,  amiket  bűnös  céllal  maguk  idéztek  föl  a  sors  el¬ 
varázsolt  szelencéjéből.  És  ekkor  a  nemzeti  eszme  azt  a  szerepet  fogja 
betölteni,  mint  a  fatum  a  régi  görög  tragédiában! 

Azt  hisszük  Bornhak  professzor  fejtegetésében  rámutathatunk  a 
központid  hatalmak  gondolkozásmódjára,  a  túlsó  partról  már  hallottuk 
Seton-Watson  szavát  {és  még  vissza  is  térünk  rá),  ismerkedjünk  meg 
most  a  semleges  felfogással.  A  kettő  közül  a  harmadiknak  van  igaza 
olcsó  bölcseségén  kivül,  azért  is  érdekelhet  a  semlegesek  véleménye, 
mert  olyan  kiváló  elme  közvetíti,  mint  Rudolf  K jelién,  az  uppsalai  egye¬ 
tem  neves  tanára,  aki  fejtegetéseit  majd  ezzel  a  jellemző  vallomással 
fogja  bevezetni;  Amica  mihi  Germania,  séd  magis  amica  veritas!  Kjellén 
már  az  első  kitűnő  háborús  munkájában;  Die  Grossmáchte  dér  Gegen- 
wart  (Teubner  1914),  amely  tulajdonkép  a  béke  idejében  keletkezett 
előadásainak,  elméletének,  négykötetes  müvének  a  kivonata,  a  nemzeti¬ 
ségi  elv  jogosságának  alapján  áll,  és  nemrég  megjelent  újabb  munkájá¬ 
ban;  Die  politischen  Probleme  des  Weltkrieges  (Teubner  1916)  ennek 
az  elvnek  a  háborúban  való  jelentkezésével  kimerítően  foglalkozik. 
Kjellén  nemcsak  a  toll  művésze,  nemcsak  tágas  perspektiváju  és  nagy 
szellemű  szemlélő,  hanem  az  államtudománynak  európaszerte  ismert 
kiváló  művelője,  aki  egészen  uj  utakat  tapos.  ((Tudatosan  szakit  azzal 
az  elvont  szisztematikával,  amely  az  államot  lényegében  általános 
érvényű  elvekből  akarja  levezetni,  mint  egykor  a  természeti  jog  és  a- 
felvilágosodás  filozófiája  tette,  s  amely  azokat  a  különös  változásokat, 
amiket  már  egy-egy  államban  megtalálni  s  amiket  elismerni  kénytelen, 
épen  ezért  csak  leírva  képes  bemutatni  és  némileg  történeti  értelemben 

megmagyarázni,  de  nem  tudja  sohasem  az  állam  teljesen  egyéni  élet¬ 
működésében  szemléltetni.))  (Meinecke.)  Kjellén  az  államot  nem  változó 
alkotmánysémák  megtestesítőjének,  sem  jogalanynak  nem  tekinti,  ha¬ 
nem  mintegy  emberi  formákat  meghaladó  élő  szervezetnek,  amint  ő 
mondja,  überindividuelle  Persönlichkeit-nek  fogja  fel,  amelyet  jóban, 
rosszban  ugyanolyan  életösztönök  hevítenek,  mint  emberi  valónkat  s 
amely  bizonyos  életfeltételektől  függ,  melyeket  külső  körülmények  ha¬ 
tároznak  meg.  Az  államot  tehát  mint  a  világban  jelentkező  élettevé¬ 
kenység  egyik  formáját  fogja  fel  —  biologische  Staatsanfassung.  Ebben 
a  felfogásban  megvan  a  biológusnak  álmélkodó  tisztelete  az  életjelen¬ 
ségek  csodái  iránt,  de  megvan  a  tudónak  a  jelenségekbe  beleérző  képes¬ 
sége,  ami  minden  szisztémánál  többet  ér.  így  jelenítve  meg  az  államot, 
a  világháború  problémáit  a  következő  részekre  osztja  fel:  geopolitikai, 
ethnopolitikai  sociopolitikai,  alkotmányos  és  kulturális  kérdésekre.  A 
második  részben  foglalkozik  a  nemzetiségi  problémával.  Kjellén  főtétele, 
hogy  a  modern  állam  alapját  a  nemzetiség  teszi.  így  tehát  tanítása 
ellentétben  áll  az  u.  n.  Staatsschule  elméletével.  Azonban  közelebbről 
tekintve  elméletét,  azt  látjuk,  hogy  a  nemzeti  eszme  jelentkezését  annyi 
más  kisérő  jelenséghez  kapcsolja,  hogy  ,  igy  felfogása  mindenesetre 
közelebb  áll  a  Staatsschule  iskolájához,  mint  az  entente  kizárólagosan 
nemzeti  elmélethez.  Kjellén  szerint  az  egész  század  egy  szintézis:  a 
nemzeti-állam  (Nationalstaat)  létrejöttén  munkálkodik.  A  szintézis  szó 
mutatja,  hogy  a  nemzeti-állam  feltételeit  nemcsak  a  nemzeti  jelleg  teszi. 
Vegyük  kiindulási  pontul  azt,  ahol  a  nemzet  elméleti  jogait  fejtegeti. 
A  nemzetnek  vannak  u.  n.  apriori  jogai,  olyan  jogok,  amik  gondolkodá¬ 
sunknak  mintegy  vele  adattak,  vagy  amelyek  magában  a  nemzetnek 
fogalmában  benne  vannak.  Ilyen  pl.  a  nemzetnek  az  egyesülésre  való 
joga.  És  itt  mindjárt  fontos  megállapítása  Kjellénnek,  hogy  a  nemzeti¬ 
ség  apriori  joga  kiterjed  az  egységig,  de  nem  terjed  ki  a  szuverénitásra, 
ehhez,  t.  i.  a  szuverénitáshoz,  a  világrend  nevében  szükséges  a  meglevő 
államok  elismerése.  Mert  kiitmérgezőket  és  zsupgyujtogatókat  nem  lehet 
megtűrni.  Ezért  volt  jogtalan  Szerbiának  az  egész  szerbség  fölötti  szuve¬ 
rénitásra  való  igénye.  A  nemzeti  jogosultság  másik  mértéke,  hogy  a 
világ  kulturmunkájához  a  maga  részéről  kellőleg  hozzájáruljon.  Ez  a 
követelés  —  fél  Kjellén  —  végzetes  lehet  pl.  az  önálló  Albániára.  A 
nemzeti  államnak  ebből  a  biológiai  felfogásából  következik  bizonyos 
geopolitikai  jogoknak  elismerése  esetleg  a  nemzetiségi  elv  rovására. 
Ilyen  pl.  Ausztria  és  Magyarországnak  a  tengerhez  való  joga  az  olasz, 
illetve  szláv  nemzeti  tömbökön  keresztül.  Nem  kisérhetjük  a  részletekbe 
is  Kjellént.  Csak  annak  a  megállapítására  szorítkozhatunk  most,  hogy 
Seton-Watson  könyvének  tiilon-túl  hitelt  ad  s  igy  természetes,  hogy  a 
magyarok  ((elnyomásáról))  beszél.  A  mai  államképeket  két  végső  sémára 


64 


Gamma 


vezeti  vissza:  az  osztrák  és  a  moszkovita  államideálra.  Ausztria  és  Ma¬ 
gyarország  problémája  igy  lesz  a  jövendő  államtipus  problémájává. 
K jelién  bizonyosnak  tartja,  hogy  ehhez  az  ideálhoz  a  maga  liberális 
rendszerével  Ausztria,  das  cizleithanische  österreich))  áll  legközelebbi 
Egyébként  azonban  szerinte  is  a  nemzeti  állam  nem  utolsó  szava  a  tör¬ 
ténelemnek! 

Elfogadhatjuk-e  mindenben  Kjellén  elméletét?  A  nemzetiségnek 
apriori  joga  például  nem  terjedhet  ki  általában  az  egységig  sem  — 
amint  Kjellén  tanítja  —  csak  abban  az  esetben,  ha  az  általa  is  említett 
feltételei  a  szuverénitásnak  (a  hatalmak  elismerése)  a  nemzeti  egységre 
is  kiterjednek.  «A  nemzetiségnek  apriori,  minden  körülmények  közt 
való,  biológiai  és  alapelvi  okokból  elisfnerhető  joga  nem  terjedhet 
többre,  mint  az  egyénnek  az  állammal  szemben  támasztható  jogára.® 
Mindezt  Friedrich  Meinecke,  a  neves  német  történettudós  Írja,  a  Kjellén 
könyvéről  irt  kritikájában.  (Probleme  des  Weltkrieges.  Die  neue  Rund¬ 
schau  1916.  júniusi  számában.)  Ez  a  jog  azonban  nem  terjed  ki  többre, 
mint  szellemi,  kulturális  képességeinek  szabad  kifejlesztésére.  A  benső 
szellemi  egység  igy  kifejlődhetik,  de  a  politikai  értelemben  vett  egységré 
még  nem  szerzett  jogosultságot.  ((Magyarországi  németeknek  —  Írja 
Meinecke  —  lehetett  és  lehet  is  a  Németbirodalommal  való  politikai 
egyesülés  nélkül  is  az  egységes  német  kulturnemzet  tagjaivá  lenniük.® 
Ilyen  értelemben  vett  egységet  kíván  a  lengyeleknek  és  a  románoknak 
is.  El  kell  ismernie,  hogy  igy  mindig  megmaradhat  a  kulturális  egysé¬ 
geken  belül  bizonyos  immanens  fejlődési  törekvés  a  nemzeti  erőnek 
teljesebb  kifejlesztésére.  Semmiféle  szellemi  egység  nem  tenyészhet 
növekvés  nélkül.  De  az  ilyen  törekvéseket  öntudatosan  le  kell  küzdeni. 
Egyáltalán  szerinte  a  modern  nemzetiségi  élet  az  ő  túlzásaival  még  nem 
jutott  el  a  teljes  érettség  fokára.  Mint  ahogy  a  gyűlöletben  és  gyilok  közt 
fogant  vallási  háborúkból  végeredményben  a  vallásos  türelmesség  virág¬ 
zott  ki,  úgy  remélhető,  hogy  Középeurópában  is  ki  fog  fejlődni  a  födera- 
tiv  és  toleráns  nemzeti  eszme  a  világháború  hatására,  amely  elég  érett 
lesz  arra,  hogy  férfiasán  lemondjon  ábrándjairól  s  a  helyzet  teremtette 
kényszerűséget  elismerje,  ha  kell. 

Bornhakkal  a  történész  világította  meg  a  kérdést,  Kjellénnel  az 
államtudós.  Talán  szabad  röviden  a  filozófus  felfogása  iránt  is  érdek¬ 
lődnünk. 

Max  Scheler:  ((Dér  Genius  des  Krieges  und  dér  Deutsche  Krieg® 
(Verlag  dér  Weissen  Bücher,  Leipzig,  1915)  cin.ü  munkájában  a  világ¬ 
háború  jelenségeit  a  filozófia  szempontjából  vizsgálja.  A  nemzetiség 
realitását  a  háború  metafizikájának  a  szemlélete  alá  vonja.  Egyetlen 
társadalmi  valóságként  a  háború  előtt  úgy  szólván  csak  az  ember  mint 
egyén  szerepelt,  főleg  a  modern  individualizmus  hatása  alatt,  amely 

lényegében  elszigetelő  és  antiszociális  természetű  volt.  A  háború  ki¬ 
törésekor  az  eddig  immanens  nemzet,  mint  érzékelhető  valóság,  mint 
valami  hatalmas  makrokozmos  jelentkezett.  Az  a  békében  reánk  tapadt 
metafizikai  csalódás,  hogy  a  nemzet  csupán  vonatkozásoknak  kom¬ 
plexuma  (Beziehungskomplex),  egy  többé-kevésbbé  mesterségesen  össze¬ 
kötött  kollektivum,  szertefoszlott.  Ezt  az  élményt  nevezi  Scheler  a  há¬ 
ború  legfontosabb  metafizikai  megismerésének. 

Mindezekben,  amint  látható,  Scheler  a  nemzet  fogalmát  egynek 
veszi  az  államéval.  Mikor  a  nemzet  normativ  meghatározását  kisérli 
meg,  nem  látja  meg  a  nemzet  fogalmában  azt  a  negativ  oldalt,  amely 
minden  nemzetiségi  lelkesedés,  de  minden  visszavonás,  gyülölség  alapja 
s  amelyet  a  mi  Eötvösünk  olyan  mélyen  látóan  elemez.  A  háború  meg¬ 
szüntette  —  Scheler  szerint  —  a  béke  «konstitutiv  materiabsztikus  élet¬ 
fölfogását))  és  a  nemzet  fogalmának  reálissá  tételében  a  legszebb  emberi 
tulajdonságokat:  a  szeretetet  és  eggyéválást  segítette  elő. 

Mig  Scheler  a  nemzet  fogalmából  indul  ki,  az  állam  filozófiájáról 
egész  könyvet  ir  egy  bécsi  tudós,  Wilhelm  Jerusalem:  Dér  Krieg  im 
Lichte  dér  Gesellschaftslehre  cimen.  Szinte  eszméletünk  előtt  ment  végbe 
a  háború  kitörésével  —  mondja  Jerusalem  —  egy  uj  és  hirtelen  szociá¬ 
lis  változás:  az  államnak  valósággá  lényegülése.  Az  állam  antik  eszméje 
elevenedik  fel.  Az  állam  az  az  egység,  amely  úgyszólván  minden  antar- 
kiának  (önmegelégedés)  feltételét  magában  foglalja  s  amely  igy  mintegy 
^szükségképen  előbb  adatott  realitás,  mint  az  egyéni  valóság.  Lélektani 
Jelentkezése  az  állameszmének  az  összetartozás,  a  közös  erőben  való 
t0^mörülés  érzése,  a  rend  iránti  tisztelet  s  a  belevetett  morális  erő.  És 
ami^nt  egyéniségünk  kifejlesztése  elé  Kant  erkölcsi  parancsként  tűzi  ki 
emberi  méltóság  (Menschenwürde)  követelményét,  úgy  állít  fel  Jeru¬ 
salem  az  uj  állam  számára  mintegy  társadalmi  imperativusként  egy  uj 
fogalmat:  az  állam-méltóságét  (Staatenwürde).  Az  állam-méltóság  fo¬ 
galma  különbözik  az  állami  becsület  gondolatától.  Az  állami  becsület 
lényege  a  hatalomnak  az  elismertetésében  áll.  így,  midőn  Szerbia  ulti¬ 
mátumunkkal  szemben  a  nemzeti  becsületre  hivatkozott,  voltaképen  a 
hatalmi  kérdést  vetette  fel.  Az  állam-méltóság  az  önbizalom  eredménye, 
amely  az  erkölcsi  magasság  öntudatából  származik.  A  benső  szuveréni- 
tásnak  egyik  kifejezésmódja.  Azoké  az  államoké  a  jövő,  akik  az  állam¬ 
méltóság  imperativ  szavát  követik.  Az  Egyesült-Államok  pl.,  akiknek 
polgárai  nagyon  is  «panekonomikus  világnézet)) -bői  számítgatják  a  há¬ 
ború  perceit,  talán  sohasem  fognak  feljutni  erre  a  magaslatra,  amelyre 
a  háborúban  mutatott  erényei  első  sorban  Németországot  predeszti¬ 
nálják. 

Igyekeztünk  igy  a  nemzetiség  fogalmát  épen  a  vele  szembeállított 
állameszme  fejtegetésével  ismertetni.  Legérdekesebb  megállapításunk 

mégis  az  maradt,  hogy  a  két  ellenséges  párt  két  egymással  ellentétben 
álló  eszme  jogosultságát  hirdeti.  Innen  már  csak  könnyed  szökellés  kell 
ahhoz  a  gondolathoz,  hogy  Áünn  a  harctereken  is  végeredményben  az 
állameszme  és  nemzetiségi  eszme  küzd  a  két  hatalmi  csoport  táborában. 
De  ha  ez  a  felismerés  helytelennek  bizonyulna  is  (Bulgária  példája  nem 
cáfolja  meg),  bizonyos  az,  hogy  amilyen  őszinte  és  jóhiszemű  a  mi 
részünkről  az  állameszme  jogosultságának  a  hangoztatása,  épen  olyan 
hamis  és  átlátszóan  rosszhiszemű  az  entente  váraiban  a  nemzetiségi¬ 
elv  kitűzése. 

Ezt  az  állításunkat  könnyű  dolog  lesz  egy  legközelebbi  cikkünk¬ 
ben  igazolni. 


Gamma. 

I.  Napóleon  és  11.  Vilmos.  Az  átlagos  angol  ember  fantázia  dol¬ 
gában  tudvalevőleg  nem  valami  fenncsapongó  sas.  ö  gyalog  jár,  mi¬ 
közben  erősen  megveti  két  lábát  a  földön  és  a  gondolatok  világába 
tett  kirándulásain  nagy  előszeretettel  keresi  a  járt  utakat. 

Az  a  felszines  enciklopédikus  máz,  amit  nálunk  általános  művelt¬ 
ségnek  neveznek,  Nagy-Britanniában  meglehetősein  idegen  fogalom. 
Nálunk  a  kontinensen,  de  főleg  a  kontinens  keleti  részén  az  emberek 
szellemi  képességeik  csodálatos  mozgékonyságánál  és  szinte  már 
mechanikainak  nevezhető  recipiáló  képességénél  fogva,  azt  is  tudják, 
amit  sohasem  volt  alkalmuk  megtanulni. 

Az  angol  ember  viszont  csak  azt  tudja,  amit  kalapáccsal  vertek 
a  fejébe  —  azt  azonban  jobban  tudja  a  kontinentális  embernél  —  az 
ő  gondolatainak  köre  nem  igen  terjed  túl  a  szűk  rádiuszon,  melyet 
az  ő  élethivatása  a  nemzeti  életben  elfoglal.  A  jelenségek  összefogla¬ 
lását  rábízza  szellemi  vezéreire. 

A  közéleti  vezérembereknek  sehol  a  világon  nincs  akkora  tekin¬ 
télyük  és  olyan  nagy  erkölcsi  hitelük,  mint  Nagy-Britanniában.  Az 
angol-szászok  szellemi  nehézkességükből  következik  az  is,  hogy  sehol 
a  világon  nem  hivatkoznak  annyit  precedensekre,  mint  Nagy-Britan¬ 
niában. 

Azt  lehetne  mondani,  az  angol  ember  gondolatvilága  teli  van 
tűzdelve  precedensekkel,  mint  útjelzőkkel  a  turistaút.  Az  angol  nyárs¬ 
polgár  tudni  akarja,  hogy  hová  vezet  az  útja  és  ezt  csak  úgy  érti  meg, 
ha  megmondják  neki,  hogy  mások,  akik  előtte  már  megtették  ugyan¬ 
ezt  az  utat,  hová  jutottak  el. 

Legújabban  megint  sokat  emlegetik  az  angol  lapokban  I.  Napó¬ 
leon  precedensét.  A  közvélemény  kissé  megzavarodott  és  irányt  vesz¬ 
tett  a  világháború  bonyodalmai  közepeit  és  a  sajtó  siet  az  utkanya- 
rodásokra  jelzőtáblákat  kiszögezni,  7.  Napóleon  felirással.  Ezt  minden 
colchesteri  szabómester  megérti.  I.  Napóleon  ugyanazt  próbálta,  amit 
most  II.  Vilmos  császár  próbál:  megdönteni  Nagy-Britannia  világ¬ 
hatalmát,  —  és  II.  Vilmos  ugyancsak  úgy  fog  járni,  mint  I.  Napóleon 
járt;  a  nagy  vihar  végül  is  meztelenül  és  összetörtén  partra  fogja 
dobni  valamelyik  Szent  Ilona-szigeten. 

Hogy  úgy  legyen,  ahhoz  semmi  egyéb  nem  szükséges,  csakhogy 
az  angol  nemzet  ma  is  úgy  viselkedjék,  mint  viselkedett  a  napóleoni 

háborúk  idejében:  szívós  türelemmel  és  áldozatkészséggel  folytassa 
a  harcot.  Ezt  tanítja  a  kellemes  precedens. 

A  precedensre  hivatkozók  azonban  sajnálkozva  tapasztalják, 
hogy  Nagy-Britanniában  is  vannak  emberek,  akik  ismerik  a  történel¬ 
met  és  akik  logikusan  mernek  gondolkozni.  Azok  tudják,  hogy  a 
világtörténelmi  helyzet,  amelyben  az  angol  imperium  ma  van,  nem 
hasonlítható  össze  a  napóleoni  korszakkal,  a  párhuzam  mondva 
csinált,  a  végső  következtetés  pedig  hamis. 

Kivel  volt  háborúban  Nagy-Britannia  száz  esztendővel  ezelőtt? 

Egy  lángeszű  olasz  condottierevel,  aki  fanatizálni  és  egyéni  am¬ 
bíciója  szolgálatába  fogni  tudott  egy  nagyszerű  katonai  erényekkel 
ékeskedő,  könnyen  lelkesülő  és  könnyelmű  nemzetet. 

Angliának  bizonyára  nagy  része  volt  Napóleon  leverésében,  de 
bizonyos,  hogy  ez  sohasem  sikerült  volna  neki,  ha  nem  áll  mellette 
az  ősi  Habsburg-ház  hatalma  és  a  hamvaiból  újra  föltámadt,  Nagy 
Frigyes-féle  porosz  militarizmus. 

Napóleon  esetében  a  szövetségeseknek  addig  kellett  folytatniok 
a  háborút,  mig  a  francia  nemzet  ki  nem  ábrándult  a  gloire-ból  és 
azzal  együtt  a  császárból  is  és  mig  meg  nem  tagadta  Napóleont. 
Waterloo  után  ez  megtörténte  a  párisi  nép  ujjongva  fogadta  a  be¬ 
vonuló  szövetségeseket  és  a  bécsi  kongresszuson  már  az  volt  az  elvi 
alap,  amelyen  a  diplomáciai  tanácskozások  mozogtak,  hogy  Napóleon 
nemcsak  a  szövetségesek,  de  a  francia  nemzet  ellensége  is. 

Kivel  visel  háborút  a  mai  Nagy-Britannia? 

Nem  II.  Vilmos  császárral,  hanem  a  német  néppel.  A  világ¬ 
háború  egyik  végső  célja  —  ezt  a  párisi  értekezleteken  nyíltan  el¬ 
ismerték  —  a  német  gazdasági  fölény  megsemmisítése  és  ebből  újból 
nyilvánvalóvá  lett  az  is,  hogy  a  háború  végső  oka  Anglia  irigysége  és 
félelme  a  németség  hallatlan  gazdasági  érvényesülésével  szemben. 

Ez  a  háború  angol  szempontból  sem  érhet  véget  azzal,  hogy 
napóleoni  recept  szerint  elválasztják  a  német  népet  a  császárjától,  — 
mert  hiszen  a  fegyverben  álló  Németország  ma  nem  a  császári  házát, 
hanem  a  saját  életét  és  jövendő  boldogulását  védi!  —  Nagy-Britannia 
vágyai  csak  akkor  teljesülhetnének  az  egész  vonalon,  ha  hetvenöt 
millió  németet  hetvenöt  millió,  a  politikai  és  gazdasági  inferioritást 
jelképzö,  Szent-Ilona  szigetére  száműzhetne. 

A  napóleoni  precedens  csak  oly  esetben  volna  komolyan  vehető, 
ha  az  angol  kormány  el  tudná  képzelni  azt  a  lehetőséget,  hogy  a  ber¬ 
lini  nép  —  mint  Waterloo  után  a  párisiak  tették  —  örömujjongással 
fogadja  a  brandenburgi  kapun  bevonuló  skót  dudásokat.  Ezt  azon¬ 
ban  semmiféle  épelméjű  angol  államférfi  nem  tudja  elhinni,  bár  akadt 
már  olyan,  aki  másokkal  akarta  elhitetni. 

De  még  egy  igen  fontos  körülmény  van,  amely  kínossá  teszi  a 
napóleoni  precedenst.  I.  Napóleon  ellen  angol  részről  a  szárazföldön 
Wellington,  a  tengeren  pedig  Nelson  harcolt.  És  ki  harcol  II.  Vilmos 
ellen?  Azt  hisszük,  minden  jó  angol  hazafi  elszomorodik,  ha  vála¬ 
szolnia  kell  erre  a  kérdésre. 

Tíz  esztendő.  Tiz  esztendő  tulajdonképen  nem  jubiláris  szám. 
A  mostani  időpont  pedig  mindenre  alkalmas,  csak  épen  polgári  ünnep- 
ségekre  nem.  És  azután:  háborús  időkben  a  hadban  álló  ország  fő¬ 
városának  ügyeit  vezetni,  egy  cseppet  sem  hálás  mesterség.  Az  em¬ 
bereknek  ezer  a  gondjuk  és  bánatuk,  sokat  izgulnak,  nélkülöznek,  a 
jó  polgár  pedig  a  maga  bajáért  egy  kicsit  mindig  a  hatóságot  is  okolja. 

Ha  ilyen  erős  handicap  mellett  az  ország  helyzete  által  követelt 
diszkrét  keretekben  ugyan,  de  mégis  megülték  Bárczy  István  tiz  éves 
polgármesteri  jubileumát,  az  annak  bizonyítéka,  hogy  a  polgármester 
valami  egészen  különleges  pozíciót  foglal  el  a  nagyközönség  tudatában. 

Miként  Hantéról  azt  mondták,  ő  az  első  modern  európai  ember, 
úgy  Bárczyról  azt  lehetne  mondani,  az  első  modern  budapesti  ember. 
A  teremtés  zavaros  ősködéből  kilépő  ifjú  főváros  Bárczy  Istvánban 
látja  a  maga  élesen  körvonalozott,  tipikus  képviselőjét,  fiát,  akiben 
neki  kedve  telhetik  és  talán  ez  az  oka,  hogy  a  székesfőváros  közönsége 
és  polgármestere  között  olyan  családias  a  harmónia. 

Miként  a  város,  úgy  polgármestere  is  telve  van  az  ifjúság  nagy¬ 
szerű  bátorságával  és  nyughatatlan  vállalkozó  kedvével.  Ez  nem  is 
az  esztendők,  hanem  a  vérmérséklet  ifjúsága.  Valami  csodálatos  len¬ 
dülettel  szokott  hozzányúlni  a  legsúlyosabb  problémákhoz  és  kivált¬ 
ságos  könnyedséggel  szokott  leszámolni  az  útjába  torlódó  aka¬ 
dályokkal. 

Amellett  azonban  sohasem  ismertünk  még  nagyállásu  férfit,  aki¬ 
ben  kevesebb  lett  volna  az  önhittség  és  több  a  «jó  fiu))  egyszerű  sze¬ 
rénységéből. 

Nagyon  emberiesen  gondolkozik  és  szociális  érzéke  olyan  nép¬ 
jóléti  és  közegészségügyi  intézményekkel  látta  el  Budapestet,  amelyek¬ 
nek  merész,  részben  úttörő  koncepciója  sok  érdeklődést  és  elismerést 
provokált  már  a  külföldön  is.  «Intellektuell))  a  szó  frázismentes  és 
józaneszü  értelmében,  a  nemzeti  nagyság  ugródeszkája  neki  a  tudás, 
azért  Dárius  kincsét  is  iskolapalotákra  és  népkönyvtárakra  váltaná  fel. 

Dogmákat  azonban  nem  vall,  a  kultúra  és  a  szociálpolitika 
kérdéseiben  sem,  a  dolgokat  a  maga  szemével  nézi  és  praktikus  kéz¬ 
zel  fogja  meg.  Egyáltalán  nem  kedveli  podgyászában  az  elméleti  bal¬ 
lasztot,  ő  inkább  az  intuició  embere,  egy  látszólag  hirtelen  támadt 
ötlete  elviszi  őt  oda,  ahová  más  ember  csak  hosszú  és  fáradságos 
gondolatmunka  után  juthat  el.  Az  egész  ember  a  körme  hegyéig  teli 
van  tehetséggel. 

Vérének  valami  speciális  budapesti  vegyi  alkatából  fakadhat¬ 
nak  erős  művészeti  hajlandóságai.  Mindent  elolvas,  ami  elolvasható, 
szenvedélyes  színházlátogató,  imádja  a  zenét,  képtárak  és  szobor- 
gyűjtemények  alapításán  töri  a  fejét,  építészeti  kérdések  iránt  érdek¬ 
lődik. 

Egyáltalában  nevezetes,  hogy  mi  mindenre  kiterjed  az  érdeklő¬ 
dése  és  talán  még  nevezetesebb,  hogy  mi  mindenre  jut  ideje. 

Bár  egyike  a  legtevékenyebb  embereknek,  akikről  valaha  is  hal- 

lőttünk,  a  koncepciói  olyan  merész  Ívben  indultak  meg,  hogy  polgár- 
mesterségének  első  tiz  esztendeje  egy  nagyszabású  expozíció  benyomá¬ 
sát  teszi  reánk  is,  másokra  is.  Ha  azt  kívánjuk,  hogy  a  megkezdett 
palota  jusson  egykor  stílszerűen  gazdag  tető  alá,  akkor  Bárczy  István¬ 
nak  és  a  székesfővárosnak  is  a  legjobbat  kívántuk. 


«Pro  Dalmazia  italiana.»  Jean  Jaques  Rousseau  vendégszerető 
és  nagylelkűen  szabadelvű  városában:  Genfben,  a  minap  látott  nap¬ 
világot  egy  zsenge  politikai  napilapocska  «La  Serbie)).  Mint  a  cime 
is  mutatja,  francia,  a  Svájcba  tömörült  szerb  politikai  menekültek  uj 
sűtetű  újságja,  amely  dr.  Markovich  Lázár  belgrádi  egyetemi  tanár 
szerkesztésében  jelent  meg. 

Bennünket  a  kicsiny  lapocska  születésének  hajnalán  az  érdekel, 
hogy  első  gyönge  életjele,  világraj öttének  úgyszólván  első  nyöször¬ 
gése  már  is  arról  szól,  hogy  az  ententeban  nincsen  entente. 

A  «La  Serbie))  újra  kezdi,  jobban  mondva  folytatja  az  ismert, 
régi  keletű  veszekedést  az  olaszokkal  Dalmácia  miatt.  Az  entente  azt 
hitte,  és  főképen  azt  akarta,  hogy  Olaszország  és  Szerbia  Balkán¬ 
törekvéseit  össze  tudja  egyeztetni.  Ez  a  békesség  a  papiroson  sem 
sikerűit,  Dalmácia  miatt  az  olasz  és  szerb  hazafiak  bizony  csak  tovább 
civódnak,  sőt  marakodnak. 

A  svájci  szerb  lap  egy  Dalmáciáról  kiadott  olasz  propaganda¬ 
térkép  ellen  kezd  támadást.  A  térképet  Giotto  Dainelli  pisai  egyetemi 
tanár  a  «Pro  Dalmazia  italiana))  egyik  vezetője  adta  ki,  amint  a  szerb 
lap  megjegyzi  gúnyosan  « szükséges  és  hasznos  propaganda  végett,  hogy 
Dalmáciának  ezen  uj  térképén  bemutathassa  Itália  «minimális  aspi¬ 
rációit))  a  jelenlegi  konfliktus  végén)). 

Bennünket  is  érdekelt  volna,  hogy  végre  leszögezve  lássuk,  leg¬ 
alább  egy  térképen,  miként  akarnak  Dalmácia  fölött  elvileg  osztoz¬ 
kodni  a  szerbek  és  olaszok.  A  szerb  lap  amiatt  panaszkodik,  hogy 
Dainelli  professzor,  ahelyett,  hogy  megmutatná  mit  követelnek  az 
olaszok  az  Adriai  tenger  innenső  partján,  jobbnak  látta  —  ezek  az 
olasz  tanár  szavai  —  ((bemutatni  néhány  olyan  főbb  elvet,  amelyeken 
az  olasz  követelések  nyugosznak,  vagy  jobban  mondva  félre  tenni 
azokat  a  kívánságokat,  melyek  csak  politikaiak,  hogy  hangsúlyozzuk  ’ 
a  reálisabb  bizonyítékokat,  melyek  meggyőzőbbek  és  tanuságosabbak 
lehetnek)). 

((Legkönnyebb  lett  volna,  —  mondja  erre  a  La  Serbie  —  ha 
Dainelli  professzor  olasz  színre  mázolta  volna  mindazt,  amit  olaszok 
számára  akar  követelni,  de  Dainelli  tudományos  látszatot  ad  munká¬ 
jának,  amelj’^röl  azt  óhajtja,  hogy  tárgyilagos  legyen  és  meggyőző. 
Sajnálatunkra  a  tanár  ur  nem  használt  fel  olyan  elsőrangú  anyagot, 
mint  amilyen  Dalmácia  hivatalos  statisztikája,  mivel  ez  még  Olasz¬ 
ország  minimális  követeléseivel  is  ellenkezik,  sőt  mi  több,  ezt  a  statisz¬ 
tikát  az  olasz  hatóságok  úgy  .tekintik,  mint  Ausztriának  egyenesen  az 

olaszok  ellen  elkövetett  csalafintaságát.  De  Dainelli  nem  használja 
fel  az  olasz  propaganda- kiadásokban  leközölt  dalmáciai  statisztikát 
sem,  mivel  ez  is  azt  mutatja,  hogy  a  dalmáciai  olaszok  elenyésző 
kisebbségben  vannak  a  szerb-kroátokkal  szemben,  vagyis  17.989 
olasszal  szemben  áll  610.571  szerb-horvát  lakos.)) 

A  svájci  szerb  újság  ilyen  kifakadásaiból  is  láthatjuk,  hogy 
milyen  tudományos  módszerrel  dolgozik  a  pisai  tanár.  Ugyan¬ 
úgy,  mint  az  irredenta  agitátorok  szoktak.  Dainelli  a  dalmáciai  olasz 
elemek  szétterjedésének  kimutatására  a  tapanomásztikához  folya¬ 
modott,  vagyis  földrajzi  nevek  alapján  akarja  kimutatni,  hogy  med¬ 
dig  terjednek  Olaszország  igényei.  Nem  kell  hozzá  svájci  szerb  mene¬ 
kültnek  sem  lenni,  hogy  megértsük:  ez  a  munka  hiábavaló  és  nehéz. 
Aki  Dalmáciában  járt,  azt  tapasztalta,  hogy  a  dalmát  helységek  neve 
annyira  szláv,  hogy  a  görög,  latin  és  olasz  helynevek  —  ezek  is  a 
partokon  és  szigeteken  —  elvesznek  a  szláv  tengerben  és  inkább  Dal¬ 
mácia  múltjára,  mint  mai  néprajzi  helyzetére  vonatkoznak.  Az  uj 
dalmát  térkép  helységnevek  alapján  a  dalmát  partokat  és  szigeteket 
meg  tudta  tenni  olasznak,  de  már  Dalmácia  belsejében  —  pedig  az 
olasz  vágyak  oda  is  sandítanak  —  csakis  hamisításokkal  boldogul¬ 
hatott.  A  pisai  tanár,  és  ez  a  legnagyszerűbb,  elővette  az  osztrák¬ 
magyar  vezérkar  térképét  (1  :  200.000)  és  arról  a  szláv  helységneveket 
egyszerűen  lekaparta.  «Az  osztrák  térképen  —  írja  a  La  Serbie  — 
Dainelli  szerint  van  valami,  amit  nem  lehet  az  olasz  térképen  rajta 
hagyni.  A  Mercator-féle  térképek  óta  a  tizenhatodik  századtól  kezdve 
megmaradt  az  a  szokás,  hogy  Dalmácia  főbb  városainak  a  nevét  vagy 
latinul,  vagy  olaszul  Írják,  de  kiteszik  a  vároáok  mellé  a  szláv  nevet 
is,  melyet  az  ország  lakossága  adott  neki.  Az  osztrák  térkép  ezt  csak¬ 
nem  mindig  be  is  tartja,  ám  Dainelli  szükségesnek  és  hasznosnak  ta¬ 
lálta,  hogy  eltörölje  a  szláv  helyneveknek  minden  nyomát,  úgy  Írva 
a  szláv  neveket,  mintha  azok  olasz  nevek  lennének.)) 

A  «Pro  Dalmazia  italiana))  kedvéért  Signor  Giotto  Dainelli  tehát 
Dalmácia  szláv  és  évszázadok  óta  elszlávosodott  városait  egyszerűen 
kikaparta  a  térképről  és  elolaszosított  neveket  kanyarított  a  helyükre. 

A  szerb  lap  szerint:  «A  pisai  egyetemi  tanár  nevetséges  például, 
amikor  azt  állítja,  hogy  Zadar  megyei  Cosiné  falu  olasz.  Nem  tudja, 
hogy  ennek  a  falunak  Kojine,  vagy  Kozié-sélo  a  szószerinti  jelentő¬ 
sége  —  «a  kecskék  falva))  —  és  hogy  a  történelmi  adatok  feljegy¬ 
zéseiben  ezen  a  néven  szerepel  már  a  tizenhatodik  században.  Sok 
hasonló  példát  lehetne  felhozni  erről  a  szóbanforgó  térképről.)) 

Pár  sorral  odébb: 

«Dainelli  professzor  bizonyára  nem  ismeri  a  nép  nyelvét,  sem 
Dalmácia  történelmi  múltját,  ezt  a  két  főfeltételt,  amely  elengedhet- 
lenül  szükséges,  hogy  egy  jó  helyrajzismerő  munkáját  megkönnyítse. 

Ezért  adhatott  olasz  utóneveket  a  szerho-kroátok  helyett,  amelyek 
pedig  nagyrészt  földterületüknek  karakterét  jelentik,  holott  olaszul 
nincsen  semmi  jelentőségük,  hacsak  nem  az,  hogy  a  velencei  köztársa- 

Ság  idején  szintén  ilyen  ortográfiával  Írtak.  Ilyenek  a  következő  város¬ 
nevek:  Bechca,  Bilyane,  Blato,  Bol,  Bossilyna,  Goriza,  Gruizza,  Dob- 
rinyé,  Lupa,  Zaton,  fZelen,  Zemmunik,  Korita,  Krstina,  Miina,  Petri- 
tchani,  Polyana,  Rt,  Rat,  Tzrno  stb.» 

Csak  ezt  a  busz  nevet  jegyezte  fel  a  szerb  lap,  elkeseredve  a  hű 
szövetséges  kapzsiságán,  —  de  felsorolhatta  volna  Trieszttől  le  Rotorig, 
vagyis  Cattaróig  az  egész  dalmát  partot.  Mint  ahogyan  veszekedések 
során  szerb  tanárok  és  olasz  újságírók  megcselekedték  a  világháború 
előtt.  Ha  Lloyd-hajón  utaztál,  vagy  Ungaro-Croatán,  az  utasok  közt, 
ha  volt  szerb  és  akadt  olasz,  a  dalmát  partok  előtt  megkezdődött  az 
örök  és  elmaradhatlan  vitatkozás.  Zárán  kezdték,  hogy  az  nem  Zára, 
hanem  Zádár,  aztán  végig  disputálták  nemcsak  a  hajóknak  minden 
állomását,  de  az  azok  körüli  falvakat  és  városokat  is  mind  egytől- 
egyig.  Citálták  a  rég  múltat,  a  múltat,  a  jelent  és  szinezgették  a  <(közel 
jovot)). 

Nem  valami  nyugodtan  és  higgadtan  már  akkor  sem,  hanem  a 
szláv  és  latin  vérmérséklet  tüzelő  vehemenciájával.  Égett  a  tekintetük, 
ideges  volt  a  taglejtésük  és  a  hangjuk  vésztjósló.  Heves  és  türelmetlen 
viták  folytak  arról:  vájjon  jogosan  kit  is  illetne  meg  Dalmácia?  . .  . 

Az  olasz  mindig  a  «dicsőséges  nagy  multtalw  érvelt,  a  régi 
rómaiak  fénykorának  diadalaival,  mintha  annak  cserkoszoruja  még 
ma  is  homlokát  díszítené.  De  a  jelenen,  egy  szó  érintése  nélkül,  követ¬ 
kezetesen  átsiklott.  —  Raguzának  a  mienknek  kell  lennie!  —  szok¬ 
ták  szavalni.  —  Hozzánk  tartozik,  hozzánk,  az  olaszokhoz,  fűződik 
minden  emlékével.  És  bennünket  illet  meg  az  egész  Bocche  is,  amelyet 
Sinus  Rhrizonius-nak  neveztek  egykoron  a  glóriás  antik  idők  histo¬ 
rikusai!  Itt,  ebben  az  égnél  szebben  kéklő  öbölben,  támadták  meg  az 
isteni  rómaiak  Teuta  királynőt  és  kényszerítették  elhagyni  székhelyét, 
Skutarit ...  Itt  esett  a  diadalmasan  győző  rómaiak  kezébe  Centus,  az 
utolsó  illír  király.  Krisztus  előtt  168  évvel!  Ilyen  régiek  a  mi  jogaink, 
ilyen  alapja  van  a  mi  követeléseinknek! 

De  a  szerb  rendesen  megmosolyogta: 

—  Nista!  Halott  múltban  gyökerező  és  régen  kitépett  jogokat 
nem  respektálhat  a  ma  akaró,  törekvő  embere.  Mi  fiatal  nemzet 
vagyunk,  mi  most  kezdjük  a  történelmünket!  Nekünk  tenger  kell! 
Dalmácia  mégis  a  mienk  lesz!  Már  is  a  mienk!  Szláv  a  mai  nyelve,' 
szláv  a  mai  érzése!  Olaszul  és  az  olasz  múltat  rég  elfelejtették.  A 
Krisztus  előtti  168-as  éven  ma  már  csak  a  történetbuvár  révedezik, 
vagy  a  fantasztikus  álmok  űzője  .  .  . 

Ilyenképen,  sőt  még  hevesebben,  elkeseredetebben  védve  mind¬ 
egyik  az  igazát,  vitatkoztak  állandóan,  egyre  jobban  kiélesedett  szem¬ 
pontokkal  az  olasz  és  a  szerb.  A  figyelő  kiérezte,  hogy  nemzeti  lét¬ 
kérdésnek  tartja  az  olasz  is,  a  szerb  is  Dalmácia  megszerzését.  Egy¬ 
mást  azért  azzal  gyanúsították,  hogy  csak  gőgös  ambíció  és  nem  igazi 
nemzeti  létfentartás  okából  ragaszkodnak  olyan  konokul  az  Adriának 
szépséges  partjához. 

És  még  ma  is,  a  világháború  gályáján  evezve,  egyre  folytatják 
—  mint  a  «La  Serbie®  bizonyítja,  még  szítják  is  —  ezt  a  meddő,  egy¬ 
más  ellen  agyarkodó  vitát.  Veszekednek  felette,  bonyolítják,  bogozzák 
a  szálait,  csomót  csinálnak  belőle  Szerbia  és  Olaszország  közt.  Ennek 
a  csomónak,  a  gordiusiként,  vájjon  ki  lesz  a  Nagy  Sándora?  Mert 
erre  várnak  a  szerbek  és  az  olaszok  és  nem  akarják  belátni,  hogy  a 
háború,  a  mi  diadalaink  elintézték  a  kérdést.  Kémeri  Sándor. 


Svájci  levél.  (Hirek  Franciaországból.)  Jouhaux  egyike  volt  vala¬ 
mikor  a  legradikálisabb  francia  szindikalista  vezéreknek.  Ö  szervezte 
3  évvel  ezelőtt  a  hires  párisi  május  1-i  tüntetést,  mely  a  Champs  Elyseen 
szándékozott  végigvonulni  s  végül  egy,  a  rendőrséggel  való  óriási  vereke¬ 
désbe  fulladt.  Később  Viktor  Kondinál  egy  német  szindikalista  lapot 
alakított,  melyben  a  német  szociáldemokratáknak  igyekezett  megmagya¬ 
rázni  az  antimilitarizmus  eszméit. 

E  radikális  vezérnek  a  háború  kitörésekor  legelső  tevékenysége 
az  volt,  hogy  a  «Bataille  Syndicaliste)),  az  egyedül  megmaradt  háború- 
ellenes  lapot  tönkretette,  megvonván  tőle  a  szindikalisták  segélyét,  kik¬ 
nek  pénzét  ő  kezeli.  Most,  —  ahogy  Párisból  jelentik  —  előadást 
tartott  a  kereskedelmi  és  iparkamarában,  melyben  többek  között  azt 
mondotta:  ((Kezeskedem  arról,  hogy  a  háború  után  a  munkások  be 
fogják  szüntetni  forradalmi  tevékenységüket,  mert  a  franciák  a 
((boche» -ipart  tönkretenni  csak  úgy  tudják,  ha  hű  szolgái  lesznek  az 
államnak.)) 

Ezzel  szemben  egy  nemrégiben  Párisban  járt  ismerősöm  meséli 
nekem,  hogy  nem  múlik  el  nap  Párisban  valamilyenféle  tüntetés  nélkül. 
Ezek  legtöbbnyire  a  villetti  és  templei  kerületekben  kezdődnek  és  át¬ 
hatnak  más  kerületekre  is,  úgy,  hogy  a  kormány  komoly  veszedelemtől 
tart.  E  tüntetések  elnyomására  már  több  Ízben  felhasználták  az  orosz 
hadsereg  Franciaországban  lévő  tagjait. 

Az  orosz  katonákra  vonatkozólag  mesélte  párisi  ismerősöm  még 
a  következő  esetet  is:  Mikor  az  oroszok  Lyonon  keresztülutaztak,  akkor 
a  lyoni  közönség  nagy  felháborodással  fogadta  őket.  Azt  kiabálták  felé¬ 
jük:  ((Itt  mennek  a  fiaink,  férjeink  gyilkosai  .  .  .  most  mennek  vérbe- 
fojtani  a  mi  békemunkánkat . .  .)) 

A  francia  kormány,  de  maguk  a  jelenleg  teljesen  kormánypárti 
szocialisták  is  hiába  fáradoznak  azon,  hogy  a  forradalmi  mozgalmakat 
elnyomják.  Ezt  a  mozgalmat  ma  már  az  anarchisták  szervezik.  A  rend¬ 
őrség  nap-nap  után  fedez  fel  nyomdákat,  hol  százezer  számra  nyomtat¬ 
ják  az  anarchista  röpiratokat,  melyeket  azután  a  nők  terjesztenek  el 

az  utcákon;  osztogatják,  becsempészik  a  gyárakba,  sőt  a  katonák  közé 
is.  Azt  is  beszélik,  Tiogy  a  röpiratok  legnagyobb  részét  royalista  pénzből 
állítják  elő,  kik  ily  módon  akarják  tönkretenni  a  respublikát. 

A  francia  kormánynak  ilyen  esetekben  mindig  az  volt  a  taktikája, 
hogy  az  ellene  irányuló  munkástevékenységet  a  munkásság  helyzetén 
javító  törvényekkel  igyekezett  elfojtani.  Most  is  ezzel  a  módszerrel  pró¬ 
bálkozik  meg.  Franciaországban  ugyanis  most  az  otthonmunka  divik 
s  ez  különösen  az  utóbbi  időben  óriási  mérveket  öltött.  A  ruha,  kalap, 
cipő,  fehérnemű,  csipke  és  tollgyártás  mint  önálló  iparok  teljesen  meg¬ 
szűntek.  E  munkákat  otthon  dolgozó  munkásnők  végzik  olyan  éhbérért, 
hogy  a  francia  kormány  kénytelen  volt  egy  rendeletet  kibocsájtani, 
melyben  az  otthon  dolgozó  munkásnők  részére  bérminimumot  álla¬ 
pít  meg. 

Francia  lapok  mostanában  sokat  beszélnek  arról,  hogy  a  kormány 
titkos  bizottságot  tart  fenn,  mely  háborús  és  semleges  államokban  a 
kémkedést  és  a  központi  hatalmak  eilen  való  izgatást  végzi.  E  bizott¬ 
ságnak,  mely  rendkívül  nagy  összegeket  használ  fel,  csupa  kalandor  és 
börtönviselt  ember  a  tagja.  Egyik  tagja  a  bizottságnak,  Alaigre,  volt  az, 
aki  egy  Weil  nevű  Svájcban  tartózkodó  németet  autókirándulásra  hivott 
meg,  azután  átvitte  a  francia  határon,  hol  azt  vallotta  róla,  hogy  kém¬ 
kedik  Franciaország  ellen.  S  csakis  a  svájci  szövetségtanács  erélyes 
fellépésének  volt  köszönhető,  hogy  Weilt  szabadon  bocsájtották  és 
visszatérhetett  Svájcba.  Alaigret  azonban  örökre  kitiltották  Svájcból. 

A  francia  politika  sohasem  vallotta  magát  feddhetetlen  tisztának, 
de  a  háború  alatt  e  politikai  korrumpáltság  oly  óriási  arányokat  öltött, 
hogy  a  francia  sajtó,  mely  pedig  sohasem  állt  valami  nagyon  mögötte  a 
politikának,  sem  tudja  már  teljesen  elhallgatni  azt,  amiről  már  város¬ 
szerte  suttognak.  A  cenzúra  azonban  mindent  elkövet,  hogy  ne  jusson 
nyilvánosságra  semmi  az  ilyen  dolgok  közül,  még  ha  ez  a  cenzornak 
nagy  lelki  harcába  is  kerül.  Az  egyik  cenzor,  Jules  Cautier,  cenzori  állá¬ 
sáról  le  is  köszönt  emiatt,  kifejtvén,  hogy  az  ilyen  eljárást  túlszigoru- 
nak  és  a  háborúra  nézve  ártalmasnak  találja. 

Csodálatos  az,  hogy  a  franciák,  eddigi  kudarcaik  mellett  is,  még  ’ 
mindig  a  győztes  gesztusait  mimelik.  Marcel  Hutin,  egy  francia  politikus, 
azt  Írja  a  «Paris  Journah-han:  A  németek  majdnem  két  esztendős 
háborújuk  alatt  csak  igen  kevés  francia  területet  foglaltak  el  s  minden 
erőlködésük  dacára  sem  tudnak  előrejutni  Páris  felé. 

Maurice  Bares  még  messzebb  megy,  mint  Hutin.  ö  a  wl’Echo  de 
Paris)) -bán  egy  hosszú  cikkben  azt  igyekszik  magyarázni,  hogy  a  fran¬ 
ciák  alapjában  véve  nem  is  önönmagukért  harcolnak,  hanem  más  nem¬ 
zetek  kultursegítőivé  szegődtek.  Zavaros  cikkében  például  hozza  fel  az 
olaszokat,  kik  csupán  azért  törekszenek  felszabadítani  az  osztrák- 

magyar  monarchia  olasz  alattvalóit,  mert  nekik  maguknak  fáj,  hogy 
vannak  olaszok,  kik  nem  élvezhetik  a  nagy  latin  kultúra  áldásait. 

Hogy  Hutin  és  Bares  nézeteivel  szemben  az  ellentét  is  meglegyen, 
Hervé  a  «Victoire))-ban  bírálat  tárgyává  teszi  az  ententeot.  Elsősorban 
etikailag:  Rámutat  arra,  hogy  az  orosz,  dacára  anna,  hogy  most  szabad 
nemzetekkel,  mint  Anglia  és  Franciaország,  áll  szövetségben,  még  sem 
igyekezett  reformokkal  javítani  a  túl  abszolutisztikus  kormányformán. 
Hervé  példákat  hoz  fel,  hogyan  viselkednek  még  mindig  Oroszország- 
ben  a  zsidókkal  szemben  s  végül  egy  felhívást  tesz  közzé,  melyben 
felszólítja  Anglia  és  Franciaország  kulturelemeit,  hogy  alakítsanak 
bizottságot,  mely  a  legnagyobb  eréllyel  követelje  az  orosz  zsidók  hely¬ 
zetének  já vitását  az  orosz  kormánytól. 

Hervé  azonban  nemcsak  etikailag  vizsgálja  az  entente-nemzetek 
egymás  közötti  viszonyát,  hanem  igyekszik  az  okát  kutatni  annak,  hogy 
mi  idézte  elő  azt,  hogy  az  entente  eddig  semmi  sikert  nem  ért  el,  csupán 
kudarcot  kudarcra  halmozott.  E  kérdésben  Hervé  arra  az  eredményre 
jut,  hogy  az  entente-nemzetek  annyira  önzőek,  hogy  mindegyik  csupán 
a  saját  érdekét  tartja  szem  előtt,  ahelyett,  hogy  egy  közös  akcióval  lép¬ 
nének  fel  a  központi  hatalmak  ellen.  «Pedig)),  úgymond,  «ez  volna  az 
egyedüli  mód  arra,  hogyha  nem  is  győzünk,  de  legalább  egálba  jussunk 
a  központi  hatalmakkal.)) 

Dr.  Cribe,  egy  amerikai  orvos,  ki  a  háború  kezdete  óta,  mint 
önkéntes  katonaorvos  kiséri  végig  a  francia  hadsereget,  egy  mostanában 
megjelent  könyvében  leirja  a  francia  katonákat  a  verduni  harcoknál. 
Cribe  a  következő  képet  adja:  «A  század  már  igen  hosszú  utat  hagyott 
maga  mögött  s  a  lovas  és  gyalogos  katonák  valósággal  aludtak  menet 
közben.  Aludva  végezték  munkájukat  a  lövészárokban,  aludva  követték 
alvó  parancsnokaik  utasításait  s  alvókat  szólított  halálba  a  golyó  ...» 

A  francia  kormányt  az  egész  háború  alatt  ért  kudarcok  már  kez¬ 
dik  idegessé  tenni.  Kezdenek  bizalmatlanok  lenni  külügyi  képviseletük¬ 
kel  szemben  s  különösen  a  Balkán-államokban  elért  kudarcaikat  nem 
tudják  elfelejteni.  A  «Figaro))  mostanában  kipattantotta  a  titkot,  hogy 
miért  hivták  vissza  Romániából  Blondelt,  a  francia  nagykövetet.  Azt 
Írja,  hogy  azért  történt,  mert  Blondel  felült  Jo'nescunak,  ki  rengeteg 
pénzt  csalt  ki  az  ententetől,  azt  hazudva,  hogy  Románia  az  entente  olda¬ 
lán  be  fog  avatkozni  a  háborúba.  Végezetre  azután  kiderült,  hogy 
Románia  a  központi  hatalmak  érdekében  tartja  meg  semlegességét. 

Egy  Havreban  tartózkodó  svájci  újságíró  barátom  Írja:  A  havrei 
Wilke-hadtesthez  beosztott  150  *  munkás  bér-  és  munkaidőjavításért 
sztrájkba  lépett.  A  hadtestparancsnokság  erre  a  munkásokat  börtönbe 
vetette  és  német  hadifoglyokat  kényszerített  a  hadimunkák  elvégzésére. 

A  ((Volksrecht)),  egy  zürichi  szociáldemokrata  lap,  mai  számá- 

bán  Írja  a  következőket:  Teljesen  hihetetlen,  hogy  Gilbert,  katonai 
segítség  nélkül,  a  kaszárnya  mellékhelyiségéből  megszökhetett  volna. 
Különben  vannak  rá  adataink,  hogy  a  katonai  hatóságnak  tudomása 
volt  arról,  hogy  Gilberlnek  gazdag  barátai  csupán  az  ő  megmentésére 
érkeztek  Svájcba,  s  még  sem  szigorították  meg  Gilbert  őrzését .  . . 

Sz.  E. 


A  holland  nép  rokon-  és  ellenszenve  az  egyes  hadviselő  államok¬ 
kal  szemben.  Ha  nem  is  oly  mértékben,  mint  a  háború  első  hónapjai¬ 
ban,  amidőn  az  emberek  vonaton,  villamoson,  az  utcán  vagy  a  kávé¬ 
házban  egész  idegen  emberekkel  vitatkoztak,  veszekedtek  érzelmeik 
miatt,  konstatálható,  hogy  Hollandiában  még  most  is  vannak  emberek, 
csoportok,  körök,  sőt  egyes  városok  is,  amelyek  német-  vagy  entente- 
barát  érzelmeket  táplálnak  s  rokon-  vagy  ellenszenvüket  valami  uton- 
módon  nyilvánítják  is. 

A  szenvedélyek  lecsillapultak  ugyan  kissé,  de  egy  holland  hajó 
elsülyesztése  vagy  a  tengeri  posta  elkobzása  újból  felizgatja  a  népet. 
Vannak  napok,  amidőn  közömbösek  az  emberek,  midőn  a  pártszenve¬ 
délyek  elsimulnak,  olyankor  gyakran  halljuk:  «Nékünk  mindegy, 
akárki  nyer  vagy  veszít,  csak  már  vége  lenne. » 

A  holland  néptömeg  szempontjából  a  következő  országok  jönnek 
első  sorban  tekintetbe:  Németország,  Belgium,  Franciaország  és  Anglia, 
vagyis  azok  a  népek  és  országok,  amelyekkel  az  idők  folyamán  közvet¬ 
len  összeköttetésbe  jutott.  Kimondott  orosz,  olasz,  portugál  vagy  monte¬ 
negrói  rokon-  vagy  ellenszenv  nem  vehető  észre  Hollandiában.  A  távo¬ 
labb  fekvő  nemzetekről  és  országokról  csak  olyan  hollandusok  nyilat¬ 
koznak,  akiket  valamely  érdek  köt  az  egyik  vagy  másik  országhoz. 
Egyszóval  kereskedők,  hajósok  és  termelők. 

Rólunk  magyarokról  a  háború  első  hónapjainak  benyomása  alatt 
beszélnek  Hollandiában.  A  magyar  katona' vitézsége,  a  más  népnél  alig 
található  lángoló  hazaszeretet  szimpátiát  keltett  irántunk  Hollandiá¬ 
ban.  Sokan,  akik  soha  nem  ismerték  az  országot,  érdeklődni  kezdtek  ' 
a  puszták  országa  iránt.  Irodalmunk,  zenénk,  történelmünk  már  régen 
ismert  volt  itt,  de  mindenki  egy  Ausztriától  függő  provinciának  tartott, 
mig  a  világháború  első  hónapjaiban  önállóságunkról  jelt  nem  adtunk. 

Ami  a  holland  nép  rokon-  és  ellenszenvét  illeti,  úgy  két  csoportra 
oszthatjuk  azt. 

Német-  és  entente-csoportra.  A  hollandusok  németbarát  és  nem 
«központi  hatalmi  barát))  érzelmekről  beszélnek.  Az  osztrák-magyar 
szerb  és  az  osztrák-magyar  olasz  kérdés  nem  érdekli  a  holland  népet 
közvetlenül.  Ellenben  határozottan  pro  vagy  anti  németek. 

A  holland  néptömeg  nem  annyira  ententebarát,  mint  amily  német¬ 
ellenes.  Vannak  csoportok  és  személyek,  amelyek  belga,  francia  vagy 
angolbarátok,  de  olyan  németgyülöletet,  mely  a  szövetséges  államok 
iránti  összszimpátiával  lenne  egyértelmű,  még  sem  tapasztalhatunk 
Hollandiában. 

Számokban  vagy  százalékban  kifejezni  azt,  hogy  a  nemzet  mily 
mértékben  németbarát  vagy  ellenes,  nem  lehetséges  persze. 

Ez  rendszerint  a  helyi  körülményektől  függ.  Hollandia  déli  pro¬ 
vinciáinak  lakói  nyelvi,  rokoni  szimpátiából  a  belga  néppel  rokon¬ 
szenveznek.  ök  azok,  akik  közvetlen  közelről  voltak  tanúi  Belgium 
tragédiájának  s  a  dolog  természeténél  fogva,  a  gyöngébb  és  az  elnyo¬ 
mott  iránt  rokonszenvet  táplálnak.  Nem  csoda  tehát,  ha  Noord  Brabant- 
ban  van  a  legtöbb  belga  barát.  Főhelyük  Breda,  Roozendaal,  hol  szám¬ 
talan  menekült  belga  család  lakik.  Máskép  van  ez  Limburgban,  ahol  a 
nép  olyan  németbarát,  hogy  a  háború  első  hónapjaiban  például  a  mene¬ 
külő  belgák  ellenségesen  fogadtattak  s  ahol  a  német  győzelmek  a 
limburgiaknak  ünnepet  jelentettek.  Sajnos,  hogy  Hollandiának  a  határ¬ 
tól  távolabb  eső  vidékein  a  németellenes  propaganda  termékeny  talajra 
talált.  Belgium  pusztulása  okozta  a  legnagyobb  ellenszenvet,  de  az  Ang¬ 
lia  részéről  még  a  háború  előtt  is  szivesen  hiresztelt  német  terjeszkedési 
tervek,  a  Rajnatorkolat  kérdésének  hamis  beállítása  természetesen  sok 
rossz  vért  szült  Hollandiában.  v 

Egy  harmadik  tényező  is  szerepel  azonban.  Itt  a  szabadságnak  egy 
különös  nemét  ismerik,  nem  is  szabadság  az,  hanem  a  fegyelem  ellen¬ 
tétje  s  ezért  van  az,  hogy  a  «nép)),  amely  rendet,  rendszert,  tiszteletet, 
feljebbvalót,  parancsot  nem  ismer,  németellenes.  Erről  a  kérdésről  sokat 
lehetne  Írni,  mert  tagadhatatlan,  hogy  a  néphangulatnál  a  faji  instink- 
tusnak  lényeges  szerepe  van. 

Vannak  körök,  amelyek  családi  relációjuk  folytán  francia  vagy 
angol,  esetleg  németbarátok.  Ezek  látszólag  jelentéktelen  dolgok  s  mégis 
nagy  fontosságúak.  Gyakran  találunk  befolyásos  embereket,  akiknek 
felesége  német  penzionátusban  nevelkedett,  aki  levelezésben  áll  német 
barátnőivel,  miáltal  egész  környezete  németbarát  lesz.  Egy  holland 
család  évek  óta  járt  Tirolba  s  annyira  szerette  az  osztrákokat,  hogy  a 
háború  elejétől  kezdve  minden  téren  az  osztrák  katonák  érdekében 
dolgozik;  egy  másik  a  magyarokért  menne  tüzbe-vizbe.  így  vannak 
francia  és  angolimádó  családok  is. 

A  kereskedelmi  összeköttetéseknek  szintén  nem  csekély  részük 
van  a  néphangulatra. 

Alkalmam  volt  előkelő  kereskedőkkel  beszélni,  akik,  ha  az  ango¬ 
lokról  esett  szó,  csak  annyit  mondtak:  « Angolok?  hagyjuk  inkább  .  . .» 
s  ebben  a  három  szóban  a  megvetés  és  gyűlölet  foglaltatott.  Vannak 

kereskedők,  akik  hasonlóan  vélekednek  a  belgákról  és  franciákról  is. 
De  olyanok  is  lesznek,  akiknek  német  kereskedőkkel  volt  kellemeh 
lenségük,  ezek  persze  vad  németfalók  lesznek. 

A  halásznép  általánosságban  gyűlöli  az  angolokat.  A  történelem 
játszik-e  még  itt  szerepet,  kérdés.  Inkább  tételezhető  fel,  hogy  a  holland 
és  angol  halászok  közötti  összeütközések  befolyásolják  a  közvéleményt. 
A  hollandusok  egy  másik  kategóriája,  amely  azonban  hál  istennek  nem 
*bir  oly  befolyással  a  népre,  mint  például  Franciaországban  vagy  Olasz¬ 
országban,  a  művészek,  irók,  karikaturisták.  E  csoportnál  általáno¬ 
síthatunk,  amidőn  azt  mondjuk,  hogy  németgyülölök.  Csak  igen  kevés 
kivétellel  mind  belga,  francia  vagy  angolbarátok  és  németellenesek.  A 
francia  forradalom  óta  Hollandia  kulturéletének  határozott  francia 
jellege  van.  Semmi  sem  változtatott  ezen.  Amit  a  holland  nép  az  idők 
folyamán  a  franciáktól,  főként  I.  Napóleon  óta  szenvedett,  el  van 
felejtve.  Hasonló  eset  áll  fenn  Belgiummal  szemben.  Az  1830 — 1831-iki 
háború  teljesen  el  van  felejtve.  Újabban  jelentékeny  mozgalom  indult 
meg  belga  részről  a  Hollandia  kárára  tervezett  Nagyobb  Belgium  érde¬ 
kében.  A  holland  nép  azonban  nem  érzékenykedik  s  nem  gyűlöli  azért 
a  belgákat.  A  holland  művészek  németgyülöletüket  a  belgiumi  és  francia 
műkincsek  elpusztításával  motiválják.  Louvain,  Ypern,  Reims  kedvelt 
argumentumok  és  senki  nem  akar  visszaemlékezni  arra,  hogy  mily  hős¬ 
tetteket  vittek  véghez  a  franciák  annak  idején  a  Rajna  mentén.  Egy 
hajóút  a  Rajnán,  a  sok  várrom  mindent  megmond. 

A  katonaság  háboruellenes.  A  plebs  Németországot  vádolja  a  há¬ 
ború  előidézésével  (?)  s  miután  Hollandiában  militarista,  vagy  dinasz¬ 
tikus  érzelmek  ismeretlen  fogalmak,  magától  értetődik,  hogy  a  tömeg¬ 
katonák  ellenszenveznek  a  hadviselésben  művésztökélyü  németekkel. 
A  főbb  tisztek,  akik  szakszerűen  birálják  a  háborút,  a  német  hadsereg 
sikereit  csodálják  és  a  német  népet,  mely  a  katonasággal  oly  harmóni- 
kusan  dolgozik  a  cél  eléréséért,  tisztelik  és  szeretik. 

Annyi  bizonyos,  hogy  sok  ember  rokonszenve  és  antipátiája  in- 
stiktiv  ugyan,  de  legtöbb  esetben  minden  mélyebb  okot  nélkülöző.  A 
legnemesebb  motívumokat  nagy  vonásokban  említém,  vannak  más 
motívumok  is,  melyek  befolyást  nyertek  a  nép  hangulatára,  mint  az 
ismert  wTelegraaf))  és  annak  hírhedt  rajzolója  Raemakers. 

Hága,  junius. 


Hollósy  Sándor. 


A  Magyar  Élet-  és  Járadék-Biztosító  Intézet  mint  szövetkezet  f.  hó 
26'án  tartotta  meg  tizennegyedik  rendes  évi  közgyűlését  gróf  Széchenyi  Aladár 
elnöklete  alatt.  Az  igazgatósági  jelentés  és  a  mérleg  adataiból  kiemeljük, 
hogy  az  intézet  a  rendkívüli  viszonyok  dacára  elég  kedvező  eredménnyel, 
19.583  korona  18  fillér  nyereséggel  zárta  űzletévét.  A  részjegyek  szelvényei¬ 
nek  5  százalékkal  való  beváltása  után  a  fennmaradó  nyereség  70  százalékát 
a  biztosítottak  nyeremény-osztalékalapjához  csatolták.  Az  1906.  évben  belépett 
tagok  másod,  az  1911.  évben  belépettek  első  ízben  részesülnek  a  nyeremény 
felosztásában.  A  tartalékok  alapszabályszerü  dotációján  kívül  a  megfelelő 
összegű  leírások  is  megtörténtek.  A  közgyűlés  hozzájárult  az  igazgatóság 
előterjesztéséhez,  a  fölmentvényt  megadta  és  elismerését  fejezte  ki  a  vezető¬ 
ségnek  a  nehéz  időkben  tanúsított  óvatos  és  eredményes  működéséért.  A  köz¬ 
gyűlés  a  napirenden  levő  választások  megejtésével  ért  véget. 


Most  jelent  meg ! 


írások  és  tanulmányok 

Irta :  Kened!  Géza.  Ára  3.—  korona 


„írások  és  tanulmányok"  címmel  jelent  meg 
Kenedi  Gézának,  akit  Quintus  néven  is  ismer 
a  közönség,  legújabb  könyve.  —  A  könyvben 
egész  sorát  tárgyalja  Kenedi  a  mai  embert  leg¬ 
közelebbről  érdeklő  aktuális  problémáknak.  Az 
olvasót  sohasem  fárasztja.  Valósággal  társalog 
vele,  könnyen  és  lebilincselő  módon  viszi  a  tudás 
területére,  mint  egy  szépszavu  ötletes  cicerone. 


►inger  és  Wolfner 
kiadása  Budapesten 


Gyengélkedők,  vérszegények,  idegesek,  lábbadozők 


sebesüléstől,  túlerőltetett  munkától  elerőtlenedettek 


Haematogen-ben 


az  orvosok  ezrei 


Figyelmeztetés  I 


által  legmelegeb 


ben  ajánlott  erő 


óva  Intfink  mindenkit  hami¬ 
sítványoktól,  amelyeknél  a 
HŐMMEL  vagy  DR.  HŐMMEL 
névvel  visszaélnek.  —  Ezért 
kifejezetten  a  valódi  Dr.Hom- 
mel-féle  Haematogent  kérjfik 


sitőszert  találnak 


Kapható  gyógy 


szertárakban 


Ára  üvegenként 

Magyar  földbirtokpolitika  a  háború 

után. 

Irta :  Lányi  Bertalan. 


A  háború  a  közélet  számos  terén  megnyitotta  és  megvilágí¬ 
totta  a  haladás  ösvényeit.  Irányzatok,  melyek  annakelőtte  nem 
találtak  kellő  megértésre  és  méltányolásra,  sőt  nem  egyszer  a  leg- 
vehemensebb  visszautasításban  részesültek,  ma  már  nemcsak  iga¬ 
zolva  vannak,  de  a  további  fejlődés  kiinduló  pontjaiként  kezdenek 
érvényesülni.  Viszont  más  oly  törekvések,  melyek  korábban  a 
közvéleménynek  rendszerint  egyes  aktuális  helyzetek  szerint  iga¬ 
zodó,  jobbára  szubjektiv  megnyilvánulásaiban  uralkodó  szerep¬ 
hez  jutottak,  most  háttérbe  szorultak,  s  a  viszonyok  tárgyilago- 
sabb  felfogására  alapuló  reformáramlatoknak  kénytelenek  helyet 
engedni.  A  háború  okozta  vihar  megtisztította  a  látókört  s  mind- 
élesebben  domborodnak  ki  a  jövő  alakulásának  körvonalai. 

V  Ezt  észlelhetjük  a  politikai,  gazdasági,  társadalmi  fejlődés 
s  az  ezzel  karöltve  haladó  jogfejlődés,  egyszóval  a  kulturális  evo¬ 
lúciók  minden  ágában.  Ennek  a  fejlődési  folyamatnak  irányvona¬ 
lai  az  egyes  tárgyak  szerint  kétségkivül  különbözni  fognak  egy¬ 
mástól,  azonban  a  kiindulás  alapja  mindegyikre  nézve  közös 
lesz;  ez  az  alap  pedig  nem  lesz  más,  mint  az  az  egyetemes  igaz¬ 
ság,  hogy  a  jólét  előmozdításának  legbiztosabb  eszköze  az  egyéni 
érdek  összhangzásba  hozatala  a  közérdekével.  Az  ember  hosszú 
küzdelmek  árán  bontakozott  ki  a  közösség  különböző  alakzatai¬ 
dból  öntudatos  egyéniséggé,  s  kétséget  nem  szenved,  hogy  az  egyéni 
terők  kifejtésének  lehetőségéből  fakadt  a  haladás  egyik  legfőbb 
/  forrása;  az  individualizmus  kivánalmait  tehát  megtagadni  nem 


Magyar  Figyelő. 


6 


82 


Lányi  Bertalan 


szabad:  ámde  kétségtelen  az  is,  hogy  az  ember  szociális  termé¬ 
szeténél  és  rendeltetésénél  fogva  az  egyéni  önállóság  utáni  törek¬ 
vés  nem  szakította  szét  a  köteléket  az  egyén  és  a  közösség  közt; 
az  ember  továbbra  is  a  társas  együttlét  erejéből  meríti  egyéni 
érvényesülésének  biztosítékait,  s  ezért  az  individuális  lét  kívánal¬ 
mai  mellett  figyelembe  kell  venni  a  kollektív  lét,  azaz  az  összes¬ 
ség  követelményeit.  A  kettő  kölcsönhatásban  áll  egymással;  az 
egyik  táplálja  a  másikat,  az  életerő,  melyet  egyikök  a  másiknak 
nyújt,  ismét  visszaárad  reá. 

Ezt  az  igazságot  fényesen  beigazolta  a  háború,  melyet  már 
két  év  óta  bámulatra  méltó  erőkifejtéssel  és  a  kedvező  kimenetel 
mindinkább  biztos  és  alapos  kilátásával  folytatunk.  Az  állam¬ 
polgárt,  aki  künn  a  harctéren  életét  teszi  kockára,  vagy  aki  bent 
az  országban  vagyonával  és  munkájával  vesz  részt  a  küzdelem¬ 
ben,  a  közös  haza  gondolata,  a  nemzeti  együvétartozás  érzete 
hevíti,  ámikor  fényes  hőstettekkel,  avagy  a  polgári  erény  nemes 
cselekedeteivel  Írja  be  nevét  a  háború  aranykönyvébe.  Az  állam- 
polgári  önfeláldozás  és  áldozatkészség  aktusait  kétségkivül  a 
nemzeti  önérzet  szelleme  produkálja,  viszont  azonban  a  nemzet 
a  maga  egészében  nem  fejthetné  ki  azt  az  erőt  a  kifelé  való 
harcban,  mint  amilyennel  ellenségeink  támadását  visszaszorítani 
és  megtorolni  tudta,  ha  a  nemzet  tagjaiban,  az  állam  polgáraiban 
nem  volna  meg  az  egyéniség  tudata,  az  egyéni  önérzet  s  az  egyéni 
szabadság  talajából  táplálkozó  erkölcsi  erő  és  kötelességérzet.  Az 
sem  szorul  bizonyításra,  hogy  az  egyesnek  minden  önfeláldo¬ 
zása  és  áldozatkészsége  hiábavaló  volna,  ha  az  államban  és  a  tár¬ 
sadalomban,  valamint  az  állami  és  társadalmi  intézményeknek 
célirányos  elrendezésében  és  funkcionálásában  nem  volna  meg  a 
megfelelő  szervezet,  mely  mindenkit  a  maga  helyére  állít,  az 
egyéni  képességeket  tömiríti  s  emellett  a  helyes  munkamegosztást 
is  megvalósítja.  Soha  máskor  nem  tűnt  ki  annyira,  milyen  nagy 
jelentősége  van  az  egyéni  és  a  társas  erőtényezőket  életképes 
egésszé  összefoglaló  szervezésnek,  milyen  nagy  értéke  van  a  szer¬ 
vező  talentumnak  és  a  szervezés  művészetének,  mint  épen  ebben 
a  háborúban. 

Az  állami  és  társadalmi  organizáció  akkor  felel  meg  cél¬ 
jának,  ha  megszabja  az  egyes  szervek  összeműködését  oly  módon, 
hogy  az  egyes  az  összességhez  való  tartozás  eszméjétől  áthatva! 
gyakorolja  egyéni  jogait  és  feladatait,  az  összesség  pedig  az  egye- 

sek  hatékony  és  öntudatos  közreműködésére  alapítsa  a  közös  cél 
megvalósítására  irányuló  funkcióit.  Hogy  csakis  az  ezektől  a 
szempontoktól  irányított  organizációval  lehet  számbavehető  ered¬ 
ményeket  elérni,  azt  megmutatta  a  háború  eddigi  lefolyása,  s 

ebben  oly  tanulság  rejlik,  melyet  közéleti  viszonyaink  jövő  ala- 

• 

kulása  szempontjából  megszívlelni  és  értékesíteni  kétségkívül 
érdemes  és  időszerű. 

Ezúttal  a  földbirtokpolitika  jövő  irányát  óhajtjuk  röviden 
szemügyre  venni. 

A  fölbirtokpolitika  a  mezőgazdasági,  azaz  az  agrárpolitika 
egyik  kiágazása.  Az  agrárpolitika,  mint  az  általános  gazdasági 
szociálpolitika  egyik  része,  az  állam  kormányzati  tevékenységét 
irányító  azoknak  a  tudományos  és  gyakorlati  elveknek  foglalata, 
melyeknek  célja  az  őstermelés  és  a  vele  foglalkozók  érdekeinek 
gazdasági  és  társadalmi  szempontból  való  előmozdítása. 

Az  agrárpolitika  feladata  általában  a  mezőgazdasági 
erők  szervezése  és  fejlesztése.  A  mezőgazdaság  ereje  kétségkívül 
a  termelési  módozatok  és  az  idevágó  különböző  segédeszközök 
helyes  megválasztásától  jelesül  a  mezőgazdasági  technika,  a  mező- 
gazdasági  hitelszövetkezeti  és  munkásügy  körébe  tartozó  kérdé¬ 
seknek  helyes  megoldásától  függ,  szükséges  azonban,  hogy  a  föld¬ 
birtokviszonyok  egységes  kialakulásában  meg  legyen  adva  az  alap 
a  termelő  tevékenység  eredményes  kifejtésére,  valamint  a  mező- 
gazdasággal  foglalkozó  osztályok  megfelelő  gazdasági  és  társa¬ 
dalmi  elhelyezkedésére. 

Az  agrárjóléti  intézmények  ehhez  képest  kiterjednek  úgy  a 
termelési  forma,  mint  a  birtoklási  forma  kérdésére. 

A  tulajdohképeni  földbirtokpolitika  ezzel  az  utóbbi  kérdés¬ 
sel  foglalkozik.  Tárgya  körülbelül  az,  amit  a  tulajdon  reridje 
(Eigentumsordnung)  alatt  szokás  érteni,  amely  megmutatja  a 
mezőgazdasági  ingatlanok  forgalmának  és  ezzel  kapcsolatos  meg¬ 
oszlásának  a  tulajdon  szerzésére,  gyakorlására  és  elvesztésére 
vonatkozó  jogi  szabályozásban  visszatükröződő  képét.  Eszerint  a 
földbirtokpolitika  a  magánjog,  vagy  helyesebben  szólva  a  magán¬ 
jogi  politika  körébe  vág. 

A  jogpolitikusnak  általában,  s  a  magánjogpolitikusnak  külö¬ 
nösen  szem  előtt  kell  tartania,  hogy  amikor  azzal  a  feladattal 
látja  magát  szembeállítva,  hogy  a  fennálló  jogot  reformálja: 
akkor  nem  szabad  a  jog  természetéből  levont  abszolút  jogtételek- 

kel  és  merő  jogi  absztrakciókkal  operálnia,  hanem  vizsgálnia  kell 
a  tényleges  viszonyokat,  az  emberi  közösség  lét-  és  fejlődésfeltéte¬ 
leit  és  szükségleteit,  s  azokhoz  kell  mérnie  a  jogi  szabályozás 
konkrét  módozatait.  Az  u.  n.  természetjogi  iskola  kora  immár  le¬ 
tűnt;  a  jogbölcselet,  amikor  megjelöli  a  jog  fejlődésének  irány¬ 
vonalait,  s  épugy  a  jogpolitika,  amikor  a  megfelelő  reformtörek¬ 
vések  gyakorlati  megvalósítására  törekszik,  többé  már  nem  indul 
valamelyes  örökérvényű  jogi  eszmények  után,  hanem  azt  keresi, 
milyen  jogi  szabályozás  felel  meg  a  mindenkori  kulturállapotok- 
nak;  minthogy  pedig  a  nemzetek  kultúrája  állandóan  előrehalad, 
ezzel  az  előrehaladási  tendenciával  a  jognak  számolnia  kell,  úgy 
hogy  a  jogfejlődés  folyamának  egyesülnie  kell  a  kultúra  fejlődé¬ 
sének  folyamatával.  A  jog  ehhez  képest  nem  öncél,  hanem  az 
emberiség  tökélyesbülésének  és  boldogulásának  eszköze,  mely¬ 
nek  feladata  egyrészt  a  társadalmi  és  gazdasági  viszonyokhoz 
simulva  az  ezen  a  téren  felmerülő  szükségleteket  kielégíteni,  más¬ 
részt  annal  a  benső  erőnél  fogva,  mely  őt  mint. a 'kultúra  egyik 
főelemét  és  jelenségét  megilleti,  irányítólag  is  hatni  az  emberi 
életviszonyok  alakulására.  A  jog  a  mindenkori  kultúra  produk¬ 
tuma,  de  egyúttal  egyik  mozgató  tényezője  a  kulturális  haladás¬ 
nak.  A  jognak  bele  kell  kapcsolódnia  a  szociális  életbe,  úgy  hogy 
a  kettő  eleven  kölcsönhatásban  legyen  egymással. 

Az  emberi  lét-  és  fejlődésviszonyok  sokféleségénél  fogva 
sokfelé  kell  ágaznia  a  jognak  is,  de  épugy,  amint  a  társadalmi  és 
gazdasági  differenciák  egy  magasabb  organizmusban,  nevezete¬ 
sen  az  államban  egyesülnek  és  abban  kell  keresniük  és  megtalál- 
niok  a  szétágazó  érdekek  kiegyenlítését,  a  speciális  jogszabályok 
tagozatának  is  bele  kell  illeszkednie  az  általános  jogrend  orga¬ 
nizmusába,  oly  módon,  hogy  ez  ne  merevítse  meg  a  létjogosult 
különérdeket,  s  hogy  viszont  ez  a  különérdek  he  részesüljön  oly 
kivételes  elbánásban,  mely  az  általános  jogrend  harmóniáját 
megzavarná.  Egyszóval,  a  speciális  jogszabályozás  legyen  termé¬ 
szetszerű  kiágazása  és  egészséges  hajtása  az  általános  jogrend  tör¬ 
zsének,  s  akkor  az  egyiknek  ereje  sem  fog  csökenni,  sőt  mind  a 
kettőnek  életrevalósága  és  életképessége  egymást  kölcsönösen 
kiegészítve  fokozódni  fog. 

Az  őstermelés  egy  oly  foglalkozás,  melynek  —  főleg  nálunk 
— •  nemzeti,  társadalmi  és  gazdasági  szempontból  kiváló  fontos¬ 
sága  van.  Az  okok  tüzetes  fejtegetése  túlhaladná  a  jelen  tanul- 

mány  kereteit.  Kiindulási  alapul  elfogadjuk  a  következő  megálla¬ 
pításokat: 

Általános  állami  érdek,  hogy  a  mezőgazdasági  kultúra  bel¬ 
terjessége  az  általános  gazdasági  fejlődéshez  mérten  fokozódjék 
és  —  tekintettel  a  népesség  folytonos  szaporodására  —  a  mező- 
gazdasági  terményekkel  s  élelmicikkekkel  való  ellátás  biztosítva 
legyen.  Emellett  az  u.  n.  termelési  érdek  mellett  az  államnak 
politikai,  társadalmi  és  erkölcsi  érdeke  is  van  abban,  hogy  a  nép¬ 
test  többi  tagjaival,  a  többi  foglalkozási  ágak  mívelőivel  legalább 
is  egyenrangú,  életerős  fölmívelő  és  földbirtokos  osztálya  legyen. 
A  föld  szeretete,  a  földhöz  való  ragaszkodás  nemcsak  a-  föld 
racionálisabb  és  intenzivebb  mívelésének  hatalmas  rugója,  tehát 
nemcsak  a  föld  produkcióképességét  emeli,  hanem  felkelti  és 
ébrentartja  a  családi  együvétartozás  és  a  hazaszeretet  érzetét. 
Ugyanazért  szükséges,  hogy  meg  legyen  nyitva  az  arra  hivatottak 
számára  a  földbirtokhoz  való  jutásnak  és  a  fölbirtokban  való 
maradásnak  a  lehetősége. 

Ebben  a  beállításban  a  földbirtok  a  jogi  forgalom  terén  más 
elbánásra  tart  számot,  mint  a  többi  anyagi  javak,  nevezetesen  az 
ingó  vagyon;  s  amennyiben  itt  csakugyan  egy  oly  érdekkörről  van 
szó,  melynek  az  állam  és  a  nemzet  életére  a  legközvetlenebb  ki¬ 
hatása  van,  nem  lehet  elzárkózni  az  elől,  hogy  az  ebbe  az  érdek¬ 
körbe  tartozó  jogviszonyok  különszerü  szabályozás  tárgyává 
tétessenek.  Ezen  alapszik  az  újabban  mind  sűrűbben  hangoztatott 
u.  n.  külön  agrárjog,  illetőleg  földbirtokjog  (agrarisches  Sonder- 
recht)  gondolata,  mely  létjogosultságát  egy  ahhoz  hasonló  kon¬ 
cepcióban  keresi,  mint  amilyen  kifejlesztette  a  gazdasági  tevé¬ 
kenység  és  a  jogi  forgalom  egyébb  területein  többek  közt  a  keres¬ 
kedelmi  jogot,  a  váltójogot  és  a  bányajogot. 

A  földbirtokra  vonatkozó  különszerü  jogi  szabályozásnak 
vezető  eszméje  két  irányban  mozog.  Egyfelől  a  feladat  az,  meg¬ 
szabadítani  a  földbirtokot  a  kötöttségnek  ama  különböző  alaku¬ 
lataitól,  melyek  *a  tulajdon  vagy  más,  a  földnek  megmívelésében 
és  kihasználásában  álló  jog  szerzését  a  nép  széles  rétegeire  nézve 
lehetetlenné  teszik  vagy  megnehezítik,  előmozdítani  a  különböző 
birtoknagyságok,  a  nagy-,  közép-  és  a  kisbirtok  helyes  arányá¬ 
nak  létrejövetelét;  a  másik  feladat  pedig  az,  meggátolni  a  túlgyors 
s  legfőképen  az  üzleti  spekuláción  alapuló  birtokváltozásokat, 
állandóbbá  tenni  a  kapcsolatot  a  földmívelő  és  a  földbirtokos. 

valamint  ennek  családja  és  a  földbirtok  között,  más  szóval  meg¬ 
felelő  módon  stabilizálni  a  földbirtokviszonyokat. 

Az  első  tekintetre  úgy  látszik,  mintha  itt  két,  ellentétes 
iránnyal  volna  dolgunk.  Avagy  nem  ellentmondás-e  az,  megszaba¬ 
dítani  a  tulajdont  a  korlátoktól  és  ismét  korlátokat  rakni  reá? 
Az  ellentmondás  azonban  csak  látszólagos.  A  tulajdon  nemcsak 
megbirja,  de  meg  is  kivánja  a  korlátozást.  Nem  képzelhető  egy 
oly  állapot,  amikor  az  önkénnyel  szemben  nem  tudnának  ellen¬ 
súlyozó  erőtényezők  érvényesülni.  Amikor  a  tulajdon  alaptípusa 
még  a  közösség  volt,  a  közösségi  szervezetek  (család,  nemzetség, 
törzs)  rendelkezési  joga  csakhamar  szembekerült  az  egyéni  sza¬ 
badságnak  mindinkább  kibontakozó  és  megvalósuló  törekvéseivel, 
amikor  pedig  a  közös  tulajdonból  az  egyéni  tulajdon  fejlődött  ki, 
«lőbb  a  családhoz  és  a  magasabb  rendű  társadalmi  alakzatokhoz 
való  tartozás  kötelékeit  kellett  éreznie,  utóbb  pedig,  és  még  ma  is, 
a  tulajdontartalom  gyakorlása  tekintetében  azokat  a  sokszoros 
megszorításokat  kell  eltűrnie,  amelyeket  az  egész  társadalom  er¬ 
kölcsi  és  gazdasági  létérdeke,  szóval  a  közérdek,  megkíván.  Nin¬ 
csen  abban  semmi  ellentmondás,  hogy  a  tulajdonnak  oly  korláto¬ 
zásai,  melyek  a  társadalmi  és  gazdasági  viszonyoknak  többé  meg 
ne  mfelelnek,  elessenek  vagy  meglazuljanak  és  oly  korlátozások¬ 
nak  engedjék  át  a  helyet,  melyeket  a  megváltozott  viszonyok  szük¬ 
ségletei  megkövetelnek. 

Ami  már  most  a  módszert  illeti,  a  földbirtokjog  különszerü 
anyagának  jelentékeny  része  elhelyezhető  az  általános  magánjog 
keretében  is.  Amint  meg  lehet  különböztetni  az  átlagos  életviszo¬ 
nyok  szabályozására  rendelt  általános  magánjogi  törvénykönyv¬ 
ben  az  ingót  az  ingatlantól,  ép  úgy  az  ingatlanok  körében  is  figye¬ 
lembe  lehet  venni  a  mezőgazdasági  birtok  fogalma  alá  eső  ingat¬ 
lan  külön  kategóriáját,  s  erre  vonatkozólag  eltérő  szabályokat 
lehet  statuálni  annyiban,  amennyiben  az  ebbe  a  kategóriába  tar-, 
tozó  ingatlanoknak  sajátos  természete  bizonyos  fokú  általánosí¬ 
tást  enged.  A  magyar  polgári  törvénykönyv  javaslatában  akadunk 
is  jtt-ott  egyes,  idevágó  szabályokra.  Ezek  azonban  inkább  csak 
alárendeltebb  jelentőségű  részletkérdésekre  vonatkoznak  s  a  dolog 
lényegét  ki  nem  merítik.  Ez  a  hiány  mindenesetre  még  pótlandó 
lesz,  s  e  részben  nem  lesz  mellőzhető  az  arra  illetékes  gazdasági 
szakértőknek,  a  korábbi  előkészítés  folvamán  ismételve  kilátásba 
helyezett,  de  utóbb  elmaradt  és  nem  csupán  az  általánosságok- 

bán  kimerülő  írásbeli  megjegyzések,  hanem  egyes  tüzetes  kérdé¬ 
sekre  nézve  a  munkálatba  való  tényleges  bevonás  utján  megvaló¬ 
sítandó  közreműködése. 

A  földbirtokpolitika  három  kívánalmát,  nevezetesen  azt, 
hogy  a  birtokrészletek  túlságosan  el  ne  apróztassanak,  a  mező- 
gazdasági  birtokegységek  kényszerítő  szükség  nélkül  fel  ne  bomol- 
janak  és  a  földbirtok  racionális  megmívelése  és  produkcióképes¬ 
sége  nemcsak  fentartassék,  hanem  fokoztassék,  közvetett  módon, 
de  azért  hatályosan  előmozdíthatja  az  általános  magánjog  számos 
célirányos  intézkedése. 

A  tulajdon  ujabbkori  rendje  az  egyéni  tulajdonnak  és  a  for¬ 
galom  szabadságának  elvi  alapján  áll;  ebből  az  elvi  álláspontból 
indul  ki  az  általános  magánjog  és  ezt  kell  alapul  elfogadnia  a 
jövőben  is;  amit  tehát  a  földbirtokpolitika  terén  az  imént  jelzett 
irányban  az  általános  magánjog  keretében  megtenni  lehet,  az  a 
fenti  alapelvtől  való  eltérés  jellegével  bir. 

Ide  tartozik  elsősorban  a  közös  tulajdon  szabályozása  egy¬ 
részt  a  közösség  fennállása,  másrészt  a  közösség  megszűnése 
szempontjából.  Általánosságban  alig  lehetne  azt  mondani,  vájjon  a 
mezőgazdasági  ingatlanokra  vonatkozólag  elő  kell-e  mozdítani  a 
közösségben  maradást  vagy  a  közösségből  való  kibontakozást.  Ez 
egy  oly  kérdés,  melyet  csak  a  mívelési  ágaknak  a  helyi  gazdasági 
és  társadalmi  viszonyok  által  is  befolyásolt  különszerüsége  dönt¬ 
het  el  és  Így  csak  külön  törvényhozási  intézkedésnek  képezheti 
tárgyát;  ámde  ha  e  részben  nem  is  lehet  általános  érvényű,  köte¬ 
lező  szabályozásnak  helye,  fakultative  meg  lehet,  sőt  meg  kell  en¬ 
gedni  az  eltérést  attól  a  merev  szabálytól,  mely  szerint  egyrészt  a 
közös  dolog  kezeléséhez  valamennyi  részes  egyetértése  szükséges 
és  amennyiben  az  el  nem  érhető,  ez  ellen  csakis  a  közösségből 
való  kiválás  utján  lehet  orvoslást  keresni,  s  amely  szerint  más¬ 
részt  a  közösség  megszüntetésének  csak  két  módja  van,  t.  i.:  a 
közös  dolog  természetbeni  felosztása,  vagy  eladása  és  a  vételár 
felosztása.  Oly  esetben,  amikor  azt  a  felek  személyi  viszonyai 
vagy  az  ingatlan  közös  megmíveléséhez  fűződő  helyi  érdek  meg¬ 
követeli,  meg  kell  könnyíteni  a  közösség  fentartását,  a  közösség 
megszüntetését  időlegesen  korlátoző^egállapodás  megengedésén 
kívül  főleg  azáltal,  hogy  bármelyik  részes  kívánságára  a  kezelés 
és  haszonvétel  módját  nemcsak  közös  megegyezéssel,  hanem  bir¬ 
tokarány  szerinti  szótöbbséggel,  sőt  hatósági  határozattal  nem- 

csak  esetenként,  megállapítani,  hanem  a  helyes  gazdálkodás 
követelményeinek  megfelelően  a  jövőre  nézve  is  szabályozni 
lehessen.  A  közösségben  való  kezelésre  eminenter  ráutalt  és 
gazdasági  specialitásukat  illetőleg  biztosabban  meghatározható 
egyes  birtokterületekre  vonatkozólag  már  birjuk  a  tulajdonközös¬ 
ségnek  az  egyéni  tulajdon  kölcsönös  korlátozása  elvén  alapuló 
szervezeteit.  így  a  volt  úrbéresek  és  a  közbirtokosságok  közös 
erdejére  nézve  az  1898  :  XIX.  törvénycikkben,  a  közös  legelőkre 
nézve  pedig  —  az  elv  némi  túlhajtásával  sőt  tekintetben  elhibá¬ 
zott  alkalmazásával  —  az  1913  :  X.  törvénycikkben,  s  nem  tekint¬ 
hető  kizártnak,  hogy  ami  a  közös  erdők  és  legelők  kategóriájába 
tartozó  birtokterületekre  nézve  kötelezőleg  van  megszabva,  az 
permisszive  egyes  célirányosan  individualizált  mezőgazdasági 
közös  ingatlanokra  nézve  is  kimondassék,  s  az  sem  ütközhetik 
akadályba,  hogy  a  közös  kezelés  megengedhetőségét  és  módját 
tárgyazó  határozás,  a  birói  utat  megelőzően,  egy  arra  alkalmas 
közigazgatási  szakhatóságra  bizassék. 

Ami  a  tulajdonközösség  megszüntetését  illeti,  annak  is  meg¬ 
található  a  módja,  hogy  az  osztály  ne  vezessen  a  mezőgazdasági 
birtokrészletek  túlságos  elaprózására,  sem  pedig  arra,  hogy  a 
közös  ingatlan  —  a  kényszerű  elárvereztetés  következtében  — 
idegen  kézre  jusson  akkor  is,  ha  azt  a  résztulajdonosok  egyike 
—  a  többiek  kielégítése  mellett  —  megtartani  kivánja.  Az  osztály 
módozatait  rugalmasabbakká  kell  tenni,  az  illetmények  kiadását 
a  viszonyokhoz  és  az  ingatlan  gazdasági  minőségéhez  kell  alkal¬ 
mazni  s  az  osztály  célirányos  keresztülvitelét  arra  az  esetre  is  kell 
biztosítani,  amikor  hiányzik  a  részesek  közt  az  ^yértelmü  meg 
állapodás.  Ennek  a  megoldásnak  kiváló  fontossága  van  főleg  az 
örököstársak  közti  osztály  esetében,  amikor  a  közösség  rend¬ 
szerint  nem  csupán  egyes  vagyontárgyakra,  hanem  vagyonösszes¬ 
ségre  terjed  ki  s  igy  könnyebb  annak  a  megvalósítása,  hogy  abban 
az  esetben,  ha  az  örököstársak  egyike  tartja  meg  a  mezőgazda- 
sági  ingatlant,  a  többinek  a  hagyaték  egyéb  tárgyaiból  nyerjenek 
kielégítést  és  amikor  egyáltalán  nem  tekinthető  méltánytalannak, 
hogy  a  kielégítés  alapjául  szolgáló  becsár  ne  a  forgalmi,  hanem  a 
hozadéki  érték  alapján  határoztassék  meg. 

Más  egyéb  intézményei  is  vannak  az  általános  magánjognak 
(pl.  az  elidegenítési  tilalom,  a  haszonélvezet,  elővásárlási  és 
visszavásárlási,  jog,  járadékadósság,  haszonbérlet,  utóörökösödés 

stb.),  amelyek  körében  a  földbirtokpolitika  itt  szóbanforgó  köve¬ 
telményeivel  számolni  lehet.  A  magyar  polgári  törvénykönyv 
javaslatában  akadunk  is  az  erre  irányuló  törekvés  nyomaira, 
azonban  az  idevágó  szabályozás  úgy  a  koncepció  határozottsága 
és  egységessége,  mint  pedig  a  kiépítés  teljessége  és  tervszerűsége 
szempontjából  még  sok  kívánnivalót  hagy  hátra. 

A  földbirtokpolitika  érvényesülésének  tulajdonképeni  tere 
azonban  nem  annyira  az  általános  magánjog,  mint  inkább  az 
agrár  különjog.  És  amikor  a  háborús  tapasztalatokból,  valamint 
az  ezek  kapcsán  felhangzó  megnyilatkozásokból  és  kívánságokból 
le  akarjuk  szűrni,  hogy  a  háború  után  milyen  célok  megvalósítá¬ 
sára  törekedjék  a  magyar  földbirtokpolitika,  akkor  tekintetünket 
legfőképen  a  jognak  erre  a  speciális  ágára  kell  fordítanunk. 

Minden  oldalról  az  az  óhajtás  nyilvánul,  hogy  a  földbirtok¬ 
viszonyokat  demokratizálni  kell.  A  nagy  háborúban  részt  vesz  a 
nemzet  egyeteme  s  azért  fölhöz  kell  juttatni  a  népnek  széles  réte¬ 
geit,  egyfelől,  hogy  megfelelő  foglalkozáshoz  és  megélhetéshez 
jussanak  azok,  akik  a  hazáért  harcoltak  és  a  nemzet  elismerésére 
tarthatnak  igényt  (a  pietás  szempontja),  másfelől,  hogy  a  föld- 
mívelő  és  földbirtokos-osztálynak  számban  és  munkaerőben  való 
gyarapodásával  belterjesebbé  váljék  a  föld  megmívelése  s  ezáltal 
fokozódjék  a  föld  jövedelmezősége  s  ennek  következtében  a  nem¬ 
zeti  vagyon  és  a  közjóiét  (a  produkció  szempontja),  továbbá,  hogy 
az  újabb  földhözjutási  alkalmak  megnyitásával  lehetővé  tétessék 
a  visszavándorlás  s  más,  arravaló  elemek  megtelepedése  és  ennek 
a  révén  is  pótoltassék  a  lakosság  állományában  beállott  fogyat¬ 
kozás  és  előmotdíttassék  a  további  népességszaporodás  (a  popu- 
lizáció  szempontja),  végül  hogy  a  föld  megmívelésére  irányuló 
élethivatásnak  tág  körökre  való  kiterjesztése  utján  fejlesztessék 
a  nemzeti,  társadalmi  és  családi  együvétartozás  érzete  azoknak  a 
benső  rugóknak  a  segítségével,  melyeket  a  mezőgazdasághoz 
fűződő  érdekek  és  érzelmek  közösségének  tudata  s  a  mezőgazda¬ 
sággal  való  foglalkozásnak,  valamint  a  közte  és  a  haza  földje, 
úgyszintén  a  házi  tűzhely  közt  szükségszerűen  létesülő  kapcsolat¬ 
nak  lehető  állandósága  nyújt.  (Nemzeti,  társadalmi  és  család¬ 
erkölcsi  szempont,  amelynek  különben  a  produkció  szempont¬ 
jából  is  van  jelentősége.) 

Ebből  a  látószögből  nézve  .a  dolgokat,  az  az  áramlat,  amely 
a  háború  nyomában  járó  nemzeti,  szociális  és  gazdasági  konszoli- 

cláció  ötletéből  a  földbirtokpolitika  kérdéseit  a  diskusszió  fel¬ 
színére  vetette,  elsősorban  arra  irányul,  hogy  elháríttassanak  azok 
az  akadályok,  melyes  a  tömegesebb  birtokszerzés  útjában  állanak, 
másodsorban  pedig  arra,  hogy  az  igy  szerzett  nemkülönben  más, 
már  meglévő  hasonló  birtokegységekre  nézve  ép  oly  birtoklási 
forma  állapíttassák  meg,  mely  a  föld  megmívelésében  álló  foglal¬ 
kozásnak  gazdasági  és  társadalmi  szempontból  egyaránt  nagy¬ 
jelentőségű  folytonosságát  a  kapitalizmus  és  a  spekuláció  túl¬ 
kapásaival  szemben  megóvni  képes.  Két  feladatról  van  tehát  szó: 
az  egyik  a  megfelelő  földbirtoktestek  akvirálása,  a  másik  ezeknek 
a  földbirtoktesteknek  konzerválása. 

Ami  az  elsőt  illeti,  minduntalan  azt  halljuk,  hogy  a  birtok¬ 
szerzés  akadálya  főleg  abban  áll,  hogy  az  ország  területének  nagy 
része  —  körülbelül  egyharmada  —  kötött  birtok.  Azok,  akik  egy¬ 
magában  a  forgalom  szabadságában  vélik  feltalálni  az  eszközt 
arra,  hogy  a  földbirtok  megosztása  egyedül  az  egyesek  helyes 
gazdasági  és  társadalmi  érzékénél  fogva  úgy  a  mezőgazdasági, 
^  mint  pedig  az  általános  gazdasági  követelményeknek  megfelelővé 
alakuljon,  egyszerűen  a  birtokkötöttség  megszüntetésében  és  a 
szabad  forgalom  megnyitásában  látják  a  jövő  földbirtokpolitika 
célját  és  feladatát,  azok  azonban,  akik  abból  indulnak  ki,  hogy  a 
földbirtoknak  a  nemzet  gazdasági  és  társadalmi  életében  külön- 
szerü  rendeltetése  van  és  ezt  a  rendeltetést  a  korlátlan  forgalom¬ 
szabadság  talajában  burjánzó  üzérkedéstől  óvni  kell,  a  kötöttséget 
csak  annyiban  kívánják  lazítani,  amennyiben  azt  a  mezőgazdaság 
folytatására  komoly  hivatottsággal  biró  elemeknek  földhöz  jutása 
s  ily  módon  a  mezőgazdaság  szervezetében  való  elhelyezkedése 
múlhatatlanul  megkívánja. 

Bármennyire  át  vagyunk  is  mindnyájan  hatva  attól,  hogy 
az  után  az  erőpróba  után,  melyet  a  népeknek  még  mindig  dúló, 
világrendítő  tusájában  a  magyar  nemzettest  valamennyi  tagja  oly 
fényesen  kiállott  s  ezzel  meggyőző  tanujelét  adva  a  nemzet  egye¬ 
temes  érdekei  átértésének  és  átérzésének,  kevésbbé  tartózkodók 

lehetünk  a  jogok  kiterjesztésében  s  a  társadalmi  és  gazdasági 

ellentétek  nivellálásában:  mégsem  szabad  a  természetes  fejlődés, 
a  történelmi  egymásután  útjáról  letérnünk.  Hiszen  az  a  tén}"  is, 
hogy  a  nyelvi  és  felekezeti  széttagoltság,  valamint  az  évtizedekre 
visszanyúló  éles  politikai  pártharcok  dacára  az  állami  létünket 
fenyegető  veszéllyel  szemben  egyszerre  egynek  éreztük  magunkat 

és  ma  is  egyesült  erővel  folytatjuk  a  küzdelmet:  az  évezredes 
közös  történelmi  múltnak  a  fejleménye.  Nem  volna  tehát  helyes, 
a  reformot  a  fennálló  jogrend  kerékvágásából  kizökkenteni;  ez 
azonban  korántsem  jelenti  azt,  hogy  a  fejlődés  folyamát  a  kelle¬ 
ténél  szükebb  mederbe  tereljük  és  merev  jogi  formulák  vagy  más¬ 
nemű  dogmák  mögé  rejtőzve  ridegen  elzárkózzunk  a  hatalmsaan 
fellendült  szociális  és  gazdasági  életfelfogás  gyakorlati  szükség¬ 
leteinek  kielégítése  elől. 

A  kötött  birtokok  sorában  leggyakrabban  a  családi  hithizo- 
múnyokat  szokás  emlegetni.  Nincs  senki  ebben  az  országban,  aki 
nem  tudná  és  nem  érezné,  hogy  a  családi  hitbizományok  intéz¬ 
ménye  jelen  szerkezetében  nem  illik  bele  az  állam  mai  gazdasági 
és  jogi  rendjébe.  Némelyek  az  intézmény  eltörlését,  mások  ismét 
csupán  korszerű  reformját  tartják  szükségesnek.  Senki  sem  foglal 
állást  változatlan  fenmaradása  mellett,  s  hogy  ez  az  intézmény 
ennek  dacára  mai  napig  is  megtartotta  régi  alakját,  azt  arra  lehet 
visszavezetni,  hogy  a  jelszópolitika,  mely  az  utolsó  évtizedekben 
a  kedélyeket  forrongásban  tartotta  s  sokszor  a  törvényhozás  gépe¬ 
zetét  is  tétlenségre  kárhoztatta,  nem  engedte,  hogy  az  ilyen,  az 
ellentétes  osztályérdekeket  a  legközelebbről  érintő  s  ennélfogva 
a  politikai  izgalmak  felidézésére  és  szítására  alkalmas,  s  ezért 
kényesnek  mondható  kérdés  objektív  és  nyugodt  megfontolás  és 
megoldás  tárgyává  tétessék. 

A  jelen  sorok  Írójának  ebben  a  kérdésben  ismeretes  az 
álláspontja.  Úgy  abban  a  törvénytervezetben,  melyet  1892-ben 
Szilágyi  Dezső  megbízásából  készített,  mint  pedig  abban  a  mun¬ 
kálatban,  melyet  1898-ban  a  polgári  törvénykönyvet  előkészítő 
bizottság  elé  terjesztett  s  amely  ugyanott  le  is  tárgyaltatott,  to¬ 
vábbá  egyéb  jogirodalmi  publikációban  (A  családi  hitbizomány 
reformjának  jogászi  szempontjai.  Jogászgyülési  Értekezések 
XVII.  köt.,  3.  füzet.  A  tulajdonjog.  288—356.  lap.  Budapest,  1903.) 
abból  indult  ki,  hogy  be  kell  érni  a  családi  hitbizomány  reform¬ 
jával,  rugalmasabbá  kell  tenni  a  hitbizományi  vagyon  forgalmát 
megzsibbasztó  elidegenítési  tilalmat,  s  a  régi  felfogás  helyett, 
melyben  a  család  fényének  fentartása  játszotta  a  domináló  szere¬ 
pet,  ki  kell  domborítani  a  gazdasági,  társadalmi  és  családerkölcsi 
jelleget.  Ez  az  álláspont  fentartandónak  mutatkozik  ma  is  azzal, 
hogy  tekintettel  a  társadalmi  és  gazdasági  viszonyoknak  és  az 
azokkal  kapcsolatos  szükségleteknek  időközben  bekövetkezett 

határozottabb  kialakulására,  most  már  tovább  lehet,  sőt  kell  is 
menni  a  reform  keresztülvitelének  módozataiban. 

Annak  a  legfőbb  oka,  hogy  a  magyar  családi  hitbizomány 
kirí  a  mai  kor  gazdasági  és  jogi  rendjéből,  különösen  abban  rej¬ 
lik,  hogy  az  intézmény  két  jellegzetes  sajátsága:  az  egyéni  jogutód- 
lás  (Individualsuccession)  és  az  elidegenítési  tilalom  mostanáig 
is  megtartotta  eredeti  merevségét.  Az  a  koncepció,  hogy  csak  egy 
családtag  legyen  a  hitbizományi  vagyon  ura  és  csak  az  u.  n.  hit¬ 
bizományi  birtokos  kezében  legyen  összpontosítva  —  az  elidege¬ 
nítési  tilalom  korlátái  közt  —  a  rendelkezés  és  a  kezelés  s  a  többi 
családtagot  csupán  az  ellenőrzés  joga  illesse,  a  hitbizomány  intéz¬ 
ményének  behozatalakor  uralkodott  rendi  felfogásban  gyökere¬ 
zett,  amely  szerint  a  hitbizomány  —  a  családi  név  fényének  és 
tekintélyének  élőtérbe  helyezésével  —  főként  hatalmi  érdekeket 
volt  hivatva  szolgálni,  amely  célra  szükségesnek  látták,  hogy  a  va¬ 
gyon  még  a  családtagok  között  se  oszoljon  meg,  hanem  együtt  és 
egy  kézben  maradva,  a  családi  név  reprezentánsának  módot 
nyújtson  arra,  hogy  a  közélet  terén  minél  kimagaslóbb  pozíciót 
foglalhasson  el.  Hasonló  motívuma  volt  az  abszolút  elidegenít- 
hetétlenségnek,  amely  nem  csupán  a  törzsérték  épségben  tartá¬ 
sára,  hanem  az  arisztokratikus  szempontok  szerint  megalakított 
birtokállapotoknak  az  egyes  dolgok  specieszeiben  való  változat¬ 
lan  fentartására  irányult. 

Az  idők  folyamán  azonban  gyökeresen  átalakult  a  tulajdon 
egész  rendje  és  lényeges  változáson  mentek  keresztül  az  ország 
társadalmi  és  gazdasági  viszonyai.  A  hitbizomány,  mely  annak 
idején  beleillett  a  jognak  és  a  gazdasági  és  társadalmi  életnek 
akkori  rendszerébe,  sőt  azt  úgyszólván  kiegészítette,  ma  már  csak 
kivétel  lehet  a  tulajdon  és  a  forgalom  szabadságának  általános 
szabálya  alól  és  ezt  a  kivételes  jelleget  csak  az  igazolhatja,  ha 
úgy  belső  struktúrájában,  mint  külső  kihatásaiban  előmozdítani 
és  megóvni  képes  azokat  az  érdekeket,  melyek  a  gazdasági  téren 
a  nagyobb  birtokkomplexumok  fokozottabb  termelési  képességé¬ 
hez,  a  társadalmi  téren  pedig  a  családi  együvétartozás  érzetének 
ébrentartásához  fűződnek  és  amelyeknek  nagy  jelentősége  ma 
sem  vonható  kétségbe.  Ehhez  képest  a  hitbizománynak,  hogy 
helyét  a  változott  viszonyok  között  megállhassa,  számolnia  kell  a 
forgalom  igényeivel  és  a  produktivitás  fokozásának  követelmé¬ 
nyeivel,  valamint  a  családi  kötelék  nagyobbfoku  szilárdításának 

szempontjaival.  Ez  az  álláspont  szükségszerűen  az  elidegeníthetet¬ 
lenség  és  az  egyéni  utódlás  merev  princípiumának  áttörésére 
vezet. 

E  helyütt  nem  bocsátkozhatunk  a  családi  hitbizományok 
reformjának  tüzetes  tárgyalásába  s  igy  arra  sem  terjeszkedhetünk 
ki,  nem  elégíthetné-e  ki  a  családi  hitbizományok  által  megóvandó 
gazdasági  és  társadalmi  érdekeket  egy  más,  a  jogrendbe  jobban 
beilleszthető  rokonintézmény,  nevezetesen  a  családi  alapítvány¬ 
nak  célirányosan  kiépítendő  intézménye.  A  családi  alapítványnál 
az  elidegeníthetetlenség  nem  vonatkozik  a  vagyontárgyak  egyéni¬ 
ségére,  hanem  csupán  a  törzsérték  épségben  tartására,  emellett 
azonban  az  alapítvány  szervezetében  megvan  a  kellő  garancia  az 
egyes  vagyontárgyak  lehető  konzerválására,  nemkülönben  arra, 
hogy  kezelésük  módja  állandóbb  és  racionálisabb  legyen,  mert  itt 
a  család  nem  —  úgy  mint  a  hitbizománynál  —  csupán  ellenőrzi 
az  egyik  családtag  intézkedéseit  a  távoli  .érdekeltségnek  és  ugyan¬ 
azért  lanyha  éberségnek  gyenge  hatályosságával,  hanem  testü¬ 
letbe  foglalva  a  saját  maga  közvetlen  érdekében  intézi  a  vagyon 
sorsát,  s  feltehető,  hogy  azokat  az  alapokat,  mely  az  alapítványi 
cél  megvalósításának  eszközeit  nyújtja,  nem  fogja  szükség  nél¬ 
kül  megingatni.  Eszerint  a  vagyon  megkötöttsége  lazább  anélkül, 
hogy  ez  a  vagyon  túlságos  mobilizálására  vezetne.  Ami  pedig  a 
családiasság  szempontját  illeti,  azt  a  célt,  t.  i.  a  család  gazdasági 
és  társadalmi  fenmaradását  és  a  családi  együttérzés  ébrentartását, 
melyet  megvalósítani  a  családi  hitbizománynak  is  volna  a  fel¬ 
adata,  a  családi  alapítvány  még  hatályosabban  mozdíthatja  elő, 
mert  mig  a  hitbizomány  ezt  a  célt  az  egész  családdal  szemben 
csak  közvetett  utón  akarja  elérni,  ^mennyiben  a  család  fényének 
fentartását  célzó  irányzat  kidomborításával  csupán  az  egyik  csa¬ 
ládtagot  teszi  meg  a  vagyon  urává  avégből,  hogy  az  a  saját  egyé¬ 
niségének  súlyával  reprezentálhassa  a  társadalomban  a  család  ne¬ 
vét  és  tekintélyét  abban  a  feltevésben,  hogy  a  többi  családtag  tár¬ 
sadalmi  helyzetének  megóvására  elegendő  az  erkölcsi  hatás,  mely 
a  családi  név  közösségéből  árad  ki,  addig  a  családi  alapítvány 
közvetlen  utón  törekszik  a  család  érdekeinek  megóvására, 
amennyiben  az  anyagi  szempontok  előtérbe  helyezésével  oly 
módon  akarja  a  családi  együttérzést  és  a  családi  együvé  tartozást 
s  ennek  kapcsán  a  családtagnak  a  társadalomban  való  érvénye^ 
sülését  előmozdítani,  hogy  a  vagyon  élvezetében  egész  családot 

vagy  annak  legalább  egy  tágabb  körét  részesíti.  Ily  módon  a  csa¬ 
ládi  alapítvány  a  család  természeterkölcsi  közösségének  szilárd 
anyagi  támpontot  nyújtva,  ezt  a  közösséget  gazdasági  és  jogi  köte¬ 
lékké  szervezi,  úgy  hogy  iaz  egyes  családtag  még  a  távolabb 
rokoni  vonatkozásokban  és  nem  csupán  az  egyik  családtag  ki¬ 
magasló  pozíciója,  hanem  az  alapítás  előnyeiben  való  közvetlen 
részesülés  utján  érzi  a  családi  kapcsolat  jótékony  hatását.  Ebben 
az  összefüggésben  arra  sem  kívánunk  most  utalni,  hogy  a  leg¬ 
újabb  irány,  amint  az  egyes  külföldi  reformmunkálatokban  s 
főleg  a  családi  hitbizományokra  és  a  családi  alapítványokra  vo¬ 
natkozó  1913.  évi  porosz  törvénytervezetben  visszatükröződik, 
félreismerhetetlenül  abban  csúcsosodik  ki,  hogy  a  hitbizomány 
intézményébe  oly  jogi  alakulatok  illesztessenek  be,  melyek  azt  a 
családi  alapítványhoz  minél  közelebb  hozzák;  ilyen  egyebek  közt 
az  elidegenítések  vagy  az  állagváltozások  megengedésére,  sőt  a 
hitbizomány  szerkezetének  időszerű  módosítására  és  a  hitbizo¬ 
mány  megszüntetésére  is  feljogosított  családnak  testületi  szerve¬ 
zésén  és  funkcionálásán  (Familie,  Familienschluss,  Familien- 
pfleger)  kivül  az  a  megoldás,  hogy  azoknak  a  családtagoknak  az 
ellátása  végett,  akik  a  hitbizomány  birtokát  meg  nem  szerezhet¬ 
ték,  külön  vagyontömegek  rehdelendők  ki,  illetőleg  gyűjtendők 
és  alapítványszerüleg  kezelendők.  (Versorgungsmasse.)  Hasonló 
különvagyontömegek  megkivántatnak  a  mező-  és  erdőgazdasági 
birtok  fentartása  és  tartamos  javítása  céljából  is  (Verbesserungs- 
masse).  Ennek  kapcsán  tágabb  érvényesülési  területet  nyer  a  csa¬ 
ládi  alapítványok  intézménye  is.  Hogy  ennek  dacára  a  két  intéz¬ 
mény  egymás  mellett  fentartatik,  az  arra  a  publiko-politikai  meg¬ 
fontolásra  vezetendő  vissza,  hogy  egyesek,  mint  a  családi  vagyon 
valóságos  urai,  a  vagyonnal  való  közvetlen  rendelkezés  tekintély¬ 
biztosító  hatalmánál  fogva  a  nyilvános  életben  az  egyéni  befolyás 
és  érvényesülés  nagyobb  teljességére  tehessenek  szert  és  egyes 
kivételesebb  közjogi  jogosítványok  részesei  lehessenek  (főrendi¬ 
házi  tagság,  virilizmus). 

Itt  mi  a  családi  hitbizományt  mint  adott  fogalmat  és  mint 
meglévő  intézményt  tekintjük  és  csak  azt  vizsgáljuk,  mi  szükséges 
ahhoz,  hogy  a  családi  hitbizományok  a  legközelebbi  jövő  föld¬ 
birtokpolitikai  kivánalmainak  megfelelhessenek. 

A  földbirtokpolitika  fennebb  részletesen  kifejtett  aktuális 
feladatait  szolgáló  eszközök  sorába  főleg  a  nagybirtokra  való 

telepítést  és  birtokfeldarabolást  szokták  emlegetni.  Kérdés  már 
most,  miképen  határozandók  meg  a  most  említett  műveletek  meg¬ 
valósításának  keretei  és  gyakorlati  kivitelének  módozatai? 

Az  vitán  kivül  áll,  hogy  a  nagybirtoknak  megvan  a  maga 
létjogosultsága  úgy  a  produktivitás,  mint  pedig  a  különböző  tár¬ 
sadalmi  és  gazdasági  rétegek  elhelyezésének  egyensúlya  szem¬ 
pontjából.  Tény  az  is,  hogy  nem  mindenütt,  ahol  nagybirtokok 
vannak,  hiányzik  annak  a  lehetősége,  hogy  a  mezőgazdasági  fog¬ 
lalkozásra  hivatott  elemek  közép-  vagy  kisbirtokot  szerezzenek, 
másfelől  azonban  nem  lehet  kétségbevonni,  hogy  a  nagybirtok 
sok  helyütt  nem  felel  vagy  nem  felelhet  meg  annak  a  feladatnak, 
mely  reá  rendeltetésszerüleg  hárul.  Amig  tehát  elhibázott  dolog 
volna  a  telepítést  vagy  parcellázást  oly  módon  végrehajtani,  hogy 
a  nagybirtok  konzisztenciája  a  kellő  mértéken  túl  megbolygattas- 
sék,  addig  az  sem  mutatkozik  helyénvalónak,  hogy  a  telepítés  és 
a  feldarabolás  kívánalmával  szemben  a  nagybirtok  érintetlensége 
dekretáltassék.  És  tovább  menve,  amint  nem  lehet  a  telepítést 
vagy  a  feldarabolást  pusztán  a  birtokos  önkényére  bízni,  ép  úgy 
nem  lehet  az  e  részben  szükséges  kényszerítő  rendszabályozást 
általánosságban,  valamennyi  nagybirtokra  kiterjedő  hatállyal  fel¬ 
állítani.  A  telepítés  és  a  feldarabolás  célirányos  keresztülvitele 
végett  kétségkívül  nem  mellőzhető  az  állami  beavatkozás,  már 
csak  azért  is,  hogy  olyanok,  akik  önerejükből  földet  szerezni  nem 
képesek,  de  arra  érdemesek,  a  megfelelő  támogatásban  részesül¬ 
jenek,  de  az  állami  beavatkozásnak  egyrészt  abban  a  kérdésben, 
vájjon  a  telepítésnek  vagy  feldarabolásnak  helye  van-e,  másrészt 
abban  a  vonatkozásban,  miképen  hajtassanak  végre  in  concreto 
ezek  a  műveletek  úgy  a  földhöz  juttatandó  személyeket,  mint 
pedig  a  kérdéses  műveletek  tárgyát  képező  földterületeket  illető¬ 
leg,  az  ország  egyes  vidékein  különböző  módon  kell  érvényre  jut¬ 
nia,  úgy  ahogy  azt  a  helyi  viszonyok  megkövetelik.  Minthogy 
pedig  a  viszonyok  helyi  alakulásának  s  az  ahhoz  mért  elbánásnak 
különböző  változatait  apriorisztikus  szabályozással  kimeríteni 
nem  lehet,  teret  kell  engedni,  a  megbízhatóság  kellő  garanciáival 
ellátott  esetenkénti  dekreturának.  Ebben  az  alakban  az  állami 
intézkedés  a  kijavítás  egy  különszerü  nemének  volna  tekintendő, 
úgy  hogy  a  tulajdonnal  való  szabad  rendelkezés  csak  formai 
szempontból  szenvedne  némi  korlátozást,  anyagi  szempontból 
azonban  a  földbirtokos  helyzete  nemcsak  nem  változnék,  hanem 

a  telepítés  vagy  a  feldarabolás  utján  keletkezett  jogviszonyok 
különféleségéhez  képest  (egyes  területek  elidegenítése  vagy  ha> 
szonbérbeadása,  avagy  mezei  munkások  megtelepedése),  részint 
a  jövedelem,  részint  a  munkaerő  gyarapodása  következtében  még 
javulna  is. 

A  telepítési  és  feldarabolási  műveletnek  ilyen  módon  való 
foganatba  vételét  nem  akadályozhatja  a  földbirtok  jogi  kötött¬ 
sége.  Ami  a  családi  hitbizományt  illeti,  bizonyos  korlátok  közt 
már  ma  is  meg  vannak  engedve,  hogy  a  hitbizomány  állagához 
tartozó  földbirtok  tekintetében  állagváltoztatások  történhessenek. 
A  hitbizományi  birtokos,  amennyiben  az  az  előnyösebb  gazdál¬ 
kodás  szempontjából  szükségesnek  mutatkozik,  a  hitbizomány 
állagán,  a  hitbizományi  hatóság  jóváhagyásával  változtatásokat 
tehet,  az  ingatlan  hitbizományi  jószágot  tőkévé  változtathatja, 
földeket  földekért  elcserélhet,  s  a  hitbizományi  tőke  egyharmadát 
ingatlanok  szerzésére  fordíthatja.  (1862.  évi  rend.  16 — 17.  §.,  1869. 
évi  rend.  14.  §.)  Minthogy  a  mai  jogban  az  állagváltoztatás  lehető¬ 
ségei  csak  példaszerűen  vannak  felsorolva,  esetleg  a  telepítéssel  és 
feldarabolással  járó  állagváltoztatásokat  is  lehetne  azokba  bele¬ 
magyarázni.  A  telepítés  és  a  birtokfeldarabolás  tárgyában  készült 
törvényjavaslatoknak  1903-ban  közzétett  tervezete  ezenkívül 
szükségesnek  látta  külön  is  kimondani,  hogy  a  hitbizomány  bir¬ 
tokosa  a  hitbizományi  bíróság  jóváhagyásával  a  hitbizományi 
ingatlant  vagy  annak  egy  részét  telepítés  vagy  feldarabolás  cél¬ 
jából  is  elidegenítheti,  s  egy  ilyen  értelmű  rendelkezés  a  haszon- 
bérleti  alapon  való  telepítésre  vonatkozólag  immár  mint  törvé¬ 
nyes  szabály  az  1911  :  XV.  t.-cikk  11.  §-ába  van  foglalva. 

A  hitbizományi  vagyon  összeállításának  és  az  ennek  a  va¬ 
gyonnak  az  állagán  eszközölhető  változtatásoknak  kérdése  általá¬ 
ban  véve  mélyreható  reformra  szorul.  Szükséges,  hogy  az  állag¬ 
változtatások  tekintetében  a  köz  érdeke  fokozottabb  mértékben 
legyen  megóva,  nevezetesen,  hogy  a  közgazdasági  szempontból 
nem  kívánatos  változtatások  pl.  erdőnek  elcserélése  fölbirtokért, 
vagy  oly  ingatlancserék  és  ingatlanszerzések,  melyekkel  a  vagyon 
gazdasági  egysége  megbontatnék,  avagy  a  hitbizományilag  le¬ 
kötött  területnek  az  egyes  vidékek  egyéb  területéhez  való  aránya 
rosszabbodnék,  a  hitbizományi  birtokos  kérelmére  s  a  többi  érde¬ 
keltek  beleegyezésével  se  engedtessék  meg,  viszont,  hogy  állag¬ 
változtatások  ne  csak  akkor  történjenek,  ha  az  a  felek  érdekében 

fekszik,  hanem  a  felek  akarata  ellen  is  akkor,  ha  azt  a  köz  érdeke 
kívánja.  Az  ily  kényszerű  állagváltoztatások  természetesen  csak 
az  állami  felügyeletnek  olyatén  ujjászabályozásával  volnának 
megvalósíthatók,  amely  a  súlyt  nem  csupán  a  hitbizományi  va¬ 
gyon  biztosságára,  hanem  a  közgazdasági  és  társadalmi  érdekek 
hatályos  megóvására  fektetné,  más  szóval,  ha  a  hitbizományi  va¬ 
gyon  állagának,  illetőleg  törzsértékének  épségbentartására  való 
u.  n.  biztonsági  felügyelet  mellett,  melyet  a  bíróság  teljesít,  külön 
allami  felügyelet  szerveztetnék,  amély  a  kérdést  a  gazdasági  és  a 
szociálpolitíka  nézőpontjából  venné  fontolóra.  Ugyanez  áll  specia- 
liter  a  hitbizományi  birtokon  való  telepítés  és  a  hitbizományi  bir¬ 
tok  feldarabolása  kérdésében  is.  Ne  függjön  az  minden  esetben 
attól,  vájjon  a  hitbizományi  birtokos  ezt  a  műveletet  saját  szem¬ 
pontjából  kívánatosnak  tartja-e  vagy  sem,  hanem  általános 
gazdasági,  társadalmi,  sőt  nemzeti  szempontok  döntsenek  abban 
a  tekintetben,  hol,  milyen  mértékben  és  milyen  módozatok  mellett 
szükséges  a  telepítést  és  birtokfeldarabolást  kezdeményezni  és 
végrehajtani.  A  tulajdonképem  nóvum  ehhez  képest  abban  áltana, 
hogy  az  egesz  úgy  kiemeltetnék  az  egyéni  érdekszféra  szűk  köré¬ 
ből  és  átutaltatnék  az  állam  érdekkiegyenlítő  hatalmának  körébe 
ennek  a  hatalomkörnek  olyatén  elhatárolásával,  hogy  ne  legyen 
kizárva  ezen  a  téren  a  társadalmi  öntevékenység,  de  gátat  lehes¬ 
sen  vetni  a  földbirtok  egészségtelen  mobilizálása  és  kapitalizálá- 
sara  irányuló  önérdekü  törekvéseknek,  viszont  hogy  meg  lehessen 
indítani  és  a  kivitel  módozatai  tekintetében  is  irányítani  és  in¬ 
tézni  az  akciót  ott,  ahol  az  egyeseknél  a  helyzet  valódi  átértése  s 
az  észlelhető  bajok  orvoslásának  készsége  vagy  képessége  hiány- 
zik.  Ez  kétségkívül  belenyúlás  a  magánjogokba,  de  korántsem 
nagyobb,  mint  amikor  az  állam  az  oly  birtokokra  nézve,  melyek¬ 
nek  konzisztenciáját  törvényileg  biztosítja,  kötelező  gazdasági 
rendet  szab  meg,  mint  ahogy  azt  pl.  az  erdőkre  nézve  az 
79;  XXXI.  t.-cikk  teszi.  Hogy  mennyiben  lehet  és  kell  a  föld- 
irtok  egyeb  tárgyaira  nézve  az  ilyen  kötelező  szabályozást  ki¬ 
terjesztem,  az  az  illető  gazdasági  ágnak  az  állami  lét  egészére  ki¬ 
látó  jelentőségétől  függ;  és  ha  azt  a  földbirtokpolitika  exigenciái 
negkövetelik,  a  mezőgazdasági  birtokra  nézve  is  meg  lehet  sőt 
neg  kell  találni  e  részben  a  megfelelő  formát.  A  gazdasági  rend 
mtelezo  megszabásának  keretébe  tartozik  kétségkívül  az  is, 
nennyiben  kell  vagy  lehet  valamely  hitbizományi  birtokkom- 

plexumból  egyes  részeket  telepítés  vagy  parcellázás  utján  el- 
vonn  és  tőkévé  vagy  járadékká  változtatni,  s  mennyiben  szük¬ 
séges  a  birtokot  ezen  az  utón  a  hiányzó  munkaerővel  ellátni. 
Mindenesetre  sokat  enyhítene  ebben  a  tekintetben  az  állami  be¬ 
avatkozás  szigorán,  ha  nem  csupán  a  mindenkori  hitbizományi 
birtokos  saját  és  legközelebbi  hazzátartozóinak  magánérdeke 
által  sugall!  akaratelhatározása,  de  az  egész  családnak  a  köz¬ 
érdeket  jobban  megközelítő  megfontolásokon  alapuló  határozata 
is  volna  a  kezdeményezés  jogával  felruházva. 

Elismerjük,  hogy  a  fennebbiekben  vázolt  koncepciónak 
gyakorlati  helyes  megvalósítása  nem  könnyű  feladat,  de  ha  itt 
—  amint  azt  az  illetékes  szakkörök  mondják,  a  jogász  pedig  el¬ 
fogadni  kénytelen  —  csakugyan  eminens  állami  érdekről  van  szó, 
akkor  a  nehézségektől  visszariadni  nem  szabad  s  mindent  el  kell 
^  követni,  hogy  azok  komoly  elhatározással  és  céltudatosan  terv¬ 
szerű  procedúrával  leküzdessenek.  Födolog,  hogy  ennek  a  nagy 
állami  feladatnak  legyen  egy  életképesen  funkcionáló  szervezete, 
az  eljárás  keretében  pedig  legyenek  meg  a  kellő  biztosítékok  az 
érdeksérelmek  megelőzésére  vagy  orvoslására.  Az  első  helyen 
említett  vonatkozásban  a^  földmívelésügyi  miniszter  volna  a  leg¬ 
főbb  intézkedő  kormányhatóság,  s  az  ezt  az  intézkedési  jogot 
gyakorló  hatósági  szerveken  és  közegeken  kivül  egy  oly  segéd¬ 
szerv  létesítése  mutatkoznék  szükségesnek,  mint  amilyenül  az 
1903-iki  törvényjavaslat  tervezetében  az  Országos  Telepítési  Ta¬ 
nács  volt  kontemplálva,  mely  a  családi  hitbizományokra  és  a  csa¬ 
ládi  hitbizományokra  való  gazdasági  felügyelet  körébe  eső  teen¬ 
dőkre  is  kiterjedő  működési  körrel  kibővítve  Országos  Földbirtok¬ 
ügyi  Tanácsnak,  vagy  Országos  Gazdasági  Tanácsnak  volna  el¬ 
nevezhető;  ami  pedig  az  eljárást  illeti,  az  a  kisajátítási  eljárás 
mintájára  volna  konstruálható,  s  a  kényszerű  telepítés  vagy  fel- 
darabolás  engedélyezését  tárgyazó  határozat  egyes  fontosabb  ese¬ 
tekben  a  törvényhozásra  volna  bizható.  Ezek  természetesen  csak 
nagyjában  odavetett  megjegyzések,  a  többi  természetesen  a  rész¬ 
letes  kidolgozás  dolga. 

Az  egyházi  (főpapi)  /ayak '  tekintetében  mindig  az  volt  az 
uralkodó  nézet,  hogy  az  egyházi  javadalomhoz  tartozó  ingatlanok 
jogi  minősége  ugyanazok  szerint  az  elvek  szerint  határozandó 
meg,  amelyek  annakelötte  a  királyi  adomány  tárgyát  képező 
nemesi  javakra  vonatkozó  jogviszonyok  elbirálásánál  voltak 

irányadók.  Ez  áll  úgy  a  javakra  való  beiktatás,  mint  a  koronára 
való  visszaszállásra  nézve,  azzal  a  különbséggel,  hogy  a  vissza¬ 
szállás  esete  a  dolog  természete  szerint  nem  a  magszakadás  vagy  a 
a  hűtlenség,  hanem  az  adományos  egyháznagy  elhunyta,  vagy  a 
javadalomra  vonatkozó  személyes  jogának  más  okból  való  meg¬ 
szűnése  következtében  áll  be.  Ami  ezeknek  a  javaknak  az  elide¬ 
genítés  korlátozottságán  alapuló  kötöttségét  illeti,  a  mostani  tulaj¬ 
doni  és  birtoklási  alakulatokat  véve  tékintetbe,  ezekre  a  javakra 
nézve  leginkább  a  hitbizományi  javak  analógiáját  lehetne  alkal¬ 
mazni. 

A  mi  kérdésünk  szempontjából  ehhez  képest  a  megoldás 
itt  is  körülbelül  az  lehetne,  amelyet  a  hitbizományi  ingatlanokra 
vonatkozólag  állapíttatnék  meg.  Ezt  az  egyházi  javakra  nézve 
annál  kevésbbé  lehetne  sérelmesnek  tekinteni,  mert  a  király,  mint 
különben  is  legfőbb  kegyur,  akire  a  javadalom  esetről-esetre 
visszaszáll,  s  aki  azt  —  az  egyházi  rendeltetés  fentartásának  kö¬ 
telezettsége  alapján  —  újból  adományozta,  mostan  is  őre  a  java¬ 
dalomhoz  tartozó  ingatlanok  épségben  maradásának  és  kezelésé¬ 
nek.  A  hitbizományokra  vonatkozólag  kontemplált  intézkedések¬ 
nek  az  egyházi  javakra  való  megfelelő  kiterjesztése  ezenkivül 
mindenesetre  élét  fogná  venni  azoknak  a  kifogásoknak,  melyek 
ezekkel  a  javakkal  szemben  földbirtokpolitikai  szempontból  fel¬ 
hozhatók  és  mellőzhetővé  fogná  tenni  a  radikálisabb  rendsza¬ 
bályokat. 

Az  alapítványi  ingatlanok  nem  állanak  ugyan  a  dologi 
kötöttségnek  a  forgalmat  és  az  ezen  alapuló  birtokmegosztás 
lehetőségét  kizáró  jogi  hatása  alatt,  amennyiben  az  alapítvány¬ 
nál  csupán  a  törzsérték  tartandó  fenn,  s  az  alapítványt  igazgató 
szerv  elhatározása  alapján  állagcserének  és  állagváltoztatásnak 
lehet  helye:  minthogy  azonban  az  itt  szóban  forgó  földbirtok¬ 
politikai  műveletek  valamelyikének  szüksége  egyes  helyeken  fel¬ 
merülhet  ott  és  akkor  is,  ahol  és  amikor  annak  kezdeményezését 
az  alapítvány  maga  szükségesnek  nem  találja,  az  alapítványi 
ingatlanokkal  —  mint  a  legkivételesebb  esetekben  a  magánkézen 
lévő  egyes  latifundiumokkal  szemben  is  —  lehetővé  kell  tenni  a 
jelzett  irányban  a  megfelelő  állami  beavatkozást. 

Az  állam,  a  törvényhatóságok  és  a  községek  ingatlan  bir¬ 
toka  szintén  nem  áll  az  elidegenítés  tilalma  alatt,  s  nincs  törvé¬ 
nyes  akadálya  annak,  hogy  a  rendelkezési  jog  gyakorlására  hiva- 

tolt  szervek  akaratából  rajta  mindazok  a  műveletek  végrehaj¬ 
tassanak,  melyeket  a  földbirtokpolitika  megkiván.  E  részben  tehát 
csakis  arra  van  szükség,  hogy  a  rendelkező  és  képviselő  szervek¬ 
nek  funkcionálása  a  szem  előtt  tartott  feladatnak  megfelelően 
szabályoztassék. 

Ezek  volnának  a  legközelebbi  földbirtokreform  általános 
irányvonalai.  Hogy  mennyiben  kellene  emellett  például  a  telepí¬ 
tésnél  a  bérletrendszer  (időleges,  feles-  vagy  örökbérlet)  avagy  a 
tulajdonrendszer  (vételártőkeszolgáltatás,  járadékszolgáltatás) 
álláspontjára  helyezkedni,  avagy  általában  a  föld  szeretetének, 
a  földhöz  való  ragaszkodásnak,  a  földmívelési  foglalkozás  zavar¬ 
talan  és  minél  eredményesebb  folytatásának  előmozdítása  s  e  vég¬ 
ből  a  kisebb  gazdasági  és  családi  exisztenciáknak  az  egyéni  ön¬ 
kény  és  az  üzleti  spekuláció  szertelenségeivel  szemben  való  meg¬ 
védése  végett  a  tulajdoni  korlátozásoknak  és  a  rendelkezési  sza¬ 
badság  megszorításának  egyikét  vagy  másikát,  pl.  a  parcella¬ 
vagy  birtokminimum,  a  családi  otthon  (homstead),  a  törzs-  vagy 
állagöröklés  intézménye  alakjában  alkalmazásba  venni,  az  a 
részletkérdéseknek  egy  oly  komlexumához  tartozik,  amelyre  ez¬ 
úttal  nem  lehet  kiterjeszkedni.  Egyébiránt  bármit  és  bármennyit 
is  Írtak  és  beszéltek  eddig  ezekről  a  kérdésekről,  egy  oly  formulát, 
mely  e  részben  valamely  általánosan  kötelező  szabály  hatályára 
volna  emelhető,  ekkoráig  feltalálni  nem  lehetett,  igy  egyelőre  be 
kell  érni  az  ilyen  különszerü  jog-  és  birtokalakulások  megállapí¬ 
tása  terén  azzal,  hogy  bizonyos,  szorosan  körülhatárolt  előfeltéte¬ 
lek  mellett  a  magánakarat  érvényesüljön,  vagy  hogy  a  kényszerítő 
rendszabályoknak  csak  egyes  konkrét  esetekben  legyen  helye, 
amikor  azt  az  állami  és  nemzeti  érdek  mellőzhetetlenül  megköve¬ 
teli.  Annyit  azonban  elvként  ki  lehet  mondani,  hogy  a  fennebb 
említett  különszerü  jog-  és  birtokalakulatoknak  megfelelő  tulaj-  , 
donkorlátozásokat,  amint  már  említve  volt,  a  tulajdonnak  ujabb- 
kori  rendje  is  megtöri  és  hogy  azok  kötelező  megrendelése  főleg 
azokban  az  esetekben  volna  indikálva,  amikor  a  telepítés  vagy  a 
birtokfeldarabolás  művelete  az  állam  beavatkozása  rendjén,  a 
nemzeti,  társadalmi  vagy  közgazdasági  érdek  tiilnyomóságán  ala¬ 
puló  hatósági  intézkedés  következtében  vitetett  keresztül.  A  követ* 
kezetesség  követelménye,  hogy  az  ilyen  módon  létesített  állapot¬ 
nak  maradandósága  a  lehetőség  és  észszerüség  határain  belül  biz¬ 
tosíttassák. 


Magyar  földbirtokpolitika  a  háború  után 


101 


A  jelen  tanulmány  nem  tart  számot  arra,  hogy  az  összes 
földbirtokpolitikai  problémákat  kimerítően  megvilágítania  és 
megoldania  sikerült,  célja  különben  is  csak  áz  volt,  hogy  meg¬ 
jelölje  azokat  az  irányeszméket,  melyeket  a  földbirtokpolitika 
legközvetlenebb  feladatainak  megoldásánál  a  háborús  tapasz¬ 
talatokra  való  tekintettel  szem  előtt  tartani  kell,  mert  hogy  az  az 
állapot,  amelyben  a  magyar  állam  már  két  év  óta  az  erőpróbák 
egész  sorát  kiáltani  kénytelen,  számos  uj  szempontot  hozott  fel¬ 
színre,  melyet,  mint  a  további  céltudatos  haladás  kiindulási  alap¬ 
jait  és  motívumait  megrögzíteni  szükséges,  azt  senki  sem  von¬ 
hatja  kétségbe  és  igy  az  elől  sem  lehet  elzárkózni,  hogy  a  föld¬ 
birtokpolitika  is  az  eddig  habozó,  határozatlan  és  rendszertelen 
procedúra  útjáról,  az  állami  és  a  társadalmi  organizmusnak  és 
ezen  organizmus  minden  tagjának  egyenletes  kifejlesztését  és  erő¬ 
sítését  célzó  energikus  akció  csapásaira  tereitessék.  Hogy  ez  az. 
irányzat  perhorreszkál  minden  oly  politikát,  mely  hangzatos 
frázisok  és  üres  jelszavak  után  indul,  vagy  csupán  egyes  osztály¬ 
érdekeket  tart  szem  előtt,  az  az  előadottak  utáii  nem  szorul  to- 
további  bizonyításra. 

Végre  ismételve  reá  kell  utalnunk  arra  a  nagy  tanulságra, 
melyet  a  háborúból  meríthetünk  és  amelyet  mindenképen  hasz¬ 
nunkra  fordítanunk  kell,  t.  i.  arra,  hogy  minden  nagyobb  akció, 
bármilyen  anyagi  erőforrásokkal  rendelkezzék  is,  csak  ott  érvé¬ 
nyesül  a  kellő  hatállyal,  ahol  az  egyes  erőtényezők  funkcionálása 
szigorúan  szervezve  van.  A  szervezési  képesség  ehhez  képest  első¬ 
rendű  faktornak  bizonyult  a  közélet  külső  megnyilvánulásának 
egész  területén.  Ezt  a  tapasztalatot  a  földbirtokpolitika  feladatai¬ 
nak  megoldásánál  is  teljes  mértékben  érté^tesítenünk  kell.  Szer¬ 
vezni  kell  magát  a  munka  módszerét  is.  Az  előkészítő  tanulmá¬ 
nyokat  és  egyéb  előkészületeket  már  most  kell  megtenni,  hogy 
akkor,  amikor  a  kérdés  aktuálissá  válik,  meg  legyen  a  szilárd 
alap  a  konkrét  intézkedések  megtételére.  A  munkába,  már  az  elő¬ 
készítő  stádiumban  is  bele  kell  vonni  az  arra  hivatott  erőket  po¬ 
litikai  és  egyéni  elfogultság  nélkül.  Semmikép  sem  áll  az  ország 
érdekében,  hogy  olyanok,  akik  évtizedekre  visszanyúló  tanul¬ 
mány  és  tapasztalat  alapján  még  hasznos  szolgálatokat  tehetné¬ 
nek  a  közügynek,  esetleg  csak  valamely  letűnt  korszak  szituáció¬ 
jának  félreértéséből  származott  politikai  gyűlölködés  miatt,  tét¬ 
lenségre  legyenek  kárhoztatva.  A  munkát  —  mint  sok  más  kér- 

désben  is  —  ki  kell  hozni  a  hivatali  hureau-k  szűk  légköréhől  a 
nyilvánosság  szahadahh  levegőjére. 

Egyszóval  úgy  a  kezdetet,  mint  a  továhhi  előhaladást  garan¬ 
táló,  biztos  mederbe  kell  terelni  a  munkát  mielőbb,  hogy  meg¬ 
nyíljanak  a  szétágazó  vélemények  tisztázásának  és  összeegyez¬ 
tetésének,  valamint  az  ettől  függő  vállvetett  munkálkodásnak 
lehetőségei  és  ezen  az  alapon  a  siker  kilátásai. 


Bismarck  politikai  TÜágnézlete. 

Irta:  Réz  Mihály. 

V.  A  politikai  intézmények. 

A  francia  természetjogi  felfogás  alapján,  majd  —  Montes- 
quieu  elmélete  nyomán  —  az  angol  alkotmány  idealizálásával^) 
Európa  doktriner-liberális  rétegeiben  az  alkotmányos  államnak 
egy  elvont  eszménye  keletkezett.  Az  angol  viszonyok  ismereté¬ 
nek  és  a  francia  forradalom  eseményeinek  hatása  alatt  a  mérsé¬ 
keltebbek  mindinkább  hangsúlyozták  a  viszonyok  különböző- 
ségében  rejlő  nehézségeket. 

De  a  végcél  előttük  is  ugyanaz  volt.  Ez  eszmény  az  ő  sze¬ 
mükben  is  általános  és  abszolút  értékű. 

Csakhogy  a  megvalósítás  nehézségei  a  liberálisak  szemében 
inkább  csak  közjogi  természetűek.  Szerintük  csak  az  a  vitás, 
hogy  az  egyik  vagy  másik  intézmény  törvénybe  iktatása 
az  adott  viszonyok  között  kivihető-e  vagy  sem. 

Hogyha  az  sikerülhet,  —  mint  a  forradalom  idején  — 
akkor,  úgy  hiszik,  az  intézmény  tényleg  létrejött.  Ezért  a  radi¬ 
kalizmus  rögtönös  sikereiben  mintegy  opportunizmusuk  cáfolatát 
látják. 

Ez  a  felfogás  az  intézménynek  csak  jogi  oldalát  látja. 

Hogy  az  érzelmi  momentumok  által  döntőleg  befolyásolt 
végcélokat  mikor,  mennyiben  és  milyen  keretek  között  lehet  és 
helyes  kitűzni:  azt  láttuk  az  állam  céljának  vizsgálatánál.  A 


1)  Jelűnek:  Allgemeine  Staatslehre  59. 

külső  és  belső  viszonyokban  láttuk  megvalósíthatásuk  korlátáit; 
s  láttuk  e  külső  és  belső  viszonyokat  mint  uj  célok  kitűzőit. 

Azon  nehézségek  között,  amelyek  a  célok  tekintetében  a 
belső  viszonyok  tekintetében  adódnak,  rendkivüli  fontosságúak 


az  intézmények  természetében  rejlő  nehézségek. 

Bismarck  az  intézményeknek  nemcsak  a  jogi  oldalát  látja. 
Az  alkotmánykrizisekben  mindig  hatalmi  kérdést  lát  s  az  intéz¬ 
ményeket  mindig  hatalmi  kérdésből  tekinti. 

Abban,  hogy  az  intézmény  maga  is  erő,  nem  kételkedik. 
Abban,  hogy  ez  az  erő  hogy  viszonylik  a  többi  erőhöz  s  azokkal 
minő  kölcsönhatásban  áll,  meg  van  a  maga  saját  nézete,  mely  a 
liberalizmussal  mint  a  történelmi  materializmusnak  is  egyaránt 
erős  kritikája. 

A  liberális  felfogás  úgy  látja,  hogy  az  intézmény  csupán 
csak  ok,  amelynek  —  hacsak  jogilag  deklarálható  —  szükség- 

* 

képen  meg  lesznek,  s  mindenütt  ugyanazok  lesznek  a  hatásai. 

Ezzel  szemben  a  történelmi  materializmus  úgy  látja,  hogy 
az  intézmény  okozat.  Bizonyos  erőviszonyok  okozata;  amelyek 
nélkül  üres  szó  a  törvények  minden  ilyen  irányú  deklarációja. 

Nyilvánvaló,  hogy  az  intézmény  ok  is,  okozat  is.  Téves  a 
történelmi  materializmusnak  azon  tanítása,  hogy  a  politikai  in¬ 
tézmények  a  materiális  erők  viszonyainak  pontos  tükrözői.  Ép 
oly  téves  azt  hinni,  hogy  a  politikai  intézmények  a  materiális 
erőktől  független  tényezők. 

Függnek;  de  a  függés  törvénye  nem  olyan  egyszerű.  A  felül- 
építmény  fogalma  a  tényeket  nem  fedi. 

Vizsgáljuk  részletesen. 

Valamely  nemzet  Írott  alkotmánya  nem  mindig  a  jelenlegi 
s  nem  mindig  a  tényleges  erőviszonyok  kifejezője.  De  azoktól 
teljesen  független  sohasem  lehet;  amily  mértékben  távolodik  el 
tőlük,  ép  oly  mértékben  szűnik  meg  reális  erőnek  lenni.  Teljes 
elszakadása  teljesen  megszünteti  realitását. 

Annál  élőbb  és  erőteljesebb  valamely  nemzet  alkotmánya, 
minél  inkább  a  jelenlegi  és  a  tényleges  erők  kifejezése.^)  De  ez 
az  összhang  csak  ritkán  van  meg  s  az  alkotmányos  konfliktusokat 
ép  annak  hiánya  idézi  elő. 


1)  Az  erők  fogalma  alatt  ép  úgy  kell  az  ideális  mint  a  reális  erőket  is 
értenünk.  Együtt  adják  a  realitást. 


Bismarck  politikai  viláfj  nézi  ele 

A  nemzet  írott  alkotmánya  nem  is  a  gazdasági  viszonyok 
kifejezése  csupán.  Először  is,  az  alkotmány  nem  mindig  csupán 
belpolitikai  momentumok  által  jött  létre.  Az  1848.  évi  európai 
forradalom  oly  átalakító  hatással  volt  egyes  államok  alkotmányos 
életére,  amely  az  ország  belső  erőviszonyainak  meg  nem  felelt. 
Külpolitikai  eseményeknek  ugyanily  hatása  van. 

Mikor  ezek  a  külső  események  elmúlnak;  mikor  a  külső 
erőviszonyok  megváltoznak:  az  Írott  alkotmány  azért  sokszor 
továbbra  is  megmarad.  A  német  Bund  alkotmánya  a  cár  olmützi 
közbelépése  folytán  lépett  életbe.  Mikor  a  cár  immár  régen  Ausz- 
tria-ellenessé  vált,  a  Bund  még  mindig  a  régi  volt. 

Tehát  nem  mindig  a  belső  és  nem  mindig  az  aktuális  erő-, 
viszonyok  kifejezői  az  intézmények.  Egy-egy  belső  alkotmányos 
krízisben  kialakul  —  az  akkori  erőviszonyok  alapján  —  a  nem¬ 
zet  Írott  alkotmánya.  A  viszonyok  változnak;  de  a  törvény  betűje 
nem  párhuzamosan  és  nem  folytonosan  változik.  Csak  rázkód- 
tatások  során  történik  meg  e  változás;  közben  —  s  néha  hosszú 
időn  át  —  a  törvény  és  az  élet  között  tágas  ür  marad. 

De  nemcsak  hogy  nem  mindig  a  belső  s  az  aktuális,  hanem 
nem  is  mindig  a  tényleges  erőviszonyoknak  képezi  az  Írott  alkot¬ 
mány  kifejezését. 

Vizsgáljuk  itt  a  tényleges  erők  kérdését  részletesen. 

Erők  alatt  materiális  és  ideálig  tényezőket  értünk  egyaránt. 
Az  ideális  tényezők  között  elsőrendű  fontosságúak  azok  a  fel¬ 
fogások,  amelyeket  az  egyes  politikai  faktorok  egyrészt  a  maguk, 
másrészt  a  mások  tényleges  ereje  iránt  táplálnak.  Ép  oly  fonto¬ 
sak  továbbá  azok  a  felfogásaik,  amelyeket  egyrészt  a  maguk, 
másrészt  a  mások  céljai  tekintetében  alkotnak. 

Mindezen  felfogások  együtt  és  egyenkint  maguk  is  erők; 
s  Így  az  államférfi  által  pontosan  számba  veendő  politikai  té¬ 
nyezők. 

Egy  részét  teszik  az  ideális  tényezőknek,  melyek  a  mate¬ 
riálisokkal  együttvéve  alkotják  az  erőviszonyok  azon  szövevé-’ 
nyét,  amelynek  helyes  ismerete  az  államférfiui  akció  számára 
sine  qua  non. 

A  tényleges  erőviszonyok  megítélése  tekintetében  igen 
gyakran  találkozunk  téves  becsléssel.  Úgy  a  maguk  erejét,  mint  a 
másokét  gyakran  hibásan  szokták  megítélni.  És  ez  természetes. 
Hisz  azoknak  pontos  meglátása  már  államférfiui  kvalitás. 

Tévesen  ítélte  meg  IV.  Frigyes  Vilmos  a  liberalizmus  erejét, 
midőn  azt  a  német  egység  megteremtésére  képesnek  hitte.  Téve¬ 
sen  Ítélte  meg  a  forradalmi  tényezők  erejét,  midőn  azoknak  1848- 
ban  deferált.  Tévesen  Ítélte  meg  a  parlament  erejét  I.  Vilmos, 
midőn  lemondásra  gondolt  a  konfliktus  ddején. 

És  mindez  a  téves  felfogás  erő  volt  az  ellenfél  szempontjá¬ 
ból,  mely  az  ő  javára  billentette  a  tényleges  erőviszonyok  mér¬ 
legét.  Azok  között  az  erők  között,  amelyeknek  viszonya  az  1848. 
porosz  alkotmányban  tükröződött,  ezek  a  téveszmék  döntő 
súlyúak.  Egy  Bismarcknak  kell  jönnie  s  meglátni  téves  voltukat. 
És  amint  ezt  meglátja,  a  liberalizmus  reális  súlya  kisebbé  válik; 
s  nagyobbá  az  erejének  öntudatára  ébredt  politikai  faktorok  tény¬ 
leges  súlya. 

Ez  a  kontroverzia  tulajdonképen  még  sokkal  mélyebbre 
megy.  Az  állam  egész  felfogása  nyilatkozik  meg  mindenik  állás- 
foglalásban.  A  kérdés  kimélyül  oda,  hogy  mi  az  állam? 

A  doktriner  liberalizmus  csak  jogi,  a  marxizmus  csak  gaz¬ 
dasági  szempontból  látja.  Az  egyik  nem  veszi  számba  a  társada¬ 
lom  reális  struktúráját;  a  másik  azoknak  túlságosan  nagy  fon¬ 
tosságot  tulajdonít.  Az  egyik  mindenhatónak  hiszi  az  intézmé¬ 
nyeket;  a  másik  a  politikai  intézménynek  mint  különálló  erőnek 
túl  kevés  saját  jelentőséget  tulajdonít. 

Mindez  a  társadalom  és  állam  viszonyára  vonatkozó  fel¬ 
fogások  alapvető  különbségéből  ered.  Az  egyik  az  államot  mint 
valami  a  gazdasági  struktúrától  független  és  igy  annak  teljes 
átalakulására  képes,  valójában  reális  korlátok  nélküli  hatalom¬ 
nak  hiszi.  A  másiknak  szemében  az  állam  csak  a  gazdasági  füg¬ 
géseken  alapuló  uralmi  viszony  jogi  kifejezése  s  annak  csupán 
csak  felülépítménye. 

Bismarck  világosan  és  tisztán  látja  a  társadalom  gazdasági 
struktúráját  s  annak  az  államra  való  hatásait.  Látja,  hogy  az 
osztályoknak  gyakran  szükségkép  különböző  érdekeik  és  elveik 
vannak. 

De  nyilvánvaló  szemében  a  gazdasági  tényezők  mellett 
más  tényezőknek  az  elsőrendű  jelentősége  is  s  a  régebb  támadt 
más  materiális  és  ideális  erők  komplikáló  hatása. 

Bármily  nagy  fontosságú  befolyása  lett  légyen  eredetileg 
a  gazdasági  tényezőknek  a  pártpolitikai  doktrínákra:  idővel  ezek 
a  doktrínák  önálló  erőkké  válnak.  A  centrum  különböző  irányú 

gazdasági  érdekeltségű  rétegei  együtt  s  egységesek  maradnak  a 
nagy  védvámos  fordulat  időszakában;  a  közös  pártszempontok 
erősebbek  a  szétválasztó  gazdasági  momentumoknál. 

Általában  a  gazdasági  élet  nem  olyan  autonóm,  hogy  azt 
minden  mást  domináló  tényezőnek  kellene  tekintenünk.  Be¬ 
folyásolja  az  állam,  amely  —  mint  pl.  a  Bismarck  védvámos 
rendszerével  —  egész  életfolyásába  mélyen  belenyúl.  És  az 
államot  ismét  befolyásolja  európai  helyzete.  Nemcsak  közgazda- 
sági,  hanem  politikai  helyzetének  a  követelményei  is.  Ebben  az 
esetben  pl.  a  birodalmi  egység  megszilárdításának  a  hatalmi 
érdeke.^) 

Itt  világosan  érvényesül  az  államnak  —  a  dinasztia  hatal¬ 
mában  szemmel  láthatóan  megnyilvánuló  —  saját  külön,  füg¬ 
getlen  ereje,  mely  ellensúlyozhatja  őket  egymással  s  hatalmukat 
megnyirbálhatja. 

Látja  Bismarck,  hogy  az  államhatalmat  birtokló  dinasztia 
uralma  nem  csupán  belpolitikai  erőviszonyok  szüleménye.  Ellen¬ 
kezőleg,  a  dinasztia  alkotja  össze  az  államot  a  mai  formájában 
és  kiterjedésében;  és  a  külpolitikai  helyzetekben,  —  mint  pl.  a 
szent-szövetség  idején  —  belső  politikai  tekintetekben  is  erőt  s 
támaszt  talál. 


1)  Valamint  a  politikai  élet  általános  igazságai  az  egyes  nemzetek 
speciális  viszonyai  által  szükségkép  módosulnak;  épen  úgy  a  közgazdaság, 
számtalan  általános  igazsága  is.  Ezt  hangsúlyozta  Bismarck  a  szabadkeres¬ 
kedelem  dogmatikusaival  szemben,  midőn  Németországnak  európai  helyzetében 
történt  változása  s  a  birodalmi  egység  közgazdasági  megalapozásának  érdeke 
a  szabadkereskedelmi  elvek  elhagyását  kívánták.  De  hogy  ez  nem  csak  a 
nyilvánosság  számára  való  ad  hoc  argumentum  volt,  mutatják  1865-ben  az 
államminiszteriumhoz  Írott  azon  sorai,  melyekkel  a  szociálpolitikai  intézkedései 
ellen  felhozott  theoretikus  aggályokra  felel: 

„Selbst  wenn  die  theoretische  Richtigkeit  dér  aufgestellten  volkswirt- 
schaftlichen  Doktrin  feststánde,  so  folgte  daraus  nur  dérén  Gültigkeit  auf 
dem  rein  theoretischen  Gebiet  dér  Volkswirtschaft.  Nur  wenn  die  letztere 
von  allén  raumlichen  und  zeitlichen  Bedingungen  befreit  ist,  können  die  abstrakten 
Lehren  Anspruch  auf  unbedingte  Anwendung  habén.  Sobald  es  sich  aber 
nicht  um  reine  Theorie,  sondern  um  handgreifliche  Wirklichkeit  handelt,  ist 
dér  Process  dér  volkswirtschaftlichen  Theorie  bereits  durch  die  mannigfaltigsten 
Beschrdnkungen  und  Einn'irkungen  dcr  realen  und  praktischen  Verhdltnisse 
gebrochen  und  getrübt.  Diesem  Rechnung  zu  tragen,  erscheint  mir  für  die 
auf  dem  praktischen  Gebiet  sich  bewegende  Entschliessung  des  Staatsminis- 
teriums  eine  nicht  zu  umgehende  Yerpflichtung." 

VI.  Az  ideológia  szerepe  és  jelentősége  az  erőviszonyok 

szempontjából. 


A  tényleges  erőviszonyok  tisztán  látása  maga  is  erő.  Mig 
az  a  tényleges  erő,  amelyben  birtokosának  nincs  hite:  elveszti 
realitását  s  az  erőviszonyok  szempontjából  ideiglenesen  latens 
marad. 

De  nemcsak  az  erő  öntudata  bir  hatalmi  szempontból 
fontossággal,  hanem  az  egyes  faktorok  céltudatossága  is.  Mert 
a  tisztán  látó  céltudatosság  maga  is  hatalom  s  hiánya  az  ellen¬ 
fél  számára  maga  is  erő. 

A  céltudatosság  t.  i.,  amely  az  eszmék  irányának  helyes 
megítélésében  mutatkozik.  Abban,  hogy  minden  politikai  eszmét 
a  maga  céljainak  tiszta  tudatában  s  ezen  eszméknek  az  ö  céljai¬ 
hoz  való  vonatkozásában  képes  megítélni. 

Mert  amily  természetes  az,  hogy  valamely  politikai  irány 
a  neki  megfelelő  eszmékkel  összhangban  marad:  ép  oly  kevéssé 
természetes,  ha  az  ellenfelek  fogadják  el  ezt  a  mértéket;  hala¬ 
dásnak  tekintve  az  ellenfél  céljai  •  felé  való  haladást;  alapul 
fogadva  el  egy  olyan  értékelést,  amelynek  premisszája:  az  ő  fel- 
r<.gásainak  feltétlen  elitélése. 

Ez  a  körülmény  az  erők  és  eszmék  egymáshoz  való  viszo¬ 
nyába  mélyen  bevilágít  s  a  marxizmus  felfogását  részben  iga- 
zolja  és  korrigálja.  Tényleg  a  politikai  tényezők  csinálják 
ugyanis  a  megfelelő  ideológiát;  de  csak  az  öntudatos  politikai 
tényezők.  Igaza  van  ebben  a  történelmi  materializmusnak;  de 
abban  nincs  igaza,  hogy  ez  öntudatosságot  az  uralkodó  osz¬ 
tályoknál  mindig  meg  véli  találni  s  igy  azoknak  érdekeiből 
vezeti  le  a  mindenkori  ideológia  egész  rendszerét. 

És  valóban,  épen  az  1848-iki  európai  forradalom  mutatta 
legmarkánsabban,  hogy  a  konzervativizmus  gyengesége  mennyire 
ereje  öntudatának  s  törekvései  céltudatosságának  hiányából 
eredt  s  hogy  mindez  mennyire  ellenfelei  ideológiájának  túlságos 
értékelésén  s  egy  saját  szempontjainak  megfelelő  ideológia  hiá¬ 
nyán  alapult.  Ennek  a  megteremtése  mindig  elsőrendű  jelentő¬ 
ségű  feladat.  Viszont  a  céltudatos  ellenfél  valódi  céljainak  és 
erőforrásai  valódi  természetének  a  leleplezése,  nagy  mértékben 
alkalmas  gyengítni  az  ellenfelet.  Az  ellenfél  általános  «igazságai» 

mögött  a  speciális  érdeket,  theoriái  mögött  a  valódi  törekvése¬ 
ket  kimutatni  mindig  nagy  tényleges  hatású  lesz.  Ez  az  a  feladat, 
amit  —  az  ellenfél  alkotmányos  fikcióinak  leleplezése  kapcsán 
—  Lassale  igy  szab  meg:  Denunzieren  die  Tatsachen. 


Az  államélet  e  jelenségei  egyszersmind  megmutatják,  hogy 
az  államférfi  meglátó  képességének  mily  erőviszonyokat  változr 
tató  ereje  van. 


A  porosz  nemességnek,  a  Hohenzollern  dinasztiának,  a 
Bundban  Poroszországnak  igazi  erejét  csupán  Bismarck  látta  és 
ö  ébresztette  fel  annak  öntudatát. 


Mikor  Bismarck  a  forradalom,  majd  a  konfliktus  idejében 
rámutat  a  jogviták  mögött  rejlő  hatalmi  kérdésre:  a  tömeg  sze- 

t 

méhen  ez  a  nyers  erő  emberének  az  ideális  tényezőket  tagadó 
cinizmusaként  mutatkozik.  Tévesen.  Mikor  Bismarck  rámutat 
arra,  hogy  itt  tényleg  hatalmi  kérdésekről  van  szó,  ezzel  a  saját 
táborát  akarja  felszabad! tni  az  ellenfél  ideológiájának  hatása 
alól.  Nemcsak  hogy  nem  tagadja  az  ideális  tényezőket,  sőt  ép 
ezzel  is  elismeri  erejüket.  És  nem  is  csupán  a  nyers  erőt  állítja 
ez  ideális  tényezőkkel  szembe,  hanem  elsősorban  a  maga  roya¬ 
lista  konzervativ  ideáljait.^) 


'  A  hatalmi  kérdés  kiélezése  csak  következménye  annak  a* 
tisztán  látásnak,  mely  az  elvek  mögött  meglátja  az  erőket, 
amelyeket  szolgálnak;  s  amelyeket  az  ellenfél  érdekeiből  s  érzel¬ 
meiből  fakadó  vagy  azt  szolgáló  elvek  meg  nem  tévesztenek. 

Tudja,  hogy  nem  az  erősebb,  hanem  a  közvélemény-csiná- 
lásban  erősebb  az,  aki  megteremti  az  ideológiát.  És  hogy  gyakran 
épen  oly  tényezők  legfontosabbak  a  közvélemény-csinálás  szem¬ 
pontjából,  amelyek  a  nyers  erők  világában  sokkal  kevésbbé 
erősek.  A  schleswig-holsteini  kérdésben,  a  német  egység  kérdésé¬ 
ben  ezért  hangsúlyozza  mindig  az  egyletek,  hírlapok  s  népgyülé- 
sekre  való  támaszkodás  abszurditását.^) 

Látja  az  érdekközösségeket.  Látja  az  érdekellentéteket.  És 
az  olyan  elvek  által,  melyek  ezt  az  ellenfél  érdekében  palástol- 


1)  Ez  a  szenvedélyes  meggyőződés  hozza  egy  frondeur  hangulatába  a 
lelkes  royalistát  a  forradalom  idején,  midőn  a  király  nem  teljesíti  kötelességét. 
Ez  mondatja  vele  a  konfliktus  idején  a  habozó  király  szemébe,  hogy  jogainak 
a  parlamenttel  szemben  való  megvédelmezése  kötelesség. 

L.  különösen  Golthoz  Írott  levelét. 

ják,  meg  nem  téveszteti  magát.  A  megtévesztés  ezen  eszközeit  el¬ 
hárítja  utjából  s  a  tényleges  helyzetet  feltárja.  A  maga  meg¬ 
tévesztett  táborának  kinyitja  a  szemét. 

A  Bund  belső  békéjének  érdeke  volt  az  egyik  jelszó,  amely- 
lyel  Poroszországra  —  a  közös  nemzeti  eszmére  hivatkozással  — 
Ausztria  részéről  oly  gyakran  hatottak.  E  b'első  béke  —  mondja 
azonban  Bismarck  Gerlachhoz  Írott  egyik  levelében  —  kétség¬ 
kívül  legjobban  volna  biztosítva,  ha  Poroszország  minden  törek¬ 
véséről  lemondva  Ausztriának  behódolna.  Ezért  nem  híve  ő 
ebben  az  időpontban  a  német  érdekre  való  hivatkozásnak,  mint 
amely  csak  Ausztria  törekvéseit  erősíti. 

Ép  úgy  meglátja  viszont  Frankfurtban  azt  is,  hogy  a  kis 
államoknak  érdeke  Poroszország  és  Ausztria  vetélkedése,  hogy 
tehát  a  német  érdekkel  szemben  való  porosz  deferálás  az  Ö 
részükről  szükségkép  viszonzatlan  marad. 

Miután  továbbá  Ausztriát  képesnek  hiszi  arra,  hogy  francia 
szövetséget  is  igénybe  vegyen  Poroszországgal  szemben:  nyilván¬ 
való  előtte,  hogy  a  közös  német  érdekre  való  hivatkozás  csupán 
a  valódi  érdekellentéteket  palástoló  s  az  ellenfél  érdekeit  szol¬ 
gáló  elv,  melynek  hatása  alól  fel  kell  szabadítnia  Poroszországot. 

* 

A  legitimista  elvnek  III.  Napóleonnal  szemben  való  ön¬ 
kényes  kiélezésében  is  —  Gerlachhal  ellentétben  —  világosan 
látja  az  osztrák  érdeket.  Ausztria  kész  lesz  esetleg  szövetkezni 
III.  Napóleonnal,  de  érdekében  áll,  hogy  Poroszország  ezt  ne 
tehesse.  Ennek  az  osztrák  érdeket  szolgáló  előítéletnek  a  rombo¬ 
lásában  fáradhatatlan.  Hangsúlyozza,  hogy  csak  a  lehetőség, 
hogy  Poroszország  esetleg  szövetkezik  III.  Napóleonnal,  máris 
megnöveli  Poroszország  szavának  súlyát.  Hangsúlyozza,  hogy 
még  ha  nem  is  akarnak  igazán  szövetkezni:  meg  kell  hagyni 
Ausztriának  a  hitet,  hogy  esetleg  ez  a  szövetkezés  mégis  meg¬ 
történhetik. 

E  ponton  ismét  az  erőviszonyokat  korrigáló  államférfi 
mutatkozik,  aki  most  már  az  ellenfelet  akarja  az  erőviszonyok 
felől  megtéveszteni  s  ez  által  tényleg  változtatni  az  erőviszonyo¬ 
kon.  Itt  már  nemcsak  kiszabadul  az  ellenfélnek  kedvező  eszmék 
hatalma  alól,  hanem  vissza  is  fordítja  annak  fegyverét. 

Mások  hatalmi  törekvéseivel  szemben  a  saját  hatalmi  érde¬ 
keinek  öntudatára  hozza  a  maga  táborát.  Oly  hatalmi  törek- 


Bismarck  politikai  világnézlete 


111 


vések  érdekében,  amelyek  az  ő  ideáljainak  s  nem  az  ellenfelekéi¬ 
nek  állanak  szolgálatában.^) 

Tisztán  látja  az  ellenfél  érdekeinek  kedvező  eszméknek 
erőviszonyokat  változtató  hatását.  De  nem  elégszik  meg  az  ezen 
eszmék  elleni  küzdelemmel,  hanem  gyökerüket  keresi,  hogy  tel¬ 
jesen  kiirthassa. 

És  észreveszi,  hogy  egyes  doktrinák  divatjának  gyakran 
igen  reális  indoka  van.  Meg  van  az  oka,  hogy  az  érdekeltek  elmé¬ 
letei  miért  plauzibilisek  olyanok  előtt  is,  akiknek  nem  érdeke. 

A  porosz  antimilitarista  hangulat  pl.  a  konfliktus  idején 
az  ö  szemében  nem  a  «korszellem))  valamelyes  haladásának  a 
jele.  Terjedésének  oka  az,  —  mondja  emlékirataiban  —  hogy  a 
porosz  külpolitika  Nagy  Frigyes  óta  teljes  stagnációt  mutat  s 
hogy  a  hadsereg  reális  értékébe  vetett  hitnek  ennélfogva  szük¬ 
ségkép  el  kellett  halványulnia. 

((Die  Königliche  Autoritát  hatte  bei  uns  unter  dem  Mangel 

an  Selbstándigkeit  und  Energie  unsrer  auswártigen  und  nament- 

lich  unserer  deutschen  Politik  gelitten;  in  demselben  Bódén 

wurzelte  die  Ungerechtigkeit  dér  bürgerlichen  Meinung  über  die  • 

Armee  und  dérén  Offiziere  und  die  Abneigung  gégén  militárische 

Vorlagen  und  Ausgaben.  In  den  parlamentarischen  Fraktionen  , 

* 

fand  dér  Ehrgeiz  dér  Führer,  Redner  und  Minister-Gandidaten 
Nahrung  und  Deckung  hinter  dér  nationalen  Verslimmung.)) 
(Bismarck:  ((Gedanken  und  Erinnerungen.w  I.  270.) 

Nemcsak  utólag  látja  igy  a  dolgokat  későbbi  sikereinek 
szempontjából.  Ugyanily  értelemben  ir  már  szentpétervári  nagy¬ 
követ  korában  Roonhoz  is: 

1)  Az  is  tévedés,  azt  hinni,  hogy  a  hatalmi  kérdés  eme  kiélezése  szük¬ 
ségkép  mindig  aggressziv  politikára  vezet.  Csupán  még  az  az  érdekellentétek 
esetében  sem  bir  végig  ilyen  hatással,  sőt  épen  csak  ez  által  veszi  észre  ‘  az 
ellentét  határait.  Midőn  Königgrátz  után  I.  Vilmos  „büntetni"  akarja  Szász¬ 
országot  és  Ausztriát,  Bismarck  azt  mondja,  hogy  Ausztria  hatalmi  törekvése 
semmivel  sem  volt  büntetendőbb  mint  Poroszországé  s  hogy  nekik  nem  az 
igazságszolgáltatás  a  feladatuk,  hanem  az,  hogy  céltudatos  nemzeti  politikát 
csináljanak. 

A  hatalmi  kérdés  szempontjaiból  való  nézés  tisztán  látóvá  s  itt  az 
ellenféllel  szemben  is  elfogulatlanná  s  mérsékeltté  teszi.  Látja,  hogy  Ausztria 
és  Poroszország  között  kiegyenlíthetetlen  érdekellentét  volt  s  hogy  ebből  ez 
a  küzdelem  szükségkép  következett.  Látja  azt  is,  hogy  a  jövőben  nagy  érdek- 
közösség  lesz  Ausztria  s  Poroszország  között;  és  ebből  a  békefeltételek  mér¬ 
séklésének  szükségképen  kellett  következnie. 

((Wir  sind  fást  so  eltel  wie  die  Franzosen;  können  wir  uns 
einreden,  dass  wir  auswárts  Ansehen  habén,  lassen  wir  uns  im 
Hause  viel  gefallen;  habén  wir  das  Gefühl,  dass  jeder  kleine 
Würzburger  uns  hánselt  und  geringschátzt,  und  dass  wir  es 
dulden  aus  Angst,  weil  wir  hoffen,  dass  dié  Reichsarmee  uns 
vor  Frankreich  schützen  wird,  so  seben  wir  innere  Scháden  an 
allén  Ecken,  und  jeder  Pressbengel,  dér  den  Mund  gégén  die 
Regierung  aufreisst,  hat  Recht.)) 

A  kifelé  erőtlen  kormányzatból  magyarázza  a  korona 
tekintélyének  hanyatlását  s  ugyancsak  ebben  látja  a  liberális  és 
antimilitarista  tanok  terjedésének  egyik  indokát  a  nemzet  oly 
rétegeiben  is,  amelyeknek  nemzeti  érzése  kétségtelen  s  amelyek¬ 
nek  szemében  egy  aktiv  külpolitika  szükségkép  népszerűvé 
tenné  a  hadsereget.^) 

Tisztán  látja  azt  is,  hogy  I.  Vilmosnak  a  liberalizmus  iránt 
kezdteben  mutatott  szimpátiája  egyrészt  az  1813-iki  időszak  em¬ 
lékeiből  magyarázható,  midőn  a  nemzeti  felszabadulás  érája 
a  szabadelvű  reformok  korszaka  volt;  másrészt  abban,  hogy  az 
olmützi  megalázás  egyaránt  érintette  a  liberalizmust  és  a  porosz 
katonai  önérzetet.  Tudta,  hogy  mihelyt  a  kettő  egymással  szembe 
kerül,  I.  Vilmos  liberális  szimpátiájának  egyszerre  vége  van. 

És  miután  tisztán  látta  mindkét  esetben,  hogy  az  ellenfél 
doktrínái  nyűgözik  le  az  ő  táborát:  nagyon  jól  tudta,  hogy  milyen 
politikai  helyzet  fogja  egyszerre  kitépni  a  bennük  való  hit  összes 
gyökereit. 

Az  ideális  és  materiális  erők  bonyolult  szövevényeibe 
ilyenkor  némi  bepillantást  nyerhetünk.  Poroszországban  a  király 
uralkodik.  De  ha  a  király  szabadelvű  eszmék  hatása  alatt  áll, 
akkor  a  szabadelvüség  uralkodik.  Hiába  mutatnak  mást  a  nyers 
erőviszonyok.  Az  az  államférfi  azonban,  aki  kiszabadítja  e  ^ 
varázslat  alól  a  királyt  és  a  közvélemény  imperialista  részét: 
megint  visszaállította  a  király  uralmát  s  visszaállítása  után  annak 
a  hatalmával  megtett  mindent,  hogy  erejét  felfokozza.  Az  egyéni¬ 
ség  hatása  és  erőviszonyokat  változtató  ereje  itt  újra  mutatkozik. 

Ha  már  most  egy  általánosabb  igazságot  keresve  e  konkrét 

1)  A  német  nemzetnek  Bismarck  későbbi  külpolitikai  sikereinek  nyomán 
támadt  erős  militáris  érzülete  Bismarck  e  felfogásának  a  tökéletes  helyességét 
utólag  igazolta. 


Bismarck  politikai  világnézlete  113 

jelenségek  alatt,  nézzük  az  előbbi  két  esetben,  hogy  az  ellenfél 
doktrínái  miért  voltak  képesek  a  maguk  táborán  kivül  igy  ural¬ 
kodni:  azt  látjuk,  hogy  ilyenkor  a  múlt  uralkodik  a  jelen  felett. 
Elmúlt  érdek-  és  érzelmi  közösségek  vagy  ellentéteknek  az  utó¬ 
hangja  ez.  Anakronizmus,  amellyel  az  államférfi  ugyanúgy  le¬ 
számol,  mint  ahogy  az  elmúlt  és  immár  megváltozott  erőviszonyo¬ 
kon  alapuló  felfogásokkal  —  mint  láttuk,  —  le  kellett  számolnia. 

A  Gerlach-féle  konzervativek  legitimitása  bár  érzelmi  ala¬ 
pon  nyugszik,  eredetileg  összhangban  van  —  a  szent  szövetség 
konzervatív  érdekszolidaritásának  alapján  —  Poroszország  érde¬ 
keivel.  Mihelyt  —  1848  után  —  a  szent  szövetség  felbomlik  s 
Ausztria  és  Poroszország  vetély társsá  lesznek:  a  legitimitásra 
való  minden  hivatkozás  immár  csak  az  ellenfél  —  Ausztria  — 
doktrínájára  való  hivatkozás,  amelynek  nyűge  alatt  állani 
Poroszországnak  nem  érdeke.  A  legitimista  elvek  nemzetközi 
szolidaritása  immár  anakronizmussá  válik  s  a  csupán  érzelmi 
alapon  konzervatív  Gerlachtól  a  nemzeti  szempontok  által  kor¬ 
látozott  Bismarck  utjai  elválnak. 

Ugyanezen  szempont  vezeti  Bismarckot  akkor  is,  midőn 
Poroszországot  a  német  nemzeti  eszme  által  való  presszió  alól  ki 
akarja  vonni. 

«Wenn  sie  sich  —  mondja  a  szövetségesekről  1859-ben  — 
dér  Bundeseinrichtungen  bedienen  \vollen,  um  eine  Macht  vs^ie 
Preussen  ins  Feuer  zu  schicken;  wenn  uns  zugemuthet  wird;  Gut 
und  Blut  für  die  politische  Weisheit  und  den  Thatendurst  von 
Regierungen  einzusetzen,  denen  unser  Schutz  unentbehrlich  zum 
Existiren  ist;  wenn  diese  Staaten,  dérén  gesammter  Bestand 
einem  Drittheil  unserer  Armee  militárisch  nicht  gewachsen  ist, 
uns  den  leitenden  Impuls  gébén  wollen,  und  wenn  sie  als  Mittel 
dazu  bundesrechtliche  Theorien  in  Aussicht  nehmen,  mit  dérén 
Anerkennung  allé  Autonomie  preussischer  Politik  aufhören 
würde  —  dann  dürfte  es  meines  Erachtens  an  dér  Zeit  sein,  uns 
zu  erinnem,  dass  die  Führer,  welche  uns  zumuthen,  ihnen  zu 
folgen,  anderen  Inferessen  dienen  als  Preussischen,  und  dass 
sie  die  Sache  Deutschlands,  welche  sie  im  Munde  führen,  so 
verstehen,  dass  sie  nicht  zugleich  die  Sache  Preussens  sein  kann, 
wenn  wir  uns  nicht  aufgeben  wollen.))^) 

9  Bismarcks  Briefwechsel  mit  Schleiiiitz.  15. 


Magyar  Figyelő. 

Mint  kül-,  úgy  belpolitikájában  is  súlyt  helyez  Bismarck 
arra,  hogy  a  vele  egy  táborban  levőket  felszabadítsa  az  ellenfél 
doktrínáinak  nyöge  alól. 

Ezeket  a  doktrínákat  ő  maga  előítélettől  mentes,  tisztán 
látó,  szabad  tekintettel  nézte.  Látta,  hogy  a  politikai  eszmék  nem 
függetlenek  a  viszonyoktól  és  érdekektől  s  abszolút  igazságuk 
pretenzióitól  nem  engedte  megtéveszteni  magát. 


VII.  Pártok  és  osztályok. 

Mindez  olyan  egészen  másként  mutatja  Bismarcknak  a 
pártok  harcát,  mint  ahogy  azt  kora  alkotmányos  törekvéseinek 
doktrínái  feltüntetik. 

Erők  harcaként  mutatkoznak  itt  e  küzdelmek  s  a  politikai 
egyenlőség,  türelem,  és  a  hatalomban  való  részesedés,  első  sor¬ 
ban  erőviszonyok  kérdésének.^) 

A  «felvilágosultság))  nem  a  demokratikus  vagy  parlamen¬ 
táris  gondolkozásban  áll.  A  felvilágosultság  a  tényleges  viszonyok 
előítéletektől  mentes  megítélése.  És  ez  a  megítélés  gyakran  ép 
a  demokratikussal  ellenkező  felfogáshoz  vezet. 


VIII.  A  pártok.  - 

.  Bismarck  a  pártharcokban  első  sorban  erők  küzdelmét 
látja;  érvényesülésükben  első  sorban  erők  érvényesülését. 

Az  erők  e  harca  —  úgy  látja  —  elkerülhetetlen.  Ez  az  élet, 
és  ez  annak  törvénye.  E  felfogása  a  Hamburger  Nachrichten-nek 
egy  1891-iki  cikkében  különös  eréllyel  nyilatkozik: 

((Das  Bestreben  jeden  Gonflict  durch  Concession  an  den 
Gegner  und  durch  Abkaufen  desselben  zu  beseitigen,  nicht  nur 
nutzlos,  sondern  auch  gefáhrlich  ist  und  zűr  alhnáhlichen  Liqui- 
dation  des  Staatswesens  führen  muss.  Historische  und  begründete 
Kámpfe  műssen  auch  im  innern  ausgekdmpft  werden,  wenn 


1)  Mi  is  láthatjuk  történelmünkben,  a  régi  Erdély  történetének  lapjain, 
hogy  a  vallási  és  nemzetiségi  türelem  elsősorban  az  erők  arányából  ered  s 
annak  a  minősége  szerint  változó. 

2)  A  monarchikus  és  arisztokratikus  erők  negligálása  pl.  a  frankfurti 
parlament  részéről  radikális  előitéletnek  bizonyult;  oly  doktrínákon  alapulván, 
melyeknek  vallói  a  való  tények  tekintetében  —  mint  a  tapasztalás  mutatta  — 
nem  voltak  eléggé  felvilágosultak. 

dauernder  Friede  geschaffen  werden  soll;  durch  Nachgiebigkeit 
und  nur  Augenblickserfolge  zu  erzielen,  mán  entlastet  die  Ge- 
genwart  zu  Ungunsten  der  Zukunft .  . .  Dér  Staat  in  seiner  Ma¬ 
joritat  ist  nur  durch  fortwahrenden  Kampf  der  für  ihn  das 
Leben  bedeutet,  zu  erhalten,  Eine  Politik,  die  dicsen  Kámpfen 
systematiscb  ausweicbt,  bringt  das  Staatsleben  zu  einer  Stagna- 
tion,  welcbe  nicbt  nur  politiscb,  sondern  aucb  wirtscbaftlicb 
und  sonst  die  Entwicklung  des  Landes  gefábrdet.  Es  tritt  ein 
láhmender  Zustand  ein,  aus  welchem  schliesslich  nur  auf 
explosivem  Wege  oder  durch  kriegerische  V erwicklungen  nach 
aussen  herauszugelangen  ist. 

Die  Erreicbung  des  vollsten  innern  Friedens  ist  eine  ebenso 
gefábrlicbe  Cbimáre  wie  die  ((Versöbnung))  des  feindlicben 
Auslandes.  Es  muss  gekámpft  werden  und  der  gewissenbafte 
Staatsmann  bat  lediglicb  dafür  zu  sorgen,  dass  er  den  Kampf 
stets  unter  günstigen  Bedingungen  zu  fübren  vermag.))^) 

Az  államnak  e  kívülről  megszabott  életfeltételeivel  bol  az 
egyik,  bol  a  másik  párt  érdeke  összeütközik.  Ilyenkor  a  barc 
elkerülbetlen.  Elkerülendő  azzal  a  párttal,  amelynek  iránya  ez 
aktuális  guvernementális  célokkal  egybeesik. 

A  demokrácia,  a  parlamentáris  állam,  az  ő  szemében  nem 
eszmény;  nem  egy  nemzet  előrebaladottságának  fokmérője. 
Nem  haladási  stádiumot  jelentenek  azok,  banem  az  erőviszo¬ 
nyoknak  egy  speciális  helyzetét. 

Ha  valahol  a  demokrácia  uralkodik:  ez  azt  mutatja,  bogy 
ott  a  demokratikus  rétegek  erősebbek  mint  az  arisztokratikusak. 
Ha  valahol  tényleg  parlamentarizmus  van,  ez  azt  jelenti,  hogy 
a  király  ott  gyöngébb  mint  a  parlament.  2) 

A  demokrácia  és  a  parlamentarizmus  előnyös  a  demo¬ 
kratikus  rétegeknek  és  a  parlamentben  erős  tényezőknek.  De 
hátrányos  a  monarchistáknak  és  az  arisztokratáknak. 

Az  erők  e  harca  mögött  természetesen  eszmék  harca  is 
rejlik.  Lássuk,  hogyan  értékelte  ezeket. 

Nyilvánvaló,  hogy  a  «felvilágosultság))  és  <(haladás))  libe- 

1)  Penzler:  F.  Bismarck  n.  s.  E.  II.  306. 

2)  Bismarck  szemét  nem' kerüli  el  az  a  tény,  hogy  az  angol  parlamen¬ 
tarizmus  annak  a  helyzetnek  szükségképeni  következménye,  amely  az  angol 
forradalomból  támadt.  Annak  a  királynak,  akit  ők  tettek  trónra,  természetesen 
meg  is  szabhatták  magatartását. 

rális  jelszavai  mögött  voltakép  mindig  egy  abszolút  értékű  poli- 
tikai  ideál  felé  való  haladás,  abszolút  értékű  politikai  elvek 
igazságának  felismerése  tekintetében  való  felvilágosultság  értetik. 

Ez  a  természetjog  benyomulása  a  politikába;  mint  a  marxiz¬ 
musnál  a  közgazdaság  benyomulása  a  politikába. 

A  doktriner-liberalizmus  világnézlete  voltaképen  csak 
opportunusabb  természetjogi  felfogás.^) 

Az  állam  létérdeke  semmi  liberális  vagy  konzervatív  esz¬ 
mény  érdekében  háttérbe  nem  szorítható.  Azok,  akik  a  liberális 
vagy  konzervatív  elvek  vagy  érdekek  kizárólagos  érvényesítésére 
törekednek,  az  állam  mindenkori  helyzetének  aktuális  követel¬ 
ményeivel  nem  számolnak. 

Midőn  II.  Vilmos  a  szociálpolitikai  reformok  terén  tovább 
kivánt  volna  menni  Bismarcknál;  a  császár  politikájával  szem¬ 
ben  ép  az  a  gondolat  vitte  Bismarckot,  hogy  a  szociálpolitikai 
reformoknak  a  hazai  ipar  világpiaci  versenyképességének  fel¬ 
tételei  adják  meg"  a  határait. 

Ebben  az  esetben  is  az  az  általános  igazság  vezette,  hogy 
az  egész  nemzet  érdeke  felette  áll  az  egyes  osztály  érdekeinek. 

A  dinasztia  ereje  módot  ad  arra,  hogy  az  osztályokat  az 
állam  ez  önfentartási  érdekeinek  mindenkori  követelményei 
szerint  részeltesse  a  hatalomban;  aszerint,  hogy  az  európai  hely¬ 
zet  által  determinált  politika  s  a  nemzet  fejlődési  stádiuma  akkor 
ép  mit  követel  meg. 

Ilyen  esetekben  tehát  nem  az  erősebb  osztály  válik  ural¬ 
kodóvá  az  államban,  hanem  az  államfentartó  irányzatot  kép¬ 
viselő  osztály  válik  a  dinasztia  támogatásával  uralkodóvá  s  igy 
az  államban  és  társadalomban  erősebbé.  Egyszer  a  konzervatív 
Junker,  máskor  —  1871  után  —  a  liberális  polgári  osztály. 
Tehát  nem  a  gazdasági  erő  direkt  folyománya  a  politikai  hata- 

1)  Bismarck  szemében  a  nemzeti  egység  és  a  nemzeti  nagyság  felé  való 
haladás  az  igazi  haladás. 

A  Hohenzellernek  története  tanítja  meg  Bismarckot,  hogy  a  szabadság 
e  tekintetben  mit  jelenthet.  Poroszország  ép  a  rendi  előjogok  romjain  épül. 
A  rendi  szabadság  ideiglenes  feltámadásának  napjai  a  nemzeti  stagnálás  idő¬ 
szaka.  Az  1530-tól  1640-ig  tartó  időszak,  —  visszaesést  jelent.  A  nagy  választó- 
fejedelemmel  kezdődik  a  porosz  történelem  nagy  időszaka  s  a  rendek  hatal¬ 
mának  teljes  letörése. 

Ezek  a  harcok  —  uralkodó  és  rendek  között  —  nem  a  sötétségnek  a 
felvilágosultsággal  való  harcai;  s  épen  az  elnyomás  jelenti  itt  a  szabadsággal 
szemben  —  nemzeti  szempontból  —  a  haladást. 

lom,  hanem  az  állam  összérdekével  való  harmonizálásából  ered 
a  politikai  hatalomban  való  részesedés  s  az  ebből  következő  meg¬ 
erősödés. 

A  külpolitikai  szempontokból  kiinduló  államférfi  tehát, 
midőn  állama  európai  helyzetének  konzekvenciáit  kivánja  meg¬ 
vonni:  e  hatalmi  érdekben  osztály-  és  érdekharcokat  ellensúlyozó 
igazságos  elvre  talál,  mely  a  társadalmi  nyers  erők  érvényesülési 
törekvéseit  az  egész  nemzet  életérdekeinek  magasabb  szempont¬ 
jából  mérlegeli. 

A  belső  fejlődés  összhangzatossága  slz  ideál.  A  belső  fej¬ 
lődésnek  a  külső  helyzethez  és  feladatokhoz  való  azon  alkalmaz¬ 
kodása,  amely  nélkül  maga  az  állam  léte  is  veszélyeztetve  van. 
Enélkül  bármily  nemes  eszmény  felé  haladunk  belső  politikánk¬ 
ban,  európai  helyzetünkben  a  bukás  felé  haladunk.  A  liberális 
doktrinerekkel  szemben  Bismarck  e  nyers  igazság  megtestesí¬ 
tője:  primum  vivere,  deinde  philosophari. 

Épen  ezért  a  birodalomfentartó  elemek  uralma  Bismarck 
politikájának  alapköve.  Ebből  következnek  dinasztikus  politiká¬ 
jának  objektiv  indokai  is.  Mert  csak  az  erős  dinasztia  volt  képes 
az  állam  aktuális  önfentartási  érdekeivel  harmonizáló  elemek¬ 
nek  az  uralomban  való  részesítésére;  és  mert  a  porosz  dinasztia 
maga  volt  a  legelső  birodalomfentartó  tényező. 

Mikor  a  Kulturkampf-ban  a  konzervatív  Junkerek  szembe- 
állanak  vele,  ép  úgy  kész  Bismarck  elejteni  őket,  mint  a  liberális 
polgárságot  kész  volt  háttérbe  szorítni,  midőn  az  szembeszállt  a 
porosz  katonai  reform  követelményeivel. 

Összeütközés  esetén  a  mindenkori  guvernementális  szem¬ 
pont  a  konzervatív  óhajtások  fölé  kerül.  így  pl.  az  1871  utáni 
Kulturkampf-ban;  sőt  már  1866-ban  is  az  indemnitás  kérésében. 

Ilyenkor  is  csak  a  konzervatív  elemeket  hagyja  el  és  nem 
a  konzervatív  elveket.  A  liberalizmussal  csak  mint  erővél  számol, 
nem  mint  igazsággal.  Csak  mint  erővel,  amelynek  iránya  — 
egészen  más  okokból  —  esetleg  és  ideiglenesen  az  övével  egy 
irányban  halad.  A  konzervatív  elemeket  pedig  frondőröknek 
tartja,  mert  nem  követik  azon  az  utón,  amely  az  ő  hite  szerint  a 
konzervatív  elvekkel  nem  ellenkező.  Persze,  ez  a  konzervativiz¬ 
mus  egészen  más,  mint  a  doktrinereké;  valamint  más  a  nemzeti 
liberabzmus  is  a  dotrinerek  liberalizmusánál  és  radikalizmusánál. 

A  pártok  államiasítása  az  ő  főtörekvése  itt.  Az  elveknek 

oly  formulázása,  hogy  a  guvernementális  érdek  ne  is  ütközhes- 
sék  össze  vele.  És  a  nemzet  különböző  rétegeinek  oly  nevelése, 
hogy  érdekeiket  alá  tudják  rendelni  a  guvernementális  érdek 
mindenkori  követelményeinek. 

így  lehet  a  nemzet  egyes  rétegeinek  széthúzó  érdekei  s 
egymással  élesen  ellentétes  és  maguknak  kizárólagos  igazságot 
vindikáló  felfogásai  és  érzései  között  bizonyos  közösséget  te¬ 


remteni. 

Ennek  a  közösségnek  az  érzete:  —  oly  mélyen,  hogy  az 
folyton  megnyilatkozzék  az  érdekcsoportok,  pártok,  felekeze¬ 
tek  stb.  egész  politikai  magatartásában  —  ez  sl  nemzeti  érzés 
valójában.  M^rt  csak  az  ilyen  állam  vezetteti  a  maga  belső  poli¬ 
tikáját  úgy,  hogy  kifelé  mint  nemzet  mindig  teljes  erővel  s 
szolidaritással  legyen  képes  fellépni. 

Az  erősebb  osztályok  automatikus  érvényesülése  dekaden¬ 
cia.  Az  államnak  mindig  szoros  kontaktusban  kell  mindenikük- 
kel  állnia  s  mindig  az  aktuális  céljait  szolgálót  előnyben  része- 
sítnie. 

A  nemzet  összes  rétegeinek  az  államosítása  ez.  Nem  az 
államnak  a  széthúzó  törekvések  számára  való  kiszolgáltatása, 
hanem  e  széthúzó  törekvéseknek  lehetőleg  centripetális  irányba 
terelése. 

*  t 

Az  1813.  év  utáni  korszak  nagy  reformerei  is  nem  a  leg¬ 
erősebb  osztály  uralmát  erősítették,  hanem  az  európai  helyzet 
által  diktált  önfentartási  feladat  belpolitikai  konzekvenciát  von¬ 
ták.  Jelszavuk  ez  volt:  mélyebbre  helyezni  az  állam  alapjait. 


Bismarck  politikai  világnézletének  legfőbb  jellemző  voná¬ 
sai  ezekben  mutatkoznak. 

Teljes  részletességgel  itt  és  ezúttal  az  egész  kérdés  nem, 
volt  kifejthető. 

E  tanulmány  célja  csupán  az  volt,  hogy  egy  pár  főbb  kér¬ 
désben  rámutasson  az  általános  igazságokra,  amelyek  Bis¬ 
marck  politikája  mögött  rejlenek  s  igazolja  ezzel  azon  módszer¬ 
nek  kivihetőségét,  amelyet  fejtegetéseinek  kezdetén  a  politikai 
tudomány  kutatásai  szempontjából  helyesnek  állított. 

Annyiban  felel  meg  céljának,  amennyiben  sikerült  meg¬ 
oldania  e  feladatot. 


Az  amerikai  kontinens  belső  bajai. 

Ellentétek  az  Egyesült  Államok  és  a  latin-amerikai 

köztársaságok  között. 

Irta :  Zombory  István. 


A  sokféle,  egyre  jobban  kidomborodó  és  különösen  az 
utóbbi  időben  igen  kiélesedő  ellentét,  mely  az  Egyesült  Államok 
és  Mexikó,  —  sőt  egész  Latin-Amerika  —  egymáshoz  való  viszo¬ 
nyát  jellemzi,  nem  máról  holnapra  támadt,  hanem  már  majdnem 
egy  századra  nyúl  vissza. 

Az  Egyesült  Államok,  melyek  példát  adtak  rá,  hogyan  kell 
a  férfikorba  lépett  gyarmatoknak  magukat  az  anyaország  kizsák¬ 
mányolása  alól  felszabadítani  és  önálló  állami  életre  berendez¬ 
kedni,  sokáig  voltak  az  egész  világ  és  igy  a  Rio  Grandetől  délre- 
fekvő  országok  előtt  is  a  népszabadság,  a  gyöngébbeket  védő  ha¬ 
talmas  és  igazságos  néptestvér  megtestesítői,  a  tisztult,  megacélo- 
sodott  demokráciának  tűzhelye.  A  kiábrándulás  azonban  már 
1847-ben,  az  amerikai  Taylor  és  Scott  generálisok  expediciója 
nyomán  kezdődött,  kik  a  mexikói  pártvillongásokat  egy  kis  terü¬ 
letrablásra  használták  fel  és  egész  ez  utóbbi  ország  fővárosáig 
előnyomulva,  Santanat,  az  akkori  mexikói  diktátort  egy  szégyen¬ 
letes  alku  megkötésére  kényszerítették,  melynek  alapján  Mexikó¬ 
nak  egy  tál  lencséért  összes,  a  Rio  Grandetől  északra  eső  gazdag 
területéről  le  kellett  mondania. 

Igaz  ugyan,  hogy  az  Egyesült  Államok  segítettek  Mexikó¬ 
nak  a  köztársasági  kormányforma  helyreállításában  akkor,  mi¬ 
dőn  Lincoln  elnökük  a  Monroe  doktrínára  hivatkozva  III.  Napó¬ 
leontól  követelte  Bazaine  és  40.000  francia  visszahívását,  minek 
következtében  a  forradalmárok  a  magárahagyott  Miksa  császár¬ 
ral  könnyen  elbánhattak,  de  viszont  ezért  Mexikó  és  déli  szom¬ 
szédjai  az  amerikaiaknak  Spanyolország  elleni  háborúja  alatt 

semlegesek  maradtak,  ami  tőlük  igen  nagy  érzelmi  áldozat  volt. 
Spanyolország  viszonya  egykori  gyarmataihoz  •  különöskép  egyre 
javult.  Mig  azelőtt  gyűlölködés,  szabadulási  vágy,  bosszú  a  ki¬ 
zsákmányoló  anyaország  és  ennek  szatrapái:  a  különböző  alkirá- 
lyok  ellen  voltak  az  uralkodó  hangulat,  addig  az  egykori  provin¬ 
ciák  fölszabadulásuk  után  hamarosan  tudatára  ébredtek  annak, 
hogy  kultúrájuk  ősforrása  mégis  Spanyolország  s  a  becéző 
((Madre  Patria))  név,  mellyel  ez  országot  illetik,  a  megmond¬ 
hatója,  hogy  hová  húz  a  konkvisztádorok  késői  utódainak  ibéri 
lángolása  szive.  Az  élvezetsóvár  kreolok  azért  még  most  is  Pá- 
risba  járnak,  de  aki  közülök  tanulni  vágyik,  annak  a  Mekkája 
Madrid,  no  meg  —  Berlin,  Lipcse.  Azért  tehát  nagy  csalódás  érte 
az  Uniót,  mikor  a  spanyolokkal  vivott  háborújában  a  déli  köz- 
társaságok  rokonszenvére  számított,  és  mondhatni,  hogy  ezeknek 
iránta  való  s  lassankint  gyűlöletig  fokozódó  ellenszenve,  félté¬ 
kenysége  tulajdonképen  a  spanyol-amerikai  háború  óta  datáló¬ 
dik.  Maguk  a  ((fölszabadított))  kubaiak  és  filippinók  mai  napig 
'is  az  Egyesült  Államok  legádázabb  ellenségei,  bár  ez  utóbbiak¬ 
nak  nagyon  sok  egészséges  reformot  köszönhetnek. 

A  latin-amerikaiak  szivében  bizonyossággá  érlelődött  a 
gyanú,  hogy  az  Unió  Kubát  főkép  azért  ragadta  el  az  anyaország¬ 
tól,  mert  a  Panama-csatornát  egy  oldalozó  ellenséges  teleptől 
akarta  megóvni.  Hasonló  okból  ment  át  birtokába  Porto  Rico  is, 
mely  még  mostanáig  is  kimondottan  az  Egyesült  Államok  gyar¬ 
mata  és  újabban  Haiti  meg  Santo  Domingo,  melyet  ((az  ottani 
amerikai  telepesek  védelméért))  megszálltak,  mig  Kuba  az  önálló¬ 
ság  látszatával  mint  független  köztársaság  áll  teljesen  amerikai 
kormányzás  alatt.  A  csatorna  földterületének  és  építési  jogának 
megkaparítása  körül  az  Unió  és  annak  akkori  illusztris  elnöke 
Roosevelt  a  legbrutálisabban,  népjogellenesen  járt  el,  amiért  is 
nincs  minden  pikantéria  nélkül,  hogy  ugyancsak  ő  most,  — 
persze  újból  való  megválasztatása  érdekében  —  mint  a  gyenge 
nemzetek  szószólója  és  védőharcosa  szerepelt.  A  ((North  Ameri¬ 
can  Review))  ezévi  januári  számában  egy  délamerikai  diplomata 
tollából  igen  érdekes  cikk  jelent  meg,  melyben  dokumentáris 
bizonyítékokkal  szolgál  arra  nézve,  hogy  Roosevelt  és  kor¬ 
mánya  miként  szőttek  összeesküvést  a  panamai  helyi  politikusok¬ 
kal  és  hogy  sikerült  amerikai  pénzzel  a  panamai  fiktiv  köztársa¬ 
ságot  nyélbeütni,  miután  Colombia  nem  volt  hajlandó  az  Unió- 

nak  a  felajánlott  nevetségesen  csekély  árért  a  csatorna  területét 
és  építési  jogát  átengedni.  Hogy  akkor  igazságtalanság  történt, 
melyet  legalább  a  világ  szeme  előtt  valahogy  reparálni  kellett,  azt 
bizonyítja  Wilson  mostani  elnök  intézkedése,  ki  a  gyenge  colom- 
biai  köztársaság  előtt  deferált  és  a  megváltási  díj  tekintélyes  ré¬ 
szét,  ha  nem  is  az  egészet,  ennek  a  pénzügyileg  szorongatott  hely¬ 
zetben  levő  országnak  kifizetni  rendelte. 

Igaz,  hogy  még  jobban,  mint  a  Colombiával  szemben  el¬ 
követett  jogtalanság  fölött  érzett  bűnbánat,  az  indította  az  ame¬ 
rikai  hivatalos  köröket  ennek  a  kibékítésnek  hamaros  nyélbeüté¬ 
sére,  hogy  a  colombiai  Cauca  departementben  a  mexikói,  tam- 
picomelletti  petroleumforrásokéhoz  hasonló  bőségü  olajmezőkre 
bukkantak  és  az  angol  Pearson-cég  már  majdnem  megkötötte 
rájuk  az  alkut  a  bogotai  kormánnyal.  Angliának  ugyanis  tömény¬ 
telen  mennyiségű  kőolajra  volt  szüksége,  mert  a  hadihajóinak 
gépeit  naftafütésre  alakította  át.  A  Rockefellerék  zsoldjában  álló 
Lodge  szenátor  híres  ((resolutidw-jával  akkor  Washingtonban  oda 
akarta  kibővíteni  a  Monroe  doktrínát,  hogy  ne  csak  idegen  hata¬ 
lomnak,  hanem  nem-amerikai  magánvállalatnak  is  tiltassék  meg 
az  amerikai  kontinensen  való  földszerzés.  Ámde  a  latin-amerikai 
államok  akkor  már  magát  az  eredeti  Monroe  doktrínát  is  kez¬ 
dették  nem  respektálni,  tehát  tanácsosabbnak  látszott  mégis  in¬ 
kább  pénzzel  mint  erőszakkal  adni  meg  az  ellengőzt.  Nem  is  lett 
semmi  akkor  a  Pearsonék  földvásárlásából. 

A  hatalmasan  felburjánzó  gyanút  és  féltékenységet,  sőt 
ellenszenvet  ám  nem  lehet  már  elcsittítani!  Az  Egyesült  Államok 
különben  azóta  egyébként  is  rászolgáltak  a  tőlük  délre  eső  köz¬ 
társaságok  legalaposabb  gyanakvására.  Miután  a  Panama-csa¬ 
torna  építésének  folyamán  egyre  jobban  bebizonyosodott,  hogy 
annak  helye  geológiai  szempontokból  fölöttébb  rosszul  lett  meg¬ 
választva,  mert  a  folytonos  földrengések  állandóan  földcsuszam¬ 
lásokat  fognak  okozni,  melyeket  teljesen  megakadályozni  embe¬ 
rileg,  sőt  még  amerikai  mérnöki  energiával  is  lehetetlen,  újra 
feltámadt  a  Nicaragua!  csatorna  terve,  mely  Greytowntól  ki¬ 
indulva  a  San  Juan-folyó  és  a  nagy  Nicaragua-tó  természetes 
medre  felhasználásával  és  mélyítésével,  továbbá  egy  alig  30 — 40 
kilométeres  alacsony  földszoros  átvágásával  jutott  volna  valahol 
a  Papagály-öbölbe,  illetve  a  Csendes-tengerbe,  teljes  két  nappal 
rövidítve  meg  ezáltal  az  utat  a  hajók  számára  Newyork  és  San 


122 


Zomboríj  István 


Francisco  közt.  Vollakép  eredetileg  is  ez  lett  volna  a  helyes  meg¬ 
oldás,  s  ennek  nagyszámú  pártolója  is  akadt  az  amerikai  mű¬ 
szaki  körökben,  de  ha  ebbe  fogtak  volna,  akkor  a  Panama- 
csatornát  megépítette  volna  valamely  európai  nagyhatalom  s 
akkor  a  Monroe  kalmár-doktrinán  súlyos  sérelem  esett  volna, 
jobban  mondva:  a  yankeek  óriás  perspektiváju  üzleti  terveibe 
belekontárkodhatott  volna  egy  kellemetlen  konkurrens.  Tehát 
inkább  a  Panama-földszorost  választották  előbb. 

A  nicaraguai  kormány  azonban  ugyanoly  méltóságteljesen 
elutasító  magatartást  tanúsított,  mint  előbb  a  colombiai  és  maga 
óhajtotta  megépíteni  ezt  a  rendkivül  fontos  világutat,  részben 
mert  a  háta  mögött  érezte  az  egész  latin-amerikai  világ  lelki  és 
esetleg  hatalmi  szolidaritását,  részben  mert  mellette  volt  Lord 
Covs^drynak,  a  Standard  Oil  Co.-val  vetekedő  Pearson-cég  tulaj¬ 
donosának  teljes  anyagi  támogatása,  ami  egyúttal  az  angol  pénz¬ 
piac  támogatását  jelentette,  mely,  —  akkor  még  —  minden 
alkalommal  az  amerikaiak  üzleti  és  terjeszkedési  aspirációit  igye¬ 
kezett  keresztezni.  Hogy  akkor  mi  történt  a  kulisszák  mögött, 
talán  sose  fog  kiderülni,  hanem  Nicaraguában  egyik  véres  pol¬ 
gárháború  a  másikat  követte  három  éven  át  s  végül  a  véreapadt 
ország  pénzügyi  tekintetben  teljesen  az  Unióval  került  függő  vi¬ 
szonyba,  s  a  csatornaépítési  jog  igen  előnyös  föltételek  mellett 
lett  az  Egyesült  Államok  számára  örök  időkre  biztosítva. 

Venezuelának  sok  évig  Cipriano  Castro  volt  az  egyedural¬ 
kodója,  elnöke.  El  sem  lehetett  képzelni,  hogy  más  valaki  jöjjön 
a  helyébe.  Tagadhatlan,  hogy  mintaképe  volt  egy  délamerikai, 
patriarhális  módon  kormányzó  zsarnoknak,  de  egy  erénye  mégis 
volt:  nem  engedte  a  nemzeti  vagyonforrásokat  idegen  kézre  át¬ 
játszatni.  Emiatt  különböző  alkalmakkor  támadtak  konfliktusai 
Angliával,  Németországgal,  a  hollandokkal,  melyeket  több-keve¬ 
sebb  sikerrel,  de  békésen  elintéztek. 

Végre  az  amerikaiakkal  került  össze.  Ezek  a  trinidadi  asz¬ 
falt-tavat  akarták  kiaknázni,  de  Castro  nem  engedett.  Kevéssel  az¬ 
után,  hogy  magát  megoperáltassa,  kénytelen  volt  Európába  utazni, 
de  már  az  utón  arról  értesítették,  hogy  alelnöke  Gomez  letétette 
öt  az  elnöki  székről.  Lehet  ugyan,  hogy  a  venezuelaiak  maguktól 
is  már  rég  vártak  ilyen  kedvező  alkalomra,  de  föltűnő  volt 
mégis,  hogy  az  uj  elnök  első  aktusa  az  volt,  hogy  az  amerikai  tár¬ 
saságnak  rendkivül  előnyös  föltételek  mellett  az  aszfalt-tó  kiakná- 

zását  átengedte.  Az  amerikaiak  a  tónak  azóta  is  zavartalanul  bir¬ 
tokában  vannak,  Castro  meg  hiába  kisérelte  meg  Gomezt  az  el¬ 
nöki  székből  kikonspirálni.  Nem  lehetett.  Ennek  több  volt  a  pénze 
mint  neki. 

Persze  sem  ez  a  sokféle,  a  panamainál  kisebb  mértékű,  sem 
az  Ecuadorban  szított  állandó  forradalmaknak  a  yankeekre 
nézve  igen  kedvező  eredménye,  se  a  guatemalai  zavarok,  mely¬ 
nek  folyamán  az  amerikai  érdekekre  kényelmetlen,  diaz-szerü 
diktátort:  Santos  Cabrera  köztársasági  elnököt  egypár,  amerikai 
tőkésektől  felbérelt  katonai  növendék  orgyilkossággal  akarta  láb 
alól  eltenni,  nem  szivárgott  át  az  európai  köztudatba,  hanem 
annál  hatalmasabb  ellenhatást  váltott  ki  az  erősebb  latin-ame¬ 
rikai  államok  lelkében,  mert  mind  világosabban  domborodott  ki 
a  gigászi  méretű  merénylet  terve:  a  közbeeső  köztársaságokat 
vagy  leigázni  vagy  az  Unióval  tökéletes  függő  viszonyba  hozni  s 
ezáltal  a  Panama-csatornával  a  közvetlen  szárazföldi  kapcsolatot 
megteremteni. 

Ami  pedig  az  elmúlt  négy  év  folyamán  az  egykor  virágzó 
Mexikóval  történt  s  amit  e  lap  hasábjain  már  többször  tárgyal¬ 
tunk,  az  mindezekre  a  törekvésekre  feltette  a  koronát. 

Latin-Amerika  megmozdult.  Eleinte  társadalmi  utón  igye¬ 
keztek  maguk  közt  szolidaritást  teremteni.  Garcia  Galderon,  volt 
perui  köztársasági  elnök.  Unió-ellenes  éllel  megírta  híressé  vált 
könyvét,  a  «Latin-America:  its  rise  and  progress))-t,  Ugarte  Gar¬ 
da,  az  argentínai  Petőfi,  az  összes  latin-lakta  országokban  iz¬ 
gató  felolvasó-körutakat  csinált,  s  vele  összefogott  minden  szá¬ 
mottevő  közéleti  személy:  politikus,  iró,  költő,  pénzember,  ka¬ 
tona,  hogy  a  félelmes  ellenség  ellen  a  hangulatot  minél  szélesebb 
körben  terjesztve,  a  spanyol-amerikai  társadalmakat  és  kormá¬ 
nyokat  fölrázza.  Hiába  küldtek  ennek  ellensúlyozására  s  jószán¬ 
dékuk  bizonyítására  az  Egyesült  Államok  sima,  koncilians  poli¬ 
tikusokat,  többek  közt  pl.  Elihu  Root  volt  minisztert,  ki  egész 
Délamerikát  végigudvarolta,^)  hiába  alakították  meg  Carnegie  és 

1)  Porfirio  Diazról  pl.  azt  mondotta  egy  a  chapultepeci  várkastélyban, 
Mexikó  városában  tartott  banketten:  „Diaz  elnökre  úgy  tekintek  fel,  mint  a 
most  élő  személyiségek  egyik  legkiválóbb] ára,  ki  az  egész  emberiség  tisztele¬ 
tére  érdemessé  tette  magát." 

-Taft  különösen  nagyrabecsülte  Diazt,  mert  ismerte  a  latin-amerikai  fajtát 
Fúlöp-szigeti  főbiró  korából.  Széltében  ismert  kép  az,  amelyen  ketten  együtt 

egyéb  ludas  amerikai  milliárdos  támogatásával  Washingtonban 
az  Office  of  Pan-American  Republics-t  és  hoztak  fel  az  Egyesült 
Államokba  ingyenes  kurzusokra  ezrivel  fiatal  spanyol-amerikaia¬ 
kat,  az  idegesség  már  átterjedt  a  kormánykörökre  is  és  ennek 
eredményekép  múlt  év  végén  Buenos  Airesben  nagy  testvéresü- 
lési  ünnepélyek  közt  megalakult  a  három  leghatalmasabb  latin 
állam:  Argentína,  Brazília  és  Chile  közt  a  kezdőbetűikről  röviden 
ABC-nek  nevezett  véd-  és  dacszövetség,  mely  elsősorban  az  el¬ 
avult  és  az  Egyesült  Államok  mindinkább  nyilvánvalóvá  váló 
katonai  gyöngesége  által  úgyis  már  csak  illuzórikus  értékű  Mon¬ 
roe  doktrínát  vetette  el  s  a  közös  latin  jövő  érdekében  nemcsak 
hogy  politikailag  vonta  ki  magát  teljesen  az  Unió  anyáskodása 
alól,  hanem  már  a  mostani  amerikai-mexikói  konfliktusban  is 
éreztette  befolyását. 

Mert  nem  hihető,  hogy  a  különben  oly  hangosan  követe¬ 
lődző  északamerikai  kormány  Carranzának  egy  langyos  és  csöp¬ 
pet  se  engedékeny  válaszára  az  Unió  csapatait  a  határra  rendelte 
volna  vissza,  ha  nem  lett  volna  meggyőződve  a  latin-amerikai 
szolidaritásról.  Costa  Rica  és  San  Salvador,  —  mindkettő  az  ott¬ 
lakó  erős  német  elem  folytán  aránylag  még  mentes  az  amerikai 
befolyástól  és  modern,  jól  képzett  hadsereggel  rendelkezik  — 
rögtön  felajánlotta  Mexikónak  a  fegyveres  segítséget,  s  példáju¬ 
kat  követték  volna  a  többiek.  Az  ABC-szövetség  érthetően  Wilson 
tudomására  hozta,  hogy  nem  tartja  a  Mexikóval  való  háborút 
indoííoltnak.  A  Chihuahuaba  küldött  gyenge  bluff-expedició  első, 
—  még  nem  hivatalos  —  összecsapásai  és  a  szenvedett  vereségek 
pedig  meggyőztek  mindenkit  a  mexikóiak  harcratermettségéről 
és  elszántságáról. 

Mit  nyertek  végeredményben  az  amerikaiak  ezzel  a  sok 
mesterkedéssel?  A  tőlük  fajilag  és  vallásban,  életszokásokban 

vannak  levéve  az  El-Paso-i  határhid  közepén,  (mert  úgy  az  amerikai,  mint  a 
mexikói  alkotmány  tiltja,  hogy  az  elnök,  mig  hivatalát  viseli,  a  haza  határát 
túllépje).  Két  évvel  később  már  buzgón  szervezik  az  „egész  emberiség  tisz¬ 
teletére  érdemes  ember"  ellen  a  forradalmat,  kit  azonban  e  célból  „jogtipró, 
véreskezü  banditá"-vá  fokoztak  le.  (Lásd  John  Kenneth  Turner  félhivata¬ 
losan  protegált  könyvét,  a  „Barbarous  Mexico"-t).  További  két  év  múlva  pedig 
a  mindenható  gördülő  dollár  segítségével  Maderoval  kimaratják  abból  az  ország¬ 
ból,  mely  páratlan  föllendülését  egyedül  az  ő  harminchat  éves  bölcs  kor¬ 
mányzásának  köszönhette. 

végtelenül  különböző  spanyol-amerikaiaknak  úgyse  voltak  rokon¬ 
szenvesek.  Dölyfösségükben  nem  akarták  megtanulni  ezeknek  a 
nyelvét  s  nem  is  titkolták,  hogy  csak  pénzszerzés  céljából  vannak 
ott.  Ennek  ellenében  az  európaiak,  főkép  a  németek,  ha  átjöttek, 
az  ország  szokásaihoz  simultak,  a  lakosságot  megbecsülték  és 
rendesen  bele  is  házasodtak  ottani  családokba.  Mexikótól  Argen¬ 
tínáig  mindenütt  csak  úgy  hemzseg  a  sok  Porfirio  Müller  és  Gon- 
suelo  Schulze:  ilyen  vegyesházasságok  gyümölcsei  s  nem  lehet  cso¬ 
dálni,  hogy  ilykép  a  német  és  más  európai  kereskedelem  folyton 
terjed  az  északamerikaiak  rovására,  kiknek  gyakran  hangoztatott 
«Conquista  pacificaw-jából  (a  békés  hódítás)  immár  nem  lesz 
semmi.  Wilsonnak,  akit  a  demokraták  azért  választottak  meg, 
mert  a  trösztök  ellen  késhegyig  menő  harcot  prédikált,  de  aki 
most  meg  ép  ezeknek  a  tehetetlen  Zauberlehrlingje,  nagyon  sze¬ 
rencsétlen  keze  volt  eddig  a  külpolitikai  kérdések  intézésében.  És 
akik  elsősorban  bánják,  azok  épen  a  megtelepült  amerikaiak, 
akiket  most  mindenünnen  kinéznek.  Egyedül  Mexikóból  hatvan¬ 
ezren  jöttek  vissza  az  Államokba,  amióta  Diazt  elűzték:  csupa 
valaha  vagyonos,  most  tönkretett  exisztencia.  Ezek  most  mind 
Wilsonon  követelik,  amit  elveszejtetett  velük.  Már  nem  irányul 
a  latin-amerikai  köztársaságok  kivitelének  75% -a  az  Egyesült 
Államok  felé  és  már  nem  onnan  származik  62% -a  az  összes  be¬ 
hozott  áruknak.  Talán  ép  ezért  szállít  oly  szívesen  hadiszereket 
Európának,  mert  igy,  legalább  egyelőre,  megszabadul  a  hadviselő 
országok  és  főleg  Németország  félelmes  versenyétől,  meg  mert 
össze  akarja  szerezni  előre  a  Japánnal  viselendő  háborúnak,  — 
melynek  föltétlenül  egyszer  el  kell  jönnie  —  a  hadiköltségeit. 
De  viszont  az  utóbbi  is  rég  beszedte  már  az  oroszokon  a  ports- 
mouthi  békekötéskor  megtagadott  milliárdokat  és  készül,  készül 
a  leszámolásra,  alattomos  mongol  elszántsággal,  németektől  el¬ 
tanult  alapossággal . . . 

* 

A  Rio  Grandetól  délre,  egész  a  Tüzföldig,  mérhetlen  kiter¬ 
jedésű  gazdag  területen  egy  hitben,  nyelvben  és  immár  gyűlölet¬ 
ben  is  nagyon  egységes,  hetven  milliónyi  nép  lakozik.  A  fajában 
gyökeredző  szenvedélyes  temperamentum,  féltékenység,  uralko¬ 
dási  vágy,  gyanakvás  nem  engedte  meg,  hogy  országaik  vala¬ 
melyes  közösséget  vállaljanak  s  ha  mégis  megpróbálták,  annál 
véresebb  szétszakadás  lett  belőle  ismét.  De  amit  e  faj  legjobbjai 

sem  tudtak  megvalósítani,  azt  az  amerikaiaknak  féktelen  önzé¬ 
sükkel  sikerült  összeboronálni,  és  Bolivár,  San  Marlino  és  Hi- 
dalgó  álma:  egész  latin  Amerikának  uniója  kezd  már  kidombo¬ 
rodni.  A  japánokkal  nem  valószínű,  hogy  közösséget  vállaljanak, 
ámbár  holt  biztos,  hogy  nem  sietnének  a  Monroe  doktrína  uta¬ 
sítása  szerint  az  Unió  segítségére,  ha  ezek  az  amerikaiakat  meg¬ 
támadnák.  Sőt  szervezkednek,  gyűjtik  a  milliárdokat  jó  argen¬ 
tínai  búzából,  brazíliai  kávéból,  Mexikó  aranyából;  figyelnek, 
hallgatnak  és  készülnek,  készülnek  az  ő  nagy  leszámolásukra, 
kasztiliai  és  inka  őseik  inkvizitori  vérének  izzó  gyűlöletével, 
németektől  eltanult  alapossággal .  . . 


Hollandia  fegyveres  semlegessége. 


—  Beszélgetés  holland  államférfiakkal.  —  Hágai  fotográfiák.  —  Milyen 
az  élet  Amsterdamban  és  Rotterdamban  ?  — 

Irta :  Vécsei  Miklós. 

Hága,  junius. 

Angol  invázió  Hollandiában. 

Aki  közelről  látja,  hogy  az  angolok  milyen  otthonosan, 
milyen  prepotenciával  járkálnak  Hollandiában,  annak  el  kell  bá¬ 
mulnia.  Ez  hát  az  az  Anglia,  amely  a  dijak  elengedésével  a  ((kis 
népek  védelmezője))  cimet  adományozta  magának.  Lényegileg  úgy 
fest  a  dolog  Hollandiában,  mintha  az  angolok  fegyV'er  nélkül 
meghódították  volna  az  országot.  Mindenütt  ott  vannak,  minden 
ügybe  a  legbrutálisabban  beavatkoznak,  mindenbe  beleütik  az 
orrukat,  monopolizálják  Hollandia  iparát,  kereskedelmét,  ők 
mérik  ki  a  holland  polgár  ételporcióját,  ők  határozzák  meg,  kinek 
és  mit  szabad  szállítani,  ők  osztogathatnak  kegyet  és  ők  büntet¬ 
hetnek.  Hollandia  a  legtökéletesebb  kényszerhelyzetben  van.  Vá¬ 
lasztania  kell  aközött,  eltüri-e  az  angol  brutalitást,  vagy  fegy¬ 
vert  fog  a  szigetország  ellen.  Bölcs  és  mérsékelt  államférfiak  úgy 
találják,  hogy  Hollandiának  az  előbbit  kell  választania.  Állandóan 
mennek  a  tiltakozójegyzékek  Hollandiából  Angliába,  de  a  protes- 
tálás  vajmi  kevés  eredménnyel  jár. 

Magyarország-Ausztria  amszterdami  főkonzulja,  szatmári 
Király  Domokos,  aki  egészen  közelről  figyeli  a  háború  kitörése 
óta  Hollandia  és  Anglia  izgalmas  összecsapásait,  rendkivül  érde¬ 
kes,  megdöbbentő  részleteket  mondott  el  nekem  Anglia  népjog¬ 
ellenes  magatartásáról.  Emiatt  Hollandiában  igen  nagy  az  elkese¬ 
redés  Anglia  ellen.  A  hollandi  ipar  hihetetlen  pangása,  a  keres¬ 
kedelem  pusztulása  és  az  egyre  emelkedő  drágaság  miatt,  mind¬ 
jobban  fokozódik  és  erősödik  a  harag  Angliával  szemközt.  És 

mégis,  meg  kell  állapítani  a  hihetetlen  tényt:  Hollandiában  sok¬ 
kal  több  barátja  van  Angliának,  mint  Németországnak.  A  szim¬ 
pátia  egyébként  egészen  váltakozó.  Franciaországot  feltétlenül 
szeretik  Hollandiában,  a  rokon  belga  néppel  együtt  éreznek, 
Anglia  tengeri  uralmát  félve  tisztelik,  Németországgal  nem  szim¬ 
patizálnak,  mig  Magyarországról  és  Ausztriáról  mindenütt  barát¬ 
ságos  hangon  beszélnek.  A  városok  hangulata  is  nagyon  külön¬ 
böző.  A  főváros,  Amsterdam,  feltétlenül  entente-barát.  Itt  a  Tele- 
graaf  cimü  igen  elterjedt  lap  hirdet  gyűlöletet  és  harcot  a  központi 
hatalmak  ellen.  Viszont  Rotterdam,  amelynek  igen  nagy  és  régi 
kereskedelmi  összeköttetése  van  Németországgal,  inkább  a  néme¬ 
tekkel  szimpatizál.  Hága,  az  uralkodóház  és  kormány  székhelye,  a 
legteljesebb  mértékben  semelges.  Hága  legelterjedtebb  orgánuma, 
a  Nieuwe  Courant,  egyaránt  szívesen  közli  a  központi  hatalmak  és 
az  entente  győzelmi  híreit  is.  A  parlament  többségének  rokon¬ 
érzése  ugylátszik  a  központi  hatalmak  felé  hajlik. 

Az  angolok  hihetetlen  ügyességgel  fúrják  be  magukat  min¬ 
den  holland  érdekeltségbe.  A  pénzt  nem  kímélik.  A  fontosabb 
helyeken  mindenütt  ott  ül  egy-egy  angol  bizalmiférfiu,  egy-egy 
angol  kéül,  vagy  egy  angol  tőkés.  A  legfontosabb  szerve  az  angol 
kémhálózatnak  Hágában  székelő  Nederlandsche  Overzee  Trust, 
amely  egész  bátran  a  Németországot  Kiéheztető  Társaság  nevél 
viselhetné,  mert  ez  a  célja,  ez  a  programmja.  Különösen  feltűnik 
Hágában,  hogy  mind  a  két  hatalmi  csoport  érdekében  mekkorra 
propaganda  folyik.  Az  egyik  szállodában  a  portás  csakis  angolul 
szólítja  meg  a  vendégeket,  a  másikban  kizárólag  németül,  az  egyik 
színházban  párisi  színtársulat  vendégszerepei,  a  másikban  berlini, 
látunk  hölgyeket,  akik  bécsi  divat  szerint  öltözködnek,  viszont 
mások  csakis  a  párisi  divatot  tartják  irányadónak.  Az  egyik 
könyvkereskedő  németgyalázó  angol  és  francia  könyveket  árul, 
műveket,  amelyekben  gúnyolják  Vilmos  császárt,  Bethman- 
Hollweget  és  Hindenburgot,  a  másik  olyan  munkát  árusít,  ame¬ 
lyek  a  német  hadvezetést  dicsérik.  Az  egyik  mozi  német  hadi¬ 
filmeket  mutat  be,  a  másik  angol  és  francia  felvételeket. 

Az  angolok  mindenféle  agitáló  fotográfiákká!  halmozták  el 
Hágát.  Láttam  egy  kirakatot,  ahol  a  következő  fotográfiák  vannak 
kiakasztva:  Viktor  Emánuel  király  az  olasz  fronton  lefényképezi 
vendégeit,  Barres  francia  nagykövetet  és  Briand  miniszterelnö¬ 
köt.  Az  apró  fejedelem  ugylátszik  jobban  ért  a  fotografálás- 

hoz,  mint  a  hadvezetéshez.  Egy  másik  felvétel  bemutatja, 
hogy  milyen  nagyszerű,  bátor  ember  az  a  Poincaré,  elment  Ver- 
dun  alá  és  végigsétált  egy  lövészárokban.  Az  elnök  ur  ez  alka¬ 
lomra  direkt  hadidresszbe  öltözködött.  Egy  további  kép  a  római 
Farnese  palota  erkélyén  mutatja  Briandot,  amint  épen  szónokol 
Róma  népének.  Jönnek  a  hatásra  szánt  képek:  A  Zeppelin¬ 
bombázástól  elpusztult  párisi  földalatti  villamos,  fotográfiái  fel¬ 
vétel  a  bombázás  következtében  meghalt  asszonyokról  és  gyer¬ 
mekekről.  Egy  londoni  kép  azt  mutatja  be,  hogy  milyen  kedvesen 
fogadták'  Sándor  szerb  trónörököst  Londonban.  Diszhintón  ül  az 
angol  trónörökös  mellett.  Aztán  képek  jönnek  az  angol  és  francia 
hősiességről.  Vagy  huszonötféle  felvétel  beszél  arról,  hogy  milyen 
bátran  foglalták  el  a  franciák  a  Vilmos  császár  tulajdonában  levő 
Achilleont  Korfu  szigetén.  És  tizféle  rajz  tanúskodik  arról,  hogy 
az  L.  19.  számú  Zeppelin  hogyan  sülyedt  el  az  Északi-tengerben. 


Nederlandsche  Overzee  Tpust. 

Anglia  a  háború  kitörésekor  kicsinyelte  a  központi  hatal¬ 
mak  katonai  erejét,  azt  képzelte,  hogy  páholyból  nézheti  végig  a 
borzalmas  összecsapást  és  eleget  tesz  szövetségeseivel  szemközt, 
ha  elzárja  a  tengereket.  1914.  augusztus  elején  tört  ki  a  háború  és 
Anglia  bizalmiférfiai  1915.  augusztus  12-én  már  Hágában  voltak, 
hogy  a  hollandok  bevonásával  megalakítsanak  egy  trösztöt.  A 
társaság,  amely  sok  millió  sterlinget  hozott  be  Angliából,  szeré¬ 
nyen  azzal  okolta  meg  akcióját,  hogy  a  hollandiai  behozatalt  és 
kivitelt  akarja  szabályozni.  Az  uj  cégnek  Nederlandsche  Overzee 
Trust  lett  a  neve.  Amikor  megalakult,  csak  kevesen  tudták,  hogy 
ez  a  tröszt  a  legcsunyább  feladatokra  vállalkozott,  titkos  pro- 
grammja  a  leggyalázatosabb  pontokkal  van  tele  és  hogy  Anglia 
kormánya  ennek  a  trösztnek  segítségével  akarja  kiéheztetni  a 
hetvenmilliós  Németországot.  A  megfojtási  akció  a  legtökéleteseb¬ 
ben  ki  volt  dolgozva,  a  rablómunkát  a  legcinikusabb  tengeri  kaló¬ 
zok  nem  hajthatták  volna  kegyetlenebből  végre  s  igazán  nem 
Anglián  múlt,  hogy  a  népjogellenes  merénylet  nem  sikerüli. 
Németországot  a  blokáddal  nem  lehetett  kiéheztetni,  de  súlyos 
csapásokat  mértek  az  angolok  a  holland  kereskedelmi  hajózásra. 
A  N.  O.  T.,  ez  a  tröszt  megrövidített  cime,  eleinte  keztyüs  kézzel 

dolgozott.  Úgy  tett,  mintha  eszeágában  sem  volna  megzavarni  a 
holland  kereskedelem,  ipar  és  hajózás  szabadságát.  Érdeklődött 
a  kereskedők  üzleti  ügyei  iránt,  tapogatódzott,  kérdezősködött, 
de  udvarias  volt  s  mint  vendég  különösebb  módon  nem  zavarta 
meg  házigazdáját. 

Később  már  fesztelenebb  kezdett  lenni.  Nem  elégedett  meg 
azzal,  hogy  információkat  kért  egyes  cégekről,  ő  maga  kopog¬ 
tatott  a  boltajtókon  s  szigorúan  vallatóra  fogta  a  cégtulajdonost. 
Az  egyiktől  megkérdezték  az  angolok,  hová  szállít  árut,  kikkel  van 
összeköttetése,  miért  kell  neki  olyan  sok  portéka?  A  másiknak 
a  könyveit  és  levelezéseit  kérték.  Átvizsgálták  az  üzlethelyisége¬ 
ket,  a  gyárakat,  a  pincéket,  a  dokkokat,  mindenkit  gyanúsnak 
találtak,  mindenkit  azzal  vádoltak,  hogy  anyagot  csempész  Német¬ 
országba.  Keresztül-kasul  járták  az  országot  és  főleg  az  olyan 
cégek  után  nyomoztak,  amelyek  német,  osztrák,  vagy  magyar  ke¬ 
reskedőkkel  voltak  összeköttetésben.  Ezeknek  a  firmája  fekete 
könyvbe  került.  Azoknak  a  neve,  akikről  a  besúgók  úgy  referáltak, 
hogy  esetleg  árukat  csempésznek  át  a  határon,  a  gyanúsak  listá¬ 
jára  került.  Néhány  hét  múlva  észrevették  Hollandiában,  hogy  az 
ország  egész  hajózási  forgalma  megbénult.  Kiderült,'hogy  az  angol 
blokádot  a  N.  O.  T.  hipnotizálja,  Anglia  a  trösztre  ruházta  át 
mindazokat  a  jogokat,  amelyeket  olyan  népjogellenes  módon 
ragadott  magához.  A  tröszt  azoknak  a  holland  és  más  cégeknek, 
amelyek  a  fekete  könyvbe  be  voltak  jegyezve,  nem  engedélyezte 
az  áruk  bevitelét.  Ha  ezek  részére  hajórakomány  érkezett,  az  árut 
vagy  visszaküldték  a  behajózás  helyére,  vagy  elkobozták.  Ez  ellen 
nem  volt  és  nincs  semmiféle  appelláta.  . 

Más  elbánásban  részesülnek  azok,  akik  a  gyanúsak  listáján 
szerepelnek.  Elképzelhetetlen  üldözésben  van  részük.  Mindenek¬ 
előtt  csak  korlátolt  mennyiségben  kapnak  árut  és  csak  annyit,, 
amennyire  Hollandiának  szüksége  lehet.  Az  angolok  nagyon 
szűkre  mérve  kiszámították,  hogy  mennyi  élelmicikkre  van  szük¬ 
sége  Németalföldnek.  Ennyit  átengednek  a  blokádon.  Egy  méter¬ 
mázsa  áruval  se  szabad  többet  bevinni.  A  kémek  egész  serege 
nyomoz  olyan  cégek  után,  amelyek  közvetve,  vagy  közvetlenül 
összeköttetésben  állnak  német  cégekkel.  Nyomoznak  azután,  hogy 
ezek  a  cégek  esetleg  második,  harmadik,  sőt  hatodik  kézből  nem 
csempésznek-e  át  valamit  Németországba?  Szinte  nevetséges  már 
ez  a  buzgalom. 

Belga  menekültek  Hollandiában. 

De  nemcsak  angolokkal  van  tele  Hollandia,  hanem  belgák¬ 
kal  is.  Amikor  a  németek  keresztülvonultak  Belgiumon,  több  mint 
egy  millió  belga  Hollandiába  és  Angliába  menekült.  Azt  képzel¬ 
ték,  csak  néhány  heti  vendégszereplésről  lesz  szó.  A  hetekből 
hónapok,  a  hónapokból  pedig  évek  lettek.  Belgium  megszállása 
után  sokan  hazamentek.  Most  körülbelül  nyolcvanezer  belga  van 
holland  területen  és  közel  háromezer  Angliában.  A  gazdagabbak 
Hágában,  Amsterdamban  és  Rotterdamban  élnek,  fényes  hotelek¬ 
ben  laknak,  költik  a  pénzt  és  igyekeznek  minél  több  hivet  sze¬ 
rezni  Belgiumnak.  Amsterdamban  francia  nyelvű  napilapot  ala¬ 
pítottak,  amelyben  másfél  esztendő  óta  biztatják  a  menekülteket: 
kitartani,  kitartani!  Azokat  a  menekülőket,  akiknek  semmijük 
sincs,  koncentrációs  táborokban  helyezték  el. 

Húsz  hónap  óta  Hollandia  vendégszeretetét  élvezik  ezek  a 
szerencsétlen  emberek.  A  holland  kormány  mindent  elkövet,  hogy 
a  belga  menekültek  lehetőleg  jól  érezzék  magukat.  Három  hatal¬ 
mas  koncentrációs  tábort  építtetett  részükre.  A  barakkok  egész¬ 
séges  helyen  vannak  és  ha  nincsenek  is  nagy  luxussal  berendezve, 
mindenütt  ragyogó  tisztaság  tapasztalható.  A  villanyvilágítás  és 
vízvezeték  a  táborokban  be  van  rendezve.  Az  ellátás  nagyon  bősé¬ 
ges.  Reggel  teát  vagy  kávét  és  nagy  adag  vajas  kenyeret  kapnak 
az  internáltak.  Délben  levest,  húst,  főzeléket.  Este  halat  vagy 
főzeléket,  esetleg  vajat  és  kávét.  Az  internáltak  teljes  mozgási 
szabadságot  élveznek,  elhagyhatják  a  tábort  és  munkát  vállal¬ 
hatnak  a  városban.  Természetesen  igen  élénk  összeköttetésben 
vannak  az  odahaza  maradt  belgákkal,  bár  a  német  katonai  cen¬ 
zúra  szigorúan  ellenőrzi  a  levelezést. 

A  belgákon  kívül  vannak  angol  internáltak  is  Hollandiában. 
Antwerpen  bevétele  után  ezerötszáz  katona  a  tenger  felől  Hollan¬ 
diába  menekült.  Ezeket  lefegyverezték  és  koncentrációs  táborba 
internálták.  Nagyszerű  dolguk  van.  Egész  nap  játszanak,  tornáz¬ 
nak,  tenniszeznek,  futballoznak  és  olyan  hangosak,  mintha  övék 
volna  egész  Hollandia. 

Nagyon  sok  szó  esett  mostanában  Hollandia  katonai  készü¬ 
lődéseiről.  Miben  is  állnak  az  újabban  tett  katonai  intézkedések? 

Hollandiában  három  kategóriába  osztották  be  a  katonaságot.  Az 
első  osztályba  sorozták  a  sorkatonaságot.  Ide  tartoznak  a  18 — 26 
évesek.  A  második  kategóriába  tartoznak  a  27 — 33  éves,  a  har- 
madika  a  34 — 40  éves  népfölkelők.  Egymásután  hivták  be  a 
különböző  kategóriákat,  a  katonákat  nagyszerűen  kiképezték  s 
azután  a  lehetőséghez  képest  kisebb-nagyobb  szabadságot  enge¬ 
délyeztek  nekik.  Állandóan  háromszázötvenezer  katona  van  fegy¬ 
verben.  Ez  a  szám  azonban,  ha  minden  rendelkezésre  álló  erőt 
beszámítunk,  állítólag  félmillióra  emelhető. 

A  hadsereg  a  legmodernebb  fegyverekkel  van  felszerelve,  a 
katonai  matéria  is  kitűnő.  Láttam  ezredeket,  amelynek  soraiban 
majdnem  kivétel  nélkül  csupa  erős,  délceg  legény  volt. 
Az  eddig  használt  kék  uniformist  most  levetették  és  az  egyen¬ 
ruhákat  átformálták.  Hollandiában  majdnem  ugyanolyan  csuka¬ 
szürkében  járnak  a  katonák,  mint  a  mieink.  Eddig  minden  nyolc 
napban  egy  szabad  napot  kapott  az  a  holland  katona,  akit  a  moz¬ 
gósítás  következtében  behívtak.  És  voltak  még  egyéb  kedvez¬ 
mények  is.  Ezeket  a  legutóbbi  éjszakai  minisztertanács  után  be¬ 
szüntette  a  kormány.  Emiatt  futott  végig  az  izgalom  Hollandiá¬ 
ban,  ebből  az  intézkedésből  következtettek  arra,  hogy  az  ország 
belesodródik  a  világháborúba.  Górt  van  dér  Linden  miniszter- 
elnök  a  szocialista  képviselőknek,  akik  az  uj  rendeletek  vissza¬ 
vonását  kérték,  kijelentette,  hogy  nem  tehet  eleget  a  kívánságnak, 
mert  Hollandia  csak  úgy  védheti  meg  semlegességét,  ha  fel  van 
készülve  minden  eshetőségre. 

A  háború  következtében  Hollandiában  minden  nagyon  meg¬ 
drágult.  Az  élelmicikkek  ára  átlag  huszonöt  százalékkal  emel¬ 
kedett  és  a  nyersanyag  is  majdnem  kivétel  nélkül  drágább  lett. 
Hollandia  húsz  hónap  óta  mérhetetlen  károkat  szenvedett.  Igaz, 
hogy  a  hadseregszállítók  bevétele  több  mint  egy  milliárddal  emel-  ^ 
kedett,  de  ezzel  szemközt  az  egyes  szakmákban  dolgozó  munkások, 
iparosok  és  kereskedők  kára  több  milliárdra  rúg.  Amsterdamban 
például  a  háború  előtt  tízezer  gyémántcsiszoló  munkás  dolgozott. 
Ezek  az  emberek  máról-holnapra  kenyér  nélkül  maradtak.  Igen 
drága  a  gyapjú,  a  kaucsuk,  a  gummiáru,  amelyet  úgyszólván  csak 
grammonként  enged  behozni  Anglia,  mert  fél,  hog>"  Hollandiából 
átcsempészik  Németországba. 

Rotterdamnak  és  Amst^damnak  a  háború  előtt  hatszor  na¬ 
gyobb  forgalma  volt  mint  most.  Ezrével  lézengnek  a  tengerparton 

ácsorgó  hajómunkások,  akik  sehol  sem  találnak  alkalmazást.  És 
mekkora  összeget  emészt  fel  a  hadsereg  mobilizálása  és  az  inter¬ 
náltak  ellátása.  Hollandia  nincs  háborúban  és  olyan  sok  háborús 
költsége  van,  hogy  most  kezdték  meg  a  jegyzést  a  második  hadi- 
kölcsönre.  Németalföld  nincs  senkivel  háborúban  és  április 
21-ikétől  kezdve  csak  kevert  lisztből  szabad  kenyeret  sütni  az 
országban.  így  akarja  ezt  a  kis  népek  védelmezője,  Anglia. 


Történelmi  tévedés. 


Modigliani  az  olasz  képviselőházban: 
«Ez  a  háború  történelmi  tévedés  .  .  .» 


Claudio  Treves  megrázó  szónoklata,  melyet  junius  29-én  tartott 
az  olasz  képviselőházban,  mostanában  jutott  kezünkbe.  A  semleges 
papiroson  még  ekkor  is  végigreszketett  az  izgalom,  ami  kell  hogy  a 
Montecitorio  márványfalait  is  összerázta  a  dantoni  mondatok  félel¬ 
metes  hatalmával.  El  kell  ismernünk,  hogy  a  szocialista  szónok  beszéde 
a  világháború  egyik  legtökéletesebb  retorikai  terméke,  amelynek  magá¬ 
val  ragadó  hevéből  kiérezzük  azt  a  lappangó,  perzselő  tüzet,  ami  most 
az  olasz  lelket  égeti.  Maró  gúny,  amikor  az  olasz  imperialisták  habzó 
vágyát  okolja  a  háborúért,  akik  Itáliát  a  világ  királynőjévé  szeretnék 
tenni.  Egy  darab  csupasz  igazság  szakad  ki  őszinte  szavai  mögül, 
melyekben  rámutat  arra,  hogy  az  olasz  háború  az  angol  jingoizmus 
könnyű  zsákmányává  lett  és  magasba  szökő  emfázis,  midőn  az  olasz 
földmunkások  békevágyáról  beszél.  Épen  honorevole  Bonomira  hivat¬ 
kozott,  aki  maga  is  bizonyítja,  hogy  az  olasz  proletár  ezt  a  háborút  a 
földesurak  háborújának  tartja,  amikor  párthive,  Modigliani  olasz  kép¬ 
viselő,  a  mottóul  idézett  közbekiáltást  dörögte  be  a  zúgó  terembe  s 
egy  percre  megállította  vele  a  zajgó  közbekiáltások  viharát. 

Modigliani  az  egész  világháborúra  értette  a  történelmi  tévedést, 
de  az  olasz  parlamentben  ebben  a  percben  a  felelősségre  vonás  ijesztő 
vázát  idézte  fel.  A  kérdés  azonban  önön  magában  is  rendkivül  érdekes: 
tévedhet-e  a  történelem  egyáltalában?  Ha  a  történelem  az  egész  emberi 
lét  összege,  ha  a  történelem  az  emberiség  ösztöne,  tévedhet-e  akkor? 

Vájjon  csak  azóta  vannak-e  hegyek,  amióta  nevet  adtak  nekik? 
A  virág  csak  azóta  illatos,  amióta  az  első  szerelmes  lehajolt  hozzá,  hogy 
magába  szívja  áradó  báját?  És  vájjon  nem  volt-e  telve  a  lég  villamos¬ 
sággal  évek  miriádja  óta  s  mi  csak  azóta  ismerjük,  hogy  a  béka  comb¬ 
jai  rángatózni  kezdtek  egy  olasz  tudós  eszmélő  szeme  előtt!  Az  emberek 

tévedhetnek,  de  vannak  dolgok,  amik  fölötte  állnak  az  emberi  elme 
gyarló  változandóságán. 

Az  a  római  császár,  aki  a  fullajtároknak  parancsba  adta,  hogy  a 
világváros  összes  pókhálóit  összeszedjék,  gondosan  egymásra  hajtogas¬ 
sák,  szorgalmatosán  megmérjék,  hogy  mennyit  nyomnak,  hogy  abból 
azután  megtudná  nagyságát  Rómának,  mondom  ez  a  balga  császár/ 
logikusabban  gondolkozott,  mint  az  a  botor  ember,  aki  tudván,  hogy, 
elméje  a  tévelygések  útvesztő  kertje,  az  eseményeket  f  önhéj  ázva  felül 
akarná  birálni. 

Hatalmas  az  emberi  elme;  a  gondolat  gépeket  termel  és  elemeknek 
parancsol,  a  szó  tömegeket  fékez  és  világokat  teremt.  Nincs  semmi  a 
földön,  ami  ne  elménk  által  lenne.  A  virág  csak  azért  virág,  mert  annak 
nevezzük  s  a  sok  csillag  csak  annyiban  van,  amennyiben  csillagászaink 
már  elnevezték  őket  régi  istenekről  és  istennőkről,  hogy  ezzel  is  jel¬ 
képezzék  a  tudomány  hatalmát.  Lehet,  hogy  a  naprendszeren  kivül  még 
más  rendszerek  is  vannak,  de  tudósainknak  még  nem  volt  idejük  fel¬ 
fedezni,  tehát  nincsenek.  És  a  Marson  is  csak  azóta  vannak  csatornák 
és  tengerek,  amióta  ama  olasz  csillagász  először  észrevette,  sőt  a  tenge¬ 
rek  föllángoló  színképéből  azoknak  sótartalmát,  talán  vegyi  összetéte¬ 
lüket  is  elemezni  tudja. 

Emberi  tudásunk  jelképe  és  tartalma  a  szó.  A  szó,  ami  utólag  min¬ 
dent  igazol,  minden  kifejlést  elnevez,  minden  történést  megért.  De 
előre  nem  láthat  semmit  s  ezért  nem  Ítélheti  tévedésnek,  aminek  sorsa, 
célja  el  van  rejtve  szeme  előtt.  Kinek  közülünk  nem  lett  volna  már  az 
az  érzése,  hogy  szét  szerette  volna  szakítani  a  végső  tudásnak  azt  a  fáj¬ 
dalmas  ködét,  amit  a  költői  megnyugvás  hindu  filozófiája  Maja  jóté¬ 
kony  fátyolának  nevezett  el.  A  tehetetlen  vergődésnek  ezekben  a  kínos 
óráiban  melyikünk  ajkáról  nem  szállt  már  el  olyan  sóhaj,  amely  Sainte- 
Beuve-vel  felkiáltotta:  Heureux  qui  peut  connaitre  la  raison  des  choses! 

Önönmagában  rejlő  ellentéttel  azt  lehet  mondani,  hogy  csak  az 
a  történelmi  tény  lehet  tévedés,  ami  még  meg  sem  született,  csak  az  lehet 
tévedés,  aminek  nincs  története.  Amint  kipattan  az  idő  homlokából, 
igazolja  önmagát. 

Vájjon  mért  volna  a  világháború  tévedés?  A  szocialista  képviselő 
ideológiája  szerint  ez  a  háború  a  kapitalisták  háborúja,  pedig  csak  egy 
háború  lett  volna  még  jogosult,  a  szociális  forradalomé,  amely  a  világ 
uj  rendjét  és  vele  a  szocializmus  diadalát  megalapítja.  Thiers  egy  fél 
századdal  ezelőtt  már  gúnyolódott  a  szocialistákkal:  «Ha  forradalmat, 
ha  társadalmi  forradalmat  akartok,  hatvan  évvel  korábban  kellett  volna 
születnetek,  akkor  volt  alkalom  dicsőséges,  igazságos  társadalmi  forra¬ 
dalomhoz.  Most  elmúlt  az  ideje.))  De  lehet,  hogy  a  szociális  forradalom 
még  el  fog  jönni,  lehet,  hogy  elmarad.  A  történelem  akkor  sem  fog 
tévedni. 

Hogy  a  világháború  az  emberiség  milyen  ideálját  fogja  megvaló¬ 
sítani,  bizakodva  várjuk.  De  akárhogy  is  lesz,  ki  merné  a  vérnek  zajgó 
tengerére,  a  szenvedések  egetfenyegető  hegyére,  az  emberi  akarat  pazar 
áldozataira  azt  mondani:  tévedés.  Ez  az  olasz  képviselő,  akinek  a  neve 
megérdemli,  hogy  a  történelem  megjegyezze,  mint  a  vádlott  megjegyzi 
birája  nevét,  meg  akarja  állítani  a  napot  és  visszatartani  a  földet,  hogy 
ne  forogjon  többé  keserű  levében. 

Egyébként  maga  a  föld  nem  végzi-e  szizifuszi  forgását  az  évek 
megszámlálhatatlan  sokasága  óta?  Mit  sem  törődve  azzal,  hogy  mikor 
fogja  az  a  törődött  öreg  ember  a  Santa  Maria  Sopra  la  Minerva  szent 
padlójára  csapni  a  lábát  és  felkiáltani:  Eppur  si  muove!  A  föld  azelőtt 
is  mozgott  a  nap  körül,  a  föld  nem  tévedett,  csak  az  emberek. 

Sőt  a  carlylei  szabású  emberek  sem!  Akik  a  történelmi  tudat  paj¬ 
zsát  hordják  a  mellükön.  Tévedett  Brutus,  de  nem  tévedett  Octavianus. 
Akik  győznek,  azok  nem  szoktak  tévedni,  kérlelhetetlenül  azoknak 
nincs  igazuk,  akik  elbuknak.  És  ha  majd  egyszer  Prometheus,  amire 
már  oly  régóta  készül,  ledönti  Zeust  trónusáról,  neki  lesz  Igaza.  A  tör¬ 
ténelem  megfelebbezhetetlenül  igazolja  a  tényeket! 

Ha  az  emberek  a  protestáns  kor  élő  hitét  élnék,  akkor  a  háborút 
az  Ur  haragjának  tartanák,  amely  érccé  tette  a  kegyelem  egét  és  be¬ 
tapasztotta  az  üdvösség  forrását.  Egyéként  nem  is  hinnők,  milyen  régi 
az  a  becsületes  szofizma,  hogy  a  háború  a  beteg  emberen  való  érvágás, 
amely  épséget  és  üdvöt  jelent.  Az  első  büntető,  a  második  felfogás  az 
emberiség  áldó  vesszejének  tartja  a  háborút.  Lehet  átok,  lehet  áldás, 
csak  tévedés  nem  lehet. 

Ha  az  eleai  szofistákhoz  fordulunk  kérdésünkkel,  akkor  persze 
rosszul  járunk.  Ezek  a  sétáló  bölcsek  a  dialektikát,  az  emberi  elmének 
ezt  a  nemes  ékét,  olyan  tiszteletreméltó  szeretettel  gyakorolják,  hogy  a 
legellentétesebb  nézeteket  is  egyforma  ügyességgel  bizonyítják  be.  De 
ha  a  mirabilis  doktorokhoz  és  a  kegyes  atyákhoz  fordulunk  tanácsért, 
ha  Melanchtont  hallgatnék,  vagy  az  oly  bölcs  Cartesiust,  ha  Hegelre 
figyelnőnk  az  egyetem  padjairól,  sőt  ha  William  Jamest,  a  pragmatis¬ 
tát  kérdeztük  volna  meg,  csak  megerősödtünk  volna  hitünkben:  a  tör¬ 
ténelem  nem  tévedhet. 

Mindez  pedig  nem  a  felelősség  elől  bujkáló  fatalizmust  jelenti, 
nem  is  a  vak  sorsban  való  gyermeki  megnyugvást,  hanem  jelenti  azt  az 
egeket  vívó  hitet,  hogy  a  történelem,  azaz  az  emberi  tökéletesbedés  esz¬ 
méje  csalhatatlan! 


Gesztesi  Gyula. 


Zoltánka  takarékos. 

Elbeszélés. 

Irta  :  Pakots  József. 


I. 

A  sötétkék  dolmányos  cívisek  és  fekete  selyem  rokolyás 
asszonyaik  nem  valami  nagy  megelégedéssel  hagyták  el  a  szín¬ 
házi  előadást.  A  ((Szökött  katoná))-t  adták  a  debreceni  színház¬ 
ban  s  az  előadással  sok  baj  volt.  Mindjárt  az  első  felvonás  előtt 
a  rendező  a  kortina  elé  állt  és  torkát  köszörülve  jelentette: 

—  Társulatunk  érdemes  anyaszinésznője,  öskerti  Jozefa  - 
megszökvén,  Camilla,  született  Hamvai  grófnő  szerepét  mással 
játszatjuk.  Nem  kételkedünk  azonban  a  tettes  közönség  teljes- 
megvigasztalódásában,  mivel  hogy  viszont  teátrumunk  uj,  ne¬ 
vezetes  oszlopot  nyert  a  Gémesi' iparlovag  aktorában,  lévén  ez 
aktor  senki  más,  mint  halhatatlan  költőnk  fia,  Petőfi  Zoltán! 

A  színház  felzsongott,  mint  a  méhkas. 

—  Lássuk,  lássuk!  —  kiabálták  a  cívisek,  mig  a  városi 
uraságok  a  páholyaikból  érdeklődve  hajoltak  ki. 

A  rendező  azonban  rendületlenül  folytatta: 

—  Petőfi  Zoltán  ur  azért  választotta  épen  e  szerepet,  mert 
dicső  édes  atyja  is  ebben  a  rolléban  lépett  fel  Budapesten  a 
Nemzeti  színházban  huszonnégy  esztendőkkel  ennek  előtte,  ezer- 
nyolcszáznegyvennégyben. 

—  Vivát!  —  zúgott  fel  a  helyeslés. 

Kemény  basszusok  dörögték  a  helyeslést,  de  a  férfihangok’ 

mély  zengésű  koncertjébe  vékony,  lelkes  szopránok  csendültek 
bele,  a  cívis  kisasszonyok  izgatott  éljenei. 

Ah,  minő  nevezetes  esemény!  A  nagy  Petőfi  fia  lép  fel, 
Zoltán,  Zoltánka!  A  Petőfi  vére,  aki  a  szerelem  leglángolóbb 
szivü  dalnokának  szerelméből  fogant.  Oh,  teremtő  Isten,  milyen 
drága,  milyen  kedves  ez  a  fiú  minden  szerelmes  sziveknek,  min¬ 
den  leányi  kebleknek.  Zoltán,  Zoltánka,  a  szűzi  szivek  e  minu- 
tumban  lám  mind  szerelmesek  lettek! 

Bizony  szerelmesek. 

Nem  változtatott  ezen  niég  Zoltánka  játéka  sem.  Pedig  elég 
rosszul  játszott  a  társulat  uj  oszlopa.  Sem  az  első  felvonás  nótá- 
riusi  rollejában,  sem  a  harmadik  felvonás  iparlovagi  méltóságá¬ 
ban  nem  mutatott  holmi  jelesebb  kvalitásokat,  azonban  mit 
törődtek  ezzel  a  cívis  kisasszonyok?  ök  a  vézna,  keskeny  arcú, 
felfelé  fésült,  fekete  hajú,  izzó  tekintetű  fiúban  csak  a  Petőfi 
fiát  nézték.  És  megtelt  a  szivük  versek  zenéjével,  szerelmes 
szavak  zsongító  rithmusával. 

Az  előadás  gyenge  volt,  a  cívisek  —  nagyon  szigorú,  kriti¬ 
záló  publikum  a  pénzükért  —  épenséggel  elégedetlenkedtek,  de 
a  cívis  kisasszonyok  tüzelő  arccal  távoztak  s  a  színház  előcsarno¬ 
kából  hálás  pillantást  vetettek  egy  hallgatag  szoborra,  Petőfi 
mellszobrára. 

II. 

Zoltánkát  rajongásig  szerették  Debrecenben.  A  saját  fiuk¬ 
nak  is  tekintették,  hiszen  ott  is  született.  Azonkívül  vissza  akar¬ 
tak  fizetni  a  halhatatlanságba  költözöttnek  egy  nagy  adósságot: 
egy  telet  Debrecenben. 

’  Kézröl-kézre  kapták  hát  a  fiát  s  minden  jóval  traktálták 

volna,  ha  ez  a  fiú  nem  lett  volna  olyan  dacos,  önérzetes  és 

•  •  £%  •  •• 
önfejű. 

Zoltánka  szívesen  járt  a  cívis  házakhoz,  de  nem  azért, 
hogy  a  terített  asztalukhoz  üljön,  hogy  teletömje  magát  jóféle 
májas  és  véres  hurkákkal  s  más  enemü  földi  jókkal,  hanem 
hogy  a  cívis  kisasszonyok  engedelmes,  csókos,  mézédes  ajkán 
torkoskodjék.  Hiába  csalogatták  még  a  túrós,  mazsolás  kálvi¬ 
nista  menyországgal  is,  őt  egészen  más  menyország  csábította, 
az,  amelyik  két  naiv,  rajongó  leányszemből  mosolygott  felé. 

Pedig  sok  ilyen  leányszempár  akadt  Debrecenben. 

Civis  uraimék  becsülettel  látták  maguknál  Petőfi  fiát,  ked' 
vélték  is  s  talán  bizony  némi  továbbmenő  gondolataik  is  időz¬ 
tek  körülötte,  mert  egyáltalán  nem  bánták  azokat  a  verseket 
sem,  amelyekkel  Zoltánka  a  leányaikat  traktálta.  Hát  hiszen 
igaz,  hogy  bizonyos  csúfság  esett  volna  a  becses  famíliákon,  ha 
a  Zoltánka  beléjük  házasodik,  mert  csak  teatristá  volt  az  isten¬ 
adta,  de  mindent  helyreigazított  a  Petőfi  név. 

A  színháznál  a  kollegák  ugratták  is  Zoltánt  a  civis  kis¬ 
asszonyok  miatt. 

—  Még  zsíros  ködmönü  civis  lesz  az  apósod!  —  mondo¬ 
gatták. 

Zoltán  nevetett. 

—  Nem  bánom  én,  nem  a  zsíros  ködmönt  nézem  én,  ha¬ 
nem  a  lyánya  szoknyáját! 

—  Ohó,  nem  adják  ám  ezek  a  leányukat  olyan  vékony 
pénzű  legénynek,  mint  te! 

A  pénz  emlegetése  eszébe  juttatta  Zoltánnak  a  gázsit.  Fene 
fogytán  volt  megint.  Csakugyan  valamit  csinálni  kellene  a  sza¬ 
porítás  irányában.  Be  is  kocogott  a  direktorhoz. 

—  Havidij-felemelést  kérek! 

—  De  édes  fiam,  Zoltán,  —  sopánkodott  a  direktor  — • 
miből?  Avagy  zsidó  bankár  vagyok  én,  vagy  tán  hortobágyi 
betyár,  aki  jámbor  utasokat  fosztogatok  ki?  Beprotezsálhatnál 
engem  is,  édes  fiam,  ezekhez  a  zsírtól  csöpögő  cívisekhez  ebé¬ 
dekre,  mert  nevezetes  fia  nevezetes  apádnak,  tudd  meg,  én  is 
többet  nézem  az  ég  üres  kárpitját,  mint  a  tele  fazék  fenekét! 

Petőfi  Zoltán  fölháborodottan  hagyta  el  a  jezsuita  könnye¬ 
ket  hullató  direktort,  s  elkeseredésében  elmulatta  az  Arany 
Bikában  még  azt  a  pár  hatost  is,  ami  árván  a  zsebében  csörgött. 

III. 

Egressy  Ákos  Miskolcról  ellátogatott  Debrecenbe.  Egressy 
Ákosnak  akkor  színtársulata  volt  Miskolcon  s  valami  ügyes¬ 
bajos  dolog  vitte  a  hajdúk  városába.  Természetes,  hogy  este  be¬ 
ült  a  színházba  s  előadás  után  a  színház  szomszédságában  levő 
kiskocsmába,  ahol  —  akkortájt  igy  illett  mondani  —  Thália 
papjai  és  papnői  vacsoráztak. 


140 


Pakots  József 


Persze  Ákos  direktor  rögtön  a  Petőfi  fia  mellé  ült  és  meleg 
barátságot  kötött  vele.  Közös  beszédtárgyuk  volt  bőven,  hiszen 
•Zoltán  apjának  egyik  legodaadóbb  barátja  Egressy  Gábor  volt, 
a  Nemzeti  szinház  nagy  művésze. 

Ákos  direktor  jogot  formált  magának  arra,  hogy  Zoltán¬ 
nal  a  jövőről  beszéljen. 

—  Mik  a  terveid,  Zoltán  öcsém?  Mi  akarsz  lenni?  Hogy 
kivánsz  méltóvá  lenni  apádhoz? 

Zoltán  ragyogó  arccal,  büszkén  felelte: 

—  Költő  leszek!  Azt  hiszem  meglátszik  költeményeimen 
az  ö  lángszelleme. 

Ákos  direktor  óvatosan  felelte: 

—  Én  csak  Ifjúkori  kísérletek  cimü  versfüzetedet  ismerem! 
Hát  azokban  csakugyan  van  valami. 

—  Oh,  azok  semmik!  Azóta  egész  újakat  Írtam.  Majd  el 
fogom  neked  küldeni. 

Ákos  direktor  elérzékenyülten  nézett  a  lázas  szemekbe. 
Külsőleg  mennyire  az  apja  ez  a  gyerek,  csak  a  lelke  szárnyal 
lejebb,  oh,  sokkal  lejebb.  Egy  erőtlen,  álmodozó,  gyönge  lélek 
ez.  Gyógyítani  kellene. 

—  Nézd,  Zoltán  fiam,  az  nagyon  szép,  hogy  te  az  apád 
csillagfutását  szemelted  ki  a  magad  pályájának,  de  fiam,  az  apád 
üstökös  volt!  Olyan  üstökös,  aminő  évezredenként  egyszer  mutat¬ 
kozik.  Hogyan  tudjunk  mi,  hogyan  tudjál  te  olyan  tündöklő 
magasságokat  megjárni?  Te  úgy  lehetsz  méltó  szent  örökséged¬ 
hez,  a  Petőfi  névhez,  ha  derék,  munkás  férfiú  leszel,  a  nagy, 
terhes  dísznek  erős,  kemény  és  büszke  hordozója.  A  földön 
járj,  fiam  és  ne  erőlködj  azokba  a  magasságokba,  ahonnan 
szárnyak  híján  összezuzottan  zuhannál  le. 

Zoltánka  keményen  összeszorított  szájjal  hallgatta  a  baráti 
oktatást,  önérzete  vérzett.  Egy  szót  sem  szólt. 

Ákos  direktor  nem  hagyta  annyiba: 

—  Hallom,  beszélik  mindenfelé,  hogy  könnyelmű  életet 
élsz.  Sokat  éjszakázol,  költekezel,  csak  szerelmi  kalandoknak 
és  mámoros  álmoknak  élsz.  Vigyázz,  egy  ideig  még  megy  ez,  az 
emberek  mindent  elnéznek  neked,  hiszen  te  rendkviüli  lény  vagy, 
a  Petőfi  fia,  de  a  varázs  el  fog  múlni,  te  magad  fogod  szétosz¬ 
latni,  ha  nem  becsülöd  meg  az  emberek  kegyeletét. 

Mély  érzelemmel,  szinte  könyörgő  meghatottsággal,  az  igaz 

szeretet  benső,  átizzó  lelki  hangján  beszélt  Ákos  direktor  és 
Zoltánka  lelkén  hirtelen  átsuhant  a  szavak  igazsága.  Tétován, 
komoran  mondotta: 

—  Miért  bántasz?  Azt  hiszed,  nem  gondolok  ilyesmire 
magam  is  gyakran.  De  mit  csináljak?  Abban  is  az  apámra  ütök, 
hogy  nem  tudom  fékezni  magam.  Valami  nagyot  akarok,  valami 
olyan  nagyot,  hogy  ő  onnan  felülről  büszkén  nézzen  le  rám,  de 
mit  tehetek  arról,  ha  a  nagy  dolgok  nem  sikerülnek. 

—  Hallgass  a  barátaidra,  kövesd  a  jóakaróid  tanácsát. 

A  fiú  indulatosan  vetette  fel  szép,  halvány,  dacos  fejét: 

—  Az  egész  ország,  az  egész  nemzet  jóakaróm!  Mindenki 
azt  akarja,  hogy  ő  rá  hallgassak.  Ezt  nem  lehet  kibírni.  Úgy 
érzem,  mintha  egész  Magyarország  egy  árvaház  volna  s  benne 
az  egyetlen  árva,  az  egyetlen  nevelt  növendék  én!  Oh,  én  csak 
egy  valakinek  tudnék  engedelmeskedni. 

—  Kinek? 

—  ö  neki!  Az  apámnak.  Ha  ő  élne. 

—  Engedelmeskedj  az  ő  szellemének!  De  hagyjuk,  fiam, 

* 

a  vitatkozást.  Gondolkozz  azon,  amit  mondtam.  Kezdd  a  meg¬ 
változást  kis  dolgokon  s  később  a  nagyobb  szenvedélyekről  is 
le  tudsz  mondani. 

Azon  az  estén  Petőfi  Zoltán  végig  nagyon  hallgatag,  szó- 
talan  volt.  Bevonult  a  kis  kocsma  egy  csöndes  szögletébe  és- 
összefont  karokkal  nézte  onnan  vacsorázó,  anekdotázó  társait, 
A  réveteg  arcán  azonban  látni  lehetett,  hogy  a  lelke  egészen 
máshol  jár. 

Éjfél  után,  amikor  a  társaság  elszéledt,  Zoltánka  bucsu- 
zásnál  odasugta  Ákos  direktornak: 

—  Most  már  tudom,  hogyan  kell  kezdenem  .  .  . 

IV. 

A  társulat  tagjai  Zoltánon  valami  meglepő  változást  kezd¬ 
tek  észlelni.  A  könnyelmű  fiú  megkomolyodott.  A  pénzzavarai 
megszűntek,  vagy  ha  voltak  is,  de  már  nem  jelentkeztek  mind¬ 
járt  gázsifizetés  után,  a  hónap  elején.  A  csodálkozásuk  még 
nagyobb  lett,  amikor  megtudták,  hogy  Zoltán  a  gázsijából  leg- 
elsőbben  is  pontosan  kifizette  a  kvártélyát.  Ez  nem  esett  meg 

társulati  taggal  emberemlékezet  óla.  A  csodát  fokozta  az  a 
tapasztalat,  hogy  Zoltán  nem  devernyézett  többé  az  Arany 
Bikában. 

Mi  ez?  Mi  történhetett  ezzel  a  fiúval?  Nem  tudtak  a  nyo¬ 
mára  jutni.  Egy  napon  aztán  a  szinházi  világosító,  ügyelő,  szin- 
laphordó  és  diszletező,  aki  mind  egyazon  ember  volt  egy  személy¬ 
ben,  újságolta  el  nagy  titokban  felfedezését: 

—  A  Zoltánka  délelőtti  próbák  után,  mikor  már  mindenki 
eltávozott  a  színházból,  visszasompolyog  és  az  előcsarnokba 
lopózva,  társalog  az  apja  szobrával! 

—  Mit  csinál,  te  szerencsétlen? 

—  Társalog  az  apja  szobrával,  mint  Hamlet  az  apja  szelle¬ 
mével. 

—  Berúgtál,  fiam! 

—  Csak  figyeljétek  meg! 

Hát  megfigyelték.  Néhányan  elbújtak  az  előcsarnokban  és 
meglesték,  amikor  Zoltánka  jött,  apja  szobrához  lépett  és  a 
gipsz-szobor  üregéből  egy  hatost  kivett.  A  fiú  arca  egészen  át 
volt  szellemülve  e  művelet  alatt  és  miután  visszahelyezte  a  szob¬ 
rot  a  talapzatára,  megállt  a  szoborral  szemközt  és  hosszasan 
nézte.  Aztán  szinte  félálomban  beszélt  is  hozzá: 

—  Látod,  most  már  meg  fogok  változni.  A  gázsimat  is  a  te 
őrizetedre  bizom  és  mindennap  csak  egy-két  hatost  veszek  ki, 
épen  csak  annyit,  amennyire  szükségem  van.  Nem  költekezem, 
nem  szorulok  másokra.  Meg  vagy  elégedve  velem? 

Valami  fájdalmas  és  áhítatos  vonás  ült  a  fiú  sápadt  arcán 
s  a  szeme  könnyesen  csillogott. 

A  kollégák  meg  voltak  rendülve,  még  a  lélekzetüket  is 
visszafojtották,  hogy  el  ne  árulják  magukat.  Mikor  Zoltánka 
eltávozott,  megnézték  a  szobor  belsejét  és  Zoltánka  gázsijának 
töredékét  találták  ott,  beváltva  hatosokra.  Az  apja  szobra  volt 
hát  a  fiúnak  takarékpénztára.  Senki  sem  tudta  takarékosságra 
kényszeríteni,  de  a  hideg,  fehér  szobor  igen,  mert  az  apjának 
dicsőséges  arcvonásait  viselte. 


Följ  egy  zések. 


A  legyőzhetetlen  franciák.  A  porosz  militarizmus  leverésére  indí¬ 
tott  hadjáratban,  amelynek  mellékesen  Elszász-Lotharingia  vissza- 
hódítása  is  célja,  a  franciák  eljutottak  a  tizenhatéves  gyerekek  soro¬ 
zásáig.  Verdun  körül  egyre  szükebbre  szorul  a  gyűrű,  s  az  ország  jó 
részét  megszállva  tartják  a  német  seregek,  amelyeknek  ércfalán  véres 
ronccsá  törik  a  francia  nemzet  szine-virága. 

Hogyha  a  németek  hódító  szándékkal  törtek  volna  ellenük,  ha 
a  franciák  a  romlástól  védenék  hazájukat,  megható  és  szimpatikus 
volna  önfeláldozó  makacsságuk,  amellyel  utolsó  csepp  vérükig  akarják 
folytatni  a  küzdelmet.  így  azonban  érthetetlen  és  oktalan,  sőt  bűnös 
ez  az  erőlködés,  amely  egy  elérhetetlen  és  gonosz  célért  dob  a  halál 
karjába  százezreket. 

Mégis,  akinek  kedves  a  francia  kultúra,  az  részvéttel  nézi  ezt 
a  végzetes  következményekkel  járó  megtévelyedést  és  bámulva  kérdi 
magában:  de  hát  mikor  fogják  már  belátni  ezek  a  szerencsétlenek, 
hogy  le  vannak  győzve? 

.  .  .  Egyszer  télen  jártam  Párisban. 

Szép,  reades,  komoly  tél  volt.  A  Champs  Elysées  fáin  jégcsapok 
lógtak  s  a  parkok  márvány  szobrainak  födetlen  keblét  és  vállát  zúz¬ 
mara  borította.  Az  utakon  csonttá  fagyott  a  taposott  hó  s  a  csúszós 
talajon  három  nap  alatt  nyolcezer  ló  törte  el  a  lábát,  mert  Párisban 
nem  szabad  szeges  patkót  használni.  A  lakások  szimpla  ablaka  és  a 
nyitott  kandallók  nagyon  gyenge  védelmet  nyújtottak  a  hideg  ellen 
s  a  városi  magisztrátus  kétségbeesetten  kapkodott,  hogy  a  hó  elkotrá- 
sára  szükséges  intézkedéseket  megtegye.  Az  egész  dolog  azt  a  be¬ 
nyomást  keltette,  mintha  először  és  teljesen  váratlanul  lepte  volna 
meg  a  várost  ilyen  szokatlan  időjárás,  amelyre  épen  ezért  nem  lehet¬ 
tek  berendezkedve. 

—  No  —  mondtam  —  ehhez  is  pech  kell,  hogy  épen  akkor  jöj¬ 
jek  ide,  mikor  ilyen,  ötven  évben  egyszer  ismétlődő  természeti  csoda 
szakad  Párisra. 

Egy  barátom,  aki  évek  óta  élt  már  ott,  nevetve  rázta  a  fejét. 

—  Dehogy!  —  felelte.  —  Dehogy!  Ez  minden  évben  megismét¬ 
lődik.  Párisban  épen  úgy  tél  van,  mint  nálunk,  de  ezt  a  franciák  nem 
akarják  elhinni,  fnert  a  fejükbe  vették,  hogy  Párisnak  enyhe  a  kii¬ 
mája.  Ez  az  illúzió  füti  őket  és  vacogva  tagadják  a  hideget.  Nézze: 
három  fok  hideg  van,  de  azért  kinn  ülnek  a  kávéházak  előtt  és  hűsí¬ 
tőket  isznak.  Hogy  kibirják,  hát  izzó  parázzsal  teli  bádogkályhákat 
állítanak  az  asztalok  közé,  a  féloldaluk  sül,  a  másik  fagy,  de  ülnek 
rendületlenül,  mert  abban  a  tudatban  nevelték  őket,  hogy  Párisban 
soha  sincs  komoly  tél.  Ez  az  illúzió  nem  engedi  meg,  hogy  dupla  abla¬ 
kot  csináltassanak  és  kályhát  állítsanak  a  lakásaikba;  nem  engedi  meg,^ 
hogy  intézményszerüleg  gondoskodjanak  a  hókaparásról,  szóval,  hogy 
berendezkedjenek  a  valóságos  állapotnak  megfelelőleg.  A  következete¬ 
sen  megismétlődő  hidegre  ráfogják,  hogy  kivétel  és  inkább  megfagy¬ 
nak,  mintsem  hogy  beismerjék,  hogy  Páris  nem  délvidék. 

.  .  .  Aki  fagytól  kék  ajakkal  hűsítőt  iszik  a  kávéház  előtt,  hogy 
le  ne  kelljen  mondania  arról  az  illúzióról,  hogy  Páris  délvidék,  attól 
nem  várhat  mást  senki,  mint  hogy  Verdun  elestekor  fellobogózza  Párist 
és  győzelmi  hálaimát  rebegjen  .  .  . 

Mert  az  objektiv,  de  goromba  valóság,  az  a  pedáns  és  otromba 
németnek  való.  A  finom,  művészlelkü  franciák  az  ábrándok  világában 
élnek.  A  Rostand  hajósai  ők,  akiknek,  mikor  már  támolyognak  az 
éhségtől,  uj  erőt  önt  karjukba  —  fájdalom,  csak  a  színpadon  —  egy 
csengő-bongó  költemény  a  napkeleti  királykisasszony  aranyhajáról. 

Nem!  ha  a  németek  a  franciák  kijózanodásától  várnák  a  győzel¬ 
met,  reménytelen  volna  a  helyzetük,  mert  a  francia  nép  nem  fog  le¬ 
mondani  az  illúzióról  soha.  Magával  viszi  ezeket  az  illúziókat  a  sirba, 
ha  kell ...  s  akinek  az  a  feladat  jutott,  hogy  mindenáron  legyőzze 
őket,  annak  temetőt  kell  ásni  az  egész  nemzet  számára.  Verdunnél 
már  ássák  a  sirt  a  győzhetetlen  franciáknak. 

Csathó  Kálmán. 


A  francia  flotta  és  sikerei.  A  háború  huszonnegyedik  hónapja 
mindenképen  alkalmas  arra,  hogy  holmi  mérleg-félét  csináljunk,  és 
pedig  talán  nem  is  a  szárazföldi  harcok  eseményeit  állítsuk  egymással 
szembe  (amit  megfelelő  térkép  segítségével  akármelyik  Kávéházi  Kon- 
rád  is  megtehet),  hanem  a  tengeri  események  mérlegét  állítsuk  föl.  Pár 
nap  választ  csak  el  attól  a  naptól,  amikor  már  két  esztendeje  lesz,  hogy 
Oroszország  után  Franciaország  és  Anglia  is  megüzente  a  háborút  a 
központi  hatalmaknak  és  a  francia  flotta  a  Földközi-tengeren  üldözőbe 
fogta  a  német  «Breslau))-t  és  «Goeben»-t,  amelyek  Tunisz  partjait  végig¬ 
bombázták.  Ez  volt  az  immáron  két  esztendeje  dúló  világháború  első 

hadieseménye  a  tengeren  és  ez  volt  a  francia  flotta  első  akcióba  lépése. 
Tudjuk,  hogy  ez  is  eredménytelen  volt.  A  két  német  csatahajó  zavar¬ 
talanul  eljutott  uj  rendeltetési  helyére,  Konstantinápolyba,  hogy 
modern  fölszerelésével  a  török  hadiflotta  erejét  növelje  és  —  a  francia 
flotta  azóta  sem  tudott  sikereket  fölmutatni.  Hiába  fejlesztette  hadi¬ 
tengerészetét  Franciaország  már  esztendők  óta,  különösen  pedig  az 
utosó  pár  évben,  hiába  volt  ő  az  úttörő  a  buvárhajók  építésében,  hiába 
vette  át  Angliától  a  dreadnoughtok  típusát,  —  amikor  az  úszó  acélvárak 
ágyúinak  meg  kellett  volna  szólalniok  a  kék  tengereken,  jóformán  ki 
sem  merészkedtek  kikötőikből. 


Pedig  épen  Franciaország  volt  az,  ahol  Maurice  Rondet-Saint 
megváltói  pózzal  kinyilatkoztatta  agitációs  jelmondatát:  «Franciaország 
jövője  a  tengereken  nyugszik.®  De  Rondet-Saint  sikerei  és  eredményei 
is  csak  tipikusan  francia  sikerek  voltak.  Propagandájával  csak  a  nyom¬ 
tatott  betűk  birodalmában  tudott  tért  hódítani,  a  francia  népben  nem 
tudta  sem  ő,  sem  a  többi  agitátor  fölkelteni  az  általános  érdeklődést  a 
haditengerészet  iránt.  Szerették  a  flottájukat,  de  csak  mint  valami  ked¬ 
ves,  harciasságában  sem  komoly  parádés  hadieszközt,  amelynek  talán 
sohasem  is  lesz  szerepe.  A  hatalmas  szárazföldi  hadsereg  mellett  olyan 
hadiflottát  is  tartani,  amely  nyílt  tengeri  csatában  is  győzelemmel 
állja  meg  a  helyét:  ez  már  pénzügyi  szempontokból  is  túlságosan  nagy 
terhet  jelentett  volna.  Partjaikat  —  különösen  Angliával  szemben  véd¬ 
telen  partjaikat  —  azonban  mégsem  akarták  teljesen  őrizetlenül  hagyni 
és  ezért  másként  próbálták  megoldani  a  flotta  kérdését.  A  fölöttébb 
drága  nagy  csatahajók  helyett  a  tengeri  csatározások  fegyvereit  kezd¬ 
ték  el  építeni:  a  kereskedelmi  hajókat  megsemmisítő  gyorsjáratú  cir¬ 
kálókat,  torpedó-naszádokat  és  buvárhajókat.  Ez  volt  a  flotta-pro- 
grammjuk  a  múlt  század  kilencvenes  éveiben,  amikor  azonban  a 
francia  haditengerészet  a  tengeri  hatalmak  rangsorozatában  még  két¬ 
ségtelenül  második  helyen  állott.  De  már  ezerkilencszáz  elején  a 
növekvő  amerikai  és  német  flotta  leszorította  erről  a  helyről  a  fran¬ 
ciákat,  akik  ekkor  uj  tengeri  politikához  folyamodtak.  Miért  áldoz¬ 
zanak  ők  továbbra  is  milliárdokat  a  tenger  védelmére?  Északi  part¬ 
jaik  őrizésének  kérdését  megoldották  azzal,  hogy  Angliához  csatla¬ 
koztak  és  most  már  csak  pár  öreg  cirkáló,  néhány  torpedónaszád-raj 
és  buvárhajó-flottilla  állomásozott  Gherbourgban  és  Brestben,  a  sor- 
haj*ók  flottáját  pedig  Toulonba  dirigálták,  mert  hiszen  most  már  jó¬ 
formán  csak  a  Földközi-tenger  fölött  való  uralom  föladata  hárult 
Franciaországra. 

Ami  ezek  után  következett,  épenséggel  nem  volt  alkalmas  arra, 
^‘ogy  növelje  a  francia  nép  lelkesedését  flottájuk  iránt.  A  különböző 
lőpor-exploziók,  a  szerencsétlenségek  a  touloni  arzenálisban,  hadi- 

hajók  összeütközései,  buvárhajók  szerencsétlen  experimentumai,  mind¬ 
ezek  nemcsak  a  francia,  hanem  már  az  angol  szakköröket  is  idegessé 
tették.  Pedig  Anglia  ekkor  már  holmi  ellenőrzésíélét  gyakorolt  a  fran¬ 
cia  flotta  fölött,  hiszen  közös  célokra  szervezkedtek.  És  —  ugyancsak 
Anglia  ösztökélésére  —  a  legutolsó  pár  esztendőben  Franciaország 
ismét  kénytelen  volt  nagyobb,  egyre  növekedő  összegeket  áldozni 
flottája  fejlesztésére.  Még  pedig  1911 — 12-ben  333  millió  frankot, 
1912 — 13-ban  344  millió  frankot  és  az  1913 — 14.  esztendőre  369  millió 
frankot  állítottak  be  a  büdzsében  a  haditengerészet  céljaira.  Most 
aztán  —  ugyancsak  Anglia  kivánságára  —  teljesen  beszüntették  a 
cirkálók  építését  és  ehelyett  főként  dreadnoughtokat  építettek,  ame¬ 
lyekből  1912-ben  hármat,  1913-ban  pedig  már  ötöt  bocsájtottak  vizre. 
A  háború  kitörése  előtt  a  francia  flotta  huszonhét  sorhajóból,  tizenhét 
nagyobb  páncélos  cirkálóból,  hét  kisebb  cirkálóból,  nagy  torpedó-  és 
buvárhaj ó-flottákból  állott  és  mindenképen  jelentős  tengeri  haderőt 
reprezentált. 

Eredményt  azonban  nemcsak  hogy  nem  tudott  fölmutatni  a 
háború  két  esztendeje  alatt,  de  még  csak  nem  is  bocsáj tkozott  nyilt 
tengeri  ütközetbe,  csak  egyetlenegyszer,  most  lesz  két  éve,  a  háború 
legelején,  amikor  jóformán  az  egész  földközi-tengeri  francia  flotta 
megtámadta  a  mi  régi,  kicsi  cirkálónkat,  a  «Zentá))-t,  amely  egymaga 
fölvette  a  nagy  francia  hajóegységekkel  a  harcot,  és  állta  is,  amig  csak- 
el  nem  sülyedt.  Ekkor  aztán  a  francia  flotta  munkáját  befejezettnek 
tartván,  teljes  gőzzel,  sietve  távozott  első  tengeri  csatája  szinhelyéről 
és  otthagyta  a  dicsőségben  elsülyedt  kis  hadihajónk  hajótöröttjeit, 
teljesen  megfeledkezvén  a  mentési  műveletről.  Azóta  sem  merészkedett 
ütközetbe  bocsájtkozni  a  francia  tengeri  haderő.  A  német  flottát  messze 
elkerülte,  a  skagerraki  nagy  tengeri  csatában  sem  vett  részt,  a  Darda¬ 
nellák  ostrománál  sem  tudott  más  eredményeket  fölmutatni,  mint  épen 
a  ((Bouvet))  sorhajójának  elsülyedését,  a  «Gaulois))  súlyos  sérüléseit,* 
amelyet  zátonyra  kellett  vinni,  csakhogy  el  ne  sülyedjen  és  később 
az  ((Amiral  Charnier))  elvesztését,  amelyet  német  buvárhaj ó  torpedó-, 
zott  meg.  A  mi  flottánkkal  többé  nem  bocsáj  tkozott  harcba,  de  azért 
még  a  ((Zenta»  elsülyedésének  esztendejében  —  1914  december  21-ikén 
—  elveszítette  egyik  legmodernebb  csatahajóját,  a  «Jean-Bart)>-ot, 
amelyet  az  «U.  12. »  buvárhajónk  küldött  a  tengerfenékre  az  Adria 
bejáratánál  és  pár  hónappal  később  —  1915  április  27-én  —  az  ugyan¬ 
csak  a  mi  buvárhajónk  által  elsülyesztett  páncélos  cirkálót,  a  «Leon 
Gambetta»-t.  Elsülyesztett  torpedó-rombolók,  torpedó-naszádok  és 
buvárhaj  ókon  kivül  (köztük  a  «Curie»  buvárhaj ó,  amelyet  pólai  ki¬ 
kötőnkben  sülyesztettünk  el)  még  a  nagy  francia  segédcirkáló,  a 
<(Provence  II.))  (amellyel  ezerötszáz  főnyi  katonaság  is  a  tengerbe 

veszett)  áll  a  mérlegnek  azon  az  oldalán,  amely  a  francia  flotta  vesz¬ 
teségeit  regisztrálja  a  mi  kis  .«Zentá))-nk  elsülyedésével  szemben. 

Ezek  után  valóban  érthető,  hogy  a  francia  admiralitás  miért  nem 
is  válaszol  a  gall  sajtó  panaszaira,  amely  szemrehányásokkal  illeti, 
hogy  miért  tétlenkedik  a  ((grande  nation»  flottája.  A  francia  admira¬ 
litás,  amely  a  veszteségeket  gondosan  titkolja,  nem  akar  efféle  iijabb 
«sikereket))  fölmutatni,  illetve  elhallgatni. 


wElnyomott  népek  kongresszusa.))  Lausanneba  hivták  össze  a 
dübörgő  nevű  kongresszust  és  a  hely  megválasztása  —  Lausanne  a  fran¬ 
cia  propaganda  egyik  tüzkohója!  —  valamint  a  mohó  hév,  mellyel 
entente-lapok  a  kongresszus  ügyét  felkarolták,  naivabb  lelkek  előtt  is 
nyilvánvalóvá  tették,  hogy  miről  van  itt  szó  tulajdonképen. 

Valami  rendezési  hiba  lehetett  az  oka,  hogy  a  kongresszusból  még 
sem  lett  az,  amit  összehivói  terveztek.  Az  az  előre  nem  látott  baleset 
következett  be  ugyanis,  hogy  az  elnyomott  népek  képviselői  valóban 
megjelentek  a  kongresszuson. 

A  tanácsterem  zöld  asztala  előtt  rettenetes  lucanapi  kisértefi^rás 
vonult  el.  Megjelent  a  száz  sebből  vérző  Írország,  a  felkoncolt  Egyip¬ 
tom  véres  árnyéka,  megjelent  az  élve  eltemetett  Ukráina,  Lengyel- 
ország  és  Finnország  és  eljött  a  fekete  százak  fütykösétől  és  a  csendőr- 
nagaj kától  összemarcangolt  orosz  zsidóság  is. 

A  kongresszus  rendezői  a  pózeni  birtokpolitikáról,  a  cseh  kiegye¬ 
zésről,  a  galíciai  rutén  egyetemről,  talán  a  magyar  választójogról  és  az 
Apponyi-féle  iskolai  törvényekről  akartak  beszélni.  Ehelyett  dublini 
főbelövések,  egyiptomi  felahok  agyonkorbácsolása,  pogromok  véres 
gyalázata,  orosz  akasztófák,  börtönök,  tömeges  deportálások  gyászos 
és  fölháborító  képével  telt  meg  a  terem. 

Fölötte  érdekes  volt  az  entente-közvélemény  viselkedése.  Talán  a 
spiritista  viselkednék  igy,  ha  az  előadáson,  amelyet  belépődíj  mellett 
rendez,  a  valóságban  megjelennének  a  fölidézett  szellemek. 

Senkinek  az  «elnyomott  népek  barátai))  közül  egy  percre  eszébe 
nem  jutott,  hogy  akár  csak  a  forma  kedvéért  is  foglalkozzék  az  el¬ 
hangzott  panaszokkal  és  vádakkal.  A  Gazette  de  Lausanne  cinikus  őszin¬ 
teséggel  kijelentette,  hogy  ez  nem  az,  amit  ők  akartak,  a  német  intrika 
mindent  elrontott.  A  kongresszus  nem  foglalt  állást,  veszekedések  között 
szétoszlott,  az  elnyomott  népek  képviselőit  fenyegetések  és  sértegetések 
között  szélnek  eresztették. 

A  világháború  tanulságait  ez  a  kongresszus  is  gazdagította  egy 
újabb  tanulsággal,  amely  nem  kis  részben  nekünk  magyaroknak  szól. 
Megtanulhattuk  újból,  hogy  az  európai  «nagy  kulturnemzetek)),  amelyek 

komoly  arccal  ülnek  bírói  széket  a  kisebb  népek  sorsa  fölött,  milyen 
naiv  brutalitással  vetik  sutba  összes  elveiket  és  ideáljaikat,  amint  azok 
akárcsak  legkisebb  mértékben  fenyegetik  is  saját  érdekeiket. 

A  világhatalmak  —  és  itt  nincs  különbség  az  orosz  zsarnokság 
és  a  brit  szabadságszeretet  között  —  a  maguk  határain  belül  nem  is¬ 
mernek  nemzetiségi  kérdést,  az  önálló  életakaratot,  amely  a  birodalmi 
összeró  rovására  kíván  érvényesülni,  vérengző  kíméletlenséggel  eltipor¬ 
ják,  A  nemzetiségi  kérdés  a  diplomácia  kezében  csak  robbantó  patron, 
melyet  idegen  államtestekben  tart  készenlétben.  Orosz  pogromrende- 
zök  könnyeket  ejtettek  a  magyar  ruténség  sanyarú  sorsán!  Seton 
Watson,  a  famózus  Scotus  Viator,  aki  ma  helyesléssel  veszi  tudomásul 
az  Írországi  véres  förtelmeket,  egy  pofonért,  mit  egykor  egy  magyar 
csendőr  adott  egy  tót  választónak,  meghúzta  a  Westminster  vész¬ 
harangját  és  mozgósítani  kívánta  ellenünk  a  «müvelt  világ»  közvéle¬ 
ményét!  —  Fogunk  ebből  okulni? 


Gróf  Károlyi  Mihály  és  a  világháború.  Vannak  boldog  és  irigy- 
lésreméltó  férfiak,  akik  hajlandók  azt  hinni,  hogy  minden  földi  nyomo¬ 
rúságnak  emberi  rosszakarat  vagy  mulasztás  az  oka.  ök  boldogak  és 
irigylésre  méltók,  mert  felfogásuk  alapja  a  rendületlen  optimizmus.  Ha 
végig  gondolják  saját  gondolatukat,  akkor  a  rosszakaratú  és  hanyag 
emberek  helyébe  csak  derék  és  megbízható  embereket  kell  tenni  és  a 
földi  siralomvölgy  rögtön  paradicsommá  változik  át  és  gyönyörűség  lesz 
embernek  születni  és  kortársnak  lenni. 

Ugylátszik,  gróf  Károlyi  Mihály  is  a  boldog  és  irigylésreméltó 
optimisták  sorába  tartozik.  Sághy  Gyulához,  mint  a  függetlenségi  párt 
alelnökéhez  küldött  levelében  egyebek  között  azt  mondja: 

«...  arra  utalok,  hogy  a  háború  előtt  általam  és  az 
enyémhez  hasonló  fölfogással  biró  politikai  barátaim  által  hir¬ 
detett  külügyi  politika  arra  irányult,  hogy  az  európai  nemze¬ 
tek  közötti  feszültség  enyhitessék  és  hogy  az  egymással  szem-> 
ben  álló  hatalmi  csoportok  egymáshoz  való  közeledése  lehe¬ 
tővé  tétessék.  Én  ebből  most  más  következtetést  nem  kívánok 
levonni,  mint  azt,  hogy  engem  és  a  velem  egyformán  gondol¬ 
kodó  barátaimat  a  kitört  háborúért  a  felelősségnek  még  csak 
az  árnyéka  nem  terhel.)) 

A  gróf  ur  láthatóan  meg  van  róla  győződve,  hogy  a  világháború 
kitörését  bizonyos  ügyességgel  és  hozzáértéssel  meg  lehetett  volna 
akadályozni.  Alkalmasint  arról  is  meg  van  győződve,  hogy  ő  ismeri  az 
utakat  és  módokat,  melyek  a  világbéke  megóvásához  vezethettek  volna. 
Ilyen  beállítás  mellett  a  nagy  háború  nem  egyéb,  mint  félreértés,  mu- 

lasztás,  visszaélés,  hanyagság,  amely  miatt  talán  fegyelmit  kellene 
indítani  valaki  ellen. 

Kellő  hozzáértéssel  és  buzgalommal  meg  lehetett  volna  akadá¬ 
lyozni.  Talán  csak  össze  kellett  volha  hivni  az  embereket,  látogatá¬ 
sokat,  még  több  látogatást  kellett  volna  tenni  Párisban  és  London¬ 
ban,  —  az  emberek,  ha  megismerik  egymást,  mindjárt  kedvesebben 
beszélnek  egymásról!  —  csoportkirándulásokat  kellett  volna  rendezni 
Pétervárra,  Belgrádba,  —  banketteket  adni,  előadásokat  tartani,  akkor 
minden  rendbe  jött  volna.  Az  oroszok  lemondtak  volna  Konstanti- 
nápolyról  és  a  szabad  tengeri  kijárásról,  a  szerbeknek  nem  kellett 
volna  többé  Horvátország  és  a  Bánát,  az  angolok  beletörődtek  volna 
abba,  hogy  a  német  ipar  felfalja  az  övéket,  Franciaország  pedig  örökre 
lemondott  volna  Elszászról. 

Nincs  kedvünk  nevetni.  Inkább  valami  melancholikus  kis  irigy¬ 
ség  fog  el  minket;  de  jó  is  volna,  ha  az  élet  olyan  egyszerű  volna! 
Vagy  már  annyira  komplikált  volna  a  politikai  élet,  hogy  az  ilyen 
arany  optimizmus  is  csak  taktika?  Akkor,  ha  igy  volna,  igazán  nem 
irigyelnők  gróf  Károlyit. 


Szerbia  élelmezése.  (Belgrádi  levél.)  Néhány  napja  csak,  hogy  az 
angol  parlamentben  egy  interpelláció  kapcsán  szóba  kerültek  a  szer¬ 
biai  állapotok.  Hogy  Szerbiában  éhínség  dühöng  —  hányadszor  merült 
már  föl  a  háború  folyamán  ez  a  hir?  —  s  ennek  természetes  következ- 
ményeképen  itt  nyakra-főre  hullanak  el  az  emberek  —  az  éhhaláltól. 
Szerencsére,  a  valóságban  ez  egészen  másképen  van.  Egy  illetékes  hely¬ 
ről  származó  nyilatkozat  már  megvilágította  a  helyzetet.  Ennek  dacára 
érdemes  visszatérni  erre  az  ügyre,  egyrészt  azért,  mert  a  minduntalan 
fölbukkanó  rosszakaratú  híresztelést  nem  lehet,  de  nem  is  szabad 
vállvonogatással  elintézni,  másrészt  pedig  azért,  mert  az  ügy  tárgyalása 
rendkívül  érdekes  adatokat  vet  felszínre. 

Mindjárt  elöljáróban  le  kell  szögezni  azt  á  tényt,  hogy  a  semleges 
külföldön  mindinkább  szaporodik  azoknak  a  száma,  akik  a  célzatos 
híreszteléseknek  nem  ülnek  föl  többé.  Ezt  egyes  külföldi  tekintélyek 
lojális  munkájának  kell  betudnunk,  akik  misszióikkal  együtt  bejárták 
Szerbiát  s  igy  a  legközvetlenebb  módon  szerezhettek  tapasztalatokat  az 
itteni  állapotokról.  A  svájci  Zentralhilfskomité  für  Serbien-nek  csak  nem 
régen  járt  itt  a  missziója  s  Amerika  is  két  Ízben  küldött  ide  missziót. 

Egy  svájci  őrnagy  —  du  Bois  —  rendkívül  érdekesen  számol  be 
szerbiai  tapasztalatairól.  Az  itt  látottak  fölött  nem  győzött  eléggé  cso¬ 
dálkozni  s  megállapítja,  hogy  a  katonai  kormányzóság  által  végzett 
munka  minden  várakozást  fölülmúl.  E  cikk  keretében  természetesen 

nem  lehet  az  ő  beszámolójának  részleteire  kiterjeszkedni,  meg  kell 
elégedni  egy-két  adata  kiemelésével.  Arról,  amit  az  iskolaügy  terén 
tapasztalt,  a  legnagyobb  elismeréssel  szól,  mert  a  legkulturáltabb  nem¬ 
zetek  igényeit  is  kielégítve  látja.  A  mezőgazdaság  föllenditése  körül  is 
hathatós  intézkedések  történtek,  amiktől  du  Bois  nagyszerű  ered¬ 
ményeket  vár.  Legyőzve  látta  a  borzalmas  járványokat  s  megoldva  a 
jótékonysági  kérdések  komplexumát,  amelynek  organizációja  egyenesen 
bámulatba  ejtette.  Az  a  svájci,  aki  elolvassa  honfitársának  beszámoló¬ 
ját,  többé  nem  fog  hitelt  adni  a  Szerbiáról  szóló  rémhíreknek. 


Az  az  egy  kétségtelen,  hogy  az  élelmezési  kérdés  megoldása  súlyos 
probléma.  Ez  azonban  természetes,  mert  szükségszerű  velejárója  a 
háborúnak.  Emberfölötti  energiával,  hozzáértéssel  s  a  feladat  jelentő¬ 
ségének  fölismerésével  sikerült  itt  tűrhető  viszonyokat  teremteni, 
annyira,  hogy  a  drágaság  semmivel  sem  nagyobb,  mint  bárhol  másutt 
a  mögöttes  országrészben,  sőt  egyes  élelmicikkek  ára  alacsonyabb  is. 
Érdekes  példáit  látjuk  az  indokolatlan  drágaság  ellen  folytatott  harcnak 
és  eredményeinek.  A  zöldség  és  veteményáruk  például  meglehetősen 
magas  árak  mellett  keltek  el  a  piacon,  sőt  az  árak,  teljesen  indokolat¬ 
lanul,  egyre  emelkedtek.  A  katonai  közigazgatás  megtalálta  a  gyógyító 
orvosságot:  önmaga  nagyszabású  kertészetet  létesített,  nemcsak  kiadta 
a  jelszót,  hogy  minden  talpalatnyi  földet  be  kell  vetni,  hanem  ő  maga 
járt  jó  példával  elő,  annyira,  hogy  még  a  konak  előtt  parlagon  éktelen¬ 
kedő  üres  házhelyből  is  szép  veteményes  kertet  varázsolt.  Az  eredmény: 
az  árak  alapos  csökkenése,  úgy  hogy  ma  egy  kiló  borsó  Belgrádban 
64  fillér,  káposzta  25  fillér,  kelkáposzta  24  fillér,  zöldbab  30  fillér,  bur¬ 
gonya  30  fillér,  uborka  60  fillér,  hagyma  60  fillér,  spárga  2  korona. 
Ebből  is  látható,  hogy  a  megfelelő  intézkedéseknek  eredményire  kell 
vezetniök.  A  katonai  hatóságok  még  egy  jó  orvossággal  rendelkeznek: 
könyörtelenül  üldözik  az  árdrágítókat.  Nem  ártana,  ha  az  itteni  példá¬ 
kat  otthon  is  követnék.  Rizikó  nélkül  lehet  kezességet  vállalni  az  ered¬ 
ményért. 


A  hús  árát  is  hatóságilag  állapították  meg  és  pedig  a  következő- 
képen:  marhahús  kilója  3  K  40  fill.,  borjúhús  3  K  60  fill.,  disznóhus 
szalonnával  5  K,  anélkül  4  K,  bárányhus  4  K  30  fill.,  birkahús  3  K. 
Ezekkel  a  meglehetősen  alacsony  árakkal  szemben  a  zsir  ára  igen  ma¬ 
gas:  11  kor.  kilója.  A  marha  belsőrészek  árai  ezek:  máj  kilója  30  fill., 
a  tüdőé  40  fillér. 


A  tejkérdést  is  megoldották.  Azelőtt  1  korona  volt  literje,  ma  60 
fillér.  Házalni  nem  szabad  a  tejjel,  minden  termelő  köteles  a  tejet  a 
junius  15-én  felállított  tejközponthoÉ  beszállítani,  ahol  44  fillért  kap 
literjéért,  mig  azelőtt  a  viszontelárusítók  csak  36  fillért  fizettek  neki. 
S  a  központból  kikerülő  tej  mindenképen  kifogástalan. 

Ezek  mind  nyers  adatok,  önmaguktól  beszélnek,  cifra  szavakra 
nincsenek  ráutalva. 

Ahol  a  céltudatos  kormányzás  ilyen  kézzelfogható  eredményeket 
tud  elérni  és  felmutatni,  ott  józan  ésszel  nem  lehet  föltételezni  azt,  hogy 
a  lakosság  között  járvány szerüleg  pusztít  az  éhhalál.  Hivatalos  adatok 
garmada  számra  bizonyítják,  hogy  a  lakosság  pénzbeli  segélyben  része¬ 
sül,  s  ettől  eltekintve  lisztet,  burgonyát  stbit  osztanak  ki  a  szegények 
között.  A  napokban  pedig  egy  nagyszabású  élelmezési  központ  nyilik 
meg  itt,  amely  az  iskolák  növendékeit  és  a  menhelyek  lakóit  ingyen 
élelmezi  majd,  mig  a  lakosság  csekély  összegért  jut  élelmezéshez.  50 
fillérért  például  egész  ebédet  kap  a  vagyontalan  belgrádi  lakos.  Cifra 
szavak  helyett  megint  csak  a  számokra  utalok,  azok  beszéljenek.  Tehát: 
a  kenyér  ára  4  fillér,  a  leves  6  fillér,  főzelék  8  fülér,  tészta  8  fillér,  hús 
30  fillér.  És  ezek  az  árak  egy  « éhhalál  ország))  fővárosából  valók. 

/  — niji. 


Lojális-e  India?  Az  indiai  nemzeti  párt  kiadásában  ezzel  a  Cilii¬ 
méi  most  jelent  meg  egy  németnyelvű  röpirat,  mely  meggyőzően  arra 
mutat  rá,  amit  a  világháborúban  különben  mindnyájan  sejtünk,  hogy 
Indiának  nincs  érdekében  az  Anglia  iránti  lojalitás.  Anglia  elnyomni 
igyekszik  azokat  a  hireket,  amelyek  az  indiaiak  lázadásáról  szólanak, 
és  azt  akarja  elhitetni  Európával,  hogy  az  indiai  császárság  330  mil¬ 
liónyi  lakosa  közös  ügyének  tekinti  a  45  millió  brit  világháborúját, 
India  is  behódol  azoknak  a  háborús  jelszavaknak,  amelyeket  elle¬ 
nünk  az  entente-sajtó  hangoztat.  Anglia  és  az  entente  háborús  célja 
«az  emberiségért)),  «Belgium  felszabadításáért))  való  küzdelem  és  «a 
barbár  húnok))  visszaszorítása  a  megszállott  területekről.  Mindez  India 
érdeke  is  lenne?  Természetesen,  hogy  nem,  és  ezt  igyekszik  bebizonyí¬ 
tani  ez  a  kis  füzet.  Legelőször  azt  mutatja  be,  hogy  milyen  is  az  a 
sokat  emlegetett  indiai  hadsereg,  amellyel  olyan  nagyon  szeret  büsz¬ 
kélkedni  Anglia.  A  világ  előtt  úgy  szerepel  ez  a  gyarmati  hadsereg, 
mint  Indiának  Angliával  szemben  táplált  hűség-záloga,  az  igazság 
reflektora  előtt  azonban,  amint  az  indiai  nemzeti  párt  röpirata  ki¬ 
mutatja,  szélhámosokból  és  kalandorokból  áll  ez  az  Angliának  nyúj¬ 
tott  segítség. 

«Való  igaz,  hogy  egynéhány  indiai  a  brit  uralom  alatt  harcol,  — 
mondja  a  füzet  —  és  ott  egy  pár  önkéntes  is  szolgálatot  vállalt.  De 
kikből  áll  ez  a  népség?))  És  épen  erre  világít  rá,  amikor  elmondja, 
hogy  zsoldosok,  szélhámosok,  Ínség  által  katonai  szolgálatra  kény-' 
szerült,  tönkrement  emberekből  verődött  össze  ez  az  Angolországot 
segítő,  színes  gyarmati  hadsereg.  Csupa  olyan  emberekből,  akiket  a 

brit  lobogó  alá  nem  valami  ideális  eszme,  nemes  felhevülés,  hanem 
egyszerűen  a  zsold  szüksége,  vagy  elképzelt  előnyök  érdekhajhászása 
vezetett,  a  legjobb  esetben  pedig  a  katonai  szolgálat  kötelezettsége 
kényszerített.  A  zsoldos  katonák  nem  tudták,  amikor  hajóra  szállí¬ 
tották  őket,  hogy  az  európai  világháború  vágóhidjára  terelik,  hová  és 
merre  viszik.  Némelyik  azt  hitte,  hogy  egyik  indiai  kikötőből  a  másikig 
vitorláznak.  Olyanok  is  voltak,  akik  azt  gondolták,  hogy  Afrikába  men¬ 
nek.  Csak  a  valóságot  nem  sejtette  egyik  sem,  csak  épen  azt  titkolták 
el  előlük  a  leggondosabban,  hogy  a  halálok  halálának  torkába  viszik 
őket.  Indiai  hadifoglyok,  akiket  a  németek  Franciaországban  ejtettek 
fogságba,  vallják  mindezeket.  A  gyarmati  hadseregnek  másik  része  az 
ékszerekkel  felcicomázott  rájákból,  maharadzsákból  és  indiai  herce¬ 
gekből  áll,  akik  a  franciaországi  angol  főhadiszálláson  keresik  lealko- 
nyodott  hatalmuk  és  gazdagságuk  felvirradását.  Szélhámosok  és  kalan¬ 
dorok  ezek  az  indiai  urak,  akiket  hiúságuk  és  érdekeik  állítottak  az 
angol  uralom  szolgálatába.  Az  indiai  nemzetet  ez  a  hadsereg  tehát 
semmiképen  nem  képviselheti.  De  nem  is  jöhet  hurráh  egy  olyan  nép 
szájáról,  amely  naponkint  az  indiai  angol  uralom  végét  áhitja. 

A  füzet  rámutat  aztán  arra  is,  hogy  India  lojalitása,  már  csak 
lelki  okokból  is  lehetetlen.  A  keleti  lélek  pszichológiája  nyugat  előtt 
érthetetlen.  Megközelíthetlen  fenomen,  megfejthetlen  talány.  A  való¬ 
ságban  pedig  csak  olyan,  mint  egy  felvágatlan  könyv,  amelybe,  ha 
módját  tudjuk,  minden  nehézség  nélkül  belepillanthatunk,  bele¬ 
mélyedhetünk,  megérthetjük.  Külső  demonstrációból  azonban  nem 
Ítélhetjük  meg  a  keleti  szellemet  és  a  nép  lelkületét.  Mélyen  bele  kell 
tekinteni  és  azonosítani  magát  vele.  Különben  idegen  marad  és  érthe¬ 
tetlen,  mint  az  angolok  előtt. 

Csak  a  kényszer  és  a  félelem  erőszakolt  ki  látszólagos  lojalitást 
az  indiaiakból  Angliával  szemben. 

«Az  indiai  tömeg  az  angol  uralommal  szemben  mindig  ellenséges 
érzületü  volt.  Ez  a  nép  sohasem  békült  ki  a  brit  uralkodással,  amely¬ 
nek  gyűlölt  uralma  mindig  a  ((Feringees))  súlyával  nehezedett  reá.  És 
sohasem  állottak  az  indiaiak  barátsággal  az  angolok  mellé,  akik  színre, 
nyelvre,  szokásra,  vallásra  mindig  idegenek  maradtak  előttük.  Indiá¬ 
ban  az  angol  uralom,  amely  áruláson,  csaláson,  megvesztegetésen  ala¬ 
pult  és  durva  erőszakkal  tartják  fenn,  nagyon  megvetett  lett.  Bárhol 
és  bármikor,  ha  erre  alkalom  kínálkozik,  úgy  az  egyes  indiai,  mint  az 
egyesült  tömeg,  az  idegen  uralommal  szemben,  mindig  mutatja  ellen¬ 
séges  érzületét.  Nem  felejtették  el  az  1857-iki  forradalmat,  amelyet 
«az  első  indiai  szabadságharc)) -nak  neveznek,  és  ha  még  egy  hasonló 
alkalom  kínálkozna  ennek  megismétlésére,  nem  fogják  azt  elmulasz¬ 
tani.  A  néma  tömeg,  érzései  kifejezésének,  különböző  utakat  nyit. 

Bojkottálja  az  angol  iparcikkeket,  pártolja  a  honi  ipart.  Saját  intéz¬ 
ményeihez  hű  marad  és  megkisérli,  hogy  nagy  egységes  nemzeti  szoli¬ 
daritást  teremtsen.  Az  a  komoly  elhatározás,  hogy  Indiát  az  indiaiak 
országává  tegyék,  nemzeti  mozgalmat  támasztott,  melynek  egyetlen 
törekvése  India  felszabadítása.  Az  angolok  ezt  a  mozgalmat,  mely 
«Indiaiak  Indiáért))  jelszóval  indult,  az  ő  jellegzetes  «Igazságosság)) 
és  <(Fair  play))  szeretetükkel,  az  ö  nagy  «Szabadságszeretetükkel)) 
anarchisztikusnak  tartják.  Minden  nemzeti  kivánságot,  hazafias  vágyat 
csirájában  elfojtanak,  halálba  hajszolják  a  hazafiakat,  felakasztják, 
kényszermunkára  Ítélik,  a  gyerekeket  megvesszőzik,  a  tehetetlen  nép¬ 
pel  időnkint  pogromot  rendeznek,  gúzsba  kötik  a  sajtót,  hadijogot 
léptetnek  életbe  és  minden  módon  terrorizálják  a  népet.  Mindennek 
azonban  az  eredménye  az  lett,  hogy  a  nép  odadobta  a  keztyüt  az 
angol  kormánynak  és  minden  erejéből  küzd  a  beolvasztás  és  az  ango- 
losítás  ellen,  A  nemzeti  önérzet  felébredt  és  minden  lehető  módot  meg¬ 
ragadott  a  forradalmi  propagandára,  hogy  meteremtse  a  nemzeti  újjá¬ 
születést.)) 

Ilyen  kis  tükörben  mutatja  meg  az  indiai  nemzeti  párt  az  Indiák¬ 
ban  Angliát.  Az  utas,  aki  nagy  oceánjáró  gőzösök  kényelmes  kabinjai¬ 
ban  érkezik  Bombayba,  beszáll  az  előkelő  angol  negyed  szállóiba  és 
csak  felületes  szórakozásból,  az  utazó  különlegességeket  kereső  érdeklő¬ 
désével  nézi  a  benszülötteket,  az  keveset  lát  meg  ezekből  az  állapotok¬ 
ból.  Az  angolok  értik  is  a  módját,  hogy  nagyszabású  elrendezésben, 
saját  önérzetüket  dagasztó  jó  világításban  és  előnyös  színpadi  lát¬ 
ványossággal  mutassák  be  mestermüvüket;  Indiát  az  angol  fenhatóság 
alatt.  Kulisza  titkok,  csalafintaságok,  tökéletlenségek  e  nagy  mű  repre¬ 
zentáló  előadása  körül  is  sűrűn  előfordulnak.  Ilyenek:  a  kifosztottak 
éhínsége,  az  elégedetlenek  lázongása,  a  lakosságot  pusztító  járvánj^ok, 
amit  nem  tudnak  elnyomni,  mert  rosszul  táplált  és  robotban  dolgoz¬ 
tatott  népnek  nincs  ellenálló  képessége,  a  benszülöttek  iskola  hiánya, 
a  tradíciók  és  jogok  tiprása,  az  uj  törvények  önkénye.  Ezekből  azon¬ 
ban  vajmi  keveset,  vagy  semmit  sem  láttak  meg  azok  a  gazdag  és 
boldog  globetrotterek,  akik  élvezetből  és  mulatságból  szedték  nyakukba 
a  világot  és  akik  nem  vesznek  maguknak  fáradságot,  hogy  a  dolgok 
mélyére  tekintsenek. 

India  vérző  sebeit,  az  angol  fenhatóság  színpadi  hatalmának 
biborpalástja  alatt,  csak  azok  az  idegen  látogatók  vették  észre,  akik 
emberséges  szeretettel,  megértési  vággyal  szemlélték  az  indiai  páriák 
nehéz  sorsát.  Akiket  a  külső  angol  csillogás,  a  ((blak  gentlemen))  ek 
káprázatos  fényűzése  nem  tévesztett  meg,  akiknek  benső  érték  után 
kutató  szemük  hamar  felfedezte  mi  a  hamis  látszat.  Megérezte  a  pom¬ 
pás  indiai  utakon  gördülő  hintó  ruganyos  párnái  alatt  a  szegény  kő- 

törő,  az  utat  csináló  barnabőrü  indiai  kulik  nyomorúságát.  Meglátta 
a  vásárokra  városba  kerülő  veddákat,  —  India  kihalóban  levő  ráksa, 
démon  imádó  ősnépének  bús  ivadékait  —  amint  ruhátlanul,  csak  egy 
ágyékkötővel  félénken  és  gyámoltalanul  kinálgatták  áruikat,  a  vad¬ 
mézet  és  a  vörösbélü  mogyorót.  Az  angol  policemen  követelte,  váltsa¬ 
nak  vásári  helybérjegyet,  mivel  azonban  nem  volt  egy  árva  rézfillér¬ 
jük  sem,  amin  a  kivánt  jegyet  megválthatták  volna,  megbüntette  őket: 
elkobozta  sok  fáradsággal  összeszedett  portékájukat.  A  naiv  fekete 
emberek  csak  bámultak.  Aztán  fejet  hajtottak  a  bölcs  angol  törvény 
előtt  és  visszatértek  az  őserdőkbe  a  vadállatok  közé,  ahol  szépen,  nyu¬ 
godtan,  föképen  kifosztatlanul,  éldegéltek  valamelyik  mohos  fatörzs¬ 
nek  jól  kiszélesedett  ágára  épített  kunyhójukban. 


Egyszerű  példája  ez  az  angol  brutalitásnak,  de  ezernyi  sértőbbet 
tud  felsorolni  az,  aki  nyitott  szemmel  nézte  Indiát,  olyanokat,  ahol 
az  angol  brutalitásnak  mártírjai  születtek.  Az  indiai  nemzeti  párt 
kiadványa,  mely  úgy  hangzik,  mint  egy  harci  kiáltvány,  azokat  a 
sérelmeket  nem  is  sorolja  fel,  amikor  az  angolok  a  benszülötteket 
állati  sorban  lévőknek  tekintik,  megelégszik  azok  felsorakoztatásával, 
melyek  a  polgárok  jogait  érintik.  Az  angol  elnyomatás  megszülte  á 
nemzeti  ellenállást,  mely  ma  már  a  békés  passzív  rezisztencia  helyett 
az  aktiv  és  fegyveres  ellenállás  eszközeihez  nyúlt.  Ez  a  propaganda 
ott  tart,  hogy  Indiát  a  Himalájától  a  Gap  Comorinig  az  angol  uralom 
alól  felszabadítsa.  Angol  politikusok  sohasem  hitték,  hogy  indiai  föl¬ 
dön  ez  az  idegen  és  európai  «módszer))  gyökeret  verjen,  pedig  amint 
a  füzet  kifejti,  az  indiai  fegyveres  ellenállás  kezd  nagyon  hasonlatos 
lenni  a  hajdani  olasz  «carbonari))  mozgalomhoz.  Az  angol  uralom 
anarchista  mozgalomnak  szeretné  feltüntetni  ezt  a  komoly  nemzeti 
forrongást  és  anarchista  merényleteknek  a  politikai  merényleteket. 
De  hogy  milyen  veszedelmes  volt  a  háború  előtt  és  milyen  lehet  ma 
ott  a  hejj^zet,  annak  jellemzésére  felhozza  a  füzet,  hogy  a  bengáliai 
angol  kormányzóság  kimutatása  szerint  1910 — 1913-ig  egyedül  ott 
«huszonhat  gyilkosság))  történt,  meh'ben  a  felkelők  voltak  a  bűnösök 
és  «kilenc  politikai  gyilkosság)),  melynek  tettesei  elmeneküllek.  Anglia’ 
nem  akarta  elhinni,  hogy  a  nép  a  forradalmárokkal  és  ügyükkel  rokon¬ 
szenvezik,  de  most  már  éreznie  kell,  hogy  a  néma  indiai  tömeg  meg¬ 
mozdult  és  a  forradalmi  mozgalom  szolgálatába  állt.  A  helyzet  az 
angol  uralomra  veszedelmes,  a  brit  hipnotizmus  ereje  elszállt.  Egyik 
nemzeti  hirlapjuk  Írja:  «Ha  az  egész  nemzet  le  akarja  rázni  a  jármot 
és  független  akar  lenni,  akkor  Isten  és  az  igazság  előtt  az  ő  követe¬ 
lései-e  a  jogosak,  vagy  az  angoloké?  India  belátta,  hogy  függetlensége 
lesz  a  balzsam  minden  bajára.  Ha  véroceánba  kerül  is,  el  kell  hogy 
érje  célját,  a  nemzeti  uralom  megteremtését.)) 

És  hogy  eléri-e?  A  ((nemzetiségi  elvw  alapján  harcoló  Anglia,  a 
nemzetiségi  elvről  Indiában  nem  akar  hallani.  Mindnyájan  érezzük 
azonban,  amit  a  röpirat  feltár,  hogy  India  vulkán,  mely  az  első  ked¬ 
vező  alkalommal  kitörhet.  De  mikor  jön  meg  az  az  alkalom? 

Kémeri  Sándor. 


A  műtárgyak  megadóztatásának  kérdéséhez.  A  vagyonadóról  szóló 
törvényjavaslat  azon  rendelkezése,  hogy  a  műtárgyak  is  az  adóalaphoz 
számíttatnak,  az  adózó  közönség  azon  rétegében,  mely  műtárgyakkal 
bir,  nem  a  legkellemesebb  érzéseket  váltotta  ki.  A  műtárgyak  vásárlásá¬ 
nál  a  legtöbb  embert  eddig  őszinte  kulturális  szempontok  vezérelték  és 
épen  azért  méltánytalannak  találták,  hogy  kulturális  materialiter,  nem 
rentábilis  áldozatkészségükért,  még  adózzanak  is.  A  javaslat  első  szö¬ 
vegezése  által  kiváltott  felzúdulás  és  kellemetlen  helyzet  nem  tartott 
sokáig.  A  pénzügyi  bizottság  érveinek  hatása  alatt,  a  miniszter  nem 
ragaszkodott  a  javaslat  eredeti  szövegének  megmerevítéséhez  és  intellek¬ 
tuális  szempontoknak  engedve,  hozzájárult  a  javaslatnak  olyan  irány¬ 
ban  való  módosításához,  hogy  a  műtárgyak  ez  adó  megállapításánál 
nem  jelentenek  adóalapot. 

Gyakorlatilag  a  kérdés  igy  megoldást  nyervén,  napirendre  térhet¬ 
nénk  a  dolog  fölött,  de  az  elmélet,  mely  a  praktikus  megoldások  esetére 
sem  állapodik  meg,  utólagos  vizsgálódásra  is  készteti  az  összefüggéseket 
keresőt  és  igy  például  teoretikus  alapon,  a  kultúra  szempontjából  már 
örvendetesen  (elintézett  ezen  kérdésnek,  egy  a  kulturálisnál  is  fontosabb 
hátterét  találjuk  meg.  Fölöslegesnek  tartva  a  kontemplált  műtárgyadó 
ellen  felhozott  kulturális  és  művészi  szempontból  eredő  érvek  reprodu¬ 
kálását,  meg  kell  jegyeznünk,  hogy  a  műtárgyak  megadóztatásának  kér¬ 
dése  nagyobb  mértékben  gazdasági,  mint  kulturális  kérdés.  A  gazdasági 
jellege  nem  azért  túlnjmmó  e  kérdésnek,  mivel,  mert  adóval  állván 
kapcsolatban,  az  adó  gazdasági  elem,  hanem  sokkal  mélj^ebben  fekvő 
körülmények  folytán. 

Gazdasági  értelemben  véve,  a  műtárgyak  vásárlása  fényűzés.  S 
bár  a  fényűzésnek  óriási  latitudeje  van,  melyben  gazdaságilag  káros 
elemek  is  foglaltatnak,  általában  és  a  gazdasági  élet  összességének  szem¬ 
pontjából  igen  nagy  a  jelentősége.  A  fényűzésnek  a  gazdasági  élet  szem¬ 
pontjából  való  értékelésére  és  jelentőségére,  bár  minden  közgazdász 
foglalkozik  vele,  sok  kiváló  elme  különállóan  is  foglalkozott  és  mind- 
annyiok  megállapításában  hangsúlyozottan  derül  ki  a  fényűzés  jelentő¬ 
sége.  ((Amely  népnek  nincsenek  szükségletei,  annak  eszméi  sincsenek^), 
mondja  Baudrillart;  (de  superflu,  chose  trés  nécessaire®,  hangsúlyozza 
Voltaire;  ((a  fölösleges  dolgok  élvezése,  szóval  a  fényűzés  nélkül  el- 

vesztenök  a  gazdasági  haladás,  a  mind  fokozottabb,  vagy  ha  úgy  tetszik, 
lázasabb  termelés  legfőbb  sarkaló  erejét»,  állapítja  meg  kategorikusan 
Láng,  ki  a  ((Társadalmi  deficit))  cimü  munkájában  ezen  megállapodá¬ 
sának  világos  és  magátólértödő  kifejtését  adja.  ((Minél  fejlettebb)), 
mondja,  «valamely  nép  termelőereje,  annál  számosabbak  szükségletei. 
S  habár  a  fejlődés  természetszerű  rendje  az  volna,  hogy  előbb  többet 
termeljünk  és  azután  fogyasszunk  is  többet,  az  egész  evolúció  egy  cir- 
culus  vitiosust  képez,  melyben  a  gyarapodó  szükséglet  nemcsak  oko¬ 
zat,  de  igen  sokszor,  ha  nem  a  leggyakrabban,  előidéző  ok,  a  magasabb 
erőfeszítésre,  fokozottabb  termelésre  késztető  ösztön)).  Kifejti  azután, 
hogy  a  magasabb  kultúra  inkább  a  fogyasztás  bősége,  mint  a  termelés 
gazdagsága  állal  hódít  és  amidőn  alacsonyabb  kultúrájú  népek,  maga¬ 
sabbakkal  kerülnek  kapcsolatba,  úgy  ezen  magasabb  kultúrából  az 
eddig  nem  ismert  élvezetek  hatnak  rájuk  legjobban.  Először  látja  meg 
a  tömeg  az  életet  kellemesebbé  tevő  élvezeteket  és  csak  később  a 
gazdasági  utakat,  melyek  ezek  könnyed  kielégítéséhez  elvezetnek.  Eme 
gondolatok  folytatásakép  azután  a  következőket  mondja  Láng:  —  a  há; 
borús  filozófiát  űző  Euckennal  szemben,  néhány  évtized  távlatából,  egy¬ 
ben  Lockenak  adva  igazat  —  ((Az  emberiséggel  veleszületett  haladási 
ösztön  gyakran  tekervényes  utakat  választ,  de  soha  nem  szünetel, 
hanem  mindig  előbbre,  meg  előbbre  sarkal.  Ha  csak  több  erőfeszítéssel 
és  gonddal  járna  a  magasabb  kultúra,  melyik  népet  tudná  akkor  magá¬ 
val  ragadni,  különben  feltartóztat  katlanul  előretörő  árja?  Bizonnyal 
egyet  sem!  De  a  magasabb  kultúra  több  élvezettel  is  jár.  Élvezetekkel, 
melyek  megvesztegetik  az  önzőt,  ki  azokat  meg  akarja  szerezni  magá¬ 
nak.))  ((Az  igazi  és  képzeleti  szükségletek,  a  durva  önzés  és  önfeláldozó 
szeretet,  a  vastag  érzéki  élvhajhászat  és  a  nemes  szellemi  és  erkölcsi 
ösztönök  kielégítése,  az  emberi  érzések  és  indulatok  egész  skálája  egy¬ 
formán  közreműködik  arra,  hogy  az  emberiség  szükségleti  körét,  köl¬ 
tekezésének  tényezőit  gyarapítsák,  hatványozzák.)) 

E  gazdaság-filozofiai  fejtegetésekből  látható,  hogy  a  fényűzés  fo¬ 
kozó  hatással  van  a  termelésre.  Lehet,  hogy  valaki  azért  dolgozik  töb¬ 
bet,  hogy^  egy  szép  utazást  tehessen,  más  pedig  azért,  hogy  képeket, 
szobrokat,  könyveket,  szőnyegeket  vehessen,  hogy  munkája  végeztével 
gj’^öny Őrködj  ön  bennük.  E  fényüzésíiek  termelés  fokozó  hatásán  mit  sem 
változtat  az,  hogy  valaki  esztétikai  vágyakozásból  kifolyólag,  vagy  pedig 
rudimentális  snobságból  vásárol  műtárgyat  vagy  halmoz  össze.  Az 
előbbi  azért  dolgozik,  hogy  megszerezhesse  azt,  mi  lelkének  öröme,  a 
másik  pedig  azért,  hogy  megszerezze  magának  azt  az  örömet,  hogy 
intellektuális  embernek  tartsák. 

Gazdaság-filozofiai  alapon  még  hosszan  lehetne  tárgyalni  e  kér¬ 
dést  és  bizonnyal  kiderülne,  hogy  a  fényűzés  fogalma  alá  sok  oly  jelen- 

ség  tartozik,  mi  nem  tényezője  a  gazdasági  haladásnak.  Ellenben  két¬ 
ségtelen,  hogy  az  a  fényűzés,  mely  műtárgyak  vásárlásában  áll,  etikai¬ 
lag  is  magas  fokon  álló  ösztönző  tényezője,  a  munkára,  termelésre  és 
Így  végűi  adót  eredményező  gazdasági  tevékenység  kifejtésére  irányuló 
folyamatnak.  Mindebből  pedig  az  következik,  hogy  nálunk,  hol  rela¬ 
tíve  nagyobb  szükség  van,  mint  máshol,  munkára  és  produktivitásra 
ösztönző  feltételekre:  a  műtárgyak  adómentesítése,  gazdasági  értelem¬ 
ben  vett  célszerűség  volt. 

Dr.  Fekete  Miklós. 


Szunyoghy  Miatyánkja.  Nem  emlékszem  Gárdonyinak  még  egy 
könyvére,  melyben  az  Írónak  annyi  vallomása  lett  volna,  mint  ebben. 
Szinte  olyan  ez  a  regény,  mintha  egy  férfi  lélek  Urai  leltára  lenne  és 
kettős  kerete,  a  kettős  mese,  csak  arra  való,  hogy  a  költő  szemérmesen 
elterelje  a  figyelmet  elárult  titkairól.  Talán  ez  az  oka,  hogy  Szunyoghy 
története  Gárdonyinak  nem  a  legérdekesebb  meséi  közűi  való.  Ezzel 
szemben  soha  nem  mintázott  nagyobb  szeretettel  férfi  alakot,  mint 
ezt  a  sorsűldözte  férfit.  A  regény  úgy  indul,  mintha  detektiv-regény 
akarna  lenni,  de  nagj^on  hamar  kitűnik,  hogy  az  Írónak  sokkal  nagyobb 
gondja  van,  minthogy  izgalmat  szítson  az  üldöző  és  üldözött  kaland¬ 
jaival.  Gárdonyi  sorsregényt  irt,  egy  férfi  sorsát,  akinek  élete  gyermek¬ 
kora  óta  az  apróbb  és  nagyobb  szerencsétlenségek  sorozata.  Látható 
kedvteléssel  irányítja  alakjának  életét  s  külsőleg  teljesen  rész  vétlenül 
viszi  Szunyoghy  útját  uj  meg  uj  kisiklásokhoz  és  hajótörésekhez.  Lát¬ 
hatóan  gyönyörködik  a  férfias  küzdelemben,  amelyet  oly  remek  tem¬ 
pókkal  úszik  meg  Szunyoghy.  Izmos  karja,  nem  rongyolódó  lelke  és 
hibátlanul  kalapáló  szive  minden  bajon  átsegíti,  hogy  férfiassága  és 
életösztöne  uj  megpróbáltatások  karmaiba  kerüljön.  A  férfi  életének 
a  szakadatlan  küzdelem  a  szépsége.  Gárdonyitól  nagy  merészség,  hogy 
mindezt  egy  egyszerű  ember  történetével  tanítja,  akiben  semmi  rend¬ 
kívüli,  semmi  furcsa,  semmi  érdekes  nincsen,  a  hős  egészen  közön¬ 
séges  ember,  akiből  pont  tizenkettő  van  egy  tucatban.  Az  olvasó  mégis 
mély  részvéttel,  egyre  szélesedő  érdejílődéssel  kiséri  Szunyoghy  sorsát, 
de  főképen  azokat  a  jegyzeteket,  amelyeket  az  elbeszélés  sorai  közé 
irt  az  Író.  Mint  egy  vezérmotivum,  úgy  vonul  végig  a  könyvön  Gár¬ 
donyi  elmélete  az  értelem  és  a  fantázia  harcáról,  mert  e  kettő  körűi 
forog  az  ember  sorsa.  Közönséges  embereknek  rontó  démona  a  fantá¬ 
zia  és  a  fantaszta  Szunyoghy  Miatyánkja  avval  végződik,  hogy .  .  . 
szabadíts  meg  a  fantáziánktól.  «A  tigris  a  fantáziánk  rejtekében  űl  és 
onnan  ront  elő.))  Magas  filozófiai  és  mély  erkölcsi  gondolatokat  kris¬ 
tályosít  és  desztillál  Gárdonyi  az  egyszerű  emberével  történő  egyszerű 

eseményekből.  Embernek  lenni  annyit  lesz,  mint  élni,  remélni,  küz¬ 
deni,  dolgozni,  jónak  lenni.  Sem  megalázni,  sem  meggyalázr)i,  sem 
megtörni  nem  lehet  az  ilyen  lelket.  Gárdonyi  egészen  különleges  Írás¬ 
módja  ebben  a  regényben  egészen  tökéletessé  tisztult.  Annyira  az  övé, 
mint  az  arca.  Minden  szavát  ott  veri,  olt  készíti  szemünk  elölt,  ott  fűzi 
sajátságosán  hangzó  mondatainak  láncát  és  mindez  másnak  elérhetet¬ 
len,  megtanulhatatlan,  utánozhatatlan.  Megjelenítési  módja  néha 
szinte  kisértelies  erejű,  egyének,  állapotok  és  jelenetek  jellemzésére 
pedig  néha  oly  szavai  és  mondatai  vannak,  hogy  az  olvasó  mintegy 
forró  vas  sütötte  bélyeget,  örökké  magával  hordozza  őket  emlékezeté¬ 
ben.  Ez  a  munka,  félretolt  kompozíciója  ellenére  is,  a  gondolkodás  és 
irásművészet  jeles  termékei  közé  tartozik. 

(k.  s.) 


Magyar  szavak  a  német  nyelvben.  Ha  a  szavak  beszélni  tudná¬ 
nak!  Azaz  beszélnek  is,  de  csak  a  nyelvtudós  érti  meg  őket.  Mi  közön¬ 
séges  halandók  fölötte  gyakran  nem  is  tudjuk,  mit  hordunk  ajkunkon. 
A  szavaknak  is  van  történetük,  akár  a  fajoknak  vagy  az  embereknek 
és  néha  nem  kevésbbé  romantikus,  mint  emezeknek.  Ki  gondolná,  hogy 
hős  magyar  ((leventéink))  eredetileg  levantei  kalózok  voltak.  (Egyébként 
hősködő  ellenfeleink  közül  az  angol  toryk  sem  dicsekedhetnek  neme¬ 
sebb  származással,  az  ő  ősük  valami  ir  útonálló  volt.)  A  levantei  kalózt 
átformálta  a  magyar  etnosz  és  csak  a  bátorságot  hagyta  meg  belőle. 
Csakúgy  mint  a  huszárból,  de  ebből  azután  annyi  vitézi  erényt  hagyott 
meg,  hogy  hire  eljutott  a  világ  mind  a  négy  sarkára.  Mert  eredetileg  a 
huszár  is  corsar  volt.  Az  olasz  kalóz  átkerült  a  délszláv  nyelvekbe  is 
gusar,  gursar  alakban  s  igy  jutott  el  hozzánk  a  ((huszár))  is.  De  mire 
idáig  ért,  már  kiveszett  belőle  az  olasz  rabló,  a  leskedö  kapzsiság  fo¬ 
galma  és  csak  az  életét  könnyen  kockára  tevő,  a  bátor  ember  jelentése 
maradt  meg.  A  huszárt  igazi  tartalommal  azonban  magyar  faj  katonai 
képességei  töltötték  meg.  Magyar  szó  lett  testestül-lelkestül.  Mi  adtulc 
át  a  német  nyelvnek,  az  egész  világnak  és  ezzel  örökre  dicsőséget  biz¬ 
tosítottunk  a  magyar  lovasságnak.  Csakúgy  ahogy  a  világháborúban  a 
névtelen  Bakas  és  a  Honveden  öregbítették  a  német  nyelvkincset  s  a 
magyar  virtust.  A  huszárról  tehát  felejtsük  el  azt  a  legendát,  hogy  erede¬ 
tileg  Mátyás  lovasságát  jelentette,  mert  minden  huszadik  embernek 
huszárrá  kellett  lennie.  így  olvassuk  mindezt  Simonyi  Zsigmond  érde¬ 
kes  kis  cikkében:  Ungarisches  in  dér  deiitschen  Sprache.  (Vossische 
Zeitung  1916.  márc.  19.)  Mert  adtunk  mi  is  valamit  a  német  szókincs¬ 
nek:  a  dolman,  pekesche  (=  békés),  kalpack  (=kalpag),  a  tschako,  a 
tschismen,  a  sábel  (=szablya),  a  pallasch  (=  pallos),  a  kutsche,  a  hei- 

duck,  a  tornister  (~  tarisznya,  a  régi  magyarban:  tanisztra)  és  még 
mások  tanúi  a  magyar  kultúra  hatásának.  Kultúra!  Nézzünk  csak  végig 
e  szavaknak  a  sorrendjén:  mind  a  katona-életből  van  véve!  Egész  múl¬ 
túnk  bennük  van  és  egész  fátumunk.  Arról  beszélnek  most  már  nekünk 
is,  hogy  nemzetünk  egész  múltja  pusztító  harcok  közt  telt  el.  Vérben 
fogantak  ezek  a  német  szók,  a  háború  réme  és  száguldó  lovasok  vitték 
nyugatra.  Minden  szóért,  amit  a  német  kultúrába  be  tudtunk  vinni, 
drága  adót  kellett  fizetnünk.  Európa  csak  akkor  ismerte  fel  a  magyar 
szavak  jelentését,  amikor  a.  hajdúk  és  huszárok  az  ő  kultúrájáért 
halálra  sápadhattak.  De  talán  ez  a  világháború  mást  is  bevisz  a  német 
nyelvkincsbe.  G. 


Emlékiratok  a  kiegyezésről.  Ausztria  és  Magyarország  kormányai¬ 
nak  a  kiegyezés  kérdésében  folyó  tanácskozásaival  parallel  a  két  állam 
gazdasági  érdekképviseletei  sem  tétlenek.  A  két  állam  gazdasági  érdé- 
keinek  leghivatottabb  szervezetei,  a  kamarák,  erősen  dolgoznak  a  nem¬ 
zeti  gazdasági  érdekek  postulátumainak  felállításán,  amely  postulátu- 
mok  a  két  állam  gazdasági  kivánalmait  illetőleg,  némileg  a  dolog  ter¬ 
mészetéből  is  kifolyólag,  merev  ellentétben  állanak  egymással.  Ez  már 
is  leszögezhető,  a  budapesti  és  bécsi  kamara  már  megjelent  emlék¬ 
iratainak  összehasonlítása  alapján.  E  két  kamara  a  két  állam  gazdasági 
életében  eminens  jelentőséggel  bir,  természetes  tehát,  hogy  a  kiegyezés 
kérdésében  elfoglalt  álláspontjaik  is  a  gazdaság-politikai  alakulatok 
szempontjából,  nagy  horderejűek,  mert  hiszen  többé-kevésbbé,  a  két 
állam  gazdasági*  kívánalmainak  összefoglaló  kifejezésre  juttatása  mind 
a  kettő. 


A  budapesti  kamara  emlékirata,  mely  Vágónak  munkája,  az 
ország  gazdasági  helyzetének  szabatos  kifejtése  után,  a  kamara  teljes 
ülése  által  elfogadott  határozati  javaslatban  az  önálló  vámterület  állás¬ 
pontjára  helyezkedik,  azohban  sok  «fontos  és  kényszerű  állampolitikai 
ok  miatt)),  a  vámterületi  különválást  a  háborút  követő  években  idő¬ 


szerűnek  nem  tartja.  De  a  ma'  fennálló  szerződéses  kapcsolatnak  per- 
petuálása  esetén  is  legfeljebb  10  év  tartamára  véli  a  kiegyezést  meg¬ 
kötendőnek.  Számos  a  magyar  ipar  és  kereskedelem  szempontjából 


megvalósítást  igénylő  kívánság  után  azt  kívánja  a  kamara,  hogy  «a 
kvóta  a*z  általa  igazságos  tárgyilagossággal  kiszámított  kulcs  szerint 
állapíttassák  meg,  végül  pedig  igen  erélyesen  tiltakozik  a  kamara  az 
ellen  az  osztrák  részről  felmerült  terv  ellen,  hogy  a  vámközösség  a 
pragmatica  sanctioból  folyó  közösségen  alapuló  örökös  kapocsnak 
tekintessék,  valamint  az  ellen  az  psztrák  felfogás  ellen  is,  amely  az 
1867-ben  Ausztria  és  Magyarország  közt  létrejött  vámuniót  gazdaság- 

területi  közösségnek  kívánja  tekinteni)).  A  kamarának  sem  eme  köve¬ 
telményeiben,  sem  a  külön  fel  nem  soroltakban  nincs  semmi  túlzó  és 
mondhatni  a  rendkívüli  viszonyokhoz  alkalmazkodó  becsületes  objek¬ 
tivitással  azt  az  elérhető  minimumot  kéri  a  kiegyezésben  megvalósí- 
tandónak,  melyre  a  magyar  iparnak  és  kereskedelemnek  föltétien  szük¬ 
sége  van  jövőbeni  boldogulása  szempontjából. 

A  Vágó-féle  emlékiratnak  mindenféle  taktikától  ment  határozati 
javaslatával  szemben,  a  bécsi  kereskedelempolitikai  központ  megbízá¬ 
sából  Thagenthal  kamarai  titkár  által  szerkesztett  emlékirat,  illetve 
határozati  javaslat,  általunk  elfogadásra  épenséggel  nem  alkalmas 
exorbitáns  követelésekkel  áll  elő  és  épen  az  ellenkezőjét  kívánja  annak, 
mit  a  Vágó-féle  emlékiratból  kiemeltünk.  így  a  Thagenthal-féle  hatá¬ 
rozati  javaslat  hosszú  lejáratú  kiegyezést  kíván,  de  kívánja  a  kvóta  fel¬ 
emelését  is  tekintettel  Magyarország  viszonylagosan  fokozott  teljesítő- 
képességére.  És  végül  nem  kevesebbet  kíván,  mint  azt,  hogy  a  közbenső 
forgalom  tekintetében:  a  kiegyezési  szerződésnek  világosan  kifeje¬ 
zésre  kell  juttatnia,  hogy  a  közös  vámhatárokon  belül  egységes  gazda¬ 
sági  terület  áll  fenn.  Igen  természetes,  az  osztrák  kívánságoktól  nem 
kell  megijedni  és  igen  valószínű,  hogy  maguk  az  osztrákok  sem  tartják 
olyannak,  hogy  amellett  nem  a  non  possumus  álláspontjára  kellene 
helyezkedniük.  S  minthogy  az  is  valószínű,  hogy  e  felsorolt  legfonto¬ 
sabb  osztrák  kívánságok  a  maguk  komplexumából  nem  fognak  meg¬ 
valósulni,  ezeknek  tüntetésszerü  felvonultatása  merő  taktikázásnak 
látszik.  Elvégre  ilyen  taktikázással  a  budapesti  kamara  is  élhetett  volna 
—  és  az  emlékirat  megtárgyalásakor  ennek  hiányát  sokan  kifogásol¬ 
ták  —  de  ezzel  azután  a  budapesti  kamara  emlékirata  is  olyan  sorsra 
jutott  volna  Ausztriában,  mint  aminőben  az  osztrák  részesült  nálunk, 
t.  i.,  hogy  nem  tartották  volna  komolynak.  így  azonban  bizonyos,  fon¬ 
tos  követelményeknek  a  körülmények  által  indokolt  lefokozásával  a 
budapesti  kamara  emlékirata  nemcsak  arra  alkalmas,  hogy  gazdasági 
életünk  fejlődésének  feltételeiként  abban  felsorolt  postulátumokhoz,  a 
megvalósíthatás  reményében  mi  magunk  is  szívósan  ragaszkodjunk, 
hanem  nagy  mértékben*  arra  is,  hogy  az  osztrákok  is  elfogadhassák  tár¬ 
gyalási  bázis  gyanánt,  lévén,  hogy  a  Thagenthal-féle  határozati  javas¬ 
lat  nem  komoly  követeléseinél  fogva,  erre  egyáltalán  nem  alkalmas. 

A  Vágó-féle  emlékiratot  pedig  kereskedelmi  politikusainknak 
fokozott  figyelmébe  ajánljuk.  Minden  politikai  pártállás  talál  benne 
érvet  a  gazdasági  harchoz  pro  és  contra  és  épen  ez  a  legfőbb  bizonyíték 
arra  nézve,  hogy  e  könyv  objektív  munka. 

Dr.  Fekete  Miklós. 


KÍ5niVNVOMDA  BUOAOF^f 


A  turáni  kérdéshez. 

Válasz  dr.  Germanus  Gyulának. 
írta :  Felvinczi  Takács  Zoltán. 


((Asia  is  one.)) 
Okakura  Kakuzo,  The 
Ideals  of  the  East. 

A  ((Magyar  Figyelő)) /ez  évi  6.  és  7.  számában  tanulmány 
jelent  meg  dr.  Germanus  Gyula  keleti  akadémiai  tanártól 
((Túrán))  cim  alatt.  Jeles  orientalistánk  e  nagy  gonddal  és  körül¬ 
tekintéssel  irt  munkában  a  turánizmus  ellen  foglal  állást  és  arra 
az  eredményre  jut,  hogy  ((valamely  népcsalád  meghatározása 
gyanánt  a  ((turáni))  szót  használni  helytelen  azért,  mért  1.  nem 
fejez  és  nem  fejezett  ki  soha  generikus  osztályozást;  2.  e  csoport¬ 
ban  az  ókorban  árja  és  esetleg  nem-árja  népek  együtt  találódtak; 
3.  változó  és  bizonytalan  jelentése  miatt  pozitiv  definicióval  nem 
szolgál  és  félreértésre  ad  alkalmat.)) 

Germanus  veszedelmesnek  tartja  a  turánizmus  tér  foglalá¬ 
sát,  melynek  szerinte  ((semmi  tudományos  alapja  nincs))  és  ((célja 
nem  csupán  az,  hogy  az  emberiséget  tudománytalan  alapon  osz¬ 
tályozza,  hanem  ebből  az  osztályozásból  kiindulva  az  egymástól 
legtávolabb  eső  népek  közötti  fiktiv  rokonság  eszméjét  bevigye  a 
köztudatba  és  e  hiedelemre  politikai  aspirációkat  építsen)).  Meg¬ 
állapítja,  hogy,  miután  a  napilapokban  és  folyóiratokban  mind 
sűrűbben  megjelenő  turánista  cikkek  irói  ((nem  filológusok)),  kik 
dolgozataikat  ((nem  tudományos  folyóiratokban))  jelentetik  meg 
és  nézeteiket  ((nem  a  tudomány  keretébe  tartozó  érvekkel  támo- 

gatják,  sőt  sokan  közülök  a  tudományos  módszert  egyenesen  el¬ 
vetik,  nem  is  tarthatnak  igényt  arra,  hogy  a  filológus  velük 
komolyan  foglalkozzék)).  Germanus  tehát  mint  historikus  szól 
hozzá  a  kérdéshez  és  ki  akarja  mutatni,  «hogy  «Turán)),  ami  alatt 
ma  némelyek  a  japánokat,  tibetieket,  mongolokat,  mandzsukat, 
törököket  és  az  összes  finn-ugor  népeket  (habár  ezekről  ritkáb¬ 
ban  emlékeznek  meg),  sőt  az  indusokat  (!),  perzsákat  (!),  kinaia- 
kat  (!),  szóval  majdnem  valamennyi  ázsiai  népet  értik,  a  történe¬ 
lem  folyamán  más  értelemmel  birt)). 

Legkevésbbé  sem  vagyok  kénytelen  magamra  venni  e  váda¬ 
kat,  hiszen  Germanusnak  volt  elég  alkalma  meggyőződni  nem¬ 
csak  eddigi  szerény  Írásaimból,  hanem  személyes  érintkezésünk 
folyamán  is  arról,  hogy  ha  nem  is  vagyok  filológus,  mégis  tudo¬ 
mányos  alapon  igyekszem  betölteni  hivatásomat,  távol  állok 
minden  politikai  ábrándtól  és  magam  Ítélem  el  legjobban  azokat  a 
tudatlan  és  fegyelmezetlen  dilettánsokat,  kik  részben  naivitás¬ 
ból,  részben  hiúságból,  haszonlesésből,  vagy  szereplési  viszketeg- 
ből  vetik  magukat  a  turáni  kérdésre.  Nagyrabecsült  ellen¬ 
felemnek  rám  vonatkozó  megjegyzéséből  is  kiérzem,  hogy  táma¬ 
dásának  éle  nem  irányult  ellenem.  Kénytelen  vagyok  azonban 
megragadni  most  az  alkalmat  e  kérdés  tisztázására,  először  is 
azért,  mert  komoly  érveléssel  állok  szemben,  másodszor,  mert 
remélem,  hogy  eszmecserénk  nem  lesz  terméketlen,  harmadszor, 
mert  nem  szeretném  azt  a  benyomást  kelteni,  amelyet  Germanus- 
ban  már  úgy  látszik  fel  is  keltettem,  hogy  t.  i.  a  turáni  kérdésről 
alkotott  nézetem  pontos  körülírására  irányuló  eddigi  törekvésem 
megalkuvással,  sőt  visszavonulással  volna  egyértelmű. 

Szerény  véleményem  szerint  Germanus  veto-ja  legalább  is 
korai.  A  turáni  kérdés  még  vajúdásban  van.  Távol  áll  a  végleges 
megoldástól.  Nem  szabad  hát  eleve  tárgytalannak  nyilvánítani. 

Figyelembe  kell  vennünk  emellett,  hogy  a  turáni  probléma 
elsősorban  művelődési  kérdés.  Megoldásában  nem  játszhat  döntő 
szerepet  a  filológia.  Régi  és  vitán  kívül  álló  tétel,  hogy  a  nyelv¬ 
rokonság  nem  jelent  szükségképen  vérrokonságot.  Ki  tudja, 
milyen  fajkeveredések  vezettek  a  rokonnyelvüségre  már  a  törté¬ 
nelem  előtti  időkben!  Nem  kell  messze  mennünk  a  példákért, 
melyek  e  feltevés  jogosultságát  fényesen  bizonyítják.  A  bolgárok 
pl.  a  szláv  nyelvcsaládhoz  tartoznak.  Pedig  ugyebár  még  sem 
szlávok.  Az  indogermán  nyelvcsalád  egysége  is  nagy  generikus 

tarkaságot  fedett  már  az  ősidőkben.  Ma  tehát  el  sem  tudjuk  már 
képzelni,  milyen  hibákat  követünk  el  akkor,  ha  az  ókor  árja  vagy 
nem-árja  népeit  származásuk  szempontjából  egységesnek  fog¬ 
juk  fel. 

Voltak  azonban  mégis  az  iráni  és  turáni  határterületeken 
élet-halálharcot  vívó  két  ellenséges  tömeg  mindegyikének  döntő 
különösségei,  csakhogy  ezeknek  teljes  megértéséhez  nem  a  nyelv¬ 
tudomány,  hanem  a  geográfia  szolgáltatja  a  kulcsot.  A  földrajzi 
viszonyok  tekintetbevételéből  kell  kiindulnunk  a  népek  egyéni¬ 
ségének  tanulmányozásánál.  A  helyi  viszonyok  határozzák  meg 
még  aránylag  magas  művelődési  fokon  is  a  tömeglélek  fejlődési 
irányát. 

Ázsia  területén  nagyobb  összefüggések,  nagyobb  egységek 
állapíthatók  meg,  mint  a  mi  földrészünkön.  Nyilvánvaló  tehát, 
hogy  az  óvilágban  nagyobbarányu  volt  a  népek  keveredése  is. 
Kétségtelen  ennélfogva  az  is,  hogy  az  iráni  fensikkal  határos 
területnek,  melyet  ma  is  turáni  síkságnak  nevezünk,  nem  az 
előbbi  határozta  meg  a  néprajzi  karakterét,  hanem  az,  mellyel  a 
szorosabb  értelemben  vett  Túrán  szerves  összefüggésben  állt, 
vagyis  Dzungária,  a  mai  Góbi  sivatag  és  mongol  föld. 

Igaz  ugyan,  hogy  a  nagy  darab  Ázsia,  melyet  ilyenformán 
egységesnek  látunk,  szélesebb  az  európai  orosz  birodalomnál,  de 
vájjon  el  tudta-e  választani  egymástól  ez  a  távolság  Ázsia  belse¬ 
jének  őslakóit,  kik  tudvalevőleg  annyira  nyugtalan  vándoréletet 
éltek,  hogy  tartózkodási  helyüket  évszakonkint  változtatták  és 
akik  a  legnagyobb  messzeségeket  és  természetalkotta  közlekedési 
akadályokat  egyaránt  nem  respektálták! 

Megbízható  forrásból  tudjuk  azt  is,  kik  gyakoroltak  e  belső¬ 
ázsiai  népekre  döntő  befolyást,  kik  uralkodtak  valósággal 
fölöttük. 

A  szó  szoros  értelmében  vett  turáni  népek  kialakulását  nem 
világítja  meg  az  Aveszta.  Szolgáltat  azonban  egy  rendkívül  fon¬ 
tos  adatot,  melyre  alkalomadtán  hivatkoztam  is.  A  perzsák  szent 
könyve  ugyanis  a  turáni  törzsek  egyikét  hunu  név  alatt  említi. 
Azt  hiszem,  ha  nem  is  vagyok  nyelvész,  megengedhetek  magam¬ 
nak  annyit,  hogy  e  népet  a  himnokkal  azonosítsam,  miként  azt 
már  Wilhelm  Geiger  tette  «Ostiranische  Kultur  im  Altertum))  c. 
munkájában  1867 — 68-ban. 

Tudjuk  ugyanis  a  régi  kínai  történetírókból,  hogy  a  hunn 

(kínai  elnevezés  szerint  hiungnu)  birodalom  a  Kr.  e.  első  évezred 
elején  már  jelentős  hatalmi  tényező  volt.  Alapítója  Ch’un  Wei  a 
Yin  vagyis  Schang-dinasztia  uralkodása  idején  menekült  Kínából 
a  szomszédos  északi  területekre. 

Az  ókori  kínai  történetírók  adataira  pedig  nyugodtan  épít¬ 
hetünk.  Komolyságukról  meggyőződhetünk  többek  közt  a  néme¬ 
tek  egyik  nagy  sinológusának,  Hirth  Frigyesnek,  Attila  család¬ 
fájáról  irt  tanulmányából  is.  (Megjelent  magyar  nyelven  is.  Keleti 
Szemle  I.  évf.  2.  sz.)  Hirth  e  rendkívül  fontos  értekezésben  Radlof- 
fal  egyetértve  kimutatja,  hogy  Attilának  a  Thuróczi-féle  króniká¬ 
ból  ismert  családfája  és  a  legrégibb  kínai  történelmi  müvek,  a 
«Shi-ki))  (Írója  Si-ma  Ts’ien)  és  a  «Ts’ien-han-shu))  megfelelő 
adatai  kölcsönösen  igazolják  egymást. 

A  kínai  történetírók  a  Kr.  e.  3.  század  elejétől  kezdve  tud¬ 
nak  pontosan  beszámolni  a  hunn  uralkodók  egymásutánjáról. 
Szavahihetőségük  azonban  feljogosít  minket  arra  is,  hogy  biza- 
lommal  fogadjuk  az  ezt  megelőző  évezredre  visszamenő  adatai¬ 
kat  is,  legalább  nagy  vonásaikban.  Ha  tehát  szerintük  a  hunnok 
az  Aveszta  korát  néhány  évszázaddal  megelőzőleg  már  irányadó 
tényezők  voltak  Ázsia  belsejében,  még  nagyobb  jelentőségűek 
lehettek  akkor,  mikor  az  irániak  közt  a  hunu  nép  már  szóba 
került. 


Meg  kell  jegyeznem  ehhez,  hogy  a  kínai  «liiiing-nu»  a  régi 
kínai  nyelvhez  legközelebb  álló  kantoni  dialektus  szerint  hun- 
no-nak  ejtendő.  (Fr.  Hirth  Hunnenforschungen.  Keleti  Szemle 
H.  évf.  82.  1.)  A  névegyezés  tehát  nem  pusztán  látszólagos,  amint 
Germanus  Gyula  rám  vonatkozó  jegyzetében  állítja.  (Kénytelen 
vagyok  itt  még  felemlíteni  azt  a  kissé  komikus  esetet  is,  hogy  a 
turánizmus  egyik  ellensége  —  dr.  Supka  Géza  —  egyik  velem 
folytatott  vitájában  épen  az  ((Ostasiatische  Zeitschrift))  vendég- 
szerető  hasábjain  tört  lándzsát  amellett,  hogy  a  helyes  kiejtés 
lehető  legjobb  visszaadása  szempontjából  nem  hiungnu,  hanem 
hiongnu  Írandó.  Láthatja  tehát  Germanus  ebből  a  példából  is, 
hogy  antituránisták  közt  is  vannak  olyanok,  kik,  mint  ő  állítja, 
((a  mérhetetlen  űrből  szerzett  évek  alapján))  beszélnek.) 

Geiger  nézetét  tehát  el  kell  fogadnunk,  amint  elfogadtak 
ma  már  sok  állítást,  melyet  nemrégiben  még  alaptalannak  tar¬ 
tottak  és  fölényesen  lemosolyogtak. 

A  legnagyobb  tudománj^os  átértékelések  egyike  pedig  a 

kínaiak  első  történetíróinak  rehabilitálása.  Ezek  az  ókori  króni¬ 
kások  gyermekes  mesemondók  hírében  állottak  a  közelmúltban. 
Ma  ellenben  gyorsan  növekszik  tekintélyük.  A  rendszeresen  ku¬ 
tató  tudomány  egyre  több  bizonyítékot  mutat  fel  szavahihetősé¬ 
gük  mellett. 

Kétségtelen,  hogy  csak  a  kínai  ókor  és  középkor  hagyaté¬ 
kának  gondos  átvizsgálása  alapján  juthatunk  Belső-Ázsia  kelet¬ 
ről  nyugatra  hatoló  népeinek  teljes  megismeréséhez,  mert  ezek 
a  népek  folytonos  összeköttetésben  voltak  a  mennyei  birodalom¬ 
mal  s  annak  kulturális  hegemóniája  alatt  éltek.  Kínai  nyelv¬ 
emlékekben  előforduló  ótörök  szavakból  bizonyosodott  be,  hogy 
a  hunnok,  az  uigorokkal  együtt,  a  törökség  őseihez  tartoztak  és 
kínai  elemek  árulják  el  azt  is,  mely  művészeti  formák  kerültek  a 
hunnok  révén  Európába. 

Tudjuk  a  már  említett  kínai  történetírókból  azt  is,  hogy  a 
hunnok  egy  része  a  Kr.  e.  I.  században  elvált  a  nép  zömétől  és  az 
alánok  szomszédságában,  Sogdiana  állam  északi  részében  tele¬ 
pedett  meg  egy  uratlan  területen.  (Vezérük,  a  kínaiak  szerint 
Chi-chi,  Thuróczi  szerint  Leel,  Attilától  felfelé  számítva  a  13-ik 
nemzedéket  képviseli.  Atyját  a  kínaiak  Hű-lű-k’uan-kű  néven 
ismerik;  Thuróczi  Leventének  nevezi.  V.  ö.  Hirth,  Attila  család¬ 
fája  (Keleti  Szemle,  II.  85.  1.),  Hunnenforschungen  (Keleti  Szemle 
II.  85.  1.). 

E  tényt  nem  szabad  kivételes  jelenségnek  felfognunk.  A 
hunnok  vándorlása  ilyen  szecessziók  formájában  mehetett  végbe. 
Európában  sem  jelenhettek  meg  csak  amúgy,  deus  ex  machina 
gyanánt,  ahogy  némely  romantikus  képzeletű  történetírók  szokták 
előadni.  Ptolemaeus  térképe  (II.  század  közepe)  a  Dnyeprtől 
keletre  tünteti  fel  őket.  Az  isteri  Eticus  pedig,  ki  a  III.  vagy  IV. 
században  a  Duna  mellett,  valószínűleg  Pannóniában  élt  és  a 
II.  században  már  ismert  Pseudo-Callisthenes-féle  Nagy  Sándor 
regényből  merített,  Gog  és  Magog  népével  együtt  említi  a  honor- 
gokat,  kik  szerinte  «ott  laknak  az  északi  földrészen,  a  többi  nem¬ 
zetek  közt,  a  hyperboreusi  hegyek  mögött,  hol  a  Tanais  ered, 
mindenünnen  irtózatos  hideggel  körülvéve . . .  Ezen  a  vidéken 
semmi  hasznos  nem  terem,  csak  vadállatok,  vadgulyák  és  méne¬ 
sek  sokasága,  ez  utóbbiak  kiválóbbak  és  kövérebbek,  mint  a 
többi  nemzeteknél . .  .»  (Fóti  József  Lajos,  Góg  és  Magóg.  Iro- 
dalomtönténeti  Közlemények,  XXIIL,  38.  1.) 

Elképzelhetetlen,  hogy  hasonló  eltolódások  ne  mentek 
volna  végbe  már  az  Aveszta  keletkezésének,  az  Irán  és  Túrán 
közt  dúló  harcnak  idején.  Firdauszi  Sáhnáméja,  mely  —  hogy 
épen  Germanus  szavait  használjam  —  «az  Aveszta-kor  legendáit 
és  mitológiáját  feldolgozza)),  a  turániak  fejedelmének.  Túrnak 
hadseregében  felvonultatja  Csin-ország,  vagyis  Kina  harco¬ 
sait  is. 

íme  egy  nyugodtan  felhasználható  adat  annak  bizonyítá¬ 
sára,  hogy  a  turániak  közt  a  távol  Keletről  jött  elemek  ugyan¬ 
csak  jelentős  szerepet  játsztak.  És  ha  ezek  közül  nem  hiányoz¬ 
tak  a  kinaiak,  hogy  hiányoztak  volna  a  hunnok? 

Germanus  is  foglalkozik  az  utóbbiakkal  és  azt  mondja 
róluk:  ((A  történelem,  amely  kérlelhetetlenül  szakítja  el,  keveri 
és  zúzza  össze  a  legkülönfélébb  népeket,  korán  kapcsolatba  hozta 
a  mongolokat  a  törökökkel.  Ama  hiung-nuk,  akik  a  Kr.  előtti 
II.  században  Kina  északi  határán  hatalmas  birodalmat  alapítot¬ 
tak,  eredetileg  tiszta  mongolok  voltak  és  nyugat  és  északnyugat 
felé  történő  hódító  hadjárataik  révén  mind  több  és  több  török 
nép  uraivá  lettek,  akikkel  fajilag  és  nyelvileg  is  annyira  kevered¬ 
tek,  hogy  egy  uj  ethnikai  elem,  a  hun  keletkezett  belőlük.  Attila 
táborában,  a  hun  csapatok  között,  valószinüleg  nagyobb  mérték¬ 
ben  járta  a  török,  mint  az  eredeti  mongol-hun  nyelv.)) 

Germanusnak  igaza  van  abban,  hogy  a  hunn  nép  sokféle 
elemet  egyesített  magában  már  Ázsia  keletén  és  még  többet  vett 
fel  vándorlása  közben.  (Bizonyítja  ezt  a  hiung-nii  elnevezés  is, 
mely  annyit  jelent,  hogy  hiungok  rabszolgája.)  Hol  van  azonban 
bár  egy  bizonyítéka  is  annak,  hogy  a  hiung-nuk  eredetileg  tiszta 
mongolok  voltak?  Legjobb  tudásunk  alapján,  nyugodt  lélekkel 
csak  annyit  állíthatunk  róluk,  hogy  a  kinai  nyelvemlékek  bizony-’ 
sága  szerint,  mint  már  fent  említettem,  az  ótörökséghez  számít¬ 
hatók.  (L.  erre  vonatkozólag  Shiratori  Kurakichi  japáni  tudós 
alapvető  tanulmányát:  Ueber  die  Sprache  des  Hiung-nu  Stam- 
mes  und  dér  Tung-hu  Stámme  (Tókyó,  1900),  melyet  magyar 
nyelven  Munkácsi  Bernát  ismertetett  az  Ethnografia  XIII.  köteté¬ 
ben.  (135.,  321.  1.)  Shiratori,  tudomásom  szerint,  ez  értekezés 
megjelenése  óta  hatalmasan  kibővítette  anyagát,  mely  közvet¬ 
lenül  a  háború  kitörése  előtt  már  sajtó  alatt  volt.  Megjelenése  — 
könyv  formában  —  a  közel  jövőben  várható.) 

De,  amint  mondtam,  keveredésük  az  Htjukba  eső  elemek- 

kel  nagyon  hamar  kezdődött.  Kiemeli  ezt  mindenki,  aki  a  himnok 
történelmével  és  ethnikumával  foglalkozik.  Jómagam  pedig  külö¬ 
nös  súlyt  helyezek  rá,  elsősorban  azért,  mert  a  turánságnak,  mint 
szintétikus  fogalomnak  igazolását  látom  benne.  Szerintem 
ugyanis  a  turánság  alaptényezői,  illetőleg  mozgalmainak  indítói 
a  hunn  népek  voltak.  Az  ókori  kinaiak  felfogása  szerinti  hunnok 
adtak  nemcsak  irányt  a  turáni  népek  terjeszkedésének,  hanem 
ők  lehettek  köztük  minden  tekintetben  túlsúlyban.  Az  ő  faji 
karakterük  határozta  meg  a  turániak  minden  megnyilatkozását. 
Elképzelhetetlen,  hogy  ez  másképen  lett  volna,  mert  tudjuk,  hogy 
a  hunnok,  ép  úgy  mint  a  rokon  avarok  és  magyar  őseink  is,  ka¬ 
landozó  természetű  népek  voltak  és  az  Aveszta  keletkezésekor, 
vagyis  a  kinai  Chou-dinasztia  uralkodásának  idején,  virágzó 
állami  életet  éltek.  Kina  akkor  volt  velük  szemben  a  leggyen¬ 
gébb.  A  mennyei  birodalom  sorsára  ennélfogva  olyanforma  be¬ 
folyást  gyakoroltak,  mint  a  Sung-dinasztiát  megbuktató  kin- 
tatárok,  majd  pedig  a  mongolok  és  mandzsuk.  A  Chou-dinasztiát 
felváltó  Ts’in  uralkodóház  is  barbár  származású  volt. 

Amit  különben  Germanus  a  hunnok  nemzetiségéről  mond, 
nem  egyéb,  mint  Munkácsi  Bernát  szavainak  önkényes  fokozása. 
(((Magukra  a  hunnokra  nézve  ma  már  tisztában  van  a  tudomány, 
hogy  azonosok  ama  hiungnukkal,  kik  a  Kr.  előtti  II.  században 
hatalmas  birodalmat  alapítottak  Kina  északi  határán  s  mint  a 
kinai  évkönj^vekben  fenmaradt  nyelvemlékeikből  kideríthető, 
fajukra  nézve  törökökkel  vegyült  mongolok  voltak.  Mennél  nyu¬ 
gatabbra  terjeszkedett  a  hunn  hatalom  Ázsiában,  annál  több 
török  törzs  került  fenhatósága  alá  s  igen  valószinü,  hogy  már 
Attila  táborában  a  hunn  csapatok  között  nagyobb  mértékben 
járta  a  török,  mint  a  mongolféle  törzsökös  hunn  beszéd.  —  Egye- 
temejs  Irodalomtörténet,  IV.  Az  ural-altaji  népek,  9.  1.) 

A  hunnok  eredetének  ilyen  értelmezése  azonban  nem  támo¬ 
gatja,  sőt  inkább  gyengíti  Germanus  feltevéseit,  mert  nagy  mér¬ 
tékben  igazolja  azt  az  állítást,  hogy  az  avesztakori  turánságnak 
legalább  is  tekintélyes  része  nem-árja  népekből  állt.  Ha  ugyanis 
a  hunnok  eredetileg  mongol  és  ótörök  keverék  voltak,  a  mongol- 
sághoz  a  keleti,  a  törökséghez  pedig  a  nyugati  részük  tartozott. 
Ennek  megállapításával  pedig  máris  közelebb  jutottunk  a  szoro¬ 
sabb  értelemben  vett  turáni  területhez,  ami  pedig  minden  való- 
szinüség  szerint  a  türk  népek  őshazájához  tartozott. 

Ma  ugyanis  már  elavultnak  tekinthető  az  a  nézet,  melynek 
Germanus  a  következő  szavakkal  ad  kifejezést:  <(A  hatalmas  árja 
népcsalád  valószínű  őshazáját  ama  terjedelmes  hegyvidékben 
látjuk,  amely  a  Pamir  körül  elterülve  nyugatra  a  sogdiai  hegyekig 
és  a  Hindukusig  és  keletre  a  Tien  San  és  a  kasmiri  nyúlványok¬ 
ban  végződik.)) 

Ez  az  elmélet  t.  i.  puszta  spekuláción  épült,  mig  a  Much 
által  megalapozott  újabb  felfogást,  mely  szerint  az  indogermán 
népek  eredeti  lakóhelye  a  Balti-tenger  környékén  terült  el,  meg¬ 
győző  régészeti  adatok  támogatják.  (L.  Much,  Die  Urheimat  dér 
Indogermanen.  Érdekes  és  meggyőző  következtetéseket  von  le 
belőlük  Almásy  György  V.  ((Gentralasien  die  Urheimat  dér  Türk- 
völker))  c.  értekezésében.  Keleti  Szemle  III.  179 — 207.) 

A  babyloni  források  szerint  az  árják  Kr.  e.  1000  körül  ván¬ 
doroltak  be  Iránba.  I.  Tiglatpileser  (1130 — 1080)  beszél  először 
a  médekkel  folytatott  háborúkról  és  későbbi  forrásokból  tudjuk, 
hogy  az  árja  örmények  a  VII.  században  foglalták  el  uj  hazájukat. 

A  kelet  felé  terjeszkedő  árjaság  az  ázsiai  őslakosság  két  ha¬ 
talmas  részével  ütközött  össze:  a  szemitákkal  és  az  ótörökséggel. 
Mert  tudnunk  kell,  hogy  az  utóbbiak  nem  tűntek  fel  egyszerűen 
a  Kr.  u.  VI.  században,  ahogy  Germanus  állítja,  hanem  az  Ázsia 
belsejében  földrajzilag  összefüggő  rónaságok  eredeti  birtokosai 
voltak.  Egyre  szaporodnak  a  bizonyítékok  arra  is,  hogy  nem  sza¬ 
bad  elzárkóznunk  ama  nézet  elől,  mely  szerint  a  sumirok,  kik 
Kr.  e.  5000  körül  alapították  meg  mezopotámiai  birodalmukat,  a 
nagy  kontinens  belsejéből  vándoroltak  oda  és  szintén  a  törökség 
ősei  közé  számíthatók.  (L.  Almásy  idézett  értekezését.  Keleti 
Szemle  III.  193.)  ((Ázsia  egysége))  nem  olyan  erőszakolt  rekon¬ 
strukció,  mint  amilyennek  első  pillanatra  látszik.  A  kinai  és  su- 
mir  műveltség  közti  egyezések  nagyon  is  figyelemreméltó  jelen¬ 
ségek,  amint  azt  C.  J.  Ball  ((Chinese  and  Sumerian))  (Oxford, 
1913.)  c.  művének  elfogulatlan  birálói  el  is  ismerik.  (V.  ö.  O. 
Franké  ismertetését.  Ostasiatische  Zeitschrift  IV,  136 — 139.  1.) 

Germanus  egy  helyen  azt  mondja:  ((Tévedés  volna  azt 
hinni,  hogy  az  Irán  és  Túrán  között  e  mondái  vagy  Kr.  e.  idők¬ 
ben  etnográfiai  különbség  állott  fenn!  Eme  ((turánok))  iráni 
(ária)  nomád  nép  volt,  akiknek  neve  Kelet-Irán  nyelvében  vala¬ 
mennyi  északi  nomád  nép  meghatározója  és  a  görög  ((dahaew 
(  Aaot  )  szinonimája  lett.  Eme  turánoknak  semmi  közük  sincsen 

a  «lürk))  népekhez,  akik  a  Kr.  ii.  VI.,  században  nyomultak  a 
Kaspi-Aral-tó  vidékére.))  (E.  Meyer:  Gesch.  d.  Altért.  I.  3,  815.) 

Szerintem  igenis  van  közük  e  népeknek  egymáshoz,  mert 
Herodotos  jirkáiról  (  lupxat  )  ma  már  tudjuk,  hogy  ugor  né¬ 
pek  voltak  és  kétségtelenül  megállapítható  ugyancsak  Herodo¬ 
tos  leírása  alapján,  hogy  az  argippeusok,  kik  az  ő  idejében  Dzun- 
gária  területén  laktak,  a  mongolsághoz  számíthatók. 

Ezenkivül  ne  feledjük,  hogy  a  jakutok,  kik  most  a  Léna 
mellékén  laknak,  ma  is  szakháknak  nevezik  magukat,  tehát 
ugyanazt  a  szót  használják  saját  nemzetiségük  jelölésére,  amely- 
lyel  a  Dárius  és  Xerxes  korabeli  perzsák  nevezték  turáni  ellen¬ 
feleiket.  Ez  a  tény  egymaga  elég  annak  cáfolására,  hogy  Irán  ősi 
ellenségei  nem  voltak  különfaju  népek. 

Azok  a  bizonyítékok  ugyanis,  melyekre  a  turáni  elmélet 
ellenesei  (köztük  Germanus  is)  legszívesebben  hivatkoznak,  hogy 
t.  i.  egyes  turáni  népeknek  vagy  uralkodóiknak,  az  árja  nyelv 
emlékek  bizonysága  szerint,  árja  nevük  volt,  véleményem  szerint 
nem  bizonWtékok.  Kérdés,  hogy  e  népek  maguk  milyen  nevekre 
hallgattak;  hogy  nevezték  uralkodóikat. 

Nem  állja  meg  a  helyét  az  az  ellenvetés  sem,  hogy  «az  ó-kor 
Íróinak  semmi  érzékük  a  népek  nyelvészeti  osztályozása  iránt 
nem  volt.  Amit  mi  a  XX.  században  természetszerű  osztályozásnak 
tartunk,  az  ó-kor  vallási  partikularizmusán  eleve  megtört.  Élet¬ 
mód  és  kultuszbeli  különbségek  ragadták  meg  az  irók  figyelmét 
nemcsak  a  rokonnyelvek  osztályozásáig  és  egybevetéséig,  de  a 
saját  nyelvükhöz  legközelebb  álló  törzsrokonok  felismeréséig  sem 
jutottak  el.))  Abban  az  időben  ugyanis  a  vallási  és  faji  különb¬ 
ségek  sokkal  jobban  fedték  egymást  mint  ma.  Nagyon  is  jó  bizo¬ 
nyítékaink  vannak  arra,  hogy  az  ó-kori  népek  a  faji  különbségek¬ 
kel  szemben  sem  voltak  vakok. 

Nézzük  például  a  szkithákról  készült  torzképeket  a  Kr.  e. 
V.  századból,  melyeket  Memfiszben  találtak.  (Közli  Minns,  «Scy- 
thians  and  Greeks))  c.  művében.  XXXVII.  1.)  Világosan  megálla¬ 
pítható  rajtuk  a  mongol  típus  tudatos  torzítása. 

Vegyük  a  képet,  melyet  az  árjaság  ellenségeiről  a  vedák 
festenek,  melyek  szerint  a  nem-árja  népek  istentelenek,  fekete- 
börüek,  orrnélküliek  és  kultusznélküliek.  (Germanus  maga  hi¬ 
vatkozik  ez  adatokra.)  Kérdem  mire  szolgálhat  ez  esetben  az 
orrnélküli  jelző,  ha  nem  a  faji  különbség  megállapítására? 

És  hogy  ez  a  testi  sajátosság  milyen  fontos  megkülönböz¬ 
tetés  volt  a  hinduk  szemében,  mutatja  művészetük,  illetőleg  az 
ennek  hatása  alatt  fejlődött  kinai  és  japáni  vallásos  (buddhista! 
művészet  Számtalan  emléke.  Látjuk  ugyanis  ezeken,  hogy  a  ade- 
vák»,  a  gonosz  szellemek,  mindenütt  a  szó  szoros  értelmében 
orr  nélkül,  azaz  teljesen  belapított  orral  vannak  ábrázolva,  mely¬ 
ben  a  két  orrlik  olyanformán  helyezkedik  el,  felülről  lefelé 
húzódva  az  arc  síkjában,  mint  a  koponyában  az  orr  ürege. 

De  arra,  hogy  az  Irán  s  Túrán  közti  harc  valóban  két 
különböző  világ  küzdelme,  valóban  az  ősi  ellenfelek  gyanánt 
egymással  szembeszálló  fajok  harca  volt,  az  említett  adatoknál 
nagyobb  bizonyítékot  szolgáltat  az  Ázsia  sorsa  fölött  döntő  ese¬ 
mények  időrendje. 

Irán  meghódítását  az  árják  által  a  belső-ázsiai  ótörök  és 
és  mongol  népek  agresszív  fellépései  követik  Kínával  szemben. 
Az  utóbbi  t.  i.  az  előbbinek  természetes  következménye  volt.  Az 
ótörökség  ugyanis,  mely  Belső-Ázsiának  ősi  lakossága  volt  és 
valamikor  talán  a  mai  Perzsia  területét  is  birtokolta,  az  indo- 
germánság  nyugat-keleti  irányú  terjeszkedése  folytán  egyre 
visszaszorult,  a  támadó  féllel  szemben  meggyöngült  és  az  Aveszta 
korát  követő  időben  a  távol  Keleten  kereste  érvényesülését.  A 
hiungnuk  fellépése  a  Chou-dinasztia  korában  az  avesztai  turán- 
ság  térveszteségének  megfelelő  erőáttétel  volt.  (L.  Almásy  idézett 
tanulmányát.  Keleti  Szemle  III.  195.) 

Hangoztatnom  kell  tehát  ismét,  hogy  Ázsia  egysége  leg- 
kevésbbé  sem  puszta  képzelet  alapján  felállított  tétel.  Akik  leg¬ 
nyomatékosabban  beszélnek  róla,  nem  is  nyugatiak,  hanem  épen 
a  távol  Kelet  szülöttei;  szóval  azok,  kik  legjobban  érzik  Ázsia 
szivverését,  legjobban  ismerik  népeinek  hagyományát  és  leghiva- 
tottabbak  annak  elbirálására. 

Nyilvánvaló  azonban  előttünk  is  e  nagy  igazság,  ha  nem 
tévesztjük  szem  elől  Ázsia  földjének  alakulását,  ha  tekintetbe 
vesszük,  hogy  az  óriási  földrajzi  egységein  élő  néptömegeknek 
természeti  törvények  alapján  kellett  ethnikai  egységekké  fej- 
lödniök. 

Akik  nálunk  a  turáni  kérdést  felvetették,  most  is  azzal  a 
meggyőződéssel  folytatják  munkájukat,  amellyel  a  mozgalom 
•  irányításához  hozzáfogtak.  Ép  oly  komolyan  veszik  most  is  a 
Túrán  fogalmát,  mint  kezdetben  és  ép  oly  kevéssé  veszik  komo- 

lyan  azokat,  kik  a  turánizmusra  divatból  vagy  pillanatnyi  elő¬ 
nyök  kihasználása  céljából  a  nyelvüket  öltögetik,  mint  azokat, 
kik  pozitiv  tudás  nélkül  melléjük  csatlakozva  a  dilettánsok  köny- 
nyelmüségével  lőnek  túl  a  célon. 

Vagyunk  még  néhányan,  kiknek  nem  nagyon  fáj  a  fejünk 
amiatt,  hogy  mások  nem  akarnak  megértéssel  közeledni  felénk. 
Bizonyságul  szolgáljon  Teleki  Pál  grófnak  egyik  legutóbbi  nyi¬ 
latkozata,  melyet  a  Turáni  Társaság  1916.  május  2-iki  átalakuló 
közgyűlésén  elnöki  megnyitójának  keretében  tett: 

«A  konkrét  feladatok  mellett  nem  feledjük  nagy  perspek¬ 
tívánkat  sem,  az  őshazát,  mely  a  magyar  tudománynak  egyik 
fáklyája  volt,  Turánt,  mely  fogalmat  történelmi  szempontból, 
mostanság,  mióta  jelszóvá  vált,  többen  támadtak.  Véleményem 
szerint  helytelenül.  A  Túrán  előttem  földrajzi  fogalom.  Típusfo¬ 
galom.  A  középázsiai,  a  sivataggal  a  kiima  hullámzásainak  be¬ 
folyása  alatt  küzködő  Steppe  fogalma.  A  rónáé,  melyen  belül 
nincs  néphatár  és  amely  a  benne  hullámzó,  időnként  birodal¬ 
makká  összeverődő  törzsekre  rásüti  az  egyformaság  bélyegét, 
eggyé  amalgamálja  őket.)> 

Ez  a  meggyőződés  élt  bennünk,  mint  említettem,  már 
akkor,  mikor  nemzeti  egyéniségünk  kérdésének  behatóbb  tanul¬ 
mányozása  céljából  a  Turáni  Társaság  fentartását  hasznosnak 
láttuk  és  annak  természetes  továbbfejlesztését  a  saját  erőnkből, 
illetőleg  hazai  eszközeinkkel  már  jó  ideje  előkészítettük.  Ezen 
az  alapon  akar  látni  minket  a  külföld  is.  Erre  épít  leghatalma¬ 
sabb  szövetségesünk  a  németség  is,  melynek  tudósai  a  keletkuta¬ 
tásnak  épen  a  minket  legközelebbről  érdeklő  ágaiban  eddig  is  oly 
megbecsülhetetlen  segítséget  nyújtottak. 

Müller  Miksa  ugyan  tévedt,  mikor  a  Turánság  kereteit  meg¬ 
vonta,  de  nagyon  is  hasznos  szolgálatot  tett  a  tudománynak 
azzal,  hogy  a  Turánnak,  mint  ősi  szintétikus  fogalomnak  a  mai 
igényeknek  megfelelő  értelmet  adott.  A  turáni  jelző  ugyanis  meg¬ 
illeti  mindazt,  aminek  kialakulására  Ázsia  belsejének  összefüggő 
síkságai  elhatározó  befolyást  gyakoroltak.  Ezeken  a  szervesen 
egybekapcsolódó  területeken  mérhetetlen  jelentőségű  alakulások, 
ethnikai  és  kulturális  keveredések  mentek  végbe. 

A  tágabb  értelemben  Turáni  síkságnak  nevezhető  területen 
olyan  értékek  születtek,  olyan  sajátosságok  fejlődtek  ki,  amelyek 
nem  sorozhatók  egyszerűen  az  uráli  vagy  altáji  kategóriába.  E 

sajátságok  pedig  leginkább  a  népek  temperamentumában,  világ¬ 
nézetében,  társadalmi  felfogásában  és  formaérzékében  jutnak  ki¬ 
fejezésre  épen  azért  az  embertan  és  néprajz,  a  jog-  és  társa¬ 
dalomtudomány,  a  művelődés  és  művészettörténet  szempontjá¬ 
ból  is  nagyon  fontosak. 

Nem  terjeszkedem  ki  most  ama  formák  megnevezésére, 
melyeket  már  eddig  a  turániak  közé  sorolni  indokoltnak  tartot¬ 
tam,  mert  nem  akarok  ismétlésekbe  bocsátkozni.  (Rövid  össze¬ 
foglalásuk  a  turánizmusról  alkotott  nézetemmel  kapcsolatban  a 
Hungárián  Review  1.,  2.  és  3.  számában.)  Nem  szólok  azokról 
sem,  melyeket  mint  olyanokat  későbbi  közlések  számára  tartok 
fenn,  mert  nem  akarok  féleredményekről  beszámolni. 

Szabadjon  azonban  befejezésül  arra'  hivatkoznom,  hogy 
azok  a  népek,  melyek  ma  a  turánizmus  jegyében  akarják 
megvalósítani  nemzeti  egyéniségüket,  Belső-Ázsia  nagy  sikságain 
szervezkedtek  először  fejlettebb  társadalmi  és  politikai  egysé¬ 
gekké.  A  tágabb  értelemben  vett  turáni  sikságon  dőlt  el  sorsuk. 
Ott  jött  létre  a  nagy  hunn  birodalom  és  ennek  fejlődése  irányí¬ 
totta  a  többi  ural-altáji  társadalmi  és  politikai  szervezet  alaku¬ 
lását  is. 

Hirth  Frigyes  tanulmánya  alapján  meggyőződhettünk  arról, 
hogy  Thuróczi  krónikája  lényegükben  megbízható  adatokat  tar¬ 
talmaz.  Nem  szabad  hát  a  mondák  világába  utasítanunk  azt  az 
állítását  sem,  mely  szerint  őseink  és  a  hunnok,  a  legrégibb  világ- 
történelmi  jelentőségű  turáni  egység  megalapítói  közt  megvolt  a 
kapcsolat  már  az  őshazában.  (V.  ö.  Munkácsi  Bernát,  Hunn 
nyelvemlékek  szókincsünkben.  Ethnografia  XH.  396  1.) 

Miért  ne  nevezzük  hát  e  közösséget  Turáninak?  Miért  tart¬ 
suk  tudománytalannak  a  turáni  jelzőt,  mikor  az  rendkívül  alkal-, 
masnak  bizonyul  egy  sajátos  világnézet  jelölésére,  méh'  egymás¬ 
sal  többé-kevésbbé  rokon  fajú  népeket  foglalt  egykor  szellemi 
azaz  társadalmi  egységbe? 

És  ha  e  népek  utódai  most  újra  rátaláltak  egymásra  és  ez 
egységet  a  mai  viszonyoknak  megfelelő  módon  újra  meg  akarják 
teremteni,  kérdem:  miért  ne  volna  jogosult  ezen  az  alapon  egy  uj 
kategóriát  felállítani?  Ha  ugyanis  nem  fejlődött  ki  e  népek  szét¬ 
szakadása  óta  mostanig  egy  közös  turáni  felfogás,  azaz  öntudat, 
e  körülmény  még  nem  bizonyítja,  hogy  ennek  nem  volt  alapja  a 
múltban  s  nincs  jogosultsága  a  jövőben.  Amerikanizmusról  sem 

lehetett  szó  addig,  mig  az  Egyesült-Államok  heterogén  társadal¬ 
mában  bizonyos  sajátos  irányzatok  ki  nem  alakultak  és  látjuk, 
hogy  ezek  nagyon  is  pozitiv  értékek  termeléséhez  vezettek  a  szel¬ 
lemi  és  anyagi  érvényesülés  minden  terén.  Miért  ne  termelhet¬ 
nének  ilyen  értékeket  azok  a  népek,  melyeket  a  származás  közös¬ 
sége,  a  nemzetté  alakulás  folyamatának  közös  tényezőkön  alapuló 
rokon  formája  von  egy  csoportba? 


I 

JVemzetiségeink  nyelve  a  középiskolában. 

Irta:  Gajda  Béla. 


Középiskoláink  régóta  sürgetett  reformja  felé  megtörtént 
az  első,  kezdeményező  lépés  a  kultuszminiszternek  azon,  a  Ház 
elé  terjesztett  törvényjavaslatával,  mely  egyes  adminisztratív 
jelentőségű  újítások  mellett  a  középiskolai  oktatás  gyakorlatibbá 
tételét  is  célozza  azáltal,  hogy  a  gimnázium  úgynevezett  ((görög¬ 
pótló))  tárgyainak  kiküszöbölésével  egy  nyugateurópai  kultur- 
nyelv  vagy  egy  hazai  nemzetiségi  nyelv  tanítását  kötelezően  be¬ 
hozza  az  iskola  tárgyai  közé. 

A  napi  sajtó  élénken  megvitatta  ez  intézkedést,  de  szem¬ 
pontjait  természetesen  a  pártpolitikából  merítette.  E  sorok  Írója 
—  ki  tiz  év  óta  működik  exponált  nemzetiségi  vidéken  levő 
középiskolában  —  megkísérti,  hogy  ott  szerzett  közvetlen  tapasz¬ 
talatai  alapján  a  pártpolitikai  szempontok  mellőzésével,  általános 
nemzeti,  továbbá  kulturális  és  tanügyi  nézőpontból  tegye  vizs¬ 
gálat  tárgyává  a  javaslatot,  nyomozva  annak  várható  következé¬ 
seit.  Épen  ezért  a  címben  kitűzött  célhoz  képest  nem  a  nyugat¬ 
európai  nyelvek  tanításával  fog  foglalkozni  —  hiszen  ezek  szük¬ 
sége  régen  benn  él  már  a  köztudatban,  —  hanem  pusztán  a  nem¬ 
zetiségi  nyelveknek  a  magyar  középiskolákba  való  bejutásával, 
mint  ami  eddigi  nevelési  rendszerünkben  merőben  nóvumként 
jelentkezik. 

Akik  hazai  viszonyainkat  ismerik  s  azokkal  számot  vetnek, 
e  javaslatot  hosszú  idők  egyik  legjelentősebb  tanügyi  eseményé¬ 
nek  fogják  tekinteni,  melytől  politikai  téren  is  liberális  szellemé¬ 
nek  és  emelkedett  célzatának  megfelelő  mélyreható  változások 

lesznek  várhatók.  Épen  ezért  a  magyar  közélet  teljes  konszoli¬ 
dációját  mindenekfölött  óhajtó,  objektiv  elmék  bizonyára  nem 
fognak  minket  a  kulturátlanság  vádjával  illetni,  ha  már  eleve  ki¬ 
emeljük,  hogy  azt  szeretnek,  ha  az  uj  tanrendszerben  a  hazai 
nemzetiségek  nyelvének  tanítása  minél  erősebben  hangsúlyozva 
lenne  s  minél  kiterjedtebben  megvalósíttatnék  olyképen,  hogy  a 
gimnázium  felsőbb  osztályaiban  mindenki  köteleztetnék  egy 
hazai  nemzetiségi  nyelv  elsajátítására. 

Hazai  nemzetiségeink  bizonyára  jelen  alakjában  is  öröm¬ 
mel  üdvözlik  a  javaslatot,  mely  kulturális  életüknek  kétségtele¬ 
nül  nagy  emelkedését  jelenti,  de  hasonlóképen  kell  fogadnia 
minden  elfogulatlan  és  liberálisan  gondolkozó  magyar  embernek 
is,  mert  —  s  ezt  óhajtjuk  először  is  megállapítani  —  közéleti, 
praktikus  szükségnek  tesz  eleget  a  javaslat. 

Ismeretes  és  sokszor  hangoztatott  elv  az  elméleti  pedagógiá¬ 
ban,  hogy  az  iskola  bizonyos  ideális  szellemi  javak  őrzője  és  át- 
származtatója,  -s  mint  ilyen,  utilitarisztikus  szempontokból  nem 
vezéreltetheti  magát,  viszont  azonban  kétségtelen,  hogy  az  iskola 
elvégre  is  nem  öncél,  nem  önmagáért  van,  hanem  az  életre  való 
előkészítés  a  rendeltetése.  Hiszen  épen  ez  idealisták  kedvelt 
humanisztikus  iskolájában  a  legelső  axióma,  amit  megtanul  a 
gyermek:  «non  scholae,  séd  vitae  discimus.)) 

Az  meg  viszont  kétségtelen  tény,  hogy  hazánkban  a  nem¬ 
zetiségek  száma  nem  valami  ((quantité  négligeable)),  sőt  ellen¬ 
kezően  az  ország  lakosságának  közel  fele  nem  magyar  anya¬ 
nyelvű.  E  nemzetiségekkel  békén,  lelki  megértésben  és  szeretet- 
ben  együttélnünk  nemcsak  természetes  életkövetelmény,  hanem 
elsőrangú  államérdek  is,  s  igy  bizonyos  határokon  belül  köteles¬ 
ségünk  mindent  megtenni,  ami  e  harmóniát  előmozdítja.  Hogy  a 
közeledésnek,  a  lelki  megértésnek  és  együttműködésnek  nélkü¬ 
lözhetetlenebb  alapja,  mint  a  nyelvi  megértés,  nincs,  azt  bizo¬ 
nyítani  teljesen  fölösleges. 

Oly  természetes  és  magától  érthető,  oly  egyszerű  gondolat 
ez,  —  valóságos  Columbus-tojása,  —  hogy  egyenesen  csodálatos: 
hogy  nem  jutott  ez  eddig  államférfiaink  eszébe?  Bizonyára  közel 
járunk  azonban  az  igazsághoz,  ha  a  hazai  nemzetiségek  hűséges 
és  áldozatkész  háborús  szereplésében  keressük  az  egyik  főokot. 
mely  az  eszmét  megvalósításhoz  segítette,  ami  természetesen  ma¬ 
gasztos  és  minden  elismerésre  méltó  tény,  de  részünkről  ez  ügy- 

gyei  kapcsolatban  különösen  hangsulyozandónak  nem  véljük. 
Egyrészt  ugyanis  vitathatatlan  tény,  hogy  «a  nemzetiségek  részé¬ 
ről  a  hazához  való  hűség  nem  holmi  kegyes  szivességtétel,  hanem 
a  legelemibb  kötelesség,  amit  egy  honpolgár  kenyeret  és  védel¬ 
met  adó  hazájával  szemben  tanúsíthat)),^)  s  igy  különösebb  jutal¬ 
makra  és  kiváltságokra  ezért  senki  sem  tarthat  számot,  másfelől 
nekünk  sem  válnék  nagy  dicséretünkre,  ha  ezt  a  nemzetiségeink¬ 
nek  kedves,  nekünk  szükséges  s  igy  régen  megvalósítandó  refor¬ 
mot  pusztán  a  háború  hatása  alatt,  mintegy  jutalomként  s  nem 
magasabb  szempontokból  létesítenők.  Részünkről  egy  uj  étapp- 
ját  látjuk  ebben  a  lépésben  is  annak  a  nagy  perspektiváju  és  cél¬ 
tudatos  akciónak,  mely  a  jelenlegi  kormányelnök  legszemélye¬ 
sebb  kezdeményezéséből  már  régebb  idők  óta  folyik  a  nemzeti¬ 
ségekkel  való  őszinte,  komoly  és  végleges  megegyezésre  s  ezáltal 
a  magyar  közélet  ez  egyik  legsúlyosabb  betegségének  orvoslására. 

Nemzetiségeink  derekas  hadi  szereplése  s  az  államhatalom 
ez  újabb  közeledése  —  meg  vagyunk  róla  győződve  —  hatalmas 
robbantások  az  eddigi  meg  nem  értés,  közöny,  sőt  olykor  gyűlö¬ 
let  sziklafalának  áttörésében,  s  hisszük,  hogy  a  találkozás,  a  tel¬ 
jes  harmónia  elé  komoly  akadál}^  már  nem  gördülhet. 

A  hazai  nemzetiségi  kérdést  csak  újságcikkekből,  vagy  par¬ 
lamenti  beszédekből  ismerő  olvasó  esetleg  azt  hiheti,  hogy  az  itt 
mondottakban  talán  túlzott  fontosságot  tulajdonítunk  egy  el¬ 
végre  is  csak  tanügyi  intézkedésnek.  Erre  egyszerűen  azzal  fele¬ 
lünk,  hogy  a  hazai  nemzetiségeknek  objektiv,  komoly  aspirációik 
csak  kiütiirális  téren  vannak,  mert  tárgy ias  politika,  gazdasági  és 
szociális  igényeik  és  érdekeik  teljesen  azonosak  a  magyarságéval, 
s  igy  a  kultúra  területe  az,  hol  velük  a  megértés  leginkább  kere¬ 
sendő  s  a  helyzet  tisztázandó. 

De  van-e,  s  illetve  lesz-e  a  szóbanforgó  törvényjavaslatnak 
olyan  ereje,  s  lesznek-e  olyan  hatásai,  melyek  bennünket  ily 
nagy  remén}' ekre  jogosítanak? 

A  reform  először  is  módot  ad  arra,  hogy  a  magyar  közép¬ 
iskolákba  járó  idegenajku  ifjúság  anyanyelvét  s  annak  irodalmát 
tudatosan  és  behatóan  megismerje.  Mi  következik  ebből? 

Tudjuk,  hogy  hazai  nemzetiségeink  azért  mellőzték  lehető¬ 
leg  a  magyar  középiskola  látogatását,  mert  ott  anyanyelvűk  kulti- 


h  Raffay  Sándor  :  Erkölcsi  erők  szerepe  a  háborúban.  15.  1. 

válására  vagy  egyáltalán  nem,  vagy  csak  mellékesen  és  hiányo¬ 
san:  rendkívüli  tárgy  formájában  volt  alkalom.  A  reformjavaslat 
erre  bőséges  és  komoly  alkalmat  nyújt,  úgy,  hogy  a  reform  első 
következéseként  a  nemzetiségek  bizalmatlansága  a  magyar  iskola 
iránt  kétségkivül  csökkenni  fog.  Ennek  viszont  természetes  vele-  . 
járója,  mondhatni  függvénye  lesz  a  nemzetiségi  középiskolák 
látogatottságának  csökkenése.  Ha  ugyanis  a  magyar  iskola  a 
nemzetiségeknek  az  anyanyelvűkre  vonatkozó  kívánságait,  s  az 
azzal  összefüggő  érzelmeit  ép  úgy  kielégíti,  mint  a  nemzetiségi 
-  iskola,  s  amellett  a  magyar  nyelvben,  az  állam  nyelvében:  a 
hazánkban  való  boldogulás  nélkülözhetetlen  feltételében  pedig 
amannál  természetszerűen  jobban  kiképezi  tanulóit:  a  nemzeti¬ 
ségi  szülő  szívesebben  fogja  a  magyar  iskolába  adni  gyermekét. 
Ebből  kifolyóan  aztán  a  nemzetiségi  iskolák  is  megszűnnek  azok 
lenni,  amik  a  nacionalista  közvélemény  szemében  voltak,  s  a 
túlzó  nemzetiségi  mozgalmak  ez  erős  támaszpontjainak  tekin¬ 
télye  és  aktivitása  csökkenni  fog. 

A  nemzetiségi  nyelveknek  a  magyar  középiskolába  való  be¬ 
jutásától)  s  Így  intenzivebb  kultiválásától  magasabb  kulturális 
szempontból  is  jelentős  eredmények  lesznek  várhatók.  Nagy 
mértékben  és  igen  kedvezően  befolyásolná  ugyanis  e  körülmény 
a  nemzetiségek  irodalmát  s  egész  kultúráját  is.  Ez  irodalmak 
bizonyos  lendületet  vennének,  fejlődésre  képesebbek  és  önállób¬ 
bak  lennének.  Nem  függenének  többé  annyira  külső  hatásoktól, 
tényezőktől,  nem  várnák  s  nem  fogadnák  el  annyira  kívülről 
(Bukarestből,  Prágából,  Belgrádból  (?),  Moszkvából)  az  irányí¬ 
tást:  a  hazai  nemzetiségek  irodalma  emancipálódnék  a  külföldi 
hasonló  nyelvű  irodalom  uralma  alól,  nem  lenne  többé  annak 
egyszerű  expoziturája,  s  kulturális  fórumaik  nem  lennének 
annak  számára  puszta  exportpiacok.  Ezáltal  sok  káros  külső 
politikai  hatás  is  megszűnnék. 

Lehetnek  azonban,  sőt  mint  a  napisajtó  nem  egy  hozzá¬ 
szólásából  látható  volt:  vannak  is  nem  kis  számmal  olyanok  is, 
akik  a  nemzetiségi  kultúrák  ilyetén  ((támogatásában))  a  magyar 
kultúra  sérelmét,  veszélyeztetését  látják.  Részünkről  ez  aggo¬ 
dalmat,  amit  csak  túlzott  exkluzivitás  vagy  kultúrtörténeti  tájé- 

^)  Hozzávetőleges  számítás  szerint  körülbelül -60  magyar  középiskolában 
fog  taníttatni  egy  nemzetiségi  nyelv. 

Magygi*  Figyelő.  12 

kozatlanság  szülhet,  teljesen  alaptalannak  tartjuk.  A  magyar 
kultúra  az  összes  hazai  nemzetiségi  kultúrák  fölött  oly  kétség¬ 
telen  fejlődés-  és  értékbeli  s  ennek  következtében  oly  potenciális, 
hatalmi  nivókülönbséggel  bir,  hogy  számára  minden  verseny 
csak  előnyös  lehet,  amint  hogy  különböző  kultúrák  versenye 
általában  mindig  csak  üdvös  eredményekkel  jár.  Az  meg  a  dolog 
természetében  fekszik,  hogy  minden  ebből  a  miliőből:  a  magyar 
földből  kisarjadó,  életfeltételeit  ott  találó  kultúrának,  ha  önálló 
fejlődési  lehetőségei  megvannak,  idegen  nyelvűsége  ellenére  is 
ehhez  a  földhöz,  s  ennek  a  politikailag  egy  nemzetnek  az  esz¬ 
méihez  és  törekvéseihez  kell  hűnek  maradnia,  s  az  is  marad,  mert 
a  népiélek  is  természeti  produktum  lévén,  nem  birhat  más  érzé¬ 
sekkel,  ideálokkal  és  törekvésekkel,  mint  amelyet  a  hazai  miliő¬ 
ből  magába  szívott.  Megelégedett,  szükségleteit  anyagi  és  szellemi 
tekintetben  itthon  megkapó  nemzetiség  kifelé  sohse  gravitál, 
aminthogy  mellékesen  megjegyezve  kifelé  gravitálás  eddig  sem 
volt  soha  magánál  a  nemzetiségi  népnél,  csupán  egyes,  a  túlzó 
eszmékből  élő  agitátoroknál. 

Nem  kell  tehát  e  «sokszinü  kultúrától))  félteni  az  államot, 
a  nemzetiségek,  —  a  történelem  rá  a  példa,  —  nem  kultúrájuk¬ 
kal,  hanem  müveletlenségükkel  veszedelmesek. 

Ha  eddig  ugyanis  nem  tudták  volna:  a  most  folyó  világ¬ 
háború  megtanította  rá  a  nemzetiségeket,  hogy  a  magyar  állam 
fennállása  történelmi,  világegyensulyi  szükségesség,  s  hogy  a 
nemzetiségeknek  az  államhoz  való  viszonya  nem  lehet  más,  mint 
e  ((történelmi  kényszerűségből  fakadó  sorsközösség,  érdekazonos¬ 
ságnak  felismerése)),  amiből  viszont  természetszerűen  következik 
a  magyar  állameszmének,  ebből  pedig  a  magyarnak  mint  állam¬ 
nyelvnek  kategórikus  elismerése  és  feltétlen  tiszteletben  tartása.  ’ 
E  korlátokon  belül,  melyek  minden  poliglott  államban  az  állami¬ 
ság  ((conditio  sine  qua  non))-jai,  az  állam  minden  fajnak  és  kul¬ 
túrának  szabad  fejlődést  és  haladást  biztosíthat,  s  annál  is  in¬ 
kább,  mert  csak  igy  tudja  igazán:  lelkében,  érzéseiben  is  magá¬ 
hoz  kötni,  ragaszkodóvá  tenni  a  nemzetiségeket. 

A  reform  a  nemzetiségek  szempontjából  tehát  kétségtelenül 
előnyös,  üdvös,  —  kérdés  lehet  most  már:  van-e  belőle  haszna  a 
magyar  anyanyelvű  tanulónak  is? 

Mielőtt  a  praktikus  érvekre  rátérnénk,  egy  csaknem  ezer¬ 
éves  perdöntő  tekintélyre  hivatkozhatunk:  államunkat  megala- 

pító  nagy  királyunkra,  Szent  Istvánra.  Az  ő  elve  volt:  «Regnum 
unius  linguae  fragile  ac  imbecille  est),  ami  pedig  egy  nagy  ma¬ 
gyar  filológusnak,  Ponori  Thewrev^k  Emilnek  értelmezése  sze¬ 
rint  azt  jelenti,  hogy  gyönge  az  az  ország,  melynek  népe  csak 
saját  nyelvét  ismervén,  a  vele  és  körülötte  lakó  más  nyelvű  népek¬ 
kel  azok  nyelvén  érintkezni  nem  tud. 

Más  fogalmazásban,  s  a  jelen  viszonyokhoz  közelebb  hozva 
talán  a  következő  szavakban  találjuk  meg  legpregnánsabban  ez 
elv  formulázását:  A  nemzetiségek  nyelvének  ismerete  nélkülöz¬ 
hetetlen,  mert  « amint  rajtunk  nem  uralkodhattak  olyan  népek, 
kik  nyelvünket  nem  értették,^)  azonképen  lehetetlenség  e  hazá¬ 
ban  a  magyarság  vezető  szerepét  a  nemzetiségi  eszmék  mai  fej¬ 
lettsége  mellett  föntartani  másként,  mint  csak  úgy,  ha  megismer¬ 
jük  őket  és  nyelvüket)).^) 

A  nemzetiségek  nyelvének  ismerete  állami  alkotottságunk 
viszonyainál  fogva  tehát  nagy  fontosságú  s  igy  az  iskola,  ha 
ehhez  hozzájuttatja  a  magyar  ifjút,  kétségtelenül  nagy  szolgálato¬ 
kat  tesz  neki  is,  s  általában  a  magyarságnak  is.  Hogy  a  legalább 
egy  nemzetiségi  nyelvet  biró  magyar  ifjú  számára,  —  ha  tanul¬ 
mányainak  végeztével  közszolgálatba,  vagy  ha  szabad  kereseti 
pályára  lép  is,  —  sokkal  több  működési  lehetőség,  szélesebb 
munkakör  nyilik  s  munkája  sokkal  eredményesebb  is  lesz,  mint 
annak,  aki  csak  magyarul  tud,  ez  bizonyításra  nem  szoruló,  evi¬ 
dens  igazság.  Különböző  miniszteri  rendeletek  több  közszolgálati 
ágban  ajánlják  sőt  meghagyják  a  vidék  nemzetiségi  nyelvének  el¬ 
sajátítását,  s  ez  nagyon  helyénvaló  dolog  is,  mert  a  köztisztviselő 
csak  igy  kelthet  bizalmat  maga  és  az  általa  képviselt  államhata-  . 
lom  iránt  s  csak  igy  töltheti  be  jól,  eredményesen  és  sok  munka¬ 
megtakarítással  hivatását.  Ez  azonban  eddig  —  sajnos  —  a  leg¬ 
több  esetben  csak  Írott  malászt  volt,  de  mig  az  állam  nem  adott 
módot  a  nyelvek  elsajátítására:  nem  is  lehetett  más.  Magunk  is 
nem  egy  sajnálatos  és  szomorú  esetet  tudnánk  felhozni  annak 
bizonyítására,  hogy  a  nemzetiségi  vidékeken  levő  közhivatalno¬ 
kok,  kiknek  közvetlen  érintkezésben  kell  lenniök  a  néppel,  ma 
sem  birják  annak  nyelvét  s  szolgák,  Írnokok  által  érintkeznek  a 

9  A  török  hódoltság  idején  pl.  magyar  volt  a  velük  való  érintkezés, 
a  diplomácia  nyelve. 

2)  Hegedűs  Lóránt  :  A  középiskola  reformja.  A  XX.  Század  könyv¬ 
tára  213.  1. 

felekkel.  Mint  kirívó  esetet,  csak  egy  példát  említünk:  a  Délvidék 
egyik  csupa  románok  és  nemetek  lakta  községének  járásbíróságá¬ 
nál,  0-n,  egy-két  évvel  ezelőtt  három  biró  volt,  kik  közül  egyik 
sem  tudott  románul  és  csak  egy  tudott  németül.  Elképzelhető 
annak  a  hivatalnak  az  ügymenete.  Nem  helyes  és  örvendetes 
dolog-e  tehát,  ha  az  állam  a  közpályára  készülő  ifjúnak  már  a 
középiskolában  megadja  a  módot  arra,  hogy  a  hazában  lakó 
más  nyelvű  honfitársaival  érintkezzék?  Mint  bevált  analógiát 
megemlíthetjük,  hogy  a  nemzetiségi  vidéken  levő  állami  tanító- 
és  tanítónőképző-intézeteknél  már  néhány  év  óta  szintén  he  van 
hozva  egy  nemzetiségi  nyelvből  való  vizsgálattétel  kötelezettsége. 
Magától  érthető,  —  amint  különben  már  fentebb  is  hangsúlyoz¬ 
tuk,  —  hogy  mindez  távolról  sem  érintheti  a  magyar  nyelv 
szupremáciáját,  amely  nemcsak  magától  érthető  természeti  szük¬ 
ség,  .hanem  kategórikus  politikai  posztulátum  is,  aminek  kellő 
hangsúlyozásáról  különben  egész  tanügyi  szervezetünk  gondos¬ 
kodik. 


A  praktikus  hasznon  kívül  azonban  más  fontosságát  is  lát- 
juk  ez  uj  intézkedésnek.  Ha  megpróbáljuk  szinmagyar  vidéken, 
az  Alföldön  vagy  Dunán  túl,  hazai  nemzetiségeinkről  beszélni, 
legtöbb  esetben  vagy  kétségbeejtően  hiányos,  vagy  ijesztően  ferde 
véleményekre  akadunk.  A  legtöbben  sokkal  többet  tudnak  még 
az  exotikus  külföld  lakóiról  vagy  az  ókor  népeiről  is,  mint  a  velük 
egy  hazában  lakó  honfitársaikról. 


Ennek  a  szégyenletes,  emberileg  és  nemzetileg  káros  álla¬ 
potnak  bizonyára  véget  fog  vetni  az,  ha  a  magyar  fiú  már  az  is¬ 
kolában  is  megismerkedhetik  más  ajkú  honfitársainak  nyelvével, 
szokásaival,  ami  sok  kínos  meg  nem  értésnek  vagy  félreértésnek, 
és  az  ezekből  fakadó  bizalmatlanságnak,  idegenkedésnek,  sőt 
talán  ellenségeskedésnek  fogja  elejét  venni. 

Mint  a  háború  egyik  legörvendetesebb  eredményét  szoktuk 
emlegetni,  hogy  legalább  megismerték  s  megtanulták  értéke  sze¬ 
rint  méltányolni  a  külföldön  a  magyarságot.  Quod  uni  iustiiniy 
'alteri  aequum:  ne  röstelkedjünk  ugyanezt  az  elvet  nemzeti¬ 
ségeinkkel  szemben  is  érvényesíteni. 

A  reformjavaslat  politikai  és  kulturális  jelentőségéből, 
úgy  hisszük,  sikerült  valamit  megláttatnunk  az  elmondottakban, 
a  kérdésnek  csak  néhány  pedagógiai  vonatkozását  akarjuk  még 
igen  röviden  érinteni. 

A  reformjavaslat  hosszabb  idő  óta  az  első  jelentős  lépés  a 
változott  idők  uj  követelményeivel  való  számvetés:  az  iskolának 
az  élethez  való  közeledése  terén,  de  jelentősége  még  fokozható, 
sőt  fokozandó  Tenne.  Mint  már  mondottuk  is,  részünkről  nem 
lehetővé,  hanem  kötelezővé  tennők  a  nyugati  kultur-  s  különösen 
a  hazai  nemzetiségi  nyelvek  tanulását  a  középiskolában.  Még 
pedig  legegyszerűbben  a  görög  nyelv  kiküszöbölésével.  A  görög 
nyelvet  u.  i.  a  legtöbb  helyen  alig  4 — 10  tanuló  tanulja  most  is 
osztály onkint:  ezek  kedvéért  szükségtelen  a  görögöt  a  gimnázium 
rendes  tárgyai  közt  megtartani.  Részükre  teljesen  elég  lenne,  ha 
a  reáliskolai  latin  tanfolyam  mintájára  egy  külön  rendkívüli  tan¬ 
folyam  szerveztetnék  a  gimnáziumban.  Hogy  ez  nálunk  nem  va¬ 
lami  országfelforgató,  ultramodern  idea  lenne,  arra  nézve  legyen 
elég  csak  egy  félhivatalos  műre^)  hivatkoznom,  hol  történeti  ada¬ 
tokkal  van  kimutatva,  hogy  a  ((görög  nyelv  tanításának  hazai 
gimnáziumainkban  sohase  volt  valami  mély  gyökere)).  (29.  1.) 

Épen  ezért  teljesen  érthető,  ha  10  évvel  ezelőtt  a  ((Társada¬ 
lomtudományi  Társaság))  által  a  középiskola  reformjáról  rende¬ 
zett  viták  során  többedmagával  Hegedűs  Lóránt  már  a  görög 
nyelv  eltörlése  iránt  határozott  indítványt  tesz  s  igen  érdekesen 
ő  is  a  hazai  nemzetiségi  nyelvekkel  kívánja  helyettesíteni  a  gö¬ 
rögöt.'^) 

Ezzel  a  radikális  lépéssel  a  javaslat  jelenlegi  végrehajtása 
elé  gördülő  kisebb-nagyobb  adminisztratív  természetű  nehéz¬ 
ségek  is  kevesbednének,  de  meg  a  célzott  eszme  is  jobban  szol¬ 
gáltatnék.  Mert  a  javaslat  igy,  —  ahogy  mi  tanulóifjúságunkat 
ismerjük,  —  céljával  ellentétben  épen  a  görögöt  tanulók  számát 
fogja  megnövelni,  mert  ezek  akadálytalanul  változtathatnak  inté¬ 
zetet,  miután  a  görögöt  mindenütt  tanítják,  mig  a  másik  tan- 

*)  Pirchala  Imre  dr.  :  A  magyarországi  középiskolák  rendje.  I.  k. 

2)  „Az  uj  tantervben  rendkivüli  fontosságot  tulajdonítanék  annak,  hogy 
a  holt  nyelvektől  megnyert  órákat  a  hazában  lakó  nemzetiségek  nyelvének 
tanítása  foglalja  el _  Úgy  képzelem,  hogy  országrészenként  más-más  nem¬ 

zetiségi  nyelvet  kellene  a  magyar  középiskolák  tantárgyai  közé  fölvenni."  (A 
középiskola  reformja.  XX.  Század  könyvtára.  12.  köt.  212.  1.) 

folyam  hallgatói  e  tekintetben  igen  korlátozva  lesznek,  mert  egyik 
intézetben  franciát,  másikban  angolt,  románt,  tótot  stb.  fognak 
tanítani,  vagy  pedig  nehéz  felvételi  vizsgálatoknak  lesznek  alá¬ 
vetve.  Nem  kis  nehézség  lesz  továbbá,  hogy  azt  a  magyar  fiút,  ki 
csak  az  V.  osztályban  kezdi  a  nyelv  tanulását,  egészen  másként 
kell  tanítani,  mint  akinek  az  illető  nyelv  anyanyelve.  Kellő  számú 
tanerő  hiányával  is  számolni  kell  —  legalább  egyelőre  —  miért 
is  ennek  a  jövőben  való  elkerülése  végett  a  tanárképesítésnél 
szigorúan  megkövetelendő  lenne,  —  s  nemcsak  papiroson,  mint 
ma,  —  hogy  minden  egyes  tanárjelölt  egy  modern  kultur-  vagy 
hazai  nemzetiségi  nyelvből  is  vizsgálatot  tegyen.  Viszont  ennek 
kellő  elsajátítására  és  tökéletesítésére  e  középiskolai  kurzuson 
kivül  az  egyetemen  is  módot  kellene  adni  nyelvmesterek  alkal¬ 
mazása  stb.  által. 

Mindenekfölött  azonban  a  módszer  kérdését  tartjuk  első¬ 
rangú  fontosságúnak  és  szabályozandónak.  Isten  mentsen 
ugyanis  attól,  hogy  ez  újonnan  bevezetendő  nyelveket  is  a  többi 
nyelvek  tanítási  módszerével  oktassák!  A  grammatizálás,  az  örö¬ 
kös  elemzés,  szóturkálás,  szóval  a  ((módszer))  az  oka  annak  a 
szégyenteljes  állapotnak,  hogy  sem  a  latint  8  év  alatt,  sem  a  né¬ 
metet  5  év  alatt  nem  képes  a  középiskolában  megtanulni  a  ta¬ 
nuló.  Ha  az  uj  nyelvek  is  erre  a  sorsra  jutnak,  s  belekerülnek  a 
((módszer))  Prokrustes-ágyába,  kár  a  kezdeményezésért,  csak 
eggyel  több  ballaszt  lesz  a  középiskolában.  Ennek  föltétlenül 
elejét  kell  venni,  s  minden  más,  mondjuk  irodalmi  és  esztétikai 
magasabb  célt  megelőzve,  vagy  ha  kell:  egészen  mellőzve  is, 
egyesegyedül  a  nyelv  teljes  és  folyékony  elsajátítását  tüzzük  ki 
az  uj  kurzusok  feladatául  s  követeljük  meg  tanártól  és  tanulótól 
egyaránt. 

Mindez  azonban  már  a  gyakorlati  végrehajtás,  a  szakembe¬ 
rek  dolga  s  Így  kivül  esik  fejtegetéseink  keretén. 

A  nagy  koncepciójú,  s  közéletünk  konszolidálására  uj  esz¬ 
közöket  nyújtó  javaslatot  mint  a  modern  magyar  középiskola 
megvalósulásának  első  lépését  megértéssel  és  teljes  bizalommal 
nézi  minden  elfogulatlan  elme,  mert  biztató  jelét  látja  benne 
annak,  hogy  a  középiskolában,  —  mely  eddig  a  múltnak  túlsá¬ 
gos  kultusza  miatt  ((szinte  háttal  fordítva  vitte  a  tanulót  az  élet¬ 
nek))  s  csak  literary  gentleman-ekei  akart  nevelni,  —  ezentúl 
több  érzék  lesz  a  való  élet  követelményei  iránt. 

II.  Vilmos  császár  már  régen  kiadta  a  jelszót  a  német  peda¬ 
gógusoknak:  ((Nekünk  nem  jó  rómaiakat  vagy  görögöket  kell 
nevelnünk,  hanem  jó  németeket.))  Ez  a  felhívás  nekünk  is  szól. 
Mi  is  eleget  áldoztunk  már  a  klasszicizmus  oltárán,  ideje  már 
e  sok  részükben  elavult  kultureszményeknek  a  mai  élet  számos 
jelentősebb  követelményeivel  való  fölcserélése,  s  itt  az  ideje  ennek 
különösen  most,  mikor  a  béke  eljövetele  után  a  nemzetépítő  nagy 
feladatok  intenzív,  egyetértő  munkát  s  az  élet  változott  körül¬ 
ményei  iránt  eleven  érzéket  fognak  kívánni  az  ifjú  nemzedéktől. 


Búza  és  a  háború. 

Irta  :  Dr.  Varga  Kálmán  kir.  gazd.  akad.  tanár. 


Már  eddigi  hadisikereink  után  is  biztosra  vehetjük, 
hogy  az  ellenségeink  seregei  fölöttünk  diadalmaskodni  nem  képe¬ 
sek.  Fényes  és  a  világtörténelemben  még  soha  fel  nem  jegyzett 
diadalainkkal  szemben,  az  ententenak  csupán  az  a  csalóka  re¬ 
ménye  maradt,  hogy  bennünket  kiéheztetés  utján  fog  összerop- 
pantani. 

így  jutott  a  katonai  érdek  az  ország  gazdasági  erejével  szo¬ 


ros  kapcsolatba,  ezért  vagyok  bátor  a  magyar  művelt  olvasó- 
közönség  előtt  is  különösebben  a  magyar  búzával  foglalkozni, 
mert  úgy  vélem,  itt  az  ideje,  hogy  ebben  az  országban  a  búza 
jelentőségét  minél  többen  beleillesszék  ismeretkörükbe. 

A  mindennapi  kenyér  főanyaga  a  búzaliszt,  ma  már  az 
egész  földkerekségén  el  van  terjedve;  igaz,  hogy  különböző  mér¬ 
tékben,  mert  rizst  eszik  a  kinai,  japáni,  a  görög  és  egyáltalán  az 
Equator  mentén  inkább  árpát,  Skandináviában,  Skóthonban  a 
kenyér  főanyagául  a  zabot  használják. 

Az  ősember  a  búzát  eleintén  nyersen  ette,  s’ minthogy  meg- 
rágása  fáradtsággal  járt,  megpörkölte;  később  kövek  között  szét¬ 
zúzta.  Már  akkor  csak  egy  lépés  volt  a  tészta  készítéséig  és  a 
föniciaiak  pogácsájáig.  Parázs  között  megtüzesítettek  egy  sima 
követ,  ezt  vékonyan  betakarták  tésztával,  a  tésztát  hamuval  és 
ott  hagyták,  mig  a  tészta  meg  nem  sült.  Ilyen  lehetett  a  magyar 
népmesék  .hamuban*  sült  pogácsája. 

Westfáliában  a  fekelés-barna  «pumpernickl)>  a  középkor¬ 
ból  való  és  még  ma  is  készítik.  Ulm  és  Mannheim  hires  a  jó 

kenyeréről,  de  azért  sehol  a  világon  olyan  jó  és  szép  buzakenye- 
ret  nem  sütnek,  mint  minálunk  Magyarországon.  Jól  is  mondja 
a  hires  «Kis  Tükör)),  hogy:  ((Miskolc,  Debrecen,  Komárom,  süs¬ 
sön  cipót  mind  a  három)). 

Ama  kérdés,  hogy  tulajdonképen  honnét  származik  a  föld 
legfontosabb  kultúrnövénye,  ezideig  teljes  határozottsággal  nin¬ 
csen  eldöntve.  A  legrégibb  történetiró,  a  Nagy  Sándor  idejében 
élő  Berósus  és  újabban  1805-ben  Olivier  szerint  a  búza  őshazája 
Mezopotámia,  miután  csakis  Mezopotámiában  sikerült  a  mai 
búza  állítólagos  ősét  felfedezni.  Ez  azonban  nem  lehet  bizonyos 
dolog,  mert  a  búzát  a  kultúra  elterjesztette  az  egész  Földön  és 
Így  természetes,  hogy  a  búza  különböző  viszonyok  közé  kerülvén, 
oly,  merőben  eltérő  tulajdonságokkal  biró  buzafélék  fejlődtek 
ki,  hogy  ma  mi  nem  tudjuk  megmondani,  mely  buzafélék  tartoz¬ 
nak  egy  fajhoz,  de  még  az  sem  állapítható  meg  határozottsággal, 
hogy  melyik  a  régibb.  A  kínaiak  Kr.  e.  már  2700  esztendővel  ter¬ 
mesztették  a  búzát.  A  görög  mítosz  szerint  Erma  és  Szicília 
mezőin  a  búza  honos.  De  a  legrégibb  nyelvekben  már  előfordul 
a  búza  neve,  igy  a  szanszkrit,  héber,  egyiptomi  nyelvekben.  Azt 
a  tanulságos  példabeszédet,  amely  manapság  is  hallható,  hogy 
az  érett  és  telt  buzakalász  meghajlással  hódol,  mig  az  üres  fenn 
hordja  fejét  és  ágaskodik  —  a  régi  zsidóktól  vettük  át. 

Mindezekből  annyi  mégis  bizonyosnak  látszik,  hogy  a  búza 
hazája  nem  Európa,  hanem  Ázsia  valamely  nyugati  területe. 

Mi  reánk  nézve  azonban  a  kérdés  érdekesebb  része  az,  hogy 
az  őskorban  mikor  és  mely  népek  termesztettek  búzát  a  jelenlegi 
magyar  földön. 

Wenzel  Gusztáv  Magyarország  mezőgazdaságának  történe¬ 
tében  azt  mondja,  hogy  Pannóniában  a  római  foglalás  idejében 
Dió  Cassius  csak  árpáról  és  kölesről  szól;  az  itt-ott  termesztett 
bort  igen  silánynak  találja  és  az  olajfát  sajnálattal  nélkülözi, 
mert  iszonyú  a  tél  fagya,  amely  a  Dunát  minden  évben  úgy  be¬ 
fagyasztja,  hogy  megterhelt  szekerek  kelhettek  át  rajta.  Wenzel 
tehát,  miután  a  legrégibb  történeti  feljegyzésekben  a  búzát  nem 
találja,  állítja,  hogy  Pannóniában  az  első  császárok  alatt  az  árpá¬ 
nál  és  kölesnél  egyéb  kultúrnövény  nem  igen  lehetett.  Wenzel 
nézete  érdekes  megerősítést  nyer  egy  Majdán  nevű  torontál- 
megyei  faluban,  1839-ben  történt  ásatás  által.  Egy  majdáni  lakos 
t.  i.  kutat  ásott  6  ölnyi  mélységre  és  egy  régi  nagy  hajó  előrészei- 


186 


Dr.  Varga  Kálmán 


nek  maradványaira  akadt.  A  fa  már  teljesen  elkorhadt  s  az  egy 
lábnyi  hosszú  szegeknek  is  alig  látszott  már  a  nyoma.  Érdekes, 
hogy  a  hajó  kölessel,  árpával  és  egyéb  magvakkal  volt  megtöltve 
és  a  kölestömeg  belseje  még  részben  ép  állapotban  lévő  köles¬ 
magvakat  tartalmazott,  de  biizaszemet  az  egész  hajóban  egyet 
sem  lehetett  fellelni. 

Legújabban  azonban  az  aggteleki,  felső-dobszai,  tószegi, 
szádelő-völgyi  és  lengyeli  leletekben  felfedezték  a  búzának  pri- 
mitiv  alakját,  melyet  Heer,  a  svájci  cölöpépítmények  leletei  után, 
Tricium  vulgare  antiquorumnak  nevezett  el.  Ugyanezt  a  búzát 
Unger  Egyiptomban  a  Dashuri  piramisban  is  felfedezte,  ez  állító¬ 
lag  Kr.  előtti  3359.  évből  származik. 

Valamennyi  lelet  között  a  legérdekesebb  a  lengyeli.  Itt 
találtak  őrlő-köveket  és  nagy  cserépedényeket  telve  őrölt  búzá¬ 
val,  ami  bizonyítja,  hogy  a  búzát  nem  a  pillanatnyi  szükség  sze¬ 
rint  őrölték,  hanem  lisztkészletet  készítettek. 

Kétségtelen,  hogy  a  búzatermesztés  történetében  minket 
magyarokat  különösen  az  érdekel,  hogy  vájjon  honfoglaló  őseink 
a  búzát  miként  termesztették. 

A  csecsemő  korát  élő  nemzet  az  első  századokban  Ázsiából 
magával  hozott  nomád  életmódot  folytatta;  bizonyára  ősi  mező¬ 
ségi  gazdálkodást  űzött,  vagyis  a  fütermő  mezőségnek  egy  részét 
és  pedig  rendszerint  azt,  amely,  a  lakóhelyiséghez  legközelebb 
feküdt,  nagyon  primitiv  gazdasági  eszközökkel  feltörte  és  abba 
vetette  a  búzát  is,  a  többi  mezőséget  pedig  továbbra  is  állat- 
tenyésztésnek  engedte  át. 

Az  ilyen  gazdálkodási  eljárással  különösen  az  Alföldön  ter¬ 
mesztették  a  búzát.  A  dunántúli  részekben,  hol  nem  volt  annyi 

V 

legelő,  a  frank  uralom  alatt  már  meghonosult  hármasforgásu 
gazdaság  divott,  amit  a  magyar  vezérek  nyilván  a  frankoktól 
örököltek. 

De  eleinte,  mint  tudjuk  a  történelemből,  ifjú  nemzetünk 
nem  volt  hazájának  csendes  birtokában.  Az  örökös  háborúk  a 
magyar  nemzet  nagyobb  részét  hosszú  ideig,  majdnem  szünet 
nélkül,  fegyverben  tartották,  mialatt  a  földmívelési  munkákat 
nagyobbrészt  a  szolgák,  a  legyőzött  bennszülöttek  és  azok  végez¬ 
ték,  kik  a  már  megunt  terhes  tábori  szolgálattól  menekülni  akar¬ 
tak,  inkább  lemondtak  nemesi  jogaikról  és  jobbágyok  lettek. 

Az  ország  összes  földje  tehát  a  nemesség  és  a  keresztény 

hit  fölvétele  után  egy  részben  a  papság  között  felosztatott  és 
egy-egy  iirra  sokszor  oly  nagy  terjedelmű  birtok  esett,  hogy  azt 
saját  szolgáinak  erejével  megmunkálni  képtelen  volt.  Hogy  tehát 
a  földek  haszontalanul  ne  heverjenek,  a  jobbágyok  és  legyőzött 
bennszülöttek  között  oly  feltétel  alatt  osztották  ki,  hogy  azok  a 
földhasználat  fejében  a  termés  egy  részét  a  földesurnak  át¬ 
engedni  és  ezenfelül  annak  megmaradt  földei  megmunkálásánál 
segedelmére  lenni  tartoznak.  így  veszik  eredetüket  a  jobbágy¬ 
telkek  az  úrbéri  terhekkel.  Még  Szent  István  kivetette  a  jobbágy¬ 
földekre  a  dézsmát  az  egyház  fentartására  és  ehhez  járult  Nagy 
Lajos  alatt  a  kilenced. 

A  búzatermesztés  ilyen  gazdálkodás  mellett  csaknem  900 
esztendeig  tartott. 

Az  országnak,  mint  tudjuk,  sok  viszontagsággal  kellett  ez¬ 
alatt  megküzdenie.  Küzdöttünk  a  tatár,  török  és  német  ellen, 
a  nemzet  hosszú  ideig  a  sir  szélén  volt,  ilyen  viszonyok  mellett 
nem  csoda,  ha  a  földmívelés  ügye  900  esztendeig  úgyszólván 
mozdulatlanul  állott.  Vagyis  termeltek  900  esztendeig  az  ország¬ 
ban  búzát  is,  de  csak  annyit,  amennyi  az  ország  élelmezéséhez 
szükséges  volt  és  aránylag  nagyon  kevés  volt  az  a  búza,  vagy 
egyéb  gabonaféle,  amit  a  külföldnek  pénzért  eladhattunk. 

Nem  csoda  tehát,  hogy  a  földmívelés  fontosságát  csak  a 
legutolsó  száz  év  alatt  láttuk  be  és  kezdtünk  meggyőződni  arról, 
hogy  hazánk  jólétének  és  gazdagságának  főforrása  a  földmívelés 
és  hogy  tartós  szellemi  és  erkölcsi  erőt  az  országban  anyagi  jólét 
nélkül  elérni  nem  lehet. 

Az  általános  jobb  gazdálkodást  nyomban  követte  a  magyar 
búzával  való  külső  kereskedés,  amely  1848.  óta  mindinkább  na¬ 
gyobb  lendületet  nyert,  az  ötvenes  években  pedig  már  világkeres¬ 
kedés  tárgyává  lön.  Előmozdították  ezt  az  1854-től  1881-ig  tartott 
magas  gabonaárak.  Szóval  magyar  búzánk  versenyre  lépett  a 
világ  búzáival  és  minden  kérkedés  nélkül  mondhatjuk,  hogy  ez- 
idő  szerint  a  magyar  búza  a  világ  elsőrendű  búzái  közé  tartozik. 
Kitűnő  minőségű  búzánk  megteremtette  malomiparunkat,  amely 
elsőrendű  anyag  birtokában  oly  jelesen  őröl  lisztet,  hogy  finom 
lisztjeink  ritkítják  párjukat  az  egész  földön. 

Mégis  Anglia,  Franciaország  sőt  cseh  szomszédaink  részé¬ 
ről  is  néhány  évvel  ezelőtt  tudományos  folyóiratokban,  börzéken 
olyan  hirek  keltek  szárnyra,  hogy  a  magyar  búza  degenerált  és 

korántsem  oly  elsőrendű  többé,  mint  valaha,  midőn  a  világ  leg¬ 
kitűnőbb  lisztjét  nyújtotta. 

Dr.  Kossutány,  Hankó  és  Gáspár  gazdasági  tanárok  nagy 
érdeme,  hogy  kiváló  szakértelemmel  végrehajtott  országos  kísér¬ 
leteiknek  pontos  eredményeivel  megdöntötték  a  külföldiek  táma¬ 
dását  és  bebizonyították,  hogy  a  magyar  búza  sikértartalma  nem 
fogy  és  ezentúl  is  fölül  fogja  múlni  bármely  világrész  búzáját 
sikértartalmával  és  sikérminőségével. 

Be  van  bizonyítva  Fleurent  francia  vegyész  több  száz  ele¬ 
mezésének  eredménye  szerint,  hogy  a  román  búza  sikértartalma 
légszáraz  anyagra  12*70%,  száraz  anyagra  pedig  14*43% -nak 
számítható.  Az  orosz  búza,  ugyancsak  Fleurent  szerint,  átlagban 
13*85%  proteint  és  14*89%  szárazra  számított  proteint  tartalmaz. 
Balland  az  orosz  búzákban  14*91%  proteint  talált.  El  kell  tehát 
ismernünk,  hogy  Oroszország  némely  vidékén,  különösen  az  álta¬ 
lunk  most  elhódított  területen,  továbbá  Besszarábiában,  de  kivált 
Taganrogbah  termesztett  búza,  a  mi  búzáinkkal  méltó  ver¬ 
senyre  léphet. 

Dr.  König  nagy  munkája  a  németországi  búzák  átlagos 
sikértartalmát  csak  12*45%-ra  teszi.  Fleurent  szerint  a  francia 
búzák  11*20% -OS  átlaggal  bírnak.  Ugyancsak  König  szerint  az 
angol  búza  12*45Vo-os  sikérrel  kullog. 

Balland  szerint  az  indiai  búza  a  leggyengébbek  közé  tarto¬ 
zik,  lévén  csak  11*88%  proteinje.  Az  Averge  composition  of  ame- 
rican  feednigstaffs  elemezései  szerint  az  amerikai  búza  szintén 
igen  keveset,  vagyis  11*9%  közép  sikértartalmat  tűntet  fel. 

A  külföldi  búzák  átlagos  sikértartalmát  tehát  több  ezer  pon¬ 
tosan  végrehajtott  elemezés  szerint  13*84% -osnak  ismerték  el 
nemzetközileg,  ezzel  szemben  külföldi  és  hazai  tudósok  által  261 
buzavizsgálat  alapján  a  magyar  búza  sikértartalma  elsőrendű 
minőség  mellett  középszámban  1 5*346 Vo,  ami  annyit  jelent,  hogy 
a  magyar  búzában  normális  esztendőben  a  világ  összes  búzáinál 
1*51%  több  sőt  jobb  sikér  van,  ugyannyira,  hogy  sikér  érték  te¬ 
kintetében  90*18  kg.  átlagos  magyar  búza  annyit  ér,  mint  100  kg. 
átlagos  külföldi  búza. 

Búzánknak  vannak  azonban  hibái.  Keveset  terem,  vékony 
a  szalmája  és  nem  rozsdaálló.  E  hibák  azonban  óriási  lépé¬ 
sekkel  javulnak,  mert  a  tudományos  búvárkodásnak  már  is  szép 
sikerei  vannak.  Sajnos  csak  az,  hogy  gazdálkodásunkban  sokszor 

nagyobbak  a  hibák  és  gyakran  a  gazda  hatáskörén  kívül  álló  dol¬ 
gok  befolyásolják.  Legnagyobb  hiba  az,  hogy  a  gazdának  üzem¬ 
tőkéje  nem  elegendő.  Ezt  a  hiányt  azelőtt  a  hitel  pótolta,  de  most 
már  hitele  is  kimerült.  Igaz  az  is,  hogy  a  magyar  mezőgazdaság 
értékének  50%-áig  van  jelzáloga  és  váltóadóssággal  megterhelve. 
Innét  van  az,  hogy  a  legtöbb  gazda  nem  is  bérlője  a  tulajdon 
földjének,  hanem  csak  harmados  munkása.  A  gazdák  persze 
csupán  politikai  és  törvényhozási  okokra  vezetik  vissza  mező- 
gazdasági  viszonyaik  mai  állapotát.  Tagadhatatlan,  itt  is  volt 
hiba  szép  számmal,  mint  pl.  a  hibás  hitelrendszer,  a  mesterséges 
árképződés,  a  sokáig  fentartott  őrlési  forgalom,  a  határidő-üzlet, 
a  sokáig  fennállott  uzsora,  a  földmozgósítás  szertelensége  és  sok 
más  egyéb,  kétségen  kívül  nagy  lökéseket  adott,  hogy  a  gazdál¬ 
kodás  megrendüljön.  De  mindazonáltal  a  legnagyobb  határozott¬ 
sággal  állítom,  hogy  a  magyar  búza  okszerűbb  termesztésével 
minden  bajon  lehetett  volna  és  ma  is  lehetne  segítenünk. 

Magyarországban  a  búza  termő  terület  domináló.  Az  ösz- 
szes  termőföldjeinknek  27*1% — 30*2% -át  búzával  vetjük  be  és 
pedig  a  háború  kitörése  előtti  években  következő  eredménnyel: 

1909.  év  3,560.978  hektáron  termesztettünk  34,024.000  q  búzát 

1910.  év  3,793.999  hektáron  termesztettünk  49,298.000  q  búzát 

1911.  év  3,707.784  hektáron  termesztettünk  51,732.000  q  búzát 

1912.  év  3,875.174  hektáron  termesztettünk  50,251.000  q  búzát 

1913.  év  3,453.298  hektáron  termesztettünk  45,545.000  q  búzát 


Öt  éves  átlagban  tehát  termett  körülbelül  40  millió  q  bú¬ 
zánk.  Ha  a  buzaszem  q-ját  csak  25  K-ba,  a  szalmát,  töreket  és 
polyvát  összesen  8  koronájával  számítom,  úgy  a  búza  évenkint 
legalább  1485  millió  korona  értéket  képvisel. 

Ha  pedig  dr.  Fellner  1913-ban  tartott  akadémiai  székfogla¬ 
lója  szerint  hazánk  őstermelésének  évenkinti  összjövedelme 
4694  millió  koronát  teszen,  úgy  a  búza  után  remélhető  összjöve¬ 
delem  az  őstermelés  legtekintélyesebb  részét  képezi.  És  ha  össze¬ 
hasonlítjuk  hazánk  ipar  és  kereskedelem  összjövedelmét,  úgy  a 
búza  értéke  még  inkább  kiemelkedik,  mert  dr.  Fellner  szerint  az 
ipar  és  kereskedelem  után  származó  nemzeti  összjövedelem,  csak 
1694  millió  korona. 

Ezek  után  bátran  állíthatjuk,  hogy  a  magyar  állam  2  mil¬ 
liárdos  költségvetésének  az  igazi  alapja  csakis  a  búza,  mert  ebben 
az  országban  a  mezőgazdaság  alkotja  az  egész  társadalom  bázisát. 

Rombadül  minden,  ha  mezőgazdálkodásunk  meggyengül.  A  világ¬ 
háború  soha  nem  látott  viharainak  szenvedéseit,  pusztításait, 
ebben  az  országban  még  legjobban  a  búza  enyhítheti.  Magyar 
kultúrát,  magyar  dicsőséget  és  anyagi  jobblétet  elsősorban  a  búza 
adhatja  meg. 

Örvendetes,  hogy  e  téren  van  már  nagy  haladás.  A  mező- 
gazdaság  szolgálatában  álló  intézmények  elsőrendű  munkát  vé¬ 
geznek,  bár  a  gazdatársadalom  nehezen  ereszti  át  a  vivmányokat 
a  konzervatizmus  sáncain  és  sokszor  csökönyös  voltánál  fogva 
inkább  törődik  az  időjóslással,  mert  a  gazdálkodást  empirikus 
mesterségnek  vagy  úri  mulatságnak  tekinti. 

Be  kell  látnia  végre  a  magyar  gazdatársadalomnak,  hogy 
helyes  és  okszerű  gazdálkodáshoz  komoly  szaktudásra  van  szük¬ 
ség,  a  jogon  kivül  tanulja  meg  a  legértékesebb  természettudomá¬ 
nyok  ismereteit,  mert  ma  már  csak  jogot  tanulni  és  mégis  földből 
élni  nem  lehet.  Mindig  sajnálom  azokat  az  értékes  elméket,  akik 
földbirtokos  létükre  hivatalokban  őrlődnek  fel  és  a  földjüket  az 
öreg  béresre  bizzák.  Hol  volna  ez  az  ország,  ha  az  a  sok  intelli¬ 
gens  agyvelő  a  föld  rögével  jobban  törődött  volna?  Hol  volna  ez 
az  ország,  ha  ugyanazon  a  földterületen  mégegyszer  annyi  bú¬ 
zánk  teremne? 

Most  mindent  a  kisgazdától  várunk.  ((Földet  szerezni  a 
földmívesnek))  ez  a  jelszó.  Bármennyire  helyeselhető  földbirtok 
politika  a  parasztot  földhöz  juttatni,  mégis  ki  merem  mondani, 
nem  végzünk  vele  teljes  munkát,  ha  a  földmívest  jobb  gazdál¬ 
kodásra  meg  nem  tanítjuk,  mert  a  földmíves  mai  gazdálkodása 
a  búza  átlag  termését  nemcsak  hogy  nem  fogja  emelni,  hanem 
egészen  bizonyosan  le  fogja  szállítani  és  a  búzánk  kevesebb  lesz. 

Tehát  elsősorban  tanulni  és  tanítani  kell  a  gazdasági  isme¬ 
reteket  az  egész  vonalon.  Kezdve  a  falusi  iskolától  az  egyetemig. 
Ebben  az  országban  gazdasági  ismeretekre  szüksége  van  nem¬ 
csak  a  gazdának,  de  a  birónak,  ügyvédnek,  közigazgatási  tiszt¬ 
viselőnek,  főként  jegyzőnek,  papnak  és  községi  tanítónak  is.  Sőt 
tanítani  kellene  a  leányokat  és  az  asszonyokat,  hiszen  e  világ¬ 
háborúban  hadba  vonult  férfiak  helyett  oly  sikeresen  végeztek 
gazdasági  dolgokat,  hogy  munkájuk  előtt  mély  tisztelettel  meg 
kell  hajolni.  Reátermettségük  tehát  megvan. 

Igaz,  hogy  sok  kitünően  vezetett  gazdaságunk  és  tekin¬ 
télyes  számú  jeles  gazdáink  vannak.  Igaz,  hogy  mezőgazdái- 

kodásunk  haladása  kétségtelen,  de  a  haladás  üteme  lassú.  Kor¬ 
mányaink  eddig  is  megtettek  minden  lehetőt,  hogy  mezőgazdál¬ 
kodásunk  előre  haladjon  és  már  is  sok  olyan  intézményünk  van, 
hogy  a  külföld  nélkülözi.  De  elvégre  is  mindent  a  kormányok 
nem  tehetnek.  A  gazdaközönség  is  tegyen  erőfeszítéseket  főként 
a  tanulás  és  a  gazdaságok  technikai  berendezése  tekintetében. 
És  ha  mégis  gazdáink  nagy  része  intellektuális  elmaradottságánál 
fogva  nem  képes  megérteni,  hogy  ennek  az  országnak  a  /mező- 
gazdasági  haladását  elő  kell  mozdítania,  elsősorban  a  saját  és 
másodsorban  az  egész  ország  érdekében,  úgy  törvényhozási  in¬ 
tézkedéssel  kellene  reákényszeríteni,  hogy  beigazolt  gazdasági 
tudás  és  ismeret  nélkül  senki  sem  gazdálkodhatik,  mert  a  föld 
termő  ereje  tekintélyes  részben  az  egész  nemzet  közkincse. 

Ha  ebben  az  országban  csizmát  csak  az  varrhat,  akinek 
iparengedélye  van,  mennyivel  fontosabb,  hogy  a  mindennapi 
kenyerünket  termő  magyar  földben  ki  gazdálkodik  és  hogyan 
gazdálkodik? 

Ha  pedig  e  véleményemet  valaki  úgy  fogja  fel,  hogy  az 
sérti  a  független  egyén  birtoka  fölötti  jogát  és  szabadságát,  úgy 
téved,  mert  a  szabadság  alapja  a  műveltség  és  a  vagyon. 

Fel  kell  tehát  emelnünk  a  magyar  föld  népét  a  gazdasági 
ismeretek  körébe,  hogy  dúsan  termővé  tehessük  a  földet.  Mert 
csak  akkor  fog  jutni  e  hazában  minden  embernek  mindennap 
bőségesen  kenyér  az  asztalára.  A  világháborút  a  mi  részünkről 
derék  katonáink  legendás  hősiességével  és  a  magyar  búzával 
megnyertük;  a  jelent,  hála  a  Gondviselésnek,  biztosítottuk. 
Államférfiainknak  és  a  gazdáknak  legnagyobb  cselekedete  a 
jövőben  az  lesz,  ha  több  búzával  a  szebb  és  jobb  jövőt  is  bizto¬ 
sítják. 


Görgei  Artúr. 

Irta :  ilQ.  Mikszáth  Kálmán. 


I. 

Amint  az  igazság  vésője  egymásután  feszegette  le  a  Görgei- 
problémáról  azokat  a  részeket,  amelyeket  az  emberi  irigység, 
kicsinyesség,  gyűlölet,  a  nemzeti  fájdalom  tüzében  oda  forrasz¬ 
tott,  a  probléma  nem  világosodott,  de  mind-mind  homályosabbá 
vált.  Hatalmas  kontúrokban  emelkedett  ki  e  véső  alól  az  alak. 
Lángelméje,  bátorsága,  impozáns  józan  hazafisága,  formátlan 
igazságérzete,  a  bámulat  érzését  kelti  fel  bennünk.  Küzdelme  a 
végzettel,  melyet  egy  panaszos  szó  nélkül  folytatott  le,  tragédiája, 
mely  a  nemzet  tragédiájának  egy  darabja,  az  emberi  részvét  leg¬ 
mélyebb  rezgésü  húrjait  penditik  meg  lelkűnkben.  Az  igazságok, 
amelyeket  kifejezésre  hozott,  valamennyiünkben  visszhangra 
találnak.  Keniény  hatalmas  egyénisége,  mely  arra  hajlott,  amerre 
ő  akarta  és  nem  arra,  amerre  az  események  hajlították,  mely  meg* 
maradt  apostolian  igénytelen  a  dicsőségben  és  fenségesen  önérze-  ^ 
tes  a  megpróbáltatások  idején,  teljes  mértékben  birja  rokon- 
szenvünket.  Egy  percig  sem  kételkedhetünk,  hogy  történelmünk 
egyik  legnagyobb  alakjával  állunk  szemben,  aki  a  magyar  dicső¬ 
ség  századokat  betöltő  forrásait  nyitotta  meg.  Szivünk- büszkeség¬ 
től  dagad.  De  egy  érzést  nem  tud  felkelteni  bennünk.  Azt  az  ér¬ 
zést,  melyet  Carlyle  a  ((hős  imádásnak))  nevez. 

Görgei  sokkal  nagyobb  volt,  hogy  sem  ne  lettek  volna  nagy 
hibái  és  a  nemzet  sokkal  szerencsétlenebb  volt,  hogy  sem  ne 
lettek  volna  gyengeségei.  A  ((nemzeti  erők  véghetetlenségénekw 
szent  dogmája  ép  úgy  megteremti  a  maga  mártirjait,  mint  a  vaL 

lási  hitágazatok.  De  a  történelem  itélőszéke  előtt,  ahol  a  hősök 
meztelenül  jelennek  meg,  a  ruházatukkal  együtt  a  mártirkoszorut 
is  leteszik.  Görgei  tragédiája  nem  a  Bazinek  tragédiája.  Görgei 
erényei  messze  túlszárnyalják  hibáit.  A  nemzet  percnyi  gyenge¬ 
ségeit  messze  felülmúlta  nagylelkűsége.  Az  árulás  vádja,  mint 
nem  odavaló,  teljesen  lefoszlott  a  Görgei-kérdésről,  mindamellett 
a  probléma  megmaradt  bizonyságául  annak,  hogy  gyökerei 
mélyebben  nyúlnak  alá. 

Szeretjük  a  világtörténelmet  úgy  tekinteni,  mint  az  emberi¬ 
ség  egy  nagy  muzeális  kiállítását,  ahol  a  történelmi  anyag,  az 
alkotó  nagy  ember  kézvonásában  nyilvánul  meg.  Az  és  annyi 
kerül  oda  abból,  amennyit  ő  feldolgozott. 

És  a  dolgok  rendes  folyamatát  tekintve,  ez  mindenek  felett 
természetes  is.  A  nagy  ember  gazdája  az  időknek,  amelyben  dol¬ 
gozik.  Az  anyag  az  ő  képét  veszi  fel.  Azok  a  vonások  válnak  prae- 
dominanssá,  amelyekhez  ő  nyúl.  Nemcsak  természetes  az,  de  meg¬ 
nyugtató.  Benne  van  még  az  ((insight»:  a  dolgok  és  jelenségek 
belső,  valódi  lényegének  felismerése.  Lelke  közvetlen  kapcsolat¬ 
ban  áll  ezekkel.  És  ezt  hozza  kifejezésre.  Hivatott  tolmácsa  a 
jelenségeknek;  hivatott  mestere  az  anyagnak;  hivatott  vezére 
korának.  Többé-kevésbbé  igy  alakul  mindenhol  a  viszony  a  nagy 
ember  és  a  kor  közt. 

Ezt  tartva  szem  előtt,  sajátságos  jelenség,  hogy  az  amit  Gör¬ 
gei  kifejezésre  hozott,  nem  kapcsolódott  azokba  az  eseményekbe, 
amelyeknek  központjában  állott.  A  forradalom,  egyik  fázisában 
sem  volt  az  ő  produktuma,  habár  eseményeinek  egyik  rugója 
volt.  Szemben  állott  géniuszával.  Sőt  szemben  állani  látszott  a 
történelem  folyamatával  is,  mely  rajta  keresztül  haladt  tova. 
Hatalmas  kontrasztok,  melyek  elhamarkodott  következtetésekre 
ragadhatják  a  felszínen  gondolkodót.  Szerepét  hajlandó  másod¬ 
rendűnek  Ítélni.  Kétségbe  vonja  őszinteségét.  Megvonja  alakjától 
a  héroszi  nagyság  attribútumait.  De  a  komolyan  gondolkodót  is 
arra  készteti,  hogy  a  hétköznapi  mérővesszők  elvetésével,  a  dol¬ 
gok  és  jelenségek  valódi  lényegére  igyekezzék  rátapintani. 

Carlyle  Tamás,  midőn  a  hősiség  típusait  felállította,  a  hősi- 
ségnek,  hogy  úgy  mondjuk,  iskolai  típusaival  foglalkozott.  A 
hősök,  amint  különböző  korszakokban,  a  kor  szükségletei  szerint 
különböző  formákban  megjelennek:  az  istenné  emelkedett  hős¬ 
től,  a  prófétán  keresztül,  a  költőn,  papon,  irón  át  a  hősiség  utolsó 


Magyar  Figyelő. 


13 


194 


Görgei  Artúr 


típusáig:  az  államférfiuig,  a  dolgok  és  jelenségek  belső  kapcsola¬ 
tát  hozzák  kifejezésre.  Vezérei  az  emberiségnek  alkotói,  mintázói, 
megteremtői  mindannak,  amit  az  emberek  összessége  létrehozni 
vagy  elérni  igyekezett.  A  dolog  természeténél  fogva  a  hősiségnek 
ez  a  válfaja  ragadja  meg  figyelmét,  mely  differenciálódott  s  korá¬ 
val  szemben  gyakorlatilag  alkotásokban  nyilvánul  meg.  Sikeres 
megindítója  vagy  helyrehozója  a  történelmi  folyamatnak.  Nevez¬ 
zük  a  korhoz  való  viszonyát  tekintve:  aktívnak.  Megalkotója 
annak;  s  az  viszont  rajta  keresztül  nyer  megnyilatkozást. 

Sajátságos  korokban  azonban,  melyekben  a  megszakadt 
történelmi  folyamat,  újra  megindulása  következtében,  az  emberi¬ 
ség  a  fejlődés  több  állomásán  keresztül  minden  átmenet  nélkül 
száguld  át,  a  hősiség  típusai  nem  alakulnak  szabályszerűen.  Az 
ily  korszak  hősében  van  valami  az  elmulasztott  korszakok  hősei¬ 
ből.  Az  államférfiban  valami  a  prófétából,  a  költőből..  De  erre 
még  vissza  fogunk  térni.  Itt  csak  egyelőre  annyit  kívánunk  meg¬ 
jegyezni,  hogy  az  ily  korokban  a  történelmi  folyamat  egysége 
megzavartatik.  Az  igazságok  vagy  tuloztatnak,  vagy  elhomályo- 
síttatnak,  s  a  fejlődés  időlegesen  a  chaos  állapotába  tér  vissza. 

De  úgy  véljük  az  ily  korszakokban,  a  történelmi  folyamat 
egysége  megzavartatván,  a  nem  differenciálódott  hős  mellett, 
szükségképen  felmerül  a  hősiségnek  egy  másik,  csonka  formája 
is.  Emberi  mértékkel  mérve  nem  kevésbbé  impozáns.  Történelmi 
mértékkel  mérve  mindamellett  befejezetlen.  Nevezzük  sajátságos 
viszonylatában  az  eseményekhez,  passziónak.  Az  eseményekhez 
való  viszonylatában  mondottuk;  mert  az  igazságokhoz  viszo¬ 
nyítva,  melyeket  kifejezésre  hozott,  nem  kevésbbé  aktív.  A  törté¬ 
nelmi  folyamat  egysége  megzavartatik.  A  passzív  hős  visszatér  a 
nyers  igazságokhoz.  Hatása  a  történelmi  folyamattal  szemben 
Vetrográd.  A  formák  elvetésével  a  nyers  lényegbe  kapaszkodik. 
Lelke  közvetlen  kapcsolatban  áll  ezzel.  Belső  valójában  őszinte, 
természetes.  Ez  a  közvetlen  kapcsolatot  hozza  kifejezésre.  Nyer¬ 
sen,  formátlanul.  De  lelke  nem  találja  meg  a  kapcsolatot  az  anyag 
leikével,  következéskép  nem  tud  arra  hatást  gyakorolni.  Csupa 
hit  a  nyers  lényeggel  szemben,  csupa  skepszis  az  anyaggal  szem¬ 
ben.  A  hit  és  skepszis  küzdelme  lefokozza  benne  a  hős  rajongását. 
Hite  meginog  küldetésében.  Nélkülözi  a  hős  öntudatlanságát.  A 
chaos  félelemmel  borul  tetterejére. 

Elveszti  belső  határozottságát.  Keze  reszket  az  anyaggal 

szemben.  Amit  lát,  nem  tudja  gyakorlativá  váltani.  Küzd  az 
anyaggal  szemben,  de  nem  tud  megbirkózni  vele.  Kifejezésre 
hozza  az  igazságokat,  de  nem  tudja  rendszerré  tömöríteni.  Ma¬ 
gába  zárja.  Elszigetelve  áll  korában.  Az  anyag  szétfolyik  kezében. 
Történelmi  hatásában:  megmenti  az  anyagból  azt,  ami  értékes:  az 
igazságok  tovább  építésének  örök  bázisa,  de  maga  felépíteni  nem 
tudja.  Nem  alkot  chef  d’ouvret  az  anyagból.  De  nincs-e  meg 
benne  ezért  a  hősiségnek  sok  attribútuma?  Kimerül-e  a  hősiség  a 
tettekben?  és  nincs-e  meg  ugyanolyan  mértékben  a  tűrésben  is? 
A  hősiség  a  tűrésben  nem  kevesebb  erkölcsi  tartalmat  kiván,  mint 
a  hősiség  a  tettekben.  A  passzív  hős  emberi  vonásaiban  túlemel¬ 
kedik  korán,  de  történelmi  vonásaiban  alatta  marad.  Egy  kolOsz- 
szus,  mely  a  befejezetlenség  érzetét  kelti.  Erényei  legnagyobb 
bámulatunkat  váltják  ki,  de  nem  a  hős  imádás  érzését.  Hibái  fel¬ 
keltik  legmélyebb  szánalmunkat,  de  nem  rokonszenvünket. 

II. 

Ilyen  sajátságos  korszak  volt  a  mi  szabadságharcunk  kora. 
Nem  szabad  azt  összefüggésbe  hoznunk  a  nagy  francia  forrada¬ 
lom  anyagával,  még  kevésbbé  a  48-as  év  efemer  jellegű  forra¬ 
dalmi  jelenségeivel,  habár  az  események  külső  impulzusa  csalóka 
hasonlóságot  von  a  dolgok  fejleményei  köré.  Merőben  önálló 
megnyilatkozás,  mely  indító  okát  a  nemzet  századokra  vissza¬ 
menő  bénultságában  birja.  A  világtörténelmi  folyamat,  mely 
Európát  a  XVI.  századtól  kezdve  végigsöpörte,  megszakadt  e  föl¬ 
dön,  hol  a  nemzeti  életfolyamat  meg  volt  akasztva.  És  most  a 
nemzeti  életfolyamat  megindult.  Nem  külső  impulzusra,  de  a  dol¬ 
gok  belső  erejénél  fogva.  Azt  hisszük  mindennél  természetesebb 
történelmi  és  nemzeti  pszichológiai  jelenség,  melyet  önmagából 
magyarázhatunk.  A  nemzeti  géniusz  életre  törése,  nyersen,  sok 
tekintetben  fékezetlenül.  Eszmeköre  tág,  hatása  mély,  mint  maga 
ez  a  géniusz.’  Univerzális  jellegű.  Mindenre  kiterjed.  Nem  egy¬ 
oldalú  reformokra  íámaszkodik,  nem  részigazságokat  felszinre 
vető.  Nyomában  a  századok  óta  szunnyadó  világtörténelmi  folya¬ 
mat  száguld  végig  rövid  hónapok  alatt  a  nemzet  életén.  Eszméket, 
igazságokat,  ábrándokat,  erényeket  és  hibákat  taszít  a  felszinre. 
E  forradalmon  egy  év  alatt  vonul  végig  mindaz,  ami  három  szá¬ 
zad  óta  az  emberiség  történetét  kiteszi. 

Mindamellett  élesen  szem  előtt  kell  tartanunk  valódi  jelle¬ 
gét,  melyet  a  nemzeti  géniusz  életretörésével  jelöltünk  meg.  Ez 
volt  a  kiindulás.  Az  első  küzdelmek  a  nyelv  pallérozása  körül  in¬ 
dultak  meg.  Az  első  diadal  a  tudós  társaság  megalapítása  volt.  A 
fejlődés  szinte  tipikus.  A  megindított  folyamat  önmagát  fokozódó 
sebességgel  kering  tova,  szükségképen  keresve  a  maga  központ¬ 
ját.  Ezzel  elérkezik  a  fejlődés  második  stádiumába:  felvettetnek 
a  reformok.  A  folyamat  univerzális  jellegénél  fogva,  az  élet  min¬ 
den  mezejéről.  Pillanatnyilag  központjai  a  gerjedésnek.  Nem  sza¬ 
bad  ezekben  a  reformokban  felforgató  eszméket  látni.  Mérséklet 
és  óvatosság  jellemzik  azokat.  Tervek  a  jövő  életre.  Nincs  ez 
anyagban  semmi  a  forradalmak  anyagából.  Széchenyi  reformjai 
körül  párt  tömörül.  De  a  folyamat  sebje  sokkal  gyorsabb,  hogy 
sem  a  társadalmi  és  gazdasági  reformok  gyenge  tengelyétől  el  ne 
szakíttassék.  Ezzel  elérkezik  a  harmadik  fázisba:  a  forrongás  a 
politikai  reformokban  véli  feltalálni  tengelyét.  Ez  az  eszmék 
tettekké  születésének  epochája.  A  forrongó  chaos  a  «reményteljes 
várakozás))  állapotában  van.  Mindenki  érzi,  hogy  valaminek  tör¬ 
ténni  kell.  De  a  chaos  még  nem  találta  meg  a  maga  központját. 
Az  anyag  megérett.  A  kor  híva  hívja  nagy  emberét,  hogy  a  maga 
képére  teremtse. 

Valójában  az  anyag  még  most  sem  forradalmi.  A  kormány¬ 
zati  bűnök  salakja,  a  kiváltságos  osztályok  mocsokja,  erkölcsi 
züllés  nem  alkateleme.  Nincs  meg  benne  a  francia  forradalom 
exaltációja,  a  ((társadalmi  analizis))  matematikai  kérlelhetetlen- 
sége.  A  századot  mozgató  eszmék:  demokrácia,  egyenlőség,  köz¬ 
társaság  csak  az  utolsó  felvonásbaiv,  Debrecen  után,  vonulnak  át 
a  forradalom  kivájta  medren.  Nem  a  pusztítás  démonait  inspiráló 
ez  az  anyag.  Tele  van  az  lojalitással,  az  ősi  tradiciók  tiszteletével,  , 
idealizmussal,  mérséklettel,  önmegtagadással. 

Ez  anyagból  a  nemzeti  géniusz  államalkotó  ereje  villogott 
ki.  Ezt  látta  benne  Kossuth.  Nem  egyes  eszmék,  nem  egyes  refor¬ 
mok  ragadták'  magukra  figyelmét.^)  Ezeknél  mélyebbre  nézett. 

A  nemzeti  géniusz  államalkotó  ereje.  Ez  volt  az  az  igazság,  ame¬ 
lyet  Kossuth  kifejezésre  hozott.  Feltétlen  hitt  ebben,  ö  lett  a  chaos 
központja.  Széchenyi,  Batthyány  nem  tudtak  hinni  ebben.  Deák 

A  48-as  reformok  egyike  sem  ered  Kossuthtól.  A  felelős  minisztérium 
reformját,  centralisták  erőszakolták  rá.  Kossuth  sokáig  ellenezte.  A  48-as 
törvények  a  Deák  szövegezte  ellenzéki  pontok  megvalósulása. 

skepszisébe  visszavonul.  A  hivő  Kossuth  lépett  előtérbe.  Az  anyag 
parancsszavára  várt.  Az  ország  egyszerre  megtelt  csupa  kis 
Kossuthtal.  Mindazon  feltételek  megvoltak,  melyek  szükségesek, 
hogy  a  nagy  ember  megformálja  a  maga  történelmi  műveit. 


III. 


A  nagy  emberről  azt  mondottuk,  hogy  ő  a  történelmi  folya¬ 
mai  megindítója.  Mint  Hephaistos  áll  az  «örök  tüznéb).  Előtte 
nyilatkozik  meg  a  dolgok  és  jelenségek  valódi  lényege.  Egyéni¬ 
sége  mázsás  kalapácsként  csap  le  az  eseményekre,  ö  kapcsolja 
be  azokat  a  dolgok  és  jelenségek  valódi  lényegébe.  És  ez  az  ami 
mindenekfelett  fontos.  És  nem  az  események  krónikaszerü  hal¬ 
maza,  melyet  a  ((tüztől  távol  álló))  legényei  a  történelemnek  össze- 
öltögetnek.  De  fontosabb  sok  tekintetben  magánál  Hephaistosnál 
is.  Az  ütés  hatalmas  volt  és  Hephaistosunk  derekasan  végezte 
munkáját,  ha  egyébként  voltak  is  hibái  és  gyengeségei.  De  ha 
Hephaistos  tévedett,  ha  az  ütés  nem  a  kellő  helyre  méretett,  ha 
az  gyenge  volt.  A  láncszemek  összegabalyíttatnak  s  pokoli  zür- 
zavaf  és  csikorgás  közepette  hullanak  szét,  az  összes  utána  követ¬ 
kező  láncszemek  chaotikus  össze-visszaságában. 

A  mű  történelmi  formájában  Kossuth  kézvonásait  vette  fel. 
És  ezen  alakjában  sajátságos  mű.  Az  átgondoltság  nem  látszik 
rajta  és  mindamellett  csodálatosan  egységes.  Elvonatkoztatva 
előzményeitől  és  következményeitől,  bámulatosan  komplett.  És 
mindamellett  befejezetlen.  Nem  szabad  benne  politikai  alkotást 
látnunk,  de  sajátságos  politikai  viziók  testté  válását.  A  teremtő  erő 
elvetve  az  anyag  törvényeit,  szabad  utat  vesz  a  politikus  vésője 
felett. 


Kossuth  nem  az  államférfi  céltudatosságával  veti  magát  az 
anyagra.  Nem  olvas  benne,  nem  tanulmányozza  természetét,  hogy 
hozzá  alkalmazza  rendszerét.  Alig  látszik  ismerni  azt.  Bizonyos 
naiv  ignoranciával  dolgozik  benne.  Neki  az  anyag  mást  mutat,  mint 
kortársainak.  Az  államférfi  előtt  a  múlt  szólal  meg  abból,  szemre¬ 
hányóan.  Előtte  a  jövő  elevenedik  meg  abban,  viziószerüen.  Ezt 
látja  benne,  ezt  hozza  kifejezésre  belőle.  Intuitív  lelke  az  igaz¬ 
ságok  elevenjére  tapint.  Mindamellett  nem  ezeket  interpretálja. 
A  dolgok  és  jelenségek  magukba  zárt  igazságukkal  csak  alkalom 

reá  nézve.  Azokból  merít  ihletet.  Közvetlen  kapcsolatot  érez  lelke 
és  a  dolgok  lelke  között,  de  nem  ezek  szólalnak  meg  rajta  keresz¬ 
tül.  De  ő  szólal  meg  azokban.  Kossuth  saját  magát  interpretálja  a 
dolgokban  és  jelenségekben.  Csodálatosan  parancsol  az  anyag¬ 
nak.  Egy-egy  szavával  uj  vonásokat  teremt,  régieket  eltöröl.  Nem 
egyszerű  feldolgozója  az  anyagnak.  Megideálizálja.  Az  emberi 
érzések  billentyűin  játszik.  A  lelki  nagyság,  önfeláldozás  hatal¬ 
mas  akkordjait  hozza  ki  nemzetéből.  Csodákat  mível  és  követ¬ 
kezéskép  hisz  a  csodákban.  Frázisai  testet  öltenek  és  következés¬ 
kép  hisz  a  frázisokban.  A  nagy  mondásokat  többre  helyezi  a 
középszerű  tetteknél.  Az  anyagból  a  természet  feletti  inspirálja. 
A  nagyságot  heroszivá  emeli,  a  történelmet  epopeává. 

A  hősiség  oly  típusát  képviseli,  mely  valamennyiből  bir 
valamit.  Hősiessége  nem  differenciálódott,  következéskép  nem 
is  tökéletes.  Van  abban  valami  a  költő  hősből  vagy  a  durvább 
idők  próféta  hőséből.  A  dolgok  misztériumába  hatol  be.  A  hősiség 
belső  tartalmát  tekintve  legközelebb  áll  a  költőhöz.  A  szép  ellen¬ 
állhatatlanul  hatalmában  tartotta  lelkét.  A  szép,  amely  jó  és  igaz. 
Milyennek  kellene  lenni  a  dolgoknak  és  jelenségeknek.  Nem 
amilyenek.  Ezzel  a  szemmel  nézi  az  eseményeket.  De  történelmi 
anyagot  kezel.  S  igy  megjelenési  formájában:  államférfi.  Terré¬ 
numa  az  államférfié,  de  belső  igazsága  a  költőé  vagy  prófétáé.  A 
nemzet  igazságát  nem  politika  tengelyévé,  de  mithos  magjává 
teszi.  A  valóságokat  az  ábrándokkal  gyúrja  össze.  A  nemzet  er¬ 
kölcsi  erőit  a  legmagasabbig  fokozza,  a  fizikai  erőkre  súlyt  nem 
Iáiszik  helyezni.  Úgy  rémlik  előttünk,  mint  egy  építőmester,  kit 
géniusza  felszabadít  az  építés  és  nehézkedés  törvényei  alól  s 
gyenge  falakra  hatalmas  kupolákat  épít.  Ebből  a  sajátságos  szem¬ 
pontból  kell  őt  is  tekintenünk  és  az  eseményeket  is. 

Nem  szabad  benne  felforgató  szellemet  látni.  A  forradalmi 
eszmék  távol  állottak  gondolkodásától,  a  forradalmi  szellem  lel- 
kületétől.  Egy  francia  forradalom  nyilván  szembe  találta  volna. 
Tisztelte  a  tradíciókat.  A-  csontjáig  monarchikus  volt,  sőt  dinasz¬ 
tikus.  A  vármegye  nevelte  meg,  habár  nem  tartozott  annak 
kotériáihoz.  Ellenséges  szemmel  nézte  a  radikális  csoportot, 
mely  a  francia  forradalom  mintájára  szerette  volna  átgyurni  az 
eseményeket.  «Némuljon  el  a  törpe  minoritás)),  kiáltja  feléjök. 

Előtte  a  kamarilla  által  támasztott  sötétség  mázsás  bizony¬ 
talanságával.  Mögötte  a  pesti  utca  a  szociális  forradalom  még 

sötétebb  bizonyosságával,  lelkében  a  hit  a  nemzet  életerejében, 
köröskörül  a  kétkedők  nagy  seregével.  «Bizzál  magadban,  a  saját 
erődben,  amit  saját  erődből  elérsz,  az  a  tied.»  Ezt  az  igazságot 
képviselte  a  nemzettel  szemben.  Ez  igazság  gyakorlati  megnyil¬ 
vánulása:  a  négy  vénnyolcas  törvényhozás.  E  törvények  nem  for¬ 
radalmiak,  nem  antidinasztikusak  «sem  tartalmukat,  sem  kelet¬ 
kezésüket  tekintve)).  Hitét  a  nemzet  erejében  bámulatos  önmér¬ 
séklettel  kezelte  e  napokban.  Nemcsak  a  népszenvedéllyel  szem¬ 
ben,  de  önmagával  szemben  is.  Ugyanezen  igazság  egy  további 
fejleménye  volt  az  önvédelmi  harc.  Nem  oszthatjuk  azt  a  fel¬ 
fogást,  mely  elválasztja  a  48-as  törvényeket  az  önvédelmi  harctól. 
Abban  államférfiul  alkotást,  ebben  államférfiul  baklövést  lát. 
Szorosan  összefügg  a  kettő,  mint  ugyanazon  géniusz  alkotása; 
ugyanazon  igazság  gyakorlati  érvényesülése;  ugyanaz  a  hit  a 
nemzet  erejében  vezette.  Láttuk,  hogy  ez  a  hit  nem  az  államférfi¬ 
nak  az  eseményekben  megalapozott  hite  volt.  Az  államférfi  talán 
nem  ment  volna  odáig.  De  Kossuthban  a  hős  mind  a  három  típusa 
nyilvánul  meg,  a  próféta,  a  költő,  az  államférfi.  S  a  történelmi 
folyamat  is  három  irányban  indíttatott  meg. 

Kossuth  politikája  kezdettől  fogva  viziószerü  volt  és  a  túl¬ 
zásokra  hajlandó.  Az  eseményeket,  mondottuk,  nem  abból  a  szem¬ 
pontból  kezelte,  milyenek,  de  milyeneknek  kellene  lenniök.  És 
minél  inkább  távolodtak  az  események  az  ideáloktól,  politikájá¬ 
ban  annál  inkább  elhatalmasodik  a  fiktiv  elem.  Hite  megrendül 
és  teljesen  eltaszítja  magától  az  igazságok  talaját.  «Bizzál  a  saját 
erődben)),  ezzel  az  igazsággal  indítja  meg  a  történelmi  folyamatot 
és  1849.  április  14.  után  hisz  a  veronai  kongresszusban,  palmer- 
stoni  Ígéretekben,  napóleoni  biztatásokban.  Következetlenné  válik 
önmagához.  Nem  őszinte  többé.  Ide-oda  kapkod.  Nem  volt 
republikánus,  még  kevésbbé  akart  saját  dinasztiát  alapítani;  de 
érezte,  hogy  reá  nézve  nincs  visszatérés  többé,  és  szerette  volna, 
ha  nemzete  is  vele  megy.  Oly  áramlatok  szolgálatába  lép,  amelye¬ 
ket  perhorreszkált.  Irrealitásokkal  veszi  magát  körül.  Ezzel 
akarja  áthidalni  az  űrt,  a  régi  és  az  uj  állam  között.  A  forradal- 
niat  befejezettnek  tekinti  a  júniusi  napokban.  Buda  bevétele 
után,  a  szabadsághős  bevonul  a  felszabadított  ország  fővárosába. 
Azt  hiszi,  a  forradalomnak  már  egyéb  teendője  nincs.  Mi  jöhet 
még  ezután?  A  hősök  apoteozisa.  Egy  hatalmas  emlékmű  terv¬ 
rajzait  készítteti  el  a  júniusi  napokban. 

Az  epopea  befejeztetett.  Kossuth  tévedett.  Érezte  az  űrt, 
mely  az  események  és  politikája  közt  tátongott.  S  a  maga  igaz¬ 
ságát  fikciókkal  vette  körül.  Azt  hitte,  igy  erősebb.  Hitt  a  frázi¬ 
sokban,  melyek  szavára  tettekké  váltak  és  erre  a  valutára  rendez¬ 
kedett  be.  Lezuhant,  egész  rendszerével,  a  mélységbe  s  felette 
összecsapódott  a  chaos.  A  ((reménytelen  várakozás))  állapotában. 


IV. 

Ebbe  a  keretbe  kell  beleillesztenünk  Görgei  alakját.  Mikor  a 
történelem  szinterére  lép,  a  történelmi  folyamat  már  megindít¬ 
tatott.  Az  események  központjában  Kossuth  áll.  Az  anyag,  mely¬ 
ben  dolgozik,  idegen  reá  nézve.  De  intuitiv  lelke  hamar  tájékozó¬ 
dik  benne.  A  schwechati  vesztett  csata  után,  a  mámor  eloszlásá¬ 
nak  első  perceiben,  Kossuth  hivja  az  események  élére.  Erős  ember 
kellett,  és  ezt  vélte  feltalálni  a  Zichy-ügyből  ismeretes  kemény- 
szivü  katonában. 

■*  * 

Valójában  erősebb  embert  alig  találhatott  volna.  És  ez  idő¬ 
ben  Görgeiben  az  erős  emberen  kivül  egyebet  nem  szabad  lát¬ 
nunk.  Úgy  szólván  a  sors  szeszélye  által  sodortatik  az  események 
központjába,  egy  hányatott  pálya,  nehézkes  elhelyezkedései  után, 
mely  házasságával  a  nevezetes  márciusi  napokban  egy  csendes 
polgári  otthon  felé  hajlott. 

Görgei  nem  lép  kész  tervekkel  a  fővezérségbe.  És  mind¬ 
amellett  kész  egyéniséggel.  De  nem  kis  ambicióval  és  jó  adag 
gyűlölettel  ama  szoldateszka  ellen,  mely  katonai  pályáját  derékban 
törte  ketté.  Uj  állásában  nem  lát  egyebet,  mint  expanziv  területet 
rendkívüli  katonai  tehetségei  kifejtésére.  Nem  élte  át  velünk  a 
történelmi  időket,  megrészegítő  nagy  jeleneteivel.  Hideg,  tiszta 
fejjel  lép  a  forradalom  szolgálatába.  De  nem  közönnyel.  Hazafi- 
sága  is  józan,  hideg,  de  nem  kevésbbé  mély.  A  felvidék  hazafisága, 
mely  századokon  át,  kevés  szóval,  kitartóan  teljesítette  köteles¬ 
ségét.  Ez  a  felvidék  más  géniusz  szárnya  alatt  haladt.  De  ugyan¬ 
azon  cél  felé.  Nem  a  turáni  géniusz  sokszor  tétlen,  majd  neki-neki 
iramodó,  a  vezéreszmére  lecsapó  lelkesült  hazafisága,  de  az 
északi  ember  lassú,  örökösen  tevékeny,  a  haladást  a  részletek 
kemény  megalapozásában  kereső  józan  hazafisága. 

A  komor  Lőcsében  nevelkedett,  ahol  a  polgárság  kötelesség- 

tudása  és  germán  céltudatossága  sajátságos  északi  tartalmat  ad 
az  életnek.  A  protestáns  szellem  még  fogékonyabbá  tette  lelkét  a 
nyers  igazság  iránt.  Innen  formátlansága,  nyers  őszintesége,  mely 
idegenkedik  mindentől,  ami  nem  közvetlenül  a  dolgok  legbensőbb 
lényegét  hozza  kifejezésre.  E  lélek  nem  expanzív,  mint  a  déli 
lélek.  Kevés  szavú,  de  őszinte  és  meggyőző.  Befelé  fordul.  Itt  ke¬ 
resi  az  élet  igazságát.  Szigorú  kritikusa  önmagának.  Befelé  tépe- 
lődő;  kifelé  határozott  és  szigorú.  Nem  keres  közvetlen  kapcsola¬ 
tot  a  külvilággal.  Ellenséges  lábon  áll  azzal. 

A  küzdelem  vágyát  váltja  az  ki  belőle,  nem  a  rajta  való 
uralkodás  vágyát.  Van  benne  valami  az  északi  lélek  fatalizmusá¬ 
ból.  De  nem  adja  meg  magát  a  fátumnak,  küzd  ellene.  Sokszor 
hallottuk  a  hasonlatot,  mely  Görgeit  a  Homeros  hőseivel  méri 
össze,  akik  a  végzettel  állottak  szemben.  Valójában  a  végzettel 
küzdött.  Kemény  csapásokat  mért  és  még  keményebbeket  kapott. 
De  sohasem  panaszkodott.  Nem  volt  benne  keserűség  soha  ember¬ 
társai  iránt.  Nem  volt  benne  lekicsinylés  az  emberi  intézmények 
iránt.  E  küzdelmek  nem  fakasztottak  benne  kicsinyes  érzéseket. 
A  végzet  hatalmas  és  transzcendentális.  És  ezzel  érezte  magát 
szemben.  A  leikéből  is  a  legnagyobbat,  a  legjobbat  kellett  sorom¬ 
póba  szólítania,  hogy  sikeresen  megküzdhessen  vele.  Mi  nem  tud- 
nók  Görgeit  a  Homeros  délies  légkörébe  behelyezni.  Küzdelme 
nem  a  fátum  kijátszása,  de  férfias  szembeszállás  azzal.  Nincs 
benne  semmi  Odysseus  ravaszságából,  Hector  naiv  elszántságából, 
Achilles  rajongó  merészségéből,  Agamemnon  körmönfont  bátor¬ 
ságából.  Nem  játékszer  a  fátum  kezében.  De  méltó  ellenfél.  El¬ 
ismeri  á  végzet  kérlelhetetlenségét,  melyet  megindítani  vagy  ki¬ 
engesztelni  nem  lehet.  Ezzel  szemben  az  ember  egyetlen  fegyvere 
a  Bátorság!  Elvonul  előttünk  Rollo,  Normandia  hercege  s  nyomá¬ 
ban  az  összeszorított  ajkú  skandináv  királyok,  kik  haldokolva 
hajókra  feküdtek,  melyeket  meggyujtva  lassan  eveztek  az  óceánba 
—  és  az  örökkévalóság  felé,  elkerülendő  a  természetes  halált.  Le¬ 
győzni  a  félelmet!  Az  északi  lélek  ezt  helyezi  a  fátummal  szembe. 
Leküzdeni  azt,  nem  kijátszani.  Ez  a  tetterő  forrása.  Tettei  csak 
annak  igaz  tettek,  aki  a  félelmet  legyőzi,  gondolatai  csak  annak 
igaz  gondolatok,  aki  a  félelem  békóit  lerázza.  A  rabszolgának  nin¬ 
csenek  tettei,  nincsenek  gondolatai.  Odin  csarnokában:  a  Bátrak 
csarnokában  kell  keresnünk  a  mi  Görgeink  elődjeit.  Az  északi 
őserő  emanációja.  Mintha  a  Jölüngok  birodalmából  lépett  volna 

a  mi  történelmünkbe.  A  hatalmas  vállu  Hymir,  aki  leheletével 
oszlopokat  döntött  össze.  Nem  hátborzongatóan  félelmetes,  mint 
Cray  leirta,  de  jó  adag  természetes  naivitással,  formátlan,  kissé 
vaskos  kedélyességgel,  mint  ahogy  azt  az  Eddák  megerősítik  és 
mindenekfelett  tele  becsületességgel.  Természetes,  érző  szivü, 
hatalmas,  józan  és  preciz. 

Mit  érezhetett  e  hideg  északi  ember  ez  izzó  talajon?  Hideg 
átható  szeme,  mely  a  dolgok  formátlan  lényegét  kutatta,  mit  lá¬ 
tott  e  túlzó  formákkal  dolgozó  korban?  Előkelő,  magába  zárkó¬ 
zott  lelke  mit  érzett  az  emberek  közt,  akik  a  lelkűket  a  nyelvük 
hegyén  viselték?  Egyelőre  magába  zárta.  Ha  Kossuth  a  hitet  hozta 
be  a  forradalomba,  ő  a  bátorságot!  Nemcsak  a  fizikai,  de  az  er¬ 
kölcsi  bátorságot.  A  bátorságot  a  valótlansággal  szemben,  bárhol 
találta  azt  is  fel.  Rendületlenül  haladt  előre,  a  maga  csillagzatától 
vezetve.  A  Bátorság  mindenesetre  derékség  is.  A  Bátorság  előfel¬ 
tétele  a  függetlenség.  Görgei  kivül  állott  az  eseményeken.  Nem 
keresett  közvetlen  kapcsolatot  a  korral,  amelyben  élt.  A  maga 
igazságát  helyezte  a  kor  igazságával  szembe.  A  hős,  aki  a  maga 
korán  kivül  áll,  a  detronizált  királyhoz  hasonló,  akinek  nincs 
birodalma.  Az  emberek,  kikben  kevés  a  fogékonyság  a  lényeg 
iránt  s  a  külső  formák  után  indulnak,  az  ágyuk  és  bajonettek  mö¬ 
gött  látják  a  királyt.  Görgeit  a  népérzület  hullámai  közé  állítják. 
Nem  értik  a  hőst,  ki  érzéketlen  tud  maradni  korának  igazságaival 
szemben  és  nem  értik  az  embert,  ki  vissza  tud  térni  önmagába, 
mert  erősebbnek  tartja  a  maga  igazságát  az  övéknél. 


V. 

• 

A  mi  feladatunk  azt  vizsgálni,  mint  helyezkedett  bele  a  nem¬ 
zet  igazságába.  Mint  mondottuk,  sokáig  hallgatott.  Egyelőre  bele¬ 
helyezkedett  abba  a  mikrokozmosba,  mely  Kossuth  körül  forgott. 
Lényét  elfoglalják  kötelességei:  a  hadsereg  megszervezése.  A  poli¬ 
tika  egyáltalán  kevéssé  érdekli.  Nincs  kész  rendszere.  Szaturálva 
van  az  1847-iki  magyar  nemességnek  átlagos  politikai  felfogá¬ 
sával.  Érzi,  hogy  hazája  döntő  lépést  tett  és  kötelessége  ebben 
ereje  szerint  segíteni.  Megvan  benne  a  nemesség  önzetlensége, 
áldozatkészsége,  de  erősen  átitatva  az  északi  kötelességtudással. 
De  nem  kevésbbé  megvan  benne  a  nemesség  skepszise  is  és  ez  is 

erősen  átitatva  az  északi  ember  idegenkedésével  a  csillogó  for¬ 
mák  iránt.  Egyéniségénél  fogva,  az  előbbit  tettekkel  fejezi  ki,  az 
utóbbit  tettekkel  ellensúlyozza.  A  reakciót  hazugságnak  tartja 
és  őszinte,  az  igazság  iránt  fogékony  lelke  mélyéből  küzd  ellene. 
Osztja  az  akkori  nemesség  bizalmatlanságát  az  udvar  iránt,  mely¬ 
ben  a  haza  ellenségét  látta,  de  egy  atavisztikus  érzésnél  fogva 
bizik  a  királyban,  s  a  transzakcióban  látja  a  kérdés  megoldását. 
Egyebekben  a  politika  előtte  szemfényvesztés,  a  demagógia  ha¬ 
zugság,  a  terror  erkölcstelenség.  Amit  a  forradalomból  ismert,  az 
inkább  ellenszenves  előtte.  Az  utca  szereplése,  a  kokárdák,  Tán¬ 
csics  kiszabadítása,  ökörsütés  és  nagy  gyűlés  a  Rákoson.  Lederer- 
nek  adott  macskazene,  olasz  tüntetések  és  egyebek.  Kossuth¬ 
ban  tiszteli  a  48-as  törvények  megalkotóját,  a  demagógia  meg- 
fékezőjét,  habár  sok  tekintetben  ő  sem  Ízlése  szerinti.  Politikai 
felfogásának  két  egyéni  vonása:  a  katonás  korrektség  s  a  határo¬ 
zott  jogérzet.  S  amennyire  tiszteli  és  hatalmasnak  tartja  a  48-as 
törvényeket,  ép  úgy  fájlalja,  hogy  azok  az  utca  közreműködésével 
jöttek  létre. 

Egyelőre,  mindezzel  nem  törődik.  Katonai  korrektsége:  a 
maga  feladataira  irányozza  figyelmét.  A  hadsereg  a  feloszlás  képét 
mutatja.  A  lelkesedés  szalmalángja  kialvóban  s  a  bengáli  tüzből 
a  meztelen  emberek  lépnek  ki.  A  nemzetőrség  kezdi  megunni  a 
fegyelmet  és  vágyódik  a  kényelmes  otthon  után.  A  kaszás  nép¬ 
séget  már  előbb  kellett  haza  küldeni.  A  tisztikar  félti  bőrét  s  csak 
á  gyors  előrejutás  reményében  teljesíti  immel-ámmal  köteles¬ 
ségét.  Mindez  reversje  a  politikának,  amelyet  Kossuth  hirdetett. 
A  politika  ingatag  bázisa  helyett  a  hadseregnek  szilárd  alapot 
akar  teremteni.  És  ezt  az  erős  katonai  szervezetben  látja.  Ily 
irányú  tervekkel  lép  Kossuth  elé.  De  itt  éri  az  első  csalódás.  A 
kormány,  a  fővezér  megkerülésével,  a  tiszti  kinevezéseknél  poli¬ 
tikai  befolyásokat  érvényesített.  De  Görgei  megy  tovább  a  maga 
utján.  Erős,  öntudatos  egyéniségét,  mely  mindenekfelett  kiemel¬ 
kedik  az  öntudatlanság  e  napjaiból,  bámulatosan  összhangba 
tudja  hozni  a  vállalt  feladatokkal.  Szervező  ereje  hat  hét  alatt 
megteremti  az  első  magyar  hadsereget. 

A  Windischgrátz-féle  invázió  megindultával,  mind-mind 
sűrűbb  érintkezésbe  jut  a  politikával.  Nem  ő  kereste  fel.  A  poli¬ 
tika  kereste  fel  a  táborban.  Kossuth  a  forradalmi  lélektan  nagy 
ismerője,  elégedetlen  a  sereg  hátrálásával.  Közvetlenül  diszponál 

véle,  részletes,  de  kivihetetlen  haditervekkel  utasítja  a  hadvezért. 
A  beavatkozást  súlyosítja  a  hozzá  nem  értés  és  mindenekfelett 
bizalmatlanságot  támaszt  a  sereg  és  a  kormány  között.  E  bizal¬ 
matlanság  végig  vonul  a  forradalom  egész  folyamatán,  s  tető¬ 
pontjára  jut  a  tiszafüredi  ((lázadásban®.  Lázadás?’ A  dolgok  ter¬ 
mészetes  fejlődését  látjuk  ebben,  mellyel  szemben  Kossuth  tehe¬ 
tetlennek  bizonyul.  Vannak  akik  Görgeit  okolják,  hogy  ő  szította 
az  elégedetlenséget.  Az  ellentét  mindennél  természetesebb,  s  Dem¬ 
binszky  tehetetlenségében,  s  a  mellőzött  Görgei  hadvezéri  fölényé¬ 
ben,  csak  markáns  nyilvánulási  módra  talál.  A  hadsereg,  fizikai 
erejével,  mindenekfelett  reális.  A  legreálisabb,  amit  elképzelni 
tudunk.  És  a  mi  forradalmunkban  az  irreális  elem  kezdett  túl¬ 
tengeni.  Forradalom  és  hadsereg  útjainak  szükségképen  el  kellett 
válniok.  Ez  a  nagy  igazság,  amelyet  Görgei  képviselt. 

Azt  mondottuk  Görgei  belehelyezkedett  abba  a  mikrokoz- 
mosba,  amelyet  Kossuth  teremtett  meg.  És  meg  is  maradt  benne 
végig.  Ebben  rejlik  tragédiája.  A  bátorságot  hozta  be  a  forra¬ 
dalomba.  Mindenekfelett  a  morális  bátorságot.  Szembeszállni  a 
* 

valótlanságokkal.  Ahol  szembe  találta,  megküzdött  vele.  De  nem 
kereste  fel.  Láttuk,  hogy  a  történelem  egységes  folyamata  mint 
szakadt  meg  ebben  a  mikrokozmosban.  Láttuk,  mint  vette  körül 
Kossuth  a  maga  igazságát  irrealitásokkal.  Mint  fakadtak  az  ir- 
lealifások  önálló  létre,  s  befészkelték  magukat  az  egész  rend¬ 
szerbe.  Görgei  nem  kevésbbé  látta.  Érintkezései  a  politikával 
hamar  megnyitják  éles  világos  látású  szemeit.  A  nyers  lényeg 
iránt  fogékony  lelke,  mindennél  élesebben  disztingvál.  Világosan 
látja  a  nemzet  igazságát,  melyet  a  nemzeti  géniusz  államalkotó 
erejével  jeleztünk.  De  époly  világosan  látja  az  azt  körülvevő  ir¬ 
realitásokat.  Kossuth  hitt  a  nemzet  igazságában,  ö  gyakorlatilag’ 
megvalósította.  A  nemzet  fizikai  erejében  hitt.  Mindenekfelett 
reális  volt.  Ez  szabott  hitének  határokat.  A  48-as  alkotásokat  nem 
tartotta  befejezetteknek.  ígérvények,  melyeket  lassú  munkával 
kell  beváltani.  Látta,  hogy  az  ür,  mely  a  régi  állam  és  a  modern 
állam  közt  van,  mindennél  reálisabb,  azt  nem  lehet  irrealitásokkal 
áthidalni.  Ehhez  fizikai  erő  és  munka  kell.  Ez  előfeltételek  meg¬ 
szerzésében  látja  a  nemzet  igazságának  valódi  alapjait. 

A  kontrasztok  a  politika  és  az  események  között  élesen 
nyomódnak  leikébe.  A  móri  csata  után  belovagol  a  fővárosba, 
hogy  Kossuthtól  magától  nyerjen  felvilágosítást  a  támadt  zűr- 

zavarban.  Milyen  más  kép  volt  ez  most,  mint  a  júniusi  napokban, 
mikor  utoljára  járt  itt.  Gsüggedés,  közöny,  cinizmus.  Mi  maradt 
meg  a  nagy  időkből?  Zengzetes  nagyszavu  kormányplakátok: 
«A  nemzet  becsületéért  vívandó  csatában  Buda  alá  temetkezni.)) 

A  kormányt  keresi.  Kossuth  előző  éjjel  menekült  el  a  Szolnok  felé 
vivő  vasúton.  Végtelen  lekicsinylés  vesz  erőt  lelkén,  mindennel  , 
szemben,  ami  a  forradalomhoz  tartozik.  Nem  lepik  meg  e  dolgok. 
Kezdettől  fogva  kevésre  becsülte.  Csillogó  frázisai,  mint  a  hamis 
aranyak,  beváltásra  kerülvén,  visszavettetnek.  Közeledni  látja  a 
kijózanódást.  Kossuth  és  frázisai,  a  mámorral  tovalebbenő  árnyék¬ 
ként  tűnnek  fel  előtte.  Megmozgatták  a^nemzetet  és  ezzel  meg¬ 
tették  kötelességüket.  Nem  tekintette  őt  már  a  jelenhez  tartozó¬ 
nak,  ő  és  rendszere  összeomlott  magától.  A  feladat  most  már 
menteni,  amit  érdemes.  A  politikát?  Hiszen  annak  túlzásai  juttat¬ 
ták  ide  a  nemzeti  ügyet.  Az  elrejtett  gondolat  ezerszeresen  nyer 
erőben,  ha  a  külvilágból  visszhangra  talál.  Mindez  percek  alatt 
axiómává  jegecedett  lelkében.  A  hadsereg  ma  a  realitások  köz¬ 
pontja.  A  hadsereget  megmenteni  az  ő  feladata.  Ö  teremtette  meg 
azt,  úgyszólván  a  semmiből.  De  kinek  menti  meg?  A  törpe  mino¬ 
ritásnak,  hová  most  már  Kossuthot  is  számította.  Ezek  a  gondo¬ 
latok  teremtették  meg  a  váci  manifesztumot. 

Sajátságos  reveláció  ez  a  váci  manifesztum.  E  nagy  lélek 
mily  szegényes  megnyilatkozása.  A  Kossuth-féle  mikrokozmos 
telítve  van  negatív  villamossággal.  A  irrealitások  elhatalmasod¬ 
nak.  Görgei  tele  van  skepszissel  minden  iránt,  ami  a  forradalom¬ 
mal  összefügg.  Nagy  igazságokat  képvisel  és  visszatér  azok  nyers 
alakjához.  Látja  azokat,  de  nincs  hite  saját  küldetésében  és  nem 
tudja  kifejezésre  hozni  azokat.  Tettei  határozottak,  de  revelációi 
bizonytalanok.  Felveszi  a  harcot  az  irrealitásokkal,  de  nem  tud 
kiemelkedni  a  Kossuth-féle  mikrokozmosból.  Látja  a  közelgő 
katasztrófát,  de  benne  marad  és  magába  zárja  igazságait.  Nem 
forog  a  rendszerrel,  melyben  működik,  de  nem  is  tud  föléje 
emelkedni.  Következésképen  minduntalan  beléje  ütközik.  Vergő¬ 
dik  benne.  A  váci  manifesztum  minden  igazsága  mellett  is  erőtlen. 
Erőtlen,  mert  erőltetett.  Nélkülözi,  mint  mondottuk,  a  hitet  a  kül¬ 
detésében.  Lerántja  a  fátyolt  az  irrealitásokról,  de  nem  tárja  fel 
a  kapcsolatot,  mely  lelke  és  az  igazságok  közt  van.  Erős  a  tévedé¬ 
sek  megbélyegzésében,  de  erőtlen  az  igazságok  feltárásában. 
Tétova.  Visszatér  a  konstitucionalizmushoz,  mellyel  a  forradalom 

megindult,  de  amelyet  már  elhagyott.  Ami  azóta  történt,  azzal 
szemben  skeptikus.  Görgei  nem  bizonyult  politikusnak.  Nagy 
nyers  lelke  nem  tud  beleilleszkedni  a  keretekbe,  amelyeket  egész 
lényével  megvetett.  Politikáját  a  gyanusítgatáson  és  bizalmatlan¬ 
ságon  építi  fel  s  Így  erényeiben  is  a  bukás  csiráját  viseli  az  magán. 
Formátlan  nyersesége  korai  oly  időpontban,  amikor  a  formák 
még  szorosan  össze  vannak  forrva  a  lényeggel.  Nem  nyit  uj  per¬ 
spektívát.  Görgei  igazságának  husángjával  szétüt  a  Kossuth-féle 
mikrokozmosban,  de  nem  emelkedik  ki  belőle. 

Valójában  a  legkülönbözőbbek  a  váci  manifesztumról  táplált 
felfogások.  Van  olyan,  mely  a  sértett  katonai  önérzet  reparaturá- 
ját  véli  benne  látni.  Van  olyan,  mely  a  züllési  processzus  meg- 
akasztóját  keresi  benne.  Van  olyan,  mely  politikai  vádlevelet  lát 
benne  a  kormány  ellen.  Eltekintve  ama  nézetektől,  amelyek  a 
manifesztum  őszinteségét  kétségbevonván  a  legképtelenebb  fel¬ 
tevések  terén  kommentálják  azt.  Mindez  kétségtelen  bizonyítékot 
szolgáltatva  mindenekelőtt  annak  erőtlensége  mellett. 

De  nem  kevésbbé  amellett  is,  hogy  e  nagy  lélek  mily  kevéssé 
tudott  expanzív  lenni.  Nem  találta  meg  a  kapcsolatot  az  anyaggal, 
amelyben  dolgozott.  Intuitív  lelke  kapcsolatban  állott  a  nemzet 
igazságával,  de  északi  géniusza  nem  tudta  felemelni  a  kor  fölé. 
Nem  voltak  délies '  csillogó  tulajdonságai.  Látta  ezekben  az  ir¬ 
realitásokat.  Küzdelemben  állott  velők.  De  egy  bizonyos  pontig 
hatásuk  alatt  is  állott.  A  maga  igazságát,  szerény  köntösében 
nem  merte  közéjök  bocsátani.  Várt  és  magába  zárta  azt. 
A  nyilvánulási  formák,  melyben  áz  igazságok  megjelennek,  skep- 
szissel  töltötték  el.  Nem  tartotta  azokat  valóságoknak.  A  formát¬ 
lan  lényegnek  pedig  nem  tudott  elég  erőt  adni.  Hiányzott  ehhez 
a  hős  rajongó  hite.  Küzd,  vergődik,  mint  elátkozott  Charon, 
hányódik  ide-oda  a  maga  igazsága  és  a  mások  hazugságai  közt.  ’ 
Április  í4-ét  nem  helyesli,  de  belép  a  kormányba,  mellyel  pesti 
útja  óta  jóformán  nem  is  érintkezett.  Debrecen  táblabiráival  és 
radikálisaival,  az  ósdiság  és  szemfényvesztés  központja  szemében. 
De  elfoglalja  helyét  a  parlamentben.  Érintkezési  pontokat  keres 
a  ((táblabirákkab).  Egy  ideig  a  Békepárt  elnökjelöltje.  Lapot  ala¬ 
pít  s  a  lenézett  közvéleményre  appellál.  Szánalmas  vergődései, 
mellyel  érintkezést  keres  az  anyaggal.  Magába  zárkózva,  küzdve 
ellene,  de  benne  marad  a  Kossuth  mikrokozmosában,  melynek 
Összedőltét  előre  látja. 

Ebből  származnak  a  kontrasztok,  melyeket  élete  felmutat. 
Egy  rendszer  ellen  küzd,  mert  előre  látja  bukását,  de  kénytelen  a 
rendszer  szolgálatába  adni  erejét,  mert  csak  igy  tudja  megvaló¬ 
sítani  a  maga  igazságát.  Őszinte,  puritán  lélek.  Magában  keresi 
az  igazságot  és  ezzel  kihívja  a  kor  igazságtalanságát.  Magába  zár¬ 
kózottsága  találgatásokra  s  a  bizalmatlanság  és  gyanusítgatás  e 
korában,  a  marasztaló  Ítéletre  ad  okot.  Hazája  jobb  sorsát  viseli 
szivén,  de  csak  hazája  katasztrófáján  keresztül  juthat  el  a  maga 
igazságához.  A  formátlan  nyers  igazság  embere  és  kénytelen  az 
irrealitásokat  magáévá  tenni.  Mint  ember  kemény  egyéniség,  mely 
nem  hajlik  a  kor  szerint,  mint  történelmi  alak  nem  tud  túlemel¬ 
kedni  rajta.  Küzd  az  idők  ellen  s  az  idők  uralkodnak  felette. 
Szinte  csodásán  rabja  az  időknek.  Az  idők  szólítják  a  sereg  élére, 
az  idők  sodorják  a  politikába,  —  és  az  idők  megszűntével  visszatér 
a  polgári  életbe.  Az  ország  diktátora,  majd  vincellérje  egy  közép 
nemesi  háznak.  A  dicsőségből  az  oroszlánrészt  kikanyarítja  s  ne¬ 
vét  a  dicstelen  véggel  kapcsolja  örökre  egybe.  Nagyratörő  lélek 
és  rendkívüli  agyszerkezet,  melyet  a  jogos  ambíció  démonai  füte- 
nek  az  egyik  oldalon;  világra  szóló  cselekedetek  és  fegyvertények 
a  másik  oldalon.  S  e  hatalmas  jelenség  mindamellett  nélkülözi  a 
belső  harmóniát,  melyet  a  hős  rajongó  hite  teremt.  A  befejezet- 
lenség  érzetét  kelti.  Aránytalan,  sőt  sokszor  idomtalan:  úgy  eré¬ 
nyeiben  mint  hibáiban.  Egy  titán,  ki  nem  teremt  chef  d’oeuvret 
az  anyagból,  melyben  működött.  A  passzív  hős  örök  tragédiája: 
küzdelem  a  hit  nélkül  a  küzdelem  eredményében.  Nagy  esemé¬ 
nyek,  melyek  nevéhez  fűződnek,  de  amelyekbe  lelke  be  nem  kap- 
csolódhatik  soha. 

VI. 

A  Kossuth-féle  mikrokozmosnak  össze  kellett  omlania,  a 
dolgok  belső  törvényénél  fogva.  Fikciókkal  hidalta  át  az  űrt, 
mely  a  régi  és  a  modern  állam  között  van.  E  fikciókra  vezette  rá 
nemzetét.  És  a  nemzet  alázuhant  Kossuthostul  a  chaosba.  Görgei 
csak  ekkor  bonyolódik  ki  a  mikrokozmosból.  ö  reá  vár  a  vég¬ 
leszámolás.  ((Nemzetek  szintúgy  elvesztik  létüknek  alapjait,  ha 
céljaik  elérhetetlenek.))  Ez  az  igazság  világít  ki  a  chaosból.  Éle¬ 
sen  megvilágítja  az  utat,  melyet  a  nemzeti  ügy  egy  év  alatt  meg¬ 
tett.  ((Két  ut  áll  előttem,  elveszni  fizice  és  moraliter  a  külföldön, 

vagy  fizice  a  hazában)).  Ez  világítja  meg  az  utat  előre,  melyen 
Görgei  nemzetét  a  katasztrófán  keresztül  akarja  vezetni.  A  fizikai 
halál  a  nemzeteknél  enyhébb,  mint  a  morális  halál  és  Görgei  ezt 
választja.  Helyreállítja  mindenekelőtt  a  megszakadt  történelmi 
folyamatot.  A  forradalom  a  nemzeti  géniusz  életre  törése  volt.  E 
géniusz  szabad  fejlődésének  az  osztrák  reakció  állott  útjában.  Ez 
ellen  küzdött.  Erre  akarja  mérni  az  utolsó  csapást  is. 

Hatalmas  alakja,  férfias  ereje,  elszánt  bátorsága  rette¬ 
netesen  villog  elő  a  romok  közül.  Még  inkább  magába  zárkózik 
és  kötelességeibe  temetkezik.  A  bizonytalanság  rettenetes  terhével 
nehezedik  a  debreceni  kormányra.  Megdöbbentő  fegyelmezett¬ 
sége,  higgadt  Ítélete,  félelmetesen  hat  e  chaosban.  Nem  kicsinyes, 
nem  vádaskodó.  A  nemzet  sorsával  áll  szemben  és  nem  Kossuthék- 
kal.  És  mindamellett  gúnyos,  fagyos  lénye,  mint  élő  szemrehányás 
remegteti  meg  a  letiport  hősök  velőit.  Alakja  szédületesen  nő.  A 
diktatúra  és  Görgei  —  a  dolgok  természeti  erejénél  fogva  közeled¬ 
nek  egymáshoz.  És  ha  a  kormány  még  mindig  nyilakat  lő  felé, 
a  nyilak  lepattannak  róla,  mert  vértezete  az  igazság.  Feje  csodá¬ 
sán  helyén  van  és  dermesztőén  hideg.  Lelke  tele  van  fájdalom¬ 
mal.  De  ezt  magába  fojtja.  Ez  gyengeségét  árulná  el.  S  a  gyenge¬ 
ség  szemében  a  halálos  bűn.  Ha  felülkerekedik  benne,  bántó 
szarkazmus  alá  fojtja.  Julius  28-án  felrobban  a  szegedi  lőpor¬ 
torony.  ((Két  hét  múlva  vége  a  komédiának)),  mondja. 

Ez  időkben  Görgei  felülemelkedett  az  anyagon.  Ura  lett 
annak.  De  nem  anyag  volt  az  már,  de  romok.  Nem  alkotásra  várt, 
de  eltakarításra.  Tudja  mi  a  teendője  és  tudja  mi  lesz  sorsa.  De 
kötelessége  menteni  belőle  amit  lehet.  Meggátolni  a  forradalom 
morális  összeomlását  és  döntő  csapást  mérni  Ausztriára.  Seregeit 
a  Dunán  túl  koncentrálja  s  az  oroszt  alkudozásokkal  tartja  fenn. 
Hatalmas  egyéniségével  megakasztja,  hogy  a  forradalom  a  sértett 
hiúság,  a  felkorbácsolt  szenvedélyek,  oktalan  versengés  mocsa¬ 
raiban  pusztuljon  el  és  ellenségei  csak  gyászos  kimúltál  konsta¬ 
tálják.  E  céljainak  személyes  érzéseit  és  indulatait  is  alárendeli, 
midőn  Kossuth  parancsainak  aláveti  magát,  ki  viszont  Görgeit 
visszahelyezi  a  fővezérségbe.  Páratlan  kötelességtudással  vezeti 
seregeit  a  reménytelenség  e  napjaiban  is.  S  midőn  Hajmau  gyors 
előnyomulása  áthúzza  terveit,  az  oroszt  feltartóztatva  vonul  kelet¬ 
nek,  dél  felé,  hogy  egyesüljön  a  déli  seregekkel  az  osztrák  ellen. 

A  dráma  nélküle  fejeződik  be  Temesvár  alatt  stratégiailag 


Ifj.  Mikszáth  Kálmán 


209 


is,  miután  politikailag  és  pénzügyileg  már  előbb  befejeztetett. 
Ezzel  elérkezett  a  vég.  «A  helyzet  konkrét  megrendítőleg  valódi 
kifejezése))  van  még  hátra.  Átveszi  a  diktatúrát,  hogy  ezt  is  le¬ 
bonyolítsa  becsülettel,  példátlan  korrektséggel,  a  legkisebb  rész¬ 
letekre  kiterjedő  higgadtsággal.  Megteszi  kötelességeit  mind  had¬ 
vezér,  mint  politikus,  diadalra  juttatja  a  humanitás  diktálta  elve¬ 
ket.  Nem  vét  a  formák  ellen;  szem  előtt  tartja  a  részleteket.  Nem 
az  osztrák  előtt  teszi  le  a  fegyvert,  de  az  orosz  előtt.  Miután  meg¬ 
győződik,  hogy  reá  semmi  szükség  többé,  visszalép  a  csak  kivéte¬ 
les  egyéneknek  fentartott  történelmi  piedesztálról  —  a  magán 
életbe.  Ott  hagyván  a  dicsőséget,  melyet  nem  reklamált  soha  és 
magával  vive  a  gyűlöletet,  melyet  nem  utasított  vissza.  Leikébe 
zárva  a  nagy  igazságot,  melyet  korába  átvinni  nem  tudott. 

A  kor  Kossuth  alkotásában  vonul  be  a  történelembe,  de 
Görgein  keresztül  kapcsolódik  az  előzményekhez  és  a  következ¬ 
ményekhez.  Kemény  nyers  igazságain  keresztül  állt  helyre  a 
három  százados  történelmi  folyamat,  tizennyolc  évi  chaos  után. 
Mindamellett  a  történelem  nélkülözte  benne  a  hitet  küldetésében, 
a  nemzet  nélkülözte  benne  a  kapcsolatot  leikével.  Felül  akart 
emelkedni  a  nemzet  erényein  és  alatta  maradt  hibáinak.  Céljait 
nem  tudta  beolvasztani  a  nemzet  céljaiba,  a  nemzet  céljait  nem 
tudta  beilleszteni  a  maga  kötelességeibe.  Külön  utón  haladt,  a 
maga  utján,  melyet  elvállalt  kötelességek  szabtak  eléje  —  pon¬ 
tosan,  higgadtan,  lelkiismeretesen,  törhetetlenül.  Igazságait  nem 
tudta  bekapcsolni  a  nemzet  leikébe.  És  midőn  a  történelmi  folya¬ 
mat  visszatért  azokhoz  —  a  nemzet  észrevétlenül  haladt  el  a 
passzív  hős  mellett. 


Magyar  Pig;y^lö. 

Távozás  a  halott  városból. 

Elbeszélés. 

Irta :  Újhelyi  Nándor. 


Szomorúan  és  csodálatos  vágyaktól  meggyötörve  feküdtem 
le.  Mindenféle  gondolataim  voltak  életem  véges,  tűnő  és  kielégí¬ 
tetlen  voltáról,  miknek  enyhe  és  bágyadt  hintázása  végre  is 
álomba  ringatott.  Mélyen  és  álomtalanul  aludtam.  Hirtelen  fel¬ 
ébredtem.  Erősnek  és  teljesen  kipihentnek  éreztem  magam,  fel¬ 
keltem,  felöltöztem,  cognacot  ittam,  szivarra  gyújtottam.  Órámat 
megnéztem:  állt,  az  ablakhoz  mentem,  az  utcán  még  az  éjszaka 
sötétlett,  a  lámpák  égtek.  Szokatlan  és  borzongató  csend  vett 
körül,  rosszul  és  különösen  éreztem  magam  lakásomban  és  el¬ 
határoztam,  hogy  eltávozom. 

Kulcsommal  kinyitottam  a  ház  kapuját  és  kiléptem  az  ut¬ 
cára.  Hideg  téli  éjszaka  volt,  fáztam.  Szivarozva  indultam  egy 
nagy  ut  irányába.  A  csend  tompa  és  lenyűgöző  volt,  lépések  zaja, 

•  kocsik  távoli  dübörgése  nem  hallatszott.  Egy  oszlopnak  dűlve 
állott  egy  ember,  egy  tér  közepén  mereven  figyelt  egy  rendőr,  az 
utón  mozdulatlanul  állt  egy  bérkocsi.  Okát  nem  tudtam  adni,  de  ' 
az  egész  nyomasztó  és  rettenetesen  néma  volt!  Egy  hang  nem 
hallatszott  sehonnan  sem,  minden  mozdulatlan  volt.  így  mentem 
már  jó  sokáig,  itt-ott  láttam  magányos  embereket  álldogálni.  De 
abban,  ahogy  álltak,  volt  valami  megdöbbentő:  mintha  hirtelen 
állottak  volna  meg,  törzsük  előre  hajolt,  lábaik  lépésre  lendültek. 

Egy  kávéház  elé  értem,  benéztem.  Néhány  ember  ült  az 
asztalok  körül,  mozdulatlanul,  egy  pincér  kezében  egy  kabátot 
tartva  állt  mereven  és  bámult  arra  a  férfira,  kinek  fel  akarta  adni 

kabátját  és  aki  mozdulatlanul  egyik  karját  felemelve  várt.  Per¬ 
cekig  álltam  az  ablak  előtt,  remegő  szivvel  lestem  egy  mozdulatot. 

Úgy  éreztem,  hogy  hirtelen  megőrülök  és  beléptem  a 
kávéházba.  Senki  sem  mozdult  meg.  Rászóltam  a  pincérre,  nem 
felelt.  Mindenki  mereven  ült  és  állt  körülöttem,  megráztam  az 
egyiket,  hasztalan,  meglöktem  a  pincért,  végigzuhant  a  padlón. 
Mindenki  meg  volt  halva.  Irtózattal  lelkemben  rohantam  ki  az 
útra,  egy  merev  rendőrt  láttam,  oda  léptem  hozzá,  halott  volt, 
egy  öreg  ember  állt  az  utón,  amint  egy  újságokkal  telt  gyerek¬ 
kocsit  tolt,  halott  volt,  az  ut  közepén  állott  egy  bérkocsi,  halott 
volt  a  ló,  a  kocsis. 

Elkezdtem  esztelenül  és  rémülten  ordítani:  nem  válaszolt 
senkii  Odarohantam  egy  nagy  bérházhoz  és  csengettem.  Hasz¬ 
talanul.  Az  utszélen  kövek  voltak,  szinte  őrülten  felkaptam  egyet 
és  egy  emeleti  ablakba  hajítottam.  Csörrenés,  dobbanás  hallat¬ 
szott  és  utána  újra  beállt  a  tikkasztó  csend.  Nem  válaszolt 
senki  sem. 

A  város  meghalt!  Kábultan  állottam,  majd  őrülten  rohanni 
kezdtem.  Ahol  fény  égett  odasiettem,  mindenhol  néma  halottak 
voltak  csupán.  Halottak  ültek  az  asztalok  körül  a  kávéházakban, 
hullák  álldogáltak  és  hevertek  az  utcákon,  néma  halottak  verőd¬ 
tek  össze  az  útkereszteződéseknél.  Kifestett  és  illatos  nők  hulla¬ 
arca  mereven  vigyorgott  felém,  éjszakai  nyomorgók  mozdulatlan 
kéréssel  bámultak  rám. 

Eleinte  azt  hittem  megőrülök,  azt  hittem,  hogy  álmodom, 
de  azután  éreztem,  hogy  ez  az  egész  oly  rémületes,  oly  elképzel¬ 
hetetlen,  hogy  csupán  maga  az  őrjöngő  valóság  lehet.  Leültem 
egy  padra,  mert  bár  fáztam  a  hideg  éjszakában,  nem  mertem 
bemenni  ezekbe  a  kávéházakba.  Mereven  bámultam  magam  elé, 
azután  összerázkódtam  és  diadalmas  vad’ öröm  fogott  el:  élek. 
Én,  én,  egyedül  én  élek.  A  hatalmas  világváros  sok  százezer  em¬ 
bere  mind  meghalt.  Halottan  feküsznek  ágyaikban  az  emberek 
mind,  ezen  az  irtózatos,  ezen  az  egyetlen  éjszakán  meghalt  min¬ 
denki,  egy  rebbenés  alatt  hieghalt  a  város.  És  én,  én  élek!  Az 
irtózás  eltompító  zsibbadtsága  és  az  állati  ujjongás  az  életem 
felett  keveredett  össze  lelkemben.  Valaminő  lázas,  fokozott  életet 
éreztem  egész  lényemben.  Nem  tudtam  mit  tegyek,  hogy  vissza¬ 
térjek  lakásomba:  erre  csak  egy  pillanatig  gondoltam.  Minek, 
hisz  itt  úgy  sem  élhetek  többet.  Rettenetes  csoda  történt,  a  végzet 


212 


Újhelyi  Nándor 


avagy  az  istenség  csupán  engem  hagyott  életben,  távoznom  kell 
innen,  e  halott  városból.  El,  el  kell  innen  mennem,  hogy  hová, 
azt  még  magam  sem  tudtam,  csak  annyit,  hogy  oda,  hol  zaj  van, 
világosság  van,  a  nappalba,  oda  hol  az  emberek  még  élnek. 

Éhes  és  szomjas  lettem,  felugrottam  és  egy  nem  messze 
világító  automata-buffet  felé  mentem.  Benyitottam.  Egy  hulla 
egy  sörös  poharat  emelt  ajka  felé,  másik  egy  végtelen  és  soha  be 
nem  fejeződő  kortyot  ivott.  A  pénztárosnő  örökké  tartó  gesztus¬ 
sal  húzta  ki  a  fiókot.  Zsebembe  nyúltam  és  bedobva  a  nyitásokba 
a  pénzdarabokat,  enni  és  inni  kezdtem.  Elfogyott  az  aprópénzem, 
egy  pillanatra  tanácstalanul  állottam,  de  azután  betörtem  egy 
széklábbal  egy  szendvicses-tartót.  Raboltam.  Megdöbbentett  ez 
az  érzés.  A  kasszánál  volt  egy  cigarettadoboz,  idegenkedve  bár,  de 
zsebre  dugtam  és  kimentem  az  ajtón.  Midőn  az  utcán  mentem, 
különös  és  bizarr  gondolatom  támadt,  minden  élő  meghalt 
e  városban,  de  az  automata  sivár  és  egyszerű  gépezete  ime  még 
él.  Azután  arra  is  gondoltam,  hogy  végtelen  gazdag  vagyok,  min¬ 
den  kincs,  érték  enyém  lett  a  városban,  mert  hisz  én  vagyok  az 
egyetlenegy  élő. 

Azonban  lassankint  újra  borzadás  fogott  el.  A  némaság,  a 
magány  elkábított,  összeszorította  szivemet.  Irtózatosan  egyedül- 
valónak,  otthontalannak  éreztem  magam,  el  akartam  rohanni 
valahova  egy  ismerőshöz,  egy  baráthoz,  egy  és  más  kedveshez, 
egy  élő,  egy  másik  élő  után  vágytam,  akihez  szólhassak,  akihez 
hozzábujjak,  akinek  halljam  hangját,  érezzem  melegét.  Bár  tud¬ 
tam,  hogy  hasztalanul,  megindultam  egyik  ház  felé,  hol  kedves 
barátnőm  lakott.  Eszeveszetten  dörömböltem  a  kapun,  persze 
mindhiába.  Elgondoltam,  hogy  ágyában  fekszik  szépen  és  szo¬ 
morúan,  fehér  és  kecses  hulla  már  csak  és  rettenetes  tompa  két¬ 
ségbeesés  fogott  el.  Rádültem  a  kapura  és  zokogtam.  Úgy  érez¬ 
tem,  hogy  rettenetes  sors  vár  immár  ezután  rám.  Mindenki,  kit 
valaha  is  láttam,  ‘ismertem,  szerettem,  kivel  együtt  éltem  eddigi 
életem,  halott.  Egy  ideig  úgy  éreztem,  hogy  meg  kell  halnom.  De 
azután  győzött  az  életvágyam,  az  a  meggyőződés  lett  ur  lelkem¬ 
ben,  “hogy  nekem  élnem  kell,  mert  egy  még  ismeretlen  és  talán 
messze  célzó  végzet  igy  rendelte  ezt  és  épen  a  halálnak  ezen 
az  éjjelén. 

Éreztem,  legjobb  haza  mennem.  Nem  voltam  távol  nagyon 
otthonomtól,  oda  vánszorogtam,  bementem  a  kapun,  felmentem 

lakásomba,  a  villany  még  égett,  ez  itt  egy  pillanatra  oly  meg¬ 
döbbentő  volt  a  számomra.  Töprengeni  kezdtem,  mit  tegyek. 
Éreztem,  hogy  utoljára  vagyok  itt  és  el  akartam  egyet-mást  vinni. 
Felvettem  ezt  és  amazt,  amit  fontosnak  véltem  és  mindjobban 
éreztem,  hogy  minden  mily  rettenetesen  semmitmondó:  könyv, 
Írás,  régi  levelek,  képek,  múltam  emlékei,  jelenem  örömei,  jövőm 
tervei  egyaránt.  Végül  is  holmi  fehérneműt,  toilette-holmit,  egy 
revolvert,  egy  nagy  kést,  egy  üveg  cognacot,  egy  és  más  ennivalót 
betettem  egy  kis  bőrtáskába,  mert  hisz  hol  találhattam  volna 
szolgát,  ki  cipelte  volna  helyettem.  Elhagytam  a  lakást  és  úgy 
éreztem,  mintha  örökre  eltávozva  innen  a  teljesen  ismeretlenbe, 
menekülnék  egy  dübörgőn  közeledő  ellenség  elől.  Megálltam, 
körülnéztem.  Volt  egy  kis  zenélő  játékom,  meghúztam  zsinórját, 
ódon  és  kecses  keringő  muzsikája  libbent  felém,  az  egyetlen  élet, 
hang,  szépség,  mit  a  halottak  városában  eddig  hallottam.  íme,  ez 
a  játék  is  élt  még.  Sirtam.  Oh,  mi  is  lesz  én  velem  azután. 

Elhagytam  a  házat.  Künn  az  utcákon  mindig  világosabb 
lett,  a  hajnal  derengett  kelet  felől,  langyos  déli  szél  fujdogált. 
Egy  palota  előtt  —  hogy  még  céltalanul  mentem  —  egy  hatalmas 
autót  láttam  állni.  Eszembe  jutott,  hogy  ime  ezen  elszabadulhat¬ 
nék  innen,  a  gép  még  él.  De  nem.  értettem  semmit  hozzá,  én  csak 
az  emberek  lelkét  és  testét  akartam  megismerni  eddigi  életem¬ 
ben  és  a  gép  lelke,  szervezete  teljesen  ismeretlen  volt  előttem. 
Szomorú  dühvei  hagytam  ott  tehát.  Mit  tegyek:  töprengtem.  El 
kell  hagynom  a  várost,  de  hova,  merre  menjek.  Hol  van  egy  hely 
a  világon,  a  környéken,  hova  eljuthatnék,  hol  emberek  élnek. 
Ekkor  egy  megdermesztö  gondolatom  támadt:  •  hátha  az  egész 
ország,  egész  Európa,  az  egész  föld  meghalt  ezen  a  rettenetes 
■éjszakán.  Szinte  őrjöngve  bámultam  magam  körül.  Ez  a  gondolat 
lesújtott,  mint  egy  rettenetes  ököl  tompa  és  reccsenő  csapása. 
Mi  vár  rám  akkor,  oh  teremtőm,  más  mint  a  rögtöni  vagy  kinlodó 
halál.  Nyomorultan  kell  elpusztulnom,  őrjöngve  a  magány  kín¬ 
jaitól,  vagy  az  éhségtől,  vagy  mint  vadállat  fogom  tengetni  éle¬ 
tem  a  halott  földön,  mint  a  világ  legszánandóbb  és  legnyomorul¬ 
tabb  embere?  Gyötrő  és  kétségbeesett  irigységet  éreztem  az  utcán 
álló,  a  házakban  fekvő  halott  százezrekkel  szemben  és  csupán 
azért  nem  öltem  meg  magamat,  mert  nem  mertem  ezt  még  hinni. 

El  kellett  határoznom  magam,  hogy  hova,  merre  menjek. 
Ösztönszerüleg  gondoltam,  hogy  a  legközelebbi  nagy  város  felé 

indulok,  hova  talán  fél  hónap  alatt  eljuthatok.  Útközben  vagy 
találok  emberekre,  vagy  pedig  elegendő  élelmiszert,  éjszakai  ol¬ 
talmat  tudok  szerezni.  Egy  könyvkereskedő  ablakát  betörtem  és 
térképet  vettem  ki  belőle,  valamint  egy  látszerész  kirakatát  is 
egy  látcső  és  egy  iránytű  kedvéért.  Lassan  bandukoltam  a  váro¬ 
son  át.  Mindenütt  láttam  halottakat  utamban,  hajnal  felé  mun¬ 
kába  siető  embereket,  vagy  otthonuk  felé  igyekezőket,  kiket  egy¬ 
formán  örökre  megállított  a  halál.  Elértem  a  város  határát.  Már 
világos  reggel  lett,  a  nap  ragyogva  tündöklött  a  kék  és  tiszta  égen, 
a  vámnál  a  halott  őrök  gubbasztottak.  A  sorompón  túl,  hogy 
mentem  az  országúton,  kocsikat  láttam  álldogálni,  mik  a  szom¬ 
szédos  községekből  igyekeztek  be  a  városba  megrakodva  tejjel, 
kenyérrel  és  más  élelmiszerekkel.  Mindegyiken  a  halott  lovat 
halott  kocsis  hajtotta  hasztalanul.  Most  már  nem  borzadtam 
annyira  ezektől  a  hulláktól  és  egy  kannából  bőven  és  tikkadt 
torokkal  ittam  a  hideg  tejet  és  magamhoz  vettem  egy  másik  ko¬ 
csiról  egy  hatalmas  cipót  és  egy  darab  vajat. 

Ahogy  mendegéltem,  szinte  öntudatlanul,  mindig  szebb  és 
szebb  tájakra  értem.  És  különös  mód  nem  vettem  eleinte  észre, 
hogy  a  fák  zöldek,  az  ágak  a  virágok  illatos  súlyától  lekonyul¬ 
nak,  a  rétek  ragyogóan  zöldéinek,  a  fákon  madarak  fütyürész- 
nek.  Nem  vettem  észre,  hogy  kiérve  a  halott  városból,  elhagytam 
a  telet,  a  hideget  is.  Végre  megálltam  fáradtan  a  gyaloglástól  és 
a  táskám  cipelésétől.  Homlokom  verítékes  lett,  megtörültem,  le¬ 
vetettem  télikabátomat.  És  ekkor  felocsúdtam  végre,  megláttam 
magam  körül  az  ujjongó,  élő,  diadalmasan,  zölden,  illatosán, 
virágzóan  élő  természetet  az  ő  májusi  pompájában.  Nagy  és  bol¬ 
dog  megkönnyebbülés  fogott  el.  Egy  hirtelen  elhatározással  el¬ 
dobtam  télikabátomat,  ezt  a  fölösleges  terhet  és  fütyürészve,  már 
nem  fáradtan,  mentem  tovább. 

Itt-ott  láttam  halott  parasztokat,  halott  szekereken,  avagy’ 
az  utak  szélén,  de  már  nem  nagyon  törődtem  velők,  hisz  minde¬ 
nütt  láttam  a  dicső  és  leirhatatlan  életet:  a  fák  virágoztak,  a  füvek 
rebbentek,  a  virágok  illatoztak,  a  vetések  zizegtek,  szellő  fodrozta 
az  ágakat,  madár  rebbent  a  lombok  között:  csak  az  ember  volt 
halott,  de  az  isten  élt.  Nem  értettem,  hogy  lehet  itt  köz¬ 
vetlenül  a  meghalt  város  környékén  télen  tavasz,  de  nem  töp¬ 
rengtem  ezen.  A  rettenetes,  halálos  éj  megölte  bennem  az  álmél- 
kodást.  Csak  örvendtem  ennek  az  uj  csodának,  amennyire 
tudtam. 

így  mentem  már  órákon  át.  Messze  kék  hegyek  derengtek, 
távol  hátam  mögött,  feljutva  egy-egy  emelkedésre,  meg-megpil- 
lantottam  az  elhagyott,  óriási,  halott  várost.  Nem  fáradtam  ki, 
azonban  karom  nagyon  megérezte  a  nehéz  táskát  és  valahogy 
elfásult  a  lelkem.  Néha-néha  újra  kezdtem  érezni  valami  meg¬ 
döbbenésfélét  jövendő  életem,  sorsom,  a  világ  élete,  sorsa  miatt. 
Néha  megállottám  és  leheveredtem  az  ut  szélén  a  fűre,  falatoz¬ 
tam,  cigarettáztam,  hanyatt  dűlve  bámlutam  a  kék,  ragyogó  és 
végtelen  eget.  Gyönyörködve  éreztem,  mint  süti  orcámat  a  nap¬ 
fény,  mint  mászkál  tömérdek  kis  féreg,  parányi  bogárka  a  füvek 
között  kínlódva  és  lázasan,  zsákmányt  és  boldogságot  keresve, 
élve.  Talán  aludtam  is,  de  mikor  felébredtem,  a  nap  nem  jutott 
túl  még  a  horizonton.  Nem  volt  sehol  felhő,  hideg,  sötétség.  Nem 
jött  éjszaka,  nem  jött  változás.  Talán  napokig  tartott  vándorlá¬ 
som  már,  talán  csak  órákig,  nem  tudtam  volna  megmondani. 
Ettem  ételemből  keveset,  aludtam,  ha  álmos  voltam,  pihentem, 
ha  kifáradtam,  már  nem  is  néztem  a  térképet,  már  nem  is  láttam 
sehol  embert,  falunak,  épületnek  hire-hamva  sem  volt  még. 

És  ahogy  igy  mentem,  bandukoltam  én  magányos  és  fárad¬ 
hatatlan  vándor,  hátam  mögött  a  halott  város,  előttem  az  ismeret¬ 
len  cél,  szemközt  jött  velem  az  utón  egy  nő.  Már  messziről  láttam 
őt  és  különös  mód  megdöbbentem  ennek  a  mozgó,  élőnek  a  láttán, 
mintha  csak  kisértet  jelent  volna  meg  előttem.  Összetalálkoztunk 
és  ekkor  megismertem  őt:  egyetlen  és  igazi  barátomat,  kit  egykor 
szerettem  is,  meg  nem  is,  kitől  elválasztott  egykor  életem  sorja, 
kire  néha-néha  szomorúan  és  vággyal  gondoltam  magányos  és 
mély  óráiban  életemnek.  A  harmadik  csoda  volt  ez  ime,  ami  en¬ 
gem  ért.  És  úgy  éreztem,  hogy  ez  mind  egymáshoz  tartozik  el¬ 
választhatatlanul:  a  város,  mely  meghalt  és  amelyet  elhagytam, 
a  tavasz,'  a  természet,  hova  eljutottam  és  ő,  a  messzi,  a  régen  nem 
látott  másik  ember,  a  nő,  kivel  ime  itt  az  országúton  találkoztam. 

Közvetlenül  és  egyszerűen,-  mint  két  testvérhez  illik,  át¬ 
öleltük  egymást.  Kérdések  zavaros  árja  tódult  ajkainkra,  mig 
végül  mindegyik  megtudta  a  másiknak  a  sorsát  és  megdöbbenve, 
borzongva  tudtuk  meg,  hogy  végzetünk  egyforma. 

ö  is  szomorúan  és  csodálatos  vágyaktól  meggyötörtén  aludt 
el,  ő  is  felriadt  éjszaka,  ő  is  különös  erőtől  ösztökélve  elhagyta 
otthonát.  Az  a  hatalmas  és  óriási  város,  melyben  ő  élt,  szintúgy 
meghalt,  mint  az  enyém,  ő  is  szintúgy  zokogott  és  kinlódott,  mint 

én.  És  végül  ő  is  elindult  szép,  kicsiny  lábaival  keresni  az  élő¬ 
ket,  az  életet,  ö  elindult  az  én  városom  felé,  amint  én  az  övé  felé. 
Nem  tudtuk  akkor,  hogy  egymásfelé  indulunk  mind  a  ketten. 
És,  hogy  mindez  azért  történt,  hogy  találkozhassunk  mi -ketten 
egymással. 

ö  is  elhagyta  otthonát,  mint  én.  Ö  nem  hozott  semmit, 
csupán  szépségét  és  szivét  és  szánakozó  gúnnyal  tekintett  kedves 
szeme  táskámra.  Megmondtam,  mi  van  benne:  fehérnemű,  fegy¬ 
ver  és  pénz. 

—  Ezekkel  akarod  megtalálni  az  életet?  —  mondta  ő  és  én 
elszégyelve  magamat  elhajítottam  az  egészet.  —  Vannak  gyümöl¬ 
csök  a  fákon,  nem  halunk  éhen:  mondotta. 

Körülnéztem  és  ime,  a  fák  ágai  lekonyultak  a  gyümölcsök¬ 
től:  nyár  volt. 

Egymásba  karolva  mentünk  egy  útra  térve,  mely  uj  irányt 
mutatott,  egyformán  elvezetve  kettőnket  a  két  halott  várostól. 

Oh  mennyi  minden  volt,  mit  egymásnak  el  kellett  monda¬ 
nunk.  Vágyainkat  és  életünket,  miket  egymástól  távol  és  el- 
szakadtan  éltünk  át.  Úgy  éreztük,  hogy  kába,  ostoba  álom  volt  ez 
csupán,  hisz  mi  ketten  vagyunk  csupán  élők  a  földön  és  mi  —  volt 
idő  mégis  —  hogy  nem  éltünk  együtt.  Oh,  hogy  is  történhetett  ez 
meg  mégis.  Nem  tudtuk  még,  hogy  mi  lesz  a  jövőnk  és  a  sorsunk, 
de  úgy  éreztük  jó,  igaz  lesz,  ami  vár  reánk,  oh  maga  a  vágyott, 
az  eddig  el  nem  ért,  a  csapongó  boldogság. 

Elkezdtünk  vallani.  Mindazt,  mit  egykor  szégyeltünk  -meg¬ 
gyónni  egymásnak  makrancos  büszkeségből,  dölyfös  vagy  gyáva 
önnemismerésből,  azt  megmondtuk  most  végre  egymásnak.  Hisz 
halott  városból  jöttünk  mind  a  ketten  és  csak  mi  ketten  voltunk 
élők  a  földön  most  már.  Éreztük,  hogy  egymáshoz  tartozunk, 
több  vagyunk  egymásnak,  mint  két  szerelmes,  több  társnál:  szülő, 
gyermek  és  testvér  egyikünk  a  másiknak  egyszerre. 

Azután  elkezdtünk  beszélni  elmúlott  életünkről.  Mindegyi¬ 
künk  felhágott  immár  az  élet  közepére,  jövőnk  nem  Ígért  többet 
az  időben,  mint  amennyit  múltúnk  adott.  Oh  minő  nagyon  saj¬ 
náltuk  ezt,  minő  nagyon  vágytunk  vissza  a  derűs,  mának  élő 
ifjúság  első  és  gondtalan  szerelmét,  mit  nem  egymással  osztot¬ 
tunk  meg  és  amiben  már  nem  lesz  részünk. 

Az  égbolt  csak  nem  sötétedett  el  semmit,  a  nap  nem  jutott 
túl  a  horizonton.  Ekkor  az  ut  kanyarodójánál  egy  kőkerítést  pil- 

lantottunk  meg.  Elértük  és  bementünk  kapuján.  Egy  szép  és  meg¬ 
ható  házacska  fehérlett  egy  parkocska  mélyén  felénk.  Rögtön  úgy 
éreztük,  hogy  elértük  célunkat.  Ez  lesz  otthonunk,  menedékünk, 
itt  fogunk  élni  egyetlen  emberpárja  a  földnek,  az  utolsó  két,  egy¬ 
másra  talált  ember.  És  ősei  leszünk  talán  sok,  sok,  tömérdek, 
egymástól  elszakadó  embernek.  De  ez  nem  bántott  minket,  mert 
önzők  voltunk,  boldogok  az  élettől  és  a  szerelemtől. 

Megcsókoltuk  egymást,  találkozásunk  óta  először.  És  ekkor 
elragadtatva  néztünk  egymásra.  Éreztük  magunkon  és  láttuk  a 
másikon,  hogy  újra,  oh  újra,  húsz  éves,  életet,  szerelmet  kezdő 
gyermekek  lettünk.  És  elfelejtettünk  mindent:  eltűnő  fiatalságot, 
a  talán  még  sem  igaz  múltat,  a  városokat,  hol  éltünk,  a  városokat, 
melyek  meghaltak,  melyeket  elhagytunk,  az  egész  halott  földet, 
a  rettenetes  éjszakát,  mindent  elfelejtettünk,  semmi,  de  semmi 
nem  történt,  egymásra  találtunk  'mint  két  ifjú,  szinte  gyermek  és 
neki  fogtunk  újra  az  életnek. 


A  béke  problémája. 

Irta :  Barabás  Albert. 


Konstantinápoly,  junius  végén. 

A  világtörténelemnek  előttünk  lejátszódó  legnagyobb  drámája 
immár  befejezéséhez  közeledik.  A  jövő  év,  minden  valószinüség  szerint, 
meghozza  a  békét.  De  annak,  ki  elfogulatlanul  szemlélte  a  két  nagy¬ 
hatalmi  csoport  eddigi  mérkőzését  és  ösmeri  a  harcban  álló  nemzetek 
belső  viszonyait,  anyagi  erejét,  karakterét  és  természetes  aspirációit,  már 
most  ama  lehangoló  következtetésre  kell  jutnia,  hogy  a  háború  nem 
hozza  meg  a  remélt  döntést.  Azok  az  ellentétek,  melyek  rázúdították  a 
mostani  katasztrófát  Európára,  tovább  is  fenmaradnak  és  a  jövőben  is 
veszélyeztetni  fogják  a  civilizált  világ  nyugalmát. 

Úgy  vélem,  vitatkozás  nélkül  megállapítható,  hogy  a  véres  krizist 
előidéző  okok  messzire  visszanyúló  sorozatában  kettő  van,  melyeket  a 
dráma  legfőbb  rugóinak  tekinthetünk.  Ezek;  egyrészről  az  Anglia  és 
Németország  közti  rivalitás  a  tengeri  és  kereskedelmi  szupremáciáért, 
másrészről  Oroszország  és  Ausztria-Magyarország  vetélkedése  a  poli¬ 
tikai  fensőbbségért  az  európai  Keleten.  Más  szóval  kifejezve;  a  közép¬ 
ponti  hatalmakkal  szemben  áll  az  egoista  brit  és  az  agressziv  orosz 
imperializmus.  Ami  a  francia-német  ellenségeskedést  illeti,  az  valójá¬ 
ban  csak  másodrangu  fontosságú.  Az  európai  államok  és  nemzetek 
jövőjére  csaknem  tökéletesen  közönyös,  hogy  a  két  szomszédos  ország 
közül  melyiknek  területéhez  tartozik  Elszász  és  Lotharingia,  ellenben 
a  német-angol  és  az  orosz-o'sztrák-magyar  rivalitás  miként  való  eldőlté- 
töl  függ  valamennyi  állam  politikai  és  gazdasági  jövője. 

Bennünket  elsősorban  az  orosz  imperializmus  érdekel,  mely  nem¬ 
csak  területi  épségünket,  hanem  egész  állami  és  nemzeti  létünket  ve¬ 
szélyezteti. 

Az  angol-német  rivalitás  mindenekelőtt  gazdasági  versengés,  mely¬ 
nek  vajmi  kevés  köze  van  a  két  nép  nemzeti  jelleméhez,  társadalmi 

és  politikai  eszméihez.  Teljes  objektivitással  meg  lehet  érteni,  hogy  az 
angolok  országuk  gazdasági  jövőjére  veszedelmesnek  vélték  a  német 
ipar  és  kereskedelem  meglepő  arányú  fejlődését  és  tartottak  attól,  hogy 
Németország  tengeri  ereje  esetleg  fenyegetni  fogja  az  ellenséges  in¬ 
váziótól  eddig  mentesnek  vélt  sziget-országot.  Anglia  hiven  ragaszko¬ 
dik  történelmi  tradiciójához,  illetőleg  a  nemzeti  egoizmushoz,  mely 
arra  indította  a  századok  folyamán,  hogy  gyarmatai  és  kereskedelme 
érdekében,  valamint  a  tengereken  való  uralmának  biztosítása  céljából 
minden  állammal,  mely  versenytársa  volt  vagy  lehetett,  szembeszálljon 
és  lehetőleg  tönkretegye.  Ezt  a  célt  követi  jelenleg  is.  Amidőn  elismer¬ 
jük,  hogy  %z  Anglia  és  Németország  közti  vetélkedés  a  két  érdekelt 
államra  nézve  rendkívül  nagy  fontosságú,  azt  is  meg  kell  állapítanunk, 
hogy  a  vetélkedés  eldőlte  nincs  közvetlen  befolyással  a  civilizált  világ 
jövőjére,  s  Európa  népeinek  nem  kell  tartaniuk  attól,  hogy  az  angol 
megfosztja  őket  állami  önállóságuktól  és  nemzeti  individualizmusuk¬ 
tól.  Anglia  csak  a  tengerentúli  gyarmatok  szines  néptörzseit  akarja  köz¬ 
vetlen  uralma  alatt  tartani.  Mindeddig  az  angolok  fökép  fran¬ 
ciával,  spanyollal  és  hollandival  mérkőztek  meg,  de  mindig  csak  akkor, 
ha  e  nemzeteknek  megelőzőleg  már  volt  két  vagy  három  háborújuk. 
Az  első  eset,  hogy  Anglia  most  egy  hatalmi  csoporttal  áll  szemben,  mely¬ 
nek  legerősebb  tagja  már  évek  előtt  megtette  előkészületeit,  hogy  szük¬ 
ség  esetén  fegyverrel  kényszerítse  Angliát  az  ő  parallel  törekvéseinek 
eltűrésére.  Egy  kiváló  magyar  tudós,  a  Londonban  élt  és  elhunyt  Reich 
Emil  dr.  már  1907-ben  megirta  «Germany’s  Swelled  Head))  cimü  köny¬ 
vében,  hogy:  ((kétszer  kettő  nem  mondható  négynek  nagyobb  biztos¬ 
sággal,  mint  az.  hogy  a  történelmi  áramlat  el  fogja  sodorni  Angliát,  ha 
háborúra  nem  kél  Németországgal.  Az  angol-német  összekoccanásnak 
meg  kell  történnie  rebus  ipsis  dictandibus.  A  németek,  hacsak  nem 
utánozzák  a  franciát  a  gyerektelenségben  —  még  ha  belebolondul¬ 
nának  is  szerelemből  az  angolokba,  —  még  akkor  is  meg  fogják  őket 
támadni.))  Hogy  a  tulajdonképeni  támadás  nem  német  részről  eredt, 
alig  von  le  valamit  kiváló  honfitársunk  Ítéletének  helyességéből. 

De,  mint  fentebb  már  mondottuk,  az  angol-német  rivalitásnál 
sokkalta  fontosabb  az  Oroszország  és  Ausztria-Magyarország  közti  ellen¬ 
tét.  Ez  utóbbi  a  politikai,  nemzetiségi,  vallási  és  gazdasági  érdekek  oly 
tág  körét  foglalja  magába,  hogy  megszűnt  a  cári  és  a  Habsburgi  kettős 
monarchia  magánügye  lenni  s  az  európai  civilizált  világ  kérdésévé  vált. 
A  küzdelem  sorsa  van  ugyanis  hivatva  dönteni  az  európai  Keleten  lakó 
szláv  népek  jövője  fölött  és  meghatározni,  hogy  milyen  legyen  a  Kelet 
szerepe  Európa  életében,  mily  viszonyban  álljon  a  Nyugattal.  Két  külön¬ 
böző  civilizáció  mérkőzik:  az  Oroszország  által  képviselt,  tatár  elemek¬ 
kel  impregnált  görög-bizantinus  és  az  Ausztria-Magyarország  által  kép- 

viselt  latin  civilizáció.  Amannak  eszménye  és  jelenlegi  politikai  for¬ 
mája  a  centralisztikus  autokrácia,  mely  folytonos  hódításokra  és  az 
általa  elnyomott  nemzetiségek  kiirtására  törekszik,  ellentétben  a  kettős 
monarchiával,  mely  teret  nyit  a  nemzetiségi  individualizmus  békés  fej¬ 
lődésének.  De  szemben  áll  két  egyház  is:  az  orthodox  és  a  katholikus. 
Az  előbbi,  mint  az  állam  alázatos  szolgája,  politikai  akciók  engedelmes 
eszköze;  az  utóbbi,  egyetemessége  révén,  a  vallási  életet  függetleníteni 
törekszik  a  politikai  befolyásoktól. 


Ha  Oroszország  győz,  föltétien  urává  lesz  a  szláv  világnak  és 
Európában  többé  semmi  nem  áll  útjában  terjeszkedési  és  hódítási 
vágyainak;  ő  fogja  diktálni  a  törvényeket  a  civilizált  világnak  és  ren¬ 
dezi  tetszés  szerint  a  nemzetközi  viszonylatokat.  Bekövetkezik  az,  mit 
I.  Napóleon  Szent-Ilona  szigeti  magányában  előre  látott,  hogy  ha  a 
közép-  és  nyugateurópai  államok  össze  nem  fognak,  száz  év  múlva  az 
egész  kontinens  ((kozákká))  válik,  t.  i.  a  nagy-orosz  uralom  alá  kerül. 
A  száz  esztendő.  Napóleon  viziója  óta,  csaknem  letelt  már  és  másfél  év 

előtte  szinte  úgy  látszott,  hogy  a  jóslás  a  megvalósulás  útjára  lép. 

* 


A  jelenlegi  világháborúért  a  felelősség  elsősorban  Oroszországot 
terheli,  nem  pedig  Angliát,  mint  a  németek  hirdetik.  Anglia  csak  az 
alkalmat  használta  ki,  hogy  tönkretegye  vagy  legalább  is  megbénítsa 
veszedelmes  konkurrensét  a  világpiacon,  Oroszország  ellenben  öntuda¬ 
tosan,  tervszerűen  készítette  elő  azt  a  helyzetet,  melynek  elkerülhetet¬ 
lenül  általános  konflagrációra  kellett  vezetnie.  Minden  iskolát  végzett 
ember  tudja,  hogy  Oroszország  a  pánszlávizmus  köpenye  alatt  csak 
azért  segítette  a  balkáni  délszláv  népeket,  hogy  ott  magának  hegemóniát 
teremtvén,  annál  biztosabban  rátehesse  kezét  Konstantinápolyra  és  a 
tengerszorosokra.  Egészen  az  1878-iki  berlini  kongresszusig  az  orosz 
vezető  körök  ama  reményben  voltak,  hogy  a  keleti  kérdést  lehetséges, 
a  maguk  javára  európai  háború  nélkül  is  megoldani,  rekompenzációkat 
nyújtva  az  egyes  érdekelt  nagyhatalmaknak.  De  a  kongresszuson,  sőt 
már  a  san-stefanói  előzetes  békekötésnél  meg  kellett  győzödniök,  hogy 
nemcsak  a  Habsburg-monarchia,  hanem  Anglia  és  Németország  sem 
hajlandók  az  ozmán  birodalmat  egészen  átengedni  az  orosz  aspirációk¬ 
nak.  A  nagy  vér-  és  pénzáldozattal  folytatott  háborúnak  Oroszország 
jóformán  semmi  hasznát  nem  látta,  s  rövidesen  az  a  számítás  is  téves¬ 
nek  bizonyult,  hogy  a  fölszabadított  Bulgária  engedelmes  eszköze  lesz 
a  cári  birodalom  politikájának.  Ez  időtől  kezdve  érlelődött  meg  a  gon¬ 
dolat,  hogy  csakis  általános  európai  háború  nyújthat  Oroszországnak 
alkalmat  aspirációi  megvalósítására.  Ezt  a  föltevést  az  időközben  teljes 
kudarcot  vallott  keletázsiai  próbálkozás  szilárd  meggyőződéssé  változ¬ 
tatta.  Sándor  szerb  király  meggyilkoltatása,  az  Angliával  kötött  egyez¬ 
mény  Perzsiát^illetőleg,  az  anatóliai  örmény-izgatás,  a  galiciai,  bukó- 

vinai  és  magyarországi  pravoszláv  akció,  s  a  balkáni  biok  megterem¬ 
tése:  mind  csak  előkészítője  volt  az  osztrák-magyar  monarchián  keresz¬ 
tül  Törökországra  mérendő  végső  csapásnak. 

A  háború  kitörésekor  a  cári  kormány  tudvalevőleg  Szerbia  meg¬ 
védésével  indokolta  harcbaszállását.  Az  osztrák-magyar  ultimátumnak 
Belgrádban  átnyujtása  után  nem  volt  kétséges,  hogy  balkáni  befolyásá¬ 
nak  megóvása  végett  Oroszország  —  bár  az  időpontot  későbbre  óhaj¬ 
totta  volna  kitolni  —  harcba  fog  szállani,  hacsak  a  monarchia  nem 
enged  követeléseiből.  A  cári  kormány  kedvező  szinben  látta  a  világ¬ 
háború  perspektíváját:  tudta,  hogy  Franciaországon  kivül  Belgium  és 
Anglia  is  vele  lesznek,  számított  Itáliára  és  Romániára  s  nem  kétel¬ 
kedett  Bulgária  és  Görögország  semlegességében.  Hogy  Törökország 
nem  fog  csatlakozni  az  ententehoz,  ezzel  úgy  Péterváron,  mind  London¬ 
ban  tisztában  voltak.  Mig  azonban  a  st.-jamesi  kabinet  komolyan  ipar¬ 
kodott  Törökországot  rábirni,  hogy  a  semlegességben  megmaradjon, 
addig  az  orosz  kormány  leplezetlen  mohósággal  ragadta  meg  a  Fekete¬ 
tengeri  incidenst,  hogy  a  háborút  az  ozmánoknak  is  megüzenhesse  és 
nyiltan  proklamálja  a  Boszporusz  és  a  Dardanellák  elfoglalására  és  az 
ozmán  birodalom  teljes  földarabolására  vonatkozó  törekvését. 

A  kétszáz  esztendős  orosz  politika  most  végleg  eldobta  magától  az 
álarcot,  mely  alatt  a  keleti  orthodox  keresztények  és  a  balkáni  szláv 
népek  önzetlen  pártfogójukként  iparkodott  magát  föltüntetni.  Ha  vala¬ 
kinek  lehetett  volna  kétsége  aziránt,  hogy  csakugyan  Oroszország  aka¬ 
dályozta  meg  a  szerb  kérdés  békés  elintézését:  a  hódító  szándéknak 
eme  brutálisan  őszinte  bevallása  után  minden  kétségnek  meg  kellett 
szűnnie.  Immár  a  napnál  világosabb,  hogy  az  osztrák-magyar-szerb 
konfliktust  Oroszország  idézte  elő  titokban,  s  e  konfliktus  szolgált  neki 
alkuimul,  hogy  fölidézze  az  európai  háborút  és  a  központi  hatalmak 
letörésével  Törökországra  rátehesse  kezét. 

Az  emberiségre  zúdult  katasztrófáért  kétségkívül  felelősség  terheli 
az  angol  és  francia  államférfiakat  is,  de  nem  mint  kezdeményezőket, 
hanem  mint  részben  önző,  részben  sovén  érzésektől  elvakított,  botor 
eszközeit  az  orosz  politikának.  Az  összes  hadviselő  államok  közt  Orosz¬ 
ország  az  egyetlen,  mely  neki  teljesen  idegen,  csakis  imperialisztikus 
törekvéseinek  kielégítésére  szolgáló  területek  meghódítását  tűzte  volt  ki 
célul.  Angliának  mentségéül  szolgálhat  a  német  versenytől  való  aggo¬ 
dalom;  Franciaországnak  vágyakozása  Elszász  és  Lotharingia  vissza¬ 
szerzése  után  teljesen  érthető;  sőt  Itália  is  hivatkozhat  arra,  hogy  vele 
egyajku  lakosság  területét  akarta  magához  csatolni.  Oroszország  azon¬ 
ban  Törökország  gazdasági  vagy  világkereskedelmi  téren  nem  fenye¬ 
gette,  tőle  semmit  el  nem  annektált,  s  török  földön  nincsenek  ((felszaba¬ 
dítandó))  oroszok.  Amidőn  tehát  Oroszország  háborúja  végcéljául  a 

Földközi-tengerhez  vezető  szorosok  birtokbavételét  és  az  ozmánoknak 
Európából  való  teljes  kiszorítását  proklamálta,  Európa  előtt  leplezet¬ 
lenül  föltárult  a  muszka  imperializmus  veszedelme. 

A  későbbi  kor  elfogulatlan  történetírói  bizonyára  csodálkozással 
.  fogják  megállapítani,  hogy  az  1914-ben  kezdődött  világháborúban  az 
ententehoz  tartozó  összes  államok,  élükön  a  demokratikus  Francia- 
országgal  és  a  liberális  Angliával,  tulajdonképen  csak  eszközei  és  segítő¬ 
társai  voltak  az  autokratikus  és  reakcionárius  Oroszország  hódító  poli¬ 
tikájának.  A  mai  német  fölfogás,  mely  Angliát  teszi  felelőssé  a  ka¬ 
tasztrófáért,  bizonyos  elfogultságból  ered.  Az  utolsó  tizenöt  év  diplo¬ 
máciai  okmányaiból  és  eseményeiből  már  most  minden  kétséget  ki¬ 
záróan  megállapítható,  hogy  az  európai  egyensúly  megváltoztatására 
Oroszország  törekedett  s  a  háborút  Anglia  talán  megakadályozhatta 
volna,  de  nem  kezdeményezte.  A  hidegen  számító  fej  az  orosz  diplo¬ 
mácia  volt,  mely  saját  céljainak  megvalósítására  mesterien  kihasználta 
a  franciák  és  angolok  német-gyűlöletét,  a  szerbek  nagyzási  mániáját  és 
az  olaszok  osztrákellenes  érzését.  Mindezek  az  ellentétes  törekvések  és 
érzések  együttesen  Oroszország  céljait  szolgálják. 

Érdekes  jelenség,  hogy  az  entente  által  megkörnyékezett,  sőt 
presszionált  államok  közül  Bulgária,  Görögország  és  Románia  ural¬ 
kodói  és  vezetőf érfiai  józanabban  Ítélték  meg  az  európai  helyzetet,  mint 
a  nyugati  nemzetek  politikusai.  Őket  az  ententehoz  való  csatlakozástól 
elsősorban  annak  fölismerése  tartotta  vissza,  hogy  egy  győzelmes 
Oroszország  végzetes  veszedelmet  jelent  számukra.  Nem  titok,  hogy  a 
román  közvélemény  magyarellenes  volt  és  aspirációkat  táplált  Erdély 
birtokára;  ennek  ellenére  a  felelős  román  államférfiak  visszautasították 
az  entente  ajánlatait,  mert  meg  vannak  győződve,  hogy  Románia  meg 
nem  tarthatja  függetlenségét,  ha  az  oroszok  uralkodnak  a  Boszporusz 
mellett  és  Bukovinában.  Hasonlókép  tisztában  voltak  a  bolgárok  azzal, 
hogy  az  oroszokkal  való  kooperáció  következménye  nem  lehet  más, 
min  szolgai  alárendeltség.  Görögország  pedig  világosan  látja,  hogy  a 
panruszizmus,  ha  már  úrrá  lett  a  Balkán  fölött,  okvetlen  rá  fogja  tenni 
kezét  az  adriai  és  égéi  tengerek  partjára  is. 

Köztudomású,  hogy  a  románok  és  a  görögök  mindig  francia-,  ille¬ 
tőleg  angolbarátok  voltak,  s  ha  most  még  sem  hajlandók  velük  mű¬ 
ködni,  ez  a  legmeggyőzőbb  bizonyíték  arra  nézve,  hogy  Angliának  és 
Franciaországnak  Oroszországgal  való  szövetségét  és  az  esetleges  győ¬ 
zelmet  úgy  magukra,  mint  Európa  jövőjére  veszedelmesnek  Ítélik. 

Hiba  volna  ama  reményt  táplálni,  hogy  a  mostani  küzdelem 
reánk  nézve  szerencsés  befejezése  után  Magyarországnak  és  Ausztriá¬ 
nak  nem  kell  többé  a  panruszizmustól  tartania.  Az  orosz  hadsereget 
megverhetjük,  az  a  szellem  ellenben,  mely  azt  a  hadsereget  a  csata- 

mezökre  küldte,  tovább  fog  élni  és  csak  a  cári  birodalom  belső  viszo¬ 
nyainak  gyökeres  átalakulása  változtathatja  meg.  Másfélszáz  millió 
lelket  számláló  birodalomban  azonban  az  átalakulásoknak  nem  lehet 
gyors  menete.  Biztosra  vehetjük,  hogy  a  hivatalos  Oroszország  az  el¬ 
következendő  évtizedekben  még  nem  fogja  feladni  expanziv  politikáját 
és  rajta  lesz,  hogy  monarchiánkon  revanchet  vegyen.  De  remélnünk 
lehet,  hogy  a  békekötés  után  a  panruszizmus  veszedelmével  szemben 
Magyarország  és  Ausztria  helyzete  kedvezőbb  lesz,  mint  volt  a  háború 
előtt.  Ha  sikerül  északi  határainknál  izoláló  területül  valamely  formá¬ 
ban  —  független  vagy  autonómiával  biró  állam  gyanánt  —  visszaállí¬ 
tani  Lengyelországot,  s  ha  Szerbia  szűk  határok  közé  szoríttatik:  ez 
esetben  nagyobb  megnyugvással  nézhetünk  a  jövő  elé.  Ily  rendezkedés 
jóformán  megszabadít  bennünket  a  balkáni  kérdés  gondjaitól.  A  Szer¬ 
bia  rovására  megnagyobbodott  Bulgária  kénytelen  lesz  továbbra  is 
velünk  tartani,  s  ezáltal  módot  nyújt  nekünk,  hogy  figyelmünket  és 
erőnket  másfelé  fordítsuk. 

A  világháború  jelenlegi  katonai  helyzete  följogosít  bennünket  ama 
reményre,  hogy  a  békekötésnél  sikerül  megszereznünk  a  monarchia 
biztonságának  fentebb  jelzett  garanciáit,  melyek  egyszersmind  Német¬ 
ország  kontinentális  helyzetének  erősbbítésére  is  szolgálnak.  Viszont 
azonban  természetesnek  kell  tartanunk,  hogy  Oroszország  és  szövet¬ 
ségesei  mindent  meg  fognak  kisérelni,  hogy  a  mostani  szituáció  meg¬ 
változtatásával  lehetetlenné  tegyék  reményünk  megvalósulását.  A  küz¬ 
delem  tehát  nem  érhet  véget,  mig  Oroszország  meg  nem  győződik,  hogy 
nem  képes  leverni  bennünket,  vagy  mi  föl  nem  adjuk  Szerbiára  és  Len¬ 
gyelországra  vonatkozó  álláspontunkat.  Bármennyire  összefonódtak  az 
entente-hatalmak  érdekei  Németország  és  monarchiánk  legyőzését  ille¬ 
tőleg,  mégis  kétségtelennek  látszik,  hogy  Anglia  és  Franciaország  kény¬ 
telenek  lesznek  békére  gondolni,  mihelyt  Oroszország  reménytelennek 
ismeri  föl  az  ellenünk  való  további  küzdelmet.  Miként  Oroszország  volt 
a  háború  okozója  és  megindítója,  úgy  rajta  múlik  a  béke  helyreállítása 
is.  Benne  összpontosult  Franciaország  legfőbb  reménysége,  ma  azonban 
már  csalódást  érez  és  kezdi  belátni,  hogy  az  orosz  fegyverek  nem  bir- 
nak  Németország  katonai  erejével.  Anglia  sincs  kétségben  az  iránt,  hogy 
a  középponti  hatalmak  tervbe  vett  teljes  letörése  meg  nem  valósítható 
s  Franciaországgal  együtt  nem  vár  most  egyebet,  mint  az  általános 
katonai  helyzet  olyatén  módosulását,  hogy  annak  alapján  kezdődjenek 
meg  a  béketárgyalások. 

Semleges  államok  diplomatáitól  tudja  e  sorok  Írója,  hogy  az 
entente  valamennyi  tagja  szívesen  fogadná  a  «statusquo  ante  bellumw-ot. 
Kell-e  azonban  fejtegetni,  hogy  ennek  koncedálása  a  központi  hatalmak 
részéről  politikai  és  anyagi  lehetetlenség? 

Tény  gyanánt  megállapítható,  hogy  hinc  et  nunc  sok  illúzió  fosz¬ 
lott  szét,  a  békevágy  mindenütt  szóhoz  kezd  jutni  s  a  semleges  államok 
a  háború  okozta  általános  nyomorúság  hatása  alatt  szinte  türelmet¬ 
lenül  lesik  a  pillanatot,  amikor  közvetítőként  fölléphetnek.  Ez  a  pilla¬ 
nat,  sajnos,  még  nem  érkezett  el.  Anglia  és  Franciaország,  valamint 
Itália  sorsának  mostani  intézőire,  kik  ellenfeleik  teljes  megsemmisítését 
hirdették  végcélul,  rettenetesen  kinos  feladat  oly  békét  kölni,  mely 
világosan  dokumentálná,  hogy  a  nemzeteiktől  megkövetelt  óriási  vér- 
és  anyagi  áldozat  nincs  arányban  az  elért  eredménnyel.  Úgy  állnának 
saját  népeik  előtt,  mint  leleplezett  hamis  játékosok.  Aztán  a  békekötés 
után  nyomban  be  kell  következnie  az  adók  nagyarányú  emelésének, 
hogy  az  állam  megfizethesse  a  háború  alatt  felhalmozódott  belső  és 
külső  kölcsönök  kamatait  az  amortizációval  együtt.  Hadikárpótlás  nél- 
kül^szemébe  nézni  ez  adósságoknak  és  megoldani  a  rokkantok  segélye¬ 
zésének  problémáját:  ehhez  kiváltságos  államférfiul  bátorság  kell.  De 
tudjuk  II.  Frigyes  király  mondásából,  hogy  «a  katonának  inkább  kell 
félnie  saját  tisztjétől,  mint  az  ellenségtől)),  s  nem  lephet  meg,  ha  a 
jelenkor  egyes  kormányai  kevésbbé  tartanak  az  ellenségtől,  mint  saját 
népük  dühétől.  A  história  számos  példával  igazolja,  hogy  királyok  és 
kormányok  háborúhoz  nyúltak,  hogy  a  forradalmat  elkerüljék. 

A  háborúért  felelős  államférfiakon  kivül  a  béke  akadályaiul  te¬ 
kinthetők  ama  katonai  körök  is,  melyek  mostani  korlátlan  hatalmuk¬ 
tól  babérkoszorúk  nélkül  nem  szívesen  válnának  meg.  De  a  kormány¬ 
férfiak  és  tábornokok  álláspontjával  szemben  a  béke  mielőbbi  meg¬ 
kötését  követeli  nemcsak  a  katonák  fáradtsága  és  a  családok  szenve¬ 
dése,  nemcsak  az  ipar  és  kereskedelem  megbénulása  s  a  tőke  amaz 
aggodalma,  hogy  egy  hosszú  háború  esetleg  nemzeti  csődöt  okoz,  ha- 
ne.m  saz  a  körülmény  is,  hogy  ha  még  egy  éven  át  tart  a  háború,  a 
károk,  a  megpróbáltatások  és  nélkülözések  súlya  alatt  a  népeknek  össze 
kell  roppanniuk,  vagyis  más  szóval:  egy  év  múlva  a  belső  forradalmak 
valószínűsége  növekedik.  Ami  tehát  a  felelősségrevonástól  félő,  de 
hazárd  kormányférfiaknak  ok  a  háború  továbbfolytatására,  ép  úgy  ok 
a  lelkiismeretes  és  bátorlelkü  államférfiaknak  a  béke  mielőbbi  meg-  - 
kötésére. 

Hogy  a  béketárgyalások  megkezdése  előtt  mely  kérdések  tisztá¬ 
zódnak  s  mily  alapon  remélhető  tartós  béke,  arról  külön  cikkben  szán¬ 
dékozom  szólani. 


Följ  eg'y  zések. 


A  «nemzetí))  Nemzeti  Színház.  Most,  mikor  a  színházakban  a 
jövőévi  műsor  összeállításának  munkája  folyik,  érdemes  egy  pillanatra 

Ímegállani  az  elmúlt  színházi  év  egy  fontos  és  örvendetes  jelenségénél, 
hogy  levonjuk  belőle  a  tanulságot  a  jövendőre.  Arról  van  szó  ugyanis, 
hogy  a  Nemzeti  Színháznak  talán  fennállása  óta  nem  végződött  még 
szezonja  olyan  fényes  pénztári  eredménnyel,  mint  az  1915 — 16-iki, 
amikor  pedig  egyetlenegy  modern  francia,  vagy  angol  darabot  sem 
játszott,  hanem  csak  klasszikusokat  és  magyarokat. 

Ami  néhány  évvel  ezelőtt  szinte  hihetetlennek  látszott,  hogy  a 
Nemzeti  Színház  meg  tudjon  élni  francia  szalondarabok  nélkül,  azt  a 
háborús  kényszerűség  ime  valóra  váltotta  és  csendben,  észrevétlenül  a 
Nemzeti  Színházból  csakugyan  nemzeti  színház  lett. 

Régi  óhajtása  volt  ez,  hogy  a  Nemzeti  Színház  valóban  a  nemzeti 
drámairodalom  hajléka  legyen,  mindazoknak,  akik  ennek  á  színház¬ 
nak  a  hivatásával  tisztában  vannak.  Hogy  beteljesüljön,  arra  volt  szük- 
[  ség,  hogy  a  magyar  drámairodalom  kellőleg  megizmosodjék  és  arra, 
^  hogy  ezt  a  közönség  elismerje  róla. 

í  A  Nemzeti  Színház,  alapításának  idején  —  akkor  még  Pesti  Ma¬ 

gyar  Színház  —  hogy  meg  tudjon  élni,  kénytelen  volt  deszkáin  helyet 
adni  a  dráma  mellett  a  ballettnek,  énekes  játéknak  és  operának  is,  nem 
is  szólva  arról,  hogy  a  dráma  terén  igazán  rá  volt  utalva  a  külföldi  ter¬ 
mékekre,  mert  a  hazai  szinműirodalom  akkor  még  csakugyan  cse¬ 
csemőkorát  élte.  Nem  csoda  tehát,  ha  innen  indulva  ki,  régi  dogma¬ 
ként  az  a  babona  gyökeresedett  meg  a  közfelfogásban,  hogy  a  nemzeti 
drámairodalom  csak  a  külföldinek  az  árnyékában  tud  eltengődni;  hogy 
az  idegen  darabokkal  keresi  a  Nemzeti  Színház  a  pénzt,  a  hazaikat 
pedig  csak  kötelességből  játssza,  de  ezekre  ráfizet. 

Most  bebizonyosodott  az  ellenkező. 

Ne  rekrimináljunk.  Ne  keressük  most,  hogy  miért  nem  jöttünk 
rá  erre  már  előbb.  Talán  a  féltő,  a  túlságos  szeretet  okozta,  hogy 
tovább  néztük  gyereknek  az  ifjúvá  serdült  kamaszt  a  kelleténél  és  úgy 
jártunk  mint  némely  anya,  aki  még  akkor  sem  ád  pantallót  a  fiára, 
mikor  annak  már  ütögetni  kezd  a  bajusza.  Lehet  különben,  hogy  talán 

nem  is  késtünk  semmit.  Lehet,  hogy  csak  most  ért  meg  a  dolog  a  nagy 
átalakulások  forró  szelétől,  s  tegnap  talán  még  korai  lett  volna  ráépí¬ 
teni.  Elégedjünk  meg  azzal,  hogy  a  magyar  drámairodalom  ma  ott  tart, 
hogy  egyedül  lakhatik  a  lakásában  és  nem  kénytelen  idegen  szoba¬ 
urakat  tartani  azért,  hogy  a  lakbért  ki  tudja  fizetni. 

A  fejlődés  természetes  folyamata  volt,  amelyen  a  színház  keresz¬ 
tülment,  de  most  már  nincs  értelme,  hogy  tovább  folytassuk  a  gyümölcs 
érlelését,  mert  eljött  az  ideje,  hogy  leszakítsuk.  Ha  még  várunk  vele, 
félő,  hogy  elfonnyad  a  szárán. 

De  bajos  is  lenne  ma  már  érveket  fölhozni  a  színház  régi  poli¬ 
tikája  mellett. 

Arra  az  időre  visszatekintve,  amikor  a  Nemzeti  Színház  egyetlen 
drámai  intézete  volt  Budapestnek,  érthető,  hogy  a  közönség  tőle,  az 
egyetlentől  várta  minden  igényének  kielégítését.  Azt  is,  hogy  a  külföldi 
drámairodalom  termékeivel  kiszolgálja.  Ezenkívül  talán  kötelessége 
volt  a  színháznak  az  idegen  darabok  játszatása  a  magyar  szinművészet- 
tel  szemben  is,  hogy  méltó  feladatokon  fejlődhessék  ez  a  művészet, 
amelynek  az  akkor  még  fejletlenebb  magyar  dráma  nem  tudott  elég 
változatos  teret  nyújtani.  De  kötelessége  volt  akkor  magával,,  a  hazai 
drámairodalommal  szemben  is,  amelyre  úgy,  a  saját  közönségének  a 
tetszése  és  nemtetszése  között  megtermékenyítőleg  hathatott  a  külföldi 
drámairodalom. 

Ma  azonban  ez  már  mind  meghaladott  dolog.  A  közönséget  kül¬ 
földi  darabokkal  kiszolgálhatják  a  magánszínházak,  a  színművészet 
méltó  feladatokat  találhat  a  hazai  irók  darabjaiban,  a  magyar  dráma- 
irodalom  pedig  már  nem  szorul  istápolásra. 

Uj  korszaka  előtt  állunk  a  Nemzeti  Színháznak  és  a  magyar 
drámairodalomnak.  Ez  nem  azt  jelenti,  hogy  elvégeztük  a  munkát  és 
most  már  tétlenül  élvezhetjük  annak  eredményét,  hanem  azt,  hogy 
a  talaj  megmunkálása  véget  ért.  Uj  feladatok  várnak  ránk,  de  most 
már  végre  magunkért  és  magunknak  dolgozhatunk. 

Ami  pedig  szórványosan  már  sikerült  itt-ott,  azt  most  általánossá 
kell  tenni;  ki  kell  építeni  a  színházat  nemzeti  irányban  olyan  módon, 
hogy  az  ne  csak  mentes  legyen  az  idegen  daraboktól,  de  kapja  is  meg 
egyúttal  a  maga  nemzeti  jellegét.  Nem  trikolort,  fokost  és  tulipántos 
szűrt  értünk  ezen,  hanem  a  magyar  nemzeti  öntudat  bélyegét,  amely 
ki  fog  ütni  mindenen,  ha  bátran  és  örömmel  valljuk  magúnkat  magya¬ 
roknak  és  nem  iparkodunk  erőszakkal  nemzetközivé  «csiszolódni». 

A  Gomédie  Frangaise  értéke:  tiszta  franciasága;  ereje:  francia- 
ságának  messze  múltba  nyúló  tradíciói.  A  tiszta  magyarságra  kell  töre¬ 
kednie  a  Nemzeti  Színháznak  is  és  ebben  a  törekvésben  ereje  napról- 
napra  gyarapodni  fog.  Konzerválnia  kell  az  értékeket,  amelyekre  tá- 
inaszkodhatik  és  ha  műsorát  ki  akarja  egészíteni:  az  utóbbi  évek  ma- 

gyár  termékei  között  egész  sereg  olyan  darabot  találhat,  amelyek  az 
ephemer  sikerekre  vadászó  magánszinházak  műsorában  nem  marad¬ 
hatnak  fenn  és  amelyeknek  életbentartása  szintén  a  Nemzeti  Szinház 
feladata. 

Az  elmúlt  év  bebizonyította,  hogy  a  közönség  már  igenis  elérke¬ 
zettnek  látja  az  időt,  hogy  a  Nemzeti  Szinház  is  arra  az  útra  lépjen, 
amelyen  a  Théátre  Frangais  halad,  hogy  a  nemzeti  irodalom  hajléka 
legyen.  A  színháznak  és  a  magyar  drámaíróknak  le  kell  vonniok  ebből 
a  következtetést.  Vállvetve  kell  dolgozniok,  hogy  a  kedvező  pillanatot 
kihasználva  véglegesen  és  megingathatatlanul  biztosítsák  a  magyar 
drámairodalomnak  az  rualkodást  a  Nemzeti  Szinház  műsorában. 

I  Mert  megszívlelni  való  dolog  az,  hogy  milyen  mély  jelentőségű 
Kérdése  ez  nemzeti  életünknek.  Ha  a  Nemzeti  Szinház  a  klasszikusokon 
kívüI  csupa  magyar  darabot  adhat,  ez  mindennél  imponálóbb  bizony- 
Isága  lesz  nemzeti  öntudatunk  erejének.  És  ha  ilyen  módon  bekövet- 
[kezik  az,  hogy  a  Nemzeti  Szinház  csakugyan  <(nemzetb>  lesz,  ez  olyan 
győzelmünk  nekünk,  magyaroknak,  ebben  a  háborúban,  amelyért  érde- 
Ines  volt  harcolni.  Csathó  Kálmán. 


r  A  Balkán  Piemontja.  Piemont.  A  Balkán  Piemontja.  Nem  voltak 
az,  de  ők  azt  állították  magukról.  Ez  nem  volt  baj,  de  az  már  az  volt, 
pogy  el  is  hitték  magukról  s  a  hivatásos  politikus  hite  erősség  dolgá¬ 
ban  nem  állott  a  mehanában  iddogáló,  dúsfantáziáju  munkakerülő  hite 
mögött.  Ez  a  hit  irányította  őket  a  cselekvésben.  Ez  a  jelszó  nem  egy 
politikai  ideál  volt  előttük,  hanem  maga  a  politika.  Amilyen  természe¬ 
tesnek  látták  elődeink  az  uniót  Erdéllyel,  ép  oly  természetesnek  látták 
[ezek  a  piemonti  ideál  megvalósulását.  Hogy  ez  még  sem  ugyanaz,  ezt 
pk  már  nem  látták,  nem  is  láthatták,  mert  különben  nem  lett  volna 
piemonti  politika,  tehát  politika  sem,  mert  a  kettő  itt  egy.  Tudni  kell 
fezeket  s  gondolni  rájuk,  most  az  évforduló  idején,  amikor  visszaszalad 
fez  emberi  fantázia  a  múltba,  latolgat,  boncolgat,  rejtvényeket  ad  föl  ön¬ 
magának,  hogy  megfejthesse  őket  s  játszadozhasson  improduktív 
gondolatokkal,  amik  egy  kérdéssel  kezdődnek:  mi  volna,  ha  .  . .  Ha  a 
Izerbek  nem  gyilkolják  meg  a  trónörököst,  ha  kevésbbé  energikus  lett 
lolna  a  demarsunk  hangja,  ha  Belgrád  elfogadja  föltételeinket? 

I  Számtalan  a  kérdés,  a  felelet  azonban  egy:  minden  úgy  követ¬ 
kezett  volna  el,  ahogy  történt.  Tehát:  lett  volna  világháború  még  akkor 
|>,  ha  történetesen  Szerbia  az  utóbbi  évtizedben  más  politikát  követ, 
■elénk  közeledik  s  nem  válik  Oroszország  eszközévé.  A  világháború 
kitörése  szempontjából  egészen  tizedrangu  kérdés  Szerbia.  Szerbia  nem 
pzen  a  véleményen  volt,  ami  megint  csak  egészen  természetes  a  pie- 
onti  politika  szempontjából.  Elképped  az  ember,  ha  a  háborút, 

kitöréseit,  előzményeit  nyomozza  s  rájön  arra,  hogy  egy  annyi 
természetes  ésszel  megáldott,  törekvő  nép,  amilyen  a  szerb  is,  egy  pil¬ 
lanatra  sem  tudott  leszállani  a  szemétdombjáról,  csak  Chantecler  tudott 
lenni,  aki  szomszédjainak  nagy  bosszúságára  folyton  kukorékol  s 
hivja  a  napot.  Igen,  el  lehet  képpedni  ezen,  hogy  volt  egy  kis  nép,  amely 
a  világ  tengelyének  tudta  magát,  elhitte,  elhitette  önmagával,  hogy  ő 
Piemont,  neki  annak  kell  lenni  s  neki  föl  kell  szabadítani  a  déli  szláv- 
ságban  testvéreit,  ö  az  a  kemény  mag,  amit  az  édes,  húsos  gyümölcs 
borít  be,  ő  az  a  kémiai  elem,  mely  abszorbeál,  ö  ugyanaz,  ami  a  múlt 
évszázad  első  felében  és  derekán  Piemont  volt,  az  a  másik,  az  olasz- 
országi,  amely  az  olasz  egységet  megalkotta. 

De  ha  közvetlen  közelről  figyeli  az  érdeklődő  ezt  a  hatalmi 
tébolyba  esett,  egyébként  értékes  népet,  ha  együtt  él  vele,  egy  fedél  alati 
lakik  vele,  ha  jó  szemei  vannak  és  jó  fülei  s  ha  ki  tudja  hámozni 
gondolatok  elpalástolására  alkalmas  szavak  igazi  jelentőségét,  akkoi] 
nem  fog  elképpedni,  hanem  meg  fog  érteni  egyet-mást. 

Szörnyű  ennek  a  népnek  a  tragikuma.  A  legértékesebb  emberj 
erények  buktatták  el.  Az  erő,  az  energia,  az  ambíció,  a  haladás,  az  alko 
tás  koefficiensei.  Ezek  az  erények  más  népeket  naggyá  tettek.  Szerbiái 
koldussá  alázták.  Ez  energia  egy  népnél  sem  állott  annyira  a  vágyakj 
szolgálatában,  mint  náluk.  Vágy  és  energia  egy  és  ugyanaz  lett.  Év¬ 
századok  konzerválták  a  vágyat,  hogy  aztán  az  néhány  évtized  alati 
energiává  transzformálódjék.  A  Rigómezőn  elbukott  az  ország,  meghal] 
a  szabad  Szerbia,  de  nem  volt  szerb,  aki  föltámadásában  nem  hitj 
volna,  aki  Kosszovópoljéért  bosszút  nem  esküdött  volna  és  nem  hittJ 
volna,  bogy  egyszer  ütni  fog  a  bosszú  órája.  A  négyszáz  esztendős  török 
uralom,  a  deszpotizmus  korszaka  nem  törte  meg  ezt  a  népet.  Ütött  aí 
óra.  A  disznópásztorok  kiszedték  iszákjaikból,  rongyos  tarisznyájukból 
a  marsallbotot  és  fölszabadították  Szerbiát.  Nem  az  ő,  a  megálmodoti 
Szerbiájukat,  mégis  egy  országot,  amely  az  önálló  élet  alapjait  önmagí 
számára  megvethette.  Ez  a  nép  kárpótlást .  akart,  követelt  a  múltért] 
Nem  kívánt,  követelt.  A  Lázár  cár  Szerbiáját  akarta,  követelte  visszaj 
Ebben  a  követelésben  egyek  voltak  valamennyien.  Rettenetes  sebek) 
égették  a  testét,  belső  élete  zűrzavar  és  kínlódás  volt,  mégis  és  máris] 
terjeszkedni  akart.  Azt,  amit  mi  az  utolsó  Árpádok  alatt  éltünk  át,  éltél 
át  ők  most:  az  oligarchia,  a  palotaforradalmak  korszakát.  Egyre-másr^ 
buktatták,  ha  kellett,  gyilkolták  az  uralkodókat.  Az  anarchiánál 
kedvezett  az  a  körülmény  is,  hogy  a  török  uralom  végérvényes  iJ 
rázása  egyre  késett.  Nagy  nehezen  mégis  sikerült  ez,  mint  ahogy  lej 
energikusabb  uralkodójuknak:  Obrenovics  Milosnak  az  oligarchiák  me^ 
fékezése  is  sikerült.  Most  már  hozzá  lehetett  látni  a  vágy  realizálásánál 
előkészítéséhez.  A  trónon  értékes,  nyugateurópai  ember  ült:  Obrenovics 
Mihály.  Csupa  energia,  mint  az  apja,  mint  a  népe.  Az  ő  idejében  vonul 

tak  ki  véglegesen  a  törökök  Szerbiából,  de  még  mindig  csak  kis  Szer¬ 
biából.  Hol  voltak  még  ők,  a  szerbek,  nagy  Szerbiától?  De  akkor  már 
megszületett,  akkor  már  hangosan  kiejtették  néhány  szóba  komprimált 
politikájukat:  ők  a  Balkán  Piemontja.  Ez  volt  a  miatyánkjuk,  hiszek- 
egyjük.  Azért  éltek,  küzdöttek,  veszekedtek,  szerették  és  gyilkolták 
egymást.  A  flagellánsok  fanatizmusa  és  dühe  fütötte  á  lelkesedésüket, 
koncentrálta,  abszorbeálta  energiájukat.  Az  ember,  a  politikus  értékét 
az  szabta  meg,  mennyit  tudott  beszélni,  szemfény  veszteni  a  cél  érdeké¬ 
ben.  Ha  alkalmatlan  médium  volt,  avagy  annak  látszott,  pusztulnia 
kellett.  Milánt  ilyennek  látták,  —  menesztették.  A  monarchiával  való 
baráti  érzése  rossz  ajánlólevél  volt.  A  monarchia  puszta  létével  is  til- 
jtakozás  volt  a  hóbort  politikája  ellen.  Jött  Sándor,  ifjú  volt,  intelli¬ 
gens:  hozzátapadtak  a  vágyak.  De  ő  nemcsak  uralkodó  volt,  hanem 
Imber  is.  Ez  volt  a  veszte.  Ahelyett  hogy  előbbre  vitte  volna  a  szerb 
politikát,  kompromittálta  azt.  A  házasságával.  Ha  az  orosz  cár  leányába 
Izeret  bele,  ezt  a  szerelmi  házasságot  megbocsájtják  neki.  De  ő,  a 
Izerencsétlen,  mezallianszot  kötött.  A  német  császár  könnyű  szivvel 
Egyezhet  bele  negyedik  vagy  ötödik  fia  morganátikus  házasságába,  de 
az  újsütetű  báró  nem  adhatja  leányát  a  prokuristájához.  A  cárnak  is 
szabad  liberálisnak  és  demokratának  lenni,  ha  szerb  cousin-je  nősül 
[ —  elvégre  önmagának  nősül  —  s  meg  sem  lehet  ütközni  azon  a  szere- 
Itetreméltó  leereszkedésen  és  jóakaraton,  amellyel  a  cár  Sándor  király, 
n  szegény,  szerelmes  király  házassági  ügyét  kezelte.  A  szerbek  azon¬ 
ban  nem  gondolkozhattak  igy.  Könnyű  annak  a  demokratát  játszani, 
■ki  születésénél  és  társadalníi  helyzeténél  fogva  nem  az.  A  feltörekvő, 
ambiciózus  demokrata  felfelé  nem  mindig  szeret  a  demokrácia  fényé¬ 
ben  sütkérezni.  Szerbia  fölfelé  törekedett,  minden  energiáját  ennek  a 
szolgálatába  állította,  minden  eszköz  jó  volt  neki,  ami  alkalmas  volt 
bt  egy  lépéssel  előbbre  lendíteni.  Sándor  házasságát  épen  ebből  a  szem¬ 
pontból  nem  tudta  megemészteni.  Minden  ambiciójának  megcsúfolását 
látta  benne.  Azt  még  csak  el  lehet  viselni,  hogy  a  dinasztia  megala¬ 
pítója  a  disznópásztori  botot  cserélte  fel  a  jogarral,  de  hogy  az  utód 
iegy  frajjal  lépjen  frigyre,  ez  már  túl  megy  az  elviselni  tudás  határain, 
bláne  akkor,  ha  az  minden  tervet  keresztez  és  derékbe  tör.  Sándornak 
lehát  pusztulnia  kellett.  A  piemonti  politikának  nem  tudott  használni, 
i  sorsa  tehát  megpecsételődött.  Az,  aki  bele  tudja  magát  élni  a  szerb 
■iszonyokba,  aki  ismeri  a  szerb  karaktert,  a  szerb  ember  lelkét,  aki 
■)1  tudja  fogni  annak  a  hatásnak  a  rettenetes  erejét,  amit  a  jugoszlávok 
Egyesítésének  gondolata  valamennyiükre  gyakorolt,  aki  megismerte 
Inergiájuk  teljesítő  képességét,  az  nem  csodálkozik  a  történeteken.  A 
gyilkosság  még  akkor  is  gyilkosság,  ha  egyébként  tiszteletreméltó  célok 
prdekében  követik  el.  A  piemonti  politika  előkotorászta  a  középkor 
omtárába  került  eszközei  közül  az  abszolváló  evangéliumot:  cél  szén- 

tesíti  az  eszközt  és  bőségesen  alkalmazta  is.  Ennek  az  evangéliumnak 
a  nevében  gyilkolták  le  a  koronás  főket,  mig  végül  rajta  is  beteljese¬ 
dett  a  végzet  s  porba  hullott  az  ö  koronája  is.  Legyilkolták  a  piemonti 
politikát,  önkezükkel  oltották  ki  saját  életüket. 

Irinyi  Jenő. 


A  ((balkáni))  jelző  és  a  nemzetközi  viszonyok.  (Balkáni  levél.) 
Akik  az  1913-iki  év  nyarán  Belgrádban  voltak,  tudják,  hogy  miért 
ragaszkodtak  a  szerb  vezető  politikusok  ahhoz,  hogy  a  második  bal-  . 
káni  háborút  befejező  béketárgyalások  Bukarestben  tartassanak  meg,  ’ 
hogy  ((bukaresti  békének))  nevezzék  azt  a  történelmi  nevezetességű 
nemzetközi  aktust,  mely  az  apró  Szerbiából  nagyobb  Szerbiát  csinált] 
s  amely  végkép  levette  a  különben  is  gyenge  zabolát  a  nagyszerb  aspi 
rációk  nekivadult  paripájának  szájáról.  Tudniillik  az  előző  századbaü 
már  volt  egy  bukaresti  béke,  amely  Oroszország  és  Törökország  közöt‘ 
jött  létre  és  amelyről  szóló  nemzetközi  szerződési  okmány  8-ik  pont 
jában  kötelezte  magát  a  szultán,  az  orosz  cár  követelésének  engedve.] 
arra,  hogy  visszaállítja  a  szerbség  nemzeti  jogait  s  az  ottomán  kormány] 
fensőbbsége  alatt  önkormányzatot  és  autonómiát  ad  az  akkori  belgrádi! 
pasalik  területén  lakó  szerbeknek.  Ez  a  dolog  1812-ben  történt  és  még' 
jó  pár  évtized  telt  el,  mig  az  ujabbkori  első  szerb  állam,  az  1878-iki] 
berlini  szerződés  Szerbiája,  létrejött.  Hogy  mennyire  érzéketlenek  vol-] 
tak  az  1913-iki  szerb  vezető  politikusok  a  történelmi  realitások  iránt, 
mi  sem  mutatja  jobban,  mint  annak  a  ragaszkodásnak  indokai,  amely 
nek  folytán  a  bukaresti  béke  kovácsai  a  román  főváros  forró  nyáril 
levegőjében  jöttek  össze  nehéz  munkájukra.  Karagyorgyevics  Péter,' 
Hartwig  és  Pasics  Szerbiájában  egyáltalán  nem  ismerték  el,  hogy  a 
berlini  szerződésnek  Szerbia  valamit  köszönhet.  Ellenben  az  akkori] 
emelkedő  Szerbia  alapjának  az  első  bukaresti  béke  platonikus  kijelen-| 
téseit  hirdették,  mert  e  bukaresti  békének  Szerbiát  pártoló  kikötéseij 
Oroszország  égisze  alatt  jöttek  létre.  A  történelmi  tények  vakmerő] 
meghamisítása  hozzátartozott  a  nagyszerb  hóbort  zászlóvivőinek  poli¬ 
tikájához.  És  ez  a  politika  a  szegény  szerbekkel  szemben  nem  volt] 
sikertelen.  Ha  már  el  lehetett  felejtetni  egy  egész  országgal  az  erő-i 
viszonyok  és  a  földrajzi  helyzet  változhatatlan,  abszolút  hatályosságij 
parancsait,  miért  ne  lehetett  volna  elfogadtatni  a  történelmi  valóságoj 
elcsürését,  csavarását  is.  El  is  lehetett.  A  kis  Szerbia  nem  vette  figye] 
lembe  azt,  hogy  ö  kicsi,  a  kettős  monarchia  nagy,  még  kevésbbé  azt] 
hogy  a  kis  szomszédnak  a  hatalmasabb  szomszéddal  igyekezni  kel) 
békében  megférni,  ha  boldogulni  akar.  Nem  tartotta  tehát  szükséges-] 
nek  azt,  hogy  további  létét  a  bukaresti  békeszerződésben  úgy  bizto¬ 
sítsa,  hogy  mint  az  1878-ban  történt,  ehhez  Európa  összes  nagyhalai- 

mainak  hozzájárulását  megnyerje,  hanem  megelégedett  Oroszország 
pártfogásával  s  azt  hitte,  hogy  a  bukaresti  béke  Szerbia  még  hatal¬ 
masabb  növekedésének  veti  meg  az  alapját. 

Az  entente  diplomáciája  szintén  kedvtelve  látta  a  bukaresti  béke 
nyomán  beállott  balkáni  feszültséget.  Nem  szabad  elfelednünk,  hogy 
1913-ban  Oroszország  félig-meddig  már  el  volt  készülve  a  monarchiánk 
és  Németország  elleni  háborúra  s  Nagybritannia  és  Franciaország  úgy 
készítették  elő  a  jövőt,  hogy  a  balkáni  feszültséget  Törökország  és  a 
kettős  monarchia  rovására  menő  ajándékokkal/  fogják  megszüntetni, 
innen  adott  kárpótlásokkal,  teszik  lehetővé,  hogy  a  balkáni  kis  államok 
összebéküljenek,  összefogjanak  és  szintén  az  entente-hatalmak  mellé 
álljanak. 

Amint  látjuk,  a  szerb  politikusok  kombinációi  épen  olyan  üres 
ábrándoknak  bizonyultak,  mint  a  francia  és  angol  harckeverő  poli¬ 
tikusokéi.  A  bukaresti  béke  nyomán  támadt  feszültségből  Princip 
revolverlövései  az  egész  világra  kiterjedő  robbanást  váltottak  ki.  De  a 
balkáni  államok  közül  épen  azt  a  kettőt  perzselte  meg  a  robbanás 
lángja,  amely  szive  szerint,  vagy  hát  vezető  politikusainak  irányítása 
folytán  az  entente-hatalmak  eszközéül  szegődött.  Szerbiát  az  általa 
kihívott  ellenséges  hatalmak  seregei  semmisítették  meg,  Görögország 
pedig  a  Venizelosz  által  nyakára  hozott  pártfogók  nyomása  alatt  sanya- 
rog  s  csak  árnyéka  a  szabad  és  független  országnak,  minden  kilátás 
nélkül  arra,  hogy  a  rajta  ütött  sebek  meggyógyíttassanak,  a  neki  oko¬ 
zott  károk  megtéríttessenek. 

Bizonyos  immár,  hogy  a  második  bukaresti  béke,  amelynek  első 

eredménye  az  a  látszat  volt,  hogy  Oroszország,  Franciaország  és  Nagy- 

•  * 

britannia  irányadó  ura  lett  a  Balkánnak,  s  hogy  e  hatalmak  a  Balkánon 
minden  más  befolyást  elsöpörtek,  egyáltalán  nem  olyan  fejlemények¬ 
nek  volt  a  szülője,  mint  amilyenekről  Pasics  és  társai  ábrándoztak. 
Az  is  bizonyos  azonban,  hogy  fordulópontja  lett  a  balkáni  fejlődésnek 
és  soha  többé  nem  áll  vissza  a  Balkánon  az  a  helyzet,  ami  1913-ban 
volt  és  a  balkáni  államok  körülbelül  megszűnnek  akár  Oroszország¬ 
nak,  akár  más  hatalmaknak  önkény  szerint  és  bármi  irányban  ki¬ 
játszható  eszközei  lenni.  Mert  vagy  nagyobb  és  a  saját  öntudatos  érdekű 
politikára  föltétlenül  rászorított  országok  részeivé  lesznek,  vagy  pedig 
önállók  maradván,  népeik  föltétlenül  okulni  fognak  a  most  folyó  világ¬ 
háború  rettentő  tanulságain  s  nem  engedik  hazájukat  áldozatul  vetni 
azért,  hogy  vezérpolitikusaik  valamelyik  hatalmas  uralkodó  asztalánál 
feszítsenek,  csak  azért,  mert  az  illető  nagy  ur  egy  másiknak  kellemet¬ 
lenkedni  akar.  Pasicsnak  amúgy  sem  nyugodt  álmai  még  nyugtalanab¬ 
bak  lennének,  ha  hallaná  azokat  az  átkokat,  amiket  honfitársai  szór¬ 
nak  rá,  amiért  az  orosz  cári  udvarnál  páváskodott  s  a  francia  és  angol 
nagy  urakkal  evett  egy  tálból  cseresznyét.  Nem  akarunk  semmiféle 

kombinációba  bocsátkozni  a  világháború  eredményeit  illetőleg.  De  azt 
hisszük,  hogy  a  Balkán  népeinek  említett  irányú  magatartása  minden¬ 
féle  kombinációba  beleillik,  mert  immár  egyhangú  a  balkáni  értelmiség 
felfogása  a  tekintetben,  hogy  a  Balkán  Középeurópához  tartozik,  nem 
pedig  a  távoleső  Nagybritanniához  vagy  Franciaországhoz  és  még  ke- 
vésbbé  Oroszországhoz,  amely  földrajzilag  nem  esik  ugyan  nagyon 
távol,  de  viszont  nem  is  tud  Európához  csatlakozni,  mert  az  európai 
rend,  béke  és  haladás  e  nagy  birodalom  létfeltételeitől  idegen.  Ez  a 
meggyőződés  az,  aminek  erejével  Románia  és  Görögország  irányadó 
emberei  legalább  is  semlegességben  tartják  hazájukat  s  aminek  reális 
értékelése  a  középeurópai  szövetségesek  táborába  hozta  Törökországot 
és  Bulgáriát.  Ez  a  körülmény  pedig  mindenesetre  fontos  változásokat 
fog  előidézni  a  háború  utáni  nemzetközi  helyzetben. 

* 


Balkáni  erkölcs  —  balkáni  politika,  balkáni  politikus:  oly  kifeje¬ 
zések,  melyek  külön  helyet  vivtak  ki  maguknak  a  legújabb  kor  poli¬ 
tikai  lexikonjaiban.  A  kétszinüség,  a  szemben  való  meghunyászkodás, 
hátmögötti  ökölmutogatás,  az  adott  szóval  ellenkező  cselekvés,  kon- 
spirálás  a  nyíltan  barátságos  hatalmak  ellen,  voltak  a  főjellemvonásai 
a  balkáni  politika  és  politikusok  erkölcsének.  Kétségtelen,  hogy  a  szó¬ 
ban  levő  fogalom  kialakulásában  fő  része  volt  a  szerb  politikusoknak. 
Szerbiát  kettős  monarchiánk  hozta  Európa  nemzetközi  színpadára, 
azzal,  hogy  szószólója  volt  a  berlini  kongresszuson  önálló  állammá 
léteiének  és  oly  területi  gyarapodásának,  hogy  számba  jöhessen  a 
nemzetközi  gazdasági  életben.  E  nagy  szolgálatokért  csak  azt  kívánta 
Szerbiától,  hogy  vele  szoros  közgazdasági  viszonyba  lépjen.  Az  akkori 
szerb  kormánynak  első  dolga  volt  Angliával  a  legtöbb  kedvezmény 
alapján  kereskedelmi  szerződést  kötni,  hogy  a  monarchiát  minden, 
joggal  várt,  mert  megígért  s  a  szomszédi  viszonyból  folyó  külön  kedvez¬ 
ményből  kizárja.  Nagy  diplomáciai  erőfeszítéssel  lehetett  csak  tért 
szorítani  annak  a  magyarázatnak,  hogy  úgynevezett  határforgalmi 
kedvezmények  nem  esnek  a  legtöbb  kedvezmény  forgalma  alá  s  ilyen 
módon  mégis  más  elbánást  biztosítani  Szerbiában  magunkra,  mint  a 
többi  távoleső  államra  nézve.  Hasonló  cselfogások  egész  sorát  jegyez- 
hetnők  ide,  ha  a  belgrádi  és  cetin jei  udvar  csinjeinek  hosszú  sorával 
akarnánk  olvasóinkat  untatni  s  kimutatni,  hogy  a  többi  balkáni  udva¬ 
rokon  át  is  csak  az  uralkodók  európai  erkölcsi  fölfogása  volt  képes 
sokszor  megakadályozni  a  balkáni  politikai  erkölcs  megnyilvánítását. 
De  ez  alkalommal  nem  ez  a  fontos. 

Hanem  nagyjelentőségű  annak  a  megállapítása,  hogy  a  Balkán 
politikai  kiválóságai  különösen  a  múlt  század  nyolcvanas  éveinek 
végéig  nem  ugyan  a  saját  rossz  ösztöneiknek,  fogyatékos  erkölcsi  fel¬ 
fogásuknak  engedtek,  mint  inkább  annak  a  parancsoló  irányításnak. 

amelyet  Szentpétervárról  kaptak.  A  háború  után  kétségtelenül  egész 
sora  fogja  bizonyítani  a  nyilvánosságra  hozott  okmányoknak,  amit 
különben  mindenki  tud,  hogy  a  bajkáni  politikát,  különösen  amennyi¬ 
ben  az  valamely  európai  hatalom  ellen  irányult,  Szentpétervárról  dik¬ 
tálták.  Mint  közvetlen  szomszédokat  ez  a  diktálás  persze  főleg  ben¬ 
nünket  és  Törökországot  érintett  legtöbbször,  de  sokszor  messzebb  érő 
hatású  is  volt.  Bizony  gyakran  kellett  figyelembe  venni  a  monarchiá¬ 
nak  messze  nyugatra  menő  viszonylatokban  is  azt,  hogy  a  balkáni 
államokkal  szemben  igy  vagy  úgy  áll  a  helyzet.  Közgazdasági  kül¬ 
politikánknak  folyton  a  balkáni  szomszédság  kötött  és  terhelt  bennün¬ 
ket.  Talán  fölösleges  tovább  magyarázni,  hogy  ilyen  módon  a  balkáni 
államok  szentpétervári  dirigálása  sokkal  több  zavart  okozott  a  nemzet¬ 
közi  ügyek  intézésében,  mint  amennyire  a  kis  balkáni  államok  saját 
erejüknél  és  súlyúknál  fogva  képesek  lettek  volna. 

A  szentpétervári  külügyi  hivatalnak  legfontosabb  osztálya  a  bal¬ 
káni  osztály.  Ez  osztálynak  egész  szervezete  és  működése  különös 
jellegű.  Sok  balkáni  ügyet  az  orosz  birodalomnak  saját  hatalmi  körébe 
eső  belügyeként  kezelt  és  a  balkáni  államokban  annyi  volt  a  külön, 
közvetlenül  alkalmazott  és  fizetett  közege,  mintha  csak  ez  államok  is 
Oroszországhoz  tartoztak  volna.  Ebben  az  osztálybán  nevelték  nem¬ 
csak  a  balkáni  államokba,  hanem  más  fontos  pozíciókra  is  küldendő 
diplomatákat.  Ez  osztály  éléről  került  Belgrádba  Hartwig  is.  És  ebből 
az  osztályból  irányították  a  balkáni  politikát  az  ottani  személyek  és 
ügyek  oly  részletes  ismeretével,  Oroszország  hódító  végcéljának  oly 
következetes  szemmeltartásával,  hogy  szinte  csoda.  Az  orosz  cár  egyéb¬ 
ként  nem  lehet  valami  ideális  véleménnyel  közhivatalainak  működése 
iránt.  A  balkáni  osztály  azonban  mindig  a  legkiválóbb  emberekkel 
volt  dotálva  és  az  orosz  hatalmi  érdekek  szempontjából  igazán  kivá¬ 
lóan  megfelelt  mindig.  Nem  is  volt  más,  mint  intézményes  méreg- 
keverő  a  békés  utakat  kereső  nemzetközi  társaságban,  valóságos 
állandó  merénylő  más  népek  jogaival  és  érdekeivel  szemben.  Már  az 
elnevezése  külön  hatalmi  prepotencia  igénylését  jelentette  a  Balkánon 
nemcsak  minden  más  hatalommal,  de  sőt  magukkal  a  balkáni  álla¬ 
mokkal  szemben  is.  Nem  volt  egyszerű,  szürke  ügybeosztás,  hanem 
külső  kifejezésre  juttatása  Oroszország  protektori  igényeinek.  A  leg- 
kárhozatosabb  volt  pedig  egész  létében  az,  hogy  jóformán  sohasem 
az  orosz  államhatalmat  szerepeltette  felelős  cselekvőképen,  hanem 
legtöbbször  valamely  balkáni  kormányt.  Ennélfogva,  mint  álcázott 
cselekvő,  nem  is  nagyon  válogatott  az  eszközökben,  hanem  sokszor 
olyasmire  szorította  a  balkáni  uralkodókat  és  politikusokat,  amikre 
a  cári  kormány  a  saját  képében  még  sem  mert  volna  vetemedni.  így 
jött  létre  nagy  százaléka  annak  a  sok  kellemetlen  izü  politikai  foga¬ 
lomnak,  amit  balkáni  jelzővel  szoktunk  illetni.  Saját  iniciativájukból 

csak  akkor  kezdtek  balkániak  lenni  a  balkáni  politikusok,  amikor  a 
szentpétervári  balkáni  osztály  már  maga  nevelt  magának  balkáni 
politikusokat.  A  balkáni  államok  politikája  akként  változtatta  az  er¬ 
kölcsét  és  színezetét,  amint  az  ilyen  saját  nevelésű  balkáni  politikusok 
lettek  birtokosai  hazájukban  a  politikai  hatalomnak,  vagy  nem. 

A  művelt  nemzetek  békés  együttélése,  a  balkáni  népek  termé¬ 
szetes  és  egységes  fejlődése  tehát  elsősorban  azt  követeli,  hogy  a  világ¬ 
háború  egyik  eredményeképen  az  orosz  cár  szűntesse  meg  a  balkáni 
osztályt  és  Európa  gondoskodjék  róla,  hogy  soha  semmiféle  alakban 
vagy  név  alatt  föl  ne  támadhasson. 

Balcanicus. 


A  tengerek  ura.  Az  ur,  sok  százados  felfogás  szerint,  hatalommal 
bir  és  él  is  a  hatalmával.  Amint  a  hatalmával  élni  nem  tud  és  arra 
alacsonyodik  le,  hogy  visszaéljen  vele,  erkölcsileg  legalább  azonnal 
megszűnt  az  urasága  is.  Mivel  pedig  az  úri  hatalom  legnagyobb  rész¬ 
ben  a  mások  részéről  jövő  önkéntes  elismerésen  és  beleegyezésen  ala¬ 
pul,  az  úri  hatalom  erkölcsi  bukását  rövidesen  követni  szokta  az  anyagi 
bukás  is.  így  van*  és  lesz  Nagy-Britannia  a  maga  tengeri  uralmával.  A 
történelemnek  is  megvan  a  maga  szigorú  logikai  rendje  és  sok  nagy 
világhatalom  bukásának  történetében  láttuk  ismétlődni  azt  a  törvény- 
szerű  dolgot,  hogy  amint  valamely  világhatalom  leszáll  hatalmi  fensé¬ 
gének  piedesztáljáról  s  uralmát  bár  momentán  hasznosnak  látszó,  de 
az  úri  mindenhatóság  fogalmán  'nagy  rést  ütő,  alacsonyabb  fogásokhoz 
nyúl,  rálépett  a  saját  végső  utjának  kezdetére.  Ez  az  ut  pedig  soha¬ 
sem  volt  hosszú.  Sem  a  perzsa,  sem  a  macedón,  sem  a  római,  sem  a 
francia  világuralom  bukási  periódusa  nem  volt  olyan  hosszú,  mint  az 
elismert  világuralom  tartama.  Amint  az  elismerésen  rést  ütött  az  illető 
világhatalom  saját  erkölcsi  gyöngesége,  elháríthatatlanul^  bekövet¬ 
kezett  a  bukás.  Sohasem  volt  lehetséges  az  elkövetett  hibát  jóvátenni. 
Egyik  hiba  szülte  a  másikat,  bár  a  cselekvő  világhatalom  mindig  azt 
hitte,  hogy  korrigálja,  nem  pedig  tetézi  az  első  megtévelyedést. 

Nagy-Britannia  ellentmondás  nélkül  elismert  világhatalmi  hely¬ 
zetét  nem  szárazföldi  erejének,  hanem  a  spanyol  és  francia  tengeri  fen- 
hatóság  romjain  épült  tengeri  túlhatalmának  köszönhette.  Ebből  szár¬ 
mazott  .közgazdasági  túlsúlya  és  a  tengermelléki  exotikus  világrészek 
kiszipolyozhatása  is.  Senkinek  nem  jutott  eszébe  sem  ezt  a  hegemónikus 
poziciót  kétségbevonni  s  konstatálhatjuk,  hogy  még  a  német  birodalom 
is,  amelyet  a  most  uralmon  levő  brit  politikusok  azzal  vádolnak,  hogy 
Nagy-Britannia  életérdekeire  tört,  csak  e  világhatalom  hozzájárulásá¬ 
val  igyekezett  a  tengeri  forgalomban  a  maga  jogos  érdekeit  érvénye¬ 
síteni.  Szinte  végzetes  dolognak  látszik,,  hogy  Nagy-Britannia  ezt  az 

igazán  szerény  és  a  legszigorúbb  keresztyén  morál  kritikája  előtt  is 
megálló  törekvést  nem  tudta  elszenvedni  s  ezzel  rálépett  világhatalmi 
poziciója  sülyedésének  útjára. 

Az  is  végzetszerü  dolog,  hogy  e  processzust  olyan  nemzetközi 
cselekmény  indította  meg,  amely  a  világbékének  útját  lett  volna  hivatva 
egyengetni.  A  szerencsétlen  kezű  II.  Miklós  cár  által  életre  hivott  első 
és  második  —  1899-iki  és  1907-iki  hágai  békekonferenciáról  van  tudni¬ 
illik  szó. 

Az  első  hágai  békekonferencián  csak  ahhoz  járult  hozzá  Nagy- 
Britannia,  hogy  a  hágai  konvenció  a  tengeri  háborúra  is  kiterjesztes¬ 
sék.  Nagy-Britannia  nagykövete,  Pauncefoote,  mereven  elutasította  az 
Északamerikai  Egyesült-Államok  képviselőjének  azt  az  indítványát, 
hogy  a  magántulajdon  sérthetetlensége  a  tengeri  háborúban  tárgyalás 
alá  vétessék.  Arra  való  hivatkozással,  hogy  a  tengerjogi  kérdések  nin¬ 
csenek  a  konferencia  programmján,*  e  dolgok  tárgyalása  egy  jövőbeli 
konferenciára  halasztatott.  A  tengeralatti  kábel  védelmének  kérdése 
pedig,  a  fentemlített  ürügy  alatt,  Nagy-Britannia  képviselőjének  fel-  . 
szólalásával  egyszerűen  ad  acta  tétetett.  Már  akkor  világossá  lett,  hogy 
Nagy-Britannia  még  az  1856-iki  semmitmondó  párisi  tengerjogi  dek¬ 
larációt  sem  veszi  komolyan,  bár  ahhoz,  annak  idején,  hozzájárult. 

A  nemzetközi  tengerijog  rendezettsége  két  dolgon  fordul  meg. 
Az  egyik  a  semleges  államok  alattvalói  magántulajdonának  feltétlen, 
a  hadviselő  államok  alattvalói  megántulajdonának,  nemzetközi  meg¬ 
állapodással  korlátozott,  sérthetetlensége.  A  másik  a  zsákmánybirás- 
kodásnak  nemzetközi  fórumra  való  ruházása.  Különösen  ez  a  második 
dolog  a  fontos,  mert  hiszen  ilyenformán  az  egész  nemzetközi  tengeri¬ 
jog  érdembeli  vitás  kérdései  elbirálásának  nemzetközi,  tehát  egy  hata¬ 
lom  hegemónikus  túltengésének  körén  kivül  és  felül  eső  orgánumra 
való  átruházását  jelenti. 

A  német  birodalom  az  1907-iki  hágai  békekonferenciára  a  nem¬ 
zetközi  zsákmánybiróságot  illetőleg  kész  elaborátummal  állott  elő, 
melynek  alkotója  Kriege  ur  volt.  Német  részről  Marschall  báró  nagy¬ 
követ  terjesztette  elő  ezt  az  elaborátumot  a  konferencia  teljes  ülése 
elé.  Nagy-Britannia  képviselője.  Sir  Edward  Grey,  kinyilatkoztatta, 
hogy  Nagy-Britanniának  is  van  egy  hasonló  alapelveken  nyugvó  javas¬ 
lata.  A  konferencia  a  két  javaslat  összeegyeztetésére  külön  bizottságot 
küldött  ki,  melynek  tagjai  voltak:  Sir  Edward  Grey,  Kriege  ur  és  Louis 
Renault,  a  hires  francia  nemzetközi  jogtudós.  A  külön  bizottság  mun¬ 
kálatához  Amerika  is  csatlakozott  és  a  munkálat  mint  Nagy-Britannia, 
a  Németbirodalom,  Franciaország  és-  az  Északamerikai  Egyesült-Álla¬ 
mok  együttes  javaslata  került  a  konferencia  plénuma  elé. 

A  konferencián  a  javaslat  ellen  mindössze  Braziliának  voltak 
kifogásai.  Nemzetközi  jogi  törvénnyé  tételét  azonban  nem  ezek  a  ki- 

fogások  hiúsították  meg,  hanem  az,  hogy  —  risum  teneatis  —  Nagy- 
Britannia,  nem  ratifikálta.  Ilyenformán  azután  nem  járulhatott  hozzá 
a  töhbi  hatalom  sem. 

Nagy-Britannia  nem  akarta  kiadni  kezéből  a  tengeri  zsákmány¬ 
jogi  biráskodást,  még  csak  azt  sem  akarta  megengedni,  hogy  e  birás- 
kodásnak  szorosabban  megállapított  nemzetközi  jogszabályok  állítsa¬ 
nak  korlátokat.  Ellenben  megbukott  a  híres  Declaration  of  London, 
melyet  1908-ban  nyolc  nagyhatalom  és  két  kisebb  tengeri  hatalom 
képviselői  három  külön  bizottságban  szerkesztettek  s  mely  teljes  hadi 
tengerjogi  kódex  lett  volna.  Nagy-Britannia  kormánya  is  hozzájárult  e 
munkálat  bevezetésében  foglalt  azon  kijelentéshez,  hogy  az  e  munká¬ 
latban  összefoglalt  elvek  a  hadi  tengeri  jog  minden  nemzet  által  el¬ 
ismert  tételeit  tartalmazzák.  A  tervezett  Deklarációt  ugyanis  a  brit  felső¬ 
ház  nem  ratifikálta,  tehát  dezavuálta  a  brit  kormányt.  A  brit  kormány 
azonban  nem  nagyon  busult  ezen.  Bizonyára  jobban  szerette  a  meg¬ 
levő  helyzetet,  mely  teljesen  Nagy-Britannia  tengeri  hegemóniáját  érvé¬ 
nyesítette  s  meg  volt  elégedve  a  hágai  egyezmény  XIII.  cikkével,  csak 
annyiban  bővítette  az  1856-iki  párisi  tengerjogi  deklarációt,  hogy  a 
semleges  államok  tengeri  kereskedelmének  nagyobb  koncessziókat 
adott.  Nagy-Britannia  ilyenformán  a  saját  tengerjogi  bíráskodását  azon¬ 
ban  a  brit  tengeri  haderő  által  zsákmányolt  vagy  letartóztatott  összes 
hajókra  nézve,  fentarthatta. 

Kétségtelen,  hogy  az  említett  békekonferenciákon  jutott  Nagy- 
Britannia  arra  a  hatalmi  gőgjétől  sugallt  tudatra,  hogy  Németország 
életérdekei  ellen  tör.  Hogy  mi  történt  a  diplomácia  kulisszái  mögött, 
arra  világot  vethet  az  a  körülmény  is,  hogy  1913-ban  Németország 
Londonba  küldte  legnagyobb  kvalitású  diplomatáját,  a  hágai  béke- 
konferencián  is  szerepelt  Marschall  bárót.  Emlékezhetünk  a  német 
birodalom  részéről  tett  nyilvános  megegyezési  kísérletekre.  Emlékez¬ 
hetünk  a  hivatalosan  vezetett  német  és  brit  sajtóban  váltakozó,  hol 
engesztelékeny,  hol  élesen  polemizáló  cikkek  sorozataira.  Az  eredmény 
azonban  mégis  csak  az  lett,  hogy  Nagy-Britannia  mind  elvakultabbul 
űzte  Németország  ellenes  nemzetközi  akcióját,  a  Németország  nemzet¬ 
közi  elszigetelésére  irányuló  fogásokat.  Szinte  kétségtelennek  látszik 
tehát,  hogy  a  német-angol  versengés  háborúvá  való  érlelődését  Nagy- 
Britannia  vezető  köreiben  a  hágai  békekonferencia  is  nagyban  elő¬ 
segítette.  II.  Miklós  orosz  cár  föltétlenül  nevezetessé  lesz  a  történelem¬ 
ben  arról,  hogy  a  világbékét  illető  eszméjét  Nagy-Britannia  egy  poli¬ 
tikai  közmondás  értelmi  megfordítására  használta  fel.  Ez  a  megfordí¬ 
tott  értelmű  mondás  úgy  hangzik,  hogy:  Si  vis  belliim,  para  pacem. 
A  világbéke  géniusza  könnyes  szemekkel  emlékezhet  vissza  a  hágai 
békekonferenciákra.  A  humanitás  is  gyászolhatja  a  tengerek  urának 
azt  az  elhatározását,  hogy  az  élelmiszereket  is  hadidugárunak  nyilvá- 

nította  és  a  semlegeseknek  csak  a  saját  kikötőibe  engedi  meg  a  ten¬ 
geri  szállítást. 

Nagy-Britannia  nemcsak  hogy  a  világbékének  nem  akart  egy 
szemernyi  áldozatot  sem  hozni  hegemónikus  túlsúlya  jól  felfogott 
érdekében,  hanem  próbára  bocsátotta  azt  a  régen  nyugvó  kérdést  is, 
hogy  jogosult-e  minden  tekintetben  az  ő  feltétlen  tengeri  urasága,  vagy 
sem?  Ez  volt  az  első  óriási  hiba,  az  első  lépés  a  hanyatlás  felé  vezető 
utón.  Az  elsőt  hamar  követte  a  második.  Nagy-Britannia  kormánya  a 
londoni  deklarációt  is  elvetette.  A  tengeri  háborút  tehát  tisztán  a  momen¬ 
tán  alkalmilag  és  helyileg  érvényesülő  hatalom  tetszésére  bizta.  Pedig 
hát  úgy  áll  a  dolog,  hogy  más  hatalomnak  is  van  tengeri  ereje  s  az  önké¬ 
nyes  jogsértés  jogos  megtorlássá  avat  sok  olyan  cselekményt,  amely¬ 
től  a  kihívott  fél  tartózkodott  volna,  ha  jogtalanul  és  erkölcstelenül 
ki  nem  hívják.  így  hát  elfajul  majd  a  tengeri  háború  ,is  s  Nagy- 
Britannia  joggal  sirathatja  majd  azt  a  balfogását,  hogy  azt  csinálta  a 
tengeri  háborúban,  amit  a  kozákok  és  a  szerb  komitácsik  a  száraz¬ 
földi  harctéren.  Az  urnák,  ha  ur  akar  maradni,  ilyen  ballépést  súlyos 
bünhődés  nélkül  elkövetni  nem  lehet.  N — th  J — /. 


A  város  és  a  falu.  A  háborúban  elpazarolt  legnagyobb  értéknek, 
az  emberi  életnek  hiányát,  máris  megdöbbentően  érzi  a  francia.  A  had¬ 
viselő  nemzetek  közt  elsősorban  ő  látta  meg  gazdag,  munkás  majorjai, 
tanyái,  falui  elnéptelenedését,  a  nemzetgazdaságát  Atlaszként  fentartó, 
sok  izmos  munkáskar  hiányát.  Töprengő,  komoly  gonddal  a  franciák 
gondolnak  először  arra,  hogyan  lehetne  a  nagy  veszteséget  valamiképen 
pótolni,  hogyan  lehetne,  mint  a  tarolt  rétet,  újra  sarjadó  uj  élettel 
ismét  virágzóan  dússá  tenni  az  elnéptelenedett  vidéket.  Ezért  gondol¬ 
nak  jó  előre  arra,  hogy  a  vidéki  családokat  a  háború  ne  tépje  ki  lövés¬ 
től  a  majorok,  tanyák  és  a  faluk  gazdasági  mellől.  Mert  a  harctéren  har¬ 
coló,  vagy  elesett  férfinép  után,  az  asszonynép  is  kezdi  lassankint  el- 
hagyogatni  a  sok  bajjal,  küzdéssel  járó  falusi  életet.  A  városba  me¬ 
nekül  bánata  és  terhes  munkája  elől,  a  város  csalogatja  a  vidámabb, 
könnyebb  és  kellemesebb  élettel. 

Ma  a  hadbavonult  földmívelő  nép  asszonyának  vállára  nehezedik 
élettársa  erőfeszítő  munkája  és  terhe  a  baromfi  és  állattenyésztés,  a 
kerti  és  házimunkáján  felül.  Nem  is  számítva  a  varrás,  gyermekgondo¬ 
zás  fáradságait.  A  túlterhelt  paraszti  sorban  élő  asszony  menekülési 
vágyát  a  sanyargató  falusi  életből  igy  is  meg  lehet  érteni.  De  vegyük 
ezekhez  még  azt  is,  amire  a  jövőn  aggódó  franciák  rámutatnak,  hogy 
összehasonlítják  a  kemény  munkát,  a  sovány  termést,  a  bizonytalan¬ 
ságot,  a  lemondást,  a  földmívelői  élet  minden  baját,  gondját,  szomorú¬ 
ságát  és  örömét  a  város  csillogó  hamis  külszínével,  amely  a  magára 

maradt  fehérnépet  sokkal  inkább  vonzza,  mint  a  súlyosabb  és  kemé¬ 
nyebb  akaratú  földmívelöt.  És  a  falut  fenyegető  veszedelem  egyre  vilá¬ 
gosabban  áll  a  franciák  szeme  elé.  Urbain  Gohier,  akinek  békeidőben 
is  nagy  érzéke  volt  aktuális  társadalmi  kérdések  iránt,  most  a  francia 
kis  polgárság  és  a  vidéki  tehetős  parasztság  lapjában  a  «Le  Joumab- 
ban  kezd  akciót  az  elnéptelenedő  francia  vidék  és  a  parlagon  maradás¬ 
sal  fenyegető  francia  föld  érdekében.  Fél,  hogy  az  a  vándorlás,  mely  a 
vidékről  már  régóta  a  városok  felé  tart,  és  amely  a  háború  alatt  meg¬ 
növekedett,  pusztává  és  megmíveletlenné  teszi  a  földet,  amelyik  pedig 
már  most  is  alig  birja  lakosait  ellátni.  Panaszkodik,  hogy  a  legény¬ 
nélküli  falvakból  városi  munkára  kívánkozik  a  leánysereg  és  üzletekbe, 
irodákba,  municiógyárakba  özönlik  az  elcsendesedett,  elárvult,  viga¬ 
lomnélküli  vidékről. 

A  háború  előtt  is  szivesen  ment  faluból  városba  a  leány.  De  ha 
ma  haza  kukkan  falujába  a  városba  került  francia  falusi  parasztleány, 
ruházkodása,  frizurája,  kényeskedő  modora  és  főképen,  amiket  a  vá¬ 
rosi  élet  szépségeiről  nagyzolva  elmesél,  irigységgel  és  leküzdhetlen 
vággyal  töltik  el  falun  maradt  egyszerűbb  leánytársaikat.  Az  öröm 
hiánya,  az  unalom  kegyetlenül  nyomja  a  lelket,,  ha  mások  vigalmáról, 
szórakozásáról  hall.  Az  egyszerű,  szürke  élet,  amelyet  nyugodtan  visel¬ 
tek  el,  egyszerre  komor  és  gyötrő  lett.  A  várostól  távol  eső  kis  francia 
parasztleányokban  felébredt  a  vágy,  a  szép  ruha,  a  gondozott  kéz,  az  át¬ 
tetsző  harisnya,  a  városi  könnyedség  után.  És  elviselhetetlen  lett  az 
alacsony  kémények  füstje,  a  pattogó  rőzseláng,  amely  mellett  arra  gon¬ 
dolnak,  hogy  a  földmívelés  jármában  hamarább  elhervadnak,  meg¬ 
öregednek,  mint  a  kényelmes  városi  élet  változatos  örömei  közt. 

És  szálló  vágyaik  után  elszállanak  a  francia  tanyák,  a  majorok 
és  a  faluk  leányzói,  fiatalabb  asszonyai  a  városokba.  Ellepik  a  gyára¬ 
kat,  üzleteket,  vállalatokat,  ahol  saját  mohóságuk  leszorítja  a  munka¬ 
béreket,  megnehezíti  az  annyira  áhított  városi  életüket.  A  falvakban 
pedig  a  pásztorember,  a  szántó-vető  nem  kap  feleségnek  való  leányt, 
mind  finom  cipellős  kisasszonykának  a  városba  ment,  ott  is  fog  vagy 
nem  fog  férjhez  menni.  Akit  a  város  egyszer  magához  csábított,  nem 
engedi  a  falujába  visszatérni. 

((A  háború  első  napjaiban,  a  mozgósításkor,  a  mi  francia  vidé¬ 
künk  asszonyai,  —  Írja  Urbain  Gohier,  —  a  földmívelők  feleségei  bátor 
akarással  teljesítették  férjük  kötelességét,  helytállottak  értük  a  gazda¬ 
ság  minden  munkájában:  arattak,  csépeltek,  behordtak,  ellátták  az 
őszivetést.  És  1914  és  1915-ben  is  csodálatos  energiát  tanúsítottak.  A 
két  évi  kemény  munka  után  aztán  fáradság  szállott  reájuk  és  gyűltek, 
nőttek  a  nehézségek.  Nem  győzték  a  szaporodó  munkát  a  gyöngülő 
erővel.  Elkedvetlenítette  őket  küzködö  munkájuk  nehéz  fáradozásai- 
l)an,  hogy  mialatt  a  hadbavonult  városi  polgárok  feleségei  és  gyerme- 


Főijegyzések 


289 


kei  bőséges  államsegélyt  élveznek:  róluk  nem  történt  semmi  gondos¬ 
kodás.  Kinlódhatnak  a  munkával,  elismerésben,  segítségben  nincsen 
részük.  Több  rendbeli  panaszukra,  szorgalmazott  kéréseikre  a  katonai 
hatóság  kirendelt  férfi  munkaerőt  a  tanyákra,  majorokra  és  falukra. 
De  a  kirendeltek  városi  kézművesek  voltak,  akik  nem  értették  és  nem 
tudták  elvégezni  sem  a  mezei,  sem  a  gazdasági  munkákat.  Nem  tudták 
a  gépeket  kezelni,  nem  értették  a  földmívelés,  számukra  teljesen  uj 
mesterségét,  féltek  a  lovaktól  és  a  tehenektől.  Segítségül  ezek  miatt 
egyáltalán  nem  szolgáltak.)) 

«A  francia  nép  bátor  asszonyai  kimerültek,  —  panaszolja  tovább 
—  és  meggondolták,  hogy  nem  fogják  a  gyermekeiket  biztatni,  vagy 
rászoktatni  arra  a  keserves  és  verítékes  földmunkára,  amelynek  min¬ 
den  előnyét  a  városban  élők  élvezik.  Cseréljék  csak  fel  leányaik  a  falut 
a  várossal!  Ez  lesz  a  pusztulása  a  falusi  gazdálkodásnak.  Ezért  fog  el- 
satnyulni  az  agrár  kultúra  és  gazdaságilag  szenvedni  az  ország,  ha  a 
mai  kormány  ezekért  felelős  hatalmasai  nem  fognak  hamarosan  módot 
találni  a  bajok  orvoslására.  Egyike  ez  azoknak  a  mostanában  felvetett 
problémáknak,  amelyeknek  szerencsés  megoldásától  várjuk  a  francia 
faj  jövőjét.  Minden  szükséges  politikai  reform  közt,  ezért  kell  ennek 
első  helyen  állania.)) 

A  háború  által  okozott  vérveszteség  pótlásának  francia  problémá¬ 
jába  tartozik  az  is,  hogy  ha  már  nem  tudják  ujjal  pótolni  a  férfit,  a 

földét  mívelő  parasztot,  legalább  ott  tudják  a  falvakban  tartani  azokat, 

_ 

akik  még  megmaradtak  és  a  francia  asszonyokat.  «Ha  visszatartjiít  a 
majorban  az  asszonyt,  vissza  tudjuk  tartani  a  férfit,  a  parasztot  is)),  — 
ez  Urbain  Gohier  gondolata  és  ennek  megvalósítására  kedvesebbé  és 
kényelmesebbé  akarja  tenni  a  francia  asszonynak  a  falut,  hogy  igy  ott 
tarthassa.  «A  gyöngébb  nem,  —  mondja,  —  ép  úgy  elbírja  a  fáradságot, 
mint  a  férfi,  ha  nem  különben.  A  háború  óta  láttam  fiatal  leányt,  aki 
boltiszolga  lett  és  pehelyként  dobálta  a  nehéz  kosarakat.  Láttam  leányt, 
aki  szénhordó  lett  és  ötven  kilós  zsákokkal  mászta  az  emeleteket.  A 
me'^ei  munka  legtöbbje  nem  kíván  ilyen  erőfeszítést,  a  baromfitenyész¬ 
tés,  a  kertészet,  virággondozás,  méhészet,  gyümölcsfák  ápolása,  tej¬ 
termelés,  juh-  és  sertéstenyésztés  nem  kívánnak  férfierőt.)) 

így  védik  a  franciák  a  falut  a  város  ellen,  az  egész  vidéket  Páris 
ellen,  melynek  lakosság-felszívódása  még  rettenetesebbé  teszi  a  hábo¬ 
rús  «dépopulation))-t.  Még  csak  egyet.  Mintha  veszedelmek  érzésével 
a  fenhéjázó  franzia  önhittség  is  alább  hagyott  volna,  mert  ezt  olvassuk 
Urbain  Gohier  cikke  végén:  «Orfeum  dalok  és  politikus  szószátyárko¬ 
dások  azt  hirdetik,  hogy  a  világ  első  nemzete  vagyunk.  Talán  igaz  lesz, 
ha  parasztasszonyaink  olyan  tiszták,  boldogak  és  elégedettek  lesznek, 
mint  az  Egyesült-Államok,  vagy  Uj-Zéland  farmernői». 

Két  esztendő. 


A  mártírok  legendaköre  egy  iij  fogalommal  gyarapodott: 
a  vértanú  népekével. 

Soha  semmiféle  fantázia  nem  tudta  volna  elképzelni,  hogy 
az  ember  képes  legyen  akkora  testi  és  lelki  szenvedések  elvise¬ 
lésére,  mint  aminőket  az  elmúlt  két  esztendő  mért  rá  Európa 
népeire. 

Bizonyos,  hogy  egy  sincs  a  hadviselő  népek  között,  amely 
nem  vérezne  száz  sebből,  amely  nem  sírná  vissza  a  béke  elmúlt 
éveit  oly  forró  és  szomorú  epedéssel,  mint  az  elveszett  paradi¬ 
csomot,  amely  nem  gondolna  rettegve  arra,  hogy  a  mostani  nem¬ 
zedék  élete  rövid  lesz  a  háború  romjainak  eltakarításához. 

Keressük  az  okokat,  hogy  mért  kell  mégis  a  rettenetes 
dulásnak  és  mészárlásnak  tovább  folynia  és  kezünkbe  akad 
Nagy-Britannia  miniszterelnökének  beszéde,  melyet  a  hadüzenet 
második  évfordulóján  mondott  a  Queenshallban. 

«...  itt  nem  két  állam  .harcol  egymással,  hanem  egymás¬ 
tól  elütő  és  kibékíthetetlen  ideálok  ütköztek  össze;  egyik  részen 
azok  az  erők,  amelyek  a  szabadságért  és  az  emberiség  akadály¬ 
talan  haladásáért  harcolnak,  a  másik  oldalon  az  erők,  amelyek 
előbb-utóbb  terméketlenné  tették  volna  az  emberi  fejlődés  ve¬ 
tését  ...» 


És  végül:  «...  szövetségeseinkkel  egyetértve  mérlegelni  fog¬ 
juk  azokat  a  megfelelő  módszereket,  amelyeket  alkalmaznunk 
kell  a  (német)  szörnytettekkel  és  okozóikkal  szemben,  valamint 
oly  nemzet  ellen,  amely  ezeket  megbocsájtja  és  tetszéssel  fo¬ 
gadja  ...» 

Ezeket  a  szavakat  úgyszólván  Casement  akasztófája  alatt 

% 

állva  mondja  az  angol  miniszterelnök,  Dublin  város  romjainak 
láttára,  oly  közönségnek,  amely  megbocsátotta,  midőn  ártatlan 
ir  újságírókat  «tévedésből»  agyonlőttek  és  amely  tetszéssel  fo¬ 
gadta  a  King  Stephen  és  a  Baralong  szörnytetteit. 

Asquith  miniszterelnök  bizonyára  nem  tartozik  Anglia  nagy 
államférfiai  sorába,  de  mindennek  mondható,  csak  épen  ostobá- 

nak  nem,  az  angol  közönség  nyelvén  pedig  úgy  lúd  beszélni, 
mint  ma  senki  más. 

És  hogy  ez  a  közönség  is  megérzi  már  a  háborút,  azt  iga¬ 
zolják  a  londoni  lapok,  amelyek  a  felsőház  utolsó  üléséről  meg- 
irlák,  hogy  az  összes  peerek  kivétel  nélkül  gyászban  jelenlek 
meg,  mivel  mindegyik  elvesztette  már  valamely  hozzátartozóját 
a  harctéren. 

Ha  ez  a  hidegen  számító  szónok  mégis  ilyen  hangon  beszél, 
akkor  nem  lehet  más  célja,  minthogy  végleg  elvadítsa  úgy  a  brit, 
mint  a  német  közvéleményt  és  hogy  lehetetlenné  tegye  a  véreng¬ 
zésbe  belefáradt  népeknek  az  egymáshoz  való  közeledést. 

Mig  a  központi  hatalmak  állaínférfiai  a  harci  lárma  köze¬ 
peit  is  higgadt  és  békés  hangokat  tudtak  hallatni,  addig  London¬ 
ból  következetesen  a  maró  gúny,  a  tüzes  gyűlölet  és  a  gyilkos 
elszántság  hangján  válaszolnak  nekik. 

A  német  kancellárnak  a  békéről  mondott  lojális  nyilat¬ 
kozatát  úgy  magyarázta  a  hivatalos  angol  vélemény,  hogy  az  a 
gyöngeség  jele,  most  Fryatt  kapitány  kivégzésében  megint  a 
gyöngeség  jelét  látja  Asquith. 

Tízszer  hallottuk  már  felelős  angol  államférfiak  szájából, 
hogy  Németországot  térdre  kell  kényszeríteni,  hogy  meg  kell 
semmisíteni  a  német  militarizmust,  nem  felelős  állásban  levő, 
de  elég  súlyos  szavú  angol  politikusok  pedig  a  német  kereske¬ 
delmi  flotta  elkobzásáról,  a  német  gyárak  elpusztításáról,  sőt  — 
hihetetlen,  de  váló  —  a  német  császárnak  angol  bíróság  elé  való 
állításáról  beszéltek. 

Az  angol  politikának  ilyen  engesztelhetetlen  és  minden 
közeledést  megakadályozó  magatartása  érthető. 

Ha  szabad  egy  természetrajzi  képpel  élnünk:  ez  a  háború 
a  tigris  és  a  bika  harca.  A  német  bikának  nincs  mit  követelnie 
a  tigrisen,  ő  győzött,  ha  le  tudja  magáról  rázni  és  meg  tudja 
futamítani  támadóját.  Az  angol  tigris  azonban  hússal  él  és  ha 
egyszer  már  nem  prédálhatja  szabadon  a  gulyákat,  akkor  két- 
ségbeejtő  és  szégyenletes  sors  vár  reá. 

Ha  a  központi  hatalmaknak  ma,  akár  csak  a  status  quo 
alapján  is,  sikerül  békét  kötniük,  akkor  Németország  a  világ  első 
hatalmává  lesz.  A  fényes  harc,  melyet  az  óriási  túlerő  ellen 
vivott,  évszázadok  múlva  is  be  fogja  tölteni  hirével  a  világot  és 
a  német  faj  tekintélye  óriás  módon  meg  fog  gyarapodni. 


Két  esztendő 

A  háborús  kényszerűség  nyomása  alatt  mesés  erők  és  tehet¬ 
ségek  fejlődtek  ki  a  németségben.  Mintha  nem  is  húsból  és  vér¬ 
ből  való  emberek  volnának,  a  pillanatnyi  szükséghez  képest  fel 
tudnak  emelkedni  a  felhők  főié,  le  tudnak  bukni  a  tenger  fene¬ 
kére,  meg  tudják  dönteni  az  emberi  gyarlóság  korlátáit,  uj, 
nagyszerű  perspektivát  tudnak  nyitni  az  emberi  fejlődésnek. 

És  az  angolok?  ök  jól  tudják,  hogy  békés  és  becsületes  esz¬ 
közökkel  sohasem  tudnának  többé  versenyezni  a  németekkel.  A 
rettenetes  erkölcsi  és  fizikai  erejének  tudatára  ébredt  német  nép 
túlnő,  tiilrepül  rajtuk,  agyonnyomja,  sutba  löki  az  ő  elkorhadt 
hatalmukat. 

Az  angol  politikát  ma  már  csak  egy  gonosz  és  makacs  re¬ 
ménység  élteti:  útját  vágni  annak,  hogy  Németországgal  valaha 
is  a  békés  munka  terén  szembe  kerüljön.  Ezért  vet  az  angol 
államférfiak  agya  véres  buborékokat,  ezért  álmodnak  és  beszél¬ 
nek  büntetésről,  megtorlásról,  a  német  birodalom  feldarabolásá¬ 
ról,  a  német  katonai'  erő  elpusztításáról,  a  német  ipar  és  keres¬ 
kedelem  megsemmisítéséről. 

Ez  a  háború  Nagy-Britannia  élet-halál  harca.  Ha  nem  tudja 
lábát  rátenni  a  német  birodalom  véres  holttestére,  akkor  ő  maga 
hal  meg  mint  világhatalom,  akár  egyetlen  német  katona  se  lép¬ 
jen  angol  földre. 

Bár  Németországot  jobban  gyűlöli,  mégis  nekünk  szánt 
rosszabb  sorsot.  A  monarchiának  az  entente  számításaiban  az  a 
szerep  jutott,  hogy  húsával  a  nagy  hajtásban  segédkező  kopókat 
etesse. 

Magyarország  és  Ausztria  feldarabolása  a  legkisebb  ár,  amit 
Anglia  hajlandó  Németország  elejtéséért  fizetni. 

Akármilyen  fájdalmasak  legyenek  is  az  áldozatok,  melye¬ 
ket  a  háború  harmadik  éve  ránk  fog  mérni:  mi  nem  kereshetjük 
a  békés  megegyezést.  Az  entente  a  mi  számunkra  ma  még  csak 
egy  békét  tartogat:  a  halált. 

Igazságunkban  és  jó  fegyverünkben  bizva,  folytatnunk  kell 
a  nagy  harcot,  folytatnunk  mindaddig,  mig  a  legkeményebb 
entente  koponya  is  meg  nem  nyilik  az  igazság  előtt,  hogy  a  köz¬ 
ponti  hatalmakat  nem  lehet  fegyverrel  lebirni. 

Akkor  eljön  a  várva-várt  béke:  a  mi  békénk. 


A  megszállott  Oroszlengyelország 
a  magyar  ipar  és  keresketlelem 

szempontjából. 

Irta:  Petheö  Kálmán  dr. 


A  nemzetek  mai  roppant  erőpróbája  nemcsak  a  bábom 
öldöklő  fegyvereivel  folyik,  hanem  az  összes  gazdasági  erőket  is 
a  Utáni  küzdelem  szolgálatába  állítja.  Az  egész  magyar  gazdasági 
berendezkedés  és  különösen  a  magyar  ipar  minden  szellemi  és 
anyagi  ereje  a  szent  ügyért  való  fáradhatatlan  munkában  merül 
ki  s  az  eddigi  fényes  eredmények  mutatják,  hogy  Magyarország 
nemcsak  fegyverrel  a  kezében  állja  vitézül  a  harcot,  hanem  a 
hadsereg  követelményeihez  alkalmazkodott  ipari  termelés  terén 
is  teljes  mértékben  kivette  a  maga  részét.  Annál  nagyobb  az  el¬ 
ismerés,  mert  a  kitörő  bábom  a  magyar  ipart  jórészt  készület- 
lenül  találta  s  a  hadvezetőség  által  támasztott  legkülönfélébb 
követelményeknek  csak  úgy  tudott  megfelelni,  ha  eddigi  terme¬ 
lési  berendezéseit  nagyrészt  átalakította,  s  sokszor  egészen  uj,’ 
addig  nem  gyártott  áruk  előállítására  vállalkozott. 

Azon  nehézségek  között,  melyekkel  a  hazai  termelésnek 
meg  kell  küzdenie,  egyre  nagyobb  szerep  jut  a  nyersanyag  be¬ 
szerzésnek.  Minthogy  az  entente-államok,  de  különösen  Anglia 
mindent  elkövetett,  hogy  a  központi  hatalmak  gazdasági  terme¬ 
lését  a  tengerentúlról,  sőt  az  európai  semleges  államoktól  szük¬ 
ségelt  nyersanyagok  elzárásával  is  megbénítsák,  mindinkább  reá¬ 
kényszerülünk  arra,  hogy  a  még  meglevő  készletekkel  a  leg¬ 
nagyobb  mértékben  takarékoskodjunk.  A  legtöbb  termelési  ágban 
mind  fontosabb  szerep  jut  ezenkivül  bizonyos  anyagoknak  má- 

sokkal  való  helyettesítésének.  Ily  viszonyok  között  természetes, 
ha  az  okkiipált  tartományok  n3^ersanyagfeleslegei  is  mind  inkább 
magukra  vonják  a  hazai  ipar  és  kereskedelem  érdeklődését. 

Németország  példájára  monarchiánk  is  számolt  azzal,  hogy 
a  megszállott  tartományok  természeti  kincsei  és  gazdasági  ereje, 
különösen  az  iijra  talpra  állított  mezőgazdasági  és  ipari  üzemek, 
mil\^  mértékben  alkalmasak  a  hazai  szükségletek  bizonyos  részé¬ 
nek  a  kielégítésére.  Ennek  ellenértéke  gyanánt  a  hazai  termelés 
oly  cikkeket  enged  át  a  megszállott  területek  fogyasztóinak, 
melyek  akár  a  népesség  élelmezése,  akár  az  élénkebb  gazdasági 
munka  megkezdésére  sürgősen  szükségeltetnek,  vagy  amelyeket 
az  ottani  már  munkában  álló  üzemek  eg^’általán  nem  állíta¬ 
nak  elő. 

Mennyiségre  első  helyen  áll  a  monarchia  oroszlengyel¬ 
országi  behozatalában  a  kőszén.  Az  import  a  világhirü  dombro- 
wai  szénbányákból  történik,  melyek  a  sziléziai  bánj^avidék  fölku¬ 
tatását  alkotják.  E  kőszénbehozatalnak  meglehetős  jelentősége 
van;  havonta  csaknem  eléri  az  egymillió  métermázsát  és  mintegy" 
felerészben  a  magyar  fogyasztás,  elsősorban  az  államvasutak 
javára  szolgál.  Az  elmúlt  háborús  évben  szakkörök  véleménye 
szerint  a  magyar  szénbáiik-ák  a  békeévek  termelésének  csak 
mintegy  85Vo-át  tudják  termelni  s  a  termelés  ezen  hányadának 
elérése  is  nagy  an^^agi  áldozatokat  tett  szükségessé.  Minthogy  a 
békeévek  kőszénimportja  eg\Te  emelkedőben  van  s  az  utolsó 
három  évi  behozatali  átlagos  mennyiség  jóval  meghaladja  a  38 
millió  métermázsát,  nem  kell  külön  hangsúlyozni,  mekkora  köz- 
gazdasági  érdek  fűződik  a  vámkülföldi  szénimport  lehető  kor¬ 
látozásához,  a  mi  eg3^ébként  valutánk  javulását  is  jelentékeny 
módon  elősegítené. 

Eg3^  másik  fontos  nyersanj^ag,  melyből  szintén  nagy  meny- 
nyiséget  hozunk  be  a  megszállott  területről,  a  fa,  főleg  tölgy,  és 
lucfenyő.  Fát  eddig  mintegy  500  ezer  métermázsát  importált  a 
monarchia  az  oroszlengyelországi  területről,  elsősorban  talpfát, 
bányafát  és  tűzifát,  valamint  a  papirosgyártáshoz  szükséges  fa- 
cellulozét.  Hogy  mily  jelentősége  van  ennek  a  hazai  ipar  szem¬ 
pontjából,  mutatja  az,  hogy  szakköreink  véleménye  szerint  a 
puhafatermelés  Magyarországon  a  lefolyt  háborús  év  alatt  csak 
40Vo-át  érte  el  a  békeévek  termelésének,  s  ezért  a  fogyasztásnak 
csak  kis  töredékét  tudta  kielégíteni;  hasonló  volt  a  hehzet  a  fa- 

cellulózéval  is.  De  különösen  a  tűzifa  iráni  mulatkozolt  rendkivül 
elénk  kereslet,  annak  folytán,  hogy  a  galíciai,  s  részben  a  felsö- 
niagyarországi  falermelő  vidékeket  hosszú  időn  keresztül  az 
ellenséges  haderő  tartotta  megszállva,  s  az  ottani  faipari  válla¬ 
latok  a  felszabadítás  után  sem  kezdhették  meg  azonnal  a  rendes 
üzemet.  Kőris-  és  szilfából  is  egyre  élénkebb  a  lengyelországi 
behozatal,  mely  két  fanemet  a  fegyvergyártás  használja  fel. 

Nagy  szerepet  játszik  az  oroszlengyelországi  behozatalban 
a  burgonya,  melyből  az  első  bárom  hónapban  átlag  mintegy 
háromezer  vaggon  szállíttatott  el.  E  szállítások  az  osztrák  érde¬ 
keltekre  nézve  különös  jelentőséggel  bírtak,  annak  következté¬ 
ben,  hogy  a  galíciai  vidék  hosszabb  ideig  volt  ellenséges  kézben 
s  Így  az  ottani  burgonyatermelés  jórésze  kárbaveszett,  ami  első¬ 
sorban  a  morvaországi  és  sziléziai  szesz-  és  keményítő-ipart  érin¬ 
tette.  Nagyobb  behozatalok  voltak  az  1916.  év  elején  vetőburgo¬ 
nyából,  valamint  burgonyalisztből  és  burgonyaszörpből  is.  A 
cukoripar  szempontjából  említésreméltó  a  már  eddig  körülbelül 
ezer  vaggont  kitevő  cukorrépa,  cukorrépamag  és  melasse-import, 
mely  utóbbi  a  szeszgyártás  és  különösen  a  takarmányozás  kérdé¬ 
sében  nyer  egyre  nagyobb  jelentőséget.  Malátát  és  malátacsirát 
a  sörgyárak  kaptak  száz  vaggonon  felül,  ami  lehetővé  tette  az 
osztrák  pénzügyi  kormánynak,  hogy  kompenzációkép  nagjmbh 
sörkontingenseket  liberáljon  a  kiviteli  tilalom  alól.  Megemlíthet¬ 
jük  a  jelentékeny  olajosmagbebozatalt,  mely  elsősorban  lenmag¬ 
ból  és  olajpogácsából  állott;  az  ezekből  előállított  növényi  olajokat 
különösen  a  badvezetőség,  valamint  a  vasutak  vették  meg  magas 
árakon. 

Fontos  szerep  jutott  végül  a  csont,  csontzsir,  csontliszt,  állati 
köröm  és  szarv,  serte,  valamint  az  állati  bőrök  behozatalának, 
azon  nagyarányú  vágások  következtében,  meWek  a  monarchia 
határán  kivid  a  hadrakelt  sereg  élelmezési  céljaira  történtek;  a 
behozott  csontlisztet,  csontzsirt  különösen  a  szappan-  és  gyertya¬ 
gyártás,  valamint  a  dinamit-gliceringyártás  használta  fel.  A  vegyi¬ 
ipar  szempontjából  első  helyen  kell  említeni  a  dombrowai  kén- 
kovand  szállításokat,  mintegy  ölven  vaggont,  melyre  elsősorban 
a  hadiiparnak  van  szüksége,  azonban  a  magánvállalkozóknak  is 
mind  nagyobb  figyelme  fordul  feléje,  mert  az  egyre  érezhetőbb 
kénhiány  miatt  igy  a  nyersanyagból  megfelelő  eljárással  bizonyos 
mennyiségű  kén  állítható  elő. .Ugyancsak  Dombrowából,  valamint 

egy  olkuszi  gyárból  érkezett  közel  négyszáz  kocsirakomány  nyers 
foszfát,  melyet  a  műtrágyagyártás  dolgozott  fel.  Az  eddig  felsorolt 
árukon  kivül  még  jelentékenyebb  szállítmányok  érkeztek  szal¬ 
mából,  korpából,  lisztből,  árpából,  katáng  és  katánggyökérből  stb. 

A  kiviteli  áruforgalomban  is  mint  általában  a  monarchia 
és  megszállott  tartomány  között  lebonyolódó  összforgalom  a  ha¬ 
tárhoz  közelebb  eső  délnyugati  kerületek  vesznek  részt.  A  mon¬ 
archia  felé  irányuló  áruforgalomban  első  helyen  áll  a  micchówi 
és  alkuszi  kerület,  melyek  a  gyors  romlásnak  kitett  tojáson  és 
tejen  kivül  különösen  jelentékeny  burgonya-,  maláta-,  maláta- 
csira-szállításokkal  vesznek  részt.  Fát  az  északi  kerületek,  külö¬ 
nösen  Radom  és  Konsk  szállítanak,  inig  a  cukorrépában  a  lub- 
lini  s  a  vele  határos  krasznostawi  kerület  bonyolítja  le  a  forga¬ 
lom  túlnyomó  részét. 

Ezzel  át  is  tekintettük  azokat  a  legfontosabb  nyersanyago¬ 
kat,  melyeket  ez  idő  szerint  a  lengyelországi  megszállott  terület 
monarchiánk  részére  szállít.  Az  élelmicikkek  közül  jelentősége 
csupán  csak  a  tej  és  tojás  (részben  a  gabonaliszt)  emelkedett, 
egyéb  élelmi  és  élvezeti  cikkekre  a  főkormányzóság  a  lakosság 
szükségleteire  való  tekintettel  nem  ad  kiviteli  engedélyt  nagyobb 
mértékben. 

xAmi  a  magyar  érdekeltség  részesedését  illeti  az  itt  felsorolt 
nyersanyagok  és  ipari  segédanyagokban,  erre  nézve  meg  kell 
állapítani,  hogy  az  egy  kőszenet  leszámítva,  melynek  behozatala 
Ausztria  és  Magyarország  között  csaknem  egyenlően  oszlik  meg, 
a  többi  áru  úgyszólván  kizárólag  az  osztrák  ipar  javára  esik. 
Ennek  a  jelenségnek  magyarázata  elsősorban  abban  keresendő, 
hogy  az  okkupáit  tartomány  fontosabb  nyersanyag-készleteinek 
felkutatását  és  elszállíttatását  a  hadvezetöség  tartja  kezében.  A 
magánvállalkozóknak  itt  alig  számbavehető  szerep  jut,  mert  az 
okkupáit  területen  a  legtöbb  áru  szintén  kiviteli  tilalom  alatt  van, 
melynek  összevásárlását  csak  a  fökormányzóság  közegei  teljesít¬ 
hetik  s  elszállításuk  is  elsősorban  a  hadiipar  részére,  a  hadvezető¬ 
ség  felügyelete  és  irányítása  mellett  történik.  Az  okkupáit  lengyel 
terület  fontosabb  nyersanyagainak  átvételét  a  Bécsben  létesült 
központok  végzik,  melyek  azután  az  érdekelt  osztrák  gyáraknak 
adják  tovább  a  szükséges  nyersanyagot.  Talán  kedvezőbben  ala¬ 
kul  a  helyzet  e  kérdést  illetőleg  magyar  szempontból,  ha  a  had¬ 
ügyminisztérium  kezdeményezésére  Bécsben  felállított  központok 

szervezésében,  mint  ahogyan  eredetileg  tervbe  volt  véve,  nemcsak 
az  érdekelt  osztrák,  de  a  magyar  gyárak  is  részt  vettek  volna. 
Minthogy  ezen  terv  megvalósítása  azonban  úgy  a  magyar  ipar 
érdekét  tekintve,  valamint  közjogi  szempontból  is  elfogadhatatlan 
volt,  az  osztrák  központokhoz  irányított  lengyelországi  nyers¬ 
anyagok  természetesen  csak  a  központhoz  tartozó  osztrák  érde¬ 
keltek  között  kerültek  felosztásra.  Ez  eljárást  osztrák  részről  azzal 
igyekeznek  igazolni,  hogy  Ausztria  sokkalta  nagyobb  áldozatokat 
hozott  kezdettől  fogva  a  megszállott  lengyelországi  területek 
lakosságának  ellátásában,  mint  Magyarország,  másrészt  a  magyar 
érdekeltség  kárpótlást  nyer  azáltal,  hogy  a  szerb  megszállott  te¬ 
rületek  nyersanyagfölöslege  túlnyomó  részt  a  magyar  közgazda¬ 
ság  javára  esik.  Erre  nézve  csak  azt  jegyezzük  meg,  hogy  az 
okkupáit  terület  megszerzését  elsősorban  a  katonai  érdemek 
aránya  döntötték  el.  Másrészt  az  osztrák  ipar  termékei  az  okku¬ 
páit  lengyelországi  területen  mindenkor  a  legjobb  árak  mellett 
volt  elhelyezhető;  azonkivül  a  behozott  nyersanyagok  is  nem 
kis  mértékben  tekinthetők  kompenzációként  a  kivitt  osztrák 
árukért,  végül  pedig,  bár  még  nincsenek  adataink  arról,  hogy  mit 
és  mennyit  hozhattunk  be  a  megszállott  szerb  területekről,  min¬ 
denesetre  azonban  kétségtelen,  hogy  e  forgalom  messze  alatta 
fog  maradni  érték  és  mennyiség  tekintetében  a  lengyelországi 
forgalomnak.  Végül  az  osztrák  részről  hangoztatott  érv  sem 
állja  meg  a  helyét,  hogy  a  Bécsben  felállított  központok  első¬ 
sorban  a  hadiipart  szolgáló  üzemeknek  kell  hogy  rendelkezésére 
'  álljanak,  ezek  pedig  főleg  osztrák  gyárak.  Erre  nézve  fölösleges 
volna  azt  hosszasan  bizonyítani,  hogy  a  magyar  ipart  épen  a 
liadiszállítások  terén  a  legnagyobb  elismerés  illeti. 

Teljesen  egy  véleményen  vagyunk  az  osztrák  érdekkörök¬ 
kel  abban,  hogy  az  okkupáit  tartományok  szükséget  látó  lakos¬ 
ságának  az  ellátása  tetemes  áldozatot  jelent  a  hazai  fogyasztókra, 
mert  minden  kivitel,  különösen  az  elsőrendű  szükségleti  tár¬ 
gyakban,  a  belföldi  készleteket  csökkenti,  illetőleg  azok  újabb  ár¬ 
emelkedését  vonja  maga  után.  Épen  ezért  nem  képzelhető,  hogy 
az  okkupáit  tartományok  oly  árukkal  való  ellátása,  melyekben 
itthon  is  szükséget  látunk,  megfelelő  nyersanyag-kompenzáció  nél¬ 
kül  történjék.  Ezzel  magyarázható  főleg  az  a  másik  szembetűnő 
körülmény,  hogy  Magyarország  a  lengyelországi  megszállott 
területre  irányuló  árukivitelben  is  csak  igen  szerény  helj^et  fog- 

lal  el.  A  magyar  pénzügyminisztériumnak  ugyanis  nagy  gondos¬ 
sággal  kell  eljárnia,  midőn  az  általános  kiviteli  tilalom  alól  bizo¬ 
nyos  árumennyiségeket  liberál  a  lengyelországi  fogyasztók  ja¬ 
vára,  hiszen  az  igy  kivitt  áruk  elszállítása  mindenkor  a  hazai  fo¬ 
gyasztás  rovására  történnék.  Annál  nehezebb  a  kiviteli  tilalom 
alól  épen  az  elsőrendű  szükségleti  cikkekre  nézve  állandóan  na¬ 
gyobb  kontigenseket  adni  akkor,  ha  ennek  ellenértékekép  nem 
nyerünk  kellő  kompenzációt  a  Lengyelországból  elszállított 
nyersanyagokban. 

A  magyar  kivitel  a  megszállott  lengyelországi  területre 
eddig  csak  igen  kevés  árura  szorítkozott,  melyek  közül  csupán 
a  villamossági  felszerelések,  az  illatos  szappanfélék  és  cukor  ér¬ 
demel  említést.  Pedig  nem  kell  külön  bizonyítani,  hogy  árukivi - 
lelünk  fentartása  a  hazai  fogyasztás  érdekei  figyelembevételével 
különben  a  háború  tartania  alatt  elsőrendű  fontossággal  bir,  nem- 
<  sak  az  egyes  dolgozó  iparágak  szempontjából,  hanem  elsősor¬ 
ban  a  valutánkra  gyakorolt  kedvező  hatásánál  fogva.  Hogy  a  ma¬ 
gyar  árukivitel  nem  indulhatott  meg  eddig  •jelentősebb  módon 
az  okkupáit  lengyelországi  tartomány  felé,  részben  annak  is 
tulajdonítható,  hogy  ott  a  magyar  kereskedő  és  gyáros  eddig 
nem  tudott  kellő  üzleti  összeköttetésre  találni.  Az  osztrák  termelő 
és  iparos  kezdettől  fogva  nem  riadt  vissza  az  áldozatoktól  sem, 
hogy  a  maga  részére  biztosítsa  a  lengyelországi  fogyasztót.  Lép- 
ten-nyomon  találkozni  osztrák  gyárak  képviselőivel  és  utazóival, 
kik  a  helyszinen  ismertetik  meg  az  ottani  vevőt  az  áruval,  s  egy¬ 
úttal  személyesen  meggyőződnek  azon  cégek  üzleti  szoliditásá- 
ról,  melyekkel  összeköttetésbe  akarnak  lépni.  Amennyiben  a  ma¬ 
gyar  érdekeltség  nem  látja  ily  költségeknek  befektetését  helyén¬ 
valónak,  meg  kell  elégednie  a  kereskedelmi  múzeumban  nyilván¬ 
tartott  önként  ajánlkozó  közvetítőkkel.  Ezenkívül  a  krakói  cs.  és 
kir.  áruforgalmi  központ  (K.  u.  k.  Warenverkehrszentrale)  kí¬ 
vánatra  közli  az  okkupáit  területeken  üzemben  levő  szakmabeli 
vállalatok  és  kereskedők  címét,  végül  szolgálatot  tesz  a  magyar 
áruforgalomnak  a  Dombrowában  (az  okkupáit  területen)  az 
osztrák  Lánderbank  és  a  magyar  Leszámítoló  és  pénzváltóbank 
ki-  és  beviteli  osztálya.  A  magyar  kivitel  szempontjából  az  okku¬ 
páit  tartománynak  főleg  keleti  részei  jönnek  tekintetbe,  hol  a 
Iiadrakelt  sereg  szükségletei  tetemesen  meghaladják  a  polgári 
lakosság  által  támasztott  keresletet. 

Ez  a  forgalom  a  lembergi  tudakozó  iroda  (k.  u.  k.  Aus- 
kunflsslelle)  utján  bonyolódik  le.  A  lengyel  közvetítők  itt  oly 
tömegesen  jelentkeznek  árukért,  hogy  közülök  csak  keveset 
lehet  kielégíteni.  Azok  az  árucikkek,  melyekben  igén  nagy  a 
szükséglet  s  melyek  árát  a  kereskedő  úgyszólván  nem  is  kérdi,  a 
következők:  gyapjú-,  pamut-  és  vászonáruk,  fehérnemüek,  gyufa,, 
szappan,  szóda,  hal  és  húskonzerv,  sózott  hering,  gyümölcsök  és 
cukrozott  áruk,  kakaó  és  csokoládé,  irodai  felszerelések,  papiros 
és  papiráruk,  egyenruházati  cikkek  és  különösen  férficipők,  koz¬ 
metikus-szerek  (fogpép,  száj  víz,  stb.),  fényképezőgépek  és  fény¬ 
képészeti  cikkek,  szeszes  italok,  különösen  bor,  cipőkrém  stb.  stb. 
Ezek  mind  oly  áruk,  melyekre  hazai  fogyasztásunknak  is  nagy 
szüksége  van,  ép  azért  ezekre  nem  adható  nagyobb  kontingens, 
az  általános  kiviteli  tilalom  alól. 

A  magyar  kereskedelemnek  azonban  fontos  érdeke,  hogy  a 
már  kiadott  kontingensek  a  lehető  legrövidebb  idő  alatt  legyenek 
felhasználhatók.  Erre  nézve  célravezetőnek  látszik  azon  terv, 
mely  szerint  a  mostani  eljárástól  eltérőleg  a  magyar  pénzügy¬ 
minisztérium  átruházná  a  kiviteli  engedélyek  kiállítását  —  mi¬ 
ként  azt  az  osztrák  pénzügyminisztérium  teszi  —  a  tudakozó 
irodákra.  Az  eddigi  tapasztalatok  kellő  garanciát  nyújtanak,  hogy 
az  Így  átruházott  jogok  a  közhivatal  jellegű  tudakozóirodák  a 
nyert  hatáskört  nem  léphetik  át,  különösen  akkor,  ha  a  kiállítás 
napján  másodpéldány  küldetik  a  magyar  pénzügyminisztérium¬ 
nak,  melyből  mindenkor  tájékozódhatni  afelől,  hogy  a  magyar 
pénzügyi  kormány  által  engedélyezett  kontigensek  mily  mérték¬ 
ben  lettek  felhasználva.  Emellett  a  kiviteli  engedélyek  szövegét 
úgy  kellene  magyarul  és  németül  megszövegezni,  hogy  abból 
világosan  kitűnjék,  hogy  a  tudakozó  irodák  a  magyar  pénzügy¬ 
minisztérium  felhatalmazása  alapján  járnak  el,  mely  felhatal¬ 
mazás'  mindenkor  visszavonható. 

Nézetem  szerint  a  kiviteli  engedélyek  kiállítását  a  ma¬ 
gyar  pénzügyminisztérium  tehermentesítése  szempontjából  egy 
Budapesten  a  krakói  áruforgalmi  központ  által  felállítandó  ex- 
pozitura  is  végezhetné,  melynek  emellett  fő  feladata  volna  össze¬ 
kötő  kapocsként  szolgálni  egyrészt  a  magyar  érdekeltek  és  szak¬ 
minisztériumok,  másrészt  a  krakói,  illetőleg  belgrádi  áruforgalmi 
központok  s  az  alájuk  rendelt  tudakozó  irodák  között.  Ez  expozi- 
tura  élére  legalkalmasabb  volna  oly  vezetőt  állítani,  ki  nemcsak 

az  áruforgalmi  központok  és  tudakozó  irodák  berendezését  és 
ügyvitelét  ismeri,  hanem  egyúttal  az  okkupáit  tartományok 
gazdasági  viszonyairól  is  kellő  felvilágosítást  adhat.  Mert  a  ma¬ 
gyar  kivitelnek  e  szempontból  épen  egyik  akadálya,  hogy  a  ma¬ 
gyar  kereskedő  részletes  informálására  nincs  eddig  alkalmas  közeg 
még  a  fővárosban  sem.  A  magyar  kereskedő  tájékozatlanul  áll 
itthon  s  felvilágosításért  az  Ausztriában  székelő  hatóságokhoz  kell 
fordulnia.  Hogy  mily  nagy  a  tájékozatlanság  általában  az  okku¬ 
páit  tartományok  áruforgalmát  illetőleg,  arra  nézve  csak  azt 
kivánom  megjegyezni,  hogy  a  magyar  kereskedők  túlnyomó 
része  még  mindig  azt  hiszi,  hogy  a  krakói  cs.  és  kir.  áruforgalmi 
központ  valamiféle  áruraktár,  honnan  a  szükségelt  áru  egy-  ' 
szerűen  megrendelhető.  Ezzel  szemben  ki  kell  emelni,  hogy  e 
hivatal  a  katonai  kormányzat  által  szervezett  közhatóság,  mely¬ 
nek  feladata  a  monarchia  és  az  okkupáit  lengyelországi  tarto¬ 
mány  közötti  áruforgalom  szabályozása  és  irányítása,  valamint 
azon  kérdések  tanulmányozása,  miként  lehetne  a  két  gazdasági 
terület  érdekeltségét  egymással  minél  élénkebb  összeköttetésbe 
hozni. 


Magyar  birodalmi  politika 


Irta:  Horváth  Jenő. 


A  XIX.  század  végén  a  politikai  elméletek  és  gyakorlati  megvaló¬ 
sításuk  terén  egy  iij  fogalom  körvonalai  bontakoztak  ki,  mely  imperia¬ 
lizmus  néven  egyre  több  hivöre  talált  és  mely  a  XX,  század  elején  már 
az  egész  világon  egymás  ellen  fegyverkező  hatalmi  törekvések  jelszói¬ 
nak  élére  került, 

A  fogalom  gyors  elterjedése  szükségessé  tette,  hogy  annak  valódi 
jelentése  is  tisztáztassék. 

Mario  Morasso  olasz  nemzetgazdász  1905-ben  még  azt  hitte,  hogy 
az  imperializmus  a  XIX.  század  demokratikus-humanitárius  irányzatá¬ 
nak  ellenhatásaként  az  <(erő  és  a  hódítás»  (forza  e  conquista)  politi¬ 
kájaként  fog  bemutatkozni,^)  a  francia  Seilliére  azonban  akként  javí¬ 
totta  meg  a  sokféle  értelmezésre  alkalmat  nyújtó  meghatározást,  hogy 
az  imperializmus  oly  irányzat,  mely  az  emberi  művelődés  minden  ágá¬ 
ban,  tehát  a  faj  és  társadalom,  a  gazdasági  és  értelmi  fejlődés  vonat¬ 
kozásaiban  épen  úgy  érvényre  jut,  mint  a  politikában,  mi  már  az  egész 
történelmi  fejlődésen  nyomot  hagyó  irányzatot  enged  sejteni.^) 

Természetes,  hogy  ha  ez  irányzatban  csak  az  erő  és  hódítás  poli¬ 
tikáját  látjuk,  akkor  a  kis  nemzeteknek  arról  a  priori  le  kell  monda- 
niok,  mert  a  hóditásvágy  felkeltése  a  szomorú  végzet  lelkiismeretlen 
felidézésévé  torzul,  mire  a  belga  és  szerb  ((imperializmus))  könnyelmű 
politikája  kétségtelenül  fényes  példát  nyújthat. 

Ha  viszont  civilizatórikus  tényezőnek  és  a  jelen  fejlődést  jellemző 
motívumnak  tartjuk  az  imperializmust,  akkor  mi  sem  gátol  meg  ben¬ 
nünket  abban,  hogy  a  konzervatizmus  és  liberalizmus  egykori  uralmát 
ne  cseréljük  meg  a  XX.  században  az  imperializmus  és  a  szocializmus 

L’imperialismo  nel  secolo  XX.  La  conquista  dél  mondo.  Milano,  1905,  32.  1. 

uralmával,  mi  végső  eredményben  alig  jelent  mást,  mint  azon  erők 
küzdelmét  a  hatalomért,  melyek  a  népek  politikai  érvényesülése,  tehát 
a  parlamenti  kormányrend  elterjedése  óta  konzervatizmus  és  libera¬ 
lizmus  néven  osztották  meg  a  népeket  és  kormányaikat. 

Ily  értelemben  az  imperializmus  mindenütt  megtalálható,  mert 
a  legkisebb  nemzetben  is  él  a  törekvés,  hogy  énjét  a  rendelkezésére 
álló  eszközök  fokozottabb  felhasználásával,  az  államalkotó  etnosz  erő¬ 
sítésével  és  gazdasági  erőinek  egyesítésével,  a  meglevőnek  megtartásá¬ 
val  és  teljes  éAényre  segítésével  erősítse  meg,  amit  Milner  lord  kanadai 
kőrútjában  «a  nemzet  erőforrásainak  és  erőinek  növekedésével,  belső 
kohéziójával  és  nemzeti  öntudatával))  jelölt  meg.^) 

Azoknak,  kik  a  viszonyok  reális  értékelését  az  idealizmus  mezébe 
öltöztetett  szópazarlásnak  eléje  helyezik,  sem  oly  imperializmusról 
kell  álmodniok,  mely  az  «erő  és  hódítás))  üres  szólamaival  kápráztatja 
el  az  embereket,  hanem  arról,  mit  lehet  tenni  a  rendelkezésre  álló  esz¬ 
közökkel  aziránt,  hogy  a  nemzet  erői  és  erőforrásai,  belső  kohéziója 
és  öntudata  megnöveltessenek. 

Mert  kétségtelen,  hogy  az  1915-iki  statusquónak  —  mint  egykor 
az  ISlö-ikinek  —  állandósulásával  minden  nemzetnek  tisztában  kell 
lennie  azzal,  hogy  az  uj  világrendben  hol  fog  állani  és  mihez  fog  kez¬ 
deni,  és  ha  szükséges  és  helyes,  hogy  rólunk  és  azon  államokban, 
melyek  velünk  szövetségben  állnak,  a  háború  céljának  vitatásától  tar¬ 
tózkodjanak,  —  mennyi  csalódást  okozott  ennek  ellenkezője  az  ellen¬ 
ség  soraiban!  —  különbséget  kell  tennünk  a  jövő  és  a  jelen  között,  és 
kötelességünk  megállapítani  és  leszögeztetni  azt,  ami  van,  hogy  lehes¬ 
sen  mire  építeni  azt,  ami  lesz. 


Az  az  irányzat,  mely  a  múltban  a  nemzet  erőforrásainak,  belső 
kohéziójának  és  öntudatának  emelésével  akarta  Magyarország  európai 
helyzetét  megjavítani,  annyi  kedvező  és  kedvezőtlen  fordulatát  állítja 
elénk  a  nemzet  politikai  fejlődésének,  hogy  a  magyar  államférfin  isko¬ 
lájának  jobb  módszert,  mint  a  történelmi  tanulságok  mérlegelését  nem 
ismerünk. 

A  történelem  tanulsága  szerint  a  magyar  állam  fejlődésének  alap¬ 
vonása  mindenkor  az  önfentartás  biztosítása  volt,  mert  a  honfoglalás 
a  nemzetet  oly  területen  helyezte  el,  mely  Észak  és  Dél,  Nyugat  és 
Kelet  között  Európa  csomópontjának  tekinthető. 

Svájcot,  melynek  fekvése  sok  hasonlóságot  mutat,  terméketlen¬ 
sége  miatt  maguk  a  szembenálló  hatalmak  neutralizálták  és  tették  füg¬ 
getlenné;  Magyarország  ellenben,  melynek  földje  természeti  kincsekben 

gazdag,  a  szembenálló  erőknek  mindenkor  méltó  célja,  Nyugat  és 
Kelet,  Dél  és  Észak  kincses  kapuja  volt. 

Ha  van  tehát  oly  motivuma  történelmünknek,  mely  mindig  vissza¬ 
tért  és  ennek  következtében  oly  precedenssé  lett,  melyre  építeni  lehet 
és  építeni  kell,  azon  politika  az,  mely  ez  országot  a  független  és  fajilag 
neutrális  magyar  nemzet  birtokában  akarta  megtartani  és  azt  minden 
támadással  szemben  magyarnak  tartotta  meg. 

Az  első  királyaink  ellen  intézett  német  birodalmi  vállalatok 
(1043 — 74)  épen  úgy  hatástalanok  maradtak,  mint  Mánuel  bizánci 
császár  hódító  hadjáratai  (1152 — 65),  mint  Ottokár  cseh  király  fel¬ 
vonulása  egy  nagy  szláv  birodalom  megalkotása  végett,  mint  a  török 
hódítás  (1521 — 1716)  és  mint  az  osztrák  centralizmus  tervei  (1670 — 
1866),  melyek  elhárítása  után  az  idegenekkel  szemben  diadalmas  béke¬ 
kötések,  az  ausztriai  kormánnyal  szemben  a  királytól  szentesített  tör¬ 
vények  biztosították  a  magyar  állam  alkotmányjogi  és  kormányzati 
függetlenségét. 

A  magyar  politikának  ez  ismételten  visszatérő  küzdelmekben 
való  elmerülése  természetszerűleg  kevés  időt  és  alkalmat  nyújtott  arra, 
hogy  az  ország  és  az  alkotmány  körülbástyázása  mellett  a  nemzet  az 
«erő  és  hódítás))  politikájának  útjára  lépjen,  és  a  magyar  nemzet  kivált¬ 
képen  oly  hatalom  maradt,  melynek  legjobb  erőit  önfentartására  kellett 
fordítania. 

Két  irányban  azonban  a  magyar  politika  is  átlépte  az  anyaország 
területét,  és  különösen  két  királyunk  nevéhez  fűződnek  oly  természetű 
hagyományok,  melyek  az  «erő  és  hódítás))  jelszóit  tükrözik. 

Mióta  Nagy  Lajos  1370-ben  Lengyelországot  megszerezte  és  mióta 
Mátyás  király  1485-ben  Bécset  megszállta,  azóta  sokaknak  Nagy  Lajos 
és  Mátyás  királyok  Magyarországa  maradt  eszményük,  de  puszta  lelke¬ 
sedésükben  kevesen  ismerték  el,  mit  áldozott  fel  Nagy  Lajos  a  lengyel 
ügylet.  Mátyás  á  cseh  és  német  koronák  birtokáért,  és  féltek  a  torz¬ 
képtől,  melyet  a  lengyel  unió  után  a  királyi  hatalom  végzetes  alásülye- 
dése,  a  bécsi  diadal  után  Mohács  a  valóságban  jelentett,  mert  azok  e 
múló  sikerek  fölött  érzett  örömet  lerontották. 

Lehetetlen  azonban,  hogy  legnagyobb  királyaink  maguk  sem 
találtak  volna  szilárdabb  alapot,  melyen  a  nemzet  erői  növelhetők, 
belső  kohéziója  és  öntudata  emelhetők  voltak,  és  a  történelmi  hűség 
kedvéért  meg  kell  állapítanunk,  hogy  e  nyugati  diadalok  alapját  oly 
j3olitika  vetette  meg,  mely  árpádházi  királyaink  egyetlen,  de  a  magyar 
állam  fenmaradásával  szervesen  összefüggő  hódításának,  a  Száva  és  az 
Adria  közt  fekvő  magyar  tartományoknak  megtartására  és  védelmére 
törekedett. 

Nagy  Lajos  király  történelmi  ragyogását  az  adta  meg,  hogy  a 

'horvát  népet  a  Subicsok  erőszakos  kormányától  meginenlette  és  a 
feudális  közvetítés  kizárásával  a  király  közvetlen  rendelkezése  alá 
vonta;  hogy  Dalmáciát  Velence  kizsákmányoló  politikája  alól  felszaba¬ 
dította  és  azt  a  Quamerótól  Durazzóig  —  «a  medietate  Quarnerii  usque 
ad  confines  Diiracii»  —  a  magyar  koronához  csatolta;  hogy  Bulgáriá¬ 
ban  a  szerb  Nemanjida-ház  befolyását  megszüntette  és  Dusán  cár  ellen, 
ki  a  Szávától  Epirusig  minden  népet  szerb  fenhatóság  alá  vont,  Macsó 
elfoglalásával  pedig  Magyarországot  fenyegette,  hatalmas  sereget  vont 
össze,  mely  1359-ben  Rigómezőig  előnyomult;  végül,  hogy  egész  Európa 
benne  látta  méltó  vezérét  a  hadjáratnak,  mely  az  otlomán  hatalom 
fenyegető  támadása  ellen  biztos  védelmet  nyújthat.  Nagy  Lajos  azon¬ 
ban  1370-ben  elsáncolta  magát  a  Száva  és  a  Duna  vonalán  és  ettől 
kezdve  a  lengyel  királyság  megszerzésére  és  megtartására  fordította 
minden  igyekezetét,  mi  1385-ben  Bosznia  elszakadását,  1389-ben  Szer¬ 
bia,  1390-ben  Bulgária  és  1391-ben  Havasalföld  pusztulását,  1409-ben 
Dalmácia  elszakítását,  a  magyar  államnak  az  anyaország  területére 
való  szorítását  és  az  ottomán  hódító  politika  könnyű  diadalát  vonta 
maga  után. 

Mátyás  király  hatalmát  is  atyjának.  Hunyadi  Jánosnak  a  balkáni 
hegemónia  ellen  vivott  harcai  alapozták  meg,  mig  a  cseh  választó¬ 
királyság  és  a  német  császári  korona  megszerzésére  irányuló  törek¬ 
vései  eredményeként  gyönge  utódai  nemcsak  Magyarország  függőségeit 
vesztették  el,  hanem  Budát  is  a  török  szállotta  meg,  a  magyar  király¬ 
ságot  pedig  néhány  nyugati  vármegye  birtokára  szorította. 

Habsburg  királyaink  Németországra  támaszkodva  is  változatlanul 
fentartották  elődeiknek  a  horvát,  dalmát  és  boszniai  területekre  vonat¬ 
kozó  igényeit. 

Hl.  Ferdinánd  király  1661-ben  büszkén  vallotta  meg,  hogy  «azért 
illet  meg  bennünket  a  boszniai  és  szerémi  püspökök  kinevezési  joga, 
mert  azon  tartományok  a  magyar  koronába  kebelezett  (incorporatae) 
tartományok,  és  távol  áll  tőlünk,  hogy  az  említett  tartományokra  emelt 
királyi  jogunk  elvesztésével  az  ügyet  elejtsük));^)  Lipót  király  azzal  az 
indokolással  vette  védelem  és  fenhatóság  alá  Ragusát  1684-ben,  hogy 
az  ((dicső  elődeink,  Magyarország  királyai  alatt))  is  megillette  őket,^) 
a  török  uralom  alól  szabadulást  kereső  szerb  és  albán  népeket  pedig 
azzal  a  biztatással  hivta  fegyverre,  hogy  ((mellénk  álljatok,  a  török 
ellen  fegyvert  fogjatok,  csapatainkhoz  csatlakozzatok  és  szabad  el¬ 
határozástokból  (voluntarie)  törvényes  uralmuk  alá  helyezkedjetek)).*) 

Ez  a  soha  fel  nem  adott  álláspont  és  az  a  soha  fel  nem  adóit 


q  Fernerdsin:  Acta  Bosnae  925—1752.  Zágráb,  1892.  500.  1. 

2)  Geleich—Thallóczij:  Diplomatarium  Ragusinum.  Budapest,  1887.  686.  I. 

3)  Kerchelich:  Notitiae  praeliminares.  Zágráb,  1748.  434.  1. 

meggyőződés,  hogy  a  Duna  vonalának  l)irlokál  egyedül  az  Adria — 
Száva  vonalának  birloklása  bizlosílhalja,  vonta  maga  után,  hogy  az 
1797-iki  campoíormiói  francia-osztrák  békeszerződésben  Ferenc  király 
a  feloszlás  alá  került  velencei  állam  birtokaiból  magyar  elődei  jogán 
Dalmáciát  szerezte  meg;  hogy  Ferencz  József  király  magyar  elődei 
jogán  szállotta  meg  1878-ban  és  magyar  elődei  jogán  —  «tekinleltel  az 
ősi  kötelékekre,  melyek  dicső  elődeinket  a  magyar  trónon  ezen  orszá¬ 
gokhoz  fűzték))  —  kebelezte  be  Boszniát  1908-ban,  melyet  az  1879. 
ápr.  21-iki,  Zichy  gróftól  megkötött  slambuli  osztrák-magyar-török 
szerződés  átengedett  és  melyet  a  magyar  Kállay  Benjámin  vett  igaz¬ 
gatás  alá. 

A  másik  irány,  melyben  a  magyar  politika  már  távolibb  területek 
felé  fordult,  Ausztria  és  Magyarország  védelmének  közösségében  gyöke¬ 
rezett. 


A  magyar  nemzet  az  összetartás  érdekében  vivott  küzdelmeken 
okulva  soha  sem  érezte  magát  biztonságban,  ha  közeli  halárain  támadó 
természetű  hatalmi  egységek  bontakoztak  ki  és  ez  aggódó  figyelmét  a 
Pragmatica  Sanctio  becikkelyezése  óta  Habsburg  királyaink  egyéb  bir¬ 
tokaira  is  kiterjesztette.  Másként  alig  érthető,  hogy  Ausztriát  sem  Nagy 
Frigyes  és  szövetségesei,  sem  Napóleon  és  II.  Miklós  császárok  nem  tud¬ 
ták  megdönteni,  mert  Csehország  és  Ausztria,  Isztria  és  Galicia  birtoka, 
sőt  magának  Bécsnek  birtoka  sem,  hová  Napóleon  kétszer  bevonult, 
sem  jelentették  egyúttal  Magyarország  birtokát;  Ausztria  viszont,  mely 
,  világhatalmi  ábrándjaiból  kivetkőzve  a  XVIII.  század  eleje  óta  maga  is 
önvédelemre  szorítkozott,  Magyarország  kipróbált  erőire  támaszkodva 
nemcsak  diadallal  állotta  ki  a  legnagyobb  próbákat,  hanem  felosztás 
helyett  megnagyobbodva  került  ki  az  osztrák-porosz,  osztrák-francia  és 
osztrák-orosz  ellentétek  pusztító  viharaiból. 

A  kiegyezés  e  hagyományokhoz  hiven  maga  is  kompromisszu¬ 
mát  képezi  egyrészt  a  magyar  állam  alkotmányos  és  kormányzati  füg¬ 
getlenségének,  melyet  Deák  Ferenc  képviselt,  másrészt  a  mag\'ar  biro¬ 
dalmi  érdekek  fentartásának,  melyet  Andrássy  Gyula  gróf  emelt  ér-  ’ 
vényre  és  a  magyar  alkotmány  joga  és  védelme  immár  szorosan  egybe¬ 
forrott  azon  alkotásokkal,  melyek  fontosságát  ma  már  az  egész  világ, 
barát  és  ellenség  egyformán  elismeri,  és  melyeket  a  történelem  őket 
megillető  helyeken  fog  elhelyezni:  a  magyar  királyi  honvédséggel, 
mely  fiatal  vállaival  az  orosz  tömegeket  feltartani  segítette,  a  német- 
osztrák-magyar  szövetséggel,  mely  a  középeurópai  nemzetek  exiszten- 
ciáját  mentette  meg,  Dalmácia  biztosításával  és  Bosznia  megszerzésével, 
hol  Karagyorgyevics  Péter  a  hetvenes  években  először  próbálta  ki  az 
idegen  légióban  szerzett  ismereteit  a  kormányzatról. 

Az  osztrák  és  magyar  politikai  rendszerek  sajátságos  összefonó¬ 
dásának  következményeként  azonban  az  adriamenti  függőségek  bir¬ 
toklásában  hova-tovább  oly  zavar  állott  elő,  mely  a  magyar  állam  biz¬ 
tonságát  alapjában  támadta  meg. 

Az  első  kísérlet,  mely  Horvátországban  uj  állam  jogi  helyzetet 
akart  teremteni,  akkor  történt,  mikor  a  cetini  horvát  szábor  1527.  újév 
napján  azzal  az  indokolással  választotta  királlyá  Habsburg  Ferdinán- 
dot,  hogy  Horvátország  a  «saját  elhatározásából))  (liberó  arbitrio)  került 
Magyarországhoz,  mi  Horvátországra  nézve  a  perszonális  uniót  látszott 
indokolttá  tenni.  Soha  sem  szabad  azonban  ez  ügyesen  kihasznált  hatá¬ 
rozat  természetét  illetőleg  felednünk  azt,  hogy  a  cetini  száborban  nem 
a  dráva-szávaközi  szlavón  vidék  megszokott  légköre  uralkodott,  hanem 
azon  horvát-dalmát  urak  vitték  a  szót,  kik  a  török  elől  az  adriamenti 
Horvátországból  Szlavóniába  menekültek  és  a  velencei  függőség  laza 
állam  jogi  viszonylatait  levetve  sem  tudtak  a  horvát-magyar  unió  állam¬ 
rendjébe  illeszkedni.  Hogy  a  horvát-szlavon  rendek  1492-iki  száborá- 
nak  a  nála  kétségtelenül  jelentéktelenebb  cetini  értekezlettel  szemben 
még  az  volt  a  véleménye,  hogy  Horvátország  «a  magyar  koronának  és 
birodalomnak  van  alávetve))  (Coronae  et  Regno  subjecti  sumus)  és 
ugyanezek  a  rendek  a  cetini  szábor  összehivásakor  még  mindig  azzal 
érveltek,  hogy  a  választás  alapját  egyedül  a  pozsonyi  országgyűlés 
választása  képezheti,  mi  kétségtelenné  teszi,  hogy  a  cetini  határozat 
fölöslegesnek  tekintetett.^)  Amint  a  cetini  szábor  javaslatát  sem  a 
magyar  és  szlavón  rendek  képviselői,  hanem  Oberstein  bécsi  prépost, 
a  horvát-dalmát  földről  beköltözött  Juricsics,  az  osztrák  Katzianer  és 
Puchler  császári  kapitányok,  valamint  a  cetini  háziúr,  Frangepán  Kris¬ 
tóf  terjesztették  elő. 

A  fogalomzavar  azonban  hova-tovább  erősebb  lett. 

Az  udvari  kancellária  1581-ben  már  maga  is  Regnum  Nostrum 
Croatiaet  irt, 2)  a  XVII.  század  második  felében  pedig  a  nagyosztrák 
centralizmus  teljes  erővel  vetette  magát  a  horvát-dalmát  föld  bekebe¬ 
lezésére.  A  töröktől  visszafoglalt  Unna-Kulpa  vidéket  1695-ben  az  ott 
lakó  ((vlahok  kérésére))  Stájerországba  olvasztották;  Pozsega,  Valkó 
és  Verőce  vármegyék  élére  visszacsatolás  helyett  a  német  Gotthal  Péter 
személyében  helytartót  állítottak;  Lika-Korbaviát  «vételszerződés  utján)) 
az  alsóausztriai  kamara  szerezte  meg,  (titulo  emptionis)^)  1702-ben 


0  wVigore  electionis  juxta  Decreta  et  Sanctiones  Regni  Hungáriáé  in  generáli  Statuum 
et  Ordinum  illius  Regni  Conventu  in  oppido  Posoniensi  rite  et  legitimé  facta  et  publicaía." 
CHimel  I.:  Aktenstücke  zűr  Geschichte  Croatiens  und  Slavaniens.  1526—27.  Wien,  1848. 

2)  Kerchtlich  id.  m.  392.  1. 

®)  Magyar  Gazdaságtörténelmi  Szemle  VI.  1899.  258.  1. 


Magyar  Figyelő. 


17 


258 


Horváth  Jenő 


pedig  iiiúr  annak  eldönlésével  bízták  meg  Caraffa  császári  tábornokot, 
vájjon  a  magyar  Szlavónia  nem  küllöld-e  Magyarországra  nézve,  i) 

Ekkor  jelenlek  meg  először  a  küzdőtéren  a  nagyra  nevelt  horvát 
szeparatislák,  és  oloki  Plemics  György  itélőmester  már  azzal  mutatta 
be  az  1712.  március  9-iki  szábor  előtt  III.  Károly  királynak  február 
2-ikán,  a  pozsonyi  országgyűlésre  kiadott  meghivóját,  hogy  «vajjon 
csak  Magyarországhoz  csatlakozva  remélhelő-e  hazánk  boldogsága?)) 
miért  is  bizottság  kiküldését  javasolta,  hogy  ö  Felsége  külön  kiváltság- 
levélben  biztosítsa  Horvátország  államjogi  helyzetének  megjavítását. 
A  május  16-iki  királyi  leirat  azzal  hárította  el  a  kérést,  hogy  azt  a 
magyar  országgyűlés  elé  fogja  terjeszteni, 2j  mi  a  bármelj’  logikával  ki 
nem  hálózható  «perszonalna  unija))  kétségtelen  bukását  jelentette.^) 

Végzetesebb  fordulatot  rejtett  magában  az  illirizmus,  mely  a  hor¬ 
vát  nyelv  és  irodalom  megújhodásával  vette  kezdetét,  a  30-as  évek 
kezdetén  azonban  politikai  térre  csapott  ál  és  a  nagyoszlrák  centra¬ 
lizmustól  várta  irredenlista  terveinek  diadalát. 

Amig  Dalmácia  1797-ben  országszerte  a  magyar  zászló  kitűzésé¬ 
vel  ünnepelte  a  campoformiói  szerződés  határozatait  és  a  visszacsato¬ 
lást  szorgalmazta,  Fiúmét  pedig  az  1807.  IV.  §-ban  ismét  a  magyar 
állam  integráns  részének  ismerték  el  és  az  1822.  május  2-iki  királyi 
rendelettel  tényleg  visszacsatolták,  addig  Gál  Lajos  a  horvát-szlo- 
vén-szerb  területek  egyesítését,  egy  délszláv  impérium  megalko¬ 
tását,  tehát  a  magyarral  együtt  neutrális  horvát  nemzetnek  egy  horvát- 
szerb  impériiimba  olvadását  sürgette,  a  magyar  érzelmű  szlavón  nemes¬ 
séget  ^és  az  unió  hiveit  hátraszorítolta,  1848.  március  25-ikén  pedig 
Jelacsics  József  bárót  ültette  a  báni  székbe,  ki  az  illír  programmot 
magáévá  telte.  Fiúmét  és  Dalmáciát  annektálta,  Gáj  legképzettebb 
munkatársát,  Kukuljevics  János  történetírót  Rajacsics  szerb  pátriárká¬ 
hoz  Karlócára,  onnan  Karagyorgyevics  Sándor  szerb  fejedelemhez  Bel- 
grádba  küldte  és  maga  közvetítette  a  Magyarország  ellen  induló  szerinek 
részére  a  fegyvereket, 4)  mi  világosan  elárulta,  hogy  a  horvát  imperia¬ 
lizmusnak  a  Schwarzenberg  herceg  Nagy- Ausztriájába  és  a  Kara- 
gyorgyevicsek  Nagy-Szerbiájába  való  olvadás  között  kellett  választania.’ 

Kukuljevics  maga  volt  a  legjobban  meglepve,  mikor  az  1849 
márciusi  nagyoszlrák  alkotinánylevél  nemcsak  az  illír  álomról,  de 
magáról  Horvátországról  is  megfeledkezett  és  már  1851-ben  Horvát¬ 
országnak  az  illirizmustól  való  elszakítását  hangoztatta,  hogy  Jelacsics 
és  Gáj  kegyvesztése  és  a  germanizáló  politika  diadala  után  legalább 
hazáját  menthesse  meg. 


1)  U.  ott  306.  1. 

2)  Klaios  V. ;  Hrvatska  Pragniaticska  Sankcija.  Zágráb,  1Q15.  112.  1. 

Sisifís  F.:  Hrvatska  pov-ijest.  II.  Zágráb,  1908.  132.  1. 

■^)  Smicsiklas  közlései:  Margalits:  Horvát  történelmi  repertórium.  II.  Budapest,  1902.  85.  1. 

Mikor  az  18G0.  októberi  császári  rendelet  Horvátországot  az 
anyaországgal  együtt  az  osztrák  birodalmi  tanácsban  való  részvételre 
hivta,  Horvátország  is  elhárította  a  meghívást  és  maga  tért  vissza  a 
magyar  országgyűléshez,  mely  fehér  lappal  ajándékozta  meg,  és 
bár  az  1861.  november  8-iki  pátens  ennek  ellensúlyozása  végett 
a  horvát  tartománygyülésnek  az  osztrák  Landesteilok  jogait  biztosította, 
az  1868.  XXX.  §.  a  cetini,  a  Plemics-féle  és  a  Jelacsics-féle  irredentista 
álláspont  helyett  azzal  a  változattal  állította  helyre  a  magyar-horvát 
uniót,  hogy  a  magyar  állam  szuverénitásának  feltétel  nélkül  való  el¬ 
ismerése  fejében  a  magyar  Szlavóniát  és  a  dráva-^závaközti  magyar 
vármegyéket  Horvátországnak  engedte  át. 

Nem  sokkal  azután  az  1869.  január  31-iki  királyi  rendelet  a  hor¬ 
vát  udvari  kancelláriát  feloszlatta  és  a  magyar-horvát  uniót  teljessé 
tette. 


Voltak  ugyan  törekvések,  melyek  a  sokszor  letört  irányzatok 
újraélesztését  megkísérelték,  de  a  jogi  elméletek  tojástánca  ismét  oly 
alternatívához  vezetett,  melyben  Horvátországnak  vagy  önmagát  meg¬ 
tagadva  egy  uj  Karagyorgyevicsnek  Oroszország  szuronyaitól  alátámasz¬ 
tott  délszláv  imperializmusában  kellett  volna  felolvadnia,  vagy  Magyar- 
ország  mellé  állva  önsorsa  védelmére  kellett  sorakoznia. 

Ez  utóbbi  elkövetkezése  és  a  testvérnemzetek  diadala  tehát  a 
magyar-horvát  unió  eszméjét.  Magyar-  és  Horvátország  szabad  fejlő¬ 
dését  mentette  meg  és  nagy  mértékben  hozzájárult  ahhoz,  hogy  az  orosz 
«erö  és  hódítás))  politikájától  alátámasztott  szerb  imperializmus  a 
magyar  korona  többi  részeiben,  Dalmáciában  és  Boszniában  is  kudarcot 
szenvedett, 

A  magyar  birodalmi  politikának  tehát  századok  óta  kipróbált, 
királyaitól  mindenkor  fentartott,  nemcsak  változatlanul  fennálló,  de 
önfentartása  gyökereit  érintő  szükséglete,  hogy  az  anyaországot  a  szláv 
invázió  ellenében  elsáncolva  nem  az  1370-iki  és  1485-iki  fordulatok¬ 
nak,  Nagy  Lajos  és  Mátyás  király  hódításvágyának  és  pillanatnyi  sike¬ 
rekre  épített  Nagymagyarországuknak  lidércfényét  kövesse,  hanem  a 
magyar  és  horvát  érdekek  összeegyeztetésénél  minden  időkre  bizto¬ 
sítsa  magának  a  széles  utat,  mely  a  magyar  állam  déli  és  adriamenti 
határainak  védelmét.  Szent  István  koronájának  birtoklását  minden 
támadás  ellenében  biztosítja. 


„Községi  gazdasági  elöljárók/* 

Irta :  Mikecz  Károly  dr. 


Az  állami  élet  természetes  fejlődésének  hatása  alatt  a  régi 
adót  beszedő,  katonát  behajtó,  igazságszolgáltató  államok,  fokon¬ 
ként  átalakultak  állampolgáraik  jólétéért  küzdő,  gazdasági, 
szociális  fejlődésüket  és  haladásukat  vezető,  irányító  államokká. 
Ezen  természetes  átalakulás  hatása  alatt  a  végrehajtó  hatalom 
szervei  is  mindinkább  kénytelenek  régi  bürokratikus  elzárkozott- 
ságukat  levetve,  szociális  gyakorlati  politikát  folytatni  és  prak¬ 
tikus  szellemtől  áthatva  a  való  élet  követelményeihez  alkalmaz¬ 
kodni. 

Ezen  átalakulás  legtökéletesebben  a  végrehajtó  hatalom 
testének  a  fejében,  a  minisztériumokban  ment  végbe.  A  keres¬ 
kedelem  és  a  földmívelésügy  külön  szakminisztériumokat  kap¬ 
tak,  amely  szakminisztériumok  már  nemcsak  közigazgatnak, 
hanem  modern  közgazdasági  és  szociális  politikát  is  folytatnak. 

Sokkal  lassabban  ment  ez  az  átalakulás  a  vármegyéknél,  - 
amelyek  csak  a  legutolsó  időben  kaptak  egy  gazdasági  szak- 
referenst  a  vármegyei  gazdasági  felügyelőben,  a  községeknél  ' 
pedig  még  ma  is  a  régi  tisztviselőkar  végzi  azon  teljesen  uj  fel¬ 
adatokat  is,  amely  feladatok,  úgy  szakértelmét,  mint  képességét 
felülhaladják. 


I. 


Kevés  intézmény  vált  úgy  be,  mint  a  vármegyei  gazdaságig 
felügyelők  intézménye,  akik  alig  pár  év  alatt  már  is  túl  van¬ 
nak  munkával,  feladattal  halmozva  és  akiknek  gazdasági  szak¬ 
értelmét  ma  már  a  vármegyei  közigazgatás  nélkülözni  nem  is 


í 

tudná.  De  nem  tudná  őket  nélkülözni  a  földmívelésügyi  köz- 
igazgatás  sem.  A  legszebb  reformtervek,  a  legjobb  törvények, 
a  legéletrevalóbb  akciók  is  meghiúsulnak,  vagy  csak  részben 
váltják  valóra  a  hozzájuk  fűzött  reményeket,  ha  nincs  aki  gazda¬ 
sági  és  szociális  szellemben  végrehajtsa  azokat,  ha  nincsen,  aki 
szellemüket,  irányukat  átültesse  a  népbe,  átvigye  a  való  életbe. 
A  kérdés  azonban  a  közgazdasági  szellemnek  a  vármegyei  köz- 
igazgatásba,  a  gazdasági  felügyelőség  utján  való  bevitele  által 
még  csak  részben  nyert  megoldást.  A  természetes  fejlődés  el¬ 
engedhetetlen  következménye  gyanánt  már  a  világháború  ki¬ 
törése  előtt  is  felmerült  annak  szüksége,  hogy  a  bürokratikus 
munkával  agyonhalmozott  községi  közigazgatásba  is  bevigyük 
a  közgazdasági  szellemet  és  szakértelmet,  amelynek  hiánya  föld¬ 
mívelésügyi  kormányunk  nem  egy  a  legszebb  reményekre  jogo¬ 
sító  reform  tervét  bénította  meg. 

Ami  szükségesnek  látszott  már  a  világháború  kitörése  előtt 
is,  annak  a  megvalósítása  föltétlenül  legelső  kötelességünk  ma, 
midőn  mindnyájan  érezzük,  hogy  a  világháború  dicsőséges  be¬ 
fejezte  után  közgazdaságunk,  főleg  mezőgazdaságunk  a  régi, 
szegényes,  elmaradt  keretben  meg  nem  maradhat,  mindnyájan 
tudjuk,  hogy  forradalmi  átalakulás,  fellendülés,  talán  virágzás 
előtt  állunk,  amely  kérlelhetetlenül  olyan  újabb  berendezkedé¬ 
seket,  nagy  beruházásokat,  anyagi  áldozatokat,  mélyreható  vál¬ 
tozásokat  és  reformokat  követel  majd  meg  egész  állami,  poli¬ 
tikai,  szociális  és  gazdasági  életünkben,  berendezkedésünkben 
és  rendszerünkben,  amelyek  a  vármegyei,  de  főleg  a  községi 
közigazgatási  szervezet  és  berendezkedés  mai  formája  mellett 
megoldhatók  aligha  volnának. 

A  legtöbb  és  legjobb  katonát,  lovat,  búzát  stb.  szolgáltató 
magyar  mezőgazdaságnak  az  óriási  honvédelmi  és  nemzet- 
gazdaságtani  fontossága  a  világháború  tüzpróbájában  győztesen 
állta  ki  a  versenyt.  Ezt  a  mezőgazdaságot  azonban  a  régi  kere¬ 
tekben  és  viszonyok  között  fentartani  többé  lehetséges  nem  lesz. 
Az  áldást  hozó  béke  megkötése  után  más  igényű,  más  látókörű 
munkásokkal,  fogyasztó  közönséggel  fogunk  szemben  állani, 
drágábban,  de  többet  és  jobbat  kell  termelnünk,  a  háború,  veszte¬ 
ségeit  az  elveszett  anyagnál  jobban  kell  pótolnunk,  az  átalakult 
viszonyokhoz  alkalmazkodni,  uj  fogyasztó  piacokat,  uj  kereseti 
forrásokat  teremteni,  a  falujától,  foglalkozásától  elszokott  em- 

berek  millióit  régi  falujába,  régi  foglalkozásukhoz  visszavezetni, 
a  világháború  tisztító  tüzében  megacélozódott  igazságokat  le¬ 
szűrni,  a  háború  erkölcsi  és  anyagi  rombolásait  helyrehozni,  uj 
irányt,  uj  célokat  kitűzni,  egyszóval  Magyarországból  egy  bel¬ 
terjes  virágzó  agrár  államot  kell  alkotnunk,  amely  megtalálja 
és  betöltse  a  maga  természetes  helyét  a  középeurópai  szövetséges 
államok  megalakítandó  gazdasági  szövetségében  is.  Ezen  óriási 
feladatok  megoldása  legnagyobbrészt  földmívelési  kormányunkra 
várnak,  aki  álljon  bár  feladatának  magaslatán,  a  vármegyei 
gazdasági  felügyelőségek  hasznos  támogatása  dacára  is  csak  úgy 
lesz  képes  ennek  a  titáni  munkáknak  megfelelni,  ha  minden 
egyes  nagyközségben,  illetve  körjegyzőségben  is  lesz  neki  egy 
gazdasági  szakképzettséggel  biró  hivatalnoka,  aki  a  gazdasági 
felügyelőségek  felügyelete  mellett  gazdasági  szellemben,  felelős¬ 
ség  mellett,  lelkiismeretesen  és  pontosan  végrehajtja  minden 
rendelkezését  és  minden  utasítását,  mert  a  különben  is  túlter¬ 
helt  községi  közigazgatásnak  a  gazdasági  újjászületés  ezer  fel¬ 
adatát  elvégezni  sem  ideje,  sem  képzettsége,  sem  szakértelme 
nincsen  és  nem  is  lesz. 

II. 


Alig  van  olyan  községe  az  országnak,  ahol  a  földmívelés- 
űgyi  minisztériumnak  valami  akciója  ne  volna,  amely  akciók 
közűi,  sajnos,  aránylag  csak  igen  kevés  váltja  teljesen  valóra  a 
hozzáfűzött  reményeket,  mert  nincs  aki  azokat  végrehajtsa,  aki 
azokat  kellő  szakértelemmel  vezesse,  aki  azokat  megfelelően  és 
felelősség  mellett  ellenőrizze. 

Mindezen  bajokon  egy  csapásra  segítve  volna,  ha  minden 
egyes  községi  jegyzői  hivatal  mellé  egy  gazdasági  szákképzett¬ 
séggel  biró  munkaerőt  osztanánk  be,  egy  a  községi  jegyző  és 
elemi  iskolai  tanító  társadalmi  állásának  megfelelő  állami  hiva¬ 
talnokot,  aki  közvetlenül  a  vármegyei  gazdasági  felügyelőségek 
alá  volna  rendelve  és  mint  ilyen  egyenesen  és  szervesen  a  föld- 
mívelésűgyi  közigazgatásunkba  volna  bekapcsolva. 

Ezen  községi  gazdasági  elöljárók  elsősorban  is  természete¬ 
sen  a  földmívelésűgyi  kormány  rendeletéit  hajtanák  felelősség 
mellett  végre.  így  például:  gondoskodnának  a  mezőrendőri, 
állategészségügyi,  állattenyésztésűgyi,  közbirtokossági  stb.  tör- 

vények  és  rendelelek  pontos  és  szakszerű  végrehajtásáról,  ellát¬ 
nák  a  gazdasági  tudósítói  teendőket,  hivatalból  lelke  és  vezetői 
volnának  a  földmívelésügyi  kormány  minden  akciójának,  pél¬ 
dául:  tagosítás,  legelőszerzés  és  javítás,  gazdakörök,  fogyasztási 
és  termelő  szövetkezetek  alapítása  stb.  sth.,  amely  akciók  eddig 
épen  azon  okból,  mert  a  közigazgatásunk  legalsó  rétegeiben 
megfelelő  szakértelemmel  és  idővel  biró,  megbizható  végrehajtó 
és  véleményező  közegekkel  nem  birtunk,  nem  tudtak  oly  áldásos 
és  hatalmas  eredményeket  elérni,  mint  ahogy  azt  a  földmívelés¬ 
ügyi  kormányunk  buzgó  törekvése  és  az  ezen  akciókra  fordított 
nagyösszegü  pénzbeli  áldozatok  után  joggal  remélhettük  és  vár¬ 
hattuk  volna. 

Megértés,  lelkiismeretes  végrehajtás  és  ellenőrzés  hiánya 
folytán  évenkint  miliők  és  milliók  mennek  veszendőbe  és  ez¬ 
által  veszendőbe  megy  az  a  cél  is,  amely  pedig  épen  újabb  mil¬ 
liók  és  milliók  magja  akart  volna  lenni. 

Például:  szigorú  törvényeket  és  rendeleteket  hozzunk  a 
káros  növények  és  állatok  irtására,  de  a  községeknek  legalább 
is  a  felében  nincs  egy  hivatalos  közeg  sem,  aki  ezen  intézkedé¬ 
sek  hasznosságát  akár  csak  meg  is  értse,  nemhogy  a  népnek 
azokat  megmagyarázza  és  azok  végrehajtásáról  lelkiismeretesen 
gondoskodna.  Körülbelül  igy  vagyunk  az  állategészségügyi  tör¬ 
vényekkel  és  rendeletekkel  is. 

Állattenyésztési  téren  sem  jobb  a  helyzet,  ámbár  ép  ezen 
a  téren  igazolódott  be  legjobban,  hogy  népünk  mennyire  igényli 
a  szakszerű  vezetést,  és  hogy  megfelelő  szakértelemmel  biró 
közigazgatás  mennyire  meghálálja  gazdasági  eredmények  utján 
is  a  reá  fordított  pénzáldozatokat.  Meg  vagyok  ugyanis  győ¬ 
ződve,  hogy  a  gazdasági  felügyelőségek  működése  folytán  a 
községi  állatállomány  értéke  legalább  is  tizszer  nagyobb  összeg¬ 
gel  emelkedett,  mint  a  gazdasági  felügyelőségek  intézményére 
fordított  eddigi  összes  kiadásoknak  az  összege.  De  itt  is  nagyon 
károsan  érezteti  hatását  az,  hogy  általában  nincs  a  községekben 
senki,  aki  a  gazdasági  felügyelőségek  által  kiválasztott  állatot 
szaktudással  ápolná,  kimélné,  nincs  senki,  aki  a  népnek  anya¬ 
állatai  kiválasztásánál  tanáccsal,  közvetlen  példaadással  szol¬ 
gálna,  a  legtöbb  községben  nincs  senki,  aki  a  földmívelésügyi 
kormányt  bármi  akciójában  is  megbizhatóan  támogatná.  így 
például  a  tenyészállatok  kiosztásánál  nincs  senki,  aki  megbíz- 

hatóan  kijelölné  azon  kisgazdákat,  akik  a  kiosztásra  úgy  intel¬ 
ligenciájuk,  mint  megbizhatóságuknál  fogva  elsősorban  érde¬ 
mesek,  nincs  senki,  aki  a  kiosztott  állatok  további  sorsával 
törődne,  aki  a  visszaéléseket  feljelentené,  aki  a  kiosztott  anyagot 
az  elkorcsosodástól  megóvná  stb.  stb. 

Még  jobban  nélkülözi  a  földmívelésügyi  kormány  községi 
szakközegeit  az  olyan  akciónál,  ahol  nemcsak  végrehajtani  és 
informálni  kell,  hanem  ahol  valami  újat  akarunk  a  népnek  meg¬ 
tanítani,  ahol  valamely  uj  intézményt  akarunk  a  népbe  átültetni. 
Évenkint  százezreket  adunk  ki  legelő  javítására.  Ezért  a  pár 
százezer  koronáért  egy  pár  ezer  holdat  fel  is  javítottunk  a  föld¬ 
mívelésügyi  minisztérium  szakközegeinek  személyes  vezetése 
mellett,  de  az  egész  drága  akció  a  legjobb  akarat  mellett  is  csak 
egy  csöpp  maradt  a  tengerben,  az  ország  több  millió  hold  ki¬ 
terjedésű  közlegelőinek  legnagyobb  része  ma  is  teljesen  gondo¬ 
zatlan,  ápolatlan,  bokrokkal,  dudvákkal  benőit,  nem  fogasolják, 
nem  trágyázzák,  nem  ápolják  azokat.  Pedig  milyen  könnyű 
volna  ezt  a  több  millió  holdnyi  közlegelőt  rendben  tartani  és  ez¬ 
által  annak  hasznát  megsokszorozni,  csak  volna  minden  község¬ 
ben  egy  ember,  aki  kitanítható  volna  a  rendszeres  legelő-gazdál¬ 
kodásra  és  akinek  kötelessége  is  volna  lelkiismeretesen  azt  a 
legelőt  rendben  is  tartani.  Egy  kis  fogasolás,  bokorirtás,  felül- 
vetés,  fásítás,  rendszeres  legeltetés,  kosarazás,  talán  ahol  szük¬ 
séges,  kis  állami  támogatás  mellett  egy  kis  műtrágya,  ez  mind 
olyan  dolgok,  amikhez  szintén  semmi  egyéb  sem  kell,  csak  egy 
kis  hozzáértés  és  jóakarat,  és  ha  ez  minden  községben  megvolna, 
úgy  egy  pár  év  alatt  a  közgazdasági  és  szociális  szempontból 
egyaránt  végtelen  fontosságú  közlegelő-kérdés  meg  volna  oldva. 

Ugyanígy  vagyunk  az  összes  mezőrendőri,  közbirtokos¬ 
ság!,  birtokrendezési  és  tagosítás!  kérdésekkel,  amelyeket  a  mai 
közigazgatási  szervezet  mellett  kellően  megoldani  képesek  nem 
vagyunk.  Itt  van  például  az  osztatlan  közös  legelőkről  szóló 
1913.  évi  X.  t.-c.,  amely  nemcsak  a  közbirtokosságok  és  köz¬ 
legelők  jogi  helyzetét  rendezi,  hanem  a  közlegelők  gazdasági 
célszerű  kihasználásáról  is  gondoskodik.  Óriási  gazdasági  előnyt 
jelentene,  ha  ez  a  törvény  általánosságban  végrehajtható  lenne. 
De  ez  is,  mint  minden  gyökeres  újítás  és  rendezés  komplikált 
és  idegenszerü,  föltétlenül  szükséges,  hogy  minden  községben 
legyen  egy  kellő  jogi  és  gazdasági  képzettséggel  biró  szakember, 

aki  a  törvényt  megérti,  előnyeit  felfogja,  azt  a  gazdaközönség¬ 
nek  megmagyarázza,  őket  ennek  szükségességéről  meggyőzi,  a 
társulatot  megalapítja  és  azt  vezetni  fogja.  Enélkül  a  törvény 
általánosságban  végrehajtható  nem  lesz  és  félős,  hogy  áldásos 
hatása  csak  hosszú  évek  múltán  fog  általánosan  érezhetővé 
válni.  Minden,  de  minden  megakad  és  megbénul  azon,  hogy  alig 
van  olyan  községünk,  ahol  volna  valaki  is,  aki  ezen  mérhetetlen 
nemzetgazdaságtani  fontossággal  hiró  kérdéseknek  az  előnyeit, 
a  következményeit,  a  jelentőségüket  a  néppel  megértetné,  aki 
ezen  eszméket  a  népbe  átültetné,  nincs  a  legtöbb  helj^en  a  nép¬ 
nek  egy  megbízható  gazdasági  vezére  és  tanácsadója,  nincs  a  kor¬ 
mánynak  a  községekben  egy  megbízható  véleményező  és  végre¬ 
hajtó  közege,  ez  mindennek  a  baja  és  ez  tovább  ig}^  nem  ma- 
radhat. 

A  községi  és  közbirtokosság!  vagyonok  kezelése  is  a  legtöbb 
községben  egyáltalában  nem  kielégítő.  Itt  is  nagy  szükség  volna 
valakire,  aki  felelősség  mellett  az  egyéni  érdekeltségen  felül 
állva,  szakértelemmel  volna  képes  azok  kezelését  vezetni.  Nemzet- 
gazdasági  szempontból  is  óriási  fontosságú  lenne,  ha  ezen  több 
millió  holdnyi  birtokoknak  a  kezelésére  földmívelésügyi  kor¬ 
mányunk  közvetlen  egységes  irányítást  és  befolyást  nyerhetne. 

Szövetkezeti  eszmében  rejlő  óriási  gazdasági  erőt  is  dacára 
az  évenkinti  több  százezer  koronás  támogatásnak,  nem  vagyunk 
képesek  kellőleg  kihasználni  és  népünkbe  átültetni,  mert  el¬ 
tekintve  egy  pár  lelkes  embertől,  a  községekben  általában  nincs 
senki,  aki  annak  hasznosságát  a  népnek  megmagyarázná,  aki  a 
kétkedőket  meggyőzné,  aki  a  bizakodókat  szervezné  és  főleg 
aki  az  egészet  szakértelemmel  és  felelősség  mellett  vezetni  tudná. 

Vegyük  például  mily  óriási  haszna  volna  mezőgazdasá¬ 
gunknak  abból,  ha  kisgazdáinkat  a  belterjes  gazdálkodáshoz 
szükséges  gépek  beszerzése  és  közös  használata  céljából  általá¬ 
nosságban  szövetkezetekbe  tudnánk  tömöríteni.  De  a  legtöbb 
kisgazda,  ha  még  ismeri  is  ezen  gépek  hasznát  és  jelentőségét, 
arra  nem  is  gondol,  hogy  ezeket  szövetkezeti  alapon  is  be  lehetne 
szerezni  és  használni,  nemhogy  az  eszmének  megnyerje  többi 
társát  és  a  szövetkezetét  megalapítaná.  Mennyire  máskép  volna 
elterjedve  a  szövetkezeti  eszme  nálunk  is,  ha  volna  minden  köz¬ 
ségben  egy  szakember,  aki  a  földmívelésügyi  kormány  által  fel¬ 
sőbb  közgazdasági  szempontból  az  azon  vidéken  termelni  kivá- 

iiatos  termények  míveléséhez  legjobbnak  kijelölt  mezőgazdasági 
gépeket  kisgazdáinknak  megmagyarázná. 

Elmondaná  nekik,  hogy  pár  korona  fizetség  révén  ők  is 
képesek  volnának  földjeiket  ezen  gépekkel  mívelni.  Vállalkozna 
a  gép  beszerzésére  és  kezelésére,  megalakítaná  és  vezetné  a 
szövetkezetét.  Mindenki  bizna  benne,  senki  sem  haragudna  azért, 
hogy  a  gép  nála  áll  és  nem  Pálnál  vagy  Péternél,  igazságot  szol¬ 
gáltatna  és  mint  érdektelen  vezető  képes  is  volna  közmegelége¬ 
désre  eljárni.  Ilyen  körülmények  között  a  földmívelésügyi  kor¬ 
mány  is  egész  más  szivvel  és  bizalommal  irányíthatná  és  támo¬ 
gathatná  a  megalakult  szövetkezeteket,  mert  biztos  lehetne  arról, 
hogy  szakszerű  és  lelkiismeretes  vezetés  mellett  a  szövetkezet 
nemcsak  megalakul,  de  eredménnyel  dolgozik  is,  a  gépeket 
állami  támogatás  mellett  nemcsak  beszerzik,  hanem  használják 
és  meg  is  óvják  azokat,  az  erkölcsi  és  anyagi  támogatás  nem 
megy  veszendőbe,  az  elvetett  mag  nem  pusztul  el,  hanem  szépen 
virágzik  és  sokszoros  haszonnal  fizet.  Ez  a  példa  bátran  alkal¬ 
mazható  a  szövetkezetek  majdnem  minden  ágára  és  fajtájára. 
Mindegyük  senyved,  mindegyik  szenved,  mert  általában  nincse¬ 
nek  megfelelő  szakértelemmel  biró  embereink,  akik  amellet 
hogy  a  népnek  a  bizalmát  is  bírnák,  önzetlenül  a  közjóért  lelke¬ 
sedve,  lelkiismeretesen  vezetni  képesek  volnának,  a  kisebb,  egy- 
egy  községre  terjedő  gazdasági  termelő  és  fogyasztó  szövetkeze¬ 
teinket. 


Egy  pár  év  alatt  óriási  közgazdasági  jelentőségű  ered¬ 
ményeket  lehetne  elérnünk  egyedül  a  szövetkezeti  eszmének  a 
néptudatba  való  átültetésével  és  a  szövetkezetben  rejlő  gazda- 
.  sági  erőnek  gyakorlati  kihasználása  által,  aminek  a  lehetősége 
egyszerre  eddig  nem  is  remélt  arányokban  nyílna  meg  községi 
közigazgatásunkba  a  gazdasági  szakértelemnek  a  gazdasági  elöl¬ 
járók  utján  való  bevitele  által. 

A  kísérlet  ügy,  a  gazdasági  statisztika  és  a  termésbecslések 
megbízhatósága  is  óriásit  nyernének  azáltal,  ha  községenkint 
volna  egy  szakemberünk,  akinek  kötelessége  volna  és  módjában 
is  állna  adatait  közvetlen  tapasztalat  utján  összeállítani  és  azokat 
felelősség  mellett  bejelenteni. 

A  községi  közigazgatás  túlterheltségén  és  egyoldalúságán 
is  nagyrészt  segítve  volna,  mert  a  gazdasági  elöljárókban  a  köz¬ 
ségek  egy  igen  hasznos  munkaerőt  nyernének.  Gazdasági  elől- 

járók  kötelessége  volna  ugyanis  a  községi  közigazgatás  összes 
mezőgazdasági  vonatkozású  ügykörét  ellátni,  ami  által  a  községi 
jegyzők  egy  igen  súlyos  tehertől  szabadulnának  meg.  Azonkívül 
hivatalból  tagjai  és  gazdasági  előadói  volnának  az  elöljáróságok¬ 
nak,  ahol  is  áldásos  működésüknek  és  szaktudásuk  hasznosításá¬ 
nak  szintén  igen  tárt  tere  nyílna. 

Gazdasági  szakoktatásunk  is  soha  nem  remélt  lendületet 
és  gyakorlati  eredményeket  érhetne  el.  Gazdasági  elöljáróink 
ugyanis  nagyobb  községeknek,  ahol  megfelelő  gazdasági  ismétlő 
iskolákról  gondoskodva  van,  irányíthatnák  és  vezethetnék,  kisebb 
községekben  pedig  saját  maguk  elláthatnák  a  gazdasági  szak¬ 
tanítók  ügykörét,  ami  által  már  fiatal  serdülő  korában  meg¬ 
ismernék  a  község  lakosságát,  elkezdhetnék  annak  gazdasági 
oktatását  és  vezetését. 

A  megkezdett  munka  eredményesen  folytatható  lenne  a 
felnőttek  gazdasági  szakoktatása  által,  ami  szintén  gazdasági 
elöljáróink  feladata  volna. 

A  község  minden  egyes  lakosát,  annak  viszonyát,  képes¬ 
ségét,  hajlamát,  a  határ  minden  egyes  darab  földjének  termé¬ 
szetét,  termőképességét,  megmunkálását  ismernék,  tájékozva 
volnának  a  község  természeti  és  értékesítési  lehetőségeiről,  meg¬ 
látnák  és  tudnák  mi  fizeti  ki  magát,  ki  dolgozik  jól  és  ered¬ 
ményesen,  ki  hanyagul  és  oktalanul,  meglátnák  hol  a  hiba  és 
arra  közvetlen  érintkezés  utján  figyelmeztethetnék  az  egyeseket, 
megmagyaráznák  nekik  mit  és  hogyan  termeljenek,  hogy  dol¬ 
gozzanak,  hogy  ápolják  állataikat,  hogy  míveljék  földjeiket  stb. 

Hivatalból  kötelességük  lenne  bárkinek  is,  aki  hozzájuk 
fordul,  nemcsak  mezőgazdasági,  hanem  minden  egyéb  ügyben 
is,  tanáccsal,  felvilágosítással,  támogatással  szolgálni,  ami  által 
minden  téren  a  népnek  igazi  vezérei,  tanítói,  gyámjai  volnának. 

Gazdaköröket  alakíthatnának,  ahol  időnként  gazdasági 
előadásokat,  tanfolyamokat  tartanának,  esetleg  megbeszéléseket 
rendezhetnének,  gondoskodnának  róla,  hogy  hasznos  folyóiratok, 
újságok,  könyvek  olvasása  utján  is  művelődjék  gazdaközön¬ 
ségünk  és  emelkedjék  annak  úgy  szakértelme,  mint  általános 
tudása. 

Az  ország  majdnem  minden  egyes  községének  a  viszonya 
alkalmas  volna  és  tág  tere  nyilna  annak,  hogy  a  községi  lakos¬ 
ság  jövedelme  újabb  termelési  és  tenyésztési  ágak,  újabb  kereset- 

források  bevezetésével  emeltessék.  Egyes  községekben  vagy 
egész  vidékeken  például  a  földmívelésügyi  kormány  nagyon 
hasznosnak  és  kívánatosnak  tarthatná  a  selyemtermelés  foko¬ 
zatos  emelését,  másutt  például  gyógynövények  vagy  zöldség- 
termelés,  szőlömívelés,  gyümölcstermelés,  haltenyésztés,  baromfi- 
tenyésztés,  méhészet,  káposztatermelés,  havasi  gazdálkodás, 
komlótermelés,  különleges  házi  iparok  és  más  minden  ezer 
különféle  dolognak  a  bevezetését  vagy  fejlesztését,  ami  ha  sike¬ 
rülne,  úgy  az  nemcsak  az  egyes  községek  termelőképességét, 
hanem  egész  közgazdaságunkat  is  igen  kedvezően  befolyásol¬ 
hatná. 

Minden  ilyen  esetben  a  vármegyei  gazdasági  felügyelő 
kijelölné  a  földmívelésügyi  kormány  felhívására  azon  községe¬ 
ket,  ahol  valamilyen  akció  kívánatos  vagy  sikerrel  kecsegtető 
volna,  ezen  községek  gazdasági  elöljáróit  azután  alkalmas  idő¬ 
ben  tanfolyamokban  gyűjtenék  össze,  ahol  az  illető  termelési 
ágat  tanítani  is  megtanulnák.  Egy  pár  szaktanár  azután  könnye¬ 
dén  elvégezhetné  a  helyszínen  gyakorlandó  felügyelet  és  további 
Útmutatás  munkáját.  Ilyen  formán  bármilyen  reform  vagy  újítás 
gyorsan  és  hatásosan  volna  a  kisgazdáknál  átültethető  és  be¬ 


vezethető. 

Szociális  szempontból  is  igen  hasznos  szolgálatot  végezhet¬ 
nének  gazdasági  elöljáróink.  Hivatalból  elláthatnák  a  mező- 
gazdasági  munkaközvetítés,  munkabérszerződések,  munkás¬ 
statisztika,  segélyek,  jutalmak  stb.  körüli  teendőket,  megbizott- 
jai  lehetnének  a  munkássegélypénztárnak,  közvetíthetnék  a 
munkás-  és  állatbiztosítási  szerződéseket  stb. 

Végül  nemzeti  szempontból  is  igen  nagy  jelentőségű  lenne 
az  ilyen  nagy  befolyású  állami  hivatalnoknak  a  községekben 
való  jelenléte,  aki  nemcsak  a  községi  elöljáróságok  hazafiságát 
ellenőrizhetné  bizonyos  fokig,  hanem  a  magyar  elemet,  ott  ahol 
arra  szükség  van,  közvetlen  támogatásban  is  részesíthetné.  Nemes 
feladata  is  arra  predesztinálná  a  községi  elöljárót,  hogy  a  nép¬ 
nek  mindenütt  igazi  atyja  legyen,  akihez  mindig  mindenki 
bizalommal  fordulhat  tanácsért,  támogatásért  és  vezetésért, 
aminek  nemcsak  a  mezőgazdaságunk  látná  óriási  hasznát,  hanem 
szociális  és  nemzeti  törekvéseink  is.  Rengeteg  sok  hasznost  ten¬ 
nének,  rengeteg  sok  jót  tehetnének. 

III. 


A  községi  gazdasági' elöljárók  létesítésének  reformja  foko¬ 
zatosan  volna  végrehajtható.  Kisérletképen  egyelőre  minden 
járás  területén  egy-egy  volna  szervezhető  a  különösebb  gazda¬ 
sági  jelentőséggel  biró  községekben  és  azután  fokozatosan  min¬ 
den  nagyközség  és  körjegyzőségben  egy. 

Alkalmas  anyag  bőven  akadna  a  gazdasági  szaktanítói 
tanfolyamot,  valamint  gazdasági  akadémiákat  végzett  egyének 
között  is. 


Ezek  ha  beválnának,  megmaradhatnának  ugyan  hivata¬ 
laikban,  a  végleges  megoldás  azonban  csak  úgy  volna  elkép¬ 
zelhető,  ha  gazdasági  elöljárók  nevelésére  külön  iskolákat  állí¬ 
tanánk  fel,  amely  iskolák  négy  polgári,  reál-  vagy  egyéb  közép¬ 
iskolai  bizonyítvány,  kivételesen  külön  felvételi  vizsga  utján, 
vennék  fel  a  növendékeket,  akik  azután  feladataikhoz  mért  tan¬ 
terv  alapján  5 — 6  év  alatt  teljes  gyakorlati  és  elméleti  kiképzést 
nyernének. 

E  célra  földmíves  iskoláink  egy  része  minden  nagyobb  be¬ 
fektetés  nélkül  azonnal  átalakítható  lenne,  a  költségek  az  alsó- 
foku  gazdasági  szakoktatás  és  mezőgazdasági  ismeretek  cimén 
felvett  2^/2  millió  koronából  nyerhetnének  fedezetet. 

Tudvalevő  dolog  ugyanis,  hogy  földmíves  iskoláink  minden 
jóságuk  dacára  sem  egészen  váltották  valóra  a  hozzájuk  fűzött 
rerményeket.  Céljuk  az  lett  volna,  hogy  a  saját  földjeiken  gazdál¬ 
kodó  kisgazdáink  fiait  a  modern  gazdálkodás  alapelveire  ki¬ 
oktassák.  Tapasztalat  azonban  azt  mutatja,  hogy  minden  kedvez¬ 
mény  és  ösztöndij  dacára,  a  saját  gazdasággal  biró  kisgazdák 
nem  szivesen  adják  fiaikat  földmíves  iskolákba,  mert  aki  isko¬ 
láztatni  akarja  gyermekét,  annak  a  földmíves  iskola  kevés,  aki¬ 
nek  pedig  semmi  nagyobb  célja  nincsen,  az  szivesebben  tartja 
fiát  otthon,  ahol  a  gazdaságban  is  jó  hasznát  veszi.  Ilyformán 
a  földmíves  iskolák  rajtuk  kivül  álló  okokból  inkább  ispánokat, 
mint  kisgazdákat  nevelnek,  amely  célra  elegendő  volna  a  mos¬ 
tani  iskolák  fele  is,  mig  a  másik  fele  gazdasági  elöljárók  részére 
igen  könnyen  átalakítható  és  ezáltal  sokkal  jobban  felhasználható 
lenne.  Ezen  iskolákat  még  a  tehetősebb  kisbirtokosok  fiai  is  sok¬ 
kal  szivesebben  látogatnák,  mert  azok  diplomát  és  esetleg  biztos 
megélhetést  is  adnának.  A  végzett  hallgatók  közül  azután  biz- 

losan  számosán  volnának  olyanok  is,  akik  örökségük  kézhez 
vétele  után  az  iskolában  tanult  modern  elvek  alapján  a  saját 
maguk  10 — 50  holdján  gazdálkodnának,  aminek  folytán  ezen 
iskolák  gyakorlati  kisgazdákat  is  nevelhetnének. 

A  reform  anyagi  oldala  sem  ütközne  legyőzhetetlen  nehéz¬ 
ségekbe.  Alig  van  az  országban  olyan  nagyközség  és  körjegyző¬ 
ség,  amely  több  munkaerőt  nem  alkalmazna  és  ahol  a  községi 
jegyző  mindenféle  munkával  túlhalmozva  nem  vohia.  A  gazda¬ 
sági  elöljárók  viszont  nemcsak  a  községi  lakosság  jólétét  volná¬ 
nak  hivatva  emelni,  hanem  hivatásuk  betöltésénél  a  községek 
egy  hatalmas  ingyen  munkaerőt  is  nyernének  bennük.  A  gazda¬ 
sági  elöljárók  munkája  folytán  a  községi  jegyzőségek  egy  már 
alkalmazott  munkaerőt,  valamint  különösen  nagyobb  községek¬ 
ben,  amelyek  a  reform  megvalósításánál  először  jönnek  számí¬ 
tásba,  egy  gazdasági  szaktanítót  is  megtakaríthatnának,  aminek 
fejében  azután  kötelezhetők  volnának  a  községek,  hogy  meg¬ 
felelő  házat  és  mondjuk  egy  hold  telket  használatukra  átbocsás- 
sanak.  Ily  telekkel  és  házzal  a  legtöbb  község  rendelkezik,  ellen¬ 
kező  esetben  az  általuk  olcsón  megszerezhető  és  felépíthető 
volna,  ez  a  községnek  alig  évi  400 — 500  korona  megterhelésével 
járna,  amely  összeg  ellenében  egy  nagyon  olcsó,  de  nagyon  hasz¬ 
nos  munkaerőt  kapnának,  miért  is  a  községek  ezen  áldozatra 
könnyen  hajlandók  volnának. 

A  gazdasági  elöljárók  fizetése  a  földmívelésügyi  tárcát 
terhelné,  ami,  ha  évenként  500  uj  állás  betöltését  veszünk  számí¬ 
tásba  és  az  egyenkénti  fizetésükre  átlag  2000  koronát  számítunk, 
úgy  az  évi  1,000.000  korona  megterheltetést  jelent,  ami  a  föld¬ 
mívelésügyi  tárca  évi  112,000.000  korona  hitelösszege  mellett,  ha 
nem  is  mondható  egy  elenyésző  csekélységnek,  de  semmi  esetre 
sem  tekinthető  valami  olyan  légvárnak,  ami  pénzügyi  szempont¬ 
ból  már  előre  megvalósíthatatlannak  látszik,  különösen,  ha  tekin¬ 
tetbe  vesszük  azt  az  óriási  hasznot,  amelyet  közgazdaságunk  és 
földmívelésügyünk  e  reformból  kifolyólag  élvezhetnének. 

Legutolsó  esetben  még  akkor  is  kifizeti  magát  e  reform 
megvalósítása,  ha  az  csak  a  többi  tételek  megrövidítése  mellett 
volna  keresztülvihető,  mert  meg  vagyok  győződve,  hogy  a  föld¬ 
mívelésügyi  tárca  tételeinek  legalább  is  a  felénél,  az  egyes 
akciókra-  felvett  összegek  szinte  még  egyszer  annyi  hasznot  és 
eredményt  hoznának,  ha  a  községi  gazdasági  elöljárók  reformja 


xKözséiji  gazdasági  elöljárók)) 


271 


megvalósítható  volna.  így  például:  ha  szövetkezetek  támogatá¬ 
sára  600.000  korona  helyett  csak  500.000  koronát,  közlegelők 
szerzése  és  javítására  700.000  korona  helyett  csak  600.000  koro¬ 
nát  vennénk  fel  és  ehhez  hasonlóan  számos  itt  egyenként  fel  nem 
sorolható,  de  együttvéve  több  mint  10,000.000  koronára  rugó  tételt 
fokozatosan  leszállítanánk  és  azt  a  pénzt  a  gazdasági  elöljárók 
reformjának  a  megvalósítására  fordítanánk,  mindenki  előtt  bizo¬ 
nyosnak  látszik,  hogy  ezáltal  a  szövetkezeti,  a  legelőjavítási  és 
egyéb  akciók  sokkal,  sokkal  többet  nyernének,  mint  azokkal  a 
bizonyos  százezer  koronákkal. 

A  reform  keresztülvitele  természetesen  a  földmívelésügyi 
minisztériumban  és  a  vármegyei  gazdasági  felügyelőségeknél  is 
megfelelő  személyzetszaporítással  járna,  sőt  esetleg  járási  gazda¬ 
sági  felügyelőségek  felállítását  is  szükségessé  tenné,  de  mindezek 
a  földmívelésügyi  tárca  igen  kis  megterheltetésével  járnának, 
mert  valószinüleg  fedezetet  nyernének  abban  az  évi  3,000.000 
koronában,  amely  a  kirendeltségek  részére  fel  van  véve  és 
amelyek  a  reform  általános  keresztülvitele  esetén  egészen  meg- 
szüntethetők  volnának. 

De  mindentől  eltekintve,  kerüljön  is  bármennyibe  és  bár¬ 
mibe,  a  községi  gazdasági  elöljárókra  feltétlen  szükség  van,  mert 
őket  a  szociális  belterjes  magyar  agrár  állam  tovább  nem  nél¬ 
külözheti  és  nélkülök  a  magyar  mezőgazdaság  nem  volna  képes 
azt  a  vezető  szerepet  betölteni,  ami  a  háború  dicsőséges  befejezte 
után  a  gazdasági  újjászületés  és  fellendülésben  reá  vár. 

E  reform  megvalósítása  előfeltétele  annak,  hogy  a  magyar 
kisgazda,  aki  eszénél,  ügyességénél,  szorgalmánál  és  munka¬ 
bírásánál  fogva  arra  van  hivatva,  hogy  a  világ  legelső  földmívelő- 
jévé  váljék,  végre-valahára  kiszabadíttassék  elmaradott  tudatlan¬ 
ságából  és  megkapja  azt  az  útmutatást,  tanítást  és  támaszt,  amely 
lehetővé  fogja  tenni,  hogy  gazdasági  téren  is  ép  oly  kiváló  legyen, 
mint  minden  másban. 

A  községi  gazdasági  elöljárók  fizetésére  fordított  hitel 
hálás  beruházás  lesz,  ami  igen  bőven  vissza  fogja  fizetni  nem¬ 
csak  a  tőke  kamatait,  de  rövidesen  magát  a  befektetett  tőkét  is. 


Mr.  Smyth  virágai. 

Elbeszélés. 

Irta :  Pékár  Gyula. 

A  szenzációs  pesti  hir  hamar  eljutott  Drág-Csornára.  Pedig 
Drág-Gsorna  bizony  messze  van,  nagyon  messze,  fenn  az  isten 
háta  mögött,  az  ország  legéjszakkeletibb  sarkában:  rejtett  kis 
ruthén  község  a  határhavasok  alatt,  mely  bízvást  viselhetné  a 
szent  korona  legelhagyatottabb  falujának  a  nevezetét,  ha  az 
állami  és  grófi  erdőgondnokság,  no  meg  pár  ipartelep  nem  adna 
l)eki  nagyon  is  eleven,  amerikai  színezetet.  így  gyárkémények 
füstje  vidítja  a  kéklő  remeteséget  s  a  faluvégi  rendes  munkás¬ 
házakon  túl  még  egész  utcára  való  csinos  villatelep  is  piroslik  a 
Drágszoros  vadregényes  völgyi  rengetegében.  Az  urak  aznap  dél¬ 
ben  is,  szokás  szerint,  a  patikába  tértek  be  borovicskázni  s  kaszi¬ 
nózni,  midőn  egyszerre  bombaként  robbant  oda  közéjük  Nyéky 
bányamérnök.  Lelkes  és  hórihorgas  indzsellér,  Nyéky  bácsi 
nyilván  az  iparvasut  kávémasináján  érkezett  haza  s  úgy  porosán, 
a  kofferkával  a  kezében  egyenest  a  gyógytárba  rontott.  Lihegve, 
de  győztes  mosollyal  állt  meg.  Szántó,  a  gőzfürész  igazgatója, 
recsegő  hangon  rikkantott  rá: 

—  No  a  fantaszta!  Honnan  jösz? 

Nyéky  végre  lélegzethez  jutott.  Fiatalos  rajongással  vetette 
hátra  csapzó  öszes  haját: 

—  Megvan!  Életem  álma . . .  Holnap  rólunk  beszél  az 
ország  .  .  .  Mi,  hát  ti  nem  tudjátok  még? 

—  Tudjuk,  —  hangzott  e-  percben  a  csilingelve  nyiló  ajtó¬ 
ból  a  háta  mögül;  a  parkettgyáros  cég,  a  gömbölyű  két  Kallós 
testvér,  Ignác  és  Móric,  lépett  be,  —  wa  petróleum,  —  az  angol 
konzorcium,  ugy-e?  Tudjuk,  tudjuk...)) 

—  Mi  is,  —  ismételte  a  nyomukban  érkező  két  zöldkalapos 
és  zöldmellényes  ur.  Polner,  a  nagy  szőke  szakállu,  tenyeres-tal¬ 
pas  állami  erdőmérnök  jelentősen  bólintott:  —  itt  van,  épen  most 
kaptam  meg  lentről  a  hivatalos  ukázt,  hogy  mindenben  a  kezére 
járjak  annak  a  Miszter . . . 

—  Mr.  Gilbert  Smyth-nek,  —  tette  hozzá  az  elegáns  Stud- 
niczky,  a  grófi  erdőigazgató,  —  én  is  hasonló  ukázt  kaptam  már 
a  kegyelmes  uramtól.  Nagy  dolog,  urak,  s  ami  fő,  a  kormány  a 
legmelegebben  támogatja  az  akciót ... 

—  Óriási  akció!  —  tört  ki  Nyéky,  —  értsétek  már  meg 
végre,  ez  az  amit  én,  a  ((fantaszta)),  évek  óta  prédikálok:  ha  pár 
kilométernyire  odaát  Galiciában  van  petróleum,  akkor  itt  nálunk 
is  kell  lenni!  És  senki  se  akart  megérteni.  Lám  ezek  az  angolok 
mindjárt  megértettek  . . . 

—  De  hát  kik  ezek  voltakép?  —  érdeklődött  a  vegyészeti 
gyár  igazgatója,  a  laboratóriumszagu  Bayer. 

—  Kik?  Számlálatlan  londoni  milliók  tulajdonosai:  az 
((European  Standard  Oil  Co.  Ltd)).  Micsoda  fölényes  urak!  öt 
perc  múlva  már  aláírtam  a  furómérnöki  szerződésemet. 

A  pohos  Markos  jegyző  a  száját  tátotta: 

—  És  izé  .  . .  jó  fizetés,  ugy-e? 

—  Naná,  —  tüsszentett  Kallós  Mór  —  majd  az  angolok 
nem  fizetnek  jól!  Bizza  csak  azt  rájuk.  Én  mondom:  Nyéky 
bácsi  legalább  évi  huszezerkoronás  ternót  csinált . .  . 

Nyéky  már  egy  másik  csoportban  rajongott  tovább: 

—  Nagyszerű  emberek!  Ahogy  kiterítettem  a  térképet, 
mindjárt  ide  Drág-Csornára  mutattak  ... 

Lelkes  ámulat:  —  ((Hallatlan  . .  .  Mindent  tudnak!))  —  Csak 
az  egy  Kallós  Ignác  vont  vállat: 

—  Naná,  majd  nem  tudnak  mindent!  Azért  angolok.  S 
azért  vagyunk  mi  magyarok,  hogy  mások  mindent  jobban  tud¬ 
janak  mirólunk.  Bízzák  csak  rájuk:  milliókat  hoznak  ide  s  még 
több  milliókat  fognak  elvinni  innen.  Ez  nem  krejzlerei,  mint  a 
mienk,  ez  igazi  üzlet.  No  de  meglássák,  azért  ezen  mi,  itteni 
gyárosok,  is  szépen  nyerhetünk  .  .  .  mind  keresni  fogunk,  még 

a  doktor  ur,  Balogh  bácsi  is  nagyobb  balesetprakszisra  rendez- 
kedhetik  be,  hehehe  ... 

A  gyomorbajos  doktor  hazafias  megvetéssel  intett: 

—  Ugyan  ne  vicceljen  már,  Ignác.  Fő  itt  a  közügy:  az  angol 
tőke  végre  észrevett  minket!  Beláthatatlan  perspektíva  . . .  dicső 
jövő  vár  nemcsak  megyénkre,  Drág-Gsornára,  hanem  az  egész 
országra! 

A  beszéd  halkabbra  vált.  Petroleum!  .  . .  szárnyas  szó, 
bűvös  folyadék,  még  a  borovicskánál  is  jobban  elmámorította 
ez  az  Isten  háta  mögötti  jó  falusiakat.  Nagy  terveket  szőttek  s 
már  is  a  világ  közepének,  legalább  is  külön  törvényhatóságnak 
látták  Drág-Gsornát.  Koccintottak  s  becsületes  magyar  lelkese¬ 
déssel  fogadták  meg: 

—  Urak,  rajtunk  az  ország  szeme:  magyar  szívvel,  magyar 
vendégszeretettel  fogadjuk  ezeket  a  jó  ángliusokat. 

* 

Denikve  délutánra  lázban  volt  a  telep.  A  hölgyek,  kik  öt 
óra  felé  a  Polner-kertbe  szoktak  tenniszre  gyűlni,  kézbe  se 
vették  aznap  a  rakettet,  hanem  mind  a  kávézni  akaró  Nyéky 
bácsinak  estek  neki  a  verandán: 

—  Mondja  már,  hogy  néz  ki  az  a  Mr.  Smyth?  Öreg?  Fiatal? 

Az  indzsellér  nehezen  nyelte  a  kalácsot: 

—  Lehet  úgy  harminc.  De  már  is  bejárta  Afrikát,  Ausztrá¬ 
liát.  Vadászott  Indiában.  Most  is  rajta  az  arcán  a  bengáli  nap 
bronza.  Kemény,  borotvált  arc,  szúró  hideg,  kék  szemek.  Érdekes 
ember. 

A  nők  szorongva  sóhajtoztak. 

—  Ugy-e  barna?  —  kérdezték  a  szőke  Studniczky-leányok. 

—  Nem.  Szőke.  Még  ho^á  göndör  . .  . 

—  Hál’  istennek!  —  tapsoltak  a  Polner-  és  a  Szántó-leá¬ 
nyok.  —  És  ...  és  mondja  csak,  Nyéky  bácsi,  izé  . . .  házas? 

—  Legény!  Kapható.  Rajta,  leányok,  nektek  áll  a  világ! 

A  menyecskék  neheztelve  bújtak  össze.  Főként  a  két  pári- 
siaskodó  Kallósné  fintorította  az  orrát.  Ignácné  szólt: 

—  De  legalább  elegáns  fiú? 

Nyéky  bácsi  beleprüszkölt  a  kávés  csészéjébe: 

—  Akár  a  boldogult  Károlyi  Pista  . . .  Különben  hisz  valami 
lordnak  a  második  fia. 

Újabb  izgalom:  a  nők  tanácskozni  kezdtek.  A  mamák  a 
nagytakarítást  emlegettA,  a  leányok,  menyecskék  inkább  a  toi- 
lette-kérdést  sürgették.  Kallós  Mórné  kétségbeesetten  tört  ki: 

—  Mon  Dieu,  nincs  mit  felvennem!  Az  istenért  mondja 
Nyéky  bácsi,  ráérek  még  egy  ruhát  rendelni  Párisból .  . .  über- 
haupt  mikor  jön  ez  az  angol  fiú? 

—  Biz  az  itt  lehet  akár  holnap. 

A  nők  felugráltak.  Ignácné  haltot  intett: 

—  Remélem,  tud  franciául? 

—  Egy  szót  se.  Csak  angolul.  Én  is  angolul  tárgyaltam  vele. 

Általános  elkedvetlenedés.  Mind  a  Nyéky  bácsi  betoppanó 
leányára  pillantottak.  Komoly  szemű,  csöndes,  sugár  teremtés, 
Nyéky  Mariska  most  is  egy  Tauchnitz-kötetet  hozott  a  rakettje 
mellett.  Bayerné  maliciózusan  mutatott  erre  a  kötetre: 

—  No  végre  hasznát  veheted  ennek  a  sok  limonádé-olvas¬ 
mánynak.  Tied  az  angol,  csak  te  tudsz  beszélni  vele! 


II. 

Nos  pár  nap  múlva  ^már  ugyanitt,  a  Polner-verandán, 
feketézett  a  várvavárt  vendég.  Mr.  Gilbert  Smyth  erős  állu, 
csinos,  de  kissé  brutális  kiállású  fiatalember  volt,  maga  a  testet 
vett  nyugalom  és  kíméletlenség.  Fölényes  grandezzával  skót 
vadászruhában  trónolt  a  szalónkabátos,  feszes  magyarok  közt, 
s  nem  ő  mentegetőzött  nyelvünk  nemtudásáért,  ellenkezőleg 
nagy  kegyesen  ő  látszott  megbocsátani  az  igyekvő,  szégyenkező 
magyaroknak,  hogy  nem  beszélik  az  ő  mindenható  angol  idió¬ 
máját.  Ahogy  a  vele  jött  pesti  és  megyei  főfőurak  mondogatták: 
Mr.  Smyth  az  egész  brit  birodalom  tekintélyét  hordta  magával 
s  annak  teljes  súlyával  nehezedett  rá  az  emberiségre.  Biztos 
szemmel  nézett  körül:  «itt  vagyok,  tehát  minden  az  enyém  itt!)) 
És  úgy  is  volt.  A  Nyéky  tervei  alapján  ép  a  petróleum-terület 
megvételét  tárgyalta  az  urakkal;  nem  alkudott  ő,  bőkezűn  vett 
meg  mindent,  nemcsak  a  völgyeket,  az  egész  Drág-szorost,  ha¬ 
nem  a  csupasz  szirthegyeket  is,  fel  egész  a  határig.  Csillant  a 
Markosék  szeme:  «még  nincs  is  petróleum  és  már  is  hogy  dűl 
a  néphez,  községhez  a  pénz!  Ez  oszt  a  jótevő:  nem  mondja,  de 
bankóval  mutatja,  mily  igazi  magyarbarát!))  Hanem  csillant 

aztán  a  helybeli  gyárosok  szeme  is.  Mr.^Smyth  gyorsan  végzett; 
foghegyre  vett  kis  pipája  alól  hanyagul  aposztrofálta  székéből 
a  körülte  kaptákban  álló  urakat: 

—  Mr.  Szántó,  ön  fogja  nekem  ácsolni  a  munkáslakokat 
s  a  petroleumkutak  derrick-ieii;  Mr.  Bayer,  ön  vegyig^’árát  kő- 
olajfinomítóvá  alakíthatja  át  s  önök,  Messers  Kallós,  önök  ugyan 
parkettgyárosok,  de  mint  jó  üzletemberek,  majd  a  cement-olaj¬ 
tartályok  építésére  rendezkedjenek  be.  Ha  előleg  kell,  itt  ez  a 
velem  jött  két  gentleman,  Mr.  Miller  és  Mr.  Brangwyn,  ők  majd 
elintézik  .  .  . 

Smyth  hirtelen  kacajjal  nevetett  rá  a  mögötte  pipáló  két 
néma  angolra  s  felkelt.  Volt  valami  katonás  a  fellépésében, 
ahogy  az  ámuló,  hálálkodó  magyarokat  félre  intette  s  a  hölgyek¬ 
hez  tért.  Mint  egy  afghán  emir  az  asszonyzsákmányt,  oly  szaba¬ 
don  mustrálta  őket,  csak  az  egy  Nyéky  Mariskát  üdvözölte 
érdeklődő  nyájassággal.  Mariska  volt  a  tolmács.  A  Kallósnék 
évődve  faggatták  a  vendéget,  —  ő  nyers  bonhomiával  felelt: 

—  Aoh,  persze,  hogy  szeretem  a  magyarokat!  Azért  jövök 
ide.  Van  petróleum  e  földön  másutt  is,  s  én,  lássák,  mégis  ide 
fektetem  be  a  társulatom  pénzét,  ide,  mert  engem  az  önök  nem¬ 
zete  érdekel.  Meg  akarjuk  önöket  ismerni,  mi-,  Brangwyn? 
hahaha .  .  .  Igazságot  akarunk  önöknek  szolgáltatni,  azt  a  gaz 
Scotus  Viatort  fogjuk  pellengérre  állítani! 

A  mag3"arok  összenéztek:  ((Halljátok?  Nagyszerű  ember, 
ez  a  magyar  haza  igazi  barátja!))  Smyth  tovább  fecsegett: 

—  Hogy  hol  fogok  lakni?  Egyelőre  a  dear  Mr.  Nyékynél. 
Aztán  a  magam  házában.  Kész  már,  hozzák  Londonból:  hordoz¬ 
ható,  összerakható  kanadai  fa-cottage.  Egy  nap  alatt  fel  lehet 
állítani.  Ide,  amoda,  akár  minden  héten  máshova.  Majd  Miss 
Nyék}"  keres  egy  jó  házhelj^et,  ugy-e?  .  .  .  Nos,  ladies,  ki  játszik 
velem  egy  tennis-set-Qi'^ 

Kiálltak,  de  hiába;  nem  lehetett  birni  az  angollal!  Még 
Mariska  állta  legtovább  a  fárasztó  single-i.  A  végén  a  hálónál 
találkoztak  az  obiigát  kézszorításra.  Smyth  élvetegen  meredt  a 
lihegő  leányra.  Egybe  fonta  karjait: 

— -No  végre  tudom,  amit  tudni  akartam.  Mert  az  idő  pénz, 
s  én  az  ilyet  minden  uj  tartózkodásom  alkalmával  mindjárt 
első  nap -szoktam  eldönteni  — 

—  Mit? 

—  Azt,  hogy  ki  a  legcsinosabb  az  illető  helyen.  Például: 
itt.  Mit  gondol? 

—  Tudom  is  én.  Tán  a  két  Kallósné  közül  az  egyik,  —  tán 
Polner  Irén? 

—  Nem.  ö  se.  Más.  Ön,  Miss  Nyéky,  ön  a  legszebb!  És 
én  csak  azt  az  egyet  sajnálom,  hogy  most  nem  vagyunk 
Japánban  — 

—  Miért? 

Smyth  fölényes  könnyedséggel  vetette  oda: 

—  Mert .  .  .  mindjárt  nőül  venném  önt  erre  az  egy  évre. 
Hozzám  jönne? 

Mariska  fagyosan  lépett  vissza  a  hálótól: 

—  Mr.  Smyth,  mi  nem  vagyunk  Japánban.  Jegyezze  meg: 
a  magyar  nő  csak  egész  életre  szokott  férjhez  menni.  És  akkor 
is  csak  ahhoz,  akit  szeret. 

—  Pardon.  Tán  megbántottam? 

—  Nem.  Egy  úri  nőt  csak  úri  ember  bánthat  meg.  És  ön 
most  nem  volt  gentleman. 

—  Hohó! 

—  Lássa,  ön  nyilván  azt  hitte,  valami  angol  gyarmat  vad 
népe  közt  van.  Kérdem:  ha  az  ön  nővérének  egy  magyar  mon¬ 
dana  ilyet,  mit  tenne  ön? 

—  Azt,  amit  ön  tett  velem,  Miss:  rendre  utasítanám.  De 
hozzáfűzném:  tegye  jóvá.' Megengedi?  A  nővérem  megengedné  — 

A  leány  vállat  vont: 

—  Hát  jó  . . .  leszek  a  nővére.  Úgy  tiszteljen,  annak  tekint¬ 
sen.  És  ne  másnak! 

—  Ugyan  már  .  .  .  J’m  a  good  fellow,  én  jó  fiú  vagyok! 

Mariska  a  torzan  mosolygó  szép  bronzarcba  nézett: 

—  Lehet.  De  önben  két  ember  lakik.  S  az  a  másik  egy 
szörny  .  .  . 

((Nagyszerű  ember,  igaz  magyarbarát!))  áradozott  a  társa¬ 
ság  mögöttük. 

.  HL 

Hát  Így  indult  meg  a  magyarbarát  angol  tőke  akciója 
Drág-Csornán.  Pár  hét  múlva,  nyár  végére,  már  lázas  munkás¬ 
ság  színhelye  lett  a  táj.  Munkások,  fúrógépek  érkeztek;  lenn 
oldalt  a  völgyben  Szántó  ácsolta  már  az  első  kút  derrick-]é{,  a 

Kallósok  cementre  rendezkedtek  be,  a  Bayer-gyár  pedig  kőolaj- 
finomításra  szélesedett  ki.  Megjött  aztán  a  kanadai  bűvös  házikó 
is,  —  «ein  Gedicht!))  mondotta  Ignácné,  ahogy  a  csinos,  exotikus 
villa  pár  nap  alatt  tényleg  talpra  állt  a  hegyoldalban.  Hát  még 
a  belső  berendezés!  egész  vaggonra  való  indián-fonásu  bútor, 
fegyver  és  csecsebecse  érkezett,  sőt  a  Smyth  turbános  bengáli 
Inasa  még  az  ura  kedvelt  élő  virágait  is  magával  hozta.  Tiz 
csodás  sízinü,  ezüstveretü  virágcserép  még  csodásabb  gyopár- 
szerű  Himalaya-rózsákkal,  valahonnan  a  Kara-Korum  alól . . . 
A  rendezkedésnél  segítő  hölgyek  főként  e  vázákat  és  virágokat 
bámulták;  Ignácné  már  is  kijelentette,  hogy  nem  nyugszik,  amig 
ezekből  egyet  nem  kap.  Smyth,  ki  ép  akkor  toppant  be,  nevetve 
tiltakozott:  i^Aoh,  ez  az  én  kabalám,  ezek  őrködnek  felettem,  mi, 
Brangwyn?  hahaha . . .  Csak  tedd  őket  a  rendes  helyükre, 
Ahmed,  minden  ablakba  kettőt.  És  most  köszönet,  hölgyeim, 
good  hye,  a  dolgozó  kabinetemet  már  magam  rendezem  be  . . .» 
És  Smyth  ekkor  két  napra  bezárkózott  az  iratai  közé.  Irt  még 
éjjel  is.  Mariska,  ki  egy  idő  óta  nem  igen  tudott  aludni  s  éjente 
többször  felkelt,  a  függöny  résén  át  tisztán  látta  a  világot  abla¬ 
kában. 

Mikor  harmadnap  reggel  a  postára  ment,  az  ajtóban  a 
levéltáskás  Ahmeddel  találkozott.  Benn  a  mester  ép  az  angol 
korrespondenciáját  nézegette.  A  leány  pirulva  nevetett:  «Hadd 
lám,  persze  sok  asszonynak  ir,  ugy-e  .  .  .  csak  azt  nézze.  Kemény 
bácsi,  van-e  ((Miss))  vagy  Mrs.))*a  nevek  előtt.))  —  «Nincs)),  felelt 
Kemény  bácsi,  ((tessék  . . .  csupa  üzleti  levél  a  Társulat  vezér¬ 
képviselőségéhez:  Páris,  London,  aztán  Bukarest,  Belgrád  s 
nehány  Pétervárra  .  .  .))  Mariska  vigan  jött  el,  de  aztán,  mielőtt 
haza  ment  volna,  még  lement  a  faluba  a  görög-katholikus 
papékhoz. 

Az  öreg  Sefcsik,  ki  feleségével  együtt  ép  a  fali  Kossuth- 
kép  rámáját  szegezte  újra,  lelkendező  örömmel  újságolta: 

—  Képzelje,  ■  Mariskám,  ki  volt  itt?!  Az  ánglius  . . .  Egy¬ 
szerre  csak  bejön,  leül,  kiveszi  a  pénztárcáját  s  letesz  öt  ezrest 
az  egyházam  számára! 

—  Nagyszerű.  De  hát  hogy  beszélt  vele,  Oreszt  bácsi? 

—  Egész  jól.  Nagyoroszul  szólított  meg.  Tud  egy  kicsit. 
Legalább  annyit  kinyögött,  hogy  névtelen  adakozó  akar  ma- 

radni.  De  hát  oly  nyiltszivü,  nyiltszáju  magyar,  mint  jó  magam, 
hogy  tartsak  véka  alatt  ekkora  nemeslelküséget? 

— -  Oh  nemes  lélek!  —  ismételte  a  papné,  —  meg  is  mond¬ 
tam  neki:  a  magyarok  Istene  áldja  meg!  Hát  ezt  nem  igen 
értette.  Kérdezte:  «Hát  önök  nem  ruthének?))  —  «Persze)), 
magyaráztuk  neki,  «ruthének  vagyunk,  vagyis  magyarok.)) 
Szegény  jó  petroleumos  lélek,  hogy  is  tudhassa  ő  ezt?  Nyilván 
azt  gondolta,  tán  pravoszláv  muszkák  vagyunk.  Nevetett  és  el¬ 
ment  . . .  Ahol  ni,  nézd  csak,  Mariskám,  most  jön  ki  a  tanítóék¬ 
tói,  nézzed  már,  hogy  gyűlnek  köréje  a  falusiak  — 

«• 

Mariska  az  ablakhoz  lépett.  Smyth  ép  javában  kezelt  a 
parasztokkal  s  a  fogás  után  bankó  maradt  a  markában  mindenik- 
nek.  Aztán  nevetve  fordult  sarkon  s  meglátta  a  leányt.  Oda  jött 
a  papék  zsalugáteréhez.  Mariska  csillogó  szemmel  üdvözölte: 

—  No  ön  tán  még  se  oly  rossz,  mint  amilyennek  gon¬ 
doltam  .  . . 

—  Csitt,  szót  se,  Miss  Nyéky,  ez  csak  kötelesség.  Mindenütt 
megteszem,  mert  mindenütt  vannak  szegény  emberek.  Velem 
jön?  Itt  a  kodakom,  oly  festői  ez  a  falu,  lefényképezem  .  . . 
(súgva  tette  hozzá:)  persze  csak  úgy,  ha  ön  is  beáll,  mert  nekem 
főként  az  ön  képe  kell.  Helyes?  Előbb  azonban  ezt  a  jó  clergy- 
"mant,  a  Reverend  Sefcsiket  kapom  le  .  .  .  Úgy.  Köszönöm.  Mehe¬ 
tünk  ... 

Mentek.  Csappant  az  angol  kodakja  lépten-nyomon  s  mire 
a  völgyfenékre,  a  fúrás  színhelyére  elértek,  már  legalább  egy 
tucat  képe  volt  Mariskáról.  Lenn  a  gépeknél  a  néma  britek: 
Brangwyn  és  Miller,  no  meg  Nyéky  bácsi  izzadtak.  Remélték, 
rövidesen  felszökell  az  olajsugár  .  . .  Délre  mindannyian  a  pati¬ 
kába  tértek.  Persze  Smythnek  adták  a  főhelyet  a  körben  s  az 
első  pohár  borovicska  neki,  a  nagy  jótevőnek,  szólt.  Kallósék  a 
rabbinál  hagyott  ezreseket  köszönték,  a  doktor  a  kórház-alapít¬ 
ványért  hálálkodott .  .  .  Smyth  végre  megszólalt: 

—  Mindez  semmi,  gentlemen.  Sokat,  még  sokkal  többet 
kell  itt  tenni.  Lássák,  én  rövid  ideje  vagyok  itt,  de  már  is  bele¬ 
szerettem  az  önök  beaiitiful  magyar  hazájába.  Isteni  táj,  gyógy¬ 
források,  alpesi  lég  . . .  hisz  itt  egy  uj  Davos-nak  kell  nőnie  öt¬ 
emeletes  hotelekkel!  Be  fogom  kapcsolni  Drág-Csornát  a  Cook 
keleteurópai  útvonalába  . .  . 

A  magyarok  mámorosán  hallgatták:  ((Nagyszerű,  ez  a  mi 
emberünk!))  Smyth  kiverte  a  pipáját: 

—  Igen,  de  —  s  ezt  mint  üzletember  mondom  —  mindez 
csak  illő  vasúti  összeköttetés  mellett  lehetséges.  Nem  ilyen 
miserabíe  kis  iparvasut,  vagy  dirtij  vicinális  kell  ide;  'az  én 
petróleumom  szállítására  széles  vágányu  rendes  sinpár  kell,  direkt 
csatlakozással  az  államvasuthoz  — 

Az  urak  lelkesen  ugráltak  fel.  Markos  jegyző  a  kezeit 
kulcsolta:  ((Hej  miszter,  hisz  ez  az  álmunk,  ezért  kunyerálunk 
már  húsz  esztendeje!)) 

—  Húsz  esztendő?  Ez  sok!  —  kacagott  az  angol.  —  Én 
megcsinálom  fél  év  alatt.  Már  csinálom  is  . .  .  Szubvenció?  Nem 
kell  nekem.  A  társulatom  érdeke,  s  annak  van  elég  pénze,  mi, 
Brangw^yn?  hahaha  .  .  . 

—  Éljen,  éljen!  Szobrot  a  miszternek!  Végre  valaki,  aki 
hez  bizalommal  fordulhatunk  .  . . 

Koccintottak.  S  a  bizalomhoz  képest  szélesebb  mederben 
kezdtek  fecsegni,  politizálni,  peturkodni:  a  ((bécsi  igát»  emle¬ 
gették  s  főként  az  ép  aktuális  szkizma-pör  részleteibe  avatták 
bele  jóakarójukat.  Hát  nem  szörnyűség  ez,  hogy  az  orosz  ily 
eszközökkel  dolgozik  a  mit  se  vétő,  becsületes  magyarok  ellen?... 
Öten  is  méltatlankodtak  egyszerre,  úgy  hogy  Balogh  doktor 
mérséklőén  szólt  közbe: 

—  Ej,  de.  ez  tán  nem  is  érdekli  a  misztert? 

Smyth  azonban  előzékenyen  biztosította  őket: 

—  Oh  sőt  nagyon  is  érdekel,  mi,  Brangwyn?  hahaha  .  .  . 
Nem  értek  ugyan  hozzá,  nem  vagyok,  politikus,  csak  business- 
ember,  de  azért  csak  mondjanak  el  mindent,  minden  részletet . . . 

A  magyaroknak  se  kellett  több.  Fontoskodó  pesszimiz¬ 
mussal  pakoltak  ki.  Smyth  álmélkodva  csóválta  a  fejét: 

—  Ej,  ej,  Így  hát  önök  szerint  a  monarchia  a  feloszláshoz 
állana  közel?  It’s  a  pity  ...  No  de  majd  máskép  lesz  ez:  irok  a 
londoni  politikus  barátaimnak,  —  Anglia  mindig  magyarbarát 
volt,  majd  alaposan  leinti  ő  ezeket  az  orosz  üzelmeket!  Csak 
rajta,  ki  vele,  mondjanak  el  mindent,  amit  tudnak  . .  . 

Az  urak  borovicskázva  ölelgették  a  jó  angolt: 

—  Bizunk  önben,  miszter,  bízunk  rendületlenül! 

IV. 

Ami  ezt  illeti,  nem  is  csalódtak:  októberben  felszökött  az 
első  petroleumsugár  s  ugyanakkor  éjjel-nappali  munkával  csinál¬ 
ták  már  az  uj  vasutat  is.  Smyth  diadala  teljes  volt,  de  ő  mene¬ 
kült  az  ovációk  elől,  neki  már  is  uj^ terveken  járt  az  esze.  Az 
utolsó  szép  őszi  hetek  alatt  naphosszat  kóborolt  Nyékyékkel 
a  határhavasok  közt:  térképeket  vett  fel  Társulata  uj  birtokai¬ 
ról  s  a  természet  rajongó  barátjaként  főleg  fotografált.  Nyéky 
papának  azt  mondta,  albumot  csinál  a  londoni  vezérigazgató 
számára,  de  Mariska  jól  tudta,  hogy  ez  csak  ürügy  és  Smyth 
voltakép  csak  az  ő  megörökítésére  keres  folyton  uj  alkalma¬ 
kat  .  .  .  Hisz  rajta  volt  már  vagy  kétszáz  képen!  Neki  az  angol¬ 
járól  csak  egy  felvétele  volt,  de  az  benne  a  szivében.  Erős  ((fel¬ 
vétel)),  melyet  álmatlan  éjek  sötétjében  s  könyei  vizében  ((hivott 
elő))  napról-napra  szerelmesebbre.  Smyth  megtartotta  a  szavát: 
a  ((Szörny))  báránnyá  szelídült,  de  Sister  Mariska  azért  továbbra 
is  félt  Brother  Smythtől.  Ösztönszerü,  magyarázhatlan  rettegés: 
ha  egyedül  volt,  szivdobogva  vágyott  utána,  ha  vele  volt,  szinte 
iszonyodva  menekült  volna  tőle,  —  egyre  az  első  találkozás 
brutális  képét  látta  maga  előtt.  Sokat  beszéltek  erről  sétáikon. 
Az  angol  csitítva  faggatta.  Egy  nap,  mikor  ép  egy  sziklafal  bérc¬ 
tetejére  értek  fel,  a  leány  igy  szólt: 

—  Lássa,  Brother,  ha  magával  vagyok,  mindig  azt  érzem, 
valami  ily  szörnyű  mélység  szélén  járok  .  .  .  Hogy  szédít,  hogy 
vonz  ez  a  pokol! 

Smyth  ijedten  fogta  meg  a  kezét.  Mariska  elmosolyodott: 

—  íme,  maga  az,  aki  visszaránt,  aki  mentene  önmagától! 
Köszönöm  . . .  No  mi  lelte? 

Az  angol  toppantott: 

—  Semmi.  Dühös  vagyok  magamra.  Tudja-e,  dear  Sister, 
hogy  maga  árt  nekem?  Az  ördögbe  is,  elveszi  az  erőmet .  . . 

Nyéky  papa  jött  oda  s  szótlanul  mentek  tovább.  A  Drág- 
szorosba,  ép  a  magyar  határra  ereszkedtek  le.  Smyth  a  térképet 
nézte,  majd  szárazon  szólt: 

—  Itt  lesz  a  tavaszi  fúrás. 

—  Hogyan,  itt,  ily  magasan  fúrjunk?  —  ámult  Nyéky,  — 
tiszta  őrültség!  a  hegyet  furjuk  át? 

—  Igen,  a  hegyet,  dear  Nyéky;  az  én  geológiai  számítá- 

saim  szerint  a  magyar-galiciai  petrolum-terület  legnagyobb  tar¬ 
tálya  ép  e  hegytömb  alatt  van  s  máskép  nem  lehet  hozzáférni. 
Szót  se,  én  tudom,  mit  csinálok. 

—  De  kidobott  pénz,  uram! 

—  Never  mind:  a  Társulat  pénze  s  azzal,  mint  az  ön  fő¬ 
nöke,  én  rendelkezem.  Tehát  tavaszra  itt  furunk.  De  addig  is 
ön  előmunkakép  innen  a  határtól  a  Drág-szoroson  végig  egy  uj 
műutat  fog  csinálni  le  egész  a  csornai  állomásig.  És  ne  kimélje 
a  pénzt;  az  útnak  meg  kell  lennie  és  széles  és  erős  legyen,  úgy 
hogy  üzemünk  legsúlyosabb  teherautói  is  bizton  közlekedhesse¬ 
nek  rajta.  Én  a  téli  hónapokra,  sajnos,  petroleum-köruton  leszek 
Galíciában,  Romániában,  Londonban,  de  mire  megjövök,  min¬ 
den  készen  legyen ... 

((Rögeszme!))  óbégatott  másnap  Nyéky  a  patikában,  de  a 
magyarok  csak  nevették,  ők  vakon  bíztak  a  Smyth  Ítéletében, 
sikerében:  ((Csináld,  öreg,  hisz  megfizetnek  ...  ha  egyéb  nem, 
legalább  utunk,  pompás  csatlakozásunk  lesz  át  Galiciába .  .  .)> 

Smyth  karácsonykor  utazott  el.  Újévre  Mariska  Lemberg- 
ből  kapott  kártyát  tőle:  aHappy  New  Year  1914-re!)) 


V. 

Máskor  januárban  téli  álom  szokott  borulni  Drág-Gsor- 
nára,  most  a  néma,  de  annál  erélyesebb  Rrangwyn  keze  alatt, 
fagy  és  hófúvás  ellenére  se  szünetelt  a  munka  egy  percre  se. 
Nehéz  idők  . . .  főként  Mariska  találta  hosszúnak  azt  a  két  hó¬ 
napot.  Apja  a  megyeszékhelyre  küldte  szórakozni,  de  ő  szökött  az 
udvarlók  elől;  vágya  még  február  vége  előtt  visszaüzte  Csornára. 
Ám  várhatott!  az  ő  angolja  biz’  csak  az  áprilisi  verőfénnyel  jött 
meg.  A  magyarok  'csorduló  szívvel,  diadalívvel  fogadták,  de,  szó  ' 
ami  szó,  kissé  megváltozottnak  találták.  Smyth  ideges  és  sze¬ 
szélyes  volt;  főként  az  boszantotta,  hogy  a  Nyéky  útja  s  a  vasút 
még  mindig  nincs  kész.  Nagy  veszekedve  ezeket  sürgette,  aztán 
napokra  bezárkózott.  S  a  szorongva  virrasztó  Mariska  éjente 
ismét  láthatta  a  világot  dolgozó  szobájának  az  ablakában.  Mire 
előkerült,  megszólította  Polneréknél: 

—  Mi  lelte,  Brother?  Maga  szóba  se  áll  többé  az  uraink¬ 
kal?  Nem  tudják  mire  vélni.  Tán  haragszik  rájuk? 

Smyth  összeszedte  magát.  A  leányt  látva  a  régi  fény  csil¬ 
lant  a  szemében.  Megfogta  a  kezét: 

—  Nem  haragszom,  inkább  . . .  szégyenkezem.  Bear  Sister, 
ezt  csak  magának  súgom  meg:  bajaim  vannak,  bajaim  a  Társu¬ 
latommal,  azokkal  a  szűkmarkú  londoniakkal.  Keveslik  az  itteni 
petróleumot,  érti?  s  nem  akarják  pénzelni  a  további  uj  tervei¬ 
met.  A  scandal! ...  ez  becsület  kérdése,  én  nem  maradhatok 
szégyenben  a  jó  magyarok  előtt.  Meg  is  Írtam  nekik,  feltettem 
a  kabinetkérdést:  vagy-vagy!  Várom  a  választ...  És,  —  tette 
hozzá  halkabban  —  és  a  maga  válasza?  Legalább  maga  mond¬ 
jon  igent ...  ' 

A  leány  búsan  lóbálta  a  tennisz-rakettjét: 

—  Ugyan,  Brother,  mit  csinálna  maga  ezzel  az  én  ((igen»- 
emmel?  Maga  úgy  se  vehet  el  engem  . . . 

Smyth  a  bokrokat  csapdosta.  Végre  felvetette  a  fejét: 

—  Igaza  van.  Fusson,  meneküljön  tőlem!  Ne  is  lássuk 
többé  egymást.  Minek?  Mondtam  már,  nekem  se  jó  .  . .  csak 
nehezíti  — 

—  Mit? 

Az  angol  nem  felelt.  A  ground  másik  végén  azonban  meg¬ 
szólalt  Ignácné.  Szakértőn  konstatálta: 

—  Lám,  a  fiirt  tovább  folyik  . . .  Én  nem  értem  Mariskát, 
én  mindjárt  megadnám  ennek  az  angol  fiúnak  azt  a  csókot, 
feltéve,  hogy  egy  olyan  Himalaya-vázát  kapnék  tőle  cserében. 
Ti  is,  ugy-e,  naná  tán  nem?  Miszter,  mikor  ad  már  nekünk 
olyan  vázát? 

A  miszter  ismét  nem  felelt.  De  nem  jött  el  többé  a  tenniszre 
se.  A  Mariskának  ajánlott  nagy  fogadalom  ellenére  megint  csak 
a  rengetegbe  mélyedt  Nyékyékkel;  a  londoni  válasz  egyre  késett. 
Így  hát  maga  mondta,  mit  csináljon?  tovább  mappázott,  tovább 
fotografált . . .  Eltelt  piájiis;  júniusban  a  magyarok  már  ámulva 
néztek  össze:  mi  lesz?  megvan  a  Nyéky  útja,  épül  a  vasút  is, 
de  hát  minek  épül,  ha  már  is  megáll  az  üzem?  Érthetetlen  .  .*. 
Ám  nem  igen  értek  rá  a  dologgal  foglalkozni;  ekkorra  már- 
Drág-Csornára  is  elhatott  a  külpolitika  növekvő  idegessége. 
Ezt  tárgyalták  s  aggodalmaikat  csak  tetézte  az  orosz  kémekről 
szóló  megyei  pletyka.  Szörnyűség!  a  megyében  kémek  járnak, 
kik  a  cár  jövetelével  lázítják  a  népet  s  biztatják,  aki  keresztet 
fest  a  házára,  azt  majd  megkíméli  a  muszka  .  . .  Június  derekán 

a  határrendőrség  csapolt  le  Drág-Csornára:  egy  ily  barátcsuhás 
orosz  ügynököt  kerestek  a  faluban.  Több  parasztot  vasra  vertek, 
de  a  lázító  akkorára  már  odább  inait.  Hova,  merre?  nosza, 
rajta,  hazafias  düh  fogta  el  az  egész  intelligenciát,  puskát  ragad¬ 
tak  s  a  csendőröknek  segédkezve  napokig  űzték  ők  is  az  erdőbe 
bujdosott  kémet.  Elfogták  végre  s  ennek  örömére  Polner  nagy 
vacsorát  adott  a  hazakerülő  fáradt  uraknak.  Persze  az  angolt 
is  meghivták,  —  hangos  sajnálkozással  fogadták: 

—  Bell  kár,  hogy  nem  volt  velünk,  miszter!  No  de  viszik 
már  azt  a  gazembert,  vasban  viszik  a  megye  székhelyére  .  .  . 

Smyth  nem  nagyon  lelkesült.  Nem  érdekelte.  Ahogy  asztal¬ 
hoz  ültek,  csak  ép  ennyit  kérdett: 

—  Vallott  már? 

—  Még  nem.  Az  majd  csak  jön.-  Pár  nap  múlva  mindent 
megtudunk  ... 

—  Úgy?  Pár  nap  múlva? 

Az  urak  egymás  szavába  vágva  lázasan  magyarázták: 

—  Hát  nagyszerű  volt!  És  a  szegény  beteg  Nyéky  kivéte¬ 
lével  mind  ott  voltunk;  hányán  is  voltunk?  Polner,  Studniczky, 
Szántó,  Bayer,  Markos,  a  patyikus  Józsi . . . 

—  És  mi  kelten?!  —  jelentkeztek  a  Kallósok. 

—  Igaz,  sőt  még  a  gyomorgörcsös  Balogh  doktor  is  velünk 
izzadt  Óriás  hajsza,  felér  egy  medvehajtással.  Csakhogy  ez  a 
muszka  medve  ugyancsak  visszalőtt  ám  ránk  ...  no  mi  az,  jó 
miszter,  mért  csóválja  úgy  a  fejét? 

Az  angol  az  ajkait  harapdálta.  Nyilván  a  spörtérzékét  bán¬ 
totta  ez  az  egyenlőtleii  küzdelem.  Mariskához  szólt  de  eléggé 
hangosan,  szinte  indulatosan: 

—  Eh,  ez  nem  fair  play!  Ennyien  egy  ellen?! 

Polner  letette  a  kést  villát: 

—  Bocsánat  Smyth  ur,  ön  rosszul  látja  az  esetet.  Ez  nem 
sport  hanem  hazafias  kötelesség;  itt  egy  kémről  van  szó,  ki 
lM[agyarország  életére  tör! 

—  Egy  lázító  orosz  ügynökről  van  szó!  —  lódították  Bayer 
és  Studniczky. 

—  Egy  pravoszláv  gazemberről!  —  heveskedtek  a  Kal¬ 
lósok. 

Az  angol,  ki  már  is  erősen  ivott  egészen  belevörösödött: 

—  Kém?  Lázító?  Azért  az  is  csak  ember.  S  hogy  orosz? 

Hát  ez  a  nép  itt  nem  orosz-e?  Pravoszláv?  Oh  you  fellows  .  . . 
hát  ez  az  a  híres  magyar  vallási  és  nemzetiségi  szabadság? 

Polner  újra  felnézett: 

—  Bocsánat,  Smyth  ur,  mi  eléggé  türelmesek  vagyunk,  de 
azt  már  csak  mégse  tűrhetjük,  hogy  itt  a  szemünk  láttára  lázítson 
egy  idegen  hatalom  ügynöke  a  magyar  haza  ellen? 

Az  angolt  Brangwyn  fogta,  de  ő  megint  csak  felhajtott 
egy  pohár  asszut: 

—  Magyar  haza?  Ugyan  már,  hisz  önök  tudják,  maguk 
mondják,*  mily  lazán  lóg  mindez  . . .  Hol  itt  a  magyar?  A  nép 
nem  az.  Tán  önök  magyarok?  Polner,  Studniczky,  Bayer,  Sef- 
csik,  aztán  Mr.  Kallós,  akit  azelőtt  Kohnnak  hívtak,  hahaha  .  .  . 

Ignác  méltatlankodva  ugrott  fel: 

—  Azért  lettünk  Kallósok,  mert  ép  magyarok  vagyunk! 

—  Eh,  —  folytatta  Smyth  —  csupa  idegen  német,  lengyel 
és  ruthén  nevek  — 

—  És  mégis  mind  magyarok  vagyunk!  —  pattant  fel  Pol¬ 
ner,  —  ez  az,  amit  önök  nem  értenek,  ugy-e?  Ez  ennek  az 
országnak  az  ereje.  Nem  cserélünk  mi  senkivel  — 

—  Még  önökkel  se,  miszter!  —  szavalt  Markos. 

Az  angol  félrelökte  a  csitító  Brangwynt  és  hahotázva 
kelt  fel: 

—  Wonclerful!  Micsoda  vad  hazafiak  egyszerre!  És  meny¬ 
nyire  igaza  van  Scotusnak:  önök  zsarnokok! 

—  Azért  mert  létezni  merünk?!  —  toppantott  Bayer. 

Smyth  gőgösen  legyintett: 

—  Eh,  a  kis  népek  örüljenek,  hogy  élnek  .  .  . 

Lárma,  habarodás,  —  Studniczky  kimérten  szólt: 

—  Örülünk,  Smyth  ur,  de  csak  azokkal,  akik  velünk  örül¬ 
nek.  A  többi ...  az  mehet. 

Kallós  még  odavágta,  s  véletlenül  ép  az  ajtó  felé  mutatott: 

—  ...  menjen  is,  még  ha  tízszer  annyi  milliókat  hoz  is  ide! 

Kínos  perc.  Az  asszonyok  nevetni  próbáltak,  de  késő  volt: 
az  angol  feszesen  búcsúzott.  Kezet  se  adott ...  A  beálló  csöndet 
Polner  törte  meg: 

—  Bolond  egy  eset ...  Ez  az  a  kiállhatatlan  angol  gőg! 

—  Kár,  —  sajnálkozott  Mariska  —  mert  ő  igazán  barátja 
a  magyarnak  — 

—  Csak  ép  berúgott  a  kis  öreg,  —  kacagott  Ignácné  —  no 
de  most  már  örökre  fuccs  a  Himalaya-vázának  ... 

VI. 

Mi  lesz  most?  Ezen  tűnődtek  az  urak  másnap  a  patiká¬ 
ban.  A  lábbadozó  Nyéky  hozta  az  első  hirt:  megjött  a  tagadó 
válasz  Londonból,  —  Mr.  Gilbert  Smyth  üzenteti,  végtelenül 
sajnálja,  de  egyelőre  be  kell  szüntetnie  az  üzemet.  Sürgősen  el’ 
kell  utaznia  . . . 

—  Aprehendál,  —  prüszkölt  Markos. 

Nyéky  a  fejét  fogta: 

—  Jaj  minek  is  gorombáskodtatok  úgy  vele!? 

—  Eh,  amilyen  a  mozsdó,  olyan  a  törlő! 

—  Igen,  de  igy  riasztjuk  el  a  magyarbarát  külföldi  tőkét  — 

—  Hát  ez  biz  nem  jön  ide  többet  borovicskázni! 

Smyth  tényleg  nem  jött  el  többé.  Bezárkózott  és  csak 
harmadnap  délben  került  elő:  redingotban  lépett  ki  a  kanadai 
ház  ajtaján.  Pónilovas  kis  dogcart-isi  ott  állt  már  s  mialatt  ő  a 
keztyüjét  gombolta,  Ahmed  sürögve  szedte  ki  az  ablakokból  a 
Himalaya-vázákat.  A  magyarok  a  patikából  lesték:  a  bengáli  ép 
kilencet  tett  a  kocsi  hátuljába.  Azzal  gyű!  indultak  ...  Az  urak 
összenéztek:  «Te,  ez  lefőz  minket,  biz’  isten  bucsuvizitre  készül 
hozzánk!  Hej  mégis  csak  angol  az  angol,  mindig  korrekt  és 
gentleman,  és  mégis  csak  szeret  ez  a  jó  miszter  minket.  Persze, 
hogy  kár  volt  vele  úgy  gorombáskodni .  .  .  Hamar  most,  hogy 
legalább  mi  is  otthon  legyünk!))  Kiki  nagy  sietve  és  szégyen¬ 
kezve  szaladt  haza. 

Hát  valóban  úgy  volt:  a  korrekt  Smyth  bucsukörutra  in¬ 
dult  a  drág-csornaiakhoz.  Sorra  vette  Polneréket,  Studniczkyé- 
kat,  a  Kallósokat,  elment  a  Bayer,  Szántó  és  Markos  házakhoz, 
bekopogtatott  Balogh  doktorhoz  s  a  patyikus  Józsihoz  is.  Sőt 
illően  tisztelgett  még  a  görög-katholikus  papáknál,  Sefcsik 
bácsiéknál  is  . . .  Mindenütt  a  lordfiu  tökéletes  eleganciájával  s 
a  világfi  leglekötelezőbb  mosolyával  lépett  fel,  —  nem  is  a  régi 
mord  Smyth  volt  ez,  annyira  vignak,  tréfásnak  és  kedvesnek 
tetszett.  S  hogy  e  kedvességnek  maradandó  emlékét  is  hagyja 
maga  után,  mind  a  kilenc  háznál  hagyott  egyet  az  annyira 
bámult  és  kivánt  Himalaya-vázák  közül . . . 

A  magyarok  odavoltak.  Főként  az  asszonyok,  ök  már  kora 
délután  a  Polner-kertbe  gyűltek,  de  tennisz  helyett  még  uzsonna 

után  is  az  angolról  ábrándoztak  és  áradoztak.  ((No,  ez  lefőzte  az 
urainkat,  biz’  Isten  szégyenkezhetünk!  ...»  Tiz  hang  egyszerre: 

—  Te,  nálatok  is  igy  csinálta?  . .  .  Nálunk  is,  szó  szerint! 

—  Nálunk  is,  —  sóhajtott  Ignácné  —  oh  bájos  egy  fiú. 
Bejött,  micsoda  redingotban . . .  ein  Gedicht!  Évődve  szólt: 
((Pardon,  Madame,  önök  múltkor  este  ajtót  mutattak  nekem, 
hahaha  ...  de  mindegy,  lássa,  én  annyira  szeretem  a  magyaro¬ 
kat,  hogy  igazán  nem  szeretném,  ha  kellemetlen  emléket  hagy¬ 
nék  itt  magam -után.  Bocsássanak  meg,  ha  netalán  heves  voltam 
s  ön.  Madame,  fogadja  el  tőlem  ezt  a  kis  souvenirt,  ezt  a  Hima- 
laya-rózsát  és  vázát ...» 

—  Szó  szerinti  —  bólintottak  a  többiek.  Mariska  elkésve 
akkor  lépett  a  verandára.  Ámultán  figyelt.  Ignácné  folytatta: 

—  Azzal  tapsolt  kétszer  s  Ahmed  belépett  a  szalónba  a 
vázával.  Képzelhetitek,  én  majd  a  nyakába  ugrottam  az  angol¬ 
nak  — 

—  Mi  is! 

—  Ö  azonban  kézbe  vette  a  vázát,  az  ablakhoz  lépett  s 
mosolyogva  szólt:  (dde  teszem,  szabad,  ugy-e?  Ez  alpesi  virág, 
ennek  hűvösség  kell,  különben  elpusztul.  Csak  arra  kérem.  Ma¬ 
dame,  hagyja  itt.  Csak  ennyit  kérek.  Tudja,  ez  kabala;  én  a 
távolból  is  megérezném,  ha  elvenné  innen.  De  nem  veszi  el,  meg¬ 
ígéri,  ugy-e? »  —  ((So  wahr  ich  leb’»,  mondottam  neki  angolul, 
((a  Himalaya  itt  marad! » 

A  nők  hevülten  áradoztak: 

—  Szó  szerint ...  És  mi  is  megfogadtuk  ...  Te  is,  Mariska, 
ugy-e? 

Mariska  némán,  sápadtan  állt  ott.  Egyszerre  pir  szökött 
az  arcába: 

—  Én  nem,  —  szólt  halkan  —  Mr.  Smyth  nem  volt  nálunk. 

Mind  felugráltak.  Az  elképedésbe  persze  némi  káröröm 
^  vegyült:  ((Lehetetlen!  Tőled  el  se  búcsúzott ...  te  nem  kaptál 
H  imalay  a-vázát? ! » 

—  Hogyan,  csak  te  nem  kaptál?  —  óbégatott  Ignácné,  — 
sajnállak,  kicsikém,  mi  azt  hittük,  a  tizedik  váza  nálad  van  .  .  . 

—  Micsoda  váza?  —  kérdezte  a  belépő  Nyéky  papa,  — ■ 
Smyth  ur  ép  most  volt  nálam  bucsuviziten,  de  semmiféle  vázát 
se  hagyott  ott ...  Mi  az,  mi  lelt,  Mariska? 


A  leány  az  összebuvó  asszonynépre  figyelt.  Mily  ármányo- 
san  sajnálkoztak,  hogy  triumfált  Ignácné!  «No,  ez  nem  szép  a 
fiútól,  ez  valóságos  af front,  megszégyenítés.  Érdemes  volt  vele 
egy  évig  flirtelni,  hogy  a  végén  igy  mutassa  ki  neki,  hogy  még  se 
szereti?  ...»  A  többi  némi  elégtétellel  tette  hozzá:  «Minket  se  . .  . 
de  legalább  őt  se  szerette.  Szegény  Mariska!  ...» 

Mariska  szégyenbeborultan  fordult  el.  Fuldokolva  szólt: 

—  Menjünk,  papa. 

—  Érthetetlen!  —  háborodott  az  öreg,  —  sértés,  mellő¬ 
zés  . . .  mivel  érdemeltük  ezt?  Eredj  haza,  drágám,  s  ne  várj  a 
vacsorával;  nekem  a  derrick-nél  kell  számolnom  Brangwynnal... 


* 

Mariska  a  kertre  nyiló,  hátsó  ablaknál  állt  s  csak  a  buj¬ 
káló  hold  látta  peregő  könyeit.  Egyszerre  nesz,  valaki  átugrott 
a  kerítésen,  —  Smyth  toppant  oda  a  nyitott  zsalu  mellé.  A  leány 
szivdobogva  reménykedett:  ahá,  végre  most  elhozza  azt  a  tizedik 
vázát ...  De  nem,  az  angol  keze  üres  volt.  E  kezek  szenvedélye¬ 
sen  kaptak  a  dereka  után.  Heves  szavak: 

—  Eresszen,  Brother  . .  .  Hát  szégyenszemre  csak  én  nem 
vagyok  méltó  arra  a  kis  emlékre?  Most  már  nem  kell,  de  az 
okot  mégis  tudni  szeretném  .  .  .  tudni  akarom  most  a  búcsú 
percében  — 

—  Nincs  búcsú,  —  lihegett  az  angol  —  hisz  .ép  ez  az  . . . 
Sister,  vegye  hamar  a  kézitáskáját  s  jöjjön  veler^  együtt  uta¬ 
zunk  el  — 

.  —  Megőrült  ön?  Kinek  néz  engem? 

—  Értsen  meg,  —  viaskodott  Smyth  —  nem  akarom,  hogy 
itt  maradjon  ... 

—  De  hát  miért? 

^  —  Eh,  ne  okoskodjék  már,  jöjjön,  nem  bántom,  a  nővé¬ 
remhez  viszem  Londonba.  Velem  kell  jönnie  — 

Az  angol  a  párkányra  hágott.  Az  első  találkozás  brutális 
képe  . .  .  Mariska  felsikoltott: 

—  Gyalázat .  .  .  az,  akinek  először  láttam  . . .  Méltó  búcsú! 

Zaj  a  háta  mögül.  A  Nyéky  hangja  a  folyosó  felől.  Smyth 
visszaszökkent  az  ablakból  és  eltűnt  az  éjben. 

VII. 


Másnap  reggelre  nem  volt  többé  Drág-Csornán.  A  bakter 
látta,  amint  éjfél  után  kis  podgyásszal  az  uj  utón  robogott  el 
i  Galicia  felé.  Mire  a  csornaiak  felébredtek,  a  kanadai  háznak 
i  nem  volt  teteje  többé,  estére  pedig  már  egyáltalán  semmi  se 
\  látszott  belőle:  be  volt  pakolva  s  Brangwyn  és  Miller  sebesen 
j  hajtattak  a  cókmókkal  az  állomásra.  Mariska  bágyadtan  nézett 
utánuk.  De  sem  ő,  sem  a  többiek  nem  igen  értek  rá  az  angol¬ 
jukkal  foglalkozni.  Két  napra  rá  egy  minden  mást  elhallgattafó 
(  szörnyű  hir  robbant  a  világra:  a  trónörökös  párt  meggyilkolták 
\  Szerajevóban. 

\  Messze  van  Drág-Csorna,  de  az  egyetemes  felháborodás 

méltó  ekhót  váltott  ki  a  határszéli  hű  magyarokból  is.  Napról- 
\  napra  lázasabban  tárgyalták  a  lavinaként  meginduló  eseménye¬ 
iteket  s  nem  egyszer  mondták:  beh  kár,  hogy  a  jó  miszter  most 
(nincs  itt,  hogy  vitatkozhatnának!  ha  nyers  is,  azért  mindig 
ttanulságos  az  ő  magyarbarát  jóakarata .  .  .  Mikor  aztán  egy 
i^iónap  múlva  felfordult  a  világ  s  augusztusban  lecsapott  az  angol 
hjadüzenet  menyköve  is,  a  döbbenő  csornaiak  akkor  is  Smythet 
f^mlegették:  mit  szólna  hozzá?  ő  bizonyára  nem  helyesli  .  . . 
y  Felettük  a  magyar  határon  túl  dőrgőtt  már  ekkor  a  galíciai  és 
J  bukovinai  ágyú,  dőrgőtt  egész  szeptemberen  át,  de  ők  a  kőze- 
I  ledő  veszedelem  ellenére  se  menekültek,  hanem,  hogy  a  nép- 
\  nek  példát  adjanak,  utolsó  percig  becsülettel  kitartottak.  Még 
)  csak  nem  is  pakoltak  . . .  így  virradt  rájuk  az  a  végzetes  reggel. 
/  A  hátráló  népfelkelők  mögött  a  Drág-szorosban  kozákcsapatok 
J  jelentek  meg  s  köztük  vágtató  ágyuk  és  hadiautók  görögtek  le 
a  kényelmes  uj  műúton.  Mindjárt  itt  lesznek!  Ekkor  pánik  fogta 
el  őket  s  úgy,  ahogy  voltak,  egy  kabátban,  egy  szoknyában 
menekültek  az  utolsó  vonattal . . . 


VIII. 

Aggódás,  nyomor,  gyötrő  bizonytalanság  . .  .  egy  hete  ten¬ 
gődtek  már  a  hegyek  alján,  a  frontmögötti  túlzsúfolt  városká¬ 
ban.  De  még  itt  is  összetartottak,  hiven  együttmaradtak  a  drág- 
csornaiak.  A  tizedik  napon  végre  egy  rémült,  de  ösmerős  ott¬ 
honi  arc  kukkant  be  a  közös  szállás,  a  pajta,  ajtaján. 

—  Maga  az,  Löblovics?  beszéljen! 

A  zsidó  templomszolga  a  szalmára  rogyott.  Agyba-főbe 
vert  szegény  ördög,  alig  eszmélt,  folyton  a  halottak  imáját,  a 
Kadish-t,  motyogta. 

—  Oh  jaj,  szkanosz  nefashosz,  a  halálból  jövök!  Össze¬ 
törték  a  szent  kodesh  ládát,  aztán  félholtra  vertek  mindnyájun¬ 
kat  .  .  .  Aztán  pergett  a  dob  s  a  néppel  együtt  a  kozákezredes 
elé  hajtottak  mindnyájunkat.  Nagyszakállu,  csúf  fekete  ember, 
lóháton  állt  a  piacon,  vigyorgott,  de  a  szeme  vérben  forgott, 
ahogy  végignézett  rajtunk.  Egyszerre  csak  hátraszól,  —  az 
adjutánsa  futva  hoz  valamit  az  autóból  s  ő  azt  a  valamit  magasra 
tartja  a  feje  fölé.  Néztem,  mi  lehet?  de  az  ezredes  már  is  ordított: 
((Látjátok  ezt  a  virágcserepet?  Akiknek  az  az  angol  őrnagy,  ^ 
Smyth  ur  .  .  .» 

—  Őrnagy?  —  ámult  a  társaság. 


Igen,  —  folytatta  Löblovics  —  igy  mondta:  ((akiknek 


Smyth  őrnagy  ur  ilyen  vázát  prezentelt,  azok  lépjenek  elő.))  Még> 
biztatón  röhögött  hozzá:  ((Csak  bátran  előre!)) 

A  nők  szorongva  néztek  össze:  » 


—  Hisz  akkor  tán  kár  is  volt  elmenekülni?  A  jó  miszter  .  .  • 


( 

nyilván  ezzel  akart  biztosítani  minket  a  kozákok  ellen  .  .  .  \ 

—  Én  is  azt  hittem!  —  szörnyülködött  a  templomszolga,  — \ 


nagy  félénken  még  oda  is  szóltam:  ahashem  jarich  jomof,  Isten  ■, 
hosszabbítsa  az  ezredes  ur  napjait,  ezek  az  uras' 


fogják,  hogy  elmenekültek  .  .  .))  Jaj  de  mi  történt 


des  dühödten  ugratott  rám,  majd  eltaposott:  ((Mi,  egy  sincs  itt?  • 


Ördög  és  pokol,  Smyth  őrnagy  ur  ezeket  mint  a  legveszedelme¬ 


sebb  magyar  gazembereket  jelölte  ki,  akiket  családostól  Szibé-  » 
riába  kell  hurcolni  s  akiknek  a  házát  földig  kell  rombolni.))  így  \ 
mondta,  kérem.  És  még  odafordult  a  tisztjeihez,  halkan  szólt, 
de  én  meghallottam:  ((Smyth  ezt  külön  a  lelkemre  kötötte.  Pom¬ 
pás  fickó,  megoldotta  a  feladatát,  —  mily  remek  utat  és  vasutat 
készített  elő  nekünk!  S  ez  a  petroleum-komédia,  hahaha  .  .  .  egy- 
kettő,  összelövetni  az  egészet!)) 

A  magyarok  elsápadtak.  Polner  a  pajta  falához  tánto- 
rodott: 

—  Áruló,  kém,  pokolfajzat .  .  .  Hisz  az  orosz  ügynököknél 
talált  angol  pénz  is  nyilván  tőle  való  volt .  .  .  Oh  mi  hivő,  bolond, 
tisztességes  magyarok!  ...  S  aztán,  Löblovics? 

—  Aztán  nagyordítva  újra  a  néphez  fordult  az  ezredes: 
((Ezek  a  gazok  hát  elmenekültek,  de  a  házaik  itt  vannak.  Fák¬ 
lyát,  kozákok,  gyújtsatok  fel  minden  házat,  ahol  az  ablakban 
ilyen  váza  van!  ...» 

A  nők  iszonyodva  jajdultak: 

—  És  mindet  felgyújtották?!  Az  enyémet ...  a  mienket  is?l 
—  Mindet . .  . 

Löblovics  keresőn  nézett  körül.  Végre  megláttá  a  hitét 
vesztett,  lesújtott  Nyékyt: 

—  Csak  az  egy  Nyéky  tekintetes  ur  házát  kimélték  meg. 
Ott  nem  volt  váza,  hát  annak  nem  esett  baja.  Oda  posztot  ren¬ 
delt  a  kozákezredes  ... 

Csend.  A  siró  nők  Mariskára  meredtek: 

—  Ahá,  hát  ezért  nem  adott  vázát  neki!?  .  .  .  Mégis  csak 
szerelmes  volt  beléd! 

^  '  . 

A  leány  kábán  vetette  fel  a  fejét.  Mint  aki  pókot  érez  magán, 

iszonyodva  rázkódott  össze.  Az  apja  karjai  közé  menekült:  ((Sze¬ 
retett  ...  és  én  is  szerettem  ezt  a  —  szörnyet!® 

—  Szörny,  —  ismételte  Nyéky  —  amilyen  se  állat,  se 
ember,  csak  egy  kultur-angol  lehet! 


Attila  emlékezete  a  Veiietoban. 

Irta :  Héndel  Ödön, 


Ámulva  olvastuk  minap  Olaszország  északkeleti  határtartomá¬ 
nyának,  az  Adria  és  az  Alpok  övezte  szép  termékeny  Venetonak  esze¬ 
veszett  rémületét,  mely  hős  hadaink  rövid  ideig  tartó,  de  diadalmas 
előnyomulására  megszállta.  Igaz,  a  velencei  tartomány  az  olasz  föld 
első  darabja,  melynek  polgársága  közvetlenül  érezte  meg  a  háborút, 
de  hogy  ilyen  mértékben,*  azaz  hogy  ennyire  mértéken  felül  érezte, 
azt  önnön  kormányának  köszönheti,  mely  szent  együgyüséggel  port 
hintett  a  szemébe,  midőn  a  háborúba  uszította  és  port  hintett  a  sze¬ 
mébe,  midőn  nemrég  a  háború  förgetege  kezdett  leereszkedni  hazá¬ 
jára,  mely  ahelyett,  hogy  óvatosan  előkészítette  volna  az  esetleges  ki¬ 
ürítésre,  az  utolsó  pillanatig  ámította  az  olasz  csapatok  sikereivel.  így 
történt,  hogy  mikor  csakugyan  rákerült  a  sor  a  Veneto  polgári  lakos¬ 
ságának  elköltöztetésére,  az  a  valóságnál  rosszabbat  képzelve  olyan 
határtalan  rémületbe  esett,  hogy  fejvesztetten,  embert  és  vagyont  nem 
tekintve  kétségbeesett  meneküléshez  látott  az  elkerülhetetlennél  na¬ 
gyobb  felesleges  romlást  hozva  önmagára. 

Eme  híreket  olvasva  önkéntelenül  felmerült  emlékezetünkben 
az  az  első  hasonló  rémület,  mely  e  szép  földdarab  népességét  érte  a 
messze  múltban  a  népvándorlás  kezdetén.  Ilyen  rettenetes  lehetett  a 
riadalom  akkor  is,  midőn  Krisztus  után  452-ben  megjelent  hadával 
itt,  Itália  kapujánál  Attila,  a  húnok  félelmetes  királya. 

Hogy  milyen  mérhetetlen  volt  a  borzadály,  mely  Isten  ostorának 
suhogása  nyomán  elfogta  az  Isonzo  vidékétől  a  Po  folyamig  terjedő 
vidéket,  mutatja  az,- hogy  Attila  emlékének  ma  is  hosszú  másfélezer  esz¬ 
tendő  múltán  több  helyütt  nyomára  akadunk  a  velencei  tartomány¬ 
ban,  melynek  területét  legkeményebben  sújtotta  a  hűn  betörés. 

Hunor  legnagyobb  ivadékának  mi  magyar  ivadékai  tartozunk 
azzal,  hogy  kegyelettel  végigjárjuk  e  nyomokat. 

Attila  itáliai  emlékezetének  első  nyoma  a  mi  tengerünk,  a  szép¬ 
séges  Adria  partjára,  a  Trieszt  közelében  fekvő  Duino  községbe  vezet, 
melynek  festői  ékessége  a  tengerre  kirugó  meredek  szirtfokon  emel¬ 
kedő  középkori  eredetű  Thurn-Taxis  hercegi  kastély,  párdarabja  ural¬ 
kodóházunk  s“zomszédos  pompás  miraniarei  palotájának.  Ez  a  kis  falu 
jelenleg  ugyan  Ausztriáé,  a  múltban  azonban,  midőn  e  tájon  Dantevel 
szólva  a  Quarnero  az,  amely  Itáliát  zárja  s  mossa  hónát)),  egy  ideig  a 
hatalmas  velencei  köztársaság  birtokát  alkotta.  A  népvándorlás  idején 
Pucinum  neve  alatt  a  római  világbirodalomhoz  tartozott,  megerősített 
hely  volt,  de  a  húnok  könnyű  szerrel  bevették  és  teljesen  feldúlták. 
Romjaiból  a  jelenkorra  alig  maradt  valami.  Duinótól  nyugat  felé,  a 
kikötő,  vagyis  a  Valcatino,  illetve  a  nép  nyelvén  Bocadin-öböl  közelé¬ 
ben,  a  duinói  park  és  a  Timavo  folyó  között,  ahol  valaha  Pucinum 
feküdt,  ma  is  omladozik  valami  kastélyrom.  Nagy  ideje  annak,  hogy 
az  olasz  nemzetiségű  lakosok  Attila  palotájának,  Palazzo  d’ Attila  ne¬ 
vezték  el,  nem  azért,  mintha  ő  építtette  vagy  lakta  volna,  hanem  mert 
hitük  szerint  S  romboltatta  le.  A  múlt  század  nyolcvanas  éveinek 
küszöbén  azonban  egyik  helybeli  pap  feljegyezete,  hogy  noha  még 
mindig  nyomára  akadni  e  hagyománynak,  de  már  lassan  kialvóban  van. 

Attila  emlékezetének  nyomai  Duinoból  Aquileia  faluba  vezetnek, 
mely  mióta  Velence  ősrégi  köztársasága  a  fiatal  francia  köztársasággal 
szemben  1797-ben  elbukott  és  utolsó  dogeja  Lodovico  Manin  első  hiva¬ 
tali  őse  trónralépésének  tizenegy  százados  évfordulóján  méltósága  jel¬ 
vényeit  a  Szent  Márk  piacán  elégette,  azóta  Ausztriához  tartozik.  A 
mai  Aquileia  múzeuma  számos  régiséget  rejteget  az  Attila  parancsára 
a  föld  színével  egyenlővé  tett  virágzó  római  municipiumból,  mely 
Róma  után  egyike  volt  Itália  legnagyobb  és  leggazdagabb  városainak, 
de  romjai  ma  már  csaknem  teljesen  eltűntek.  A  síkságon  nagybecsű 
köveit  a  húnok,  majd  a  keleti  gótok,  még  később  a  longobárdok  elől 
az  Adria  szomszédos  homokzátonyára  menekült  lakói  hordták  el  és 
építették  fel  belőlük  a  tulajdonképeni  uj  Aquileiát,  Gradót.  A  húnok 
feldúlta  római  Aquileiának  ma  tehát  nincs  már  szembeszökő  marad¬ 
ványa,  ami  Attila  emlékének  életét  biztosítaná  a  köznép  tudatában. 

Aquileiából  immár  olasz  földre,  a  Venetoban  fekvő  Udine  váro¬ 
sába,  a  hasonló  nevű  megye  főhelyére,  vezetnek  a  nyomok.  A  hagyo¬ 
mány  szerint  Attila,  midőn  Aquileiát  ostromoltatta,  ott  óhajtotta  fel¬ 
ütni  szállását,  ahol  ma  Udine  fekszik.  Parancsot  adott  tehát  katonái¬ 
nak,  hogy  evégből  dombot  hányjanak  a  síkságon.  Három  napig  hord¬ 
ták  szorgalmasan  a  vitézek  sisakjukban  és  pajzsukon  a  földet  s  a 
köveket,  és  harmadnapra  hatalmas  halmot  emeltek.  Tetejébe  Attila 
várkastélyt  rögtönöztetett  és  ezzel  megalapította  Udinét,  mely  nevét 
is  egyik  vezére,  Uldin  után  kapta.  Eme  különös  hagyománynak  melles- 


294 


Hendel  Ödön 


lég  lehet,  hogy  van  történelmi  magja.  Valószínű  ugyanis,  hogy  Attila, 
midőn  ostrom  alá  vette  Aquileiát,  hogy  a  hosszúnak  Ígérkező  várvívás 
közben  észak  felől  esetleges  meglepetések  ellen  biztosítsa  magát,  meg¬ 
szállta  városunk  római  ősét,  Utinát  is,  sőt  ellenálló  képességét  uj  erő¬ 
dítményekkel  növelte.  Udine  várdombjáról  nézte  végig  a  hagyomány 
szerint  a  hiinok  királya,  hogyan  borították  lángba  a  makacsul  véde¬ 
kező  Aquileiát  a  városbeli  gólyák  költözködése  láttára  végső  dühös 


ostromra  buzdult  vitézei. 

Eme  hagyományok  elevenen  életben  maradtak  Udineben.  Bizony¬ 
ság  rá,  hogy  midőn  jóval  később,  a  XVI.  században,  a  halmon,  melyen 
jelenleg  a  Gastello  sötét  tömege  emelkedik,  régi  sisakforgót  találtak, 
a  közvélemény  habozás  nélkül  Attiláénak*  tulajdonította.  Továbbá, 
hogy  egy  régi,  alkalmasint  Utinából  származó  tornyot  a  nép  kegyelete- 
sen  városa  alapítójával  kapcsolt  össze  ódonsága  alapján  és  Attila  tor 
nyának.  Tőrre  d’ Attila  keresztelt  el  és  legalább  a  múlt  század  derekán 
még  úgy  is  emlegetett. 

Itália  kapujának  betörése  után  a  benyomuló  hunok  Aquileia  sor¬ 
sával  sújtották  a  közeli  Goncordia  kolóniát  is,  noha  fekvése  és  jelentős 
fegyvergyára,  a  «fabbrica  saggittaria))  miatt  tekintélyes  számú  hely¬ 
őrség  védelmezte.  A  környék  népének  emlékezetéből  máig  se  esett  ki 
a  nagy  pusztulás  és  ma  is  Attilácskáknak,  Attilini  nevezi  gúnyosan  az 
eljelentéktelenedett  Concordia-Sagittaria  lakóii,  mely  melléknevét  az 
egykori  római  fegyvergyártól  vette. 

Attila  emlékezetének  újabb  nyomára  a  szomszédos  Treviso  megyé¬ 
ben  fekvő  Rai  faluban  akadunk.  Ebben  az  Attila  által  feldúlt  Opiter- 
gium,  illetve  az  ennek  némi  romjait  őrző  mai  Oderzo  mellett  elterülő 
szegény  kis  községben  volt  egy  düledező  torony,  melyet  a  nép  Attila 
tornyának  nevezett  el  és  a  múlt  század  hetvenes  éveiben  még  mindig 
úgy  is  hivott,  a  torony' körül  éjnek  évadján  feltünedező  fénypontokat 
pedig  a  húnok  által  kardélre  hányt  római  polgárok  bolyongó  lelké¬ 
nek  tartotta.  Nem  tudom,  megvan-e  még  Kaiban  Attila  tornya,  nem 
használták-e  fel  fiai  építkezéseikhez  köveit,  és  a  torony  elpusztulásá¬ 
val  nem  ment-e  veszendőbe  Attila  emléke? 


A  következő  nyomra  tovább  nyugat  felé,  a  megye  főhelyén  Tre¬ 
viso  városában  akadunk,  melynek  római  őse  Tarvisium  szerencsésen 
kikerülte  a  húnok  dühét,  amennyiben  püspöke  tanácsára  önként  meg¬ 
nyitotta  kapuit  Attila  előtt,  kit  bevonulásakor  a  monda  szerint  szőnye¬ 
gekkel  meg  virágokkal  felékesítve  fogadott.  A  város  egyik  kapuján, 
a  Porta  Altinián,  melyen  át  a  húnok  bevonultak,  meg  van  örökítve 
falfestményben  ama  jelenet,  midőn  két  tarvisiumi  polgár,  Gilberti  Mez- 
zaluna  és  Salamoné  da  Oderzo,  városuk  nevében  meghódol  Attilának. 
A  képet  a  nagy  Giorgione  és  Tiziano  jeles  tanítványának,  Pordenone- 

nek,  a  megyebeli  Mottából  származó  növendéke,  illetve  utánzója,  Pom- 
peo  Amalteo  festette.  Sajnos,  az  idő  alaposan  megrongálta,  és  az  ügye¬ 
sen  csoportosított,  eleven  cselekvényü  s  nem  minden  báj  nélkül  színe¬ 
zett  freszkónak  ma  már  csak  halavány  romjai  láthatók.  Vele  hal¬ 
ványul  el  Attila  emlékezete  is  a  lakosság  köztudatában. 

Treviso  alól  a  hónok  egyik  serege  északnak  fordult  az  Alpok 
irányába,  a  Piave  völgye  mentén,  és  elfoglalta  Feltria  és  Belunum 
városokat,  a  fősereg  pedig  délnek  tartott  és  a  tenger  partján  épült 
Altinumra  vetette  magát,  erre  a  virágzó  kereskedelmet  folytató  muni- 
cipiumra,  mely  sok  fényes  nyárilakával  a  római  világ  leghíresebb 
fürdőjére,  a  nápolyi  öbölben  fekvő  Bajaere  emlékeztetett.  Altinuiii 
rövidesen  osztozott  Aquileia  és  Concordia  sorsában.  A  földig  lerom¬ 
bolt  népes  város  lakosai,  kik  a  monda  szerint  az  állatok  menekülése 
által  figyelmeztetve  a  közelgő  veszedelemre,  égi  irányítás  segítségével 
a  szomszédos  lagúnák  egyik  zátonyára  mentették  magukat,  a  hónok 
elvonulása  után  uj  telepükről,  Torcellóból  részben  visszatértek  szülő¬ 
helyükre,  mely  Altino  neve  alatt  tovább  élt.  Utódaik  azonban  az  újabb 
barbár  betörésekre  végképen  elhagyták  azt  és  a  bátorságosabb  leány¬ 
városba  telepedtek  át,  mely  az  anyaváros  köveiből  növekedett  naggyá. 
Altinum  helyén  ma  fü  női,  kasza  cseng,  gulyák  legelnek.  A  város  kövei¬ 
vel  együtt  elenyészett  Attila  emlékezete  is  Altinum  területén,  de  él  még 
ma  is  leányvárosában. 

Torcello,  ez  az  egykor  virágzó  hely  a  jelenben  teljesen  elhanyat- 
lott  és  a  szomszédos,  a  híres  velencei  csipkét  gyártó  népes  Burano 
szigettel  alkot  egy  községet.  A  telep  kicsiny,  négyszögletes  főterének 
főnevezetességei  a  Santa  Fosca  érdekes  ódon  bizánci  körtemploma  és 
a  még  régibb,  a  menekülők  korában  épült  bazilikastilü  dóm, 
mely  utóbbi  Ruskin  szerint  csodálatosan  kifejezi  az  üldözött,  de  el 
nem  hagyott,  a  levert,  de  el  nem  csüggedt  emberek  mélységes  bánatát 
és  szent  bátorságát,  kiknek  nem  maradt  hajlékuk,  de  akik  a  jövendő 
hazában  reménykednek.  A  terecske  szélén  töredezett  antik  oszlop  tövén 
hatalmas  durva  gránitkőkarszék  áll,  melyet  a  nép  Attila  székének,  la 
sedia  d’ Attila  nevezett  el,  mert  hite  szerint  a  hón  király  ebben  ülve 
fogadta  Aquileia  feldólása  után  a  hódolókat.  Ormós  Zsigmondnak,  a 
néhai  műtörténetirónak  az  ötvenes  években  azt  beszélte  a  torcellói 
plébános,  hogy  Attila  e  trónusból  pipázva  szemlélgette  Aquileia  ostro¬ 
mát.  A  helység  jelenlegi  plébánosa  tudja,  hogy  a  dohány  a  hónok  korá¬ 
ban  ismeretlen  volt,  feltűnt  neki  hogy  a  szék  háttámlájára  és  elől  a 
talapzatára  középkori  címerek  vannák  vésve,  és  tudja,  hogy  a  szék  a 
torcellói  tribünök  palotájának  maradványa,  kik  ebben  ültek,  midőn 
igazságot  osztottak.  Manapság  a  muzeum  őrein  kívül  kevesen  tudnak 
Torcelloban  a  kőtrónus  Attila  vonatkozásáról. 

Tovább  zarándokolva  a  nagy  bún  király  emlékezetének  nyomain 
Velencébe  jutunk,  melyet  az  ö  parancsára  feldúlt  itáliai  városok  mene¬ 
külő  lakói  alapítottak,  helyesebben  népesítettek  be  a  Brenta  üdezöld 
lagúnáinak  homokzátonyain.  Attila  városai,  vagyis  a  születésüket  neki 
köszönő  Grado,  Torcello  és  Venezia  közül  ez  utóbbi,  mely  mindnek 
koronája,  legtöbbet  tett  az  ő  emlékének  megőrzése  körül. 

Hogy  Velencében  a  múltban  elevenen  élt  a  köztudatban  a  hunok 
legnagyobb  fejedelme,  azt  kiváltképen  az  ő  viselt  dolgainak  velencei 
olasz  nyelvű  verses  feldolgozása,  az  első  1583-iki  helybeli  kiadása  óta 
számtalanszor  újra  megjelent  Attila,  flayellum  Dei  eszközölte,  mely 
ponyvára  is  került  és  a  népénekesek  széltében  kedvelt  darabja  lett. 
Ebben  a  höskölteményben  az  ismeretlen  szerző  rendre  elbeszéli  Aqui- 
leia,  Concordia,  Opitergium,  Tarvisium,  Feltria,  Belunum,  Altinum  és 
Patavium  ostromát,  illetve  meghódolását,  gazdagon  kiszínezve  római 
daliák  vitézi  tetteivel,  természetesen  Attila  rovására,  kit  végre  is  Giano, 
Pádua  általa  elűzött  királya  Riminiben  foglyul  ejt  és  önkezűleg  megöl. 
Ez  a  versezet  a  népénekesek  révén  állandóan  ébren  tartotta  Attila  em¬ 
lékét  nemcsak  eme  római  városok  olasz  utódaiban,  úgymint  Aquileiá- 
ban,  Concordia-Sagittariában,  Oderzóban,  Trevisóban,  Feltreben,  Bel- 
limóban  és  Padovában,  hanem  az  egész  velencei  tartományban,  sőt 
Itália  más  részeiben  is.  A  legújabb  nemzedék  érdeklődése  azonban  úgy 
látszik  elfordult  Attila  alakjától.  Olasz  nyelvű  hőskölteményét  másod¬ 
éve  hasztalan  kerestem  Velencében,  a  könyvesboltokban  úgy,  mint  a 
ponyván.  Igaz,  hogy  maguk  a  népénekesek  is  kiveszőben  vannak, 
egyre  jobban  tért  veszítenek  erősebb  versenytársaikkal,  a  mozgófény- 
kép-szinészekkel  szemben. 

A  velencei  nép  köztudatában  van  azonban  néhány  más  szellemi 
emléke  is  Attilának.  Jó  félszázad  előtt  jegyezték  fel  például  e  Velencé¬ 
ben  használatos  verses  közmondást: 

Attila  flagellum  Dei, 

I  francesi  so  fradei, 

1  tedeschi  pezo  de  quei. 


Magyarul:  Attila  Isten  ostorja,  testvére  minden  francia,  a  német 
a  legrosszabbja.  Ismeretes  néhány  szólásmód  is.  így  a  mordképü  em¬ 
bert  Attilaképünek,  faccia  d’ Attila,  a  keményszivijt  Attilaszivünek. 
cuor  d' Attila  vagy  egyszerűen  Attilának,  é  un  Attila  nevezték  Velencé¬ 
ben.  Ámde  e  kifejezésekkel  manap  ritkán  és  úgy  látszik  már  csak  az 
öreg  emberek  élnek,  magam  még  hallottam  egyiket  egy  vénséges  öreg 
asszony  ajkairól. 

Végezetül  két  históriai  régiséggel  is  bir  Velence,  melyhez  a  nép 
Attila  nevét  fűzte.  Az  egyik  középkori  sisak,  a  másik  lófejszerszám. 

mindkettőt  az  Arzenál  múzeumában  őrzik  és  a  közhit  Attiláénak  tulaj¬ 
donította  őket,  bizonyára  azért,  mert  mindkettőt  Aquileia  mellett  talál¬ 
ták.  A  muzeum  őreinek,  hogy  két  év  előtt  ott  jártam,  sejtelmük  sem 
volt  róluk,  sőt  a  város  egyetlen  magyar  ciceroneje,  Cesare  Concina  sem 
tudott  róluk,  noha  súlyt  vet  a  hazai  vonatkozású  emlékekre.  Egy  har¬ 
madik  hasonló  emlék  is  volt  régebben  Velencében  és  pedig  Attila  fegy¬ 
verdereka,  melyről  Bezerédy  Zsigmond  tesz  említést,  ki  1665-ben  járt 
Itáliában  gróf  I^ádasdy  Ferenc  országbiró  kíséretében.  Ma  már  azonban 
nyoma  veszett. 

A  hunok  nagy  királyának  emléke  tehát  Velencében  is,  mely  leg¬ 
jobb  melegágya  volt,  ma  arra  a  pontra  jutott,  hogy  a  köztudatban 
lassan  ráboruljon  a  feledés. 

* 


Attila  alakjának  hosszú  tizenöt  század  múlva  is,  ha  többé- 
kevésbbé  behomokosodva  eltűnőiéiben,  de  ime,  mégis  nyoma  van  a 
velencei  tartomány  népének  köztudatában.  Emlékének  ily  tartós  fen- 
maradása  az  ő  kivételes  személyisége  mellett  is  rendkívülinek  tűnik 
fel  előttünk.  És  valóban  nem  is  maradt  volna  az  fenn  ennyi  ideig,  ha 
nem  jön  segítségére  egy  különös  körülmény.  Ez  pedig  nem  más,  mint 
a  magyarok  kalandozásai. 

Mikor  őseink  a  végleges  honszerzés  után  899-ben  megkezdték 
Itáliában  pusztító  becsapásaikat,  a  népvándorlás  elzúgott  viharait  ki¬ 
hevert  és  az  uj  keresztény  művelődésbe  felemelkedett  ország  észak¬ 
keleti  részének  lakói,  kik  még  nem  feledték  el  a  hun  betörés  borzal¬ 
mait,  szörnyű  rémületükben  a  magyarokban  visszatérő  hunokat  láttak 
és  kaladozásaikat  a  hún  betörés  kiujulásának  tekintették. 

Attila  emlékezetének  ez  a  magyarak  ébresztette  uj  rémület  biz¬ 
tosított  másfélezer  éves  rendkívüli  hosszú  életet  a  Veneto  köztuda¬ 
tában. 

Legújabban  azonban,  mint  láttuk,  lassan  elhomályosodásnak 
indult  az,  hogy  mindörökre  nyoma  vesszen. 

De  közbe  jött  a  háborúk  háborúja,  meg  az  árulások  árulása,  és 
ezek  Attila  haldokló  emlékét  hihetőleg  jóidőre  megmentették  a  pusztu¬ 
lástól. 


Hiszen  az  olasz  lapok  mindjárt  a  háborúnak  kezdetén  többi  ellen¬ 
ségünk  példájára  hónoknak  gyaláztak  bennünket  és  kétségkívül  bele¬ 
vitték  hiinvoltunkat  népük  tudatába.  Nemrég  pedig,  hogy  jobbára  vé¬ 
reinkből  álló  tiroli  ármádiánk,  ha  rövid  időre  is,  de  diadalmasan  benyo¬ 
mult  a  velencei  tartományba  és  rémületes  menekülésbe  kergette  lakóit, 
elevenen  megújította  e  tájon  a  hónok  betörésének,  meg  a  magyarok  ka¬ 
landozásainak  rémes  idejét  és  ezzel  együtt  bizonyára  Attila  tünedező 
emlékezetét  is. 


Uj  szent  szövetség’. 


E  cim  után  nemde  mindenki  annak  a  múlt  század  eleji  hatalmi 
falanxnak  megújítására  vagy  visszaállítására  gondol,  amelyet  a  leg¬ 
nagyobb  osztrák  államférfi,  Metternich,  kovácsolt  össze  I.  Napóleon 
letörése  után  Európa  három  legkonzervativebb  államának  egyesülé¬ 
séből?  Csakugyan  az  első  pillanatra  számos  erre  utaló  tényt  és  nem 
egy  erre  célozó  jelenséget  lehetne  fölemlíteni.  Az  orosz  reakciós  párt 
máig  sem  hagyott  fel  szívós  kísérleteivel,  hogy  a  cári  kormányt  a  német 
birodalommal  és  a  kettős  monarchiával  való  kibékülés  eszméjének 
megnyerje.  Kosztovnak,  a  mindenható  belügyminiszternek,  Goremykin- 
nak,  akit  1914-ben  még  Oroszország  providenciális  emberének  tartottak 
s  feledhetetlen  Wittenek,  a  portsmouthi  béke  megteremtőjének  külön¬ 
böző  formában  és  különböző  viszonylatokban  azért  kellett  lebukniok 
a  hatalom  fokáról,  mert  a  háború  eredményeit  véglegeseknek  tekintve, 
szószólói  voltak  a  külön  béke  gondolatának.  S  mellettük  a  cári  udvar¬ 
ban  még  mindig  tekintélyes  befolyásnak  örvendő  kotériák:  a  cárné 
környezete,  a  balti  német  tartományokból  származó  udvari  nemesség, 
sőt  az  okkultista  kamarilla  feje,  Rasputin,  is  lankadatlan  erővel  azon 
dolgoztak,  —  tán  dolgoznak  ma  is,  —  hogy  a  központi  hatalmakkal  való 
megegyezéssel  fölélesszék  a  monarchiák  szövetségét  a  radikális  és  sza¬ 
badelvű  eszmék  ellen  s  visszaállítsák  azt  a  három  császár-szövetséget, 
amelyet  Bismarck  élete  egyik  legnagyobb  diplomáciai  sikerének  tar¬ 
tott.  A  vaskancellár  ettől  remélte  európaszerte  a  dolgok  uj  rendjének, 
a  legitimista  elvnek  s  a  konzervatív  világrendnek  biztosítását  a  nyugati 
társadalmakon  úrrá  lett  felforgató,  szocialisztikus  törekvések  ellen.  A 
háború  harmadik  esztendejében  erjedésnek  indult  német  politikai  köz¬ 
véleményben  egyre  érthetőbb  hangon  csendültek  meg  azok  a  motívu¬ 
mok,  amelyek  a  német  pártokat  nemcsak  a  cselekvő  politika  adott  kér¬ 
dései  fölött  indították  eszmecserére  és  nyugtalan  rezgelődésekre, 
hanem  Németország  világpolitikai  helyzete  felől  is  különböző  állás- 

foglalásra  hangolták.  Elég  lesz,  ha  rámutatunk  arra,  hogy  a  német  tár¬ 
sadalom  egy  része  gazdasági,  politikai,  sőt  világnézeti  okokból  szíve¬ 
sebben  látná  az  elszigetelt  békekötést  Oroszországgal,  mint  a  nyugati 
hatalmakkal.  A  junkerek,  a  katonai  körök  legalább  részben,  a  régi 
porosz  államrendszer  hivei,  mint  Shaw  mondaná,  a  potsdamisták  ma 
is  ápolnak  a  hasonló  bordában  szőtt  orosz  irányokkal  bizonyos  szub- 
tilis  összeköttetéseket,  holott  a  német  haladó  blokk,  a  rajnai  és  dél¬ 
németek  reprezentatív  elméi  határozottan  angol-  és  franciabarátok, 
amennyire  t.  i.  ma  ezt  a  német  állam  létérdekei  megengedik. 

Ámde  nem  erről  a  régi  szent  szövetségről  szól  az  ének.  Az  angol 
katholikusok  hivatalos  újsága,  a  Church  Times,  foglalkozik  ismételten 
egy  uj  szent  szövetség  lehetőségével  és  elméleti  előkészítésével,  egy 
olyan  szent  szövetség  nyélbeütésével,  amelynek  Anglia,  a  cári  biroda¬ 
lom  és  Franciaország  alkotnák  gerincét  s  amelyhez  uszályul  az  entente 
mostani  tagjai  és  «a  rokonszenves®  semleges  államok  csatlakoznának. 
Bármennyire  fantasztikusnak  is  látszik  ez  a  terv,  a  magyar  katholikusok 
számára  nem  lesz  érdek  és  tanulság  nélkül  való,  ha  az  angol  katholikus 
publicisták  ötletének  hátterét,  illetve  gyakorlati  kivihetőségének  lehető¬ 
ségét  megvizsgáljuk. 

Aki  a  világkatholicizmus  nemzetközi  helyzetét  és  jövőjének  ki¬ 
látásait  valamennyire  ismeri,  az  tudja,  mekkora  mérföldkő  Anglia 
kulturfejlődésében  Newman  és  a  puseyisták  föllépése.  Az  angol  püs¬ 
pöki  vallás,  hogy  a  katholikus  hódítás  ellen  vértezze  magát,  az  utóbbi 
évtizedek  alatt  mind  ritusban,  mind  rugalmas  hittételeiben  egyre  jobban 
közeledett  az  egyetemes  katholicizmushoz.  Az  a  katholikus  mag,  amely 
VIII.  Henrik  és  Erzsébet  reformációs  rendszabályai  ellenére  benne 
marad  az  anglikánus  egyházban,  a  19.  század  közepén  rügybe  és 
virágba  borult.  A  nagy  katholikus  propaganda  sikerét  ellensúlyozandó, 
az  anglikán  felekezet  —  ha  szabad  ezt  a  kifejezést  használni  —  mind¬ 
jobban  megkatholizálta  magát.  Maga  az  anglikán  egyház,  illetve  annak 
az  a  véglete,  amely  leginkább  megközelítette  a  lutheri  vagy  kálvini  hit¬ 
újítást,  még  élesebb  és  valóságosabb  polaritást  alkotott  a  protestáns 
racionalizmusnak  Harnack  által  képviselt  eredményei  felé,  holott  a 
konzervatív  anglikánok  ugyanakkor  egyre  barátságosabb  szemmel 
kezdtek  figyelni  Rómára:  «e  törvények  és  tanok  kútfejére,  amely  egye¬ 
dül  áll  változatlanul  s  ifjú  erőben  egy  összeomlott  világ  romjai  fölött®. 
Ez  a  háború  Angliában  ép  a  katholikus  renaissance  hivei  közt  volt  a  leg¬ 
népszerűbb.  Vájjon  miért? 

A  Church  Times  szerint  még  az  orthodox  és  pravoszláv  keresz¬ 
ténység  is  közelebb  áll  az  evangéliumi  tisztaság  ősforrásához,  Rómához, 
mint  a  teuton  dölyfben  fogamzott  lutherség,  amely  voltakép  az  ős- 
pogány  germán  Wotan  istenszemléletét  állította  a  bölcső  és  az  oltár 

Rábaközi 


Legszentebbjének  hejyére.  flova  vezet  a  lutheri  és  teuton  keresztény 
evangéliumi  szabadság  végső  vegy elemzésben? 


Strauss  Dávid  és  Harnack  a  protestantizmusban,  Döllinger,  Schell 
a  katholicizmusban  megmutatták,  hogy  a  germán  gőg,  a  német  böl¬ 
csészet  tudományos  kevélysége  nem  tudja  magát  leövezni  az  alázatos¬ 
ság  ama  mélységeibe,  ahova  egy  Tolsztoj,  egy  Dosztojevszki  képesek 
voltak  eljutni  az  orthodoxia  tévutjain  is.  XIII.  Leó  és  Rampolla  műkö¬ 
dése  azért  hasított  uj  korszakot  a  világegyház  fejlődésében,  mert  föl¬ 
ismerték:  az  idealizmusnak,  a  moralitásnak  és  a  keresztény  lelkület- 
nek  mily  roppant  lehetőségei  vannak  meg  a  keleti  szakadárságban, 
amelyet  ma  már  csak  a  cári  önkény,  a  keleti  egyházfejedelemnek  ma¬ 
kacssága  és  az  egyházpolitika  fejlődésének  történeti  nyomdokai  válasz¬ 
tanak  el  attól,  hogy  alázatosan  leboruljon  Róma  fölsége  előtt.  Csak  e 
világháború  fárosza  helyezte  igazi  jelentőségének  megvilágításába  a 
rampollai  filoszláv  katholikus  politikát  s  annak  keserves  tragikumát 
a  német  által  parancsolt  vétó  által,  amely  Rampollával  megbuktatta 
ezeket  a  gyönyörű  hajnali  terveket  is.  Csak  most  ismerszik  meg  —  úgy¬ 
mond  a  Chiirch  Times  —  a  francia  szabadkőmívesek  kártevésének 
egész  katasztrofális  következése,  amint  a  radikális  és  jakobinus  örjön- 
göknek  kiszolgáltatta  a  francia  katholikus  egyházat  s  azt  meggátolta 
abban,  hogy  a  szláv  és  angol  kereszténység  közt  tátongó  űrt  áthidalja 
s  közvetítsen  a  puseysták  és  tolsztojánusok  közt. 


Az  ember  azt  hinné,  hogy  a  buzgó  angol  világapostol  rózsás 
reményeiben  révedezik.  Ugyebár  fejünket  rázzuk  első  hallásra,  ha  az 
anglikán  felekezet  lassú  «megkatholizálásáról  és  csöndes  beolvadásá¬ 
ról)),  mint  megfogható  közeli  eshetőségről  beszél,  s  ezenfelül  boldog 
epedéssel  kitárja  karjait  a  szarmáta  sikság  muzsikjai  felé,  akik  — 
dehogy  Tolsztoj!  —  Pobjedonoscev  ajkáról  lesték  az  igét  s  a  szent 
Ikannal  profanizálták  az  isteni  tan  lényegét.  Sok  jel  vall  arra,  hogy  az 
angol  katholikusok  nem  saját  légváraik  tornyairól  hirdetik  a  szent  szö¬ 
vetség  feltámasztását  és  az  uj  keresztes  háborút  Wotan  germánjai  ellen. 
A  keleti  orthodoxia  csöndes  tengerén  is  különös  szelek  hánynak  külö¬ 
nös  hullámokat.  Néhány  hónappal  ezelőtt  Stürmer  orosz  miniszter- 
elnök  kineveztetésével  egyidejűleg  betöltötték  a  petrogradi  metropolia 
székét  Pitirim  szamarai  püspök  személyében.  Pitirim  az  orosz  egyház- 
politikában  ismeretes  szabadelvű  nézeteiről  s  arról,  hogy  érintkezést 
tart  fenn  Rodziankával,  a  duma  elnökével  és  Miljukovval,  a  kadét 
párt  vezérével.  Mindenki  tudja  róla,  hogy  hive  a  reformoknak,  több¬ 
ször  megfordult  Rómában,  amelyet  épen  nem  tart  az  « erkölcsi  rot- 
hadékhalmaz  gócának)),  mint  a  Pobjedonoscev  ihlette  orosz  keresztény¬ 
ség.  A  petrogradi  metropolia  egyúttal  a  szent  szinódus  elnökségét  is 
jelenti  s  igy  Pitirimnek  alkalma  nyilik.  hogy  egyházpolitikai  és  dog- 

matikai  felfogását  nemcsak  saját  érsekségének  területén  képviselje,  de 
irányítsa  az  egész  orthodoxia  fejlődését  is  s  azt  saját  eszméivel  hassa 
át.  Ma  még  ugyan  egyenrangú  vetélytársa  van  Vladimír  kievi  érsek  sze¬ 
mélyében,  aki  viszont  gyűlöli  Rómát,  ellensége  a  nyugati  civilizációnak, 
s  vakon  hisz,  sajátságos  vallásos  rajongástól  megszállva,  a  szent 
Oroszország  küldetésében  s  aki  előkelő  összeköttetésekkel  rendelkezik 
a  cári  udvarban. 

A  dolog  csakugyan  úgy  fest,  mintha  friss,  egészséges  levegő 
tódulna  be  az  orosz  orthodoxia  pállott  vizeire  Pitirim  személyében,  aki 
arra  van  hivatva,  hogy  uj  fejlődési  erőket  vigyen  be  az  orosz  egyházba 
s  azt  a  római  univerzalitás  felé  terelje.  A  kép,  melyet  a  Church  Times 
cikkírója  nagy  vonásokkal  megörökít,  a  terv,  amelyről  az  orthodoxia 
hivatalos  lapja,  a  Kotokul,  nagy  tisztelettel,  a  neutralitáson  átrezgő  jó¬ 
indulattal  megemlékezik,  csakugyan  olyan  hatalmas,  oly  igézetes,  oly 
rengeteg  horderejű  problémákkal  teljes,  hogy  már  pusztán  a  lelkek 
mélyén  születőfélben  levő  idea  roppant  arányai  miatt  is  gondolkozásra 
kell,  hogy  kényszerítsen.  Az  uj  szent  szövetség  ime  a  katholikus  Angliá¬ 
ból,  a  katholikus  Franciaországból  és  a  katholicizmushoz  visszaveze¬ 
tendő  cári  birodalomból  állana;  mint  egy  uj  szent  falanx  «a  teuton 
barbarizmus  és  antikatholicizmus  ellenw. 


Rábaközi. 


Följ  e^y  zések. 


Nagy  András  meséje. 

Nagy  Andrásné  lelkem,  mi  hír  a  fiukról? 

Az  ezrede,  hallom,  az  olasz  határon. 

Hegyek  tetejébe’,  sasfészkekbe’  ülnek 
debreceni  bakák.  Az  egész  világon 
nagy  hirre  tettek  szert!  Mint  a  saskelyűk 
csapnak  le  hitszegö  olaszok  hadára  — 
s  a  Krn  tetejéről  lelógatva  lábuk 
a  lelkűket  küldik  haza  Hortobágyra  .  .  . 

Az  asszony  elfordul,  hogy  könnyét  ne  lássam. 
•  Ura  meg’  rámordúl:  nem  szégyenled  magad! 

S  durva  tenyerével  végigsimogatja; 

—  Kit  a  haza  hívott,  siratni  nem  szabad. 

Igaz,  egyetlen  volt!  Én  nekem'  is  csak  fáj, 
hogy  többé  nem  látom.  Én  is  csak  sajnálom. 
De  az  Isten  tudja,  mért  vette  magához, 

hát  az  ő  felséges  kezébe  ajánlom. 

—  Gyönyörű  legény  volt;  huszadikba  fordult, 
Legények  virága,  lányok  szemefénye  — 
zokogja  az  asszony  s  az  arcképét  hozza. 
Rácsordúl  a  könnye  reszkető  kezére. 

Nagy  András  is  nézi;  nézi  hosszan,  némán, 
aztán  elém  tartja;  Ugye  szép  legény  volt! 

S  büszkeség  ragyog  fel  két  nedves  szemében; 
A  medália  is,  az  is  a  mellén  volt. 

S  ha  az  új  lakók  majd  az  égben  sort  állnak 
s  az  Úristen  előtt  eldefiliroznak 
büszke,  szép  sorokban,  ahogy  az  égbe’  is 
csak  a  debreceni  magyar  bakák  szoktak; 
valamennyi  között  legdelibb  lesz  Pistánk! 

Földön  se  volt,  ottan  se  lesz  neki  párja. 

S  hogy  ő,  a  mi  fiunk,  azt  az  a  jó  Isten 
ha  nem  szól  is  neki,  tudom,  hogy  meglátja. 

Az  asszony  már  nem  sír.  Néz,  néz  az  urára 
s  mintha  hinné  a  szép,  könnyszárító  mesét;  ’ 

—  Mondja  édes  uram,  mondja,  mondja  tovább  .  .  . 
S  hogy  vezesse  tovább  mesék  országutján 
csöndesen  megfogja  a  mesélő  kezét. 

S  Nagy  András  ajkáról  foly  a  mesebeszéd; 

Kiáll  minden  este  a  csillagposztjára 
s  onnan  néz  le  miránk,  ide  Debrecenbe. 

Még  tán  le  is  jönne  hébekorba  hozzánk, 
ha  az  égieknek  utazni  lehetne  .  .  . 


Elmereng  az  asszony.  Leül  a  sarokba 
s  míg  a  képét  nézi,  a  fiát  ott  látja 
örök  fiatalon,  odafenni  az  égben 
ezüstös,  aranyos  csillogó  ruhába, 
vitézlő  magyarok  csillagtáborába’. 

Nagy  András  meg’  súgja,  halkan,  fojtott  hangon, 
kemény  magyar  gyászban,  könnyezve  is  büszkén  — 
s  mintha  keservének  tüze  gyúlna  újra 
hamvadó  bánatok  zsarátnokos  üszkén; 

Milyen  boldog  voltam,  mikor  a  mesékben  még  magam  is 

hittem; 

« 

mikor  még  azt  hittem,  hogy  az  égből  ránk  lát, 
mikor  még  azt  hittem,  közelebb  az  Isten  .  .  . 


Vértesi]  Gyula. 

Spanyolország  közeledése  a  németekhez.  Majdnem  minden  hónap¬ 
ban  kezünkbe  kerül  a  ((Deutsch-Spanische  Vereinigung»  stuttgarti  köz¬ 
pontjának  jelentése.  Az  egyesület,  mely  Uracli  Károly  württembergi  her¬ 
ceg  védnöksége  alatt  áll,  legutóbbi  jelentésében  a  következő  eredményes 
munkásságról  számol  be: 

Elsősorban  összegezi  az  okokat,  melyek  az  egyesület  létét  indokol¬ 
ják.  így:  Mikor  a  világháború  kitört,  akkor  az  enteute  azt  a  felelősség 
nélküli  taktikát  követte,  hogy  minden  nemzetet,  mely  a  háborúban  nem 
volt  érdekelve,  a  maga  ügyének  akart  megnyerni.  Ez  a  tendencia  némi 
veszéllyel  is  fenyegetett,  mert  ügyes  trükkökkel  legelső  sorban  a  radi¬ 
kálisokhoz  folyamodtak  s  röpiratokban,  melyeket  a  háború  elején  osz¬ 
togattak,  azt  a  látszatot  igyekeztek  kelteni,  hogy  a  háborúba  való  be¬ 
avatkozás  esetén  lehetséges  lesz  entente  segítséggel  megvalósítani  a  régi 
spanyol  álmot:  a  köztársaságot. 

Nagy  entente-propagandát  csináltak  a  Pablo  Picasso  kubista  festő 
köré  csoportosuló  fiatal  párisi  művészek  és  irók,  akik,  együtt  működve 
Aigliada  és  Zuluaga  hiveivel  —  nem  tudni  milyen  pénzből  —  rendkívül 
sok  röpiratot  osztogattak  és  terjesztettek,  melyek  mind  entente-párti 
tendenciával  Íródtak. 


Ennek  a  veszedelmes  mozgalomnak  ellensúlyozására  a  legelső 
hangok  Spanyolországban  szólaltak  fel.  Juan  Vasques  de  Mella  neves 
spanyol  politikus  volt  az  első,  aki  Madridban  sok  ezer  hallgató  előtt 
felolvasást  tartott,  melyben  éles  hangon  kritizálja  Anglia  politikáját, 
•amely  hazugságokkal  akarja  a  kis  nemzeteket  az  örvény  szélére' juttatni. 
Felolvasása  további  folyamán  Vasques  a  feltétlen  semlegesség  betartását 
követelte  a  kormánytól.  Beszélt  arról  az  igazságtalan  és  érthetetlen  gyű¬ 
löletről  is,  mellyel  már  évtizedek  óta  Németországgal  szemben  viselked¬ 
nek  az  európai  nemzetek  és  igy  kierőszakolták  a  német  militarizmus 
kifejlődését.  Vasques  monarchiánkról  sem  felejtkezett  meg,  rámutatva 
arra,  hogy  az  olaszok  követelései  indokolatlanok  és  aljasak,  mert  egy¬ 
részt  olyan  időben  történtek,  mikor  a.  zsarolási  jelleget  nem  lehet  le¬ 
tagadni,  de  másrészt  a  dunamelléki  monarchiának  már  egysz^er  véget 
kell  vetnie  a  monarchia  nemzetiségei  között  lappangó  orosz  izgatásnak. 

A  másodig  hang,  mely  Spanyolországban  Németország  és  álta¬ 
lában  a  központi  hatalmak  mellett  megszólalt,  Luis  Anton  dél  Olmet 
<(El  Triumfo  de  Allemannia»  cimü  könyve  volt,  melyben  határozottan 
kifejezi,  hogy  Spanyolország  érdeke  a  központi  hatalmak  győzelme, 
mert  ezáltal  Spanyolországban  is  megtörhet  a  már  veszedelmessé  váló 
angol  hatás. 

Ezek  után  a  szimpátia-nyilatkozatok  után  természetesen  a  néme¬ 
tek  is  megragadták  az  alkalmat,  hogy  felvilágosító  munkát  kezdjenek 
Spanyolországban  és  ápolják  a  friss  barátságot.  A  Bázelben  Jakov 

Schaffner  állal  szerkesztett  ((Deutsche  Kriegsnachrichten))  cimü  lap 
spanyol  nyelven  ismertette  a  központi  hatalmak  háborúját.  A  német 
eszperantisták  röpivekkel  árasztották  el  spanyol  barátaikat.  A  ham¬ 
burgi  kereskedelmi  kamara  elküldte  havi  jelentéseit  a  Spanyolországban 
vele  összeköttetésben  lévő  cégeknek.  Sok  felvilágosító  munkát  végzett 
Spanyolországban  tartózkodó  honfitársunk,  Nordau  Miksa  is. 

A  ((Deutsch-Spanische  Vereinigungw  céljává  tűzte  ki,  hogy  ápolja 
a  közös  művészi  és  kultúra  egyetértést  a  két  nemzet  között,  neki  lendítse 
a  kereskedelmi  viszonyt  s  az  egymás  közötti  idegenforgalmat. 

Az  egyesületnek  mindjárt  a  megalakulásánál  a  legelőkelőbb  tár¬ 
saságból  toborzódtak  tagjai  mind  a  két  államban. 

Az  egyesület  fennállása  óta  Spanyolországban  és  több  német  vá¬ 
rosban  előadásokat  tartott.  Eddig  Spanyolországban  82,  Németország¬ 
ban  94-et. 

Rendezett  azután  közös  képkiállításokat  a  két  országban.  Egy 
ilyen  kiállítás  épen  most  nyilt  meg  Madridban.  Terveznek  egy  közös 
nyelvű  iskolát  is,  melynek  Németországban  és  Spanyolországban  egy¬ 
aránt  lennének  fiókjai.  Barcelónában  épen  most  van  alakulóban  egy 
spanyol-német  lap. 

Sz. 


Mangra  Vazul.  Ez  az  eszes  arcú,  csendes  és  zárkózott  úri  ember 
egyike  a  legérdekesebb  sorsú  férfiaknak. 

Tegnap  még  a  gyűlölet  orkánja  tépdeste  a  papi  köntösét.  A  ro¬ 
mán  demagógia  —  épen  a  románoknak  ne  legyen  demagógiájuk?  — 
rásütötte,  hogy  eladta  a  román  népet  a  magyaroknak.  Ez  ugyan  elől- 
hátul  hülyeség,  de  hasonló  hülyeségekért  sok  ember  vére  folyt  már  el. 

Mangra  Vazul  egész  egyéniségében  különben  van  valami,  ami 
szinte  predesztinálja  a  népszerűtlenségre.  Ahhoz,  hogy  a  tömeg  ked¬ 
vence  legyen,  nagyon  is  komoly,  józan,  hideg,  —  szóval:  fér¬ 
fias.  A  keleti  papok  kenetes  és  kacér  naivitása  teljesen  hiányzik  belőle. 
Lehet,  hogy  néhány  zengő  frázissal  és  egy  pár  lendületes  gesztussal 
annak  idején  keresztül  tudta  volna  törni  a  gyűlölet  varázskörét,  de 
bizonyos,  hogy  erre,  épen  erre  az  egyre,  ő  képtelen  volt. 

Pedig  nemcsak  rettenetes,  de  gyalázatos  egy  vihar  is  volt.  Aradon 
megtámadta  néhány  román  ifjú,  még  Budapest  kellő  közepén  is  — 
óh,  zsarnok  magyarsági  —  ki  volt  téve  román  egyetemi  hallgatók  in¬ 
zultusainak,  végül  Bukarestben,  midőn  1914  májusában  odautazott  az 
akadémia  ülésére,  megtámadta  az  utcai  csőcselék,  a  tudós  akadémia 
pedig  —  kizárta  tagjai  közül. 


Magyar  Figyelő. 

ö  állta  a  vihari,  azzal  a  büszke  egykedvűséggel,  amely  az 
ilyen  viharok  mestereit  és  szítóit  az  őrjöngésig  fel  tudja  izgatni. 

Most  pedig  azt  a  hirt  vesszük  Nagy-Szebenből,  hogy  a  kongresszus 
metropolitává  választotta  Mangra  Vazult  és  ezzel  ráruházta  a  magyar- 
országi  román  egyház  legnagyobb  méltóságát.  Nagy  többséget  kapott, 
három  jelölt  volt  és  114  leadott  szavazat  közül  71  esett  rá.  Mangra  Va¬ 
zul,  tegnap  még  a  leggyülöltebb  román  pap,  ma  elérte  a  legnagyobbat, 
amit  a  román  nép  egyáltalán  adhat. 

Emberi  szempontból  fölötte  érdekes  a  nagyszebeni  metropolita 
választás,  politikai  szempontból  pedig  igen  nagy  jelentőségű.  Világos, 
hogy  Mangra  Vazult  nem  a  magyarbarátsága  ellenére,  hanem  a  ma¬ 
gyarbarátsága  miatt  választották  meg.  Ez  román  polgártársaink  összes¬ 
ségének  megnyilatkozása.  Üzenet,  amely  a  magyarságnak,  de  a  király¬ 
ságbeli  románságnak  is  szól.  Ez  az  üzenet  kiegészíti  a  gyönyörű  harc¬ 
téri  hireket,  melyeket  a  magyar  katonákkal  válltvetve  harcoló  román 
bakák  hősiességéről  hallunk. 

Bizonyos,  hogy  az  igazi  román  politikát  ma  nem  az  orosz  agitáció 
által  felizgatott  bukaresti  csőcselék,  hanem  a  baranovicii  román  hon- 
*védek  és  a  nagyszebeni  kongresszus  csinálják.  A  mi  románjaink  meg¬ 
értik,  hogy  Oroszország  győzelme  a  román  faj  nyakára  a  török  igánál 
százszorta  véresebbe  és  mocskosabb  orosz  rabságot  hozná  és  független 
férfiak  módjára  levonják  meggyőződésükből  a  következtetéseket. 

Ez  olyan  román  politika,  amelyben  nekünk  is  kedvünk  telhetik,- 
mert  megállapítja  a  magyarság  és  a  románság  érdekközösségét  és  ennek 
az  érdekközösségnek  nevében  köszöntjük  a  nagyszebeni  uj  metro- 
politát  és  román  hiveit. 


Jegyzetek  a  román  szfinkszről.  A  legnagyobb  kudarcot  az  entente 
a  Balkánon  aratta.  Csak  Szerbia  tartott  hűségesen  ki  mellette,  mégis 
az  entente  bukni  engedte.  Különösen  fájt  az  ententenak  Roniiínia  sem¬ 
legessége  és  állandóan  újabb  és  újabb  eszközökhöz  nyúl,  mellyel  meg 
akarja  Romániát  győzni  arról,  hogy  létérdeke  az  entente  mellett  a  há¬ 
borúba  való  beavatkozás.  Erről  a  roppant  érdekes  kérdésről  egész 
könyvtárra  menő  könyvet  és  röpiratot  Írtak  Angliában  és  Francia- 
országban,  az  érdekesebb  könyvek  közül  a  következőket  említjük:  Fox 
Frank:  The  Balkan  Benunsia  (Black,  London),  Gneshof:  ((The  Balkanw, 
Seton  Watson:  ((The  Balkan,  Italy  and  the  Adriatic»,  Noll  Buxton:  The 
vvar  and  the  Balkans  (Allén,  London),  Cosmetatos  Phocas:  «Au  Lende- 
main  des  guerres  balcaniques))  (Lev,  Páris).  A  híres  osztrák  hazaáruló 
F.  G.  Masaryk  irt  österreich  und  dér  Balkan  címmel  egy  könyvet, 

melyet  a  semleges  államokban  próbálnak  terjesztem,  de  például  Svájc¬ 
ból,  mint  veszedelmes  és  nem  semleges  államba  való  könyvet,  kitiltot¬ 
ták.  Egy  Konrád  Miló  nevű  román  újságíró  beutazza  a  semleges  álla¬ 
mokat  és  előadásokat  tart  hazája  ellen,  mert  nem  avatkozik  bele  az 
entente  mellett  a  háborúba. 

Az  entente  nem  elégszik  meg  csupán  az  irás-propagandával,  ha¬ 
nem  más  eszközökkel  is  törekszik  Romániát  magának  megnyerni. 

Mikor  Bulgária  beavatkozott  a  háborúba,  az  entente  államokban 
meg  voltak  rökönyödve,  s  akkor  olvastam  a  Renaissance  Contempo- 
raine  cimü  lapban,  hogy  az  entente  balkáni  kudarcának  az  az  oka, 
hogy  túlsókat  foglalkoztak  a  bolgárokkal,  miközben  eltaszították  ma- 
K:  guktól  a  románokat  és  a  görögöket.  Az  entente  ezután  egy  görög-román 
^  szövetség  megalakításán  fáradozott,  igy  képzelte  a  nemzetet  magának 
megnyerhetni,  s  dacára  az  előre  csapott  reklámnak,  a  szövetség  nem 
alakult  meg,  s  eddig  még  egyik  nemzet  sem  avatkozott  be  a  háborúba. 
Minél  kevesebb  kilátás  van  arra,  hogy  Románia  az  entente  mellett  avat¬ 
kozik  be  a  háborúba,  annál  szemtelenebb  lesz  ezeknek  az  agitációja. 

Romániában  most  a  következő  entente  szervezetek  vannak;  Acti- 
nena  Nationala,  Federatia  unioniste  és  A  jó  románok  szövetsége. 

Egy  Dacia  nevű  helyiségben  Bukarestben  nap-nap  után  vannak 
entente  érzelmű  gyűlések. 

A  román  entente  mozgalom  vezetéséről  a  következőket  lehet  meg¬ 
említeni:  Beszélik  Bukarestben,  hogy  egy  Arnat  nevű  duma  képviselő 
nagyon  sokat  utazik  Romániában  és  ott  a  ruszofileket  szervezi.  Az  oro¬ 
szok  7  millió  rubelt  adtak  nemrégen  eme  propaganda  céljaira.  Furcsa, 
hogy  román  emberek  e  hazájukra  nézve  veszedelmes  mozgalom  élére 
állanak.  Egy  Ariéi  Jakab  nevű  román  zsidó  a  román  zsidóságot  igyek¬ 
szik  a  mozgalom  részére  megnyerni.  Egy  volt  román  anarchista  dr. 
Adolf  Reichmann  a  háború  alatt  rendőrségi  alkalmazott  lett  s  minden 
embert,  aki  a  központi  hatalmakhoz  húz,  mint  kémet  denunciál.  Barbu 
Iztenaja,  román  szociáldemokrata,  aki  a  háború  kitöréséig  Párisban 
tartózkodott,  most  az  entente  melletti  propaganda  egyik  legnagyobb 
agitátora. 

Ellentétben  az  entetetal  a  központi  hatalmak  az  egész  háború 
alatt  azt  hirdették,  hogy  nem  kívánják  Romániától,  hogy  avatkozzék 
be  mellettük  a  háborúba,  hanem  a  saját  érdekében,  maradjon  semleges, 
hiszen,  úgyis  elég  embervér  folyt  el  már  a  harctereken.  Ilyen  értelem¬ 
ben  Íródtak  azok  a  könyvek  is,  melyek  a  háború  folyamán  a  központi 
hatalmak  országaiban  a  Balkánról  és  Romániáról  megjelentek  s  melyek 
közül  a  következőket  említjük;  Alb.  Wirth:  Dér  Balkan,  Gráf  Leó  Pi- 
ninski;  Über  Balkanfragen  (Wien),  Demetrius  Sturdza:  Európa,  Russ- 
land  und  Rumánien,  H.  Tikt;  Rumanien  und  seine  Ziele,  Franz  Schmidt: 

Die  Balkanslaate  (Gladback),  Marcello  Rogge:  Quo  vadis  Románia 
(Berlin),  Nick  Steiner:  Aufsálze  über  Rumániens  Politik.  A  központi 
batalmak  véleménye  szerint  a  semleges  államokban  is  Írtak  Románia 
beavatkozásáról  és  pedig:  Rob  Wirz:  Die  Balkanfrage  (Zürich). 

A  román  szocialisták  voltak  az  elsők,  akik  a  központi  hatalmak 
intencióját  megértették  és  méltányolták,  s  a  háborúba  való  beavatkozás 
ellen  foglaltak  állást;  igyekeztek  meggyőzni  a  többi  Balkán  állam  szo¬ 
cialistáit  és  szerte  Romániában  hetenkint  háboruellenes  gyűléseket  tar¬ 
tottak.  A  nemrég  tartott  román  szociáldemokrata  kongresszus  284  ilyen 
gyűlésről  számolt  be.  Ugyanezen  kongresszuson  Sión  Mosen  bukaresti 
szociáldemokrata  ajánlatára  tiltakoztak  a  Nagy-Románia  jelszóval  üzér¬ 
kedők  botrányos  viselkedése  ellen  s  egy,  a  közjóiét  elleni  merényletnek 
nevezték,  hogy  Románia  orosz  ügynökök  prédájává  készül  lenni. 

A  háború  folyamán  a  román  szociáldemokraták  49.952  röpiratot 
osztottak  szét  a  háború  ellen. 

Rakovsky,  román  szociáldemokrata  pártvezér,  Cherles  Dumas 
nevű  francia  elvtársával  együtt  könyvet  Írtak  Les  socialistes  et  la  guerre 
(Bukarest)  cimmeL  E  könyvben  figyelmeztetik  elvtársaikat  arra,  hogy 
milyen  veszedelmes  lesz  a  román  munkásmozgalomra  rézve  is,  ha  Ro¬ 
mánia  háborút  kezd.  Adatokkal  bizonyítják,  hogy  egy  országban  sincs 
olyan  rossz  helyzete  a  munkásságnak,  mint  Romániában  és  a  helyzet 
háború  esetén  még  sokkal-sokkal  rosszabbodik,  úgy  hogy  a  háborúba 
való  beavatkozás  különösen  a  munkásság  érdekeit  sérti. 

Rakovsky val  egy  nézeten  .vannak  a  többi  munkásvezérek  is,  Ma- 
rinescu,  dr.  Calin  és  dr.  Arbore  s  ebből  az  intencióból  született  meg  a 
galaci  felkelés  is. 

Rakovsky,  aki  a  Zimmerwald  szocialisták  álláspontján  van,  any- 
nyira  megutálta  a  Romániában  tomboló  entente  háborús  hangulatot, 
hogy  át  akarta  tenni  lakását  Svájcba,  de  a  galaci  események  visszatar¬ 
tották  hazájában,  s  most  mikor  el  akart  utazni  a  semleges  államok  Há¬ 
gában  tartott  kongresszusára,  a  román  kormány  nem  engedte  át  a 
határon. 


A  szociáldemokratákon  kívül  sok  komoly  román  politikus 
a  háború  ellen  van.  Péter  Carp  a  «Moldawa))  cimü  lap  egyik  nemrégi 
számában  írja:  Bratianu  nem  viselkedett  komolyan  a  háború  folyamán 
s  ma  úgy  látszik,  mintha  meg  akarná  könnyíteni  az  oroszoknak  ha¬ 
zánkba  való  bejutását.  A  román  hadseregben  már  elkészültek  a  közös 
akciókra  az  oroszokkal,  melyet  Bratianu  csinált  s  amely,  ha  sikerrel 
végződik  is,  Románia  tragédiáját  fogja  jelenteni.® 

Romániában  az  a  nézet  van  elterjedve,  ha  Majorescu  nem  adta 
volna  át  Bratianunak  a  kormányát,  akkor  meg  lehetett  volna  tartani 
a  semlegességet  egészen  a  háború  végéig. 

Az,  hogy  az  orosz  kormány  átengedte  a  román  muníciót,  nagyon 
veszedelmessé  tette  a  hangulatot,  sőt  entente  lapok  arról  is  számot  ad¬ 
nak,  hogy  mostanában  egy  román  hadseregmisszió  járja  be  az  entente 
frontokat,  hogy  tapasztalatokat  szerezzenek  a  jövő  háború  részére. 
Entente  országokban  már  arról  is  beszélnek,  hogy  a  román  semleges¬ 
ség  azzal  fog  megszűnni,  hogy  orosz  katonaságot  engednek  át  Ro¬ 
mánián. 

Dacára  annak,  hogy  a  hírek  Romániából  mind  veszedelmeseb¬ 
beknek  látszanak,  az  entente  már  nem  igen  hisz  Romániának. 

A  Humanité  a  napokban  a  következő  dm  alatt  gúnyolja  ki  Ro¬ 
mániát;  «Decision  decisive?))  E  cikkben  azt  Írják,  hogy  a  román  kor¬ 
mány  az  egész  háború  alatt  úgy  tesz,  mintha  már  egyszer  elhatározná 
magát,  alapjában  véve  azonban  csak  kis  betéttel  nagy  nyereséget  akar 
elérni. 

Szittya  Emil. 


Változatok  a  lengyel  kérdésről.  Szaszonov  váratlan  lemondásának 
hamar  kipattant  a  nyitja:  a  régi  háborús  párt  e  bizalmiférfijának  azért 
kellett  elhagynia  állását,  mert  a  reakciós  körök  véleménye  szerint  Sza¬ 
szonov  a  nyugati  szövetségesekhez  való  hajlandóságában  túlságosan 
az  angol  Ízlés  és  angol  érdekek  szerint  irányította  Oroszország  kül¬ 
politikáját.  Mint  külügyminiszter,  a  kelleténél  komolyabban  vette  a 
szövetségesek  szolidaritását  és  a  pétervári  angol  követnek,  Buchanan 
urnák,  befolyása  alatt  mindjobban  elfeledte,  hogy  a  pénzre  szoruló 
Oroszország  eddig  is  nem  a  vak  engedelmességének  köszönhette,  ha 
időnként  megtalálta  az  angol  Wertheim-szekrények  kulcsát,  hanem 
ellenkezőleg;  mindig  fenyegetéssel  és  különbéke  emlegetésével  tett  szert 
e  hasznos  kis  szerszámra.  Ahelyett,  hogy  a  rég  bevált  módszerhez  tar¬ 
totta  volna  magát  és  a  különbéke  rémével  bírta  volna  Angliát  fokozot¬ 
tabb  áldozatkészségre,  Szaszonov  famulusa  lett  Greynek  és  Asquithnak. 
Vakon  teljesítette  Anglia  kivánságát  mindenben,  igy  a  Japánnal  való 
megegyezés  tekintetében  is,  habár  e  megegyezés  Oroszorc'^^"^*'  nézve 
erkölcsileg  is,  anyagilag  egyformán  megalázó.  A  reakciósok  vádja  sze¬ 
rint,  Szaszonov  jóvoltából  Oroszország  már-már  odajutott,  hogy  a  há¬ 
ború  után  gazdasági  tekinteten  valóságos  függ\’énye  legyen  az  angol 
szövetségesnek. 

Szaszonovnak  az  angol  és  francia  kívánságokhoz  való  alkalmaz¬ 
kodása  különösen  a  lengyel  kérdésben  lett  kirivó  és  épen  a  lengyel  kér¬ 
dés  volt  a  külügyminiszter  bukásának  közvetlen  oka.  Anglia  terjedel¬ 
mes  autonómiával  kívánja  felruházni  Lengyelországot,  mint  ahogyan 

a  cár  és  Nikolajevics  Miklós  a  háború  elején  autonómiát  Ígért  a  len¬ 
gyeleknek.  Tehát  «az  angol  kívánság  szerint))  dualisztikus  alapon  olyan 
államjogi  kapcsolatot  kellene  teremteni  Lengyelország  és  Oroszország 
között,  amely,  a  reál-union  belül,  a  lengyeleknek  teljes  függetlenséget 
biztosít  és  egyben  megkíméli  őket  az  orosz  csinovnik-rendszertöl.  A 
liberális  hajlamú  Szaszonov,  aki  egyébként  Nikolajevics  Miklós  nagy¬ 
herceg  embere,  teljes  mértékben  pártolta  ezt  az  angol  kívánságot.  Annál 
jobban  kifogásolták  azonban  azok  az  orosz  körök,  melyek  az  «igazorosz 
hazafiak  ligáján  és  a  «fekete  banda))  elnevezés  alatt  képviselik  a  leg¬ 
sötétebb  reakciót.  Ezek  az  orosz  körök  egyáltalában  nem  bírják  meg¬ 
érteni,  hogy  a  kisnemzetek  felszabadítása  végett,  a  nyugati  demokráciá¬ 
val  szövetkezve  küzdő  oroszok  miért  szabadítsák  fel  a  lengyeleket  is, 
holott  ((elnyomott  kisnemzetek))  elnevezése  alatt  bizonyára  csak  azok 
értendők,  akik  Habsburgi  jogar  alatt  állanak,  nem  pedig  azok,  akiket 
Oroszország  vaskeze  tart  rabszolgasorban.  A  lengyelek  felszabadítása, 
mint  gondolat  és  mint  cél,  merőben  kívül  esik  az  orosz  reakció  logiká¬ 
ján.  És  mivel  Szaszonov  könnyíteni  akart  a  lengyelek  bilincsén,  mi  sem 
természetesebb,  mint  az,  hogy  az  orosz  reakció  az  elmezavar  jeleit  fe¬ 
dezte  fel  a  külügyminiszteren  s  gondoskodott  róla,  hogy  a  bukott  állam¬ 
férfi  minél  előbb  valamely  finnországi  tó  partján  pihenhesse  ki  agyá¬ 
nak  és  idegeinek  kimerültségét .  .  . 

Szaszonov  e  gyors,  sőt  államcsinyszerüen  meglepő  menesztése 
bizonyára  tanulságos  például  szolgálhat  a  politikai  ösztönnel  és  érzék¬ 
kel  bőven  megáldott  lengyelség  vezetőinek.  Elképzelni  is  nehéz,  hogy 
egy  nagykulturáju,  a  kínszenvedések  tüzén  sokféleképen  megedzett  nép 
ösztönösen  meg  ne  érezze  ebből  az  eseményből,  hogy  az  orosz  Ígéretek 
méze  mögött  micsoda  sors  várna  rá,  ha  a  lengyelség  ismét  orosz  fen- 
hatóság  alá  sülyedne.  Az  orosz  fronton  történt  koronatanács,  Szaszonov 
bukása,  a  cár  elzárkózása  a  lengyel  autonómia  elől,  a  reakciós  körök 
felülkerekedése  és  végül  a  reakciósok  exponensének;  a  néhány  hónap 
előtt  még  teljesen  ismeretlen  Stürmernek  diktátori  hatalommal  való 
felruházása,  mindez  világos  tanulságot  tett,  hogy  a  cárizmus  még  akkor 
se  tud  nagylelkű  lenni  a  szerencsétlen  Lengyelország  iránt,  amikor 
úgyis  csak  elméleti  értékű  határozatokról  van  szó,  mert  hiszen  a  Jagel¬ 
lók  földje  egyelőre  mindenestül  kicsúszott  az  orosz  uralom  alól;  e  föl¬ 
det  ma  a  központi  hatalmak  tartják  megszállva,  áthatottan  attól  a  gon¬ 
dolattól,  hogy  Lengyelországot  fel  kell  szabadítani. 

Érdekes  különben,  hogy  ugyanakkor,  amikor  Szaszonov  menesz¬ 
tése  Így  mintegy  szintvallássá  lett,  mik  lennének  Oroszországnak  szán¬ 
dékai,  ha  a  lengyel  föld  újra  orosz  fenhatóság  alá  jutna,  ugyanakkor 
egy  a  lengj^el  kérdéssel  foglalkozó  felettébb  érdekes  tanulmány  jelent 
meg  egy  orosz  tudósnak  és  publicistának,  Ruhakin  Miklós  pétervári 

egyetemi  tanárnak  tollából.  Az  orosz  professzor  füzete  Lausanneban 
jelent  meg,  a  szabad  Svájcban,  ami  már  eleve  rávall,  hogy  a  szerző  nem 
épen  a  hivatalos  körök  Ízlése  szerint  gondolkodik.  A  hivatalos  politiká¬ 
nak  kedvező  orosz  iratok  ritkán  szorulnak  svájci  nyomdák  vendég¬ 
szeretetére  .  .  . 

((Oroszország  és  a  lengyel  kérdés))  a  tanulmány  cime.  Magáról  a 
szerzőről  csak  annyit,  hogy  Rubakin  ugyanabból  az  orosz  szellemi  is¬ 
kolából  került  ki,  amelynek  Dosztojevszkij,  Kropotkin  és  Mecsnikov  a 
vezető  gondolkodói.  Miként  ezek,  úgy  ő  is  a  népfelvilágosítás  művének 
szentelte  életét.  Rubakin  Lengyelország  jövőjével  foglalkozik  e  tanul¬ 
mányában  és  taglalja,  bizhatnak-e  a  lengyelek  a  pétervári  Ígéretekben? 
E  kérdés  feszegetése  alkalmat  nyújt  neki,  hogy  lelkes  ditrambusokat 
zengjen  Oroszország  nagyságáról,  tele  azzal  a  misztikus  alázattal, 
amellyel  minden  orosz  az  «anyuska  Oroszország))  iránt  lenni  szokott. 
Bámulja  az  orosz  katonák  hősiességét,  az  erőt,  amellyel  az  1915-iki 
megpróbáltatások  után  megint  talpra  tudtak  állani,  de  mindez  a  bámu¬ 
lat  nem  változtat  ama  meggyőződésen,  hogy  a  sors  és  a  világtörténelem 
súlyos  igazságtalansága  lenne,  ha  a  reakciós  Oroszország  győztesen  ke¬ 
rülne  ki  a  harcból  és  ha  annyi  vér  árán  nem  a  haladás,  hanem  a  zsar¬ 
noki  önkény  nyerne  még  tágabb  teret  a  cár  birodalmában, 

«Ha  Így  lenne  —  kérdi  —  nem  jelentené-e  ez  szinte  végleges 
összeomlását  a  szabadabb  mozgás  után  sóvárgó  lengyel  aspirációknak  ?» 
Bizhatik-e  a  lengyelség  a  pétervári  kormány  Ígéreteiben?  Remélhető-e, 
hogy  Pétervár  a  lengyel  problémát  valaha  is  a  lengyel  érdekeknek  meg¬ 
felelően  oldja  meg  és  igyekezzen  nyugvást  szerezni  a  lengyelek  fel¬ 
kavart,  megkínzott  lelkének?  És  ezen  a  ponton  az  egész  tanulmány 
egyetlen  harsány  vádbeszéddé  válik  a  hivatalos  Oroszország  ellen,  a 
cár,  a  kormány  és  a  duma  ellen,  amiért  ezek  mind  fanatikus  lengyel- 
gyűlölettel  vannak  eltelve.  És  Rubakin,  aki  valóban  nem  a  sovén  orosz 
hazafi,  de  a  kicsinyességeken  felülemelkedő  és  a  mindent  megérteni 
igyekvő  ember  szemével  nézi  a  kérdést,  arra  az  eredményre  jut,  hogy 
a  problémáknak  a  lengyelséget  megnyugtató  egyetlen  megoldása  kínál¬ 
kozik  csupán,  és  pedig  az,  ha  Lengyelország  az  orosz  kancsuka  alól  és 
a  ((porosz  gyehennától))  egyformán  szabadulva,  Ausztriával  és  Magyar- 
országgal  jut  olyan  állam  jogi  kapcsolatba,  mely  a  lengyelek  politikai  és 
szellemi  szabad  fejlődését  lehetővé  teszi. 

Amicus  Plató,  séd  magis  amica  veritas!  A  háború  eddigi  összes 
fordulatai  Oroszországban  csak  a-  reakciót  erősítették.  A  reakció  erő¬ 
södött  múlt  évben,  mikor  a  központi  hatalmak  katasztrofális  erővel 
döngették  az  agyaglábu  északi  óriást  és  ugyancsak  a  reakciónak  jött 
kapóra  a  Bruszilov-féle  offenziva  minden  sikere.  Egyáltalán:  minél  na¬ 
gyobb  embertömegeket  áldoz  fel  Oroszország,  s  a  titkos  energiából 

minél  több  folyik  el  a  nemzeti  nagy  erőfeszítés  csatornáin,  annál  keve¬ 
sebb  remény  marad,  hogy  akár  egy  belső  forradalom,  akár  pedig  az 
evolúció  utján  más  rezsim  kerüljön  uralomra  Oroszországban,  mint  a 
mai.  És  ez  a  mai  rendszer  a  sivár  abszolutizmusnak  a  gőgös  és  rideg 
hierarhiával  való  szövetkezése.  Az  egész  szervezet  élén  a  cár  áll  az  ural¬ 
kodói  családdal  és  mögöttük  az  óriási  bürokratizmus  a  maga  hatezer¬ 
ötszáz  főhivatalnokával!  E  főhivatalnokok  alig  huszonöt  százaléka  haj¬ 
lik  valamelyest  a  modern,  szabadelvű  eszmék  irányába.  Ebbe  a  liberá¬ 
lisabb  szinezetü  kategóriába  tartoznak  az  egyetemi  tanárok,  magas- 
rangú  orvosok  és  hivatalos  állást  elfoglaló  tudósok.  Ellenben  a  katonai 
főméltóságok  között  csak  öt  százalék  vall  szabadelvű  elveket,  inig  a 
magas  klérus,  alig  kél-három  személy  kivételével,  teljesen  reakciós.  A 
birodalom  százhetven  milliós  lakosságával  szemben  ez  az  elenyészően 
csekély  föhivatalnoki  csoport  gyakorol  a  cár  mellett  minden  hatalmat. 
És  c  hatezerötszáz  emlier  oly  szoros  érdekszálakkal  van  egymáshoz 
fűzve,  érdekközösségük  a  dinasztiával  s  a  mai  államrenddel  oly  teljes, 
hogy  gondolni  sem  lehet  bármely  liberálisabb  irányú  s  az  ő  iniciativá- 
jukból  kiinduló  változásra. 

Hogy  a  hatalmuk  teljesebb  legyen,  azért  e  kasztl)a  tartozók  ren¬ 
desen  úgy  vannak  megválogatva,  hogy  egyszersmind  ők  legyenek  a  leg¬ 
nagyobb  földbirtokosok.  Az  érdekek  közössége  teljesen  szolidárissá  teszi 
e  néhány  ezer  embert,  aki  minden  végrehajtó  hatalmat  a  kezében  tart: 
ők  a  törvényhozás  uralkodópártjai,  ők  a  hadsereg  vezetői;  az  hatal¬ 
mukban  a  rendőrség  és  a  közigazgatás  a  maga  mintegy  másfél  milliónyi 
hivatalnokával.  Szóval,  a  látható  megjelenési  formája  szerint  ez  a  hat¬ 
ezerötszáz  ember,  élén  a  cárral:  maga  az  állani. 

És  ebben  az  egész  szervezetben  nincsen  egyetlenegy  ember  sem, 
aki  lengyel  érzésű  lenne.  Régebben,  az  1905-iki  forradalom  előtt  voltak 
e  bürokráciának  lengyel  tagjai  is,  de  azóta  fokozatosan  elűzték  őket,  s 
a  főhivatalnokok  ma  kizárólag  az  igazorosz  hazafiak  és  a  fekete  banda 
aiitoktón  maffiájából  kerülnek  ki.  Kivált  amióta  maga  a  cár  és  a  trón¬ 
örökös  is  belépett  az  igazorosz  hazafiak  ligájába,  s  ezen  a  módon  még 
szabadabban  garázdálkodhatik  e  sötét  szervezet. 

A  hatalom  mai  biiialói  nem  tűrnek  semmi  változást,  ez  a  tanul¬ 
ság  szűrődik  le  Rubakin  tanulmányából.  Az  orosz  államférfiak  bukása, 
újabb  alakok  hatalomra  jutása  sohasem  jelent  rendszerváltozást,  hanem 
csak  egy  örök  chassé  croisé-t:  egyiket  felváltja  állásában  a  másik,  de  a 
régi  rendszer  ezzel  nem  változik  meg  gerincében  is.  Kokovcev  a  bukása¬ 
kor  a  megkönnyebbülés  ezzel  a  sóhajával  hagyta  el  helyét:  «Hála  Isten¬ 
nek,  Oroszországban  nincsen  parlament!))  Goremykin  a  kadettista  Mil- 
jukov  támadására  Sztolipin  szavával  felelt:  «Sohasem  fogunk  meg¬ 
ijedni  a  terrortól!  s  közben  eszébe  se  jutott,  hogy  Sztolipin  maga  a  tér- 

roristák  áldozatául  esett.  Az  ö  örökükbe  lépett  Stürmer,  aki  a  makacs¬ 
ságnak  és  konokságnak  igy  megfogalmazott  jelmondatával  foglalta  el 
helyét:  ((Ahogyan  volt,  minden  úgy  is  marad!))  .  .  .  Megdöbbentő  szavak. 
És  minden  hiába:  ez  a  hangja  azoknak,  akik  az  abszolutizmus  és  auto¬ 
krácia  nevében  Oroszországot  kormányozzák  .  .  .  Hogyan  feledhetnék 
mindezt  az  oroszországi  lengyelek?  És  hogyan  várhatnák  nemzeti  aspi¬ 
rációik  megvalósítását  attól  az  Oroszországtól,  amelyben  a  fegyverek 
sikere,  vagy  kudarca,  a  bőven  omló  vér  és  minden  csak  arra  jó,  hogy 
a  reakció  fellegvárát  tegye  még  bevehetetlenebbé. 

— n  — r. 


((A  magyarság  és  a  németség  érdekszolidaritása.))  Erről  a  tárgyról 
gróf  Andrássy  Gyula  nemrégiben  felolvasást  tartott  Münchenben  és 
hálásak  vagyunk  a  szerzőnek,  hogy  most  magyar  nyelven  is  kiadta 
tanulmányát.  A  Franklin-Társulat  Olcsó  Könyvtárá-han  jelent  meg  és 
ez  a  dolgozat  arra  is  való,  hogy  elterjedjen  a  közönség  legszélesebb 
rétegeiben.  Kétségtelen,  hogy  gróf  Andrássy  Gyula  igen  nagy  érdemeket 
szerzett  már  a  háborús  irodalomban  a  német  szövetség  népszerűsítésé¬ 
vel.  (Valószínű,  hogy  ebben  az  igyekezetében  nemes  családi  hagyomá¬ 
nyok  is  vezetik.)  Erős  meggyőződése,  nagy  tudása,  történelmi  érzéke, 
éles  logikája  és  világos  előadási  modora  egyébként  is  szinte  predeszti¬ 
nálják -arra,  hogy  kultiválja  az  irodalomnak  ezt  az  ágát.  A  82  lapra 
terjedő  kis  füzetben  a  szerző  kifejti  azt  az  alapgondolatát,  hogy  a  mai 
Magyarország  területén  semmiféle  más  nép  uralkodása  nem  felelhetne 
meg  annyira  a  német  érdeknek,  mint  a  magyaré.  Meggyőző  történelmi 
példákkal  bizonyítja,  hogy  valahányszor  a  múltban  válság  és  veszedelem 
fenyegette  a  németséget,  mindig  maga  mellett  találhatta  a  magyarságot. 
A  mai  szövetség  a  magyar  politika  egyenes  következménye  és  a  német¬ 
barátság  állandó  törvénye  a  mi  politikánknak,  mint  valami  természeti 
törvény.  ((A  mi  feladatunk  —  mondja  tanulmánya  végén  —  a  múltnak 
ezt  a  nagy  hagyatékát  a  jövő  számára  megtartani  és  még  jobban  ki¬ 
fejteni.  Ma,  amikor  az  együtt  folytatott  titáni  harcok  emlékei  még  job¬ 
ban  összefűznek,  mint  a  múltban  s  amikor  a  történtek  után  még  ke- 
vésbbé  találhatunk  más  megbízható  szövetségest,  mint  egymást,  amikor 
látjuk  az  olasz  példán,  hogy  mit  ér  a  kabinetek  megegyezése,  ha  nincs 
a  szivek  ereje  mögötte,  ma  a  pótolhatatlan,  mert  nagy  történelmi  múlt¬ 
tal  és  dicső  jelennel  rendelkező  állandó  érdekek  szülte  szövetséget  még 
belsőbbé  kell  alakítani.  Nem  félek  attól,  hogy  ennek  a  szövetségnek 
további  kiépítése  a  világbékét  veszélyeztesse.  Barátságunk  a  mostani 
véres  harcokban  már  megfizette  azt  a  véradót,  amely  nélkül  ritkán 

képesek  nagy  történelmi  alakulások  létesülni.  Most  vivjuk  érte  a  harcot. 
Győzelmünk  ezt  mindenki  által  elfogadott,  megmásíthatatlan  ténnyé 
fogja  varázsolni,  amely  fait  accompli  súlyával  lép  fel.  Ha  az  erő  bizo¬ 
nyos  mértéke  támadásra  ingerelhet,  az  erő  nagyobb  mértéke  megnyug- 
vást  teremt ...» 

Tanulmányát  ilyen  szavakkal  fejezi  be:  «A  győzelem  eredményeit 
és  vele  együtt  a  világbékét  és  az  emberi  szolidaritás  helyreállítását  csak 
a  győzelmet  kivívott  minden  izében  konzervatív  és  békés  kombináció 
megszilárdítása,  Középeurópának  a  mai  szuverénitások  és  államok 
érintetlen  fentartása  mellett  történő  vállvetett  szervezkedése  fogja  biz¬ 
tosíthatni. » 

A  füzetet  haszonnal  olvashatja  mindenki,  a  legújabb  ország¬ 
gyűlési  párt  tagjai  is. 


A  magyarság  Jövője  a  háború  után.  (Hegedűs  Lóránt  könyve.) 
Magyarországnak  már  a  háború  előtt  is  súlyos  problémái  voltak.  Gazda¬ 
sági,  szociális  és  nemzetiségi  kérdések  egész  sorozata  várt  megoldásra 
és  e  kérdések  mikénti  megoldása  fölött  hadakoztak  már  évek  óta  a 
politikai  és  társadalmi  csoportozatok.  A  háború  kitörésével  egy  csa¬ 
pásra  megszűntek  e  problémák  feletti  meditációk,  de  igen  természete¬ 
sen,  az  ezen  kérdések  megvitatása  tekintetében  beállott  szélcsend  nem 
jelentette  azt,  hogy  a  háború  következtében  a  magyarság  jövője  szem¬ 
pontjából  oly  fontos,  már  régóta  vajúdó  kérdések  elvesztették  volna 
jelentőségüket.  Ellenkezőleg.  Habár,  nem  is  esett  hang  róluk,  vagy  csak 
elvétve,  a  háborús  jelenségek  és  alakulatok,  az  egyéb  események  fel¬ 
színe  alatt  csak  jelentőségesebbé  érlelték  e  problémákat.  A  háborús, 
izgalmas  és  gyorsan  perdülő,  az  érdeklődést  tehát  erősen  lekötő  jelen¬ 
ségek  hatása  alatt  kevesen  vették  észre  a  problémák  akuttá  válását  és  a 
jövő  szempontjából  ennek  tán  káros  konzekvenciái  is  lettek  volna,  ha 
egy  erős  hang  fel  nem  rázza  a  háború  által  narkotizált  köz¬ 
véleményt,  arra  figyelmeztetve,  hogy  a  problémákkal  már  most  kell 
intenziven  foglalkozni  és  már  most  kell  keresni  azokat  a  módozatokat, 
melyek  után  ezek  a  problémák  megoldhatók.  Hegedűs  Lóránt  köny¬ 
véből  tört  ki  ez  az  erős  hang  és  könyvének  kétségen  kívül  legnag\’obb 
jelentőséget  az  kölcsönöz,  hogy  elsőnek  mutat  rá  a  régi  problémáknak 
súlyban  való  megnövekedésére  és  arra,  hogy  a  megoldás  jövőbeni 
létünk  erőteljessége  szempontjából  immár  el  nem  odázható.  A  háború 
folyamán  szavakban  és  Írásokban  megnyilvánult  a  jelen  és  jövő  dolgai¬ 
nak  már  nem  is  optimiszlikus,  hanem  gyermekesen  rózsás  színben 

látásával  szemben.  Hegedűs  Lóránt  könyve  az  első  objektív  hang  és  ez 
értékes  prioritást  vele  szemben  már  senki  sem  igényelheti. 

Ha  vannak  könyvek,  melyeket  olvasni  kell  —  s  vájjon  ki  tagadná 
ezt?  —  úgy  a  Hegedűs  Lóránté  azok  közé  tartozik.  Gazdag  tartalmáról 
egy  rezümé  keretében  csak  hiányosan  lehetne  beszámolni  és  a  követ¬ 
kezőkben  csak  arra  szorítkozunk,  hogy  a  könyv  struktráját  vázolva 
főbb  megállapításait  megrögzítsűk. 

Hegedűs  abból  az  axiómából  indul  ki,  hogy  aminthogy  a  magyar¬ 
nak  szüksége  van  a  monarchia  erejére,  úgy  a  monarchia  sem  lehet  meg 
a  magyarság  fejlettebb  ereje,  kifejlettebb  szervezete  nélkül.  De  a  ma¬ 
gyarságnak  nemcsak  a  monarchia  kifelé  való  érvényesülésének  lehető¬ 
ségéért,  hanem  saját  maga  jobb  boldogulásának  szempontjából  is  szük¬ 
séges,  hogy  megerősödjön.  Az  ország  megerősödése  akkor  követ¬ 
keznék  be,  ha  javulnának  a  népesedési  viszonyok,  ha  megszűnné¬ 
nek  a  nemzetiségi  viszályok  és  végűi,  ha  az  ország  gazdasági  erei  meg¬ 


duzzadnának.  így  látszólag  három  feltétele  volna  az  ország  megerősö¬ 
désének,  de  mélyreható  analizálással  Hegedűs  ezt  egyre  redukálja, 
amennyiben  levezeti,  hogy  a  gazdasági  feltételek  abszorbeálják  a  népe¬ 
sedési  és  a  nemzetiségi  feltételeket.  Így  leegyszerűsíttetvén  a  dolog,  az 
ország  gazdasági  megerősödésének  feltételeit  vizsgálva,  arra  a  követ¬ 
keztelésre  jut,  hogy  a  demokratikus  földbirtokpolitika  az,  mely  amellett 
hogy  az  országot  gazdaságilag  megedzené,  egyben  a  magyarságot  faji- 
lag  is  megerősítené,  mi  azután  egyértelmű  volna  a  nemzetiségi  problé¬ 
máknak  szinte  magától  adódó  megszűnésével.  Demokratikus  földbirtok¬ 
politika!  Ettől  függ  a  magyarság  jövője  háború  után.  És  ez  olyan  erő¬ 
vel  tör  ki  Hegedűs  könyvéből,  az  igazságnak  olyan  elementáris  erejével, 
hogy  ha  egyszer  keresztül  száguldott  az  agyon,  nincs  az  a  szofizma, 
ha  még  olyan  hajlékony  is,  melyet  gyökerestől  ki  ne  szakítana.  Mint 
már  mondottuk,  Hegedűs  könyvének  ma  még  fel  sem  becsülhető  jelen¬ 
tőséget  az  kölcsönöz,  hogy  idejekorán  mutat  rá  nagy  erővel  a  magyar¬ 
ságnak  jövőjét  determináló  súlyos  problémákra.  De  a  problémákra 
nemcsak  rámutat,  hanem  igyekszik  azokat  meg  is  oldani.  Ebből  a  szem¬ 
pontból  értékelve  munkáját,  legtöbbre  azon  részé^  becsüljük,  melyben 
az  érveknek  magával  ragadó  erejével,  minden  probléma  megoldására  és 
a  magyarságot  bántó  minden  baj  remédiumaként  a  demokratikus  föld¬ 
birtokpolitikát  javasolja.  De  inig  eljut  idáig,  hosszú  utat  tesz  meg.  A 
hosszú  utat  nem  szavak  áradatja  jelzi,  hanem  a  tömören  feldolgozott 
számos  kérdés,  melyeknek  egymásba  kapcsolódó  láncszemein  ideges  és 
vibráló  gyorsasággal  kúszik  végig  s  bár  tempója  száguldó,  nem  hagy  ki 
láncszemeket,  hanem  objektivitásra  törekvő  eltökéltséggel  a  legkénye¬ 
sebb  kérdéseket  is  sorra  veszi.  így  érinti '  többek  között  a  vámpolitika 
és  kiegyezés  kérdését  is.  E  kettőt  különösen  azért  emeljük  ki,  mert  a 

könyvében  evvel  kapcsolatban  mondottak  kimagaslóan  nagy  jelentősé 
güek.  A  vámpolitikát  illetőleg  megállapítja  ugyan,  hogy  az  ország  geoló¬ 
giai  alakulata  az  elzárkózó  vámpolitikát  nem  teszi  előnyössé  —  mely 
megállapításával  szemben,  nézetünk  szerint,  nego  maiorem-et  lehetne 
mondani  —  és  evvel  kapcsolatban  a  közös  vámterület  szükségszerű¬ 
ségét  vezeti  le,  de  utána  rögtön  felemlíti  az  ((önálló  vámvonal))  felállítá¬ 
sának  egy  valószínű  lehetőségét.  A  háborús  terhek  előteremtésének  szük¬ 
ségessége  következtében  kénytelen  lesz  ((Ugy  a  magyar,  mint  az  osztrák 
állam  arra,  hogy  kényszer  kartelleket  teremtsen,  az  iparok  állami  kon- 
tingentálásával  s  állami  haszonrészesedéssel)).  Az  ((önálló  vámvonal)) 
lehetőségét  ez  annyiban  rejti  magában,  amennyiben  ugyanakkor,  mikor 
a  magyar  állam,  —  mondja  Hegedűs  —  a  kényszerűség  vaskezének 
nyomása  alatt  meg  fogja  adóztatni  fogyasztóit  s  belenyúl  az  ipari  ter¬ 
melésbe:  ugyanakkor  saját  pénzügyi  érdekében,  tehát  állami  önzésből, 
biztosítania  kell  a  hazai  fogyasztást  a  hazai  termelésnek.  Mondanunk 
se  kell),  hogy  ha  ez  bekövetkeznék,  ebből  nemcsak  az  államnak  lenne 
haszna,  hanem  az  ipari  termelésnek  is.  Az  állami  beavatkozás  által 
ilyen  módon  valósulna  meg  az  ((önálló  vámvonal)),  de  —  és  ezt  hozzá 
kell  tennünk  —  csak  parciálisán.  Mert,  mig  az  önálló  vámterület  azt 
jelentené,  hogy  minden  iparág  egyformán  boldogulna,  a  Hegedűs  által 
Teleszky-féle  találmánynak  nevezett  módozat  által  való  inaugurálása 
az  ((önálló  vámvonal)) -nak  csak  azokat  az  iparágakat  vinné  előre  a  meg¬ 
erősödés  felé,  melyeket  már  ma  is  meglévő  szervezetek  alkalmassá  ten¬ 
nének  a  *kartellbe  való  kényszertömörítésre.  Épen  ezért,  a  Teleszky-féle 
találmánynak  tulajdonképen  Hegedűs  által  felismert  nagy  jelentősége 
tág  keretek  között  csak  ugy  válhat  gyakorlati  értékűvé,  ha  az  állami 
kontingentálás  —  és  ez  az  állam  természetszerűleg  nagyobb  hasznával 
volna  egyértelmű  —  lehetőleg  minden  hazai  iparágra  kiterjeszttetnék. 

Az  ((önálló  vámvonal)) -nak  Hegedűs  által  javasolt  ilyetén  való 
megoldási  lehetősége  kolombusi  ötlet.  Nem  kevésbbé  ilyen  természetű 
a  kiegyezésre  illetőleg  az  ennek  gerincét  alkotó,  kvóta  megállapításra 
vonatkozó  javaslata.  Helyesen  mondja,  hogy  a  kvóta  megállapítása 
körüli  örökös  ((kupeckedés))  sokat  árt  a  monarchia  tekintélyének.  Ennek 
elkerülése  végett  azt  ajánlja,  ((hogy  az  egyenlő  alapon  beszedett  fogyasz¬ 
tási  adók  ötéves  átlaga  vétessék  mindig  Ausztria  és  Magyarország  közt 
a  kvóta  alapjául))  és  e  ránk  csak  előnyös  lehetőségeket  magában  rejtő 
javaslatával  Hegedűs  arra  a  bázisra  helyezkedik,  melyet  Láng  már 
1895-ben  fektetett  le  akkoriban  hazafiatlannak  kikiáltott  kvótajavas¬ 
latában.  Hegedűs  ez  alapot  elfogadva,  azon  tovább  épít  és  az  ajánlja, 
hogy  a  kvótabizottságok  kiküszöbölésével,  az  állami  számvevőszékek 
állapítsák  meg  a  fenti  alapon  a  közös  költségekhez  való  hozzájárulás 
mértékét. 

Mindez  egyszerű  és  természetes.  És  ilyenek  a  többi  megállapítá¬ 
sai  is,  amelyeken  keresztül  jut  el  az  ugyancsak  természetes,  szükség¬ 
szerű  és  magával  ragadó  konklúzióhoz. 

Az  egyszerűnek  és  természetesnek  ható  megoldásokkal  szemben 
ellentétes  a  könyv  nyelvezete,  melynek  emelkedett  tónusa,  versnek  in¬ 
duló  mondatai,  spontán  kitörései  egy  a  magyarságért  hevülni  tudó 
tépelődő,  gyötrődő  léleknek  képét  erős  kontúrokban  tükrözik  vissza. 

Hegedűs  Lóránt  nem  költő  s  mégis  mindaz,  amit  érez,  a  szavakon 
és  gondolatokon  keresztül  lélekbe  ható  muzsikává  hangzik  össze.  Van¬ 
nak  benne  disszonáns  akkordok,  különösen  az  elején,  de  az  ouverture 
zavaros  kitörései  után  mind  tisztább  hangnem  következik,  mely  végül 
is  emelkedett  konzonanciává  szublimálódik  és  magas  régiókba  szárnyal. 
A  magyarság  jövőjének  szimfóniája  ez  a  könyv.  Patetikus  szimfónia,, 
mely  mindenkit  meg  kell  hogy  rázzon. 

Dr.  Fekete  Miklós. 


A  magyar  nemzet  történeti  joga.  Karácsonyi  Tamás  történet¬ 
tudós,  az  akadémia  tagja,  igen  figyelemre  méltó,  tartalmas  könyvet  irt 
ezzel  a  cimmel:  «A  magyar  nemzet  történeti  joga  hazánk  területéhez  a 
Kárpátoktól  az  Adriáig.))  A  könyv  politikai  jelentőségű,  jóllehet  tisztán 
tudományos  célzattal  készült.  Karácsonyi  az  elfogulatlan,  szabad  kuta¬ 
tás  fényével,  az  adatok  egész  tömegével  igazolja  azt,  ami  a  magyar  lel¬ 
kekben  ősidők  óta  öntudatlanul  él:  szuverén  jogát  ahhoz  a  földdarab¬ 
hoz,  amelyet  a  honfoglalás  tényével  birtokba  vett.  Előadását  a  magyar¬ 
ság  iránti  lelkesedés  hatja  át,  anélkül,  hogy  más  népeket,  nemzetisége¬ 
ket  sértene,  s  ha  e  lelkességében  kiválóan  katonai  erényü  őseinkről  oly 
képet  is  fest,  mintha  azokat  bárányszelidség  irányította  volna:  azért  az 
oknyomozó  történetiró  meglepő  fegyverzetével  bizonyítja,  hogy  itt  nem 
egy  már  kialakult  országiás  leigázása  történt,  az  Árpád  nevéhez  fűződő 
honalapítással.  Az  Etelközből  elindult  magyarok  nagyrészt  lakatlan, 
ősi  népességében  kipusztult  földet  —  ilyen  a  Duna-Tisza  köze  s  ország¬ 
választó  közök  gyanánt  szolgáló  határmenti  vidékek  —  vettek  birtokba. 
Szóval  megdönti,  illetve  kellő  értékére  szállítja  a  Szvatopluk  birodal¬ 
máról  hangzó  s  bizonyos  nemzetiségi  publicisztikában  előszeretettel  táp¬ 
lált  mesét. 

Karácsonyi  könyve  nem  egyszer  a  szenzáció  erejével  hat,  amint 
a  legújabb  búvárkodás  eredményeivel  világítja  meg  a  honfoglalás  pro¬ 
blémáját  s  még  inkább,  amint  a  magyarországi  nemzetiségek  eredetének 
kérdésével  foglalkozik.  Energikusan,  de  rendületlen  objektivitással 


318 


Följegyzések 


száll  szembe  azokkal  a  tévtanokkal,  amelyekből  nemzetiségi  izgatok 
politikai  tőkét  próbáltak  kovácsolni. 

Ez  a  politikai  tőke:  a  történeti  elsőbbség,  az  ősi  birtoklás*  kér¬ 
dése  azon  a  földön,  amely  ma,  illetve  már  ezer  éve  magyar  terület.  Ka¬ 
rácsonyi  rendre  kimutatja,  hogy  ennek  vitatása  ma  bármelyik  nem¬ 
zetiség  részéről,  a  magyarsággal  szemben  meddő  erőlködés.  Hogy  azok 
a  népfajták,  amelyek  a  honfoglalás  idején  itt  voltak,  mint  a  Magyar- 
ország  egy-egy  északnyugati  és  délnyugati  darabját  kezükben  tartó 
morva-  és  pannon-szlávok:  idővel  beolvadtak  a  magyarságba,  a  ma 
jelenlévő  nemzetiségek  pedig  mindannyian  később  kerültek  ide,  részint 
telepítés  folytán,  részint  önként,  vándorlás,  vagy  más  hatalmak  —  pél¬ 
dául  a  törökök  —  elől  való  menekülés  következtében. 

A  tótok  nemzetiségi  irodalmában  történt  hivatkozás  Szvatopluk 
morva-szláv  birodalmára,  holott  ehhez  a  tótoknak  Karácsonyi  szerint 
nincs  közük.  A  szlovák-tótok  csak  a  XII.  században  kezdenek  beván¬ 
dorolni,  mint  a  Morva  és  Odera  felső  völgyében  lakó  fehér  horvátok 
leszármazó!,  A  románok  Traján  gyarmatosai  maradékának  mondják 
magukat,  de  ezt  nem  tudják  támogatni  sem  oly  történeti,  sem 
nyelvi  adatokkal,  amelyek  az  elfogulatlan  kritikát  állják.  A  nyelvük 
arra  mutat,  hogy  nem  római,  hanem  későbbi,  tiszta  latin  eredetű  pász¬ 
tornép  voltak,  Kr.  e.  800  körül  vándoroltak  Itáliából  Thessaliába  s 
délnyugati  Macedóniába,  ahol  az  albánokkal  keveredtek,  aminek  vilá¬ 
gos  nyomai  találhatók  a  román  nyelvben.  Sámuel  bolgár  cár  983-ban 
telepítette  őket  a  Rhodope  hegység  s  Nis  és  Szófia  környékére,  innen 
jöttek  Románia  déli  részébe,  a  görögök  elől  menekülve  1186 — 1204. 
évek  közt,  s  magyar  földre  1241.  után  léptek  először.  A  szerbek  (rácok) 
a  XIII.  század  végén  kezdenek  vándorolni  Magyarország  felé,  de  a  «szerb 
kérdés))  csak  akkor  áll  elő,  amikor  a  XVII.  század  végén,  1690-ben 
Csernovics  Arzén  pátriárka  >  vezetése  alatt  Ö-Szerbiából  idemenekült 
szerbek  úgy  értelmezik  a  szives  fogadást,  hogy  kiváltságokat,  autonó¬ 
miát  követelnek.  Külön  fejezetben  foglalkozik  még  Karácsonyi  a  hor- 
vát  túlzók  történeti  tévedésével,  a  «trojedina  kraljevina))  (háromegy 
királyság)  jelszavával,  majd  a  ruténekkel,  a  jogtalan  követelést  soha 
nem  támasztó  németekkel,  s  egyéb  kisebb  nemzetiségekkel.  A  háború 
a  különböző  anyanyelvű  polgárokat  egységbe  forrasztotta  a  magyar¬ 
sággal,  de  azért  az  oly  könyv,  mint  a  Karácsonyi  Tamásé,  amely 
a  maga  területén  sikerrel  rombol  balhiedelmeket,  nem  fölösleges 
munka. 

A  magyar  pragmatica  sanctio  írott  eredetije.  Csekey  István  kecs¬ 
keméti  jogakadéiniai  tanárnak  a  pragmatica  sanctiora  vonatkozó  széles¬ 
körű'  kutatásai  és  tanulmányai  olvasóink  előtt  is  ismeretesek.  Folyó¬ 
iratunk  egyik  múlt  évi  kötetében  irt  a  müncheni  K.  Bayerisches  Ge- 
heimes  Staatsarchivban  talált  adatok  nyomán  arról  a  hódoló  küldött¬ 
ségről,  mely  1722.  július  3-án  jelent  meg  III.  Károly  előtt  a  Bécs  melletti 
császári  nyaralóban,  a  Favoritában,  a  nőági  örökösödés  elfogadása  al¬ 
kalmából.  (Magyar  hódoló  küldöttség  kétszáz  évvel  ezelőtt  a  királynál. 

1915.  V.  évfolyam  435.  és  k.  1.)  Ugyancsak  folyóiratunk  közölte  Csekey 
másik  tanulmányát  is:  «A  nőági  trónöröklés  Horvát-Szlavonországbaii)) 
cini  alatt.  (1915.  V.  évfolyam  161.  és  k.  1.) 

A  M.  Tud.  Akadémia  Társ. -tudományi  Értekezései  sorában  most  egy 
nagyobb  tanulmány  hagyta  el  Csekey  tollából  a  sajtót,  mely  a  magyar 
pragmatica  sanctio  Írott  eredetijéről  szól.  (Csekey:  A  magyar  pragma¬ 
tica  sanctio  Írott  eredetijéről.  Budapest.  Kiadja  a  M.  Tud.  Akadémia 

1916.  88  1.)  Egészen  a  legutóbbi  időkig  az  a  hit  élt  a  köztudatban,  hogy 
ez  a  nevezetes  okmány  hiányzik.  Kitűnő  történettudósunk:  Thallóczy 
Lajos  is  úgy  nyilatkozott  egy  1897-ben  megjelent  tanulmányában,  hogy 
ennek  a  kéziratos  eredetinek  hollétéről  nem  tudott  bizonyítékos  fel¬ 
világosítást  kapni. 


Csekey  1914.  junius  havában  az  Országos  Levéltárban  az  1723.  évi 
törvénycikkeknek  egy  a  király  által  is  aláirt  kéziratos  példányára 
talált,  melyről  sikerült  kideríteni,  hogy  a  törvénynek  az  az  első  szente¬ 
sített  példánya,  melyet  1723.  julius  2-án  mutattak  be  az  országgyűlés¬ 
nek.  Ez  okmány  létezéséről,  mint  azóta  kitűnt,  Polner  Ödönnek  már 
1902-ben  volt  tudomása,  sőt  ő  egy  közjogi  tanulmányában  hivatkozik 
is  rá.  Minthogy  azonban  Polnernek  ezen  a  hivatkozásán  kívül  nem  tör¬ 
tént  az  okmány  létezéséről  semmiféle  publikáció,  a  köztudatban  Thal¬ 
lóczy  1897-iki  megállapítása  maradt,  hogy  t.  i.  a  pragmatica  sanctio 
írott  eredefije  hiányzik.  Mindenesetre  Csekeyé  tehát  az  érdem,  hogy  e 
nevezetes  okmányra  felhívta  a  figyelmet  s  eloszlatta  azt  a  téves  hitet, 
mely  idevonatkozólag  fennállt. 

A  trónöröklést  szabályozó  cikkeket  (a  későbbi  1723  :  I.  és  II.  t.-c.-t) 
-a  rendek  1722.  julius  17-én  nyújtották  át  a  pozsonyi  várban  az  ural¬ 
kodónak.  Túrba  az  akkor  átnyújtott  okmányt,  melyet  a  rendek  nevé¬ 
ben  Keresztély  Ágost  szászzetzi  herceg,  Magyarország  primása  és  gróf 
Pálffy  Miklós  nádor  irt  alá,  nevezi  magyar  pragmatica  sanctionak. 
Csekey  nagyon  helyesen  mutatja  ki,  hogy  Turbának  ez  az  álláspontja 
téves.  Ez  a  felterjesztés  még  nem  volt  törvény;  hiányzott  ahhoz,  hogy 
törvénnyé  váljék,  a  szentesítés  és  a  kihirdetés,  melyek  a  törvény  kelet¬ 
kezésének  lényeges  attribútumai.  Tartalmilag  sem  lehet  ezt  az  okmányt 
pragmatica  sanctionak  nevezi  azért,  mert  még  hiányzik  a  későbbi  III. 

törvénycikk,  melynek  szövegezése  csak  az  országgyűlés  végén  történt,  a 
praginatica  sanctio  pedig  csak  ezzel  a  111.  törvénycikkel  vált  teljessé. 

Az  1723.  évi  törvénycikkeket  111.  Károly  1723.  junius  19-én  irta 
alá  és  pecsételte  meg.  A  szentesített  törvényeket  julius  2-án  mutatták  be 
az  országgyűlésnek.  Az  akkor  bemutatott  példány  a  törvény  Írott  ere¬ 
detije,  melyről  Csekey  tanulmánya  szól. 

A  törvény  kihirdetése  az  akkori  szokásnak  megfelelően  úgy  tör¬ 
tént,  hogy  az  uralkodó  sajátkezű  aláírásával  és  a  királyi  pecséttel,  el¬ 
látott  nyomtatott  példányokat  elküldték  a  vármegyéknek,  a  hatóságok¬ 
nak  s  azoknak  az  egyházi  és  világi  főuraknak,  akik  az  országgyűlésre 
meghívót  kaptak.  Ezek  a  nyomtatott  példányok,  mivel  eredeti  aláírá¬ 
sokkal  vannak  ellátva,  szintén  eredetiek.  Ilyen  nyomtatott  eredetije  az 
1723.  évi  törvénycikkeknek  is  több  könyvtárban  és  levéltárban  van. 

Nagyon  érdekesen  fejtegeti  Csekey  a  törvény  Írott  és  nyomtatott 
eredetijének  jogi  természetét.  Arra  az  eredményre  jut,  hogy  az  1723. 
évi  törvénycikk  Írott  eredetije  épen  olyan  jogi  megítélés  alá  tartozik, 
mint  a  törvénynek  a  felség  által  manapság  szentesített  példánya;  a 

nyomtatott,  de  a  király  által  aláirt  és  megpecsételt  törvényszövegek 

0 

viszont  ugyanolyan  elbírálás  alá  esnek,  mint  ma  az  Országos  Törvény¬ 
tárba  iktatott  közhitelességü  szöveg,  azzal  a  különbséggel,  hogy  mig  az 
előbbiek  eredetiek,  az  Országos  Törvénytárban  közzétett  szöveg  csak 
hiteles  másolat. 

Csekey  helyesen  állapítja  meg,  hogy  a  jogi  hatály  a  kihirdetett 
vagyis  a  nyomtatott  eredetiekhez  fűződik.  Az  írott  eredetinek  csak  ok- 
levéltani  és  alkotmány  történeti  szempontból  van  jelentősége.  Leg¬ 
nagyobb  jelentősége  pedig  kétségkívül  az,  hogy  megdönti  egyes  osztrák 
centralisták  álláspontját,  akik  abból  a  körülményből,  hogy  az  1723.  évi 
törvénycikkek  nyomtatott  eredetijét  a  magyar  udvari  kancellár  nem 
irta  alá,  azt  a  következtetést  vonták  le,  hogy  e  törvénycikkek  szente¬ 
sítése  nem  a  magyar  udvari  kancellária  utján  történt  s  ebben  az  össz- 
birodalmi  eszmét  jelentő  kivételt  láttak.  Csekey  kimutatja,  hogy  a 
nyomtatott  eredetiről  hiányzik  ugyan  Illésházy  magyar  udvari  kancel¬ 
lár  neve;  de  az  Írott  eredeti  záradékában  viszont  benne  van,  sőt  szokás 
szerint  ő  is  irta  alá  a  törvénynek  ezt  a  király  által  megerősített  példá¬ 
nyát.  így  kétségtelen,  hogy  a  nyomtatott  eredeti  aláírásában  csak  közbe¬ 
jött  halála  akadályozta  meg. 

Csekey  munkája  kétségkívül  széleskörű  tanulmányok  és  lelki- 
ismeretes  levéltári  kutatások  eredménye.  Szerzőjében  a  nálunk  —  saj¬ 
nos  —  annyira  elhanyagolt  jogtörténeti  tudomány  egy  sokra  hivatott 
munkást  nyert,  kinek  további  publikációi  elé  nagy  reményekkel  tekint¬ 
hetünk.  Búza  László. 

Pesszimisták. 

-  Levél  egy  hölgyhöz.  — 


Midőn  korán  tavasszal  találkoztunk  —  ön,  tisztelt  asszony- 
néném,  otthonában  fogadott  —  nemzeti  zászló  lengett  házának 
padlásáról  és  szövetséges  jelvény  virított  az  ön  szive  fölött.  A 
nagyháboruról  beszélt,  más  akkor  nem  is  érdekelte,  teli  volt 
bátorsággal  és  áldozatkészséggel,  betegeket  akart  ápolni,  kárpáti 
falvakat  fölépíteni,  kenyérjeggyel  étkézni,  a  rézüstjeit  pedig  ön¬ 
ként  letette  a  haza  oltárára.  Ön  teli  volt  csodálattal  a  katonáink 
hősiessége  iránt,  teli  volt  tervekkel  és  reménységekkel  a  jövőre 
nézve. 

Az  orosz  várak  akkor  már  a  szövetségesek  kezén  voltak, 
Olaszországban  a  piazza  füttyszóval  fogadta  a  kocsikázó  királyi 
családot,  Nagy-Britannia  kevély  homlokán  Gallipoli  és  Mezopo¬ 
támia  szégyenbélyege  égett,  Franciaország  Verdunnél  vérzett, 
katonáink  szuronyheggyel  Írták  rá  a  Karagyorgyevics-birodalom 
fejfájára  a  Fűit  szót,  a  «niegvivhatatlan))  Lovcsenen  pedig,  a 
nagyszerb  hencegés  fellegekbe  nyúló  szent  hegyén  a  mi  hadi 
zászlainkat  csattogtatta  a  tavaszi  sirokkó. 

Ön,  asszonyom,  akkor  a  háborút  a  maga  részéről  már  el- 
intézettnek  tekintette.  Még  csak  annyi  van  hátra,  hogy  Verdim 
romjai  fölé  kitűzzék  a  Hohenzollern-sast  és  hogy  a  németek,  a 
technikai  meglepetések  mesterei,  valami  fantasztikus  találmá¬ 
nyuk  segítségével  átkeljenek  Dowerba.  Egyiptom  föl  fog  lázadni 
—  milyen  szeretettel  emlegette  ön  akkor  a  szenussziakat!  — 
India  pedig,  ahol  az  ön  biztos  tudomása  szerint  már  régóta  vul¬ 
kánon  táncolnak  az  angol  elnyomók,  óriás  tüzkohóvá  fog  át¬ 
változni. 


Magyar  Figyelő. 

Önnek  meg  voltak  már  a  saját  külön  békeföltételei  és 
mondhatom,  azok  nem  voltak  enyhék  az  ellenségre  nézve.  Szer¬ 
biának  nem  szabad  többé  föltámadnia.  Az  örökös  tűzfészket  vég¬ 
leg  el  kell  már  egyszer  tiporni!  Olaszországtól  elvesszük  a  hegye¬ 
ket  és  talán  a  velencei  sikságot  is  —  de  hiszen  majd  meglássuk. 
Lengj^elországgal  önnek  igen  érdekes  tervei  voltak,  amelyek  a 
Nagy  Lajos-féle,  három  tenger  mosta  Nag3miagyarország  em¬ 
lékébe  kapcsolódtak  bele. 

Hogy  mit  szándékozott  az  angolokkal  és  a  franciákkal 
csinálni,  arra  most  nem  térek  ki.  Ön  akkor  valami  dicső  mámor¬ 
ban  élt,  amelynek  édes  borába  csak  egy  ürömcsepp  vegyült:  a 
félelem,  hog}'  az  osztrák  önhittség  a  háború  után  nagyon  el  fog 
terebélyesedni. 

Ez  hónapokkal  ezelőtt  volt.  Tegnap  megint  találkoztam 
önnel,  tisztelt  asszonynéném.  Mily  gyászos  változás!  A  házán 
nincs  zászló,  a  szivén  nincs  szövetséges  jelvény.  Ha  szóba  kerül 
a  háború,  ön  fáradtan  legyint  a  kezével:  ugyan  kérem!  Ön  nem 
akar  a  háborúról  beszélni,  pedig  mindig  csak  róla  beszél  és 
minden  szava  keserű  vád  és  panasz.  A  drágaság,  az  élelmiszer- 
hiány  és  a  sok  hatósági  zaklatás  és  sztratégiai  balfogás!  ön  nem 
hisz  már  a  jövőben,  nem  hisz  a  békében,  sőt  a  németekben  sem 
hisz  már.  Saját  szavai  szerint  ön  mindenütt  csak  fekete  felhőket 
lát.  Az  angolok  óriás  erővel  támadnak  a  nyugati  fronton  — 
meddig  győzik  még  csapatokkal  a  németek?  —  az  oroszok  ellen¬ 
állhatatlan  szívóssággal  törtetnek  előre,  az  olaszokat  kár  volt  iig\' 
lenézni,  níert  lám  mégis  elfoglalták  Görzöt,  a  román  beavatkozás 
talán  csak  idő  kérdése  és  mi  lesz,  ha  a  szalonikiak  elvágják 
tőlünk  keleti  szövetségeseinket? 

A  legkülönösebb  az,  hogj^  ön  ma  megtagadja  az  egész 
háborút,  mely  egykor  önnek  szent  és  nemzeti  háborúja  volt,  nem 
akar  róla  tudni,  idegenül  és  értelmetlenül  szemléli,  mint  valami 
oktalan,  céltalan  és  bűnös  tülekedést.  Legjobb  volna  kivándo¬ 
rolni,  mondja  ön,  a  Svájcba  vagy  még  inkább  a  Mars  bolygóra, 
nem  törődni  semmivel. 

Mit  jelent  a  nagy  változás?  Az  én  nézetem  szerint  valóban 
nagy  változás  állott  be,  de  nem  annyira  a  hadi  és  a  diplomáciai 
helj^zetben,  mint  inkább  az  ön  és  sok  más  ember  idegrendszeré¬ 
ben,  asszonj^om.  Az  ön  és  mindannjdunk  idegei  két  esztendő  óta 
hihetetlen  és  elképzelhetetlen  megpróbáltatásoknak  voltak  alá- 

vetve.  Ha  ön  azelőtt,  a  béke  éveiben,  a  lapokból  tudomást  vett 
valami  bányaszerencsétlenségről  vagy  hajótörésről,  félnapig  le¬ 
vert  volt,  inig  újabb  és  derűsebb  események  másfelé  nem  terel¬ 
ték  a  figyelmét.  Az  elmúlt  két  esztendő  szinte  szakadatlan  lánco¬ 
lata  volt  oly  katasztrófáknak,  melyek  mellett  a  legrémesebb 
hajó-  és  bányaszerencsétlenségek  kisebbrendü  balesetekké  tör- 
pülnek. 

A  borzalmas  szenvedések  alól,  melyekben  Európának  két 
esztendei  Golgota-utján  része  volt,  egyikünk  sem  vonhatta  ki 
magát,  ön  is  megszenvedett  többi  embertársával  együtt  és  a 
fekete  pesszimizmus,  mely  önt  ma  uralma  alatt  tartja,  nem 
egyéb,  mint  túlcsigázott  idegeinek  reakciója. 

Ne  gondolja,  hogy  csak  ön  van  igy,  hogy  csak  nálunk  van 
ez  igy.  Az  oroszok,  a  franciák  és  olaszok  átlag  véve  puhább 
idegzetű  emberek,  mint  mi  magyarok  és  német  szövetségeseink, 
és  azt  lehet  mondani,  hogy  két  évi  harc  és  izgalom  után  a  pesszi¬ 
mizmus  általános  európai  jelenség. 

A  nagyliáboru  rettenetes  anyagi  és  gyászos  erkölcsi  áldo¬ 
zatokat  rótt  az  európai  népekre,  a  vérfolyók  és  romhegyek  közt 
ülők  közül  ma  egyiknek  sincs  oka,  hogy  ujjongjon  és  dicseked¬ 
jék.  Nekünk  sincs  okunk  az  elbizakodásra,  hiszen  még  dörög¬ 
nek  az  ágyuk  abban  a  védelmi  harcban,  amely  Magyarország 
élete  és  halála  fölött  fog  dönteni. 

Jó  dolga  ma  már  egyiknek  sem  lehet  a  hadviselő  nemzetek 
közül,  kérdés  azonban,  hogy  melyik  félnek  van  sanyarúbb  dolga? 
Azt  hiszem,  kétséges  sem  lehet,  hogy  nincs  okunk  irigyelni  az 
entente-ot.  Első  ellenségünk,  Szerbia  és  Montenegró,  mint  álla¬ 
mok  a  sirból  feljáró  kisértetéletet  élnek.  Olaszország  egy  évi  eről¬ 
ködés  és  több  százezer  ember  élete  árán  megszerezte  a  rommá 
lőtt  Görzöt,  katonái  azonban  ott  is  még  a  mi  ütegeink  lőtávolá¬ 
bán  vannak,  azonkívül  elvesztette  Albániát,  amelyet  a  háború 
előtt  kardcsapás  nélkül  elnyerhetett  volna  és  elvesztette  Tripo- 
liszt,  melynek  meghódítása  annakidején  kétszázezer  ember  éle¬ 
tébe  és  rengeteg  pénzébe  került. 

Oroszországot  sincs  okunk  irigyelni.  Egész  nyugati  vár¬ 
rendszere  ellenség  kezén  van,  a  földjéből  pedig  épen  tizszer 
annyi,  mint  amennyit  neki  sikerült  megszállania  hajmeresztő 
véráldozatok  árán.  A  cár,  aki  Romániának  kinálgatja  Erdélyt, 
régen  elvesztette  már  a  maga  Erdélyét,  Lengyelországot,  és  bár- 

milyen  kedvező  békét  tudjon  is  magának  kicsikarni;  Lengyel- 
ország  sohasem  lesz  többé  a  cári  jogar  alatt  az,  ami  a  háború 
előtt  volt. 

Anglia  hetenkint  egy  milliárdot  költ  a  háborúra.  Eddig  száz 
milliárdnál  többet  fizetett,  pedig  az  egész  angol  nemzeti  vagyon, 
amelybe  a  Westminster  Hall  telkétől  az  Asquith  ur  esernyőjéig 
minden  angolországi  érték  bele  van  számítva,  összesen  négyszáz 
milliárd.  Hallatlan  erőlködésével  és  az  összes  régi  angol  tradíciók 
megtagadásával'  keresztül  erőszakolt  védkötelezettségével,  egyet 
len  nagyobbszabásu  sikert  sem  tudott  még  elérni  a  harctéren.  A 
mohamedánságot  azonban  halálos  ellenségévé  tette,  a  távoli 
•Keleten  elfoglalt  uralkodó  pozícióját  át  kellett  engednie  Japán¬ 
nak,  a  közeli  Keleten  szenvedett  véres  kudarcai  pedig  megingat¬ 
ták  tekintélyét. 

Elcserélné  ön  a  saját  pesszimizmusát  a  brit  optimizmusért, 
tisztelt  asszonyom?  Képzelje  el,  hogy  a  felvidéken  a  magyar 
uralmat,  mint  Írországban  az  angolt,  csak  akasztófákkal  és 
szuronyokkal  tudnók  fenntartani,  képzelje  el,  hogy  a  közeledő 
hosszú  éjszakákon  budapesti  lakásunkon  a  fellegek  fölött  járó 
és  métermázsás  bombákat  hullató  léghajóktól  kellene  retteg¬ 
nünk,  és  ön  saját  biztonsági  érzetét  nem  fogja  elcserélni  semmi¬ 
féle  angol  emberével. 

Ez  a  valóság.  Az  ön  pesszimizmusának  oka  nem  is  a  való 
helyzet,  hanem  saját  idegrendszerének  megbízhatatlan  volta.  Ha 
ön  meg  akarja  okolni  mostani  lelkiállapotát,  akkor  nem  ténye¬ 
ket,  hanem  szavakat  idéz.  Szavakat,  terveket,  Ígéreteket,  jövendö¬ 
léseket,  melyeknek  végső  forrása  Haig,  Joffre,  Bruszilov,  Ca- 
dorna,  orosz  fen5^egetőzéseket,  olasz  hencegéseket,  brit  szájas^ 
kodásokat.  De  emlékezzék  vissza,  mi  mindent  jósoltak  és  mi 
mindennel  fenyegetőztek  már  ezek  a  tábornokok  két  esztendő 
óta  és  mennyire  nem  vált  be  az  előrelátásuk.  A  nag3"háboru  el¬ 
jövendő  semleges  történetírója  ki  fogja  mutatni,  hogy  az  entente- 
diplomácia  és  hadvezetés  minden  egyes  kombinációja  széllel 
bélelt  önáltatás  volt. 

A  hadviselő  népek  minden  egyes  polgárára  és  polgárnőjére 
egyebek  közt  bizonyos  erkölcsi  feladatok  is  hárulnak  a  rettenetes 
mérkőzésben.  Ide  tartozik  az  a  kötelesség,  hogy  ha  másra  nem 
is  vagyunk  jók,  legalább  rendületlen  hittel  támogassuk  a  nemzeti 
ügyet.  Hindenburg  tábornok  mondta,  hogy  ebben  a  háborúban 
végül  is  a  jobb  idegrendszer  fog  gj^őzni. 

Innen  is,  túlról  is  vannak  jobb  és  vannak  rosszabb  idegzetű 
emberek.  A  rosszabb  idegzetüek  hamarább  elvesztik  a  jövőbe 
vetett  hitüket,  ők  a  pesszimisták,  akik  saját  bátortalanságukat 
magasabbrendü  intelligenciának  nevezik  és  ennek  nevében  kur¬ 
tán  cserben  hagyják  a  nemzet  ügyét.  A  kis  okosak,  akiknek  hiába 
beszél  Höfer.  Nemcsak  nálunk,'  odaát,  a  lövészárkokon  túl  is 
vannak  ilyenek,  odaát  többen,  mint  nálunk. 

A  többiek  azonban,  a  Hindenburg-féle  jobb  idegek  tulaj¬ 
donosai,  fölemelt  fővel,  szilárd  kitartással  és  fanatikus  hittel 
haladnak  tovább  az  utón,  melyre  a  sors  a  nemzetet  rákényszerí- 
tette  és  —  valljuk  be  —  évezredek  óta  minden  nagy  gondolatot, 
minden  nagy  cselekedetet  és  minden  nagy  győzelmet  az  ilyen 
optimistáknak  köszönhet  a  világ. 

Ön,  tisztelt  asszonynéném,  nem  tartozik  közéjük.  Nem  baj. 
Egy  érdemet  azért  ön  is  szerezhetne  a  jövendő  nemzedék  szemé¬ 
ben:  ha  nem  tud  erős  lenni,  legalább  leplezze  el  gyöngeségét. 
Hiszen  úgy  is  tudjuk,  a  békekötés  után  ön  lesz  az  első,  aki  megint 
Vilmos  császár  divatja  szerint  harciasán  felpödri  a  bajuszát. 

Vigyázó, 


A  Nagy  Magyar  Alföld  népének  mnnka 

ereje. 

Irta :  Móricz  Miklós  dr. 


Szüntelenül  keressük  azt  az  alapot,  amelyen  a  nemzetek 
belső  értékét  olyan  módon  állapíthatnók  meg,  hogy  az  össze¬ 
hasonlítás  reális  eredményekhez  vezessen  bennünket.  Ezért  kutat¬ 
juk  a  nép  lélekszáma  mellett  sűrűségét,  ezért  keresünk  korviszo¬ 
nyainak  megitéléséhez  közös  sémát,  s  ezért  vetjük  össze  fárad¬ 
ságos  munkával  az.  egyes  részleteket  természetrajzából.  Próbál¬ 
kozzunk  meg  inost  a  tiszta  gazdasági  szemponttal;  ez  talán  pozi¬ 
tivabb  eredményre  vezet  az  eddigieknél,  tekintettel  arra,  hogy  a 
gazdasági  jelenségek  mérését  már  megszoktuk  és  meg  is  alkottuk 
a  szükséges  mértékegységeket. 

Gazdasági  szempontból  pedig  a  nép  értéke  miinkahirásáival 
arányos,  a  keresett  mértéket  tehát  akkor  találjuk  meg,  ha  ez  a 
kérdés  vezet  bennünket:  hány  munkaévvel  rendelkezik,  vagy 
hány  munkaévet  produkál  egy  naptári  év  keretén  belül? 

Ehhez  a  méréshez  alapul  természetesen  a  nép  lélekszáma 
szolgál  s  az  eredmény  maximumát  is  az  adja  meg;  az  abszolút 
munkabírás  maximuma  évente  annyi  munkaév,  ahány  lelket 
számlál  a  nép.  Ezt  a  maximumot  kell  tehát  megfelelően  csökken- 
tenünk,  leszámítva  a  gyermekekre  és  az  aggokra,  továbbá  a 
betegekre  eső  éveket;  a  férfiak  és  nők  munkaerejének  egymás¬ 
hoz  való  arányát,  a  nemzeti  munkában  való  részvételük  fokát 
megállapítva  mindkettőt  saját  korviszonyai  szerint  Ítélni  meg  s 
ezen  az  alapon  újra  leütnünk  azt  a  hányadot,  mely  a  nemzeti 
munkára  nézve  nem  hasznosítható.  A  lefaragást  tovább  annak  a 

természetes  hullámzásnak  beszámításával  folytatjuk,  melyet  a 
munkaérték  a  munkás  korához  mérten,  ezen  belül  pedig  ismét  a 
foglalkozások  szerint  mutat,  a  mezőgazdasági  munkás  egy  nap¬ 
tári  évben  esetleg  csak  egy  harmad  munkaévet  dolgozik,  az  ipari 
munkás,  a  kereskedő,  a  hivatalnok  talán  egy  egészet. 

Mérésünk  természetesen  nem  juttathat  bennünket  abszolút 
biztos  eredményekhez,  de  igenis  növeli  népünk  értékéről  szóló 
Ítéletünk  biztonságát.  S  hozzásegít  annak  megállapításához,  hogy 
vájjon  a  nemzeti  munka  a  nemzetnek  rendelkezésére  álló  munka¬ 
erőhöz  képest  alapos-e,  vagy  felületes;  hogy  minden  tagját  fel¬ 
használja-e;  hogy  a  felhasználás  egyenletes-e,  vagy  egyeseket 
egészen  kihasznál  s  másokat  kienged  igája  alól;  hogy  vannak-e 
fel  nem  használt,  de  bevonható  munkaerőtartalékjai,  s  hogy  van-e 
hát  jövője,  vagy  teljesítő  erejének  legmagasabb  megfeszítésével 
tartja  fenn  magát?  S  hozzásegít  ahhoz,  hogy  bármely  pillanatban 
meghatározhassuk  egy  nemzet  gazdasági  értékét,  gazdasági  ere¬ 
jének  fokát;  meghatározhassuk  azt  olyan  pontossággal,  amilyet 
a  rendelkezésünkre  álló  adatok  megbizhatósága  megenged  s 
amennyire  attól  telik. 

* 


A  mi  Nagy  Alföldünknek  mintegy  nyolcvanötezer  négyzet- 
kilométer  (14*4  millió  kát.  hold)  területén  1910-ben  hat  és  vala¬ 
mivel  több,  mint  háromnegyed  millió  lélek  élt.  Lakosságának 
területéhez  való  aránya  a  huszadik  század  gazdasági  berendez¬ 
kedéséhez  mérten  igazán  kedvező:  a  túlzsúfoltsággal  járó  vesze¬ 
delmek  még  a  háború  nélkül  sem  és  a  távoli  jövőben  sem  igen 
mutatkoztak  volna  ezen  a  hatalmas  területen,  holott  a  kereske¬ 
delem,  az  ipar  és  a  pénzügyi  szervezet  könnyűszerrel  juttathatta 
volna  lakóit  azoknak  a  nagyszerű  gazdasági  eszközöknek  birto¬ 
kába,  melyeknek  megteremtésére  a  sűrűbben  s  ennélfogva  nehe¬ 
zebben  élő  népek  már  kénytelenek  voltak.  Nagy  Alföldünk  nem¬ 
csak  átlagban,  hanem  a  szó  szoros  értelmében  is  ritkán,  sőt  rit- 
kásan  lakott  s  ha  peremén,  vagy  Budapest  felé  délről  és  keletről 
haladó  utak  vonalán,  meg  Debrecen — Nyíregyháza  irányában 
északi  medencéje  közepén,  rendszeres  sűrűsödést  találunk  népe 
elhelyezkedésében,  ez  a  rendszeresség  inkább  azért  értékes,  mert 
talán  a  jövő  fejlődés  irányait  jelöli  meg,  s  nem  valami  élesen  el¬ 
határolt  sűrűséggel  válik  ki  a  sik  Nagy  Alföldből. 

A  nép  sűrűsége  itt  alacsony,  tömörülése  pedig  nem  elég 

változatos;  falvakban  és  városokban  egyformán  szegény:  népe¬ 
sedési  gócpontjai  stagnálnak.  Népességi  jelenségei  általában  kez¬ 
detlegesek,  a  korviszonyok  pedig  határozottan  szegényesek  rajta. 

Az  egész  Nagy  Alföldet  közös  átlaggal  számítva,  népének 
körülbelül  egyharmada  tizenöt  évnél  fiatalabb,  s  a  hatvan  évet 
meghaladó  része  annak  tizedrészétől  távol  van.  Pontos  átlagokat 
s  a  korcsoportok  szerint  összefoglaló  számokat  ez  a  kis  táblázat 
mutatja  meg: 


Korhatár 

Lélekszám 

% 

6 

1,021.000 

15*0% 

7—11 

890.000 

IS-OVo 

12—14 

446.000 

6*5% 

15—19 

697.000 

10-2% 

20—39 

1,982.000 

29-0% 

40—59 

1,266.000 

18-6% 

60 

521.000 

7*5% 

Összesen 

6,823.000 

Az  utolsó  rovatnak  százra  számított  eredményei  a  legálta¬ 
lánosabb  elméleti  átlagot  mutatják  Alföldünkön:  ez  az  átlag 
azonban  tényleg  nagyon  ritkán  fordul  elő;  legközelebb  járnak 
hozzá  Bács-Bodrog  és  Torontál  vármegye  lakosságának  viszo¬ 
nyai;  e  vármegyék  népe  kor  szerint  olyanforma,  amint  ez  az 
átlag  mutatja;  mivel  pedig  az  átlag  két  szélsőség  között  középütt 
áll,  ez  igen  érdekesen  határozza  meg  e  két  vármegyének  helyét 
az  alföldi  vármegyék  között;  keressük  ki,  mi  az  a  kor  szerint 
való  tagolódás  százalékos  arányában,  ami  arra  leginkább  jel¬ 
lemző  és  előre  feltételezhetjük,  hogy  a  Nagy  Alföld  jó  részét  attól 
felfelé,  a  másikat  pedig  az  ellenkező  oldalon  találjuk  meg.  Ez  a 
legjellemzőbb  rész  a  20 — 39  évesek  aránya  az  egész  néphez;  de 
két  vármegyében  ez  a  csoport  27*5% -kai  van  képviselve,  igy  tehát 
a  Nagy  Alföldön  a  nép  egyik  tekintélyes  részének  ennél  keveseb¬ 
bet,  másik  felének  többet  kell  felmutatnia.  S  ez  azt  mutatja,  hogy 
ez  a  két  vármegye  már  talán  nem  is  annyira  alföldi  jellegű,  — 
bármily  különösnek  tessék  is  ez,  —  mint  más  vármegyék;  s  igy 
magyarázatként  valószinüen  gazdasági,  kulturális  és  nemzetiségi 
tényezők  összhangját  kellene  kikeresnünk,  mert  hiszen  a  kor¬ 
viszonyok  önmagukban  mindig  más  körülményekre  mutatnak. 

A  korviszonyok  szerint  nincs  is  igazi  alföldi  tipus;  nincs 

olyan  típus,  mely  az  egész  Alföldre  jellemző  lenne;  van  azonban 
három  különböző  típus,  melyek  egymástól  elég  élesen  elválnak 
és  épen  a  munkabírók  korosztályának  más-más  arányánál,  ki¬ 
sebb  vagy  nagyobb  gazdagságánál  fogva  különböznek  egymástól. 

Ezzel  az  osztállyal  mérve  a  Nagy  Alföld  népéből  mindenek¬ 
előtt  élesen  kiválnak  a  városok,  melyek  népének  20 — 40  éves 
korosztálya  aránytalanul  magasabb  a  vidékénél;  a  vidék  viszonyai 
sem  egységesek  azonban,  hanem  a  Nagy  Alföld  északi  részén 
határozottan  kevesebb,  aránylag,  a  20 — 40  évesek  száma,  mint 
a  nagyobb  déli  részen  anélkül,  hogy  a  gyermekek  számában  levő 
különbségek  ezzel  arányosak  volnának.  Az  egész  Nagy  Alföldön 
Szabolcs,  Zemplén,  Ung,  Bereg,  Ugocsa  alföldi  részei  a  legszegé¬ 
nyebbek  e  tekintetben,  a  középső  vármegyék  már  észrevehetően 
gazdagabbak,  leggazdagabb  pedig  külön  is  Bács-Bodrog,  Torontál 
és  Temes  vármegye,  azaz  ez  utóbbinak  alföldi  fele.  Az  a  középső 
hely  tehát,  melyet  a  két  déli  vármegyének  előlegeznünk  kellett, 
most  ismerőssé  válik:  átlag  az  a  munkabírókban  szegény  vár¬ 
megyék  és  a  városok  között,  s  a  munkabiró  emberek  vándorlásá¬ 
nak  gócpontja  között. 

E  típusok  között  a  határt  legjellemzőbb  módon  az  az  el¬ 
képzelhető  (diagrammon  meg  ^s  rajzolható)  vonal  adja,  mely 
azt  jelzi,  hogy  száz  lélek  közül  hánynak  maximális  kora  húsz  év; 
Temes  vármegyében  a  népnek  csak  42% -a  fiatalabb  húsz  évnél, 
a  középső  vármegyékben  majdnem  egyformán  47%,  az  északiak¬ 
ban  pedig  50%-nál  is  több,  Szabolcsban  majdnem  55 Vo.  A 
városokban  sokkalta  kisebb  a  fiatalok  aránya,  a  vármegyékben 
mindössze  35%,  a  többi  városokban,  városiasságuk,  élénkségük, 
gazdasági  erejük  fokával  fordított  arányban  több  és  több. 

S  kapcsoljuk  be  e  ponton  a  munkabírás  határának  problé¬ 
máját,  mely  épen  foglalkoztat  bennünket  s  egyszerre  világosan 
kitűnik,  hogy  ezek  a  típusok  épen  a  munkabírás  szempontjából 
különböznek  egymástól;  még  pedig  annál  inkább,  mert  a  gyer¬ 
mekkor  legalsó  osztálya  (statisztikai  adatgyűjtésünkben  a  hato¬ 
dik  életévig)  nincs  olyan  jellemző,  mint  a  huszadik  életév  határa, 
mely  határ  viszont  a  teljes  munkabírás  határának  épen  közelé¬ 
ben  van. 

E  típusok  tehát  munkabirás  szempontjából  igy  jellemez¬ 
hetők:  a  Nagy  Alföld  városaiban  a  népnek  majdnem  kétharmada 
munkabiró,  déli  vármegyéiben  majdnem  háromötöde,  a  középső 

vármegyében  is  jóval  több,  mint  fele,  az  északi  vármegyék  azon¬ 
ban  népüknek  felét  sem  tudják  a  nemzeti  munkának  rendelkezé¬ 
sére  bocsátani. 

Ezt  a  kétharmad,  illetve  nem  egészen  felerészt  azonban 
még  sok  figyelembeveendő  körülmény  módosítja.  Bővíti  az,  hogy 
a  nemzeti  munkában  való  részvétel  jóval  korábban  kezdődik  a 
huszadik  életévnél;  alsó  határa  a  gazdasági  berendezkedés  kezdet¬ 
legességének  fokával  van  összefüggésben,  s  nemcsak  azt  jelenti, 
hagy  a  nemzeti  munkában  már  a  zsengekoruak  is  részt  vesznek, 
hanem  azt  is,  hogy  a  teljeskoruak  sem  adják  munkabirásuknak 
mind  a  száz  százalékát.  Tehát  ehhez  a  felvett  hányadhoz  még  az 
alsóbb  korosztályoknak  jelentékeny  részét  oda  kell  számítanunk. 
Arra  vonatkozóan,  hogy  mennyit,  tájékoztatóul  egyelőre  a  mun¬ 
kásbiztosító  pénztár  1911.  évi  jelentését  vesszük  elő,  amely  sze¬ 
rint  ebben  az  évben  az  előfordult  betegségi  eseteknek  összesen 
25*9% -a  esett  20  évnél  fiatalabb  munkásokra  s  hogy  ebből  is  a 
14  évnél  fiatalabbakra  ennek  több  mint  5% -a  esett;  eszerint  tehát 
a  20  évesnél  idősebb  munkásokhoz  mérten  azoknak  egyharma- 
dával  bővül  nemzeti  munkáshadunk,  s  az  alsó  határ  körülbelül 
10  évnél  kereshető.  Viszont  a  munkaérték  szempontjából  10  évtől 
húszig  felfelé  igen  erős  a  progresszió:  ha  a  húsz  évnél  már  80 %- 
.  nak  vesszük,  a  tiz  évnél  alig  lehet  talán  egy  százalék;  s  ez  a  vég¬ 
eredményt  jelentősen  befolyásolja.  (A  munka  értékének  ebből  a 
szempontból  való  méréséhez  azonban  a  tapasztalati  adatok  hiány¬ 
zanak,  s  ez  csak  feltevés.) 

Csökkenti  viszont  a  nemzeti  munkaértéknek  előbb  megálla¬ 
pított  törzsét  az  öregkor,  melyet  még  nem  számítottunk  le.  A 
munkabirás,  vagy  helyesebben  a  munkaérték  felső  korhatárát 
természeti  és  társadalmi  körülmények  befolyásolják;  a  fizikum¬ 
nak  munkára  való  alkalmatlanná  válta  már  maga  is  a  társadalmi 
körülményektől  függ  elsősorban,  de  itt  talán  még  nincs  olyan 
nagy  ingadozás,  mint  a  gyermekkorból  felserdülés  lefolytánál: 
azonban  a  hivatás,  a  vagyoni  állapot  sok  munkabirót  kikapcsol  a 
nemzeti  munkából,  minden  testi  alkalmassága  mellett  is.  S  ezeket 
a  körülményeket  számbavenni  nehéz. 

A  Nagy  Alföldön  mégis  egészben  7*5%  a  hatvan  évnél  idő¬ 
sebbek  aránya;  kérdés,  hogy  ebből  mennyi  jöhet  még  számba:  az 
előbb  idézett  forrás  szerint  a  20 — 60  éveseknek  körülbelül  egy 
huszadrésze,  tehát  a  60  évnél  öregebbeknek  mintegy  harmad- 

része;  azonban  a  20 — 60  évesek  munkaerejét  még  tovább  csök¬ 
kenti  az,  hogy  a  hatvanadik  év  felé  közeledve  már  csökken  a 
munkaérték  s  a  csökkenés  átlagban  véve  legalább  az  ötvenedik 
évnél  kezdődik.  (Ezt  csak  individualiter  lehetne  megmérni;  mert 
a  munkaérték  az  élet  vége  felé  akkor  is  csökken,  ha  az  a  har¬ 
mincas  években  következik  be.  Statisztikai  alapon  a  korévek 
halálozási  hányadosa  adhatna  erre  némi  felvilágosítást.) 

Már  eddig  is  nagy  százalékok  estek  el  a  felvett  munkaérték¬ 
ből;  azonban  az  alap,  melyen  számolunk,  még  mindig  túlságosan 
széles,  mert  nem  számol  a  férfiak  és  nők  munkaértékének 
különbségével. 

A  Nagy  Alföld  népének  lélekszámában  a  nemek  aránya 
átlagban  némi  nőtöbblettel  majdnem  egyensúlyban  van.  Leg¬ 
nagyobb  a  nők  többlete  az  északi  vármegyékben,  Szabolcstól  föl¬ 
felé;  a  középső  részeken,  Hajdumegyétől  kezdve  a  férfiak  több¬ 
lete  kétségtelen,  s  lent,  a  déli  vármegyékben  kevéssel  ismét  a  nők 
vannak  többen.  Maga  a  lélekszám  azonban  csak  ezrelékekben 
kifejezhető  különbséget  jelent  a  férfiakra  és  a  nőkre  eső  abszolút 
munkaévek  mennyiségében;  de  a  kor  szerint  való  megoszlás  már 
nagy  különbséget  mutat;  a  nők  csecsemőhalandósága  kisebb, 
mint  a  fiuké,  általános  életkoruk  nagyobb,  minélfova  a  magasabb 
korévek  a  nőknél  gazdagabbak,  mint  a  másik  nemben.  A  nők 
kedvezőbb  korviszonyai  pontosabban  igy  jelentkeznek:  köztük 
egészen  a  12  éves  korhatárig  kevesebb  a  gyermek,  mint  a  férfiak¬ 
nál,  a  12 — 14  éves  korosztálynál  az  arány  egyezik,  innen  fölfelé 
előbb  lassan,  majd  gyorsabban  növekszik  a  nőtöbblet,  s  az  öreg 
korosztályok  már  jelentősen  gazdagabbak  a  nők  közt,  mint  a 
férfiak  közt.  A  különbség  olyan  nagy,  hogy  a  nők  általános  élet¬ 
kora  (az  az  életkor,  mely  a  kor  szerint  való  megoszlás  skálájá-  ^ 
nak  épen  a  felén  van,  vagyis  amelyen  felül  ugyanannyi  lélek 
van,  mint  alatta)  másfél  esztendőt  meghaladó  közzel  magasabb, 
mint  a  férfiaké.  (Németországban  még  élesebben  differenciálód¬ 
tak  a  korviszonyok  a  két  nem  szerint.) 

Mivel  tehát  a  munkabiró  életévekben  a  nők  gazdagabbak 
mint  a  férfiak,  reájuk  az  abszolút  munkabirás  összegéből  több 
esik,  mint  a  férfiakra;  ez  a  jobb  arány  azonban  a  produktiv  mun¬ 
kára  való  gyengébb  kihasználás  következtében  a  nemzeti  munka 
szempontjából  nagyon  hátrányossá  válik,  és  fordított  viszonyban 
van  a  nemzet  munkal)irásával;  minél  löbli  aránylag  a  nő,  annál 

kisebb  a  nemzeti  munkaerő.  Ez  a  tétel  igy  egészben  véve  minden 
országra  nézve  áll,  csak  a  fokozatokban  van  eltérés.  Nálunk 
1910-ben  7,751.000  kereső  közül  5,920.000  volt  a  férfi  és  1,840.000 
a  nő;  férfi  népességünknek  kétharmadrésze,  a  nőinek  pedig  egy 


ötödé.  A  női  nem  s  a  nőtöbblet  tehát  mai  viszonyaink  közt  négy¬ 
ötödrészben  az  eltartottakat  gyarapítja,  végeredményben  tehát 
azt  a  terhet  növeli,  mely  a  produktív  elemeket  a  nemzeti  munka 
végzése  közben  ereje  kifejtésében  akadályozza  (és  ugyanakkor 
munkára  is  ösztönzi).  (?  !)  Ritka  esetben! 

Ez  a  megállapítás  sem  maradhat  azonban  meg  ilyen  nyersen 
beállítható  tételnek  ;  a  mezőgazdasági  foglalkozások  a  női 
munkaerőt  mindenesetre  jobban  kihasználják,  mint  a  fenti  sta¬ 
tisztikai  adat  mutatja,  s  a  köztudomás  itt  végérvényesen  cáfol 
rá  a  statisztikai  megfigyelésre;  a  hajadon  női  népesség  minden¬ 
esetre  nagyobb  részében  számbaveendő  munkaerőként  is,  s  az 
asszonynépesség  is  jó  nagy  részében;  viszont  munkaerejük  nem 
olyan  értékű,  mint  a  férfi  munkáé. 

A  nemzetnek  rendelkezésére  álló  munkaévek  száma  e 
tényezők  figyelembevétele  során  egyre  csökkent,  s  még  kevesebb 
lesz,  ha  a  betegségek  miatt  beálló  csökkenést  is  beszámítjuk, 
bár  tulajdonképen  meglepően  kis  hányaddal.  A  statisztikai  év¬ 
könyv  szerint  ugyanis  1913-ban  a  kórházi  ápolási  napok  száma 
14  millió  volt;  ha  feltesszük,  hogy  ennek  tízszerese  az,  amit  oda¬ 
haza  veszítenek  betegjeink,  akkor  körülbelül  két  százalékot  kell 


újra  leírnunk  nemzeti  munkaerőnkből;  a  munkás-betegsegélyző- 
pénztár  kimutatásai  szerint  az  ipari  munkásoknál  a  veszteség 
több,  de  azért  nem  ér  el  négy  százalékot. 

Az  eddigi,  természetinek  vehető  tényezőkön  kivül  tisztán 
társadalmiak  is  közreműködnek  azon,  hogy  a  nemzet  munka¬ 
ereje  kevesebbedjék:  a  munkaerőnek  a  foglalkozások  szerint  való 
megoszlása,  a  foglalkozások  alaposságának,  intenzitásának  foka; 
s  a  vagyonmegosztás  eredményei  a  konkrét  társadalomban. 

Nagy  Magyar  Alföldünkön  a  mezőgazdaság  elég  egyenletesen 
foglalkoztatja  a  népet:  az  ad  kenyeret  a  keresők  67 — 72%-ának 
(kivételesen  kevesebbnek,  illetve  többnek),  a  városokat  beszá¬ 
mítva  az  átlagot  maximálisan  56Vo-nak  vehetjük.  Az  iparfor¬ 
galmi  csoport  aránya  változatosabb:  a  vármegyékben  15  és  21% 
között  van,  de  Pestmegyében  33%,  a  várospkban  pedig  52  (Szat¬ 
márnémeti),  Budapesten  egész  68% -ig  emelkedik.  Közszolgá¬ 
latra  s  a  vele  összekapcsolt  foglalkozásokra  3%  esik. 

Kétségtelen,  hogy  az  ipar  jobban  kihasználja  munkaerejét, 
mint  a  mezőgazdaság;  azonban  kérdés,  hogy  az  ipar  mennyire 
fejlett;  a  segéd  nélkül  dolgozó  kisiparos  legtöbbnyire  csak  félig 
iparos,  a  nagyiparnál  a  munkaerő  kihasználása  teljes.  Bár  erre 
adataink  nem  igen  vannak,  tapasztalati  alapon  a  Nagy  Alfőldőn 
legfeljebb  280  munkanapot  vehetünk  évente;  a  mezőgazdaság¬ 
ban  viszont  szintén  a  míveiés  intenzitásához  képest  (birtokviszo¬ 
nyok!)  változó  a  kihasználás,  körülbelül  120 — 200  és  kivételesen 
ennél  több  munkanapig  évente. 

•  * 

Ezen  az  alapon  Nagy  Alföldünk  6,820.000  főnyi  népéből, 
azaz  ugyanannyi  munkévéből  le  kell  ütnünk  a  11  évnél  fiata¬ 
labbakra  és  a. 60  évnél  öregebbekre  együtt  kereken  35% -ot;  a 
12 — 14  évesek  korosztályából  vegyünk  átlag  25%-ot,  a  15 — 10 
évesekre  66Vo-ot;  a  20 — 39  éveseket  vehetjük  100% -ra,  a  40 — 59 
éveseket  80% -ra;  ebből  lesz  összesen  3,613.000  munkaév;  ennek 
fele  esik  a  férfiakra,  s  ezt  a  felét  megtarthatjuk  egészen,  a  másik 
fele  a  nőkre,  abból  vehetünk  40Vo-ot,  marad  tehát  kereken 
2,500.000,  a  betegség  okozta  3%-os  veszteség  leszámításával 
2,425.000  munkaév. 

Ennek  a  nyers  munkabirásnak  56% -a  esik  a  mezőgazda- 
sági  munkára,  tehát  túlzott  számítással  is  csak  fele  tartható  meg; 
a  többi  44%  az  iparforgalmi  foglalkozási  csoportra  esik  s  azon- 
kivül  magában  foglalja  a  tisztviselőket,  napszámosokat,  vegyes 
foglalkozásokat,  tehát  egészben  véve  azokat  a  foglakozási  ágakat, 
melyek  már  nagyobb  mértékben  használják  ki  munkásaikat. 
Nagy  általánosítással  tehát  azt  mondhatjuk,  hogy  ez  a  csoport 
a  naptári  éven  belül  kétharmad  évet  dolgozik.  Ez  a  két  értékelés 
természetesen  még  mindig  túlzott,  hiszen  az  ünnep-  és  vasár¬ 
napok  magukban  18 — 20% -kai  csökkentik  a  naptári  évnek  mun¬ 
kára  használható  részét,  s  ezenkívül  az  ipari  csoportnál  a  munka- 
nélküliség  minimálisan  10%  veszteséget  okoz,  sőt  a  Nagy  Alföl¬ 
dön  tényleg  jóval  többet,  15 — 20%-ot,  s  az  átlag  csak  azért  esik 
olyan  alacsonyra,  mert  Budapesten  e  cimen  a  veszteség  alig  több 
5%-nál,  —  marad  összesen,  végeredménynek  1,384.000  munkaév 
s  a  Nagy  Alföld  népében  átlagban  minden  száz  életévre  körül¬ 
belül  húsz  munkaév,  minden  száz  lélekre  busz  munkás.  Nem 
több,  sőt  ennyi  is  csak  úgy,  ha  minden  egyes  tételnél  jó  bőven 


334 


Móricz  Miklós  dr. 


számítottunk.  Holott  még  sehol  sem  kalkuláltuk  be  azokat  a 
munkaéveket,  melyek  társadalmi  okok  miatt  kallódnak  el: 
amelyeket  az  individuális  tulajdonjog  által  teremtett  mai  helyzet, 
a  vagyonmegosztás,  a  társadalmi  szerkezet  porlaszt  eL 

Az  1910.  évi  népszámlálás  eredménye  szerint  különben  a 
Nagy  Alföldön  száz  lélekből  43  volt  a  kereső;  e  keresők  munká¬ 
jának  hatályosságát  azonban  az  előbbi  eredmény  mutatja  meg. 


Az  a  kérdés,  hogy  a  Nagy  Alföld  népének  munkaereje 
milyen  nagy  s  hogy  ehhez  mérten  milyen  nagy  lehet  a  nemzeti 
munka,  még  sok  megfigyelést  és  sok,  rendszeres  feldolgozást 
kiván.  Szükséges  ez  a  nemzeti  munka  kultúrájához.  Szükséges 
ahhoz,  hogy  a  fejlődés  ebben  az  irányban  is  tudatossá  váljék. 
Mert  ha  a  nemzeti  munkaerő  nagysága  a  nép  lélekszámú  mellett 
attól  függ,  hogy  milyen  magas  a  nép  általános  életkora,  minő¬ 
sége  viszont  aszerint  változik,  hogy  milyen  nagy  az  élet  kihasz¬ 
nálása  e  munkára;  a  kora  gyermekkorban  kezdett  munka  és  a 
túlmagas  öreg  kor  fáradt  termelése  többet  árt  a  nemzeti  munka 
minőségének,  mint  amivel  azt  növelni  tudja;  minél  több  évet 
tudunk  megkímélni  az  élet  két  határán,  annál  intenzivebbé  tehet¬ 
jük  a  munkaévek  munkáját;  intenzivebbé  nemcsak  abban,  hogy 
aki  dolgozik,  az  teljes  erejével  munkájának  élhessen,  hanem 
abban  is,  hogy  mindenki  részes  legyen  a  nemzeti  feladatokban, 
akit  a  nemzet  munkabíró  korral  megajándékozott. 


A  űél-macedóniai  harctér. 


Irta :  Balcanicus. 


A  dél-macedóniai  harctér  az  a  terület,  amelyet  Görögország 
a  bukaresti  békében  kapott  Európai-Törökország  testéből.  Nagy¬ 
ságra  kisebb  mint  az,  amit  Szerbia  zsákmányolt,  mert  legföljebb 
35.000  km^  lehet,  de  az  értéke  közel  négyszerese  a  szerb  annek- 
tált  területnek.  így  becsülte  a  bukaresti  béke  után  a  pénzügyi 
kérdések  rendezésére  összeült  párisi  konferencia,  amennyiben  a 
görög  osztályrészt  az  egésznek  60%-ában,  a  szerb  osztályrészt 
csak  17%-ában  állapította  meg. 

E  területnek  keleti  része  keletről  és  északról  Bulgáriával 
határos.  Középső  harmada  északod  Szerbiával,  nyugati  harmada 
Albániával,  vagyis  Albániának  azzal  a  részével,  amelyet  Olasz¬ 
ország  a  saját  érdek-  és  hatalmi  körébe  tartozónak  vindikál.  E 
fekvésnek  jelentőségét  az  alább  elmondandók  fogják  megvilá¬ 
gítani. 


Mint  valóságos  harctér,  ütközetek  és  csaták  szintere,  eddig 
keveset  szerepelt.  Ez  év  első  hónapjaiban  voltak  összeütközések 
francia  és  bolgár  csapatok  között.  Azóta  csak  most,  e  hó  6-iki 
kelettel  adta  hirül  a  bolgár  távirati  iroda,  hogy  jnlius  2-án  a  fran¬ 
ciák  és  a  szerbek  Sztrnpino  falut  négy  oldalról  fölgyujtották  és 
kordonnal  vették  körül,  hogy  senki  se  menekülhessen.  Akik  me¬ 
nekülni  akartak,  azokat  megölték.  Hét  más  bolgár  falut,  köztük 
Pozsart  és  Prescsenát  kirabolták.  A  lakosságot  elhurcolták.  Föl¬ 
gyujtották  Borszko  és  Szv.  Ilija  falut  is.  Mind  e  falvak,  helyesen: 
Pozsarszko,  Zborszko  és  Szv.  Ilija  a  mai  Edessza  (Vodena)  görög 
városka  körül,  a  Szaloniki — Monasztir  vasútvonal  mentén  fe- 

küsznek.  (Prescsena  valami  kisebb  lelepílvény  lehet,  mert  sem 
térképen,  sem  községi  lajstromokban  nincs  föltüntetve.)  A  szerb 
hősök  tehát  tanítják  francia  testvéreiket  a  balkáni  hadviselésre, 
A  fölgyujtott  falvak  körülkerítését  s  a  menekülők  lelövöldözését 
emlősök  az  albánlakta  ó-szerbiai  vidéken  gyakorolták.  Most  meg¬ 
tanítják  a  védtelenekkel  szemben  való  vitézkedésre  a  franciákat 
is.  Szinte  sajnálnunk  kellene  Sarrail  tábornok  urat,  a  balkáni 
entente-hadsereg  fővezérét,  hogy  hazája  földjén  szerzett  katonai 
babérait  ilyen  módon  szennyezik  be,  ha  nem  volna  okunk  hinni, 
hogy  az  említett  gyalázatosságok  nem  estek  meg  az  ő  tudta  és 
parancsa  nélkül. 

E  hó  20-án  nagy  erővel  indult  meg  a  dél-macedóniai  harc¬ 
téren  is  a  hadi  tevékenység,  s  ezentúl  a  napi  jelentésekben  fog¬ 
nak  szerepelni  az  ottani  folyók,  hegyek,  völgyek,  városok  és 
falvak  is.  Ismerkedjünk  hát  meg  közelebbről  is  ezzel  a  vidékkel. 

Dél-  vagy  Görög-Mecedónia  forgalmi,  közgazdasági,  poli¬ 
tikai  és  kulturális  központja  Szaloniki,  mostani  görög  hivatalos 
nevén  Thesszaloniki.  (Szláv  neve:  Szolun.)  Az  öböl,  amelynek 
a  partján  fekszik,  egyike  a  világforgalom  legnevezetesebb  pont¬ 
jainak.  Közelebb  fekszik  a  Szuezi-csatornához,  mint  Brindisi 
olasz  kikötő  és  fontos  pontja  ennélfogva  a  távol  keleti  világ¬ 
forgalomnak  is.  Ebbéli  jelentőségét  azonban  sokkal  felülmúlja 
az  a  helyi  jelentőség,  amellyel  a  Balkán-félsziget  forgalma  szem¬ 
pontjából  bir.  E  félszigetnek  igen  nagy  része,  Bulgáriának,  Szer¬ 
biának  déli  fele,  Görögországnak  északi  része,  egészen  Thessza- 
liáig,  e  kikötő  mögöttes  területéül  tekintendő,  melynek  úgy  be¬ 
hozatali,  mint  kiviteli  forgalma  nagyrészben  Szaloniki  utján 


történik. 

Görög-Macedónia  tulajdonképen  nem  más,  mint  Szaloniki 
környéke.  Aránylag  kedvező  viszonyai  vannak  a  hadioperációk 
szempontjából  is.  A  környéke  Macedóniának  a  legtermékenj^ebb 
és  gazdaságilag  aránylag  legfejlettebb  vidéke,  amely  nemcsak 
élelmiszereket  szolgáltat,  hanem  más  fontos  hadiszükségleteket 
is,  mint  a  bőr,  gyapjú,  gyapot  és  növényi  (szezám,  oliva,  mák) 
olaj  is.  Erdőiben  bőven  van  fa.  Az  eg5'etlen  fontos  cikk,  amit 
nélkülöz,  a  kőszén. 

Négy  irányból  jövő  vasútvonal  fut  össze  Szalonikiban.  Az 
első  a  legfontosabb,  messze  északról  jön  és  teljes  összefüggésé¬ 
ben  talán  úgy  jelölhetjük  meg,  hogy:  Osztende — Köln — Berlin — 

Bécs — Budapest — Belgrád — Szaloniki.  E  nagy  nemzetközi  vonal¬ 
nak  78‘5  km.  hosszú  szakasza  esik  e  vidékre.  Fontosabb  állo¬ 
másai,  melyeknek  nevével  úgy  e  dolgozat  folyamán,  mint  való- 
szinüleg  a  hadijelentésekben  is,  többször  fogunk  találkozni: 
Szaloniki — Topszin — Amatovó — Karaszuli — Gümendzse.  A  másik 
vasútvonal  nyugat  felé  Monasztirba  vezet,  görög  területen  187-5 
kilométer  hosszúságban  s  e  vonal  főbb  pontjai:  Szaloniki — Te¬ 
keli — Kerdzselar — Laniver — Kapszhora  (Gida) — Verzia  (Kara- 
féria)  — Agusztosz — Vertekop — Edessza — Vladovo — Osztrovo — 
Szorovics — Ekissza — Cserovo — Banica — Florina.  (Szlávul:  Lerin.) 
A  harmadik  vasútvonal  Dojranig  északnak  megy,  azután  pedig 
keletnek  fordul  és  egész  Konstantinápolyig  vezet.  E  vasútvonal 
főbb  állomásai:  Ajvali — Szalamanli — Kukus  (Avrethisszar) — Doj- 
ran — Poroj — Demirhisszar — Szerez  (Serres) — Dráma.  E  vasút¬ 
vonal  hossza  körülbelül  200  km. 

Ugyancsak  Szalonikin  át  vezet  a  római  kori,  most  is  for¬ 
galomban  levő,  nemzetközi  országút,  a  via  Egnatia,  mely  Mo- 
nasztir  (Bitoly)  felől  egészen  Edesszáig  (Vodena)  a  vasútvonal¬ 
lal  párhuzamosan  halad.  Itt  a  vasút  megkerüli  a  következő  mo¬ 
csaras  vidékeket  és  délnek  fordul.  Az  ut  pedig  egyenesen  keleti 
irányban  megy  tovább  és  Jenidzse-Vardar  (Pazar)  városnál  for¬ 
dul  délkeletre,  Szalonikiba.  Kelet  felé  Konstantinápolyba  nem 
követi  az  ut  a  vasút  mentét,  hanem  egyenesen  északkeletnek 
tart,  átvágva  a  Hortacs  és  Besik  hegységek  gerinceit.  Szereznek, 
amelytől  kezdve  mindvégig  a  vasútvonal  közelében  halad  egész 
Konstantinápolyig. 

A  hadi  közlekedés  szempontjából  legnehezebb  viszonyok 
Szaloniki  közvetlen  környékén  vannak,  ahol  a  Kampania  nevű 
mocsaras  sikság  terül  el.  E  sikság  területe  1715  km^.  Egy  nyúl¬ 
ványa  a  Vardar  mentén  felnyúlik  egészen  a  szerb  határig,  az 
u.  n.  Ciganszka  Kliszuráig,  a  Cigányszorosig.  A  sikság  közepe 
táján  van  a  Jenidzse  tó,  mely  összegyűjti  a  sikság  vizeit  s  mind- 
össze  4  m.  magasságban  van  a  tenger  szine  felett.  E  tótól  délre 
a  talaj  a  tenger  felé  8  m.-nyire  felemelkedik  s  azután  ereszkedik 
le  a  tenger  színéig. 

A  Kamp.aniát  több  nagy  vízfolyás  szeli  át.  Az  első  a  Vardar, 
mely  nyugatról  a  Jenidzse  tó  lefolyását,  a  Kara  Azmak  folyót 
veszi  fel.  Lejjebb  a  Bisztrica  folyó  öntözi,  mely  tulajdonképen 
a  távoli  Kasztoria  (Kosztur)  tó  lefolyása.  Keleten  a  Galik  folyó 

metszi.  A  Jenidzse  tónak  szintén  több  tápláló  folyása  nedvesíti 
a  Kainpania  talaját.  Ezek:  Ana-Dere,  Szkrop,  Kiitika,  Meglesica, 
mellékfolyójával  a  Strozsnicával  és  a  Gramoska. 

A  , Kainpania  közepére  eső  tavon  kivid  a  keleti  szélére  is 
két  tó  esik,  melyeket  a  Budapest  felöl  jövő  vasút  ablakából  is 
látni.  Ezek  az  Amatovoi  és  Rzsani  tavak.  Az  utóbbi  tó  a  Gyolaja 
folyó  utján  összeköttetésben  áll  a  Dojrani  tóval,  melynek  a  neve¬ 
zett  folyó  a  lefolyása.  Nagyobb  vízállásnál  a  Rzsani  tó  egy  éren 
az  Amatovoiba  folvik.  Ez  utóbbinak  Azmak  nevű  lefolyása  van 

K/  ^ 

a  Vardarba. 

Szaloiiiki  közvetlen  környéke  tehát  erősen  mocsaras,  külö¬ 
nösen  észak  és  i^v^ugat  felé.  Keleti  irányban  a  Hortacs  hegység 
kopasz  sziklái  emelkednek,  melyek  dél  felé  mindinkább  nőnek 
és  a  Madeniohoria  nevű  khalkidikéi  hegységbe  kapcsolódnak. 
Itt  van  a  legmagasabb,  Kotosz  nevű  csúcs  (1200  m.)  s  alatta  a 
Szedesz  nevű  melegforrás. 

A  Hortacs  lejtőin  fekszik  Szaloiiiki  felső  városa  és  Jedikula 
nevű  vára.  A  Hortacs  hegységtől  északkeletre  fekszik  a  Lan- 
gazsa-Besik  medence,  melynek  területe  383*5  km^.  Két  to  van 
benne,  a  Langazsa  (Ajvaszli  51  km^)  és  Besik  (69  km^).  E  tavak 
nyugat-keleti  irányban  húzódnak  az  Orfanoi  öböl  felé  s  össze  is 
vannak  vele  kötve  a  Rende-Bogaz  nevű  szorossal,  de  lefolyás 
nélkül. 


Ajvaszlitól  nyugatra  a  Derven  nevű  völgyszoros  metszi  a 
Hortacsot,  mely  a  Pajzan  patak  völgyébe  torkol.  A  Dervennek 
nincs  vizfolyása.  A  Pajzan  Szaloniki  nyugati  szélén  ömlik  a  ten¬ 
gerbe. 

Úgy  a  Pajzan,  mint  a  Galik  és  Vardar  nagyon  sok  iszapot 
hordanak  be  a  tengerbe  és  töltik  fel  az  öböl  medrét.  Valamennyi 
folyó  változtatja  a  medrét.  A  kisebbek  rövidebb  időközökben,  a 
Vardar  persze  hosszabb  geológiai  korszakokban.  Meg  van  álla¬ 
pítva,  hogy  Strabo  korában  a  Vardar  Halesztra  és  Terma  köz¬ 
ségek  között  folyt,  tehát  néhány  kilométernyire  keletre  folyt, 
Komnen  Anna  korában  a  Vardarnak  kétágú  volt  a  torkolata, 
most  csak  egy  ágban  folyik. 

A  Kampaniát  nyugatról  a  Kara  Tas  (görögül  Vermion) 
hegység  szegélyezi,  melynek  alsó  lejtői  tavi  terraszok.  E  hegység¬ 
től  keletre  ismét  nagyobb  medence  van,  az  Osztrovo  tóé.  E  me¬ 
dence  északi  részén  megy  a  vasútvonal  a  szerb-görög  határra. 

A  Kara  Tas  hegység  folytatása  dél  felé  a  Pier,  északra  a  Nicsa 
hegység,  mely  a  termékenységéről  híres  Moglena  (Meglen)  me¬ 
dencét  határolja  s  egyúttal  határhegység  Szerbia  és  Görögország 
között.  Tovább  kelet  felé,  most  már  a  Kampania  felett,  van  a 
Pajak  nevű  hegység  (1300  m.).  Ez  lenne  a  Szalonikitől  nyugatra 
eső  vidék  vázlatos  leírása,  melyet  röviden  úgy  foglalhatunk  össze, 
hogy  ezen  a  vidéken  nagyobb  terjedelmű  a  mocsaras  síkság, 
mint  a  hegyes  vidék.  Az  egész  terület  azonban  nagyon  termékeny 
és  még  hegyes  része  is  elég  sűrűn  lakott. 

Szalonikitől,  vagyis  helyesebben  a  Kampaniától  észak¬ 
keletre,  ennek  északkeleti  kiszögeléseképen,  egészen  a  Besik 
Krusa  és  Kara  Dag  előlejtőiig  terül  el  a  Ravna-nevü  síkság.  Ezen 
sok  az  alacsony  dombhát,  melyek  egyikén  az  Avrethisszári  (szer¬ 
bül  Zsenszko)  kis  vár  emelkedik.  Úgy  e  síkságnak,  mint  általá¬ 
ban  a  Kampania  keleti  részének  kevésbbé  termékeny  a  talaja.  Itt 
nincsenek  nagyobb  városok,  a  népesség  ritkább,  a  lakosság  sze¬ 
gényebb.  Érdekes  e  vidéken  a  Tüzlü  göl  vagy  Adzsi  göl  nevű 
kiszáradóban  levő  tó.  Ennek  szláv  neve  Szoleno  vagy  Gorcsivo. 
Jezero  (sós  vagy  keserű  tó)  és  Zsenszko,  Gölbasa  és  Nares  falvak 
között  fekszik.  Környéke  terméketlen,  sós  és  kesernyés  izü  ta¬ 
lajú.'  Általában  nagyon  sekély  s  néhol  csak  egy-két  deciméternyi 
a  vize.  Tipikus  példája  e  tó  a  tápláló  folyás  nélkül  maradt,  ki¬ 
száradó  és  vegyileg  is  felbomló  vizű  tavaknak.  A  viz  kiszárad, 
ásványi  tartalma  túlteng  és  kiválik. 

A  Kampania  keleti  határvidékére  eső  tavak  között  legérde¬ 
kesebb  a  Dojrani  tó.  Ennek  átlagos  magassága  148  m.,  területe 
42*6  km.  s  körülbelül  a  fele  esik  Qö'rög-Macedóniára.  Északról 
a  Belaszica  hegység  határolja,  mely  nagyon  meredeken  esik  rá. 
Északkeleten  a- Krusa  és  Kara  Dag  lejtői  szegik.  A  Belaszica  és 
Krusa  hegység  közé  esik  a  Dova-Tepe  hegylánc,  mely  főleg  a 
Belaszicából  lejött  vizhordalékokból  állott  elő.  A  tónak,  mint  azt 
már  említettük,  lefolyása  van  a  Gyolaja  folyó  utján  a  Rzsan  tóba. 
E  tóban  rendkívül  sok  a  hal  s  a  tómelletti  lakosságnak  főfoglal¬ 
kozása  a  halászat.  A  halászidényben  az  emberek  a  tó  vizére  cölö¬ 
pökre  épített  kunyhókban  laknak,  melyeknek  építése  nagyon 
hasonló  az  őskori  cölöplakásokéhoz.  Egy  fajtáját  a  kisebb,  he¬ 
ring  vagy  gardaszerü  halnak  metélt  szárnyú  kacsákkal  vagy  más 
vizi  madarakkal  hajtatják  a  hálókba.  Ügyesek  a  hal  különféle 
konzerválásában  és  árusításában,  amit  még  a  távolabb  eső  városi 
piacokon  is  személyesen  végeznek. 


340 


Dalcanicus 


A  Szalonikitől  keletre  eső  vidék 


déli  részét  a  Khalkidike 


félsziget  alkotja,  melynek  legismertebb  része  a  Magion  Oros 
(Szenthegy)  nevű  nyúlvány.  Belseje  minden  tekintetben  átkuta- 
tatlan  még,  de  az  utolsó  évtizedekben  gazdaságilag  is  fejlődnie 
kellett,  mert  sok  mindenféle  mezőgazdasági  termék  és  gyümölcs 
jön  róla  a  szalonikii  piacra.  A  középső  vidéket  a  Besik  hegység 
s  ettől  keletre  a  szerezi  és  drámai  medence  foglalja  el.  Északon 
a  Belaszica,  Krusa,  majd  a  Sarlia  hegység  gerincei  határolják, 
illetve  töltik  be.  A  Dojrani  tó  medencéjétől  kezdve  kelet  felé  a 
Belaszica  és  Krusa  hegységek  között  van  a  Poroji  mélyedés  és  ez 
vezet  a  szerezi  katlanba,  melynek  területe  1258  km^.  Ennek  leg¬ 
mélyebb  része  a  Tahinos  tó  feneke,  mely  mindössze  öt  méter¬ 
nyire  van  a  tenger  szine  fölött.  A  katlan  északnyugat-délkeleti 
•irányb^an  húzódik.  Északkelet  felől  a  Pirin  hegység  határolja, 
benne  a  Csaj  folyóval.  E  hegység  Sabran  nevű  (1820  m.)  csúcsá¬ 
nál  kezdődik  a  Sztruma  folyó  Rupel  nevű  szorosa.  (Ennek  torko¬ 
latánál  van  az  az  erősség,  amelyet  a  bolgárok  megszállottak.)  A 
hegység  e  részét  Szengelnek  hivják.  E  hegységhez  csatlakozik  a 
Sarlia  (Ali  Baba  1506  m.)  és  a  Kara  Dag.  A  Poroj  völgymélyedés¬ 
től  délre  van  a  Krusa  hegység  (950  m.),  továbbá  a  Besik  fensikos 
hegység  (1060  m.). 

A  szerezi  katlan  főfolyója  a  Sztruma,  mely  a  Rupel  szoro¬ 
son  át  tör  elő.  E  folyó  völgyében  sok  a  melegforrás.  A  Rupelban 
magában  két  melegforrás  van,  a  Banya  nevű  (46®  C.)  és  a  Mari- 
kosztinovo  kénes  forrás  (56®  C.);  a  Novo  Szelő  és  Szimitli  mellett 
levő  kénes  források  hőfoka  48 — 51®  C.  Kiérvén  a  Rupel  szorosból, 
a  Sztruma  vize  elterül  és  a  Biitkovo  tavat  alkotja.  Ebből  folyik 
a  Tahinosz  tóba.  A  Tahinosz  tónak  lefolyását  az  orfanoi  öbölbe 
szintén  Sztrumának  hivják,  mely  a  jelentékeny  esésű  Jenikö 
szoroson  megy  át.  A  Sztruma  torkolatánál  volt  az  ókori  Amphi- 
polis  város,  felette  a  hires  aranybányákkal,  a  Pan  Geosz,  most 
Prnar  hegységben.  A  Sztruma  zavaros  vizét  egy  kilométernyire 
meg  lehet  különböztetni  az  orfanoi  öbölben.  Másik  folyója  a  me¬ 
dencének  a  Dramatika,  mely  az  Andzsiszta  nevű  völgyön  folyik 
be  a  Tahinosz  tóba  és  a  drámai  medencéből  jön.  Ezeken  kivűl 
még  két  nagyobb  folyása  van  a  szerezi  medencének:  a  Belica, 
mely  Demirhisszár  felől  jön  a  Sarlia  hegység  alatt,  továbbá  a  két 
ágban  eredő  és  Szerez  mellett  elfolyó  Csaj.  Két  kisebb  folyó,  a 
Golema  Réka  és  Rezsovszka  Réka,  nyáron  nem  ér  be  a  tó  meden- 

céjébe,  hanem  elvész  a  parti  homokban.  A  drámai  medencét  a 
szerezivei  az  Andzsiszta  és  Tasluk  Bogaz  nevű  szorosok  kötik 
össze,  melyek  a  Szminyica  és  Prnar  hegységek  között  húzódnak. 
Az  Andzsiszta  völgyén  megy  át  a  vasút  a  drámai  medencébe.  E 
medence  560  km^  területű.  Ennek  északkeleti  részén  van  egy 
térés  magaslat,  melynél  a  Nuzratlia  völgymélyedés  indul  meg  és 
egészen  a  Meszta  folyóig  húzódván  itt  a  vúcsi  medencévé  szélese¬ 
dik.  Ezt  keletről  és  északkeletről  a  Kuslar  (2177  m.)  hegység  ha¬ 
tárolja.  A  drámai  medencét  északról  a  Bozdag  (1874  m.)  karsztos 
hegység  szegélyezi.  Nyugatról  a  Szminyica  és  Prnar;  délről,  helye¬ 
sebben  délkeletről  a  Szimvolon  (562  m.)  alacsony  hegység,  mely 
a  drámai  medencét  a  kavalai  öböltől  választja  el.  E  medence 
vizeit  a  Dramatika  folyó  gyűjti  össze,  mely  a  Tahinosz  tóba  öm¬ 
lik.  A  drámai  medence  karsztos  vidék.  Ebben  feküdt  az  ókori 
Philippi  város.  A  Szimvolon  hegységen  át  húzódik  a  régi  ut,  mely 
Philippit  az  ókori  Neapolis-szal,  a  mostani  Kavalával  köti  össze. 
Az  az  állapot,  hogy  a  drámai  medence  a  szerezi  felé  lejt,  nem 
pedig  az  orfanoi  öböl  felé,  újabb  geológiai  alakulás. 

Dél-Macedóniának  talajalakulásában  nagy  része  van  a  sok 
folyónak  s  ennélfogva  e  talaj  legtermékenyebb  nemcsak  a  Balkán¬ 
félszigeten,  de  egész  Európában.  A  szerezi  katlanban  a  legtöbb 
gyapot,  a  drámaiban,  nuzratliaiban  és  doxatiban  a  legtöbb  dohán}’^ 
terem.  Úgy  ezekben,  mint  a  szaloniki  medencében  termelnek  még 
rizst  is.  A  Moglénán,  mely  a  Kampaniára  dől,  hires  a  paprika¬ 
termelés.  Ismert  dolog,  hogy  e  vidékeken  kétszer  aratnak.  A  me¬ 
dencék  határlejtőin  bor  terem.  A  leghiresebb  Niausta  (Nyegus), 
Gümendzse  és  Valandovo  mellett,  valamint  a  szerezi  medence 
északi  szélén.  Mindenütt  sok  a  szederfa  és  jelentékeny  a  selyem¬ 
tenyésztés.  Vodena  környékén  majdnem  minden  házban  űzik. 
Szezamot  és  mákot  termelnek  valamennyi  medencében.  El  van 
terjedve  a  füge,  mandola,  gesztenye  és  dió.  Mindenütt  termelnek 
kukoricát,  búzát  és  más  kalászost.  Valamennyi  medence,  de  külö¬ 
nösen  a  szolonikii  gazdag  vizierőben.  James  Baker  azt  Írja,  hogy 
Verria,  Niausta  és  Edessza  annyi  vizierővel  bir,  amennyi  elég 
volna  Manchester  összes  gyárainak  üzemben  tartására. 

A  medencéktől  északra  eső  Karatas,  Pajak,  Pirin  hegységek¬ 
ben  bőven  van  marha,  különösen  juh.  A  legtöbb  állattenyésztő 
oláh,  de  jelentékeny  kontingenst  szolgáltat  az  albánság  és  török- 
ség  is.  Az  oláhok  és  albánok  marhával,  birkával  lejönnek  telelésre 

a  hegyekből  a  medencékbe.  A  hegyi  lakosság  jövedelemforrása 
még:  a  szénégetés,  faeszközkészítés.  A  déli  vidékeken  sokan  élnek 
a  vitorlás  dereglye  és  csónak  közlekedésből  s  a  nyári  bérmunka 
is  szokásos.  (Ezt  «pecsalbá»-nak  hivják.)  Úgy  a  vasút,  mint  az 
országút  és  a  két  kikötő,  Szaloniki  és  Kavala  forgalma  szintén 
jelentékeny  keresetet  ad  a  lakosságnak. 

A  Kampania  nyugati  szélén  van  Edesszci  (Vodena)  városa. 
Azon  a  ponton,  ahol  a  Via  Egnatia  elhagyja  a  hegyvidéket  és  a 
szalonikii  medencébe  ér.  E  város  tulajdonképen  két  medence  közé 
esik,  mert  északra  a  Moglena  terül  el.  Lakossága  körülbelül  12 
ezer.  Harmadrészben  török,  kevés  görög  és  oláh,  a  többi,  tehát  a 
többség,  szláv.  A  szlávokat  itt  aszerint  mondják  szerbnek  vagy 
bolgárnak,  amint  a  konstantinápolyi  patriarchátus  vagy  a  bolgár 
exarchátus  kötelékébe  tartoznak.  A  szerb  források  szerint  az 
edesszai  szlávok  többsége  patriárchista,  a  bolgárok  szerint  exar- 
chista.  Tovább  kelet  felé  a  Via  Egnatián,  mely  most  is  fontos  ul, 
jön  Jenidzse  Vardar  (Pazar),  azután  Posztot,  egykor  Macedónia 
fővárosa,  Pele  helyén;  most  kis  szláv  falu.  Jenidzse  Vardarnak 
10.000  lakosa  van;  körülbelül  5500  török  és,  4000  szláv.  E  város 
török  alapítás.  A  Kampania  legnagyobb  állatpiaca,  mert  mögöttes 
területe  a  Pajak  hegység.  A  város  melletti  sikságon  sok  hegyi  al¬ 
bán  marhája  telel. 

Ugyancsak  a  Kampania  nyugati  szélén  van  két  régi  város 
Niausta  (Nyegus)  és  Verria  (törökül  Karaferia,  szlávul  Bér).  Ezek 
mellett  a  vasút  megy  el.  Az  elsőnek  7000  főnyi  lakossága  között  a 
görögök  és  cincárok  (kucó  oláhok)  vannak  többségben,  Verriá- 
ban  pedig  a  szlávok.  Ez  Dél-Macedóniának  ipari  vidéke.  Edesszá- 
ban  6,  Verriában  9  gyapotfonó  van;  Szalonikiban  1  gőzmalom,  2 
sörgyár,  1  posztógyár,  1  cipőgyár,  1  cigarettagyár,  1  vasüti  gép¬ 
műhely,  1  petroleumtelep,  1  gáz-,  1  villamostelep,  6  textilgyár 
van.  Verriának  lakossága  Vs  részben  török,  ^/s  részben  görög  (a 
balkáni  háború  előtti  adat).  Gyorsan  fejlődik  Gida  falu,  vasúti 
állomás  a  Kampania  közepén.  Ide  jönnek  a  katerini  környéki  és 
olymposalatti  vidékek  termékei,  főleg  állati  termékek,  fa  és  chro- 
mit  érc.  Jelentékeny  mennyiségű  a  selyemgubó,  gabona  és  dinnye- 
forgalma  is.  A  görög  tengermellék  forgalmának  nagyobb  része 
Gidán  keresztül  Szaloniki  felé,  kisebb  része  Thesszaliába  irányul. 
Gida  is  az  Urumluk  (görögség)  vidékhez  tartozik,  mely  a  szalo¬ 
nikii  öböl  nyugati  szélén  van. 

A  Kampania  keleti  szélén  van  Kukiis  8  ezer  lakossal  s  alatta 
Avret  Hisszar  (női  vár,  szerbül  Zsenszko)  kis  szláv  falu,  mely¬ 
nek  most  romban  heverő  vára  a  XIV.  századbeli  szerb-török  há¬ 
borúkban  nagy  szerepet  játszott. 

Szaloniki,  mely  nevét  Nagy  Sándor  testvérétől,  Thesszalo- 
nikétől  nyerte,  a  kereszténység  első  századaiban  körülbelül 
220.000  görög  lakossal  birt.  A  törökök  1430-ban  foglalták  el  s 
ekkor  kezdtek  belételepedni  a  törökök  és  a  zsidók.  Nagy  hanyat¬ 
lásnak  indult  és  csak  a  Szuezi-csatorna  megnyitásától  kezdve  in¬ 
dult  ismét  fejlődésnek.  A  XVI.  században  telepedtek  át  a  spanyol 
zsidók,  a  szefardimok,  kiknek  egy  része  felvette  az  izlám  hit  kül¬ 
sőségeit  s  ezeknek  dönme  vagy  mamin  a  neve.  A  szefardimok 
száma  a  balkáni  háború  előtt  60 — 70  ezer  volt,  a  dönméké  10.000. 
E  város  összes  lakossága  140 — 160  ezerre  tehető,  a  többség  zsidó. 
A  görögök  száma  30 — 40  ezer,  a  görögök  és  hellénizált  szlávoké 
20 — 25  ezer  volt.  A  szalonikii  zsidóság  fizikailag  is  erős  faj  s  bár 
ritkán  vegyül  mással,  testileg-lelkileg  egészséges  és  erős.  Sok  itt 
az  úgynevezett  levantinus  is,  akik  egy  nemzetiséghez  sem  számí¬ 
tandók.  Nyelvük  a  francia.  Különösen  kereskedelmileg  foglalkoz¬ 
nak.  A  város  a  velencei  eredetű  Beaszkulánál  kezdődik  s  amfi- 
teatrumszerüleg  terül  el  az  öböl  mentén,  egészen  a  Jedikula  Ka- 
leszi  nevű  régi  erősségig,  melynek  falai  nagyobb  részben  szintén 
a  velencés  korból  valók.  Ettől  északkeletre  terül  el  a  város  uj, 
szebb  része:  a  Kalamaria. 

A  szerezi  katlan  a  legtermékenyebb  része  Dél-Macedóniá- 
nak.  Szerez  várost  a  kereszténység  kezdete  előtt  néhány  század¬ 
dal  építették  a  peonok  s  ekkor  Siris  volt  a  neve,  mely  Xerxes  ko¬ 
rában  is  említtetik.  E  város  nagy  jelentősége  a  XIX.  század  dere¬ 
káig  tartott,  amikor  Szalonikira  fordult  a  súlypont.  Hiresek  vol¬ 
tak  husvétkor  kezdődő  és  egy  hónapig  tartó  vásárai;  melyet  a 
Balkán  összes  nagyobb  kereskedői  felkerestek.  Minden  tavasszal 
karavánok  mentek  Szerezből  Bécsbe  és  Németországba,  főleg'gya- 
pottal,  s  európai  cikkekkel  tértek  vissza.  Több  cincár  bécsi  keres- 
kedöház  (pl.  a  Dumba)  a  szerezi  vásárból  gazdagodott  meg.  E 
vásár  az  volt  a  Balkán-félszigeten,  ami  a  lipcsei  Németországban. 
Szerez  emelkedését  agilis  görög  és  cincár  kereskedőinek  köszön¬ 
hette.  A  viszonylagos  han3’atlást  a  Szuezi-csatorna  és  a  balkáni 
vasutak  kiépítése  okozta.  Mostani  lakossága  30  ezerre  becsülhető; 
felerészben  török,  felerészben  görög,  jelentéktelen  számú  szláv. 

A  kereskedelem  teljesen  görög  kézben  van,  az  érintkezés  nyelve 
a  görög  s  ilyen  a  város  általános  jellege  is. 

Kisebb  helyi  centrumok  Demir  Hisszar  vagy  Valoviste,  Zila- 
hovo  és  Nigrita.  Az  első  a  Belica  folyó  mentén  fekszik,  közel  a 
Rupel  szoroshoz,  6000,  nagyobbrészt  török  lakossal,,  akik  keresz¬ 
tyén  patriarchisták,  görög  iskolát  tartanak  fenn,  de  főleg  törökül 
beszélnek.  Ilyen  törökök  vannak  a  környező  falvakban  is.  Nigrita 
a  medence  déli  szélén,  a  Sztara  Réka  folyó  mellett  van,  2500  görög 
és  elgörögösödött  cincár  lakossal. 

A  nagy  drámai  medence  a  sok  mocsár  miatt  kevésbbé  ter¬ 
mékeny,  mint  a  szerezi.  Főterméke  a  dohány,  azután  a  gyapot, 
rizs,  szőlő,  szezám,  búza  és  kukorica.  Legtermékenyebb  része 
Pravista  környéke,  melyet  a  törökök  Bereketlinek  hivtak.  E  me¬ 
dencére  van  utalva  jórészben  a  Doszpát  és  Rodope  hegyvidéke  is. 
E  medence  főhelye  Dráma,  talán  az  egykori  thrák  Drabeszkosz. 
A  klasszikus  korban  Dráma  nem  játszhatott  szerepet,  mert  a 
mendence  déli  részén  volt  Philippi,  mely  közelebb  esett  a  tengeri 
kikötőhöz  is.  A  török  hódítás  (1374)  után  is  fontosabb  maradt 
Kavala  Drámánál  s  most  is  inkább  Kavala  a  gazdasági  központ. 
Drámának  körülbelül  tizezer,  Vs  részben  török,  részben  görög 
és  oláh,  meg  szláv  lakosa  van.  Jellege  teljesen  török.  Kereske¬ 
delmi  élete  a  lusta  és  alig  mozgó  török  kereskedők  kezében  van. 
Inkább  Kavala  fiókhelyéül  tekinthető.  Hasonló  szerepe  van  Dok- 
szát  városnak.  Drámától  délnek  egy  órányira  a  kavalai  utón, 
melyben  sok  Kavalának  dolgozó  dohány  üg3mök  van.  Nuratli,  a 
vasút  mellett  fekvő  városka,  környékén  a  legjobban  fizetik  a  do¬ 
hányt.  Megemlítendő  városkák  még  Pravista,  3600  görög  és  török 
lakossal  és  Alisztratik,  4500,'  főleg  szláv  lakossal. 

A  földbirtok  nagyobbrészt  közép-  és  nagybirtokosok  kezén 
van.  (Csitluk.)  A  földbirtokos  bégek  főleg  törökök,  de  elvétve 
görögök,  zsidók  és  levantinusok  is.  A  földet  részint  feles  bérlők 
művelik  (jaridzsi)  és  csak  kézi  erővel  biró  munkások  (ajlakdzsi). 
A  földműves  nép  nyomorúságos  kunyhóit  a  bégek  építik.  A  gazda¬ 
ságokat  úgynevezett  sziibasák  igazgatják.  A  földművelő  nép  viszo¬ 
nyai  nagyon  szánalmasak.  A  háború  alatt  sok  bég  elmenekült  s 
nem  is  tért  vissza,  sokat  megöltek  a  bolgár  és  görög  komitadzsi 
bandák.  A  görög  kormány  hozzáfogott  a  birtokviszonjmk  rende¬ 
zéséhez,  hogy  milyen  eredménnyel,  nem  tudni. 

Az  entente  Szaloniki  és  környékének  megszállásával  semmi- 
képen  sem  kicsinylendő  előnyöket  ért  el.  Katonai  szakemberek 
tudnák  behatóbban  méltatni  annak  a  jelentőségét,  hogy  Szaloniki 
megszállásával  le  van  kötve  a  szövetséges  központi  hatalmak 
hadierejének  jelentékeny  része.  Nagy  haszna  van  az  ententenak 
azonban  főleg  abban,  hogy  Macedónia  leggazdagabb  vidékeinek 
termelése  az  ő  hadseregét  táplálja.  Ez  a  körülmény  persze  még 
szomorúbbá  teszi  Görögország  helyzetét,  mely  ugyancsak  rá 
volna  szorulva  Dél-Macedónia  termelésére.  Kétségtelen  azonban, 
hogy  a  francia  és  angol  csapatok  ez  előnyöket  nagyon  drágán 
fizetik  meg.  A  sok  mocsár,  gyilkos  nyári  hőség,  férgek,  epidémiák 
ugyancsak  sok  áldozatot  követelnek  Nyugat-Európának  a  Balkán 
subtropikus  vidékeire  tömegesen  küldött  fiaiból.  Kivéve  a  vasúti 
szállítást,  a  közlekedés  nagy  testi  és  lelki  erőt  s  a 'nélkülözések¬ 
ben  való  edzettséget  követeli.  Uttalan,  hol  mocsaras,  hol  hegyes 
vidékeken  kell  a  csapatoknak  mozogni.  Vonóállatul  lovat,  ökröt 
csak  nagy  áldozattal  lehet  használni,  mert  a  viszonyokhoz  szokott 
helyi  állomány  nagyon  kicsi,  a  távolabbról  hozott  marha  pedig 
nem  birja  a  kiimát,  vizet  és  táplálékot.  A  gépkocsiknak  utakat 
kell  építeni.  Nem  csoda  hát,  ha  Sarrail  hadserege  közel  egy  év 
alatt  sem  tudott  felkészülni  a  megmozdulásra.  A  bolgár  had¬ 
seregnek  s  a  Balkánon  már  akklimafizálódott  német,  osztrák  és 
magyar  katonáknak  az  entente  csapatokkal  szemben  sok  gyakor¬ 
lati  előnyük  van.  Emberi  számítással  az  entente  szalonikii  vállal¬ 
kozásának  nem  lehet  más  vége,  mint  a  ’gallipoliinak. 


A  háború  tanulsága  az  iskolai  nevelésibe 

Irta :  Alexander  Bernát.^) 


Őszintén  bevallom,  hogy  uj  mondanivalóm  erről  a  kérdés¬ 
ről  nincsen,  sőt,  azt  hiszem,  másnak  sincsen  és  egyáltalán  nem 
uj  elméletekre  van  szükségünk,  amelyek  hiszen  oly  bőven  ter¬ 
mettek  most,  mint  a  mezei  virágok,  hanem  emberekre,  kik  ne¬ 
velni  tudják  ifjúságunkat,  ilyenek  pedig  épenséggel  nem  teremnek 
bőven.  Csak  ismert  dolgokat  tudok  elmondani.  Ha  mégis  elmon¬ 


dom  őket,  onnét  van,  mert  a  tisztelt  elnök  ur  ő  méltósága  talán 
nem  adott  volna  hitelt  ebbeli  kijeleiAésemnek,  melyet  esetleg  ki¬ 
fogásnak  tarthatott  volna,  azután,  mert  a  sok  szó,  mely  most  a 
levegőben  röpköd,  zajával  talán  kevéssé  hallhatóvá  teszi  a  leg¬ 
egyszerűbb  igazságokat,  melyeket  csak  ki  kell  mondani,  hogy 
mindenki  magára  eszmélve  megkülönböztesse  őket  a  hiábavaló 
szófecsérléstöl.  Vannak  idők,  midőn  kötelességévé  válik  az  em¬ 
bernek,  nem  uj  igazságokat  fölfedezni  —  mert  ezt,  fájdalom,  a 
kötelesség  parancsszava  sem  tudja  eszközölni  —  hanem  meg¬ 
győződését  kimondani,  hogy  azok,  akik .  egyetértenek,  ebben  a 
meggyőződésben  egyesülhessenek.  Azért  üdvösnek  tartom  ezeket 
az  összejöveteleket,  nem  a  tudomán}^  hanem  a  gyakorlati  élet 
szempontjából,  hogy  e  súlyos  időkben  szellemben  egymáshoz 
közeledjünk  és  egyetértőén  megcselekedhessük  azt,  mi  a  nemzet¬ 
nek  javára  válik. 


b  Előadta  az  Orsz.  Tanszermúzeumban. 

A  legegyszerűbb  tételből  indulok,  mely  bizonyára  mind¬ 
nyájunk  közös  meggyőződését  fejezi  ki,  hogy  nemcsak  a  család¬ 
nak,  hanem  az  iskolának  is  legelső,  legfontosabb,  legmélyebbre 
ható  feladata  a  gyermekeket  nevelni.  Nevelésen  pedig  értem  a 
gyermek  egyéniségének  formálását,  természetesen  a  lehetőség 
határain  belül,  egy  meghatározott  eszme  szerint,  melyet  értékes¬ 
nek,  megvalósítandónak  tekintünk.  Hogy  melyik  ez  az  eszme, 
azaz  minőnek  neveljük  a  gyermeket,  azt  most  nem  kutatom,  de 
meghatározott  értékes  cél  nélkül  természetesen  nincs  nevelés; 
azonban  a  cél  ismerete  nem  elégséges,  a  módját  is  kell  tudni, 
hogyan  érhetjük  el,  milyen  utón,  mily  eszközök  segítségével.  Ez 
oly  világos,  mint  a  kétszer-kettő  =  négy.  Mért  említem  mégis? 
Azért,  mert  az  iskola,  melynek  a  háború  után  való  nevelő  felada¬ 
táról  akarok  szólni,  mindig  vallotta  ugyan  ezt  az  elvet,  de  nem 
mindig  követte.  Az  iskola  ugyanis  inkább  a  tanításra,  ismeretek 
közlésére  helyezte  a  fősulyt,  amit  sok  okból  igen  természetesnek 
kell  tartanunk.  Három  ily  okot  is  tudok  hamarjában  felhozni.  Az 
első  az,  hogy  ezt  kívánták  az  iskolától.  Az  iskolák  nem  azért  ke¬ 
letkeztek,  hogy  ők  is  neveljék  a  gyermeket,  hanem  hogy  ismere¬ 
teket,  ügyességeket  és  készségeket  adjanak  neki.  Ez  körülbelül 
Így  maradt  a  mai  napig.  Vannak  ugyan,  akik  gyermekeikkel 
nem  bírván,  vagy  a  velük  való  foglalkozásra  rá  nem  érvén,  má¬ 
sokra  bízzák  a  gyermek  egész  nevelését,  de  ezek  igazán  nem  jön¬ 
nek  számba  ama  milliók  mellett,  kik  tudatosan  vagy  nem  tudato¬ 
san  maguk  nevelik  gyermekeiket.  Ezek  a  milliók  nem  is  tudják, 
mi  a  nevelés,  mily  nehéz  a  feladata  és  munkája,  de  ösztönszerüen 
folytatják  azt  a  munkát,  melyet  a  gyermek  ápolásával  megkez¬ 
dettek,  és  ez  jól  van  igy,  mert  a  szülői  gond  ösztöne  nélkül  az 
emberi  élet  egyáltalán  lehetetlen  volna.  De  ismereteket,  kész¬ 
ségeket  a  legtöbben  nem  is  adhatnak  gyermekeiknek,  azért  kül¬ 
dik  e  célra  az  iskolába,  ezért  teremtették  meg  az  emberek  az  is¬ 
kolákat,  mint  a  szülői  gondviselésnek  egyik  fontos  szervét.  A 
második  ok  szorosan  összefügg  az  elsővel;  ismeretek,  készségek, 
ügyességek  nemcsak  díszei  a  léleknek,  hanem  fontos  fegyverei  is 
a  létharcban;  a  szülők  mindenekelőtt  a  hasznot  nézik,  melyet 
gyermekeik  az  iskolai  tanulmányból  meríteni  fognak.  Ez  is  ter¬ 
mészetes,  mert  minden  emberi  dolog  a  haszonban,  mint  terme- 

szetes  termőföldjében  gyökerezik,  és  ideálisabb  mozzanatok  csak 
azután  virágozhatnak  ki  az  iskolai  munkából  is.  A  harmadik  ok 
pedig  az,  hogy  a  nevelés  abban  az  eszményi  értelemben,  melyet 
említettünk,  nagyon  határozatlan,  bizonytalan  feladatnak  látszik, 
melyet  közelel)bről  meghatározni  vajmi  nehéz,  mig  a  tanítás,  is¬ 
meretek  közlése,  ügyességek  begyakorlása,  készségek  fejlesztése, 
konkrét,  pontosan  megállapítható  inunka,  melyet  könnyű'  ellen¬ 
őrizni  is.  Ha  az  iskola  feladata,  a  gyermeket  valamely  nyelvre, 
olvasásra,  Írásra,  rajzra,  számvetésre  stb.  tanítani,  akkor  ponto¬ 
san  tudom,  mi  a  cél  és  hamar  meggyőződöm  róla,  elérte-e  az 
iskola  ezt  a  célt?  Az  általános  értelemben  vett  nevelés  gyümöl¬ 
cseit  megvizsgálni,  pontosan  ellenőrizni,  szinte  lehetetlen.  Ha  azt 
mondom,  neveljük  a  gyermeket  önálló  gondolkodásra  —  ilyene¬ 
ket  sokszor  hallunk  —  akkor  már  ott  is  megakadunk,  ha  meg  kell 
mondanunk,  mi  az  az  önállóság,  az  pedig  senkinek  sincsen  az 
orrára  Írva,  hogy  igazán  önálló-e.  Hogy  valaki  megért-e  egy  latin 
mondatot,  hamar  kisül;  de  hogy  önállóan  gondolkodik-e,  ahhoz 
többnyire  hosszabb  lélektanulmány  kell,  arról  nem  is  szólva, 
hogy  az  önállóságnak  igen  sok  fokozata  van.  Még  felnőttekről, 
esetleg  ismert  tudósokról  is  mondjuk,  hogy  nem  önálló  gondol¬ 
kodók,  mit  mondjunk  a  szegény  gyermekről,  aki  csak  most  indult 
el  a  gondolkodás  utján?  Az  iskola  már  ösztönszerüen  is  a  taní¬ 
tást  tartja  igazi  feladatának,  erre  képes,  ezt  tudja  produkálni,  ezt 
bocsáthatja  nyilvános  ellenőrzés  alá. 

De  ennek  azután  fontos  következménye  támadt.  A  vizek  le¬ 
felé  folynak,  mindig  a  legkisebb  ellenállás  irányában.  Az  iskola 
fejlődésére  is  talál  ez  a  törvény.  nevelés  nehéz  munka,  produ- 
kálhatatlan  és  ellenőrizhetetlen,  a  modern  életben  inkább,  mini 
valaha.  A  tanítás,  ismeretek  közlése,  készségek  és  ügyességek 
fejlesztése  aránylag  sokkal  könnyebb  és  a  szülők,  a  társadalom, 
a  kormányzat  szemében  sokkal  fontosabb.  A  kormányzatnak 
kellenek  diplomás  emberek,  a  szülőknek  diplomás  gyermekek, 
a  többi  mellékesnek  tűnik  föl.  Tehát  az  iskola  mindinkább  el 
fogja  hanyagolni  a  nevelést,  melyre  majdan  módjai  és  eszközei 
sem  akadnak.  Tagadhatatlan,  hogy  a  patriarchális  időkben  az 
iskola  fontosabb  nevelő  tényező  volt,  mint  ma,  különösen  a  nagy 
városokban.  A  tanulók  bizonyítványt  akarnak,  a  gimnázium¬ 
ban  és  reálban  a  bizonyítványok  bizonyítványát,  az  érettségit,  a 
tanárok  pedig  el  akarják  végezni  a  tananyagot.  Hol  marad  itt 

idő,  alkalom  a  nevelésre?  Ki  kivánja,  kéri?  Néha-néha  akad  egy 
tanár,  igazgató,  leginkább  kisebb  városban,  ahol  a  tanulók  száma 
nem  oly  nagy,  aki  apja,  igazi  nevelője  tanítványainak,  de  ez  a 
fajta  lassan-lassan  kivesz.  A  kormányzat  ellenőrző  közegei  előtt 
a  fődolog  a  tananyag  elvégzése,  mert  ez  az,  amit  szaktudásukkal 
ellen  tudnak  őrizni.  A  tanuló,  mihelyt  elvégezte  munkáját,  hátat 
fordít  az  iskolának,  a  tanár  nem  különben.  Kissé  üzleti  alapra 
van  fektetve  az  egész.  Egyéniség  céltudatos  formálásáról  igazán 
alig  lehet  szó,  formálódik  az,  de  magától,  véletlenül,  a  környezet, 
a  korszellem  hatása  alatt.  Az  iskola  csekély  szerepet  játszik 
benne. 

Valaki  talán  azt  fogja  mondani,  hogy  ezek  a  vádak  nem 
nagyon  jogosultak,  előbb  magam  mondtam,  hogy  az  iskola  nem 
a  nevelés  céljára  keletkezett,  nincs  is  módjában  nevelni,  dolga  a 
tanítás,  az  élet  küzdelmeire  való  előkészítés,  miért  vádolom  most 
olyanokkal,  mik  nem  reá  tartoznak?  Felelem:  nem  vádolok, 
csak  konstatálok.  De  igazában  a  tanuló  iskolai  oktatását  nem 
lehet  elképzelni  nevelés  nélkül.  Azért  nem,  mert  az  ember  egy¬ 
séges  valami;  aki  az  értelmét  neveli,  a  tudását  gyarapítja,  egész 
egyéniségére  szerezhet  ráhatást.  De  az  iskolai  köztársaságj^an 
való  egész  élet  is  nevelő  hatású.  Végül  pedig  a  tudás,  a  gondol¬ 
kodás  nemcsak  gyakorlati  fegyver  a  létharcban,  hanem  az  egyén 
formálásának  is  hatalmas  tényezője.  Szókratész  mondotta,  hogy 
az  erény  tanítható  valami,  hogy  aki  az  igazat  tudja,  az  a  jót  is 
cselekszi,  ép  azé^  minden  erkölcsi  hiba  értelmi  tévedés.  Ezt 
nagyon  megtámadták,  ezt  száraz,  szüklátásu  racionalizmusnak 
mondották,  ezt  mindenfélekép  ki  akarták  igazítani.  Ezzel  szem- 
])en  Schopenhauer  és  mások  azt  tanítják,  az  egyéniség  magva  az 
akarat,  az  akarat  nem  meg\^  semmiféle  fejlődésen  keresztül,  az  , 
ész  fejlődik  ugyan,  de  annak  a  fejlődése  nincs  igazi  lényeges  ha¬ 
tással  az  egyéniségre.  Tehát  úgy  látszik,  két  merőben  ellentétes 
nézet,  az  egyik  azt  tanítja,  föl  kell  világosítani  az  emberek  értel¬ 
mét  és  akkor  jók  lesznek,  a  másik,  hogy  az  értelmet  lehet  ugyan 
fejleszteni,  de  ez  az  akaratot  nem  érinti,  amely  nem  fejlődik  és 
nem  változik.  De  a  két  nézet  talán  még  sem  oly  ellentétes,  mint 
látszik.  Abban  mindkettő  megegyezik,  hogy  az  értelem,  a  belátás, 
a  tudás,  a  gondolkodás  igenis  fejleszthető;  csak  abban  térnek  el, 
hogy  ez  a  fejlesztés  mit  ér.  Azt  meg  Schopenhauerrel  együtt  el- 
hihetjük,  hogy  az  akarat,  az  érzelem  természete  nem  megy  lénye- 

/;es  változáson  keresztül,  ha  ezt  karakternek  nevezzük,  akkor 
annak  alapvonalai  ép  oly  velünk  születtek,  mint  arcunk  vonásai. 
A  fő  az,  hogy  az  értelem  fejlődése  az  egyetlen,  igazi,  kézzel  fog¬ 
ható,  kimutatható,  bebizonyítható  fejlődés  az  egyéniségben,  tehát 
ami  velünk  történik  belsőleg,  az  mind  az  értelemből  fakad.  Ki 
fogja  ennek  fontosságát  annyira  alábecsülni,  mint  Schopenhauer? 
Az  iskola  Szokrateszben  hisz.  Spinoza  is  tanítja,  hogy  a  belátás,  a 
tiszta  gondolkodás  megment  a  szenvedélyek  viharaitól,  ezt  Scho¬ 
penhauer  sem  tagadhatná.  Az  igazság,  nézetem  szerint,  az,  hogy 
az  iskola  az  értelem  fejlesztése  utján  kihat  az  egész  egyéniség  fej¬ 
lődésére,  de  akkor  igazán  fejleszteni  kell  az  értelmet.  Mi  történik 
azonban  a  valóságban?  Az  iskola  itt  is  a  legkisebb  ellenállás  irá- 
íiyában  halad  előre,  nem  az  egyének  gyarlóságánál  fogva  —  ezt 
a  kérdést  kirekesztem  —  hanem  a  körülmények  és  viszonyok 
tendenciája  folytán;  ismereteket  ad,  készségeket,  ügyességeket  ne¬ 
vel,  hanem  az  értelmet  alig  fejleszti,  amely  egy  kissé  magától  fej¬ 
lődik,  az  ismeretek  pressziója  alatt,  de  nem  céltudatosan,  nem 
zökkenések  nélkül.  Az  iskola,  főleg  a  tömegtanítás  korszakában, 
elmechanizálódik.  A  leckéket  meg-  vagy  jobban  mondva  be  kell 
tanulni  és  az  ügy  el  van  intézve.  Gondoljunk  néhány  történeti 
kérdésre.  Az  Árpád-ház  királyai.  A  békekötések  a  XVII.  század¬ 
ban.  Néhány  földrajzira:  A  Duna  mellékfolyói.  Az  északkeleti 
hegységek.  Latin  és  görög  kérdéseket  nem  is  kell  említenem.  Ma¬ 
gyar  nyelvi  és  irodalmi  kérdések:  Igeképzők  és  névszóképzők.  A 
lirai  műfajok.  A  jellemek  Bánk  bánban.  És  a  többi.  Ezek  a  kérdé¬ 
sek  mind  fontosak.  Úgy  kell  tudni,  mint  az  egyszer-egyet.  De 
mindez  az  igazi  tanulásnak  csak  alapja,  nem  maga  a  konstruktív 
tanulás  és  tanítás.  Ez  csak  ezután  következik.  Az  viszonylag  csak 
passzív  befogadása  az  anyagnak  és  megrögzítése,  nem  a  gondol¬ 
kodás,  az  erők  igaz  fejlesztése.  Ez  ennek  a  tanításnak  megszo¬ 
kott  módja  és  észellenes.  Nem  neveljük  a  gyermeket  a  tanulás¬ 
ban  való  öntevékenységre,  mert  ha  önállóságról  van  szó,  azt  kell 
rajta  érteni,  hogy  a  tanuló  ne  legyen  passziv  befogadója- a  tanítot- 
taknak,  hanem  maga  küzdjön  és  fáradjon.  Kell  tudni  a  mellék¬ 
folyókat,  a  képzőket,  a  lirai  műfajokat,  de  mindent  a  tanulónak 
aktiv  módon  meg  kell  szereznie,  hogy  azután  magasabb  felada¬ 
tokra  is  rátérhessen.  Igen  ám,  ha  nem  az  volna  a  fődolog,  hogy 
a  tanár  osztályzatot  adjon,  mely  osztályzat  a  bizonyítványba  jő, 
mely  bizonyítvány  a  tanulónak  kiadatik,  mely  tanuló  azután 

érettségit  tesz,  mely  érettségi  neki  megnyitja  az  élet  útjait.  Az  a 
szent,  az  a  fenséges  dolog,  egy  ifjú  intelligencia  megnyilatkozása, 
szárnypróbálgatása,  eltévelyedése  és  küzdelme,  fölfelé  emel¬ 
kedése,  az  igazság  eszméjének  előtte  való  megnyilatkozása  és  az 
ő  érte  való  hevülése,  küzdelme:  az  mind  semmi,  fődolog  az  egy¬ 
szeregy,  a  mellékfolyók,  a  békekötések,  a  műfajok,  Vörösmarty 
születése  és  halála,  a  Bánk  bán  hibái  és  Coriolanus  jellemének 
'  gépi’es  elemzése  a  tanár  magyarázata  és  alkalmas  könyvek  ki¬ 
vonatolása  utján.  Nevezhetjük-e  ezt  értelemfejlesztésnek?  Egyéni¬ 
ség-nevelésnek?  Csoda-e,  hogy  a  tanuló  az  érettségi  után  úgy  érzi 
magát,  mint  aki  börtönből  szabadult?  Aki  Arany  Toldijának  a 
szövegét  arra  használja  föl,  hog}"  az  összetett  mondatok  külön¬ 
böző  fajtáit  osztályozza,  az  elveszti  kedvét  a  további  olvasástól. 
Az  fölszabadítóként  üdvözli  azt  a  költőt,  kinek  verseiben  nincse¬ 
nek  .igazi  mondatok  és  nincsen  megfogható  értelme.  Legalább 
nem  lehet  elemezni!  Az  iskola  ma  nagyszerűen  elbürokratizáló- 
dott.  Egész  Magyarországon  északtól  délig,  kelettől  nyugatig  divik 
az  a  szokás,  hogy  a  tanuló  számokban  kap  osztályzatokat,  1,  2, 
3,  4  és  a  törtek,  a  számokat  összeadják,  egyszer  felelt  V4-re,  más¬ 
kor  Vs-ra,  ismét  máskor  3-ra,  csak  elég,  ha  háromszor  felelt?  ezt 
összadják,  Vá  +  Vs  az  tulajdonképen  3V2+2V3  =  5V6,  az  vala¬ 
mivel  jobb,  mint  hármas,  a  harmadik  felelet  azonban  határozott 
hármas,  tehát  az  eredmény  mégis  hármas.  De  ha  egyszer  felelt 
jelesre,  egyszer  jóra,  egyszer  elégségesre:  6,  akkor  az  eredmény 
jó.  Nem  borzasztó-e  ez?  Már  azt  is  láttam:  eredmény  V4,  de  a  hár¬ 
mas  mellett  kérdőjel!  Nem  szörnyűség?  Ha  valaki  az  év  elején 
4-re  felelt,  az  év  végén  1-re,  kap  3-ast,  mert  hisz  nem  ugorhatik 
egyszerre  4-től  egyesre.  (Én  meg  dupla  egyest  Írnék  neki.)  De  a 
mai  iskolában  a  tanuló  megítélése  számtani  műveletté  sülyedt. 
Az  értelemfejlesztésről  ily  körülmények  között  beszélni  agy¬ 
rém,  képtelenség. 

Nekem  a  nézetem  ez.  Az  iskolában  a  fődolog  a  nevelés;  a 
tanítás  csak  az  igazi  neveléssel  kapcsolatosan  értékes.  A  jó  taní¬ 
tás  oly  fejlesztése  az  értelemnek,  mely  kihat  az  egész  egyéniségre. 
Nincs  egyéni  fejlődés  értelem  fejlesztése  nélkül.  De  a  mai  iskola 
oly  mechanikus  üzemmé  készül  válni,  mely  az  értelmi  fejlődés¬ 
nek  csak  az  anyagát  szolgáltatja,  azt  sem  kifogástalan  módon 
és  minőségben.  Akkor  persze  nem  neveJhet.  Imádom  az  értelmet, 
a  belátást,  a  gondolatot.  Nem  tekintem  a  szívvel,  az  érzéssel,  a 

cselekvéssel,  akarással  ellentétesnek.  Hiszek  a  gondolat  fejlesztő,, 
ntbaigazító  erejében.  A  gondolat  a  lélekben  olyan,  mint  a  nap  az 
égboltozaton,  világosságot,  de  melegséget  is  áraszt.  Ezért  nem  va¬ 
gyok  az,  amit  voluntaristának  neveznek.  Ezért  hiszem,  hogy  az 
iskola  tud  nevelni,  nevelnie  kell  is,  de  szomorúan  látom,  hogy  a 
mai  iskola  nem  nevel.  A  régi  iskola  talán  rosszul  tanított,  de  sok 
tekintetben  tán  jobban  nevelt.  A  mainak  a  tanítása  magasabb 
színvonalon  áll,  de  nevelő  ereje  nincsen.  Ezen  pedig  se  utasítások, 
se  tantervek,  se  módszeres  konferenciák  nem  sokat  változtatnak. 
A  tanítás  szellemének  kell  megváltoznia.  Tanáraink  ne  legyenek 
bürokraták,  iskoláink  ne  bürokratikus  üzemek. 


II. 


Fog-e  a  háború  változást  előidézni  nevelésünk  rendszeré¬ 
ben,  szellemében?  Kétségtelen  ugyan,  hogy  ami  a  hazafiságot, 
lelkesedést,  férfiasságot  illeti,  melyet  a  nagy  veszedelemben  tanú¬ 
sítottunk,  semmi  baj  nincsen,  és  hazafias  érzés  tekintetében  isko¬ 
láinkban  hiányt  nem  találunk;  ezt  a  közszellemnek  köszönjük, 
mely  az  iskolát  is  áthatja  és  tanárainkban  legbuzgóbb  hirdetőire 
és  ápolóira  talál.  Ha  a  véres  kardot  körülhordozzák,  akkor  mégis 
elfelejtjük  viszálykodásainkat  és  visszaemlékezünk  a  hazára, 
melyet  meg  kell  védenünk.  De  a  véres  kardot  nem  azért  hordoz¬ 
zák  körül,  hogy  folyton  körül  hordozzák. 

Avégett  viselünk  háborút,  hogy  békét  szerezzünk  és  a  béke 
műveit  alkothassuk.  Fogunk-e  tudni  a  békében  helytállani?  Le¬ 
vontunk-e  e  szörnyű  évek  tapasztalásaiból  oly  tanulságokat, 
melyek  kihatnak  az  iskoláról  való  gondolatainkra?  Ezt  a  kérdést 
kell  megoldanunk. 

Nincs  az  a  gondolkodó  ember  Magyarországon,  akár  opti¬ 
mista,  akár  pesszimista,  akár  kormánypárti,  akár  ellenzéki,  aki 
ha  közállapotainkat  nézi,  meg  lett  volna  elégedve  a  magyar  egyé¬ 
niség  kifejlésének  újabb  jelenségeivel.  Ép  azokat  a  vonásokat 
nem  találjuk  meg,  amelyeket  iskoláink  az  ő  sok  tekintetben 
mechanikus  üzemükkel  nem  fejleszthetnek.  Nincs-e  okunk  föl¬ 
tenni,  hogy  az  iskola,  ha  nem  is  bűnös  benne,  de  legalább  nem 
dolgozott  ellene?  Szorgalmas,  kitűnő,  lelkiismeretes,  és  sok  ügyes 
tanulónk  van,  de  önállóan  gondolkodó,  vállalkozó,  iniciáló  erő 
vajmi  ritkán  formálódik  köztük.  Ezért  keresik  annyian  a  hivatal- 

noki  pályát,  amely  biztos  és  amely  hitük  szerint  biztosan  nem 
kiván  tőlük  iniciativát.  Még  a  tanári  pálya  is  zsúfolva  van,  azt  is 
hivatalnak  nézik,  nem  hivatásnak.  Ezek  a  hivatalnokok  meg¬ 
szokták,  hogy  az  iskolában  egy  bizonyos  kvantumot  meg  kell  ta¬ 
nulni,  többé-kevésbbé  gépiesen  és  ekkor  rendben  van  minden. 
Ennek  a  követelésével,  számonkérésével  az  iskolának  úgyszólván 
kimerült  minden  ereje,  más  föladatot  alig  látott.  A  többit  a  val¬ 
lástanra  és  a  hazafias  ünnepekre  biztuk.  Ezek  esetleg  megtették 
a  magukét,  de  a  fődolog,  az  igazi  nevelés,  nem  történt  meg.  Akik 
az  iskolából  kikerülnek,  legjobban  azt  a  pályát  szeretik,  amely 
hitük  szerint  hivatalnoki,  vagy  hozzá  hasonló  nyugodt  életet  biz¬ 
tosít.  A  háború  után  pedig  főleg  iniciáló  képességű  emberekre 
lesz  szükségünk. 

A  mai  iskolai  munka  fárasztó  is,  nem  is,  azért  van  az  az 
üres  lárma  a  szegény  gyermekek  megterheléséről.  A  régi  mód 
szerint  föladott  leckék  megtanulása  nem  fárasztó;  sokkal  fárasz¬ 
tóbb  az  észfejlesztő,  értelemnevelő,  a  tanuló  összmunkásságát 
megkövetelő  tanítás  tanulóra  és  tanítóra  egyaránt.  Viszont  azon¬ 
ban  az  a  régi  tanulás  először  igen  unalmas  és  az  unalom  kín  is, 
fárasztó  is,  mig  az  utóbbi  tanulás  mulatságos,  változatos  és  ha 
fárasztó  is,  a  tanuló  nem  veszi  észre,  mert  dolgozik,  mert  aktiv. 
Másodszor  a  régi  tanulás  szerint  a  tanuló  voltaképen  soha  sem 
tudja  igazán,  amit  megtanult;  mindig  ismételnie  kell  a  tanultakat, 
különben  végkép  elfelejti;  az  anyag  egyenkint  megtanulva 
könnyű,  de  fölhalmozódva  tűrhetetlen  teherré  nő.  Innét  az  em¬ 
berfölötti  rémület  az  érettségitől,  amikor  a  tanuló  egyszerre  több 
esztendő  anyagánál?^  neki  szörnyűnek  látszó  súlyát  érzi.  Az  igazi 
tanítás  ellenben,  ha  eleinte  nagy  követelésekkel  lép  is  a  tanuló 
elé,  de  erejét  növeli,  sokkal  nagyobb  mértékben,  mint  a  terhet. 
Az  igazi  tanítás  szárnyakat  illeszt  a  tanuló  vállára;  a  mechanikus, 
ólomsulyt  a  lábára.  A  régi  módi  tanítás  valóban  túlságosan  meg¬ 
terheli  a  tanulót,  mert  nem  tehet  máskép.  A  tanulók  végre  bele¬ 
fáradnak  az  áldatlan  munkába  és  elvesztik  a  munkakedvet.  Innét 
van,  hogy  annyian  vannak,  akik  tanulmányaik  befejezése  után 
irtóznak  a  könyvtől,  amely  irtózat  már  az  egyetemen  kezdődik. 
Azok  az  egyetemi  tanulók  azután  oly  ügyesen  tudnak  a  szigor¬ 
latokra  készülni,  hogy  épen  csak  a  szigorlati  napig  tudják,  amit 
megtanultak.  Nem  lesz-e  a  háború  után  igen  alapos  tudású,  foly¬ 
ton  újat  tanulni  szerető  emberekre  szükségünk? 

Végül  a  sok  megémlílhelő  közül  még  csak  egyet  akarok 
szóvá  tenni,  ami  némely  iskolánkat  elékteleníti:  az  erkölcsiekben 


való  erőtlenség.  Nem  mondom,  hogy  nincs  fegyelem,  többnyire 
van.  Vannak  szigora  és  vannak  gyönge  tanárok,  nem  árról  van 
szó.  Meglehet,  sőt  valószínű,  hogy  életünk  erkölcsi  lazasága  át¬ 
származott  az  iskolára 'is.  Mintha  semmi  egyebet  nem  kellene 
követelni  a  tanulóktól,  mint  hogy  a  leckét  megtanulják.  A  többi¬ 
hez,  mondják  vagy  gondolják  a  tanulók,  az  iskolának  nincsen 
köze.  Sok,  fájdalom,  túlsók  szülő  megerősíti  őket  ebben  a  föl¬ 
fogásban.  Mi  az  a  tanár,  mondják.  Iskola  és  templom:  e  kettő 
közel  volt  egymáshoz  a  térben;  együtt  keletkezett  az  időben;  most 
el  kellett  távozniok  egymástól,  a  föladatok  jobb  végzése  céljából. 
De  jaj  az  iskolának,  mely  nem  mint  templom  hívogatja,  be¬ 
fogadja  a  növendékeket,  mely  nem  áhítattal  tölti  el  a  gyermekek 
lelkét,  mely  nem  alkalmas  ily  áhítatot  kelteni.  Játszva  tanítani, 
mondja  egy  ostoba  jelszó.  A  tanulás  nem  játék,  az  iskola  nem 
játékhely.  Nem  a  jókedvet  kell  kiűzni  az  iskolákból,  hanem  igenis 
a  léhaságot,  az  erkölcsi  erőtlenséget.  Mindennek  az  iskolában, 
mindenkinek,  minden  tén3^kedésnek  a  nevelés  célját  kell  szol¬ 
gálnia  és  minden  nevelés  erkölcsi  nevelés,  más  eg5"általán  nin¬ 
csen.  Ezt  tanáraink  tudják,  de  a  tanulóknak  is  meg  kell  tudniok. 
Az  a  tanár,  aki  elfelejti,  hog}"  ő  a  tanulók  ideálja,  hogy  annak  kell 
lennie,  nemcsak  a  tudás  terén,  hanem  az  életben  is,  mintha  ma¬ 
gasabb  szférában  élne,  aki  a  tanulót  ebben  a  tekintetben  kiábrán¬ 
dítja,  nagy  kárt  tesz  a  tanuló  lelkében.  Nekünk  különösen  a  há¬ 
ború  után  rigorózus  erkölcsű,  kötelességtudó,  a  tisztelendőt  tisz¬ 
telni  tudó,  komoly  érzésű,  megbízható,  helytálló,  szilárd  alkatú 
telkekre  lesz  szükségünk. 


A  mag\"ar  katona  hős,  a  civil  lakosságnak  nem  az  a  föl¬ 
adata,  nem  is  áll  módjában;  de  a  cenzúrát  tisztelvén,  nem  mon¬ 
dom  meg,  micsoda  hiám^ait  a  civil  lakosságnak  volt  alkalmunk 
megfig\^elni,  nem  nekem,  de  mindannyiunknak. 

De  a  háború  után  igg  képzelem  a  tanult  magyar  embert. 
Legyen  magában  és  nemzetében  bizó.  Legj^en  a  munkáját  szerető, 
munkássághoz  szokott  ember.  Legyen  benne  az  igazi  önállóság  és 
függetlenség  érzete,  ami  nem  mindig  egy  a  politikai  pártok  jel¬ 
szavával.  A  kötelesség  legv^en  az  Istene.  Leg^^en  a  lelke  minden¬ 
kép  erős.  A  nemzetével  való  teljes  szolidaritás  hassa  át  lelkét.  Le- 
g\'en  úri  önérzetü  ezentúl  is,  de  ez  az  önérzete  saját  értékének 

öntudatából  származzék.  Ne  szeresse  oly  nagyon  a  külszínt,  a 
fényűzést,  a  pincérek  és  boltosok  imádását,  mellyel  valamikor 
annyira  szerette  hizlalni  öntudatát.  Ne  legyen  majma  a  külföld¬ 
nek.  Ne  ájuljon  el  mindjárt,  ha  másutt  nagyobb  hoteleket  és  több 
raffináltságot  talál.  Ne  sopánkodjék  azon,  hogy  szegényebbek 
vagyunk,  mint  az  angolok  és  kevésbbé  számosán,  mint  a  németek. 
Szerezzen  a  magyarnak  künn  barátságot  és  tiszteletet,  de  tegyen 
meg  maga  otthon  mindent,  hogy  arra  érdemesek  legyünk.  Ez  a 
mi  ideálunk.  Más  szóval  olyan  legyen  a  magyar  a  háború  után, 
mint  amilyennek  kellett  volna  lennie  a  háború  előtt.  Legyen  a 
valóságban  is  az,  amicsoda  velejében.  Semmi  újat  nem  kívánunk 
tőle,  hanem  a  magyarság  régi  virtusát.  Ez  az  egyetlen  tanulság, 
mit  a  nevelésre  vonatkozóan  a  háborúból  meríthetünk.  Nem  uj 
tárgyak  kellenek,  nem  uj  módszerek,  nem  uj  szellem,  hanem  a 
belopózott  bajok  kiirtása,  a  már  meglévő  jónak  továbbfejlesz¬ 
tése,  a  nevelő  iskola  gondolatának  az  egész  vonalon  való  keresz¬ 
tülvitele.  Az  iskola  értse  meg  a  magyarság  velejét  és  álljon  a  nem¬ 
zet  erkölcsi  és  szellemi  ideáljának  szolgálatában. 


III. 


Valamennyien  vezethetjük  az  iskolát,  hogy  olyan  legyen, 
aminönek  óhajtjuk.  Még  csak  erről  legyen  megengedve  néhány 
szót  mondanunk. 

Elsősorban  az  államra  tekintünk.  Neki  van  a  legfontosabb 


hivatása.  Neki  kell  gondoskodnia  róla,  hogy  a  tanári  succrescen- 
tia  a  maga  nagy  feladata  értelmében  neveltessék.  De  ha  a  kikép¬ 
zett  tanárt  megkapja,  bánjon  vele  igazságosan.  Az  iskola  bajai¬ 
nak  egy  részéért  a  kormány  felelelős.  Természetesen  nem  szólok 
valamely  meghatározott  kormányról,  de  mióta  magyar  kormány 
van,  igen  sok  történt  a  tanárság  elkeserítésére.  A  fizetési  dolgok¬ 
ról  semmit  sem  mondok,  ezeket  a  tanárságnak  sohasem  lett 
volna  szabad  oly  tragikusan  felfogni.  Amikor  valaki  tanár  lesz, 
a  viszonyos  szegénység  fogadalmát  teszi.  Akinek  bankár  ideáljai 
vannak,  ne  lépjen  erre  a  pályára.  Az  államnak  igazságosnak  és 
méltányosnak  kell  lennie  már  azért  is,  mert  éhező  tanárság  nem 
végezhet  kitűnő  munkát,  de  ez  inkább  technikai  kérdés  és  a  mai 
nap  máris  a  megoldás  utján  van.  Fájóbb  az,  ha  az  iskola  terén  a 

kormány  nem  látja  meg  a  szakértelem,  a  lelkiismeretes  munka 
érdemeit,  főleg  azért,  mert  az  igazgatók  megválasztásában  nem 
elég  óvatos,  illetőleg  túlságos  tért  enged  a  legilletéktelenebb  pro¬ 
tekciónak.  Vannak  tanári  testületek,  kik  nevetik  igazgatójuk  kép¬ 
telenségét  vagy  bosszankodnak  sok  tekintetben  való  inferioritá- 
sán.  Persze  igen  nehéz  jó  igazgatókat  és  még  nehezebb  jó  fő¬ 
igazgatókat  találni,  de  nálunk  sokszor  n%m  is  keresik,  sőt  kerü¬ 
lik  őket.  Többet  erről  nem  mondok,  de  meg  vagyok  győződve, 
hogy  a  német  iskola  a  maga  kiválóságát  elsősorban  a  jó  iskolai 
adminisztrációnak  köszöni.  Nekem  fáj  a  szivem,  ha  erről  kell 
beszélnem,  mert  én  kitűnő  középiskolai  igazgató  alatt  szolgáltam 
középiskolai  éveimet,  nekem  Hofer  Károly  volt  felejthetetlen 
igazgatóm.  Ha  az  ő  szelleme  szerint  való  volna  a  vezető  emberek 
többsége!  Egy  rossz  tanár  nemzedékeket  károsít  meg;  egy  rossz 
igazgató  fölér  tiz  rossz  tanárral,  egy  rossz,  gyönge  vagy  képtelen 
főigazgató  nem  oly  ártalmas,  mint  egy  rossz  igazgató,  de  sokkal 
ártalmasabb,  mint  egy  rossz  tanár.  A  fő  az  igazgató.  Az  támo¬ 
gatja  a  jót,  támogatja  az  ingadozót  és  kiküszöböli  a  nem  arra 
valót.  Annak  jónak  is,  szigorúnak  is  kell  lennie.  Minket  a  puha- 
szivüségünk  tesz  tönkre.  Ha  felhangzik:  felesége  van,  öt  gyer¬ 
meke  van,  akkor  szabadalma  van  az  illetőnek  mindenre.  Nálunk 
azonban  mindenki  lehet  igazgató,  ki  nagyon  erősen  akarja.  Aki 
meg  nagyon  akarja,  ritkán  arra  való.  Az  igazgatóságot  kivona¬ 
tossá  kellene  tenni  a  tanárság  előtt,  de  csak  a  legeslegérdemesebb¬ 
nek  adni. 

Talán  többet  használ,  ha  a  szülőket  és  a  társadalmat  megszó¬ 
lítjuk,  hogy  siessenek  az  iskolának  segítségére.  Mindenki  átlátja, 
hogy  főleg  a  szülők  segítsége  fontos,  hiszen  együtt  nevelik  a  gyer¬ 
meket,  a  szülők  és  az  iskola.  De  itt  az  iskola  keveset  tehet,  a  szü¬ 
lőknek  kell  jönniök.  A  szülőknek  kell  megtanulniok,  mi  az  iskola 
és  mit  kell  annak  a  szülőktől  kívánnia.  Az  iskola  módot  ád  rá, 
értekezletekre  hivja  a  szülőket  és  kioktatja  őket.  De  arra  nem 
oktathatja  ki,  hogy  elsősorban  tiszteljék  az  iskolát  és  a  tanárt, 
ezt  a  szülőknek  mégis  maguktól  kellene  tudniok.  Vétek  az,  hogy 
a  szülők  körében  igen  gyakran  könnyelműen  beszélnek  az  iskolá¬ 
ról  és  a  tanárokról,  megmérgezik  ilyenekkel  a  gyermekek  lelkét, 
akik  aztán  mindenféle  hazugságokkal  az  iskoláról  ámítják  szü¬ 
leiket.  Persze  még  nagyobb  baj,  hogy  némely  iskola  jogos  alapot 
ad  ily  vádakra.  De  a  szülőknek  mégis  tisztelniök  kellene  gyér- 

mekeik  lelkét  és  fejlődésük  legkényesebb  éveiben  távol  tartani, 
amennyire  és  ameddig  lehet,  az  iskola  becsmérlését.  Borzasztó 
visszagondolni  a  múltra,  nekem  magamnak  a  legszomorubb  em¬ 
lékeim  vannak  ilyenekre  vonatkozólag,  t.  i.  elég  szerencsétlen 
voltam  oly  tanárok  keze  alá  kerülni,  kikre  nem  szivesen  gondo¬ 
lok  vissza.  Hála  istennek,  voltak  kitűnő  tanáraim  is!  Az  iskola 
mintegy  szent  helye  legyen  a  szülőknek  és  a  társadalomnak.  Neki, 
az  iskolának,  a  legkényesebbnek  kell  lennie  iskolai  becsületére, 
viszont  azonban  a  szülőknek  és  a  társadalomnak  is  föl  kell  tekin¬ 
tenie  az  iskolára,  melynek  egészen  kivételes  helyet  kell  biztosí¬ 
tanunk  életünkben.  Kapuja  elől  vissza  kell  vonulnia  minden  pár¬ 
toskodásnak  (a  politikai  strébereknek  csak  úgy  nincs  helyük  az 
iskolában,  mint  a  bankároknak),  minden  indulatnak,  minden 
érdeknek.  A  szülőknek  lesniük  kell,  mit  kíván  tőlük  az  iskola, 
hogyan  bánjanak  otthon  a  gyermekekkel.  Az  iskolának  irányzó 
auctoritásnak  kell  lennie  a  társadalom  előtt  az  őt  illető  kérdések¬ 
ben.  Ott  nem  lehet  fenyegetőzni,  Ígérgetni,  hízelkedni,  intrikálni, 
protekciót  keresni  vagy  gyakorolni.  Kapuja  homlokzatán  föl  kel¬ 
lene  Írni:  Justitia  est  fundamentum  omnium  scholarum  orbis  ter- 
rarum.  Az  igazságtalan  tanár  még  rosszabb  mint  a  tudatlan.  A 
tudatlantól  csak  nem  tanulunk;  a  lelkiismeretlen  példájával  ront 
meg  bennünket;  az  igazságtalan  megmérgezi  lelkünket.  A  tanár 
bűnei  fölforgatják  valónkat,  igazságtalanság  pedig  a  legnagyobb 
bűnök  egyike.  De  erről  sem  kell  tovább  beszélni.  Csak  egy  ország 
van,  ahol  ezek  a  követelmények  mind  valósággá  válnak,  neve 
Utópia.  De  minden  emberi  haladás  az  Utópiáktól  függ,  melyeket 
megállapítunk  és  megközelíteni  iparkodunk.  A  kis  hangya  száz¬ 
szor  megpróbálja  a  szalmaszál  eicipelését,  mig  végre  sikerül  neki. 
Nekünk  sem  szabad  visszarettennünk  a  végérhetetlen  munkától. 

Igen  fájdalmasan  érinti  telkemet,  hogy  az  irodalom,  a  tudo¬ 
mány  és  a  művészet  sem  tud  együttérezni  az  iskolával  és  őt  támo¬ 
gatni.  Van  egy  neme  a  legundorítóbb,  legszennyesebb  irodalom- 
nak,  mely  nemcsak  nem  tiszteli  a  gyermekek  tiszta  lelkét,  hanem 
egyenesen  számít  megrontásukra  és  számára  Írja,  körébe  ter¬ 
jeszti  piszkos  tákolmányait.  A  botbüntetés  pedig  el  van  tiltva!  A 
rendőrség  nem  sejti,  hogy  neki  itt  feladatai  vannak,  sőt  tűri,'  hogy 
az  antikváriusok  boltjai,  hol  ezek  a  gyermekek  sűrűn  megfor¬ 
dulnak,  búvóhelyei  legyenek  a  piszkos  olvasmányoknak,  melyek 
a  kirakatokban  is  diszlenek.  Ez  a  Budapest  bizonyos  tekintetben 

elátkozott  város,  mindennemű  dudva  itt  tanyázik  a  legbujábban. 
Gyermekkoromban  két-három  tisztességes  antikvárius  volt  a  vá¬ 
rosban,  most  van  száz,  ebből  nem  tudom  hány  a  tisztességes,  de 
biztos,  hogy  néhány  főleg  könyvtolvajokból  és  pornográfiáiból  él. 
A  nagytekintetüeknek,  akik  vannak,  szégyelniök  kell  tisztes, 
nagyfontosságu  hivatásukat.  Amazok  több  kárt  tesznek,  mint  a 
tolvajok.  A  rendőrség  talán  a  háború  után  meg  fogja  hallani  sza¬ 
vunkat,  mert  csak  a  rendőrség  segíthet.  A  zugantikváriumokat 
mind  ki  kellene  küszöbölni.  Talán  jó  volna  a  régi  iskolai  könyvek 
vételét  is  megtiltani,  ez  megfosztaná  őket  létüknek  egyik  ürü¬ 
gyétől. 

De  az  irodalomtól  pozitív  munkát  is  várunk,  hogy  Írjon  a 
gyermekek  számára,  Írjanak  azok,  akik  erre  képesek  és  ne  en¬ 
gedjék  át  a  tért  azoknak  az  ifjúsági  Íróknak,  akik  a  föld  legtehet¬ 
ségtelenebb  teremtményei.  Többnyire  úgy  van,  hogy  aki  a  nagy 
irodalomban  nem  boldogul,  ráveti  magát  a  kicsinyre,  ahol  ellen¬ 
őrizhetetlenül  garázdálkodhatik.  Ugyanez  áll  a  képzőművészekre 
nézve,  úgy  hogy  alig  van  egy-két  jól  illusztrált  ifjúsági  iratunk, 
ámbár  vannak  itt  is,  amott  is  dicséretes  kivételek.  A  legnagyobb 
baj  azonban  az,  hogy  a  tudomány  terén  is  a  nagyok  az  iskolát 
majdnem  egészen  átengedték  a  kisebbeknek,  néha  a  legkisebbek¬ 
nek.  Tankönyvirodalmunk  nem  jól  van,  annál  jobban  vannak  a 
tankönyVirók  és  tankönyvkiadók. 

Mindenki  szájában  hordja  a  hazaszeretet  igéjét.  Szeretjük 
a  haza  földjét,  szeretjük  embereit,  de  főleg  szeressük  a  gyerme¬ 
keit.  Az  a  legjobb.  A  jövő.  A  tisztaság.  A  remény.  A  haladás  és 
emelkedés.  Ha  azt  mondják  nekünk,  adjuk  oda  magunkat  a  hazá¬ 
nak,  miért  ne  szentelnők  életünket  az  ifjúságnak,  mely  a  haza 
jövője?  Az  az  iskola,  az  a  társadalom,  az  az  állam,  melyet  a  gyer¬ 
mek  szeretete  hat  át,  az  tud  nevelni.  Mert  a  neveléshez  minden 
kell,  erő,  tudás,  lemondás,  folytonos  munka;  de  ahol  •  szeretet 
nincsen,  ott  semmi  sincsen,  ott  áldatlan  minden  munka,  minden 
tudás,  még  az  erő  és  a  lemondás  is. 

Súlyosan  nehezedik  rám  az  a  gondolat,  mi  minden  kell 
hozzá,  hogy  az  iskola  jó  lehessen,  majdnem  teljesíthetetlen  föl¬ 
tételek.  Szegény  iskola,  szegény  ifjúság,  szegény  nemzet!  Mégis 
ennek  a  súlynak  az  érzése  is  boldogság.  Mert  aki  viseli,  mégis 
tudja,  hogy  az  emberiség  legnagyobb  ügyének,  örök  feladatának 
áll  szolgálatában. 

Augusztus  ragyogó  meleg  napja  süt  az  alföldi  rónaságra. 
Itt  vagyok  a  széleshátu  kék  Duna-mentén;  előttem  a  lassan  höm¬ 
pölygő  gyönyörű  viz;  mögöttem  csöndes  mezőségek;  mellettem 
susogó-tapsoló  t)uja  lombozatu  nyárfák;  fölöttem  pedig  a  magyar 
ég  nefelejcs-kéksége,  egyetlenegy  makula-mákszemnyi  felhő¬ 
foltocska  nélkül.  ^ 

Ez  az  én  augusztusvégi  hazám.  Ez  a  napsugaras  nyilt  tájék, 
ahol  mosolyog  körülöttem  az  egész  mindenség.  Ösmerek  itt 
minden  fát,  minden  bokrot,  minden  rögöt.  A  nagy  viz  felől  foly¬ 
tonosan  fujdogál  a  szellő  és  körüllengi  arcomat,  mintha  simo¬ 
gatna.  A  pompás  fiatal  fák  duzzadoznak  a  lombjok  közé  suhanó 
széltől;  az  alattok  terülő  fűszőnyeg  selymén  pici  hullámok 
sodródnak  elfogyhatatlanul. 

Egy  ilyen  nyárfa  alatt  fekszem  az  illatos  fűágyon  és  nézem 
a  folyam  csillámló  vizfodrait;  szivom  magamba  a  feltünedező 
képsorozatok  hangulatát;  apró  események  rajzanak  és  zajlanak 
körülöttem,  amelyek  a  világ  sorsát  sehogysem  változtatják,  de 
amelyek  miltiárdjainak  összetételéből  áll  tulajdonképen  a  mi 
földi  világunk. 

Hátam  mögött  tengeri-tábla  szalagja  húzódik  idáig  s  a 
kövér  zöld  levelek  zizegő  súrlódását  hallom.  Onnan  jöttem; 
foglyot  kerestem  a  tengeri-erdőben.  Akkor  azt  lestem,  mikor 
röpül  fel  előlem  berregő  nesszel  a  szürke  mezei  tyuk;  —  most 
elpihent  bennem  a  « vadász))  és  szinte  sajnálom  a  szegény  ostoba 
madarakat,  amelyeknek  haláluk  a  velem  való  találkozás. 

Most  nem  vérszomjas  h(3hér  vagyok,  hanem  szelidlelkii 
pap,  aki  a  természet  csudaszép  nagytemplomában  imádkozik. 

Most  a  teremtő  Isten  remekét  érzem,  sejtem,  látom,  figye¬ 
lem  mindenben.  Egy  szál  cickóró  fehér  bokrétája  himbálódzik 
közvetetlenül  mellettem;  az  a  fehér  bokréta  ezer  piciny  egy¬ 
forma  virágból  összeróva,  szaggatottszélü  ernyőt  alkot,  amely¬ 
nek  süppedő  puha  felületén  egy  lepke  pihen  szétterített  szárny¬ 
nyal.  Micsoda  könnyű  testecske  az,  amely  még  egy  milliméter- 
nyire  sem  nyomja  le  a  cickóró  bokrétáját!  .  .  .  Pedig  a  lepkén 
kivid  egy  pár  pirosfekete-tarka  ((istentehénkéje))  is  (degelget*) 
azon  a  fehér  ernyőn;  vagy  csak  bujkál  remekbe  készült  szövete 
közt?!  ...  A  nyárfa  tapsolgat  fölöttem  s  egyre  suttog.  Messziről 
hajó  tutulását  hallom;  a  sima  vizen  úszik  errefelé  egy  karcsu- 
testü  gőzös;  tolja  maga  előtt  a  felvert  habokat  és  közéjük  pas- 
kol  óriás-kerekével.  A  galambsirályok,  amelyek  az  imént  rajta 
himbálództak,  most  erre  szökdösnek,  a  part  felé.  Nagy  fehér 
hamvas  pillangókként  közelednek;  le-lesuhannak  aközben  a 
víz  színére  s  úgy  tesznek,  mintha  felkaptak  volna  róla  valamit; 
pedig  talán  csak  a  saját  tükörképökkel  csókolódtak.  Amikor  a 
parti  nyárfa  alat  észrevesznek,  meghökkenve  csavarodnak  el 
oldalt  messzebb;  libegve  úsznak  a  levegőben;  mindig  a  viz  fölött 
maradnak;  szerelmesek  a  tovasurranó  vízbe.  Velők  röpülök 
gondolatban;  mennek-mennek ...  És  fölöttem  riadó,  recsegő 
szóval  érkezik  valaki;  egy  magyar  papagály,  egy  szinpompás 
kékcsóka,  —  ha  tetszik:  kalangya-varjú,  vagy  szalakóta,  — 
amely  a  vizslámat  vette  észre  s  most  leripakodik  rá.  Eltűnik  a 
fa  koronájának  sürü  sátra  közt;  de  nincs  türelme  ott,  —  izgatja 
a  négylábú  idegen,  megint  előröppen,  hogy  jobban  szemügyre 
vegye,  —  aztán  lesuhog  a  tengeri-táblára  s  megül  egy  arany- 
tányéros  napraforgón,  onnan  leseget  felénk. 

Ez  a  napraforgó  az  egész  mezőség  dísze.  Van  a  tányérja 
félméter  átmérőjű;  aranyglóriás  naparculata  szinte  odahipno¬ 
tizálja  a  tekintetet;  akkora  levelei  vannak,  hogy  egy  kis  bölcsőre 
elég  volna  belőle  takarónak  egy-egy;  a  kórója  mint  valami  fiatal 
sudarfa  nyúlik  fel  két  ember  magasságig.  Alatta  széles  körlet¬ 
ben  árnyék.  S  ebben  az  árnyékban  tökinda  kúszik  a  napos  tarló 
felé;  sárga  tökvirág  csalogatja  be  magához  a  méhet  onnan  felül¬ 
ről,  a  napraforgó  átfülledt  kebléről. 

A  tarlón  tisztesfű  fehérbe  vesző  szőnyege,  elhintve  közte 

temérdek  kék  szarkaláb;  —  apró  szulák  futókás  indáin  világos 
rózsaszínnel  festett  virágtölcsérkék;  a  cifra  koronilla  pirosanfehér 
és  fehérenpiros  tarkasága  itt  is  ott  is;  —  sárgaállu,  vöröses  szájn 
gyujtoványfű,  nefelejcsszinii  kandilla,  —  és  pipacs,  pipacs, 
pipacs,  —  és  még  ki  tudja,  mi  minden,  ami  mind  megjelenik  a 
tarlókon  ilyenkor  ...  A  mesgyén  egy-egy  katang  kéklik;  —  de 
búzavirágnak  már  nyoma  sincsen;  a  learatatlan  csenevész  gazos¬ 
ban  szamárrózsa  bolyhos  gombjai  piroslanak;  ökörfarkkóró 
nyurga  szárán  fénylik  a  sok  kénsárga  ékesség  .  .  . 

Mennyi  gyönyörűség  ez  igy  egy  üt!  S  a  tarló  maga  mégis  a 
sivár  ürességet  jelenti,  ahonnan  már  nincsen  mit  várni  a  ter¬ 
mészet  ajándékait  leső  és  sóvárgó  embernek. 

De  a  vadásznak  annál  inkább.  Amikor  a  délutáni  nap  alko¬ 
nyaira  kezd  már  hajlani,  megmozdulnak  a  tengeriben  s  a  gazos¬ 
ban  hüsölő  fürjek  s  foglyok  és  kisétálgatnak  a  szomszédos  tar¬ 
lóra.  A  buzatarló  valóságos  vad-gyüjtő  ilyenkor.  A  gerle  csapa¬ 
tostól  száll  rá,  úgy  dézsmálja,  úgy  szedegeti  össze  az  elhullott 
szemeket;  —  a  foglyok  vacsoráinak,  kapargálnak,  megfürödnek 
a  porban;  a  vén  kakas  vigyáz  a  csapatra  s  a  legkisebb  gyanús 
jelre  is  figyel;  vagy  meglapul  s  akkor  a  bujásban  követi  vezérét 
az  egész  csapat;  vag}^  nekiered  s  visszafut  a  tengeri  közé,  — 
esetleg  felröpül  és  magával  rántja  a  családját,  amely  vakon  száll 
utána. 

S  Íme,  már  alkonyodik.  Száll  a  nap  lefelé  és  a  nagy  viz,  a 
széles  mező, '  a  tarlókkal  s  a  tengeri-táblákkal,  meg  a  rétségek- 
kel  együtt,  csupa  aranyfényben  úszik.  A  dunaparti  füzesben 
hápog  a  vadruca  s  egyszer  csak  kezdenek  a  rucafalkák  mozogni, 
huzni,  ki,  a  nagy  tarlóra,  ahol  ellenállhatatlan  csalogatói  az  árpa¬ 
táblák. 

A  bokor  tetején  tövis-szuró  gébics  leselkedik;  s  a  nyárfák 
magas  gályáiról  bábaszarka  csap  le  a  fű  közé,  viszi  a  zsákmányát 
egy  másik  fára,  miközben  a  társa  riasztó  veszekedéssel  pöröl  s 
szidja. 

—  Gyere  kutyám,  menjünk  egy  házzal,  egy  bokorral 
arrább.  Gyere,  fürödjél  meg  még  egyszer,  ha  akarsz,  mert  aztán 
nem  látsz  vizet  estig! 

A  '(^én  vizsla  mintha  megértett  volna:  rám  néz,  feltápász- 
kodik  fektiből,  megrázza  a  fejét,  a  derekát,  utoljára  a  farát  s 
ásít.  Farkát  csóválva  nyöszörög.  Beledobok  egy  száraz  gályát  a 

Dunába:  apport!  hozd  el!  Az  ((öreg))  nekirugaszkodik,  belelocs- 
csan  a  meredekről  a  vizbe  s  habzsolja  a  hüs  italt,  egyben  úszik 
az  árral  a  galy  után,  amig  el  nem  kapja.  Akkor  fordulna,  ha 
birna.  De  az  áramlás  erős  és  nem  igen  engedi.  Féloldali  kanya¬ 
rodva  küzdi  magát  az  én  hűséges  társam  a  part  felé.  Eléri,  ka¬ 
paszkodnék,  de  a  part  meredek;  muszáj  lejebb  kerülni.  Magam 
is  arra  tartok;  biztatom  az  öreget  felülről:  no  most!  itt  próbáld 
meg!  ílalk  szűküléssel,  azután  hangosabb  nyöszörgéssel  kíván¬ 
kozik  ki  a  társam  a  vízből;  elég  volt  már  a  fürdés.  De  azt  a  száraz 
gályát  el  nem  eresztené  a  világért  sem.  Ha  a  fogával  kapaszkod¬ 
nék  a  lehajló  füzfaágba,  könnyen  feljuthatna  a  párkányra,  csak¬ 
hogy  két  urat  egyszerre  szolgálni  nem  lehet;  —  inkább  szenved 
hát  és  még  lejebb  sodródik,  amig  csak  el  nem  éri  a  bokros 
zátonyt.  Azon  már  megtalálja  az  uttalan  utat  hozzám.  Hogy  örül 
a  vén  bolond,  amikor  leteszi  elém  azt  a  száraz  gályát.  —  Lásd, 
itt  van,  elhoztam,  —  mondja  üvöltő  hízelgéssel  és  jót  húz  csá- 
póló  farkával  a  lábam  szárára. 

Tovább  megyünk  s  amikor  visszanézek,  már  csak  a  nagy 
víz  túlsó  partja  felől  látok  egy  keskeny  ezüstös  hullámcsikot. 
Mintha  be  volna  vele  szegve  az  a  dunai  sziget  odaát.  Az  ezüst- 
csikón  túl  zöld  szalag  húzódik;  a  zöld  szalagon  túl  sötétlő  fák;  — 
a  kettő  közt  valami  nagy  pirosság,  mintha  óriás  pipacs  nyílnék. 
Asszonyféle  lehet  ott;  —  annak  a  viganója  tüzel  ennyire. 

Amerre  nézek  senki  sincsen  a  közelségemben.  Igazi  pusztai 
magány  ez,  amiért  annyira  rajongok.  Valahol  fén^^es  bádog¬ 
torony  szikrázik  az  alkonyat  fényében;  —  az  is  túl  van  a  Dunán. 

A  harangja  tán  el  sem  hallatszanék  idáig,  minthogy  szél  jár.  És  , 
mégis  harang  szól  valahol.  Olyan  lágyan,  halkan,  dallamosan 
csendül,  hogy  megállók  hallgatni.  Az  ám,  a  puskám  csövébe 
surran  be  egy-egy  szélköl3mk,  az  csendül  olyan  harangosan. 

Mennek  a  fecskék  hazafelé;  —  ug}"  siklanak  tova  előttem, 
fölöttem,  mintha  kis  fekete  nyilak  mdlalnának  az  égen.  Most 
éles  csivikéléssel  fut  szét  ki  merre  lát,  s  egyikök  hirtelen  fel¬ 
vágódik.  Njmmában  egy  kis  kilőtt  ág^nigolyó  süvít;  —  az  egy 
hosszuszárnyu  sóhmm,  az  ug^uievezett  ((fecskefogó)).  Minden 
atyafia  közt  a  leggyorsabb  röpülő. 

És  most  látok  egy  oljnn  légtornászó  mutatvánjT  torony¬ 
magasságban,  aminőt  királjmk  sem  rendelhetnek  meg,  hanem 
csak  a  véletlen  szeszélyéből  élvezhetnek. 

A  fecske  elől  villan,  a  sólyom  közvetlenül  a  nyomán,  min¬ 
denütt  a  sarkában;  —  s  ha  a  kis  frakkos  hirtelen  oldalt  csap, 
akkor  a  nekiszelesedett  sólyom  tűlzúg  rajta.  Kezdődik  a  hajsza 
mindannyiszor  újra,  még  vadabbul;  —  hihetetlen  fordulatokká], 
gyönyörű  Íveléssel,  fáradhatatlan  ismétlésekkel;  de  mindig  a 
fecske  van  elől  és  egy  kicsivel  feljebb  is.  Két  viharhajszolta  kis 
fekete  pont  a  végtelen  égen;  csakhogy  egyik  harmincszor  akkora, 
mint  a  másik. 

Lesem,  hogy  merre  ^tűnnek;  várom,  hogy  bár  volna  annyi 
esze  a  szegény  kis  fecskének  és  erre  tartana  felém.  Nem  remélt 
segítséget  találhatna  bennem.  S  lám,  az  üldözött  megérez  valamit 
a  kivánságomból;  vagy  csak  nem  birja  már  a  szédületes  ver¬ 
senyt;  kanyarodik  még  egyet  s  nyílegyenesen  vág  le  hozzám. 
Mintha  kö  esett  volna  le  a  szivemről,  olyan  megkönnyebbülést 
érzek.  Még  egy  pár  másodperc  és  rajta  lenne  a  sólyom  a  zsák¬ 
mányán;  de  közbe  dörren  a  puskám  s  a  szárnyas  villámba  azzal 
l)ele  is  üt  a  menykő. 

—  Apport!  kutyám!  hozd  el!! 

Az  ((öreg))  arra  lohol  s  óvatosan  kerüli  körül  a  szokatlan 
((vadat)),  amely  még  utolsó  leheletéig  is  veszedelmes  lehet.  Akár- 
mil3en  vizslát  nem  is  szabadna  ráereszteni;  de  ez  itt  tapasztalt 
vén  kujon,  akin  már  sem  javítani,  sem  rontani  nem  igen  lehet 
s  aki  vigyáz  magára.  íme,  csakugyan  hozza!  Könnyű  neki;  hisz 
nincs  már  a  sólyomban  élet,  egy  lélekzetre  való  sem.  Csüng  a 
feje  s  karmait  lelógatja.  Hosszú  szárnya  ellenben  úgy  libeg  a 
szélben,  mintha  még  most  is  röpülni  próbálna. 

Hát  a  szegén}"  kis  fecske?!  .  .  .  Istenem,  arról  biz  teljesen 
megfeledkeztem.  Ki  tudja,  hol  piheg,  szivdobogva;  vagy  talán 
magához  tért  s  azóta  el  is  feledte  ezt  a  kalandot. 

* 

Szekér  nyiszorog  mögöttem.  Észre  se  vettem  a  sólyom 
miatt,  hogy  közeledik  valaki.  Egy  pár  sovány  tehénke  húzza  a 
vendégoldalas  parasztszekeret,  amelyen  lucerna  van.  A  deszka¬ 
ülésen,  elől,  a  kocsis.  Szép  hosszuhaju,  bekötöttfejü  kocsis. 
Asszony  az  istenadta.  Mellette  egy  alig  öt  éves  pöttöm  gyerek;  — 
a  lucernában  fészekformára  nyomkodott  vacokban  a  másik,  a 
két  esztendős. 

Félénken  néz  rám  mind  a  három.  A  ((kocsis))  köszön:  jó 
estét  adjon  Isten. 

—  Magának  is  lelkem-galambom;  —  hol  fogta  azt  a  két 
kis  fia-galambot?  mondja. 

Elmosolyodik  a  hosszuhaju  kocsis,  —  Azt  biz  a  gólya 
hozta,  feleli,  bizalomra  kapva.  —  Hojsz  te,  hojsz!  —  nógatja  a 
félrelépő  tehénkét. 

'  —  Adta  gólyája!  de  tudta  hova  vigye.  Oszt  hol  van  most 

az  a  ((gólya))? 

—  Az  biz  odakint  van,  a  háborúban.  Talán  visszahozza  a 
jó  Isten,  mert  már  nagyon  nélküle  vagyunk  itt  mindnyájan. 

Elment  a  kedvem  a  tréfától.  Nehezedett  a  szivem.  ((Nagyon 
nélküle  vagyunk  itt  mindnyájan));  —  ez  csengett  a  fülemben 
folytonosan,  akkor  is,  amikor  már  rég  elnyiszorgott  csára  az  a 
kis  parasztszekér. 

Ez  a  nagy  üresség,  ez  a  nagy  csöndesség  ezen  a  magyar 
rónán,  most  fájni  kezdett.  Ahogy  örültem  neki  az  imént,  úgy 
elszorult  a  szivem  attól,  hogy  miért  olyan  nagyon  csöndes  itt 
most  minden. 

Hisz  mindnyájan  elmentek.  Az  a  sok  remek  munkáskéz, 
az  ősi  földnek  a  dédelgetője,  mívelője,  gondozója,  most  mind 
puskát  markol,  örökös  harci  viharban  ernyed-fárad.  A  nagy 
puszták  itthon  üresek.  A  halál  mezőségén  folyik  mosi  az  aratás 
és  a  legnemesebb  kalásztenger  közt  vág  sort  a  bomba,  a  gránát, 
a  srapnel,  a  százféle  gyilkos  hadiszerszám. 

Mindnyájan  elmentek!  ...  Az  asszonyok  maradtak  itthon, 
meg  a  gyermekek;  meg  a  magokkal  is  tehetetlen  aggok. 

Akik  erősek  voltak,  férfiak  voltak,  akik  a  magyarságnak 
szine-java  voltak,  azok  mindnyájan  elmentek. 

Nincs  itt  más,  csak  a  magány;  üres  a  puszta,  csöndes  a 
mező;  —  dal  nem  csendül  rajta,  hacsak  kis  gyermek  sirása  nem, 
ahol  a  magára  maradt  anya  végzi  az  ura  munkáját  s  rá-rászól 
a  barázdában  vagy  a  kereszt  alatt,  vagy  a  nagy  napraforgó  ár¬ 
nyékában  meghúzódó  apró  porontyára:  ((ne  sirj  te,  jön  apád! 
hoz  a  vásárról  mézes  bábot)). 

A  kegyetlen  Élet  száguld  itt,  mint  az  a  hosszuszárnyu 
sólyom  és  kergeti-hajszolja  a  szegény  kis  emberformáju  fecske¬ 
fiókákat  —  a  bizonytalan  sorsba. 

Üresek  a  puszták;  mindenki  elment! 

Csakugyan  elment. 

Elbeszélés, 

Irta:  Malonyay  János. 


A  Mars  külső  holdján,  a  23*700  kilométer  magasságban 
lebegő  Deimoson  épült  ((Nemzetközi  Tudományos  Akadémia^) 
csillagászati  osztályának  főtornyában,  két  tudós  foglalatoskodik. 

Két  kis  ember,  alig  méternyi  magasak;  fejük  aránytalanul 
nagy;  teljesen  kopaszok,  mert  nyáreleje  van,  majd  a  nagy  téli 
hidegre  ismét  jó  melegen  megszőrösödnek.  Orruk,  szájuk  alig 
észrevehető;  a  szitakötő  összetett  szeméhez  hasonló,  ökölnyi 
nagyságú  látószervük  hideg,  élettelen  kifejezést  ád  arcuknak. 
Testükön  mindaz  ami  a  csontszerkezetet  borítja:  duzzadt,  erősen 
felpöffedt,  mintha  vizkórosak  volnának. 

Egyik  tudós,  az.  öregebb,  Írásai  mellől  az  ablakhoz  totyo¬ 
gott.  Párnás  kezével  óvatosan  simogatta  vállát.  Cérnavékonyságu 
hangon  mormogott: 

—  Az  ember  keservesen  megsinyli  ezt  az  ideutazást!  .  .  . 
Micsoda  kínos  ut,  abban  a  szűk  ágyulövegben!  ...  Ki  sem  nyuj- 
tózhatik  az  ember  becsületesen.  Valahányszor  átrándulok  ide,  az 
Akadémiába:  szédülök,  testem  fölpuffad,  csak  azért,  mert  a  ter¬ 
mészetnek  Így  tetszik  kiegyenlíteni  a  testünk  súlyát  okozó  von¬ 
záskülönbséget,  ha  az  anyacsillagról  átmerészkedünk  ide,  a  12 
kilométer  átmérőjű  holdunkon  épült  Akadémiába.  Ha  fölválta¬ 
nak,  küzcíhetek  majd  odafönt  reumámmal  megint.  Legalább 
fizetésemet  emelnék!  Elsején  okvetlen  fizetésemelést  kérek,  — 
tette  hozzá  határozott  hangon,  —  vagy  p*edig,  megyek  szépen 
nyugdíjba! 

így  panaszolt  az  öreg  tudós,  kifejezést  adván  számos  más 
akadémikus  hivatalnoktársa  titkos  gondolatának. 

A  másik,  a  fiatalabbik  tudós  ingerkedett  véle: 

—  Vén  elégedetlen!  Persze,  szívesebben  építenél  magadnak 
nyaralót  te  is,  a  belső  holdon!  Azon  a  hitvány,  sziklás  holdacskán, 
ahol  a  telek  négyszögöle  kincset  ér  és  amelyért  századok  óta 
harcolnak  egymással  az  államok.  Megállj  öreg!  számítsuk  ki 
csak:  hányszor  kell  néked  ideutaznod,  hogy  egy  olyan  telek  árát 
összezsugorgassad!  Mit  is  kapsz  te  az  Akadémiától  egy-egy  ilyen 
kirándulásért?  . . . 

Az  öreg  tudós  haragosan  hátat  fordított.  Nem  felelt.  Ki¬ 
tekintett  az  ablakon. 

Körül  az  élettelen,  fagyosan  kemény  sziklatalajon  ezer  meg 
ezer  ház.  Az  Akadémia  rengeteg  épülete,  a  múzeumi  pavillonok 
sokasága.  A  tizenkét  kilométer  átmérőjű  hold  felületén,  egyébként 
talpalatnyi  hely  sincsen  szabadjára.  A  nemzetközi  tudományos 
középpont  határában,  szintén  nemzetközi  megegyezéssel:  egyete¬ 
mek,  líceumok,  felsőbb  s  alsóbb  iskolák  épültek.  Ahova  fölküld- 
vén  a  marsbéli  apa  félesztendős  fiacskáját,  tudással  szinültig 
megtöltve  szállítják  vissza  hazájába  a  hétéves  polgárt.  Lévén  a 
marsbéli  esztendő,  a  naprendszer  más,  beljebb  keringő  bolygójá¬ 
nak:  két,  három,  sőt  négyszerese,  s  mivelhogy  kisebb  ott  minden, 
tehát  sebesebb  az  élet  múlása  is.  Sebesebb  az  ész  csiszolódása,  se¬ 
besebb  a  haladás  az  általános  megérés  felé,  mert  bár  egyszerre 
született  több  más  bolygóval,  hamarább  öregedett  a  Mars.  És 
véle  minden  lakója.  Három  évtized  súlya  már  sirba  görnyeszt 
azon  a  csillagon. 

Esteledett.  Az  öreg  tudós  nézett  ki  az  ablakon. 

Messze,  messze,  homályos  páráktól  övezve  az  ég  alján,  a 
rőtfényü  Mars.  Az  óriási  szárazföld  szinte  kiszakad  a  sekély  ten¬ 
gerekből.  Félelmetes  méretű  csatornák  kereszteződésénél, 
hangyafolthoz  hasonlítanak  a  roppant  világvárosok.  Amint 
sűrűbbé  ereszkedik  a  homály,  mintha  villanószárnyu  bogárkák 
özöne  telepednék  á  városok  fölé:  ezer  meg  ezer  lámpafény  csil¬ 
lan.  Látszik  a  marsbéli  vonatok  kigyózó  igyekvése,  zeg-zugosan 
suhannak  el  a  repülőgépek,  a  tengereken  szinte  alig  észrevehe¬ 
tően  mozdul  meg  egy-egy  kivilágított  hajó. 

Igen  halkan,  szinte  alig,  némelykor  dördülés  hallatszik  .  .  . 

Az  öregebb  tudós  odaszólt  társához: 

—  Most  kél  föl  a  Pásztor-csillag,  naprendszerünknek  har¬ 
madik  bolygója  . .  .  Épen  együttállásban  vagyunk,  most  te  jól 
megfigyelhetnéd!  Ma  különösen  zöld  .  .  .  Érdekes!  .  .  .  Vájjon,  mi 
okozza?!  . .  .  Levegője,  vize  is  van,  akkor  ott  élet  is!?  .  . .  Talán 
növényzetének  szine  zöld!?  .  .  .  Különös  lehet!  Nálunk,  itt  a  Mar¬ 
son,  a  levél  piros.  De  a  természet  nagy  mester.  Zöld  fák!  .  .  .  Kü¬ 
lönös,  nagyon  különös!  .  .  .  Nyugtalan,  idegesítő  szin  az.  Ha  ugyan 
van  olyan,  aki  látja,  ha  van  ott  ember?  .  .  .  Szörnyen  izzadhatnak, 
ha  ugyan  rég  meg  nem  sültek.  Különben  pedig  micsoda  anyagias 
népség  lehet  az  ottan?!  . . .  Tudásra  teljesen  képtelenek,  ha  ugyan 
egyáltalában  létezhetik  ottan  ember. 

A  másik,  a  fiatalabb  tudós,  lendített  a  csillagvizsgáló- 
készülék  egyik  kerekén  és  a  mértéktelenül  nagy,  az  ijesztően 

nagy  távcső  a  Pásztor-csillagra,  más  néven  a  Föld-bolygó  felé 

% 

szegeződött. 

Ott  a  Pásztor-csillagon,  vagy  ha  úgy  tetszik:  a  Föld-bolygón, 
épen  ebben  az  időben,  égig  fölzajló  események  űzték  egymást. 

Az  erősebb  ököl  joga!  Háború!  .  .  . 

Soha  még  eddig  nagyobb  méretű  háború!  .  .  .  Fölbolygatott 
méhkas  a  Föld-bolygón,  az  emberiség.  * 

Háború:  világbékéért. 

Küzdés,  kegyetlen,  hogy  ne  legyen  ott  senki  erősebb  és  ne 
legyen  gyöngébb  senki.  Az  eljövendő  nagy  béke  reményében,  a 
faji  ellentétek  leverésére,  ágyukat  öntöttek,  rengeteg  méretű, 
otromba  ágyukat,  puskáik  váratlan  messziségre  hordtak,  segít¬ 
ségül  hívták  a  fojtógázokat,  segítségül  a  gyilkoló  hősugarakat. 
Beásták  magukat  a  földbe,  páncéllal  vértezték  váraikat.  A  Föld- 
jDolygó  nemzetei  szövetségre  léptek  egymás  kiirtására.  Majdnem 
mind,  egymás  ellen:  a  békéért.  Ne  légyen  többé  erősebb,  csak 
világbéke  legyen. 

És  egymásra  rontottak  távolról,  beláthatatlan  hosszú  sor¬ 
ban;  ellenség  alig  pillanthatja  meg  ellenét,  a  nagy  távolság  miatt. 

Amely  nemzet  nyíltan  nem  öldökölt,  titkon  segítette  párt- 
fogoltját,  küldvén  néki  lőszert,  puskaport,  dinamitot,  s  elfogta 
gáládul  a  kenyeret. 

Falták,  pusztították,  irtották  egymást,  hirdetvén:  utolszor 
történik  ez  igy.  Utolsó  háborúskodás  ez.  Mindannál  vadabb,  mely 

valaha  vérbe  fullaszlolta  a  müvellséget.  Már  ezután  világbéke 
lészen,  örökkön-örökké. 

Politika,  érdek,  irigység,  ami  gyűlölet  fojtogatta  eddig  a 
testvériséget,  mind  benne  ebben  a  vérzivatarban. 

Ezért  tehát,  felejteni  kell  minden  egyebet.  Felejteni  a  kul¬ 
túra  kölcsönös  jószolgálalait,  meg  kell  vetni  az  ellenséges  nem¬ 
zet  erényeit,  szemet  kell  hunyni  minden  idegen  fajtájú  tehetsége 
előtt.  Csak  ellenség  az,  cudar  ellen,  terjeszkedni  vágyó,  kapzsi, 
érdekeit  hajhászó  ellenség. 

Így  pocskondiázták  egymást  a  Föld-bolygón  a  nemzetek 
és  szentül  hitték:  csillagokig  hallatszik  mindez. 

Tiporták  egymást  lassan,  módszeresen,  tudományosan,  min¬ 
den  pofcikát  külön  megsorvasztottak,  s  minden  ágyudördülést 
külön  megfűszereztek  gyűlölettel.  Világbéke  reményében. 

Mennél  tovább  húzódott  az  egyenlő  erősek  közötti  háború, 
annál  engesztelhetetlenebb  a  gyűlölet,  a  kölcsönös  megvetés.  Egy- 
egy  repülőgépről  levetett  bomba,  mely  szerencsésen  talált,  el¬ 
pusztítva  az  ellenséges  város  védtelen  lakóit,  mind,  egyenkint: 
csóva,  uj  és  uj  csóva  a  nagy  lánggal  lobogó  gyűlölet  fészkére. 

És  mennél  jobban  feledték  a  békét,  mennél  távolabb  jutot¬ 
tak  a  világháború  kitörésétől,  annál  keserűbb,  maróbb  a  kölcsö¬ 
nös  átkozódás,  s  rajongóbb  az  egek  Urát  ostromló  könyörgés: 
((Uram!  győzedelmet  a  mi  fegyvereinknek!  Az  ellent,  öt  törjed, 
pusztítsad!  Mert  lásd,  az  igazság  minálunk!» 

Minden  nemzet  ezt  kivánta  a  közös  iVtyától.  Azután  örök¬ 
béke  is  lehet. 

Lehet!  A'zután  mindent  elfelednek  majd  egymásnak.  El,  a 
szerencsésen  találó  bombákat,  a  könyörgést  is  elfeledik  ők,  az 
özvegyek  kezet  nyújtanak  férjük  gyilkosának,  az  elárvultak  uno¬ 
kái  összeölelkeznek  az  emberirtók  leszármazottaival,  elfelednek 
ők  egymásnak  mindent,  mindent:  békesség  lészen,  örök,  —  majd 
azután! 


A  háború  azonban  nem  akart  bevégződni.  Csak  mindinkább 
elkeseredettebb  lön. 

Égig  fölcsapott,  bizonyosan  égig,  a  dulakodás  zaja. 

És  még  valami,  még  egy  világraszóló  esemény,  épen  ebben 
az  időben. 

Épen  ekkor,  a  buján  párosodó  halál  jegyében,  fölfedezte 

a  Föld-bolygón  egy  lángeszű  tudós  a  ragályos  nyavalyák  ellen¬ 
szerét. 

»  A  tömeg  diadalittasan  ordította:  «Világbéke!  .  .  .  Örök  ifjú¬ 
ság!  ...» 

Közben  az  ágyuk  még  rekedtebben,  még  ádázabban  dö¬ 
rögtek. 

Teljes  volt  a  Föld-bolygón  a  fölfordulás. 

És  szentül  hitték:  világot  átalakító  a  fölfedezés,  csillagokig 
fölzajlók  az  események! 

* 

A  Mars  külső  holdján,  a  23*700  kilométer  magasságban  le¬ 
begő  Deimoson  épült  ((Nemzetközi  Tudományos  Akadémia»  csil¬ 
lagászati  osztályának  főtornyában,  a  marsbéli  öregebb  tudós  oda¬ 
szólt  a  fiatalabb  tudóshoz: 

—  Mit  látsz  hát  oda  át  a  Pásztor-csillagon? 

—  Ne  zavarj,  öregem!  —  felelt  a  fiatalabb  tudós,  miközben 
ujjai  idegesen  kotorásztak  a  távcsövet  irányító  csavarok  között, 
—  igen,  láttam  a  Pásztor-csillagon  holmi  vonalkákat .  . .  Úgy  vet¬ 
tem  észre:  egymásnak  rontanak,  mint  baktériumok,  kisérleti 
telepeinken.  Semmiség.  Nem  érdekel;  már  nem  is  azt  figyelem. 
Van  itt  egyéb!  Nagy  dolog,  öregem!  .  .  .  Ha  jól  látom:  uj  üstököst 
fedeztem  föl . . .  Jegyezd  csak  kérlek:  az  uj  üstökös  farka  8  fok. 

Tompa,  zuhanás  hallatszott.  Nem  sokkal  azután  a  csillag¬ 
vizsgálóterem  ajtaja  nyitott:  harmadik  marslakó  lépett  be.  Most 
érkezett  az  anyacsillagról,  kis  teste  szemmelláthatólag  pöffede- 
zett.  Fiatalabb  a  másik  kettőnél,  egészen  fiatal  kémikus. 

Az  öreg  tudós  kiváncsian  fogadta: 

—  Látszik  a  fiatal  emberen,  hogy  a  harctérről  érkezik! 
Ugyancsak  neki  van  hevülve  .  .  .  Nos,  gyermekem!?  . . .  Mara¬ 
kodnak  még  a  mieink?  . .  .  Ide  föl,  mihozzánk  a  külső  holdra, 
igen  halkan,  szinte  alig,  némelykor  dördülés  hallatszik;  az  ember 
majdnem  feledi  itt  a  csillagvizsgálóban,  hogy  világháború  folyik 
d  mi  öreg  Marsunkon.  Mi  újság? 

A  fiatal  kémikus  hangja  lihegett.  Átlátszó  bőre  alatt  a 
halántékér  lázasan  lüktetett. 

—  Óriási  esemény,  uraim  .  .  .  Nagy  hirt  hozok!  .  .  .  Világ¬ 
rengető!  Most  érkezem  a  felső  harctérről:  az  északi  félteke  le¬ 
győzte  végre  a  délit!  Miénk  most  már  a  belső  hold  is.  Végre  hát 

egy  nemzet,  világbéke  a  Marson!  ...  És  még  valami!  —  halán¬ 
téka  lázasabban  lüktetett,  miközben  szerénykedő  piros  foltok  ve¬ 
rődtek  tömérdek  homlokára.  —  Föltaláltam  a  mesterséges  sza-, 
porodást,  a  mesterséges  fölnevelést.  Betegség  tehát  nincsen  többé. 

Reszkető  kézzel  húzott  elő  övéből  egy  üvegfiolát. 

A  két  tudós  ragyogó  arccal  lépett  hozzá  közelebb.  Az  üveg¬ 
ben  puhányszerüen  meg-megrezdülő  főtusz. 

Izgatottan  szemlélték.  Az  öreg  tudós  nagy  szeme  mesz- 
szire  kitolódott,  nem  tudta  teljesen  palástolni  irigységét.  Ilyen 
világot  átalakító  fölfedezés!  .  . .  egy  fiatal  kis  tudós  agyából,  aki 
ennyire  izgatottan  érkezik  a  harctérről!  .  .  . 

A  fiatal  tudós  dicsőségtől  fénylő  szemmel  nézte  az  üveg¬ 
fiolában  azt  az  alaktalan  kis  szürkeséget;  hangja  megcsuklott 
amikor  mondta,  mint  mikor  cérnát  pattogtatunk: 

—  .Világbékel .  . .  Örök  ifjúság!  . .  . 

A  másik  kettő  megilletődve  tette  hozzá: 

—  Világot  átalakító  fölfedezés!  .  .  . 

—  Csillagokig  fölzajló  események!  . . . 


Riedl  Frigyes. 

Hatvanadik  születésnapja  alkalmából.  1916.  szept.  12. 


«Világi  életünk  térben  és  időben  korlátozva  csak  úgy  ér  valamit, 
ha  két  lelki  erőnk  érvényesül  benne:  a  szeretet  és  akarat.  Igen,  valamit 
szeretnünk  kell  természetünk  szerint ...  és  akarni  kell  valamit,  ...  a 
holnap  számára  valamely  programmal  kell  bírnunk.))  Életbölcseségé- 
nek  e  vallomásszerü  részletét  Riedl  Frigyes  akkor  foglalta  szavakba, 
mikor  egy  jóbarátjának,  Péterfy  Jenőnek,  emberi  és  irói  arcképét  raj¬ 
zolta  meg.  Mint  valami  önmagunkra  eszméltető,  a  földi  lét  nagy  kér¬ 
désével  szemben  áhitatos  elmélyedésre  intő  lelki  harangszó,  úgy  csen¬ 
dülnek  vissza  e  szavak  az  olvasó  gondolatvilágában,  melynek  nyugalmas 
összhangját  épen  napjainkban  annyi  kétely  ostromolja.  Valóban,  ami¬ 
kor  most,  az  alkalomszerüség  kapcsán  Riedlről  néhány  szóval  meg¬ 
emlékezünk,  aligha  tudnók  egyéniségét  találóbban  jellemezni,  mint 
ahogy  vallomásával  ő  maga  tette.  Igen,  a  szeretet  és  az  akarat,  a  tudo¬ 
mány  s  az  emberiség  eszményeinek  szeretete,  meg  a  magyar  művelődés 
emelésének  kitartó  akarása:  ezek  jellemzik  eddigi  pályafutását,  mely¬ 
nek  fölfelé  hajló  íve  még  mindig  emelkedőben  van. 

Riedl  Frigyes,  polgári  foglalkozását  tekintve,  a  magyar  irodalom- 
történet  tanára  a  budapesti  egyetemen,  egyebekben  pedig  azok  közé  a 
ritka  tudósok  közé  tartozik,  akik  nemcsak  európai  látókörrel  és  sok 
ismerettel,  de  nálunk  szinte  szokatlan  átadóképességgel  birnak.  Az  a 
reflexiója,  amit  Petőfiről  szóltában  ejtett  el,  hogy  ((életünk  története 
már  előre  meg  van  Írva  lelkűnkben)):  ő  reá  is  áll.  Hajlamai  a  tanári 
pályára  vitték,  hol  kiváló  képességeivel  sok  lelkes  barátot  szerzett 
annak  a  tudománykörnek,  melynek  ő  maga  is  elsőrangú  művelője.  A 
nagy  tudáson  kivül  (ez  saját  szerzeménye),  a  sors  adományából  oly 
kincsekkel  van  megáldva,  amelyek  elég  gazdaggá  teszik  arra,  hogy  a 
magában  véve  száraz  ismeretanyagot  mindig  a  legtetszetősebb  formába 
öltöztethesse.  (Innen  nagy  népszerűsége  a  hallgatóság  körében.)  Ehhez 

járul  még  megértő  liberalizmusa  és  közvetlensége.  Ily  tulajdonságok 
birtokában  Riedlnek  valahogy  sikerült  —  s  ez  nem  utolsó  érdeme  —  a 
nagyképűség  ördögét  kiűzni  a  tanteremből.  A  katedra  az  ő  óráin  nem  a 
csalhatatlanságot  mímelő  trónus,  hanem  csupán  egy  emelkedettebb 
hely,  honnan  a  tanítás  már  csak  azért  is  tovább  hat,  mert  a  szóruhát 
öltő  gondolatoknak  szárnyuk  van.  A  színes  köntösbe  burkolt,  szárnyaló 
gondolatokat  Riedl  logikus  (ma  talán  úgy  mondanák:  katonás)  rend¬ 
ben,  többnyire  pontokba  szedve,  az  egymás  mellé  tartozókat  együvé 
csoportosítva,  könnyen  áttekinthető  módon  bocsátja  útnak.  Van  gondja 
arra  is,  hogy  egy-egy  elvontabb  tételét  valamely  szép  képpel  vagy  ha¬ 
sonlattal  tegye  szemléletesebbé.  Széleskörű  tájékozottságánál  fogva 
ilyenkor  a  világirodalmi  vonatkozások  s  a  képzőművészetek  ép  ügy 
rendelkezésére  állnak,  mint  a  természettudomány.  Az  irodalmi  alkotáso¬ 
kat  úgy  tekinti  mint  a  fejlődő  emberiség  érzés-  és  gondolatvilágának 
emlékeit.  («A  nagy  költők  művei  okiratok  az  emberi  lélekrőb)  Írja  egy 
helyütt.)  Ezeknek  vizsgálatában  szerinte  a  kutató  legszebb  feladata  az 
eszmék  keletkezésének  és  vándorlásának  kimutatása.  Erre  törekszik 
tanításában  s  ennek  a  törekvésének  bizonyságai  azok  a  tanulmányok, 
melyek  neve  alatt  megjelentek. 

Nagyobb  könyve  aránylag  kevés  van.  Sok  eredetiségre  valló  kézi¬ 
könyvein  kivül  mindössze  két  nagyobb  munkája  ismeretes.  Az  egyik 
Arany  Jánosról  szól  s  benne  —  mint  ő  mondja  —  e  rendkívüli  szellem 
természetrajzát  kísérelte  meg.  Ez  a  mű  eddig  három  kiadást  ért;  lehet, 
hogy  nem  is  egészen  a  kiadón  múlt,  hogy  a  negyedik  meg  nem  jelent. 
Másik  nagjmbb  munkája;  a  magj^ar  irodalom  története  —  angol  nyel¬ 
ven.  Az  erre  illetékes  kritika  szerint  ez  a  műve  ép  úgy  telve  van  mélyen- 
járó,  eredeti  és  szellemes  megállapításokkal,  mint  ugyané  tárgyról  irt 
németnyelvű  rövid  áttekintése,  mely  a  Kultur  dér  Gegenwart  cimü  nagy 
vállalat  egyik  kötetében  látott  napvilágot. 

A  különböző  folyóiratokban  és  évlapokban  közölt  bírálatain  és 
könyvismertetésein  kivüi  több,  igen  szép,  kisebb-nagyobb  tanulmányt, 
irt  Riedl,  melyekben  nem  annyira  új  adatok  fejkutatását  (bár  ezeknek 
sincsenek  híjával),  mint  inkább  a  tárgynak  új  szempontjából  való  meg¬ 
világítását  tűzte  ki  célul.  (Ezek  egy  része  külön  is  megjelent  az  Olcsó 
és  a  Magyar  Könyvtárban.)  A  nemzetközi  tudományos  műnyelv  essaij- 
nek  nevezi  az  értekezésnek  ezt  a  formáját,  melynek  művelői  között, 
épen  mert  nem  közönséges  eredetiséget  és  irásművészetet  föltételez,  n 
külföldi  irodalom  is  csak  néhány  igen  kiváló  nevet  emleget.  Carlyle, 
Emerson,  Macaulay,  Taine  és  még  egy  pár  az  idegenek  közül, 
akik  e  fajban  kitűnők;  mig  nálunk  Beöthy  Zsolt,  Gjmlai  Pál, 
Kemény  Zsigmond  és  Péterfy  Jenő  mellett  Riedl  Frigyes  essayi  a  leg¬ 
kiválóbbak.  Újabb  ilynemű  munkáinak  tárgya  többnyire  egy-egy  elhunyt 

Írónk  méltalása  vagy  emlékének  felújítása  (Greguss  Ágost,  Gyulai  Pál, 
Katona  Lajos,  Péterfy  Jenő,  Toldy  Ferenc),  de  vannak  szélesebb  körre 
kiterjedők  is,  mint  például  A  magyar  irodalom  főirányai,  vagy  a  Ma¬ 
gyarok  Rómában  ciműek  s  legújabb  dolgozata:  Shakespeare  és  a  ma¬ 
gyar  irodalom.  Ügy  ezekben,  mint  a  húnmondákról,  a  kurucballadák- 
ról,  Kazinczy  Ferencről,  Petőfiről  és  Madáchról  szóló  tanulmányaiban, 
továbbá  több  kötetre  terjedő  egyetemi  előadásaiban  —  a  már  említett 
sajátságain  kivül  —  szembetűnő:  a  nagyszámú  adatok  felhasználásában 
jelentkező  pontossága  és  Ízlése,  tudós  tárgyilagossága,  kiváló  történelmi 
érzéke,  a  lélektani  mozzanatok  éles  megfigyelése  és  az  okozatiság  tör¬ 
vényének  állandó  szemmeltartása. 

Alakjai  és  a  korok  megvilágításában  szeret  jellemző,  de  kevésbbé 
ismert  s  épen  azért  néha  meglepetésszerűen  ható  adatokra  utalni.  Ked¬ 
veli  a  jelenségsorok  kezdőpontjának  megállapítását  («Az  első  ma¬ 
gyar  938-ban  látta  az  örök  város  várfalát))  olvassuk  nála),  'amiben  a 
tudomány  kényelmesebb  papjai  nem  szívesen  követik,  mert  —  ki  ta¬ 
gadná?  —  az  ily  irányú  kutatás  nem  kis'  fáradsággal  jár.  Részletességre 
és  plaszticitásra  hajló  jellemzései  rendkívül  szemléletesek.  Meglátszik 
rajtuk,  hogy  e  tekintetben  is  kitűnő  gonddal  dolgozik.  Jellemzésbeli 
könnyedségének  és  biztosságának  magyarázata  éles  megfigyelőképessé¬ 
gén  kivűl  az,  hogy  ezt  a  nagy  belemélyedést  és  hozzáértést  követelő  el¬ 
járást  külön  elméleti  búvárlat  tárgyává  tette.  Kéziratban  egész  könyve  is 
van  róla,  melybőLA  műtermék  és  A  jellemzés  eszközei  című  fejezetek 
nyomtatásban  is  megjelentek.  Tanulmányai  amellett  hogy  á  tárgyról  — 
a  felvett  szempont  alapján  —  kimerítően  tájékoztatnak,  mint  olvas¬ 
mányok  is  kellemesek.  Az  egyszerűség  erejével  hatnak,  anélkül,  hogy 
köznapiak  lennének;  sőt  legtöbbször  az  erkölcsi  emelkedettség  varázsa 
árad  ki  belőlük,  anélkül  hogy  az  író  moralizálni  akart  volna.  Munkái 
általában  a  kulturális  érdekekért  önzetlenül  hevűlő  elmélyedés  gyü¬ 
mölcsei.  Jellemző  még  rájuk,  hogy  mentek  az  egjmldalúságtól  és  az 
álutakon  járástól.  Mint  valami  szellemi  reflektor  úgy  világítja  meg 
Riedl  egyik-másik  észrevétele  hol  erről,  hol  arról  az  oldalról  a  tárgyat 
s  az  útjába  kerülő  vagy  a  céljával  kapcsolatos  kérdéseket.  Tudós  ker¬ 
telésnek  nála  nyoma  sincs.  Mi  a  lángész?  Melyek  az  irodalmi  fejlődés 
útjai?  Hogyan  keletkezik  a  remekmű?  Mik  a  művészi  hatás  föltételei? 
Miben  áll  ennek  vagy  annak  az  írónak  a  főjelentősége?  íme  egy  csomó 
súlyos  kérdés,  melyek  elől  Riedl  nem  tér  ki,  de  a  maga  módján  mindig 
meggyőző  erejű  felelettel  szolgál. 

Elmés  fejtegetései  során,  előadása  komoly  alapszövetén  mint  fé¬ 
nyes  aríyiyszál  húzódik  végig  reflektáló  hajlama.  Szép  jelét  adta  ennek 
már  abban  a  cikksorozatban,  melyet  Egy  Névtelen  Levelei  címen  vagy 
harminchárom  évvel  ezelőtt  adott  ki  a  Gyulai  Páltól  szerkesztett  Buda- 

pesti  Szemlében.  Emberi  és  írói  erényeire  egyformán  tanulságosak  e 
levelek.  Alapos  készültsége,  sokoldalúsága,  ölletessége,  közműveltségünk 
iránti  aggódó  gondja,  szellemes  Írásmódja:  későbbi  munkásságának  e 
jelentős  mozzanatai  már  itt,  a  huszonhét  éves  ifjú  felszólalásában  meg¬ 
figyelhetők.  Főkép  az  egykorú  társadalmi  és  kulturális  jelenségeket 
veszi  tollhegyre,  de  nem  egyszer  olyat  is  mond,  amit  a  mai  nemzedék 
is  megszívlelhet.  Ilyen  például  az  a  megjegyzése,  mikor  kifogásolja, 
hogy  a  nemesebb  népszerűsítő  irány  nem  érvényesül  eléggé  irodalmunk¬ 
ban.  Vagy  mikor  elitéli  a  polémiák  durva  hangját.  (A  modor  udvarias¬ 
sága  —  úgymond  —  első  lépés  a  szív  udvariassága  felé.)  Ilyen  az  a 
‘tanácsa,  hogy  az  irodalom  eszményi  régióihoz  illően:  az  átgondolt  tar¬ 
talmat  gondozott  alakban  mondjuk  el  s  az  írónak  ne  csak  a  nyelve,  de 
gondolatvilága  is  emelkedett  legyen.  Közviszonyaink  bírálatában  a  sze- 
lidebb  gúnytól  sem  idegenkedik.  Mint  az  egyéni  Ízlés  barátja  elitéli  a 
készületlen  utazók  tömegutazását  és  vágtatását.  Szerinte  ezek  inkább 
a  vendéglőkre,  mint  a  képtárakra  fognak  emlékezni.  Eszébe  jut  róluk 
Nordenskiöld  szakácsa,  aki  körülutazta  a  földet,  de  semmit  se  látott, 
mert  csak  főzött  és  evett. 


Reflexiói  a  korral  mindinkább  mélyülnek,  de  bizonyos  humo¬ 
ros  élnek  később  sincsenek  híjával.  Jó  példa  erre  az,  amit  egykori  jeles 
tanártársa.  Katona  Lajos  életharcának  ismertetésé  közben  mond:  «Mi 
nem  tudjuk  a  tehetségeket  kellőleg  ápolni.  Kitüntetésre  inkább  az  szá¬ 
míthat,  aki  kijárja  magának,  semmint  a  szerény  érdem  .  .  .  Mindenki 
szkeptikus:  de  ha  a  szerénység  tiltakozik,  hogy  nem  érdemel  valami 
jutalmat  —  azt  mindjárt  elhiszik.))  Érdekes  volna  tudni,  hogy  miféle 
tapasztalatok  érlelték  meg  e  keserű  igazságot?  Valószínű,  hog}’  csupán 
az  általános  kórkép  lebegett  előtte,  bár  kétségtelen,  hogy  ezt  az  ő  egyéni 
sorsa  is  igazolhatta.  Valahogy  Tele  is  az  történt,  ami  Péterfy  Jenővel, 
hogy  majd  ötvenéves  koráig  ott  felejtették  egy  belvárosi  reáliskolában. 

Ám  ne  rekrimináljunk!  A  viszonyok  végre  is  kedvezőbbre  fordul¬ 
tak  s  Riedlt  ezelőtt  vagy  tiz  évvel  végre  meghívták  arra  a  helyre,  mely 
tehetségénél  fogva  régtől  megillete.  Érdemeit  a  M.  T.  Akadémia  és  a 
Kisfaludy-társaság  is  elismerték,  midőn  tagjukká  választották;  az  Or¬ 
szágos  Közoktatási  Tanácsnak  előadó  tanácsosa.  Mindezekben  a  tes¬ 
tületekben  kellő  súllyal  érvényesül  is. 


Nem  itt  a  helye,  hogy  teljes  és  tökéletes  rajzát  adjuk  a  jeles  tudós 
nagy  egyéniségének.  Különben  is  merész  vállalkozás  volna  a  jellemzés 
mesterét  jellemezni.  Azért  csupán  néhány  szót  még:  e  sorok  alkalmi- 
ságával  kapcsolatban.  A  háború  előtt  egy  szép  szokás  kezdett  divatba 
jönni  a  magyar  tudományos  körökben.  Szakítottak  azzal  az  psdi  ha¬ 
gyománnyal,  mely  csupán  pohárköszöntök  alakjában  juttatta  kifeje¬ 
zésre  az  ünnepeltek  iránti  ragaszkodást,  s  a  helyzethez  illőbb  formában, 

egyes  alkalmi  emlékkönyvek  kiadásával  tisztelegtek  a  közműveltség 
érdemes  bajnokai  előtt.  Ily  indítékok  hozták  létre  az  Alexander-, 
Békefi-,  Beöthy-  és  Heinrich-Emlékkönyveket,  melyekben  a  szellemi 
fegyvertársak  valamely  nevezetes  mozzanat  (többnyire  a  hatvanadik 
születésnap)  alkalmából  egy-egy  irodalmi  alkotással  kedveskedtek  lelki 
rokonuknak.  Riedlre  nézve  a  szeretet,  tisztelet  és  hála  megnyilatkozá¬ 
sának  sziiítén  ezt  a  formáját  tervezték  azok,  akik  megértő  tanúi  az  ő 
kulturális  magvetésének.  Sajnos  a  háború,  mint  annyi  más  szép  terv¬ 
nek,  ennek  is  szárnyát  szegte.  Riedlt,  aki  sokkal  nagyobb  dolgokra  is, 

c 

«a  stoicizmus  büszke  hallgatásával  felel®,  ez  a  körülmény  kevéssé  fogja 
érinteni;  de  azok,  akik  annyival  tartoznak  neki,  méltán  fájlalják, 
hogy  e  zord  idők  viharában  hálájuk  virágait  bokrétába  nem  köthették. 
Végül  még  egyet!  Rendesen  azt  szokták  mondani,  hogy  az  ifjúság  csak 
tiszteli  azokat,  akiknek  hálával  tartozik:  szeretni  nem  tudja.  Nos,  a 
Riedl  példája  e  tévhit  cáfolata;  akik  ez  ünnepi  évfordulón  reá  gondol¬ 
nak,  nemcsak  tisztelettel,  de  a  legmelegebb  rokonérzéssel  köszöntik. 

Följ  eg’y  zések. 


A  háborús  közigazgatás.  A  több,  mint  két  év  óta  tartó  háború 
majdnem  megköveteli,  hogy  visszatekintsünk  az  ország  polgári  köz- 
igazgatására,  hogy  megvizsgáljuk  azt,  hol  működött  hibátlanul  s  külö¬ 
nösen  hol  vannak  a  hibák  s  miként  lennének  azok  orvosolhatók. 

Két  szervnek  a  működése  kell,  hogy  mintaszerű  legyen,  mert 
ezek  járulnak  nagy  mértékben  a  háború  sikeréhez;  a  vasút  és  a  muni- 
cipális  közigazgatás. 

Mindkettőnél  a  gyorsaság,  az  ernyedetlen  önfeláldozó  munka  a 
két  legfőbb  követelmény.  Az  a  hadviselő  fél,  amelyik  harcosait  gyor¬ 
san,  zajtalanul  dobhatja  a  hadszíntér  egyik  részéről  a  másikra,  ame¬ 
lyik  a  mögöttes  országrészből  gyorsan  tudja  kielégíteni  a  hadviselés 
szükségleteit  s  otthon  a  termelő  országban  nyugodt  munkát  tud  biz¬ 
tosítani,  már  is  fél  győzelmet  aratott. 

Mindkét  szervnek  alapja  a  szervezettség  s  ennek  körében  működő 
részeknek  együttműködése. 

Ezen  alapszik  azon  tapasztalatom,  hogy  a  kisebb  és  szükebb  kör¬ 
ben  mozgó  városi  közigazgatás  jobban  működött  a  háború  alatt,  mint  a 
széttagolt  járási  adminisztráció.  Mert  sohase  tévesszük  szem  elől,  hogy 
az  alacsonyabb  szerveknek  kifogástalan  végrehajtó  képessége  bizto¬ 
sítja  csakis  a  magasabb  szerveknek  akaratát.  Mit  ér  a  jó  rendelet,  ha 
a  végrehajtó  szerv  azt  kifogástalanul  végrehajtani  nem  tudja. 

A  hadviselés  alatt  láttuk  leginkább  hátrányát  a  vármegyék  te¬ 
rületi  elosztási  rendszertelenségének,  a  vármegyéken  belül  pedig  az 
egyes  járások  aránytalanságának.  Ez  volt  sokban  oka  gyakran  annak, 
hogy  a  háború  szükségleteit  produkáló  lakosság  nem  részesülvén  egy- 
öntetüleg  az  államhatalom  által  nyújtott  erőkben  —  sokszor  fennaka¬ 
dás  állott  be. 

V  Ezek  előrebocsájlása  után  meg  kell  állapítanunk  azt,  hogy  melyek 
azok  a  közigazgatási  viszonyok,  amelyek  a  hadviselés  érdekében  a  leg¬ 
fontosabbak. 

Ami  talán  a  legfontosabb  —  a  sorozás  és  a  besorozott  katonának 
bevonulása  —  ezen  munkáknak  pontos  és  gyors  biztosítása  oly  ki¬ 
fogástalanul  történt  és  történik,  hogy  az  birálat  alá  nem  vonható  s 
annak  precizitását  el  kell  ismerni.  Oka  ennek,  hogy  a  sorozással  fog¬ 
lalkozó  szervek  évtizedes  gyakorlat  által  azt  könnyen  végzik.  A  besoro¬ 
zott  honpolgár  pedig  annyira  természetesnek  találja  bevonulását,  hogy 
amint  a  hirdetményben  a  bevonulás  napját  meglátja,  minden  kény¬ 
szerítő  beavatkozás  nélkül  tesz  annak  eleget. 

Nehéz  azonban  azon  rendeleteknek  végrehajtása,  amelyek  a 
hadiszolgáltatásra,  a  mögöttes  országrész  és  a  hadrakelt  seregnek  élel¬ 
mezésére  és  végül  a  harcoló  katona  lelkiállapota  nyugalmának  bizto¬ 
sítására  vonatkoznak. 

A  hadiszolgáltatást  vegyük  először.  A  hadviselés  követeli,  hogy  a 
polgár  az  államhatalom  felhívására  minden  keserűség  és  zokszó  nélkül 
bocsássa  a  hadviselés  céljaira  saját  maga  szolgálatait  s  a  tulajdonát  ké¬ 
pező  mindazon  ingó  tárgyát,  amit  tőle  az  állam  követel. 

Az  államhatalom  kiadott  rendeletéinek  végrehajtásánál  itt  talál¬ 
juk  az  első  nehézségeket.  A  végrehajtó  szervek  gyakorlatlansága  s  a 
szolgáltatást  teljesítők  keserűsége  akadálya. a  megkövetelt  gyors  végre¬ 
hajtásnak.  Mert  érthető,  hogy  a  hadiszolgáltatás  teljesítésére  kirendelt 
polgár,  ki  otthon  például  üzemben  lévő  jó  forgalmú  kovácsmühelyét 
kénytelen  elhagyni,  hogy  a  harctérre  menjen  kovácsnak,  pedig  még 
nem  is  katona,  keserű  érzelmekkel  tesz  annak  eleget  s  keres  módot, 
hogy  magát  az  alól  mentesítse.  Vagy  az,  kit  lóvezetőnek  rendelnek 
harcba  idegen  lovak  mellé  és  sajátját,  vagy  atyja  lovait,  melyeket  sze¬ 
retett,  kénytelen  elhagyni,  és  mindennek  dacára  nem  részesül  katonai 
elbánásban.  Vagy  pedig  beszolgáltatni  köteles  szekerét,  szerszámait, 
amelyekhez  hozzászokott  s  melyeknek  legnagyobb  részéhez  bizonyos 
kegyeletes  szeretet  fűzi. 

Most  kötelessége  a  végrehajtó  szervnek,  hogy  tekintet  nélkül  le¬ 
gyen  minden  mellék  vonatkozásra,  a  hadiszolgáltatást  egyenlően  rój  ja 
ki  minden  polgárra.  Emelkedjék  felül  a  személyes  vonatkozásokon, 
függetlenítse  magát  befolyásoktól;  már  ezzel  könnyebbé  teszi  saját 
munkáját  és  tompítja  a  szolgáltatást  teljesítő  keserűségét. 

Könnyebbé  teszi  munkáját  azzal,  hogy  nem  kell  keresnie  a  szol¬ 
gáltatást  teljesítő  polgárt,  s  tompítja*  a  keserűséget,  ha  a  szolgáltatást 
teljesítő  látja,  hogy  ezt  a  kirovott  terhet*  minden  polgár  egyenlően  vi¬ 
seli.  Az  államhatalom  pedig  nyújtson  segédkezet  azzal,  hogy  a  hadi¬ 
szolgáltatást  teljesítőt  a  harcoló  katonával  teljesen  egyenlő  elbánásban 

részesíti,  végrehajtó  szerveinek  munkáját  pedig  könnyítse  meg  azzal, 
hogy  a  hadiszolgáltatás  biztosítását  katonai  közreműködéssel  hajtja 
végre.  A  polgári  hatóság  mellé  esetről-esetre  beosztott  katonai  képviselő 
ellensúlyozni  tudja  a  természetszerű  részrehajlóságot  és  személyes  vo¬ 
natkozásokat. 

Vegyük  most  másodiknak  az  élelmezés  biztosításának  nehéz  kér¬ 
dését.  A  kormányhatalom  az  élelmezés  biztosítását  ez  idő  szerint  igyek¬ 
szik  elérni  azzal,  hogy  a  legfontosabb  élelmicikkeknek  árát  maximálja, 
a  végrehajtó  közegek  áital  kiszámíttatja  azoknak  számát,  kik  közellá¬ 
tásra  szorulnak,  megállapíttatja  a  gazdálkodó  ember  házi  és  gazdasági 
szükségletét  s  ami  ezekből  fenniarad,  azt  a  hadviselés  céljaira  lefog¬ 
lalja  és  egy  országos  központba  beszállíttatja. 

Ideális  megoldása  ez  a  nehéz’  kérdésnek.  De  nem  számol  a  ren¬ 
delet  a  távolsági  viszonyokkal,  az  emberi  csalárdsággal,  az  egyesek 
kufárkodásával  és  sajnos  a  visszaélésekkel. 

Nehézséget  látok  leginkább  abban,  hogy  az  államhatalom  az  összes 
rekvirált  anyagot  egy  központba  szállíttatja  s  ebből  az  egy  központból 
elégíti  ki  a  hadviselést  és  az  ellátatlanokat.  Hisz  már  az  egy  központból 
történő  elszállítás,  illetőleg  a  bejelentett  anyag  mennyiségeknek  szállítá¬ 
sára  vonatkozó  irányítások  is  késedelmet  —  mik  sokszor  végzetesek  is 
lehetnek  —  okoznak. 

Nagyobb  eredményeket  érhetne  el  az  államhatalom,  ha  ország¬ 
részenként  állítana  fel  központokat,  hol  az  egybegyüjtött  anyagfeles¬ 
leg  azon  országrészek  ellátatlanaiiíak  biztosítása  után  —  egy  köz¬ 
ponti  országos  központba  szállíttatnék  be,  amely  azután  úgy  a  had¬ 
sereg,  mint  azon  országrészeknek,  melyek  bizonyos  anyagokat  nélkülöz¬ 
nek  —  biztosításáról  gondoskodnék. 

Végül  vizsgáljuk  meg,  hogy  miként  történik  az  államhatalom 
azon  ténye,  mellyel  a  harcoló  katona  lelkiállapota  nyugalmát  bizto¬ 
sítja.  Elérte  ezt  úgy,  hogy  a  harcos  hátrahagyott  családját  készpénz¬ 
segélyben  részesíti,  amennyiben  a  hadbavonult  tartalékos,  vagy  nép¬ 
fölkelő  volt  a  családfentartó  és  hadbavonulása  foljdán  a  hátrahagyott 
család  létérdeke  veszélyeztetve  van.  Sőt  ma  már  a  ténylegesen  szolgáló 
harcos  családját  is  segélyben  részesíti. 

A  két  esztendei  gyakorlat  mutatja,  hogy  az  állam  célját  elérte. 
U.  i.  a  hadbavonult  lelkesedéssel  és  gondok  nélkül  küzd  akkor  hazá¬ 
jáért,  ha  tudja  és  érzi,  hogy  otthon  hagyott  családja  nélkülözést  nem 
szenved.  De  tetőzi  az  állam  ezen  intézkedését  az  otthoni  nyugalom  is. 

Akik  ezzel  az  üggyel  foglalkozunk  s  igyekezünk  a  benyújtott  pa¬ 
naszos  kérvényeket  igazságosan  elintézni,  tudjuk,  hogy  ritka  kivétellel 
a  hadsegélyezés  a  fentebb  jelzett  célt  el  is  érte. 

Visszaélés,  szabálytalanság  itt  is  fordul  elő,  de  a  felügyeleti  ható¬ 
ságok  igyekeznek  azoknak  gyors  orvoslásáról  gondoskodni. 

Nagyon  helyes  lenne  azonban,  ha  a  hadsegélyezés  mérve  nem¬ 
csak  a  helyi  községi  bizottságok  által  hozott  javaslat  alapján  az  első¬ 
fokú  hatóság  által  (főszolgabíró,  polgármester)  állapíttatnék  meg,  ha¬ 
nem  egy  bizottság  által.  Ez  a  bizottság  ezen  jogán  kívül  még  oly  szer¬ 
vezettel  bírna,  amely  a  benyújtott  panaszokat  alapos  vizsgálat  után 
elsőfokulag  bírálná  el.  S  ha  ebben  a  bizottságban -a  provinciák  megbíz¬ 
ható,  tekintélyes  egyénei  vennének  részt,  elkerülhetnénk  a  visszaélése¬ 
ket  és  a  községi  javaslatok  állandó  ellenőrzés  alatt  állanának.  A  segély¬ 
ben  részesülők,  vagy  kiknek  jogcímük  van,  de  bármely  okból  abban 
nem  részesülnek,  közel  érvén  azt  a  szervet,  mely  orvoslásról  tud'  gon¬ 
doskodni,  panaszaik  gyors  elbírálásában  részesülnének.  A  helyi  viszo¬ 
nyok  ismerete,  a  «több  szem,  többet  lát))  elve,  ezen  a  téren  üdvös  mun¬ 
kát  végezne. 

Igyekezzünk  tehát  mi  is  mindinkább  a  német  alaposság,  szervezett¬ 
ség  mintájára  berendezkedni. 

Ney  Géza. 


A  magyarok  és  a  németek  első  katonai  szövetsége.  A  honfoglaló 
magyarok  uj  hazájukban  még  meg  sem  melegedtek,  amikor  a  németek¬ 
kel  —  szlávok  ellen  —  már  katonai  szövetségre  téptek.  (892.)  A  szövet¬ 
ség  kezdeményezése  a  németek  részéről  történt,  közvetlen  oka  pedig  az 
volt,  hogy  a  német  birodalom  keleti  és  délkeleti  határán  egy  hatalmas 
szláv  gyűrű  keletkezett,  amely  nemcsak  a  német  föld  fölötti  német 
uralmat,  de  magát  a  németség  faji  exisztenciáját  is  a  legkomolyabban 
fenyegette.  Az  elhatalmasodott  szlávok  legyűrésére  kellett  tehát  a  né¬ 
meteknek  a  magyarok  katonai  szövetsége. 

Németország  ebben  az  időben  még  a  Karoling  dinasztia  alatt  a 
frank-császárság  korát  élte,  s  a  németek  királya,  illetve  császára  Arnulf, 
Nagy  Károly  dédunokája  volt.  Németország  akkor  már  —  mint  Nagy 
Károly  széthullott  világbirodalmának  keleti  része  —  a  maga  német 
tengelye  körül  kezd  ugyan  forogni,  de  inkább  hanyatlóban,  mint  emel¬ 
kedőben.  A  hanyatlás  legjellemzőbb  tünete  épen  az  volt,  hogy  a  szlávok 
a  Karoling  német  imperium  alól  nemcsak  ki  tudták  magukat  vonni, 
hanem  a  németek  ellenére,  Németország  közvetlen  keleti  szomszéd¬ 
ságában,  egy  nagy  birodalmat  is  tudtak  alapítani. 

A  IX.  század  közepén  indul  meg  ez  a  szláv  birodalmi  kialakulás, 
s  Szvatopluk  birodalma,  Nagy-Moravia  a  Balti-tengertől  az  Elba  és 
Visztula  között  a  Száváig  terjedt,  tehát  nemcsak  nagy  területű  germán- 

földet  ölelt  föl  magában,  de  hozzátartozott  a  mai  Magyarországnak 
nyugati  fele  is,  az  akkori  Pannóniával  együtt.  Sőt  épen  már  az  volt 
készülőben,  hogy  felszívja  magába  a  Száván  túli  szlávokat:  a  horvá- 
tokat  és  a  szerbeket  is,  hogy  igy  aztán  az  északi  és  a  déli  szlávok  a  Balti 
tengertől  az  Adriáig  egy  nagy  egységes  birodalomban  egyesüljenek. 

A  birodalom  központja  a  mai  Morvaország,  Szilézia  és  Cseh¬ 
ország  volt,  s  ez  a  szláv  imperium  erős  egységét  mutatta  fel  a  Karo- 
lingiak  alatt  viszálykodásban  élő  Németországgal  szemben.  Ezt  az 
ellentétet  aképen  is  ki  lehet  fejezni,  hogy  a  német  gyöngeség  állott 
szemben  a  szláv  erőséggel.  Ezt  a  német  gyöngeséget  akarta  Szvatopluk 
arra  felhasználni,  hogy  véget  vessen  a  frank-német  császárságnak,  s 
hogy  ennek  romjain  Nagy-Moravia  határait  nyugat  felé  is  kiterjessze. 
Vitathatatlan,  hogy  erre  Szvatopluknak  meg  is  volt  az  ereje.  Többször 
megveri  a  németeket,  a  német  császár  öccse  Karimán  bajor  herceg 
seregét  teljesen  megsemmisíti,  s  öly  nagy  volt  hadainak  száma,  hogy 
erről  a  német  krónikások  maguk  jegyezték  fel:  «Egy  helyen  napkelté¬ 
től  napnyugtáig  látták  elvonulni.)) 

Kétségtelen  tehát  hogy  az  akkor  még  ki  nem  alakult  németséget 
a  szláv  elnyomatás  imminens  módon  fenyegette,  amikor  Pannónia 
földjén  megjelennek  a  magyarok.  A  németek  ekkor  már  -nemcsak 
hirét  hallották  a  magyaroknak,  de  ismerték  is  már  őket  közelebb¬ 
ről,  mert  hisz  azelőtt  mintegy  harminc  esztendővel  Lebediából,  vagy 
talán  Etelköz!  hazájukból  elkalandoztak  már  a  németek  földjére  is,  de 
akkor  a  német  krónikások  még  mint  «ismeretlen  ellenségről))  emlékez¬ 
nek  meg  a  magyarokról.  Most  azonban,  amikor  a  magyarok  mai  hazá¬ 
juk  javarészét  a  németek  és  a  szlávolt  szomszédságában  meghódították:, 
a  nénietek  már  elég  jól  ismerték  a  magyarokat,  ezek  erejét  és  harcias 
természetét.  Szorultságukban  tehát,  a  szláv  veszedelem  elhárítására, 
Arimlf  német  császár  követeket  küldött  Árpádhoz,  a  magyarok  vezé¬ 
réhez,  s  neki  katonai  támadó  szövetséget  ajánlott  fel,  Szvatopluk  ellen. 
Árpád,  aki  a  Tisza  melletti  főtáborában,  a  Zagyva  torkolatánál  fogadta 
Arnulf  követeit  (Anonymus,  Gap.  32 — 37.),  és  belement  a  szövetségbe. 
De  különben  Szvatopluk  birodalmának  keleti  és  déli  része  az  ő  hon¬ 
foglaló  hódításainak  is  útjába  esett,  s  ig\"  hamar  készen  lett  a  meg¬ 
egyezés,  a  magyarok  és  a  németek  Msö  katonai  szövetsége:  magyar  és 
német  hadak  egyesült  erővel  fognak  rátámadni  Szvatoplukra.  (Annales 
Fuldenses,  Pertz,  Monumenta  Germaniae  Historica,  Seriptores  I.  408.) 

Arnulf  császár  frankokból,  bajorokból  és  allemanokból  álló  ha¬ 
daival  julius  havában  el  is  indult,  hogy  egyesüljön  a  magyar  hadak¬ 
kal,  de  rendkívül  érdekes,  hogy  Árpád  nem  várta  he  a  német  hadak 
megérkezését,  hanem  egymagában  támadta  meg  Szvatoplukot.  Kézai 
Simon  mester  magyar  krónikája  szerint:  «Prope  Fiúmén  Racos.  juxta 

BanJiida)),  Bánhida  meilelt,  közel  a  Rákos  folyóhoz,  s  öl  teljesen  meg¬ 
verte.  Az  ütközetről  Constanlinos  Porphyrogenitos  azt  írja,  hogy:  «A 
magyarok  teljesen  megsemmisítették  a  szlávokat  s  elfoglalták  orszá¬ 
gukat.))  (De  administrando  imperio,  Gap.  41.) 

A  német  császár  csak  a  magyarok  segítségével  merte  meglámadni 
Szvaloplukot,  a  magyarok  azonban  egymagukban  nemcsak  rá  merlek 
támadni,  de  meg  is  tudták  verni,  birodalmát  szétrobbantani,  s  ebből 
azt  a  részt,  amelyre  nekik  szükségük  volt,  elfoglalni.  Csak  az  ütközet 
után  pár  héttel  érkezett  meg  Arnuif,  s  egyesülve  Árpád  győzelmes  ha¬ 
daival,  a  Morva  földet  négy  hétig  dúlta  tüzzel-vassal,  s  Szvaloplukot 
teljesen  megalázva,  október  elején  érkezett  haza  bajor  földre.  (Annales 
Alamannici,  Annales  Sangallenses  majores,  Luitprandi  Antapodosis 
I.  k.) 

Szvatopluk  vereségének  az  volt  a  legközvetlenebb  eredménye,  hogy 
a  magyarok  a  mai  hazájukban  véglegesen  megtelepedhettek,  de  ki¬ 
hatása  nagy  volt  a  németségre  nézve  is,  amely  legközvetlenebbül  abból 
állott,  hogy  megszabadultak  a  szláv  veszedelemtől  s  ennek  eredménye- 
képen  állami  kialakulásuk  megszilárdulhatott.  A  szétrobbant  szláv  biro¬ 
dalom  nem  fenyegette  többé  a  németséget,  a  gyenge  Karolingiak  tovább 
uralkodhattak,  utánuk  jöhetett  az  erősebb  szász  dinasztia,  majd  a  még 
erősebb  frank  és  Hohenstauff  dinasztiák,  holott  ha  a  kilencedik  szá¬ 
zadban  a  szlávság  eláraszthatja  vala  az  akkor  még  erős  állami  léttel 
nem  biró  germánságot:  akkor  a  német  földön  sem  a  szász,  sem  a  frank, 
sem  a  Hohenstauff  és  később  a  Habsburg  dinasztiák  német  impériuma 
létre  nem  jöhetett  volna,  a  német  állami  kialakulás  csirájában  fojtódott 
volna  el,  s  a  mai  germán  föld  keleti  felében,  nagy  valószinüség  szerint, 
szláv  volna  az  ur.  Ezért  logikusan  vethető  fel  a  kérdés:  mi  lett  volna 
Németországból,  ha  a  nagy  szláv  birodalom  meggyökerezhetik,  mielőtt 
a  szertedarabolt,  széthúzó  német  tartományokat  és  törzseket  a  szász,  a 
frank  és  a  hohenstauffi  császárok  egy  szilárdabb  egésszé  egyesíthették 
volna?  Mi  lett  volna  Európa  történelme  a  lefolyt  évezred  alatt,  ha  Dal¬ 
mácia  déli  határától,  fel  egészen  a  Visztuláig  és  a  Balti  tengerig,  az 
egyesült  szláv  törzsek  egy  nemzetté  olvadva,  már  akkoron  Európa  né¬ 
peire  kiterjeszthették  volna  hatalmukat? 

Hogyha  Szvatopluk  szláv  impériuma  a  németek  felett  elhatal¬ 
masodhatott  volna:  a  középkori  német  államiság  ki  nem  alakulhatott 
volna.  Hogy  a  szlávok  letörésével  kialakulhatott,  ezt  a  világtörténelmi 
hasznot  elsősorban  a  magyaroknak  köszönhetik  a  németek. 

De  amilyen  nagy  világtörténeti  haszon  jutott  a  németségnek  a 
magyarok  és  a  németek  első  katonai  szövetségéből,  épen  olyan  nagy 
világtörténeti  kár  érte  ebből  a  szlávokat.  Palacki;,  a  csehek  hires  tör¬ 
ténetirója  Írja:  ((A  magyarok  letelepedése  a  legnagyobb  szerencsétlen- 


882 


Följcgyzésck 


ség  volt,  mely  a  szláv  világot  évezredek  folj’amatában  éré  vala.  A  ma¬ 
gyarok  ugyanis  az  épen  kialakulófélben  levő  óriási  szláv  birodalom 
szivébe  cövekelvén  be  magukat:  megakadályozták  az  északi  és  déli 
szlávok  egyesülését  s  igy  a  szlávok  reménységeit  örök  időkre  megsem¬ 
misítették.))  «Mert  —  mondja  tovább  Palacky  —  amint  nyugaton  a  római 
hatás  alatt  keletkezett  a  frank  és  később  a  német-római  császárság, 
épen  úgy  keletkezett  volna  keleten  a  bizánci  hatás  alatt  egy  szláv  biro¬ 
dalom,  s  ez  vált  volna  Keleten  már  egy  évezreddel  előbb  .azzá  a  jelentő¬ 
ségűvé,  aminővel  ma  a  szlávság  hegemon  nemzete,  az  orosz  bir.  Ámde  a 
szlávság  eme  kialakulása  nem  mehetett  végbe,  mert  a  magyarok  letele¬ 
pedésük  által,  mint  ék  verték  be  magukat  a  szlávok  közé.))  (Palacky, 
Geschichte  dér  Böhmen  I.  195 — 196.  1.) 

A  magyarok  és  németek  első  katonai  szövetsége  sok  analógiát  mu¬ 
tat  fel  a  magyarok  és  a  németek  mostani  katonai  szövetségével  is.  A  szö¬ 
vetség  akkor  is  a  szlávok,  még  pedig  a  szlávok  hegemon  nemzete  ellen 
irányult,  amint  ma  szintén  a  szlávok  hegemon  nemzete:  az  orosz  ellen 
állunk  élet-halál  harcban.  Ha  a  kilencedik  században  a  szláv  győz:  el¬ 
bukik  a  magyar,  el  a  német,  s  ha  Oroszország  ma  győzött  volna:  Né¬ 
metországot  alkalmasint  feldarabolják,  Magyarországból  pedig  talán  a 
92-ik  orosz  kormányzóság  lesz  vala.  A  különbség  csak  az,  hogy  akkor 
mi,  magyarok,  magunk  vertük  le  a  szlávokat,  most  pedig  együtt  verjük 
s  együttes  erővel  szorítjuk  vissza  medrébe  a  szláv  áradatot. 

Végül  van  itt  egy  nagyon  érdekes  világpolitikai  analógia  is.  Lát¬ 
tuk,  hogy  a  IX.  században  az  északi  és  déli  szlávok  Magyarország  föld¬ 
jén  keresztül  akartak  egyesülni,  de  ezt  a  magyar  ék  megakadályozta. 
Tizszáz  esztendő  eltelte  után  azonban  a  szláv  világpolitika  legfőbb  voná¬ 
sában  egy  hajszálnyit  sem  változott:  az  északi  és  déli  szlávok,  az  oro¬ 
szok  és  a  szerbek  most  is  Magyarország  testén  át  akartak  egyesülni,  s 
a  Tisza-Duna  közén  Kecskemétnél  kezet  fogni,  s  igy  a  szláv  világpoli¬ 
tika  ma  a  XX.  században  is  ugyanaz,  ami  a  IX.  században  volt. 

Dr.  Kalmár  Antal. 


A  cukor-kérdésről.  Tagadhatatlan,  nálunk  is  voltak  némi  zavarok 
a  cukorbeszerzés  körül,  de  a  központi  hatalmak,  mint  amelyek  a  béke 
éveiben  saját  szükségleteiken  felül  jóval  többet  termeltek  ebből  a  cikkbő 
is,  a  cukor-kérdést  is  rendezni  tudták.  Hiszen  Németország  és  Magyar¬ 
ország-Ausztria  egymaga  jóval  több  cukrot  termel,  mint  Európa  összes 
többi  államai.  Egyedül  Németország  például  huszonhat  millió  méter¬ 
mázsát,  Magyarország  és  Ausztria  pedig  tizennyolc  millió  métermázsa 
cukrot  állít  elő  évenkint,  mig  Oroszország  cukorgyáraiból  összesen  tizerr^ 

két  millió,  Franciaország  cukorgyáraiból  pedig  csak  nyolc  millió  méter¬ 
mázsa  cukor  kerül  ki  évenkint.  Természetesen  mindez  csak  úgy  lehet¬ 
séges,  hogy  a  központi  hatalmak  gazdaságosabban  használják  ki  a  föl¬ 
det,  mert  például  Oroszország,  amely  hétszáznegyvenezer  hektár  földet 
ültet  be  cukorépával,  még  egy  harmadát  sem  tudja  termelni  annak  a 
cukormennyiségnek,  amelyet  Németország  csak  ötszáznegyvenezer  hek¬ 
tárnyi  földön  el  tud  érni.  A  cukor-kérdés  épen  ezért  a  mi  számunkra 
már  régen  megszűnt  kellemetlen  probléma  lenni,  amikor  az  entente- 
hatalmaknál  még  mindig  sok  fejtörést  okoz  a  cukor  beszerzése. 

Egy  amszterdami  közgazdasági  folyóirat  nagyobb  tanulmányában 
szóvá  is  teszi  valamennyi  ország  cukorinségének  kérdését,  amelyek 
között  épen  Anglia  az,  amely  emiatt  a  legtöbbet  nélkülözi.  Az  az  Anglia, 
amelyet  béke  idején  jóformán  egymaga  Németország  látott  el  cukorral. 
Albion  fiainál,  ahol  a  cukorfogyasztás  óriási,  a  cukor  ára  máris  hihe¬ 
tetlen  magasra  szökött  és  m‘ég  mindig  emelkedik  és  emelkedni  is  fog 
az  uj  cukorbehozatali  adó  folytán,  pedig  már  az  amerikai  kristálycukor 
ára  is  elérte  a  negyvennyolc  shillinget,  különösen  azóta,  hogy  Hollan¬ 
dia  megtiltotta  a  cukorkivitelt  úgy  a  saját  országából,  mint  gyarma¬ 
tairól. 

A  cukor  ára  egyébként  Amerikában  is  még  mindig  emelkedik, 
mert  Kuba  szigetéről,  Amerikának  e  legnagyobb  cukortermelő  szigeté¬ 
ről,  kedvezőtlen  termési  jelentések  érkeztek  és  a  cukorfinomitók  erős 
igénybevétele  —  úgy  az  export,  mint  a  belföldi  szükségletek  fedezésére 
—  még  jobban  fölhajtja  az  árakat.  Ami  pedig  Európát  illeti,  itt  a  há¬ 
ború  folytán  a  cukorrépa  termelés  szinte  hihetetlen  mértékben 
csökkent. 

Oroszországban  a  legerősebben  érezhető  a  háború  hatása  még  a 
cukorrépa  termelés  terén  is.  A  legutolsó  esztendő  cukorelőállítása 
messze  elmaradt  még  az  előző  esztendők  meglehetősen  siralmas  ered¬ 
ményei  mögött  is,  úgy  hogy  az  államnak  és  a  magánosoknak  cukor¬ 
készlete  annyira  megfogyatkozott,  hogy  aligha  futja  ki  az  uj  termésig, 
amely  pedig  olyan  kedvezőtlen  kilátásokat  nyújt,  hog^'^  még  a  múlt 
esztendő  rossz  eredményét  sem  fogja  megközelíthetni. 

*  Franciaországnak  sem  kedvezőbb  a  helyzete  ebben  a  tekintetben. 
Saját  termelésű  cukra  és  az  a  kevés  behozatal,  amellyel  a  gyarmatok 
pótolják  az  ország  szükségleteit,  nem  elégségesek  és  ott  is  kénytelenek 
voltak  újra  meg  újra  fölemelni  a  cukorárakat.  Mivel  pedig  a  háború 
folytán  —  az  elvesztett  területek  és  a  hiányzó  munkaerő  folytán  — 
semmi  kilátás  arra,  hogy  nagyobb  eredményeket  tudjanak  elérni,  Fran¬ 
ciaországnak,  egyebek  között,  a  cukorinség  iminens  veszedelmével  is 
számolnia  kell. 

így  fest  a  cukorinség  kérdése  az  entente  államoknál,  amelyek 
bennünket  akartak  kiéheztetni. 

A  munició  szállító  Japán.  Keletről  és  Szélső-keletről  eddig  csak 
az  entente  szócsövén  át  jutottak  el  hozzánk  a  hirek,  csak  úgy  és  csak 
azok,  amiket  Anglia  tudomásunkra  akart  hozni,  de  ami  bennünket 
különösebben  érdekelt  volna,  az  nem  igen  szivárgott  át  hozzánk.  Ma 
már  Amerikán  keresztül  —  ez  sem  volt  mindig  megbizható  forrás  — 
és  Hollandia  közvetítésével  kapunk  híreket,  melyek  szavahihetőbben 
mondanak  el  egyet-mást  Kelet  és  Japán  politikai  fordulatairól. 

Amerikai  egyetemi  tanár  szavatol  értük,  Starr  Írását  idézi  az 
amsterdami  «ííandelsblad)),  arról,  hogy  Japán  uj  politikát  akar,  hogy 
az  angol-japán  szövetséget  összetartó  szálak  teljesen  meglazul¬ 
tak.  És  Japán  uj  egyezség,  uj  érdekközösség  kívánságával  Orosz¬ 
ország  felé  fordul.  Azon  érthető  okból,  hogy  az  angol  és  japán  kolo¬ 
nizáló  és  kereskedelmi  érdekek  mostanában  túl  sűrűn  összeütköztek, 
nemcsak  Indiában  és  Kínában,  de  még  a  japán  vizeken  is,  ahol  az 
utóbbi  időben  angol  hadihajók  átkutatják  a  japán  kereskedelmi  hajó¬ 
kat  és  a  japán  hajóstisztek  tiltakozása  ellenére,  erőszakkal  eltávolít¬ 
ják  a  hindu  és  német  utasokat. 

Aki  ismeri  Keletet  és  főképen  Japán  topográfiai,  termelési,  gazda¬ 
sági  és  kulturális  helyzetét,  aki  járt  vulkánikus  földjén  és  megfigyelte 
fejlődési  és  terjeszkedési  vágyát,  az  nem  lepődik  meg  az  ujhodó  poli¬ 
tikáját  újságoló  hireken.  Természetesnek  találja,  hogy  a  világháború 
alatt  meggyarapodott  nemzeti  vagyonnal  rendelkező,  túl  népes,  túl¬ 
erejének  teljében  feszülő  ország  meg  kell,  hogy  változtassa  érdekeit 
sértő,  önérzetét  bántó  politikáját,  amelynek  egykori  előnyei  helyett, 
ma  már  csak  hátrányait  érzi  érvényesülése  korlátozásában. 

Egyre  szaporodó  népesedését  nem  birja  el  Japán.  A  keskeny 
földszalag,  382.447  négyszögkilométer,  tehát  alig  76.000  négyszögkilo- 
niéterrel  nagyobb  csak  mint  Magyarország.  Mint  a  láncszem  követi 
egyik  falu  a  másikat,  egymásmellé  ácsolt  apró,  papirfalu  faházikóival, 
amelyeknek  utcáit  olyan  sűrűn  lepik  el  a  játszadozó  gj’^ermekek,  mint 
talán  sehol  másutt  a  földkerekségén.  És  egy-egy  parányi  házikóban  — 
az  ország  belsejében,  nem  a  kikötők  közelében  —  néha  négy  gene¬ 
ráció  kénytelen  egy  födél  alatt  élni,  még  ha  jómódúak  is,  mert  nincsen 
telek  semmi  pénzért,  ahová  építeni  lehetne  a  dédapa,  a  nagyapa,  az 
apa,  vagy  a  felnőtt  dédunokák  részére.  A  rizsnek  való  föld  is  kevés, 
pedig  megműveletlenül  Japánban  egy  arasznyi  sem  marad,  mindre 
szükség  van,  mindet  felhasználják. 

Amikor  a  kis  házakban  a  sok  egymást  követő,  szaporodó  gene¬ 
rációk  már  nem  férnek  el  semmiképen;  a  fiatalabbak  kivándorolnak. 
Elszélednek  Kinába,  Indiába,  Amerikába,  még  hozzánk  is  eljönnek 
Európába  homokkőből  faragott  apró  dísztárgyakat  eladni,  vagy  órás- 
mesterséget  tanulni  Svájcban,  de  mint  egyetemi  hallgatók  sem  voltak 
ritkák  a  háború  előtt  nálunk. 

Az  idegenben  élő  japánok  —  egy  tiz  éves  tokiói  kimutatás  sze¬ 
rint  —  épen  a  háromszorosát  tették  ki  a  hazai  földön  élő  lakosság 
számának,  amely  ugyanaz  évben  47  milliót  tett  ki.  Tehát  négyszög¬ 
kilométerenként  117  lakosa  volt  akkor  Japánnak,  amikor  Magyar- 
országon  ugyanekkora  területre  csak  59-  embert  számított  a  tiz  év 
elólíi  kimutatás.  És  idegenben,  a  földkerekségen  szétszórva:  még 
épen  háromszor  annyi,  vagyis  141  millió  japán  ember  élt  hontalanul. 

Ma  ez  a  sok  millió  idegenben  élő  japáni,  aki  kereskedő,  iparos, 
ültetvényes,  vagy  akárcsak  dolgozó  kuli,  szenved  az  angol  szövetséges 
önkényétől.  Angolország  szerződés  alapján  kötelezte  Japánt,  hogy 
fegyveresen  elnyomjon  minden  angol  érdeket  veszélyeztető  indiai  fel¬ 
kelést.  Egyezséget  kötő  szerződésüknek  ez  a  pontja  a  mai  háborús  for¬ 
rongások  alatt  csaknem  elviselhetetlen  csapás  a  japániaknak.  Meg¬ 
bénítja  kereskedelmüket,  tönkre  teszi  kereskedelmi  összeköttetésüket, 
amelj^eknek  az  utóbbi  években  a  különösen  fellendült  japán  kereske¬ 
delmet  köszönhették.  Japánnak  pedig  India  a  legfontosabb  piaca,  innen 
kapott  rizst,  ide  szállította  ipari  termékeit  és  ezért  becsülte  kereskedelmi 
politikájának  épen  indiai  sikereit  mindig  a  legtöbbre. 

Az  angol  érdekek  megvédése,  a  benszülöttek  lázadásai  bizonyára 
elsodorták  élénk  kereskedelmét,  ami  fájhat  a  japáninak,  aki  amúgy  is 
vetélytársának  látja  Indiában  az  angolt  és  elérkezettnek  az  időt,  hogy 
messzeterjedő  tervekkel  foglalkozzon;  hogy  uj  politikai  életet  kezdjen, 
amely  földet,  érvényesülési  teret  fog  szerezni  elnépesedett  birodal¬ 
mának. 

Japán  ^nemcsak  túlnépesedett,  hanem  teljesen  kihasznált  föld 

* 

is.  Dús  őserdeit  kiirtotta,  arany-,  ezüst-,  réz-,  vas-  és  szénbányáit 
kiaknázta,  földje  Formosától  Hakodátéig  megművelt,  beépített.  Be¬ 
épített  és  lakott,  annyira,  hogy  jobban  talán  már  nem  is  lehet,  a  fal¬ 
vak  és  városok  közt  alig  van  határ.  Ha  a  szántóföldek  szükségessége 
nem  kivánt  volna  teret,  meglehet,  hogy  ma  Japán  egyetlen  egy  nagy 
város  lenne.  Mint  ahogyan  a  régi  Jedo,  a  mai  Tokió  is,  negyven  falu¬ 
ból  olvadt  össze  a  világ  egyik  legterjedelmesebb  fővárosává. 

Legelői  úgyszólván  nincsenek,  mert  állattenyésztéssel  nem  foglal¬ 
koznak,  csak  igavonásra  használó  púpos  ökröt  és  tehenet  tartanak, 
ezekkel  művelik  a  földet  is.  Lovat  Japánban  csak  a  nagyon  vagyonos 
európai  szerez  magának  Ausztráliából.  És  vágómarha  állománya  nincs 
Japánnak.  Vallásuk  szigorúan  eltiltja  a  husevést,  a  tojást,  a  tejet,  a 
vajat  is,  ami  feleslegessé  teszi  az  állattenyésztést.  Csak  rizst,  zöld¬ 
séget,  kókusz-zsirt  és  halat  esznek.  Sokféle  kitűnő  hallal  pedig  bőven  el¬ 
látja  őket  a  szigetországukat  körülfolyó  tenger,  a  Csendes-óceán,  amely 
pótolja  a  japániaknak  a  legelős  földeket  és  az  állattenyésztést.  Ehelyett 
halászattal  és  gyöngytermeléssel  foglalkoznak,  ezekből  fejlesztettek 
fontos  és  jövedelmező  iparágat.  És  ma  például  New-Yorkban  a  Calif- 

ford  Street  W-n  pompás,  forgalmas  üzlete  van  a  Japánban  termelt 
igazgyöngyöknek,  amelyekről  szakértők  azt  állítják,  hogy  épen  olyan 
szépek  és  értékesek,  mint  a  legtökéletesebb  ceyloni  drágagyöngyök. 

A  gyöngytermelés,  a  selyemtenyésztés,  az  ércmunkák,  az  elefánt- 
csont-,  bronz-  és  fafaragások  mellett  nagy  és  jelentős  jövedelmű  piaca 
van  a  japán  porcellán-  és  lakkműveknek  Amerika  minden  részében, 
sőt  nálunk  Európában  is.  Sok  arany  gurult  Japánba  a  pompás  vázák, 
kupák,  gazdag  zománcos  diszü  kannák,  nagybecsű,  régi  szacumai 
porcellánokért.  Porcellán-  és  zománcmunkájuk  ma  is  utánozhatlan, 
de  bámulatps  arany-  és  ezüstdiszü  lakktechnikájuk  már  kipusztult. 
Keleti  türelem  kellett  ehhez  és  pár  évig  tartó  munka.  Ma  már  csak 
vásári,  csak  bazárárut  készítenek.  A  régihez  hasonlítva,  a  mai  lakk 
nem  egyéb  egyszerű  firnisznél. 

Az  anyaghiány  és  a  talaj  megbízhatatlansága  miatt  —  amit 
a  gyakori  földrengések  okoznak  —  a  japán  építészet  nem  fejlődhetett 
naggyá.  A  közélet  hiánya  megmagyarázza  azt  is,  miért  nem  láttunk 
nagy  középületeket  egyetlen  japán  városban  sem.  De  a  japán  Ízlés 
könnyed  elegánciája  mégis  megcsillan  fából  való  házikóikon  is,  ame¬ 
lyek,  igaz,  nagyon  hasonlítanak  egymáshoz,  ám  minden  részletük 
szoros  harmóniában  áll  az  egésszel  és  szemnek  tetszőn  arányos.  Mére¬ 
teik  kicsinységéhez  hozzászokik  a  szem.  ' 

Japánban  minden  kicsiny.  A  halmok,  a  völgyek,  a  hegyek,  a 
folyók,  a  patakok,  az  egész  táj  olyan,  mintha  kicsinyítő  lencseüvegen 
át  néznénk.  Pici  házak,  pici  kertek  törpe  fái  közt  pici  nőket  látunk 
apró  gyermekekkel,  apró  játékoknak  örülni.  Parányi  tyukocskák 
kapirgálnak  parányi  udvarokon.  Azt  lehetne  hinni,  hogy  a  japán  par¬ 
tokat  csapkodó  óriási  őceánhullámok  liliput  meseországgá  törpítették 
az  egész  szigetországot.  Régi  japán  mesékben  említenek  is  ilyesféléket. 
Ezeket  a  meséket  a  japán  kormány  költségén  lefordították:  angolra, 
franciára,  németre,  spanyolra  és  föképen  orosz  nyelvre,  és  tetszetős, 
luxusos  könyvecskéivel  elárasztották  a  világot.  Japánban  tartózkodá-=^ 
som  alatt  fordítottam  én  is  ilyen  meséket: 

((Egyszer  mélyzúgásu,  csodálatos  forgószelek  jöttek  és  a  nagy¬ 
szerű  légi  hullámzásban  fantasztikusan  szépséges  sái'kánykisasszonyok 
illegették-billegették  magukat  a  toronymagasságu  hullámokon.  Kacag¬ 
tak  a  boldogságtól,  hogy  csak  eget  és  vizet  láttak  kékleni,  hogy  zavar¬ 
talanul  lubickolhattak  a  két  végtelen  kékség  közt.  Pajzánkodtak,  kacér¬ 
kodtak  az  éggel  és  az  óceánnal.  De  egyszerre  csak  hirtelen  meghőköl¬ 
tek  az  akkor  mégegyszer  akkora  Japán  előtt,  nem  tudták  átugrani. 
Ezen  módfelet  felbőszültek  és  szép  rajzos  szájukból  lángot  okádva 
követelték  az  óceántól,  —  aki  fülig  szerelmes  volt  tiszta  vizén  keresztül 
meglátott  bájaikba  —  rágja  tüstént  olyan  keskeny  földszalaggá  Japánt, 
hogy  obijuk,  övjük  pántlikájánál  ne  legyen  szélesebb.  Az  óceán  először 

vonakodott.  Sajnálta  bántani  ezt  a  gyönyörű  földet,  ahol  jó,  bölcs,  igaz¬ 
ságos  és  nagytehetségü  emberek  élnek.  Ám  a  sárkánykisasszonyok  egyre 
hevesebben,  makacsabbul  követelték  szeszélyeik  teljesítését.  Végre  is 
szegény  szerelmes  óceán  mit  tehetett?  Mint  a  legférfiasabb  férfi  is,  ha 
igéző  báju  muzmé,  nőcske  kivánja,  teljesítette  nem  egészen  okos,  sem 
nagylelkű,  de  annál  nőiesebb  szeszélyüket.  És  csak  azt  az  egyet  kö¬ 
tötte  ki,  hogy  Japán,  ha  kisebb  is  lesz  földjének  területe,  hatalmasan 
erős  és  megszámlálhatlanul  népes  maradjon.  Egykor  pedig  nőjön  át 
mfnden  határon:  legyen  Dai  Nippon,  a  világ  ura.)) 

Ezek  a  mesék,  bár  akkor  nem  tudtam,  már  a  jövendő  politikát 
szolgálták.  Tele  voltak  a  japán  faj  magasztalásával  és  a  legügyesebb 
csalafintasággal  rokonszenvet,  érdeklődést  keltettek  irántuk.  De  meg¬ 
lehet,  hogy  igazi  hatásuk,  épen  az  orosz  nyelvre  átültetett  luxusos 
és  mégis  potomáru  mesekönyvecskéknek,  csak  ezentúl  fog  nyilvánulni. 
Oroszország  élete  most  a  munició  szállító  Japán  kezében  van.  Egy 
amerikai  lap  megirja:  «A  háború  elejétől  a  mai  napig  összesen  négy¬ 
száz  millió  yen  értékben  vásárolt  Oroszország  Japánban.  Öt  millió 
yard  katonaposztót,  két  millió  hatszázezer  pár  katonacsizmát,  húsz¬ 
ezer  pár  szandált,  sok  egészségügyi  cikket,  drótot,  acélt  és  rezet.  Ame¬ 
rikának  is  adott  nagy  rendeléseket,  de  a  szállítási  idő  bizonytalansága 
miatt  visszavonta  azokat.)) 

A  lapok  szárnyán  szálló  hirek  közt  érdekes,  hogy  a  londoni 
«Times))  junius  3-ikán  külön  japán  mellékletet  adott  ki.  Legnevezete¬ 
sebb  japán  államférfiakat  szólaltatott  meg  arról  a  kényes  kérdésről: 
mennyire  értékelik  ezek  az  angol  szövetséget  és  mit  tartanak  arról  a 
szerepről,  amely  Japánnak  a  háborúban  jutott?  A  miniszterelnök 
Okuma  gróf  igy  nyilatkozott:  «Japán  segítsége  nélkül  Angolország  és 
szövetségesei  képtelenek  lettek  volna  erőiket  úgy  koncentrálni  Európá¬ 
ban,  mint  most  tették,  mert  kereskedelmi  és  más  érdekeik  a  távol 
Keleten  helyreigazíthatlan  csorbát  szenvedtek  volna.  Nem  akarom 
szóvá  tenni  Kina  helyzetét,  amely  olyanná  alakult  volna  ki  Ázsiában, 
mint  amilyen  Törökországé,  vagy  némely  balkán  államé  Európában, 
ha  Japán  távol  maradt  volna  az  eseményektől.))  Okuma  miniszterelnök 
arról  is  szól,  hogy  mennyire  fontos  és  szükséges  az  angol-japán  szövet¬ 
ség.  De  rejtett,  finom  és  alamuszi  japán  ifóniával  ott  settenkedik  érez¬ 
hetően  szavainak  tompított  élében,  hogy  ez  a  szövetség  nem  annyira 
japán,  mint  inkább  angol  részről  fontos,  kívánatos,  sőt  egyenesen  nél- 
kűlözhetlen.  Fölényesen,  olyan  önérzet  gőgjével  beszél,  mint  aki 
nagyon  biztos  a  maga  dolgában  és  lóhátról  szól  le  a  sárban  gyalogoló- 
hoz.  Annak  a  meggyőződésnek  is  kifejezést  ad,  hogy  «az  entente- 
hatalmak  fognak  győzedelmeskedni,  mert  különben  a  világ  soha  többé 
nem  szabadul  meg  a  német  militarizmus  bilincse  alób).  Érdekes  a 
francia  Líőerfé-ben  Matsui  párisi  japán  követ  nyilatkozata  is  a  japán 

munició  szállításról.  Eszerint  Japánban  minden  inagánipar  megszűnt, 
mely  csak  szállíthat  a  háború  számára.  Az  átalakítások  és  tökéletesítés 
folytán  óriási  haditermelést  ért  el  Japán.  Hadifelszereléseket,  tüzér¬ 
ségi  anyagot,  ágyukat,  fegyvereket,  municiót  stb.  szállít  Japán,  de  nem¬ 
csak  Oroszországnak,  hanem  a  szövetségesek  többi  nemzeteinek  is, 
úgy  hogy  az  egész  entente  élvezi  Japán  óriási  «ipari  aktivitásának  jó¬ 
téteményét)). 

Mindezek  a  nyilatkozatok  azt  mutatják,  hogy  Japán  igen  fölé¬ 
nyesnek  kezdi  magát  érezni  a  szövetségben.  Mig  az  erópai  államok 
a  világháborúban  elvéreznek,  addig  Japán  vért  nem  áldoz.  A  munició 
szállítással  nemcsak  meggazdagodott,  hanem  önérzete  is  megnöveke¬ 
dett,  többre  és  hatalmasabbra  kezdi  magát  tartani  az  egymást  gyilkoló 
európai  államoknál  és  imperializmusa  a  legkedvezőbb  alkalmak  között 
most  van  kirobbanóban.  Ezért  hihető,  hogy  lazulni  engedi  az  angol 
barátság  szálait  és  mindjobban  közeledik  Oroszországhoz.  Mert  Szélső- 
keleten  Oroszország  Japán  hatalmi  törekvéseit  nem  érinti.  Azok  a 
gránátok  tehát,  melyeket  a  galíciai  és  volhyniai  harctereken  a  japán 
munícióból  Oroszország  ellenünk  pazarol,  nem  annyira  az  entente 
érdekeit  szolgálják,  mint  inkább  a  japán  imperializmus  jövendőjét 
készítik  elő. 

Dai  Nippon!  A  japán-orosz  háború  előtt  egy  riksa-kuli  különb¬ 
nek  tartotta  magát  a  legműveltebb  európainál,  akinek  tiz  krajcárért 
egy  félórai  kocsizásra  lova  volt.  Milyen  lehet  ma  ez  a  nemzeti  ön¬ 
érzet?  ...  És  még  sem  tudunk  visszafojtani  egy  mosolyt.  Rudyard 
Kipling  dzsungeljének  pokolian  ügyes,  harcos  majmai,  a  Bandarlogok 
jutnak  eszünkbe.  ' 

Kémeri  Sándor. 


Az  ((Avanti!))  fehér  ablakai,  az  entente  egyetértése  és  az  arab  fele¬ 
sége.  A  gondolatkapcsolás  bizarr  kilengésének  hathat  ez  a  cim,  mert 
az  egyes  fogalmak  között  nehéz  megállapítani  az  összefüggést,  de  épen 
ezért  annál  érdekesebb  az  a  magyarázat,  amit  maga  az  « Avanti! »  fűz 
hozzá.  Az  olasz  sajtó,  amely  jóformán  kivétel  nélkül  angol  pénzen  lel¬ 
kesedik  a  háborúért  és  szítja  a  gyűlöletet  a  központi  hatalmak  és  főként 
Németország  ellen,  az  igazságnak  és  az  objektivitásnak  még  a  hangját 
sem  hallatta  több  mint  két  esztendeje.  Egyedül  az  olasz  szocialisták 
la,pja  az,  amely  bátor  szókimondással  próbál  kritikát  gyakorolni  az 
olasz  közállapotokról,  de  viszont  jóformán  ő  az  egyetlen,  amely  nap¬ 
nap  után  fehér  ablakokkal  jelenik  meg.  Eddig  még  csak  eltűrte  ezt  is 
az  ((Avanti!)),  de  legutóbb  már  úgy  érezte,  hogy  ezt  is  szóvá  kell  tennie. 
((Fehér  hasábok))  cimmel  vezércikket  irt  a  cenzúráról  és  mi  sem  tér- 

mészetesebb,  mini  hogy  a  stilszerüséget  kedvelő  olasz  cenzúra  gondos¬ 
kodott  róla,  hogy  ez  a  cikk  is  stilszerüen,  tehát  fehér  ablakokkal  jelen¬ 
jen  meg.  De  azok  a  sorok,  amelyek  a  «fehér  hasábok)) -bán  mégis  csak 
megmaradtak,  megfelelnek  e  kis  följegyzés  hosszú  elmének  első  ré¬ 
szére. 

Az  olasz  cenzúra  ugyanis  —  lehet,  hogy  tévedésből  —  benne  felej¬ 
tette  a  cikkben  az  «Avanti!))  vezércikkírójának  azt  a  megállapítását, 
hogy  «a  szabadság  nem  benszülött  polgára  Itáliának,  hanem  csak 
vendége,  akinek' abban  a  pillanatban  kiteszik  a  szűrét,  mihelyt  terhére 
esik  a  gazdának.))  És  megállapítja,  hogy  más  államokban  milyen  liberá¬ 
lis  a  cenzúra,  amely  Franciaországban  és  Angliában  vezető  politikuso¬ 
kat  buktat  meg.  Németországban  pedig,  amelyet  «az  olasz  polgári 
sajtó))  szeret  a  «reakció  országának))  nevezni,  a  sajtó  szókimondásában 
olyan  kemény  kritikával  illeti  a  kancellárt,  hogy  az  kénytelen  a  par¬ 
lamentben  igazolni  a  kritika  tárgyává  tett  eljárását.  Ezzel  szemben 
pedig  mi  történik  Itáliában,  amely  a  szabadságnak  olyan  fanatikusa, 
hogy  nem  éri  be  a  saját  szabadságának  rendezésével,  hanem  még  ((el¬ 
nyomott  népeket  is  akar  fölszabadítani?))  Cicero  hazájában  a  toll  nem 
beszélhet  még  arról  sem,  hogy  mi  is  lesz  tulajdonképen  a  háború  be¬ 
fejezte  után  Valonával  és  az  Égei-tenger  tizenkét  szigetével,  nem  is  szól¬ 
ván  az  eddigi  gyarmati  politikáról,  —  mert  mihelyt  ezekről,  vagy  csak 
hasonló  kérdésekről  próbál  beszélni  valamelyik  újság,  a  cenzúra,  .a 
fehér  szint  iránt  érzett  nagy  szeretetében,  a  vezércikk  fekete  sorai 
helyett  inkább  ((fehér  ablakokat))  nyit  meg.  Épen  igy  nem  szabad  szóvá 
tenni  a  gazdasági  és  pénzügyi  kérdéseket  sem,  sőt  a  statisztikai  szám¬ 
adatok  ellen  is  különös  averziója  van  az  olasz  cenzúrának. 

Mindezt  —  természetesen  fehér  ablakok  között  —  mondja  el  az 
((Avanti!))  és  evvel  végre  feleletet  ád  olvasóinak  arra  a  kérdésre,  hogy 
ugyan  micsoda  veszedelmes  témákat  tárgyalhattak  azok  a  vezércikkek, 
amelyeknek  csak  a  helye  maradt  meg  hetek,  hónapok  óta  a  szókimondó 
szocialista  lapban.  De  nem  éri  be  evvel.  Végül  még  külön  is  aposztro¬ 
fálja  a  cenzúrát. 

((Reméljük  —  Írja  —  hogy  a  cenzúra  kegyes  lesz  ezzel  a  cikkel 
szemben,  hiszen  nem  mondunk  benne  rosszat  sem  a  hadviselésről,  sem 
a  kormányról,  csak  épen  róla,  Anasztáziáról  beszélünk.  De  —  hogy 
őszinték  legyünk  —  épen  ezért,  kevés  a  reményünk:  hiszen  Anasztá¬ 
zia  női  név  és  a  nők  még  csak  eltűrik  azt,  hogy  másról  rosszat  mond¬ 
junk,  de  sohasem  engedik  meg,  hogy  róluk  ugyanezt  tegyük  . .  .)) 

A  cenzúra,  amely  épen  eleget  törölt  a  cikkből,  erre  az  aposztro- 
fálásra  letette  kék  ceruzáját.  Ezt  a  mondatot  még  benne  hagyta  a 
cikkben. 

De  már  a  következő  cikkből,  amely  az  entente  egyetértéséről  be¬ 
szél,  jóformán  csak  a  cimet  hagyta  meg,  no  meg  —  a  cikk  végén  az 

anekdotát.  Mintha  csak  evvel  is  azt  akarta  volna  jelezni,  hogy  az  a 
bizonyos  szoros  egyetértés,  inkább  csak  anekdotórikus  alapon  nyug¬ 
szik,  mint  érzelmi  fundamentumon.  Az  angolok  a  saját  világbirodalmi 
céljaikról  beszélnek  és  csak  üres  frázis  az,  amit  arról  a  nagy  célról  han¬ 
goztatnak,  hogy  «az  angol  nép  el  van  tökélve,  hogy  diadalig  viszi  a  har¬ 
cot,  amelynek  meg  kell  hoznia  a  Szabadság  és  az  Igazság  ama  ideáljait, 
amelyek  közös  szent  ügyévé  váltak  a  szövetségeseknek)).  Mert  a  nagy 
szólamok  mellett  örökös  az  ellentét  az  angolok,  franciák,  olaszok,  sőt 
a  portugálok  és  a  szerbek,  de  meg  az  oroszok  között  is. 

((Eszünkbe  jut  egy  anekdota,  —  Írja  nagy  fehér  foltok  után  az 
((Avanti!))  és  evvel  fejezi  be  alaposan  megnyirbált  cikkét.  —  Az  arab 
asszonyt  pofon  vágta  az  ura.  Bőgve  ment  haza  az  apjához  és  elmondta, 
milyen  brutálisan  bánt  el  vele  a  férje. 

Az  apa  nyugodtan  végighallgatta  és  szó  nélkül  kétszer  pofon 
vágta  a  siró  asszonyt. 

Csak  amikor  mái'  elcsattant  a  két  pofon,  mondta  ki  a  szentenciát: 

—  Most  pedig  menj  haza  és  mondd  meg  az  uradnak,  hogy  ha  ő  egy 
pofont  sózott  az  én  lányom  arcára,  hát  én  meg  két  pofont  adtam  az  ö 
feleségének!  , 

Ez  az  arab  megtorlást  mód  jellemzi  az  európait  is.)) 

Az  ((Avanti!))  csak  ezt  a  tanulságot  vonta  le  az  arab  meséből.  Való¬ 
színűleg  —  Anasztáziára  való  tekintettel. 


A  háború  Kant  bölcseletében.  Bár  a  königsbergi  bölcs  nem  rend¬ 
szeresen  kidolgozott  tudományos  keretében,  hanem  csak  ötlelszerüleg, 
per  tangentem  foglalkozik  —  Zuni  ewigen  Frieden^)  cimü  ((filozófiai 
tervezet)) -ében  —  a  háborúnak  minden  idők  és  korok  nagy  elméit  és 
gondolkodóit  izgató  problémájával,  fellépése  mégis  uj,  forradalmi  kor¬ 
szakot  jelez  a  háború  felfogásának  történetében. 

Már  maga  az  a  tény,  hogy  abban  a  korban,  amikor 
Hugó  Grotiusnak  és  Puffendorfnak  —  a  háborút  jogi  alapon 
magyarázó  —  tekintélye  szinte  szouverén,  akadjon  halandó,  aki  a 
bölcselő  szelíd  és  mégis  fölényes  iróniájával  tekint  el  az  elismert 
auktoritások  feje  felett,  az  emberiség  sovány  vigasztalóinak  nevezi  el 
őket  és  csodálkozik  azon,  hogy  az  államok  ezt  a  szót,  ((jog)),  amely¬ 
nek  a  háborúval  kapcsolatban  körülbelül  annyi  a  rációja,  mint  az 
egyszeri  gall  fejedelem  okoskodásának  (((Az  erősebbnek  természetadta 
előjoga  a  gyengébb  felett,  hogy  emez,  amannak  engedelmeskedjék))), 
még  nem  törölték  a  hadi  politika  szótárából.  Kant  azonban,  akinek 


*)  Magyarra  fordította;  dr.  Hildenstab  György. 

szavait  e  vázlatos  művének  megírása  idején  már  nemcsak  a  világ¬ 
hírnév,  hanem  egy,  eredményekben  végtelenül  gazdag,  munkás  élet 
erkölcsi  súlya  is  támogatja  (müvét  hetvenegy  éves  korában  irta),  nem 
áll  meg  a  tekintélyek  ostrománál.  A  bölcsek  emberfeletti  bátorságával 
támadja  amaz  elméletek  légióit,  amelyek,  bár  a  bábom  gyökereit 
az  ember  ősi  ösztöneiben  és  indulataiban,  szóval  az  emberi  természet¬ 
ben  keresik,  magát  a  háborút,  mégis  természetietlennek  találják.  Nem 
a  béke  —  mondja  Kant  —  az  ember  természetes  állapota  (status 
naturális),  hanem  a  háború.  Állítása  igazolására  megvesztegetően  érdekes 
érveket  és  példákat  sorakoztat.  Szerinte  a  háború  a  Gondviselésnek 
is  nevezhető  Természet  eszköze  a  föld  benépesítésére,  A  Természet, 
hogy  benépesítse  a  glóbust,  az  embereket  a  háború  segélyével,  szár¬ 
mazásukra  és  nyelvükre  való  tekintet  nélkül,  a  földteke  minden  táján 
szétszórja.  Így  kerül  a  Jegestenger  partjáU  lakó  szamojédek  egyik 
rokona  az  Altai-hegyekbe,  igy  kerülnek  a  magyarok  rokonai,  a  finnek, 
Kiirópa  legészakibb  részére.  És  az  eszkimókat  —  kérdi  a  bölcs  — 
északra,  a  peseréket  le,  délre,  a  Tüzföldig,  nem  a  bábom  űzte? 

De,  ha  még  oly  ellenállhatatlan  is  a  Kant  logikája;  ha  még  oly 
megvesztegetők  is  a  tétele  bizonyítására  sorakoztatott  példák:  ma, 
amidőn  .már  egy,  minden  képzeletet  meghaladó,  irtózatos  világháború 
tapasztalataiból  és  tanulmányaiból  is  meríthetünk,  tudjuk,  hogy  ez 
az  elmélet,  tévedése  a  lángelmének.  Amily  bizonyos  az,  hogy  a  világ¬ 
háború  előidézésében  az  emberi  irigy,  kapzsi  és  féltékeny  természet¬ 
nek  --  habár  csak  indirekte  is  —  van  része,  ép  oly  kétségtelen  az  is, 
hogy  maga  a  nagy  Természet,  amely  komoly  és  fontos  feladatait  soha¬ 
sem  bízza  a  megbízhatatlan  emberre  és,  amelynek,  ha  szükségét  látja 
a  túlnépes  embersorok  ritkításának  célja  elérésére  az  ezernyi  beteg¬ 
ség,  járvány  és  ragály  alakjában,  biztos  és  csalhatatlan  arkánuma  vau. 
távol  áll  attól  a  rettenetes  merénylettől,  amelyet  az  ember  ebben  az 
irtó  tusában  saját  faja  ellen  intézett.  A  Gondviselés  pedig  ugyancsak 
furcsán  viselné  gondunkat,  ha  szankcionálná  azt,  ami  a  szándékos  és 
céltalan  emberirtásban  szentesíthetetlen.  És  még  az  esetben  is,  ha 
Kant  elméletének  ily  módon  való  értelmezése  nem  fedné  teljesen  a 
nagy  bölcselő  gondolatait  (ami  elvégre  nem  lehetetlen,  mert  hiszen 
a  szóbanforgó  müvet  szerzője  is  csak  ((tervezet)) -nek,  skiccnek  szánta 
s  igy  nem  is  dolgozta  ki  teljesen,  minden  részletében),  jogosult  az  a 
—  talán  kissé  illetlen,  mert  a  világbölcselet  egyik  fejedelmével  szem¬ 
ben  maliciózus  —  kérdés,  vájjon  a  most  dúló  világháborúval  is  az  volt-e 
a  Természet  célja,  hogy  az  embereket,  á  föld  benépesítése  végett,  a 
földteke  minden  táján  szétszórja? 

Persze  nekünk,  akik  a  világ  legműveltebb  nemzeteit  látjuk  a 
legbarbárabb  mérkőzésben,  akiket  tehát  a  tapasztalat,  a  legkiváróbh 
tanítómester  tanított  meg  arra  az  igazságra,  hogy  a  kultúra,  amelytől 

—  az  erkölcsök  szelidülése  révén  —  az  örökbéke  álmának  megvaló¬ 
sítását  vártuk,  a  háború  rémének  vérszomjas  dühét  csak  fokozza; 
nekünk,  akik  ugyancsak  a  világháború  tapasztalataiból  tudjuk,  hogy 

azok  a  monarchák,  akiknek  haduri  jogában  a  köztudat  századokon  át 

* 

a  háború  szerzői  jogát  látta  (még  Kant  is  igy  ir  róluk:  az  uralkodó 
nem  polgára,  hanem  tulajdonosa  az  államnak;  udvartartása,  udvari 
ünnepélyei,  vadászatai,  kéj  lakai  nem  érzik  meg  a  háború  súlyát; 
ö  tehát,  mintha  csak  időtöltő  szórakozásról  lenne  szó,  bármily  jelen¬ 
téktelen  okból  háborút  indíthat,  jogi  indokolását,  az  illendőség  kedvé¬ 
ért,  rábízván  a  diplomáciai  testületre),  csupán  a  nemzet  háborús 
akaratának  képviselői  (maga  a  «császár))  sem  háborúskodhatnék,  ha 
nem  lenne  mögötte  a  német  nemzet);  nekünk,  akik  már  egyebet  is 
tudunk,  azt,  hogy  a  háború  szellemének  felidézésében  a  nemzetek 
féltékenysége  és  gazdasági  érvényesülésének  vágya  mellett  döntő 
szerepe  jut  a  készenlétben  tartott  hadseregeknek  (ha  már  vannak,  ne 
legyenek  hiába!)  és  annak  a  tőkének,  amely  a  háborúból  nyeri  leg- 
dusabb  táplálékát:  könnyű  a  kritikus  pózában  Ítélni  elevenek,  holtak 
és  —  halhatatlanok  felett. 

(Hogy  pedig  miért  használom  következetesen  a  «nemzet»  szót 
a  ((nép))  szó  helyett?  Meggyőződésem,  hogy  úgy  a  jogi,  mint  az  állam¬ 
tudományok,  a  kettőt  —  bár  öntudatlanul  —  konfundálják.  ’A  nép 
fogalma  —  minthogy  a  nép,  amelynek  a  geográfiái  és  országhatárok 
nem  határai,  amely  tehát  mindenhol  egy  —  nem  tagolható.  Nép  a 
népnek  ellensége  nem  lehet,  amint  senkinek  sem  lehet  önmagával  kon¬ 
fliktusa.  A  zavar  okát  is  látom.  A  modern  jogtudomány  még  mindig 
a  római  jog  alapján  áll.  A  római  jog  pedig  a  cézárok  korának,  vagjűs 
oly  kornak  szülötte,  amelyben  minden  fogalmat  meghamisított  —  ma¬ 
gának  a  ((jog))-nak  a  fogalmát  is  meghamisította  —  a  cézárok  harag¬ 
jától  való  félelem.) 

Egyébként  Kant  művének  halhatatlanságát  nem  is  a  háborúra, 
hanem  az  örök  békére  vonatkozó  elmélete  biztosítja.  S  jóllehet  az 
elméletnek  is  vannak  tévedései,  amilyen  a  köztársasági  alkotmánynak, 
mint  az  örök  béke  egyik  biztosítékának  tulajdonított  túlságos  fontosság 
(azzal  az  indokolással,  hogy  miután  a  köztársasági  alkotmány  ama 
kérdés  eldöntéséhez,  legyen-e  háború,  megkivánja  az  állampolgárok 
hozzájárulását,  nagyon  természetes,  hogy  azok  az  állampolgárok, 
akiknek  arról  kell  határozniok,  hogy  fejökre  zuditsák-e  a  háború  min¬ 
den  nyomorúságát,  életük  kockáztatását,  a  háború  költségeit,  a  háború 
okozta  károkat,  a  rengeteg  adóterhet,  kétszer  is  meggondolják,  hogy 
belekezdjenek-e  ebbe  a  gonosz  játékba)  és  a  kalmár  szellemnek  a 
háborúval  való  összeférhetetlensége,  az  a  gondolat,  hogy  az  ember  csak 
úgy  teremtheti  meg  az  örök  béke  birodalmát,  ha  idők  folyamán  egy 
nagy  és  mindig  nagyobbodó  államot  (Völkerstaat  —  civitas  gentium) 

alkot,  amely  végre  a  föld  minden  nemzetét  magában  fogja  foglalni, 
a  lángelme  sugarának  a  távol  jövendőkbe  röppenő,  csodás  villanása. 
Csodásnak  nevezhetjük,  mert  a  fény,  amit  e  gondolat  sugara  vetett, 
ma,  egy  évszázad  múltán,  még  intenzivebb.  Ma,  amikor  oly  hatalmas 
szövetségek  mérkőznek  egymással,  'hogy  szinte  két  táborra  osztják  a 
föld  nemzeteit,  a  négy  sarkán  kigyulladt  világ  lángjainál  látjuk,  hogy 
az  örök  békéhez  valóban  egyetlen  egy  ut  vezet  —  Kantnak  minden 
nemzetet  magában  foglaló  világállamán  keresztül.  Ha  ez  a  világ¬ 
állam  csak  pium  desiderium,  akkor  az  örök  béke  is  az.  És  Kant  dicső¬ 
ségéből  mit  sem  von  le  Saint-Pierre  abbé,  a  18-ik  század  egy  másik 
nagy  gondolkodója,  aki  1717-ben,  tehát  jóval  Kant  fellépése  előtt 
megjelent,  Project  de  paix  perpétuelle  inventé  pár  le  roi  Henri  le 
Grand,  approuvé  pár  le  reine  Élisaheth  etc.  cimü  hároilikötetes  művé¬ 
ben  (1760-ban  Rousseau  adta  ki  újra)  már  hangot  ad  annak  a  gon¬ 
dolatnak,  hogy  a  békekötések  és  szövetségek  semmi  biztosítékot  sem 
nyújtanak  arra,  hogy  a  felek  azokat  meg  is  tartsák  és,  hogy  az  egye¬ 
temes  békét  csak  úgy  lehet  biztosítani,  ha  oly  intézményeket  állítunk, 
amelyek  hasonlók  a  békét  az  államok  keretén  belől  biztosító  intéz¬ 
ményekhez.  Saint-Pierre  abbé  hangja  azonban  még  félénk,  tétovázó, 
bátortalan,  mint  a  sejtelem,  a  Kanté  már  bátor,  határozott,  mint  a  meg¬ 
győződés.  Hódinka  Tivadar  dr. 


írók  és  színdarabok.  (Salgó  Ernő  könyve.)  Nálunk  ritkaság  az 
ilyen  könyv.  Más  irodalmakban  esemény  számba  ment  azoknak  a 
kritikáknak  a  kiadása,  amit  az  ifjú  Francé  irt  a  Tempsba  és  nem 
kevésbé  nevezetesek  voltak  Sainte-Beuve  hires  hétfői  cikkeinek,  a 
Lundisknek  összegyűjtése,  nem  is  említve  Faguet  hires  vasárnapi 
kritikáit,  sőt  Lemaitre  is  az  Impressions  de  theálre  megjelenésétől 
számította  irodalmi  pályáját.  Bizonyos,  hogy  a  napi  sajtó  falánk 
gyorsasága  s  a  közönség  Ízlése  s  más  ismert  okok  nem  igen  pendítik 
a  kritikusok  ihletét  az  éjfélutáni  kávéházak  márványán  a  sub  spécié 
aeternitatis  elmélyedésekre.  Hogy  Salgó  Ernő  most  terjedelmes  kötet¬ 
ben  mutatja  be  kritikusi  munkásságát,  az  első  Ítéletet  saját  maga 
mondta  ki  könyvéről.  Nekünk  pedig,  akik  figyelmesen  átolvastuk 
munkáját,  nem  marad  más  hátra,  mint  fürge  tollal  és  örömmel  alá¬ 
írnunk  ezt'  a  kedvező  Ítéletet. 

Aischylostól  Knoblauchig,  az  Erinnysektől  a  Faunig  a  világ- 
irodalom  egész  tündéri  mitológiájából  mutat  be  jeleneteket.  Ha  mito¬ 
lógiát  Írtam,  joggal  Írtam,  mert  Salgó  a  világirodatomban  azt  az  örök 
törekvést  látja,  mellyel  az  emberi  szellem  az  őt  körülvevő  misztikumra 
a  költői  képzelet  filozofémáival  keres  feleletet.  Ezzel  kapcsolatos  az 
az  értékes  képessége,  hogy  hamar  meglátja  a  szavak  mögött  leselkedő 

bölcselmi  problémát.  Az  Oedipus  királyban  a  harmonikus  görög  szel¬ 
lem  nyugtalanító  rejtelmét  fedi  fel,  Homeros  fénydús  egének  fátumát, 
amely  ((megtartja  az  isteneket,  de  nem  ismeri  a  keresztény  istenhit 
számunkra  mellőzhetetlen  kiegészítését:  a  sors  erkölcsi  megjelení¬ 
tését))..  A  Vadkacsa  nyers  etikáját  ép  úgy  meg  tudja  éreztetni,  mint 
az  egyszeri  királyfi  enyhe  metafizikáját.  Általában  a  drámai  sors¬ 
képeket  szereti  visszavezetni  a  legegyszerűbb  típusokig,  a  ((bonyodal¬ 
mak  piától  ideáig)). 

ítéletének  ez  a  filozófiai  iskolázottsága  hozza  magával,  hogy  — 
erre  már  cikkeinek  szűk  kerete  is  kényszerítette  —  mindjárt  a  fő¬ 
problémára  veti  magát.  Maupassantnál  rögtön  rátapint  az  ő  naturaliz¬ 
musának  igazi  gyökerére:  pesszimizmusára.  Innen  egész  realizmusa 
és  innen  az  a  sajátságos  maupassanti  szomorú  érzékiség,  a  delectatio 
morosa,  amelyet  Lemaitre  egykor  szintén  pesszimizmusából  vezetett 
le.  És  érdemes  volt  a  kötetbe  felvenni  Daudet  és  Belot  egyébként 
jelentéktelen  Saphojának  a  kritikáját  is  azért  az  egyetlen  finom  meg¬ 
figyelésért,  amelyben  Salgó  a  naturalizmus  szimbolizáló  hajlamára 
mutat  rá,  mellyel  a  fantázia  mintegy  kárpótolja  magát  a  pontos  meg¬ 
figyelés  kényszerűségéért)). 

Kritikai  irodalmunkban  mindjobban  elterjed  az  a  szubjektiviz¬ 
mus,  amely  bizonyos  megállapodott  objektív  törvényszerűségek  helyett 
a  kritikus  egyéni  Ízlését  teszi  meg  legfőbb  bírónak,  amely  egyéni  Ízlést 
gyakran  a  legkülönfélébb  és  épen  sem  érthetetlen  rokon-  vagy  ellen¬ 
szenvek  kormányoznak.  Ez  ellen  wa  francia  bűiD)  ellen  ugyancsak 
sokat  vitézkedett  a  szigorú  Brunetiére  —  igaz,  hogy  elég  sikertelenül. 
Egyébként  azonban  nekünk  sem  tetszik  az  egyéninek  ez  az  előtérbe 
állítása,  cet  étalage  naif  du  Moi! 

Salgó  sohasem  lép  fel  olyan  pretenzióval,  amely  túlságosan  rá¬ 
erőszakol  valamit  ítélőképességünkre.  Mindig  meggyőző,  anélkül  hogy 
lírikusán  ömlengő  lenne,  de  viszont  anélkül,  hogy  iskolaszerű  szabá¬ 
lyokkal  dolgoznék.  KritikuM  egyéniségének  egyik  bizonyítéka  bizo¬ 
nyos  beleérző  képesség,  amely  több  oldalról  láttatja  vele  a  munka 
hatását.  Szinte  állandó  kutatásának  tárgya  az  iró  és  müvének  egymás¬ 
hoz  való  viszonya.  Csak  a  teljesen  objektív  kritikusi  egyéniség  szeret 
Így  mindig  ((szent  tisztelettel))  az  álarc  mögé  nézni,  amely  mögött  a 
költő  lelke  rejtezik.  A  Vadkacsában  igy  látja  meg  Ibsen  szivét  marcan¬ 
goló  fájdalmát,  azt  a  lázadó  kétségbeesést,  mely  önkinzással  tölti 
bosszúját.  Ambrus  Zoltán  költői  egyéniségét  igy  fedi  fel  a  homo  duplex 
képében,  aki  ugyan  már  a  vesztett  illúziók  lovagja,  de  azért  ((maku¬ 
látlan  gyengédséggel  nem  tud  belenyugodni  az  ábrándok  eltemeté¬ 
sébe)).  Beleérzése  finom  elemzésre  teszi  fogékonnyá,  ezek  közt  is  a 
legtanulságosabb,  amit  Hehbel  Judithjáról  mond.  Ilyen  világosan 
látja  a  darabnak  és  a  közönségnek  egymáshoz  való  viszonyát  is. 

Móricz  Sári  birójánál  helyesen  mutat  rá  a  városi  szemnek  a  falusi 
rajz  utáni  ösztönös  vágyakozására.  Az  idill  —  a  magunk  valósága 
sohasem  idill  —  hatását  itt  oly  mélyen  tárgyalja,  ami  kritikusi  képes¬ 
ségének  és  tanultságának  kétségtelen  bizonyítéka.  Egyáltalán  a  lélek¬ 
tani  valószerüség  és  az  elhitetés  kérdésében  foglalja  el  a  legszigorúbb 
álláspontot.  Ezért  emel  kifogást  a  Faun  ellen,  akit  szerencsésnek  tart 
addig,  amig  lord  Stonbury  lelkiismeretének  egy  részét  szimbolizálja, 
de  már  hibáztatja,  amiért  Shellejdől  kellett  angolul  tanulnia  és  a  golyó 
nem  fogja.  *. 

A  hibát  mindig  észreveszi,  sokszor  finoman  rá  is  tapint,  de  soha¬ 
sem  pécézi  ki.'  A  Taifunban  jogosan  sajnálja  az  elhajlást  a  darab  első 
témájától;  a  fajok  drámájától.  Megesik  azonban,  hogy  csak  körülirja, 
mentegeti  a  hibát,  ami  majdnem  olyan  rossz,  mintha  észre  sem  venné. 
A  kritikusi  gondolkozás  végre  is  az  elmének  értékmegállapító  működé¬ 
sében  csúcsosodik  és  igazi  kritikus  erről  sohasem  mond  le.  Salgó  Ernő 
könyve  tartalmas  Írói  egyéniséget  leplez  le  előttünk,  akinek  éles  szeme, 
elismerésre  méltó  készültsége,  elemző  és  kiválasztó  készsége  a  leg¬ 
szebb  várakozásra  jogosít  fel.  Mert  mindnyájan,  akik  szivünk  szerint 
gondolunk  a  modern  magyar  irodalomra,  óhajtjuk  a  kemény,  egész¬ 
séges  és  magyar  szini  kritikát.  Gesztesi  Gyula. 


Báró  Tóth  Ferenc,  a  Dardanellák  megerősítője.  {1733 — 1793.) 
(Palóczi  Edgár  könyve.  A  Vörös  Félhold  támogatására  alakult  Orszá¬ 
gos  Bizottság  kiadása,  Budapest,  1916.)  Kurucok,  Páris,  Rodosto,  mintha 
már  ismernők  ezt  a  háromszöget,  amelynek  az  alapját  sohasem  tehette 
meg  sem  a  Fejedelem,  sem  Mikes,  akinek  csak  Zágon  kedves 
füstjét  adatott  meglátnia  egyszer  a  moldovai  hegyekről,  sem  Tóth 
András,  hősünk  atyja.  Gróf  Forgách  Simon  kuruc  tábornoknak  volt 
a  nemes  apródja,  azután  Rákóczi  Ferenchez  szegődött  és  inkább  követte 
nemes  urát  a  bujdosásba.  Rodostóból  hivatalos  küldetésben  Francia- 
országban  jár  és  ott  fogják.  A  Bercsényi  huszárezred  kapitánya  és  adju¬ 
táns,  nemes  Pesselier  Mária  Ernesztina  a  felesége,  már  nevét  Tott-nak 
Írja  és  francia  baronátust  nyer.  A  francia  tőbe  oltott  zsenge  magyar  sarj 
már  Francois  Báron  de  Tott-nak  születik.  A  legfranciásabb  korba  csep¬ 
pen  bele:  az  egész  világ  csak  arra  jó,  hogy  keretet  adjon  a  francia  fény¬ 
nek  és  dicsőségnek. 

A  legtökéletesebb  zsarnok,  XIV.  Lajos,  szelleme  tartja  a 
keresztvíz  alá  és  a  sors  megadta  neki,  hogy  a  gall  esprit  legszebb  virá¬ 
gait  lássa  meg,  Ö  is  kapitány  a  Bercsényi  ezredben,  azután  diplomá¬ 
ciai  szolgálatba  lép,  Követségi  titkár  lesz  Konstantinápolyban  és  mellét 
nemsokára  a  legszebb  katonai  érdemrend  ékesíti:  a  szent  Lajos-rend 
lovagja  lesz.  Azután  diplomáciai  emisszáriiis.  Neuchatelben,  közben 

oltárhoz  vezette  nemes  Rambaud  Mária  kisasszonyt,  aki  talán  flambeau 
d’amour-ra  tornyozott  frizurát  viselt  és  rendkívül  kecses  gráciával  tudta 
lejteni  a  pás  de  deux-t,  amit  Maintenon  asszony  saint-cyri  iskolájában 
tanult  még  a  finom  nemesi  kisasszonyok  közt.  Az  ügyes,  sőt  zseniális 
Tóth  Ferenc  bárót  a  sors  a  szultán  segítségére  játszotta,  akit  ugyancsak 
fenyegetett  ekkor  az  orosz  hajóhad.  A  török  hajóhad  megsemmisült  és 
a  helyzet  nagyon  veszélyes  volt.  Ágyú  nem  volt,  a  tüzérség  kiképzetlen, 
a  védelem  szinte  kilátástalan.  Egészen  kalandos  módon  szervezte  az 
ellenállást,  egy  Ízben  saját  testének  veszélyeztetésével  kellett  a  sáncok 
tűzbiztonságát  kipróbálnia.  Világtörténelmi  szempontból  is  fontos  az  az 
érdeme,  hogy  ő  hivta  fel  elsőnek  a  porta  figyelmét  a  Dardanellák  fon¬ 
tosságára  és  ő  kezdte  meg  a  modhrn  stratégia  alapján  a  régi  erődök  át¬ 
alakítását,  amelyek  a  világháborúban  olyan  rendkívüli  szerephez  jutot¬ 
tak.  A  Dardanella-akció  megindításakor  a  francia  lapok  sietve  újították 
fel  emlékét.  A  Matin  vezércikkben  ünnepelte  a  Dardanellák  megerősítő- 
jének  emlékét  abban  a  reményben,  hogy  még  egy  francia  zseni  művé¬ 
szete  sem  tehette  eléggé  ellentállóvá  az  entente  flottájával  szemben.  A 
dardanellai  kudarc  azonban  majdnem  szimbolikus  jelentőséget  ad  a 
központi  hatalmak  ellenállásának  és  a  közös  segítség  legyőzhetetlen 
erejének.  Ebből  az  alkalomból  nemes  gesztus  volt  a  Vörös  Félholdtól 
hogy  ezzel  a  szép  kiállítású  könyvvel  hódolt  a  stratégia  magyar  művé¬ 
szének  emlékezete  előtt. 

Tóth  Ferenc  a  Goltz-pasák  elődje  volt.  Miután  a  Dardanellákat 
megvédte,  tevékeny  gondját  a  török  tüzérség  megreformálására  for¬ 
dította.  Hire  ekkor  már  bejárta  a  világot,  mint  aki  az  ozmán  hatalmat 
újjá  szervezte  és  a  modern  kor  legkiválóbb  stratégiája  volt.  Voltaire, 
akinek  filohellenizmusa  ellentétben  állt  a  törökség  megerősödésével,  egy 
versében  meg  is  támadja  chevalier  Tott-ot. 

Qui  fait  marcher  les  Turcs  au  nőm  de  Sabaot. 

C’est  lui  qui  de  canons  couvrant  les  Dardanelles 

A  tuer  les  chretiens  instruit  les  infidéles. 

Vagyis,  aki  a  török  hadsereget  Sabaot  nevében  marsoltatja  és  aki 
hitetleneket  a  keresztények  legyilkolására  tanítja.  Báró  Tóthnak  em¬ 
lékét  még  egy  másik  nagj^szabásu  terve  is  emlékezetessé  teszi.  Örök 
dicsősége,  hogy  az  ő  lelkében  fogamzott  meg  először  a  szuezi  csatorna 
eszméje  és  megvalósításának  tervezete. 

Ennyi  dicsőséggel  övezve  tért  vissza  Franciaországba.  Francia- 
országot  ekkor  Versailles  jelentette  még  inkább,  mint  XV.  Lajos.  Bizo¬ 
nyára  ismerte  Pompadour  marquiset,  a  hajporos  dámákat,  a  talmi  lova¬ 
gokat,  de  a  hiú  ragyogás  és  az  olcsó  fény  körében  nem  érezte  jól  magát. 
A  neve  is  idegenül  hangzott  ebben  a  társaságban;  rien  de  Iont  cela  ne 

me  promettait  de  grands  síiccés  á  Versailles  —  panaszkodik  és  hamaro¬ 
san  újra  katonai  szolgálatba  lép.  Azután  jő  a  forradalom  s  a  gyűlölt 
arisztokrata  alig  menekülhet  el  Svájcba.  Itt  a  véletlen  összehozza  egy 
romantikus  magyar  mágnással,  gróf  Batthyány  Tódorral,  aki  a  gőzhajó 
előállításával  kísérletezik  még  Pulton  előtt  és  aki  meghivja  Magyar- 
országba  munkatársul  kísérleteihez.  A  bujdosó  fiának  megengedik  a 
visszatérést  és  haló  pora  már  hazai  földön,  a  vasmegyei  Tárcsán  pihen¬ 
het  meg. 

Palóczi  Edgár  történetírói  készséggel  irta  meg  a  magyar  báró 
életrajzát,  aki  két  nevezetes  emlékirattal  gazdagította  irodalmunkat.  Az 
egyik  a  saját  francia  nyelvű  naplója,  amelyet  gróf  Apponyi  Sándor 
lengyel!  gyűjteménye  őriz,  a  másik  Mikes  örök  értékű  Leveleskönyve, 
amely  állítólag  az  ő  utján  került  vissza  hazánkba.  Mi  már  csak  ezért  is 
meghajthatjuk  hálánk  zászlaját  emlékezete  előtt. 

G.  Gy. 


Az  igazság  az  örmények  forradalmi  mozgalmáról.  E  cimmel  meg¬ 
jelent  brosürájában  Orbók  Attila  dr.  Törökország  égető  és  fölötte  kom¬ 
plikált  nemzetiségi  kérdését  tárgyalja.  Az  örmények  mozgalmát,  amely¬ 
nek  államellenes  irányáról  az  európai  közvélemény,  különösen  az 
entente  országaiban,  jó  ideig  nem  akart  tudomást  venni,  vagy  pedig 
egyoldalú  információi  alapján  Ítélte  meg  a  kérdést  az  örmények  javára. 
A  sajtó  által  történt  beállítás  mindig  arra  épült,  hogy  itt  irgalmat¬ 
lan  üldözés  folyik  a  vallás  jegyében,  hogy  ez  az  az  ütközőpont,  amely 
miatt  a  törökországi  örmények  sorsa  rabszolgasors.  Főleg  az  orosz 
külpolitika  mesterkedett  messzire  nyúló  kezeivel  régtől  fogva  azon, 
hogy  a  török  birodalom  ez  időnkint  kiújuló  —  de  épen  kívülről  is 
folyvást  szított  —  problémája  a  keresztény  szolidaritás  ügyének  tűnjön 
fel,  szemben  a  mohamedánsággal.  Hogy  miért  dolgozott  rajta:  azt  bizo¬ 
nyára  fölösleges  magyarázni.  Nagy  Péter  óta  az  orosz  diplomaták  való¬ 
színűleg  álmukban  is  a  Marmara-tenger  hullámain  hajókáznak. 

Mai  napokban;  az  örmény  mozgolódás  hamu  alatt  tartott  parázsa 
uj  hevességgel  lobbant  föl.  A  katonailag  három  fronton  lekötött  Tö¬ 
rökország  határain  belül  szintén  ellenséggel  találta  magát  szemközt,  a 
hadműveleti  területen,  Kisázsiában  végbement  lázadások,  kémkedések 
kétségtelenül  veszélyeztették  hadseregének  működését,  ha  nem  is  érték 
teljesen  készületlenül.  Az  orosz,  angol,  francia,  sőt  amerikai  lapok 
pedig  még  mindig  a  régi  hangnemben  propagálták  az  örmény  kérdést. 
Oroszország  mint  önzetlen  pártfogó  lépett  ki  a  szintérre  az  örmény 
függetlenségért  küzdő  szerepben,  holott  maguk  közt  az  örmények  közt 
is  e  misszió  felől  megoszlik  a  politikai  nézet,  az  európai  örmények 
például  —  Konstantinápolyban  háromszázezer  örmény  él  —  nem  kér- 

ek  belőle.  Igaz,  hogy  ez  a  kisebbség,  a  tulaj donképeni,  a  kisázsiai  Ör¬ 
ményország  lakossága,  intranzigens  szellemű,  át  van  hatva  s  elő  volt 
készítve  a  forradalomra,  Orbók  könyve  kitünően  tájékoztat  róla,  hogy 
minő  szervezettséggel.  A  vallás  azonban  nem  ok.  A  tizenkilencedik  szá¬ 
zad  eleje  óta  az  örmény  egyháznak  autonómiája  van  s  1870-ben  és  90- 
ben  mégis  nyilt  lázadások  törtek  ki.  Az  örmény  kérdés:  tisztán  politikai. 
Célja  a  közjogi  különállás,  a  másfél  millió  örmény  elszakítása  Török¬ 
országtól.  Állandó  irredenta  a  török  államhatalommal  szemben,  holott 
ez  a  hatalom  kulturális  fejlődésüket  nem  gátolja,  s  ha  régebben  köve¬ 
tett  is  el  hibákat,  az  uj  török  rezsim  óta  teljes  politikai  szabadságot 
biztosít  számukra,  polgári  jogaik  nemcsak  papiros  érvényűek.  Jellemző 
erre  az  elnyomatásra,  hogy  az  újabb  időben  a  török  kabinetnek  nem 
egyszer  volt  örmény  tagja  s  hogy  a  gazdasági  életnek  az  örmények 
jelentős  tényezői  Anatóliában  szinte  kizárólag  ők  tartják  kezükben 
a  kereskedelmet. 

Orbók  Attila  az  ottomán  kormány  hivatalos  adatai  nyomán  irt 
az  örmény  forradalmi  propagandáról.  A  titkos  szervezetek  munkájá¬ 
ról,  amely  kívülről  nemcsak  erkölcsi,  hanem  anyagi  támogatást  kapott 
orosz  és  angol  politikai  ügynökök  utján,  az  ország  belsejében  lázadá¬ 
sokkal  akarta  megbénítani  a  török  seregek  erejét,  a  frontra  pedig  ön¬ 
kéntes  légiók  formájában  vonult  ellenük.  Erre  nézve  leleplezés  számba 
megy  az  a  felhívás,  amelyet  a  legnagyobb  örmény  forradalmi  szerve¬ 
zet  bocsátott  ki,  s  a  párisi  «Humanité))  nyomán  a  «Diminieaca))  cimü 
román  újság  is  közölt.  A  felhívás  egyik  passzusa:  «Jelenleg  nyolcvan- 
ezer  örmény  katona  küzd  orosz  zászlók  alatt  a  német  és  osztrák  had¬ 
sereg  ellen,  negyvenezer  pedig  a  törökökkel  áll  szemben.  De  ez  nem 
minden.  Több  mint  tízezer  mindenünnen  összeverődött  örmény  ön¬ 
kéntes  ontja  vérét  az  orosz-török-perzsa  fronton  a  szövetségesek  sike¬ 
réért  harcolva.))  Orbók  könyvét  érdekes  dokumentumok  gyanánt  képek 
is  tarkítják. 

d.— 


A  Triesti  Általános  Biztosító  Társulat  (Assicurazioni  Generáli) 

Wienben,  augusztus  hó  8-án  megtartott  igazgatósági  ülésén  az  1915. 
űzletévre  vonatkozó  ideiglenes  mérleg  előterjesztetett.  Az  életbiztosítási 
tartalékok  20,742.104  koronával  A39, 773.715  koronára  emelkedtek,  mig 
az  elemi  ágazat  tartalékai  11,597.944  koronát  tesznek  ki.  Ezenkívül  a 
nyereség-  és  vagyontartalékhoz  2,303.504  korona  utaltatott  át  és  végül 
egy  4  millió  koronás  hadikártartalék  létesíttetett.  Ezen  átutalások  után, 
melyek  folytán  az  intézet  biztosítéki  alapjai  512,890.910  koronára  emel¬ 
kedtek,  az  igazgatóság  elhatározta,  hogy  részvényenként  augusztus 
16-tól  kezdődőleg  680  korona  osztalék-előleget  fizet. 


Adriai  biztositó  társulat  Triesztben. 


Az  Adriai  biztosító  társulatnak  idei,  77-ik  közgyűlése  folyó  hó 
7-én  tartatott  meg,  amelyen  a  társulatnak  az  1915.  évre  vonatkozó  zár¬ 
számadásai  terjesztettek  elÖ.  Az  igazgatóság  reámutat  jelentésében  arra, 
hogy  a  társulat  ebben  az  üzleti  évben  is,  amely  már  teljesen  a  háború 
jegyében  folyt  le,  eredményesen  látta  el  a  reá  rótt  nagy  és  fontos  köz- 
gazdasági  feladatot.  Az  üzletév  pénzügyi 'eredménye  is  kielégítőnek  ne¬ 
vezhető.  Az  életbiztosítási  ágazat  természetszerűleg  lényegesen  csökkent 
szerzeményt  tüntet  fel  és  ezzel  egyetemben  a  halálesetek  számottevő 
gyarapodását.  Az  elmúlt  üzletév  a  társulatra  nézve  igen  lényeges,  rend¬ 
kívüli  többletkiadással  járt,  különösen  személyzeti-  és  a  háborús  jóté¬ 
konyság  különféle  céljait  szolgáló  kiadásokkal.  Az  üzletév  főbenjáró 
megterheltetését  képezik  azonban  az  értékpapírok  állagában  beállott 
árfolyamveszteség  ellensúlyozására  szükségessé  vált  könyvszerü  leírá¬ 
sok,  amelyek  összege  3,052.213  koronát  tett  ki.  Mindezek  ellenére  —  a 
rendelkezésre  álló  tartalékok  igénybevétele  nélkül  —  a  legutolsó  1913-as 
békés  év  osztalékának  megfelelő  160. —  korona  osztalék  (az  előző  évi 
130  koronával  szemben)  megállapítása  volt  lehetséges. 

A  záró  számadás  adataiból  a  következőket  emeljük  ki:  az  élet- 
biztosítási  A)  osztályban  38,530.003  korona  tőkeösszegről  szóló  ajánlat 
terjesztetett  be,  a  kiállított  kötvények  pedig  35,599.362  koronáról  szól¬ 
nak.  Az  üzletév  végével  az  életbiztosítási  állomány  biztosított  tőkében 
kerek  546  millió  koronát  tett  ki,  biztosított  járadékokban  pedig 
1,894.199  koronát.  Halál-  és  elérési  esetekért,  valamint  járadékokért 
a  társulat  13,013.982  koronát  fizetett  ki.  Az  életbiztosítási  osztály  dij- 
tartalékai  az  év  végén  175,002.000  koronát,  illetőleg  a  viszontbiztosított 
rész  levonásával  158,325.000  koronát  tettek  ki,  s  ekképen  a  megelőző 
évvel  szemben  saját  számlára  6,688.000  korona  növekedést  mutatnak. 

Az  elemi  ágazatok  B)  osztályában  a  díjbevétel  a  következőképen 
alakult:  tűzbiztosítás  25,655.899  korona,  szállítmány  biztosítás: 

3,203.069  korona,  betörés  elleni  biztosítás:  859.753  korona.  A  viszont¬ 
biztosítások  összesen  13,798.547  koronát  igényeltek.  Az  elemi  ágaza¬ 
tokban  a  társulat  károk  fejében  összesen  15,318.000  koronát,  illetőleg 
a  viszontbiztosított  rész  levonása  után  7,409.000  koronát  fizetett  ki.  Az 
elemi  ágazatok  dijtartalékai  22,445.806  koronát,  illetőleg  a  viszont¬ 
biztosított  rész  levonásával  12,360.996  koronát  tesznek  ki. 

Az  üzletév  végével  a  társulat  tőkéje  és  tartalékai  következően  ala¬ 
kulnak:  teljesen  befizetett  részvénytőke:  10,000.000  korona,  vagyon- 
tartalék  12,000.000  korona,  nettodijtartalékok:  160,685.649  korona, 
nettokártartalékok:  7,940.344  korona,  összesen  kerek  200  millió  korona. 

A  társulat  alkalmazottainak  nyugdijpénztára  5,259.513  korona 
vagyon  felett  rendelkezik. 

A  többtermelésröl. 

Irta  :  Rubinek  Gyula. 


Saját  országunk  határain  túl  látó  gazdasági  politikusokban 
már  a  háborút  megelőzőleg  lassanként  megérlelődött  a  tudat, 
hogy  a  kenyér-  és  hústermelés  nem  abban  a  mértékben  és  ará¬ 
nyokban  fejlődik,  mint  maga  a  fogyasztás. 

A  múlt  évszázad  végén  még  erősen  tartotta  magát  az  a  teó¬ 
ria,  hogy  mindent  ott  kell  termelni,  ahol  az  a  legolcsóbban  állít¬ 
ható  elő  s  mindent  ott  kell  beszerezni,  ahol  az  a  legelőnyösebben 
szerezhető  be.  Ez  a  gazdasági  politika  segítette  elő  a  tengerentúli 
államok. mezőgazdasági  fejlődését  kapcsolatosan  a  tengerhajózás 
nagyarányú  fejlődésével,  amelynek  következménye  az  olcsó  fu¬ 
var  volt. 

A  múlt  század  kilencvenes  éveiben  ezen  két  tényező  közre¬ 
hatásának  Európa  mezőgazdaságára  katasztrófális  jellegű  hatása 
volt,  amennyiben  a  gabonaárak  oly  mélyre  sülyedtek  s  ennek 
kapcsolatában  egyéb  más  mezőgazdasági  termények  árai  is,  hogy 
a  mezőgazdasági  termelés  határozottan  veszteséggel  járt  s  a  föld- 
birtokos  osztály  nagymérvű  eladósodásához  vezetett.  Nem  egy 
kiváló  gazdasági  politikusunk  és  szaktudósunk  a  búzatermelés' 
korlátozását  hozta  javaslatba  orvosszerűi,  illetve  a  belterjes 
gazdálkodás  helyett  külterjes  legelőgazdálkodást  javasolt. 

Csak  rövid  20  év  választ  el  ettől  a  gyászos  emlékű  időszak¬ 
tól,  amidőn  a  föld  legértékesebb  termését,  a  búzát,  a  gazdánál 
senki  sem  kereste  s  azt  fűnek-fának  hiába  kinálta  s  máris  a  hely¬ 
zet  gyökeresen  megváltozott.  Megváltozott  annyiban,  hogy  a 

gabonaárak  azóta  100 Vo -kai  emelkedtek  s  hogy  ma  a  többterme¬ 
lésről,  mint  a  legsürgősebb,  legfontosabb  állami  és  társadalmi 
feladatról  beszélünk  s  a  sejtés,  hogy  a  világ  kenyér-  és  húster¬ 
melése  nem  áll  a  megfelelő  arányban  a  fogyasztás  fejlődésével, 
a  háború  alatt  szerzett  tapasztalatok  nyomán  bizonyossággá  vált. 

Az  1911.  évi  budapesti  IX.  országos  gazdakongresszuson 
volt  alkalmam  részletes  statisztikai  adatok  alapján  reámutatni 
arra  a  kétségtelen  tényre,  hogy  az  eddigi  gabona-  és  huskiviteli 
államok  szerepe  a  beviteli  államok  szükségletének  fedezése  körül 
mind  szükebb  körre  szorul  s  hogy  nem  messze  az  idő,  amidőn  az 
Egyesült-Államok,  Argentína,  India  és  Ausztrália  egykor  vesze¬ 
delmes  versenye  teljesen  megszűnik.  Illetve  a  veszedelmességen 
máris  túl  vagyunk,  mert  megállapítható,  hogy  ezen  államok 
kenyérgabona-  és  húskivitele  vagy  stagnál  már  hosszú  évek  óta, 
vagy  pedig  határozottan  csökkenő  irányzatot  mutat.  így  csak 
néhány  adatot  idézek,  említett  előadásom  statisztikai  adataiból. 

Az  Egyesült-Államok  buzakivitele  volt  1895 — 1899.  évek 
átlagában  171*2  millió  bushel,  azaz  a  termés  33*27% -a.  1905 — 
1909.  évek  átlagában  a  kivitel  már  csak  112*2  millió  bushel,  a  ter¬ 
mésnek  16*99% -a,  noha  ezen  idő  alatt  az  Egyesült-Államok  búza¬ 
termése  30% -kai  emelkedett.  Ugyanezen  időszak  alatt  az  Egye¬ 
sült-Államok  kukoricatermése  50% -kai  emelkedett,  kivitele  pedig 
139*6  millió  bushelről  78  millió  bushelre  csökkent,  ami  az  Egye¬ 
sült-Államok  kukoricatermelésének  nem  egész  3% -a. 

Legérdekesebb  azonban  Argentína  búzatermelésének  a  fej¬ 
lődése,  amely  versenyével  a  múlt  század  kilencvenes  éveiben  a 
legtöbb  bajt  okozta.  Mindamellett,  hogy  Argentínában  1903.  és 
1909.  évek  között  a  búzával  bevetett  terület  50% -kai  emelkedett, 
a  búzatermés  ezen  emelkedést  egyáltalán  nem  követte  s  kivéve 
az  1907 — 1908.  évet,  a  búzatermés  állandóan  a  40  millió,  q.  között 
mozog.  A  tanulság  ebből  az,  hogy  az  uj  kultúra  alá  vett  terü¬ 
let  termőképessége  messze  elmarad  a  tenger  mentén  első  Ízben 
lefoglalt  szűz  területeké  mögött,  amelyek  tengermenti  kiimája 
elegendő  csapadékot  is  szolgáltatott.  Emellett  nem  lehet  figyel¬ 
men  kivül  hagyni,  hogy  Argentína  belfogyasztása  is  nagyarányú 
fejlődést  mutat,  amennyiben  az  említett  6  év  alatt  45% -kai  emel¬ 
kedett. 

India  és  Ausztrália  gabonakivitele  ma  már  nem  bir  jelen¬ 
tőséggel,  feleslegei  szintén  csökkenő  irányzatot  mutatnak  a  bel- 

fogyasztás  nagyarányú  emelkedése  folytán  s  egyébként  is  összes 
feleslegeiket  Anglia  foglalja  le. 

A  husprodukció  tekintetében  még  siralmasabb  a  helyzet, 
amennyiben  az  egyedüli  nagy  huskiviteli  piac  Argentina,  ma  már 
nemcsak  Európa  hushiányban  szenvedő  piacait,  de  az  Egyesült- 
Államokat  is  kénytelen  ellátni. 

Jellemző  erre  vonatkozólag  a  ((Times»-nek  1910.  évi  már¬ 
cius  haváról  kelt  jelentése  az  Egyesült-Államok  húskivitelének 
alakulásáról,  amelyben  annak  állandó  visszaesését  konstatálva  a 
következőket  jegyzi  meg:  «Az  Egyesült-Államok  már  nem  sokáig 
szerepelhetnek  mint  más  államok  élelmezői.  A  jelenlegi  magas 
árak  időszaka  elég  nyomatékkai  figyelmezteti  Amerikát  és  Euró¬ 
pát  ezen  gazdasági  kialakulásra.))  Azóta  tudjuk,  hogy  az  argentí¬ 
nai  nagy  vágótelepek  java  részét  az  Egyesült-Államok  nagyvágói 
—  elsősorban  az  Armour  cég  —  vásárolták  meg  s  a  hús  nagy 
része  az  Egyesült-Államok  piacára  megy. 

íme  tehát  már  a  háborús  tapasztalatokat  megelőzőleg  is 
Európa  élelmezésének  kérdése  s  illetve  ellátásának  nehézségei, 
mint  a  legsúlyosabb  és  legkomolyabb  probléma,  tolult  előtérbe  és 
tárgyaltatott.  Csakis  az  élelmezés  körül  beálló  zavarok  félelme 
szülhette  azt  a  gondolatot,  úgy  Németországban  mint  Angliában 
is,  hogy  Mezopotámia  10  millió  hektárnyi,  egykor  termő  területét 
újra  kultúra  alá  kell  venni.  Ez  azonban  nem  olyan  egyszerű 
kérdés,  nem  olyan  egyszerű  feladat,  mint  amilyen  Argentina, 
vagy  az  Egyesült-Államok  szűz  területeinek  feltárása  volt,  mert 
ahol  csak  öntözéssel  lehet  kultúrát  teremteni,  ott  a  termelés  nem 
lehet  olcsó  s  a  település  nem  lehet  gyors. 

Ugyanezt  mondhatjuk  Kanada  és  Szibéria  nagy  területeiről, 
amelyek  még  megművelésre  várnak,  ahol  viszont  az  időjárás 
mostohasága,  s  a  nagy  távolságok  zárják  ki  annak  a  lehetőségét, 
hogy  itt  a  település,  a  térfoglalás  oly  nagy  arányokat  ölthessen, 
hogy  ilykép  a  gabona  és  hústermelés  feleslegeivel  eláraszthassák 
Európa  szűkölködő  piacait. 

Mindezen  körülmények  komoly  mérlegelése  már  a  múltban 
is  minden  gondolkodó  embert  reá  utalt  a  többtermelés  felkarolá¬ 
sának  szükségére,  ezen  eszme  terjesztésére,  mert  lassankint  meg¬ 
győződéssé  vált  a  tudat,  hogy  Európa  élelmezésében  beálló  hiányt 
csakis  a  belföld,  tehát  az  európai  mezőgazdaság  belterjességé¬ 
nek  emelésével  lehet  elsősorban  pótolni. 

A  magyar  gazdatársadaloin  ennek  belátásában  előljárt  s  az 
1911.  évben  megtartott  IX.  országos  gazdakongresszus  kizárólag 
azt  a  célt  szolgálta,  hogy  törvényhozás,  kormány  és  társadalom 
figyelmét  a  többtermelés  szükségességére  irányítsa  s  egyúttal 
megjelölje  azokat  a  módokat  és  eszközöket,  amelyek  igénybe¬ 
vételével  a  kitűzött  célt  elérheti. 

A  kongresszus  bevezető  fejezete  a  következőket  mondja: 
<(E  kongresszus  célja  volt  a  mezőgazdasági  termelés  fokozására, 
a  gazdasági  szaktudás  fejlesztésére  és  mezőgazdasági  termé¬ 
nyeink  értékesítésének  szervezésére  szükséges  törvényhozási,  kor¬ 
mányzati  és  társadalmi  intézkedések  megvitatása  s  ez  alapon  a 
közel  jövőben  megvalósítandó  magyar  agrárprogramm  kidolgo¬ 
zása.  Idei  kongresszusunk  s  a  magyar  gazdák  egyeteme  azt  akarja 
elérni  és  biztosítani,  hogy  a  magyar  föld  gyarapodó  népét  egyre 
növekvő  jólétben  tudja  eltartani,  hogy  a  termelés  bőségesebbé  és 
Így  jövedelmezőbbé,  de  egyúttal  a  fogyasztás  szükségleteinek  ki¬ 
elégítése  is  olcsóbbá  váljék  ...» 

A  kérdés  már  most  az,  hogy  mily  tapasztalatok  indították 
arra  a  gazdaközönséget,  hogy  a  IX.  országos  gazdakongresszus 
keretében  kizárólag  a  többtermelés  kérdésével  foglalkozzék. 
Magyarország  szemesgabona,  gumós  és  gyöknövény,  valamint 
vetett  takarmány  termelését  30  évre  visszamenőleg  az  I.  táblázat¬ 
ban  abszolút,  a  II.  táblázatban  relativ  számokban  mutatom  ki. 


I.  Magyarország  termése  5  évi  átlagokban. 


1881-től  1910-ig. 


Szemes  gabona 

1881—1885. 

28-729 

13-216 

10-567 

'9-209 

25-838 

87-556 

28-197 

6-561 

18-249 

53-007 

12-607 

1886—1890. 

33-982 

13-130 

10-104 

8-942 

24-197 

90-355 

25-927 

8  050 

23-009 

56-986 

15-958 

1891—1895. 

40-552 

13-955 

12-289 

11-106 

33-042 

110-944 

30-434 

13-818 

31-287 

75-539 

21-789 

1896—1900. 

34*907 

11-773 

11-797 

11-008 

31-121 

100-600 

37-348 

16-056 

36-723 

90-127 

27-163 

1901—1905. 

40-898 

12-702 

12-600 

11-003 

26-475 

103-678 

40-499 

18-594 

38-492 

97-585 

32-806 

1906—1910. 

40-996 

12-457 

13-701 

11-622 

41-366 

120-142 

46-660 

25-088 

53-232 

124-980 

43-140 

II.  Termésátlagok  Magyarországon  5  éves  átlagokban. 

1881-től  1910-ig. 


Termésátlag  l  hektáron 

1881-18^5. 

11-16 

10-08 

10-77 

9-24 

13-98 

71-10 

193-10 

23 1-— 

33-70 

1886—1890. 

12-16 

10-22 

9-83 

8-68 

13-17 

60-60 

172-— 

225-90 

32-10 

'  1891—1895. 

12-94 

11-19 

12-77 

11-27 

16-01 

67-20 

178-20 

226-50 

35-50 

1896—1900. 

11-32 

10-49 

12-06 

11-40 

14-78 

81-— 

208-50 

255-— 

36-10 

1901—1905. 

12-05 

11-24 

12-29 

11-— 

12-35 

77-70 

202-10 

240-60 

35-10 

1906—1910. 

12-— 

11-36 

12-49 

10-91 

17-24 

79-60 

228-10 

277-20 

39-60 

Az .  abszolutszámok  az  1891 — 1895-ig  terjedő  időszakig  je¬ 
lentékeny  emelkedést  mutatnak,  ami  a  vizszabályozás  folytán 
felszabadult  területek  művelés  alá  vételének,  továbbá  legelő,  erdő 
és  réttalajoknak  szántófölddé  való  alakításának  tudható  be.  Ezen 
időszaktól  kezdődőleg  azonban  gabonatermelésünk  semmiféle 
fejlődést  nem  mutat  s  tengeritermésünk  emelkedése  csakis  az 
utolsó  5  éves  időszakban  állapítható  meg. 

Legjobban  tájékoztatnak  azonban  a  magyar  mezőgazdaság 
helyzetéről,  a  magyar  mezőgazdasági  kultúra  színvonaláról  a 
II.  táblázatban  feltüntetett  relatív  számok,  a  termésátlagok,  ame¬ 
lyek  megerősítik  az  abszolutszámok  adatait,  amennyiben  ismét 
csak  azt  a  szomorú  tényt  állapíthatjuk  meg,  hogy  1891.  óta 
gabona-,  tengeri-,  burgonyatermelésünk  semminemű  fejlődést 
nem  mutat  s  csakis  a  cukorrépánál,  takarmányrépánál  és  a  vetett 
takarmánynál  állapítható  meg  bizonyos  csekély  mérvű  emelke¬ 
dés.  Sőt,  ha  az  adatok  felsorolásában  is  tovább  mennénk,  úgy  a 
következő  1911 — 1915-ig  terjedő  5  éves  időszakban  a  termésátla¬ 
gok  határozott  csökkenését  állapíthatnék  meg,  mint  pl.  a  búzá¬ 
nál,  ahol  5  évi  átlag  11*2  q.  hektáronként. 

A  Római  Nemzetközi  Mezőgazdasági  Intézet  egyik  kiadvá¬ 
nyában  a  világ  gabonatermelésével  foglalkozván,  megállapítja 
országonkint  az  1905 — 1914.  évig  terjedő  10  éves  időszak  átlagos 
terméseit.  E  statisztikai  egybeállítás  képe,  ha  lehet,  még  szomo¬ 
rúbb  adatokat  tár  elénk  Magyarország  mezőgazdasági  kultúrája 
tekintetében,  mint  a  magyar  statisztika  adatai. 

Csak  az  európai  államokról  szólva,  a  gabonatermelésnél 
összehasonlítva  Magyarországot  Európa  többi  államaival,  a  kö¬ 
vetkező  képet  kapjuk: 

A  búzatermelésnél  átlagtermés  tekintetében  Dánia  vezet 
30*2  q.-val  hektáronként,  Magyarország  a  11-ik  helyen  van  12*4 
q.-val,  holott  a  bevetett  terület  tekintetében  Európában  az  5-ik 
helyet  foglalja  el.  A  rozsnál  Belgium  vezet  21*9  q.-val.  Magyar- 
ország  11*4  q.  átlaggal  ugyancsak  11-ik  helyen  van,  holott  be¬ 
vetett  terület  tekintetében  5-ik  helyet  foglalja  el.  Árpatermés 
átlagával  Magyarország  megint  csak  a  11-ik,  bevetett  területével 
pedig  a  4-ik  helyen  áll.  A  zabnál  termésátlagával  a  12-ik,  terü¬ 
letre  pedig  a  6-ik  helyet  foglalja  el.  Tengerinél  nincs  összehason¬ 
lításra  alkalom,  mert  Európában  csak  Románia  és  Magyarország 
termel  tengerit  nagyobb  mérvben  s  igy  nem  csoda,  ha  a  termés¬ 
átlag  tekintetében  a  második  helyet  foglalja  el.  A  világ  kukorica- 
termelő  államai  között  azonban  már  a  7-ik  helyre  szorul  s  vezet 
Kanada  36  q.  átlagterméssel,  a  mi  17*4  q.  átlagunkkal  szemben. 

Ez  az  érem  egyik  oldala.  Lássuk  már  most  a  másikat,  a 
termelés  mellett  a  fogyasztás  fejlődését.  ((Őrlési  engedély  és  be¬ 
viteli  jegyek))  cimü  vámpolitikai  tanulmányomban  feldolgoztam 
a  vámterület  búza-  és  rozsfogyasztását  és  termelését  1898 — 1913. 
évig  terjedőleg.  Csak  a  végösszegeket  fogom  közölni  a  következő 
összeállításban.  Volt  a  fogyasztás  és  illetve  termelés: 

fogyasztás  termelés 

1898— 1904-ig  ....  83*64  84*7 

1904— 19ü9-ig  ....  95*62  94*1 

1909— 1913-ig  ....  107*74  105*6 

Ezen  kis  statisztikai  egybeállítás  is  világosan  elénk  tárja 
azt  a  kétségtelen  tényt,  hogy  a  vámterület  fogyasztását  az  utóbbi 
10  esztendőben  a  vámterület  búza-  és  rozstermelése  ellátni  nem 
birta  s  az  utolsó  5  év  meghaladja  már  a  2  millió  q.-t. 

Az  idézett  termelési  és  fogyasztási  statisztikai  adatokat 
tovább  boncolva,  megállapítottam  a  következő  igen  figyelemre¬ 
méltó,  de  annál  szomorúbb  adatokat  búza-  és  rozstermelésünk 
és  fogyasztásunkra  vonatkozólag.  A  jelzett  15  év  alatt  a  vámterü¬ 
let  buzafogyasztása  emelkedett  12*89  millió  q.-val,  azaz  24*57%- 
kal,  a  rozs  fogyasztása  11*22  millió  q.-val,  azaz  30% -kai,  a  búza 
és  rozs  fogyasztása  együtt  emelkedett  a  15  év  alatt  24*11  millió 

q.-val,  azaz  28*82% -kai.  Ezzel  szemben  ugyancsak  a  15  év  alatt 
a  magyar  búza-  és  rozs  termelés  emelkedett  6*4  millió  q.-val,  azaz 
12% -kai,  az  osztrák  búza-  és  rozstermelés  13*8  millió  q.-val,  azaz 
44*5% -kai.  A  vámterület  búza-  és  rozstermelése  együttvéve  emel¬ 
kedett  20*2  millió  q.-val,  azaz  24*2% -kai.  A  búza-  és  rozsfogyasz¬ 
tás  tehát  a  termelést  a  15  évi  fejlődés  eredményekép  3*91  mil¬ 
lió  q.-val,  azaz  4*62% -kai  haladja  meg,  ami  annyit  jelent,  hogy  a 
vámterület  fogyasztásál3an  évenként  közel  4  millió  deficit  mutat¬ 
kozik,  amelyet  külföldi  behozatallal  kell  fedezni. 

De  ezen  adatok  még  azt  a  szomorú  tényt  is  megállapítják, 
hogy  a  vizsgálat  tárgyát  képező  15  év  alatt  Ausztria  búza-  és 
rozstermelésének  emelkedése  abszolút  számokban,  tehát  mennyi¬ 
ségben  is  több  mint  kétszerese  Magyarországénak,  inig  százalé¬ 
kos  arányban  majdnem  négyszerese,  mert  amig  az  osztrák. ter¬ 
melés  44V2  százalékos  fejlődést  mutat,  addig,  a  magyar  csak 
12% -kai  kullog  utána. 

Végeredményben  tehát  —  bár  átmenetileg  a  háborús  vesz¬ 
teségek  következtében  a  vámterület  kenyérfogyasztásának  bizo¬ 
nyos  mérvű  csökkenésével  kell  számolni  —  a  tény  az,  hogy  a 
vámterület  búza-  és  rozstermelése  évi  átlagban  legalább  3  millió 
métermázsával  mögötte  marad  az  évi  fogyasztás  emelkedésének, 
ami  10  éves  fejlődést  véve  alapul,  annyit  jelent,  hogy  a  vámterü¬ 
let  búza-  és  rozstermelését  a  háborút  követő  legközelebbi  10  év¬ 
ben  legalább  30  millió  q.-val,  azaz  30% -kai  kell  emelni,  hogy  ha 
a  vámterület  fogyasztását  a  belföldi  termeléssel  óhajtjuk  fedezni. 

Ez  az  éremnek  a  másik  oldala,  amely  elsősorban  a  magyar 
mezőgazdaságot  a  vámterület  fogyasztásának  ellátása  tekinteté¬ 
ben  nagy  feladatok  elé  állítja,  mert  csak  természetes,  hogy  ezen, 
a  jövő  10  évben  mutatkozó  30  millió  q.  búza-  és  rozshiányt  a 
magyar  termelésnek  kell  fedeznie,  vagy  legalább  kívánatos  volna, 
hogy  fedezze. 

Mindezen,  még  a  háborús  állapotokat  megelőző  időszakban 
megállapított  tények  egymagukban  bőségesen  elegendők  arra, 
hogy  Magyarország  minden  mértékadó  tényezőjének  figyelme  a 
mezőgazdaságra  irányuljon,  olyan  értelemben,  hogy  ezen  irány¬ 
adó  tényezők  felelősségük  tudatában  minden  eszközzel  közre¬ 
hassanak  arra,  hogy  a  magyar  mezőgazdaságot  a  stagnáció  mai 
állapotából  kiemeljék  s  a  többtermelés  kérdésével,  mint  komoly, 
sürgős  s  az  egész  ország  gazdasági  életére  kiható  kérdéssel  fog¬ 
lalkozzanak. 

ElvitalhaÜanul  megállapítható  a  tény,  hogy  a  múltban  a 
mezőgazdasági  kultúra  fejlesztése  körül  súlyos  mulasztások  tör¬ 
téntek,  de  megállapítható  az  is,  hogy  ezen  mulasztásokból  csak 
a  kisebb  rész  terheli  magát  a  gazdatársadalmat,  amelynek  szer¬ 
vei  évtizedeken  át  nagy  következetességgel  igyekeztek  a  köz¬ 
figyelmet  a  mezőgazdasági  bajokra  reá  irányítani,  egyúttal  reá 
mutatván  azokra  a  bajokra,  amelyek  a  mezőgazdasági  érdekek 
elhanyagolásából  feltétlenül  bekövetkezni  fognak. 

Sajnos,  ez  a  jóslat  be  is  vált,  a  következmények  itt  vannak, 
azok  súlyát  azonban  az  ország  csak  most,  a  háború  közepette 
érzi  abban  a  mértékben,  hogy  ennek  következményekép  az  egész 
ország  közfigyelme  a  mezőgazdaság  felé  irányul.  A  szárazföldi 
zárlat  következményekép  fellépő  élelmezési  zavarok  egyszerre 
mindenkinek  felnyitják  a  szemét  s  illetékes  és  nem  illetékes  té¬ 
nyezők  egybehangzóan  állapítják  meg  a  tagadhatatlan  tényt, 
hogy  a  magyar  mezőgazdasági  termelés  nem  áll  feladata  magas¬ 
latán,  hogy  itt  mélyreható  bajok  vannak,  amelyeknek  orvoslása 
és  kiküszöbölése  a  legsürgősebb  feladat.  Most  persze  mindenki 
csodálkozással  tapasztalja  a  tényeket,  hogy  a  kánaánnak  hirde- 
'  tett  Magyarországban  élelmezési  nehézségek  és  zavarok  merül¬ 
hetnek  fel,  mindenki  vádol,  birál  és  tanácsol,  azaz  magyarán 
szólva,  a  zűrzavar  a  tetőfokára  hágott. 

A  magyar  mezőgazdasági  kultúra  elhanyagolása  következ¬ 
ményekép  az  ország  és  a  vámterület  még  sok  megpróbáltatásnak 
néz  elébe,  mely  megpróbáltatásoknak  azonban  meg  lesz  a  gya¬ 
korlati  eredménye  abban,  hogy  a  közfigyelem,  a  közérdeklődés 
végre  abban  a  mértékben  és  fokban  irányul  a  mezőgazdasági  ér¬ 
dek  felé,  amint  az  egy  mezőgazdasági  államban  szükséges,  ter¬ 
mészetes  és  megkövetelhető. 

A  többtermelés  szükségétől  hangos  a  napisajtó,  a  parla¬ 
ment,  merkantil,  laikus  és  agrárius  körök,  egyszóval  mindenki, 
mert  van-e  általánosabb  és  közérdekübb  kérdés,  mint  a  minden¬ 
napi  kenyér?  Nem  kivánatos  azonban,  hogy  a  köztudatba  men¬ 
jen  át  az  a  felfogás,  amely  különösen  a  napisajtóban  lát  napvilá¬ 
got,  hogy  a  mezőgazdasági  többtermelés  kérdése  egy  épen  oly 
egyszerű  és  könnyen  megoldható  kérdés,  mint  akár  az  ipari  több¬ 
termelés  valamely  gyári  üzemben. 

Igaz,  a  mezőgazdaságban  is  csak  pénzre  és  szakértelemre 
van  szükség,  de  micsoda  borzasztó  sok  pénz  az,  ami  hiányzik  a 

mezőgazdaságból,  mint  szükséges  tőkebefektetés,  hogy  mező- 
gazdaságunkat  arra  a  nívóra  emeljük,  amely  mellett  nyugati 
szomszédjaink  termelését  megközelíthetjük.  S  mily  nehéz  a  szük¬ 
séges  szakértelmet  megszerezni,  mily  nehéz  azt  a  2  millió  embert, 
aki  ma  Magyarország  földbirtokát  birja  s  illetve  azon  gazdál¬ 
kodik,  azzal  a  szakértelemmel  ellátni  és  felruházni,  amely  a 
mezőgazdasági  üzem  okszerű,  jövedelmező  viteléhez  szükséges. 
Ezeket  nem  lehet  egyszerűen  félretolni,  mint  a  gyári  üzemben  a 
nem  alkalmas  igazgatót,  ezeket  nem  lehet  másokkal  helyettesí¬ 
teni,  azaz  ezekkel  annak,  aki  a  mezőgazdasági  többtermelés  el¬ 
érését  célul  tűzi  ki,  feltétlenül,  mint  adott  tényezőkkel  számol¬ 
nia  kell. 

A  mezőgazdaságban  tehát  a  pénzen  és  szakértelmen  kívül 
sok  időre,  türelemre  és  kitartásra  is  van  szükség,  mert  valósággal 
egy  uj  generációt  kell  nevelnünk  s  a  gazdasági  szaktudással 
telíteni,  mert  a  ma  gazdálkodókkal  végleges  célt  elérni  nem  lehet. 
S  rriennyi  idő  kell  azon  intézmények,  azon  szervezetek  meg¬ 
teremtéséhez,  azoknak  az  egyéneknek  a  kiképzéséhez,  akik 
hivatva  lesznek  a  létesítendő  szervezeteket  betölteni  s  tudomá¬ 
nyos  és  gyakorlati  tapasztalataik  alapján  a  magyar  gazdaközön¬ 
ségnek  útmutatással,  tanáccsal  szolgálni. 

Ezért  bűnös  mulasztást  követünk  el  minden  elszalasztott 
pillanattal,  amelyet  nem  használunk  fel  arra,  hogy  a  mezőgazda- 
sági  kultúra  színvonalát  emeljük,  hogy  megteremtsük  mindazon 
szervezeteket  és  intézményeket,  amelyekre  a  mezőgazdasági  kul¬ 
túra  emelése  céljából  szükségünk  van. 

A  feladat  nagyságát  és  nehézségét  csak  néhány  odavetett 
adattal  óhajtom  megvilágítani.  Az  1910 — 1914.  évek  átlagában 
Németország  és  Magyarország  átlagos  termése  volt  q.,  ha-ként: 

Németország  Magyarország 

Búza  . 21*3  13*3 

Rozs  . 17*8  11*8 


Árpa  . 20*5  13-3 

Zab  . 19-4  10*9 


A  termelés  fokozásának  legfontosabb  eszköze  a  trágya,  még 
pedig  elsősorban  az  állati  trágya,  másodsorban  a  mesterségesen 
előállított  trágyafélék.  Lássuk  már  most,  hogy  mily  trágya- 

mennyiségek  állnak  rendelkezésre  s  használtatnak  fel  a  német 
mezőgazdaságban  s  mily  mennyiségek  a  magyarban. 

Magyarország  szántóföldterülete  25  millió  kát.  hold.  Állat- 
állománya  számos  marhára  átszámítva  8*7  millió  darab.  Egy  szá¬ 
mos  marhára  tehát  2*87  kát.  hold  esik.  Ha  már  most  felvesszük, 
hogy  egy  számos  marha  után  évenként  80  kg.  érett  trágyára 
számíthatunk,  akkor  egy  kát.  holdra  évenkint  27*8  kg.  trágya 
jut,  ami  annyit  jelent,  hogy  minden  7  évben  képesek  vagyunk  a 
szántóföldek  kát.  holdját  200  q.  istállótrágyával  megtrágyázni. 

Ugyanezen  az  alapon  számítva  megállapíthatjuk,  hogy  Né¬ 
metországnak  44  millió  kát.  hold  a  szántóföldje,  amivel  szemben 
28  millió  darab  számos  marhája  van.  Egy  számos  marhára  tehát 
1*57  kát.  hold  jut.  Egy  számos  marha  évi  trágyatermelését  ugyan 
csak  80  kg.-ban  számítva,  egy  kát.  holdra  évenként  50  kg.  trágya 
esik,  azaz  a  német  gazda  minden  4  évben  képes  szántóföldje  min¬ 
den  kát.  holdját  200  q.  istállótrágyával  megtrágyázni.  A  különb¬ 
ség  az,  hogy  a  német  gazdának  80% -kai  áll  több  istállótrágya 
rendelkezésére,  mint  a  magyarnak. 

Hogy  a  magyar  gazdának  is  ugyanazon  trágyamennyiség 
álljon  rendelkezésre,  a  magyar  állatállományt  80% -kai,  azaz 
8*7  millió  darabról  16  millió  darabra  kellene  emelni,  ami  érték- 
-  ben  nem  a  mostani,  de  a  háború  előtti  értéket  számítva,  6 — 7  mil¬ 
liárd  korona  tőkebefektetést  jelentene  csak  élő  állatokban,  el¬ 
tekintve  épületekben,  amelyekben  ez  állattöbbletet  el  kellene 
helyezni  s  amely  épülettőke  ismét  egy  2*5 — 3  milliárdos  tőke- 
befektetést  jelent. 

A  mesterséges  trágyák  tekintetében  a  helyzet  az,  hogy  Ma¬ 
gyarország  1912-ben  elfogyasztott  26.000  vaggont,  azaz  kát.  hol¬ 
danként  10*5  kg.-ot.  Ezzel  szemben  Németország  ugyancsak 
1912-ben  elfogyasztott  511.000  vaggont,  azaz  kát.  holdanként 
120  kg.-ot,  amiből  80  kg.  szuperfoszfát  volt.  Hogy  Magyarország 
mezőgazdasága  ugyanannyi  műtrágyát  fogyaszthasson,  mint 
Németország,  műtrágyafogyasztásának  300.000  vaggonra  kell 
emelkedni,  ami  a  mezőgazdaság  évi  forgótőkeszükségletét  300 — 
400  millió  koronával  emelné. 

Ezek  szédületes  számok,  pedig  csak  érintik,  de  korántsem 
merítik  ki  azt  a  tőkeszükségletet,  amire  a  magyar  mezőgazdaság¬ 
nak  belterjességének  fokozása  esetén  szüksége  van.  De  ez  a 
néhány  adat  is  untig  elegendő  arra,  hogy  a  laikus  előtt  is  világossá 

és  érthetővé  tegye  az  előttünk  álló  feladat  nagyságát  és  nehéz¬ 
ségeit,  amidőn  a  többtermelés  megvalósításáról  beszélünk  s  hogy 
ezen  kérdést  ne  hagyja,  ne  engedje  egy  egyszerű  társadalmi  moz-. 
galommá  lesülyedni  s  illetve  a  nagy  közönséggel  elhitetni,  hogy 
a  többtermelés  kérdése  egyszerűen  a  gazdaközönségen  magán 
múlik. 

A  háború  mindenesetre  siettette  és  fokozta  a  létező  bajokat 
s  illetve  azok  kitörését,  de  amint  a  fogyasztási  statisztika  röviden 
érintett  számadatai  igazolják,  a  háborús  állapot  elmúltával  a  ke¬ 
nyér  problémája  önmagától  előtérbe  fog  tolulni,  nemcsak  abban 
az  alakban,  hogyha  a  többtermelés  kérdésével  továbbra  sem  törő¬ 
dünk,  mind  több  millió  koronát  kell  a  vámterületnek  külföldre 
vándoroltatnia,  de  abban  az  alakban  is,  hogy  a  világkonjunktura 
figyelembevételével  az  élelmicikk  beszerzése  háború  nélkül  is 
mind  nagyobb  nehézségbe  fog  ütközni. 

De  ha  a  közélelmezési  szempontoktól,  amelyeknek  a  kér¬ 
dés  elbírálásánál  való  döntő  jelentőségétől  el  is  tekintünk,  akkor 
is  a  mezőgazdaság  belterjességének  fokozása,  mint  kereseti  for¬ 
rás,  mint  a  munkaalkalmat  növelő,  fokozó  jelenség  is  figyelemre¬ 
méltó.  A  múltban  csak  az  ipar  fejlődésére  áldoztunk  milliókat, 
mert  ez  volt  a  jelszó,  ez  volt  a  divat,  ez  volt  a  népszerű  s  mert  a 
külföld  felületes  szemlélője  csak  a  nagy  ipari  fejlődést  látta  és 

t 

gondolta  a  gazdagodás  egyedüli  forrásául  és  senki  sem  vette 
észre  az  ipar  mögött  a  mezőgazdaság  magas  fejlettségét  és  pro¬ 
duktivitását.  A  jövőben  a  legrégibb,  a  legősibb  ipart  kell  nekünk 
felkarolni,  a  mezőgazdaságot,  amelyre  ma  legjobb  a  konjunk¬ 
túra,  mert  nem  tudunk  annyit  termelni,  hogy  azt  el  ne  tudjuk 
idehaza,  vagy  a  külföldön  jó  áron  helyezni. 

Nem  lehet  tagadni,  hogy  a  mi  viszonyainknak  a  nyugatéval 
való  összehasonlításánál  a  mi  éghajlati  viszonyainkat  nem  szabad 
figyelmen  kivül  hagyni,  mert  a  magyar  Kis-  és  Nagy-Alföld  szél¬ 
sőséges  kiimája  egészen  más  gazdálkodási  rendszert  tételez  fel, 
mint  a  nyugati  államok  kiimája,  viszont  azonban  a  mi  talajunk 
minősége  átlagban  messze  felette  áll  a  németnek,  úgy  hogy  e 
tekintetben  az  éghajlati  és  talajviszonyok  különbözősége,  azt 
lehet  mondani,  hogy  kiegyenlíti  egymást. 

Egyébként,  ami  az  éghajlati  viszonyokat  illeti,  itt  is  vannak 
Németországnak  igen  magas  kultúrájú  vidékei,  ahol  semmivel 
sem  több  a  csapadék,  mint  a  mi  x\lföldünkön.  így  pl.  Magdeburg- 

bán  a  szász  tartomány  székhelyén,  ahol  a  legnagyobb  cukorrépa 
és  magtermelő  kultúra  van,  az  évi  átlagos  csapadék  mennyiség 
581  mm.,  Breslauban,  a  gazdag  Porosz-Szilézia  fővárosában  526, 
sőt  Stettinben,  a  tenger  mentén  562,  Posenben  592  stb.,  tehát 
semmivel  sem,  vagy  csak  kevéssel  több,  mint  pl.  Debrecenben, 
ahol  az  átlag  560 — 580,  vagy  Szegeden,  ahol  átlag  540 — 578. 

De  hivatkozhatunk  magas  kultúrájú  vidékeinkre,  mint  Sop¬ 
ron-,  Moson-,  Pozsony-,  Nyitra-vármegyékre,  amelyekben  nem 
egy  gazdaság  éri  el  a  német  átlagot,  természetesen  ugyanazzal  a 
szaktudással,  ugyanazzal  a  tőkebefektetéssel,  mint  a  németek, 
így  pl.  a  diószegi  gazdaság  hektáronkénti  átlagtermése  a  leg¬ 
utolsó  14  év  átlagában  búzából  22-73  q.,  árpából  23*75  q.,  cukor¬ 
répából  286*09  q.  volt,  tehát  teljes  mértékben  eléri  a  német 
átlagokat.  Csakhogy  ezeket  az  eredményeket  43  év  komoly  mun¬ 
kája  s  báró  Kuffner  Károly  kiváló  szaktudása  és  szorgalma  ered¬ 
ményezte,  még  pedig  olyan  vidéken,  amelynek  talajviszonyai 
nem  elsőranguak  s  ahol  az  évi  csapadék  600  mm.-en  alul  marad. 

Vagy  nézzük  Székács  Elemér  buzanemesítési  eredményeit 
a  nagy  magyar  Alföld  kellős  közepén,  amelyek  bevált  eredménye 
országos  kísérletek  nyomán,  hogy  ezen  nemesített  vetőmaggal 
átlag  2  mm.-val  emelkedő  a  búzatermés,  tehát  ott  is,  ahol  a  csa¬ 
padékhiány  a  legérezhetőbb. 

Eddig  azonban  csak  a  növénytermelésről  emlékeztünk  meg 
a  többtermelés  kérdésével  kapcsolatosan,  holott  az  állattenyész¬ 
tés  megfelelő  fejlesztése  nélkül,  mint  arra  a  trágyázás  kérdésénél 
már  reá  utaltam,  többtermelésről  beszélni  sem  lehet.  Állattenyész¬ 
tésünk  terén,  talán  még  a  legtöbb  történt.  Számszerűleg  nem  sza¬ 
porodott  ugyan,  de  értékben,  béltartalomban,  reproduktív  erő¬ 
ben  a  haladás  óriási.  De  amig  a  sertésvész  évenként  több  száz¬ 
ezer,  talán  millió  darabot  pusztít  el,  amig  a  baromfikolera  egész 
vármegyék  baromfiállományát  évről-évre  következetesen  ki¬ 
pusztíthatja,  addig  állatállományunk  gyors  emelkedéséről  nem  is 
beszélhetünk,  mert  épen  ezen  a  két  téren,  a  sertés-  és  baromfi 
tenyésztés  terén  érhetünk  el  leggyorsabb  eredményeket  s  köz¬ 
élelmezés  szempontjából  ép  ezen  két  állatfajta  az,  amelyek  ter¬ 
ményei  a  legnagyobb  fontossággal  birnak  nemcsak  az  ország, 
illetve  a  vámterület  élelmezése,  de  kivitelünk  tekintetében  is, 
amely  kivitel  emelésének  fontossága  a  háború  nyomán  jelentő¬ 
ségben  a  reánk  nehezedő  nagy  terhek  következményekép  óriási- 
lag  emelkedni  fog. 

A  háború,  sajnos,  a  legnagyobb  pusztítást  állatállomá¬ 
nyunkban  tette.  Messze  visszavetett  a  háború  előtti  állapothoz 
képest,  de  nem  annyira,  hogy  belátható  időn  belül  nemcsak  el¬ 
érhessük  a  háború  előtti  állapotokat,  de  megfelelhessünk  az 
összes  a  mezőgazdasággal  szemben  közélelmezési  és  kiviteli  szem¬ 
pontból  támasztható  követelménynek.  S  ha  semmi  másban  nem 
reménykedünk,  úgy  a  kivitel  fokozásának  a  szükségessége,  a 
kényszere  fogja  arra  késztetni  a  kormányt  és  törvényhozást,  hogy 
a  mezőgazdasági  termelésnek  a  hóna  alá  nyúljon.  Mert  ami  a 
mezőgazdasági  termelés  fokozása  érdekében  a  múltban  történt, 
az  édes  kevés,  annak  eredményeit  sötét  képben  tükrözteti  vissza 
a  statisztika.  Változó  programmok,  kis  eszközök  és  gyenge  ered¬ 
mények  jellemzik  a  múlt  gazdasági  politikáját,  egy  nagy  eszkö¬ 
zökkel  tervszerűen  dolgozó,  átfogó  gazdasági  politika  helyett. 

De  nem  a  múltak  mulasztásának  rekriminálása  a  feladat 
ma,  mert  a  mulasztásból,  amint  említettem,  minden  tényező  ki¬ 
vette  a  részét,  hanem  a  kérdés  az,  hogy  mi  a  jövőben  a  teendő. 

Mi  tette  a  német  mezőgazdaságot  naggyá,  mi  fokozta  ter¬ 
melőképességét  oly  hihetetlen  arányokban,  hogy  a  háború  előtt 
már  arról  álmodozott  a  német  mezőgazdaság,  hogy  Németország 
összes  fogyasztási  szükségletét,  élelmicikkekben  az  ország  hatá¬ 
rain  belül  tudják  fedezni.  Az  iskola,  tehát  a  szaktudás,  a  bőséges 
és  olcsó  hitel  és  a  szervezettségnek  az  a  tökéletes  foka,  amely  a 
német  társadalmat  általában  minden  téren  jellemzi. 

Ezzel  szemben  a  tény  az,  hogy  Magyarországnak  tulajdon¬ 
képen  ma  sincs  mezőgazdasági  főiskolája  s  illetve  a  jelenlegi  föld- 
mívelésügyi  miniszter  érdeméből  megvan,  de  csak  embrionális 
stádiumban,  nincs  mezőgazdasági  népoktatásunk,  nincsenek 
gazdasági  ismétlőiskoláink  a  felnőttek  oktatására,  legfeljebb  egy¬ 
néhány  a  papiroson,  mert  nem  működnek,  miután  azok  ellen¬ 
őrzéséről  senki  sem  gondoskodik,  nincsenek  gazdasági  vándor¬ 
tanáraink,  akik  a  magára  hagyott  népnek  állandó  tanácsadói, 
gyámolítói,  irányítói,  vezetői  volnának. 

A  mezőgazdasági  szaktudás  nem  érvényesül  a  közigazgatás¬ 
ban,  sem  az  alsó,  sem  a  felső  fokozatokban,  a  közigazgatás  csak 
büntet,  azt  is  csak  leginkább  a  választások  küszöbén,  de  nem 
neveli  és  irányítja  a  gondjaira  bizott  gazdatársadalmat.  A  gazda¬ 
hitel  kérdésének  megoldása  a  jövő  zenéje,  bár  ez  irányban  a 
hitelszövetkezetek  térfoglalása  határozottan  haladást  jelent.  A 

gazdatársadalom  szervezettsége  pedig  minimális  s  az  marad  mind¬ 
addig,  amig  iigy  mint  Németországban,  kötelező  társulás  alapján 
meg  nem  alkotjuk  a  mezőgazdasági  érdekképviseletet.  A  mező- 
gazdasági  érdekképviselet  az,  amely  szervezi  a  termelést,  szer¬ 
vezi  a  hitelt,  decentralizálja  az  országos  intézményeket,  ellenőrzi 
a  közigazgatás  működését,  terjeszti  a  szakértelmet,  mintagazda¬ 
ságokat,  kisérleti  telepeket  létesít,  szaklapokat  és  szakkönyveket 
ad  ki,  szervezi  a  gazdasági  oktatást,  tehát  ellenőriz,  oktat  és 
irányít,  egyszóval  kezét  a  gondozására  bízott  terület  pulzusán 
tartja,  az  állandóságot  képviseli  s  az  egyszer  bevált  és  hasznos¬ 
nak  talált  rendszert  nem  forgatja  fel  máról-holnapra,  mint  ezt 
a  földmivelésügyi  minisztériumban  a  vezetőség  változásával 
napireden  van. 

Rendszerbe  kell  foglalni  a  jövő  teendőit,  ha  a  rendszer  meg¬ 
van,  gondoskodni  kell  a  szervekről,  amelyek  ezen  rendszerbe  fog¬ 
lalt  teendők  végrehajtásáról  gondoskodnak,  olyan  szervekről, 
amelyek  az  állandóságot  képviselik  s  amelyeket  hidegen  hagy 
minden  kormányzati  irányváltozás,  ha  az  a  gondjaikra  bízott 
terület  érdekeivel  ellenkezik.  Magában  a  földmivelésügyi  minisz¬ 
tériumban  pedig  egy  külön  főcsoportban  kellene  egyesíteni  mind¬ 
azokat  az  osztályokat,  amelyeknek  működési  keretébe  tartozik, 
vagy  valamelyes  vonatkozásban  van  a  mezőgazdasági  többterme¬ 
lés  kérdése,  hogy  az  egyöntetű  irányítás,  egyöntetű  végrehajtás 
ezáltal  is  biztosíttassék.  A  szakembereknek  pedig  tért  kell  bizto¬ 
sítani  az  érvényesülésre,  hogy  az  adminisztrációban  ne  csak  mint 
alárendelt,  dé  intézkedő  közegekként  szerepelhessenek. 

Szervezzük  meg  a  vidéken  is  a  mezőgazdasági  közigaz¬ 
gatást,  mert  végrehajtó  közegek  nélkül  a  földmivelésügyi  kor¬ 
mányzat  béna,  a  mezőgazdasági  törvények  bármily  bölcs  intéz¬ 
kedése  papíron  marad.  Ha  az  állategészségügynek  minden  járás¬ 
ban  van  állami  közege,  szakreferense  a  főbíró  mellett,  mennyi¬ 
vel  fontosabb  ez  a  mezőgazdasági  vonatkozású  egyéb  törvények 
és  rendeletek  végrehajtásánál. 

Gazdasági  felügyelőket  a  föszolgabirák  mellé,  akiket  azon¬ 
ban  nem  szabad  agyonnyomorítani  Írásbeli  teendőkkel,  mint  az 
alispán  mellé  beosztottakat.  Egyáltalán  irányadó  elv  legyen,  hogy 
nem  szabad  kímélni  a  költséget,  mert  hasznosan  befektetett  mil¬ 
liók  egykoron  milliárdokat  fognak  teremni  az  országnak.  De  ne 
jelszó  legyen  a  többtermelés,  ne  külsőségekre  költsük  el  a  mii- 

Hókat,  hanem  ezen  hasznosan  befektetett  milliók  segélyével  be¬ 
vonva  az  egész  társadalmat  komoly  munkára  késztessük  azt.  Ne 
kegyeket  osztogassunk,  de  népszerűsítsük  és  tegyük  közkinccsé 
a  tudomány  és  gyakorlat  vívmányait,  ismertessük  meg  a  gazda¬ 
közönséggel  a  haladás  előnyeit  és  értessük  meg  vele  annak  szük¬ 
ségét  és  hasznát. 

Az  eddigi  állami  kegyosztási  rendszert  be  kell  szüntetni  s 
illetve  csak  mérsékelten  alkalmazni,  mert  tönkreteszi  a  társa¬ 
dalmi  tevékenységet  s  arra  szoktatja,  hogy  mindent  az  államtól 
várjon,  amely  a  legbölcsebb  vezetés,  a  legbővebb  anyagi  eszkö¬ 
zök  mellett  sem  képes  a  társadalom  munkáját  helyettesíteni. 

Csak  egy  példára  utalok.  Itt  vannak  a  hitelszövetkezetek, 
itt  vannak  a  fogyasztási  szövetkezetek,  mindezek  gyönyörűen 
fejlődnek  a  társadalom  kezében,  önálló  társadalmi  központok¬ 
ban,  mindenesetre  az  állam  támogatása,  de  sajnos,  igen  szerény 
körű  s  messze  a  nyugati  államok  mögött  maradó  támogatása 
mellett.  Ezzel  szemben  a  tejszövetkezetek  semmikép  sem  fej¬ 
lődnek,  mert  ezek  államilag  szerveztetnek,  államilag  irányíttat- 
nak,  s  maga  a  társadalom  a  szervezésből,  az  ellenőrzésből  jófor¬ 
mán  teljesen  ki  van  zárva. 

Természetesen,  ha  az  állami  tevékenység,  hogy  úgy  mond¬ 
jam,  a  társadalmi  tevékenység  mögé  bújik,  azt  munkásságra  ösz¬ 
tökéli  és  serkenti,  az  ily  irányú  tevékenység  nem  kiabál,  de 
kiabálni  fog  a  statisztika,  amely  az  óriási  haladást  jelzi  majd  s 
kiabálni  fog  az  a  jó  mód,  az  a  gazdagság,  amely  az  ország  min¬ 
den  rétegét  betölti  majd  ezen  gazdasági  politika  következ- 
ményekép. 

Az  ország  13  millió  ha.-nyi  szántóföld  területéből  8*5  millió 
ha.  a  100  kát.  holdon  aluli  birtokosok  kezén  van,  tehát  paraszt¬ 
kézen.  Ezeknek  a  millióknak  a  gazdálkodási  rendszerén  múlik 
az  ország  sorsa,  ezeknek  a  gazdasági  intelligenciáját  kell  emelni. 
1895-ben  még  csak  7*5  millió  ha.  volt  a  100  kát.  holdon  aluli  bir¬ 
tokosok  kezén  a  szántóföldből,  1913-ban  már  egy  millió  ha.-ral 
több  s  ez  az  osztási  processzus  minden  mesterséges  beavatkozás 
nélkül  halad  előre  a  nagy-  és  középbirtok  rovására. 

Nem  lehet  e  szükkörü  közlemény  feladata  egy  részletes 
programm  vázolása,  mert  ez  felesleges  munka  is  volna  az  1911. 
évi  IX.  gazdakongresszus  alapos  munkálatai  után.  Aki  komolyan 


416 


Rubinek  Gyula 


érdeklődik  a  részletek  iránt,  bizalommal  forduljon  ahhoz  a  vas¬ 
kos  kötethez,  mely  a  kongresszus  munkálatait  tartalmazza. 

Egyelőre  tartsuk  melegen  a  közérdeklődés  nálunk  gyorsan 
hamvadó  tüzét  s  ne  engedjük  feledésbe  menni  ismét  a  háború 
után,  hogy  Magyarország  gazdasági  fejlődése  csak  mezőgazda¬ 
ságán  épülhet  fel,  hogy  ipar  és  kereskedelem  csak  azokból  a  for¬ 
rásokból  meríthet,  amelyeket  a  magyar  mezőgazdaság  fokozato¬ 
san  fejlődő  termelése  táplál  s  hogy  e  fokozatos  fejlődés  nemcsak 
gazdasági  boldogulásunknak,  de  egyúttal  nemzeti  fennállásunk¬ 
nak  legbecsesebb  biztosítéka. 


m 


Az  északamerikai  Egyesült  Államok 
álláspontja  a  felfegyverzett  kereskedelmi 

hajók  kérdésében. 

Irta  :  Strasser  Albert  f 


(Midőn  e  dolgozatot,  szerzőjének  utolsó  dolgozatát,  a  nyilvános¬ 
ság  elé  bocsátjuk,  fájdalommal  tudatjuk,  hogy  nagyképzettségü  és 
kitűnő  tollú  munkatársunk,  dr.  Strasser  Albert  igazságügyminiszteri 
s.  titkár,  tüzérfőhadnagy,  több  katonai  kitüntetés  tulajdonosa,  32  esz¬ 
tendős  korában  hősi  halált  halt  az  orosz  barctéren.  A  gyászeset  meg¬ 
rendítő  súlyát  fokozza  a  szomorú  körülmény,  hogy  Strasser  Albertét 
testvéröccse  Strasser  György  nehány  nappal  később,  ugyancsak  az  orosz 
harctéren,  követte  a  hősi  halálba.  —  A  szerkesztő.) 

A  világháború  folyamán  gyakran  hangzott  el  elitélő  véle¬ 
mény  az  amerikai  Unióból  a  központi  hatalmak,  nevezetesen 
Németország  tengeralattjáróinak  hadviseléséről.  Magának  az 
északamerikai  Egyesült  Állámok  kormányának  is  az  volt  állandó 
álláspontja,  hogy  harcmodoruk  a  nemzetközi  joggal  össze  nem 
egyeztethető.  A  közelmúltban  az  ellentétek  az  Unió  és  Német¬ 
ország  között  tudvalevőleg  annyira  kiélesedtek,  hogy  már-már 
a  diplomáciai  viszony  megszakítása  következett  be. 

Ebben,  a  Sussex  megtorpedózása  körül  kifejlődött  kon¬ 
fliktusban  a  Németbirodalom  kormánya  politikai  okokból  enge¬ 
dékenységet  tanúsított;  ez  a  körülmény  alkalmas  a  közvélemény 
megtévesztésére,  lesznek  bizonyára  sokan,  akik  az  engedékeny¬ 
ségből  arra  következtetnek,  hogy  Németországnak,  de  közös 
külügyi  kormányunknak,  amely  szövetségesünk  álláspontjával 
természetesen  szolidaritást  vállalt,  sem  ((lehetett  igazaw  a  kon¬ 
fliktusok  alapjául  szolgáló  jogvitákban.  A  német  álláspontnak 

a  németországi  nemzetközi  jogi  irodalomban  számos  hivatott 
védelmezője  akadt,  népszerű  hangú  tudományos  Írásaikkal  ál¬ 
landóan  kellő  mértékben  tájékoztatták  a  közvéleményt,  nálunk 
ellenben  inkább  csak  a  napi  sajtó  foglalkozott  e  kérdésekkel. 
Azt  hiszem  nem  végzünk  hálátlan  munkát,  ha  egyik  vagy  másik 
diplomáciai  konfliktus  jogi  méltatása  során  a  magyar  művelt 
közönséget  is  meggyőzzük,  hogy  az  Unió  kormányának  jogi  szem¬ 
pontból  korántsem  volt  mindig  «igaza)).  Bennünket  legközelebb¬ 
ről  mindenesetre  az  a  nézeteltérés  érdekel,  amelynek  felidézésé¬ 
ben  külügyi  kormányunk  a  maga  részéről  külön  jegyzékkel  ön¬ 
állóan  is  részt  vett.  A  nézeteltérés  tengeri  haderőnknek  az  ellen¬ 
séges  felfegyverzett  kereskedelmi  hajókkal  szemben  tanúsítandó 
magatartása  kérdésében  merült  fel.  Miután  a  német  jogi  iro¬ 
dalom  e  konfliktussal  nem  is  igen  foglalkozott,  fejtegetéseink 
tárgyául  mindenképen  legalkalmasabbnak  kínálkozik. 

Folyó  évi  február  10-én  külügyi  kormányunk  jegyzéket 
intézett  a  semleges  hatalmakhoz,  amelyben  tiltakozik  az  Anglia 
s  szövetségesei  által  felfegyverzett  kereskedelmi  hajók  túlkapá¬ 
sai  ellen.  A  jegyzékben  előadja,  hogy  az  angol  kormány  már  az 
1913.  év  folyamán  több  kereskedelmi  hajót  szereltetett  fel  ágyuk¬ 
kal.  Az  angol  tengerészeti  kormány  első  lordjának  annak  idején 
tett  nyilatkozata  szerint,  a  felfegyverzésnek  egyedül  az  volt  a 
célja,  hogy  ezeket  a  hajókat  háború  esetén  a  segédcirkálókká 
átalakított  ellenséges  hajók  részéről  fenyegető  támadás,  zsák¬ 
mányolás,  ellen  oltalmazza. 

A  világháború  folyamán  szerzett  tapasztalatok  azonban  azt 
mutatják,  hogy  Anglia  és  szövetségeseinek  számos  felfegyverzelt 
kereskedelmi  hajója,  nemcsak  hogy  segédcirkálókon  kívül  ren¬ 
des  hadihajók  ellen  is  használja  ágyúit,  hanem  még  ezen  túl  is 
átlépi  eredeti  hivatásának  körét,  amennyiben,  ha  a  helyzet  erre 
alkalmasnak  látszik,  még  támadólag  is  fel  mer  lépni  a  központi 
hatalmak  némely  hadihajói  ellen.  Külügyi  kormányunk  hivat¬ 
kozik  a  német  birodalmi  kormánynak  a  semleges  hatalmakhoz, 
ugyancsak  e  tárgyra  vonatkozólag,  ugyanezen  kelettel  intézett 
jegyzékére,  amelyhez  angol  felfegyverzett  kereskedelmi  hajón 
birtokába  jutott  utasítások  fényképmásolatát  is  mellékelte.  Az 
angol  admirality,  bár  ez  ügyben  a  washingtoni  kormánnyal 
szemben  annak  idején  ellenkező  értelemben  nyilatkozott,  ezek¬ 
ben  az  utasításokban  maga  buzdítja  a  felfegyverzett  kereske- 

delmi  hajókat  az  említett,  mindenképen  jogellenes  támadó  fel¬ 
lépésre. 

Miután  a  jegyzék  a  felfegyverzett  ellenséges  kereskedelmi 
hajóknak  ily  irányú  magatartását  ismertette,  utal  arra,  hogy 
mindennek  dacára  Anglia  oly  álláspontra  helyezkedik,  hogy  e 
hajók  ténykedéseiért  az  angol  tengerészeti  kormány  felelősség¬ 
gel  nem  tartozik  (diese  Schiffe  ihren  inoffiziellen  Character  be- 
wahren),  holott  a  maga  részéről  minden  ellenséges  felfegyverzett 
kereskedelmi  hajót  segédcirkálónak  nyilvánított.  A  jegyzék 
egyelőre  feleslegesnek  tartja,  hogy  ennek  az  álláspontnak  mél¬ 
tatásába  bocsátkozzék,  ellenben  leszögezi,  hogy:  ((kereskedelmi 
hajó,  bármely  célból  is  szereljék  fel  ágyukkal,  a  felszerelés 
puszta  tényével  elveszti  békés  hajó  jellegét))  és  közli,  hogy  en¬ 
nélfogva  az  osztrák-magyar  tengeri  haderő  oly  értelmű  pa¬ 
rancsot  kapott,  hogy  ilyen  hajókkal  szemben  hadihajók  módjára 
járjon  el.  A  parancs  1916  február  29-től  kezdve  foganatosí¬ 
tandó.  A  tengeri  haderők  parancsnokságának  ezt  az  intézkedését 
külügyi  kormányunk  a  semleges  hatalmaknak  avégből  jelentette 
be,  a  parancs  foganatosításának  kitolása,  amint  azt  a  jegyzék 
maga  is  kifejti,  is  azért  történt,  hogy  a  semleges  államok  kor¬ 
mányainak  módjában  álljon  alattvalóikat  arra  a  veszélyre,  amely¬ 
nek  vagyonukat  és  életüket  felfegyverzett  ellenséges  kereskedelmi 
hajókon  kitennék,  idején  figyelmeztetni. 

Ez  a  jegyzék,  amelyet  természetesen  valamennyi  semleges 
állam  kormányának  átnyújtottak,  elsősorban  az  északamerikai 
Egyesült  Államok  kormányának  szólott,  tekintettel  arra,  hogy 
amint  már  fentebb  jeleztük,  az  Unió  kormányával  ellenséges 
kereskedelmi  gőzös  elsülyesztésekor  elpusztult  amerikai  alatt¬ 
valók  miatt,  megelőzőleg  már  többször  merült  fel  nézeteltérés. 

A  központi  hatalmak  jegyzékei  megadták  a  módot  arra, 
hogy  ily  konfliktusok  a  jövőben  elkerültessenek;  az  Unió  kor¬ 
mánya  a  Sussex-ügyben  történt  későbbi  jegyzékváltás  során 
maga  is  úgy  magyarázta  a  jegyzéket,  hogy  implicite  oly  ajánlatot 
tartalmaz,  hogy  a  központi  hatalmak  álláspontjuk  elfogadása 
esetén,  fegyvertelen  békés  hajókon  utazó  semleges  állampolgárok 
életéért,  az  u.  n.  hadi  zónán  kivül,  felelősséget  vállalnának.  Az 
északamerikai  Egyesült  Államok  kormánya  azonban  a  jegyzék 
álláspontját  nem  volt  hajlandó  elfogadni,  alattvalóit  az  entente 
felfegyverzett  kereskedelmi  hajóin  való  utazás  veszélyeire  nem 

figyelmeztette.  A  központi  hatalmakhoz  intézett  hivatalos  nyilat¬ 
kozatban  az  Unió  kormánya  elutasító  magatartását  nem  indo¬ 
kolta,  félhivatalosan  azonban  történtek  a  sajtó  ^•észére  közlések. 
Ezek  szerint  Wilson  elnök  azért  nem  bocsátotta  ki  a  jegyzékben 
ajánlott  figyelmeztetést,  mert  ezzel  ((hallgatólagosan  hozzájárult 
volna  ahhoz,  hogy  a  nemzetközi  jognak  a  világháború  kitörése 
idején  általánosan  elismert  elvei  a  hadviselő  felek  egy  része  által 
egyoldalúan  megváltoztassanak)).  Más  szóval:  a  központi  hatal¬ 
maknak  a  félfegyverzett  ellenséges  kereskedelmi  hajókkal  szem¬ 
ben  kilátásba  helyezett  intézkedései,  az  Unió  kormányának  fel¬ 
fogása  szerint,  a  nemzetközi  jog  érvényben  lévő  szabályaival 
össze  nem  egyeztethetők.  Hogy  melyek  ezek  a  jogszabályok  és 
mely  jogforrásokból  meríthetők,  a  félhivatalos  nyilatkozat  nem 
részletezi.  Ezzel  szemben  meg  fogjuk  kísérelni,  hogy  röviden 
ismertessük  a  nemzetközi  jogi  egyezmények,  a  nemzetközi  jog¬ 
tudomány  és  gyakorlatban  kifejezésre  jutott  jogelveket,  amelyek 
a  szóban  forgó  kérdésre  vonatkoztathatók.  Lássuk,  tényleg  az 
amerikai  kormány  álláspontját  igazolják-e? 

Mindenekelőtt  tisztába  kell  jönnünk  avval,  mit  jelentett  a 
központi  hatalmak  tengeri  haderejének  adott  az  az  utasítás,  hogy 
a  felfegyverzett  ellenséges  kereskedelmi  hajókkal  szemben  hadi¬ 
hajók  módjára  járjanak  el? 

A  tengeri  hadviselést  a  szárazföldi  háborútól  lényegében 
az  különbözteti  meg,  hogy  a  tengeri  haderő  feladata  nemcsak  az 
ellenfél  hadiflottájának  harcban  való  leküzdése,  hanem  ezzel 
csaknem  egyenrangú  az  a  tevékenysége  is,  amely  az  ellenfél  ten¬ 
geri  kereskedelmének  megbénítására,  megsemmisítésére  irányul. 
Ellenséges  kereskedelmi  hajó  elkobzását  vagy  megsemmisétését 
azonban  általánosan  elismert  nemzetközi  jogi  gyakorlat  értelmé¬ 
ben  a  támadó  hadihajó  részéről  mindenkor  figyelmeztetésnek 
kell  megelőznie,  amelyben  megadásra  szólítja  fel,  de  egyszers¬ 
mind  időt  is  enged  a  legénység  s  utasok  életének  s  lehetőség 
szerint  vagyonának  megmentésére. 

Hadihajóval  szemben  figyelmeztetésnek  természetesen - 
helye  nincsen  a  központi  hatalmak  felfogása  szerint,  nem  köte¬ 
lező  a  felfegyverzett  kereskedelmi  hajókkal  szemben  sem,  mi¬ 
után  a  tengeralattjárók  ellen  az  utóbbiak  is  ugyanolyan  harcot 
folytatnak,  mint  a  rendes  hadihajók  vagy  segédcirkálók.  Velük 
szemben  tehát  egyedül  a  hadihajók  egymásközti  küzdelmét  sza- 

bályozó  jogelvek  tartandók  szem  előtt.  Az  Unió  kormánya  viszont 
arra  az  álláspontra  helyezkedik,  hogy  ugyanabban  a  kedvez¬ 
ményes  elbánásban  kell  részesíteni  ezeket  a  hajókat  is,  mint  a 
békés,  fegyvertelen  kereskedelmi  hajókat. 

Meg  kell  jegyeznünk,  hogy  a  központi  hatalmak  utasítása 
még  jóval  kedvezőbb  elbánást  biztosít  a  felfegyverzett  kereske¬ 
delmi  hajóknak,  mintha  a  szárazföldi  hadviselés  analóg  esetre 
vonatkozó  jogszabályait  alkalmazná  reájuk.  Az  1907.  évi  IV.  sz. 
hágai  egyezmény  értelmében  ugyanis,  oly  egyének,  akik  nem 
tartoznak  valamely  hadviselő  fél  haderejéhez,  fegyveres  ellent- 
állás  esetén  a  nemzetközi  jog  védelmére  igényt  egyáltalán  nem 
tarthatnak.  Ezeket  az  u.  n.  franktirőröket,  elfogatásuk  esetén, 
az  arra  illetékes  katonai  parancsnok  egyszerűen  felakasztat¬ 
hatja,  főbe  lövetheti. 

A  nemzetközi  értekezleteken  megszövegezett  tételes  nem¬ 
zetközi  jogban  a  kérdést  közvetlenül  megoldó  szabályt  nem  talá¬ 
lunk.  Más  tárgyra  vonatkozó  nemzetközi  egyezmények  rendszere 
nyújt  csak  némi  útmutatást.  Ha  ugyanis  a  segédcirkálókra  vonat¬ 
kozó  1907.  évi  hágai  VII.  nemzetközi  egyezményt  egybevetjük 
a  semlegesek  jogaira  és  kötelezettségeire  vonatkozó  1907.  évi 
hágai  XIII.  nemzetközi  egyezménnyel,  a  kereskedelmi  és  hadi¬ 
hajók  oly  elhatárolási  rendszerét  látjuk,  amely  következtetést 
enged  az  irányban  is,  hogy  a  második  hágai  békeértekezlet  minő 
álláspontot  foglalt  volna  el  a  felfegyverzett  kereskedelmi  hajók 
kérdésében. 

A  VII.  sz.  egyezmény  értelmében  valamely  kereskedelmi 
hajó  segédcirkálónak  csak  az  esetben  tekinthető,  .ha  az  egyez¬ 
mény  1 — 7.  szakaszaiban  felsorolt  valamennyi  előfeltételnek 
megfelel,^)  másrészt  kimondja,  hogy  a  segédcirkáló  a  hadihajók 
jegyzékébe  bevezetendő,  hadilobogót  visel  s  ténykedéseiért  az 
illető  állam  kormánya  minden  irányban  felelős  és  igy  minden 
kétséget  eloszlat  aziránt,  hogy  a  segédcirkáló  nem  tekinthető 
többé  kereskedelmi  hajónak,  hanem  semmiben  sem  különbözik 
jogi  szempontból,  a  hadiflottába  már  eredeti  rendeltetésénél 
fogva  is  besorozott  hadihajótól.  A  hadihajókat  azonban  viszont 
az  1907.  évi  XIII.  sz.  hágai  egyezmény  értelmében  a  kereske- 

9  Parancsnoka  az  illető  államnak  haditengerészeti  ranglistájában  szereplő 
állampolgára  kell  legyen,  legénysége  katonai  fegyelem  alatt  áll  stb. 

delmi  hajókkal  szemben  számos  hátrány  is  terheli. i)  Minden¬ 
nemű  előjogát  a  hadihajó  tehát  csakis  ezen  hátrányok  elvállalása 
ellenében  gyakorolhatja. 

Ez  intézkedések  szelleméből  aligha  lehet  arra  következtetni, 
hogy  azokat  a  felfegyverzett  kereskedelmi  hajókat,  amelyek 
segédcirkálóknak  nem  tekinthetők,  dacára  annak,  hogy  a  hadi¬ 
hajók  imént  ismertetett  kötelezettségei  és  korlátjai  reájuk  ki  nem 
terjednek,  mégis  kedvezőbb  elbánásban  kívánták  volna  részesí¬ 
teni,  mint  az  ezeket  a  kötelezettségeket  vállaló  segédcirkálókat. 
A  hágai  II.  békeértekezleten  megszövegezett  egyezményekből 
inkább  oly  felfogásra  lehetne  következtetni,  hogy  fegyveres  el- 
lentállás  esetén,  a  tengeri  hadijog  kedvezményére  egyedül  a  hadi¬ 
hajók  tarthatnak  igényt,  viszont  azok  a  kereskedelmi  hajók, 
amelyek  bár  segédcirkálókká  szabály  szerint  át  nem  alakíttattak, 
mégis  harcba  bocsátkoznak,  akár  csak  a  szárazföldi  háborúban 
a  franktirőrök,  egyáltalán  nem  tarthatnak  számot  a  hadijog 
szerinti  elbánásra.  Tényleg  van  is  számos,  sőt  igen  tekintélyes 
művelője  a  nemzetközi  jog  tudományának,  aki  a  felfegyverzett 
kereskedelmi  hajók  intézményével  szemben  erre  az  álláspontra 
helyezkedik. 

A  nemzetközi  jognak  azonban  mindmáig  sajna  csak  igen 
kis  területére  terjed  ki  a  nemzetközi  egyezmények  tételes  sza¬ 
bályozása,  ezért  az  ezeken  az  értekezleteken  alkotott  jogszabályo¬ 
kat  nem  lehet  oly  mértékben  kiterjesztőleg  magj^arázni,  mint  a 
nemzeti  jog  szabályait,  ahol  inkább  megengedhető  a  vélelem, 
hogy  a  törvényhozó  azokra  a  jogesetekre  is  gondolt,  amelyekre 
a  törvény  közvetlenül  nem  alkalmazható.  A  nemzetközi  jogi 
tudomány  ezért  akár  csak  a  nemzeti  jog  fejletlen  korában  egy¬ 
előre  még  oly  módszert  kénytelen  követni,  hogy  azokban  az  ese¬ 
tekben,  amelyekre  tételes  intézkedés  nem  vonatkoztatható  a 
hasonló  tárgykört  szabályozó,  jogelvekből  való  következtetés 
mellett,  az  opinio  doctorum  és  a  régebbi  gyakorlat  szerint  iga- 

1)  Hadviselő  fél  hadihajója  semleges  kikötőben  24  óránál  tovább  nem 
időzhet,  viszont  csupán  24  órával  valamely  ellenséges  kereskedelmi  v.  hadi¬ 
hajó  kifutása  után  hagyhatja  el  azt,  ugyanazon  semleges  kikötőben  valamely 
hadviselő  félnek  legfeljebb  három  hadihajója  tartózkodhatik  egyszerre,  élelmi¬ 
szert  valamint  szenet  semleges  kikötőben  csak  felette  korlátolt  mennyiségben, 
hadiszert  pedig  egyáltalán  nem  vehet  fel  hadihajó  és  csak  a  vizen  maradásához 
elkerülhetetlenül  szükséges  tatarozás!  munkálatokat  eszközöltetheti  stb. 

zodik.  Lássuk  tehát  mindenekelőtt,  minő  álláspontot  foglalt  el 
e  kérdésben  a  nemzetközi  jogi  tudomány? 

A  második  hágai  békeértekezletet  követő  időben,  a  felfegy¬ 
verzett  kereskedelmi  hajók  intézményével  az  «Institut  de  droit 
international))  1912.  évi  oxfordi  értekezlete,  valamint  a  kongresz- 
szust  előkészítő  és  eredményeit  méltató  irodalom  is  behatóan 
foglalkozott.^)  A  vita  a  körül  forgott,  vájjon  megengedhetö-e 
még  általában,  hogy  valamely  állam  kereskedelmi  hajót  felfegy¬ 
verezzen,  anélkül  hogy  segédcirkálóvá  átalakítva  egyszersmind 
hadiflottájába  is  besorozná.  Más  szóval,  vájjon  beléilleszthető-e 
a  felfegyverzett  kereskedelmi  hajók  intézménye  a  hágai  második 
békeértekezlet  és  a  londoni  1909.  évi  tengeri  hadi  jogi  nyilatkozat 
által  körvonalazott  nemzetközi  jogrendszerbe?  Már  fentebb 
említettük,  hogy  a  nemzetközi  jogi  irodalom  számos  tekintélyes 
művelője  erre  a  kérdésre  nemmel  válaszolt.  (Triepel  berlini  tanár 
és  hivei.)  Álláspontjuk  támogatására  a  szárazföldi  bábom  analó¬ 
giájára  hivatkoznak.  Szerintük  a  zsákmányolás,  ellenséges  hajó 
elkobzása  vagy  megsemmisítése  ugyanolyan  természetű  joga  a 
hadviselő  feleknek,  mint  a  szárazföldi  háborúban  a  rekvizició. 
A  rekvizicióval  szemben  a  nemzetközi  jog  tiltja  a  fegyveres  ellent- 
állást,  nem  engedhető  meg  ennélfogva  a  zsákmányoló  hadihajó¬ 
val  szemben  sem. 

Ezt  a  felfogást  az  oxfordi  értekezlet  nem  tette  magáévá, 
kimondotta,  hogy  a  fegyveres  ellentállást  a  zsákmányolással 
szemben  megengedhetőnek  tartja.  Ebből  azonban  nem  követ¬ 
kezik  és  a  kongresszus  határozatába  bele  nem  magyarázható, 
hogy  a  felfegyverzett,  fegyveres  ellentállásra  kész  hajó  ugyan¬ 
azon  elbánásban  részesedjék,  mint  a  fegyvertelen  békés  hajók. 
Hogy  az  értekezleten  erre  a  következtetésre  nem  gondoltak,  meg¬ 
állapítható  a  diadalra  jutott  irány  hiveinek  (Oppenheim  cam- 
bridgei  egyetemi  tanár  volt  a  diadalra  jutott  irány  vezérszónoka) 
érveléséből. 

1)  L.  Annuaire  de  l'Institut  de  droit  international.  XXVI.  kötet.  1913. 
—  Wehberg:  Seekriegsrecht.  Stuttgart  1915.  —  Pohl:  England  und  die  Lon- 
doner  Deklaration  1915.  —  Meurer :  Dér  Lusitania  Fali.  Tübingen  1915.  — 
Oppenheim :  Die  Stellung  dér  feindlichen  Kauffahrteischiffe  im  Seekrieg  és 
Triepel:  Dér  Widerstand  feindlicher  Kauffahrteischiffe  gégén  die  Aufbringung 
(mindkét  értekezés  a  Zeitschrift  für  Völkerrecht  1914.  évfolyamában  jelent  meg). 
Továbbá  Liszt,  Ullmann  stb.  nemzetközi  jogi  kézikönyveinek  újabb  kiadásait. 

Okfejtésük  gondolatmenete  a  következő:  a  szárazföldi 
háború  szabályai  a  tengeri  háborúra  nem  alkalmazhatók,  leg- 
kevesbbé  a  zsákmányolásra,  amely  a  tengeri  háború  sui  generis 
intézménye.  Mig  a  szárazföldi  haderő  ellenséges  magánvagyon¬ 
hoz  csak  saját  szükségleteinek  fedezésére  nyúlhat  és  erre  sor 
csak  akkor  kerülhet,  ha  az  egyik  hadviselő  fél  a  másikkal  szem¬ 
ben,  bár  csak  időlegesen  is,  de  hadműveleti  fölénybe  jutott,  a 
tengeri  háborúban  az  ellenséges  kereskedelmi  hajók  elkobzása, 
vagy  megsemmisítése  egyenes  célja  a  hadműveletek  egy  részé¬ 
nek,  a  zsákmányolás  maga  is  hadművelet,  amelynek  sorsa  tehát 
csak  akkor  tekinthető  eldöntöttnek,  ha  csakugyan  a  támadó  fél 
bizonyult  erősebbnek.  Miután  tehát  kereskedelmi  hajó  lehet 
hadművelet  tárgya,  nem  zárkózhatunk  el  az  elől,  hogy  feljogo¬ 
sítjuk  annak  próbájára,  vájjon  tényleg  a  zsákmányoló  hajó  az 
erősebb-e?  Nem  számol  szerintük  a  gyakorlati  viszonyokkal, 
méltánytalan  álláspontot  kéjjvisel,  aki  azt  kívánja,  hogy  vala¬ 
mely  modern  óriás  50.000  tonnás  kereskedelmi  gőzös  akármilyen 
inci-finci  segédcirkálónak  egyszerű  felszólítására,  küzdelem  nél¬ 
kül  megadja  magát. 

Azokkal  szemben  tehát,  akik  azt  vallják,  hogy  kereske¬ 
delmi  hajónak  fegyveres  ellentállása  a  nemzetközi  jog  ‘védel¬ 
mére,  elismerésére  számot  nem  tarthat,  csupán  csak  azt  köve¬ 
telik,  hogy  ne  egyedül  a  hadihajók  .egymás  közötti  küzdelme 
helyeztessék  a  nemzetközi  jog  oltalma  alá,  hanem  a  kereske¬ 
delmi  hajónak  önvédelmi  harca  is.  A  központi  hatalmak  jegy¬ 
zéke  szerint  is  hadihajók,  nem  pedig  tengeri  rablók  módjára 
köteles  tengeri  haderejük  a  felfegyverzett  kereskedelmi  hajók¬ 
kal  elbánni,  a  nemzetközi  jogtudománnyal  tehát  még  az  esetben 
sem  jut  ellenkezésbe,  ha  az  oxfordi  kongresszusnak  az  angol¬ 
amerikai  többség  által  befolyásolt  határozatát  fogadjuk  el  ural¬ 
kodó  nézetnek. 

Miután  sem  a  tételes  nemzetközi  jog,  sem  a  jogtudomány 
nem  igazolta  az  Unió  kormányának  elutasító  magatartását,  vizs¬ 
gálódásainknak  már  most  csak  arra  kell  kite^jeszkedniók,  fejlő¬ 
dött-e  ki  a  tételes  nemzetközi  jog,  illetve  a  nemzetközi  jogi  tudo¬ 
mány  álláspontjától  eltérő  oly  nemzetközi  jogi  gyakorlat,  amely 
az  Unió  kormányának  állásfoglalására  alapul  szolgálhatna. 

Hogy  a  gyakorlatot  jogi  szempontból  kellően  méltathas¬ 
suk,  rövid  történelmi  visszapillantásra  van  szükségünk.  Ennek 

során  azt  látjuk,  hogy  a  múlt  századnak  körülbelül  közepéig  a 
hadviselő  felek  a  tengeri  zsákmányjogot  nemcsak  hadihajókkal 
gyakorolták,  hanem  erre  u.  n.  kalózlevelekkel  egyes  kereske¬ 
delmi  hajókat  is  felhatalmaztak,  anélkül  hogy  ezeket  a  hajókat, 
mint  most  a  segédcirkálókat,  tengeri  haderejükbe  tényleg  be¬ 
sorozták  volna.  Természetes,  hogy  ezekkel  a  kalózokkal  szem¬ 
ben  nem  lehetett  megtagadni,  és  sem  az  elmélet,  sem  a  gyakor¬ 
lat  nem  is  tagadta  meg  sohasem  a  kereskedelmi  hajóktól  a  fegy¬ 
veres  ellentállás  jogát.  Ebben  a  korban  egyébként  még  a  száraz¬ 
földi  háborúra  vonatkozólag  sem  kristályosodott  ki  a  nemzet¬ 
közi  jognak  a  hágai  békeértekezleteken  végre  teljes  diadalra 
jutott  amaz  elve,  hogy  a  háború  kizárólag  a  hadviselő  felek  had¬ 
erőinek  küzdelme,  amelynek  sohasem  szabad  a  hadviselő  felek 
békés  lakossága  ellen  irányulnia,  aminthogy  viszont  a  lakosság¬ 
nak  sem  szabad  abban  résztvennie. 

Nem  tekintették,  mert  nem  is  tekinthették  tehát  még  akkor 
nemzetközi  jogba  ütköző  magatartásnak,  ha  valamely  fél  keres¬ 
kedelmi  hajója  történetesen  nemcsak  az  ellenfél  kalózával,  ha¬ 
nem  hadihajójával  szemben  is  felvette  a  küzdelmet.  Figyelembe 
kell  továbbá  vennünk,  hogy  a  hadihajók  ágyúinak  hordképes- 
ségé  ekkor  még  oly  csekély  volt,  hogy  a  hajók  harca  közvetlen 
közelből  folyt  le,  nemcsak  kereskedelmi  hajónak,  de  hadihajó¬ 
nak  is,  ha  gyengébbnek  érezte  magát,  mindig  volt  alkalma,  akár 
a  küzdelem  megkezdése  előtt,  akár  harc  közben  is,  megadnia 
magát. 

Az  1856.  évi  párisi  nemzetközi  értekezleten  egybegyült 
nagyhatalmak  április  16-án  közös  egyetértéssel  a  tengeri  hadi  jog 
több  fontos  kérdését  szabályozó  nyilatkozatot  szövegeztek  meg, 
amelynek  első  pontjában  kimondták,  hogy  a  kalózkodás  intéz¬ 
ményét  ((örök  időkre))  eltörlik.  A  párisi  nyilatkozatba  foglalt 
jogelvekhez  azóta  valamennyi  civilizált  állam  bejelentette  csat¬ 
lakozását.  Egyedül  az  északamerikai  Egyesült  -Államok  kor¬ 
mánya  élt  az  első  ponttal  szemben  fentartással.  A  kalózkodás 
intézményét,  a  csekély  tengeri  haderővel  rendelkező  államok 
érdekében,  továbbra  is  fenn  kivánta  tartani.  A  60-as  évek  polgár¬ 
háborúja  óta  azonban  az  Unió  kormánya  sem  adott  ki  többé 
kalózlevelet,  noha  az  1898-ban  Spanyolország  ellen  viselt  had¬ 
járata  során  erre  alkalma  lett  volna.  A  kalózkodást  tehát,  az 
amerikai  polgárháború  befejezése  óta,  tényleg  megszűntnek  kell 

tekinteni.  Körülbelül  ugyanezen  idő  óta  tűntek  el  a  tengerről  a 
felfegyverzett  kereskedelmi  hajók  is,  s  nem  is  került  azóta 
kereskedelmi  hajók  fegyveres  ellentállását  érintő  jogeset  zsák- 
mánybiróság  elbirálása  alá. 

Amikor  tehát  az  angol  kormány  a  világháborút  közvetlenül 
megelőző  években  bizonyos  számú  kereskedelmi  gőzösnek  fel¬ 
fegyverzését  tervbe  vette,  nem  hivatkozott  arra,  hogy  eljárása 
egy  évszázadok  óta  meggyökeresedett  gyakorlat  folytatása,  mert 
hisz  a  kereskedelmi  hajók  felfegyverzése  az  előfeltételét  képező 
kalózkodással  együtt  akkor  már  több  mint  félszázad  óta  teljesen 
kiment  a  gyakorlatból.  És  épen  e  félszázad  alatt  oly  gyökeres 
tisztuláson,  sőt  átalakuláson  mentek  át  a  tengeri  hadviselésre  és 
zsákmányjogra  vonatkozó  jogelvek  (hágai  békeértekezletek,  lon¬ 
doni  tengerjogi  konferencia,  az  Institut  1912.  évi  oxfordi  kon¬ 
gresszusa),  hogy  e  félszázad  a  nemzetközi  jog  fejlődésében  töb¬ 
bet  jelent,  mint  a  rég  múlt  idők  több  százada  összevéve.  A  köz¬ 
lekedési,  hajózási  viszonyok,  a  tengeri  háború  sztratégiája  és  tak¬ 
tikája  is  annyira  megváltoztak  ez  idő  óta,  hogy  csak  formájában 
régi  minta  után  induló,  de  lényegében,  jogi  elbirálás  szempont¬ 
jából,  mindenesetre  teljesen  uj  intézményről  volt  szó.  Magának 
az  angol  kormánynak  is  ez  volt  a  felfogása,  kétségtelen  bizony¬ 
ság  erre,  hogy  szükségesnek  tartotta  intézkedését  az  angol  alsó¬ 
házban  részletesen  megindokolni.^) 

Az  admiralitás  első  lordjának  e  kérdésre  vonatkozó  nyilat¬ 
kozata,  szószerinti  fordításban  a  következő:  «A  ház  elvárja,  hogy 
néhány  szót  szóljak  a  kereskedelmi  hajók  felfegyverzéséről.  Ez 
ügyben  sok  félreértés  keletkezett  és  sokak  számára  ellenszenves 
volt.  40  hajót  fegyvereztünk  fel  eddig,  egyenként  két-két  4*7 
hüvelyke  ágyúval,  az  1914 — 1915-iki  költségvetési  esztendő  végéig 
70  hajónk  lesz  ilyképen  felfegyverezve.  E  hajók  csakis  védelmi 
célból  fegyvereztettek  fel,  az  ágyuk  a  hajó  farára  vannak  sze¬ 
relve  és  ennélfogva  csak  üldöztetés  esetén  használhatók.  Az  ily¬ 
képen  felfegyverzett  hajóknak  semmilyen  közösségük  nincs  az 
admiralitás  által  átvett  és  segédcirkálókká  átalakított  kereske¬ 
delmi  hajókkal,  nem  tekinthetők  kalózoknak  sem.  Kizárólag  oly 

9  A  külügyminiszteri  jegyzék  szerint  e  nyilatkozat  1913.  március  26-án 
hangzott  volna  el,  Wehberg:  Das  Seekriegsrecht  (Stuttgart  1915.)  művében 
viszont  azt  állítja,  hogy  1914.  március  17-én  mondta  el  Churchill  az  angol 
admiralitás  első  lordja  az  idézett  szavakat. 

hajók  ezek,  amelyek  országunknak  élelmet  szállítanak.  Hadi¬ 
hajóval  harcba  bocsátkozniok  nem  szabad,  ellenséges  hadihajók¬ 
kal  kizárólag  tengeri  haderőnk  fog  mérkőzni.  Az  ezeknek  a  fel¬ 
fegyverzett  kereskedelmi  hajóknak  adott  instrukció  oly  értelmű 
utasítást  tartalmaz,  hogy  ha  ellenséges  hadihajó  tartóztatja  fel 
őket,  adják  meg  magukat;  fel  vannak  ellenben  hatalmazva  véde¬ 
kezésre  az  ellenség  felfegyverzett  kereskedelmi  hajójával  (armed 
merchantman)  szemben.  Egymagában  az  a  körülmény,  hogy  e 
hajók  fel  lettek  fegyverezne,  már  valószinüleg  hatásos  elrettentő 
eszköznek  fog  bizonyulni  felfegyverzétt  kereskedelmi  hajók 
zsákmányolási  kisérleteivel  szemben,  elég  lesz  oltalomnak  a 
hajók  és  azon  élelmi  cikkek  számára  is,  amelyeket  szállítanak.)) 

A  nyilatkozatból  leszögezzük  mindenekelőtt,  hogy  annak¬ 
idején  az  angol  kormány  is  elismerte,  hogy  az  intézkedés  sokak¬ 
nál  megdöbbenést  keltett,  továbbá,  hogy  má*ga  is  szükségesnek 
érezte  megjelölni  és  körülhatárolni  a  célt,  amelyet  szolgálni 
hivatvák,  valamint  azt  is,  hogy  milyen  irányú  és  tartalmú  uta¬ 
sításokkal  lesznek  ellátva. 

A  nyilatkozat  tartalma  minden  kétséget  eloszlat  az  irány¬ 
ban,  hogy  az  angol  kormány  a  kereskedelmi  hajók  felfegyverzé¬ 
sét  nem  valamely  a  nemzetközi  jog  által  elismert  régi  gyakorlat 
egyszerű  folytatásának,  hanem  teljesen  újszerű  intézménynek 
tekintette,  amelyet  maga  illeszt  be  a  modern  nemzetközi  jog 
által  megszabott  keretbe.  Ebből  viszont  az  következik,  hogy  a 
központi  hatalmak  jegyzékeinek  elbirálásánál  a  régi,  letűnt  kor¬ 
szakok  gyakorlata  nem  jöhet  számba,  amennyiben  általában  szó 
lehet  nemzetközi  gyakorlatról,  ez  csak  az  angol  kormány  ismer¬ 
tetett  nyilatkozata  napjától  a  világháború  kitöréséig  kifejlődött 
gyakorlatra  vonatkozhatik.  Aligha  kell  részletesen  is  kifejtenünk, 
hogy  ily  rövid  idő  alatt  a  nemzetközi  jogot  befolyásoló  gyakor¬ 
lat  aligha  fejlődhetett,  csak  az  a  körülmény  hozható  fel  amellett, 
hogy  a  nemzetközi  közvélemény  az  újfajta  intézményt  plfogadta, 
hogy  egyetlen  hatalom  sem  jelentette  be  diplomáciai  utón  tilta¬ 
kozását  az  angol  kormány  intézkedései  ellen.  Viszont  a  világ¬ 
háború  kitöréséig  nem  is  követte  az  angol  kormány  ezen  intéz¬ 
kedését  egyetlen  állam  sem. 

Feltéve  azonban  már  most,  hogy  a  többi  államok  tiltakozá¬ 
sának  elmaradása  az  újszerű  intézkedés  elismerését  jelentené, 
ez  a  beleegyezés  mindenesetre  csak  azok  között  a  határok  közt 


428 


Strasser  Albert 


vélelmezhető,  amelyek  közé  az  angol  kormány  nyilatkozata  az 
intézményt  szorította.  Mihelyt  e  határt  túllépné,  vagyis  nemcsak 
az  Anglia  élelmezését  eszközlő  hajókat  fegyverezné  fel  az  angol 
kormány,  és  pedig  kizárólag  a  hajó  farára  szerelt  ágyukkal, 
vagy  mihelyt  az  utasítások  már  nem  kizárólag  segédcirkálókkal 
szemben  védelmi  harcra  jogosítják  fel  a  fegyveres  hajókat,  nem 
hivatkozhatik  sem  az  angol  kormány,  sem  bárki  harmadik  arra, 
hogy  ez  az  intézmény  a  nemzetközi  közvélemény  iránytadó 
tényezőinek  hallgatólagos  jóváhagyása  által  már  elfogadtatott. 

Ámde  Anglia  és  szövetségesei  a  kereskedelmi  hajók  fel¬ 
fegyverzésében  és  utasításaikban,  ezt  maguk  is  kénytelenek  be¬ 
ismerni,  messze  túlmentek  az  idézett  kormánynyilatkozatban 
megjelölt  határokon.  Nemcsak  élelmiszerszállító,  hanem  számos 
más  kereskedelmi,  sőt  személyszállító  gőzöst  is  szereltek  fel 
ágyukkal. 

Már  fentebb  közöltük,  hogy  a  német  birodalmi  kormány 
jegyzékéhez  másolatban  csatolt  utasítás  értelmében  az  angol 
fegyveres  kereskedelmi  hajónak  a  német  tegeralattjáróvai  a 
lehetőség  szerint  támadólag  kellett  fellépnie.  A  félhivatalos 
Reuter-ügynökség  utján  az  angol  kormány  igyekezett  ugyan  ez 
utasítás  értelmét  mindenféle  kimagyarázkodással  elhomályosí¬ 
tani,  azt  is  vitatta,  hogy  a  közölt  utasítás  elavult,  azóta  már 
újabb,  minden  félreértést  kizáró  utasításokkal  látta  el  a  felfegy¬ 
verzett  angol  kereskedelmi  hajókat,  azt  azonban  nem  tagadta, 
s  a  napról-napra  ismétlődő  események  tanúságával  szemben 
hiába  is  tagadta  volna,  hogy  a  felfegyverzett  hajók  utasításaik 
értelmében  veszik  fel  a  harcot  a  központi  hatalmak  tengeralatt¬ 
járóival,  vagyis  oly  hajókkal  szemben,  amelyeknek  hadihajó 
minőségéhez  kétség  nem  férhet. 

Ha  az  entente  államainak  felfegyverzett  kereskedelmi  hajói 
tényleg  az  eredeti  angol  kormánynyilatkozatnak  megfelelő  uta¬ 
sítások  szerint  viselkednének,  vagyis  hadihajóval  szemben  ellent- 
állást  meg  nem  kísérelnének,  joggal  tarthatnának  igényt  arra, 
hogy  minden  támadást  figyelmezjtetés  előzzön  meg,  ily  körül¬ 
mények  közt  a  figyelmeztetés  a  támadó  tegeralattjáróra  nézve 
egyébként  semmi  veszedelmet  sem  jelentene.  Miután  azonban 
nem  alkalmazkodnak  ezekhez  az  utasításokhoz,  a  központi  hatal¬ 
mak  keze  vélük  szemben  hallgatólagos  elismerés,  vag>-  más  kon- 
kludens  tény  által  megkötve  nincsen.  Magatartásuk  elbírálásánál 

tehát  egyedül  a  tételes  nemzetközi  jog  szabályai,  illetve  a  nemzet¬ 
közi  jogtudomány  által  elismert  elvek  szolgálhatnak  zsinór- 
mértékül.  A  központi  hatalmak  álláspontja  pedig  sem  a  tételes, 
jog,  sem  a  jogtudomány  szempontjából  meg  nem  támadható. 

Mindezek  után  már  csak  az  embertelenség  vádjával  kell 
szembeszállanunk.  Az  Unió  kormánya  ugyanis  úgyszólván  vala¬ 
mennyi  jegyzékében,  amelyet  a  háború  folyamán  a  központi 
hatalmakhoz  intézett,  állandóan  hangsúlyozta,  hogy  a  tengeri 
hadijog  első  és  legfőbb  alapelve  az  ((emberiesség))  kell  hogy 
legyen. 

Az  ártatlan  semleges  állampolgárok  életének  sérthetetlen¬ 
sége,  az  Unió  felfogása  szerint,  oly  sarkpontja  a  tengeri  zsák¬ 
mányjognak,  amelynek  a  különböző  irányok  és  magyarázatok 
küzdelmében  érintetlenül  kell  maradnia.  Az  Unió  kormány- 
férfiainak,  a  sajtó  számára  vagy  gyűléseken  tett  nyilatkozatai¬ 
ban  többször  találkozunk  a  nemzetközi  jogellenes  magatartás 
oly  osztályozásával,  amely  élesen  különböztet  az  ((élethez  való 
jog))  és  a  vagyonjogokat  veszélyeztető  jogsértések  közt.  Az  előb¬ 
biek  szigorúbb  elbirálásban  részesítendők.  A  központi  hatalmak 
állítólagos  jogsértései  rendesen  az  ((élethez  való))  jogot  veszélyez¬ 
tetik. 

A  központi  hatalmak  jegyzékében  bejelentett  intézkedések 
első  pillanatra  esetleg  úgy  is  festenek,  mintha  ártatlan  ember¬ 
életek  megsemmisítésével  keveset  törődnének,  és  igy  az  amerikai 
kormány  magatartása  a  kritikátlan  közvéleményt  tényleg  alkal¬ 
mas  befolyásolni.  De  csak  a  kritikátlan  közvéleményt,  mert  mi¬ 
helyt  figyelembe  vesszük  a  felfegyverzett  kereskedelmi  hajók 
instrukcióit,  világos,  hogy  az  entente  kormányainak  ezen  instruk¬ 
cióiból  ered  elsősorban  az  utasok  életének  és  testi  épségének 
minden  veszélyeztetése.  Mert  hisz  a  hajók,  ahelyett  hogy  a  ten¬ 
geralattjárók  figyelmeztetésére  megadhatnák  magukat,  a  tenger¬ 
alattjáróval  harcba  tartoznak  bocsátkozni  és  ezzel  utasaikat  egy 
tengeri  ütközet  minden  veszélyeinek  kitenni.  Annak  az  okozatos 
eseménysorozatnak,  amely  valamely  semleges  utas  pusztulását 
eredményezi,  a  kiinduló  pontja  tehát  nem  az  az  utasítás,  amely- 
lyel  a  felfegyverzett  kereskedelmi  hajók  ezen  magatartása  követ¬ 
keztében  a  központi  hatalmak  hadihajóikat  ellátni  kénytelenek 
voltak,  hanem  ellenkezőleg  az  entente  kormányai  részéről  fel¬ 
fegyverzett  kereskedelmi  hajóiknak  már  megelőzőleg  régebben 

adott  az  az  instrukció,  amely  jogellenes  magatartás  alapjául 
szolgált.  A  központi  hatalmak  már  csak  ennek  az  utasításnak  a 
konzekvenciáit  vonják  le,  amikor  a  várható  ütközetben  esetleg 
döntő  jelentőségű  támadás  jogáról  nem  hajlandók  csupán  azért 
lemondani,  hogy  az  ellenfél  jogellenes  magatartása  folytán  ve¬ 
szélyeztetett  semleges  békés  utasok  ezt  a  veszélyt  tényleg  mégis 
elkerüljék.  De  legvilágosabb  bizonysága  a  központi  hatalmak 
emberies  gondolkodásának,  hogy  az  utasításokat  kellő  időben 
azzal  a  bevallott  célzattal  tették  közzé,  hogy  a  semleges  kormá¬ 
nyoknak  idő  és  alkalom  adassék,  hogy  figyelmeztetés,  sőt  esetleg 
tiltó  intézkedésekkel  is  alattvalóikat  megóvhassák  az  utasítások 
következtében  őket  érhető  minden  veszélytől. 

Amikor  az  amerikai  kormány  elhatározta,  hogy  ily  figyel¬ 
meztetést  ki  nem  bocsát,  maga  esett  abba  a  hibába,  amellyel  a 
központi  hatalmakat  vádolni  szereti.  Egyenes  ellentétben  azzal 
az  unos-untalan  hangoztatott  elvvel,  hogy  a  formai  jogi  szem¬ 
pontok  nem  jöhetnek  számba  akkor,  amikor  semleges  állam¬ 
polgárok  életéről  van  •  szó,  mondjuk,  félreértett  jogi  elméletek 
kedvéért  visszautasította  az  alkalmat  és  módot  arra,  hogy  számos 
semleges,  békés  polgárt  visszatartson  attól,  hogy  az  entente  kor¬ 
mányok  titkos  utasításai  következtében  a  fegyveres  kereskedelmi 
hajón  való  utazással  járó  veszélyeknek,  mit  sem  sejtve,  kiszol¬ 
gáltassa  magát.  Az  Unió  kormányának  jogi  szempontból  nem 
volt  igaza,  de  még  kevésbbé  hivatkozhatik  arra,  hogy  eljárásá¬ 
ban  az  emberiesség  szempontjai  vezérelték. 


A  bolgárok  és  a  magyar  nemzet  háborúja. 


Irta  :  Rábaközi. 


A  román  hadüzenet  híre  olyan  erővel  markolt  szivünkbe, 
mint  eddig  a  világháború  egyetlen  eseménye  sem.  Egyszerre 
nyilvánvalóvá  vált  előttünk,  ami-  eddig  félhomályban  derengett 
némely  magyar  agyvelőkben,  hogy  országunk  és  fajunk  léte  forog 
kockán,  hogy  az  entente  a  nemzetek  legnemesebbjét  dobta  mar¬ 
talékául  a  népek  leghitványabbjának,  amely  1878-ban  és  1913- 
ban  épen  a  finishbe  érkezett  be,  hogy  a  különb  ellenfelekkel 
vivott  küzdelemben  aléltan  összeroskadt  török  és  bolgár  orosz¬ 
lánokra  dögkeselyűként  lecsapjon.  Az  entente,  miután  oly  fülbe¬ 
mászó  hangokat  hallatott  sajtójában  a  magyarságról,  miután 
világszerte  elvitte  hirét  annak  a  méla  tremolóval  kisért  vég¬ 
zetnek,  hogy  a  magyar  nemzet  államférfiainak  bűnös  köny- 
nyelmüsége  folytán  feláldozta  magát '  a  német-osztrák  érdekek 
szolgálatában:  egyidejűleg  eladott  bennünket  az  elvérzett  népek 
hiénájának  s  ezzel  dokumentálta  azt,  hogy  halálra  Ítélt  s  örökre 
karjaiba  kergetett  a  németségnek,  amelytől  állítólag  megszaba¬ 
dítani  akart  s  amely  valóban  nibelungi  hűséggel  állott  mellénk 
a  mi  legsajátosabb  nemzeti  harcunkban. 

Alig  csitult  le  valamennyire  az  izgalom,  mely  a  román 
hadüzenet  nyomában  támadt,  néhány  napon  át  egy  szörnyű  két¬ 
ség  depressziója  nehezedett  ránk,  amit  az  állítólagos  bolgár  inga¬ 
dozás  vakhirei  ébresztettek  a  magyar  közvéleményben.  Bolgár 
testvéreink  ne  nehezteljenek,  amiért  egy  pillanatra  átcikázott 
szivünkön  a  kétség  fekete  villáma.  Ez  a  boldogtalan  magyar  nép 
mennyit  csalódott  már  a  világháború  kitörése  óta!  Ki  ne  emlé¬ 
keznék  arra,  mikor  a  szerb  háború  első  lázában  Vilmos  császár 
mellett  mint  a  szövetségi  hűség  várományos  reprezentánsát 
ünnepelte  Viktor  Emanuelt  is  s  nem  akart  hinni  abban,  hogy  a 

szövetségi  szerződés  csupán  akkor  kötelező,  ha  abból  egyoldalú 
hasznot  lehet  huzni?  Nem  volt-e  érthető  az  a  szorongás,  amely 
elfogta  lelkünket,  ha  arra  gondoltunk,  hogy  Bulgária  a  meg- 
kisértés  legnehezebb  óráit  éli  át  a  román  hadüzenet  után!  Az 
entente  nagy  újságjaiban  olvashattuk,  hogy  a  bolgár  kormány, 
amelynek  odahaza  egy  jelentékeny  russzofil  áramlattal  kell  küz¬ 
denie,  mily  csábító  külön  békeajánlatot  kapott  ellenségeinktől, 
amiért  mást,  mint  semlegességet  nem  kellett  volna  vállalnia!  A 
vigasztalás  harmatát  permetezte  reánk  Radoszlavov  férfias,  szép 
diplomáciai  jegyzéke,  amelyből  megtudtuk,  hogy  Bulgária  nem 
hagyott  magunkra  abban  az  élet-halálharcban,  amelyet  fajunk 
és  országunk  ősi  ellenségével  kell  megvívnunk. 

Radoszlavovnak  semmi  esetre  se  volt  könnyű  dolga  a 
háborúnak  ebben  a  legvégső  fázisában.  Akkor,  midőn  a  köz¬ 
ponti  hatalmak  területét  a  világtáj  minden  részéről  az  újra  fel¬ 
gyűlt  ellenséges  táhiadások  lángnyelvei  csapkodták  s  amikor  a 
((Times))  jövendölése  szerint  csakugyan  elérkezett  a  dies  irae, 
csodálkoznunk  kellett  volna-e  nagyon,  ha  a  megpróbáltatások 
kríziseinek  forgószelében  Bulgária  elveszítette  volna  bizalmát  s 
a  sacro  egoismo  evangéliumának  behízelgő  szózata  előtt  nem 
csukják  be  füleiket? 

/ 

Bulgáriában  jelentékeny  oroszbarát  frakciók  vannak  ma 
is.  Danev,  Gesov,  Malinov,  a  Genadiev-csoport  lesi  az  alkal¬ 
mat,  hogy  a  központi  hatalmakkal  rokonszenvező  kormányt 
elgáncsolják  s  fölélesszék  azokat  a  politikai  tradíciókat,  ame¬ 
lyek  a  szabadító  Sándor  cár  monumentumáról  szólnak  a  bol¬ 
gár  néphez.  Nem,  Bulgária  hű  maradt  s  kész  fedezni  Magyar-  ' 
országot  a  maga  nemzeti  háborújában,  mint  ahogy  —  Momcsi- 
lov,  a  szobranje  alelnökének  a  magyar  országgyűléshez  küldött 
októberi  üdvözletében  irta  —  a  központi  szövetséghez  csatlako¬ 
zásában  a  legerősebb  rugó  volt  az  a  rokonérzés,  amely  az  érzelmi 
és  érdekbeli  elemek  összhangjából  fakadt.  ((Ez  az  összhang  — 
úgymond  a  táviratban  —  volt  a  döntő  rugója  annak  az  elhatá¬ 
rozásnak,  amellyel  a  központi  hatalmak  szövetségéhez  szerény 
szövetségestársként  csatlakozott  a  gyilkosok  és  rágalmazók,  a 
felbujtók  és  értelmi  szerzők  ellen.))  Ha  oly  sokban  csalódtunk 
is:  a  bolgár  nemzet  hűsége  a  dobroncok  támadása  után  meg¬ 
őrizte  bennünk  a  szerződések  szentségében  való  hitet  s  a  bolgár 
hűség  üdítő  balzsama  öntudatra  és  önbizalomra  kell,  hogy  kelt- 

sen  tompa  eszméletlenségünkből  s  nyomában  ujjongó  remények 
kell,  hogy  rügyezzenek  az  elnéptelenedett  erdélyi  völgyekben. 
Ezenkívül  azonban  még  egy  szempontra  utalja  figyelmünket. 
Arra,  hogy  nagy  történeti  fordulatok  idején,  amikor  államférfiak¬ 
nak  egyenlő  értékek  és  egyenlő  érdekek  alternatívái  közt  kell 
választania  s  döntő  elhatározásra  jutnia:  bizonyos  gyöngéd  és 
imponderabilis  momentumok  súlyosabban  esnek  latba,  mint  a 
materiális  történeti  felfogás  vallotta.  Kitűnt,  hogy  a  népies  esz¬ 
mékben  szunnyadó,  gyakorlatilag  értékesíthető  energiák  adott 
pillanatban  nagyobb  politikai  jelentőségre  emelkednek  és  foko¬ 
zottabb  érdeklődést  érdemelnek,  mint  a  kabinet-diplomácia  va¬ 
laha  sejtette.  Ez  volt  az  oka  annak,  hogy  a  legkiválóbb  diplo¬ 
maták  mindvégig  félreismerték  a  román  helyzetet,  csak  úgy 
mint  Olaszországban,  melynek  állásfoglalása  felöl  szintén  az 
utolsó  pillanatig  megtévesztették  magukat,  mert  d’Annunzio 
izgatásait  jelentőségüknél  és  hatásuknál  csekélyebb  figyelemre 
méltatták. 

Ámde  ugyanazon  népszerű  és  népies  eszmék,  amelyeknek 
félreismerése  keserű  diplomáciai  meglepetést  okozott  a  ((két 
latin  nővér))  elpártolása  által,  most  a  román-bolgár' háború  riadó¬ 
jának  elhangzásakor,  mint  a  múlt  esztendő  októberében  a  szerb¬ 
bolgár  szakítás  alkalmával:  Bulgáriában  mellettünk  léptek  ak¬ 
cióba.  Ezek  a  népies  talajba  lebocsátkozó  eszmék  pedig  a  központi 
szövetség  népei  közül  Bulgáriában  egyedül  a  magyarsághoz  kap¬ 
csolódnak.  Nem  akarunk  itt  a  turáni  atyafiság  politikai  effektu¬ 
sairól  révedezni,  nem  akarjuk  kevesebbre  becsülni  azokat  a 
jelentős  motívumokat,  amelyek  Bulgária  állásfoglalását  áthatot¬ 
ták  a  bukaresti  béke  nyomán  fölserkenő  gyűlölet  kénköves  szen¬ 
vedélyeiben,  Mindössze  csak  egy  tényt  kívánunk  megállapítani. 
Azt,  hogy  valahol  a  semlegesek  és  a  szövetségesek  világában 
mély  és  hatalmas,  mondjuk,  széles  akció-sugaru  népies  ideológia 
bontakozott  ki  a  központi  szövetség  mellett:  valahol  csak  nép- 
hangulat  mozgatott  politikai  elhatározásokat  a  középeurópai 
hatalmak  harcai  mellett:  ezek  a  rendkívül  becses  és  penetráns 
erők  abból  a  fájó  visszhangból  eredtek,  amely  a  níagyar  ügy 
mellett  nyilatkozott  meg.  A  központi  hatalmak  népei  közül  a 
magyar  az  egyedüli,  —  a  bolgárnak  mindössze  negyvenéves  tör¬ 
ténete  van  —  amelynek  tradícióiban  és  politikai  géniuszában 
nem  hiányoznak  azok  az  elemek,  amelyeknek  nevében  a  nyugati 

hatalmak  magukhoz  szívták  a  földkerekség  nemzeteinek  szim¬ 
pátiáját.  A  magyar  nem  kevesebbet  vérzett  az  életért  és  szabad¬ 
ságért,  mint  a  francia  s  alkotmányában  és  jogfolytonosságában 
az  angol  parlamenti  rendszer  nagy  eszméi  váltak  fejlődési 
erőkké.  Bármennyit  vétett  is  ellenünk  a  szlavofil  angol  sajtó, 
bármennyi  hazugságot  Írtak  is  rólunk  a  Steedek,  Scotus  Via- 
torok,  Buxtonok:  nem  tudtak  annyit  ártani,  hogy  a  magyar 
nemzet  ma  is  ne  tudná  kelteni  maga  iránt  azt  a  tiszteletet  és 
romantikus  csodálatot,  amit  Rákóczi  és  Kossuth  küzdelmei  s  a 
magyar  parlament  klasszikus  vitái  szereztek.  íme,  azok  a  luszt- 
rumonkint  megismétlődő  harcok,  amelyeket  a  német-osztrák 
beolvasztó  abszolutizmus  ellen  kellett  folytatnunk,  soha  ki  nem 
apadó  erkölcsi  tényezőivé  lettek  mostani  küzdelmeinknek  s  mint 
tevőleges  politikai  energiák  szerepelnek  a  központi  hatalmak 
háborújában  ép  azon  a  harctéren,  ahol  el  kell  válnia  annak  a 
kérdésnek,  hogy  Európa  kozák  legyen-e  vagy  szabad. 


Szerbia  államjogri  helyzete  a  háború  után. 


Irta :  Dr.  Búza  László. 


A  Németbirodalomban  a  háború  elejétől  kezdve  élénken  vi¬ 
tatják,  hogy  kivánatos-e  uj  területek  annexiója.  Nálunk  alig  lehet 
vitás,  hogy  gazdasági  és  politikai  szempontok  egyaránt  határaink¬ 
nak  a  Balkánon  való  kiterjesztése  mellett  szólnak.  Nemcsak  a 
szárazföldi  ut  biztosítása  a  szövetséges  államok  területén  keresz¬ 
tül  az  Északi-tengertől  a  Perzsa-öbölig,  hanem  déli  határaink, 
főleg  Bosznia-Hercegovina  békés  birtokának  biztosítása  is,  szük¬ 
ségessé  teszik  legalább  Szerbia  északi  részének  annexióját. 

Minő  államjogi  helyzete  legyen  ennek  az  annektálandó  te¬ 
rületnek?  Olyan  kérdés,  mellyel  foglalkozni  már  ma  sem  idő¬ 
szerűtlen.  Lehetőleg  elő  kell  készítenünk  a  háború  után  felmerülő 
problémák  megoldását,  mert  elsősorban  attól  függ  hazánk  sorsá¬ 
nak  jövő  alakulása,  hogy  sikerül-e  ezeket  a  nehéz  kérdéseket  sze¬ 
rencsésen  megoldani. 

Az  abszolút  monarchiában  nem  nehéz  az  újonnan  szerzett 
területek  államjogi  helyzetét  megállapítani.  Ott  az  egész  állam- 
hatalom  a  fejedelem  kezében  van,  ki  azt  tőle  függő  hivatalnokok 
utján  gyakorolja.  Az  annektált  területen  is  a  fejedelmet  illeti  meg 
szükségképen  az  egész  államhatalom.  Kérdés  csak  az  lehet,  hogy 
az  anyaország  központi  szerveinek  hatáskörét  terjesszék-e  ki  az 
uj  területre,  vagy  bizonyos  különállást  biztosítsanak  annak  oly 
módon,  hogy  számára  külön  központi  szerveket  kreálnak. 

Más  a  helyzet  a  modern  alkotmányos  államokban.  Itt  a 
polgárok  maguk  is  aktiv  részt  vesznek  a  politikai  jogok  utján  az 
államhatalom  gyakorlásában.  Az  uj  területnek  az  anyaországba 
való  teljes  bekebelezése  tehát  csak  úgy  történhetik  meg,  ha  az 

annektált  terület  lakosainak  ugyanazokat  a  politikai  jogokat  biz¬ 
tosítják,  melyek  a  régi  állampolgárokat  megilletik.  Ezzel  pedig 
az  uj  állampolgárok  az  anyaország  ügyeinek  intézésére  is  be¬ 
folyást  nyernek.  Vannak  esőtek,  mikor  ez  nem  aggályos,  mikor 
az  uj  terület  lakosai  rendelkeznek  a  megbízhatóságnak  azzal  a 
mértékével,  mely  a  politikai  jogok  gyakorolhatásának  szükség- 
képeni  előfeltétele.  Pl.  ha  fajrokonok  bekebelezéséről  van  szó, 
kik  a  kultúrának  is  ugyanazon  fokán  állanak,  mint  az  anyaország 
lakosai. 


Egészen  másként  áll  a  dolog  azonban  akkor,  ha  az  annek¬ 
tált  területen  idegen  nemzetiségű  és  ellenséges  érzületü  egyének 
laknak.  Ilyenkor  az  uj  állampolgároknak  semmiesetre  sem  lehet 
befolyást  engedni  az  anyaország  ügyeinek  intézésére.  Még  hosszú 
ideig  élni  fog  bennük  a  régi  hazához  való  ragaszkodás  érzete;  az 
anyaországban  ellenséget  fognak  látni,  mely  ellen  fegyverrel  kel¬ 
lett  védelmezni  régi  hazájukat  s  fel  sem  tehető,  hogy  a  politikai 
jogok  gyakorlásánál  az  anyaország  érdekeit  tartsák  szem  előtt. 
Ha  az  uj  állampolgárok  emellett  a  kultúrának'  is  alacsonyabb 
fokán  állanak,  teljesen  lehetetlen  ugyanazokat  a  politikai  jogokat 
s  ugyanazok  mellett  a  feltételek  mellett  adni  meg  nekik,  mint  az 
állam  régi  polgárainak. 

Az  annektált  területet  ilyen  körülmények  közt  neim  lehet 
egyszerűen  beolvasztani  az  anyaországba.  Külön  közhatalmi  szer¬ 
vezetet  kell  ott  létesíteni,  mely  az  anyaországgal  szemben  bizo¬ 
nyos  közjogi  különállást  hoz  létre.  E  külön  közhatalmi  szervezet 
az  annektált  területet  természetesen  nem  fogja  külön  állammá 
tenni,  de  másrészről  nem  is  egyszerű  közigazgatási  kerület  lesz 
az,  mint  aminő  nálunk  a  vármegye,  Franciaországban  a  dépar- 
tement,  Poroszországban  a  Provinz.  Annál  magasabb  rendű, 
mintegy  átmeneti  alakulatot  fog  képezni  az  utóbbiak  és  az  állam 
között. 


Az  államjogi  irodalomban  ezeknek  az  átmeneti  alakulatok¬ 
nak  két  főtipusát  szokták  megkülönböztetni-í^.)  az  önálló  állam¬ 
részt  és  a  függő  országot. 

Az  önálló  államrész  (Redslob)  vagy  territórium  incorpora- 
tum  (Wurmbrand)  az  állam  integráns  alkotórészét  képezi,  mint 


1)  V.  ö.  Redslob:  Abhangige  Lánder.  Leipzig,  1914.  és  Wurmbrand: 
Die  rechtliche  Stellung  Bosniens  und  dér  Herzegovina.  1915.  80.  és  k.  1. 

ilyen  részt  vesz  annak  politikai  életében,  de  külön  organizációja 
van,  ahol  az  államhatalom  az  egész  államot  felölelő  általános  for¬ 
mája  'mellett,  mint  csak  az  illető  államrészre  kiterjedő  speciális 
hatalom  is  érvényesül.  Ilyen  önálló  államrész  pl.  Horvát-Szlavon- 
ország. 

A  függő  ország  vagy  territórium  separatum  nem  része  az 
államnak,  hanem  egy  külön  politikai  közület,  melynek  külön 
exisztenciája  és  külön  alkotmánya  van.  De  nem  állam,  mert  nincs 
eredeti  hatalma.  Az  a  hatalom,  mely  felette  gyakoroltatik,  egy 
idegen  államé,  alkotmánya  sem  a  saját  törvényein,  hanem  annak 
az  idegen  államnak  akaratán  nyugszik,  melynek  a  függő  ország 
tényleg  alá  van  vetve.  A  függő  ország  tipikus  példája  Bosznia 
és  Hercegovina,  melyet  nem  eredeti,  t.  i.  nem  az  illető  terület 
népétől  származó  akarat  kormányoz,  hanem  Ausztria  és  Magyar- 
ország  akarata.  A  függő  országra  épen  ez  jellemző,  hogy  nem 
önmagát  kormányozza,  hanem  más  által  kormányoztatik. 

Ha  az  annektált  terület  lakosainak  ellenséges  érzülete  ki¬ 
zárja,  hogy  az  uj  terület  külön  közhatalmi  szervezete  mellett  is 
integráns  része  lehessen  az  anyaországnak  s  részt  vehessen 
annak  politikai  életében,  alig  van  más  megoldás,  mint  az  újon¬ 
nan  szerzett  részt  olyan  függő  országgá  tenni,  mely  az  anya¬ 
ország  akarata  által  kormányoztatik. 

Ha  az  anyaország  alkotmányos  állam,  ez  akaratnak  tör¬ 
vényhozási  utón,  vagyis  a  polgárok  közreműködésével  kell  ki¬ 
fejezésre  jutnia.  Az  az  idegen  akarat,  melynek  a  függő  ország 
alá  van  vetve,  az  anyaország  alkotmányos  hatalma  lesz.  Az 
annektált  terület  tehát  saját  polgárai  szempontjából  abszolút 
módon,  az  anyaország  szempontjából  véve  pedig  alkotmányosan 
fog  kormányoztatni.  Épen  az  jellemzi  a  függő  országokat,  hogy 
kormányzásukban  az  anyaország  polgárai  részt  vesznek,  saját 
polgárai  viszont  többé-kevésbbé  ki  vannak  abból  zárva. 

Látszólag  tehát  az  annektált  terület  közjogi  helyzetének 
megállapítása  az  alkotmányos  államban  sem  ütközik  nehéz¬ 
ségekbe.  Azonban  csak  addig,  mig  a  bekebelezés  egy  egységes 
áUam  vagy  egy  szövetséges  állam  által  történik,  amig  tehát  van 
egy  egységes  államhatalom,  melynek  a  függő  ország  aláren¬ 
delhető. 

Nálunk  a  probléma  épen  ezen  a  ponton  válik  nehezen  meg¬ 
oldhatóvá.  Ausztria  és  Magyarország  két  külön  állam  s  igy 

nincs  olyan  egységes  államhatalom,  mely  a  függő  országot  kor¬ 
mányozhatná.  Csak  két  megoldás  lehetséges.  Vagy  kondomi- 
niummá  kell  a  függő  országot  tenni,  melyet  a  két  állam  együt¬ 
tesen  kormányoz,  vagy  a  két  állam  közül  az  egyikhez  kell  csa¬ 
tolni  úgy,  hogy  a  monarchia  másik  államával  semmiféle  össze¬ 
köttetésben  ne  legyen.  Ez  utóbbi  esetben  a  kérdés  egyszerűvé 
válik,  mert  megvan  az  egységes  államhatalom,  mely  a  függő 
országot  kormányozni  fogja. 

Bosznia  és  Hercegovina,  mint  függő  ország  a  monarchia 
két  államának  kondominiumát  teszi.  Tehát  előttünk  van  a 
példa  e  kérdésnek  ily  módon  való  megoldására  is.  E  megoldást 
azonban  semmi  esetre  sem  tarthatjuk  szerencsésnek.  A  kon- 
dominiális  szervezet  ellentétben  áll  a  dualizmussal.  Már  ma  is 
nehézségekbe  ütközik  Bosznia-Hercegovinának  a  monarchia  köz¬ 
jogi  struktúrájába  való  beillesztése,  az  a  fejlődési  tendencia 
pedig,  melyet  minden  függő  ország  alkotmányjogában  konstatál¬ 
hatunk,  egyenesen  a  dualizmus  szétrobbantásához  vezethet. 

Ha  már  magában  véve  sem  szerencsés  monarchiánkban 
kondominiumot  létesíteni,  még  inkább  megfontolandó,  hogy 
kivánatos-e  az  annektálandó  területet  ismét  a  két  állam  közös 
kormányzása  alá  helyezni. 

Az  első  kérdés,  amely  felmerül,  hogy  ez  a  terület  Bosznia- 
Hercegovinával  egyesíttessék-e,  vagy  külön  függő  országot  al¬ 
kosson? 

Az  1910-iki  alkotmány  —  mint  ismeretes  —  elég  széles¬ 
körű  önkormányzatot  ad  Bosznia-Hercegovinának  s  ha  korlá¬ 
tozott  mértékben  is,  politikai  jogokkal  ruházza  fel  az  annektált 
tartományok  lakosait.  Az  uj  Balkán-területen  alig  volna  lehet¬ 
séges  ugyanazokat  a  politikai  jogokat  biztosítani,  melyekre  Bosz¬ 
nia-Hercegovina  lakosságát  csak  az  okkupáció  30  éves  munkája 
tette  érettekké.  Ha  viszont  az  uj  területet  külön  függő  ország 
gyanánt  szervezzük,  állandó  lesz  a  törekvés  a  Bosznia-Hercego¬ 
vinával  való  egyesülésre  s  ezzel  egy  újabb  nehéz  kérdést  viszünk 
be  monarchiánknak  súlyos  problémákban  különben  sem  szegény 
politikai  életébe. 

De  ezektől  a  Boszniára  tekintettel  felmerülő  speciális 
nehézségektől  eltekintve  sem  volna  szerencsés  megoldás  az 
annektálandó  területet  Ausztria  és  Magyarország  kondominiu- 
mává  tenni. 


Szerbia  államjogi  helyzete  a  háború  után 


439 


Fentebb  már  említettem,  hogy  a  kondominális  szervezet 
teljes  ellentétben  áll  a  monarchia  közjogi  struktúrájának  alap¬ 
ját  képező  dualizmussal.  Ha  egy  pillantást  vetünk  a  Bosznia 
és  Hercegovina  közjogi  helyzetével  foglalkozó  irodalomra,  mind¬ 
járt  látjuk  azokat  a  rendkívüli  nehézségeket,  melyekkel  az 
annektált  tartományoknak  a  monarchia  jogi  szervezetébe  való 
beillesztése  jár. 


Már  1911-ben  rámutattam  arra,^)  hogy  az  annektált  tarto¬ 
mányok  kormányzata  Ausztriának  és  Magyarországnak  olyan 
közös  ügye,  mely  lényegében  különbözik  a  két  állam  összes 
egyéb  közös  ügyeitől.  A  többi  közös  ügyeknél  —  e  tekintetben 
nincs  különbség  a  szorosabb  értelemben  vett  közös  és  az  u.  n. 
közös  egyetértéssel  intézendő  ügyek  közt  —  a  két  állam  külön 
hatalmának  együttes  gyakorlásáról  van  szó,  mely  vagy  közös 
szervek  által  történik,  vagy  külön  szervek  által  ugyan,  de  azonos 
szabályok  szerint.  Minden  esetben  megvan  azonban  a  két  külön 
államhatalom,  melyek  más-más  területre  és  más-más  egyénekre 
vonatkoznak.  A  magyar  államhatalom  a  közös  ügyekben  sem 
terjed  ki  Ausztria  területére  s  lakosaira  és  viszont,  úgy,  hogy  a 
közösség  megszüntetésével  a  két  állam  hatalmának  egyike  sem 

módosulna  sem  a  területi  hatály,  sem  azoknak  az  egyéneknek 

/  • 

a  szempontjából,  akik  felett  ez  a  hatalom  gyakoroltatik. 


Bosznia  és  Hercegovina  kormányzásánál  azonban  egészen 
más  a  helyzet.  Itt  a  két  államhatalom  ugyanazon  a  területen  s 
ugyanazok  felett  az  egyének  felett  gyakoroltatik.  A  közösség 
megszüntetésével  nemcsak  külön  szervekről  kellene  gondos¬ 
kodni,  mint  a  többi  közös  ügyeknél,  mert  itt  nincs  a  két  állam- 
hatalomnak  egymástól  élesen  különváló  köre.  A  közösség  meg¬ 
szüntetése  itt  szükségképen  egészen  uj  állapotot  teremtene:  vagy 
fel  kellene  osztani  Bosznia-Hercegovinát  a  monarchia  két  állama 
közt  vagy  a  két  állam  egyikének  kizárólagos  kormányzása  alá 
kellene  helyezni.  Az  államhatalom  területi  hatálya  mind  a  két 
esetben  módosulna. 


Az  kétségtelen,  hogy  az  annektált  tartományok  kormány¬ 
zásával  megbízott  közös  szervek  egy  akaratot  juttatnak  kifeje- 

( 


1)  V.  ö.  Szerző :  Bosznia  és  Hercegovina  államjogi  helyzete  s  a  bosnyák- 
hercegovinai  tartományi  illetőség.  Magyar  Jogászegyleti  Értekezések  24.  füzet 
1911. 


zésre  s  az  is  bizonyos,  hogy  ez  akaratnak  jogilag  Ausztria  és 
Magyarország  közös  akaratának  kell  lennie.  A  kérdést  úgy  tar¬ 
tottam  megoldhatónak,  hogy  a  Bosznia  felett  gyakorolt  állam- 
hatalmat  olyan  külön  hatalomnak  minősítettem,  melynek  két 
alanya  van:  Ausztria  és  Magyarország  s  amely  nem  azonos  a 
két  állam  egyikének  külön  hatalmával  sem. 

Ez  kétségkívül  magánjogias  felfogás  s  az  állam  és  az  állam- 
hatalom  fogalmával  nehezen  egyeztethető  össze.  De  talán  mégis 
kevésbbé  mesterkélt,  mint  a  Wiirmbrand-é,  aki  minden  bosnyák- 
hercegovinai  törvényben  nemzetközi  egyezményt  lát  Magyarország 
és  Ausztria  közt^)  s  mindenesetre  helyesebb,  mint  a  Lamp-é,^) 
aki  a  boszniai  tartománygyülést  birodalmi  parlamentnek,  a 
bosnyák-hercegovinai  tartományi  illetőségű  egyéneket  birodalmi 
állampolgároknak  nevezi  s  kifejezetten  azon  az  állásponton  van, 
hogy  a  boszniai  alkotmány  a  dualizmus  dogmáját  alapjában 
megrendítette  s  Bosznia  állam  jogi  helyzetének  megoldását  már 
nem  is  a  dualizmus,  hanem  az  egységes  birodalom  eszméje  alap¬ 
ján  keresi. 

Az  mindenesetre  túlzás,  mintha  Boszniának  közös  kor¬ 
mányzás  alá  való  helyezése  lényegében  megváltoztatta  volna  a 
monarchia  közjogi  szervezetét.  De  az  bizonyos,  hogy  a  dualiz¬ 
mussal  nehezen  összeegyeztethető  anyagot  hozott  be  alkotmány- 
jogunkba  s  nagyon  alkalmas  arra,  hogy  bizonyos  tendenciát 
lássanak  benne  az  osztrák-magyar  közjogi  viszonynak  a  jövő¬ 
ben  való'  mikénti  alakulása  tekintetében. 

A  most  folyó  háború  fényesen  igazolta  a  dualizmust;  a 
háború  után  alkotmányjogunk  csak  ezen  az  alapon  fejlődhetik 
tovább.  A  legnagyobb  hiba  volna  azért  a  békekötés  utáni  első 
lépéssel  az  annektálandó  területnek  olyan  államjogi  helyzetet 
adni,  mely  nemcsak,  hogy  nincs  összhangban  a  dualizmussal, 
hanem  a  fejlődés  bizonyos  további  fokán  könnyen  annak  szét- 
robbantásához  vezethet. 

Minden  függő  ország  alkotmányjoga  határozott  tendenciát 

1) ‘I.  m.  135.  1. 

2)  Lamp :  Die  Verfassung  von  Bosnien  und  dér  Herzegovina  vöm 
17.  Február  1910.  Jahrbuch  des  öff.  Rechts.  V.  kötet  1911.  137.  és  k.  1.  és 
Die  Rechtsnatur  dér  Verfassung  Bosniens  und  dér  Herzegovina  vöm  17. 
Február  1910.  Archiv  des  öff.  Rechts.  XXVII.  kötet  1911.  288.  és  k.  1. 

mutat  abban  az  irányban,  hogy  lakosai  mind  több  és  több  poli¬ 
tikai  joggal  ruháztassanak  fel.  Az  1910-iki  boszniai  alkotmány, 
mely  az  okkiipáció  30  éves  érája  után  politikai  jogokkal  ruházta 
fel  a  megszállott  területek  lakosságát  s  az  1911  május  31-iki 
elszász-lotharingiai  alkotmányreform,  mely  a  birodalmi  tarto¬ 
mánynak  a  Bundesratban  szavazatokat  adott,  nagyon  világosan 
mutatják  ezt  a  fejlődési  tendenciát. 

A  függő  ország  közjogi  helyzete  mindig  csak  ideiglenes 
állapot.  De  ilyen  ideiglenes  állapot  a  kondominium  is,  melynek 
előbb-utóbb  szintén  meg  kell  szűnnie.  S  ha  akkor  akarjuk  meg¬ 
szüntetni  a  kondominiumot,  mikor  a  lakosság  már  széleskörű 
politikai  jogokat  élvez,  amikor  tehát  a  függő  ország  az  alkot¬ 
mányos  fejlődés  utján  már  előrehaladt,  a  megszüntetés  igen  sok 
nehézséggel  fog  járni. 

A  függő  ország  lakossága  külön  politikai  szervezetben 
gyakorolja  a  maga  alkotmányos  jogait;  ennek  következtében 
mindig  szorosabb  egységgé  alakul  s  felosztása  a  fenhatóságot 
gyakorló  államok  közt  annál  nehezebb  lesz,  minél  előrehaladot¬ 
tabb  stádiumba  jut  a  lakosságnak  politikai  hatalommal  való  fel¬ 
ruházása.  De  nemcsak  a  felosztás  ütközik  nehézségekbe,  hanem 
a  függő  országnak  a  maga  egészében  egy  államba  való  bekebe¬ 
lezése  is.  Minél  fejlettebb  a  függő  ország  politikai  élete,  annál 
nehezebben  fogja  a  lakosság  a  maga  külön  politikai  exiszten- 
ciáját  feláldozni.  A  boszniai  kérdés  megoldása  is  napról-napra 
nehezebbé  válik  s  minél  tovább  várunk,  annál  nehezebb  lesz  a 
trializmus,  illetőleg  a  föderalizmus  veszélyét  elhárítani.  Ha 
emellett  az  annektálandó  Balkán-területet  is  közös  kormányzás 
alá  helyezzük,  a  trializmus  természetesen  még  erősebb  mérték¬ 
ben  fog  fenyegetni. 


Más  helyen  részletesen  kimutattam, i)  hogy  Magyaroszág- 
nak  a  kir.  hitlevél  és  a  pragmatica  sanctio  alapján  feltétlen  jog¬ 
igénye  van  Ausztriával  szemben  a  szent  korona  visszafoglalt 
régi  tartományainak  bekebelezésére.  De  ettől  eltekintve  a  poli¬ 
tikai  szempontok  is  feltétlenül  amellett  szólnak,  hogy  az  annek¬ 
tálandó  Balkán-terület  ne  közös  kormányzás  alá  helyeztessék, 
hanem  a  monarchia  egyik  államába  kebeleztessék  be,  és  pedig 


1)  V.  ö.  Szerző :  A  magyar  szent  korona  igényei  a  volt  mellékországokra. 
Különlenyomat  a  Budapesti  Szemléből.  1916. 

mivel  geografiailag  Magyarországhoz  és  nem  Ausztriához  tar- 
tozik,  a  magyar  szent  korona  országaihoz  csatoltassék  vissza, 
A  háború  tapasztalatai  megtanítottak  arra,  hogy  a  fel¬ 
merülő  kérdések  olyan  megoldását  keressük,  amely  nem  egyik 
vagy  másik  állam  egyoldalú  érdekeit  szolgálja,  hanem  a  mon¬ 
archia  erejét  és  nagyhatalmi  állását  biztosítja.  Az  annektálandó 
területnek  Magyarországhoz  való  csatolása  nem  egyoldalú  ma¬ 
gyar  érdek:  az  egész  monarchia  szempontjából  a  legnagyobb 
hiba  volna  ma  még  aránylag  könnyen  rendezhető  kérdéseknek 
olyan  megoldást  adni,  mely  pár  évtized  múlva  a  monarchiának 
alapjaiban  való  megrendí léséhez  vezethet. 


A  zenei  élvezés  lélektana. 

Irta  :  Fodor  Gyula. 

A  műremekhez  —  alkotásához  és  élvezéséhez  is  —  kétféle 
ut  vezet.  Az  egyik,  az  egyenes  a  közvetetten,  a  többi:  kerülő  ut. 
Kisérjünk  el  két  embert,  akik  különböző  fajtájú  utakon  köze¬ 
lednek  valamilyen  művészi  alkotáshoz,  amely  azonban  ne  valami 
zene,  hanem  talán  egy  szobor  legyen.  Ez  nagy  mértékben  meg¬ 
könnyíti  mindannak  az  elképzelését,  amit  később  a  zenéről 
fogunk  elmondani. 

I. 

A  szobrász  modellje  előtt  áll  és  munkájába  kezd.  A  modell: 
egy  kéz,  egy  karcsú  vizsla  vagy  egy  birkózó  csoport,  mindegy, 
felületeket  jelent  a  számára.  Görbe  és  sík,  kicsi  és  nagy  felülete¬ 
ket;  felületeket,  amelyek  érintkeznek  és  felületeket,  amelyek  el¬ 
különülnek,  felületeket,  amelyek  különféle  viszonyban  vannak, 
bizonyos  egyensúlyi  helyzet  szerint  rendeződnek,  belekapcsolód¬ 
nak  a  fénybe  és  a  levegőbe. 

A  szobrász  megfigyeli  ezeknek  a  felületeknek  az  életét,  ér¬ 
vényesülésre  való  törekvéseit,  harcait,  titkos  vágyait  és  tragédiáit, 
megfigyeli  éles  szemével  és  a  megfigyeléseket  egyéni  diszponált- 
sága,  tehetsége  és  bölcsesége,  bizonyos  egységes  egésszé  rendezi 
elképzelésében,  elképzelését  pedig  keze  az  anyagban,  amellyel 
dolgozik,  ismét  testté,  valósággá  varázsolja. 

A  szobor  a  kiállításra  kerül  és  megjelenik  előtte  Abszolút 
ur,  aki  talán  maga  is  szobrász,  de  mindenesetre  kisérletezett  már 
a  mintázással.  Az  ő  számára  a  szobor  ismét  nem  jelent  mást. 

mint  ami:  egy  darab  márványt,  amelyen  sok  felület  helyezkedett 
egymással,  a  fénnyel  és  a  levegővel  bizonyos  viszonyba  és  ren¬ 
deződött  el  egységes  egésszé;  egy  darab  márványt,  amely  magá¬ 
ban  foglalja  a  művész  megfigyeléseit  ezekről  a  felületekről,  a 
felületek  viszonyairól,  elrendezettségéről  és  amely  a  megfigye¬ 
léseknek  alapján  megkonstruált  egységes  egésznek  anyagban 
való  megjelenését  adja. 

Mindeddig  szó  sincs  arról,  hogy  a  szobor  «ábrázol»  is 
valamit  és  arról  sem,  hogy  wniit  ábrázol».  Jön  azonban  Intel- 
lektuel  ur  és  megáll  a  szobor  előtt.  Intellektuel  iir  számára  nem 
probléma  a  fény  és  az  árnyék  eloszlásának  kérdése,  őt  sohasem 
foglalkoztatta  az,  hogy  pl.  a  márvány  anyagának  természete 
milyen  követelésekkel  lép  az  alkotó  elé,  az  ő  számára  a  meg¬ 
figyelések  és  a  megfigyelések  anyagra  váltódása,  az  úgynevezett 
szobrász!  érték:  nem  érték,  sőt  egy  tehetséges  fiatal  magyar 
festőművész  Intellektuel  urat  egyenesen  azzal  gyanúsítja,  —  nem 
egészen  alap  nélkül  —  hogy  a  vonalritmust  és  a  formavaleurt 
összetéveszti  a  naplementével  és  az  őszi  hervadással.  Intellektuel 
ur  azonban  mindezek  dacára  is  gyönyörködik  a  szoborban. 
Intellektuel  urnák  ugyanis  vannak  élményei  és  emlékei,  amelyek 
közül  néhány,  a  tudatos  és  a  tudattalan  képzetek  és  emlékképek 
kapcsolódásának  nagyrészt  titokzatos  és  még  fel  nem  derített 
törvényei  szerint,  e  női  akt  köré  —  a  szobor  ugyanis  női  aktot 
ábrázol  —  e  szobor  szemlélete  köré  rakódik.  Ezeket:  a  szobor¬ 
hoz  asszociálódó  emlékeket  élvezi.  Később  eszébe  jut,  hogy  még 
csak  meg  sem  nézte  a  katalógust.  Mulasztását  sietve  pótolja  és 
ekkor  kiderül,  hogy  «rosszul»  asszociált,  mert  a  szobor  nemcsak 
egy  ((közönséges))  női  alak,  hanem,  például,  Danae,  ami  persze 
lényegesen  változtat  a  dolgon,  uj  képzetkomplexumokat  mozgat¬ 
ván  meg  Intellektuel  ur  differenciálódott  idegrendszerében  .  .  . 


II. 

Bejártuk  —  ha  száz  kilométer  sebességgel  is,  lemondva  a 
részleges  analízis  gyönyöréről  —  a  műremekhez  vezető  utak 
kétféle  fajtáját  és  most  már  veszélytelenül  absztrahálva  haszno¬ 
síthatjuk  utaink  eredményeit. 

Az  egyik  ut,  az  abszolútnak,  a  minden  más  dologtól  füg- 


A  zenei  élvezés  lélektana 


445 


getlenül,  önmagában  és  önmagáért  létező  jelenségnek  az  élvezése 
felé  vezet.  Ez  az  egyenes,  a  közvetetten  iit.  Közvetetten  azért, 
mert  annak  élvezi  a  szobrot:  ami,  anyagnak,  tárgynak,  amely 
felületek  megfigyelt  és  bizonyos  egységes  egészbe  rendezett 
viszonyait  őrizte  meg. 

A  másik  ut:  a  kerülő  ut.  Kerülő  iit  azért,  mert  aki  rajta 
halad,  a  művészi  terméket  szimbólumnak  tekinti,  amelyet  előbb 
lefordít  a  maga  nyelvére,  segítségül  hiván  emlékeit,  működésre 
indítva  képzelőtehetségét  jut  el  az  élvezésig. 

Az  első  esetben  azt  élvezem,  amit  a  szobor  ad. 

A  második  esetben,  amit  én  adok  hozzá. 

III. 

Mindez  kitünően  és  nagy  részletességgel  figyelhető  meg  a 
zenében. 

Igen  kevesen  vannak,  akik  a  zenét  közvetetlenül  élvezik. 
Ha  élvezetük  útját  végig  akarjuk  járni,  előzetesen  végig  kell  gon¬ 
dolnunk  a  következő  gondolatsort:  A  zene  anyaga  a  hang.  A  han¬ 
gok  magasság,  erő  és  szin  dolgában  különböznek  egymástól.  A 
hangok  között  törvényszerűségek  állapíthatók  meg.  A  hangok 
kétféle  módon  szólaltathatók  meg:  1.  egyszerre,  2.  egymás  után. 
Az  egyszerre  megszólaltatott  hangokat  harmóniának,  az  egymás 
után  megszólaltatott  hangokat  melódiának  nevezzük.  A  melódia 
(a  melódia  részei)  egységet  jelent,*  amelyben  a  továbbfejleszt¬ 
hetőség  végtelenül  sokféle  lehetősége  rejlik.  A  zenében,  az  ab¬ 
szolút,  minden  'más  dologtól  függetlenül  létező  zenében  ép  arról 
van  szó,  hogy  bizonyos  ilyen  egységekből,  egyből  vagy  többől, 
egységes  egészet  adó  darabot  fejlesszen  a  zeneszerző  —  mint 
felületekből  szobrot  a  szobrász  —  és  hogy  a  kompozíció  a  fel¬ 
dolgozásban  megnyilatkozó  leleményesség,  a  fejlődés  következe¬ 
tessége,  a  fejlődés  folyama  alatt  álló  viszonyok  folytonos  válto¬ 
zása  stb.  folytán,  állandóan  ébren  tartsa  érdeklődésünket  és 
gyönyörködtessen. 

Az  élvezésnek  erre  a  fajtájára  példaként  idézem  egy  fiatal 
magyar  zeneszerző  néhány  sorát,  amellyel  Beethoven  egy  szo¬ 
nátatételét  (op.  10,  2.  allegretto)  kiséri.  A  sorok  analizáló  jelle¬ 
gűek  ugyan,  de  az  esztétikus  nem  tudja  magába  zárni  elragad¬ 
tatásának  kifejezését.  Kezébe  veszi  a  kottát  és  igy  szól:  ((Milyen 

finom  és  egyúttal  természetes  módja  a  gondolat  továbbszövésé- 
nek,  az  egység  megőrzése  mellett,  az  unisonotéma  visszatérése! 
Egészen  uj  megvilágításban,  uj  körülmények  között  tér  vissza  a 
téma:  t.  i.  két  oktávval  megasabban  lép  be;  a  balkéz  imitálja  a 
téma  harmadik  és  negyedik  taktusát,  azután  a  harmadik  taktus 
megmarad  állandó  basszusfigurának !»  A  triónak  megfelelő  részé¬ 
nél  pedig  Így  kiált  fel:  «Itt  láthatni  mit  jelent  egy  harmónia  ön¬ 
magában  és  Önmagáért,  minden  vonatkozástól  menten,  mint  vég¬ 
cél;  mert  a  melódiavonal  statikus  helyzetéből  alig  mozdul  el  és 
csak  a  mondat  második  felében  mutat  fellendülést,  mozgalma¬ 
sabb  rajzot.)) 

Ön,  Intellektuel  ur,  aki  egyáltalán  nem  járatos  a  zenei 
szerkesztésben,  talán  meg  sem  érti  a  fiatal  zeneszerző  lelkesedé¬ 
sét  és  élvezetében  nem  is  tud  egy  alapra  helyezkedni  véle,  noha 
a  szóban  forgó  zongoradarabot  minden  bizonnyal  Ön  is  élvezné, 
csakhogy  más  utón  közelíti  meg.  (Erről  később.) 

A  most  idézett  példákból  mindenki  fogalmat  alkothat  ma¬ 
gának  a  zene  abszolút  élvezéséről,  amely  tisztára  értelmi  élvezet. 
Az  abszolut-ot  élvező  előtt  úgy  szerepel  minden  kompozíció, 
mint  egy  megoldás,  matematikai  tétel,  amelynek  levezetését 
minden  mozzanatában  figyelemmel  kisérheti  és  igy  módjában 
van  átélni  azt  a  gyönyört,  amelyet  a  tudós,  az  alkotó  érzett,  mi¬ 
közben  fokról-fokra,  lépésről-lépésre  haladva  eljutott  a  végső 
konklúzióig. 

A  zene  abszolút  élvezői  igen  kevesen  vannak,  szinte  kivétel 
nélkül  a  hivatásos  zenészek  közül  kerülnek  ki.  A  zenében  azt 
élvezik,  ami  benne  az  u.  n.  ((tiszta  zenei  érték)),  p.  o.  uj  harmó¬ 
niai  megoldásokat,  uj  hangkeveréseket,  uj  formákat  stb.  és  tilta¬ 
koznak  az  ellen,  hogy  a  zene  mást  is  jelent,  mint  épen  zenét, 
hogy  ((kifejez)),  ((ábrázol)),  hogy  ((eszmei  tartalom  hordozóján, 
hogy  hieroglifa,  amelynek  más  az  értelme,  mint  amit  az  első 
pillantásra  mutat  és  hogy  mindenki  megkeresheti  hozzá  a  szá¬ 
mára  legközelebb  fekvő  megoldást.  Az  ő  számukra  a  zene  egy¬ 
szerre  és  egymásután  megcsendülő  hangsorok  különböző  vi¬ 
szonyba  helyezkedését  és  e  viszonyoknak  bizonyos  egységbe 
rendezését  jelenti.  Semmi  mást. 

Nem  hieroglifa,  hanem  arabeszk. 

A  nagyközönség  azonban,  maradék  nélkül,  de  még  a  muzsi¬ 
kusok  is,  kerülő  utón  jut  el  a  zene  élvezéséig. 

IV. 

Eljárásunkhoz  híven  kövessünk  valakit  ezen  a  kerülő  utón. 
A  cél,  amely  felé  haladunk,  legyen  az  Ötödik  Szimfónia  és  em¬ 
berünk,  aki  mellé  kísérőül  szegődünk,  egy  általánosan  művelt 
ur,  aki  azonban  nem  exekutiv  zenész. 

Hogyan  jut  el  az  Ötödik  Szimfónia  élvezéséig? 

A  karmester  a  dobogóra  lépett  és  jelt  adott  a  kezdetre. 

A  hallgató  minden  figyelmét  a  zenére  irányítja,  más  szó¬ 
val:  agyának  arra  a  részére,  ahol  ez  a  képzet  szerepel:  Beethoven 
Ötödik  Szimfóniája,  nagyobb  mennyiségű  vér  tódul,  ami  az  em¬ 
lékezet  és  az  emlékképek  felujulását  és  összekapcsolását  elő¬ 
segíti.  Eszébe  jut  először  is  mindaz,  amit  Beethovenről  tud. 
Tragikus  élete,  reménytelen  vágyódása  szerelem  után,  a  félre¬ 
értés,  amelyben  része  volt,  nyomorúsága,  siketsége  stb.  Miköz¬ 
ben  erre  gondol,  eszébe  jut  a  saját  élete,  reménytelen  szerelme, 
küzködése,  bajlódása  és  az  ezekhez  kapcsolódó  hangulatok. 

Most  megszólal  a  zenekar.  Eszébe  jut,  hogy  Beethoven  az 
első  öt  taktust  állítólag  igy  kommentálta:  So  pocht  das  Schick- 
sal  an  die  Pforte!  Eszébe  jut  az  is,  hogy  az  Ötödik  Szimfóniát 
Sors-szimfóniának  nevezik.  Valóban  nem  kell  sok  fantázia  hozzá, 
hogy  ezt  az  öt  első  taktust  úgy  érezzük,  mint  ércököl  félelmetes 
kopogtatását  hatalmas  vaskapun.  Igen!  a  Sors  kopog  az  Élet 
ajtaján  és  a  Sors-szimfónia  tartalma:  a  hős  küzdelme  a  Sorssal. 
A  Sors  képzetéhez  kapcsolódik  a  Végzet,  az  Elmúlás,  a  Halál 
képzete.  Mindenkinek  meg  kell  halni,  pedig  mindenki  akarja  az 
életet,  de  a  Halál  mindennél  erősebb.  Folytatás:  én  is  akarom 
az  életet,  nekem  is  meg  kell  halnom  és  azoknak  is,  akiket  szere¬ 
tek.  Továbbá:  a  hős  azonban  fölveszi  a  küzdelmet  az  elmúlással. 
A  Sors  fogalmát,  gyermekkori  emlékek  alapján  megszemélyesíti 
a  hallgató  és  megjelenik  —  például  —  ez  a  kép:  hatalmas,  pán¬ 
célos  szörnnyel  viaskodik  törpe  ember.  A  törpe  eleinte  Beethoven, 
helyét  azonban  csakhamar  a  hallgató  foglalja  el.  Következik  a 
küzdelem  elképzelése.  Borzalmas  ez  a  viaskodás!  Küzdeni  egy 
óriással  egyedül  és  elhagyatva.  Rettenetes  érzés!  A  hallgató  hom¬ 
lokán  kiüt  a  veríték.  Közben,  a  zenében,  folyton  ismétlődik  a 
rémes  kopogás,  amely  mindig  a  megfelelő  képzetek  újabb  és 
újabb  felidézésével  jár  együtt. 

A  hallgató  igy  képzettársítás  és  autoszuggeszció  segítségé- 

vei  hatalmas  gondolatpalotát  emelt  maga  kör^  amelynek  mélyén 
köznapi  énje  teljesen  elrejtőzött,  -eltűnt  és  amelyben,  képzelt 
borzalmak  és  küzdelmek  között,  miként  hipnózisban,  transzban, 
álomban,  menekülés,  felébredés  után  sóvárogva  viaskodik  a 
lélek. 

Az  első  tétel  befejeződött.  A  harc  abbamaradt,  anélkül, 
hogy  eldőlt  volna.  Következik  a  második  tétel. 

A  második  tételt  a  csellók  kezdik,  fájdalmas,  bánatos  dal¬ 
lal.  Miért  bánatos?  Mert  lassú  és  vontatott.  A  bánatos,  a  szenvedő 
ember  vérerei  összehuzódnak,  vére  lassabban  kering,  mozgása 
lassú  lesz,  meg-megáll,  szinte  öntudatlanul  lép  előre  egyet-egyet, 
vontatottan  jár.  A  melódiát  a  hallgató  személyiséggel  látja  el. 
A  tempó  lassúságát  a  járás  lassúságával  azonosította,  a  nyolca¬ 
dok,  a  pontozott  tizenhatodok  és  a  harminckettedek  váltakozá¬ 
sát,  a  távolságok  egyenlőtlenségét,  amelyek  a  melódiavonal  pont¬ 
jai  között  vannak,  mint  vontatott  lépések  ritmusát  fogta  föl  és 
előtte  állott  olyan  ember  járásának  képe,  akire  azt  mondjuk, 
hogy  a  bánat  sújtotta.  A  hangok  azonkivül:  ((sötétek)).  Miért? 
Mert  rezgésszámuk  aránylag  csekély.  A  kis  rezgésszámu  han¬ 
gokra  pedig  azt  is  mondjuk,  hogy  mélyek.  Miért  mélyek?  Mert 
a  mellben  képezzük  azokat,  ellentétben  a  magas  hangokkal, 
amelyek  a  torokból  erednek.  A  mély  szóhoz  kapcsolódik  a  mély¬ 
ség  képzete,  a  mélységben  pedig  sötét  van.  Ezért  ((sötétek))  —  a 
hangok.  A  sötétség  mellé  viszont  az  éjszaka,  a  feketeség,  a  gyász, 
a  halál,  szóval:  a  szenvedés,  a  bánat  fogalma  sorakozik.  Ezért 
bánatos  dal  a  második  tétel  kezdete.  Hogyan  kapcsolódik  ez  az 
első  tételhez?  Halálos  küzdelem  után,  bánatos  ének  csak  gyász¬ 
ének  lehet.  Beethoven  búcsúja  az  élettől.  A  hős  búcsúja  az  élet¬ 
től.  A  hallgató  búcsúja  az  élettől. 

így  a  harmadik  tétel  is.  Következik  az  átvezető  rész  a  be¬ 
fejezéshez.  Az  átvezető  részben  kiujul  a  küzdelem.  Heves  össze¬ 
csapások  egy  félelmetes,  kísérteties  erővel.  Miért  összecsapások? 
Mert  ugyanaz  a  ritmusképlet  ismétlődik  állandóan,  ütésszeriien 
az  üstdobon,  bizonyos  megszakításokkal.  A  ritmus  egyenletes  és 
állandó  marad:  ütésre  ütés  következik.  Az  ütések,  az  összecsapá¬ 
sok  mindig  erősbödnek,  tehát  a  küzdelem  mindig  hevesebb  lesz. 
Miért  félelmetes,  kísérteties  erővel?  Mert  eleinte  igen  halk  és 
fojtott  az  ütések  hangja.  A  halk  és  a  fojtott  hang  képzete  a 
csönddel,  az  éjszakával,  a  ködös  éjszakával,  a  ködös  éjszaka  a 

kisértetek  képzetével  kapcsolódik.  A  Sorsot  és  a  Halált  külön¬ 
ben  is  hajlandók  vagyunk  kísérteties  lénynek  képzelni.  Miért 
félelmetes?  Mert  annak  az  embernek,  aki  fél,  szaggatottan,  erő¬ 
sen  dobog  a  szive  és  ilyen  az  átvezető  rész  ritmikája  és  dina¬ 
mikája. 

Következik  a  befejezés.  Az  ütem:  az  induló  üteme,  a  tempó: 
gyors.  Az  induló  ütemében  gyorsan  lépegető  ember  járásához 
az  öröm,  a  boldogság,  a  győzelem  képzete  kapcsolódik.  A  hall¬ 
gató  ismét  megszemélyesítette  a  melódiát  és  úgy  érzi,  hogy  a 
küzdelemben  a  Sors,  a  Halál,  az  Elmúlás  elbukott  és  győzött 
Beethoven,  a  hős, .a  hallgató. 

A  nagy  izgalmak,  a  vívódások  után  itt  a  feloldási 

A  hallgatón  a  diadal  gyönyöre  árad  szét,  szinte  fizikai  jó¬ 
érzés. 

A  zene  befejeződik,  a  karmester  leteszi  a  vezénylő  pálcát, 
a  közönség  tapsol,  a  hallgató  gondolatpalotája,  amelynek  gerin¬ 
cét  fentebb  vázoltuk,  összeomlik,  az  autoszuggeszció  megszűnik, 
a  képzetek  között  keletkezett  kapocs  meglazul,  a  hallgató  meg¬ 
könnyebbülten  távozik. 

Honnan  ez  a  megkönnyebbülés? 

Minden  ember  tudja,  hogy  egyszer  meg  kelf  halnia.  Mégis, 
az  erős,  az  egészséges  emberek  alig  gondolnak  a  halálra.  Az  el¬ 
múlás  gondolata  ugyanis  kellemetlen,  a  kellemetlen  képleteket 
pedig  valamely  idegerő  —  Freud  igy  nevezi:  cenzúra  —  az  ön¬ 
tudatból  száműzi  a  tudattalanba.  Ez  azonban  nem  történik  min¬ 
den  erőszak  nélkül.  A  kellemetlen  képzetcsoportoknak  a  tudat¬ 
talanba  való  fogvatartásához  idegenergia  szükséges,  amelynek 
elvonásából  hiányérzet  támad  és  ez  a  lappangó  és  látszólag  indo¬ 
kolatlanul  felbukkanó  hiányérzet  lelki  depressziók  alakjában 
nyilvánul  meg.  Ilyen  fogvatartott  és  minden  embernél  jelenlévő 
nagy  képzetcsoport:  a  halál  és  az  elmúlás  képzetcsoportja,  amely 
a  fentebb  ismertetett  feltételek  és  törvényszerűségek  szerint 
érintkezésbe  lép  a  zenével,  helyesebben  a  zene  körül  keletkezett 
gondolatkörrel.  Kilép  a  tudattalanból,  az  energia  pedig,  amely 
eddig  lekötésére  szolgál,  hirtelen  felszabadul,  ez  pedig  meg¬ 
könnyebbüléssel  jár. 

Ez:  a  katharzis. 

A  hallgató  kiélte,  levetette  az  ő  szomorúságát,  megszaha- 
dult  tőle. 


Magyar  Figj’-elö 

Ha  ezután  azt  kérdezik:  speciális  hatása-e  ez  a  zenének? 
Erre  azt  kell  felelni,  hogy:  nem.  Minden  esztétikai  gyönyörnek 
ilyen  a  hatása,  a  zenének  azonban  intenzitásban  talán  a  leg¬ 
nagyobb,  mert  a  fogalmak  szempontjából  a  zene  a  legkevésbbé 
meghatározott,  tehát  a  legkevésbbé  köti  meg  a  nyomában  fel¬ 
támadt  képzetkapcsolásokat,  a  legindividuálisabb  és  a  legjobban 
szerteágazó  asszociálásokat  teszi  lehetővé.  Azok  az  emberek  pedig, 
akiknek  a  zene  hallgatása  közben  a  külsejük  változik,  vagy: 
tenyerükbe  hajtják  a  fejüket,  nem  mind  pózolnak.  Az  elváltozás 
lehet  a  kitünően  szuggerálható  médium  felindulásának  reflex 
megnyilatkozása,  a  póz  pedig  ösztönszerüen  kisérlet  az  énnek  a 
környezettől  való  minél  teljesebb  elhatárolása  iránt,  aminek  az 
autoszuggeszciónál  nem  kis  szerepe  van. 

V. 


Ha  jól  szemügyre  vesszük  a  zene  élvezésének  ezt  a  második 

fajtáját,  három  mozzanatot  különböztethetünk  meg  benne.  Az 

0 

első:  az  érzéki  észrevevés,  a  második:  az  érzéki  észrevételt,  a 
tapasztalatok,  az  emlékek  és  a  képzelőtehetség  bizonyos  érzés¬ 
beli  vagy  történésbeli  tartalommal  ruházzák  föl.  A  harmadik: 
az  Így  fölkeltett  viziószerü,  álomszerű  lelkiállapotot,  a  tudattalan 
titkainak  felszabadulását,  az  ((önmagukból  való  kilépést)),  a  tudat¬ 
talan  tudatossá  válását  élvezzük. 

Sokan  nem  jutnak  túl  az  érzéki  észrevevés  mozzanatán. 
Nékik  a  zene  ((nem  mond  semmit)),  tehát  nem  is  tudja  ébren- 
tartani  érdeklődésüket.  Unják.  Még  többen  vannak,  akik  élvezik 
a  zenét,  de  nem  tudnak  számot  adni  róla:  hogyan?  Bennük  a 


zenéhez  kapcsolódó  emlékek,  képek  stb.  nem  tudják  átlépni  az 
öntudat  határát,  küszöbét.  A  harmadik  csoportba  tartoznak  a 
jó  médiumok,  akik  hajlanak  a  szuggeszcióra  és  akiknek  az  ideg- 
rendszerében  tudatos  és  teljesen  kifejlett  asszociáció  van  a  zene 
és  a  világ  többi  jelenségei  között.  Ezen  az  asszociáción  fordul 
meg  minden.  A  műremekhez  kerülő  utón  való  hozzáférkőzésnek 
ez  a  szükséges  és  elegendő  föltétele.  Ez  a  feltétel  pedig  többé- 
kevésbbé  mindenkiben  megvan. 

VI. 

Ha  ugyanis  megfigyeljük  saját  magunkat,  észrevesszük, 
hogy  számunkra  minden  gesztusnak,  póznak,  szinnek,  hangnak, 
formának  megvan  a  maga  saját  külön  értelme  és  jelentése.  A 
szinek,  hangok  és  testek  jelrendszere  semmivel  sem  kevésbbé 
fejlett,  mint  a  szavaké.  Van  egy  internacionális  szin-  és  hang¬ 
jelrendszer,  vannak  szin-  és  hangviszonyok,  amelyeknek  min¬ 
denki  ugyanazt  a  jelentést  tulajdonítja,  viszont  ezeknek  a  rend¬ 
szereknek  a  keretén  belül  az  egyén  hasonlíthatatlanul  több 
egyéni  értelmű  kifejezéssel  rendelkezik,  mint  a  beszédben  és 
hogy  a  hangoknak  és  a  szineknek  képzetekkel  való  asszociálása 
mindennél  inkább  jellemző  egyéniségére.  Ezeken  a  tényeken 
nyugszik  a  zene  élvezésének  második,  nevezzük  igy:  kapcsolások 
segítségével  való  élvezési  módja. 

A  kapcsolások  irányra  és  fokra  nézve  részben  általánosak, 
ez  magyarázza,  hogy  egy  bizonyos  fokig  mindenki  ugyanegy 
((jelentést))  tulajdonít  ugyanannak  a  kompozíciónak,  részben  — 
nagyobb  részben  —  egyéniek,  ez  magyarázza,  hogy  mégis  min¬ 
denki  máskép  élvezi  ugyanazt  a  zenét. 

Látnivaló,  hogy  a  zene  élvezésének  közvetett  módjához 
nem  szükséges,  hogy  valaki  ((értsen  is  hozzá)),  vagy,  más  szóval, 
hogy  ismerje  és  gyakorolja  a  művészet  mesterség  —  illetve  tudo¬ 
mány  —  részét  és  ezért  elhihető,  hogy  nagyon  sok  ember  nagyon 
élvezi  a  zenét,  anélkül  hogy  értene  hozzá. 

Az  élvezésnek  erre  a  módjára  számtalan  példa  van.  Tessék 
elolvasni  a  romantikusok  Írásait:  Berliozt,  Schumannt,  Wagnert, 
Lisztet  és  kiderül,  hogy  mind  szimbolikusan,  asszociálás  utján 
élvezték  a  zenét  és  élvezetükről  hűségesen  beszámolnak  önelem¬ 
zésekben.  (L.  p.  o.  Wagner  Erláuterung-jait,  p.  o.  a  Kilencedik 
Szimfóniához.) 


VII. 

A  zenében  az  abszolút  élvezésének,  a  komponálásban  az  ab¬ 
szolút  zene,  a  kritikában  a  szigorúan  szakszerű  kritika  felel  meg. 

A  zene  élvezésének  második  módja  az  alkotásban  a  pro- 
grammzenét,  a  kritikában  az  u.  n.  irodalmi  kritikát  hozta  létre. 

A  programm  stabilissá  teszi  a  fantázia  repülését,  de  meg 
is  köti  szárnyait. 

Az  irodalmi  kritika  ugyanezt  teszi,  csakhogy  önvallomás 
alakjában  és  utólagosan.  Ennek  a  kritikának  Schumann  volt  a 
legnagyobb  mestere.  A  kritika  ideálját  abban  látta,  ha  vissza¬ 
tükrözted  azt  a  lelki  állapotot,  amelyet  a  mű  hallgatása  hozott 
létre,  ö  mondta  azt  is,  hogy  Jean  Paul  közelebb  tudná  vinni  az 
embert  Beethovenhez  (ha  ima  róla),  mint  száz  zenetudós. 

Mondani  is  felesleges,  hogy  az  élvezésnek,  az  alkotásnak, 
a  kritikának  ez  a  két  fajtája  a  valóságban,  egymástól  teljesen 
elkülönülten  és  ilyen  tipizált  formában  sohasem  fordul  elő. 


A  nemzet  bárója. 

Elbeszélés, 

Irta  :  Krúdy  Gyula.  ' 

A  múlt  században  éldegélt  egy  furcsa  ember  Pesten,  aki 
éjszakáit  a  kártyaasztalok  körül  töltötte,  a  Zrínyi  kávéházban  bil- 
liárdozott  és  lehetőleg  közelében  állott  a  nasivasi-banknak,  midőn 
a  jurátusok  adott  jelre  eloltották  a  kávéházban  a  gázlángokat. 
Többnyire  csak  estefelé  hagyta  el  kvártélyát,  mert  a  napfény  nem 
kedvezett  festett  hajának  és  bajuszának.  Struflis  fehér  nadrágban, 
rövid  spencerben,  vagy  ha  a  kor  divatja  igy  rendelkezett,  ma¬ 
gyarkában  mutatkozott.  A  színházba  mindig  a  legelső  sorba  vál¬ 
tott  jegyet  és  feltűnő,  hangos  magaviseletével  magára  vonta  a  köz¬ 
figyelmet.  Bizai  volt  az  igazi  neve,  ámde  az  élclapokban  wa  nem¬ 
zet  bárója))  néven  emlegették;  híresség  volt,  mint  e  korban  min¬ 
denki,  aki  kecsegeorru  cipőkben  sétált  végig  a  Váci-utcán. 

(Mily  könnyű  dolog  volt  a  régebbi  Magyarországban  hír¬ 
neves  emberré  válni!  A  magyarok  egyszerű  emberek  voltak  és  a 
különcködés,  a  bolondság,  a  lármás  viselkedés,  a  piros  frakk  és 
az  Abelino-frizura  elegendő  volt  ahhoz,  hogy  a  téma-szegény  hir- 
hajhászok  az  újságba  kiírják  az  illető  nevét.  Magyarország  egy¬ 
forma  volt;  a  régi  országgyűléseken  a  koponyákat  és  a  ruházato¬ 
kat  alig  lehetett  megkülönböztetni,  mind  egyforma  volt.  Egykor 
Vörösmarty  Mihályt  is  jobban  ismerték  Pesten  éjszaka  döngő 
lépéseiről,  mint  verseiről.) 

Bizai  ezidőtájt  a  <(Hét  Bagoly))  nevű  házban  lakott,  falusi 
templomba  való  harang  lógott  az  ajtaja  felett,  amelyet  a  látogatók 

meglóbáltak.  Estefelé,  midőn  a  nemzet  bárója  bajuszát  feketére 
fente,  szarvasbőrrél  fényesre  dörzsölte  körmét  és  cipőjét,  papiros¬ 
gallért  erőszakolt  vastag  nyakára  és  a  tekintélyes  rézláncot  dere¬ 
kára  illesztette,  megszólalt  a  Hét  Bagolyban  a  harang. 

Fiatal  hölgy  lépett  be  a  gavallér  szobájába. 

—  Színésznő  szeretnék  lenni  és  pártfogását  kérem,  báró  ur, 
—  szólalt  meg  a  küszöbön  állva.  S  ezzel  már  el  is  hagyta  minden 
bátorsága,  elszántsága,  kimondván  a  szavakat,  amelyeket  bizo¬ 
nyosan  hosszabb  idő  óta  fontolgatott  magában. 

Bizai  a  faggyugyertya  vöröslő  kanócát  ujjával  lekapta  és  a 
gyertyatartóval  a  látogató  elé  világított. 

Nagy  kalap  és  világos  kendő  volt  a  hölgy  öltözéke  a  bő 
szoknyán  kivül.  Kis  imádságoskönyv  volt  a  kezében.  A  fülében 
türkiz-kö,  amelyet  a  nagymamák  viseltek  török  lószerszámról. 
A  nyakában  amulett. 

Bizai  a  gyertyával  kezében  tetőtől-talpig  végignézte  láto¬ 
gatóját.  Az  ujjával  az  amulettre  mutatott. 

—  Kinek  az  arcképét  őrzi  itt?  ^ —  kérdezte  fontoskodva. 

A  látogató  némi  szégyenérzettel  felpattantotta  a  medaillont 
és  Bizai  meglepetten  látta  a  saját  képét  az  üveg  alatt,  amit  a 
«Dongó»  cimü  élclapban  a  múlt  hónapban  lerajzolt  tollal  egy 
éhenkórász. 

A  gyertyatartó  megremegett  a  kezében,  bár  a  francia  teke¬ 
játéknál  sohasem  tévedett  keze. 

Szürke  szeme  volt  a  hölgynek,  mintha  a  homokember  je¬ 
lentkezne  a  tekintetében,  aki  a  gyermekeket  elaltatja  faluhelyen. 
Az  orra  kiváncsi  és  ábrándos  volt,  mintha  ő  gondolkozna,  intéz¬ 
kedne  és  cselekedne  a  hölgy  nevében,  ő  menne  előre  végig  az 
egész  életen  át  s  a  hölgy  gondolkozás  nélkül  követi.  Ez  az  orr 
megunta  a  falusi  temetők  loncvirágainak  illatát,  a  méhesek  pipa¬ 
füstjét  és  benne  a  régi  képesujságok  ódon  szagát;  a  jázmin  sem 
érdekli  többé  a  kis  kertben  és  az  ibolya  fanyar  mosolyt  von  aj¬ 
kára.  Ez  az  orr  Pestre  vágyott,  ahol  a  régi  házakból  dohos  szagot 
von  a  léghuzam  a  nyári  délutánban  a  nyitott  kapukon  át;  a  bel¬ 
városnak  sósperec,  virstli  és  ser  illata  van,  mert  sok  a  kis  kocsma; 
a  keskeny  utcáknak  kalaposbolt-szaga,  a  templomoknak  francia 
parfömillata,  a  Hét  Bagolynak  csizmaszaga  és  a  szinháznak  arc¬ 
festék-  és  gázszaga  van  ...  Ez  a  női  orr  finyáskodva  elhúzódik  a 
tehén  réti  szagától,  a  leányszoba  levendulás,  fehérnemüs  illatától 

és  a  régi  virágoktól,  amelyek  a  könyvek  lapjai  közé  vannak  pré¬ 
selve  a  vidéki  uriházakban. 

—  Foglaljon  helyet,  kisasszony,  —  mondta  meglehetős  izga¬ 
lommal  Bizai,  mert  kalandja  csupán  a  színházi  kómikánékkal 
szokott  lenni. 

A  hölgy  bő  szoknyájában  elhelyezkedett  a  keskeny  széken 
s  ekkor  láthatókká  váltak  energikus  és  mégis  formás  lábai,  ame¬ 
lyek  fáradhatatlanul  hozták  el  őt  a  Hét  Bagolyba.  Mig  a  cipő  sza¬ 
laggal  volt  megkötve,  a  karcsú  bokán,  amely  mindig  izgett  és 
mozgott;  bizonyosan  szaladni  szeretett  volna  most  e  láb,  végig  a 
sötét  Dunaparton,  el  Pestről,  egy  révészház  világos  ablaka  előtt 
összeroskadni  és  öreg  halászemberek  kérdezgetnék  a  test  felett, 
vájjon  meghalt? 

Bizai,  miután  tükrébe  egy  pillantást  vetett,  ujját  mellény¬ 
zsebébe  dugta. 

—  Honnan  jön  kegyed? 

—  Messziről ...  Az  Isten  háta  mögül.  Szökve,  rejtőzködve, 
menekülve  szüleim  házából..  Mert  színésznő  óhajtok  lenni.  Kérem 
pártfogását. 

—  De  hát . . .  hogyan  történt  ez?  Épen  én?  Hisz  én  nem 
vagyok  komédiás. 

—  Báró  ur,  önnek  szép  és  nemes  hire  eljutott  a  mi  kis 
falunkba.  Szüleim  esténkint  az  újságból  nevetve  olvasták  fel  viselt 
dolgait,  mig  én  a  sarokban  ábrándoztam.  A  nagy  lámpás  alatt 
sokszor  láttam  önt  fehér  nadrágban,  kék  frakkban,  hódító  mo¬ 
sollyal  ajkán,  amint  a  színházban  a  tapsot  vezényli  a  kezdő  szín¬ 
művésznőknek  . . .  Igaz? 

Bizai  dupla-állát  gallérjába  tolta: 

—  Bevallom,  hogy  nagy  tisztelője  vagyok  a  múzsáknak. 

A  fiatal  hölgy  összetette  a  kezét.  (Bizony  gyomlálás,  házi¬ 
munka  nyomai  látszának  a  kézen.) 

—  Kérem,  fogadjon  el  engem  .  . .  Kegyednek  egyetlen  sza¬ 
vába  kerül.  Én  szívesen  játszom  mindent.  Még  öreg  és  csúf  bo¬ 
szorkány  szerepét  is. 

Bizai  néhányszor  végigsétált  bolthajtásos  szobáján.  Még 
eddig  sohasem  vette  őt  komolyan  senki,  érzelmesen  nem  szólott 
hozzá,  a  kis  súgó  a  minap  is  arcába  öntötte  a  maradék  bort  poha¬ 
rából,  miután  uj  itcék  felől  nem  intézkedett;  egy  Zrinyi-beli  vere¬ 
kedésben  megütötték  s  azóta  a  jobb  fülére  nem  hall ...  Az  ágya 

alatt  temérdek  üres  boros  és  pálinkás  fiaskó  hever.  Egyszer  még 
felakasztja  magát  az  ablakra . . .  Mit  csináljon  most  ezzel  a 
hölggyel? 

—  Van  kegyednek  kvártélya  a  fővárosban? 

—  A  Fehér  Farkasnál  szállottam  meg  Budán. 

—  És  neve?  . . .  Nem  fontos,  de  talán  a  jövőben  szükségem 
lehet  adresszére.  Neve? 

—  Melléki  Lili. 

Bizai  felsóhajtott: 

—  Lillák  és  trillák!  .  .  .  Én  most  hivatalos  teendőim  miatt 
kénytelen  vagyok  eltávozni  otthonomból.  Ellenben  majd  értesí¬ 
tem  kegyedet. 

Melléki  Lili  felállott,  kis  bókot  vágott  és  gyorsan  kisietett  a 
Hét  Bagolyból.  Az  orra  ábrándosán  vitte  útjában. 

Bizai  ismét  megdörzsölte  a  szarvasbőrrel  cipőjét,  körmét  és 
arcát.  A  kalapot  mélyen  a  szemébe  húzta.  Szokása  szerint  a  Zrí¬ 
nyibe  ballagott,  hogy  a  nasivasi-banknál  megkeresse  vacsorára 
való  pénzét. 

* 

Csupán  napok  elmúltával  jutott  eszébe  különös  esti  látoga¬ 
tója.  Egy  kis  újsághír  volt  az  esti  lapban.  Melléki  Lili,  aki  a  budai 
Fehér  Farkasnál  tartott  szállást,  ismeretlen  okból  a  Dunába  ug¬ 
rott  és  mikor  a  halászok  kivonták,  már  halott  volt. 

Bizai  sokáig  szótlanul  ült  ez  estén  a  nasivasi-bank  környé¬ 
kén  a  kávéházban.  Csak  akkor  tért  magához,  midőn  a  jurátusok 
a  gázt  eloltották  és  a  bankot  szétkapkodták. 

Bizai  egy  rongyos  ötforintost  kapott  el  a  dulakodásban. 
Mellényzsebébe  dugta  és  az  Órához  ballagott  vacsorára. 

Pajtásai  vérvörösen  az  italtól  és  az  elmondott  hazugságok¬ 
tól  felhevülten  üldögéltek  a  sarokasztalnál.  A  nemzet  bárója  le¬ 
telepedett,  székely  gulyást  rendelt  és  az  estilapot  kibontotta. 

—  Ismét  a  Dunába  ugrott  egyik  szeretőm,  —  kezdte. 

—  öntsetek  egy  pohár  bort  a  nyakába,  mert  ittas,  —  ren¬ 
delkezett  az  asztaltársaság  elnöke. 

—  Inkább  a  torkomba  a  borral,  —  felelt  Bizai  és  eldugta 
frakkja  zsebébe  az  újságot. 


A  hadikölcsönök  és  az  amerikai 

magyarság. 


A  nagy  háború  kezdete  óta  Amerikában  érdekes  mozgabnak  van¬ 
nak  kialakulóban  úgy  politikai,  mint  gazdaságig  téren,  melyeket  az 
európai  háború  vetett  ott  felszinre  és  az  Unió  semlegessége  nemcsak 
hogy  nem  akadályozta  meg,  hanem  egyenesen  elősegítette  azoknak 
fejlődését.  Amerikai  szempontból  tekintve  ugyanis  a  nagy  háború  tulaj¬ 
donképen  Németország  és  Anglia  küzdelme  a  hegemóniáért  és  ebben  a 
küzdelemben  a  semleges  Amerika  általában  angol  rokonszenvet  árul 
el,  ami  eltekintve  az  érzelmi  motivumoktól,  minden  bizonnyal  üzleti 
és  politikai  érdekből  fakad.  Mégis  két  táborra  bontotta  Amerikát  az  a 
kérdés,  hogy  szabad-e  egy  semleges  államnak  valamely  harcoló  felet 
lőszerrel  és  fegyverekkel  ellátni,  mialatt  a  másik  harcoló  fél  ennek  a 
tehetségétől  el  van  zárva,  —  habár  ez  a  véleményeltérés  főleg  a  bevándo¬ 
rolt  nemzetiségek  és  a  benszülött  amerikai  állampolgárok  között  okozott 
csupán  ellentétet.  Az  amerikai  kormánynak  a  diplomáciai  jegyzékek- 
•  ben  körvonalozott  felfogása,  —  mely  szerint  a  hadiszerek  eladása  a 
szövetségesek  részére  teljesen  jogosult  s  szívesen  történnék  ez  a  köz¬ 
ponti  hatalmak  részére  is,  csakhogy  azok  nem  képesek  a  megvett  árut 
a  tengeren  elszállítani,  —  kedvező  a  nagy-tőke  számára,  amely  a  muni- 
ciógyártásban  igen  előnyös  és  jól  jövedelmező  vállalkozást  talált.  Ámde 
a  municiós  gyárakban  tekintélyes  számban  dolgoztak  idegen  nemzeti¬ 
ségű  munkások  is,  akiket  a  semleges  Amerika  nem  gyűjthetett  kon¬ 
centrációs  táborokba  s  nem  tilthatott  el  az  újságolvasástól  sem,  úgy 
hogy  ha  még  az  elején  nem  is  tudták  volna,  hogy  az  általuk  gyártott 
lőszerek  saját  honfitársaik  pusztítására  vannak  hivatva,  ebben  az  irány¬ 
ban  hamar  felvilágosodtak.  Az  ismeretes  Archibald-affaire  bőven  bele¬ 
világított  azoknak  a  szakadékoknak  a  sötétségébe,  amelyek  a  lőszer¬ 
szállítások  ügyének  megvitatásából  keletkeztek.  Amerikai  külképvise¬ 
letünk  ezidőben  felsőbb  utasításra  hivatalos  hirdetményben  tette  közzé 

a  lapokban,  hogy  aki  magyar  állampolgár  léiére  az  ellenséges  államok 
számára  muníciót  gyártó  gyárakban  dolgozik,  az  súlyos  vétségei,  bizo¬ 
nyos  körülmények  között  hazaárulást  követ  el,  melyért  annak  idején 
felelősségre  fogják  vonni.  Ennek  hatása  alatt  az  amerikai  magyar  mun¬ 
kások  százával  Írták  a  tanácsot  kérő  leveleket  a  lapok  szerkesztősé¬ 
geibe,  hogy  mit  tegyenek,  mikor  máshol  munkát  alig  kaphatnak,  haza 
sem  tudnak  vándorolni,  családjukat  és  önmagukat  pedig  mégis  csak 
el  kell  tartani.  Valóban,  az  olasz  hadkötelesek  bevonulhattak  és  hivata¬ 
losan  haza  is  szállították  őket,  amikor  sor  került  rájuk,  a  kivándorolt 
magyar  állampolgár  azonban  teljesen  el  volt  zárva  attól  a  lehetőségtől, 
hogy  fegyverrel  kezében  álljon  a  haza  szolgálatára.  Kétszeresen  nehéz 
volt  tehát  a. helyzet. 

Elképzelhető,  hogy  azok  a  kivándorolt  magyar  állampolgárok, 
akik  nem  térhettek  haza  a  hivó  szóra,  valamelyes  formában  mégis  csak 
ki  akarták  venni  részüket  óhazájuk  hősi  küzdelméből  és  nemcsak 
lelkűkben  kívánták  kimutatni  az  idetartozóság  érzését.  Hamarosan 
megtalálták  a  segítségnek  egyedüli  lehetőségét  az  anyagi  javakban  és  a 
rendes  pénzküldeményeiket  elkezdték  fokozottabb  mértékben  küldöz¬ 
getni  családtagjaik  részére,  menekültek  és  hadbavonultak  részére,  az¬ 
után  lelkes  gyűjtéseket  rendeztek  és  rendeznek  folyton  hadsegélyezési 
célokra,  özvegyek  és  árvák  javára.  Egyébként  pedig  a  nagy  háború 
kezdete  óta  várják  sokan  azt  a  pillanatot,  amikor  «megnyilik  számukra 
a  tenger  országutja»,  hogy  haza  jöhessenek,  pótolni  megfogyatkozott 
véreinket. 

A  kivándoroltak  pénzküldeményeinek  hazaszállításával,  —  szol¬ 
gáljon  az  jótékony  célra,  vagy  pedig  az  itthon  maradottak  ellátására.  — 
állandóan  számos  amerikai  bank  és  bankár  foglalkozik.  Ezek  közül, 
különösen  a  magyarországi  pénzküldések  szempontjából,  már  hosszabb 
idő  óta  jelentősebbek  voltak  az  American  Express  Company,  Knauth 
Nachod  &  Kühne,  leipzig-newyorki  cég,  Richard’s  &  Co.  newyorki  ban¬ 
károk,  továbbá  Kiss  Emil  és  John  Németh  magánbankárok  és  ezen¬ 
kívül  számos  kisebb-nagyobb  forgalommal  biró  cég,  melyek  vagy  ön¬ 
állóan  dolgoznak,  vagy  valamely  nagyobb  cég  átutalási  rendszerébe, 
mint  levelezők  belekapcsolódnak  és  egy-egy  érdekkört  alkotnak.  Tekin¬ 
tettel  pedig  arra,  hogy  a  mennél  nagyobb  tömegű  átutalás  megszerzése 
nemcsak  önzetlen  hazafiság,  hanem  mindenesetre  jó  üzlet  is  volt,  a 
békeidőben  is  divatos  versenyből  most  a  nagy  háború  alatt  erőteljesebb 
és  határozottabb  versengés  fejlődött  ki  a  pénzküldö  bankok  és  banká¬ 
rok  között.  Különös  lendületet  adott  ennek  a  versengésnek  a  négy 
évvel  ezelőtt  megalakult  Transatlantic  Trust  Company,  newyorki  pénz¬ 
intézet  forgalmának  fokozatos  növekvése,  amely  a  nem  egészen  meg¬ 
bízható  magánbankárok  létét  kezdte  fenyegetni.  Könnyen  érthető 

tehát,  hogy  az  átutalásokkal  régebb  idő  óta  foglalkozó  bankok  és  ban¬ 
károk  a  Transatlanticban,  —  melyet  a  Magyar  Általános  Hitelbank,  a 
Pesti  Magyar  Kereskedelmi  Bank  és  a  Magyar  Leszámítoló  és  Pénz¬ 
váltó  Bank  alapítottak  amerikai  tőkésekkel  és  pénzintézetekkel  egye¬ 
temben,  —  betolakodót  véltek  látni  és  az  elmúlt  négy  esztendő  alatt 
valóban  amerikai  eszközökkel  igyekeztek  annak  fejlődését  meggátolni. 
Ezek  a  törekvések  azonban  nemcsak  hogy  sikertelenek  maradtak,  ha¬ 
nem  talán  némileg  hozzá  is  járultak  ahhoz,  hogy  a  nagy  háború  ki¬ 
törése  előtt  közvetlenül  a  Transatlantic  Trust  Company  már  vezető¬ 
szerepet  kezdett  játszani  az  átutalási  forgalom  tekintetében,  amihez 
nagyrészt  segítette  az  a  körülmény,  hogy  forgalmát  a  kivándoroltak 
körében  igen  népszerű  m.  kir.  postatakarékpénztár  utján,  közösen  meg¬ 
alkotott  rendszer  szerint,  bonyolította  le.  A  bekövetkezett  nagy  háború, 
mely  időben  az  átutalással  foglalkozó  összes  cégek  dicséretreméltó 
igyekezete  volt  a  forgalmat  minden  lehető  eszközzel  fentartani,  más 
térre  vitte  át  a  versenyt.  Ehhez  valójában  az  szolgáltatott  alapot,  sőt  úgy 
is  mondhatjuk,  ürügyet,  hogy  a  háború  okozta  külkereskedelmi  pan¬ 
gás  a  korona  árfolyamát  Amerikában  lenyomta,  vagyis  a  dollár-érték¬ 
kel  szemben  a  korona-érték  fokozatosan  olcsóbbodott.  Ily  körülmények 
között  azon  a  téren  folytatódott  az  erőpróba,  hogy  ki  adja  olcsóbban 
a  koronát  és  az  egyes  érdekcsoportok,  illetve  önállóan  működő  banká¬ 
rok  azzal  igyekeztek  hatni  a  kedélyekre,  —  ha  valamely  árfolyamot 
olcsónak  találtak.  —  hogy  hazafiatlan  dolog  a  korona  árát  lenyomni 
Amerikában,  ha  pedig  drágának  bizonyult  pillanatnyilag  valamely  ár¬ 
folyam,  akkor  az  volt  a  vád,  hogy  ez  megtévesztése  a  kivándoroltaknak 
és  jogtalan  anyagi  előnyöket  biztosít.  Sőt,  amint  azt  a  clevelandi  «Sza- 
•badság))  múlt  év  december  14-iki  számában  olvastuk,  egyik-másik 
pénzküldő  igen  szivesen  vette  volna  ezidőtájt,  ha  a  korona  árának  szo¬ 
kásos  hirlapi  hirdetése  megszűnt  volna,  hogy  a  magyarság  tájékozat¬ 
lansága  kihasználható  legyen.  A  küzdelem  azonban  természetszerűleg 
nem  sokáig  maradhatott  ezen  a  téren,  mert  hiszen  amint  a  normális 
tőzsdei  állapot  Amerikában  helyreállt,  a  deviza-áraknak  a  tőzsdei  árak 
szerint  kellett  igazodniok. 

Ez  a  versengés  azonban  egyetemes  gazdasági  szempontból  több 
tekintetben  is  előnyős  volt.  Egyrészről  minden  pénzküldéssel  foglalkozó 
bank  és  bankár  igyekezett  a  pénzküldés  biztonsága  szempontjából  a 
maga  nemében  a  legjobbat  nyújtani  s  ezzel  elérték  azt,  hogy  a  kiván¬ 
doroltak  bizalmatlansága  a  háborús  viszonyokkal  kapcsolatban  meg¬ 
szűnt,  amely  bizalmatlanság  eloszlatására  nagyszerű  propagandát  fej¬ 
tettek  ki  valamennyien.  Továbbá  a  kivándoroltak  teljesen  megnyugod¬ 
hattak  abban  a  tekintetben,  hogy  a  koronának  a  dollárral  szemben  tör¬ 
tént  árfolyamhanyatlása  csupán  ideiglenes  természetű  háborús  jelenség 

és  hogy  a  béke  helyreálltával  majd  a  régi  árfolyamok  isméi  érvénybe 
fognak  lépni.  Addig  pedig  ki  lehet  használni  a  kedvező  alkalmat  és  a 
dollárokat  jó  áron  lehet  koronára  váltani  otthon,  amely  körülményt  a 
pénzküldő  cégek  hirdetései  nem  mulasztottak  el  kiemelni.  Végül  álta¬ 
lában  örvendetes  jelenségnek  kellett  tekinteni,  hogy  az  amerikai  pénz- 
forgalom  változatlanul,  sőt  még  bővebben  táplálja  gazdasági  életünket, 
mint  béke  idején. 

Ez  volt  a  helyzet  akkor,  amikor  a  magyar  állam  az  első  hadi- 
kölcsönt  nyilvános  aláírásra  bocsátotta,  amely  azonban  még  nem  vert 
nagy  hullámokat  az  amerikai  partokon.  Talán  egyrészről  azért,  mivel 
a  pénzküldéssel  foglalkozó  cégek  nem  voltak  bizonyosak  az  amerikai 
kormány  állásfoglalásával  egy  idegen  állam  részére  gyűjtendő  hadi- 
kölcsön  tekintetében,  másrészről  pedig  esetleg  épen  a  kivándoroltakat 
nem  gondolták  készségeseknek  állampapírok  jegyzésére  és  e  célra  nem 
is  szervezkedtek.  Egyébként  a  kereseti  viszonyok  általában  jóformán 
csak  a  hadfelszerelési  cikkek  gyártásával  foglalkozó  üzletágakban  vol¬ 
tak  jóknak  mondhatók,  ügy,  hogy  az  első  hadikölcsönre  Amerikából  ál¬ 
talában  a  nagyobb  amerikai  összeköttetéssel  biró  összes  magyarországi 
pénzintézetekhez  jegyzések  csak  elvétve  érkeztek.  Például  a  Trans- 
atlantic  összesen  mintegy  százezer  korona  névértékű  jegyzést  továbbított 
a  postatakarékpénztárhoz. 

A  második  hadikölcsön,  amely  a  múlt  év  május  havában  bocsát¬ 
tatott  nyilvános  aláírásra,  már  sokkal  inkább  felkeltette  a  pénzküldéssel 
foglalkozó  bankok  és  bankárok  érdeklődését  és  mivel  ugyanebben  az 
időtájban  már  megindultak,  a  tárgyalások  egy  angol-francia  kölcsönnek 
az  amerikai  hadiszer  szállítások  fedezése  céljából  Amerikában  leendő 
kibocsátása  iránt,  a  magyar  hadikölcsön  sikere  érdekében  is  hangosab¬ 
ban  kezdett  működni  a  propaganda.  Nyilvánvaló  volt  ugyanis,  hogy 
amennyiben  az  amerikai  kormány  semmiféle  kifogást  nem  tett  az  an¬ 
gol-francia  kölcsön  ellen,  ép  úgy  nem  akadályozhatja  meg,  hogy  az 
Amerikában  élő  magyar  kivándoroltak,  a  magyar  hadikölcsönbe  fek¬ 
tessék  be  tőkéiket.  Ekkor  már  az  önérzet  kérdésévé  kezdett  válni,  hogy 
a  szövetséges  államok  kölcsöneivel  szemben  a  központi  hatalmak  köl¬ 
csönétnek  is  kellő  sikere  legyen  Amerikában  és  a  pénzintézetek  és  ban¬ 
károk  körlevelekkel  és  hirdetésekkel  árasztották  el  a  közönséget,  haza¬ 
fias  lelkesedéssel  és  elismerésre  méltó  ügybuzgalommal  ig>'ekezvén 
minél  több  aláírást  szerezni. 

A  kivándoroltak  anyagi  helyzetéből  természetszerűleg  következett, 
hogy  az  egyes  jegyzések  aránylag  kis  összegekre  rúgtak.  Továbbá  igen 
nagy  befolyással  volt  az  akcióra  az  is,  hogy  a  kivándoroltak  gazdasági¬ 
lag  azon  osztályt  képviselik,  amely  nem  barátkozott  meg  ezideig  azzal 
a  gondolattal,  hogy  tőkéjét  állampapírba  fektesse,  hanem  az  volt  a  szó- 

kása,  vágya  és  álma,  hogy  azon  földecskét,  vagy  házat  vásároljon.  A 
propagandának  tehát,  amely  a  hadikölcsön  érdekében  dolgozott,  nem¬ 
csak  arra  kellett  irányulnia,  hogy  csupán  aláirásokat  gyűjtsön,  hanem 
a  kivándoroltakat  a  tőkeelhelyezés  ezen  módjának  előnyeiről  is  fel 
kellett  világosítani  s  azok  elhelyezését  ebbe  az  irányba  terelni. 

Az  állampapiroknak  a  kivándoroltak  körében  való  demokratizá¬ 
lására  igen  előnyös  körülmény  volt  a  devizák  árfolyamainak  alakulása, 
amely  megengedte,  hogy  a  100  korona  névértékű  6%-os  kötvényeket, 
—  a  második  hadikölcsön  idején  —  15  és  V2,  illetve  V4  dollárért  bo¬ 
csássák  a  kölcsönt  jegyzők  rendelkezésére,  ami  a  békeidők  árfolyamai¬ 
val  szemben  100  koronánként  3 — 4  dollárral,  vagyis  15 — 20  koronával 
volt  olcsóbb. 

A  pénzküldéssel  foglalkozó  bankok  és  bankárok  közötti  üzleti 
verseny  természetesen  a  hadikölcsönök  terére  is  átlépett.  A  jegyzések 
mennél  nagyobb  eredménye  érdekében  pedig  eleinte  úgy  látszott,  hogy 
az  összes  cégek  egy  csoportba  kívántak  tömörülni.  De  az  együttműkö¬ 
dés  —  a  jelek  szerint  —  csakhamar  lehetetlennek  bizonyulván,  egyes 
bankárcsoportok  alakultak,  amelyek  mindig  valamely  újabb  előnynek 
kilátásba  helyezésével  igyekeztek  a  másik  csoportba  tömörült,  vagy 
külön  működő  bankárok  feltételeit  túlszárnyalni. 

Az  amerikai  magyarság  érdeklődéssel  kezdett  foglalkozni  a  hadi- 
kölcsönökkel  s  a  bizalmatlanság  megszűnte  után  örvendetesen  gyűltek 
a  jegyzések.  Az  összehasonlítás  kedvéért  érdemes  megemlíteni,  hogy  a 
második  hadikölcsönre  a  Transatlantic  Trust  Company  és  a  köréje 
csoportosult  bankárok  már  közel  4  és  V2  millió  korona  névértékű  jegy¬ 
zést  utaltak  át  a  postatakarékpénztárhoz  az  első  százezer  koronával 
.szemben.  A  bankárok  másik  csoportja  is  eredményesen,  dolgozott  és 
jegyzéseiket  a  velük  összeköttetésben  álló  magyarországi  pénzintézetek¬ 
hez  küldötték,  melyek  közül  számos  jegyzés  érkezett  a  Wiener  Bank- 
Verein  magyarországi  fióktelepéhez,  továbbá  a  Magyar  Leszámítoló  és 
Pénzváltó  Bankhoz,  a  Magyar  Bank  és  Kereskedelmi  Részvénytársa¬ 
sághoz  és  a  Pesti  Magyar  Kereskedelmi  Bankhoz  már  a  második  hadi¬ 
kölcsönre  is,  azonban  a  jegyzések  túlnyomó  része  mégis  inkább  a  har¬ 
madik  hadikölcsönre  esik,  amikor  a  kivándoroltak  minden  rétegéhez 
eljutott  a  hivó  szózat. 

A  harmadik  hadikölcsön  ugyanis  már  teljesen  felkészülve  találta 
a  kivándorlási  pénzküldemények  közvetítésével  foglalkozó  bankokat  és 
bankárokat  és  az  amerikai  magyar  lapok  hirdetési  rovatai  ezidőtájban 
már  valóságos  csatákra  vetnek  világot.  Az  árfolyamon  már  nem  ver¬ 
sengtek,  hanem  egyformán  15^/2,  majd  14,  végül  március  közepén  már 
13  dollárért  lehetett  egy  darab  100  koronás  kötvényt  jegyezni,  ami  a 
békeidők  árfolyamaival  szemben  5 — 7  dohárai,  vagyis  30 — 40  koronával 

volt  olcsóbb.  Egyébként  azonban  az  «Amerikai  Magyar  Népszava®  és  a 
((Szabadság)),  valamint  a  többi  kisebb  amerikai  magyar  újság  és  bányász 
lap  hirdetési  rovatai  és  szövege  a  sorok  között  olvasni  tudók  részére 
érdekes  harcok  leirását  adták.  A  newyorki  magyar  bányász  lap  például 
egymásután  két  számában  is  élesen  támadta  a  Transatlanticot  hosszú 
cikkekben,  mig  ugyanazon  az  oldalon,  közvetlenül  a  támadás  alatt  a 
nyájas  olvasó  úgy  találhatta,  hogy  ugyanez  az  intézet  birja  a  magyar¬ 
ság  bizalmát,  miért  is  ajánlatos,  hogy  pénzügyekben  hozzáforduljon. 
Óriási  propagandát  fejtenek  ki  a  versenyző  csoportok,  s  a  hozzájuk 
csatlakozott  bankárok  cégét  minden  héten  kibővítve  közlik  és  a  hazai 
szokást  elsajátítva,  hirdetésekben  az  aláirók  névsorát  is  közzéteszik. 

Rendes  szokás  szerint  a  versengés  utóbb  más  szempontok  hatása 
alatt  oda  nem  tartozó  kérdések  belevonásával  élesedett  ki.  A  cél  termé¬ 
szetesen  itt  is  az  volt,  hogy  elriasszák  a  közönséget  az  egyik  csoporttól, 
hogy  a  másik  csoport  szerezhesse  meg  az  üzletet  és  dicsőséget,  holott 
valószínű,  hogy  az  egy  célra  törekvő  és  tisztességes  eszközökkel  dol¬ 
gozó  üzletembereknek  nem  volna  okvetlenül  szükséges  háborúba  keve¬ 
redniük  egymással.  Itt  azonban  uj  ügyfelek  szerzéséről  is  szó  volt,  mert 
ezúton  oly  kivándorlottakkal  is  összeköttetésbe  leheiett  jutni,  akik  eddig 
pénzügyeikben  nem  fordultak  e  bankárok  valamelyikéhez  s  csak  ez  a 
hazafias  tény  tudta  őket  erre  rávenni. 

Mialatt  még  javában  folytak  Amerikában  a  harmadik  hadikölcsön 
jegyzései  és  a  pénzküldök  versengése,  ezalatt  a  háttérben  nagy  veszély 
kezdte  fenj-egetni  az  egész  kivándorlási  pénzforgalmat.  Ez  év  tava¬ 
szán  ugyanis  Anglia  kiterjesztette  a  blokádot  a  postai  csomag-  és  levél- 
forgalomra  is  és  még  a  semleges  hajókon  útnak  indított  postát  is  kezdte 
lefoglalni.  A  tiltakozás  nem  sokat  használt,  sőt  amig  kezdetben  cenzú¬ 
rázás  után,  nagy  késedelemmel,  de  mégis  csak  megérkezett  a  posta,  ’ 
később  már  minden  pénz-  és  hitelműveletre  vonatkozó  levél,  továbbá 
értékpapír  és  betétkönyv  az  angolok  által  elkoboztatolt.  Mindez  azon¬ 
ban  nem  tudta  már  befolyásolni  a  harmadik  hadikölcsön  tekintélyes 
eredményét.  A  bankárok  egymás  közötti  versengésében  valóban  a  harma¬ 
dik  járt  jól,  ez  esetben  a  magyar  állam.  Az  amerikai  összeköttetésekkel 
rendelkező  fentemlített  nagy  pénzintézetektől  nyert  adatok  szerint  a 
harmadik  hadikölcsön  amerikai  jegyzései  meghaladják  a  13  millió  ko¬ 
ronát,  melyből  a  postatakarékpénztárhoz  közvetlenül  beérkezett  jegy¬ 
zések  csaknem  6,  millió  koronát  tettek  ki. 

Az  angol  postaelkobzások  tulajdonképen  a  negyedik  hadikölcsön 
jegyzései  tekintetében  éreztették  hatásukat.  Az  Amerikában  elhangzott 
tiltakozás  arra  indította  a  kormányt,  hogj^  jegyzéket  intézzen  az  angol 
kormányhoz  a  levélposta  megkimélése  ügyében,  de  nem  sok  remény 
lehet  arra,  hogy  a  hitelműveletekkel  foglalkozó  levelek  kíméletben 

részesülhetnek  valamikor  Anglia  részéről.  Az  amerikai  pénzküldök 
igyekezete  természetesen  ezekután  arra  irányult,  hogy  a  forgalmat  bár¬ 
mily  utón  és  módon  fentartsák,  ami  ezideig  többé-kevésbbé  sikerült  is, 
habár  néha  nagyobb  késedelem  árán.  A  modern  technikai  eszközök 
közül  a  szikratávíró  pótolja  egyelőre  az  összeköttetés  más  módjait  és  a 
hadikölcsön  jegyzések  továbbítására  ez  az  ut  teljesen  elegendő.  Drót- 
talan  táviró  utján  jelentett  be  a  Transatlantic  a  postatakarékpénztárnak 
3  millió  korona  névértékű  jegyzést  a  negyedik  hadikölcsönre. 

A  legnagyobb  bazai  pénzintézeteink  adatai  alapján  tehát  meg¬ 
állapíthatjuk,  hogy  az  amerikai  magyarság  az  első  négy  magyar  hadi¬ 
kölcsönre  ezideig  23  és  V4  millió  koronát  jegyzett,  ami  tekintettel  a  je¬ 
lenlegi  viszonyokra  és  a  kivándoroltak  gazdasági  helyzetére,  igen  ör¬ 
vendetes  és  elismerésre  méltó  eredménynek  mondható.  Kétségtelenül 
nagy  része  van  ebben  az  eredményben  a  közvetítő  bankok  és  bankárok 
propagandájának,  azonban  a  legnagyobb  érdem  még  sem  az  üzleté. 
Épen  úgy,  mint  az  itthoni  jegyzéseknél,  a  leghatalmasabb  ereje  a  siker¬ 
nek  azokban  az  erkölcsi  tényezőkben  gyökerezik,  amelyek  a  hadiköl- 
csönöket  nemzeti  kölcsönökké,  mindenkinek  személyes  ügyévé,  hazafias 
cselekedetté  tették.  Hiába  kecsegtetett  volna  az  üzlet  magas  kamattal, 
ha  ezek  az  erkölcsi  tényezők:  a  történelmi  múltú  hazafiság  és  nagy¬ 
szerű  hazaszeretet,  mint  az  üzlettel  legalább  is  egyenrangú  tényezők, 
nem  léptek  volna  közbe.  Ezeken  keresztül  férkőzött  a  nép  szivéhez  az 
állampapir  és  a  mi  gazdasági  életünkben  ez  ad  különös  jelentőséget  a 
hadikölcsönök  sikerének. 

Az  amerikai  magyarság  dicséretreméltó  módon  veszi  ki  részét  az 
óhaza  hősi  küzdelméből,  azon  az  utón,  ahogyan  lehet  és  mi  megértés¬ 
sel  várhatjuk  azt  a  pillanatot,  amikor  megnyilik  számukra  a  «tenger 
országút  ja)). 


Dr.  Párniczky  Ede. 


Följ  eg’y  zések. 


Erdély.  Harag,  fájdalom  és  gyász  szorítja  össze  szivünket, 
midőn  a  leghitványabb  had,  amely  .valaha  fegyvert  viselt  az 
oldalán,  zeneszó  mellett  bevonul  Erdély  ősi,  dicsőséges  váro¬ 
saiba!  És  keserűségünket  tüzesíti  a  tudat,  hogy  Erdély  kapuit 
egy  koronás  komédiás  álnok  hazudozása  nyitotta  meg. 

De  bárhogyan  háborogjon  is  most  a  lelkünk  és  fájjon  is 
a  szivünk,  tekintsünk  -  fölemelt  fővel,  magyar  elszántsággal  a 
sorsunk  elé. 

Rettenetes  viharokat  látott  már  birodalmunk  hajója,  de 
bárhogyan  hányódott  is:  végül,  ha  elállóit  a  vész,  megint  dia¬ 
dalmasan  lengette  zászlaját  az  elsimult  hullámok  fölött. 

Nem  egyszer  történt  meg  az  elmúlt  századok  folyamán, 
hogy  meghódították,  feldarabolták,  bekebelezték  országunkat. 
Hová  lettek  a  kevély  hódítók?  Szent  István  birodalma  ma  is  áll, 
és  ezer  esztendő  után  több  benne  az  éltető  erő,  mint  bármikor 
volt  a  múltban. 

Nem  véletlen  szerencse,  hogy  nemzetünk  annyi  bajt  és 
csapást  győzedelmesen  túlélt.  Magasabb  természeti  törvény  ér¬ 
vényesül  elpusztíthatatlan  szívósságában. 

És  biztos,  hogy  a  mostani  nagy  megpróbáltatás  hasznunkra 
lesz.  A  háború  vasfürdője  máris  meggyógyította  legfájóbb  se¬ 
bünket,  a  nemzetiségi  kérdést.  A  magyar  románok  egy  termé¬ 
szetes  és  nemes  gesztussal  mellénk  állottak.  Testvért  nyertünk,  - 
aki  meg  akarja  velünk  osztani  sorsunkat  és  ez  a  nj^ereség  fölér 
sok  szenvedéssel. 

Köszöntsük  őket  örömmel  és  szeretettel.  Ami  félreértés  és 
civódás  volt  köztünk,  nem  érdemel  szót  a  nagy  időkben.  A  jövő- 

ben  érzékenység  és  bizalmatlanság  nélkül  fogunk  egymás  sze¬ 
mébe  nézni  és  most,  hogy  ismerjük  egymást,  könnyű  lesz  meg¬ 
értenünk  egymást. 

A  világtörténelem  géniusza  véres  betűkkel  Írja  kapuinkra 
-a.z  intő  szót:  Legyetek  egységesek! 

Fogadjuk  meg  az  intést  és  ne  feledjük  az  örök  igazságot, 
hogy  csak  az  a  nép  pusztul  el,  amely  előbb  megásta  már  a  maga 
sirját.  S  a  népek  sírásója  a  belviszály. 

A  végveszedelem  óráiban  panaszkodni  és  vádolni:  gyönge- 
ség  jele  volna.  Midőn  a  végzet  léptei  alatt  reng  a  föld,  a  dekadens 
emberek  összevesznek  maguk  közt  és  bűnbakot  keresnek,  az 
erősek  a  sarkukra  állanak  és  cselekszenek. 

Szükséges,  a  nemzet  becsülete  és  az  ország  jövője  érdeké¬ 
ben  szükséges,  hogy  szent  haragunknak  egy  szikrája  se  kallód¬ 
jon  el  házi  perpatvarok  közepett,  az  forduljon  egész  füzével  az 
ellenség  felé. 

Az  ellenség  véres  fővel,  megszégyenülten  fog  kitakarodni 
Erdély  határából.  Ezt  biztosan  tudjuk.  De  ennyi  nem  elég! 

Minden  magyar  ember  szivét  tegye  kőkeménnyé  a  meg¬ 
győződés,  hogy  Szent  István  birodalma  és  az  oláh  királyság  nem 
férhetnek  meg  többé  egymás  mellett  Európa  térképén. 

Annak  az  országnak,  mely  a  keleti  szenny  és  a  nyugati 
léhaság  frigyéből  született,  melyet  az  álnokság  és  a  röhőgő  ciniz¬ 
mus  dajkált  fel,  mely  a  nagyzási  hóbortjával  és  a  farkaséhségé¬ 
vel  balkáni  duvadak  tanyájává  lett,  el  kell  pusztulnia  a  hatá¬ 
rainkról. 

A  mi  jólelkü  népünk  sohasem  tudott  gyűlölni.  De  most, 
hogy  Erdély  felénk  fordítja  könnyes  és  véres  Nióbe-arcát,  rette¬ 
netes  gyűlölet  remegteti  meg  a  magyarság  szivét. 

Ápoljuk,  neveljük,  élesszük  ezt  a  szent  tüzet,  terjesszük  el 
a  népünk  között,  oltsuk  a  gyermekeink  szivébe.  A  gyűlölet 
legyen  mától  kezdve  a  magyar  hazafiság.  Ez  legyen  minden 
magyar  politika  vezérelve. 

A  gyűlöletünk  legyen  elszánt  és  hideg,  soha  meg  nem 
békülő,  várja  meg  a  maga  óráját,  legyen  irgalmatlan,  mint  az  a 
gyűlölet,  melyet  a  kulturember  érez  a  duvaddal  szemben. 

S  ha  egykor  terítékre  kerül  a  sötétségben  lappangó  fene¬ 
vad:  akkor,  de  csak  akkor  mondhatjuk  el,  hogy  teljesítettük 
kötelességünket  Erdéllyel  szemben. 


Magyar  Figyelő. 

Hohenzollern  Ferdinand.  Cuza  oláh  fejedelem  lemondása  után 
az  oláhok  először  Fülöp  flandriai  grófot,  és  miután  ez  nem  fogadta  el 
a  koronát,  1866  tavaszán  a  Hohenzollern-család  katholikus  Sigmarin- 
gen-ágából  való  Károly  herceget  választották  meg  fejedelmüknek.  Ro¬ 
mánia  jobbjai  akkor  már  torkig  voltak  a  nemzeti  dinasztákkal,  akik 
az  oláh  mocskot  párisi  romlottsággal  tetézték  meg  és  nyugateurópai 
uralkodócsaládból  való  fejedelmet  kívántak,  aki  végre  a  kulturális 
haladás  útjára  terelné  az  ország  szekerét.  Hohenzollern  Károly  azzal 
az  egyetlen  lehetséges  programmal  foglalta  el  a  román  trónt,  hogy  ő  a 
balkáni  országban  az  európai  műveltség  és  a  germán  erkölcs  misszio¬ 
náriusa  lesz.  A  fejedelem  és  később  király  ezt  gyakran  hangoztatta, 
Erzsébet  királyné  pedig,  Carmen  Sylva,  gyakran  megírta.  Károly  király 
tudatában  is  maradt  kulturális  küldetésének  és  számos  alkalommal 
kemény  kézzel  és  tiszteletreméltó  szívóssággal  igyekezett  megfékezni  a 
régi  balkáni  kalandorszellemet,  valahányszor  az  el  akart  hatalmasodni 
az  ifjú  királyság  politikájában. 

Károly  király  unokaöccse  és  utódja  a  trónon,  Ferdinand  király, 
gyöngének  bizonyult  arra,  hogy  megfékezze  Romániában  a  Balkánt. 
Ez  a  Hohenzollern  nem  tudott  a  Keleten  európai  politikát  csinálni  és 
Így  a  Kelet  csinált  belőle  balkáni  királyt.  Még  pedig  vérbeli  balkáni 
királyt,  aki  méltó  utódja  az  alattomosságukról  hírhedt  oláh  vajdáknak 
és  méltó  képviselője  a  komitácsi-mocsok  és  az  apache-romlottság 
jegyében  kialakult  modern  Romániának.  Ferdinand  király  összetalál¬ 
kozott  a  népével,  de  nem,  miként  azt  szegény  jó  Carmen  Sylva  meg¬ 
álmodta,  az  európai  kultúra  tündöklő  csúcsain,  hanem  a  balkáni  fertő 
legfenekén.  Soha  még  fejedelmi  házból  való  férfi  nem  sülyedt  le 
mélyebbre,  mint  ez  a  Hohenzollern-Sigmaringen,  aki  a  germán  lovag¬ 
erények  fejedelmi  Grál  várában  született.  Ez  egy  hittérítő,  akit  a  kan¬ 
nibálok  rászoktattak  az  emberevésre. 

Nagyon  hihető,  amit  a  Hohenzollern-család  dolgaiba  beavatott 
német  lapok  hangoztatnak,  hogy  Ferdinand  királyt  nem  a  saját  machia- 
vellisztikus  hatalmi  éhsége,  hanem  környezetének  nyomása  tette  áru¬ 
lóvá.  A  király  kimondottan  dekadens  típus,  gyönge  akaratú  ember 
hírében  áll  és  bizonyos  történelmi  humor  van  abban,  hogy  azért  vállal¬ 
kozott  a  monarchia  feldarabolására  és  Nagy-Románia  megalkotására, 
mivel  nem  volt  ereje  ellentállani  a  feleségének  és  Bratianunak. 

Bizonyos,  hogy  Ferdinand  király,  midőn  Borgia  Cézár  politikai 
módszeréhez  folyamodott,  elvágta  dinasztiájának  összes  erkölcsi  gyö¬ 
kereit.  Az  oláh  uralkodócsalád  jövője  ma  annyit  ér,  amennyit  a  mos¬ 
tani  király  esze  és  ereje  és  az  nem  túlságosan  sok.  Hogy  az  igazi  Hohen- 
zollernek  hogyan  vélekednek  az  oláh  atyafií;ág  jövőjéről,  azt  megtud¬ 
hatta  Ferdinand  király  azon  az  éjszakán,  midőn  a  német  vaskereszttel 
ékesített  léghajók  mázsás  ekrazit-bombákat  hullattak  a  dimbovicaparti 
fő-  és  székvárosra. 

Román  és  oláh.  Ismerős  kéztől  a  következő  sorokat  kapjuk: 

A  mai  román  királyság  két  fejedelemségből  alakult,  a  moldvai  és 
az  oláh  fejedelemségből.  Moldva  hasonló  nevű  föfolyójától  vette  nevét, 
Oláhország  pedig  a  népfajtól,  amely  a  két  fejedelemséget,  Besszarábiát, 
Erdély  és  Magyarország  egy  részét  lakja  és  amelyet  a  legrégibb  időktől 
a  fejedelemségek  egyesítéséig  (1859.)  Magyarországon  mindig  oláh 
(régi  okiratokban  vlach),  német  földön  wallach  népnek  neveztek.  A  Ro- 
maniea  név  fölvételével  a  rumenek  a  latin  rokonságra  akartak  hivat¬ 
kozni,  meg  kell  azonban  állapítanunk,  hogy  az  ősi  oláh  és  vlach  név¬ 
ben,  mely  a  magyar  olasz  és  a  német  welsch  szó  közeli  rokona,  már 
benne  volt  ez  a  hivatkozás.  Az  oláh  szóban  tehát  román  szempontból 
tekintve  sincs  semmi  dehonesztáló..  Érthető  azonban,  hogy  a  rumének 
nem  szeretik  ezt  a  nevet,  amely  őket  fajuk  történetének  legsötétebb 
időszakára  emlékezteti,  midőn  az  oláhság  sorsa  a  tudatlanság,  a  sze¬ 
génység  és  az  elnyomatás  volt.  Ez  az  érthető  érzékenység  elég  ok  lehet 
nekünk  magyaroknak  arra,  hogy  a  mi  honfitársainkat  románoknak 
nevezzük.  Sok  célszerűségi  ok  azonban  amellett  szól,  hogy  Romaniea 
királyságának  megjelölésére  vegyük  megint  használatba  az  Oláhország 
régi  és  szép  magyar  kifejezését.  Attól,  hogy  az  elnevezés  félreértésekre 
adhatna  alkalmat,  amer*:yiben  ez  a  régi  oláh  fejedelemségre  vonatkoz¬ 
tatható,  nem  kell  tartanunk,  mert  hiszen  a  népies  nyelv  Oláhország  alatt 
régóta  az  egész  királyságot  érti.  Ha  Italia  helyet  mondhatunk  Olasz¬ 
országot,  akkor  Romaniea  helyett  Oláhországot  is  mondhatunk.  Tehát, 
a  Kárpátokon  túli  királyság  Oláhország,  királya  oláh  király,  népe  oláh 
nép.  A  magyarországi  ruméneket  pedig  nevezzük  a  különbség  kedvéért 
románoknak.  A  nyelv  végre  is  megállapodás  dolga  és  ebben  meg  lehetne 
állapodni,  anélkül,  hogy  erőszakot  kellene  elkövetnünk  a  logikán. 
Ez  a  megkülönböztetés  több  okból  igen  célszerű  volna.  Most  csak 
egyet  említek:  igen  kényes  dolog  épen  ma,  hogy  közös  névvel  illessük 
a  magyarországiakat  és  a  királyságbelieket,  midőn  az  előbbiek,  a  romá¬ 
nok,  a  hazafias,  nyilt  és  férfias  viselkedésükkel  megnyertek  minden 
magyar  szivet,  az  utóbbiak  pedig,  az  oláhok,  a  hitszegésükkel  és  gyáva 
orvtámadásukkal  örök  időkre  magukra  vonták  minden  magyar  ember 
gyűlöletét  és  megvetését.  G.  Z. 


Brandsch  Rudolf.  Brandsch  Nagyszeben  városának  egyik  ország¬ 
gyűlési  képviselője.  Az  ősrégi  város,  melynek  tornyait  a  dicsőség  és  a 
költészet  aranyozza  be,  Brandsch  választókerülete,  ma,  midőn  e  soro¬ 
kat  Írjuk,  oláh  ágyuk  tüzkörébe  esik.  Isten  segedelmével  és  jó  fegyve¬ 
reink  erejével  ki  fogjuk  onnan  verni  az  oláh  rablót,  de  ha  ez  nem  sike¬ 
rülne,  akkor  a  kis  szász  nemzet,  amely  magyar  királyok  és  fejedelmek 

védelme  alatt  nyolcszáz  esztendeig  virult,  igen  hamarosan,  alkalmasint 
egy  rövid  emberöltő  során,  belefulladna  az  oláh  posványba. 

Az  oláh  évtizedek  óta  köszörüli  már  baltáját  Erdélyre  és  a  szász 
városokra.  Abban  még  lehetett  kételkedni,  hogy  meg  meri-e  most  már 
kisérteni  a  támadást,  de  hogy  Erdélyt  elöbb-utóbb  fegyveres  kézzel  kell 
megvédelmezni  Románia  ellen,  abban  egyikünk  sem  kételkedett. 

Azokban  a  napokban,  midőn  az  orvtámadó  már  útban  volt  a 
védtelen  Nagyszeben  felé,  a  budapesti  sajtóban  felbukkant  Brandsch 
Rudolfnak,  Nagyszeben  képviselőjének  neve. 

Augusztus  végén  németbirodalmi  újságírók  társasága  utazta  be 
Magyarországot,  útba  ejtvén  a  torontáli  sváb  falukat  is  és  Brandsch 
akkor  azzal  beszéltetett  magáról,  hogy  leveleket  Írogatott  zsombolya¬ 
vidéki  sváb  gazdáknak,  arra  biztaván  őket,  ragadják  meg  a  kedvező 
alkalmat  és  adják  elő  a  magyar  állam  elleni  panaszaikat.  A  gazdák 
közül  némelyek  azzal  a  sokatmondó  indokolással,  hogy  « tisztességes 
német  embér  nem  panaszkodik  külföldiek  előtt  a  hazájára®,  felküldték  a 
Brandsch-féle  leveleket  Budapestre  és  igy  szóba  került  a  dolog  a  fő¬ 
városi  sajtóban. 

Egy  eljövendő  Carlyle,  ha  megrajzolja  majd  a  háborús  Magyar- 
ország  képét,  talán  észreveszi  Brandsch  Rudolf  furcsa  kis  epizódalakját 
is.  Az  oláhok  már  útban  vannak  a  szász  városok  felé  és  egy  szász  kép¬ 
viselő  a  méregtől  fortyogva  Írja  uszító  leveleit  —  a  magyarság  ellen. 
Brandsch  képviselő  ur  azzal  fog  védekezni,  hogy  ő  semmit  sem  tudott 
az  oláh  veszedelemről  és  mi  ellenvetés  nélkül  elhihetjük  neki,  hogy  ő 
valóban  semmit  sem  tudott  arról,  amiről  mások  már  évtizedek  óta 
beszéltek  és  Írtak.  A  való  tény  azonban  mégis  az,  hogy  midőn  a  közös 
ellenség  megvillogtatta  baltáját  a  szászság  feje  fölött,  ez  a  szász  kép¬ 
viselő  elérkezettnek  látta  az  időt,  hogy  a  német  nyilvánosság  figyelmét 
a  torontáli  parasztgyerekek  hibás  ortográfiájára  irányítsa.  A  jövendő 
történetiró  talán  fel  fogja  jegyezni,  hogy  az  erdélyi  szász  nép  nyolc¬ 
száz  esztendős  életében  soha  senki  nem  csinált  korlátoltabb  látkörü 
és  alacsonyabb  színvonalú  politikát,  mint  Brandsch  Rudolf. 


Terra  romana  és  szrbszka  zemlya.  Egyik  furcsa  jellemvonása 
volt  a  világháborúval  lezáródott  korszak  nemzetközi  politikai  ügyvite¬ 
lének  az,  hogy  egyes  államok  egymással  békés,  sőt  barátságos  viszony¬ 
ban  élhettek,  bár  közoktatásuk  és  egész  nevelési  rendszerük  arra  tort, 
hogy  az  ifjúságnak  olyan  tudást  és  érzéseket  adjon,  amelyek  folytán 
igazi  béke  és  barátság  az  illető  államok  között  szinte  képzelhetetlen 
volt.  A  diplomácia  pedig  ezt  az  állapotot,  mint  rá  nem  tartozót,  szó  nél¬ 
kül  tűrte.  Nem  a  nemzetközi  sajtóproblémákat  értjük  itt,  mert  hiszen 

a  sajtószabadsággal  szemben  a  hivatalos  világ  tényleg  meglehetősen 
tehetetlen  volt,  hanem  értjük  a  hivatalos  iskolai  tanítást,  az  államható- 
ságilag  jóváhagyott  szövegű  tankönyveket.  Nemcsak  barátságban,  de 
szövetségben  is  éltünk  Olaszországgal,  holott  az  összes  olasz  iskolákban 
azt  tanították,  hogy  Ausztriának  és  Magyarországnak  egy  része  olasz 
föld,  melynek  más  államhoz  való  tartozása  valóságos  szégyene  min¬ 
den  olasznak  s  hogy  Itália  csak  akkor  lesz  ismét  boldog,  nagy  és  hatal¬ 
mas,  ha  ezek  a  területek  is  hozzácsatoltatnak  az  olasz  birodalomhoz. 
Teljesen  ez  volt  a  helyzete  a  kettős  monarchiának  Szerbiával  és  Romá¬ 
niával  szemben  is.  Ez  országoknak  most  élő  nemzedékei  is  azt  tanul¬ 
ták,  hogy  faj  testvéreiknek  jelentékeny  része  osztrák  meg  magyar  igá¬ 
ban  sinylődik  s  hogy  a  jövőnek  egyik  legfontosabb  feladata  minden 
románra  és  minden  szerbre  nézve,  a  szóbanlevő  területeknek  Szerbiá¬ 
hoz  illetve  Romániához  való  csatolása,  vagyis  a  teljesen  meggyökerezett 
kifejezési  mód  szerint:  felszabadítása. 

A  diplomácia,  amely,  most  már  nyugodtabban  megállapíthatjuk, 
túlságosan  is  magas  nézőpontokra  helyezkedett  s  nagyon  eltávolodott 
azoktól  az  alsóbb,  rögös  régióktól,  amelyekben  a  népek  reális  élete 
folyik,  azzal  tette  túl  magát  ezen  a  kellemetlen  állapoton,  hogy  ha  bele- 
szólana,  az  illető  államok  belső  ügyeibe  ártaná  magát,  ami  pedig  a 
diplomáciának  nem  szabad.  Ilyenformán  aztán  bámulatosan  meleg 
barátkozási  nyilatkozatok  estek,  a  diplomaták  egy  sereg  mindenféle 
rendjelet  kaptak,  az  államok  egymásközti  békéjének  tett  szolgálatokért, 
egyszóval  az  államok  hivatalos  viszonya  kitűnő  volt,  anélkül,  hogy  a 
reális  mindennapi  életet  mindez  a  legkevésbbé  is  befolyásolta  volna. 
Az  emberekben  ugyanis  az  iskolából  magukkal  hozott  tudás  és  érzés 
dolgozott.  E  tudásokon  és  érzéseken  épült  fel  egy-egy  egész  népkölté¬ 
szet,  egész  belletrisztikus  és  politikai  irodalom,  ezeknek  hatását  azután 
folyton  élénkítette  és  mélyítette  a  hírlapirodalom.  Úgy  Olaszországban, 
mint  Szerbiában  és  Romániában,  politikai  és  társadalmi  karrierek 
épültek  fel  tisztán  azon  az  alapon,  hogy  az  illető  urak  kegyesek  voltak 
velünk  a  barátságos  monarchiával  szemben,  nyílt  ellenségként  fellépni. 
Egész  politikai  pártok  köszönhették  népszerűségüket  és  megerősödésü¬ 
ket  annak,  hogy  ellenünk  minden  téren  való  ellenségeskedést  vettek 
be  a  programmjukba.  Csodálatos  módon  a  mi  hivatalos  és  társadalmi 
életünket  mindez  nagyon  kevéssé  érdekelte.  Buzgó  résztvevői  voltunk 
a  nyugati  pacifista  mozgalmaknak  s  nem  törődtünk  vele,  hogy  a  szom¬ 
szédunkban  sokkal  reálisabb  eszközökkel  készítik  elő  a  háborút,  mint 
a  pacifisták  nemzetközi  kérdések  békés  elintézését.  Mert  az  ifjúságba 
nevelik  belé  az  olyan  törekvéseket,  amelyek  feltétlenül  háborúra  vezet¬ 
nek  és  •szomszédaink  egész  köz-  és  társadalmi  élete  az  ellenünk  való 
fegyverkezés  problémáin  rágódik. 

Mint  említettük,  Olaszország  is,  Szerbia  is,  Románia  is  igényt  tar- 

tott  Magyarország  meg  Ausztria  egy-egy  szomszédos  területére.  Az  igé¬ 
nyek  persze  kereszteződtek,  illetőleg  ütköztek  is.  Hogy  könnyen  át- 
tekinthetőleg  mutassuk  be  ez  igényeket,  mindenekelőtt  azt  adjuk  elő, 
hogy  mit  tanult  a  szerb  középiskolai  ifjúság,  idézzük  a  Kárics  V.-féle, 
Szerbiában  hivatalosan  használt  földrajzi  tankönyvnek  a  következő 
passzusait: 

«Az  a  föld,  amelyen  a  szerb  nép  régóta  élt  és  most  is  él,  akár  tisz¬ 
tán,  akár  más  néppel  keverve,  szerb  földnek  neveztetik  ...  A  szerb  föld 
északi  határát  a  Maros  folyó  alkotja  a  Tiszába  való  torkolásáig.  Azután 
a  Tiszától  a  Dunáig  szárazon  vonul  a  határ,  mely  egyúttal  a  Bácská¬ 
nak  északi  határa  is.  Itt  a  Duna  mentén  halad  a  Dráva  torkolatáig, 
azután  a  Dráva  és  Mura  mentén  ez  utóbbi  folyó  Stájerországból  való 
kilépéséig.  Innen  több  hegygerincen  és  magaslaton  át  a  Szotla  folyócska 
mentén  a  Kulpa  forrásáig,  azután  a  Sznézsnik  hegységig  (Alpesek)  s  - 
onnan  egyenes  vonalban  Trieszt  alá.  A  keleti  határ ...  a  Duna  mentén 
Donyi  Milanovácon  át  egyenesen  észak  felé  a  Marosig  halad,^  itt  nem 
lévén  semmiféle  természetes  határ.)) 

Tegyük  Kárics  szerb  hangzású  neve  helyett  akármelyik  olasz  vagy 
román  földrajzi  tankönyviró  nevét,  s  mondjuk  e  terület  nyugati  és  déli 
részét  olasznak,  keleti  részét  pedig  (persze  megpótolva  Erdéllyel  és 
Bukovinával)  románnak,  megkapjuk  azt,  amit  az  olasz  és  román  ifjú¬ 
ság  tanul. 

Az  efféle  iskolai  tanítás  nemcsak  megfelelő  tudást  nevel  be  az 
emberekbe,  hanem  vérükbe  viszi  azt  a  meggyőződést  is,  hogy  ez  a 
tudás  csak  helyes,  igaz  és  előbb-utóbb  érvényesülő  lehet.  Mert  annyira 
nyilvánosan,  annyira  minden  nyomatékos  ellentmondás  nélkül  hirde- 
lödik,  hogy  meg  kell  lennie  a  nemzetközi  hallgatólagos  elismerésének 
is,  amitől  már  csak  egy  lépésnyire  van  a  nyilt  és  formaszerü  érvé¬ 
nyesülése. 

Ha  figyelembe  vesszük,  hogy  Románia  is  akcióba  lépett  ellenünk, 
s  hogy  ez  az  akcióbalépés,  bár  szövetségben  állottunk  .vele,  a  világ¬ 
háború  kitörése  óta  csak  az  időpont  tekintetében  volt  kétséges,  meg 
kell  látnunk  a  nemzetek  jövőbeli  békés  együttélésének  az  iskolai  taní¬ 
tásban  rejlő  nagy  veszedelmét.  Megállapíthatjuk  továbbá  azt  is,  hogy 
déli  szomszédaink  területi  igényeinek  kereszteződése,  illetve  össze¬ 
ütközése  nem  akadályozta  meg  azt,  hogy  egy  táborban  harcoljanak 
ellenünk  s  az  egymás  közötti  veszekedést  ahbanhagyják,  vagy  alkal¬ 
masabb  időkre  elhalasszák.  Mindez  nagyon  sok  fontos  tanulságot  rejt 
magában  a  jövőre  nézve. 

Kétségtelen  ugyanis,  hogy  az  a  hatalom,  melynek  területe  egy 
részét  a  szomszédos  országok  jóformán  szabadon  hirdetik  a  maguké¬ 
nak,  a  nemzetközi  politika  terén  meglehetősen  kedvezőtlen  helyzetbe 

kerül.  Ellenségei  folyton  egy  gyönge  oldalát  látják  s  könnyen  esnek 
abba  a  hiedelembe,  hogy  ezt  a  gyöngét  nem  nagy  kockázattal  ki  lehet 
használni.  Még  veszedelmesebbnek  látszik  ez  a  gyöngeség,  ha  az  is 
nyilvánvaló,  hogy  a  területi  csonkításra  törő  szomszédoknak  a  mon¬ 
archia  belsejében  élő  fajrokonok  részéről  segítői  vannak.  Ez  a  távo¬ 
labbi,  nagyobb  ellenségeket  akcióra  csábítja.  Vájjon  mertek  volna-e  a 
Wilkinsonok,  Steedek,  Seton  Watsonok  olyatén  módon  viselkedni,  mint 
ahogy  a  háború  előtt  viselkedtek,  ha  nem  hiszik,  hogy  a  monarchia  bel¬ 
sejében  erős  támogatókra  találnak?  Mind  a  három  urnák  még  ma  is 
szerepet  játszó  osztrák  szláv  és  keresztényszocialista  politikusok  között 
is  akadtak  támogatói.  Csak  azért,  mert  úgy  tüntették  föl  a  dolgokat, 
hogy  csak  Magyarország  ellen  dolgoznak.  Csak  épen  Bobrinszkyéknak 
nem  voltak  a  monarchiában  nyilt  neves  támogatói,  mert  olyan  körül¬ 
mények  között  léptek  előtérbe,  amikor  a  támogatásukra  sokkal  na¬ 
gyobb  politikai  korlátoltság  és  elvakultablS  vakmerőség  kellett,  mint 
amennyivel  a  monarchiabeli  magyarellenes  politikusok  rendelkeztek. 

Az  a  meggyőződésünk,  hogy  az  olasz,  szerb,  román  és  orosz  irre- 
dentista  törekvések  Írásbeli  és  szóbeli  propagálásának  szabad  volta  kö¬ 
zelebb  hozta  távolabbi  ellenségeinknél  azt  a  pszichológiai  momentu¬ 
mot,  mely  a  nyilt  ellenséges  fellépésre  bátorít.  A  monarchiát  szomszé¬ 
dainak  sületlenkedései  nagyon  gyengének,  tehát^  rizikó  nélkül  meg- 
támadhatónak  és  könnyen  legyőzhetőnek  tüntették  fel.  Hogy  gondol¬ 
hatott  volna  például  Nagy-Britannia  arra,  hogy  a  sokszor  még  osztrák 
részről  is  gyengének,  elmaradottnak,  koldusszegénynek  hirdetett  Ma¬ 
gyarország  egymagában  eléggé  hatalmas  lesz  egyes  osztrák  nemzetisé¬ 
gek  megoszló,  lagymatag  magatartását  ellensúlyozni  és  olyan  harci 
akcióképességet  adni  a  kettős  monarchiának,  amilyenről  senki  nem  is 
álmodhatott. 

A  terra  romana  és  a  szrbszka  zemlya  féle  kifejezések  használa¬ 
tának  tűrése  a  mi  rovásunkra  tehát  kétségtelenül  szerepet  játszott  a 
világháború  előidézésében  és  ehhez  képest  szerepet  játszottak  azok  a 
magyarellenes,  osztrák  centralista  hóbortok  is,  amelyek  még  most  sem 
röstelnek  előbujni,  s  amelyeket  Magyarország  miniszterelnöke  intézett 
el  legméltóbban  azzal,  hogy  őrültségnek  bélyegezte. 

Szerbnek,  olasznak,  románnak  a  hű  szövetségben  küzdő  osztrák 
és  magyar  csapatok  fegyverrel  verik  ki  a  fejéből  azt  az  ostobaságot, 
amit  az  iskolában  a  földrajzi  tankönyvekből  tanult.  Ezzel  el  lesz  in¬ 
tézve  a  monarchia  két  országának  belső  békéjét  károsított  urak  sület- 
lenkedése  is. 


Balcanicus. 

Üzenet  a  Tatár  szorosból. 

(Köszönőlevél  a  Vöröskereszt  Egylet  szereteladomány  osztályához.) 

Nem  jut  el  ide  soha  napsugár, 

A  kötelesség  vad  rengetegbe  zár, 

Az  utunk  uttalan,  a  kín  itt  százszoros: 

Szenvedő  tanyánk  lett  a  Tatár-szoros. 

Aradi  bakák  vonnak  ércredőt 
Drága,  jó  Hazánk  kapui  előtt; 

Mig  mi  itt  vagyunk,  az  ellen  porba  hull. 

Nyugodj  népem  s  Hazám  csöndbe  gondtalanul. 

Áldás  boruljon  rád  Hazám,  a  jövőn 
Polgárid  része  lesz  a  jólét  és  öröm. 

S  azért,  mit  küldtetek,  most  üdvözlet  csupán: 

A  hálát  elvisszük  majd  háború  után. 

Cs.  és  kir . számú  géppuska  osztag 

összes  öreg  szenvedői  nevében: 

Dékán  János 
tizedes. 

Német  újságírók  Torontóiban.  E  sorok  Írója  augusztus  utolsó 
napjaiban  szemtanúja  volt  a  németországi  újságírók  torontáli  szerep¬ 
lésének  és  tanúja  volt  annak  is,  mennyire  csudálkoztak  a  vendégek, 
midőn  végigjárták  a  jómódtól  duzzadó  és  a  megelégedéstől  ragyogó 
sváb  falvakat.  Tucatszámra  láttak  parasztházakat,  ahol  3 — 4,  városi 
bútorokkal  berendezett  parádésszoba  volt,  ahol  a  gyakori  lósorozások 
után  is  pompás,  magasvérű  csikók  abrakoltak  a  hófehérre  meszelt, 
világos  istállóban,  ahol  óriás  siementhaliak  hosszú  sora  bőgött  a  jászol 
mellett  és  népes  mangalicacsaládok  röfögtek  az  ólban.  Az  utcán  jól 
táplált,  tiszta  emberek,  a  pajtákban  a  gazdasági  gépek  egész  arzenálja, 
az  udvar  végében  óriás  asztagok  egészítették  ki  a  virágzó  jómód  képét. 

Többen  a  vendégek  közül,  akik  a  Német  Birodalom  különböző 
országából  vetődtek  össze,  őszintén  bevallották,  hogy  ilyen  jómódú 
községeket  nem  láttak  otthon  Németországban.  Azt  a  benyomást 
kellett  nyerniök,  hogy  ilyen  gazdasági  eredményeket  csakis  olyan 
lakosság  képes  elérni,  amelyet  az  állami  és  vármegyei  hatóságok  külö¬ 
nösen  prelegálnak.  És  ez  igaz  is,  a  délvidéki  svábok  a  szorgalmuk,  a 
tisztességes  viselkedésük  és  a  hazafiságuk  révén  az  összes  hatóságok 
dédelgetett  kedvencei. 

A  torontáliak  ki  is  tettek  magukért,  a  gazdák,  akik  az  újságírókat 
köszöntötték,  tüntetve  hangsúlyozták  a  magyar  hazához  való  hűsé¬ 
güket,  a  dalárdáik,  ha  elénekelték  a  Deutschland  über  Alles-t,  rögtön 
utána  elfujták  az  Isten  áldd  meg  a  magyart  is.  A  német  vendégek  tehát 

a  legkellemesebb  emlékekkel  távozhatlak  volna,  ha  Herkulesfürdön  a 
körutjokat  brutálisan  meg  nem  szakította  volna  az  oláh  hadüzenet. 

Meg  kell  azonban  állapítanunk  a  következőket: 

Igen  örvendünk,  hogy  a  német  sajtó  ügyelnie  kezd  felénk  for¬ 
dulni,  szivesen  vesszük,  ha  tudósi  lói  bejárják  a  németlakta  vár¬ 
megyéket,  mert  hiszen  nincs  ott  semmi  titkolni  valónk,  ellenkezőleg: 
ezek  a  német  telepek  valósággal  parádés  falvak,  amelyekkel  méltán 
eldicsekedhetünk  ország-világ  előtt.  Valami  hiba  azonban  mégis  van 
ezekben  a  kirándulásokban,  a  hibát  pedig  mi  magyarok  követjük  el, 
midőn  elhitetjük  magunkkal  és  elhitetjük  német  vendégeinkkel  is,  hogy 
ők  itt  mint  a  Német  Birodalom  küldöttjei  jelennek  meg,  akiknek  az  a 
feladatuk,  hogy  ellenőrizzék  németajkú  magyarjaink  dolgait  és  hogy 
mintegy  fölebbviteli  fórumot  alkossanak  a  magyar  állammal  szemben. 

A  németek  közt  volt  zenekrilikus,  építészeti  szakközlöny  szer¬ 
kesztője,  közgazdász,  kölLőnő,  szóval  volt  mindenféle  iróember,  akit 
a  Magyarország  iránt  érzett  rokonszenve  és  a  vágy,  hogy  szabadság- 
idejét  kellemesen  eltöltse,  idevonzott.  Ahol  megjelentek,  ott  rögtön 
találkozott  egy  magyar  vagy  sváb  hazafi,  aki  élénk  sziliekkel  ecsetelte 
nekik,  hogy  mennyire  szerelik  nálunk  a  németeket.  Olyan  szives  ven¬ 
déglátásban  volt  részük,  hogy  valósággal  keresztül  kellett  magukat 
enniök  a  vármegyén,  mint  a  német  mese  Schlaráffenlandján,  fehér¬ 
ruhás  lyányok,  dalárdák,  zászlók  és  pompás  fogatok  várták,  a  ható¬ 
ságok  kézről-kézre  adták  őket. 

Mi  magyarok  tudjuk,  hogy  mit  jelent  ez.  Azt  jelenti,  hogy 
nálunk  vidéken  ma  még  ritka  madár  a  külföldi  vendég  és  azért  haj¬ 
landók  vagyunk  az  ilyen  látogatás  jelentőségét  túlbecsülni.  A  józan 
német  azonban,  különösen  a  hüvösfejü  északnémet,  könnyen  gyanúsnak 
találhatja  ezt  a  szertelen  kultuszt.  Az  a  gyanú  ébredhet  föl  benne,  hogy 
itt  el  akarják  káprázlalni,  meg  akarják  vesztegetni,  Potemkin-falvakat 
akarnak  eléje  állítani,  ö  persze  okos  ember,  a  maga  szemével  akar 
látni  és  a  maga  fejével  Ítélni  és  azért  megragadja  az  első  alkalmat, 
megugrik  a  vendéglátó  társaság  elől,  az  utcán  vagy  a  korcsmában 
szóba  áll  ismeretlen  parasztemberekkel,  kikérdezi  őket. 

Most  már  tessék  elképzelni  a  parasztembert,  —  nem  kell  magyar 
svábnak  lenni,  lehet  az  francia,  angol  vagy  akár  porosz  —  akit  egy 
ünnepelt  és  a  falusi  perspektívában  nagyhatalmúnak  látszó,  hozzá  még 
valami  titokzatos  ellenőrző  küldetésben  járó  külföldi  ur  kikérdez  a 
bajai  iránt!  Nem  tudom,  mit  mondtak  egyes  sváb  gazdák  a  német  ven¬ 
dégeknek,  de  egyet  igenis  tudok:  ha  én  az  esseni  gyárakból  hazatérő 
német  munkásoktól  megkérdezném,  mit  tartanak  a  kormányukról, 
rettenetes  dolgokat  hallanék. 

Egyik  német  vendégünk,  aki  megérezte  helyzetének  félszeg  voltát, 
igen  elmés  pohárköszöntöjében  bevallotta,  hogy  ö  zenekritikus,  nagyon 
érdeklődik  a  magyar  zene  iránt,  de  itt  egyebét  sem  hall,  csak  a  nem¬ 
zetiségi  kérdésről,  amelyhez  ö  nem  ért  és  amelyhez  neki  semmi  köze. 

Az  utastársaság  egy  másik  tagja,  midőn  zsombolyai  sváb  gaz- 

dáktól  azt  hallotta,  hogy  ők  a  függetlenségi  párt  tagjai,  tehát  ellenzéket 
csinálnak  a  magyar  kormánynak,  mivel  az  az  ő  meggyőződésük  szerint 
nem  elég  magyar,  —  fejcsóválva  mondta:  Ezek  a  viszonyok  sokkal 
komplikáltabbak,  semhogy  átutazó  turista  félig-meddig  is  találó  képet 
alkothatna  magának  róluk. 

Összegezve  tapasztalatainkat,  arra  a  meggyőződésre  kell  jutnunk, 
hogy  legokosabb,  ha  a  német  turistákkal  —  akik  a  jövőben  hihetőleg 
mind  nagyobb  számmal  fognak  az  országba  jönni  —  úgy  bánunk, 
ahogyan  európai  országokban  európai  turistákkal  bánni  szoktak. 
A  hatóságainknak  legyen  rá  gondjuk,  hogy  a  pénzükért  kellő  kénye¬ 
lemben  utazhassanak,  de  tartózkodjanak  minden  ünnepléstől,  amely 
meg  nem  érdemelt  jelentőséget  ad  az  utazóknak^és  ok  nélkül  felizgatja 
a  nép  fantáziáját.  Az  utasok  járják  be  szürke  magánemberekként  az 
országot  és  lássák  népünket  hétköznapi  munkája  közben.  Arra  ter¬ 
mészetesen  ügyelni  kell,  hogy  éretlen  izgatók  ne  nyugtalanítsák  a  fal¬ 
vakat  —  ilyesmit  semmiféle  tisztességes  állam  nem  tűr  el  a  világon 
—  egyébként  azonban  tegye  mindenki  azt,  amihez  kedve  van.  Ha  a 
birodalmi  németek  meg  fogják  ismerni  országunk  igazi  ábrázatát,  ha 
meg  fogják  ismerni  a  m.agyar  nemzeti  politika  igazi  előnyeit  és  igazi 
bajait,  nem  lesz  okunk  szégyenkezni. 


Battisti  halálának  körülményei.  Egyik  barátunk,  aki  hivatalos 
minőségben  tartózkodik  Trient  városában,  a  következőket  Írja  nekünk 
a  hazaárulóként  kivégzett  Dr..  Césare  Battisti,  volt  trienti  képviselő, 
gyászos  végéről:  «Ballisti,  a  küzdelem  reménytelenségét  látva,  halált 
színlelve  elfeküdt  a  sebesültek  között.  A  sebesületlenül  elfogott  katonái 
mondták  meg  embereinknek,  hogy:  ((Keressék  meg  a  capitanot,  az 
úgy  is  maguk  közül  való..»  Egy  tábori  csendőrünk  felismerte,  mire 
Battisti  felugrott  és  előrántotta  revolverét.  A  legényeink  azonban  ártal¬ 
matlanná  tették  és  megkötözték,  ekkor'  bevallotta:  lo  sono  Battistil 
Mikor  a  városba  hozták,  minek  előre  jött  a  hire,  a  lakosság  kivonult 
eléje.  Az  olaszai  kiabáltak  feléje,  sőt  meg  is  köpködték,  —  részben 
hazafiságból,  részben  azért,  mert  ugylátszik  sokat  anyagilag  megkáro¬ 
sított  volt  közülök.  ((Hol  van  az  50  koronám?  Hol  a  70  koronám?  Mit 
csináltál  a  pénzünkkel?))  Az  Ítélet  kihirdetése  és  kivégeztetése  szintén 
nagy  tömeg  előtt  folyt  le  a  Castello  udvarán.  ítélethirdetéskor  olasz 
kapitányi  ruhában  volt,  az  ítélet  végrehajtása  előtt  azonban  polgári 
ruhába  öltöztették.  A  bitó  alatt  rekedt  hangon  Olaszországot  éltette, 
mit  azonban  a  nép  nagy  fi-kiáltással  (pfuj)  nyomott  el.» 


Az  angol  védkötelezettség  mártírjai.  Ma  már  megtanulta  Kitchener 
lord  milliós  hadserege,  mit  jelent  az  a  német  seregekkel  állani  szemben. 
Az  első  nagy  rohama  az  uj  angol  nemzeti  seregnek  rémesen  omlott 
össze  az  acélerősségü  német  falak  előtt.  És  mégis  még  mindig  hallat¬ 
szanak  az  általános  védkötelezettség  megteremtése  körül  vívott  elkese- 

redett  harcoknak  utóhangjai.  Sokan  akadlak,  akik  legjobb  tudásukkal, 
legszentebb  meggyőződésük  alapján  indultak  a  védkötelezettség  elleni 
harcba.  Nem  is  lehet  csodálni  ezt  olyan  országban,  mint  amilyen  Anglia, 
ahol  az  egész  társadalmi  szervezet  az  individualizmus  szélsőkig  vitt 
elvén  épül  fel.  Ahol  az  állam  polgárai  a  legnagyobb  jogokat  kívánják 
az  államtól  a  maguk  részére  és  a  legminimálisabb  kötelezettséget  akar- 
ják  csak  vállalni  az  állammal  szemben.  Ahol  a  kötelező  katonáskodás 
súlyos  terhét  sohasem  ismérték,  mert  a  tenger  minden  hadseregnél  job¬ 
ban  védte  az  ország  határait. 

Amikor  most  á  kormány  kíméletlen  pressziója  és  a  körülmé¬ 
nyek  kényszerítő  hatása  alatt  mégis  megvalósult  a  védkötelezettség  in¬ 
tézménye,  sokan  voltak,  akik  ellene  szegültek.  Ilyen  módon  több  kiváló 
angol  férfiú  lett  áldozata  az  uj  védreformnak.  így  pl.  Normann  Angell, 
a  kiváló  Író,  ki  «Rossz  üzlet  a  háború))  cimü  mélyen  átgondolt  könyvé¬ 
vel  keltett  az  egész  világon  méltó  feltűnést.  Nem  tett  eleget  a  törvényes 
jelentkezési  kötelességnek.  A  törvényszék  előtt  arra  hivatkozott,  hogy 
lelkiismeretével  nem  fér  össze  a  katonáskodás.  A  bíróság  azonban  nem 
látta  ezt  bebizonyítottnak  és  több  évi  fegyházra  Ítélte  el.  Ugyancsak  bör¬ 
tönbüntetésre  Ítélték  angol  bíróságok  a  védkötelezettség  ellen  való  izga¬ 
tásért  Fenner  Brockway-t  a  Labour  Leader  kiadóját,  valamint  Európa 
egyik  legnagyobb  matematikusát  Bertrand  Bussellt,  aki  ennek  folytán 
elvesztette  a  cambridgei  egyetemi  tanszéket.  Jellemző  ezekre  az  embe¬ 
rekre,  akik  a  társadalom  legfelső  rétegeiből  kerültek  a  börtön  celláiba 
az  a  felhívás,  amit  Fenner  Brockway  büntetése  kitöltésének  megkez¬ 
dése  előtt  lapjában  a  közönséghez  intézett.  Szószerinti  szövege  ez  volt; 

«Bövid  időre  kénytelen  vagyok  a  Labour  Leader  kiadói  teendőit 
másra  átruházni.  Felhasználom  ezt  az  utolsó  alkalmat,  hogy  sürgősen 
figyelmeztessem  olvasóimat,  hogy  az  elkövetkező  héten  minden  sza¬ 
vukat,  minden  tettüket  a  békének  szenteljék.  Kritikus  hetek  jönnek, 
amelyek  döntők  lehetnek  arra  a  kérdésre  nézve,  vájjon  folytatódik-e  a 
háború,  addig  mig  az  egyik  vagy  a  másik  fél  teljesen  kimerül,  vagy 
pediglen  kiegyenlítő  béke  jön  létre,  esetleg  semleges  államok  közvetíté¬ 
sével.  A  béke  minden  barátjára  az  a  komoly  felelősség  hárul,  ne  mulasz- 
szon  el  semmit,  ami  által  a  béketárgyalások  utáni  vágy  minél  széle¬ 
sebb  rétegekben  elterjeszthető.)) 

«Ami  most  Franciaországban  és  Belgiumban  történik,  a  képzelet¬ 
nek  minden  erejét  meghaladja.  Már  csak  rövid  ideig  fogja  az  offenziva 
okozta  izgalom  megakadályozni  a  közönséget,  hogy  meglássa  azt  a 
hallatlan  emberáldozatot,  ami  ott  elpusztult.  De  a  kijózanodás  nem  fog 
elmaradni.  Bármennyire  hallgas.son  a  sajtó  erről,  ha  az  emberek  száz¬ 
ezrei  sebesülnek  meg  és  esnek  el,  ez  nem  maradhat  sokáig  megisme- 
retlen.  És  ha  egyszer  ezt  mindenki  tudni  fögja,  akkor  a  háborús  kedv 
hirtelen  le  fog  lohadni  és  a  béke  utáni  vágy  talán  ellenállhatatlan  lesz.» 


476 


Föíjeyyzések 


« Németországban  is  a  családok  százezrei  borulnak  ugyanebbe  a 
gyászba  és  könyárba.  Vajha  a  két  nemzet  a  közös  fájdalomban  meg¬ 
találná  az  egység  fonalát!  Mi  a  diplomaták  és  államférfiak  civódása! 
Rettenetes  katasztrófa  zúdult  mindannyiunkra,  szedjük  minden  erőn¬ 
ket  össze,  hogy  véget  vessünk  neki  és  visszatérését  örök  időkre  meg¬ 
hiúsítsuk!)) 

így  beszéltek  a  becsületes  angolok,  kik  készek  voltak  nyilt  beszé- 
-deikérl  a  mártirság  ezer  kínját  önként  vállalni.  (p). 


A  háború  és  az  irodalom.  «Ez  a  háború  átalakitólag  fog  halni 
mindenre,  az  irodalomra  is.))  —  Nem  egyszer  hallottuk  ezt  a  jóslatot 
és  sokan  vannak,  akik  még  ma  is  hisznek  benne,  noha  a  jelek  mást  mu¬ 
tatnak.  Ma  ugyan  még,  a  nagy  küzdelem  közepében  élve  talán  korai¬ 
nak  tűnhetik  föl,  hogy  végleges  megállapításokkal  hozakodjunk  elő,  de 
viszont  a  harmadik  év  küszöbén  már  lehetnek  ezen  a  téren  is  jelenségek, 
amelyeket  érdemes  följ  egyezni  és  amelyekből  talán  következtetéseket 
lehet  levonni  a  háború  irodalomalakító  hatására. 

Az  első  időben  általános  volt  az  a  hit,  hogy  ezentúl  már  nem  lesz 
keletje  más  olvasnivalónak,  csak  annak,  amely  a  nagy  eseményeket 
tükrözi  vissza.,Azokban  az  első  hetekben  volt  ez,  amikor  a  béke  sinjéről 
kisiklott  világot  a  megdöbbenés  és  a  lelkesedés,  az  aggódás  és  az  el¬ 
szántság  váltakozó  érzései  tartották  izgalomban  s  amikor  még  a  lapok 
minden  rendkivüli  kiadását  azzal  a  hittel  vettük  kezünkbe,  hogy  az  a 
háború  végleges  eldöntéséről  ad  hirt.  Ekkoriban  csak  két  irót  ismer¬ 
tünk:  Stein  főhadiszállásmestert  és  Höfér  generálist,  ök  voltak  az  aggo¬ 
dalmak  és  reménységek  útvesztőjében  az  egyedül  biztos  útmutatók 
s  hozzájuk  számíthatjuk  még  a  haditudósítókat,  akiknek  az  Írásai  az 
igazmondásnak  és  a  megbízhatóságnak  ugyanazzal  a  kétségbevonhatat¬ 
lan  védjegyével  kerültek  forgalomba,  mint  a  hivatalos  jelentések. 

A  megszokás  ekkortájt  nem  enyhítette  még  sem  riadalmunkat, 
sem  részvétünket  és  nem  érdekelt  senkit  egyéb,  csak  a  háború.  A 
szenzációt  hajhászó  irodalmi  ipar  ekkoriban,  tőkét  kovácsolandó  az 
általános  izgalomból,  a  háború  iránt  való  érdeklődést  megpróbálta  ki¬ 
használni  a  saját  javára.  Gyártotta  a  háborús  darabokat,  háborús 
ponyvaregényeket  és  novellákat,  amelyek  azonban  legjobb  esetben 
sem  tudtak  az  alkalmi  írások  színvonalán  felülemelkedni  és  ki  is  múl¬ 
tak  azoknak  a  korai  és  örök  halálával.  A  véres  valósággal  nem  futhattak 

# 

versenyt,  s  az  események  forgatagában  nem  költészetnek  hatottak,  ha¬ 
nem  hazugságnak.  Különösen  a  novellák,  amelyek  szánalmas  vergődés 
benyomását  keltették  a  háborús  riportok  és  a  harctéri  naplók  mellett. 

A  harctéri  naplók  és  a  háborús  riportok,  ezek  a  tisztán  háboru- 
szülte  Írások,  amelyek  a  jelenben  fontos  tényezői  a  küzdelemnek,  a 

jövőben  pedig  értékes  és  tanulságos  dokumentumok  lesznek  a  történet¬ 
író  kezében,  jó  ideig  vezettek  a  könyvpiacon.  De  ezek  —  bár  sok  kö¬ 
zöttük  az  irodalmi  értékű  —  nem  sorozhatók  a  szorosan  vett  irodalmi 
alkotások  közé,  mert  hiszen  mégis  csak  krónikás  Írások  csupán.  Vezető 
szerepük  nem  is  tartott  tovább,  csak  addig,  amig  a  közönség  meg  nem 
szokta  a  háborút  egy  kissé  és  be  nem  rendezkedett  rá,  s  a  mindennapi 
életbe  valamennyire  visszazökkenve,  régi  igényei  föl  nem  támadtak  az 
irodalommal  szemben.  Ekkor  megindült  újra  az  érdeklődés  a  szépiro¬ 
dalom  iránt  s  a  keresletet  nagyban  növelte  a  harctér  unalmában  olvasni- 
vágyó  katonáké,  úgy  hogy  a  könyvpiacon  jobban  nekilendült  a  forga¬ 
lom,  mint  valaha.  De  megteltek  lassankint  a  színházak  is  s  a  háború 
második  évében  már  olyan  volt  a  látogatottságuk,  hogy  vetekedett  a 
legjobb  békeévekével. 

Pedig  az  igazi  irodalom  ekkor  még  tartózkodó  volt  a  háborús 
témákkal  szemben.  ’Az  uj  munkák  —  regények,  színdarabok  egyfor¬ 
mán  —  még  a  békeidőkből  meséltek,  s  az  olvasóközönség  mégis  érdek¬ 
lődött  és  érdeklődik  irántuk,  sőt  menekül  hozzájuk  a  háború  elől. 

Ezzel  már  megdőlt  az  a  jóslat,  hogy  csak  a  háborús  irodalomnak 
lesz  ezentúl  keletje.  A  következés  megmutatta  az  ellenkezőt.  Az  olvasó- 
közönség  nem  kényszerítette  bele  az  irodalmat  a  háborús  témákba,  s  az 
irodalom  szabadságán  nem  ejtett  csorbát  a  háború. 

Hogy  az  első  időben  a  komoly  iróművészet  nem  nyúlt  hozzá  a 
háborúhoz,  annak  természetes  oka  az  volt,  hogy  a  nagy  eseményekkel 
szemben  hiányzott  a  kellő  időbeli  perspektíva  s  az  aktualitás  láza  az 
Írókat  megfosztotta  a  nyugodt  szemlélődés  lehetőségétől. 

A  háború  második  évében  azonban  már  változás  állt  be  ezen  a 
téren.  Amikor  még  úgyszólván  teljes  egészében  csak  a  má-é  volt  ez  a 
háború,  amikor  még  semmi  sem  volt  belőle  a  mult-é,  lehetetlen  volt  a 
háború  eseményeit  történeti  háttérként  beállítani,  már  csak  azért  is, 
mert  a  háttér  elevenebb  és  nyüzsgöbb  volt  minden  egyesnek  az  eseté¬ 
nél,  s  azzal  a  veszéllyel  fenyegetett,  hogy  az  előtérbe  állított  főcselek¬ 
ményről  magára  vonja  az  érdeklődést. 

De  ma  már  nem  csupán  a  jelené  a  háború,  ma  már  múltja  is  van. 
Két  év  távolságából  az  első  idők  láza  már  letűnt  korszakként  hat,  —  ez 
már  az  irodalomé.  És  lassankint  már  bele  is  szövődik  regénybe,  novel¬ 
lába  a  háborúnak  ez  az  első  korszaka  s  az  olvasó  kezében  épen  olyan, 
mint  akármilyen  más  történelmi  hátterű  munka. 

A  háború  tehát  belékerült  már  az  igazi  irodalomba,  egyelőre 
persze  csak  mint  háttér;  a  mondanivaló  még  nem  háborús;  a  háború 
csak  mint  keret  és  meseszövési  lelietőség  szerepel.  Hogy  ez  igy  lesz, 
abban  nem  is  lehetett  kételkedni,  mert  talán  soha  háború  olyan  uj 
helyzeteket  nem  teremtett,  mint  ez  a  mai,  amely  egy  teljesen  békére  be¬ 
rendezkedett  világot  egy  csapásra  forgatott  fel.  összekeverte  az  embe- 

reket  óriás  mozgalmával,  mintha  egy  renclberakott  könyvtárat,  vagy 
fiókot  összehányt,  összerázott  volna.  Egymástól  mindenképen  távolesö 
elemeket  összeláncolt,  egymáshoztartozókat  elválasztott  a  háborús  kény¬ 
szer,  az  állandó  életveszély,  amely  velejár,  fogékonyabbakká  tette  az 
idegeket,  s  helyzetileg  annyi  tragikumot,  romantikát  és  humort  halmo¬ 
zott  fel,  hogy  az  irodalom  csakugyan  kincsesbányát  fog  maga  előtt  ta¬ 
lálni,  ha  hozzákezd  a  mérhetetlen  anyag  kiaknázásához. 

Ez  azonban  még  eddig  csak  téma-kérdés.  A  téma  pedig  sohasem 
döntő  az  irodalomban,  s  itt  már  megtörik  az  a  jóslat,  hogy  a  háború  át- 
alakítólag  fog  hatni  az  irodalomra.  Mert  uj  eszméket,  a  világnézet  meg¬ 
változását,  uj  érzéseket  nem  lehet  tőle  várni  egyelőre.  Magától  a  háború¬ 
tól  nem.  A  háború:  szenvedés,  halál,  nyomorúság,  győzelem,  öröm, 
lönkrejutás  és  meggazdagodás.  Ezek  azonban  mind  nem  uj  dolgok,  nem 
ez  a  háború  vetette  őket  felszínre  és  megvoltak  az  irodalomban  eddig  is. 

Hogy  uj  világnézetet  hoz-e?  Az  a  háború  eredményeitől  függ,  s  ha 
átalakító  hatása  egyáltalán  lehet  valaminek  az  irodalomra,  az  csak  az 
esetleges  uj  társadalmi  berendezkedés  lehet.  Ettől  a  háborútól  azonban 
aligha  várhatunk  uj  társadalmi  berendezkedést  abban  az  értelemben, 
mint  ahogy  azt  a  háború  előtt  képzeltük. 

Erről  azonban  még  csakugyan  korai  volna  beszélni.  Magát  ezt  a 
háborút  az  irodalom  is  csak  akkor  fogja  majd  teljes  egészében  látni, 
ha  a  küzdelem  majd  véget  ér,  ha  a  háború  gépe  megáll  és  ha  azok,  akik 
most  ennek  a  gépnek  zakatoló  lármájában  dolgoznak  a  hadiszerencse 
életveszélyes  csavarjai,  hajtószijjai  és  kerekei  között,  hazatérhetnek  és  a 
régi  civil  ruhával  felőlük  a  nyugodalmat  és  hozzáfognak  újra  félbe¬ 
hagyott  békés  mesterségükhöz. 

Hogy  akkor  milyen  lesz  a  háborús  irodalom?  Azaz  hogy  háborús 
lesz-e,  vagy  nem?  Azt  hiszem  a  jó  dolgok  kelleni  fognak  a  közönség¬ 
nek,  akár  háborúsak,  akár  nem.  Kivétel  csak  annyiban  lesz,  hogy  azok, 
akiknek  valami  túlságosan  idegölő  emlékük  van  a  háborúból,  kerülni 
fognak  mindent,  ami  emlékezteti  rá  őket.  ' 

És  amig  ez  a  mai  generáció  lesz  túlsúlyban,  amig  a  közönség 
zömét  a  mai  emberek  alkotják,  addig  ez  a  háború  teljesen  sohasem  fogja 
áthatni  az  irodalmat,  sőt  a  háború  igazi  krónikása  sem  ebből  a  nem¬ 
zedékből  fog  kikerülni.  Az,  aki  majd  megirja  az  egész  emberiségnek 
ezt  a  velőkig  hatóan  szenzációs  élményét,  mint  Tolstoi  a  Napóleoni  had¬ 
járatot,  az  ma  még  nem  iró;  ma  még  gyerek,  akinek  fogékony  lelkében 
egészen  másképen  szívódik  fel  ez  az  örök  békéért  folyó  küzdelem,  mint 
a  mienkben,  akik  benne  élve  csak  egyesek  sorsát  látjuk.  És  ha  lehet 
mégis  beszélni  a  háborúnak  az  átalakító  hatásáról  az  irodalomban, 
akkor  bízvást  mon^lhatjuk,  hogy  ez  a  hatás  késő  évek  múlva  fog  be¬ 
következni,  —  akkor,  mikor  a  .nagy  küzdelemnek  a  gyümölcsei  majd 
beérnek  egy  jövendő  nemzedék  számára.  Csathó  Kálmán. 

«Antik.))  —  Jó  néhány  éve  már,  hogy  a  közönség  körében  meg¬ 
indult  a  hajsza  az  antik  dolgok  után  s  a  lakások  megteltek  a  nagyanyó 
holmijával  azoknál,  akik  annak  idején  padlásra  rakták  az  ócska 
komótot  és  az  ócska  divánt.  A  kevésbbé  szerencsések  a  sokkal  szeren¬ 
csésebb  ószereseknél  vásárolták  meg  a  nagyszüleik  bútorait,  s  lassan- 
kint  általános  lett  az  antikizáló  divat,  úgy  hogy  a  régiségkereskedők 
több  bútort  adtak  el  az  utóbbi  években,  mint  a  butorgyárosok  nagy 
része.  A  nagy  kereslet  az  antik  után,  és  főként  a  hozzánemértés,  gyö¬ 
nyörűen  kifejlesztette  a  hamisítási,  vagy  mondjuk  szebben,  az  utánzási 
ipart. 

Eddig  azonban  még  nem  volna  semmi  baj.  Mert  lényegében  a  ma 
készült  régi  mintájú  bútor  ugyanazt  a  szolgálatot  teszi,  mint  a  valódi 
régiség.  A  valódiság  illúzió  dolga,  mert  a  hamisított  ugyanazt  az  im¬ 
pressziót  kelti.  Mindenesetre  többet  ér,  mint  egy  ugyanolyan  munkájú 
modern,  de  Ízléstelen  darab.  Ellenben  a  baj  ott  van,  hogy  az  utánzat 
rendesen  selejtes  munka,  nem  tartós  és  egy-kettőre  tönkremegy.  Pedig 
a  régi  bútornak  a  főértéke  nemcsak  a  külső  forma,  hanem  a  szolid  jó 
munka  is.  Ezen  se  volna  azonban  érdemes  bánkódni,  mert  az  a  közön¬ 
ség,  amely  gondolkozás  nélkül  rohan  egy-egy  jelszó  után  és  kritikátlanul 
vásárol  szemetet,  csak  azért,  mert  az  antik  bútor  divatos,  megérdemli, 
hogy  hiába  dobja  ki  a  pénzét.  Akinek  a  régibutor-szeretete  a  saját  Ízlésé¬ 
ből  fakad,  az  tudja,  hogy  mit  akar,  s  az  tud  a  bajon  segíteni:  jó  aszta¬ 
lossal  régi  minták  után  készíttet  szolid  uj  bútort.  Ezzel  eléri  azt  a  célt, 
hogy  a  lakását  nem  csúfítják  el  modern  Ízléstelenségek;  nem  ejtik 
naponkint  izgalomba  kínnal  kitalált  uj  formák  és  vonalak  és  a  saját 
lakásában  nyugodtan  tud  dolgozni  és  pihenni  egy  nem  tolakodó  hol¬ 
mikból  alkotott  környezetben.  Viszont  azzal  sem  kell  foglalkoznia, 
hogy  a  szék  lába  lépten-nyomon  kitörik  és  az  asztal  lapja  megreped, 
vagy  fölhólyagzik. 

Egy  másik  nagy  baj  azonban  mégis  van,  nem  olyan  nagy  ugyan, 
mint  a  világháború,  de  elég  nagy.  Ez  pedig  az,  hogy  az  antikot  vásárló 
közönség  annyira  tájékozatlan,  hogy  már  a  rendes  jó  régiség  nem  is  elég 
antik  neki  és  meg  akarja  korrigálni.  És  ebből  származik  aztán  a  régiségek 
elrontása.  E  sorok  Írója  saját  szemével  látott  ((berakást))  olyan  bútoro¬ 
kon,  amelyeknek  sem  az  anyaga,  sem  a  formája  nem  tűrte  meg  a  díszí¬ 
tésnek  ezt  a  módját,  s  hosszas  vallatás  után  sikerült  a  régiségkereskedő¬ 
től  megtudnia,  hogy  a  berakás  azért  került  rá  utólag  az  illető  bútorra, 
mert  az  antikot  vásárló  közönség  mindig  valami  ((intarsiásat))  keres. 

Hát  ez  is  az  ő  bajuk,  ezen  sem  volna  érdemes  bánkódni;  sajnála¬ 
tos  ellenben  mégis  az,  hogy  a  közönség  tájékozatlansága  és  a  régiség- 
kereskedők  kapzsisága  ilyen  módon  barbárul  tönkretesz  sokszor  értékes 
darabokat.  Különösen  mostanában,  amikor  a  hadseregszállítók  és  pa- 
szuly-milliomosok  szintén  antikot  keresnek,  s  a  nagymamájukat  min- 

denféle  lehetetlen  bútordarabbal  hajlandók  kompromittálni.  Ezek  a 
vásárló  közönség  Ízléstelenségéhez  alkalmazkodó  «antikvilások))  ugyan¬ 
olyan  szomorú  impressziót  tesznek  az  emberre,  mint  azok  az  ál-mező¬ 
kövesdi  himzések,  amelyekkel  újabban  elárasztották  a  piacot.  Az  ál- 
mezökövesdiekkel  a  íőbaj  az,  hogy  most  már  az  igazi  mezőkövesdi  him¬ 
zések  is  kezdenek  rájuk  hasonlítani.  A  mezőkövesdieket  ép  úgy  <(meg- 


tanítoíták))  himezni,  mint  a  perzsákat  szőnyeget  szőni,  s  ma  már  egyet¬ 
len  jó  és  szép  darab  ki  nem  kerül  Kövesdről  és  ki  nem  kerül  Perzsiá¬ 
ból.  A  régiségeket  is  ép  úgy  « megtanítják)),  hogy  eléggé  antikok  legye¬ 
nek,  rálicitálnak  a  régi  formákra  és  díszítésekre  ,és  kiforgatják  őket  a 
maguk  bájos  és  finom  artiszlikumából. 

Baj  ebben  az,  hogy  maholnap  már  csakugyan  nem  lesz  egy  vala¬ 
mire  való  régi  bútor,  szerencse  ellenben  az,  hogy  ezek  az  igy  meghami¬ 
sított  holmik  olyan  helyre  kerülnek,  ahol  valószínűleg  nem  igen  fogunk 
velük  találkozni. 


Nem  lehet  ugyan  tudni,  hogy  az  «antik))  környezetben  élő  lencse¬ 
milliomosokban  nem  fog-e  feltámadni  majd  a  vágy,  hogy  irodalmi  és 
művészeti  szalont  tartsanak,  s  akkor  esetleg,  mire  lencse-bárókká  lesz¬ 
nek,  mégis  csak  odakerülünk  majd  egyszer  mi  is  a  műantikyitások 
közé.  Vagy  ezeknek  majd  iró  is  olyan  fog  kelleni,  aki  kuplékat  tud  éne¬ 
kelni?  Mert  ilyen  illenék  bele  azok  közé  a  kacatok  közé,  amikkel  a 
régiségkereskedők  ellátták  őket. 


— thó.  . 


Az  1913.  évi  állami  pénztárjegyek  kieseréiése.  Az  1913.  évben 
kibocsátott  250  millió  névértékű  4V'2%-os  állami  pénztárjegyek  ez  év 
október  hó  1-én  lesznek  esedékesek.  Erre  való  tekintettel  a  pénzügy- 
miniszter  ma  hirdetményt  tett  közzé,  mely  szerint  e  pénztárjegyek 
helyett  ugyancsak  250  millió  korona  névértékű,  de  5V2%-kal  kamatozó 
adómentes  állami  pénztárjegyet  bocsát  ki,  melynek  ellenében  az  1913. 
évi  4V2%-os  pénztárjegyek  költségmentesen  kicserélhetők.  E  művelet 
sikerének  biztosítását  a  Rotschild-csoporthoz  tartozó  osztrák  és  magyar 
pénzintézetek  vállalták,  amelyek  a  pénzügyminiszter  prospektusával 
egyidejűleg  kicserélési  felhívást  tesznek  közzé.  Eszerint  a  kicserélés 
f.  hó  7-től  14-ig  bezárólag  tart,  még  pedig  oly  módon,  hogy  az  uj  pénz¬ 
tárjegyek  —  dacára  a  felemelt  kamatlábnak  —  97*40% -kai  fognak 
számíttatni,  s  a  mutatkozó  K  2*60  különbözetet  a  kicserélési  helyek 
készpénzben  fogják  megtéríteni.  Tekintettel  a  mai  kamatviszonyokra, 
s  továbbá  arra,  hogy  az  uj  pénztárjegyek  már  1019.  október  1-én  teljes 
névértékben  visszaváltásra  fognak  kerülni,  kétségtelen,  hogy  a  kicseré¬ 
lési  művelet  már  igen  rövid  időn  belül  teljes  sikerrel  fog  járni. 

